
Sises Ekareei 
Ma'siu 
Numenuka'pu 


Ekamanin 


Sises Ekareei Ma'siu Numenuka'pa esi waku itekare, Sises esi ekamasa' ru'pu, 
pika'tinin pe, puse ri esi Papa uya tumunki amu' auro'ka'pu Penaro' Ekonekan Nito' 
yau, iku'to' pe tuuya tukai' isauro'sa' ru'pu a'ku'tinin pe. Seri waku itekare esi, Esuweru 
amu' riken iwano' pen ni, i'koro'tau Sises entu'pu, uko'mamu'pu na'ne' ra'san, e'tane 
tanporon kon iwano' ri. 

Ma'siu uya kuru ikonekasa' miri waku pe. Iye'sara'tisa' Sises entu'pu pil, iyepa'taisima'pu, 
miri awonsi'ki Makoi esi'pu i'tupitu pi, miri awonsi'ki itekare ekama pil, ka'pon amu' enupa 
pil, miri awonsi'ki ka'pon amu' epi'ti pil iye'turawasoma'pu Kiyarari pori. 

Miri tupo, Sises uti'pu Kiyarari ponsi'ki Surusiran pona, miri awonsi'ki iye'ku'sa' 
ru'pu ton, Sises uko'manto' u'matu winikui', kurusu' pona ipokapitu'pu miri awonsi'ki 
iye'mu'sa'ka'pu pokon peri. 

Seri waku itekare uya Sises esi eke kuru ri Ti'sa pe ta, merunti pe ri iyesi Papa Maimu 
enpoikanin pe, miri awonsi'ki Papa e'to' esa! wanni pe pi! enupanin. Enupan nito' iya 
amurasa' miri, 5 kaisaron ipi' usenupan nito' ton pe: (1) Wu! ponsi'ki inekama'pu itekare, 
e'nito' eseru, tuku'sen, iku'to' ike, Papa e'to' esa! wanni pe ya' tuutisan pata'se' (5—7 
airi); (2) 12 kaisaron kon tupoitoru ton auro'ka'pu iya ra'pu to! ennoko tuuya a'tai (10 
airi); (3) Papa e'to' esa! wanni pe pantom ton (13 airi); (4) Enupan nito' iri ta e'kwa 
pe ipoitoru pe e'ni esi tawon (18 airi); (5) Enupan nito', pata weyu u'ma'to' pil, miri 
awonsi'ki Papa e'to' esa! wanni pe weyu e'sepoto' pi! (24—25 airi). 


Iyawon Ekamanin 


Sises Kurai tamokori ton miri awonsi'ki iyentu'pu (1:1—2:23) 

Isaan Pa'tes e'turawasoma'pu (3:1-12) 

Sises epa'taisima'pu miri awonsi'ki Makoi uya i'tupitu'pu (3:13— 4:11) 
Kiyarari po annau Sises e'turawasoma'pu (4:12—18:35) 

Kiyarari ponsi'ki Surusiran pona (19:1—20:34) 

Iko'manto' u'matu Surusiran piyau miri awonsi'ki iyau si (21:1—27:66) 
Itepuru e'mu'sa'kasa' miri awonsi'ki isenpoikapitu (28:1-20) 





2 Epura'an esi'pu Aisi! kuipunu pe, 
Aisi! esi'pu Seko! kuipunu pe, 
Seko' esi'!pu Isuta miri 


Sises Tamokori Ton Ese' Asi' 
(Tru' 3:23-38) 





1 1 Seri seri Sises tamokori ton awonsi'ki iyakon non 

ese! asil, kin pe te'sen Tepi! pa kuipunu pe, 

pe iyesi'pu, Epura'an pa pe niri 3 Isuta esi'pu Peres miri 

kanan iyesi'pu. awonsi'ki Sera pokon 
1 

MA'SIU 1 


kuipunu pe, 
Temaru esi'pu na'ne' to! 
san pe. 

Peres esi'pu Esuran kuipunu 
pe, 

Esuran esi'pu Ran kuipunu pe, 

4 Ran esi'pu Aminatapu 
kaipunu pe, 

Aminatapu esi'pu Naisan 
kaipunu pe, 

Naisan esi'pu Saruman 
kaipunu pe, 

5 Saruman esi'pu Powas 
kaipunu pe, Reyapu 
esi'pu na'ne' isan pe, 

Powas esi'pu Ope' kuipunu pe, 
Ru' esi'pu na'ne' isan pe, 
Ope' esi'pu Ise'si kuipunu pe, 

6 Ise'si nin si esi'pu miri Tepi' 

kin pe te'sen kuipunu pe. 

Tepi! esi!pu Saraman kuipunu 

pe, Iuraya no'pu ru'pu esi'pu nane! 
isan pe, 

7 Saraman esi'pu Reyopowan 
kaipunu pe, 

Reyopowan esi'pu Apaya 
kaipunu pe, 
Apaya esi'pu Esa kuipunu pe, 

8 Esa esi'pu Iseyosapa' kuipunu 
pe, 

Iseyosapa' esi'pu Iseyoran 
kaipunu pe, 

Iseyoran esi'pu Usaya 
kaipunu pe, 

9 Usaya esi'pu Iso'tan kuipunu pe, 

Iso'tan esi'pu Eyas kuipunu 
pe, 

Eyas esi'pu Esi'kaya kuipunu 
pe, 





10Esi'kaya esi'pu Mana'sa 
kaipunu pe, 

Mana'sa esi'pu Eman 
kaipunu pe, 
Eman esi'pu Iso'saya 
kaipunu pe, 

11 Iso'saya esi'pu Ise'konaya 
miri awonsi'ki iyakon 
non kuipunu pe. 

To' eyaton non uya 
Esuweru amu' a'sisa' ari 
a'tai'ne Paperan pona. 
12Paperan pona Esuweru amu! 
a'sisa' asa! to! eyaton non uya a'tai: 
Ise'konaya esi'pu Siya'tiyeru 
kaipunu pe, 
Siya'tiyeru esi'pu 
Userupapere kuipunu 


pe, 
13 Userupaperu esi'pu Apaiyutu 
kaipunu pe, 
Apaiyutu esi'pu Iraiya'kin 
kaipunu pe, 
Iraiya'kin esi'pu Esoru 
kaipunu pe, 
14 Esor# esi'pu Isato' kuipunu 
pe, 
Isato' esi'pu A'kin kuipunu 
pe, 
A'kin esi'pu Iraiyutu kuipunu 
pe, 
15Traiyutu esi'pu Eriyesaru 
kaipunu pe, 
Eriyesaru esi'pu Ma'tan 
kaipunu pe, 
Ma'tan esi'pu Seko! kuipunu 
pe, 


16Seko' esi'pu Isose' kuipunu 
pe, Meri taan'pu si. 





1:11 2 Kin Amu! 24:14-15; 2 Kurono'karus 36:10, Iseremaya 27:20 

Meri esi'pu Sises san pe, 
Kurai“ tato! san pe si. 
17Epura'an awonsi'ki Tepi', kin 
pe te'sen pu'ku pona, 14 kaisa ri 
itamokori ton u'tisa' esi'pu miri. 
Tepi', kin pe te'sen awonsi'ki, to! 
eyaton non uya Esuweru amu' 
a'sisa! ari Paperan pona pu'ku 
pona, 14 kaisa ri itamokori ton 
u'tisa' esi'pu miri. To! eyaton non 
uya Esuweru amu! a'sisa' ari'pu 
Paperan pona awonsi'ki, Kurai 
entu pu'ku pona, 14 kaisa ri 
itamokori ton u'tisa' esi'pu miri. 


Sises Kurai Entu'pu Pantomu 
(tru! 2:1-7) 


18 Seri seri, Sises Kurai entu'pu 
pantomu: Isanon pe te'ton kon, 
Meri, miri awonsi'ki Isose' pokon 
usauro'sa' esi'pu temari'mato' 
kon pe, e'tane to' uta'pitu rawiri 
ri, tuumono'tasa' i'tu'pu Meri 
uya, Waku A'kwaru wini. 19 Isose' 
esi'p4 ipokena' pe te'sen, miripan 
ekoneka'pu ama'ai imari'mato' 
tuuya ereutanu'to' pe tuuya. 

20 Miri pi! isenuminka'pu tupo, 
Papa inseruui uyee'pu ipiya' 
iye'ne'pitu yau, miripan uya 
ta'pu ipi', “Isose', Tepi! pa ru'pu, 
tenari'nunse pura Meri anunki 
ino'pu pe, apune pura Waku 
A'kwaru wini imono'tasa' miri. 
21Warawo' pe entunu'to' iya oton, 
imure mese'tii' Sises? tukai', apune 





MA'SIU 1, 2 


pura tutonpa ton pika'tito' iya oton 
pe iyesi pi! to! makooi apai,” ta'pu 
iya. 

22 Seri e'kupu'pu pena Papa 
usauroku'pu pu'kena' Aisaya 
awiri a'ku'tinin pe: 23“A'pi'pun 
uri'san umono'tato' oton, miripan 
entuto' oton warawo' pe, miripan 
esa'to' oton to! uya Maniweru 
tukai' tawon,” ta'pu iya, “Papa esi 
upiyau'nokon” ta e'kwa pe. 

24Isose' upakasa' uya nin si, Meri 
mari'!ma'pu miri, Itepuru inseruui 
uya tauro'ka'pu awiri, miripan uya 
ari'pu tiwul! tal, 25e'tane iyentu rawiri 
a'pi'pitu'pu iya pen. Miripan mure 
entusa' ese'ti'pu iya “Sises” tukai'. 


Pu'kena' Amu' Uya 
Sises Ka'kuranpa'pu 


2 1Sises entu'pu tupo Pe'teri'en 
po Isutiya yau, kin pe Era' esi 
a'tai, pu'kena' amu' uyee'pu wui 
enu uyepu winipai Surusiran pona, 
2 miripan kon uya, “Nai airi mure, 
Esuweru amu' kin pe te'ton entusa' 
nai? Kaiyono' epa'kasa' ene'pu ina 
uya iyentusa' ekamanin. Miri pi! 
apuripi'se'na ina uye'sa'!,” ta'pu to! 
uya. 

3Seri tawon etasa' kin pe te'sen 
Era! uya a'tai, isewankama'pu, 
miripan kaisa ri Surusiran pon kon 
usewankama'pu. 4Tanporo Papa 
ena! use'man nito' turawasoma- 
nin nan epuru ton miri awonsi'ki 





“1:16 Kurai (Kiri! maimu yau); miri pe pura, Me'saya (Ipuru maimu yau), asa'ri ri mari 


iyesi, Papa Nanumu'pu ta e'kwa pe. Apune, v. 17-18 enki. 
Isa'suwa awonsi'ki, Itepuru uya to' pika'ti ta e'kwa pe. 


1:21 Saira! 46:1; Bru! 1:31 


1:18 tru! 1:27 


b1:21 Sises esi Kiri! maimu 
“1:23 Aisaya 7:14 (LXX) 


1:25 Uru' 2:21 

MA'SIU 2 


Main pi! enupanin nan amuranu'sa' 
tuuya a'tai, to! ekama'po'pu iya, 
“Nai yau Kurai' entuto' oton tasa! 
pu'kena' amu! uya nai?” tukai'. 

5 “Pe'teri'en po, Isutiya yau, 
tukai' to' uya eiku'pu. “Seri tukai' 
pu'kena' uya imenuka'pu esi pena 
ri: 

6“ fmiri'nokon, Isutiya yawon, 

Pe'teri'en pata pon kon, 

Isutiya yawo'nan pata ton 
tentakai' apata kon yau 
eke esa! wanni e'sepoto' 
oton, 

karimeru esa' esi to' esa' pe 

kasa 

umunki, Esuweru amu! 
esa! pe te'ton,” 

tawon,” ta'pu to' uya. 

7Seri etasa' Era! uya a'tai, 
tumaimu ennoko'pu iya pu'kena' 
amu' piya! to! pokon pe ama'ai 
te'sepoto' kon pe, miripan kon 
wini eta'pu iya, miri a'tai kaiyono' 
epa'ka'pu tukai! 8Miripan kon 
ennoko'pu iya Pe'teri'en pona, 
“Waku pe mure muwarinpatui!. 
Eposa' auya'nokon a'tai, upana'tii' 
misi'tui!, uri ri niri utito' pe 
apuripi'se'na,” ta'pu iya. 

9-10 Kin maimu eta tuuya'nokon 
tupo, to! uti'pu, miripan kon 
uya kaiyono' kanan enkaa'pu, 
tunene'pu kon nu'pu wui enu 
uyepu wini,f miripan pi' to! 
epori'ma'pu. Miripan kon rawiri 
kaiyono' uti'pu, miripan ereuta'pu 


H 





mure pata epoi. 11Miri a'tai, 
pu'kena' amu! ewomu'pu iuti 
ta'. Mure si ensa' tuuya'nokon 
a'tai, isan, Meri pokon pe, to' 
e'sekunka'pu apuripitu pe. Miri 
a'tai, timamin kon yen a'koka'pu to! 
uya, miripan kon uya irepapitu'pu 
epe'kena' ton ke: koru ke, a'po'nan 
ikitun, purankensens tato! ke miri 
awonsi'ki karapa, miru tato' ke. 

12Papa uya to! pana'ti'pu to! 
e'ne'pitu yau, to! enna'!po namai' 
kin pe te'sen Era! piya', miripan 
kon enna'po'pu tupata kon ya' 
turon ni awiri. 


Isose', Meri Uya 
Sises Ari'pu Isi! Pona 


13 To' uti'pu tupo, Itepuru inseruui 
usenpoika'pu Isose' piya! iye'ne'pitu 
yau, “Isose', e'mu'sa'ka', mure miri 
awonsi'ki isan tanunse ainunki Isi' 
pona. Kin Era! man iwarinpa pi! 
iwito' pe tuuya,” ta'pu iya. 4Miripan 
e'mu'sa'kasa!' uya mure miri 
awonsi'ki isan ari'pu ewarupi nau Isi! 
pona, 15miripan kon uko'mamu'pu 
Era! uma'ta pona ri. Pena pu'kena' 
amu' nekama'pu uta'ku'ti'pu, “Umu 
ki'ma uya Isi! apai,” tawon.: 


Soisa Amu' Uya 
Warawo' Munki Amu' Tu'ka'pu 


16Fra' uya i'tusa' a'tai pu'kena' 
amu! uya tennakasa', ipan 
pe isakorota'pu, miripan uya, 
“Warawo' munki amu' Pe'teri'en 





42:4 Kurai, miri pe pura Me'saya: Papa Nanumu'pu ta e'kwa pe. 


“2:6 Mai'ka 5:2 


f2:9 tunene'pu kon nwpu wui enu uyepu wini; miri pe pura, tunene'pu kon nu'pu 


iyenuku 22:15 Oseya 11:1 

pon kon itu'kati! asa'ron wuipiya 
airon kon miri awonsi'ki miri 
o'koi'no kon ni,” ta'pu iya, pu'kena' 
amu! uya ekama'pu ru'pu pi! 
17Miri a'tai, pu'kena' Iseremaya 
nekama'pu uta'ku'ti'pu: 
18 “Main useta Rama pata po, 
teuta'kwarukai'! ukaran 
ni esi eke peri, 
Rui'seru esi ukaran ni pi! 
tumunki amu! wenai, 
tupori'ma i'se pura iyesi, 
to! pura iyesi pi',”” 
tawon. 


To' Enna'po'pu Isi! Apai 


19 Era! uma'ta'pu tupo, inseru 
usenpoika'pu iye'ne'pitu yau Isose' 
piya', Isi! po, 20 “E'mu'sa'ka', mure 
miri awonsi'ki isan aki Esuweru 
pata pona. Kamoro mure wini i'se 
te'san uma'ta'pu man,” ta'pu iya. 
21 Miripan e'mu'sa'ka'pu, mure miri 
awonsi'ki isan ari'pu iya, miripan 
kon uti'pu Esuweru pata pona. 

22E'tane A'keras enasa' 
tukuipunu Era! pata'pu ya! kin 
pe Isutiya po eta'pu iya. Enari'ke' 
pe iyesi'!pu, miri ya! itipai pura. 
Ipanamasa' esi'pu iye'ne'pitu yau, 
miripan uti'pu Kiyarari nono pona. 
23 Miripan uti'pu iko'manse'na 
Nasare' pona. Pu'kena' ton 
nekama'pu uta'ku'tilpu miri, 
“Nasarin'i tukai' esa'to' oton,” 
tawon. 





MA'SIU 2, 3 


Isaan Pa'tes Turawasooi 
(Ma! 1:1-8; Uru! 3:1-18; 
Isaan 1:19-28) 


1 Miri a'tai, Isaan Pa'tes uyee'pu. 
Itekare ekama'pu iya Isutiya 
rimono'taai awiri, 2 “Amakooi kon 
apai era'tit#, apune pura Papa e'to' 
esa! wanni pe a'ko pe man,” ta'pu 
iya. 3Isaan puse ri pu'kena' Aisaya 
usauroku'pu ru'pu ipi': 
“Rimono' tau ka'pon 
uki'pi'nunpitu, 
“Itepuru e'ma ikonekati', 
to'sa ri ite'ma ikonekati',” 
tawon,” ta'pu ru'pu ipi'. 
4Isaan pon esi'pu kiyameru i'po' 
konekasa', o' pi'pi konekasa' esi'pu 
ipokuruui pe iworo'pai pi'. Iti'kiyari 
esi!pu kairau amu! miri awonsi'ki 
teusan e'ku. 5Ka'pon amu' uti'pu 
ipiya' Surusiran miri awonsi'ki Isutiya 
apai, tanporo Isotan nono piyawo' 
nan pata apai'ne. 6Tumakooi kon 
ekama pi', miripan kon pa'taisima'pu 
iya Isotan tuna tuu'tisen kau. 
7E'tane tu'ke Pari'si amu' miri 
awonsi'ki Satu'si amu' uyepu ene 
twuya a'tai epa'taisiman ku'to' iya 
airi, ta'pu iya to! pi, “Imiri'nokon 
isi ton ikui munki ton! Inu' uya 
apana'tisa' kon ayainumu kon 
pa nuye'ai'ne' ekota'man nito' 
piyapai? 8Epetati' iyera'tisa' kon 
amakooi kon apai ekamanin ke. 
9Miri awonsi'ki imiri'nokon pe 





h2:18 Iseremaya 31:15 
(LXX) 


12:23 Nasarin, apune, Nonpa 6:1-21 enki. 


13:3 Aisaya 40:3 


2:23 Ma! 1:24; Uru' 2:39; Isaan 1:45 3:2 Ma'siu 4:17; Ma! 1:15 3:4 2 Kin Amu' 1:8 


3:7 Malsiu 12:34; 23:33 

MA'SIU 3, 4 


ri kisenuminkatuu, “Epura'an esi 
ina kuipunu pe, tukai'. Apana'ti 
uya 'nokon seri, seri ton ti! 
apai Papa uya Epura'an munki 
oton kon koneka miri. 10Wa'ka 
e'kamasa' man yui amu' mi! airi, 
miri awonsi'ki tanporon yui amu' 
tepetasen pen a'tito' oton ni miri, 
miripan eno'ma apo! yat. 

11 “Apa'taisima uya 'nokon tuna 
ke, amakooi kon apai iyera'ti kon 
pa. E'tane uye'ma'pu pe merunti 
kuru uyepu miri uyentaino, 
isapatooi ari uya poken pura e'ai'ne' 
Apa'taisima iya 'nokon miri Waku 
A'kwaru ke miri awonsi'ki apo! 
ke. 12Sara'sara'pan ti'kiyari pi'pi 
menkato' iya ike esi itemiyatu yau, 
miripan uya i'kwato' tuuya apon 
akoroka, ta'nasi, wi! amuranuku 
iya itiwu' tal, ipi'pi ru'pu po'ti iya 
twusenku'sen pen apo' ke,” ta'pu iya. 


Isaan Uya Sises Pa'taisima'pu 
(Ma' 1:9-11; bru! 3:21-22) 


13Miri a'tai, Sises uyee'pu 
Kiyarari wini Isaan piya! Isotan 
tuna airi tupa'taisimato' pe iya, 
14Isaan esi'pu inereutanu'pai, 
miripan uya ta'pu ipi', “Upa'taisima 
auya ru'ku i'se e'ai', miri pe! etane 
upiya! iuye'sa'?” ta'pu iya. 

15Sises uya eiku'pu, “Tiwi miri 
kasa ri iku'ki, seri pe riken iye'to' 
pe. Seri wini tanporo Papa e'to' i'se 
ri kupu miri,” ta'pu iya. Miri a'tai, 
Isaan uya ikupu'pu imaimu awiri. 








“Upa'taisima auya ru'ku i'se e'ai', 
miri pe! e'tane upiya! iuye'sa'?” (3:14) 


16Inke pura tepa'taisima'pu ra'pu 
pe, Sises ekanwaka'pu tuna kapai. 
Miri a'tai kuru ri, ka! uta'koka'pu, 
miripan uya Papa A'kware u'ti ene'pu 
wako'wa kasa, miripan uta'si'pu 
ipi'. Main, Epun winon uya ta'pu, 
“Umu puse ri, uni'munkanu, ipi' 
epori'mayai',” ta'pu iya. 


Makoi Uya Sises I'tupitu'pu 
(Ma! 1:12-13; bru! 4:1-13) 


1Miri a'tai, Iya'lkwaru uya 
Sises ari!pu rimono' ta! Makoi 
uya i'tupi'to' pe. 2 Tuuseruma tupo 
tenta'nai' pura 40 kaisa ri wui miri 
awonsi'ki ewarupi, miripan esi'pu 
ipan pe kuru iwan pe. 8I'tupi'nin 
uyee'pu ipiya'!, miripan uya ta'pu 
ipi', “Papa Mumu pe iwesi yau, se 
ton til amu! pi! pureti pe enaki 
ka'ki,” ta'pu iya. 
4Sises uya eiku'pu, “Iye'menukasa', 
“Ka'pon esi tuuko'mansen pureti pi! 





3:9 Isaan 8:33 3:10 Ma'siu7:19 3:12 Ipu'ketu 5:14-23 
3:17 Iseneses 22:2; Eren 2:7, Aisaya 42:1; Ma'siu 12:18, 17:5; Ma! 1:11, Yru' 9:35 

riken pen, e'tane tanporon ni main 
pi! Papa muta yapai tuuye'sen,” 
tawon,” ta'pu iya. 
5Miri a'tai, Makoi uya Sises 
ari'pu waku eke pata pona, 
miripan uya Papa ena! Esuweru 
amu! use'mato', ipuremato' 
iwu' ka'tawon inakapu putu po 
iye'mu'sa'kato' pe ikupu'pu. 6 “Papa 
Mumu pe iwesi yau, ata'mo'kaki, 
apune pura iye'menukasa': 
“ “Tinseruti ton apiyo'ma iya 
ipi', 
miripan kon uya temiyatu 
kon yau ayanumu 
ti! pona a'ta wini auya 
namai',” 
tawon,” ta'pu Makoi uya ipi'. 
7Sises uya eiku'pu, “Iye'menukasa' 
ri niri, Itepuru, Papa, itese' pil iwe'to' 
kusi'tupitui,” tasa!,” ta'pu iya ipi'. 
8Makoi uya kanan ari'pu 
ka'tawon wu' pona, miripan uya 
tanporo eke ton pata enpoika'pu 
itenu ya', miri awonsi'ki waku pe ri 
iye'to'. 9 “Tanporo seri ton ke irepa 
uya, uri pi! te'sekunkai' iwipurema 
yau,” ta'pu iya ipi'. 
10Sises uya ta'pu ipi', “Upiyapai 
enta, Se'tan!” Apune pura 
iye'menukasa', Itepuru, Papa, itese' 
pil iwe'to' pi! riken ipurema'; Kuri 
ri riken poitoru pe e'ki; tawon,” 
ta'pu Sises uya. 
11 Miripan piyapai Makoi uti'pu. 
Inseru amu' uyee'pu ipika'tii!. 





MA'SIU 4 


Itekare Ekama Pi! 
Sises Epiya'ti'pu 


12 Sises uya Isaan esi pariki'si tau 
tawon etasa' a'tai, iyenna'po'pu 
Kiyarari pona. 13fko'manse'na iti'pu 
Ka'paneyan pona, Nasare' tuninse. 
Miri pata esi'pu miri parau ku'piri 
piyau Sepuran miri awonsi'ki 
Na'tari nono airi. 4Pu'kena' Aisaya 
uya ta'pu ru'pu a'ku'ti pe: 

15“Sepuran miri awonsi'ki 

Na'tari nono pon kon, 
ka'pon amu' Kiyarari 

e'ma awiron kon 

miri awonsi'ki tuna 

Isotan ratoi pon kon, 
Kiyarari, Esuweru amu' 

pen nono yau te'san. 

16Pusamoro ka'pon 

amu' ewarupi yau 

twuko'mansan uya 
eke ri iweyu ensa' man, 

uma'tan nito' nono yau 

te'san pona iweyu 

e'wei'tisa' man.” 

17Miri si'kiri ri Sises epiya'ti'pu 
itekare ekama pi', “Era'titi' amakooi 
kon apai, apune pura Papa e'to' esa' 
wanni pe man a'ko pe!” ta'pu iya. 


Sises Uya Asakiri'nan Kon 
Ki'ma'pu Tupoitoru Pe 
(Ma! 1:16-20; Yru' 5:1-11) 


18Sises usari koro'tau parau 
ku'piri Kiyarari piyawiri, ka'pon 





k4:4 Isu'taronomi 8:3 14:6 Eren 91:11-12 


—Makoi ese' isakon, Papa eseru ewaruma'tinin ta e'kwa pe. 


m4:7 Isu'taronomi 6:16 "4:10 Se'tan 
04:15-16 Aisaya 9:1-2 

“Upikiri isi'ti', ikonekato' kon pe uya ka'pon amu' a'sinin nan pe.” (4:19) 


ene'pu iya, takon ya' te'san, 
Saiman itese'!, Pi'ta tato! ipi', 
miri awonsi'ki Anturu si itakon. 
Tupunweru kon turu pi! to' esi'pu 
parau ku'piri kau, apune pura 
moro! amu' a'sinin nan pe tesi 
kon pil. 19Sises uya ta'pu to! pi', 
“Upikiri isi'ti', ikonekato' kon pe 
uya ka'pon amu' a'sinin nan pe,” 
ta'pu iya. 20Miri pe ri, tupunweru 
kon tuninse to! uti'pu ipikiri. 

21Miri apai tuutii!, turon kon 
asa'ron kon isirunan ene'pu iya, 
Isens miri awonsi'ki Isaan, Sepiti 
munki amu'. Kanau yau to! esi'pu, 
tukuipunu kon Sepiti pokon pe 
tupunweru kon konepitu pil. 
Sises uya to! kiima'pu. 22 Inke 
pura, tukanwa kon miri awonsi'ki 
tukuipunu kon tuninse to! uti'pu 
ipikiri. 





E'ne' Ton Epi'tipitu'pu Iya 
(Gru' 6:17-19) 

23Sises uti'pu siya ri Kiyarari 
awiri ka'pon amu' enupa pi! 
Esuweru amu' usenupato' iwu' 
tau'ne. Waku itekare ekama pi! 
iyesi'pu, Papa e'to' esa! wanni pe 
pil. Paran pokon kon miri awonsi'ki 
takuru'kena' nan ka'pon amy epi'ti 
pil iyesi'pu. 24Itekareei uti'pu siya 
ri Siriya poron pata awiri'ne ri, 
miripan ka'pon amu' uya tanporo 
e'ne' pe te'san nee'pu ipiya', ti'tui' 
pura ri teparan ke te'san. Turon 
kon eparan esi'pu ipan pe kuru 
te'kunkunmasen, turon kon yau 
makoi a'kwaru esi'!pu, turon kon 
eparan esi'!pu yai to! enno'pfnin, 
turon kon ipu'tika'pi'sa! kon Sises 
uya tanporo pusamoro epi'ti'pu. 





4:23 Ma'siu 9:35; Ma' 1:39 

25 Eke pe ri anpisin Kiyarari awiron 
kon, Te'ka'pores,” Surusiran, Isutiya 
pon kon, miri awonsi'ki Isotan 
nono ratoi pon kon uti'pt ipikiri. 
5 1Sises uya anpisin pe ka'pon 
amu! ensa' a'tai, iyekainumu'pu 
i'kuru pona, miripan ereuta'pu. 
Ipoitoru ton amura'pu ipiya', 
2miripan kon enupa pi! iye'sara'ti'pu: 


Sises Uya Papa Nukupunu Ton 
Pori' Pe Ekama'pu 
(tru! 6:20-23) 


3 “Pori' pe entu'ma' na'ne' nan 
ta'kwaru kon yau esi, 
apune pura to' iwano' pe 
Papa e'to' esa! wanni 
pe esi. 
4 Pori! pe te'ton kon kamoro 
twuta'kwarukai! 
ukaran ni pi! na'ne' nan 
seri pe, 
apune pura Papa uya pori' 
pe to' ku'to' oton. 
5 Pori' pe te'ton kon kamoro 
mi pe te'ku'san pen, 
apune pura tanporo ri 
non turu Papa uya to! 
ena! 
6 Pori' pe te'tton kon kamoro 
iwan pe, 
miri awonsi'ki tuna'kiri' 
ke na'ne' nan ipokena' 
i'se, 
apune pura to' ri a'wetato' 
oton. 





MA'SIU 4, 5 


7 Pori' pe te'tton kon kamoro 

isentu'kena' ton, 
apune pura Papa 
usentu'mato' oton to! pit, 

8 Pori! pe te'tton kon kamoro 
waku pe tewan kon yau 
nekonekayai'ne' nan, 

apune pura to! uya Papa 
ento' oton. 

9 Pori' pe te'ton kon kamoro isi 
pe te'san i'ni'pankanin 
nan, 

apune pura Papa munki 
amu' pe to! e'to' oton. 

10 Pori' pe te'ton kon kamoro 
isi peri, ipan peri 
tukota'masan 
waku kupu to' uya wenai, 

to! iwano' pe Papa e'to' 
esa! wanni pe esi. 

11 “Pori! pe iwesi kon miri ka'pon 
amu' uya asapema kon a'tai, 
iwenai pura ikota'ma'nokon a'tai 
miri awonsi'ki to! usauroku iri pe 
ri ipi'nokon a'tai uri uriya'. 12Miri 
pe iyesi pi! ipan pe pori' pe kuru 
e'ti!, apune pura eke ri iyepe'pu 
kon esi pi' Epun po, apune pura 
miri kasa ri arawiron kon pu'kena' 
amu' kota'mapitu'pu to' uya miri. 


Sises Pikiron Kon Esi Waiyo 
Miri Awonsi'ki Iweyu Kasa 
(Ma! 9:50: bru! 14:34-35) 


13“Non waiyori pe ri iwesi kon, 
e'tane ine'ne' pe pura waiyo enasa' 





r 4:25 Te'ka'pores —10 Kaisaron Pata ta e'kwa. 


5:4 Aisaya 61:2 5:5 Eren 37:11 


5:6 Aisaya 55:1-2; Saira! 24:21 


5:8 Eren 24:3-4; 2 Esturas 7:98 5:10 1 Pi'ta 3:14 5:11 1 Pi'ta 4:14 
5:12 2 Karono'kurus 36:16, Saira! 2:8, Inkupu'pu 7:52 


The New Testament in Akawaio of Guyana, 1st ed. @ 2010, Suriname Bible Society 


MA'SIU 5 


yau, nai kasa ine'ne' pe kanan iye'to' 
pe ikupu? Waku pe pura ri iyesi miri, 
eno'mato' pe ri iyesi ka'pon amu' uya 
iwasa'pi'to' pe tuusari kon a'tai. 

14“Seri non weyu pe ri iwesi kon. 
Wu' pon pata e'so'namu pura iyesi 
miri. 15 Miri pe pura ka'pon amu' uya 
raan'pu po'tisa' nonka pura iyesi miri 
pusau o'koi'. E'tane ru'ku, to' uya 
inonka iyapon pona, miripan uya 
tanporon kon ni wei'ti iuti tau. 16 Miri 
kasa, tiwi iweyu pe na'ne' ne'wei'tii 
ka'pon amu' uya ento! pe. Miri a'tai, 
waku inkupunu ento! pe to! uya, miri 
awonsi'ki Papa, ikuipunu, Epun pon 
apuripfto' pe to! uya niri. 


Papa Maimu Esi Eke Pe 

17“Pu'kena' amu! miri 
awonsi'ki Mosi' nekama'pu Main 
eno'mai' uye'sa' tukai' kusi'tutuu. 
Eno'mase'na uye!sa! pen e'tane 
a'ku'tii' ru'ku uye'sa'. 18I'napairon 
ekama uya ipi'nokon, Epun miri 
awonsi'ki non e'weuka pu'ku 
pona, iri ri mo'ka pura iyesi Papa 
Maimu yapai. Aiko peri na'ne' pen 
nuwarai'ka'pu esi moro ri Main pe 
tanporon ni uta'ku'ti pu'ku pona. 
19fne' ri aiko pe ru'kwi na'ne' Main 
tonpa i'kwi'nin miri awonsi'ki 
turon kon enupanin miri ri mari 
ku'to' pe to! uya e'to' oton aiko pe 
Papa e'to' esa! wanni pe yau; e'tane 
inu! ri Main kupu pi! name! miri 
awonsi'ki ipi! enupanin pe na'ne' 
e'to' oton eke pe kuru Papa e'to' esa! 

wanni pe yau. 20Ta uya ipi'nokon, 
waku riken ku'to' auya'nokon pe 
iyesi Pari'si amu! miri awonsi'ki 
Main pi! enupanin nan entai; miri 
kupu auya pura iyesi a'tai, Papa 
e'to' esa! wanni pe ya! iyepa'kato' 
oton kon pari pen ni,” ta'pu iya. 


Sises Usauroku'pu Sakoro Pi' 


21Miyari ri usenupan nito' 
ekama'pu Sises uya, “Eta'pu 
auya'nokon pena ri ka'pon amu' 
pi! ta'pu, Itonpa ku'winii,/ tawon, 
miri awonsi'ki, “mu! ri tutonpa 
winin nu'pu kota'mato' oton, 4 
tawon, 22e'tane ta uya ipi'nokon, 
ing! ri sakoro! pe na'ne' tutonpa pi! 
kota'mato' oton Papa uya. Takapu 
uya kanan, inu! ri tutonpa esa'nin 
‘Ra'ka,” tukai' esi Esuweru amu! 
Konsuruui ton nukota'ma ton pe, 
e'tane inu! uya, “miri, iya'kwaru 
pun! tasa' a'tai tutonpa pil, isi ri 
apo' e'ma tau iyesi miri. 

23 “Miri pe iyesi pil, iuse'mato' 
Papa ena' esi a'tai, moro iyenu yau 
iri pe itonpa e'ku'to' ipi' tuku'se 
itiki itonpa e'ku'to' iri pe ipi' 
konekai'. 24Papa ena! use'man nito' 
apon piyau inturunu tunonkai!, 
wapiya itonpa a'kiri ekoneka ta, 
iyenna'po pa inturunu tuse'na. 

25 “Oko pe pura iyeyaton ko'tu ta! 
ayayai'ne' a'kiri ekonekaka'ki ipokon 
pe ri mari iwesi koro'tau, ikota'mato' 
ya! ituru iya wapiya, eseru aimenka- 
nin uya ituru puresiman ena', miri 





15:21 E'sotas 20:13, Isu'taronomi 5:17 

awonsi'ki iyeno'ma to' uya pariki'si 
tal. 26J'napairon ni ekama uya 
ipi'nokon, iyepa'kato' oton pen 
ni tanporo ine'manu kon i'ma'ka 
auya'nokon pu'ku pona ri. 


Sises Usauroku'pu 
Ekuman Nito' Pi' 


27 “Eta'pu auya'nokon, “Tetaan'pu 
kenan kusekumankai,” tawon. 
28F'tane ekama uya ipi'nokon, inu' 
uya ri uri'san ensa' a'tai ekumai' pe, 
iyekumaka'sa' ri miri uri'san a'kiri 
tewan yau. 29Enwo'ne' winon iyenu 
uya iye'makoima emapu'ti pe iyesi 
yau, imo'kaki eno'ma pa, waku iwa 
pe ri iyesi tikin ni ipun tonpa'kasa' 
auya a'tai, tanporo ipun eno'ma 
ekota'man nito' ya! entai. 30Enwo'ne' 
winon iyemiyatu uya iye'makoima 
emapu'ti pe iyesi yau, a'tiki eno'ma 
pa; waku iwa pe iyesi miri tikin ni 
ipun tonpa'kasa' auya a'tai, tanporo 
ipun eno'ma ekota'man nito' ya! 
entai,” ta'pu Sises uya. 


Sises Usauroku'pu 
No'pu Nonkato' Pi' 
(Ma'siu 19:9: 

Ma! 10:11-12; Ẹru' 16:18) 


31“Tasa' iya kanan, Inu' uya ri 
tuno'pu nonka a'tai, tiwi nekaretai'tii 
kuru ri iye'nonka karetaai ke,” 
32e'tane ekama uya ipi'nokon, inu! 





MA'SIU 5 


ri tuno'pu nonkayai'ne', iyekumasa' 
pen ni etane uya tekumasen pe 
iyesi emapu'ti miri, miri awonsi'ki 
inu! ri inonkasa' ru'pu mari'mayai'ne!, 
ekuma pe iyesi miri. 


Usauro'nito' Pi' Enupan 


33 “Eta'pu auya'nokon pena 
ri kanan ka'pon amu' pi! ta'pu, 
“Ausauro'sa' ru'pu ipi', iku'to' pe 
auya ku'puremekui, e'tane Papa 
ya! ausauro'sa' ru'pu awiri ri e'ki. 
34E'tane ekama uya ipi', iri ri 
kukai inku'ton pen ni pil, Epun ni 
kusesakui—Papa apon miri, 35 non 
ni kusesakui—Papa puta apon 
miri; Surusiran ni kusesakui—eke 
kin pata'se' miri. 36 Miri awonsi'ki 
a'pai ri kusesakui, apune pura 
tikin ni ri a'pai i'po' aimu'naka 
auya pura iyesi miri awonsi'ki 
i'kuruntanuku auya pura ri iyesi. 
37Ewai! ta auya a'tai, ewai' ka'ki, 
kane ta auya a'tai, kane ka'ki ri 
niri. Turon ni pe ausauroku a'tai 
miri esi Makoi winon pe. 


Use'man Nito' Pi' Enupan 
(ru! 6:29-30) 


38 “Eta'pu auya'nokon ni, En 
epe'pu pe en ni esi; į epe'pu pe 
iri esi, tawon. 39E'tane ekama 
uya ipi'nokon, iri pe iku'nin nu'pu 
pi! kise'mai. mul uya ri iwini yau 





:5:31 Isu'taronomi 24:1-4 

enwo'ne' winon iye'peta pi', iratoi 
rulpu ri mari ira'tiki iwinikui!. 
40Miri awonsi'ki inu' uya ri ayari 
pe iyesi yau ko'tu ta' #ri wenai ri, 
miripan uya ipon mo'ka pe iyesi 
yau itepe'pu pe, tiwi ipuro'pon 
pokon pe ipon mo'kai. 4linu' uya 
ri ta'kwarukai' ayari ta'kiri a'tai 
1 mayiru, enta 2 mayiru e'to' airi. 
42Iyekama'poyai'ne'nokon irepati', 
miri awonsi'ki kera'tii ingu! ri 
iyekama'ponin iiwano' pi! piyapai. 


Eyaton Wanni I'nunkato' 
(Hru' 6:27-28, 32-36) 


43 “Eta'pu auya'nokon; 
tonpa i'nunkaki,' iyeyaton 
ewaruma'tii'ma' ME'tane ekama 
uya ipi'nokon, iyeyaton kon 
ni i'nunkati!," miri awonsi'ki 
ipuremati' ikota'manin kon pona, 
45Epun pon ikuipunu kon munki 
amu' pe iwesi kon pa. Iri ton ni 
miri awonsi'ki waku ton ni weyu 
pe wui enu enuku emapu'tinin. 
Ipokena' ton miri awonsi'ki ipokena' 
ton pen ni pona tuna ennoko iya. 
46fimunkanin kon niken i'nunka 
auya'nokon yau, iri ken si iyepe'pu 
kon eporo auya'nokon miri? Miri 
pe' kupu purata amuranu'nin nan 
uya pura nai? 47Miri awonsi'ki 
itonpa ton niken ni pi' miyari ta 
auya'nokon yau, iri ken si kupu 
auya'nokon turon kon entai? Miri 





pe' kupu Papa apurinin nan pen 
uya pura nai? 48Miri pe iyesi pi', 
waku pe e'ti', ikuipunu kon, Epun 
pon esi waku pe kasa.” 


Entu'manin Nan 
Ento! Pi! Enupan 


6 1Sises e'sara'tikaa'pu kanan 
tupoitoru ton enupa pil. Ta'pu 
iya, “Ti'tui' e'ti!, waku inkupunu kon 
yau, waku pe e'nito' pi! ka'pon amu! 
uya iyento' pe tukai'. Miri ku'sa' 
auya a'tai, iyepe'pu eporo auya pura 
ri iyesi miri ikuipunu, Epun pon 
wini. 2Miri pi! entu'manin nan repa 
auya'nokon a'tai, eke pe kusekamai, 
waku pe te'ku'san uya ikupu kasa 
Esuweru amu' usenupato' iwu' 
tau, miri awonsi'ki asanta tawiri 
ri, tapurito' kon pe ka'pon amu! 
uya tukai'!. I'napairon ni ekama 
uya seri ipi'nokon, to! uya tepe'pu 
kon epoka'sa' ri miri. 3E'tane 
entu'manin nan repa auya a'tai, tiwi 
akamisi winon iyemiyata kusi'tunin 
iyenwo'netu winon iyemiyatu 
nukupunu, 4miri pi! inkupunu e'to' 
pe nesii ama'ai, ikuipunu, ama'ai 
inkupunu ennin nu'pu uya iye'mato! 
pe. 


Ipureman Nito' Pi! Enupan 
(Tru' 11:2-4) 


5 “Miri awonsi'ki iwipurema kon 
a'tai, waku pe te'ku'san kasa ke'tuu. 





"5:43 Ripaiti'kas 19:18 


“5:44 Turon ni ton emen imenukasa' uya iponantip''sa', 


kamoro apa'n#'nin nan pona waku inonkati'!, kamoro iyewaruma'tinin nan pi! waku 


iku'ti' 

Ipuremapaino kon te'mu'sa'kai' 
Esuweru amu' usenupato' iwu' tau 
miri awonsi'ki asanta ka'taporo 
ri, tento' kon pe ka'pon amu! 
uya. I'napairon ni ekama uya 
seri ipi'nokon, to! uya tepe'pu 
kon epoka'sa' ri miri. 6E'tane 
iwipurema a'tai, iiwu' pu'ku ta! 
ewonki, imura'taai a'koki miri 
awonsi'ki iwipurema pa tuusen- 
sen pen ni ikuipunu pil. Miri a'tai, 
ikuipunu, ama'ai inkupunu ennin 
uya iye'mato' pe. 7Miri awonsi'ki 
amaimu ri mari tuna'popi'se 
kipuremai, Papa i'tunin nan 
pen kasa tumaimu kon useta pe 
tekamai', apune pura tu'kan ni 
esaku tuuya'nokon pil. 8To' kasa 
ke'tuu, ikuipunu uya ri i'tuka'sa' i'se 
iwe'to' tekama'po auya wapiya ri. 
9“Se kasa nin si iwipuremato' 
kon esi miri: 
“ Ina Kuipunu Epun pon, 
tunamasen pe iyese' 
nesii. 
10Ina esa! pe iwe'to' nuyepui, 
seri non po iyeseru 
ne'kupui Epun po iyesi 
na'ne' kasa. 
11 Ina irepaki seri pe wui kaisa 
ri te'sen ina i'kiyari ke. 
12Ina nuko'manukumu iri pi! 
isentu'maki, 
ina usentu'masa' iri 
ko'manu'nin nan pi! 
na'ne' kasa. 





MA'SIU 6 


13Miri awonsi'ki ina kusarii 
i'tupinito' yah, 
e'tane iri pe te'sen 
piyapai ina imo'kaki.” 
14“Apune pura ka'pon amu' 
uya iri pe iku'sa' a'tai, to! pi! 
jusentu'ma yau, ikuipunu, Epun 
pon ni niri usentu'ma miri ipi. 
15E'tane iri pe iku'nin nan nu'pu 
kon pi! iusentu'ma kon pura iyesi 
yau, ikuipunu ri niri usentu'ma 
pura iyesi ipi'. 


Useruman Nito' Pi' Enupan 


16 “Juseruma a'tai tenta'nai' pura, 
pokoi pe iyemu' ku'kupui waku pe 
te'ku'san e'to' kasa, temu' ri to' ena 
ka'pon amu' uya ri nin tento' kon 
pe, ka'pon amu' uya ri nin tapurito' 
kon pe. I'napairon ni ekama uya 
ipi!, to' uya tepe'pu kon epoka'sa' 
ri miri. 17E'tane iuseruma a'tai 
tenta'nai! pura, isenpatauka', miri 
awonsi'ki ekarapaima!. 18 Miri 
a'tai, ka'pon uya ito'ka'nuka pura 
iyesi miri iuseruma tenta'nai' pura 
tukai', etane ikuipunu, tuusensen 
pen ni uya iltu, miri awonsi'ki 
ikuipunu, ama'ai te'ku'sen ennin 
nu'pu uya ri iye'mato' pe. 


Imaminke' Pe E'nito' Epun Po 
(Eru! 12:33-34) 
19 “fimamin kusamuranukui seri 
non po, ene amu' uya ima'tanu'to' 
yau ri, ikaranto' yau ri, ama! amu! 





"6:13 Turon ni ton emen imenukasa' yau kanan, fmiri esa! wanni, merunti miri 


awonsi'ki eke, waku inkero' ri. Amen. 


6:5 Uru' 18:10-14 6:7 Saira' 7:14 6:15 Mal! 11:25-26; Saira! 28:1-5 


6:17 Isuti' 10:3 

e'to' ama! pe yau ri. 20E'tane 
Epun po iimamin kon amuranu'ti', 
ene amu' uya ima'tanu'to' pen 
pata'se' yau, ikaranto' pen yau, 
amal! amu' e'to' ama! pe pata pen 
ni yau. 21 Apune pura iimamin kon 
e'to' airi, miri yau iyewan kon ni 
niri esi. 

22 “En esi pun raan'puui pe ri. 
Waku pe iyenu esi yau, tanporo 
ipun esi a'kwa pe. 23E'tane, waku 
pe pura iyenu esi a'tai, ewarupi pe 
ri ipun esi. Iweyu pura ipun esi yau, 
ipan pe ri ewarupi pe iyesi miri! 

24“Inu' ri e'turawasoma pura 
iyesi asa'ron kon tepuru ton 
apiyo' pe. Tikin nan ewaruma'ti 
iya, isakon i'nunka iya, tikin nan 
pi! ita'si, isakon sanoma iya pura. 
Asa'ri ri mari Papa miri awonsi'ki 
purata apiyo' pe iwesi pura iyesi. 


Kisewankamatuu 
(Tru' 16:13: 12:22-31) 


25 “Miri pe iyesi pil, ekama uya 
seri ipi'nokon, iuko'manto' kon pi! 
ri kisewankamatuu, #i'kiyari kon 
pi! ri miri pe pura iuku kon pi! ri, 
miri pe pura ipun kon pi! ri, Fri 
esi upon pe tukai'!. fuko'manto' 
pe' esi pen miri kiyari entai? Miri 
awonsi'ki ipun kon pe' esi pen 
pon entai? 26Apune toron amu' 
enti! ka'tawon kon. Ti'kiyari kon 
pinnin nan pen ni, anunnin nan 
pen ni, miri pe pura amuranu'nin 
nan pen ni, e'tane ri ikuipunu 

kon, Epun pon uya to' eweku. 
Imiriinokon ken pe! si esi pen 
i'nunkena' pe to! entai? 27Inu' uya 
ri tuuko'manto' inka miyari pari” 
ipi' tuusewankamai'? 

28 “Fri pi! pon pi! #usewankama 
kon? Apune enti' pata ipuru 
esi waku pe ri iya'ta tupata'se' 
yau, te'turawasomasen pen miri 
pe pura i'pi'nin pen. 29Miri ri 
e'tane ekama uya seri ipi'nokon, 
Saraman, imaminkena' epontisa' 
pura iyesi'pu miri ton kasa. 30 Miri 
kasa si Papa uya wana' ri ponti pe 
iyesi yau wana' seri pe na'ne' miri 
awonsi'ki awanapairi eno'ma apo' 
ya', miri na'ne' entai pe! iponti iya 
'nokon pen mi? Aiko si, aiko pe 
ru'kwi ri apurito' auya'nokon esi! 

31 “Miri pi! kisewankama- 
tuu, ‘Fri kuru i'to' pe? miri pe 
pura, Fri kuru ensito' pe?” miri pe 
pura, ‘Fri kuru e'to' pe upon kon 
pe?” tukai'. 32 Apune pura Papa 
i'tunin nan pen e'to' ipikiri ton 
seri, miripan ikuipunu kon, Epun 
pon uya i'tu seri ton i'se iwesi kon. 
33 E'tane ru'ku, wapiya kuru esa! 
wanni pe iye'to' iwarinpat!' miri 
awonsi'ki ipokena' pe iye'to', miri 
awonsi'ki tanporo seri ton ni nin 
si e'turu miri iyena'nokon ni niri. 
34Awanapairo' pi! kisewankamai, 
tuponaron ni miri awanapairo' 
pi! usewankaman, wui kaisa ri 
iponaro' ri usewankaman nito' esi,” 
ta'pu Sises uya. 





“6:27 tuuko'manto' inka miyari pari, miri pe pura, usemo'ka kusan pe pari 


6:19 Isens 5:2-3 6:20 Saira! 29:11 


6:29 1 Kin Amu' 10:4-7, 2 Kurono'kurus 9:3-6 

Ka'pon Eseru Kusaimenkatuu 
(Tru' 6:37-38, 41-42) 


1“Kalpon amu! eseru 
kusaimenkatuu, iyeseru kon ni 
niri aimenka kuse'nin. 2 Apune pura 
ka'pon amu' eseru maimenkayatui'ne' 
kasa ri mari iyeseru kon aimenka 
miri. Ituto' auya'nokon yai pe ri 
inkupu'pu yai ri iyena'nokon itu miri. 
3 “Fri pe iyesi pi! aiko ru'kwi ri 
paranka punu'pi inenpai iwesi 
itonpa enu yawon, eke ri paranka 
e'tane iyenu yau? 4Nai kasa itonpa 
pil, Apune amuru simo'kai' iyenu 
apai, ta auya inke ri moro paranka 
e'tane iyenu yau? SImir'nokon 
waku pe te'ku'san, wapiya kuru 
iyenu apai paranka imo'kaka'ki, 
miri a'tai waku pe ene auya itonpa 
enu apai amuru mo'ka pa,” ta'pu iya. 
6“Waku pe te'sen ku'tutuu pero 
amu#' ena', mokon pun ton iiwano' 
kon kuseno'matuu peiruku amu' 
ena', to! uya iwasa'kapitu esi miri 
awonsi'ki to! era'ti esi akarapi'se'na. 


Ekama'po', Iwarinpa', Iwipi'ki 
(Uru! 11:9-13) 

7“Ekama'poti', miri a'tai, 
iyena'nokon ni iye'taru. Iwarinpati', 
miri a'tai, eporo auya'nokon. Mura'ta 
iwipi'ti', miripan uta'kokato' pe 
iyena'nokon. 8 Apune pura tanporon 
kon ekama'po pi! name! nan uya 
eporo, kuri ri iwarinpa pi! name! uya 
ri eporo, miri awonsi'ki kuri ri iwipitu 
pi! name! ena! ri mura'ta uta'koka. 

9 Nai kuri warai uya tumu uya pureti 
ekama'po yau irepa ti! ke? 10 Miri pe 
pura, moro' ekama'po iya yau, irepa 
ikuai ke? WImiri'nokon nin si iri ton 
uya iltu yau waka ton e'repan nito' 
ke imunki kon amu' repa auya'nokon, 
miri entai kuru ikeipunu kon, Epun 
pon uya waku ton e'repan nito' turu 
kamoro ekama'ponin nan ena'. 
12“Miri pil, tanporon yau ri 
iku'ti' turon kon pil, ikupu to' uya 
i'se me'ai'ne' ipi'nokon. Seri uya 
Main miri awonsi'ki Pu'kena' amu! 
ri numenuka'pu amuranuku miri. 


Asa'ron Asanta 
(tru! 13:24) 


13 “Ewonti' aiko ru'kwi mura'ta 
awiri, apune pura eke mura'ta miri 
awonsi'ki eke asanta esi uma'tan 
nito' ya! utin e'ma pe, miripan 
tu'kan kon ni ka'pon amu' ewomu 
iyawiri, We'tane aiko ru'kwi 
mira'ta miri awonsi'ki aiko ru'kwi 
asanta esi waku uko'man nito' ya! 
utin ema pe, e'tane tu'kan kon pen 
ni utito' iyawiri,” ta'pu Sises uya. 


Yui Miri Awonsi'ki Iteperu 
(Bru! 6:43-44) 


15Miyari ri Sises esi'pu to! enupa 
pil, miripan uya ta'pu, “Akono amu! 
pe te'san enti'; to! uyepu karimeru 
kasa, e'tane isi ton, ene amu' kasa 
to! esi. 16To' itu auya'nokon miri 
to! eperu wini. Tiku kenan apai pe! 
kure! puipi'nin nan ka'pon amu', 
miri pe pura pi! ri imi'ni'ta apai? 





7:2 Mal 4:24 7:8 2Esturas 2:13 7:12 Topayas 4:15; Bru' 6:31 


7:16 Saira' 27:6 


7:14 Saira' 15:17 

(Kane.) 17Miri kasa ri mari, waku 
yui epeta waku peri, iri yui epeta iri 
pe ri. 18 Waku yui epeta pura iyesi 
iri pe, miri awonsi'ki iri yui epeta 
pura iyesi miri waku pe. 19Ka'pon 
amu' uya tuusepetasen pen yui a'ti 
eno'mato' pe tuuya'nokon apo! ya'. 
20Miri kasa to! eperu wini to' i'tu 
auya'nokon,” ta'pu iya. 


Papa Riken Apuriki 
Tuusewankamai' Pura 
(ru! 13:25-27) 


21 Sises uya ta'pu, “Tanporon kon 
ka'pon amu', “Uyepuru, uyepuru! 
tawon nan upi' epa'kato' oton pen 
ni Papa e'to' esa! wanni pe pata'se' 
ya!, e'tane kuri riken ukuipunu, 
Epun pon e'to' i'se ku'nin. 22 Iweyu 
e'seposa' a'tai, tu'kan kon ni 
ka'pon amu' uya tato! oton upil, 
Uyepuru, uyepuru, pu'kena' pe pe' 
ina usauroku pun iyese' yau, miri 
awonsi'ki iyese' yau pe' iri a'kwaru 
ton enpa'kapitu'pu ina uya pun, 
miri awonsi'ki eke Papa turawasooi 
ku'pitu pun pe' ina uya?” 23 Miri a'tai, 
tuwapu'tii' pura to! pi! ekamato' uya 
oton, Ti'tusa' uya 'nokon pura man. 
Entanti' upiyapai, imiri'nokon iri 
ku'nin nan! ” ta'pu iya. 


[4 


Asa'ron Kon Tuti Aminin Nan 
(tru! 6:47-49) 
24 “Miri pe iyesi pil, tanporon kon 
seri ton umaimu ton eta pi! na'ne' 

nan miripan kupu pi! na'ne' nan esi 
miri ta'kwaru kenan ka'pon kasa ti! 
po tiwu' aminin. 25Tuna uyee'pu, 
tuna apiru ton u'ma'pu, miri 
awonsi'ki a'setun uyee'pu e'se'ne' 
pe iuti tuwise, e'tane ita'mo'ka'pu 
pen ni, apune pura ti! po iyapon 
esi pi. 26E'tane tanporon kon 
seri ton umaimu ton eta pi' na'ne' 
nan miripan kupu to! uya pura 
name! nan esi miri iya'kwaru pun 
ka'pon kasa tiwu' aminin wi'si' po. 
27Tuna uyee'pu, tuna apiru ton 
u'ma'pu, miri awonsi'ki a'setun 
uyee'pu e'se'ne' pe iuti tuwise, 
miripan uta!mo'ka uya eke pe pata 
a'merunpa'pu,” ta'pu iya. 


Sises Meruntiru 


28Seri ton pi! Sises usauroku 
e'nonkasa' a'tai, anpisin ton ni 
ka'pon amu' usewansiuka'pu enupan 
nito' iya pil, 29apune pura enupan 
iya pi! tameruntiru kenan pe kuru 
ri, Main pi! enupanin nan kasa pura. 


Ereku'pan Ka'pon Epi'ti'pu 
Sises Uya 

(Ma! 1:40-45; Bru! 5:12-16) 
8 1Wu' ponsi'ki Sises u'tisa' a'tai, 

anpisin ton ni ka'pon amu' 
uya e'ma'puka'pu. 2Ereku'pan 
ka'pon” uyee'pu ipiya', miripan 
e'sekunka'pu irau. Miripan uya, 
“Uyepuru, inku'pai iwesi yau, waku 
peri ukupu auya,” ta'pu. 





18:2 Ereku'pan ka'pon, miri pe pura, Leper, Enkeri'si pe. Kiri! maimu yau utapuri- 
pitu'pu tu'kan ni pi'pi eparan ese! pe, leprosy kuru pen ni pil. 


7:19 Ma'siu 3:10, bru! 3:9 7:20 Ma'siu 12:33 7:23 Eren 6:8 


7:28-29 Ma! 1:22; Bru' 4:32 

3Temiyatu inka'pu Sises uya, 
miripan uya a'pitu'pu, “Inku'pai 
ri e'ai', waku pe e'ki!” ta'pu iya 
ipi'. Inke pura ri, tuwereei apai 
iyekoneka'pu. 4Miri a'tai, Sises 
uya, “Inu! pi! ri kusekamai,” ta'pu, 
“e'tane enta isenpoikata use'man 
nito' turawasomanin ena'!, miri 
awonsi'ki inturunu pe te'sen Mosi' 
uya tasa' na'ne' awiri muturui! 
Miri uya ri nin si iusepi'tisa' ekama 
miri to! pi,” ta'pu iya. 


Soisa Amu' Epuru Poitoru 
Epi'ti'pu Sises Uya 
(Gru' 7:1-10) 


5Sises epa'kasa' a'tai, Ka'paneyan 
pona, soisa amu' epuru uyee'pu ipiya' 
tupika'tito' pe iya ekama'pose'na. 
6“Uyepuru, upoitoru man ipan pe 
emel! pe iyesi, ipu'tika'sa' te'kwe' tau 
ri iyesi, pata po,” ta'pu iya. 

7“Miyari ri uti miri epi'tii!,” ta'pu 
Sises uya ipi'. 

8Soisa amu' epuru uya eiku'pu, 
“Uyepuru, uiw#' ta! iuyepu pokena' 
pen ni uri. Amaimu riken ituki, 
miri a'tai, upoitoru usepi'tito' pe. 
9Apune pura uri kuri ri tepuru 
kenan, soisa amu' esa! uwo'noro 
te'san. Puse pil, Enta, ta uya a'tai, 
iti, miri awonsi'ki kuri pil, Isi'ki, 
ta uya a'tai, iyepu. Upoitoru pi, 
“Se iku'ki, ta uya a'tai, ikupu iya,” 
ta'pu iya. 

10Sises uya seri etasa' a'tai, 
isewansiuka'pu, miripan uya 
ta'pu tupikiri te'san ka'pon amu! 

“Uyepuru, uiwu! ta! iuyepu 
pokena! pen ni uri.” (8:8) 


pil, “Imapairon ekama uya seri 
ipi'nokon, inu! ri eposa' uya pura ri 
man Esuweru po eke ri seri waraino 
apurito' esa! 11Ta uya ipi'nokon, 
tu'kan kon ni ka'pon amu' uye'to' 
oton pata wui enu uyepu, wui enu 
uti winime, miripan kon ereutato' 
oton enta'nan pi' Epura'an, Aisi' 
miri awonsi'ki Seko' pokon pe Papa 
e'to' esa! wanni pe yau. 12E'tane 
esa! wanni pe e'nito' yau te'ton kon 
tasa' kon nu'san eno'mato' iya oton 
ewarupi ya', ukaran nito' oton, i 
e!kititii'mato' oton ya',” ta'pu iya. 





8:4 Ripaiti'kas 14:1-32 8:9 Paru! 3:33-35 8:11 Uru' 13:29 


8:12 Ma'siu 22:13, 25:30, Bru' 13:28 

13 Miripan soisa amu' epuru pi! 
Sises uya ta'pu, “Enna'po', anapurinu 
awiri ri ipoitoru usepi'ti miri,” ta'pu 
iya. Miri a'tai ri, ipoitoru usepi'ti'pu. 


Tu'kan Kon Ni Epi'tipitu'pu 
Sises Uya 
(Ma! 1:29-34; Uru' 4:38-41) 


14Sises uti'pu Pi'ta iwu' ta'. Miri 
yau, Pi'ta ewo'pu ene'pu iya te'kwe' 
tau e'kiii'man pil. 15Miripan uya 
itemiyatu pi! a'pitu'pu. Miri a'tai 
ri, iye'kiii'mato' ereuta'pu, miripan 
e'mu'sa'ka'pu to! muta'napase'na. 
16Pata uko'mansa' a'tai, ka'pon 
amu' uya tu'kan kon ni ka'pon 
amu' makoi a'kwaru yen ton pe 
te'san nee'pu Sises piya'!. Se kasa 
ri twusauro'se makoi a'kwaru 
ton ennoko'pu iya, tanporo ri 
takuru'kena!' nan epi'ti'pu iya. 
17Seri ton kupu'pu iya pena pu'kena' 
Aisaya nekama'pu ru'pu a'ku'ti pe: 
“Esilmura e'nito' mo'ka'pu iya, 
miripan uya uyeparan 
kon ari'pu,” 
tawon. 


Tupikiri E'paino Kon 
Auro'ka'pu Sises Uya 
(ru! 9:57-62) 


18Sises uya anpisin ensa' 
a'tai tuwoi, tupoitoru ton 
pi', “Parau ku'piri ratoi pona 
e'kwiri'nipai'nokon,” ta'pu iya. 
19Miripan Main pi! enupanin 
uyee'pu ipiya', “Uyepuru, siya ri 
mutiyai'ne' ya! ri aya'kiri uti seri,” 
tase'na ipi!. 

20Sises uya eiku'pu, “Maikan 
amu! kamoro tenkena' nan, miri 
awonsi'ki toron amu' kanan esi 
tupon ke, e'tane Ka'pon, Papa 
winon esi miri ti'pai nonkato' iya 
yau pun ni,” ta'pu iya. 

21 Taron ni kanan ka'pon Sises 
poitoru pe e'paino uya, “Uyepuru, 
apune ken si, wapiya ukuipunu 
siu'na'tika'tai!,” ta'pu. 

22F'tane Sises uya ta'pu ipi', 
“Tiwi tu'koro'tau'nokon te'sen eri'sa' 
u'na'tii to; uya'kiri ru'ku utinpai,” 
ta'pu iya ipi'. 


Isi Ri A'setun I'ni'panuku'pu 
Sises Uya 
(Ma! 4:35-41; Uru' 8:22-25) 


23Sises ekanwa'ti'pu kanau yah, 
miripan a'kiri ipoitoru ton uti'pu. 
24 Miri koro'tau, ite'kwanau pura ri 
pana! pe, isi pe ri a'setun uyee'pu 
parau ku'piri ka', miripan uya 
eke pe ri sipa'sipa kupu'pu tuna 
puro'po. Eke pe sipa'sipa esi uya to! 
kanwa paru'ti esi'pu, e'tane ri Sises 
esi'pu e'nun ni pil, 25 Ipoitoru ton 
uti'pu ipiya! empakase'na, ta'pu to! 
uya ipi', “Ina epuru! Ina ipika'tiki! 
Ina aputan pi! man!” ta'pu to! uya. 

26Sises uya ta'pu to! pil, 
“Imiri'nokon, aiko re'kwi apurito' 
iya to! ton, #ri pi! iyetuipitu kon?” 
ta'pu iya. Iye'mu'sa'ka'pu, miripan 
uya a'setun miri awonsi'ki sipa'sipa 
eseremeku'pu, miripan e'ni'pamu'pu. 

27Kamoro si ka'pon amu! 
usewansiuka'pu miri, miripan 
kon usekama'popitu'pu, “Fri pan 





18:17 Aisaya 53:4 

si pase ri ka'pon? A'setun miri 
awonsi'ki sipa'sipa ri e'to' imaimu 
awiri!” ta'pu to' uya. 


Sises Uya Makoi A'kwaru Ton 
Ennoko'pu 
(Ma' 5:1-20: Uru' 8:26-39) 


28 Sises miri awonsi'ki ipoitoru 
ton uya si parau ku'piri Kiyarari 
nu'kwiri'nu'sa' a'tai, ka'pon amu! 
Katara nono po tuuko'mansan, 
asa'ron kon makoi a'kwaru yen ton 
pe te'san uyee'pu uruwai' apai to' 
winikui!. Isi ton ni, int! uti pokena' 
pen ni miri awiri. 29 Miripan 
kon uki'pi'numu'pu, “Tri pe ina 
ku'se'na iuye'sa', Papa Mumu? 
Iweyu rawiri ri pe' ina kota'mai' 
iuye'sa'?” ta'pu to! uya. 

30Inni kuru pura ri to! piyapai 
tu'kan kon ni peiruku amu' esi'pu 
enta'nan pil, 31 Makoi a'kwaru yen 
ton uya Sises ekama'po'pu ipan 
pe, “Ina ken si ennoko auya a'tai 
pusamo ka'pon amu' apai, apune 
ken si ina enno'ki kamo tu'kan kon 
peiruku amu' ya',” ta'pu to' uya. 

32 “Entanti' si,” ta'pu Sises uya 
to! pil. To! epa'ka'pu, miripan kon 
uti'pu peiruku amu! ya! ewonse'na. 
Tanporo ri si kamoro peiruku amu' 
eka'tumu'pu miri parau ku'piri 
ka! tepitoren awiri ri, miripan 
kon aputapitu'pu. 33 Miri yau, to! 
mainanpa pi! te'san eka'tumu'pu 
pata pona, miripan kon uya 
tanporo iye'ku'sa' ru'pu ekama'pu 
ka'pon amu! pil. To! uya ri niri 
kamo makoi a'kwaru yen ton pe 
te'san ka'pon amu' pi! iye'ku'sa' 
ru'lpu ekama'pu. 24Miripan 





MA'SIU 8, 9 


tanporo ri miri pata yau te'san 
ka'pon amu! uti'pu Sises ense'na. 
To! uya Sises ensa' a'tai, tunono 
kon apai iyenna'poto' pe ipan pe 
to' uya auro'ka'pu. 


Ipu'tika'sa' Ka'pon Epi'ti'pu 
Sises Uya 
(Ma! 2:1-12; Uru' 5:17-26) 


Q 1Sises miri awonsi'ki ipoitoru 
ton ekanwa'ti'pu, miripan 
kon i'kwiritu'pu. To! uyee'pu 
tupata'se' kon ya'. 2Turon kon 
ka'pon amu' uya ipu'tika'sa' 
nee'pu Sises piya'!. Sises uya 
pusamoro ka'pon amu' napurinu 
ene'pu, miripan uya ipu'tika'sa' pi', 
“Utonpa, kenari'numti, amakooi pi! 
usentu'masa' man,” ta'pu iya. 

3Seri etasa' Main pi! enupanin 
nan tonpa ton uya a'tai, “Puse ri 
ka'pon usauroku Papa sapema pe 
ri,” ta'pu to! uya tewan kon yau. 

4Sises uya to' usenuminkato' 
i'tu'pu, miripan uya ta'pu, “Yrito' 
pe iri pe ri iusenuminka kon 
iyewan kon yau? 5Nai esi saman 
pe pura: Amakooi pi! usentu'ma, 
ta; miri pe pura, “E'mu'sa'ka', 
asaki, ta kati ipu'tika'sa' pi'? 6I'tu 
kon pa, Ka'pon, Papa winon piyau 
merunti esi seri non po makoi 
pi! usentu'man nito',” ta'pu iya. 
Sises uya ta'pu ipu'tika'sa' ka'pon 
pi, “E'mu'sa'kaki, ayapon anunki, 
enna'poki si apata'se' ya',” ta'pu 
iya ipi'. 

7Puse ri ka'pon ena'pu waku 
pe, miripan e'mu'sa'kasa', 
enna'po'pu tupata'se' ya'. 8Seri 
ensa' tuuya'nokon a'tai, ipan pe 

Sises enta'na koro'tau Ma'siu iwu' tau, tu'kan kon ni purata amuranu'nin nan 
miri awonsi'ki tumakooikena' nan uyee'pu ipokon pe enta'nase'na (9:10) 


ri ka'pon amu' enari'numu'pu. To! 
uya si Papa apuripitu'pu eke ri seri 
merunti tusa' iya pi' ka'pon amu' 
ena! 


Ma'siu Ki'ma'pu Sises Uya 
(Ma! 2:13-17: Uru! 5:27-32) 


9Sises uya si miri pata nimi 
a'tai, ka'pon ereutasa' ene'pu iya 
purata amuranu'nin pe e'ni iwu' 
tau, Ma'siu itese!. Sises uya ta'pu 
ipi', “Isi'ki upoitoru pe, Ma'siu,” 
ta'pu iya. Miripan e'mu'sa'ka'pu, 
iya'kiri iti'pu. 

10 Sises enta'na koro'tau Ma'siu 
iwu' tau, tu'kan kon ni purata 
amuranu'nin nan miri awonsi'ki 
tumakooikena' nan uyee'pu 


H 





ipokon pe enta'nase'na, miri 
awonsi'ki ipoitoru ton pokon 
pe ri niri. 11 Miri a'tai si, Pari'si 
amtu' uya seri ensa' a'tai, ta'pu to! 
uya Sises poitoru ton pi', “Frito' 
pe iti'saai kon enta'na purata 
amtran#'nin nan miri awonsi'ki 
tumakooikena' nan pokon pe ri?” 
ta'pu to' uya. 

12 Sises uya to! eta'pu, 
miripan kon pi! ta'pu iya, “Atu' 
ka'pon esi pen miri ta'ta i'se 
e'tane, takuru'kenan esi i'se. 
13fsenupatanti', iri ta iya e'kwa 
pe seri esi tukai'!: “Ka'pon amu' 
i'se esi isentu'kena' pe, o' ke 
twuse'masan i'se esi pen, tawon. 
Uye'sa' seri ipokena' ton ka'pon 





9:10-11 Yru' 15:1-2 9:13 Oseya 6:6, Ma'siu 12:7 

amu' ki'mai' pen, e'tane uye'sa' seri 
tumakooikena! nan ki'mase'na,” 
ta'pu iya. 


Emenna' E'sumato' Pe Pura 
Iyesi Miri Penaro' Pokon Pe 
(Ma! 2:18-22; Uru! 5:33-39) 


14Miri tupo, Isaan poitoru ton 
uyee'pu Sises piya'. To! uya ta'pu 
ipi', “Fri pe iyesi pil ina miri 
awonsi'ki Pari'si amu! useruma 
tenta'nai' pura, e'tane ipoitoru 
ton useruma pura iyesi?” ta'pu 
to' uya. 

15Sises uya to! eiku'pu, “Nai 
kasa warawo' temari'masen 
nuki'ma'san esi twuta'kwarukai' 
ukaran ni pi! tupiyau'nokon ni 
iye'tane? Iweyu ri e'seporo miri 
temari'masen utanunto' oton 
to' piyapai, miri a'tai nin si to' 
useruma miri tenta'nai' pura,” 
ta'pu iya. 

16 Sises uya ri ta'pu, “mu! uya 
ri pon pooi'pi pona pon atu 
punu'pi a'si'ti pura ri iyesi miri; 
emenna' pon punu'pi uya ipooi'pi 
pon karaka miri, miripan uya 
eke pe iteuta kupu miri. 17Miri 
kasa ri mari, ka'pon amu' uya 
emenna' waain enti pura iyesi 
miri ipooi'pi iten ya'. Miri ku'sa' 
to! uya a'tai, emenna' waain uya 
penaro' ru'pu iten toi'kwa ri miri; 
miri tupo, asa'ri ri mari waain 
miri awonsi'ki iten uma'tasa' ri 
miri. Ka'pon amu! uya emenna' 
waain entito' pe iyesi emenna! 
iten ya'. Miri a'tai, asa'ri ri mari 
waku pe iyesi miri,” ta'pu Sises 
uya. 

Iyeri'sa' Uri'san Mure 
Miri Awonsi'ki 
Takuru'kenan Uri'san 
(Ma' 5:21-43; Uru'! 8:40-56) 


18Seri ri ta Sises uya koro'tau, 
Esuweru amu' epuru uyee'pu ipiya!. 
Iye'sekunka'pu Sises rakui', miripan 
uya ta'pu ipi, “Uyensi uma'tasa' 
man seri peri, e'tane uya'kiri isi'ki 
uiwu' ta! miri awonsi'ki a'pi'tanu'ki 
ito'panto' pe,” ta'pu iya. 

19Sises e'mu'sa'ka'pu, miripan 
uti'pu iya'kiri. Ipoitoru ton ni niri 
uti'pu iya'kiri. 

20Miri a'tai ri, uri'san, mun 
ennoko pi! te'sen uyee'pu 
ipikiri, ipon e'pi a'pi'se'na. Miri 
pi' iko'mansa' esi'pu 12 kaisa 
ri wuipiya. 21Tewan yau ru'kwi 
ri, “Sises pon ni a'pi'sa' uya yau, 
usepi'ti ri miri,” ta'pu iya. 

22Sises era'tilpu, miripan 
uya ene'pu. Ta'pu iya ipi', 
“Kisewankamai, ma'non. Papa uya 
iyepi'tisa' miri, apune pura apuri 
auya ke,” ta'pu Sises uya ipi!. Miri 
a'tai ri, uri'san usepi'ti'pu. 

23 Miri a'tai, Sises ewomu'pu 
Esuweru amu' epuru iwu' ta! 
Miri yau, ka'pon amu', sarakuwa 
turunpa pi! te'san miri awonsi'ki 
turon kon ukaran ni pi' te'san 
ene twuya a'tai, 24ta'pu iya to! 
pil, “Entanti', iyeri'sa' pen miri; 
iye'nunsa' ri nin miri,” ta'pu iya. 
E'tane to! uta'kiri'pu ipi'. 25 Puroroi 
pona to! enpa'ka tupo, iuti ta! 
iyewomu'pu, miripan uya uri'san 
anumu'pu itemiyatu pil, miripan 
uto'pamu'pu. 

26 Miripan ekareei uti'pu siya ri 
miri nono kaisari ri. 


Tenku'na' Nan 
Epi'ti'pu Sises Uya 


27Sises uya si miri pata nimi 
koro'tau, asa'ron kon tenku'na' 
nan uya e'ma'puka'pu. To' 
uk#pi'munpitu'pu ipi', “Imiri, Tepi! 
pa ru'pu, ina pi! isentu'ma'!” ta'pu 
to' uya. 

28 Miri a'tai si iuti ta! Sises 
ewonka'sa' koro'tau, to! uyee'pu 
ipiya!. To! ekama'po'pu iya, 

“Mapuriyatuu pe! iyepi'ti uya 
'nokon tukai'?” ta'pu iya. 

Miripan kon uya si ta'pu, “Ewai', 
Uyepuru, ina uya ri ayapuri,” ta'pu 
to' uya. 

29 Miri tupo, Sises uya to! enu 
a'pitu'pu, miripan uya ta'pu, 

“Isepi'titi' si, apuri auya'nokon ke,” 
ta'pu iya. 30Miri awonsi'ki ennin 
nan pe si to! ena'pu. Miri tupo, 
Sises uya ta'pu ipan pe to! pil, “Inu! 
ri ku'pana'tituu seri pil,” ta'pu iya. 
31F'tane ri to' uti'pu, miripan kon 
uya seri si itekareei ekama'pu siya 
ri miri nono kaisari ri. 

3270! utika'tane ri, ka'pon amu! 
uya makoi yen, tuusauro'sen 
pen ka'pon nee'pu Sises piya!. 
33Miripan enpa'kasa' iya a'tai, 
isauroku'pu. Ipan pe ri ka'pon amu! 
usewansiuka'pu, miripan kon uya 
ta'pu, “Seri waraino e'kupu ensa' 





22 


1? 


pura ri iyesi wapiya Esuweru po 
ta'pu to! uya. 

34E'tane Pari'si amu! uya ta'pu, 
“Makoi amu! epuru wini makoi amu' 
enpa'kapitu iya,” ta'pu to' uya. 


Tu'kan Kon Pen Ni 
Turawaso Amu! 


35Sises utipitu'pu tanporon eke 
iwa ton pata yau'ne, miripan uya 
ka'pon amu' enupa'pu Esuweru 
amu! usenupato' iwu' tau'ne. 
Papa e'to' esa! wanni pe ekareei 
ekama'pu iya, miripan uya tanporo 
ka'pon amu! epi'tipitu'pu ti'tui! pura 
paran pi! takuru'ke te'san. 326 Tu'kan 
kon ka'pon amu' ensa' tuuya a'tai, 
to! pil isentu'ma'pu, apune pura 
ipan pe ri usewankaman pi! miri 
awonsi'ki tiwano' kon pe to' epika'ti 
poken pura ri to! esi pil. To! esi'pu 
karimeru amu' ipa'simanin punon 
kon kasa. 87Miripan uya ta'pu 
tupoitoru ton pil, “Eke pe ri umi 
yau kiyari aku'pusa' tanunsen man 
e'tane, tu'ke pura turawaso amu! 
amuranu'nin nan esi. 38 Umi esa! 
ekama'poti', ka'pon amu' enno'to' 
pe iya kiyari aku'pusa' anumu 
amuranu'nin nan pe,” ta'pu iya. 


Sises Uya 12 Kaisaron Kon 
Tupoitoru Ton Ennoko'pu 
10 112 kaisaron kon tupoitoru 

ton ki'ima'pu iya tupiya', 
miripan kon repa'pu iya iri a'kwaru 





9:34 Ma'siu 10:25, 12:24, Ma! 3:22, Uru' 11:15 


9:35 Ma'siu 4:23, Ma! 1:39, Yru' 4:44 


9:36 Nonpa 27:17, 1 Kin Amu! 22:17, 2 Kurono'kurus 18:16, Isi'kiyeru 34:5; Ma! 6:34 


9:38 Uru' 10:2 

pa'kato' meruntiru ke, ti'tui' pura 
ri paran ton pi! takuru'ke'ne te'san 
niri epi'tip''nin nan pe. 2Pusamoro 
na'ne' 12 kaisaron kon enno'sa' 
kon ese' ton: wapiya Saiman (Pi'ta 
tukai' tesa'sen), iyakon Anturu, 
Isens, Sepiti mu, miri awonsi'ki 
iyakon Isaan, 3Piri', miri awonsi'ki 
Pa'taramiu, Tamas, miri awonsi'ki 
Ma'siu, Roman kopunaai ena! 
use'man nito' amuranu'nin, Isens 
(Aru'piyas mu), miri awonsi'ki 
Tatiyas; 4Saiman, Usera' tukai' 
tesa'sen:? miri awonsi'ki Isutas 
Eskariya', eparankanin pe iyesi'pu 
na'ne'. 

5Pusamoro 12 kaisaron kon 
tupoitoru ton ennoko'pu iya 
to! tauro'kai' se kasa: “Esuweru 
amu' ton pen ni ka'pon amu' piya! 
kutituu, miri pe pura kepa'katuu 
Sameriya pata ton ya! ri. 6E'tane 
Esuweru amu! piya! entanti', 
karimeru utano'masa'! waraino 
kon piya'. 7łuti kon pe ri, seri 
itekare mekamatui': A'ko pe Papa 
e'to' esa! wanni pe man, tukai'. 
8Takuru'kenan kon ka'pon amu' 
mepi'titui', iyeri'sa! kon niri ka'pon 
amu' mi'mu'sa'kapi'tui! Ere' pi! 
te'san mepi'titui!, miri awonsi'ki 
iri a'kwaru ton menpa'kapi'tui'. 
Te'mai! pura eposa' auya'nokon 
kasa ri, te'mai' pura mututui! 
9Koru, sirupa, kalpa ri kusatuu 
ipokuruuwi kon yau; 10paiki, sapato, 
teke'sen, miri awonsi'ki tu'ke ipona 

ipon kon kusatuu aya'kiri'nokon, 
apune pura turawaso amu' pe 
iwesi kon, miri epe'pu ri eporo 
auya'nokon,” ta'pu iya. 

11Sises uya ta'pu, “Eke iwa 
pata ya' iuti kon a'tai, waku pe 
tiwu' kon ta! iyereutanu'nin kon 
minentui'!. Itiwu' tau me'tui' inimi 
auya'nokon pona ri. 12To' iwu' 
ta! iyewomu kon a'tai, “Miyari, 
mukatui!. 13To' uya iyereuta- 
nuku kon a'tai, tiwi “Miyari, ta'pu 
auya'nokon ni ne'nonkai to' pona. 
Miri kupu to' uya pura iyesi a'tai 
ipi'nokon, muna'potui' to! piyapai. 
14inu' uya ri waku pe iyereuta- 
nuku kon pura iyesi yau, miri pe 
pura amaimu kon eta to' uya pura 
iyesi yau, ata kon mutiutiptui' 
miri pata nimi auya'nokon a'tai. 
15J'napairon ekama uya ipi'nokon, 
Satan miri awonsi'ki Komora uya 
imoronka poken pari iye'to' oton 
eseru aimenka weyu a'tai miri pata 
uya imoronka entai iye'tane,” ta'pu 
iya. 


Ka'pon Amu' Uya 
Sises Kota'mato' Oton 


16Sises esi'pu miyari ri 12 
kaisaron kon tupoitoru ton auro'ka 
pil, Ta'pu iya to! pil, “Iyennoko 
uya 'nokon seri iri ton ka'pon amu! 
koro'ta', karimeru ennoko kasa isi 
ton, ene amu! koro'tau. Miri pe iyesi 
pil, emepoke' pe me'tui' ikui kasa, 
miri awonsi'ki isi pe pura wako'wa 





210:4 Userah—Roman amu' enapai temo'ka kon i'sero'!. 


10:10 1 Koren 9:14: 1 Temu'ti 5:18 
10:15 Ma'siu 11:24; Iseneses 19:24-28 

kasa me'tui!, 17Tenu ke niri me'tui' 
ka'pon amu' pil; to! uya ituto' oton 
kon miri pata epuru ton ena'. To! 
uya niri ayari'po'pi'to' oton kon miri 
tuusenupato' kon iwu' tau'ne. 18 To! 
uya ayato' oton kon miri kopuna 
miri awonsi'ki kin amu' piya' uri 
wenai, uri ekama kon pa Esuweru 
amu' miri awonsi'ki Esuweru amu! 
pen pil. 19E'tane kisewankama- 
tuu to! uya aya'sisa' kon a'tai, Fri 
ta uya, nai kasa ta uya tukai'. 
Miri a'tai, amaimu'ti uya 'nokon 
miri. 20fmiri'nokon pe ausauroku 
kon pen miri, etane ikuipunu 
kon A'kwaru usauro'to' oton miri 
ayawiri'nokon. 

21 “Eri'nito' ya! turui eparankato' 
oton iyakon uya, ikuipunu uya 
niri tumure: miri kasa ri mari, 
mure amu! enato' oton tasan kon 
amu! ewa'noma pi! to! eri'to' ya! to! 
turu pil, 22Uri wenai tu'kan kon 
ka'pon amu' uya iyewaruma'tito' 
oton kon, e'tane kuri ri pana! pe 
ne'mu'sa'kayai'ne' iu'matu pona 
ri epika'tito' oton miri. 23To' uya 
pata yau ikota'ma kon a'tai, turon 
ni pata ya! mapuruntui'. I'napairon 
ekama uya ipi'nokon, Esuweru amu! 
pata ton awiri iutito' kon i'ma'kasa' 
auya'nokon pura iye'tane Ka'pon, 
Papa winon uye'to' oton,” ta'pu iya. 

24Sises uya ri ta'pu, “Tuusenupa- 
sen esi pura iyesi tuti'saai entai, 





miri pe pura ipoitoru pe te'sen tesa' 
entai. 25Tuusenupasen e'to' pe 
iyesi tuti'saai kasa, miri awonsi'ki 
ipoitoru kanan tesa' kasa ri. Tuti 
esa' pe te'sen esaku pe iyesi yau 
Pirisipupu' tukai', miri entai kuru 
ri si to' uya itiwu' tawon kon esaku! 


Enari'nun Nito' Ipi' 


26 “Miri pil, to! pi! kenari'muntwu. 
Tri pura ri iyesi miri iwapu'tisa! 
te'niponkasen pen, miri pe pura 
onansa' i'tu pura te'sen. 27Ewarupi 
yau kanpana'tiyatui'ne' ekamati' wui 
nai, apana kon ya' iyetarerumu'pu 
kon ekamati' iuti nakapu 
ponsi'ki. 28Ipun kon winin nan pi! 
kenari'nantuu, aya'kwaru kon winin 
nan pen ni pi! E'tane ru'ku, kuri 
pi! enari'munti!, asa'ri ri mari ipun 
miri awonsi'ki aya'kware winin pi! 
ekota'man nito' yau. 29Asa'ron kon 
pe' toron amu' tekurupo'pomasan 
pen tikin nan purata punu'pi 
kaisa ri? E'tane tikin nan ni to' 
tonpa uta'mo'ka pen miri non 
pona ikuipunu wanmura. 30 A'pai 
i'po' tu'kanoro esi tanporo i'tusa' 
pe. 31Miri wenai, kenari'nuntuu, 
inunkena' ton imiri'nokon, tu'kan 
kon toron amu' entaino kon. 

32 “mul ri uyekamayai'ne', T'nai ri 
iyesi tukai'!” ka'pon amu' rau, uri uya 
ri niri ekama, T'nai ri iyesi tukai', 
Ukuipunu, Epun pon rau. 33 E'tane 





“10:25 Pirisipupu - futi epuru ta e'kwa pe, Makoi ese! isakon. 

ingu! ri, unonkayai'ne' ka'pon amu! 
rau, uri uya ri niri inonka miri 
ukuipunu, Epun pon rau. 


Sises I'nunka' Itonpa Ton 
I'nunka Auya Entai 


34 “Seri non pona tuusewankamai!' 
pura e'nito' ne'sa' uya tukai' ke'tau,” 
ta'pu Sises uya. “Tuusewankamai' 
pura e'nito' ne'se'na uye'sa' pen, 
e'tane supara ne'sa' uya. 25-36 Apune 
pura uye'sa' ri tasa': 

“ “warawo' era'tito' pe 
tukuipunu ewa'noma pit, 
uri'san tusan ewa'noma pi', 
ipa'se tewo'pu ewa'noma pi'— 
ka'pon eyaton pe itiwu' 
tawon kon ni enato' 
oton,”?” 
tawon. 

37Sises uya ta'pu, “Inu! ri kuri 
ri tukuipunu, tasan i'fmunkanin 
uri iimunka tuuya entai esi miri 
upoitort ye! pe pura ri. Inu' ri kuri 
tumu, miri pe pura tensi i'munkanin 
uri imunka tuuya entai esi miri 
upoitoru ye! pe pura ri, 38 miri 
awonsi'ki inu! ri tukurusukuui 
tanunse upikiri itipai pura na'ne' 
esi uiwano' pe pura. 39Inu' ri kuri 
tuuko'manto' eporo pi! na'ne' uya 
tuuko'manto' nonka ri miri. Ing! ri 
kuri tuuko'manto' nonkanin nu'pu 
uwenai uya tuuko'manto' epoto' 
oton miri,” ta'pu Sises uya. 

Tepe'pu Kon Eponin Nan 


40Sises uya ta'pu miyari ri, “Kuri 
ayanunyai'ne' uya uyanumu ri, 
miri awonsi'ki kuri uyananyai'ne' 
uya kuri uyenno'nin nu'pu anumu. 
Alinu' uya Papa Maimu anin 
ereutanu'sa' a'tai, Papa Maimu anin 
pe iyesi pi' uya itepe'pu tonpa eporo 
miri tepe'pu eporo iya a'tai. mu! 
uya ri ipokena' ka'pon ereutanu'sa' 
a'tai, ipokena' pe iyesi pil, kuri ri 
uya ri ipokena' ka'pon epe'pu tonpa 
eporo miri tepe'pu eporo iya a'tai. 
42 Miri awonsi'ki inu! uya pusamoro 
sepa! nan nu'kwi ri o'pa yau komi' 
tuna ke ru'kwi ri, apune pura 
upoitoru pe to! esi pil, i'napairon 
ekama uya ipi'nokon, tepe'pu nonka 
iya pen kuru ri miri,” ta'pu iya. 
1 1 112 kaisaron kon tupoitoru 
ton auro'ka tupo, Sises uti'pu 
miri pata apai itekare ekamai' miri 
awonsi'ki ka'pon amu' enupai' 
Kiyarari po'nan pata ton yau. 


Sises Uya 
Isaan Pa'tes Ekama'pu 


2Isaan Pa'tes uya etasa' a'tai 
pariki'si tawonsi'ki Kurais 
neukupunu, tupoitoru ton 
ennoko'pu iya 3ekama'popi'se'na, 
“Imiri pe! kuri ri tuuye'ton ta'pu 
re'pu ipi', turon ni ri kati uyepu 
enupikiri ina e'to' nai?” tukai'. 





b10:35-36 Mai'ka 7:6 

4Sises uya to! eiku'pu, 
“Enna'poti', inetalipu kon miri 
awonsi'ki inene'pu kon ekamatanti' 
Isaan pi'; Stenku'na' nan enasa' 
man ennin nan pe, ise'mesa' kon 
enasa' man twusasan pe, ereku'pa' 
nan usepi'tisa! man, etanin nan pen 
enasa' man etanin pe, eke' amu! 
e'mu'sa'kasa! man, miri awonsi'ki 
waku itekare usekamasa' man 
entu'manin nan pana ya'!. 6Pori' pe 
ka'pon esi miri tuuta'mo'kasen pen 
unkupunu uriya!,” ta'pu Sises uya. 

7Isaan poitoru ton enna'po 
koro'tau, Sises epiya'ti'pu anpisin 
auro'ka pi! Isaan pil, “Fri ense'na 
juti'pu kon rimono' ta'? Wana! ri 
ari'ma a'setun uya ense'na? 8Miri 
pe pura iyesi yau, iri ken ense'na 
iuti'pu kon? Waku pe kati ka'pon 
epontip''sa' ense'na? Kane. Kamoro 
rupi ton nin esi miri epe'kena' ton 
ipon ton esi kin iwu' tawon kon. 
9F'ri kuru ken ense'na iuti'pu kon? 
Pu'kena' kati? Ewai' apana'ti uya 
'nokon, pu'kena' entaino ri. 10 Puse 
ri sa'ne si kuri ri ko iye'menukasa' 
itekare usauro'sa' ru'pu ipi': 

« Umaimu ekamanin ennoko 
uya miri arawiri, 
iye'ma konekanin pe 
awapiya, 

ta'pu ru'pu ipi!,” ta'pu iya. 

1 “J'Pnapairon ekama uya 
ipi'nokon, kamo uri'sami'si amu' 

nentunuku'san koro'tau pura iyesi 
miri eke Isaan Pa'tes entaino, miri 
e'tane, kuri aiko pe te'sen Epun po 
esa! wanni pe e'nito' yawon esi eke 
pe Isaan entai. 12Isaan Pa'tes weyu 
ru'pu si'kiri seri pu'ku pona, Epun 
po esa! wanni pe e'nito' uta'tu'man 
pi! man merunti pe, miripan a'si 
pi! merunti ton ka'pon amu! man." 
13 Tanporon kon ni pu'kena' amu! 
miri awonsi'ki Main usenupan nito' 
ipi' uya Papa Maimu ekama'pu, 
Isaan Pa'tes uyepu pu'ku pona 
ri. 14Seri si to! maimu anapuripai 
iwesi kon yau, Isaan ni si kuri ri 
Iraisa uyepu tasa' ru'pu ipi'. 15Kuri 
ri tupana ke na'ne' tiwi netai,” 
ta'pu Sises uya. 
16Sises uya kanan takaa'pu, 
“mu! yan kasa to! esi tukai' seri 
a'taino kon ekama uya? Mure amu! 
ereutapi'sa' kurupo'po pata'se' yau 
name! tuuki'pi'nunpi'san turon kon 
pi' kasa to' esi: 
17“ “Sarakuwa turunpa'pu ina 
uya, 
e'tane aumanunsa' kon 
pura iyesi. 
Eke' eremu pi! ina 
userenka'pu, 
e'tane twuta'kwarukai' 

aukaransa' kon pura iyesi, 
tawon nan kasa. 18 Apune pura 
Isaan uyee'pu iyenta'na miri 
awonsi'ki iri ensi iya pura, 


? 

miripan pi', “Makoi esi iyau, ta'pu 
to! uya. 19Ka'pon, Papa winon 
uyee'pu tenta'nasen ni waain 
ensinin ni, miripan pi', “Eke pe 
tenta'nasen, te'taripasen,' ta'pu 
ipi'. ‘Purata amuranu'nin nan miri 
awonsi'ki tumakooikena' nan ni 
tonpa pe iyesi; ta'pu to! uya. E'tane 
Papa pu'ketu usi'tu miri i'napai ri 
inkupunu pikiri,” ta'pu iya. 


Isi Papa Sakorooi Yawon Kon 


20 Miri a'tai, Sises usauroku'pu 
ka'pon amu' pata yau to! eno'ma 
pe, eke Papa turawasooi kupu'pu 
tuuya yau'ne, apune pura 
tumakooi kon apai to' era'ti 
kasa pura. 21 “Isi si, Korasin pon 
kon! Isi si, Pe'saita pon kon! 
Fkoro'tau'nokon ne'ku'ai'ne' eke 
Papa turawasooi e'ku'sa' pe iyesi 
yau Taya miri awonsi'ki Saitan pon 
kon koro'tau, pena ri to' era'ti'pu 
nesii'no tumakooi kon apai. To! 
epontipi'sa' esi'pu nesii'no isa'ka'si 
ya', urumiru'pu yau to! nesii'no. 
22 E'tane apana'ti uya 'nokon Taya 
miri awonsi'ki Saitan pon kon 
uya pari imoronkato' oton eseru 
aimenka weyu e'seposa' a'tai 
imiri'nokon entai. 23Imiri'nokon, 
Ka'paneyan pon kon, autanunto' 
oton kon pe' ka'takui'? Kane! Ima! 
auta'mo'kato' oton kon miri ta'mu 
kenan pen ni ya'. Fkoro'tau'nokon 
ne'ku'ai'ne' eke Papa turawasooi 
e'ku'sa' pe iyesi yau Satan po, 

moro ri miri pata nesii'no seri 
pu'ku pona ri. 24E'tane pura ri 
ekama uya ipi'nokon, Satan pon 
kon uya pari imoronkato' oton 
eseru aimenka weyu e'seposa' 
a'tai imiri'nokon entai,” ta'pu iya. 


Iseta'kasa' Kon Umoronka'to' 


25 Miri a'tai, Sises uya ta'pu, 
“Kanyapuripi'ai', Papai, Epun miri 
awonsi'ki non Epuru, apune pura 
seri ton onansa' auya pi' pu'kena' 
ton miri awonsi'ki isenupasa' 
kon piyapai, miripan enpoikasa' 
auya pi! aiko ton mure amu' ena'. 
26Ewai' Papai, seri ku'sa' auya i'se 
iwe!to! awiri pori! pe iku'nin pe 
iyesi pi',” ta'pu iya. 

27Tauwipurema tupo, ka'pon 
amu' auro'ka pi! iye'sara'ti'pu. 
“Tanporon ni esi ukuipunu 
nunonka'pu pe uyena'. mu! uya ri 
imu i'tu pura iyesi, e'tane ikuipunu 
uya riken i'tu. Inu' uya ri ikuipunu 
itu pura iyesi, e'tane imu uya 
riken iltu miri awonsi'ki kamo niri 
imu na'ne' e'to' inenpoikapai itena! 
ton,” ta'pu iya. 

28 “Isi'ti! imirinokon iseta'kasa' 
kon, e'tape'ne' esa! pe te'san, 
iumoronkapu kon pa iku'to' kon 
pe uya. 29Uwari'saru apon anunti' 
ipona'nokon, iusenupa kon pa 
upi', isi pen ni uri, mi pe te'ku'sen 
pen ni uyewan yau, aya'kwaru 
kon umoronka'to' eporo kon pa. 
30 Waku ri miri uwari'saru apon, 

miri awonsi'ki uwari'saru esi 
asi'ono pe,” ta'pu Sises uya. 
Sises Esi Sapa! Epuru Pe Ri 
1 2 1Miri a'tai, Sises uti'pu 
a'nai' e'kwa nawiri Sapa' 

a'tai. Ipoitoru ton esi'pa iwan 
pe, miripan kon e'sara'ti'pu a'nai' 
e'suruupi'sa' i'kwi'pitu pi, miripan 
kon uya iku'pu. 2Pari'si amu' uya 
seri e'kupu ensa' a'tai, Sises pi! 
ta'pu to! uya, “Apune enki, ipoitoru 
ton uya Main uya tuku'sen pen 
Sapa! a'tai tasa' ru'pu kupu,” ta'pu 
to! uya ipi'. 

3Sises uya to! eiku'pu, “Kin Tepi! 
nekupu'pu pe! etasa' auya'nokon 
pura nai, tupoitoru ton pokon pe 
iwan pe tesi kon a'tai? 4Iyewomu'pu 
Esuweru amu' use'mato', ipuremato' 
iwu' ta! tutonpa ton pokon pe 
miripan kon uya ipuremasa' pureti 
iku'pu, to! nukupunu tasa' pen ni 
Main uya e'tane. Papa ena! use'man 
nito' turawasomanin nan yu pe 
riken te'sen iku'pu to! uya. 5Miri 
riken pe pura, ene auya'nokon 
pura pe' iyesi Main yau Papa ena' 
use'man nito' turawasomanin nan 
uya Papa iwu' tau Sapa' a'tai Main 
i'kwitu'pu te'turawasoma kon wini, 
e'tane waku peri to' esi? 

6“Ipiinokon ekama uya seri, 
moro ri iyesi seri yau eke pe te'sen 
Esuweru amu' use'mato', ipuremato' 
iw#' entaino. 7I'tusa! auya'nokon pe 
iyesi yau Fri ta e'kwa pe seri main 

esi tukai', Ysentu'kena' pe iwesi kon 
i'se esi, o' ke iuse'ma kon i'se esi 
pen, tawon, waku ton ni eno'masa' 
auya'nokon nesii'!no pen. 8 Apune 
pura Ka'pon, Papa winon esi Sapa! 
Epuru pe ri,” ta'pu iya. 

9Miri apai tuutii', iti'pu Esuweru 
amu' usenupato' iwu' ta! 10 Miri 
yau, itemiyatu aiputasa' amurasa' 
ka'pon esi'pu. Sises eseru'tito' pe 
tuuya'nokon, miri yawon kon ka'pon 
amu! uya ekama'po'pu, “Main awiri 
pe' e'ni pe iyesi miri, Sapa' a'tai 
ka'pon epi'tisa' a'tai?” ta'pu to! uya. 

11 Ta'pu iya to! pil, “Karimeru esa! 
pe iwesi kon yau miripan uta'mo'ka 
yau akasa! ya! Sapa! a'tai, ta'sii' pe! 
anumu auya'nokon pen? 12 Ka!pon 
esi i'imunkena' pe karimeru entai. 
Miri pe iyesi pil, Sapa! a'tai ka'pon 
pika'tisa' esi Main awiri e'ni pe ri,” 
ta'pu iya. 

13 Miripan a'tai, “Iyemiyatu inka',” 
ta'pu Sises uya ka'pon pil, miripan 
uya temiyatu inka'pu, miripan 
enna'po'pu tesi'pu ya', itemiyatu 
ratoi kasa ri mari. 4E'tane si Pari'si 
amu' epa'kasa' uti'pu, miripan kon 
ekoneka'pu iwito' tuuya'nokon pi. 


Papa Nanumu'pu Ipoitoru 


15Sises uya Pari'si amu' 
ekonekasa' i'tusa' a'tai, iti'pu 
miri pata apai. Tu'kan kon ka'pon 
amu' uti'pu ipikiri, miri yau to! 
koro'tau takuru'kena' nan esi'pu, 
miripan kon epi'tipitu'pu iya. 16 To! 

panama'pu iya turon kon pi! kuri ri 
kuri ri ta to! uya namai' tupi'. 17Seri 
kupu'pu iya pu'kena' Aisaya yai 
Papa usauroku'pu uta'ku'tito' pe: 
18 “Upoitoru pe, unanumu'pu 
puse ri. 
Ipan pe uni'nunkanu, 
miripan pi! epori'ma. 
Uya'kwaru ennoko uya miri 
ipona, 
miripan uya waku pe e'ni 
eseru ekamato' oton 
tanporon kon ka'pon 
amu! pi! 
19 Miripan usauro'to' oton ama'ai, 
eke pe asanta tau 
isauro'to' oton pen. 
20Iye'sekeukasa' wana! i'kwitu 
iya pen, 
miri awonsi'ki usenku'ni 
poken te'sen apo' 
enku'nuku iya pen, 
wake ena itentai pu'ku pona ri. 
21Itese' yau tanporon kon 
ka'pon amu! uya 
te'ku'to' kon tuto' oton,” 
tawon. 


Iri Pe Ka'pon Amu' 
Usauro'to' Oton Sises Pi! 


22 Miri yau, turon kon ka'pon 
amu! uya makoi yen ka'pon 
nee'pu Sises piya'!. Kuri ri ka'pon 
esi'pu tenku'nan miri awonsi'ki 
twusauro'sen pen. Miripan epi'ti'pu 
Sises uya makoi a'kwaru tenpa'kai', 

miripan enasa' esi'pu twusauro'sen 
pe, miri awonsi'ki ennin pe. 28Miri 
a'tai, ka'pon amu' usewansiuka'pu, 
miripan kon uya, “Tepi! pa ru'pu 
pe pe' iyesi seri, itenupikiri e'nito' 
Me'saya2?” ta'pu to! uya. 
24E'tane Pari'si amu' uya 
seri etasa' tuuya'nokon a'tai, 
“Pirisipupu," makoi amu' epuru uya 
tupika'tii' makoi amu' enpa'kapitu 
puse ri uya miri,” ta'pu to! uya. 
25Sises uya to! usenuminkato' 
i'tusa' esi'pu, miripan uya ta'pu to! 
pil, “Tanporo esa! wanni pe te'san 
epantakapi'sa' a'tai isewa'nomai' 
tiwano' kon pe ri, to! uma'ta miri, 
pata miri pe pura isiwu' tawon 
kon ka'pon amu' epantakapi'sa' 
a'tai isewa'nomai' tiwano' kon pe 
ri uko'mamu pen ni miri. 26 Miri 
kasa si iyesi Se'tan' uya Se'tan 
niri enpa'kasa' a'tai, tiwano' pe ri 
iyepantakasa' pe iyesi isewa'nomai', 
miri kasa iyesi a'tai, nai kasa ken 
Se'tan e'to' itesa' pe uko'mamu? 
27 Miri awonsi'ki makoi amu' enpa'ka 
uya pe iyesi yau Pirisipupu ke, inu' 
ke ken ipoitoru kon to! enpa'kanin 
nan? To' nin si esi miri iyeseru kon 
aimenkanin nan pe. 28F'tane makoi 
amu' enpa'ka uya pe iyesi yau Papa 
A'kwaru ke, Papa e'to' esa! wanni pe 
nin si uye'sa' miri ipona'nokon. 
29“Miri pe pura kanan, nai 
kasa inu! ri ewomu pana'pan iwu' 
ta! itapuruui ton ase'na? Wapiya 





$12:21 Aisaya 42:1-4 
pe. 


h12:24 Pirisipupu - Makoi ese! isakon, v. 27 yau niri. 


212:23 Me'saya, miri pe pura Kurai; Papa Nanumu'pu ta e'kwa 


i12:26 Se'tan—Makoi 


ese' isakon, Papa eseru ewaruma'tinin ta e'kwa pe. 


12:24 Ma'siu 9:34: 10:25 


The New Testament in Akawaio of Guyana, 1st ed. © 2010, Suriname Bible Society 


MA'SIU 12 


auronpi'sa' a'tai ri nin iye'kupu. Miri 
a'tai nin itimamin ari iya itiwu' tapai. 

30 “Kari ri ka'pon utonpa pe pura 
na'ne' esi miri uyeyaton pe; kuri ri 
amuranuku iya pura na'ne' uya'kiri 
uya, ita'nuku miri. 31 Ekama uya 
ipi'nokon, tanporon ni makoi miri 
awonsi'ki Papa sapema pe isauro'sa' 
kon ka'pon amu! pi! ri usentu'man, 
e'tane Iya'kwaru sapema pe 
isauro'sa' kon pi! usentu'man pen 
ni. 32mu' ri Ka'pon, Papa winon 
pil ewa'noma pe isauro'sa' ru'pu pi! 
usentu'man, e'tane ewa'noma pe 
Waku A'kware pi! isauro'sa' ru'pu pi! 
usentu'man pen ni, seri a'tai'ne miri 
pe pura seri entawon a'tai'ne ri. 

33 “Waka pe yui iku'ki, miri a'tai, 
waku pe iteperu esi miri. Miri pe 
pura, iri pe yui iku'ki, miri a'tai, 
iri pe ri iteperu esi miri, apune 
pura yui usi'tu miri iteperu wini. 
34Imiri'nokon ikui munki ton! Nai 
kasa imiri'nokon iri pe te'san 
usauroku waku pe? Apune pura 
iyewan kon epe'tisa' apaino kuru 
enpa'ka auya'nokon miri anta kon 
yai. 35Waku ka'pon uya waku ton 
enpa'ka miri waku usentisa' tuyau, 
miri awonsi'ki iri ka'pon uya iri 
enpa'ka miri iri usentisa' tuyau. 
36Seri ekama uya ipi'nokon, Papa 
uya ka'pon amu' aimenkato' oton 
tanporon ni twusenuminkai' pura 
ri to! usauro'sa' ru'pu pil, 37Waku 

amaimu kon wini ayanunto' oton 
kon, iri amaimu kon wini iyeno'mato' 
oton kon,” ta'pu Sises uya. 


Isona Pi' I'tuto' 

38 Miri a'tai, Pari'si amu' miri 
awonsi'ki Main pi! enupanin nan 
uya ta'pu Sises pil, “Ti'sa, eke Papa 
turawasooi ii'tuto' ipikiri kupu auya 
inenpai ina man,” ta'pu to! uya. 

39To' maimu eiku'pu iya, “Iri 
ton miri awonsi'ki iyemari'masa' 
ekumankanin nan ka'pon amu' 
uya eke Papa turawasooi i'tuto' 
tuuya'nokon ipikiri ekama'po. 
Ikupu uya pen e'tane Isona, 
pu'kena' pi' i'tuto' ipi' ru'pu riken 
kupu uya. 40Apune pura Isona 
esi!pu osoruwau wui miri awonsi'ki 
osoruwau ewarupi niri eke moro' 
ewan yau. Miri na'ne' kasa, Ka'pon, 
Papa winon uko'manto' oton 
osoruwau wai miri awonsi'ki 
osoruwau ewarupi non ewan 
yau. 41 Ka'pon amu' Ninipa pon kon 
e'mu'sa'kato' oton eseru aimenka 
weyu a'tai seri a'taino kon pokon 
pe to' eno'ma pe, apune pura to' 
era'ti'pu tumakooi kon apai Isona 
uya itekare ekama pi'. Seri pe eke 
Isona entaino man seri yau. 42Kwin, 
wui enu uye'to' kamisi winon 
e'mu'sa'kato' oton eseru aimenka 
weyu a'tai seri a'taino kon pokon 
pe to' eno'ma pe, apune pura 

iye'sa' wenai non u'matu apai 
Saraman pu'ketu etase'na. Seri pe 
eke Saraman entaino man seri yau, 
ta'pu Sises uya. 

43“Makoi'i a'kwaru epa'kasa' 
a'tai ka'pon apai, iti miri tu'kenan 
pata ya'. Tereutato' yau warinpa 
pil, miripan eporo iya pura iyesi. 
44Miri a'tai, “Enna'po seri iuti 
unnimi'pu ta', ta iya. Iye'sa' a'tai, 
eporo iya itawon pura, waku 
pe akorokasa' pe miri awonsi'ki 
ikonekasa' pe. 45Miri a'tai, iti 7 
kaisaron kon a'kwaru ton iri ton 
kuru tentaino kon neptu iya ta'kiri, 
miripan kon ewomt, to! uko'mamu 
miri yau. Miri a'tai, puse ri ka'pon 
esi miri iri pe kuru wapiya tesi'pu 
entai. Miri name! kasa, imiri'nokon 
iri pe nuko'manyai'ne' nan seri 
a'taino kon e'to' oton,” ta'pu iya. 


, 


Sises San Miri Awonsi'ki 
Iyakon Non 


46Anpisin auro'ka pi! Sises 
esi koro'tau ri mari, isan miri 
awonsi'ki iyakon non e'soto'pi'sa' 
esiipu puroroi po. Iya'kiri 
asauro'pai to! esi'pu. 47Ka'pon uya 
ipana'ti'pu, “Asan miri awonsi'ki 
ayakon non e'soto'pi'sa' man 
pwroroi po. Ayauro'kapai to! esi; 
ta'pu iya.” 

48Eiku'pu iya, “Inu! si usan? 
mul! yan si uyakon non?” ta'pu 
iya. 49 Tupoitoru ton enusimai'ma 
ta'pu iya, “Pusamo nin usanon miri 


H 

awonsi'ki uyakon non. 59 Apune 
pura inu! ri ukuipunu, Epun pon 
e'to' i'se ku'nin esi miri, uyakon pe, 
uparusi pe, miri awonsi'ki usan pe,” 
ta'pu Sises uya. 


Ka'pon Tupa'karakai' 

Te'pinsen Pantomu 
1 3 1Miri wui a'tai si, Sises 

epa'ka'pu iuti tapai, miripan 
utisa! ereuta'pu parau ku'piri e'pi 
po. 2Tu'ke kuru ri anpisin pe 
ka'pon amu' esi pi! tuwoi, kanau 
ya! tekanwa'tii' iyereuta'pu ka'pon 
amu' e'tane amun po. 3Miri a'tai, 
tu'kan pi! ri to! auro'ka'pu iya 
panton yai. “Umi pi! te'sen uti'pu 
kiyari ye! pinse'na tupa'karakai'!. 
4Ipa'karaka iya koro'tau, turon ni 
ton uta'poku'pu asanta tal. Toron 
amu' uyee'pu, miripan kon uya 
iku'pu. 5Turon ni uta'poku'pu ti! 
pe te'sen ya! eke pe pura te'sen non 
ya! Iya'ta'pu inke pura, apune pura 
i'nau pura non esi ke. 6F'tane wui 
enu enu'sa' a'tai, ame! pe ipuru'pu 
iya, miripan aiputa'pu apune pura 
imi! utip''sa' pura iyesi wenai. 
7Taron ni ton uta'poku'pu tiku- 
kenan nu'ta', miripan imi'ni'ta a'ta 
uya iwitanuku'pu. 8Miri e'tane ri, 
turon ni ton uta'poku'pu waku non 
ya!, miripan epeta'pu 100 kaisari 
ri, 60 miri pe pura 30 kaisari ri 
ite'kwa ipimi'pu entai ri. 9Kuri ri 
tapana ke name! tiwi netai,” ta'pu 
Sises uya. 

ka'pon tupa'karakai' te'pinsen (13:3) 


10Ipoitoru ton uyee'pu ipiya' 
ekama'pose'na, “Fri pe iyesi pi! 
ka'pon amu' auro'ka auya panton 
yai?” ta'pu to' uya. 

11 To! eiku'pu iya, “Inu' ni'tunu 
pen ni ama'aino Papa e'to' esa! 
wanni pe i'tu kon pa iyena'nokon 
itusa'!, e'tane to! ena! itusa' pura 
iyesi. 12Inu' ri itesa' pe te'sen repa 
miri miyari ri, miripan e'to' pe eke 
pe itesa' pe. Inu! ri iri esa! pen 
ni enapai imo'ka miri itenawon 
nu'kwi ri. 13Miri pi! to! auro'ka 
uya miri panton yai: 

“Ennin pe ri to' e'tane, to! 
uya ene pura iyesi pil; 
etanin peri to! e'tane, to! 
uya eta miri pe pura 
ito'ka'muku pura iyesi pi'. 
14Pu'kena' Aisaya nekama'pu 
uta'ku'tisa' to! pil: 





“ “Eta pi! ri iwe'to' oton e'tane, 
ito'ka'nuku auya pura 
iye'to' oton; 

ene pi! ri miyari ri iwe'to' 
oton e'tane, ento! auya 
oton pen. 
15Pusamoro ka'pon amu' ewan 
enasa' saman pe, 
to' uya eta pura ri iyesi 
tupana kon ke, 
tenu kon a'kopi'sa' to' uya, 
tenu kon ke to' uya ene nesii'no, 
miri awonsi'ki tupana 
kon ke to' netai'no, 
tewan kon ke to' 
ntuto'ka'mukui'no, 

to! nera'tii'no, miripan kon 
sepi'tii'no,” 

tawon. 16F'tane waku pe iyenu kon 
esi miri, apune pura ene iya pi', 
miri awonsi'ki apana kon eta iya pil, 
17T'napairon ekama uya ipi'nokon, 
tu'kan kon ni pu'kena' amu' miri 
awonsi'ki ipokena' ton ka'pon amu! 
esi'pu menyatui'ne' inenpai e'tane, 
to! uya ene'pu pen; miri awonsi'ki 
metayatui'ne' inetapai e'tane, to! 
uya eta'pu pen,” ta'pu Sises uya. 


Tupa'karakai' Te'pinsen 
Pantomu Enpoikasa' 


18“Etati'! iri ta e'kwa pe 
tupa'karakai' te'pinsen pantomu 
esi tukai': 19Inu' uya ri itekare 
eta a'tai Papa e'to' esa! wanni pe 
pil, e'tane ito'ka'muku iya pura 
iyesi, Makoi uyepu itewan ya' 

ipa'karakasa' mo'kase'na. Seri 
esi ite' ipa'karakasa' asanta tal. 
20Kuri ri ite' uta'po'sa' nane! 
ti! pona kasa esi ka'pon Main 
etanin nu'pu, miripan uya inke 
pura anumu'pu pori' pe esii'ma. 
21 F'tane imi' pura iyesi wenai, inke 
pura kuru itano'ma. Manenpa- 
nin miri pe pura kota'manin 
uye'sa'! a'tai Main wenai, inke 
pura kuru ita'mo'ka. 22Kuri ri 
ite' ita'po'sa' ru'pu tikukenan 
nu'ta' esi miri ka'pon Main etanin 
nu'pu, e'tane tuusewankamasen 
waku pe iko'manpai tesi pi', miri 
awonsi'ki imaminke' pe te'to' pi! 
tuusenku'tisen. Miri uya iwita- 
nuku, tepetasen pe pura ikupu iya. 
23 E'tane kuri ri ite' ita'po'sa' ru'pu 
waku non ya' esi ka'pon Main 
etanin miri awonsi'ki ito'ka'nu'nin 
niri, miripan epeta 100 kaisa ri'ne 
ri, 60 kaisa ri'ne ri, miri pe pura 30 
kaisa ri'ne ri ite'kwa ipa'karakasa' 
ru'pu entai,” ta'pu iya. 


Wana! Pantomu 


24Sises uya turon ni panton 
ekama'pu ka'pon amu' pil, “Papa 
e'to' esa! wanni pe esi ka'pon 
tupa'karakai'! waku kiyari yel! 
pinnin nu'pu tumainaru yau 
kasa. 25Ewarupi nau, kuri ri miri 
awonsi'ki ipoitoru ton e'nunsa' 
e'tane, iteyaton uyee'pu, miripan 
uya wana' e! pimi'pu miri ri umi 
yau, miripan uti'pu. 26 Emennu'pu 
ri, kiyari ye! a'ta'pu epetan pi! 
iye'sara'ti'pu e'tane, ipoitoru ton 
uya wana! e! a'tasa' ene'pu kiyari 
ye! koro'tau. 27Ipoitoru ton uti'pu 

tepuru kon piya', miripan kon uya, 
Ina epuru, waku sa'ne kiyari ye' 
pintai ina ko, ina apiyonti'pu auya 
awiri ri, etane nai awon wana! e! 
a'tasa'? ta'pu to! uya. 

28“To! epuru uya nin si, 
“Uyeyaton uya ri ipinsa' pe iyesi 
miri, ta'pu to! pil. 

« Wana' ken pe! nai! ina uti i'se 
me'an?’ ta'pu ipoitoru ton uya. 

29 “E'ltane, “Kane, wana! na 
auya'nokon koro'tau, iya'tai pura 
kiyari ye! kanan na auya'nokon 
esi, ta'pu to! epuru uya to! pil. 
30 “Tiwi asa'ri ri nusemo'kai iteperu 
aku'pusa' anumu weyu e'seporo 
pona ri. Miri a'tai, anunnin nan 
apiyontito' pe uya, wapiya kuru 
wana! nato' pe to! uya, miri 
awonsi'ki to! uya auronpi'to' pe 
iyepo'tipi'to' pe, miri tupo nin 
si to! uya a'nai' i'kwi'pi'to' pe, 
miripan amuranu'to' pe to! uya 
ui'kiyari iwu' ta!” ta'pu itepuru uya 
tupoitoru ton pil,” ta'pu Sises uya 
anpisin ka'pon amu! pil. 


Mosta' Itese' 
Kiyari Ena'pi Pantomu 


31Turon ni panton ekama'pu 
Sises uya ka'pon amu' pi', “Papa 
e'to' esa! wanni pe esi kiyari 
ye! mosta' itese' ena'pi, ka'pon 
nupiminu tumainaru yau kasa. 
32 Miri ena'pi esi aiko ton kuru 
turon ni ena'pi pokon pe i'tu a'tai, 
e'tane eke pe isemo'ka turon kon 
umi yau te'sen kiyari ye' entai, 
miripan usemo'ka eke yui pe, 
toron amu' ri esi ipanta po'ne,” 
ta'pu Sises uya. 

Purowa A'sarutanu'nin 
Pantomu 


33 Miri awonsi'ki turon ni kanan 
panton ekama'pt Sises uya, “Papa 
e'to' esa! wanni pe esi purowa 
a'sarutanu'nin kasa, uri'san 
nanumunu, miripan uya parowa 
pokon pe eke pe" iki'ma, tanporo 
ipun yau iyena pu'ku pona,” ta'pu iya. 

34Sises uya tanporo seri ton 
ekama'pu ka'pon amu! anpisin ton pi! 
panton yai; #ri ke ri panton yai pura 
to! auro'ka iya pura iye'pitu'pu. 35 Seri 
kupu'pu iya, pena ri Papa nekama'pu 
pu'kena' yai uta'ku'tito' pe: 

“Panton yai ka'pon amu! 
auro'kato' uya oton, 
non ekoneka a'tai ri 
iye'so'nansa' ru'pu 
ekamato' uya oton,”" 
tawon. 


Wana! Pantomu Enpoikasa' 


36Miripan uya anpisin ka'pon 
amu' nimi'pu, miripan uti'pu itau 
te'to' tuti ta! Ipoitoru ton uti'pu 
iya'kiri, miripan kon uya, “Apune, 
#ri ta e'kwa pe wana! umi yawon 
esi tukai' ekama',” ta'pu to! uya. 

37Sises uya to! eiku'pu, “Kuri 
waku itena'pi pinnin nu'pu 
tupa'karakai' esi Ka'pon, Papa 
winon. 38 Umi esi ka'pon amu' seri 
non po te'san, miri awonsi'ki waku 
kiyari ye! esi esa! wanni pe e'ni 
munki amu', wana! esi Makoi munki 

amu! ekamanin pe, 39miri awonsi'ki 
eyaton, wana' pinnin nu'pu esi 
Makoi. Kiyari aku'pusa' anumu esi 
non weyu u'ma'sa' a'taino, kiyari 
anunnin nan esi inseru amu'. 
40“Wana' na miri awonsi'ki ipo'ti 
kasa, miri kasa si iye'to' oton pata 
weyu u'ma'sa' a'tai. 41 Ka'pon, Papa 
winon uya tinseruui ton enno'to' 
oton seri non pona, miripan kon 
uya iri ku'nin nu'san miri awonsi'ki 
tutonpa kon e'makoima emapu'tinin 
nu'san amuranu'to' oton Papa pata'se' 
yapai, #2 miripan kon eno'mato' 
to! uya oton apo! ya'. Miri yau, to! 
ukaranto' oton, miri awonsi'ki 
tuyi kon kititi'mato' oton to! uya. 
43E'tane ipokena' ton e'wei'tito' oton 
wui enu kasa tukuipunu kon e'to' 
esa! wanni pe yau. Kuri ri tupana ke 
na'ne' tiwi netai,” ta'pu Sises uya. 


I'nunkena' Mamin Pantomu 
Ekama'pu Sises Uya 


44Miyari ri ka'pon amu! 
enupa'pu Sises uya, “Papa e'to' esa' 
wanni pe esi i'nunkena' mamin 
umi yau onansa' te'sen kasa. 
Miripan eposa' ka'pon uya a'tai, 
iu'na'tikapu iya kanan, miripan 
esi pori' pe, miripan uya tanporo 
timamin kurupo'poma, miripan 
epe'pu ke miri non e'ma iya. 

45“Papa e'to' esa! wanni pe esi 
epe'kena' mokon pun tune'mant ton 
warinpa kurupo'po pokon uya na'ne! 
kasa. 46 Miripan eposa' tuuya a'tai, 

iti tanporo timamin kurupo'pomai', 
miripan epe'pu purata ke miri 
mokon pun e'mato' pe tuuya. 


Punwe Pantomu 


47“Se kasa kanan Papa e'to' esa' 
wanni pe esi punwe esi nane! 
kasa ka'pon amu' naturunu parau 
ku'piri ka', miripan kon uya 
i'si'tau ri moro! amu' a'si. 48 Punwe 
epe'tisa'! a'tai, to! uya ipi'siku 
makui'. Tereutai', tansan pe te'san 
menkato' pe tuuya'nokon pa'siki'ti 
ya', miri awonsi'ki tansan pen 
ma'kirii!lma. 49Seri kasa si iye'to' 
oton pata weyu u'ma'sa' a'tai. 
Inseru amu' uye'to' oton, miripan 
kon uya iri ton ka'pon amu' 
menkato' oton ipokena' ton piyapai, 
50miripan kon uya iri ton ka'pon 
amu' eno'mato' oton apo! ya'. To! 
ukaranto' oton, miri awonsi'ki tuyi 
kon kititii'mato' oton to! uya miri 
yau,” ta'pu iya. 


Sises Uya Tuusauro'to' 
Enuka'nuku'pu 


51“Usaurokuine' ipi! pe! 
muto'kamultru?” ta'pu Sises uya 
tupoitoru ton pit, 

Miri pi', “Ewai', ina uya ito'ka'nu'sa' 
man,” ta'pu ipoitoru ton uya ipi'. 

52 Miri pi! ta'pu iya, “Tanporon 
kon Main pi! enupanin usenupasa' 
Papa e'to' esa! wanni pe pi' esi 
miri, ka'pon tiwu' tawon emenna' 
ton miri awonsi'ki penaro' ton 
timamin enpa'kapi'nin kasa,” ta'pu 
iya. 

Nasare' Pon Kon Uya 
Sises Ewaruma'ti'pu 


53Panton amu' i'ma'kasa' tuuya 
a'tai, Sises utama'pu miri apai. 
54Miripan uti'pu tupata'se' ya!. 
Ka'pon amu! enupa pi! iye'sara'ti'pu 
to! usenupato' iwu' tau. Miripan 
kon usewansiuka'pu. “Nai yau si 
tupu'ketu eporo'pu iya tuusauro'to' 
pe miri awonsi'ki tupana'pano eke 
Papa turawasooi ku'nin pe te'to' 
pe?” ta'pu to! uya. >> “Kiya'pinta 
mu pen pe' puse ri? Meri pen pe' 
isan ese'!, miri awonsi'ki Isens, 
Isose', Saiman, miri awonsi'ki 
Isutas pokon pe' yakon non pen? 
56 Miri awonsi'ki tanporo pura pel! 
iparusi ton nai upiyau'nokon? Nai 
yau kensi seri ton epopitu'pu iya?” 
ta'pu to' uya. 

57Miripan kon ikinumu'pu ipi', 
e'tane Sises uya to! maimu eiku'pu, 
“Ipata'se' yau riken miri awonsi'ki 
itonpa ton uya pu'kena' nama pura 
iyesi,” ta'pu iya. 58 Tu'ke eke Papa 
turawasooi kupu Sises uya pura 
iyesi'pu miri yau, apune pura 
apurito' to! uya pura iyesi pi'. 


Seri Si Seri Isaan Pa'tes 
Uma'ta'pu Pantomu 


1 4 1 Miri a'tai, kopuna Era! uya 

ka'pon amu' nekamanu 
eta'pu miri kupu Sises uya tukai'!. 
2Miripan uya ta'pu ka'pon amu' 
tupiyawon kon pi', “Isaan Pa'tes 
kuri ri. Iye'mu'sa'kasa' teriku'pu 
apai; miri wenai, eke Papa 

turawasooi kupu iya miri,” ta'pu 
iya. 3Era' uya Isaan a'sisa' miripan 
auronp''sa' tusa' pariki'si ta! esi'pu, 
Eratiyas, Piri' takon no'pu wenai, 
4apune pura Isaan uya ta esi'pu 
ipi: “Main awiri iwesi pe pura 
iyesi kuri ri anunsa' auya na'ne',” 
ta. SEra' esi'pu Isaan inwipai, 
e'tane iyenari'numu'pu ka'pon amu! 
pil, apune pura Isaan iltu to! uya pi! 
pu'kena' pe. 

6Era' uya tentu'pu weyu 
ru'pu kupu esi'pu iyenta'nato' 
miri awonsi'ki Eratiyas mure 
umanumu'pu to' iwano' pe. Seri 
uya Era! kupu'pu ipan pe ri 
pori! pe, 7miri awonsi'ki, “Fri ri 
ekama'po auya a'tai, irepa uya 
kuru ri miri,” tukai' isauroku'pu. 
8Isan uya imaimu'ti'pu miri 
ekama'poki tukai', miripan uya, 
“Isaan Pa'tes i'pai ru'pu ke urepaki 
seri yau parapi po,” ta'pu. 9Kin 
upokoita'pu tuusauroku'pu pi! 
ipan pe, e'tane ikupu uya kuru 
miri tasa' tuuya ru'pu pi! enta'nai' 
tenki'ma'san pana yai ri ikupu iya 
ri esi!pu, miripan uya tusoisaai 
amu' apiyo'ma'pu inesaku'pu 
ku'to' pe to! uya, 10miripan kon 
uya Isaan i'pairuka'pu pariki'si 
tau. 11T'pai ru'pu nee'pu to! uya 
parapi po, miripan kon uya 
ituru'pu uri'san ena', miripan 
arilpu iya tesan ena! 12Isaan 
poitoru ru'san uyee'pu, miripan 
kon uya itekepu ari'pu iu'na'tito' 
pe tuuya'nokon, miripan kon 
uti'pu Sises pana'tii!. 

5,000 Kaisaron Kon Eweku'pu 
Sises Uya 
(Ma! 6:30-44; Gru' 9:10-17; 
Isaan 6:1-14) 


13Iye'ku'sa' ru'pu etasa' tuuya 
a'tai, Sises ekanwa'ti'pu kanau ya', 
miripan kon uti'pu tupoitoru ton 
pokon pe tu'kena'pi ya'. Tu'kan 
kon ni ka'pon amu! uya seri eta'pu, 
miripan kon uti'pu tu'ta kon po 
Sises pikiri pata ton apai'ne. 4Sises 
ekanwakasa' uya tu'ke anpisin pe 
ka'pon amu' ensa' a'tai, ipan pe ri 
to! pi! isentu'ma'pu, miripan uya 
ri to' koro'tau takuru'ke'ne te'san 
epi'tipitu'pu. 

15Ko'mamu pe ri iyenaka'tane, 
ipoitoru ton uyee'pu ipiya', miripan 
kon uya ta'pu ipi', “Innon sa'ne 
seri pata ko, miri awonsi'ki pata 
kanan uko'manka'sa'. Ka'pon amu! 
ipana'ti' tiwano' kon pe ti'kiyari 
kon epose'na to' utito' pe eke iwa 
ton pata pona'ne,” ta'pu to' uya. 

16Sises uya ta'pu to! pil, “To! 
kusenno'tuu. To! a're'titi!,” ta'pu 
iya. 

17 “Ina piyau 5 kaisaron niken 
itekiino pureti miri awonsi'ki 
asa'ron kon nu'kwi moro! amu' esi,” 
ta'pu to' uya ipi'. 

18 Sises uya ta'pu to! pil, “Pureti 
miri awonsi'ki moro! amu' ine'ti! 
uyena',” ta'pu iya. 19Ka'pon amu! 
pi', “Ereutapi'ti' wana! pona'ne,” 
ta'pu iya. Miri tupo, 5 kaisaron 
itekiino pureti miri awonsi'ki 
moro! amu! anumu'pu iya, miripan 

uya tenu anumu'pu ka! winikui', 
miripan uya pureti, moro! amu! 
i'kwi'pitui'ma tenki ta'pu Papa pil. 
Miri tupo, ituru'pu iya tupoitoru 
ton ena', miripan ekamu'pu to! 
uya ka'pon amu' ena'. 20Tanporon 
kon ni ka'pon amu' enta'na'pu 
ta'wetapi'se, miri awonsi'ki 
ipoitoru ton uya kiyari punu'pi 
e'nonkasa' ke 12 kaisaron pa'siki'ti 
aru'ti'pu. 21 Miri yau si 5,000 e'to' 
airi warawoti'si amu' tu'kanoro 
esi'pu. Uri'sami'si amu', mure amu! 
niri esi'pu miri yau to! pokon pe 
pura to! i'tusa'. 


Sises Usari'pu Tuna Po 


22Inke pura tupoitoru ton 
ekanwa'tito' pe kanau ya! 
ikuu'pu Sises uya, to! utito' pe 
turawiri iratoi pona, anpisin 
enno'tane tuuya. 23To' ennoko 
tupo, Sises utilpu wu' pona tikin 
sari ipuremase'na Papa pil. Pata 
uko'mansa'! a'tai, tikin sari ri miri 
yau iyesi'pu. 24F'tane ipoitoru ton 
e'to' yau kanau esi'pu inni ri ite'pi 
piyapai. Eke pe ri sipa'sipa esi'pu 
kanau ri tuwipi'se, apune pura 
a'setun uyee'pu isi pe to! winikui'. 

25Awanakui' kuru, pata emaku 
wapiya, Sises epa'ka'pu tupoitoru 
ton piya'. Parau ku'piri po iti'pu. 
26Parau ku'piri po iyepu ene 
tuuya'nokon a'tai, ipan pe ri to! 
etuipitu'pu. “A'kwaru'pu ri kuri ri!” 
tukai' to' uki'pi'naumu'pu tetuipitu 
kon pe. 

27Sises uya inke pura ri to! pi! 
ta'pu, “Merunti pe e'ti"! Uri ri kuri 
ri! Ketuipi'tuu!” ta'pu iya. 

28Pi'ta uya ta'pu, “Uyepuru, 
imiri pe iyesi yau, uki'maki ipiya' 
utito' pe tuna puro'po!” ta'pu iya. 

29Sises uya, “Isi'ki si upiya'!!” 
ta'pu ipi. 

Miri pi! Pi'ta ekanwaka'pu, 
miripan uti'pu tuna puro'po Sises 
piya'. 30E'tane miri a'tai, Pi'ta uya 
eke ri sipa'sipa, a'setun niri ene'pu. 
Miri pi! iyenari'mumu'pu, miripan 
e'sara'ti'pu e'sunkan pi! tuna kat, 
miripan uki'pi'numu'pu, “Uyepuru, 
upika'ti!!” ta'pu iya. 

31 Miri a'tai, inke pura ri Sises 
uya temiyatu inka'pu a'sise'na, 
miripan uya ta'pu Pi'ta pi', “Aiko pe 
kuru anapurinu man! Fri pe iyesi 
pi' ikasima'pu auya?” ta'pu iya ipi'. 

32Kanau ya! to! ekanwa'tisa' a'tai 
ri, a'setun ereuta'pu. 33 Kamoro 
nin si kanau yawon kon uya apuri- 
pitu'pu miri, “I'napairi ri Papa 
Mumu pe iwesi,” ta'pu to' uya. 

34To! i!kwiri!sa! a'tai, to! 
e'te'ka'pu Kenesare' airi. 35Ka'pon 
amu' miri yau te'san uya Sises 
to'ka'nu'sa!' a'tai, to! uya si 
tumaimu kon enno'pitu'pu a'ko 
panan ka'pon amu' ena', miripan 
kon uya si tanporo takuru'kena' 
nan nee'pu Sises piya'!. 36Ipan pe 
Sises pawana'ti'pu to! uya, “Tiwi 
takuru'kena' nan ka'pon amu! 
ipon e'pi a'pi'pitui,” ta'pu to! uya, 
miripan tanporo kon a'pi'pi'nin 
n#'san usepi'tipitu'pu. 


Waku Miri Awonsi'ki 
Waku Pen 
(Ma' 7:1-23) 
1 5 1 Miri a'tai, Pari'si amu! miri 
awonsi'ki Main pi' enupanin 
nan tonpa ton uti'pu Sises piya! 
Surusiran poi, miripan kon uya, 
2 “Fri pe iyesi pil ipoitoru ton uya 
ina epuru ton eseru rulpu i'kwitu? 
Temiyatu kon koruka to' uya pura 
iyesi tenta'na kon rawiri,” ta'pu to! 
uya ipi'. 
3Sises uya to! maimu eiku'pu, 
“Fri pe ken iyesi pi! Papa Maimu 
i'kwitu auya'nokon, iyeseru kon 
awiri iwesii'lma'nokon? 4Apune 
pura Papa uya, “Asanon kon 
inamati!” tasa', miri awonsi'ki, 
“na' ri tusanon pa'nu'nin wito' 
pe kuru ri iyesi, tasa'. 5E'tane 
ta auya'nokon, ka'pon uya ri 
tukuipunu pi! miri pe pura tusan 
pil, Ipika'tito' pe ineporon# uwini 





38 


tusa! man Papa ena', ta yau, 6miri 
ke tukuipunu namato' iya pura 
iyesi. Miri kasa si ipura Papa 
maimu kupu auya'nokon iyeseru 
kon pikiri. 7Imiri'nokon waku pe 
te'ku'san! I'napai ri kuru ri Aisaya 
usauroku'pu man ipi'nokon: 
8 “ “Pusamoro uya unama 
tunta kon ke ri, 
e'tane inni ri to' ewan esi 
upiyapai. 
9 To' ipurema upil, iri epoton 
kon kasa ri, 
to! usenupato' esi ka'pon 
amu' uya riken 
to! enupa'pu ipi' to! e'to' 
yawiri pe,” 
tawon,” ta'pu iya. 

10 Anpisin ton ki'ma'pu Sises uya 
tupiya', miripan uya, “Umaimu 
etati' miri awonsi'ki ito'ka'nu'ti! 
11 Fri ri ka'pon muta ya! nutiyai'ne' 
uya waku pe pura ka'pon kupu 
pen; e'tane ka'pon muta yai 
nepa'kayai'ne' uya kuru waku pe 
pura ka'pon kupu,” ta'pu iya. 

12 Sises poitoru ton uyee'pu ipiya', 
miripan kon uya, “Mi'tuyan pe' seri 
pe kuru masaurokuine' uya Pari'si 
amu' ikinunpa'pu?” ta'pu to! uya ipi'. 

13To' eiku'pu iya, “Tanporon ni 
ite' tunpimi'pu pen kuru'kato' oton 
Ukaipunu Epun po na'ne' uya. 4Tiwi 
kamoro itepuru ton nesii, itenu pura 
to! esi miri. Tenku'nan uya tenku'nan 
ari a'tai, asa'ri ri to! uta'mo'ka miri 
akasa! ya',” ta'pu Sises uya. 





15:9 Aisaya 29:13 (LXX) 


15:4 E'sotas 20:12, 21:17, Ripaiti'kas 20:9; Isu'taronomi 5:16 

15Pi'ta uya Sises ekama'po'pu, 
“Fri ta e'kwa pe seri panton esi?” 
ta'pu iya. 

16 Sises uya, “Ito'ka'nu'nin nan 
pe pura ri mari pe' iwesi kon 
miri?” ta'pu. 17 “Ene auya'nokon 
pura pe' iyesi iri ri muta ya' 
newonyai'ne' uti ewan ya', miripan 
epa'ka pun apai? 18 F'tane iri main 
ka'pon muta yai nepa'kayai'ne' 
uyepu itewan yapai. Seri ton uya 
ka'pon kupu miri iri pe. 19 Apune 
pura ka'pon ewan yapai iri pi! 
isenuminkato' uyepu, e'win, 
turon kon no'pu a'kiri te'sen 
pe, tunmari'ma'pu pen ni a'kiri 
tekumasen pe, ama' e' pe ri, kasi 
ye' pe ri, miri awonsi'ki iri pe 
turon kon pi! tuusauro'sen pe. 
20 Seri ton uya ka'pon kupu miri 
iri pe, temiyatu tukorukai! pura 
iyenta'na uya pen,” ta'pu Sises uya. 


Uri'san Mure Epi'ti'pu Sises Uya 
(Ma! 7:24-30) 


21Miri pata tuninse, Sises 
uti'pu Kiyarari ponsi'ki Taya miri 
awonsi'ki Saitan itese' ton nono 
ya'ne. 22Miri yawon, uri'san, 
Esuweru pe pura te'sen uyee'pu 
ikipiinunpitui'ma Sises piya!, 
“Uyepuru, kin Tepi! pa ru'pu, up! 
isentu'ma'!! Makoi a'kwaru yen pe 
umure esi ekota'man pi! man ipan 
pe,” ta'pu iya. 

23F'tane Sises uya imaimu 
eiku pura iyesi pil, ipoitoru ton 
uyee'pu ipiya' miripan kon uya 
ta'pu ipi', “Enno'ki, apune pura 

iki'pi'manpitui'ma uye'ma'pukapitu 
kon pi! man,” ta'pu to! uya. 

24Sises uya nin si eiku'pu miri, 

“Papa uya uyenno'sa' seri Esuweru 

amu' piya' riken, itano'masa' kon 
karimeru amu' kasa te'san piya',” 
ta'pu iya. 

25Uri'san uyee'pu Sises piya, 
miripan e'sekunka'pu ipiyau, 
miripan uya, “Uyepuru, upika'ti!!” 
ta'pu. 

26 Fiku'pu iya, “Ipoken pura iyesi 
mure amu! yu pureti eno'ma to! 
ikun non pero amu' ena',” ta'pu iya. 

27“Ewai'!, Epuru, e'tane tesa' 
i'kiyari punu'pi uta'po'sa' tepuru 
poi pi! ri tuuta're'tisan kamoro 
pero amu',” ta'pu uri'san uya. 

28 Miripan pi, “Eke pe kuru 
apurito' auya man! Tiwi si 
inekama'po'pu ne'kuptwi,” ta'pu 
Sises uya ipi', miripan mure ena'pu 
waku pe miri a'tai ri. 


Tu'kan Kon Ni Ka'pon Amu! 
Epi'ti'pu Sises Uya 


29 Miri tupo, Sises uya miri pata 
nimi'pu, parau ku'piri Kiyarari e'pi 
poro iti'pu. Wu' pona iyenuku'pu, 
miripan ereuta'pu. 30Miri yau, 
anpisin pe ka'pon amu' uyee'pu 
ipiya', miripan kon uya tuusasan 
pen miri awonsi'ki tenku'na' nan 
nee'pu ta'kiri'nokon, turon kon 
nee'pt to! uya ise'mepi'sa' kon miri 
awonsi'ki tuusauro'san pen, miri 
awonsi'ki turon kon ni e'ne' pe 
te'san, miripan kon nonkapitu'pu to! 
uya Sises piya', miripan uya tanporo 

ri to! epi'tipitu'pu. 31Ka'pon amu! 
usewansiuka'pu, tuusauro'san pen 
ka'pon amu' usauroku tetase, turon 
kon ipu'tika'sa' kon usepi'tisa' tense, 
twusasan pen usari, miri awonsi'ki 
tenku'na' nan enasa' ennin pe tense. 
Miri tense Papa apuripitu'pu to! uya 
Esuweru amu! ipuremato' ipi'. 


4,000 Kaisaron Kon 
Eweku'pu Sises Uya 


32Sises uya tupoitoru ton 
ki'ma'pu tupiya', miripan uya 
ta'pu, “Pusamoro ka'pon amu' 
pi! usentu'mayai', apune pura 
osoruwau wui upiyau'nokon to! 
uko'mansa', miripan kon enta'nato' 
ipi' pura iyesi to! inenno'pai pura 
esi iwan pe, yai to' uti esi tuuti kon 
koro'tau,” ta'pu iya. 

33 Miri pil ipoitoru ton uya, “Nai 
yau ri eke pe pureti eporo ina uya 
pusamoro ka'pon amu! a're'tito' ike 
seri innon ni pata yau?” ta'pu to' uya. 

34Sises uya to! ekama'po'pu, “Fri 
kaisa ri pureti nai ipiyau'nokon?” 
tukai' 

Miri pil, “7 pe riken miri 
awonsi'ki tu'kan kon pen aiko ton 
moro! amu',” ta'pu to! uya. 

35Anpisin auro'ka'pu iya to! 
ereutato' pe non pona. 36 Miripan 
uya 7 kaisaron pureti miri 
awonsi'ki tu'kan kon pen moro' 
amu' anumu'pu, miripan uya tenki 
ta'pu tuuya ru'pu pe i'kwi'pitu'pu. 
Tapoitoru ton ena' itupitu'pu iya, 

miripan kon uya ka'pon amu' ena! 
ekamu'pu. 37Tanporo to' enta'na'pu 
ta'wetapi'se. Miri tupo, ipu'ku 
ru'san e'nonkasa' amuranuku'pu 
ipoitoru ton uya, 7 kaisaron pa'siki'ti 
tupe'ke'ne. 38 Kamoro iyenta'nasa' 
kon tu'kanoro esi'pu 4,000 kaisa ri, 
uri'sami'si amu! miri awonsi'ki mure 
amul' pokon ti'tui' pura. 

39 Anpisin ka'pon amu' ennoko 
tupo, Sises ekanwa'ti'pu kanau ya! 
tupoitoru ton pokon pe, miripan kon 
uti'pu Makatan itese' pu'ku pona. 


I'tuto' Ipikiri Ekama'po'pu 
(Ma! 8:11-13; Uru'! 12:54-56) 
1 6 1Pari'si amu! miri awonsi'ki 
Satu'si amu' uyee'pu Sises 
piya' i'tupi'se'na ti'tuto' ipikiri 
Epun poino ku'to' pe iya. 
2Entakanoma'pu iya,” “Ko'mamu 
pe kuru pata enasa' a'tai, “Tuna 
uyepu pen miri, apane pura 
isuweyu pe ka! man, ta auya'nokon, 
3miri awonsi'ki awanakui'!, “Seri 
pe tuna pokon pe a'setun pe pata 
esi miri, apune pura isuweyu pe 
ka! esi miri awonsi'ki ewarupi pe, 
ta auya'nokon. Ka! wini ri #ri ri 
enpoikanin pe iwesi kon, e'tane 
si pata weyu i'tuto' ipi' enpoika 
auya'nokon pura iyesi. 4Iri ton 
miri awonsi'ki iyemari'masa' 
ekumankanin nan ka'pon amu! 
esi eke Papa turawasooi i'tuto' 
twuya'nokon ipikiri kupu uya 
i'se. Ikupu uya pen, e'tane Isona 





»16:2 Wapiyaro' ton imenukasa' ton yau 2b pura iyesi miri awonsi'ki 3 pura kuru ri 

pi' i'tuto' ipi' ru'pu nane! riken 
kupu uya,” ta'pu iya. Miripan kon 
tuninse Sises uti'pu. 


Pari'si Amu! Miri Awonsi'ki 
Satu'si Amu' Uya Enupan Nito' 
(Ma! 8:14-21) 


5Parau ku'piri ratoi pona to' 
ikwiri'sa' a'tai, pureti ari to! uya 
pura ipoitoru ton upu'tikaa'pu 
esi'pu. 6 “Ti'tui! e'ti!,” ta'pu Sises 
uya to! pil, “te'mainanpai' e'ti! 
Pari'si amu! miri awonsi'ki Satu'si 
amu! uya parowa a'sarutanu'to' ike 
namai',” ta'pu iya. 

7To' usauroku'pu tiwano' kon pe, 
“Apune pura pureti ne'sa' kasa pura 
isauroku miri,” ta'pu to! uya. 

8To' usauro'to' iltu tuuya 
pil, Sises uya to! ekama'po'pu, 
“Imiri'nokon aiko ru'kwi apurito' 
iya ton! Fri pil ausauroku kon 
pareti pura iwesi kon pi'? 
9Ito'ka'nuku auya'nokon pura 
ri mari pe' iyesi? Iyenu kon 
yau pe' ikupu auya'nokon pura 
iyesi 5 kaisaron pureti 5,000 
kaisaron kon iwano' ru'pu, 
miri awonsi'ki pa'siki'ti ton 
pe'tipitu'pu auya'nokon? 10 Miri 
pe pura, 7 kaisaron pureti 4,000 
kaisaron kon iwano', iri kaisa ri 
pa'siki'ti mamuranu'ta'tui? 11 Nai 
pe ito'ka'muku auya'nokon pura 
iyesi pureti pi! ayauro'ka uya 
'nokon pen tukai'? E'tane Pari'si 

amu' miri awonsi'ki Satu'si amu! 
uya pureti a'sarutanu'to' namai' 
iye'mainanpa kon pa,” ta'pu iya. 
12 Miri a'tai, to! uya ito'ka'nuka'pu 
parowa a'sarutanu'nin itisu pen ni 
pi! kenu' Sises usauroku'pu tukai', 
e'tane Pari'si amu! miri awonsi'ki 
Satu'si amu! uya enupan nito' pi! 
kenu' tukai'. 


Pi'ta Uya Sises Ekama'pu 
(Ma! 8:27-30, bru! 9:18-21) 


13Sises miri awonsi'ki ipoitoru 
ton uya Sisariya Piri'pai nono eposa! 
a'tai, tupoitoru ton ekama'po'pu iya, 

“mul pe Ka'pon, Papa winon esi tukai' 

ka'pon amu! nusauro'an?” ta'pu iya. 

14To' uya entakanoma'pu, 

“Turon kon uya Isaan Pa'tes ta 

ipi'; turon kon uya kanan pu'kena' 
Iraisa ta, turon kon uya ri mari 
Iseremaya miri pe pura turon kon 
pu'kena' amu' tonpa ton ta ipi',” 
ta'pu to' uya. 

15 “E'tane si, imiri'nokon, inu! pe 
ken si esi mukayatuu?” ta'pu Sises 
uya. 

16Saiman Pi'ta uya eiku'pu, 

“Imiri kuri ri Kurai,9 nurine te'sen 
Papa Mumu,” ta'pu iya. 

17Sises uya eiku'pu, “Pori' ri 
imiri, Saiman, Isona mu, i'napairon 
seri uye'sa' ka'pon amu' wini pen 
e'tane tumiri pe Papa uya ekamasa' 
ipi. 18Ekama uya seri, Pi'ta pe 
iyese' esi, Ti' ta e'kwa pe. Uso'sii 





116:16 Kurai, miri pe pura, Me'saya, Papa Nanamu'pu ta e'kwa pe, v. 20 yau niri. 

nin si ami uya, imiri ti! po, iyeri'sa!' 
kon utito' ya! pata mura'taai enato' 
oton pen itentai. 19Papa e'to' esa' 
wanni pe yau kii ke irepa uya, seri 
non po iri ri auronsa' auya a'tai, 
Papa uya kanan auromu miri Epun 
po, miri awonsi'ki seri non po iri ri 
eukasa' auya iyesi a'tai, Papa uya 
kanan euka miri Epun po,” ta'pu 
iya. 20Miripan uya tupoitoru ton 
panama'pu inu! ri pana'ti to! uya 
namai' Kurai pe iyesi, tukai'. 


Tuuma'tato' Ekama'pu 
Sises Uya 
(Ma! 8:31-9:1: bru! 9:22-27) 


21 Miri si'kiri, Sises uya tupoitoru 
ton pi! ekama'pu Surusiran pona 
tuutito' oton ni, miri yau tu'kan 
yau ri itepuru ton uya, Papa ena! 
use'man nito' turawasomanin nan 
epuru ton miri awonsi'ki Main pi! 
enupanin nan uya ri tukota'mato' 
oton, miripan kon uya tuwito' 
oton, miripan te'mu'sa'kato' 
oton itosoruwano wui a'tai 
tuuko'manton pe ekama'pu iya. 

22Pi'ta uya Sises ari'pu, inni 
kuru pura ri turon kon ipoitoru ton 
piyapai esereme'se'na. “Miri kasa 
kasaurokui! Seri kuse'ku'nin ipi', 
uyepuru!” ta'pu iya. 

23Sises era'ti'pu Pita winikui', 
miripan uya, “Atamaki, Se'tan'!” 
ta'pu. “Uye'ma tau uwa'ku'pi'nin ti! 
pe melai; ka'pon usenuminkato' kasa 

iusenuminka, Papa usenuminkato' 
kasa pura,” ta'pu iya ipi'. 

24Sises uya tupoitoru ton pi! 
ta'pu, “mul! ri upoitoru pe e'pai 
na'ne'!, tiwi teseru nonkai miri 
awonsi'ki tekota'mato' kurusu' 
anumti, miri awonsi'ki upikiri 
twuye'to' pe. 25Apune pura inti! ri 
seri yau tuuko'manto' innonkapai 
pura na'ne' uya epoto' oton pen ni, 
e'tane inu! ri seri yau tuuko'manto' 
nonkanin uya, uri wenai, epoto' 
oton. 26f'ri waku esi ka'pon pi! 
seri po tanporon ni eposa' iya yau 
ta'kwaru nonkai'ma? Miri pe pura, 
Fri turu iya ta'kwaru entakano' pe? 
27 Apana'ti uya 'nokon seri, Ka'pon, 
Papa winon uye'to' oton tukuipunu 
meruntiru miri awonsi'ki itinseruui 
ton pokon pe. Miri a'tai, to' epe'pu 
ke ka'pon amu' e'mato' iya oton 
to! nukupu'pu pikiri. 28I'napairon 
kuru ekama uya ipi'nokon, seri 
yau iye'soto'pi'sa' na'ne' nan tonpa 
ton eri'to' oton pen Ka'pon, Papa 
winon uyepu esa! wanni pe te'to' 
yau ene twuya'nokon rawiri,” ta'pu 
Sises uya. 


Sises Uta'kwaka'pu 
(Ma! 9:2-13; Yru' 9:28-36) 
17 16 kaisa ri wui tupo, Sises 
uya Pi'ta, Isens, miri 


awonsi'ki iyakon Isaan pokon niken 
ari'pu ta'kiri wu! nakapu pona. 
2Miri yau, turon ni pe iyena'pu, 





"16:23 Se'ttan—Makoi ese! isakon, Papa eseru ewaruma'tinin ta e'kwa pe. 

itemu' e!wei'ti'pu wui enu kasa, 
miri awonsi'ki ipon ena'pu aimu'ne, 
enkena' pe. 3Miri a'tai kuru si miri 
yau, Mosi' miri awonsi'ki Iraisa 
usenpoika'pu, miripan kon uya 
Sises auro'ka esi'pu. 

4Pi'ta uya ta'pu Sises pil, 
“Uyepuru! Waku ri pan pe seri yau 
ina man! I'se iwesi yau, osoruwau 
iiwu' kon ami uya miri; tikin ni 
iiwano' pe, Mosi' iwano' pe, miri 
awonsi'ki Iraisa iwano' pe,” ta'pu iya. 

5Pi'ta usauroku koro'tau, enkena' 
kapuru' uya to! niponti'pu. Main 
kapuru' yawon uya ta'pu, “Umu 
puse ri, Uni'munkana, ipi' pori! pe 
e'ai' ipan pe; imaimu etati!!” tawon. 

6Ipoitoru ton uya seri main 
etasa' a'tai, to! etuipitu'pu, miripan 
kon uta'mo'ka'pu non pona itemu'. 
7E'tane Sises uyee'pu to! a'pi'se'na, 
“Elmu'sa'kati!,” ta'pu iya, “Ketuipi'tuu,” 
ta'pu iya. 8Tenu kon anunsa' to! uya 
a'tai, inu! ene'pu to! uya pen ni, Sises 
riken ene'pu to' uya tikin sari. 

9Wu' ponsi'ki iu'tii'lma ri, Sises 
uya to! panama'pu, “Inu! pi! ri 
inene'pu kon kusekamatuu, Ka'pon, 
Papa winon eri'sa' e'mu'sa'kasa' 
pu'ku pona ri,” ta'pu iya. 

10 Ipoitoru ton uya ekama'po'pu, 
“Fri pe ken si iyesi pi! Main pi! 
enupanin nan uya Iraisa kuru 
uye'to' oton wapiya ta?” ta'pu to' 
uya. 

11 Sises uya to' entakanoma'pu, 
“I'mapairi ri Iraisa uye'to' oton 

ta to' uya, tanporon ni konekai' 
iyesi'pu ya'. 12 E'tane nin si ekama 
uya ipi'nokon, Iraisa uye'kaa'pu, 
miripan iltu to! uya pura ri iyesi'pu, 
e'tane i'se te'to' kon awiri iri 
eseru kupu'pu to! uya ipi' Miri 
kasa ri mari Ka'pon, Papa winon 
ekota'mato' oton to! enau,” ta'pu 
iya. 13Iraisa pi! Sises usauroku 
a'tai, Isaan Pa'tes pi! isauroku 
tukai' ipoitoru ton uya i'tu'pu. 


Warawo' Mure Epi'ti'pu 
Sises Uya 
(Ma! 9:14-29; tru! 9:37-43a) 


14 Anpisin ton koro'ta' to! uye'sa' 
a'tai, ka'pon uyee'pu Sises piya', 
miripan e'sekunka'pu ipiyau. 
15Ta'pu iya Sises pil, “Uyepuru, 
umu pi' isentu'maki. Yai itipitu, 
ipan pe iyekota'ma. Apo' ya', tuna 
ka! ri ita'mo'kapi'pitu. 16 Ipoitoru 
ton piya! inee'pu uya, e'tane to! 
uya epi'ti poken pura iyesi'pu,” 
ta'pu iya Sises pi'. 

17 Fri si! Iri ton ni, apurinin nan 
pen ni seri a'taino kon! Fri pu'ku 
pona useta'ka pura uko'mamu 
ipiyau'nokon? Fri pu'ku pona 
aya'kiri'nokon esi? Ine'ti! upiya'!!” 
ta'pu iya. 18Sises uya makoi 
a'kwaru eseremeku'pu, miripan 
epa'ka'!pu warawo' mure apai. Miri 
a'tai ri, isepi'ti'pu. 

19Miri a'tai, Sises piya! ipoitoru 
ton uyee'pu ama'ai, miripan kon 
uya ekama'po'pu, “Fri pe iyesi pi! 

ina uya enpa'ka pura iyesi?” ta'pu 
to' uya. 

20Sises uya to' eiku'pu, “Apune 
pura aiko pe ru'kwi apurito' 
auya'nokon esi. I'napairon ekama 
uya ipi'nokon; aiko ru'kwi mosta' 
ena'pi kasa apurito' auya'nokon esi 
yau, wu' pil, Atamaki mairi!” tasa' 
auya'nokon a'tai, itama ri. Fri ri kupu 
auya'nokon a'tai, saman pe pura ri 
iyesi ipona'nokon. 2! E'tane seri rupi 
epa'ka pura iyesi ipureman miri 
awonsi'ki useruman tuuta're'tii' pura 
uya riken enpa'ka,” ta'pu Sises uya." 


Sises Usauroku'pu Iyakon 
Ite'kwa Pe Tuuma'tato' Pi! 


22Tanporo to! amurasa' a'tai 
Kiyarari pona, Sises uya ta'pu 
to! pil, “Ka'pon, Papa winon 
eparankato' oton ka'pon amu' 
ena'. 23To' uya iwito' oton, miri 
awonsi'ki itosoruwano wui a'tai 
iye'mu'sa'kato' oton twuko'manto' 
ya!” ta'pu iya, miripan poitoru ton 
upokoita'pu ipan pe. 


Esuweru Amu' Use'mato', 
Ipuremato' Iwu' Ta! Te'masen 


24Sises miri awonsi'ki ipoitoru 
ton uya Ka'paneyan pata eposa' 
a'tai, Esuweru amu' use'mato', 
ipuremato' iwu' ta! te'masen 
amuranu'nin nan uyee'pu 
Pi'ta piya', miripan kon uya 
ekama'po'pu, “Iti'saai kon 
pe' Esuweru amu' use'mato', 

ipuremato' iwu' ta! tuuse'masen?” 
ta'pu to' uya. 

25 Pi'ta uya to! eiku'pu, “Ewai', 
e'manin kuri ri,” ta'pu iya. 

Miripan Pi'ta uti'pu iuti ta'. Sises 
usauroku'pu wapiya kuru, miripan 
uya Pita ekama'po'pu, “Fri tukai' 
misenuminkayan Saiman? Inu' yan 
rupi winipai kin amu' uya purata 
amtranu'to' pe iyesi? Patawon 
amu' miri pe pura ka'karan amu! 
winipai kati?” ta'pu iya. 

26 Pi'ta uya eiku'pu, “Ka'kuran 
amu' wini,” ta'pu iya. 

“Patawon amu' use'mato' pe 
pura iyesi,” ta'pu Sises uya. 
27 “E'tane pusamoro ka'pon amu! 
inikintanu'pai pura e'ni. Miri pi', 
konoi' pi! enta parau ku'piri ka', 
miripan wapiya kuru anma'pu 
moro' inta nau purata pun 
eporo auya miri, asakiri'ne wui 
e'turawasoman nisa! epe'pu airon 
ni, miripan ke e'mase'na mitii' 
uiwano' pe, miri awonsi'ki iiwano' 
pe niri,” ta'pu Sises uya. 


Inu! Esi Eke Pe Kuru? 
(Ma! 9:33-37; Hru! 9:46-48) 
1 8 1 Miri a'tai, Sises poitoru ton 
uyee'pu ekama'poi', “mu! 
kuru si e'to' oton eke pe Papa e'to' 
esa! wanni pe yau?” ta'pu to! uya. 
2 Sises uya mure ru'kwi ki'ma'pu, 
miripan soto'ka'pu iya to! koro'tau, 
3miripan uya ta'pu, “I'napairon 
ekama uya ipi'nokon, iusensima 

kon a'tai riken mure amu' pe tenai', 
iyepa'ka kon Papa e'to' esa! wanni 
pe ya'!. 4inu' ri esi mi pe te'ku'sen 
pe pura mure na'ne' kasa esi miri 
eke pe Papa pona. 5Miri awonsi'ki, 
inu! uya ri aiko ru'kwi mure puse 
ri warai ereutanuku a'tai, uyese' 
yau, uyereutanuku iya pe ri iyesi. 


Ka'pon Amu' Umakoita 
Emapu'ti 
(Ma! 9:42-48; Uru'! 17:1-2) 


6“E'tane inu! uya ri pusamoro 
uyapurinin nan aiko ton nu'kwi 
tonpa e'makoima emapu'tisa' yau, 
waku iwa pe ri iyesi kuri ri ka'pon 
ima pi! eke amai! e'pato' ike ti! 
ewaltisa! a'tai, miripan eno'mato' 
pe parau ka' iyaputato' pe. 7Isi si, 
ka'pon amu' non pon kon, apune 
pura ka'pon amu! umakoita emapu'ti 
to' uya pil. Miri warai ton ni e'ku'to' 
pe iyesi e'tane, isi yau kuri man 
iye'kupu emapu'tinin. 8łyemiyatu 
miri pe pura a'ta uya iye'makoima 
emapu'ti pe iyesi yau, a'tiki eno'ma 
pa, waku iwa pe iyesi itemiyatu pura 
miri awonsi'ki i'ta pura esii'ma tiwiri 
ri iuko'manto' ya! iyepa'ka a'tai, 
tanporo ipun eno'ma apo', tiwiro' 
ri ya! entai. 9Miri awonsi'ki iyenu 
uya iye'makoima emapu'ti pe iyesi 
yau, imo'ka' eno'ma pa; waku iwa 
pe iyesi tikin ni itenu esii'ma tiwiri ri 
iuko'manto' ya! iyepa'ka a'tai, asa'ri 
itenu apo', iya'mu pun ya! iyeno'ma 
entai,” ta'pu iya. 





MA'SIU 18 


Karimeru Utano'ma'pu 
Pantomu 
(ru! 15:3-7) 


10Miyari ri Sises esi'pu usauro'ni 
pil, “Pusamoro aiko ton nu'kwi 
kusenpi'tuu. Ekama uya ipi'nokon, 
to! inseruwi ton esi ukuipunu 
emu' ennin nan pe tiwiri ri Epun 
po. 11Seri ta uya ipi''nokon apune 
pura Ka'pon, Papa winon uye'sa' 
itano'masa' kon pika'tii'! 12Fri 
tukai' misenuminkayan? Ka'pon 
esi yau 100 kaisaron kon karimeru 
amu' esa! pe, miripan kon tonpa 
utano'masa' yau, 99 pan kon pe! 
karimeru amu' nimi iya pen wu' 
po itano'masa' ru'pu warinpase'na 
twutito' pe? 13Miripan eposa'! 
tuuya yau, i'napairon ekama uya 
ipi'nokon, pori' pe kuru iyesi tikin 
nan itano'masa' ra'pu karimeru pi! 
99 pan kon itano'masa' kon pen 
karimeru amu! pi! pori! pe tesi 
entai. 14Miri na'ne' kasa, ikuipunu, 
Epun pon esi pusamoro aiko ton 
nu'kwi uyapurinin nan utano'ma 
i'se pura,” ta'pu Sises uya. 


Itonpa E'makoimasa' A'taino 


15Miyari ri Sises esi'pu tupoitoru 
ton auro'ka pi', miripan uya ta'pu, 
“Iri pe itonpa uya iku'sa' yau, iri 
inkupu'pu ekama ta ipi', asa'ken 
esii'ma. Amaimu etasa' iya yau, 
miri nin si itonpa pe ina'posa' auya. 
16F'tane amaimu eta iya pura 

iyesi yau, tikin ni miri pe pura 
asa'ri ri ka'pon amu' aki aya'kiri 
auro'kaka'se'na. Pusamoro asa'ron 
kon ka'pon amu' esi, “auro'ka pi! 
ipika'tinin nan miri awonsi'ki iri 
pe iwe'sa' esi i'napai ri tawon nan 
pe ipi'.” 17F'tane to! inetapai pura 
kanan iyesi yau, ekamati' so'si 
tawon kon pil, etane inetapai pura 
kanan iyesi yau, inonkati' Papa 
apurinin pen miri awonsi'ki purata 
amuranu'nin kasa iye'to' pe. 

18“I'Pnapairon ekama uya 
ipi'nokon; seri non po iri ri auronsa' 
auya'nokon a'tai, Epun po kanan 
Papa uya auromu, miri awonsi'ki 
seri non po iri ri eukasa' auya'nokon 
a'tai, Papa uya kanan euka Epun po. 

19 “Se kanan ekama uya etati': 
Asa'ri tekonekai' seri non po iri ri 
inekama'ponu kon pil, ukuipunu, 
Epun pon uya ri amaimu kon eiku. 
20 Asa'ron kon, osoruwawon kon 
nu'kwi ri amurasa' a'tai, uyese' yau, 
to! piyau ri esi,” ta'pu iya. 


Tuusentu'masen Pen 
Ipoitoru Pantomu 


21 Miri a'tai, Pi'ta uyee'pu Sises 
piya! ekama'pose'na, “Uyepuru, 
iri kaisa ri ite'kwa utonpa 
e'makoimasa' upi! pi! usentu'ma? 
7 kaisa ri ite'kwa pe'?” ta'pu iya. 

22Sises uya Pi'ta eiku'pu, “7 
kaisa ri ite'kwa pen e'tane, 70 kaisa 
ri 7 ite'kwa kuru”,” ta'pu iya. 23Miri 
a'tai, Sises uya panton ekama'pu 

Papa e'to' esa! wanni pe eseru pil. 
“Se na'ne' kasa Papa e'to' esa! wanni 
pe eseru esi: Kin esi'pu ka'pon 
amu' tupurataai ko'manu'pi'nin 
nan wini tupurataai amura- 
nuku pil. 24Iyepiya'ti koro'tau, 
ipoitoru uya eke kuru ri ipurataai 
ko'manu'pi'nin nu'pu nee'pu ipiya'. 
25 Ipurataai pura iyesi!pu tepuru 
e'mato' iya ike. Kin uya ta'pu, 
Ikurupo'pomati!, ino'pu, imunki 
amu' pokon pe, miri awonsi'ki 
itimamin ton ni, miripan epe'pu 
uya inko'manu'pitu'pu e'mato' pe, 
ta'pu kin uya. 

26 “Miripan poitoru uta'mo'ka'pu 
irau tese'mu po tenai', Apune pari, 
iye'ma uya ri miri tanporo, ta'pu 
iya. 27Miri wenai, kin usentu'ma'pu 
ipi', iye'womasa' ru'pu ri nin si 
tukukai', ennoko'pu iya miri. 

28“E'ltane puse ri uti'pu 
aiko ru'kwi ri nin tupurataai" 
ko'manu'pi'nin piya', miripan uya 
ta'sii' ilmu pil, ilmu kututu'ka'pu. 
“mke pura upurataai ituki! 
tai'ma. 29Miripan nu'kwi sa'ne 
uta'mo'ka'pu irau temu' po, 
‘Apune sa'ne, iye'ma uya ri miri, 
tai'ma. 30E'tane, ewai' ta iya pura 
iyesi'!pu, a'si'pu iya pariki'si ta! 
tunko'manuku'pu e'ma iya pu'ku 
pona. 31 Teron kon ipoitoru ton uya 
ensa' a'tai, inkupunu tense ipan 
pe to' upokoita'pu. Miri a'tai, to' 
uti'pu tepuru kon pi! ekamase'na 
tanporo inkupu'pu. 32 Miripan 

epuru uya iki'ma'pu, “Imiri iri 
ri, ta'pu iya ipi'. “Tiwi ri si nesii, 
ta'pu uya ipi', apune pura ipan pe 
ri auta'kwaruka pil. 33Isentu'mapai 
pura pe! iwesi mi itonpa pi, 
usentu'mataine' kasa ipi!?” ta'pu 
iya. 34 Tausakorotai' itepuru uya 
ituru'pu puresiman amu! ena! 
to! uya a'sito' pe, miri awonsi'ki 
ipanta'map''to' pe to! uya, tanporo 
tupurataai na'po iya pona ri. 

35 “Miri na'ne' kasa kuru Epun 
pon, ukuipunu uya imir'nokon, 
itonpa kon pi! iyewan kon yau 


twusentu'masan pen, ku'to' oton,” 


ta'pu Sises uya. 


No'pu Nonkato' Ekareei 
Ekama'pu Sises Uya 
(Ma! 10:1-12) 


19 1 Seri ton ta twuya e'nonkasa' 
a'tai, Sises uya Kiyarari 
nimi'pu, miripan uti'pu Isutiya 
nono, Isotan tuna ratoi pona. 
2Tu'kan kon anpisin uti'pu ipikiri, 
miripan kon epi'ti'pu iya miri yau. 

3Pari'si amu' tonpa ton uyee'pu 
i'tupi'se'na. To! uya ekama'po'pu, 
“Main awiri ri e'ni pe ri pe' iyesi 
ka'pon uya tuno'pu nonkato' iri ri 
wenai?” ta'pu to' uya. 

4“Ene auya'nokon pura pe! 
ne'pf'an kareta yau?” ta'pu iya to! 
pil. “Pena iyepiya'ti a'tai, “Kamin 
uya warawo' miri awonsi'ki 
uri'san niri koneka'pu.'“ 5Ta'pu 
iya, “Miri wenai, warawo' uya 





MA'SIU 18, 19 


tukuipunu, tasan niri ninto' pe 
iyesi, miripan uta'siku tuno'pu 
ya', miripan asa'ron kon ena tikin 
ni ipun.” 6Miri kasa, asa'ri to' esi 
pen, e'tane tikin ni. Miri pe iyesi 
pil, Papa na'siku'san isipona, mo'ka 
ka'pon uya kuse'nin,” ta'pu iya. 

7To' uya ekama'po'pu, “Fri pe ken 
si iyesi pi' e'nonkan nito' karetaai 
tumenukai' ino'pu inonkaki tasa' 
Mosi' uya?” ta'pu to' uya. 

8Sises uya to' eiku'pu, “Mosi' 
uya ino'pu kon amu' inonkati' tasah, 
salman pe ri iyewan kon esi wenai, 
miripan pen nin pena iyepiya'ti'pu 
si'kiri. 9Ekama uya ipi'nokon; inu! 
ri tuno'pu nonkayai'ne', iyekumasa' 
pen ni e'tane, miripan uya turon ni 
uri'san mari'ma, iyekuma pe iyesi 
miri,” ta'pu iya. 

10Ipoitoru ton uya ta'pu, “Miri 
na'ne' kasa iyesi yau, tiwi uri'san 
miri awonsi'ki warawo' emari'ma 
e'pai pura ri nin si man,” ta'pu to! 
uya ipi'. 

11Sises uya to' eiku'pu, 
“Tanporon kon pi! ta pen ni miri, 
e'tane kamo riken anunnin 
nd'san ni. 12Teuron kon entusa' 
temari'masen ye! pe pura ri, turon 
kon konekasa' ka'pon amu' uya 
temari'masen ye' pe pura ri, turon 
kon niri e'ku'sa' tiwano' kon pe 
temari'masen ye! pe pura te'to' kon 
pe, Papa e'to' esa! wanni pe uriya'. 
mul ri kuri tikin sari e'paino e'to' 
pe ri iyesi,” ta'pu Sises uya. 

Mure Amu' Purema'pu 
Sises Uya 
(Ma! 10:13-16; Bru' 18:15-17) 


13 Miri a'tai, mure amu! nee'pu 
to! uya Sises piya! temiyatu tuto' 
pe iya to! pona miri awonsi'ki 
iyipuremato' pe to' pona, e'tane 
ipoitoru ton uya kamoro to' ne'nin 
nu'san eseremeku'pu. 14Sises uya 
ta'pu, “Tiwi mure amu' nuyepui 
upiya', to! kusereutanu'tuu, apune 
pura pusamoro waraino kon kuru 
iwano' miri Papa e'to' esa! wanni 
pe,” ta'pu iya. 

15Temiyatu turu tupo to' pona, 
iti'pu miri apai. 


Imaminke' Moineri'pi 
(Ma! 10:17-31; Eru' 18:18-30) 


16Miripan a'tai, ka'pon uyee'pu 
Sises piya' ekama'pose'na, “Ti'sa, 
#ri waku ku'to' uya pe iyesi tiwiri 
ri uko'manto' epoto' pe uya?” ta'pu 
iya. 

17Sises uya ta'pu ipi, “Tri pe iyesi 
pi! wake pi! uyekama'po auya? Miri 
yau iyesi miri tikin nan ni waku. 
Uko'man nito' ya! epa'kapai iwesi 
yau, Mosi' numenuka'pu ton awiri 
e'ki,” ta'pu iya. 

18Miripan uya ekama'po'pu, 
“Nai ton?” tukai'. 

Sises uya eiku'pu, “Inu! ri 
ku'winii, iyemari'masa' uri'san 
kusekumankai, ama! pe kesii, 
kasi pe ka'pon pi! kasaurokui, 
19jkuipunu miri awonsi'ki asan 

“Tiwi mure amu' nuyepui upiya', 
to! kusereutanu'tau.” (19:14) 


niri inamaki, itonpa ti'nunkai' e'ki, 
misi'munkayai'ne' kasa,” ta'pu iya. 

20“Tanporo miri ton ku'sa' uya 
man. Fri kuru ken e'ku'sa' nai?” 
ta'pu moineri'pi uya. 

21Sises uya eiku'pu, “Waku 
pe e'pai iwesi yau, itiki iimamin 
kurupo'pomase'na, miri tupo 
entu'manin nan murepai' itepe'pu 
purata ke. Miri a'tai, Epun po 
imaminke' pe iwesi miri. Miri 
ku'sa' auya tupo, upikiri si isi'ki,” 
ta'pu Sises uya. 22 Moineri'pi 
uya seri etasa' a'tai, pokoi pe ri 
esii'ma iti'pu, apune pura eke pe 
kuru itimamin esi'pu. 23 Miri a'tai, 
Sises uya ta'pu tupoitoru ton pi', 
“I'napairon ekama uya ipi'nokon; 
sa'man pe kuru iyesi imaminke' 
epa'ka poken pura Papa e'to' esa' 
wanni pe ya! 24Ekamakapu uya 

kanan; sa'man pe pura ri kiyameru 
epa'ka akusa enu euta awiri, 
imaminke' epa'ka Papa e'to' esa! 
wanni pe ya' entai.” 

25Ipoitoru ton uya seri etasa' 
a'tai, to! usewansiuka'pu ipan pe. 
To! uya ekama'po'pu, “Inu! kuru 
ken si epika'ti?” ta'pu to' uya. 

26 To' enei'!ma, Sises uya ta'pu to! 
pil, “Ka'pon pona sa'man pe iyesi, 
e'tane Papa pona tanporo sa'man 
pe pura iyesi,” ta'pu iya. 

27pi'ta uya eiku'pu, “Tanporon 
ni ninsa' ina uya man ipikiri 
tuutito' kon pe. Fri ken si e'to' oton 
ina iwano' pe?” ta'pu iya. 

28Sises uya ta'pu to' pi', 

“I'napairon ekama uya ip#nokon, 
Papa uya emenna' pe tanporon 
ni koneka a'tai, Ka'pon, Papa 
winon ereuta a'tai a'kwa tapon po, 
imiri'nokon upikiri iye'sa' kon niri 
ereutato' oton 12 kaisaron apono' 
po 12 kaisaron kon Esuweru pon 
kon eseru aimenka pi'. 29Miri 
awonsi'ki tanporon kon kamoro 
tiwu' kon, takon kon ni, tuparusi 
kon ni, tekuipunu kon ni, tusan 
kon ni, tamunki kon ni, tumainaru 
kon ni ninnin nu'san uri wenai uya 
100 kaisa ri'ne ite'kwa epoto' oton, 
miripan kon uya tiwiri ri uko'man 
nito' epoto' oton. 30E'tane tu'kan 
kon wapiyaro' kon nu'san e'to' oton 
ite'ma'pu pe, miri awonsi'ki tu'kan 
kon iu'matu pe iye'sa' kon e'to' 
oton wapiyaro' pe,” ta'pu Sises uya. 





MA'SIU 19, 20 
Umi Yau Te'turawasomasan 
Pantomu 
20 1 “Papa e'to' esa! wanni pe 
esi non esa! kasa. Awanakui' 
itiipu ka'pon amu' anunse'na 
tamainara yau te'turawasoma 
ton kon. 2Miri a'tai, to' pokon 
pe iyekoneka'pu to' e'mato' pe 
tuya tikin ni wui e'turawasoman 
epe' purata pun? ke, miripan kon 
ennoko'pt iya tumainaru ya'. 
3“Awanakui', 9 a'kura' a'tai, 
itilpu kurupo'po pi! e'nito' 
pata'se' ya'. Miri yau, ka'pon amu! 
e'soto'pi'sa' ene'pt iya, #ri kupu pi! 
pura ri. 4Miri a'tai, to! auro'ka'pu 
iya, “Imiri'nokon ni mari, ititi' 
umainaru ya! e'turawasomai!. 
Iye'ma uya 'nokon miri iye'to' 
awiri ri, ta'pu iya. 5Miripan kon 
uti'pu umi ya! e'turawasomase'na. 
“Non esa! kanan utikaa'pu 
karupo'po pi! e'nito' pata'se' ya! 
12 a'kura' a'tai, miri awonsi'ki 
3 a'kura! kanan ka'pon amu' 
anunse'na to! e'turawasomato! 
pe tumainaru yau. 6Miri tupo, 
non esa! uti'pu kurupo'po pi! 
e'nito' pata'se' ya! ko'mamu pe 
5 a'kura' a'tai. Miri yau, ka'pon 
amu' e'soto'pi'sa' ene'pu iya. To! 
ekama'po'pu iya, ‘Fri pe iyesi pi! 
iye'soto'pi'sa' kon te'turawasomai' 
pura ri? ta'pu iya. 
7“ “mul uya ri ina anunsa' pura 
iyesi, ta'pu to! uya. 

“Ta!pu iya to! pil, 'Ititi! 
e!turawasomatanti' umainaru ya!” 
ta'pu iya. 


8“Ko'mamu pe, umi esa! uya 
ta'pu to! epuru pil, “Tarawaso amu! 
iki'maki to! ema pa to! epe'pu 
ke, ta'pu iya. Tu'matu pe anunsa' 
kon turawaso pe me'mai' wapiya, 
iyepiya'ti pe anunsa' kon e'ma pa 
iu'matu pe, ta'pu iya. 

9“Turawaso amu! iye'sara'tisa' 
kon e'turawasoman pi! 5 a'kura' 
a'tai uyee'pu tupurataai kon 
ipun si epose'na. 10Ka'pon amu! 
wapiya iye'sara'tisa' kon turawaso 
pe uyee'pu tepe'pu kon epose'na. 
To! e'kupu'pu eke pe pari purata 
eporo tuuya'nokon tukai', e'tane 
to' uya tikin ni ri mari purata 
pun eporo'pu. 11Purata eporo 
tuuya'nokon a'tai, to! entarumu'pu 
non esa! pil, 12 Pusamoro ka'pon 
amu! iye'tturawasomasa' kon aka'ne' 
pe ri e'masa' auya'nokon, ina 
kaisari ri mari, salman pe ri ina 
e'turawasomasa' e'tane a'ne' ri wui 
yau, ta'pu to' uya. 

13 “E'tane tikin nan to! tonpa 
eiku'pu iya, “Utonpa, waku pe ri 
iyesi seri pil e'turawasoma ri, tikin 
nan ni parata pun pil, ta'pu auya. 
14fYyepe'pu anunki, itiki. E'kupu'pu 
ka'pon amu! e'mato' pe uya iu'matu 
pe unanumu'san kinye'mayai'ne' 
kasa ri. 15Upurataai ke pe' i'se 
e'to' ri kupu uya pen? Upi' ri kati 
iyikinta amure'mura esi pi!?” ta'pu 
iya,” ta'pu Sises uya. 

16 Sises uya tupantomu 
iima'ka'pu se kasa: “Miri kasa 
ju'matu pe iye'sa' kon e'to' oton 
iyepiya'ti pe; kamoro iyepiya'ti pe 
iye'sa' kon e'to' oton iu'matu pe,” 
ta'pu Sises uya. 


Sises Uya Kanan, 
“Uma'tato' Oton Miri,” Ta'pu 


17Sises uti koro'tau Surusiran 
pona, 12 kaisaron kon tupoitoru 
ton pantaka'pu iya mi airi. Ta'pu 
iya to! pil, 18“Surusiran pona 
uti'nokon seri, Ka'pon, Papa winon 
eparankato' oton use'man nito' 
turawasomanin nan epuru ton 
miri awonsi'ki Main pi! enupanin 
nan ena', to! uya eno'mato' oton 
ima'tato' ya!, 19miripan tuto' oton 
to' uya Esuweru amu' pen ena' to' 
uya isapemato' pe, ari'po'pi'to' 
pe, ipokapi'to' pe kurusu' 
pona. Itosoruwano wui a'tai, 
iye'mu'sa'kato' oton uko'man nito' 
ya'!,” ta'pu iya. 


Inu! Kuru E'to' Oton Eke Pe 
Uyepuru Kon Pe Sises A'kiri? 
(Ma' 10:35-45) 


20Miri a'tai, Sepiti munki 
amu' san uyee'pu Sises piya' 
tumunki amu! pokon pe, miripan 
e'sekunkasa' uya ekama'po'pu, 
waku ku'to' pe iya tiwano' pe. 

21 Sises uya ekama'po'pu, “Fri 
i'se me'an?” ta'pu iya. 

Miripan eiku'pu iya, “Pusamoro 
asa'ron kon umunki amu' iku'ki 





20:8 Ripaiti'kas 19:13, Isu'taronomi 24:15 

to! ereutato' pe iyenwo'netu wini, 
turon ni akamisi wini esa! wanni 
pe iwe'to' yau,” ta'pu iya. 

22 “T'tu auya'nokon pura iyesi 
mekama'poyatui'ne',” ta'pu Sises 
uya to! pil, “Iyekota'ma kon poken 
ken pe! nai ekota'mato' oton 
na'ne' kasa?” ta'pu Sises uya to' 
pi'. 

“Ewai',” ta!'pu to! uya. 

23 “Imapairi ri iyekota'ma kon 
uri ekota'mato' oton kasa ri, etane 
umeruntiru pura man iku'to' pe 
uya, ind! ereutato' pe uyenwo'netu 
wini miri awonsi'ki ukamisi 
wini niri. Seri pata ton esi miri 
kamoro ukuipunu uya to! pata pe 
ikonekasa' na'ne' iwano' pe iyesi,” 
ta'pu iya. 

2410 kaisaron kon uya asa'ron 
kon tutonpa kon maimu etasa' 
a'tai, to! usakorota'pu. 25Sises uya 
tanporo to! tuki'mai' to! amura- 
nuku'pu. Ta'pu iya to! pil, “Itu 
auya'nokon Esuweru amu' pen 
epuru ton esi to' esa! pe, miripan 
eke ton uya tumeruntiru kon apuri 
to! pil, 26Miri kasa iwesi kon pen. 
E'tane ru'ku, inu! ri esi yau eke 
pe enapai i'koro'tau'nokon e'to' 
pe iyesi ipoitoru kon pe, 27miri 
awonsi'ki ind! ri esi yau wapiyaro' 
e' pe e'pai, tiwi nesii ipoitoru kon 
pe. 28Ka'pon, Papa winon uye'sa' 
na'ne' kasa ri tapiyo' pe e'nito' pe 
pen, e'tane iyapiyo' pe e'se, miri 
awonsi'ki tuuko'manto' tuse'na, 
tu'kan kon ka'pon am epe' pe,” 
ta'pu iya. 





MA'SIU 20, 21 


Tenku'na' Nan Epi'ti'pu 
Sises Uya 
(Ma! 10:46-52; Yru' 18:35-43) 


29Sises miri awonsi'ki ipoitoru 
ton uya Iseri'ko nimi koro'tau, 
anpisin ka'pon amu! uti'pe ipikiri. 
30 Asa'ron kon tenku'na' nan ka'pon 
amu' ereutasa' esi'pu asanta ka'ta 
po. Sises uti etasa' tuuya'nokon 
a'tai, to' uki'pi'munpitu'pu, “Ina 
epuru, Tepi! pa ru'pu, ina pi! 
isentu'maki!” ta'pu to! uya. 

31 Tu'kan kon ka'pon amu' uya 
to! eseremeku'pu, “E'pana e'ti!!” 
ta'pu to' uya, e'tane ri eke pe pari 
to! uki'pi'nunpitu'pu, “Ina epuru, 
Tepi! pa ru'pu, ina pil isentu'maki!” 
ta'pu to' uya. 

32Sises uya to! etasa' a'tai, 
te'taku'kai' to! ki'ma'pu iya. To! 
ekama'po'pu iya, “Fri kupu uya i'se 
me'atuu iiwano' kon pe?” ta'pu iya. 

33To' uya eiku'pu, “Ina epuru, 
ennin pe e'pai ina esi,” ta'pu to' 
uya. 

34Sises usentu'ma'pu to! pil, To! 
enu a'pitu'pu iya. Inke pura ri, 
ennin pe to! ena'pu, miripan kon 
e'sara'ti'pu ipikiri. 


Sises Epa'ka'pu 
Surusiran Pona 
(Ma! 11:1-11; Uru' 19:28-40; 


Isaan 12:12-19) 
21 1To' uya Surusiran eporo 
koro'tau, Pe'pake ya! si to! 
uye'kaa'pu Are! Wupu pon. Sises 
uya asa'ron kon tupoitoru ton 





20:26 Uru' 22:25-26 20:27 Ma'siu 23:11, Ma! 9:35, Uru' 22:26 

ennoko'pu, 2tai'ma to! pil, “Entanti' 
iyentau'nokon na'ne' eke iwa pata 
ya'. Miri yau, inke pura ri isa'ka'si 
ewal'tisa! eporo auya'nokon miri, 
imure ipiyau, miripan kon teukai', 
to! mune'tui' upiya'. 3inu' uya ri 
#ri ri ta yau ipi'nokon, Itepuru esi 
to! i'se, mukatui'!. Miri a'tai nin si, 
to! uya to' ennoko miri inke pura 
ri,” ta'pu iya. 4Seri si pu'kena' amu! 
awiri isetasa' ru'pu uta'ku'ti: 

5 “Surusiran pon kon ka'pon 

amu' pi! ekamati', 
“Kin, iiwano' kon uye'ni pi' 
man, 
mi pe te'ku'se ri iyepu pen, 
iyepu isa'ka'si mure po, ”“ 
tawon. 

6 Miri a'tai, ipoitoru ton uti'pu 
Sises uya ta'pu awiri ri iku'se'na. 
7To' uya isa'ka'si miri awonsi'ki 
imure ne'kaa'pu. To' uya tupon 
kon tupitu'pu to! pona, miripan 
po Sises ereuta'pu. 8Anpisin ton 
kuru ka'pon amu' uya tupon kon 
ta'nuku'pu asanta tawiri Sises 
utito' pe ipo. Turon kon uya yui 
panta ton a'tipitu'pu, miripan 
ta'muku'pu to! uya asanta tawiri. 
9Anpisin ton ka'pon amu' irawiri 
twutisan miri awonsi'ki ipikiri 
te'san uki'pi'nunpitu'pu, 

“Usana!? Kin Tepi! pa ru'pu 
apuripitu seri!” 

“Pori' pe kuri esi miri Itepuru 
ese! yau nuye'ai'ne'!” 

“Usana ka' entawon yau!” 

To' uya isa'ka'si miri awonsi'ki 
imure ne'kaa'pu. (21:7) 


ta'pu to' uya. 

10 Surusiran pona Sises epa'kasa' 
a'tai, ka'pon amu' eke pata pon 
kon e'turunka'pu, miripan kon uya, 
“mul! puse ri?” ta'pu. 

11 Anpisin ton uya to! maimu 
eiku'pu, “Sises puse ri, pu'kena' 
Nasare' winon, Kiyarari pon!” 
ta'pu to' uya. 


Sises Uti'pu Esuweru Amu! 
Use'mato', Ipuremato' Iwe' Ta! 
(Ma' 11:15-19; bru! 19:45-48; 
Isaan 2:13-22) 


12Sises ewomu'pu Esuweru amu' 
use'mato', iptremato' iwu' pu'ku ta! 
miri yau te'san ka'pon amu' usennan 
pil, kerupo'po pi! te'san enpa'ka'pu 
iya. Purata ensimanin nan tepuruui 





a 21:5 Sakaraya 9:9 


»21:9 Usana! Ipuru amu! maimu, Pika'ti'! ta e'kwa iyenasa' 


apuripi'nito' yai pe, 15 airon ite'ma yau ri mari iyesi. 

miri awonsi'ki wako'wa amu! 
kurupo'pomanin nan apon ton ni 
rawoipitu'pu iya. 13Ta'pu iya to' pil, 
“Iye'menukasa', Uiwu' e'to' oton 
ipureman iwu', tukai' e'tane “ama' 
amu' en peri muku'atui'!” ta'pu iya. 
14Tenku'na' nan miri awonsi'ki 
ise'mesa' kon uyee'pt ipiya' Esuweru 
amu! use'mato', ipuremato' iwu' 
tal, miripan kon epi'tipitu'pu iya. 
15 Use'man nito' turawasomanin nan 
epuru ton, Main pi! enupanin nan 
uya waku kupu iya ensa' a'tai, miri 
awonsi'ki mure amu! uki'p#nunpitt, 
“Usana! Kin Tepi! pa ru'pu apuripitu 
seri!” tawon etasa' a'tai, Esuweru 
amu' epuru ton usakorota'pu 
ipan pe miri pil. 16 “To' maimu pe! 
metayan?” ta'pu to! uya Sises pi'. 
“Ewai'!,” ta'lpu Sises uya. 
“Iye'menukasa' pe' ene auya'nokon 
pura nai: 
« Apuripi'nin pe eke ton 
nu'kwi 
mure amu' miri awonsi'ki 
mana! pokon kon mure 
amu! ku!sa!,”“ 
tawon?” ta'pu iya. 
17Miri tupo si, Sises uya to' 
nimi'pu, miripan uti!pu Pe'tani 
pona. Miri yau, pata turu'pu iya. 


Yui Pa'nuku'pu Sises Uya 
(Ma' 11:12-14, 20-24) 


18 Awanakui' kuru, iyenna'po 
koro'tau eke pata pona, iwan pe 
iyesi'pu. 19 Asanta piyau tuna'sen 

ye', pi' tukai' tesa'sen ene tuuya 
pil, itekare pi' iti'pu, e'tane iri 
eporo'pu iya pen ni ipo, iyare ton 
niken, miripan uya ta'pu ipi', “Tiwi 
si tepetasen pe pura e'ki!” ta'pu iya. 
Inke pura ri yui useketa'pu. 

20Ipoitoru ton uya seri ensa' 
a'tai, to' usewansiuka'pu, to' uya 
ekama'po'pu, “Nai kasa si pi' e! 
useketa inke pura ri?” ta'pu to' uya. 

21 “T'napairon ekama uya seri 
ipi'nokon,” ta'pu Sises uya. “Apurito' 
auya'nokon esi a'tai, tukasimai' 
pura, miri pi! e! pi! iku'sa' na'ne' 
riken kupu auya'nokon pen 
e'tane, “Ata'mo'kaki tuna ka'” ta 
auya'nokon a'tai wu! pil, miripan 
ni e'kupu. 22Apuri auya pe iyesi 
yau, eporo auya ri inekama'po'pu 
iwipuremato' yau,” ta'pu Sises uya 
tupoitoru ton pi! 


Sises Ekama'popitu'pu To' Uya 
(Ma! 11:27-33; bru! 20:1-8) 


23 Sises ewomu'pu Esuweru amu! 
use'mato', ipuremato' iwu' pu'ku 
tal. Miri yau, to! enupa pi' iyesi 
koro'tau, Papa ena! use'man nito' 
turawasomanin nan epuru ton 
miri awonsi'ki ka'pon amu' epuru 
ton pokon uyee'pu ipiya'. “Fri 
meruntiru wini seri ton kupu auya? 
Inu' uya seri merunti ke irepa'pu?” 
tukai' to' uya ekama'po'pu. 

24Sises uya entakanoma'pu, 
“Tikin nan pi! ri mari iyekama'po 
uya 'nokon ni niri miri. Umaimu 





c21:16 Eren 8:2 (LXX) 
21:13 Aisaya 56:7; Iseremaya 7:11 

ei'sa' auya'nokon a'tai, ekama uya 
ri niri miri ipnokon, inu! uya 
umeruntiru'tisa' seri ton ku'to' pe 
uya tukai', 25Isaan uya pa'taisiman 
nito'—nai wini iye'sa'? Epun wini 
pel, miri pe pura ka'pon amu! wini 
kati?” ta'pu iya. 

Miripan kon usauroku'pu tiwano' 
kon pe, “ “Epun win? ta pe iyesi 
yau, uyekama'po iya 'nokon, 
Tri pe ken iyesi pi! Isaan apuri 
auya'nokon pura iyesi'!pu?' tukai!. 
26 E'tane “ka'pon amu! win? ta yau, 
ka'pon amu' uya enari'pan, apune 
pura Isaan esi pu'kena' tukai' to! 
uya apurilpu,” ta'pu to! uya. 27Sises 
nin si eiku'pu to' uya miri, “Ina 
uya iltu pura man,” ta'pu to! uya. 

Miri a'tai, ta'pu iya, “Ekamasa' 
auya'nokon pura iyesi ke, ekama 
uya niri pen ni seri miri meruntiru 
wini seri ton kupu uya tukai',” 
ta'pu iya. 


Asa'ron Kon Imunki Amu' 
Pantomu 


28 Miri a'tai, Sises uya ta'pu, “Tri 
tukai' se pi! misenuminkayatuu? 
Ka'pon esi'!pu asa'ron kon imunki 
amu'. Wapiyaro' tumu piya! iti'pu, 
miripan uya, ‘Mooi, e'turawasomai' 
enta kure' itese' kiyari e'kwa na! 
ta'pu iya. 

29 “E'tane imu uya, “Kane, tukai' 
imaimu eiku'pu. Miri ta tupo, teseru 
ensima'pu iya, miripan uti'pu. 

30 “Miri ri mari tase'na ikuipunu 
uti'pu tumu, isakon pil. ‘Mooi, seri 
pe e'turawasomata kure' kiyari 

e'kwa na'/ ta'pu iya. “Ewai', uti ri, 
ta'pu iya, e'tane itipu pen. 

31 “Nai kuri rupi uya tukuipunu 
e'to' i'se kupu'pu tukai', 
mi'tuyatuu?” ta'pu iya. 

“Wapiyaro' uya kuru,” tukai' to! 
uya imaimu eiku'pu. 

Miri a'tai, Sises uya ta'pu, 

“I'napairon ekama uya seri 
ipi'nokon; pusamoro purata 
amtran#'nin nan miri awonsi'ki 
uri'sami'si amu' iri pe iteseru 
iko'mansa' ru'san uya Papa e'to' esa! 
wanni pe epoto' oton arawiri'nokon. 
32Waku pe e'ni eseru enpoikase'na 
Isaan uyee'pu ipiya'nokon e'tane, 
apuri auya'nokon pura iyesi'pu, 
parata amuranu'nin nan miri 
awonsi'ki uri'sami'si amu' iri pe 
iteseru iko'mansa' kon nu'pu uya 
riken apuri'pu. Miri ri si ene tupo 
amakooi kon apai iyera'ti kon 
pura ri iyesi, miri awonsi'ki apuri 
auya'nokon pura iyesi,” ta'pu Sises 
uya to! pi. 


Tumainaru Tunin Fri Ton Ena! 
Pantomu 
(Ma! 12:1-12; Yru' 20:9-19) 


33“ “Turon ni kanan panton etati': 
Moro non esa' ka'pon esi'pu kiyari ye! 
sima! pe te'sen patama'pu iya. Iwoi 
iwa'kutui pe iwekupiri'ti'pu iya. Non 
aka'pu iya tumainaru yau ikasu'kato' 
yai, miri awonsi'ki ipa'simato' 
ponsi'ki ka'tawon soto'pan iuti ami'pu 
iya. Miripan uya umi pi! te'san ena! 
tumainaru turu'pu, miripan uti'pu 
innon pata ya! 

34“Kiyari aku'pusa' weyu e'seposa' 
a'tai, tupoitoru ton ennoko'pu 
iya umi turu'pu tuuya itena! 
ton piya' tiwano' oton epose'na. 
35Umi esanon uya ipoitoru ton 
a'si'pu. Tikin nan panta'ma'pu to! 
uya, turon ni wini'pu to! uya, to! 
osoruwano Wwipitu'pu to! uya ti! 
ke. 36 Miri a'tai turon kon nu'san 
tupoitoru ton ennoko'pu iya 
wapiyaro' ennoko'pu tuuya entai, 
umi esanon uya miri kasa ri mari to! 
kupu'pu. 327Tanporon kon u'matu pe, 
tumu nin si ennoko'pu iya to! piya'. 
“To' uya kuru umu nama miri, ta'pu 
iya, 38e'tane imu ensa' tuuya'nokon 
a'tai, ta'pu to! uya tutonpa kon pit, 
‘Puse ri kuru puse ri kiyari pata'se' 
anunton. Apune, iwipai'nokon, 
inanumunu anunto' kon pe, ta'pu 
to! uya. 39Miripan tanunse to! 
uya eno'ma'pu kiyari e'kwa yapai, 
miripan wini'pu to! uya. 

40 “Miri pe iyesi pil, kiyari e'kwa 
esa! uye'sa' a'tai, #ri ken si kupu 
iya itena' tunonka'san pi'?” ta'pu 
Sises uya. 

41 “To' ma'tanuku'pu iya, kamoro 
iri ton, miri awonsi'ki turon kon 
nu'san ena! nin si kiyari e'kwa turu 
iya turepanin nan nin si ena', umi 
wini tuneporonu kon yapai,” ta'pu 
to' uya. 

42 Sises uya ta'pu to! pi', 

“Iye'menukasa' itekare yau ennin 
nan pen pe' imiri'nokon: 
“Ti, juti aminin nan 
neno'ma'pu 
enasa' itekun airon ti! pe; 

seri ku'sa' Itepuru uya, 
miripan esi waku pe kuru 
uyenu kon yau,“ 
tawon? 

43 “Miri pi! Papa e'to' esa! wanni pe 
emo'kato' oton ipiyapai'nokon, miri 
awonsi'ki waku pe epetanu'nin nan 
ena' iye'tuto' oton. 44Kuri seri ti! pona 
nuta'mo'kayai'ne' utakiti'kwa miri, 
etane kuri ti! nuta'mo'kayai'ne' ipona 
uta'si'kiri miri ipura ri nin,” ta'pu iya.” 

45Papa ena! use'man nito' 
turawasomanin nan epuru ton miri 
awonsi'ki Pari'si amu' uya Sises 
pantomtu to'ka'n#'sa' a'tai tupi'nokon 
isauroku tukai', 46a'sito' ipikiri 
warinpa pil to' esi'pu, etane anpisin 
ka'pon amu' pi! to! enari'mumu'pu, 
apune pura ka'pon amu' uya apuri 
pi! pu'kena' pe iyesi tukai!. 


Emari'man I'kiyari Pantomu 


(ru! 14:15-24) 

22 1Sises uya kanan to' 
auro'kakaa'pu panton yai. 
Ta'pu iya: 2“Papa e'to' esa! wanni 
pe esi kin, tumu emari'ma i'kiyari 
konekanin nu'pu kasa, 3miripan 
uya tupoitoru ton ennoko'pu 
tunki'ma'san pana'tise'na to! uye'to' 

pe, e'tane isi'pai pura to! esi'pu. 
4“Seri riken pe tupoitoru ton 
ennoko'pu iya, “Apune enki! 
Tanporon ni ekonekaka'sa' man. 
Paka amu! miri awonsi'ki eka'nu'sa' 
ton paka munki amu' wika'sa' 
ekonekasa' man. #si'ti! si emari'man 
i'kiyari pi! enta'nai'” ta'pu iya. 
5E'tane tetai' pura to! utipitu'pu, 





121:42 Eren 118:22-23 


c21:44 Turon ni imenukasa' ton yau v. 44 pura iyesi. 


The New Testament in Akawaio of Guyana, 1st ed. @ 2010, Suriname Bible Society 


MA'SIU 22 


miripan tikin nan uti'pu tumainaru 
ya', taron ni tunkupunu ri ku'se'na. 
6Turon kon uya ipoitoru ton a'si'pu, 
ipan pe ri to' kota'ma'pu to! uya, 
miri awonsi'ki to! wini'pu ri to! uya. 
7Kin usakorota'pu, miripan uya 
tusoisaai amu! ennoko'pu kamoro 
to! winin nu'san ma'tanu'se'na, to! 
pata'se' ri po'tiprse'na. 

8 “Miripan uya ta'pu tupoitoru 
ton pi', “Emari'man i'kiyari ri 
e'nonkasa' man e'tane, kamoro 
unki'ma'san uye'to' pe pura ri kenu' 
iyesi'pu. ?Entanti' asanta ka'ta pona 
ri, ineporo'pu kon ni muki'matui',/ 
ta'pu iya. 10Miri pi' ipoitoru ton 
uti'pu asanta ka'ta pona ka'pon amu' 
tuneporonu kon ni amuranu'se'na, 
asa'ri ri, waku ton, iri ton ni, 
miripan emari'man nito' itau iuti 
epe'ti'pu ka'pon amu' ke. 

11 “E'tane kin uye'sa' a'tai 
to' ense'na, ene'pu iya moro 
ka'pon emari'man pon pe pura 
ipon. 12 Utonpa, nai kasa iuye'sa' 
emari'man pon yau pura ri?” tukai' 
ekama'po'pu iya. Isauro'to' pura 
iyesi!pu. 13Miri a'tai, kin uya 
ta'pu tupoitoru ton pil, Auronp''ti, 
itemiyatu pi! miri awonsi'ki i'ta 
pi! eno'ma kon pa puroroi pona 
ewarupi ya'. Miri yau ikaranto' pe, 
tuyi kititii'mato' pe iya, ta'pu kin 
uya. 

14 “Tu'kan kon ni kiima e'tane, 
tu'ke pura to! anauma,” ta'pu Sises 
uya. 

Esuweru Amu' Uya Ri Pe' 
Purata Nonka Pata Esa! Ena'? 
(Ma! 12:13-17; Uru! 20:20-26) 

15Miri pi! Pari'si amu! uti'pu 
nai kasa ipoken pura isauro'to' pe 
ikupu'nokon ka'se'na. 16 To' uya 
tupoitoru kon ennoko'pu Sises piya'. 
Kin pe te'sen, Era! pikiron kon 
pokon pe ri, miripan kon uya ta'pu 
Sises pil, “Ti'sa, ina itupi! man 
ilmapairon ye! pe iwesi tukai', miri 
awonsi'ki Papa eseru pi! enupan 
auya i'napairon awiri. Ka'pon amu! 
ri nensimanu pe pura iyeseru esi, 
apune pura inu! pe ri to! esi pi! 
te'namasen pe pura iwesi. 17Ina pi! 
ekamaki, #ri ta auya se pi', ipoken 
pel! iyesi Sisa ena! purata tutusen 
e'ma a'tai, kane kati?” ta'pu to' uya. 

18 F'tane, iri kupu pi! to! e'ku'to' 
iltu tuuya ke Sises uya ta'pu. 
“Imiriinokon waku pe te'ku'san, 
iri pe iyesi pi! usa'mapai iwesi 
kon? 19Apune, use'man nito' 
ike enpoikati'! uyena',” ta'pu 
iya. Miripan kon uya pata esa' 
apon purata pun/ nee'pu itena!. 
20Miripan uya to' ekama'po'pu, 
“mul! nai ipi, inu! ese! nai ipi'?” 
ta'pu iya to! pil. 

21 “Sisa,” tukai' to! uya imaimu 
eiku'pu. 

Miri a'tai, ta'pu iya to! pi', 
“Sisa iwano' ituti' itena' ri, miri 
awonsi'ki Papa iwano' ri ituti' Papa 
ena' ri,” ta'pu Sises uya. 





f22:19 purata pun —-tenariyas itese' 

22 Seri tawon eta tuuya'nokon 
a'tai, to! usewansiuka'pu, miripan 
kon uti'pu ipiyapai. 


Eri'ni Tupo E'lmu'sa'kan Nito' 
(Ma! 12:18-27; Uru'! 20:27-40) 


23 Miri wui yau ri, Satu'si amu', 
eri'ni tupo e'mu'sa'kan pura iyesi 
tawon nan uyee'pu Sises piya' 
ekama'pose'na. 24Ta'pu to' uya, 
“Ti'sa, Mosi' uya tasa' upi'nokon, 
tuumu'tai! pura ka'pon eri'sa' yau, 
iyakon nu'pu uya ino'pu ru'pu 
mari'mato' pe iyesi imu'tanu'to' 
pe tuuya itiwano' pe. 25Moro 7 
kaisaron kon isirunan esi'pu ina 
koro'tau. Wapiyaro' emari'ma'pu, 
miripan eriku'pu, tumunki ke pura 
tuno'pu tunonkai', miripan no'pu 
ru'pt e'nonka'pu iyakon ena'. 26 Miri 
kasa ri mari, iyakon nu'pu eriku'pu 
imure pura ri. To! osoruwano esi'pu 
miri kasa ri. Tanporo 7 pe te'to' 
kon kaisa ri. 27Kamoro eri'pitu'pu 
pata'pu pe, to' no'pe ru'pu eriku'pu. 
28Eri'ni tupo, e'mu'sa'kan a'tai, 
inu! kuru no'pu pe ken si iyesi, 7 
kaisaron kon koro'tapai, apune pura 
7 kaisaron kon uya imari'masa' pi'?” 
ta'pu to! uya. 

29Sises uya to! maimu eiku'pu, 
“Imiriinokon esi ipoken pura, 
apune pura iye'menukasa' itekare 
miri pe pura Papa meruntiru i'tu 
auya'nokon pura iyesi pi'. 30 Fri'ni 
tupo e'mu'sa'kan a'tai, ka'pon amu! 
emari'mato' oton pen ni, miri pe 

pura to! e'turu pen ni emari'man 
nito' yau; inseru amu', Epun pon 
kon kasa ri to' e'to' oton. 31 F'tane 
eri'ni tupo e'mu'sa'kan nito' ensa' 
auya'nokon pura pe' nai Papa uya 
ayauro'ka'pu kon ipi'? 32 Papa uri, 
Epura'an, Aisi', Seko! e'to' itese' 
ipi',? tawon. Papa, iyeri'sa' kon 
e'to' itese' pi! pen e'tane nurinan 
kon,” ta'pu Sises uya. 

33 Seri tawon eta tuuya'nokon 
a'tai, to! usewansiuka'pu tenupato' 
iya 'nokon pi'. 


Eke Kuru Iyawiri E'nito' 
(Ma! 12:28-43; Uru' 10:25-28) 


34Sises uya Satu'si amu' 
maimu'kasa' tense, Pari'si 
amu! amura'pu. 35To' tonpa, 
ipan pe Main i'tunin uya Sises 
ekama'po'pu i'tupitu pe, 36 “Ti'sa, 
nai kuru esi eke pe iyawiri e'nito' 
pe Main, Mosi' winon yau?” ta'pu 
iya. 

37Sises uya eiku'pu, “ “Papa 
imunkaki tanporo iyewan pokon 
pe, aya'kwaru pokon pe, miri 
awonsi'ki iusenuminkato' pokon 
pe." 38Seri seri wapiyaro', eke 
kuru iyawiri e'nito'!. 39 Miri 
awonsi'ki ipikiron esi iwaraino 
ri mari: Itonpa i'munkaki 
misi'nunkayai'ne' kasa,'' tawon. 
40Seri si asa'ron iyawiri e'nito' 
po, tanporo Main miri awonsi'ki 
Pu'kena' amu' esi miri,” ta'pu 
Sises uya. 





222:32 E'sotas 3:6 

Inu! Pa Ru'pu Pe Kurai Esi? 
(Ma! 12:35-37; Uru' 20:41-44) 


41 Pari'si amu! amurasa' koro'tau, 
Sises uya to! ekama'popitu'pu, 42 “nu! 
peri Kurai/ esi tukai' mi'tuyatuu? mu! 
pa ru'pu pe iyesi?” ta'pu iya. 

“Tepi! pa ru'pu tukai',” to! uya 
eiku'pu. 

43Ta'pu iya to! pil, “Fri pe ken 
iyesi pi! Tepi! usauroku Iya'kwaru 
yau uya esaku, “Uyepuru, tukai'? 
Apune pura ta iya, 

44“ Itepuru uya ta'pu uyepuru pit: 

“Uyenwo'netu wini 
ereutaki, 
iyeyaton non turu uya 
pukyu pona a'ta o'koi',” ’* 
tasa'. 45 Tepi! uya, “Uyepuru, tukai' 
esaku pe iyesi yau, nai kasa niri 
ipa ru'pu pe nesii'no?” ta'pu iya. 
46inu' uya ri imaimu 
entakanoma poken pura iyesi'pu, 
miri wui awonsi'ki int! ri esi'pu 
miri enta' inekama'pop''pai pura. 


Panaman 
Main Pi! Enupanin Nan Pi' 
(Ma! 12:38-39; 
tru! 11:43, 46, 20:45-46) 
23 1Miri a'tai, Sises uya ta'pu 
iyamurasa' kon pi! miri 
awonsi'ki tupoitort ton pil; 2 “Main 
pi! enupanin nan miri awonsi'ki 
Pari'si amu' esi miri Mosi' pata'pu 

akan pe. 3To' maimu awiri me'tui', 
#ri ri tasa' to! uya na'ne' ipi'nokon 
muku'tui!, e'tane to! nukupunu 
ku'ku'teu, apune pura tuusauro'to' 
kon ku'nin nan pen kamoro. 4Ka'pon 
amu! ekama'po to! uya itekare ku'to' 
pe to' uya sa'man pe ri te'sen, e'tane 
iri ri kupu to! uya pura ri iyesi 
tunauro'kapu kon pika'tinin pe. 

5“Tanporon ni to! nukupu'pu pe 
na'ne' esi miri ka'pon amu! uya tento' 
kon ipi' pe: tuwipuremato' kon yen 
konepitu to' uya eke ton pe ika'ta, 
miri awonsi'ki tepon kon sousowu pe 
te'sen kanan inkapitu to! uya kusan 
ton pe. 6Eke ton ereutato' pata'se' 
yau kuru ereutapaino kon enta'nan 
a'tai'ne miri awonsi'ki Esuweru amu! 
usenupato' iw#' tau. 7Anpisin ka'pon 
amu! karupo'po pata'se' iyawon kon 
uya, Miyari, ta i'se te'san tunama 
kon pe, ka'pon am uya, “Rapai!, ta 
i'se kuru to' esi tupi'nokon. 

8“E'tane iusesa'to' kon pura iyesi 
“Ti'sa' tukai', apune pura tikin nan ni 
esi iyepuru kon pe, miri awonsi'ki 
isitonpa pe ri nin iwesi kon. 9Miripan 
inu! ri kusesa'tuu, Ukuipunu), tukai' 
seri non po, apune pura tikin nan 
ni ikuipunu kon esi, Epun pon. 
10fng' ri esa'to' pura ri iyesi, “Ti'sa, 
tukai', apune pura tikin nan ni 
kuri ri Ti'sa, Kurai." 11Eke pe name! 
#koro'tau'nokon esi miri ayapiyo' kon 
pe ri. 12me' ri eke pe te'ku'sen ena 





22:42 Kurai, miri pe pura, Me'saya; Papa Nanumu'pu ta e'kwa pe. 
m 23:10 Kurai, miri pe pura, Me'saya, Papa 

miri se pe ri; miri awonsi'ki se pe ri 
te'ku'sen ena miri eke pe,” ta'pu Sises 
uya. 


Sises Uya 7 Kaisaron fsi Ton 
Ekama'pu 
(Ma' 12:40; 

tru! 11:39-42, 44, 52, 20:47) 


13 “Isi si, Main pi! enupanin 
nan miri awonsi'ki Pari'si amu', 
imiri'nokon waku pe te'ku'san! 
Papa e'to' esa! wanni ya! ri itipaino 
kon wa'ku'sa' auya'nokon man. 
Imiri'nokon pe ri epa'kapai pura 
iwesi kon, miri pe pura epa'kapai 
nane! nan epa'kato' pe ikupu 
auya'nokon pura iyesi. 

14 “Isi si, Main pi! enupanin 
nan miri awonsi'ki Pari'si amu', 
imirinokon waku pe te'ku'san! 
Itaan'pu iyeri'sa' kon nu'san iwu' 
ma'tanuku auya'nokon, miri 
awonsi'ki iwipurema kon kusan 
pe, ‘Waku ton, tato! pe ipi'nokon. 
Miri wenai, ipan pe ri Papa uya 
ikota'mato' oton kon." 

15 “Isi si, Main pi! enupanin 
nan miri awonsi'ki Pari'si amu', 
imiri'nokon wake pe te'ku'san! Siya 
ri tuutisan imiri'nokon non poro, 
parau kau ri, tikin nan ni konekai'. 
Itonpa pe ikonekasa' auya'nokon 
a'tai, ikupu auya'nokon asa! ite'kwa 
iye'to' airi akasa'nokon, iyeri'sa' 
kon utito' ya! ekota'mai' itito' pe. 

16 “Isi si, tenku'ne esii'ma ka'pon 
esanon! Ta auya'nokon, “mu! ri 

usauro'sa! yau, iku'to' pe uya 
tukai'! Papa ena' use'man nito', 
ipureman nito' iwu' tesa'pi'se 
uya iku'to' kuru pe pura ri iyesi, 
e'tane inu! ri usauro'sa' pe iyesi 
yau, iku'to' pe tuuya tukai', koru 
tesa'pi'se Papa ena' use'man nito', 
ipureman nito' iwu' tawon uya 
kuru nin si iku'to' pe iyesi, ta 
auya'nokon. 17Tenu a'kwarukena' 
nan pen! Nai esi eke pe kuru: koru, 
Esuweru amu' use'mato', ipuremato' 
iwa! kati—koru ku'nin waku pe? 
18Ta auya'nokon kanan, “mu! ri 
usauro'sa' yau, iku'to' pe uya tukai' 
Papa ena! use'man nito' apon 
tesa'pi'se uya iku'to' pe kuru pura 
ri iyesi, e'tane int! ri usauro'sa' pe 
iyesi yau, iku'to' pe twuya tukai' 
tunturunu Papa ena! use'man nito' 
apon tesa'pi'se ikupu uya tukai', 
twusauroku'pu ku'to' iya pe kuru 
ri iyesi, ta auya'nokon. 19Itenu 
penon! Nai esi eke pe kuru: tutusen, 
use'man nito' apon kati—tutusen 
ku'nin waku pe? 20Miri wenai, 
twusauro'sa' ru'pu kupu iya pe 
iyesi Papa ena' use'man nito' apon 
tesa'pi'se, miri kasa ri mari iyesi 
ta tuuya pe iyesi yau, tuusauro'sa' 
iku'to' pe uya ta twuya a'tai, 
tanporon ni Papa ena' use'man nito' 
apon tesa'pi'se. 21 Kuri Esuweru 
amu' use'mato', ipuremato' iwu' 
tesa'pi'se ikupu uya tukai', Papa, 
itau na'ne' ese! yau isauro'sa' na'ne', 
Papa uya waku nonkato' tumunki 





"23:14 Taron ni imenukasa' ton yau v. 14 pura iyesi. 

amu' pona iwu', miri kasa ri mari 
iyesi tuusauro'sa' kupu iya pe iyesi 
yau, Papa ese' tesa'pi'se Papa ena' 
use'man nito', ipureman nito' iwy! 
tawon. 22Kuri Epun tesa'pi'se 
iku'to' pe uya tukai' tuusauro'sen, 
usauroku miri Papa apon tesa'pi'se 
miri awonsi'ki ipo te'sen. 

23“Isi si, Main pi! enupanin 
nan miri awonsi'ki Pari'si amu', 
imiri'nokon waku pe te'ku'san! 
1/10 e'to' airi kiyari k'nunpanin— 
min, tiru miri awonsi'ki kumin tato' 
tunin. E'tane eke ton pe kuru te'sen 
Main yau—isi'kaisa ri ka'pon ku'to', 
isentu'ke' pe e'nito' miri awonsi'ki 
usauro'nipu awiri e'nito'. Emen 
iwa pe na'ne' kupu pi! iwesi'pu kon 
nesii'no, iwapiyaro' teno'mai' pura. 
24Tenku'ne esii'ma ka'pon esanon! 
Imiri'nokon esi weruwe eisikai'ma 
uku kon apai, iikun kon eke ri 
kiyameru tato! enko'mai'ma. 

25“Isi si, Main pi! enupanin 
nan miri awonsi'ki Pari'si amu', 
imiri'nokon waku pe te'ku'san! 
Iya'poi pi! a'sawu kon, aparapii kon 
koruka auya'nokon, etane eke pe ri 
iyau mentai e'nito' miri awonsi'ki 
amure' pe e'nito' esi. 26 Imiri'nokon 
tenku'na' nan, Pari'si amu'! Wapiya 
kuru iyau a'sawu kon, aparapii kon 
ikorukaka'ti'. Miri a'tai, iya'poi esi 
miri waku pe ri niri. 

27 “Isi si, Main pi! enupanin 
nan miri awonsi'ki Pari'si amu', 
imiri'nokon waku pe te'ku'san! 
Imiri'nokon esi aimu'ne ikorukasa' 

ti! akasa! uruwai' pe kasa, waku 
pe tuusensen kipo'po, e'tane eke 
pe ri iyeri'pi'sa' kon #pw ru'san esi 
iyau, miri awonsi'ki iri ton ni esi. 
28 Miri kasa ri, #usene kon ipokena' 
pe turon kon pona, e'tane iyewan 
kon yau makoi pe iwesi kon waku 
pe iye'kupu kon. 

29“Isi si, Main pi! enupanin 
nan miri awonsi'ki Pari'si amu', 
imiri'nokon waku pe te'ku'san! 
Pu'kena' amu! uruwasii oton 
ti! akapitu'pu auya'nokon miri 
awonsi'ki ipokena' ton uruwasii 
ipuru'tipitu auya'nokon. 20 Pena 
ina tamokori ton a'tai, ina 
uko'mamu pe iyesi yau, to' 
pika'ti'pu nesii'no pen ni pu'kena' 
amu' tu'ka pil, ta auya'nokon. 
31F'tane iiwano' kon pe iusekama 
kon kamoro pu'kena'! amu' tu'kanin 
n#'san payan nu'san pe. 32Iku'ti' ri 
si atamokori kon amu! nusara'ti'pu, 
Papa uya ikota'mato' kon pe 
iwenai!” ta'pu iya. 


Papa Uya 
Makoi Epuru Ton Kota'ma 


33Sises uya kanan ta'pu, 
“Imiri'nokon, ikui amu! kasa 
te'san, ayainumu kon pe! Papa 
uya ikota'mato' kon ta'mu 
kenan pen ni ekota'man 
nito' yapai? 34Miri pe iyesi 
pi', i'koro'ta'nokon pu'kena' 
amt', ta'ikwarukena' nan miri 
awonsi'ki ti'sa amu' ennoko uya 
to' tonpa ton tu'kato' auya'nokon 

oton miri awonsi'ki turon kon 
pokapi'to' auya'nokon kurusu' 
pona miri awonsi'ki turon kon 
ni ari'po'pi'to' auya'nokon 
oton iusenupato' kon iwu' tau, 
miripan kon ni e'ma'pukapi'to' 
auya'nokon oton turon ni 
pata yapai'ne turon ni pata 
ya'ne. 35imiriinokon pona seri 
e'moronkato' oton ipokena' ton 
meny enno'sa' auya'nokon wenai 
seri non po, ipokena' Eperu munu 
awonsi'ki, Sakaraya, Pere'kaya 
mu pe te'sen munu pu'ku pona 
ri, inwini!pu kon ipureman nito' 
iwu! miri awonsi'ki use'man 
nito' apon ka'sanau. 36T'napairon 
ekama uya ipi'nokon, tanporo 
seri e'moronka miri seri a'taino 
kon pona,” ta'pu Sises uya. 

37“Aiko si! Surusiran pon kon, 
Surusiran pon kon! Imiri'nokon 
pu'kena'! amu' tu'kanin nu'san, 
ti! ke ipiya'nokon enno'sa' kon 
wipi'nin nu'san. Inke ri imunki 
amu! amuranuku i'se esi'pu, 
kiritiki uya tamunki amu' amura- 
nuku kasa tapiri o'koi', etane miri 
kupu uya i'se pura iwesi'pu kon. 
38 Enti' si! Hwu! kon e'nonkasa' 
iyena'nokon iyaru pura! 39 Apune 
pura ekama uya ipi'nokon, uyento' 
auya'nokon oton pen ni kanan 
seri enta', Pori' pe ri kuri ri 
nuye'ai'ne' Itepuru ese! yau esi, 
ta auya'nokon pu'ku pona,” ta'pu 
Sises uya. 

Pata Weyu U'matu 
I'tuto' Ipi' Ton 


2 4 1Sises uti esi'pu Esuweru 
amu' use'mato', ipuremato' 
iwa! tawonsi'ki, ipoitoru ton iya'kiron 
kon uya ta'pu ipi', “Apune enki, waku 
pe ri amisa' futi,” ta'pu to! uya. 
2“Tanporo ri pe! seri ton 
menyatuu? Imapairon ekama uya 
ipi'nokon, tikin ni ri ti' e'nonkato' 
oton pen ni miri isipuro'po, tanporon 
ni uta'po'to' oton,” ta'pu iya. 
3Sises ereutasa'! koro'tau Are! 
Wupu po, ipoitoru ton uyee'pu 
ipiya' ama'ai ekama'pose'na, “Ina pi! 
ekama' iri a'tai seri e'ku'to' oton, iri 
e'to' oton iuyepu ento! ipi' pe, pata 
weyu u'matu ekamanin pe?” tukai'. 
4Sises uya ta'pu to! pil, “Tenu 
ke e'ti' inu! uya ri iyenku'ti kon 
namai!. 5Apune pura tu'kan 
kon ni uye'to' oton uyese' yau, 
Kurai? uri, tukai', miripan kon 
uya tu'kan kon ni enku'tito' oton. 
6Imiri'nokon uya etato' oton 
twusewa'nomasan, usewa'noman 
man tawon ni, e'tane seri ton 
pi! ri ketuipi'tuu. Seri warai'man 
ni e'ku'to' pe iyesi, e'tane apune 
ri pata weyu u'ma'to' uye'tane 
ri iyesi. 7Tupataron kon uya 
tupataron kon ni niri ewa'nomato' 
oton, miri awonsi'ki esa! wanni pe 
te'san esa! wanni pe te'san ni niri 
ewa'nomato' oton. Iwankan miri 
awonsi'ki turu'punu e'to' oton pata 

ton yau'ne. 8Tanporo seri ton esi 
miri e'tinkan entun nito! pe kasa. 

9“Miri a'tai ituto' oton kon 
ikota'mato' kon pe miri awonsi'ki 
uma'tan nito' ya! Tanporo 
tupataron kon uya iyewarumat'tito' 
oton kon uri uriya'. 10Miri a'tai 
si, tu'kan kon ni ka'pon amu! 
uyapuri pi! te'san e'nonkato' oton, 
tu'kan kon ni ka'pon amu' uya 
tutonpa kon eparankato' oton, miri 
awonsi'ki to! ewaruma'tito' oton. 
11 Miri yau si, tu'ke ri enku'tinin 
nan pu'kena' amu! usenpoikato' 
oton, miripan kon uya tu'kan kon 
ni enku'tito' oton. 12 Apune pura 
eke pe ri iri epamu uriya', tu'kan 
kon ni usi'munkato' e'ni'panto' oton. 
13E'tane kuri ri pana! pe te'sen 
tunapurinu yau iu'matu pu'ku pona, 
kari ri si epika'tito' oton. 14Seri 
Papa e'to' esa! wanni pe ekareei 
usekamato' oton pata emu' kaisa ri, 
ennin nu'san uya ekama tanporo 
ka'pon amu! pil, miri a'tai kuru nin 
si, iu'matu e'seporo miri. 

15“ tri Kuru Nuirapanin 
Uma'tan Emapu'tinin' e'soto'kasa' 
waku pata yau ene auya'nokon 
a'tai si, pu'kena' Taniyeru 
nekama'pu ru'pu — tiwi seri ennin 
neto'ka'nukui — 16tiwi si kamoro 
Isutiya pon kon nainumui wu' ton 
pona'ne. 17Inu' ri tiwu' nakapu po 
te'sen kuu'tinin i'ri ri ananse'na 
tiwu' tapai. 18Inu' ri tumainaru 
yau te'sen ku'tinin tiwu' ta! tupon 

epose'na. 19Miri wui a'tai'ne, isi 
pe kuru ri uri'sami'si amu', mono! 
pe te'san pona iye'to' oton miri 
awonsi'ki mana! pokon kon imunki 
pona! 20ipuremati' iutito' kon esi 
namai' komi' pata weyu a'tai, miri 
pe pura Sapa' a'tai. 21 Apune pura 
miri a'tai eke ri usewankaman 
e'to' oton pena pata epiya'ti'pu 
si'kiri iye'ku'sa' ru'pu kasa pura 
ri seri pu'ku pona, miri awonsi'ki 
miri kasa iye'to' oton pen ni 
kanan seri enta'. 22Miri weyu 
u'tisa' pura iyesi yau inke pura, 
inu! ne'nonkai'no pen ni moro, 
e'tane kamoro, Papa nanumu'san 
pikiri iweyu to'kena'mato' iya 
oton. 23 Miri a'tai inu! uya ri ta pe 
iyesi yau ipi'nokon, “Kurai man 
seri yau, miri pe pura, Miri yau 
man, ta a'tai ipi'nokon, kusapuri- 
tuu. 24Apune pura enku'tinin 
nan kurai amu' miri awonsi'ki 
enku'tinin nan pu'kena' amu! 
usenpoikato' oton, eke ton ni i'tuto' 
ipi' ton miri awonsi'ki eke Papa 
turawasooi ton ku'to' oton to! uya, 
Papa nanumu'san enku'tinin pe— 
ikupu tuuya'nokon pe iyesi yau. 
25 Enti' ayauro'ka uya 'nokon seri 
ton pi' iweyu wapiya. 

26“Inu' uya ri ta pe iyesi yau, 
“Miri yau man, rimono' tau, ta 
a'tai, kutituu, miri pe pura, “Seri 
yau man, iuti amu yau, ta a'tai, 
kusapurituu. 27 Apune pura kamiri! 
nuye'ai'ne' wui enu uyepu wini 

nusenyai'ne' wui enu utito! pona ri 
kasa, miri kasa kuru Ka'pon, Papa 
winon uyepu e'to' oton miri. 28Eke' 
airi ri anwana amu! amurato' oton,” 
ta'pu iya. 


Kurai Si Enna'po 
(Ma! 13:24-27; Uru' 21:25-28) 


29 “Inke pura ri, usewankaman 
pata'pu pe, 
“ Wii enu ewarumanto' oton, 
miri awonsi'ki kapui 
e'wei'tito' oton pen, 
Siriki amu' uta'po'to' oton 
ka! apai, 
miri awonsi'ki ka' 
po te'sen ton ni 
e'tukuukato' oton.? 
30“Miri a'tai, Ka'pon, Papa 
winon uyepu i'tuto' ipi' usenpoikato' 
oton ka! yau, miripan tanporon 
kon non pon kon ukaranto' oton 
twuta'kwarukai'!. To! uya Ka'pon, 
Papa winon uyepu kapuru' po, ka' 
yau ento! oton, tumeruntiru ke miri 
awonsi'ki eke a'kwa yau. 31 Miripan 
uya tinseruui ton enno'to' oton eke 
wai turonpi! turunpa pe, miripan 
kon uya mi a'setun uye'to' yawiron 
kon ni inanumu'san amuranu'to' 
oton, ka! pu'ku awiron kon ni. 
32“Isenupati' seri pi! e! pil: 
Emenna' pe ipanta ton miri 
awonsi'ki iyare a'ta a'tai, iltu 

auya'nokon wui uye'kapu a'ko pe 
tukai'. 33 Miri kasa ri mari tanporo 
seri ton e'kupu ene auya'nokon 
a'tai, itu auya'nokon a'ko pe iyesi, 
mtra'ta nau ri. 34I'napairon ekama 
uya ipi'nokon, seri a'taino kon 
kuru ri pura iyenato' oton pen ni 
tanporo seri ton e'kupu pu'ka pona 
ri. 35Epun miri awonsi'ki non pura 
iyenato' oton, e'tane umaimu miri 
tereuta ton pen ni. 


Inu' Uya 
Miri Wui I'tu Pura Iyesi 
(Ma! 13:32-37; Uru' 
17:26-30; 34-36) 


36 “Inu' uya miri wui miri pe pura 
iwekusi iltu pura ri iyesi; inseru amu! 
Epun pon kon uya ri, miri pe pura 
imu uya ri! etane ikuipunu uya riken 
seri itu. 37Nowa a'tai iyesi'pu na'ne' 
kasa, miri kasa iye'to' oton Ka'pon, 
Papa winon uyepu a'tai. 38 Apune 
pura wui ton iimunpu rawiron 
yau, ka'pon amu' esi'pu uta're'tin 
pi, emari'man pi! miri awonsi'ki 
e'turun pi! emari'man nito' yau, 
Nowa ewomu a! ya! weyu pona ri. 
39Fri ri te'ku'ton iltu to! uya pura ri 
iyesi'pu i'munpu uyepu pu'ku pona 
ri, miripan kon ari'pu iya tanporo ri. 
Miri kasa ri mari iye'to' oton, Ka'pon, 
Papa winon uyepu a'tai. 40 Asa'ron 
kon ka'pon amu' e'to' oton umi yau; 

tikin ni itanunto' oton, isakon e'ninto' 
oton. 41 Asa'ron kon uri'sami'si amu' 
e'to' oton amai! e'pa pit; tikin ni 
itanunto' oton, isakon e'ninto' oton. 
42“Miri pe iyesi pil, eneilma e'ti!, 
apune pura iltu auya'nokon kasa 
pura iri a'tai iyepuru kon uyepu 
tukai', 43F'tane se ito'ka'nu'ti': Futi 
esa' uya miri a'tai kuru ewarupi nau 
ama' uyepu tukai' i'tusa' yau, tenu 
ke iyesi'pu nesii'no, miripan tiwu' 
ta' ewon ni kuu'pu iya nesii'no pen. 
44 Miri pe iyesi pil, imir#nokon kanan 
tekonekai' me'tui!, apune pura Ka'pon, 
Papa winon uye'to' oton itenupikiri 
pura ri iwe'tane'nokon,” ta'pu iya. 


Main Awiron Miri Pe Pura 
Main Awiron Pen Ipoitoru 
(ru! 12:41-48) 


45 “mul! ken usauro'nipu awiron 
miri awonsi'ki emiya'pokena' 
ipoitoru pe nai itesa' nunonka'pu 
tiwu' tawon kon tupoitoru ton 
esa' pe to' i'kiyari ke to' repanin 
pe ituto' weyu a'tai? 46 Waku peri 
kari ri ipoitoru e'to' oton itepuru 
neporonu ikupu pi! tenna'posa' 
a'tai. 47I'napairon ekama uya 
ipi'nokon, itepuru uya tanporon 
ni tapuruui esa! pe iku'to' oton. 
48F'tane si, a'tai pura kuri ri 
ipoitoru esi iri pe, miripan uya, 
“Uyepuru uko'mamtu seri sunwa 
inke ri, ta, 49miripan e'sara'ti 
turon kon ipoitoru ton panta'ma 
pi! miri awonsi'ki enta'nan pi! miri 
awonsi'ki e'taripan pi! te'taripasan 
pokon pe. 50 Kuri ri ipoitoru epuru 

uye'to' oton wui a'tai itenupikiri 
iye'tane pura, miri a'kura' iyepu 
ta tane iya pura ri. 51 Miripan uya 
ipirukato' oton, miri awonsi'ki 
inonkato' iya oton waku pe 
te'ku'san pata'se' ya'. Miri yau 
nin si, ipan pe ukaran ni pi' miri 
awonsi'ki tuyi ton kititii'ma pi' 
iye'to' oton,” ta'pu Sises uya. 


10 Kaisaron Kon 
Uri'sami'si Amu' Pantomu 
25 1Miyari ri Sises uya 

tupoitoru ton auro'ka'pu. 
“Miri a'tai si, Papa e'to' esa' wanni 
pe e'to' oton miri se kasa; moine 
warawo' emari'!ma ense'na 10 
kaisaron kon uri'sami'si amu' 
uti'pu turaan'!puui ke'ne. 25 
kaisaron kon uri'sami'si amu! esi'pu 
ita'hkwaru pura, miri awonsi'ki 
5 kaisaron kon kanan esi'pu 
ta'kwaru ke. 3Ita'kwaru pu' nan 
uya turaan'puui kon ari'pu, e'tane 
iparu u'ma'sa' a'taino ari'pu to! uya 
pen ni. 4E'tane ta'kwarukena' nan 
uya turaan'puui kon ari'pu iparu 
u'ma'sa' a'taino a'kiri. 5Inke ri to! 
enuriku'pu kuri ri temari'lmasen 
uyepu i'se, miripan kon ena'pu 
e'moron#' pe, miripan kon nin si 
e'numu'pu miri. 
6“Anomura' a'tai nin si, ka'pon 
uya eke pe ekama'pu miri, 
“Temari'masen si uye'ni pi' man! 
Entanu'ti si! ta'pu iya. 
7“Kamoro si uri'sami'si amu' 
usenpaka'pu miri, miripan kon 
e'mu'sa'ka'pu turaan'puui kon 

po'tise'na. 8Iya'kwaru pu' nan 
uya ta'kwarukena' nan pil, Ina 
raan'puui paru oton ke ina irepati', 
ina raan'puui usenku'nu' ni pi! 
man, ta'pu. 

9“E'ttane kamoro uya, “Kane, 
eke pe pura ru'kwi iparu man, 
ukaisari!nokon pura man, ta'pu 
to' uya. “E'tane ru'ku, siya'pu ta' 
araan'puui kon paru ine'matanti' 
iiwano' kon pe, ta'pu to' uya. 

10 “Utin pi! ri nin si to! e'tane 
turaan!puui kon paru ennai', 
temari'masen uye'kaa'pu miri. 
Kamoro nin si iyekonekasa' kon 
uri'sami'si amu! ewomu'pu miri 
temari'masen a'kiri ata're'tise'na. 
Muraf'ta nin si uta'koro'pu miri. 

1 “Emennu'pu ri kamoro nin 
si uyee'pu miri, miripan kon uya 
ta'pu, Ina epuru, mura'ta a'kokaki 
ina iwano' pe! ta'pu to! uya. 

12“E'tane to! eiku'pu iya, 
I'napairon ekama uya ipi'nokon, 
ii'tu uya 'nokon pura man; ta'pu 
iya. 
13 “Miri pe iyesi pil, enei'ma e'ti', 
apune pura iweyu miri pe pura 
iwekusi iltu auya'nokon pura iyesi 
pil,” ta'pu Sises uya tupoitoru ton 
pi'. 


Osoruwawon Kon Ipoitoru Ton 
Pantomu 
(Tru' 19:11-27) 


14“Miri awonsi'ki kanan, 
ka'pon tautisen kasa iye'to' oton, 

tupoitoru ton ki'manin miripan 
kon ena' timamin tanin. 15Tikin 
nan ena! 5 kaisa ri ipaikii purata” 
turu'pu iya, turon ni ena! asa'ri 
ipaikii turu'pu iya, miripan kon 
tonpa ena' tikin ni ipaikii purata 
turu'pu iya. To' repa'pu iya miri 
to' uya ikupu poken iyesi ti'tui', 
miripan nin si utilpu tuutito' 
ya! 16 Kuri ri si 5 kaisaron paiki 
parata eponin nu'pu uti'pu inke 
pura ri miri purata e'tonpa'tito' 
pe iturawasomase'na, emennu'pu 
tupoi'ne ri nin si, 5 kaisari ri mari 
iye'tonpa'tisa' esi'pu. 17Miri kasa 
ri mari, asa'ri ipaikii eponin nu'pu 
uti'pu inke pura ri miri purata 
e'tonpa'tito' pe iturawasomase'na, 
miripan uya asa'ri ri mari paikii 
tonpa'ti'pu. 18E'tane nin si, kuri 
tikin ni paiki eponin nu'pe uti'pu, 
non aka'pu iya, miripan uya tepuru 
purataai onamu'pu iya! 

19 “Inke ri tuuko'mamu tupo, to! 
epuru enna'po'pu to' piya', miripan 
uya to! pokon pe tupurataai 
eseru koneka'pu. 205 kaisa ri 
eponin nu'pu uya 5 kaisari ri 
mari ipona tuneporo'pu turu'pu 
itena!. “Uyepuru, 5 kaisa ri ipaikii 
urepa'pu auya, miripan tonpa'tisa' 
uya man miri ri tuturawasomai', 5 
kaisari ri mari ipona, ta'pu iya. 

21“ “Waku kuru ri ku'sa' auya 
man, Uupoitoru, waku miri 
awonsi'ki usauro'nisa' awiron! 
Tu'kan pen nu'kwi ri pi! yawiri 

iwe!sa! man. Miri pe iyesi pi', 
tu'kan ni esa! pe inonka uya. Isi'ki 
upiya! pori' pe e'tanu'ki iyepuru 
pokon pe! ta'pu iya. 

22 “Asa'ri ipaikii parata eponin 
nu'pu uyee'pu tepuru piya!, 
“Uyepuru, asa'ri ipaikii purata 
urepataine' tonpa'tisa' uya man 
miri ri tuturawasomai', asa'ri ri 
mari ipaikii ipona, ta'pu iya. 

23 “Itepuru uya ta'pu ipi', Waku 
kuru ri ku'sa' auya man, upoitort, 
waku miri awonsi'ki usauro'nisa' 
awiron! Tu'kan pen nu'kwi ri pi! 
yawiri iwe'sa' man. Miri pe iyesi 
pil, tu'kan ni esa! pe inonka uya. 
Isi'ki, pori! pe iyepuru esi pokon 
pe e'tanu'ki, ta'pu iya. 

24 “Kuri ri si tikin ni purata paikii 
eponin nu'pu uyee'pu, miripan 
uya ta'pu tepuru pil, “Uyepuru, 
ii'tu uya, salman pe ri te'sen pe 
iwesi. Inpimi'pu pen ni anunnin 
pe iwesi, ite' inturu'pitu'pu pen 
ni amuranu'nin pe iwesi. 25 Miri 
pi, enari'numu'pu, miripan pi! 
ipurataai onanse'na uti'pu non ya! 
Se si iiwano' pe te'sen, ta'pu iya. 

26 “Miripan pi! ta'pu itepuru uya, 
‘miri, emiya'ne' ri ipoitoru! Itu 
auya si unpimi'pu pen ni anunnin 
pe esi, ite' unturu'pitu'pu pen ni 
amturanu'nin pe esi? 27 Upurataai 
ri same muturui'no purata 
e'tonpa'tito' iwu' ta'; enna'posa' a'tai, 
iye'tonpa'tisa' simo'kai'no, ta'pu iya. 

28“ “Miri purata paikii imo'kati' 
itenapai, miripan ituti' kuri 10 

kaisaron purata paikii esa! ena'. 
29 Apune pura tanporon kon itesa' 
pe na'ne' nan ni repa, miyari ipona 
ri, miripan esa' pe iye'to' oton eke 
pe ri. Inu! ri kuri itesa' pe pura 
name! enapai, itenau ru'kwi ri 
nane! emo'ka miri. 30Miripan iri 
ri poitoru eno'ma puroroi pona, 
ewarupi ya'!. Miri yau, ukaran ni 
pi! miri awonsi'ki tuyi kititii'ka pi! 
iye'to' pe, ta'pu iya. 


Karimeru Amu' Miri Awonsi'ki 
Kapirita Amu' 


31 “Ka'pon, Papa winon uyepu 
a'tai tumeruntiru yau, miri 
awonsi'ki tinseruui amu! pokon 
pe, iyereutato' oton tapon po. 
32Tanporo ri tupataron kon 
amtrato' oton irau, miripan uya 
ka'pon amu! menka, karimeru amu! 
pa'simanin uya karimeru amu! 
menka kasa kapirita amu' piyapai. 
33Karimeru amu' turu iya miri 
tenwo'netu winikui', miri awonsi'ki 
kapirita amu' tukamisi winikui'. 

34“ Miri a'tai si, ta iya miri 
tenwo'netu wini te'san pi', 
Isi'ti! imirinokon ukuipunu 
nupurema'san. Ananumunu 
kon anunti!, seri si iyesa' kon 
pe e'nito' yau iyekonekasa' 
ru'pu pata e'kaa'pu si'kiri ri, 
35apune pura iwan pe esi a'tai, 
urepa'pu auya'nokon ui'kiyari ke, 
tuna'kiri' ke esi a'tai, uwo'pa'pu 
auya'nokon, ka'kuran pe ri 
e'tane, uki'ma'pu auya'nokon 

iiwu' kon ta'. 36Ipon pura esi a'tai, 
urepa'pu auya'nokon upon ke; 
takuru'ke esi a'tai, umainanpa pi! 
iwesi'pu kon, pariki'si tau esi a'tai, 
uka'kuranpase'na iuti'!pu kon, tato! 
iya oton. 

37“Miri a'tai si, ipokena' ton uya 
ta miri ipi', “Uyepuru, iri a'tai si 
iwan pe ina uya iyene'pu, miripan 
ina uya iyeweku'pu, miri awonsi'ki 
tuna'kiri!' ke, miripan o'pa'pu ina 
uya? 38Y'ri a'tai ka'kuran pe ina uya 
iyene'pu, miripan iki'ma'pu ina uya 
tiwu' kon ta'? Fri a'tai ipon pura ina 
uya iyene'pu, miripan iponti'pu ina 
uya? 39Fri a'tai ri takuru'ke miri pe 
pura pariki'si tau #we'tane, ina uti'pu 
aka'kuranpai'? tato! oton to! uya. 

40 “Miri a'tai nin si, kin uya ta 
miri to! pil, I'napairon ekama uya 
ipi'nokon, iri ri ku'sa' auya'nokon 
nane! pusamoro sepa! nan nu'kwi 
kuru utonpa ton pe te'san pi', uri 
pi! iku'sa' auya'nokon pe iyesi; tato! 
iya oton. 

41 “Miri a'tai ta iya miri, takamisi 
winon kon pil, Atamati' upiyapai, 
imiri'nokon Papa nupa'nuku'san! 
Entanti' apo! ya', Papa nukoneka'pu 
makoi miri awonsi'ki itinseruui 
ton iwano' pe! 42 Apune pura iwan 
pe e'tane, urepasa' auya'nokon 
pura iyesi ui'kiyari ke; tuna'kiri' 
ke e'tane, uwo'pa'pu auya'nokon 
pura iyesi; 43ka'kuran pe e'tane, 
iiwu' kon ta! uki'masa' auya'nokon 
pura iyesi, upon i'se e'tane, upon 
ke urepasa' auya'nokon pura iyesi; 
takuru'ke e'tane, umainanpasa' 

auya'nokon pura iyesi; pariki'si 
tau e'tane, uka'kuranpai' iutisa' 
kon pura iyesi, tato' iya oton to! pi'. 

44“Miri a'tai, to! uya ri mari ei'to' 
oton, Ina epuru, iri a'tai ri si ina 
uya iyene'pu iwan pe, tuna'kiri' ke, 
miri pe pura ka'kuran pe, miripan 
ina uya asanomasa' pura iyesi? 
Fri a'tai ri si ipon i'se, takuru'ke 
miri pe pura pariki'si tau iwe'tane, 
ina uya ipika'tisa' pura iyesi?’ tato! 
oton. 

45 “Miri a'tai si, to! eiku iya miri, 
I'napairon ekama uya ipi'nokon, 
#ri ri ku'sa' auya'nokon pura na'ne', 
pusamoro sepa! nan nu'kwi kuru 
utonpa ton pe te'san pil, uri pi! 
iku'sa' auya'nokon pe pura ri iyesi. 

46“Miripan kon utito' oton 
tiwiri ri ekota'man nito' ya', etane 
ipokena' ton pe iye'sa' kon utito' 
oton tiwiri ri uko'man nito' ya!,” 
ta'pu Sises uya. 


To' E'kama'pu Sises A'si Pi' 
(Ma! 14:1-2; Uru' 22:1-2; 


Isaan 11:45-53) 

2 6 1Tanporo si seri ton ekama 
twuya tupo, Sises uya ta'pu 
tupoitoru ton pil, 2 “Mi'tuyatui'ne' 
kasa ri To! Epoi Iti'pu Weyu Ru'pu 
esi awanapai ri ema'sa' yau. Ka'pon, 
Papa winon tuto' oton ipokapi'to' 
pe kurusu' pona,” ta'pu iya to! pi'. 
3Miri tupo si, use'man nito' 
turawasomanin nan epuru ton miri 
awonsi'ki Esuweru amu' epuru 
ton amura'pu. To! e'seporo'pu 
Kaya'pas pata'se' yau, use'man nito' 

turawasomanin nan epuru eke pe 
kuru te'sen. 4To' e'kama'pu ama'ai 
Sises a'si pi' iwito' pe tuuya'nokon. 
S“E'tane iweyu ru'pu a'tai pen. 
Miri ku'sa' pe iyesi yau, ka'pon 
amu' uya nin uri'nokon ewa'noma 
miri,” ta'pu to! uya. 


Sises Karapaima'pu Pe'tani Po 
(Ma! 14:3-9; Isaan 12:1-8) 


6Sises esi koro'tau Pe'tani po, 
Saiman, ereku'pan tukai' ti'tusen 
iwu' tau, 7uri'san uyee'pu po'toro 
arapasta yawon po'piyun epe'kena' 
kuru ri esa! pe, miripan uya 
a'koka'pu Sises i'pai pona ima'pu 
iya, tuteire' po tenai' tepuru piyau 
iyesi koro'tau. 

8 Ipoitoru ton uya seri ensa' a'tai, 
to' usakorota'pu, miripan kon uya, 
“Frito' pe ima'tanuku iya?” ta'pu. 
9 “Seri po'piyun kurupo'pomai'no 
sa'ne epe'kena' pe, miripan epe'pu 
turui'no entu'manin nan ena!!” 
ta'pu to! uya. 

10Sises uya to! i'tusa' esi'pu, 
miripan uya ta'pu to! pi, “Tri 
to' pe puse ri uri'san a'pi'pitu 
auya'nokon? Waka ri ku'sa' iya miri 
upi. 11 Tiwiri ri entu'manin nan esi 
ipiyau'nokon, e'tane tiwiri ri uri 
esi pura iyesi ipiyau'nokon. 12Seri 
po'piyun masa' iya upona iku'sa' 
iya miri upun koneka pe uwu'na'ti 
e'ma ta'. 13I'napairon ekama uya 
ipi'nokon, itekare nusekamayai'ne' 
airi ri pata emu' kaisa ri inkupu'pu 
ru'pu ri mari usekama miri, en yau 
ikupu pe ri,” ta'pu iya. 

Isutas E'kama'pu 
Sises Eparankato' Pe Tuuya 
(Ma! 14:10-11; Uru! 22:3-6) 


1412 kaisaron kon ipoitoru ton 
tonpa, Isutas Eskariya' tato' ipi', 
utiipu use'man nito' turawasoma- 
nin nan epuru ton eke ton kuru 
piya'. 15 “Fri ke uye'ma auya'nokon 
iyena'nokon itusa' uya yau?” ta'pu 
iya to! pil, miripan kon uya 30 
kaisa ri sirupa purata pun i'tu'pu 
itiwano' pe. 16Miri si'kiri Isutas 
esi'pu ituto' tuuya weyu eporo i'se. 


Itepuru Enta'nato' 
(Ma! 14:12-21; Uru' 22:7-13, 21-23, 
Isaan 13:21-30) 


17A'sarutanu'sa' Pen Pureti 
Pi! Enta'nan Weyu e'sara'ti a'tai, 
Sises poitoru ton uyee'pu ipiya' 
ekama'pose'na, “Nai yau kuru ina 
uya To! Epoi Iti'pu Weyu Ru'pu pi! 
iyenta'nato' koneka ina uya i'se 
me'an?” ta'pu to' uya. 

18To' eiku'pu iya, “Entanti' eke 
pata Surusiran pona ka'pon piya', 
miripan pil, “Ti'sa uya tasa' man, 
“Papa nukoneka'pu uweyu e'seposa' 
man, a'ko pe. Miri pe iyesi pil, uri 
miri awonsi'ki upoitoru ton pokon 
pe To! Epoi Iti'pu Weyu Ru'pu kupu 
uya iiwu' tau,” tukai'” mekamatui' 
ip,” ta'pu iya. 19Ipoitoru ton 
uya miri kasa ri nin si To' Epoi 
Iti'pu Weyu Ru'pu pi! te'to' kon 
koneka'pu, ta'pu iya name! awiri ri. 

20Pata uko'mansa' a'tai, Sises 
esi'lpu tuteire! po tenai' 12 kaisaron 





26:7 Uru' 7:37-38 26:11 Isu'taronomi 15:11 

kon pokon pe tepuru piyau. 2170! 
enta'na koro'tau, ta'pu iya to! pit, 
“I'napairon ekama uya ipi'nokon; 
itonpa kon uya uyeparankato' 
oton,” ta'pu iya. 

22Miripan kon upokoita'pu, 
to! uya tukaisari'nokon, “I'napai 
ri, uyepuru, uri pen kuru ri nin!” 
ta'pu Sises pi'. 

23Sises uya ta'pu, “Kuri tuyu 
ki'ai'ne' pasau ya! upokon pe uya 
uyeparankato' oton. 24Ka'pon, Papa 
winon utito' oton tupi' imenukasa' 
na'ne' kasa ri, e'tane isi yau ri kuri 
ri ka'pon esi Ka'pon, Papa winon 
eparankanin. Waku pe nesii'no 
iyentusa' pura iyesi yau,” ta'pu iya. 

25 Miripan Isutas, eparankanin 
oton uya nin si ta'pu, “Rapai, 
i'napai ri, uri pen kuru ri nin,” 
ta'pu iya. 

“Ewai', imiri ri,” tukai' Sises uya 
eiku'pu. 

26To' enta'na koro'tau ri, Sises 
uya pureti anumu'pu, miripan uya 
tenki ta'pu Papa pil. I'kwi'pitu'pu iya, 
miripan ekamu'pu iya tupoitoru ton 
ena', tai'ma to! pil, “Anunti'!, miripan 
itil Seri seri upun,” ta'pu iya. 

27Miripan uya ko', waain yen 
anumu'pu, miripan uya tenki 
ta'pu Papa pil. To! ena! ituru'pu 
iya, tai'ma to' pil, “Se yawon ensiti', 
imiri'nokon. 28Seri seri emenna'' 
ekonekan nito! iwano' umuna, 
tu'kan kon iwano' pe ri iye'kwansa' 

makoi ton pi! usentu'man nito' pe. 
29Ekama uya seri enta' iteperu 
euku ensito' uya oton pen ipokon 
pe 'nokon ukuipunu e'to' esa! wanni 
pe yau emenna' pe ensi uya pu'ku 
pona,” ta'pu iya. 

30 Eren" pi! tuuserenka kon tupo, 
to! uti'pu Are! Wupu pona. 


Pi'ta Uya Tunonkato' Oton 
Ekama'pu Sises Uya 
(Ma! 14:27-31; Uru' 22:31-34; 
Isaan 13:36-38) 


31 Miri a'tai, Sises uya to! pana'ti'pu, 
“Seri ewarupiii tau kuru, tanporo ri 
unimi auya'nokon miri, te'ku'sen upi' 
wenai, apune pura iye'menukasa', 
« “Karimeru amu' pa'simanin 
wini uya miri, 
miripan karimeru amu' 
e'ta'nu'to' oton tamu' ke 
te'to' kon apai,” 
tukai'. 32 E'tane e'mu'sa'kasa' tupo, 
uti miri arawiri'nokon Kiyarari 
pona,” ta'pu iya. 

33 Miri a'tai, Pi'ta uya, “Tanporon 
kon uya inintane te'ku'sen ipi' 
wenai, uri uya nin inonka pen 
miri,” ta'pu Sises pi. 

34Sises uya imaimu eiku'pu, 
“I'napairon ekama uya ipi', seri 
ewarupiii tau kuru, kiritiki 
uturumt rawiri, osoruwau ite'kwa 
unonkato' auya oton,” ta'pu iya. 

35E'tane ri Pita uya, “Uma'tato' 
pe ri aya'kiri, inonka uya pen ni 





:26:25 Rapai, Ti'sa ta e'kwa pe 
tasa' pura iyesi. 
113-118. 26:31 Sakaraya 13:7 


"26:28 Turon ni imenukasa' ton yau “emenna' pe” 
“26:30 Eren—iya'tai pura “Eke Kuru Arere” kuu'pu to' uya, Eren 

“Tenu ke esii'ma ipuremati', i'tupi'nito' ya! auta'mo'ka kon namai'!.” (26:41) 


miri,” ta'pu. Miri kasa ri mari 
itonpa ton uya ta'pu. 


Sises Ipurema'pu Ke'semani Po 
(Ma! 14:32-42; Uru' 22:39-46) 
36Miri a'tai, Sises uti'pu 
tupoitoru ton pokon pe Ke'semani 
tukai' tesa'sen pata ya', miripan 
uya ta'pu to! pil, “Se airi ereutati', 
mi airi ipuremai' uti tane,” ta'pu 
iya. 37Ta'kiri Pi'ta miri awonsi'ki 
asa'ri Sepiti munki amu' ari'pu 
iya, miripan ena'pu pokoi pe miri 
awonsi'ki ika'ni' pura ri. 38 “Uyewan 
man ika'ni' pura ri, e'tape'ne' pe ri 
iyesi uma'tanuku iya ri. Seri yau 
e'ti!, uya'kiri tenu ke e'ti!” ta'pu iya. 
39Itilpu miyari pari inni iwa 
to! piyapai, miripan uta!mo'ka'pu 
non pona temu' po, miripan 
ipurema'pu, “Ukuipunu, iye'kupu 
pe iyesi yau tiwi upiyapai ko' 
nutamai, e'tane uyeseru awiri pen, 
e'tane iyeseru awiri,” ta'pu iya. 
40 Miripan enna'po'pu tupoitoru 
ton piya', miripan uya to! e'numu 





eporo'pu. Pi'ta ekama'po'pu 
iya, “Uya'kiri pe' imiri'nokon 
warawoti'si amu' esi poken pura 
iyesi tenu ke mara ru'kwi ri?” ta'pu 
iya. 41 “Tenu ke esii'ma ipuremati', 
i'ttupi'nito' ya! auta'mo'ka kon 
namai'!. Iya'kwaru esi inku'pai, 
e'tane ipun esi #si'imura,” ta'pu iya. 

42Sises enna'pokaa'pu iyakon 
ite'kwa pe ipuremase'na. 
“Ukuipunu, iye'kupu poken pura 
ri iyesi yau, seri ko' utama poken 
pura upiyapai ensi uya a'tai riken, 
tiwi iyeseru ne'kupui,” ta'pu iya. 

43Iyenna'posa' a'tai kanan, to' 
ri mari emunpilsa! eporo'pu iya, 
apune pura e'tape'ne' pe'ne to! 
enu pi'pi ton esi ke, 44miripan 
kon piyapai ipuremaka'se'na 
kanan iti'pu itosoruwano ite'kwa 
pe, wapiya tuwipurema'pu kasa ri 
mari iyepurema'pu. 

45Miripan enna'po'pu 
tupoitoru ton piya'!, miripan uya 
ta'pu to! pil, “Miri si e'nun ni pi! 
ri miri awonsi'ki umoronka'ni 

pi! ri iwesi kon? Apune enti"! 
Iweyu e!seposa! man! Ka'pon, 
Papa winon eparankasa' man 
tumakooikena'! nan ena!! 
46E'mu'sa'kati!! Utinpai'nokon! 
Uyeparankanin si uye'ka'ni pi! 
man!” ta'pu iya. 


Sises A'si'pu To! Uya 
(Ma! 14:43-50; Uru! 22:47-53; 
Isaan 18:3-12) 


47Usauro'ni pi! ri mari iyesi 
koro'tau, Isutas, 12 kaisaron 
kon tonpa pe te'sen uyee'pu. 
Ipokon pe anpisin kuru ri 
usepai'tipi'sa'! supara ke miri 
awonsi'ki wa'tana ke esi'pu, 
use'man nito' turawasomanin 
nan epuru ton eke ton kuru miri 
awonsi'ki ka'pon amu' epuru ton 
nennoko'san. 48 Eparankanin uya 
tunku'ton ekamasa' esi'pu to! pi': 
“Kuri sa'su'kayai'ne' si kuri ri, 
ma'situi',” tasa' esi'pu. 

49Isutas uti'pu Sises piya' 
to'sari ri, miripan uya ta'pu 
ipi', “Miyari, Rapai"!” miripan 
a'su'ka'pu iya. 

50Sises uya ta'pu ipi', “Utonpa, 
iku'se iuye'sa' na'ne' ri iku'ki,” 
ta'pu iya.” Miri a'tai, ka'pon amu! 
uti'pu Sises winikui! miripan kon 
uya a'si'pu. 

51 Miri pi! tikin nan ni Sises 
tonpa ton tonpa uya tusuparaai 
mo'ka'pu, miripan uya use'man 
nito' turawasomanin nan epuru 
poitoru pana a'tiipu. 52Sises 

uya nin si ta'pu ipi', “Isuparaai 
ina'poka'ki si ipata'pu ya'! Kamoro 
supara apurinin n#'san ni eri'to' 
oton esi miri supara ke ri. 53I'tu 
auya'nokon pura ri iyesi miri, 
ukuipunu pi! ipuremato', miri a'tai 
upiya! 12 kaisa ri ite'kwa anpisin 
ton kuru ri inseru amu' enno'to' 
iya upika'tinin nan pe. 54E'tane 
miri ku'sa' uya pe iyesi yau, itekare 
uya ekamasa' na'ne' uta'ku'ti pura 
ri iyesi, miri e'ku'to' oton tasa' iya 
na'ne',” ta'pu iya. 

55Miri a'tai, Sises uya ta'pu 
anpisin pi', “Main awiron kon pen 
pe! esa! pe esi seri, iuye'sa' kon 
na'ne' supara amu' miri awonsi'ki 
wa'tana amu' esa! pe uya'sise'na? 
Wai kaisari ri e'tai ko use'man 
nito', ipureman nito' iwu' pu'ku 
tau tereutai'! ka'pon amu! enupa pi, 
uya'si auya'nokon pura ri. 56F'tane 
tanporo ri seri e'ku'sa' pu'kena' 
amu' namenuka'pu uta'ku'tito' pe,” 
ta'pu iya. 

Miri a'tai si, tanporo ipoitoru 
ton uya inonka'pu, miripan kon 
ainumu'pu. 


Sises Esi'pu Esuweru Amu' 
Konsuruti Ton Piyau 
(Ma' 14:53-65; Uru' 22:54-55, 63-71, 
Isaan 18:13-14, 19-24) 


57Kamoro, Sises a'sinin nu'san 
uya ariipu Kaya'pas, use'man 
nito' turawasomanin nan epuru 
piya', Main pi! enupanin nan miri 
awonsi'ki Esuweru amu' epuru 





"26:49 Rapai, Ti'sa ta e'kwa pe 
miri pe pura, “Utonpa, iri kan iuye'sa'?” 


x26:50 “Utonpa, iku'se iuye'sa' na'ne' ri iku'ki,” 

ton amurasa' airi. 58E'tane Pi'ta 
uya e'ma'puka'pu innonsi'ki ri, 
use'man nito' turawasomanin nan 
epuru iwu' purorooi pona, miripan 
ewomtu'pu, iyereuta'pu erasu ton 
piya' te'ku'sen ense'na. 

59Use'man nito' turawasoma- 
nin nan epuru ton eke ton kuru 
miri awonsi'ki tanporon kon ni 
Esuweru amu! Konsuruui ton 
esi'pu kasi pe ri Sises eseru'tito' 
warinpa pil, iyeri'to' ya! ituto' pe 
tuuya'nokon. 60E'tane to' uya 
i'ri ri iteseru eporo'pu pen ni 
miri ri e'tane tu'ke ri kasi ye' pe 
twusauro'san esi'pu. 

Emennu'pu tupo ri, asa'ron kon 
ka'pon amu' uyee'pu, 61miripan 
kon uya si ekama'pu, “Puse ri uya 
ta'pu, Papa iwano' use'man nito', 
ipureman nito' iwau! ma'tanaku 
uya miri, miripan konekato' pe uya 
kanan osoruwau wui yau, ta'pu 
iya,” ta'pu to' uya. 

62 Miri a'tai si, use'man nito' 
turawasomanin nan epuru 
e'soto'ka'pu Sises pi! tase'na, “Eiku 
auya pen ni pe! miri? Fri tukai' 
pusamoro ka'pon amu' usauroku 
ipi'?” ta'pu iya. 63E'tane Sises 
enkurumu'pu e'pana ri. Use'man 
nito' turawasomanin nan epuru 
uya ta'pu ipi', “Ayapiyo'ma uya seri 
Papa tuuko'mansen uya eta tane 
i'mapairon pe iusekama pa ina pi'; 
Kurai” pe pe! iwesi, Papa Mumu 
pe?” ta'pu iya. 

64Sises uya imaimu eiku'pu, 
“Ewai!, ta auya na'ne' kasa ri, 

e'tane tanporo ipimokon ta uya, 
Seri enta', Ka'pon, Papa winon 
ento' auya'nokon oton iyereutasa' 
Merunti pe Te'sen enwo'netu wini, 
miri awonsi'ki iyepu Epun poi 
kapuru' yau,” ta'pu iya. 

65Miri a'tai, use'man nito' 
turawasomanin nan epuru uya 
tupon karaka'pu, miripan uya 
ta'pu, “Papa sapema pe isauroku! 
Frito' pe miyari ri ekamanin nan 
i'se e'n}? Enti', Papa sapema pe 
isauroku etasa' auya'nokon. 66f'ri 
ken tukai' misenuminkayatuu?” 
ta'pu iya to! pi'. 

“Ima'tato' pe ri iyesi!” ta'pu to' 
uya. 

67Miripan kon eta'tapitu'pu 
itemu' pona, miri awonsi'ki to' uya 
tumokorooi kon ke iwini'pu. Turon 
kon uya ri inta'mopitu'pu, 68tai'ma, 
“Kurai, pu'kena' pe ekamaki ina pi'. 
mul iwinii?” ta'pu to! uya ipi'. 


Pi'ta Uya Sises Nonka'pu 
(Ma! 14:66-72; Uru! 22:56-62; 
Isaan 18:15-18, 25-27) 


69Pi'ta ereutasa' esi'pu Papa 
ena! use'man nito' turawasoma- 
nin nan epuru iwu' purorooi po, 
miripan piya! to! poitoru, uri'san 
uyee'pu. “Imiri sa'ne kuri ri ko 
Sises, Kiyarari pon a'kiron nu'pu,” 
ta'pu iya. 

70E'tane i'tunin pe pura 
iye'kuu'pu tanporo miri yawon 
kon rau esii'ma. “Itu uya pura 
ri man iri pi! ausauroka tukai',” 
ta'pu iya. 71 Miripan uti'pu 





”26:63 Kurai; miri pe pura, Me'saya, Papa Nanumu'pu ta e'kwa pe, v. 68 yau niri. 

puroroi mura'taai pona. Miri yau, 
turon ni uri'san uya kanan ene'pu, 
miripan uya ka'pon amu' miri 
yau te'san pi', “Puse ri kuri ri 
Sises, Nasare' pon a'kiron nu'pu,” 
ta'pu iya. 

72I'tunin pe pura kanan 
iye'ku'kaa'pu, Papa kuru tesa'pi'se: 
“Kuri ri iltu uya pura man!” ta'pu 
iya. 

73 Mara ri iyesi'pu tupo kamoro 
miri yau te'soto'p''se te'san uti'pu 
Pi'ta piya', tase'na ipi', “I'napai 
ri kuru ri imiri kuri ri to! tonpa, 
ausauroku eseru uya iyekama,” 
ta'pu to! uya ipi'. 

74Miri a'tai si, Pi'ta e'pa'naku'pu 
tiwano' pe ri, miripan uya, “Tiwi 
Papa ukota'mai kasi pe usauroku 
pil. Kuri ri iltu uya pura man!” 
ta'pu. 

Miri ta iya a'tai ri, kiritiki 
uturumu'pu. 75Miri a'tai si, Pi'ta 
uya Sises maimu ru'pu nee'pu tenu 
ya', “Osoruwau ite'kwa, T'tu uya 
pura man, tato! auya oton, kiritiki 
uturumt rawiri!” tawon. Miripan 
epa'ka'pu, miripan ukaramu'pu 
ipan pe ri. 


Sises Ari'pu To' Uya Paire' Piya' 
(Ma! 15:1; bru! 23:1-2; 
Isaan 18:28-32) 
27 1 Awanakui' kuru, tanporo 
use'man nito! turawasoma- 
nin nan epuru ton eke ton kuru 
miri awonsi'ki Esuweru amu' epuru 
ton ekoneka'pu Sises uma'tato' pe 
iku'to' tuuya'nokon pil, 2To' uya 

auronpitu'pu, miripan ari'pu to! 
uya Paire', kopuna ena'. 


Isutas E'sa'ma'pu Tiwano' Pe 
(Cnkupu'pu 1:18-19) 


3Sises eparankanin nu'pu, 
Isutas uya si ensa' esi'pu miri, 
to' uya ikonekasa' Sises uma'tato' 
pe, ipan pe ri ipokoita'pu 
Sises eparankasa' tuuya pi', 
miripan uya 30 kaisaron sirupa 
pun na'po'pu use'man nito' 
turawasomanin nan epuru ton 
miri awonsi'ki Esuweru amu! 
epuru ton ena'!. 4“Umakoitasa' 
man, imakooi pun ni mane 
teparankai'!,” ta'pu iya. 

“Fri pe ken si miri uya ina kupu? 
tiwano! sa'ne miri ko!” ta'pu to! 
uya ipi'. 

5Miri wenai, Isutas uya purata 
pun eno'ma'pu use'man nito', 
ipureman nito' iwu' pu'ku tah, 
miripan enna'po'pu tiwano' pe ri 
e'sa'mase'na. 

6Use'man nito' turawasoma- 
nin nan epuru ton uya purata pun 
amuku'pu, miripan kon uya ta'pu, 
“Main, Mosi' winon ni puremeku 
pe iyesi miri inonkasa' a'tai purata 
yen ya', apune pura mun epe'pu pe 
iyesi ke,” ta'pu to' uya. 7Miripan 
kon ekoneka'pu miri purata ke iini 
ka'nin pata'se' e'mato' pe tukai'. 
Miri si kupu'pu to' uya ka'kuran 
amu' pe te'san eri'sa' u'na'tito' yau 
pe. 8Miri wenai, ka'pon amu' uya 
miri pata esaku Mun Pata'se' tukai' 
seri pu'ku pona. 





27:8 Inkupu'pu 1:18-19 

9Miri si pu'kena' Iseremaya 
nekama'pu ru'pu pena ri uta'ku'ti'pu 
se tawon: “To! uya si 30 kaisa ri 
sirupa pun anumu'pu, Esuweru amu! 
nukupu'pu itepe' pe, 10miripan 
kon uya miri purata ke iini ka'nin 
nan pata'se' e'ma'pu, uyepuru uya 
uyapiyo'ma'pu awiri ri,” tawon. 


Sises E'soto'ka'pu Paire' Piyau 
(Ma! 15:2-5; Uru! 23:3-5; 
Isaan 18:33-38) 


11Miri koro'tau ri Sises 
e'soto'kasa' esi'pu kopuna Paire' 
piya', miripan ekama'po'pu Paire' 
uya, “Esuweru amu' kin pe' imiri?” 
ta'pu iya. 

Sises uya imaimu eiku'pu, “Ewai', 
mtukayai'ne' kasa ri,” ta'pu iya. 

12 Use'man nito' turawasomanin 
nan epuru ton eke ton kuru miri 
awonsi'ki Esuweru amu' epuru ton 
uya iri pe, kasi pe ri teseru'ti a'tai 
eiku'pu iya pen. 

13 Miri a'tai, Paire' uya 
ekama'po'pu, “Eta auya pura pe' 
iyesi iri pe to! usauroku ipi!?” ta'pu 
iya. 
14F'tane Sises uya tikin nan pi! 
ri to! eiku'pu pen ni, iri pe to' uya 
tuku'to' pil, kopuna tewansiukai'. 


Sises Uma'tato' Pe Ta'pu To' Uya 
(Ma! 15:6-15; Uru' 23:13-26; 
Isaan 18:39-19:16) 
15Kopuna eseru esi'pu ka'pon 
nonkato' pariki'si tapai to' 
enta'nato' weyu a'tai anpisin ton 

nanumu'pu. 16 Miri a'tai, tese ke 
te'sen a'sisa' pariki'si ta! esi'pu, 
Parapas tukai' tesa'sen. 17Tu'kan 
kon amurasa' a'tai, Paire' uya 
to! ekama'po'pu, “Nai kuri rupi 
enpa'ka uya i'se me'atuu iiwano' 
kon pe? Parapas, miri pe pura 
Sises, Kurai' tato! kati?” ta'pu 
iya. 18 Apune pura tikinta kon 
pi! to! uya itusa' tena' tukai' itu 
tuuya pi'. 

19Eseru aimenkato' apon 
po Paire' ereutasa' koro'tau ri, 
ino'pu uya se main enno'sa' esi'pu 
ipiya'! “Fri pe kuri ri, iri ku'nin 
nu'!pu pen ni ka'pon ku'kupui. 
Iri pe seri pe tekota'mapi'se 
e'ne'pi'sa' man kuri ri uriya'!,” 
ta'pu iya. 

20E'tane use'man nito' 
turawasomanin nan epuru ton eke 
ton kuru miri awonsi'ki Esuweru 
amu' epuru ton uya ka'pon 
amu' porilma'pu to! uya Parapas 
ekama'poto' pe inonkato' pe iya, 
Sises ma'tanukui'ma. 

21 Kopuna uya to! ekama'po'pu, 

“Nai kuri kuru nonka uya i'se 
me'atuu iyena'nokon?” ta'pu iya. 
“Parapas,” ta'pu to' uya. 

22 “Fri pe ken si Sises, Kurai tato! 
ipi' kupu uya?” tukai' Paire' uya to! 
ekama'po'pu. 

Tanporon kon uya imaimu 
eiku'pu, “Kurusu' pona ipokapi'ki!” 
ta'pu to' uya. 

23 “Frito' pe? Fri iri ku'sa' iya?” 
ta'pu Paire' uya. 





:27:10 Sakaraya 11:12-13 
e'kwa pe, v. 22 yau niri. 


“27:17 Kurai, miri pe pura, Me'saya: Papa Nanumu'pu ta 


The New Testament in Akawaio of Guyana, 1st ed. @ 2010, Suriname Bible Society 


75 


E'tane eke pe kuru to! 
uki'pi'nunpitu'pu, “Kurusu' pona 
ipokapi'ki!” ta'pu to! uya. 

24Paire' uya ene'pu #ri pe iku'to' 
iya awiri pura ri, e'tane isi pe ri 
to! ena esi'pu. Tuna anumu'pu iya, 
miripan isemiyaku'pu tu'kan kon 
rau esii'ma. “Tumakooi ke pura 
esi seri puse ri ka'pon munu pil. 
Iyenau'nokon ni iyesi miri!” ta'pu iya. 

25Tanporon kon uya imaimu 
eiku'pu, “Tiwi ina miri awonsi'ki 
ina munki amu' iwano' pe imunu 
nesii!” ta'pu to' uya. 

26 Miripan uya Parapas nonka'pu 
to! ena', e'tane ari'po'pi'to' pe 
Sises kupu'pu iya, miri awonsi'ki 
ituru'pu iya kurusu' pona to! uya 
ipokapi'to' pe. 


Sises Sapema'pu Soisa Amu' Uya 
(Ma! 15:16-21; Isaan 19:2-3) 


27Kopuna soisaai amu' uya si 
Sises ari'pu kopuna pe emi iwu' ta', 
miripan kon uya tu'kan kon ni soisa 
amu! amuranuku'pu Sises woi. 28 To! 
uya iponka'pu, miripan tutariren 
pon ke to' uya iponti'pu, 29miripan 
kon uya tiku ke te'sen e'mepitu'pu 
aro', kuron pe, miripan ke to' uya 
aruko'ti'pu. To! uya iyiii'tiipu 
itenwo'netu winon itemiyatu yah, 
miripan kon e'sekunkapitu'pu irau, 
miri awonsi'ki to' uya isapema'pu. 
“Miyari, Esuweru amu' kin!” ta'pu 





MA'SIU 27 


to! uya Sises pil. 30 To! eta'tapitu'pu 
ipona, itiii mo'ka'pu to! uya, miri ke 
to! uya i'pai wipitu'pu. 31Isapema 
tupo, to! uya iponka'pu, miripan 
ponti'pu to' uya ipon ya', miripan 
ari'pu to! uya kurusu’ pona 
ipokapi'se'na. 


Kurusu' Pona Sises 
Pokapitu'pu To! Uya 
(Ma! 15:21-32; Uru' 23:26-43; 
Isaan 19:17-27) 


32 To! uti koro'tau, ka'pon Sairini 
winon, Saiman itese' eporo'pu to! 
uya, miripan a'kwaruka'pu to! uya 
kurusu' ato' pe iya. 38 To! uyee'pu 
pata Koruko'ta tato! ya! (Pu'pi Fpu 
Ru'pu Pata ta e'kwa pe). 34Miri 
yau, to' uya Sises o'pa'pu i'ne' ke 
waain tisumai'. Onpasa' tuuya a'tai, 
inensipai pura iyesi'pu. 

35Kurusu' pona ipokapi'sa' 
tuuya'nokon a'tai, ipon 
nu'pu ta'nuku'pu to! uya 
te'wapiya'kapi'se,? 36 miripan 
kon ereuta'pu enpi'se'na. 37Iwito' 
iwenai menukasa' poka'pu to! uya 
i'pai epoi; SISES PUSE RI, ESUWERY 
AMBU! KIN, tawon. 38 Asa'ron kon 
ama! ru'san pokapitu'pu to! uya 
ipokon pe, tikin ni itenwo'netu 
wini miri awonsi'ki ikamisi wini 
tikin ni. 

39Kamoro ipiyawiri twutisan 
uya iri pe isapema'pu, ti'pai kon 





b27:35 Tu'kan pen ni emenna' pe imenukasa' ton uya, itonpa'tisa' i'tuto' ipi' tawon ke 
pu'kena' usauroku'pa ru'pu uta'ku'tito' pe: “Upon ta'nuku'pu to! uya tukaisari'nokon 
te'wapiya'kai' miri awonsi'ki i'tuto' ipi' teno'mapi'se upon anumu#'pu to! uya” ta (Eren 


22:18). 


27:24 Isu'taronomi 21:6-9 27:34 Eren 69:21 

sukusukuma'pu to! uya, 40miri 
awonsi'ki ta'pu to! uya, “Imiri, 
use'man nito', ipureman nito' iwu! 
almorukanin, miripan ami auya 
osoruwawon wui yau, epika'ti'"! 
Tu'tiki kurusu' poi, Papa Mumu pe 
iwesi yau!” ta'pu to' uya. 

41Miri kasa ri use'man nito' 
turawasomanin nan epuru ton 
eke ton kuru miri awonsi'ki Main 
pi' enupanin nan miri awonsi'ki 
Esuweru amu' epuru ton uya ri 
isapema'pu. 42 “Turon kon pika'ti'pu 
iya, e'tane tiwa ri iyepika'ti pura 
iyesi! Esuweru amu' kin sa'ne si! 
Tiwi si nuu'tii kurusu' poi, miri 
awonsi'ki uri'nokon uya apurito' pe. 
43Papa apurinin kuri ri. Tiwi Papa 
nupika'tii i'se tesi yau, “Papa Mumu 
uri, tasa' iya pil,” ta'pu to! uya. 

44Miri kasa ri iya'kiri kurusu' 
pona ipokapi'sa' kon uya isapema'pu. 


Sises Eriku'pu 
(Ma! 15:33-41; Uru! 23:44-49; 
Isaan 19:28-30) 


4512 a'kura' awonsi'ki 3 a'kura' 
pu'ku pona ri, tanporo ri pata 
ewarumamt'pu. 463 a'kura' 
a'tai'ne ri, Sises uki#'pi'inumu'pu, 
“Iroi, Iroi, rama sapa'tani?” ta'pu iya, 
“Papa, Papa, i'rito' pe unonkasa' 
auya?” ta e'kwa pe. 

47Miri yau si te'soto'pi'se te'san 
uya seri etasa' a'tai, “Iraisa ki'ma 
pi! man!” ta'pu to! uya. 48Inke 
pura, tikin ni to' tonpa pe te'sen si 

eka'tumu'pu miri su'pa epose, waain 
maku'pi peneka ka' ikii'pu iya, yui pi! 
tepu'tii' Sises uya ensito' pe ikupu'pu. 

49E'tane taron kon ka'pon amu! 
uya, “Tiwi nesii. Apune, Iraisa 
uyepu enpai'nokon ipika'tii!,” ta'pu 
to' uya. 

50Sises kanan uki'pi'nunkaa'pu, 
miripan uya ta'kwaru turu'pu. 

51 Miri a'tai ri si, Esuweru 
amu' use'mato', ipuremato' itau 
wapu pe te'sen ekaraka'pu 
inakapu ponsi'ki non pona 
a'sa'muyai. Turu'lpunu amu! 
esi'pu, miri awonsi'ki ti! amu! 
uta'morupitu'pu. 52 Uruwai' amu! 
uta'kokapitu'pu, miripan waku 
ton ka'pon amu' iyeri'sa' kon 
e'mu'sa'ka'pu kanan. 53To' nin 
si epa'ka'pu miri uruwai' yapai. 
Emennu'pu po, Sises e'mu'sa'kasa' 
a'tai nin si, to! utilpu miri 
Surusiran pona. Miri yau, tu'kan 
kon ni ka'pon amu' uya to! ene'pu. 

54Roman amu' soisaai ton epuru 
miri awonsi'ki ita'kiri te'san itonpa 
ton Sises erasunti pi! te'san uya 
turulpunu amu! uti i'tu'pu, miri 
awonsi'ki tanporon ni te'ku'sen 
ene'pu, ipan pe ri to! etuipitu'pu, 
miripan kon uya, “T'napai ri kuru 
ri ka'si, puse ri esi'pu miri wa 
Papa Mumu pe!” ta'pu. 

55 Tu'kan kon ni uri'sami'si amu! 
esi'pu enpitu pi! innonsi'ki. Sises 
e'ma'pukasa' to' uya esi'pu Kiyarari 
poi, ipika'ti pi! to! esi'pu i'se iye'to' 





27:39 Eren 22:7; 109:25, Saira! 12:17-18; 13:7 27:40 Ma'siu 26:61, Isaan 2:19 


27:43 Eren 22:8, Ipu'ketu 2:18-20 27:46 Eren 22:1 


27:51 E'sotas 26:31-33 


27:48 Eren 69:21 

Iwapu ekaraka'pu a'sa'muyai 
kawonsi'ki non pona. (27:51) 


ke. 56 To! koro'tau Meri Mataren; 
Meri, Isens miri awonsi'ki Isose! 
san; miri awonsi'ki Sepiti munki 
amu' san. 


Sises U'na'ti'pu Isose' Uya 
(Ma! 15:42-47; Yru! 23:50-56; 
Isaan 19:38-42) 


57Pata uko'mankapa koro'tau, 
imaminke' ka'pon, Arama'tiya 
winon uyee'pu. Itese' esi'pu Isose', 
Sises poitoru pe iyenasa' ru'pu. 
58 Paire' piya' iti'pu Sises ekepu 
ekama'pose, ato! pe tuuya. Paire' 
uya tusoisaai ton apiyo'ma'pu 
Sises ekepu tuto' pe to! uya itena!. 
59Isose' uya nin si itekepu ari'pu 
miri. Iwonti'pu iya epe'kena' pon 
renen tato! atu ke, 60miripan uya 
Sises ekepu nonka'pu tiwano' pe 
emenna' pe ti! akasa! uruwai' pe 
ya'. Eke ri ti' tutirinkai' imura'taai 

a'koro'pu iya, miripan nin si 
uti'pu miri, miri yapai. 61Meri 
Mataren miri awonsi'ki turon ni 
Meri ereutasa' esi'pu ti! akasa! 
uruwai' pe ratoi pe. 


Uruwai' Erasuntinin 


62Miri ema'sa' yau, Sapa! 
a'tai, Papa ena' use'man nito' 
turawasomanin nan epuru 
ton, Pari'si amu' uti'pu Paire' 
piya!. 63“Ina epuru, kuri Sises 
kasi ye' esi a'tai seri yau 
nurine isauroku'pu esi ina enu 
yau, Osoruwau wui pata'pu pe 
e'mu'sa'kato' oton, tawon. 64Miri 
pe iyesi pi', isoisaai ton apiyo'ma' 
juruwasii erasuntito' pe to! uya 
seri awonsi'ki osoruwau wti pu'ku 
pona ri ima'ta'pu awonsi'ki. Miri 
pura nin iyesi yau, ipoitoru ton 
uyepu miri itekepu onanse'na, 
miripan a'tai nin si ka'pon amu' 
pil, ‘Sises e'mu'sa'kakaa'pu man, 
ta to! uya miri. Seri nin si e'ku'sa' 
a'tai, wapiya iyesi'!pu entai ri nin 
si ennakan nito' e'to' oton miri 
ipan pe ri,” ta'pu to' uya. 

65 “Aya'kiri'nokon si usoisaai 
ton ati'!,” ta'pu Paire' uya. 
“Entanti', waku pe uruwai' 
erasuntitanti'!,” ta'pu iya. 
66 Miripan kon nin si uti'pu miri 
uruwai' piya! erasuntise'na. To! 
uya a'si'pitu'pu waku pe ti! pi!. 
Miri tupo nin si, soisa amu' uya 
erasuntito' pe to! uya ikupu'pu 
miri. 





27:56 Uru' 8:2-3 


27:63 Ma'siu 16:21, 17:23, 20:19: Ma! 8:31, 9:31; 10:33-34; Bru' 9:22; 18:31-33 

Sises E'mu'sa'ka'pu 
(Ma! 16:1-10; Uru' 24:1-12; 


Isaan 20:1-10) 

2 8 1 Awanakui' kuru ri nin si, 
suntaaka epiya'ti pe, Sapa! 
ema'sa' yau, Meri Mataren miri 
awonsi'ki turon ni Meri uti'pu 
Sises uruwasii ti! akasa! ense'na. 
2 Miri a'tai, isi pe turu'punu esi'pu, 
apune pura Itepuru inseruti 
u'ti esi'pu Epun poi. Ti' akasa! 
uruwai' piya! iti'pu, miripan uya 
ti! ama'pu imura'taai apai, miripan 
po iyereuta'pu. 3Sirin pe iyesi'pu 
kamiri! kasa. Ipon esi'pu ipan pe 
ri aimu'ne, sino kasa. 4Erasunti pi' 
si te'san soisa amu' etuipitu'pu ipi' 
ipan pe, miripan kon e'tititi'ka'pu 
to! uta'mo'ka'pu iyeri'sa' kon kasa. 
5Uri'sami'si amu' pil inseru 
uya, “Kenari'nuntuu! Sises, to! 
nupokapitu'pu kurusu'! pona warinpa 
auya'nokon tukai' si'tuyai!. 6E'tane 
ipura man seri yau. Iye'mu'sa'ka'pu 
ta'pu tuuya kasa ri. Apune, ipata'pu 
entanu'ti!, 7Inke pura ipoitoru ton 
ipana'titanti: Iye'mu'sa'kasa' man 
teriku'pu apai, miripan utin pi! man 
arawiri'nokon Kiyarari pona. Miri 
yau ene auya'nokon miri, Apana'tisa' 
uya 'nokon si miri,” ta'pu inseru uya. 
8Kamoro si uri'sami'si amu' 
enna'po'pu miri uruwai' piyapai to! 
etuipisa' esi'pu e'tane ipan pe ri 
kanan to! esi'pu pori! pe, miripan 
kon uti'pu teka'tunse ipoitoru 
ton pana'tise'na. 9Ite'kwanau 
pura ri, Sises uya to' eporo'pu, 
miripan uya, “Miyari'nokon!” 
ta'pu to! pil, To! uti'pu ipiya' i'ta 

pi! twuta'sii', to! uya apuripitu'pu. 
10 “Kenari'nuntuu!” ta'pu Sises uya 
to! pil. “Utonpa ton pi! Kiyarari 
pona entanti' ka'tanti', miri yau 
nin si to! uya uyene miri,” ta'pu 
iya. 
Erasu Ton Nekama'pu 

11 Utin pi! ri uri'sami'si amu! 
e'tane, Sises uruwasii erasuntinin 
nan soisa amu' uti!pu Surusiran 
pona, miripan kon uya tanporo 
ri iye'ku'sa' ru'pu ekama'pu Papa 
ena! use'man nito' turawasoma- 
nin nan epuru ton eke ton kuru pi'. 
12 Kamoro si Papa ena' use'ma nito' 
turawasomanin nan epuru ton eke 
ton kuru e'seposa' a'tai Esuweru 
amu! epuru ton pokon pe, to! 
ekoneka'pu miri ku'to' kon pe tukai'. 
Soisa amu' ena' eke pe ri purata 
turu'pu to! uya. 13“Se mikatui', 
Ina e'nuntane, ewarupi nau, Sises 
poitoru ton uya itekepu ari'pu, 
mikatui'. 14Seri etasa' kopuna uya 
yau, ikota'ma iya 'nokon namai' ina 
uya auro'ka miri,” ta'pu to! uya to! 
pil, 15Soisa amu' uya nin si purata 
a'si'pu miri; kamoro uya miri 
kasa me'tui' tasa' awiri ri to! uya 
ikupu'pu. Miri uriya', siya ri seri 
panton utisa' miri Esuweru amu! 
koro'tau ri seri pu'ku pona ri. 


4 


Sises Usenpoika'pu 
Tupoitoru Ton Piya! 
(Ma! 16:14-18; bru! 24:36-49; 
Isaan 20:19-23; Inkupu'pu 1:6-8) 
16 Miri pata'pu pe, 11 kaisaron 
kon ipoitoru ton uti'pu Kiyarari 
pona, wu' pona, Sises uya, “Miri 

ya' entanti',” ta'pu ru'pu pona. 17To' 
uya ensa' a'tai, to! uya apuripitu'pu, 
e'tane turon kon uya ikasima'pu. 
18Sises uyee'pu to! piya', miripan 
uya ta'pu to! pil, “Umeruntiru 
ke urepasa' man tanporon ni 
Epun miri awonsi'ki non poron 
kon ni esa! pe e'to' pe. 19Miri pe 
iyesi pi', siya ri entanti' tanporon 

kon ka'pon amu' ikonekatanti' 
upoitoru pe to! e'to' pe. To! 
ipa'taisimatanti' ikuipunu, imu, 
miri awonsi'ki Waku A'kwaru ese! 
yau. 20To' menupatti' tanporon ni 
ayauro'ka'pu uya 'nokon awiron 
pe to! e'to' pe. Imapai ri kuru ri 
ipiyau'nokon esi iweyu u'matu 
pu'ku pona ri,” ta'pu iya to! pi'. 





28:16 Ma'siu 26:32; Ma! 14:28 28:19 Inkupu'pu 1:8 

Sises Ekareei 


Ma! 
Numenuka'pu 


Ekamanin 


Sises Ekareei Ma' Numenuka'pu epiya'ti, “Seri, seri waku itekare Papa Mumu, Sises 
Kurai pi!” tukai'. Sises usene ka'pon iku'nin, miri awonsi'ki tumeruntiru kenan pe. 
Imeruntiru usene enupan nito' iya yau, makoi a'kwaru entaino yau, miri awonsi'ki 
ka'pon amu! makooi pi! isentu'ma. Sises usauroku tupi' Ka'pon, Papa winon pe, iye'sa' 
ru'pu tuuko'manto' tuse'na ka'pon amu' mo'kanin pe makoi apai. 

Ma! uya Sises pantomu ekama to'sari ri, pana'pan yau, Sises nakupu'pu kuru pi', 
imaimu ton miri awonsi'ki enupan nito' iya ton entai. To'ken ni Isaan Pa'tes miri 
awonsi'ki Sises epa'taisima'pu, miri awonsi'ki i'tupitu pi! Makoi esi'pu tupo, imenukanin 
uya inke pura ri Sises e'turawasoma'pu ru'pu epi'tin pil, enupan pi! anumu. Iko'mamu 
kaisari ri, Sises pikiron kon uya ito'ka'nuku'pu waku pe pari, e'tane iteyaton non ena'pu 
miyari ri isi pe. lu'matu pe ekamanin airi ekamasa' iya iye'ku'sa' ru'pu seri non po 
Sises uko'manto' iu'matu suntaakaai yau, kurusu' pona ipokapitu'pu, miri awonsi'ki 
iye'mu'sa'ka'pu teriku'pu apai kuru. 

Asa'ri na'ne' iu'ma'to' yau'ne, iwa'ku'pi'sa' na'ne' pil, turon ni ri, Ma! pen ni 
numenuka'pt tapi'pitu. 


Iyawon Ekamanin 


Sises ekareei epiya'ti (1:1-13) 

Annau Sises e'turawasoma'pu Kiyarari po (1:14— 9:50) 

Kiyarari ponsi'ki Surusiran pona (10:1-52) 

Tu'matu suntaakaai Surusiran po miri awonsi'ki ipiyau (11:1—15:47) 

Sises e'mu'sa'ka'pu teriku'pu apai (16:1-8) 

Iye'mu'sa'kasa' Itepuru usenpoikapitu'pu miri awonsi'ki iyenuku'pu (16:9-20) 





“Umaimu ekamanin ennoko 
uya miri arawiri, 
iye'ma konekanin pe,” 


Isaan Pa'tes Ekareei 
(Ma'siu 3:1-12; Ẹru' 3:1-18; 
Isaan 1:19-28) 





tawon. 
1Seri, seri waku itekare epiya'ti 3 “Rimono' tau ka'pon 
Papa Mumu,“ Sises Kurai pil, ukipimunpitu, 
2Pu'kena' Aisaya karetaai yau “tepuru e'ma ikonekati'; 
iye'menukasa' na'ne': to'sa ri ite'ma ikonekati', ”“ 





“1:1 Turon ni ton imenukasa' yau, Papa Mumu tawon pura iyesi. 1:2 Mara'kai 3:1 
“1:3 Aisaya 40:3 

tawon. 4Miri kasa si Isaan uyee'pu, 
pa'taisiman pi' rimono'ta nono 
yau miri awonsi'ki makoi apai 
era'tin epa'taisimato' makoi pi! 
usentu'man ekareei ekama pi'.“ 
sTanporon kon ni Isutiya miri 
awonsi'ki eke pata Surusiran 
winon kon ni uti'pu ipiya'. 
Tumakooi kon ekama pil, miripan 
kon pa'taisima'pu iya Isotan tuna 
tuu'tisen kau. 

6Isaan pon esi'pu kiyameru i'po' 
konekasa', o' pi'pi konekasa' esi'pu 
ipokuruui pe iworo'pai pil. Kairau 
amu' miri awonsi'ki teusan e'ku 
pi' tenta'nasen pe iyesi'pu. 7Miri 
awonsi'ki se si esi'pu miri itekareei 
pe: “Uye'ma'pu pe iyepu miri 
ka'pon merunti kuru uyentaino, 
tuu'tii' isapatooi euka uya pokena' 
pen ni. 8Apa'taisima uya 'nokon 
seri tuna ke, e'tane kuri ri uya 
nin si apa'taisima kon miri Waku 
A'kwaru ke,” ta'pu iya. 


Sises Esi'pu Epa'taisiman Pi', 
Se'tan Esi'pu I'tupitu Pi! 
(Ma'siu 3:13-4:11; 
tru! 3:21-22; 4:1-13) 


9Miri a'tai, Sises uyee'pu Nasare', 
Kiyarari yawon wini, miripan 
pa'taisima'pu Isaan uya Isotan 
kau. 10Sises ekanwaka koro'tau 
tuna kapai, ka' uta'koka e'se'ne' pe 
ene'pu iya, miripan uya Ita'kwaru 





MA' 1 


uti wako'wa kasa ene'pu tupona. 
11 Miri awonsi'ki main uyee'pu Epun 
awonsi'ki, “Umu imiri, uni'mankanu, 
ip! pori' pe e'ai' ipan pe,” tawon. 
12Inke pura ri, Ita'kwaru uya 
ennoko'pu rimono' ta'. 13 Rimono' 
tau iyesi'pu 40 kaisa ri wui, Setan 
esilpu i'tupitu pil, Miri yau ri 
kanan ene amu' pokon pe iyesi'pu, 
miripan ene pi' inseru amu' esi'pu. 


Wapiyaro' Kon Tupoitoru Pe 
Te'ton Kon Ki'ma'pu Sises Uya 
(Ma'siu 4:12-22: 
tru! 4:14-15; 5:1-11) 


14Isaan a'sisa' to! uya tupo 
pariki'si ta', Kiyarari pona Sises 
uti'pu, waku Papa ekareei ekama 
pi. 15“Iweyu e'seposa' man, Papa 
e'to' esa! wanni pe man a'ko pe! 
Amakooi kon apai era'titi, miri 
awonsi'ki itekare apuriti!!” ta'pu iya. 

16Sises usari koro'tau parau 
ku'piri Kiyarari piyawiri, asa'ron 
kon moro' a'sinin nan ka'pon amu! 
ene'pu iya, Saiman, miri awonsi'ki 
iyakon Anturu pokon, tupunweru 
kon yai moro' amu' a'si to' uya 
esi'pu. 17Sises uya ta'pu to! pil, 
“Upikiri isi'ti, #konekato' kon pe 
uya ka'pon amu' a'sinin nan pe,” 
ta'pu iya. 18 Miri pe ri, tupunweru 
kon tuninse to! uti'pu ipikiri. 

19Inni iwa ru'kwi itisa' a'tai, 
Isens ene'pu iya, Sepiti mu miri 





41:4 Turon ni ton imenukasa' yau, Isaan Pa'tes usenpoika'pa rimono' tau itekare ekama 


pil, tawon esi. 
pe. 


1:6 2 Kin Amu! 1:8 
1:15 Malsiu 3:2 


e1:13 Se'tan—Makoi ese! isakon, Papa eseru ewaruma'tinin ta e'kwa 


1:11 Iseneses 22:2; Eren 2:7; Aisaya 42:1; Ma'siu 12:18; Ma! 9:7 

“Umu imiri, uni'nunkanu, ipi' pori! pe e'ai' ipan pe!” (1:11) 


awonsi'ki Isaan, iyakon kanau 
yau, tupunweru kon konepitu pi'. 
20Oko pe pura ri, to! ki'ima'pu iya, 
miripan kon uya tukuipunu kon 
miri awonsi'ki aka'ne' pe anunsa' 
kon ipoitoru ton pokon pe tuninse 
kanau yau, to! uti'pe ipikiri. 


Makoi A'kwaru Enpa'ka'pu 
Sises Uya 
(bru! 4:31-37) 


21 To! utpu Ka'paneyan pona; 
Sapa! uye'sa' a'tai, Sises uti'pu 
Esuweru amu' usenupato' iwu' tal, 
Miri yau, to! enupa pi! iyepiya'ti'pu. 





22Ka'pon amu! usewansiuka'pu 
enupan nito' iya pil, apune pura 
tenupa iya 'nokon pi! tumeruntiru- 
kenan pe kuru ri, Main pi! 
enupanin nan kasa pura. 23Miri 
koro'tau, ka'pon, makoif a'kwaru 
yen pe te'sen miri yau Esuweru 
amu! usenupato' iwu' tau, 
uki'piinumu'pu, 24“Sises, Nasare' 
pon, iri pe ina ku'se'na iuye'sa'? 
Ina pe! ma'tanu'se'na iuye'sa'? 
Kinyi'tuyai' imiri kari rr—Waku 
Ye! Papa Iwano'!” ta'pu iya ipi'. 

25 “E'pana e'ki! Epa'kaki iyapai!” 
ta'pu Sises uya e'se'ne' pe. 





f1:23 makoi, miri pe pura iri, Kiri! maimu yau; v. 26-27 yau niri. 


1:22 Ma'siu 7:28-29 

26 Makoi a'kwaru uya e'se'ne' pe 
ka'pon i'ki'ma'pu, miripan epa'ka'pu 
iyapai tuupirorunse. 27Ka'pon 
amu! usewansiuka'pu, miripan kon 
usekama'popitu'pu tiwano' kon pe, 

“Fri si seri? Emenna' usenupan nito'— 
merunti a'kiron! Makoi a'kwaru ton 
ni apiyo'manin, miripan kon esi 
imaimu awiri!” ta'pu to! uya. 

28Itekareei uti'pu inke pura 
kuru ri siya ri Kiyarari nono poro. 


Tu'kan Kon Ni Epi'tipitu'pu 
Sises Uya 
(Ma'siu 8:14-17; bru! 4:38-41) 


29Tepa'kasa' kon a'tai Esuweru 
amu! usenupato' iwu' tapai, to! uti'pu 
Saiman miri awonsi'ki Anturu pata'se' 
ya'. Isens miri awonsi'ki Isaan pokon 
uti'pu to! a'kiri. 30Saiman ewo'pu 
esi'pu e'kiiilman pil, te'kwe' tau. Inke 
pura ri Sises uye'sa' a'tai, to' uya 
ekama'pu ipi'. 31Sises uti'pu ipiya', 
itemiyatu pi! ta'sii' i'mu'sa'ka'pu iya. 
Iye'kiii'mato' ereuta'pu, miripan uya 
to' muta'napa'pu. 

32Pata uko'mansa' a'tai, wui 
enu pata'pu pe, ka'pon amu' uya 
tanporo ri takuru'kena' nan miri 
awonsi'ki makoi a'kwaru yen ton 
nee'pu Sises piya'!. 33 Tanporo ri 
miri pata yau te'san ka'pon amu! 
amura'pu mura'ta na'. 34Sises uya 
tu'kan kon ni takuru'kena' nan 
epi'tipitu'pu to! eparan apai'ne, 
miri awonsi'ki makoi a'kwaru ton 





MA' 1 


ni enno'pitu'pu iya. Makoi a'kwaru 
ton usauroku i'se pura ri iyesi'pu, 
apune pura to! uya ti'tu wenai. 


Sises Ipurema'pu Tu'kenan 
Pata Yau 
(Hru! 4:42-44) 


35 Awanakųi' kuru, ewarupi pe ri 
mari pata etane, Sises e'mu'sa'ka'pu, 
miripan uti'pu iuti tapai tu'kenan 
pata ya! ipuremase'na. 36 E!tane 
Saiman miri awonsi'ki itonpa ton 
utilpu iwarinpase'na. 87To' uya 
eposa' a'tai, “Tanporon kon man 
awarinpa pi'!” ta'pu to! uya ipi'. 

38 Sises uya to! eiku'pu, “Turon 
ni airi eke iwa ton a'ko pa'nan pata 
ton ya' utinpai'nokon. Miri yau'ne 
kanan itekare ekamato' pe uya. 
Mirito' pe uye'sa' seri,” ta'pu iya. 

39Miripan uti'pu siya ri Kiyarari 
poro itekare ekama pi! Esuweru 
amu' usenupato' iwu' ton tau, miri 
awonsi'ki makoi a'kwaru ton ni 
enno'pitu'pu iya. 


Ereku'pan Ka'pon Epi'ti'pu 
Sises Uya 
(Ma'siu 8:1-4; Bru! 5:12-16) 


40 Ereku'pan? ka'pon uyee'pu 
Sises piya'. Tese'mu po esii'ma 
iyeta'kwanamu'pu ipi', “Inku'pai 
iwesi yau, waku pe ukupu auya, 
ta'pu iya. 

41Sises usentu'ma'pu" ipi!. 
Temiyatu inka'pu iya, miripan uya 


H 





21:40 Ereku'pan, miri pe pura Leper, Enkeri'si pe. Kiri! maimu yau utapuripita'pu 


tu'kan ni pi'pi eparan ese! pe, leprosy kuru pen ni pit. 


imenukasa' yau, usakorota'pu tawon esi. 


1:39 Ma'siu 4:23, 9:35 


h1:41 Turon ni ton 

a'pitu'pu. “Inku'pai ri e'ai'. Waku 
pe e'ki!” ta'pu iya ipi. 42Miri 
a'tai ri, ka'pon ereku usepi'ti'pu, 
miripan ena'pu waku pe ri. 
43Sises uya inke pura ennoko'pu 
ipanama tupo se tukai', 44 “Inu' 
pi' ri seri kusekamai, e'tane enta 
isenpoikata Papa ena! use'man nito' 
turawasomanin ena', miri awonsi'ki 
iuse'lmato' pe te'sen, Mosi' uya tasa' 
name! awiri muturui', iyekorukasa' 
ekamanin pe to! pil,” ta'pu iya. 
45E'tane kuri ri ka'pon uti'pu 
siya ri itekareei ekamase. Miri 
moron nu'pu pe Sises epa'ka 
poken pura ri iyesi'pu eke iwa pata 
ton ya'ne, e'tane ri ka'pon amu! 
uye'pitu'pu mi'tapai'ne ri ipiya'. 


Ipu'tika'sa' Ka'pon Epi'ti'pu 
Sises Uya 
(Ma'siu 9:1-8; Uru' 5:17-26) 


2 1Emennu'pu po iwa ri, Sises 
enna'po'pu Ka'paneyan 
pona. Miri a'tai, tupata'se' ya' 
iyenna'posa' man tawon useta'pu. 
2Tu'ke ri ka'pon amu' amura'pu, 
pata oton pura ri pata tuku'se 
mtura'ta airi'ne ri. Sises esi'pu 
itekare ekama pi! to! pil, 3Miri 
a'tai, asakiri'nan kon ka'pon amu! 
uya ipu'tika'sa' ka'pon nee'pu 
ipiya!. 4Apune pura anpisin 
pe ka'pon amu' esi pi! ituru 
tuuya'nokon poken pura Sises 
piya', iteuta koneka'pu to' uya 
tuti nakapu yai Sises epoi, miri 
awonsi'ki aka tukon po, ka'pon 
ipu'tika'sa' nu'ti'pu to' uya iyapon 

po ri. 5Sises uya to! uya apurito' 
ene'pu, miripan uya ipu'tika'sa' 
ka'pon pi' ta'pu, “Mooi, amakooi 
pi' usentu'masa' man,” ta'pu iya. 

6 Miri yau tereutai' te'san, Main 
pi! enupanin nan usenuminka'pu 
tiwano' kon pe, 7“Yri pe iyesi 
pi' miri kasa Papa sapema pe ri 
isauroku? Inu' ri same makoi pi! 
tuusentu'masen pura ri iyesi miri 
ko, Papa riken!” ta'pu to' uya. 

8 Miri a'tai ri, Sises uya ta'kwaru 
yau i'tu'pu to! usenuminka 
tewan kon yau, miripan uya 
ta'pu to! pil, “Fri pe iyesi pi! miri 
kasa iusenuminka kon? ?Nai 
esi salman pe pura iwa puse ri 
ipu'tika'sa' pi! tato', “Amakooi pi! 
usentu'masa' man, ta, miri pe pura, 
“Te'mu'sa'kai' ayapon tanunse enta; 
ta? 10Seri pe enpoika uya si seri 
non po, Ka'pon, Papa winon piyau 
merunti esi makoi pi' usentu'man 
nito',” ta'pu iya, miripan uya 
ipu'tika'sa' ka'pon pi! ta'pu, 11 “Ta 
uya ipi', e'mu'sa'ka', ayapon anunki, 
enna'po' apata'se' ya!” ta'pu. 

12To' uya ri enpi'tane ka'pon 
e'mu'sa'ka'!pu, tapon anumu'pu 
iya, miripan utipu. Ipan pe ri to! 
usewansiuka'pu, miripan kon uya 
Papa apuripitu'pu, “Seri waraino 
ensa' uya'nokon pura ri man!” tai'ma. 


Ripai Ki'ma'pu Sises Uya 
Tupoitoru Pe 
(Ma'siu 9:9-13; Uru' 5:27-32) 


13 Sises enna'pokaa'pu kanan 
parau ku'piri e'pi pona. Anpisin pe 





1:44 Ripaiti'kas 14:1-32 

“E'mu'sa'ka', ayapon anunki, 
enna'po' apata'se' ya'!” (2:11) 


ka'pon amu' uyee'pu ipiya', miripan 
kon enupa pi! iye'sara'ti'pu. 14Isari 
koro'tau, purata amuranu'nin, 
Ripai, Aru'piyas mu ene'pu iya, 
iyereutasa' purata amuranu'to' iwu' 
tau. Sises uya ta'pu ipi', “Uya'kiri 
isi'ki,” miripan Ripai e'mu'sa'ka'pu, 
iti'pu iya'kiri. 

15Sises esi koro'tau enta'nan 
pi! Ripai iwu' tau tu'kan kon ni 
purata amuranu'nin nan miri 
awonsi'ki tumakooikena'!' nan 
esi'pt enta'nan pi! ipokon pe, miri 
awonsi'ki ipoitoru ton pokon pe ri, 
apune pura tu'ke ri ipikiri to' esi 
ke. 16 Main pi! enupanin nan tonpa 
ton, Pari'si amu' pe te'san uya Sises 
enta'na ene'pu purata amuran#'nin 
nan miri awonsi'ki tumakooikena' 
nan pokon pe, miripan kon uya 
ipoitoru ton ekama'po'pu, “Fri pe 

iyesi pi! kamoro rupi pokon pe 
iyenta'na?” ta'pu. 

17Sises uya to' eta'pu, miripan 
kon eiku'pu iya, “Atu' pe te'san 
ka'pon amu' esi miri ta'ta i'se pura 
ri, etane kamoro takuru'ke te'san 
niken esi i'se. Uye'sa' seri ipokena' 
ton ni ka'pon amu' ki'imase'na pen, 
e'tane tumakooikena' nan niken,” 
ta'pu iya. 


Fri Pe Iyesi Pi! Useruman? 
(Ma'siu 9:14-17; Uru! 5:33-39) 


18Isaan Pa'tes miri awonsi'ki 
Pari'si amu' poitoru ton useruma 
esi'pu tenta'nai! pura. Turon kon 
ka'pon amu' uyee'pu Sises piya! 
ekama'pose'na, “Iri pe iyesi 
pi! Isaan Pa'tes poitoru ton miri 
awonsi'ki Pari'si amu! poitoru ton 
useruma tenta'nai' pura, e'tane 
ipoitoru ton useruma pura ri iyesi?” 
ta'pu to' uya. 

19Sises uya to' eiku'pu, “Nai 
kasa warawo' temari'masen 
nuki'ma'san useruma tenta'nai' 
pura tupiyau'nokon ni iye'tane? To' 
useruma pura iyesi tupiyau'nokon 
iye'tane. 20E'tane iweyu e'sepoto' 
oton warawo' temari'masen 
emo'kato' oton to' piyapai, miri 
wui a'tai nin si, to! useruma miri 
tenta'nai' pura. 

21 “mul uya ri emenna' pon ke 
ipooi'pi pon a'si'ti pura ri iyesi 
miri. Miri kasa iyesi yau, emenna' 
pon uya ipooi'pi pon karaka eke 
pe ri iteuta tuku'se. 22Inu' uya ri 
emenna' waain enti pura ri iyesi 
miri ipooi'pi iten ya'. Miri kasa 
iyesi yau, asa'ri ri nin si ima'ta 

miri. Emenna' iten esi emenna' 
waain yen pe,” ta'pu iya. 


Sapa' Eseru Ekama'popitu 
(Ma'siu 12:1-8; Uru' 6:1-5) 


23Turon ni Sapa! a'tai, Sises 
uti esi'pu a'nai' e'kwa nawiri. 
Tuutii'ma'nokon ipoitoru ton uya 
a'nai' e'suruupi'sa' i'kwi'pitu'pu. 
24Pari'si amu! uya ta'pu ipi', 
“Apune enki, iri pe iyesi pi! Main 
uya tuku'sen pen Sapa' a'tai tasa' 
ru'pu kupu to! uya?” ta'pu. 

25Sises uya to' eiku'pu, “Etanin 
nan pen pe' imiri'nokon Tepi' 
nukupu'pu tupoitoru ton pokon pe, 
iwan pe tesi kon pi! tenta'nato' kon 
i'se tesi kon a'tai? 26 Miripan uti'pu 
Papa iwu' ta', miripan enta'na'pu 
ipuremasa' pureti pil. Seri e'kupu'pu 
Apiya'ta, Papa ena' use'man nito' 
turawasomanin nan epuru a'tai. 
Use'man nito! turawasomanin 
nan niken nikunu Main uya tasa' 
awiri. E'tane Tepi! enta'na'pu ipi', 
miri awonsi'ki tutonpa ton ni niri 
repapitu'pu iya,” ta'pu iya. 

27Miripan Sises uya ta'pu, “Sapa' 
ekonekasa' ka'pon iwano' pe, ka'pon 
ekonekasa' pen Sapa! iwano' pe. 
28 Miri uriya!, Ka'pon, Papa winon 
esi Sapa! Epuru pe ri,” ta'pu iya. 


Ka'pon Iyaiputasa' Itemiya 
(Ma'siu 12:9-14; bru! 6:6-11) 


1Taron ni a'tai Sises uti'pu 
Esuweru amu' usenupato' iwu' 
ta! Miri yau, ka'pon iyaiputasa' 
amurasa' itemiyatu esi'pu. 

2Turon kon esi'pu Sises eseru'tito' 
tuuya'nokon iwenai kupu iya ene 
i'se, miripan kon uya a'ko pe esii'ma 
enpitu'pu, Sapa! a'tai pe! epi'ti iya 
tukai'. 3Sises uya ta'pu ka'pon 
iyaiputasa' amurasa' itemiyatu 
pi, “E'mu'sa'ka! tanporon kon rau; 
ta'pu iya. 4Miripan uya ka'pon amu! 
ekama'po'pu, “Nai esi Main, Mosi' 
winon awiri Sapa! a'tai tuku'sen pe: 
waku kupu, miri pe pura iri kupu 
kati? Ka'pon pika'ti ima'ta namai', 
miri pe pura iwini kati?” ta'pu iya. 
E'tane e'pana to! esi'pu. 

5Sises usakorota uya to! 
enpitu'pu, ipan pe ri ipokoitai'ma 
ri mari, apune pura sa'man pe 
ri to! ewan esi pi', miripan uya 
ta'pu ka'pon pil, “Iyemiyatu inka!!” 
Inka'pu iya, miripan emiyatu 
enna'po'pu tesi'pu ya'. 6Miri a'tai, 
Pari'si amu! uya tuusenupato' 
kon iwu'! nimi'pu, miripan kon 
e'seporo'pu kin pe te'sen, Era' 
tonpa ton pokon pe, miripan 
kon ekoneka'pu Sises wito' pe 
tuuya'nokon pit. 


7, 


Anpisin Esi'pu Parau 
Ku'piri E'pi Po 

7Sises miri awonsi'ki ipoitoru 
ton uti'pu parau ku'piri ka'. Tu'ke ri 
anpisin Kiyarari winon kon uti'pu 
ipikiri. 8Pusamoro uyee'pu Isutiya 
wini, Surusiran wini, Itumiya 
wini, Isotan ratoi nono wini, miri 
awonsi'ki Taya miri awonsi'ki 
Saitan nono wini'ne. Anpisin ton 
ni uyee'pu Sises piya', apune pura 





2:23 Isu'taronomi 23:25 2:25 1 Sanweru 21:1-6 2:26 Ripaiti'kas 24:9 

inkupunu etasa! tuuya'nokon 
pi. 9Apune pura anpisin pe ri 
to' esi pi', Sises uya tupoitoru ton 
auro'ka'pu kanau epoto' pe to! uya 
tekanwa'tito' ya! ka'pon amu' uya 
tu'ke ri tuu'na'ti namai'. 10Tu'kan 
kon ni epi'tisa' iya pil, tanporon 
kon ni takuru'kena' nan uyee'pu 
twuta'tu'map''se ri a'pi'se'na. 
11 Makoi’ a'kwaru yen ton uya ensa' 
a'tai, to! uta'mo'kapitu'pu irakui', 
miripan kon upirorunpitu'pu, “Imiri 
ri kuri Papa Mumu!” ta'pu to' uya. 

12 Sises uya e'se'ne' pe makoi 
a'kwaru yen ton panama'pu, kuri 
ri kuri ri ta to! uya namai' tupi". 


Sises Uya Tupoitoru Ton 
Anumu'pu 
(Ma'siu 10:1-4; Bru' 6:12-16) 


13 Sises uti'pu wu' pona ri, 
miripan uya kamo i'se te'to' ton 
ki'ma'pu, miripan kon uyee'pu 
ipiya', 4miripan kon anumu'pu iya 
12 kaisa ri. To' koneka'pu iya itekare 
ekamai' enno'sa' kon pe, tupiyau to! 
e'to' pe miri awonsi'ki to! enno'to' 
pe tuuya itekare ekamase'na, 
15tameruntiru ke to! e'to' pe makoi 
a'kwaru enpa'kapi'nin nan pe. 

16Pusamoro si inanumu'san 12 
kaisaron kon: Saiman (Pi'ta tukai' 
inese'ti'pu), 17Isens miri awonsi'ki 
Isaan, Sepiti munki amu' (Powanoses 
tukai' to! ese'ti'pu iya, Korume 





MA! 3 


Munki ta e'kwa pe): 18 Anturu, Piri', 
Pa'taramiu, Ma'siu, Tamas, Isens 
Aru'piyas mu, Tatiyas, Saiman Usera' 
tukai' tesa'senj 19Isutas Eskariya', 
eparankanin pe iyesi'pu na'ne'. 


Sises Miri Awonsi'ki 
Pirisipupu 
(Ma'siu 12:22-32, 
tru! 11:14-23: 12:10) 


20Sises ewomu'pu iuti ta'. 
Anpisin ni kanan amurakaa'pu 
Sises miri awonsi'ki ipoitoru ton 
enta'nato' a'tai pura ri. 21Seri 
etasa' itonpa ton uya a'tai, ikan 
to! uti'pu, apune pura ka'pon amu! 
uya, “Itano'masa',” ta pil, 

22 Taron kon Main pi' enupanin 
nan Surusiran wini iye'sa' kon uya 
ta'pu, “Pirisipupu esi miri iyau. 
Makoi amu' epuru wini makoi 
a'kwaru ton enpa'kapitu iya miri, 
ta'pu. 

23Miri uriya'!, Sises uya ka'pon 
amu' ki'ma'pu tupiya! Miri yau, 
panton ekama'pu iya to' pi! “Nai kasa 
Se'tan' niri enpa'ka Se'tan uya tukai'? 
24Esa! wanni ton epantakapi'sa' 
yau, tiwano' pe ri isewa'nomai' to! 
uko'mamu pen ni miri. 25Isiwu'! 
tau te'san epantakapi'sa' pe iyesi 
yau, tiwano' kon pe isewa'nomai' 
kamoro uko'mamu pen ni miri. 
26Miri awonsi'ki tiwano' pe ri 
Se'tan usewa'noma yau miripan 


H 





i3:11 Makoi, miri pe pura fri, Kiri! maimu yau; v. 30 yau niri. 
k3:22 Pirisipupu - futi epuru ta e'kwa pe, Makoi 
13:23 Se'tan—Makoi ese! isakon, Papa eseru ewaruma'tinin ta e'kwa pe; 


amu' enapai temo'ka kon i'sero'. 
ese! isakon. 
v. 26 yau niri. 


j3:18 Userah—Roman 


3:10 Ma! 4:1; Bru' 5:1-3 3:22 Ma'siu 9:34: 10:25 

Sises uya tupoitoru ton anuma'pu 12 kaisa ri. (3:14) 


epantakapi'sa', moro iko'mamu pen 
ni miri; iu'ma'to' ri e'seposa!. 

27 “Inu' ri ewomu pura iyesi miri 
pana'pan ka'pon iwu' ta! tanporo 
itapuruui e'ma'tise'na, wapiya 
auronpi'sa' iya a'tai riken; miri 
a'tai nin si, itimamin ari iya itiwu' 
tapai. 

28 “I'napairon ekama uya 
ipi'nokon, tanporon ni ka'pon amu! 
makooi, isapema pe ri to' usauro'sa' 
ru'pu pilm usentu'man. 29 E'tane inu! 
ri kuri isapema pe Waku A'kwaru 
pi' isauro'sa' pi! usentu'man pura 
ri iyesi miri, apune pura siyaro' pe 
ri iye'makoimasa' miri,” ta'pu iya. 

30Sises uya seri ta'pu, turon kon 
uya, “Makoi a'kwaru esi iyau,” tasa' 
pi'. 


Sises San Miri Awonsi'ki 
Iyakon Non 
(Ma'siu 12:46-50; Uru' 8:19-21) 
31Miri a'tai, Sises san miri 
awonsi'ki iyakon non uyee'pu. 
Te'soto'pi'se puroroi po iki'manin 





ennoko'pu to! uya. 22 Anpisin 
ton ni ereutapi'sa' esi'pu Sises 
woi, miripan kon uya ipana'ti'pu, 
“Asan miri awonsi'ki ayakon non 
esi puroroi po awarinpa pi',” ta'pu 
to' uya. 

33Sises uya to' ekama'po'pu, 
“Inu! si usan? Inu' yan si uyakon 
non?” ta'pu iya. 34To' si ene'pu 
iya, ka'pon amu! ereutapi'sa' tuwoi, 
miripan uya ta'pu, “Pusamoro 
usanon miri awonsi'ki uyakon 
non. 35in#' ri Papa e'to' i'se ku'nin 
esi miri uyakon pe miri awonsi'ki 
uparusi pe miri awonsi'ki usan pe, 
ta'pu iya. 


H 


Umi Pi' Te'sen Pantomu 
(Ma'siu 13:1-23; Uru' 8:4-15) 


4 1Sises kanan e'sara'tikaa'pu 
to! enupa pi' parau ku'piri 
piyau. Anpisin ton ka'pon amu' 
iwoi iyamurasa' kon esi'pu tu'ke ri. 
Miri pil, iyekanwa'tiipu kanau ya! 
ereutai' parau ku'piri kau, tanporo 
ka'pon amu' e'tane a'mun po, tuna 





m 3:28 Turon ni imenukasa' ton, isapema pe ri to! usauro'sa' ru'pu pi! Papa pil, tawon 


esl. 

e'pi po. 2Tu'kan pi' ri to! enupa'pu 
iya panton yai. To! enupa tuuya 
yau, ta'pu iya to! pi': 

3“Apune etati! Umi pi! te'sen 
utilpu kiyari ye! pinse'na 
tupa'karakai'!. 4Ipa'karaka iya 
koro'tau, turon ni ton uta'poku'pu 
asanta tal. Toron amu! uyee'pu 
miripan kon uya iku'pu. 5Turon 
ni ton uta'poku'pu ti! pe te'sen ya', 
eke pe pura te'sen non ya'. Inke 
pura iya'ta'pu, apune pura i'nau 
pura non esi ke. 6F'tane wui enu 
enu'sa' a'tai, ame! pe ipuru'pu iya 
miripan aiputa'pu, apune pura 
imi' ton utipi'sa' pura iyesi wenai. 
7Turon ni ton ite' ton uta'poku'pu 
tikukenan nu'ta', Iya'ta'pu, miripan 
etane iwitanuku'pu iya, miripan 
epeta'pu pen ni. 8Miri e'tane ri, 
taron ni ton uta'poku'pu waku non 
ya'!, miripan uwa'ta'pu, miripan 
epeta'pu turon ni ton esi'pu 30 
kaisa ri ite'kwa iteperu, turon ni 
60, miri awonsi'ki 100 kaisari ri 
ite'kwa e'to' airi inpimi'pu entai 
ri,” ta'pu iya. 

9Miri a'tai Sises uya ta'pu, “Kuri 
tupana ke na'ne' etato' ike, tiwi 
netai,” ta'pu. 

10Sises esi koro'tau tikin 
sari, isauroku etanin nu'san 
uyee'pu ipoitoru ton pokon pe 
ekama'pose'na, Fri ta iya e'kwa 
pe iyesi tukai'. 11 To! pi! ta'pu iya, 
“Amal! aino Papa e'to' esa! wanni 
pe e'tusa' iyena'nokon. E'tane 





MA! 4 


kamoro mi airon kon pi! tanporon 
ni usekama panton yai, 

12“ “to! uya ri enpitu miri 

etane waku pe to' uya 
ene pen ni, 
to' uya ri eta miri 

ito'ka'nukui'!ma pura ri. 

Miri kupu to' uya pe iyesi 
yau, to! era'ti nesii'no 
Papa winikui', 
miripan kon pi' nin 
nusentu'mai'no.” 

tasa' iya.” 

13 Miri a'tai, Sises uya ta'pu to! 
pil, “Seri pe! panton to'ka'nuku 
auya'nokon pura ri iyesi? Fri kasa 
ken si turon ni panton to'ka'muku 
kon pa? 14Umi pi! te'sen uya Papa 
Maimu pa'karaka. 15Turon kon 
ka'pon amu' esi ite' ipa'karakasa' 
uta'po'sa' asanta ta! kasa. Eta to! 
uya pe ri, Se'tan”? uyepu Main 
mo'kase'na to! ya' ipa'karakasa'. 
16Turon kon ka'pon amu' esi 
ite' ton ti! pona ita'po'sa' kasa. 
Main eta tuuya'nokon a'tai, inke 
pura ri to! uya anumu tepori'ma 
kon pe. 17E'tane to! mi! pura 
to! esi, inke to! uko'mamu 
pura iyesi. Fri ri anpokuma- 
nin miri pe pura kota'manin 
uye'sa' a'tai main uriya', inke 
pura to! e'nonka ipiyapai. 18Miri 
e'tane ri, turon kon ka'pon amu' 
esi miri ite' tikukenan nu'ta' 
ipa'karakasa' kasa, main etanin 
nan, 19e'tane tuuko'manto' kon pi! 





n4:12 Aisaya 6:9-10 
e'kwa pe. 


4:1 Bru! 5:1-3 

tuusewankamasan, ipurataaike' 
pe e'nito' nenku'tinu ton, miri 
awonsi'ki turon ni ton ni i'se to' 
e'to' uya main iwitanuku. Miri 
uya nin si iyepeta pura ikupu. 
20Turon kon nin si esi miri ite' 
waku non ya' ipa'karakasa' kasa. 
To' uya main eta, miri awonsi'ki 
to' uya ri anumu, miripan kon 
epeta 30, 60, miri awonsi'ki 100 
kaisari ri ite'kwa ipa'karakasa' 
ru'pu entai ri,” ta'pu iya. 


Raan'pu Pusau O'non 
(Gru' 8:16-18) 


21 Ta'pu iya to! pil, “Inu' ri pe! 
raan'!pu ewonn#'nin pusau o'koi' 
ituto' pe tuuya, miri pe pura e'nun 
nito' apon o'koi' ri? E'tane ru'ku, 
itapon pona pe! itunin pen imiri? 
22 Apune pura onansa' pe te'sen 
e'niponkato' pe ri iyesi; iwapu'tisa' 
pe te'sen epa'ka kipo'pona. 23 Kuri 
tupana ke na'ne' etato' ike, tiwi 
netai!” ta'pu iya. 

24Ta'pu iya kanan to! pi', 
“Inetanu kon pi! waku pe 
isenuminkati!. I'tuto' auya yai pe 
ri inkupu'pu yai iyena' itu mri— 
miri entai ri. 25fIng' ri itesa' pe 
te'sen repa miri miyari ri. Inu' ri 
iri esa! pen ni enapai imo'ka miri, 
itenawon nu'kwi ri,” ta'pu iya. 


Ta'tasen Itena'pi Pantomu 


26Sises uya kanan takaa'pu, 
“Papa e'to' esa! wanni pe esi 

miri ka'pon kiyari ye! pinnin 
tupa'karakai' tumainaru yau kasa. 
27Iye'muntane ri ewarupi nau, 
ipakasa' ri etane wyi nai, kiyari ye! 
ri ata miri, iri kasa iye'sa' tukai' 
iltu iya pura ri iyesi. 28 Non uya ri 
iya'tato' pe ikupu, miri awonsi'ki 
iyepetato' pe ri niri ikupu iya: 
wapiya ite' pe te'ton epa'ka, miri 
tupo, i'pai, miri awonsi'ki nin si iyi 
ton utaka. 29Iyaku'pusa' a'tai nin 
si, iye'sara'ti miri e'turawasoman 
pil a'tito' tuuya tumariyaru, si'kuru 
tato' ke, apune pura anunto' weyu 
e'seposa' pil,” ta'pu iya. 


Mosta' Itese' Kiyari Ye' Ena'pi 
Pantomu 
(Ma'siu 13:31-32, 34; 
tru! 13:18-19) 


30Takaa'pu iya kanan, “Fri kasa 
Papa e'to' esa! wanni pe esi ta? 
Fri rupi panton ekama, ekamanin 
pe? 31Mosta' ena'pi, aiko ru'kwi 
kuru kasa iyesi, inpiminu non 
ya'. 32 E'tane ipinsa' a'tai, iya'ta 
miri eke pe ri turon ni ye' ton 
umi yawon entai ri. Eke ton pe 
ri ipanta ton esi toron amu' ri esi 
iti'nu'kenanu yau,” ta'pu iya. 

33Sises uya tekareei ekama'pu 
ka'pon amu' pi' tu'kan ni seri 
warai'nan panton yai'ne, to! uya 
ito'ka'nuku poken. 34Panton 
tapurii! pura to! auro'ka iya poken 
pura ri iyesi'pu. E'tane tupoitoru 
ton pokon pe tesi a'tai tikin sari, 





4:21 Ma'siu 5:15, bru! 11:33 4:22 Ma'siu 10:26, Yru' 12:2 
4:24 Ma'siu 7:2: bru! 6:38 4:25 Ma'siu 13:12, 25:29: Uru! 19:26 

miri ta iya e'kwa pe iyesi tukai' 
ekama'pu iya to! pil, 


Sipa'sipa Ereutanuku'pu 
Sises Uya 
(Ma'siu 8:23-27; Uru'! 8:22-25) 


35Miri ko'mamiri pe ri, Sises 
uya, “Iratoi pona utinpai'nokon,” 
ta'pu tupoitoru ton pi'. 36 Anpisin 
ton ka'pon amu' nimi'pu to' uya. 
Sises e'to' iyau kanau ya' ipoitoru 
ton ekanwa'ti!pu, miripan kon 
uya ari'pu. Turon ni ton ni kanau 
amu' esi'pu moro. 37Pana' pe ri 
a'setun uyee'pu, sipa'sipa uya 
eke pe tuna anuku'pu kanau yau, 
isemu'nuku poken ni tuku'se. 
38 Sises esi'pu e'nun ni pi! iyaure 
yau, eke'nan tapon po. Ipoitoru 
ton uya enpaka'pu, miripan 
pi, “Ti'sa, ina pe! aputa pi! 
iusewankama pura ri iyesi miri?” 
ta'pu to' uya. 

39Sises e'mu'sa'kasa' uya a'setun 
eseremeku'pu, “E'paka'ki!” miri 
awonsi'ki sipa'sipa pi', “E'tutuika!!” 
ta'pu iya. Miri a'tai ri, a'setun 
ereuta'pu, miri awonsi'ki waku pe 
ri pata ena'pu. 

40Tupoitoru ton pi! Sises uya 
ta'pu, “Fri pil iyenari'numu kon? 
Anapurinu kon pura ri mari pe' 
iyesi miri?” ta'pu iya. 

4 E'tane to! etuipi'sa' esi'pu, 
“mul ri si puse ri ka'pon?” tukai' to! 
usekama'popitu'pu. “A'setun miri 
awonsi'ki sipa'sipa ri e'to' imaimu 
awiri!” ta'pu to' uya. 


j 





MA! 4, 5 


Makoi A'kwaru Yen Ka'pon 
Epi'ti'pu Sises Uya 
(Ma'siu 8:28-34; Hru' 8:26-39) 


5 1 Kerasin? amu! nono pona to! 
uti'pu, parau ku'piri ratoi pon 
kon. 2Sises ekanwakasa' koro'tau, 
ka'pon uruwai' apai iyepa'kasa' 
uya eporo'pu. Puse ri ka'pon yau 
makoi! a'kwaru esi'pu, 3miripan 
uko'mansa' esi'pu uruwai' koro'tau, 
inu! uya ri tauronpi'se enkurunpa 
poken pura ri iyenaka'sa' esi'pu, 
i'sen ke ri auronpitu poken pura 
ri. 4Inke ri ita ton miri awonsi'ki 
itemiyatu ton auronpitu'pu to! 
uya esi'pu i'sen amu' ke, e'tane ri 
miri ton ni i'kiripitu'pu iya, miri 
awonsi'ki wa'ka pun ni ti'ta pi! 
te'sen a'morupitu'pu iya. Inu! uya 
ereutanuku poken pura ri, ipan pe 
ri pana! pe iyesi'pu. 5Ewarupi' tau 
miri awonsi'ki wti nai ri usarin pil 
iyesi'pu uruwai' miri awonsi'ki wu! 
poro'ne ri, uki'pi'nanpi' ni pi! ri, 
tiwano' pe ri uta'tipi' ni pi! ti! ke. 

6Innonsi'ki Sises ensa' tuuya a'tai, 
iyeka'tumu'pu, miripan e'sekunka'pu 
irau. 7Miripan uki'p#numu'pu eke 
peri, “Sises, eke Papa Mumu, #ri pe 
ukup i'se me'an? Papa pil, Ikota'ma 
uya pen, ka'ki!” ta'pu iya. 8Seri ta'pu 
iya, apune pura Sises uya makoi 
a'kwaru pil, “Puse ka'pon yapai 
epa'kaki!” tasa' pi'. 

9 “Inu' iyese'?” ta'pu Sises uya ipi'. 

“Anpisin ton kuwayau amu' 
uyese',” tukai' eika'pu iya. 10Ipan 





p5:1 Turon ni ton inmenukasa' uya Katarens ta, turon ni ton inmenukasa' uya 


Kerukesens ta. 


45:2 makoi, miri pe pura iri, Kiri! maimu yau; v. 8, 13 yau ri niri. 

Sises ensa' tuuya a'tai, 
iyeka'tumu'pu ipiya!. (5:6) 


pe ri Sises pawana'ti pi' iyesi'pu 
miri pata yapai iri a'kwaru ton 
ennoko iya namai'. 

11 A'ko peri tu'kan kon ni peiruku 
amu' esi'pu enta'nan pi' i'kuru po. 
12 Sises pawana'ti'pu iri a'lkwaru 
ton uya peiruku amu' ya! tenno'to' 
kon pe iya. 13To' nin si utito' pe 
ikupu'pu iya miri. Iri a'kwaru ton 
nin si uti'pu miri ka'pon yapai 
peiruku amu' ya'. Tanporo ri nin 
si, 2,000 e'to' airon kon peiruku 
amu' e'turu'kwa'pu, miripan kon 
aputa'pu parau ku'piri ka'. 

14To' pa'sima pi! te'san ka'pon 
amu' eka'tumu'pu pata pona 
itekareei ekamase'na, umi yau'ne ri 
te'san pana'ti'pu to' uya. Iye'ku'sa' 
ru'pu ense'na ka'pon amu! 
uti'pu. 15To' uyee'pu Sises piya', 
miripan kon uya kuri ri anpisin 
kuwayau makoi a'kwaru yen pe 
te'sen ka'pon ene'pu iyepontisa', 
iyereutasa'! esi'lpu, waku pe 

iya'kwaru. Tanporo enari'ke' pe to! 
ena'pu miri pil. 16 Kamoro ennin 
n#'san uya ka'pon amu' pana'ti'pu 
iye'ku'sa'! makoi a'kwaru yen 
ka'pon pi! miri awonsi'ki peiruku 
amu' pi! ri niri. 17Miripan kon uya 
Sises ekama'po'pu itito' pe tunono 
kon apai. 

18Sises ekanwa'ti koro'tau 
kanau ya', makoi a'kwaru yen 
nu'pu ka'pon uya ekama'po'pu, 
“Aya'kiri utii'ya,” ta'pu iya. 
19F'tane Sises esi'pu iti i'se 
pura, e'tane, “Enna'poki apata 
ya'!, itonpa ton koro'ta'. Eke pe ri 
Itepuru nukupu'pu ipi' isentu'masa' 
ekamata,” ta'pu iya. 

20Miripan utilpu tanporo 
Te'ka'pores" poro, Sises nukupu'pu 
tupi' ekama pil, miri pi! tanporon 
kon usewansiuka'pu. 


Iyeri'sa' Uri'san Mure, 
Takuru'kenan Uri'san 
(Ma'siu 9:18-26, bru! 8:40-56) 


21 Sises enna'po'pt iye'kwiritu'pu 
parau ku'piri ratoi pona. Miri yau 
parau ku'piri ka'ta po, anpisin pe 
ri to! amura'pu iwoi. 22Isairas, 
Esuweru amu! usenupato' iwu' 
epuru uyee'pu, miripan Sises 
ensa' tuuya a'tai ita'mo'ka'pu 
i'ta piya'. 23Miripan ipan pe ri 
ipawana'ti'pu iya, “Aiko ru'kwi 
uyensi man takuru'ke, iyeri'kapu 
ri. Apune isi'ki, iyemiyatu 
inonkatanu'ki ipona, miripan 
usepi'tito' pe iyeriku namai',” ta'pu 
iya. 24Miripan Sises e'sara'ti'pu 





"5:20 Te'ka'pores—10 Kaisaron Eke Pata Ton ta e'kwa pe iyesi. 

iya'kiri. Miri a'tai, tu'kan kon ni 
ka'pon amu' uti'pu iya'kiri, to' uya 
iwonti'pu sen win''ne ri. 

25Miri yau, uri'san esi'pu 12 
kaisa ri wuipiya mun ennoko pi! 
iko'mansa'. 26Tu'kan kon ni ta'ta 
amul uya epi'ti tane, tupurataai 
ri enno'tane iya to! e'ma pil, 
e'tane tuusepi'ti pe ekama tane 
iya, miyari ri ipan pe ri iyena'pu. 
27Miripan uya ru'kwi Sises eta'pu, 
iyee'pu anpisin ton koro'tau 
ite'ma'pu pe. 28“Ipon nu'kwi ri 
a'pi'sa' uya yau, usepi'ti ri miri,” 
ta'pu iya ti'nau ru'kwi ri. 

29Ipon a'pitu'pu iya, miripan 
mun tautisen ereuta'pu miri a'tai 
ri. E'ne' pe iye'to' anpokumanin 
usepi'ti'pu. 

30Miri a'tai ri, Sises uya 
tumeruntiru epa'ka'pu i'tu'pu, 
miripan era'tipitu'pu anpisin 
koro'tau, miripan uya ta'pu, “Inu! 
upon a'pitui?” tai'ma. 

31 Ipoitort ton uya eiku'pu, “Ene 
auya pura pe' nai ka'pon amu' uya 
iwontisa'? Fri pe iyesi pil, “nu! 
uya'pitui?” ta auya?” 32E'tane ri 
Sises uya tenu tupitu'pu, inu! uya 
iku'sa' tukai'. 

33 Miripan uri'san uya i'tu'pu 
tupi' iye'ku'sa', miripan uyee'pu 
e'tititi'kai'ma ri tenari'mumu ke. 
Ita'mo'ka'pu i'ta piya', miripan uya 
tanporo ri i'napairon ekama'pt ipi', 
tupi' iye'ku'sa' ru'pu. 

34Sises uya ta'pu ipi', “Ma'non, 
anapurinu uya ri ikonekasa' miri 
waku pe. Enta si tuusewankamai' 

pura, iusepi'tisa' si miri 
iyewankamanin apai,” ta'pu iya. 
35Miri koro'tau, Isairas 
pana'tinin nan uyee'pu itiwu'! 
tawonsi'ki, miripan kon uya ta'pu, 
“Iyensi eri'ka'sa!' man. Ti'sa ri 
kusanpokumai,” ta'pu to' uya. 

36 Sises esi'pu to! maimu 
inetapai pura ri, e'tane ta'pu iya 
ipi, “Kenari'numui, e'tane apuriki 
riken,” ta'pu iya. 

37Miripan inu' ri uti i'se pura 
iyesi'pu ta'kiri, Pi'ta, Isens miri 
awonsi'ki iyakon Isaan niken. 
38To' uyee'pu itepuru iwu' tah, 
miri yau Sises uya tuutano'masan 
eke pe ri ene'pu, pokoi pe ri 
tuuki!pi'nunpi'se ri tuukaran- 
san eta'pu. 39 Miripan ewomu'pu, 
ta'pu iya to! pil, “Iri pe iyesi pi! 
tanporo ri autano'ma kon seri? 
Fri pi! aukaramu kon? Mure eri'sa' 
pen, iye'mumu riken,” ta'pu iya. 
40 Miripan kon e'sara'ti'pu uta'kirin 
pil ipi'. 

Tanporo to! enpa'ka'pu iya, mure 
kuipanua miri awonsi'ki isan miri 
awonsi'ki osoruwawon kon niken 
tupoitoru ton pokon pe iyewomu'pu 
mure eri'sa' pata'se' airi. 41 Miripan 
uya i'mu'sa'ka'pu itemiyatu pi! 
ta'sii', “Tari'ta kun!” ta'pu iya 
(“Uri'san mure, e'mu'sa'ka', ta uya 
ipi',” ta tuuya e'kwa pe). 42Miri 
a'tai ri, iye'mu'sa'ka'pu, miripan 
e'sara'ti'pu usarin pi! (12 kaisaron 
iwuipiyaai pe iyesi'pu). Seri e'ku'sa' 
pil ipan pe to! usewansiuka'pu. 
43Sises uya ipan pe to' pi' ta'pu, 

“Kusekamatuu inu! yan pi! ri. 
Irepati' iri ru'kwi ri iyenta'nato' 
ipi' ke,” ta'pu iya. 


Sises Ewaruma'ti'pu 
Nasare' Pon Kon Uya 
(Ma'siu 13:53-58; Uru' 4:16-30) 
6 1Sises uya miri pata nimi'pu, 

iyenna'po'pu tuapata'se' 
ya', ipoitoru ton ni itonpa pe. 
2Sapa' e'seposa' a'tai, to! enupa 
pi' iye'sara'ti'pu Esuweru amu! 
usenupato' iwu' tau. Tu'ke ri 
ka'pon amu' esi'!pu miri yau, 
miripan eta tuuya'nokon a'tai, 
tanporon kon ni usewansiuka'pu. 
“Nai yau seri ton eporo'pu 
puse ri ka'pon uya?” tukai' to! 
usekama'popitu'pu. “Fri ri pu'ketu 
ke irepasa' pe iyesi? Fri kasa ri 
eke ri Papa turawasooi kupu iya? 
3Kiya'pinta pen pe' puse ri? Meri 
mure; Isens, Isoses, Isutas miri 
awonsi'ki Saiman pokon rui? Seri 
yau pe! upiyau'nokon iparusi ton 
pura nai?” ta'pu to! uya. Miripan 
kon ikinumu'pu ipi". 
4Sises uya ta'pu to' pi', “Ipata'se' 
yau riken, itonpa ton koro'tau miri 
awonsi'ki itiwu' ri tau pu'kena' 
nama pura iyesi,” ta'pu iya. 5Eke 
Papa turawasooi kupu iya poken 
pura ri iyesi'pu miri yau, e'tane 
ri temiyatu riken nonkapitu'pu 
iya tu'kan kon pen ka'pon amu' 
takuru'kena' nan pona, miripan 
kon epi'tipitu'pu iya. 6Ipan pe ri 
to! pi' isewansiukapitu'pu, apune 
pura apurito' to! uya pura iyesi pi'. 

Sises Uya 12 Kaisaron Kon 
Tupoitoru Ton Ennoko'pu 
(Ma'siu 10:5-15; Uru' 9:1-6) 


Miripan Sises utipitu'pu eke iwa 
ton pata ton kaisa ri'ne, ka'pon 
amu' enupapitu pil, 7Tupoitoru 
ton, 12 kaisaron kon tuki'mai' 
tupiya', to! enno'pitu'pu iya 
asa'ri'ne, miripan kon repa'pu iya 
to! meruntiru ke, makoi a'kwaru 
entai to' e'to' pe. 8Seri ton ke to' 
auro'ka'pu iya, “Fri ri kusatuu 
aya'kiri'nokon iuti kon koro'tau, 
teke'sen niken—tuwenantu ke 
pura ri, tepaikii ke pura ri, purata 
pura ri ipokuruti kon yau mutitui!. 
9Sapato yau ri e'ti'; tu'ke ipona 
ipon kon puro'pon yau ke'tuu,” 
ta'pu iya to! pil. 10To' auro'ka'pu 
iya kanan, “To' uya iyereutanu'sa' 
kon na'ne' airi ri, miri ri tuti tau 
me'tui! pata nimi auya'nokon 
pona ri. 11 Miri awonsi'ki pata uya 
iyereutanu'sa' kon pura iyesi yau, 
miri pe pura iyetapai'nokon pura 
ri iyesi yau, to' nimi auya'nokon 
a'tai a'ta kon mutiutipi'tui! Seri 
uya ri to' pana'ti miri Papa uya 
to! kotamato' oton ekamanin pe,” 
ta'pu iya. 

12Miripan kon uti'pu ka'pon 
amu' pi! itekare ekamase'na, 
to' era'tito' pe tumakooi kon 
apai. 13Miripan tu'ke ri makoi 
a'kwaru enpa'kapitu'pu to! uya, 
miripan kon uya tu'kan kon ni 
takuru'kena' nan karapaimapitu'pu 
to' epi'tipitu'pu to' uya. 





6:4 Isaan 4:44 6:11 Uru' 10:4-11; Inkupu'pu 13:51 

Isaan Pa'tes Uma'tasa' 
(Ma'siu 14:1-12; Uru' 9:7-9) 


14 Kin Era! uya seri eta'pu, apune 
pura Sises ese' enasa' esi'pu waku 
pe kuru ti'tusen pe. Turon kon” uya, 

“Isaan Pa'tes ri e'mu'sa'kasa' miri 
teriku'pu apai; miri wenai, eke 
Papa turawasooi kupu iya miri,” 
ta'pu to! uya. 

15Turon kon uya, “Iraisa kuri ri,” 
ta'pu. 

Turon kon uya ri kanan, “Pu'kena' 
kuri ri, penaro' kon pu'kena' amu! 
esi'pu waraino,” ta'pu. 

16 Era! uya etasa' a'tai, “Isaan 
Pa'tes sa'ne kuri ri ko! I'pai 
unakutu'pu, e'tane ito'pansa' 
teriku'pu apai!” ta'pu iya. 

17Apune pura Era! uya ri Isaan 
a'sito' pe ikupu'pu. Auronpi'to' 
pe to' uya ikupu'pu iya, miripan 
tuto' pe pariki'si tal. Era! uya 
seri kupu'pu Eratiyas wenai, 
tunmari'ma'pu takon Piri' no'pu pe 
ri iye'tane. 18Isaan Pa'tes e'pitu'pu 
Era! auro'ka pi', “Main awiri iwesi 
pe pura iyesi miri ayakon no'pu 
anunsa' auya na'ne',” ta'pu iya ipi'. 

19Miri uya Eratiyas ikimunpasa' 
esi'pu Isaan ni inwipai, e'tane 
ikupu iya poken pura iyesi'pu, 
20apune pura Era! esi'pu Isaan 
namanin pe, iwapu pe iyesi'pu 
iltu twuya ke, ipokena' pe, miri 
awonsi'ki waku pe. Isauroku 
eta twuya a'tai, ekamura ri 

iyenapi'pitu'pu miri ri e'tane 
imaimu inetapai iyesi'pu. 

21Miri yau nin si, iweyu 
e'sepokaa'pu miri. Tentu'pu weyu 
ru'pu a'tai, Era! uya enta'nan 
kupu'pu eke ton itepuru ton, soisa 
amul' epuru ton, miri awonsi'ki eke 
ton Kiyarari pata yawon kon ewe'to' 
iya. 22Eratiyas mure uye'sa' a'tai 
amanunse'na, imanumtu uya waku 
pe ri Era! kupu'pu miri awonsi'ki 
inki'ma'san niri. Miri pil, kin uya 
ta'pu uri'san pil, “I'se iwe'to' pi! ri 
uyekama'poki irepa uya miri ike,” 
ta'pu iya. 23Eke pe ri auro'ka'pu 
iya tunku'ton pil, “Inekama'po'pu 
ke ri irepa uya, a'sa'muyai itesa' pe 
e'to' pata ke ri,” ta'pu iya. 

24Miri pi! uri'san epa'ka'pu 
tusan ekama'pose'na. “Fri kuru ri 
ekama'po uya seri?” ta'pu iya. 

“Isaan Pa'tes i'pai ru'pu 
ekama'po',” tukai' eiku'pu iya. 

25 Miri a'tai ri, tuusenutii' uri'san 
enna'po'pu kin piya', “Urepa auya 
i'se e'ai' seri pe Isaan Pa'tes i'pai 
ru'pu ke parapi po!” ta'pu iya. 

26 Kin upokoita'pu tuusauroku'pu 
pil ipan pe, e'tane, apune pura 
ikupu uya kuru tasa' tuuya ru'pu pi! 
tunki'ma'san pana airi, inurunpa iya 
poken pura iyesi'pu. 27Miripan uya 
inke pura i'pairukanin ennoko'pu, 
Isaan i'pai ru'pu ne'to' pe iya. Iti'pu 
pariki'si ta', miripan uya Isaan 
i'pairuka'pu. 28 Miripan uya inee'pu 
parapi po, miripan uya ituru'pu 





6:14 Turon ni imenukasa', Kuri ri, tawon esi. 


6:15 Ma'siu 16:14; Ma! 8:28, bru! 9:19 6:18 Yru' 3:19-20 

uri'san ena', miripan uya ituru'pu 
tasan ena! 29Miri tetai', Isaan 
poitoru ru'san uyee'pu, miripan 
kon uya itekepu ari'pu, iu'na'tito' pe 
tuuya'nokon ti! akasa! uruwai' pe ya'. 


5,000 Kaisaron Kon Eweku'pu 
Sises Uya 
(Ma'siu 14:13-21; 
tru! 9:10-17: Isaan 6:1-14) 


30Enno'sa' kon enna'posa' 
amtra'pu Sises woi, miripan kon 
uya tanporo tunkupu'pu kon miri 
awonsi'ki to! enupa'pu tuuya'nokon 
ni ekama'pu. 31Miri yau, tu'ke ri 
ka'pon amu' uye'pitu miri awonsi'ki 
to' utipitu esi'pu, Sises miri awonsi'ki 
ipoitoru ton enta'nato' a'tai pura ri 
iyesi'pu. Miri uriya', to! pi! ta'pu iya, 
“Utinpai'nokon mi airi ri tu'kena'pi 
yau e'ni poken miri koro'tau 
iumoronkapu kon pa,” ta'pu iya. 
32Miripan kon e'sara'ti'pe utin pi! 
kanau yau tu'kena'pi pata ya'. 

33Tu'kan kon ni ka'pon amu! 
uya to! ene'pu, to! i'tu'pu to! 
uya kamoro pe. Miripan kon 
eka'tumu'pu tanporo pata ton 
apai'ne irawiri a'mun poro, miripan 
kon uya pata eporo'pu to' rawiri. 

34Sises ekanwakasa' uya tu'ke 


anpisin pe ka'pon amu' ensa' a'tai, 


ipan pe ri to! pi' isentu'ma'pu, 
apune pura to' esi'pu karimeru 
amu! esi tupa'simanin ke pura kasa. 
Miripan kon enupa pi! iye'sara'ti'pu 
tu'kan pi! ri. 

35Pata uko'mansa' a'tai, ipoitoru 
ton uyee'pt ipiya', miripan kon uya, 
“Pata uko'manka'sa'! kuru ri man, 
innon sa'ne seri pata ko,” ta'pu. 
36 “Ka'pon amu' enno'ki a'ko pan 
pari umi ton miri awonsi'ki eke 
iwa ton pata amu' ya'ne, tiwano' 
kon pe tenta'nato' kon ipi' e'mato' 
peto' uya,” ta'pu to' uya. 

37E'tane to! eiku'pu iya, 
“Imir'nokon pe ru'kwi ri to! irepati' 
to' enta'nato' ike ke,” ta'pu iya. 

Ta'pu to! uya ipi!, “Miri 
uya 8 kaisa ri kapui ka'pon 
e'turawasomasa' epe'pu' mo'ka miri! 
Miri kaisa ri ken pe! ennoko pureti 
pil to! ewe'to' pe?” ta'pu to! uya. 

38Sises uya to' ekama'po'pu, 
“Fri kaisa ri ru'kwi pureti nai 
ipiyau'nokon? Apune entanti'!,” 
ta'pu iya. 

To' uya ensa' a'tai, “5 kaisaron 
nu'kwi pureti miri awonsi'ki 
asa'ron kon nu'kwi moro! amu! 
man,” ta'pu to' uya ipi'. 

39Sises uya ta'pu tupoitoru ton 
pi, “Ka'pon amu! amuranu'pi'ti! 
tamu'kuru' ke'ne miripan kon 
ereutapi'to' pe wana! pona,” ta'pu 
iya. 40Ka'pon amu' ereutapitu'pu 
tamu'kuru' ke'ne 100 kaisa ri'ne 
miri awonsi'ki 50 kaisa ri'ne. 

4 Miripan Sises uya 5 kaisaron 
itekiino pureti miri awonsi'ki asa'ron 
kon nu'kwi moro! amu! anumu'pu. 
Ka'ta' tenu tutuse tenki ta'pu iya 
Papa pil, i'ikwi'pita'pu iya. Itaru'pu 





6:37 8 kaisa ri kapui ka'pon e'turawasomasa' epe'pu—200 tenariyas itese' Kiri! 
maimu yau. Tikin ni purata pun esi tikin ni wui yau turawaso pi! isenupasa' pen 


e'mato' ike. (Apune Ma'siu 20:2 enki.) 

iya tupoitoru ton uya ekanto' pe 
ka'pon amu' ena'. Miri kasa ri mari 
asa'ron kon nu'kwi moro! amu' 
kupu'pu iya to! kaisa ri to! e'to' pe. 

42Tanporon kon ni enta'na'pu 
ta'wetapi'se, 43miripan ipoitoru 
ton uya 12 kaisa ri pa'siki'ti 
pureti miri awonsi'ki moro! amu! 
tonpa'pu e'nonkasa' anuku'pu. 

44Warawoti'si amu! pureti pi' 
iyenta'nasa' kon tu'kanoro esi'pu 
5,000 kaisa ri. 


Sises Usari'pu Tuna Po 
(Ma'siu 14:22-33; Isaan 6:15-21) 


45Inke pura tupoitoru ton 
ekanwa'tito' pe kanau ya! ikuu'pu 
iya, to! utito' pe turawiri Pe'saita 
pona, anpisin enno'tane tuuya. 46 To! 
nimi tupo, wul pona iti'pu ipuremai'. 

47Miri a'tai ko'mamu pe pata 
enaka'tane, kanau esi'pu parau 
ku'piri aporo' po. Miri koro'tau, 
Sises esi'pu tikin sari amun po. 
48 Tupoitoru ton utanpokuma ene'pu 
iya, tukanwa kon i'kura i'se, apune 
pura a'setun uya to' kota'ma esi'pu 
to! winikui' tuuyepu ke. Awanakui', 
3 a'kura' miri pe pura 6 a'kura' ri to! 
piya! iyee'pu parau ku'piri puro'po. 
To! ri entaka iya esi'pu. 

49 E'tane parau ku'piri puro'po isari 
ene twuya'nokon a'tai, a'kwaru'pu 
pe to' uya ekama'pu, miripan kon 
upirorunpitu'pu, SOapune pura 
tanporo ensa' tuuya'nokon pi', 
miripan kon etuipitu'pu ipan pe. 

Inke pura Sises uya ta'pu 
to! pi, “Merunti pe e'ti!! Uri ri. 
Ketuipi'tuu,” ta'pu iya. 51Miri 
a'tai ri, iyekanwa'ti'pu kanau 

ya! to! piya'. Miri a'tai ri, a'setun 
ereuta'pu, miripan poitoru ton 
usewansiuka'pu, 52apune pura to! 
uya ito'ka'nu'sa' pura iyesi'pu iri 
kuru ta e'kwa pe pureti esi tukai', 
to! ewan ni usa'mantasa' esi'pu. 


Takuru'kena' Nan 
Epi'tipitu'pu Sises Uya 
(Ma'siu 14:34-36) 

583To' i#'kwiri'sa! a'tai, to! 
e'te'ka'pu Kenesare' airi, miripan 
kon uya tukanwa kon ewa'ti'pu 
miri yau. 54To' ekanwaka pe ri, 
ka'pon amu' uya Sises i'tusa' esi'pu. 
55Miripan kon eka'tunpitu'pu, 
tanporo miri pata nono yau'ne, 
miripan kon uya takuru'kena' 
nan epirinpi'sa' te'kwe' kon po 
nee'pu ipiya', miri airi iyesi tukai' 
etasa' tuuya'nokon airi. 56Miri 
awonsi'ki Sises utipi'to' air#ne— 
eke iwa ton pata amu', umi amu! 
awiri'ne ri—miripan ka'pon amu! 
uya takuru'kena' nan apitu'pu 
kurupo'po pi! e'nito' pata'se' 
ya', miripan kon uya ipan pe 
ipawana'ti'pu takuru'kena' nan 
uya ipon e'pi a'pi'to' pe, miripan 
tanporon kon a'pi'nin nu'san 
usepi'tipitu'pu. 


Waku Miri Awonsi'ki 
Waku Pen 
(Ma'siu 15:1-9) 


1Pari'si amu! miri awonsi'ki 

Main pi! enupanin nan iye'sa' 
kon Surusiran wini amurasa' esi'pu 
Sises woi, 2miripan kon uya turon 
kon ipoitoru ton enta'na ene'pu iri, 
ikorukasa' pen temiyatu kon ke. 

3(Pari!si amu! miri awonsi'ki 
Esuweru amu' kamoro tenta'nasan 
pen temiyatu kon korukasa! 
tuuya'nokon pura iye'tane tepuru 
kon eseru awiri. 4Fri ri kurupo'po 
iwu' tapai ine'sa' pil, to' enta'na pen 
wapiya kuru ikorukasa' tuuya'nokon 
a'tai riken to! enta'na," miripan kon 
uya tenupa'pu kon ni kupu iye'to' 
awiri Papa enu yau, tukoku kon, 
terin kon, ka'pa konekasa' tu'sawu 
kon, miri awonsi'ki te'kwe' kon 
amu' ri koruka.”) 
5Miri pi! Pari'si amu! miri 
awonsi'ki Main pi! enupanin nan 
uya Sises ekama'po'pu, “Tri pe 
iyesi pi! ipoitoru ton esi pura iyesi 
uyepuru kon eseru ru'pu awiri, 
e'tane iri ri temiyatu kon ke to' 
enta'na?” ta'pu to! uya. 
6Sises uya to! eiku'pu, 
“Ipoken ni Aisaya usauroku'pu 
ipi'nokon, waku pe te'ku'san pi'; 
iye'menukasa' na'ne': 
“ Pusamoro uya tunta kon ke 
riken unama; 
e'tane inni ri to' ewan esi 
upiyapai. 
7 To' ipurema upil Fri epoton 
kon kasa ri: 
to' usenupato' esi ka'pon 
amu' uya to! enupa'pu 
iyawiri to! e!to!”” 
tukai'. 8 Imiri'nokon uya Papa uya 
ayapiyontito' kon apuri pura iyesi, 

e'tane ka'pon uya iyenupato' kon 
apuri auya'nokon niken,” ta'pu iya. 
9Miripan uya ta'pu to' pi', 
“Teseru ke kuru iwesi kon Papa 
Maimu nonka kon pa, iyeseru kon 
awiri iwesi kon pa! 10Mosi' uya 
tasa', Ikuipunu miri awonsi'ki asan 
inamaki,“ miri awonsi'ki, Inu' ri 
tukuipunu miri awonsi'ki tusan ni 
pa'nu'nin wito' pe iyesi.” 11 F'tane ta 
auya'nokon, ka'pon uya tukuipunu 
miri pe pura tusan pil ta pe iyesi 
yau, ‘Fri ri ipika'tinin pe uwini 
ineporonu pan e'tane Kapan pe 
man (Papa ena' iye'tuka'sa' man ta 
e'kwa pe), 12miri si #ri ri kupu iya 
poken pura tukuipunu miri pe pura 
tusan iwano' pe ikupu auya'nokon. 
13Miri kasa si ipura Papa Maimu 
kupu auya'nokon iyeseru kon min 
wini ri iyi'kwiri'pi'sa! ke. Miri 
awonsi'ki tu'ke ri inkupunu kon 
man seri warai'nan,” ta'pu iya. 


Iri Pe Ka'pon Ku'nin 
(Ma'siu 15:10-20) 


14Sises uya anpisin ton ni 
ki'makaa'pu kanan tupiya', miripan 
uya ta'pu to! pil, “Apune uyetati', 
tanporo imiri'nokon, miri awonsi'ki 
se ito'ka'nu'ti!. 15Miri yau iri ri 
tewonsen pura iyesi miri ka'pon ya! 
kipo'ponsi'ki iri pe iku'se'na, e'tane 
ka'pon apai iyepa'kasa' uya iri pe 
ikupu,”? ta'pu iya. 





«7:4 Turon ni imenukasa', Fri ri pi! to! enta'na pura iyesi kurupo'po iwu' tapai tuuye'sa' 


kon tupo wapiya tekorukasa' kon a'tai riken to' enta'na, tawon esi. 
imenukasa' ton yau, te'kwe' kon amu! ri, tawon pura iyesi. 
77:10 E'sotas 21:17, Ripaiti'kas 20:9 


“7:10 E'sotas 20:12, Isu'taronomi 5:16 


"7:4 Turon ni 
w7:7 Aisaya 29:13 


27:15 Taron ni imenukasa' ton uya v. 16 ke iponantisa' se kasa: 16 Miripan tupana ke 


iwesi kon a'tai etati'. (Apune Ma' 4:23 enki.) 

17Miripan uya anpisin ton ni 
nimi'pu, iti'pu iuti tal, miripan 
ipoitoru ton uya ekama'po'pu seri 
panton pi'. 18“Ito'ka'nu'nin nan pe 
pura ri pe' iwesi kon? Ene auya'nokon 
pura pe' iyesi, iri ri kipo'ponsi'ki 
tewonsen ka'pon ya! uya, iri pe ikupu 
pura iyesi? 19 Apune pura iti pen miri 
itewan ya! etane iti miri iwenu'pi ya!, 
miripan epa'ka ipun apai,” ta'pu iya. 
(Sises uya seri ta'pu, tanporo ri sane 
kiyari esi miri ko enta'nan nito' ipi' pe, 
ta tuuya e'kwa pe.) 

20Miripan uya ri ta'pu, 
“Nepa'kayai'ne' ka'pon yapai uya 
nin ikupu miri iri pe. 21 Apune 
pura ka'pon amu' ewan yapai iri 
isenuminkato' epa'ka, tekuma- 
sen pe, ama' e' pe, te'wisen pe, 
22iyemari'masa' ekumankanin pe, 
mentaino pe, e'wipaino, enku'tinin ye! 
pe, iri ku'nin pe ri, tikintai', teseru'tii! 
ka'pon pi! tuusauro'sen pe, mi pe ri 
te'ku'sen pe, miri awonsi'ki itaikwaru 
pura te'sen pe. 23 Tanporo seri ton 
makoi eseru ton epa'kasa' ka'pon apai 
uya iri peri ikupu,” ta'pu iya. 


Uri'san Mure Epi'ti'pu 
Sises Uya 
(Ma'siu 15:21-28) 


24Sises uya miri pata nimilpu 
pata Taya itese' pu'ku pona," 
miripan ewomu'pu iuti tal, inu! uya 
ri ti'tu i'se pura ri iyesi'pu, miri 
yau iyesi tukai'!, etane iye'so'namu 
poken pura ri iyesi'pu. 25Inke pura 

ri etasa' tuuya a'tai, aiko ru'kwi 
makoi’ a'kwaru yen imure uri'san 
uyee'pu i'ta piya! atalmo'kai'!. 26 Puse 
ri uri'san esi'pu ka'kuran pe, turon 
ni pata winon, iyentusa' Poni'siya, 
Siriya yawon yau, miripan uya Sises 
pawana'ti'pu iri a'kwaru enpa'kato' 
pe iya tumure yapai. 

27“Wapiya mure amu! 
nenta'nakapti tanporo i'se te'to' 
kon pe, apune pura ipoken pura 
iyesi mure amu! yu pureti eno'ma to! 
ikun non pero amu' ena!” ta'pu iya. 

28“Ewai!, Epuru, e'tane 
pero amu' tepara o'non kon ni 
mure amu' i'kiyari punu'pi pi! 
tenta'nasan ko,” ta'pu uri'san uya. 

29 Sises uya ta'pu ipi', “Miri kasa 
uyei'sa! auya pil, enna'poki pata 
pona; iri a'kwaru utikaa'pu man 
imure yapai,” ta'pu iya. 30Miripan 
si enna'pokaa'pu pata pona, 
miripan uya tumure e'pirinkasa' 
te'kwe' po eporo'pu, iri a'kwaru ri 
si epa'kakaa'pu esi'pu iyapai. 


Ipana Pun, Imaimu Pun 
Ka'pon Epi'ti'pu Sises Uya 


31 Sises utilpu pata Taya pu'ku 
poi, miripan uti'!pu Saitan poro 
parau ku'piri Kiyarari poro, iti 
esi'pu Te'ka'pores“ nono awiri'ne 
ri. 32 Turon kon ka'pon amu' uya 
ipana pun, tuusauro'sen pen 
ka'pon nee'pu, miripan kon uya 
Sises ekama'po'pu temiyatu tuto' 
pe iya ipona. 





“7:24 Tu'kan ni wapiya iwa imenukasa' ton uya: Taya miri awonsi'ki Saitan, ta. 


b7:25 makoi, miri pe pura iri, Kiri! maimu yau. 


kaisaron eke ton pata amu' ta e'kwa pe. 


“7:31 Te'ka'pores ta miri 10 

33Miripan ari'pu iya anpisin 
ton piyapai tikin sari, temiyatu 
muku'pi turu'pu iya ipana ya', miri 
awonsi'ki iyeta'ta'pu, miripan uya 
iyani a'pitu'pu. 34Miripan Sises uya 
tenu turu'pu ka! winikui'!, miripan 
uya e'se'ne' pe teruparu enpa'ka 
pe ta'pu iya ka'pon pi', “E'pa'ta!” 
(“Ata'koka'!” ta e'kwa pe). 35Miri 
a'tai ri, ipana uta'koka'pu, iyani 
ekoneka'pu, miripan usauroku'pu 
ri anpokumanin pura ri. 

36Miripan kon ni panama'pu 
iya, ipi' to! usauro'pitu namai' inu! 
yan pokon pe ri, e'tane miyari ri to' 
apiyo'ma tane iya, miyari ri to! uya 
ekama'pu. 37Miripan tanporon kon 
ni etanin nu'san usewansiuka'pu ipan 
peri: “Fri kasa waku pe ri tanporon 
ni kupu iya. Ipana pun koneka iya 
etanin pe, imaimu pun koneka iya 
tuusauro'sen pe!” ta'pu to! uya. 


4,000 Kaisaron Kon Eweku'pu 
Sises Uya 
(Ma'siu 15:32-39) 

8 1Inke kuru pura ri miri tupo, 

turon kon kanan anpisin ton 
amurakaalpu. To! enta'nato' ipi' 
pura iyesi pil, Sises uya tupoitoru 
ton ki'ma'pu tupiya', miripan uya 
ta'pu, 2“Usentu'mayai' pusamoro 
ka'pon amu' pil, apune pura uya'kiri 
to! elsa! pil osoruwau wui, miripan 
kon enta'nato' ipi' pura ri si iyesi. 
3To' enno'sa' uya a'tai to' tewe'se 
pura pata pona to! nin utipitu miri 
yai tuuti kon koro'tau apune pura 
turon kon uye'sa' inni ri,” ta'pu iya. 

4Ipoitoru ton uya ekama'po'pu, 
“Nai yau ri ta'kenan yau pusamoro 
ka'pon amu' ewe'to' ike eporo 
seri?” ta'pu to' uya. 

5“f'ri kaisa ri pureti nai 
ipiyau'nokon?” ta'pu Sises uya. 

To! uya eiku'pu, “7 kaisa ri 
riken,” ta'pu to' uya. 

6Anpisin ton apiyo'ma'pu iya to' 
ereutapi'to' pe non pona, miripan 
7 kaisaron nu'kwi riken itekiino 
pureti anumu'pu iya, tenki ta'pu 
iya Papa pil, miripan i'kwi'pitu'pu 
iya. Ituru'pu iya tupoitoru ton 
ena', to' uya ekanto' pe anpisin ton 
ena', miripan ni kupu'pu ipoitoru 
ton uya. 7To' piyau kanan aiko 
ton nu'kwi tu'kan kon pen moro! 
amu#' esi'pu. Miri pi! tenki ta'pu 
Sises uya, miripan kon ekanto' pe 
tupoitoru ton uya kanan ikupu'pu 
iya. 8-9Tanporon kon enta'na'pu 
ta'wetapi'se, miri yau 4,000 kaisa ri 
ka'pon amu' esi'pu, miripan ipoitoru 
ton uya ipu'ku ru'san iye'nonkasa' 
ru'pu enti'pu 7 kaisaron pa'siki'ti 
tupe'ke'ne. Sises uya nin si ka'pon 
amu' ennoko'pu miri, 10miripan 
ekanwa'ti'pu kanau ya! miri a'tai ri 
tupoitoru ton pokon pe, miripan kon 
uti'pu Tarumanu'ta nono pu'ku pona. 


I'tuto' Ipikiri Ekama'po'pu 
(Ma'siu 12:38-42: 16:1-4) 

11 Pari'si amu' uyee'pu miripan 
kon e'sara'ti'pu Sises ekama'popitu 
pi. 'tupitu pe to! uya ekama'po'pu 
i'tuto' ipikiri Epun winon 
pi'. 12Sises uya e'se'ne' pe teruparu 





8:11 Ma'siu 12:38, Uru' 11:16 

enpa'ka'pu, miripan uya ta'pu, 
“Fri pe iyesi pi! seri a'taino kon 
uya eke Papa turawasooi, ui'tuto' 
twuya'nokon ipikiri ekama'po? 
I'napairon ekama uya ipi'nokon, 
miri waraino i'tuto' ipikiri turu 
pen ni,” ta'pu iya. 13Miripan kon 
tuninse iyenna'po'pu kanau yah, 
miripan e'kwiritu'pu iratoi pona. 


Pari'si Amu! Miri 
Awonsi'ki Era! Uya Purowa 
A'sarutanu'to' Ike 
(Ma'siu 16:5-12) 


14Ipoitoru ton upu'tikaa'pu 
esi'pu tu'ke pureti ari to! uya pura, 
tikin ni riken to' piyau iyesi'pu 
kanau yau. 15 “Ti'tui' e'ti'; tense 
e!ti! Pari'si amu! miri awonsi'ki Era! 
uya purowa a'sarutanu'to' ike pi',” 
tukai' to' panama'pu iya. 

16To' e'sara'ti'pu usauro'ni pi! 
tiwano' kon pe. “Apune pura pureti 
pura iyesi pi! isauroku miri,” ta'pu 
to' uya. 

17To' usauro'to' iltu tuuya pi! to! 
ekama'po'pu iya, “Tri pi! ausauroku 
kon pureti pura iwesi kon pi'? Ene 
auya'nokon pura ri pe', miri pe 
pura ito'ka'nuku auya'nokon pura ri 
pe' iyesi? Iyewan kon ni usa'manta? 
18Tenu ke ri pe' iwe'tane'nokon 
ene auya'nokon pura iyesi? Tupana 
ke ri, etane eta auya'nokon pura 
ri? Iyenu kon yau pura nai? 195 
kaisaron pureti si'kwi'pi'taine' a'tai 
5,000 kaisaron kon ka'pon amu! 
iwano' pe, #ri kaisa ri pa'siki'ti 





MA' 8 


amu' tupe'tipi'se ipu'ku ru'san 
mentita'tui?” ta'pu iya to! pil. 

“12 kaisa ri,” ta'pu to' uya. 

20 “Miri awonsi'ki 7 kaisaron 
pureti si'kwi'pi'taine' a'tai 4,000 
kaisaron kon ka'pon amu' iwano' 
pe, iri kaisa ri pa'siki'ti amu! 
tupe'tipi'se ipu'ku ru'san e'nonkasa' 
mentita'tui?” ta'pu iya. 

“7 kaisa ri,” tukai' to' uya eiku'pu. 

21 Ta'pu iya to! pil, “Ito'ka'nuku 
auya'nokon pura ri mari pe' iyesi?” 
ta'pu iya. 


Tenku'nan Epi'ti'pu 
Sises Uya Pe'saita Po 


22 To' uyee'pu Pe'saita pona, miri 
yau ka'pon amu' uya tenku'nan 
ka'pon nee'pu Sises piya', miripan 
kon uya ipawana'ti'pu a'pi'to' pe 
iya. 23Sises uya tenku'nan ari'pu 
itemiyatu pi' ta'sii' eke iwa pata 
yapai, miripan enu ya' teta'tapitu 
tupo, temiyatu turu'pu iya ipona, 
miripan uya ekama'po'pu, “Fri ri 
pe! menyan?” ta'pt iya ipi. 

24Miripan uya tenu turu'pu 
ka'ta', miripan uya ta'pu, “Ewai!, 
ka'pon amu' senyai', e'tane to! 
usene yui amu' usari kasa ri,” ta'pu 
iya. 

25Sises uya kanan temiyatu 
tukaa'pu itenu pona. Seri a'tai 
kuru si, waku pe itenu ena'pu miri, 
miripan uya tanporon ni ene'pu 
waku pe. 26Sises uya ennoko'pu 
ipata'se' ya', “Kenna'poi eke iwa 
pata pona,” ta'pu iya ipi'. 





8:12 Ma'siu 12:39; Uru' 11:29 8:15 Yru' 12:1 
8:18 Iseremaya 5:21; Isi'kiyeru 12:2; Ma' 4:12 

Pi'ta Uya Sises Ekama'pu 
(Ma'siu 16:13-20; bru! 9:18-21) 


27Miripan Sises miri awonsi'ki 
ipoitoru ton uti'pu eke iwa ton 
pata Sisariya Piri'pai oino' nan 
pona. Asanta tau to' ekama'po'pu 
iya, “Inu' pe esi tukai! ka'pon amu! 
nusauro'an?” ta'pu iya. 

28 To' uya entakanoma'pu, “Turon 
kon uya Isaan Pa'tes pe iwesi ta; 
turon kon uya Iraisa pe iwesi ta, 
turon kon uya kuru ri kanan pu'kena' 
amu' tonpa ta,” ta'pu to! uya. 

29 “E'tane si imiri'nokon, inu! pe 
ken si esi mukayatuu?” ta'pu iya 
to! pit, 

Pi'ta uya eiku'pu, “Imiri kuri ri 
Kurai4!” tukai'. 

30Sises uya to! panama'pu int! 
pi' ri to' uya tekama namai!. 


Tuuma'tato' Ekama'pu 
Sises Uya 
(Ma'siu 16:21-28; Uru' 9:22-27) 


31To' enupa pi! iye'sara'ti'pu, 
Ka'pon, Papa winon uya e'ne'! 
moronkato' oton eke pe ri, miripan 
ewaruma'tito' oton Esuweru 
amu' epuru ton uya ri, use'man 
nito' turawasomanin nan epuru 
ton amu' uya ri, miri awonsi'ki 
Main pi! enupanin nan uya ri niri, 
miripan wito' oton, miri awonsi'ki 

iye'mu'sa'kato' oton osoruwau wui 
tupo tukai'. 32 Seri ekama'pu iya 
waku pe kuru ri to! pil, miripan 
arilpu Pi'ta uya esereme'se'na. 
33E'tane Sises era'tisa' a'tai 
tupoitoru ton ense'na, miripan uya 
Pi'ta eseremeku'pu, “Upiyapai enta, 
Setan!” ta'pu iya. “Tusenuminkato' 
esi ka'pon usenuminkato' pe, Papa 
usenuminkato' kasa pura ri,” ta'pu 
iya. 

34Miripan uya anpisin ton 
kima'pu tupoitoru ton pokon pe 
tupiya', “mul! ri uyepu pe iyesi 
yau uye'ma'pu pe, tiwi tupi' ri 
twupu'tika'se, tukurusukuui 
tanunse nuyepui upikiri. 35 Apune 
pura inu! ri kuri twuko'manto'"f 
innonkapai pura na'ne' uya 
tuuko'manto' ri nonka miri, e'tane 
inu! ri tuuko'manto' nonka pi! na'ne' 
upikiri miri awonsi'ki waku itekare 
pikiri uya inonka pen miri. 36 Waku 
pe pe! ka'pon esi tanporo non pon 
eponin ta'kwaru nonkai'ma? Kane 
ku! 37Miri pe pura, iri turu iya 
ta'kwaru entakano' pe? 38inu' ri 
ipiyitu yau upi' miri awonsi'ki 
umaimu ton pil, seri iyemari'masa' 
ekumankanin nan miri awonsi'ki 
iri ton seri a'taino kon weyu 
a'tai'ne, Ka'pon, Papa winon niri 
ipiyitu miri ipi, tuuyepu a'tai 
tukuipunu meruntiru yau miri 





18:29 Kurai (Kiri! maimu yau); miri pe pura, Me'saya (Ipuru maimu yau), asa'ri ri 


mari iyesi, Papa Nanumu'pu ta e'kwa pe. 
eseru ewaruma'tinin ta e'kwa pe. 


8:33 Se'tan—Makoi ese! isakon, Papa 
18:35 Seri Kiri! maimu yau, ta'kwara ta e'kwa pe, 


miri pe pura uko'manto' ta e'kwa pe, v. 36 yau niri. 


8:28 Ma! 6:14-15; bru! 9:7-8 8:29 Isaan 6:68-69 8:34 Ma'siu 19:38: Uru'! 14:27 


8:35 Ma'siu 10:39, Uru' 17:33, Isaan 12:25 

awonsi'ki waku ton ni inseru amu! 
pokon pe,” ta'pu Sises uya. 
1Miripan uya ta'pu to! pi', 
“I'napairon ekama uya ipi'nokon, 
seri yau iye'soto'pi'sa' name! nan 
tonpa ton eri'to' oton pen ni Papa 
e'to' esa! wanni pe uyepu merunti 
pe ene tuuya'nokon rawiri,” ta'pu iya. 


Sises Uta'kwaka'pu 
(Ma'siu 17:1-13; Uru! 9:28-36) 


26 kaisa ri wui tupo, Sises uya 
Pi'ta, Isens miri awonsi'ki Isaan 
pokon ari'pu ta'kiri. To! ari'pu iya 
ka'tawon ni wu' pona tu'kenan 
yau to' e'to' pe. Miri yau to' esi 
koro'tau, isensima'pu. 2Ipon 
ena'pu sirin pe aimu'ne, ipan pe 
ri aimu'ne inu! ri seri non pon 
uya ikorukasa' uya aimu'nakasa' 
entai ri. 4Miripan miri yau 
Iraisa miri awonsi'ki Mosi! pokon 
usenpoika'pu to! rakui', Sises 
auro'ka pi! to! esi'pu. 5Pi'ta uya 
ta'pu Sises pil, “Rapai, waku ri 
pan pe ri seri yau ina man. Tiwi 
osoruwau iiwu' kon oton amii 
ina — tikin ni iiwu' pe, Mosi' iwu! 
pe miri awonsi'ki Iraisa iwu' pe.” 
6(Miri ta tuuya tukai' iltu iya pura 
ri iyesi'pu, apune pura kuri ri 
miri awonsi'ki turon kon etuipi'sa!' 
esi'pu miri pi'.) 

7Miri a'tai, kapuru' usenpoika'pu, 
miripan uya to! niponti'pu. Main 
uyee'pu kapuru' apai, “Umu puse ri, 
Uni'munkanu. Imaimu etati'!” tawon. 

8Mi awiri tenu kon tupi'tane 
to! uya, inu! pura ri iyesi'pu. Sises 
riken esi'pu to! piyau. 

9Wu' ponsi'ki tuu'ti kon koro'tau, 
Sises uya ta'pu to! pil, “Inu' pi! ri 
inene'pu kon kusekamatuu, Ka'pon, 
Papa winon eri'sa' e'mu'sa'ka pu'ka 
pona ri,” ta'pu iya. 10Imaimu awiri 
to! esi'pu, etane tiwano' kon pe to! 
usekama'popitu'pu miri pil, Fri 
ta e'kwa pe, “eri'nisa' e'mu'sa'ka 
pu'ku pona ri,” ta esi tukai'. 

11 Miripan kon uya ekama'po'pu, 
“Fri pe ken iyesi pi! Main pi' 
enupanin nan uya Iraisa kuru uye'to' 
oton wapiya ta?” ta'pu to' uya. 

12To' entakanoma'pu iya, 
“T'napairi ri Iraisa uyepu wapiya 
tanporon ni konekai' iyesi'!pu ya'. 
Frito' pe iye'menukasa' Ka'pon, 
Papa winon ekota'mato' oton ipan 
pe miri awonsi'ki ewaruma'tito' 
oton ta? 13F'tane nin si ekama uya 
ipi'nokon, Iraisa uye'ka'sa', miripan 
pil i'se te'to' kon ku'sa' to! uya ipi! 
iye'menukasa' na'ne' kasa ri,” ta'pu 
iya. 


Warawo' Mure Epi'ti'pu 
Sises Uya 
(Ma'siu 17:14-21; Uru! 9:37-43a) 


14 Ipoitoru ton tonpa ton piya! to! 
uye'sa' a'tai, anpisin ton ni ka'pon 
amu' ene'pu to! uya to! oi. Main pi! 
enupanin nan e'sei'pitu esi'pu to! 
pokon pe. 15Sises ensa' tanporon 
kon ka'pon amu' uya a'tai, ipan 





29:5 Rapai, Ti'sa ta e'kwa pe 


9:7 Ma'siu 3:17, Ma! 1:11; Uru' 3:22, 2 Pita 1:17-18 9:12 Saira! 48:10 

pe ri to! usewansiuka'pu, miripan 
kon eka'tumu'pu ipiya', “Miyari” 
ka'se'na ipi'. 16 Taupoitoru ton 
ekama'po'pu Sises uya, “Fri pi! to! 
pokon pe iye'sei'pitu kon?” ta'pu 
iya. 

17Anpisin ton koro'tawon 
ka'pon uya eiku'pu, “Ti'sa, umu 
ne'sa' uya ipiya', apune pura iri 
a'kwaru esi iyau, miripan uya 
imaimu'kasa'!. 18 Miri iri a'lkwaru 
e'sara'ti a'tai, eno'ma iya non pona. 
Inta a'koronta, tuyi kititii'ma iya, 
miripan e'sitinka. #poitoru ton 
ekama'po'pu uya to! uya enpa'kato' 
pe, etane to' uya ikupu poken pura 
iyesi'pu,” ta'pu iya. 

19 “Fri si, apurinin nan pen ni 
seri a'taino kon! Fri pu'ku pona ri 
ipiyau'nokon esi? Fri pu'ku pona 
aya'kirnokon esi? Ine'ti! upiya',” 
ta'pu iya. 

20To! uya inee'pu ipiya'!. fri 
a'kwaru uya Sises ensa' a'tai, inke 
pura warawo' mure ennoko'pu 
iya yai. Ita'hmo'ka'pu non pona, 
miripan e'rakairakaima'pu, inta 
a'koronta'pu. 21 “Fri a'tai seri kasa 
iyesi e'sara'ti'pu?” ta'pu Sises uya 
ikaipunu pi'. 

“Mure pe iyesi'pu si'kiri ri,” 
ta'pu iya. 22“Inke ri iwini i'se 
iye'pi'sa!' miri teno'mapi'se apo! 
ya! miri awonsi'ki tuna ka'. Ina pi! 
isentu'ma', ina ipika't#!, ikupu auya 
poken iyesi yau,” ta'pu iya. 

23“Fri ta auya e'kwa pe iyesi, 
Ikupu auya poken iyesi yau, 

mtkayai'ne'? Tanporon ni e'kupu 
apurinin nan pil,” ta'pu Sises uya. 

24Inke pura warawo' mure 
kuipunu uya tuuki'pi'mumu pe, 
“Apuri uya ri, upika'tiki apurinin 
pe pura e'to' entai enato' pe!” ta'pu 
iya. 

25 Sises uya anpisin uyepu a'ko 
pe tupiya' ene a'tai, iri a'lkwaru" 
eseremeku'pu iya, “Ipana pun miri 
awonsi'ki imaimu pun a'kwaru, 
kuri ri warawo' mure apai epa'kaki. 
Miri tupo, iya! kanan kewomti,” 
ta'pu iya ipi'. 

26fri a'lkwaru upirorumu'pu, 
miripan uya warawo' mure 
ennoko'pu yai ipan pe, miripan 
epa'ka'pu. Warawo' mure esi'pu 
eke' kasa, miripan tu'kan kon uya, 
“Iyeri'sa!,” ta'pu. 27E'tane Sises uya 
warawo' mure anumu'pu itemiyatu 
pil, miripan e'mu'sa'ka'pu. 

28 Sises ewomu'pu tupo, ipoitoru 
ton uya ekama'po'pu ama'ai, “Fri 
pe ken si iyesi pi' ina uya enpa'ka 
pura iyesi?” ta'pu to! uya. 

29 “Fri pen ni, ipureman' uya 
riken seri rupi enpa'ka,” ta'pu Sises 
uya. 


Sises Kanan Usauro'kaa'pu 
Teri'to' Pi' 
(Ma'siu 17:22-23; Uru! 9:43b-45) 


30 Miri pata nimi'pu to! uya, 
miripan kon uti'pu Kiyarari 
poro. Sises esi'pu miri yau tesi 
tukai' inu! uya ri ti'tu i'se pura, 
3lapune pura tupoitoru ton 





19:25 iri a'kwaru, miri pe pura makoi a'kwaru 


19:29 Turon ni imenukasa' yau, 


ipureman miri awonsi'ki useruman tawon esi. 

enupa tuuya pil. Ta'pu iya to! pi', 
“Ka'pon, Papa winon eparankato' 
oton ka'pon amu' ena'. To! uya 
iwito' oton, e'tane itosoruwano 
wui pata'pu pe iye'mu'sa'kato' 
oton,” ta'pu iya. 32E'tane to! 
uya ito'ka'nuku pura ri iyesi'pu, 
iri ta iya e'kwa pe iyesi tukai', 
miripan kon enari'numu'pu miri 
pi! inekama'popai pura. 


Inu' Esi Eke Pe Kuru? 
(Ma'siu 18:1-5; bru! 9:46-48) 


33To' uti'pu Ka'paneyan 
pona. Tewomu tupo, Sises uya 
tupoitoru ton ekama'po'pu, “Fri 
pi! me'sei'pi'tuune' asanta tau?” 
ta'pu iya. 34E'tane to! uya eiku 
pura iyesi'pu, apune pura asanta 
tau inu! esi eke pe kuru tukai' to! 
e'sei'pitu esi'pu. 

35Sises ereuta'pu, miripan uya 
12 kaisaron kon tupoitoru ton 
ki'ma'pu, “Wapiya e'pai na'ne' e'to' 
pe iyesi, iu'matu yau miri awonsi'ki 
tanporon kon poitoru pe iye'to' pe 
iyesi,” ta'pu iya. 

36Temekon tutuse iwoi mure 
ta'sii' isoto'ka'pu iya to! koro'tau, 
miripan uya ta'pu to! pil, 37 “Ina! 
uya ri pusamoro mure amu! tonpa 
ereutanuku pe iyesi yau uyese' 
yau, uri ri ereutanuku iya pe 
iyesi; miri awonsi'ki inu! uya ri uri 
ereutanuku pe iyesi yau, uri riken 

ereutanuku iya pen miri, kuri 
uyenno'nin nu'pu kanan ereuta- 
nuku iya pe iyesi,” ta'pu iya. 


Inu! Ri Uyewa'nomanin Kon 
Pen Esi Uwenaino' Kon Pe 
(tru! 9:49-50) 


38“Ti'sa,” ta'pu Isaan uya, 
“Ka'pon ene'pu ina uya iyese' yau 
makoi a'kwaru ton enpa'kapi'nin. 
Iyereutato' pe ina uya ikupu'pu, 
apune pura uri'nokon tonpa pe 
pura iyesi pil,” ta'pu iya. 

39Sises uya ta'pu to! pi', 
“Kusereutanu'tuu, apune pura inu' 
ri eke Papa turawasooi ku'nin 
nu'pu uyese' yau usauroku poken 
pura iyesi miri tupo iri pe upil. 
40Uyewa'noma iya 'nokon pura 
na'ne' esi miri uwenaino' kon pe ri. 
41I'napairon ekama uya ipi'nokon, 
ing! ri tuna ke iwo'payai'ne'nokon 
uyese' yau apune pura Kurai'j 
iwano' pe iwesi kon pil, tepe'pu 
nonka iya pen kuru ri miri. 


Ka'pon Amu' Umakoita 
Emapu'ti 
(Ma'siu 18:6-9; Uru! 17:1-2) 

42 “Miri awonsi'ki inu! uya ri 
pusamoro uyapurinin nan aiko 
ton nu'kwi tonpa e'makoima 
emapu'tisa' yau, waku iwa pe 
ri iyesi parau ka' eno!ma eke ri 
a'nai' e'pato' ike ewa'tisa' ilmu 





19:41 Kurai (Kiri! maimu yau); miri pe pura, Me'saya (Ipuru maimu yau), asa'ri ri 


mari iyesi, Papa Nanumu'pu ta e'kwa pe. 


9:34 Uru' 22:24 9:35 Ma'siu 20:26-17; 23:11, Ma! 10:43-44; Uru' 22:26 
9:37 Ma'siu 10:40: Bru' 10:16: Isaan 13:20 9:40 Ma'siu 12:30, Uru' 11:23 


9:41 Ma'siu 10:42 

pi! esa! pe. 43iyemiyatu uya 
iye'makoima emapu'ti pe iyesi 
yau, a'tiki. Waku iwa pe ri iyesi 
itemiyatu pura esiilma tiwiri ri 
uko'man nito' ya! iyepa'ka a'tai, 
tanporo temiyatu ke ekota'man 
nito' ya! iuti entai, apo! usenk#'to' 
pen ni ya'.k 45Miri awonsi'ki a'ta 
uya iye'makoima emapu'ti pe 
iyesi yau, a'tiki. Waku iwa pe ri 
iyesi i'ta pura esii!lma tiwiri ri 
uko'man nito' ya! iyepa'ka a'tai, 
ti'ta ke iyeno'ma entai ya'!mu pun 
ekota'man nito' ya!.' 47łyenu uya 
iye'makoima emapu'ti pe iyesi 
yau, imo'kaki. Waku iwa pe ri 
iyesi miri tikin ni itenu tiwiri ri 
uko'man nito' ya! iyepa'ka a'tai, 
asa'ri itenu iyeno'ma entai ya'mu 
pun ekota'man nito' ya'. 48 Miri 
yau, 

“ ‘to! weruweei eriku pen ni, 

miri awonsi'ki apo' 

usenku'nuku pen ni.” 
49Tanporon kon ni e'ne'ne'ma miri 
apo' ke. 

50“Waiyo esi waku, e'tane 

ine'ne' pe pura iyenasa' yau, nai 
kasa ken si ine'ne' pe kanan iye'to' 
pe iku'kapu auya? Waiyo ikuti! 
ayau'nokon, tzusewankamai' pura 
iko'manti' itonpa kon amu' pokon 
pe,” ta'pu iya. 

No'pu Nonkato' Ekareei 
Ekama'pu Sises Uya 
(Ma'siu 19:1-12; Uru' 16:18) 
10 1Miri a'tai, Sises uya miri 
pata nimipu, miripan uti'pu 
Isutiya nono pe te'sen ya' tuna Isotan 
ratoi pon anpisin pe ri kanan ka'pon 
amu' uye'kaa'pu ipiya', miripan kon 
enupa'pt iya, teseru yau ri. 

2 Pari'si amu' tonpa ton uyee'pu 
ipiya', miripan kon uya i'tupitu'pu 
ekama'popitu tuuya'nokon wini, 

“Main awiri ri e'ni pe ri pe' iyesi 
ka'pon uya tuno'pu nonka a'tai?” 
ta'pu to' uya. 

3Sises uya to! eiku'pu to! 
ekama'po pe, “Tri tawon ken Main 
turu'pu Mosi' uya iyena'nokon?” 
ta'pu iya. 

4To' uya eiku'pu, “Mosi' uya 
itusa' ka'pon uya e'nonkan nito' 
karetaai tumenukai'! tuno'pu 
enno'to' petasa' iya,” ta'pu to! uya. 

5Sises uya ta'pu to! pi!, “Mosi' 
uya seri main menuka'pu, apune 
pura sa'man pe ri iyewan kon esi 
pi. 6E'tane iye'kapu epiya'ti yau, 
Papa uya warawo' miri awonsi'ki 
uri'san kaa'pu," tasa' iya. 7 Miri 

wenai, warawo' uya tukuipunu 
miri awonsi'ki tusan ninto' esi, 
miripan uta'siku tuno'pu ya!,? 


4 





k9:43 Turon ni imenukasa' ton uya v. 44 ke iponantisa' se kasa: Miri yau, “to! 


weruweei eriku pen ni, miri awonsi'ki apo! usenka'nuku pen ni.” 


19:45 Turon ni 


imenukasa' ton uya v. 46 ke iponantisa' se kasa: Miri yau, “to! weruweei eriku pen ni, 


miri awonsi'ki apo! usenku'nuku pen ni.” 
5:2 
iyesi. 


m9:48 Aisaya 66:24 
010:7 Turon ni imenukasa' ton, miripan kon uta'siku tuno'pu ya', tawon pura 


n10:6 Iseneses 1:27; 


9:43 Ma'siu 5:30 9:50 Ma'siu 5:13; Uru! 14:34-35 


10:4 Isu'taronomi 24:1-4; Ma'siu 5:31 

8 miripan asa'ron kon ena tikin ni 
ipun,? tasa' iya. Asa'ri to! esi pen, 
e'tane tikin ni to' esi. 9Miri pe iyesi 
pil, Papa na'siku'san isipona mo'ka 
ka'pon uya kuse'nin,” ta'pu iya. 

10To' enna'posa' a'tai iuti 
tal, ipoitoru ton uya seri pi! 
ekama'po'pu. 1 Fika'pu iya, “Inu! 
ri tuno'pu nonkayai'ne' miripan 
uya turon ni uri'san mari'ma 
ekuma pe iyesi tuno'pu piyapai. 
12 Miripan tutaan'!pu nonka iya 
pe iyesi yau miripan uya turon ni 
warawo' mari'ma yau, iyekuma pe 
ri iyesi miri,” ta'pu iya. 


Mure Amu' Purema'pu 
Sises Uya 
(Ma'siu 19:13-15; bru! 18:15-17) 


13 Ka'pon amu! uya mure amu! 
nee'pu Sises piya! to! a'pi'to' pe 
iya, e'tane ipoitoru ton uya to' 
eseremeku'pu. 14Sises uya ensa' 
a'tai, isakorota'pu, miripan uya 
ta'pu tupoitoru ton pil, “Tiwi 
mure amu! nuyepui upiya'!. To! 
kusereutanu'tuu, apane pura 
Papa e'to' esa! wanni pe esi 
pusamoro waraino kon iwano' pe. 
15J'napairon ekama uya ipi'nokon, 
inu! ri kuri Papa e'to' esa! wanni 
pe eporo iya pura na'ne' mure 
kasa te'se ewonto' oton pen 
ni ya!” ta'pu iya. 16 Mure amu' 
anumu'pu iya temekon pona, 
miripan kon pona temiyatu tutuse 
to' purema'pu iya. 





MA' 10 


Imaminke' Moineri'pi 
(Ma'siu 19:16-30; Uru! 18:18-30) 


17Utin pi! Sises e'sara'ti koro'tau, 
ka'pon eka'tunsa' uyee'pu, miripan 
e'sekunka'pu irau, miripan uya 
ekama'po'pu, “Waku, Ti'sa, iri 
kuru ku'to' uya esi tiwiri uko'man 
nito' epoto' pe uya?” ta'pu iya. 

18 “Fri pe iyesi pi! Waku tukai' 
uyesaku auya?” tukai' Sises 
uya eiku'pu. “mul! waku pura ri 
iyesi, e'tane Papa riken. 19 Mosi' 
numenuka'pu i'tu auya: “nu! ri 
ku'winii, iyemari'masa' uri'san 
kusekumankai, ama' pe kesii, 
kasi pe ka'pon pi! kasaurokui, 
enku'tinin pe kesii, ikuipunu miri 
awonsi'ki asan inamaki,? tawon, 
ta'pu iya. 

20“Ti'sa, tanporo ri seri ton 
awiri elsa! man mure! esi'pu si'kiri 
ri,” ta'pu iya. 

21 Sises uya ene'pu i'nunka 
pe, “Tikin nan niken e'nonkasa' 
man. Tanporo ipiyau na'ne' 
ikurupo'pomata, miripan epe'pu 
turu pa entu'manin nan ena'. Miri 
a'tai nin si, imaminke' pe iwesi 
miri Epun po. Miri ku'sa' auya 
tupo, upikiri iuyepu pa,” ta'pu iya 
ipi'. 

22 Miri eta iya a'tai, ika'ni' pura ri 
itemu' ena'pu. Pokoi pe iti'pu, apune 
pura eke pe kuru itimamin esi'pu. 

23Sises uya tenu tupitu'pu, 
miripan uya ta'pu tupoitoru ton pi', 


7, 





r 10:8 Iseneses 2:24 
10:12 Ma'siu 5:32; 1 Koren 7:10-11 


410:19 F'sotas 20:12, Isu'taronomi 5:16-20 
10:15 Ma'siu 18:3 

“Saman pe kuru ri iyesi, imaminke' 
ton epa'ka poken pura Papa e'to' 
esa! wanni pe ya!” ta'pu iya. 

24 Ipoitoru ton usewansiuka'pu 
imaimu pil. E'tane Sises uya 
takaa'pu kanan, “Mure amu', 
salman pe kuru ri iyesi Papa 
e'to' esa! wanni pe ya! epa'kan 
poken pura. 25Sa'man pe pura ri 
kiyameru epa'ka akusa enu euta 
awiri, imaminke' epa'ka Papa e'to' 
esa! wanni pe ya! entai,” ta'pu iya. 

26Ipan pe miyari ri miri pi! 
ipoitoru ton usewansiuka'pu, 
miripan kon usekama'popitu'pu, 

“Inu! kuru ken si epika'ti?” tukai'. 

27To' enei'ma Sises uya ta'pu to! 
pil, “Ka'pon pona sa'man pe iyesi, 
e'tane Papa pona tanporo sa'man 
pe pura iyesi,” ta'pu iya. 

28Pi'ta uya ta'pu ipi', “Tanporon 
ni sa'ne ninsa' ina uya ipikiri 
tuutito' kon pe,” ta'pu iya. 

29 “I'Pnapairon ekama uya 
ipf'nokon,” ta'pu Sises uya, “inu! 
ri kuri tupata'se', takon non, 
tuparusi ton, tasan, tukuipunu, 
tumunki amu' miri pe pura 
tumainaru ninsa' iya na'ne', 
uri pikiri miri awonsi'ki waku 
itekare pikiri, uya 30eke pe ri 
tepe'pu eporo miri, seri pe na'ne' 
entai ri — tupata'se', takon non, 
tuparusi ton, tusanon, tumunki 
amu' miri awonsi'ki tumainaru 
ri miri awonsi'ki ewa'noman ni 
niri — miri awonsi'ki seri entah, 
tiwi ri uko'man nito' eporo iya. 
31 Tu'kan kon ni wapiya na'ne' 
nan e'to' oton iu'matu pe, miri 
awonsi'ki iu'matu pe iye'sa' kon 

nin si e'to' oton wapiya te'ton kon 
pe,” ta'pu iya. 


Itosoruwano Pe Sises Kanan 
Usauro'kaa'pu Teri'to' Pi! 
(Ma'siu 20:17-19; Gru' 18:31-34) 


32To' uti koro'tau Surusiran 
pona, Sises to! rawiri, ipoitor& ton 
usewansiukasa' esi'pu, to! pikiri 
te'san enari'nuntane. Sises uya 
kanan tupoitoru ton pantaka'pu, 
miripan uya tepi! te'ku'ton 
ekama'pu to! pil, 33 “Uti'nokon 
seri Surusiran pona. Miri yau 
Ka'pon, Papa winon eparankato' 
oton use'man nito' turawasoma- 
nin nan epuru ton miri awonsi'ki 
Main pi! enupanin nan ena', to! 
uya eno'mato' oton ima'tato' yah, 
miripan tuto' oton to! uya Esuweru 
amu' pen ena'. 34Kamoro uya nin 
si isapema miri, to! eta'tapitu ipona, 
to' uya ari'po'pitu, miri awonsi'ki to! 
uya iwini. Osoruwau wui pata'pu 
pe, iye'mu'sa'kato' oton,” ta'pu iya. 


Isens Miri Awonsi'ki Isaan 
Nekama'ponu 
(Ma'siu 20:20-28) 


35Miri a'tai, Isens miri 
awonsi'ki Isaan, Sepiti munki amu' 
uyee'pu ipiya'!, “Ti'sa, #ri ri ina 
nekama'poyai'ne' ipi' kupu auya 
i'se ina man ina iwano' pe,” ta'pu 
to! uya ipi'. 

36 “Tri ken kupu uya i'se me'atuu 
iiwano' kon pe?” ta'pu iya. 

37“Tiwi tikin ni iyenwo'netu 
wini miri awonsi'ki akamisi wini 
ina nereutai ayapon po iyereutasa' 
a'tai kurore po,” ta'pu to! uya ipi'. 

38“pPri pi! uyekama'po 
auya'nokon tukai' i'tu 
auya'nokon pura ri iyesi,” ta'pu 
Sises uya. “Sensiyai'ne' ken 
pe! ensi auya'nokon, miri pe 
pura iyepa'taisima kon ken pe' 
epa'taisimayai'ne' ike ke?” ta'pu 
iya. 

39 “Ina uya ri ikupu,” ta'pu to! 
uya. 

Sises uya ta'pu to! pi', 
“I'napairi ri unensinu ri ensi 
auya'nokon, iyepa'taisima kon ni 
epa'taisimayai'ne' ke. 40E'tane 
ereutapai me'atui'ne' uyenwo'netu 
miri awonsi'ki ukamisi wini kupu 
uya poken pura iyesi. Seri esi miri 
kamo to' ku'sa' nane! nan Papa 
uya ri pata'se' pe iyesi,” ta'pu iya. 

41 Kamo 10 kaisaron kon uya seri 
etasa' a'tai, Isens miri awonsi'ki 
Isaan pokon pi' to! usakorota'pu. 
42Sises uya tanporo to' amura- 
neku'pu, miripan uya ta'pu to! pit, 
“Itu auya'nokon ni kamo itepuru 
pe na'ne' nan ni esi miri Esuweru 
amu! pen epuru pe, miripan eke 
ton uya tumerunitiru kon apuri to' 
pi'. 43E'tane miri kasa iwesi kon 
pen. F'tane ru'ku, inu! ri esi yau 
eke pe enapai i'koro'tau'nokon 
e'to' pe iyesi ipoitoru kon pe, 
44miri awonsi'ki inu' ri esi yau 
wapiyaro' e! pe e'pai, tiwi nesii 
tanporon kon apiyo' pe. 45 Apune 
pura Ka'!pon, Papa winon uye'sa' 
miri tapiyo' pe e'nito' pe pen, 
e'tane apiyo' pe e'se'na, miri 
awonsi'ki tuuko'manto' tuse'na 





MA! 10 


tu'kan kon ka'pon amu' epe' pe,” 
ta'pu iya. 


Tenku'nan Epi'ti'pu Sises Uya 
(Ma'siu 20:29-34; bru! 18:35-43) 


46Iseri'ko pona to! uyee'pu. 
Sises miri awonsi'ki ipoitoru ton 
miri tupo anpisin ton ka'pon amu! 
uya miri eke pata nimi koro'tau, 
tenku'nan ka'pon, Pa'timeyas 
itese' ereutasa' esi'pu asanta ka'ta 
po eta'kwanun ni pi' (Timeyas 
mumu pe te'sen). 47Sises kuri 
ri Nasare' pon tawon etasa' 
twuya a'tai, uk#pi'nunpi' ni pi! 
iye'sara'ti'pu, “Sises, Tepi! pa ru'pu, 
upi' isentu'maki!” ta'pu iya. 

48Tu'kan kon uya ri 
eseremeku'pu e'pana iye'to' pe, 
e'tane ri miyari ri iki'pi'nunpitu'pu, 
“Tepi! pa ru'pu, upi' isentu'maki!” 
ta'pu iya. 

49Sises e'taku'ka'pu, miripan 
uya, “Iki'mati'!,” ta'pu. 

Miripan kon uya nin si iki'ma'pu, 
“Epori'ma'!! E'lmu'sa'ka!! #ki'ma 
iya,” ta'pu to! uya ipi'. 50Tupon 
puro'pon nin si eno'ma'pu iya 
miri, te'sanumtu pe iye'mu'sa'ka'pu, 
miripan uyee'pu Sises piya'. 

51“Fri kupu uya i'se me'an 
iiwano' pe?” ta'pu Sises uya ipi'. 

Tenku'nan ka'pon uya, “Rapai,” 
ennin pe kanan e'pai e'ai',” ta'pu. 

52“Enta, anapuriny uya 
iyepi'tisa! man,” ta'pu Sises uya 
ipi'. Inke pura ri, ennin pe iyena'pu, 
miripan nin si utilpu miri asanta 
tawiri Sises pikiri. 





"10:51 Rapai, Ti'sa ta e'kwa pe 

Sises Epa'ka'pu 

Surusiran Pona 

(Ma'siu 21:1-11; 

tru! 19:28-40: Isaan 12:12-19) 
1 1 1Surusiran eporo to! 
uya koro'tau, Pe'pake 
miri awonsi'ki Pe'tani ya' si 
to! uye'ka'sa' Are! Wupu pon, 
Sises uya asa'ron kon tupoitoru 
ton ennoko'pu 2tai'ma to! pi', 
“Entanti' iyentau'nokon nane! 
eke iwa pata ya', iya! iyepa'ka 
kon pe ri, miri yau eporo 
auya'nokon miri isa'ka'si mure 
ewa'tisa!, inu! uti'pu ipo pen 
ni. Teukai' mune'tui' seri ya!. 
3inu' uya ri iyekama'po kon yau, 
Frito' pe miri kupu auya'nokon?” 
tukai', Itepuru esi i'se inke pura 
inna'poto' pe tuuya ri, mukatui' 
ipi',” ta'pu iya. 

4Miripan kon utisa' uya isa'ka'si 
mure eporo'pu puroroi po asanta 
tau ewa'tisa' mura'ta piyau. Euka 
pi' to! esi koro'tau, Smiri yau 
iye'soto'pi'sa'! kon ka'pon amu! 
uya, “Fri kupu auya'nokon, kuri 
ri isa'ka'si mure meukayatui'ne'?” 
ta'pu to! pil. 6To' eiku'pu to! uya, 
Sises uya ta'pu kasa ri, miripan 
kon uya to' uya ato' pe ikupu'pu. 
7Isa'ka'si mure ne'sa' to' uya a'tai 
Sises piya', tupon kon tupitu'pu 
to' uya ipuro'pona, miripan po 
iyereuta'pu. 8 Tu'kan kon ka'pon 

amu' uya tapon kon ta'nuku'pu 
asanta tawiri, turon kon uya 
miri'tawon yui pantaru'p''sa' 
ta'nu'tane asanta tawiri. 9Kamoro 
to! rawiri twutisan miri awonsi'ki 
kamoro to' e'ma'pu pe tuutisan 
uk#pi'nunpitu'pu, 

“Usana!”: 

“Pori' ri kuri esi Itepuru ese! 

yau nuye'ai'ne!!” 

10 “Pori' pe ri emi ukuipunu 
kon Tepi' e'to' esa' 
wanni pe uyepu pi!” 

“Usana ka! entawon yau!” 
tukai'. 

11 Sises epa'ka'pu Surusiran 
pona, miripan uti'pu Esuweru 
amu! use'mato', ipuremato' iwu' 
tal, miripan uya tanporon ni 
enpitu'pu. Pata uko'manka'sa' pi! 
nin si, iyenna'po'pu miri Pe'tani 
pona 12 kaisaron kon tupoitoru 
ton pokon pe. 


Yui Pa'nuku'pu Sises Uya 
(Ma'siu 21:18-19) 


12Miri ema'sa' yau, Pe'tani poi 
to! enna'po koro'tau, Sises esi'pu 
iwan pe. 13Inni tare kenan, pi' e! 
ene tuuya pil, itiipu teperu ke pe! 
iyesi tukai' ense'na. Eposa' iya a'tai, 
iri eporo'pu iya pen ni, iyare ton 
niken, apune pura pi! weyu pe 
pura pata esi'pu,' 14miripan uya 
ta'pu pi! e! pi', “Tiwi si int! ri 
iyeperu na'nin kanan seri enta!,” 





s11:9 Usana! Ipuru amu! maimu, Pika'ti'! ta e'kwa iyenasa' apuripi'nito' yai pe; v. 10 


yau niri. 


:11:13 Pi' e' are enpu na'ki eporo tuuya tuni'ton tukai' Sises esi'!pu, teperu 


ke iyena rawiri. Itenpu pura si iyesi pil, Sises uya i'tu'pu tepetasen ye! pe pura iyesi 


tukai', miripan pa'nuku'pu iya. 

MA' 11 






“Pori! pe ri emi ukuipunu kon Tepi! e'to' esa! wanni pe uyepa pi'!” (11:10) 


ta'pu iya. Ipoitoru ton uya miri ta 
iya eta'pu. 


Sises Uti'pu Esuweru Amu! 
Use'mato', Ipuremato' Iwu' Ta! 
(Ma'siu 21:12-17; Uru! 19:45-48; 

Isaan 2:13-22) 


15Surusiran eporo pe, Sises 
ewomu'pu Esuweru amu! 
use'mato', ipuremato' iwu' pu'ku 
ta', miripan e'sara'ti'pu usennapi' 
ni pi, kurupo'po pi! miri yau 
te'san enpa'kapitu pi'. Purata 
ensimapi'nin nan tepuruti 
rawoipitu'pu iya miri awonsi'ki 
wako'wa amu' kurupo'pomanin 
nan apon ton ni, l6inu' uya 
ri tukurupo'pooi ari i'se pura 
ri iyesilpu miri awiri. 17To' 





enupa twuya koro'tau nin si, 
“Iye'menukasa' pura pe' nai: 
“ “Uiwu' esa'to' oton 
tanporon kon tupataron 
kon ipuremato' iwut 
tukai'? E'tane “ama' amu' en pe ri” 
iku'sa' auya'nokon,” ta'pu iya. 
18Papa ena! use'man nito! 
turawasomanin nan epuru ton 
miri awonsi'ki Main pi! enupanin 
nan uya miri eta'pu, miripan kon 
e'sara'ti'pu iwito' tuuya'nokon 
eseru warinpa pil, ipi' tenari'numu 
kon pil, apune pura anpisin ni 
usewansiukasa' pi' to' enupato' iya 
pi'. 
19Pata uko'mansa' a'tai, Sises 
miri awonsi'ki ipoitoru ton uti'pu 
pata yapai. 





“11:17 Eren 118:25-26 


"11:17 Aisaya 56:7; Iseremaya 7:11 

Usenupan Nito' Pi' E' Pi! 
(Ma'siu 21:20-22) 


20Awanakui' miri ema'sa' yau, 
to' uti koro'tau asanta tawiri, to' 
uya pi' e! ene'pu. Iyeri'sa' esi'pu 
siya ri imi' pona ri. 21Pi'ta enu 
ya! iyee'pu, miripan uya ta'pu 
Sises pil, “Rapai,” apune enki. Pi! 
e! anpa'nuku'pu useketasa!!” ta'pu 
iya. 

22 Sises uya eiku'pu, “Papa 
apurito' esa! pe e'ti". 23I'napairon 
ekama uya ipi'nokon; inu' uya ri 
se wul pil ta pe iyesi yau, ‘Parau 
ka' isennasikata, ikasimai'ma 
pura tewan yau, e'tane apurii'ma 
tumaimu awiri iye'kupu tukai', 
iye'kupu ri itiwano' pe. 24 Miri 
pi! ekama uya ipi'nokon, iri 
ri ekama'po auya'nokon a'tai 
iwipuremato' kon yau, apuriti' 
eposa' auya'nokon tukai', miri 
a'tai iiwano! kon pe ri iyesi. 
25Ipureman pi! iye'mu'sa'kasa' 
kon a'tai, miri koro'tau ekamura 
ri inu! pi! ri iwesi kon yau, ipi' 
isentu'mati', ikuipunu kon, Epen 
pon usentu'mato' pe amakooi kon 
pil,” ta'pu Sises uya." 

Sises Ekama'popitu'pu To' 
Uya 
(Ma'siu 21:23-27: Uru' 20:1-8) 
27Surusiran pona kanan 
to! enna'pokaa'pu. Sises usari 

koro'tau Esuweru amu' use'mato', 
ipuremato' iwu' pu'ku tau, Papa 
ena! use'man nito' turawasomanin 
nan epuru ton, Main pi! enupanin 
nan miri awonsi'ki Esuweru 
amu! epuru ton uyee'pu ipiya', 
28 miripan kon uya ekama'po'pu, 
“Fri meruntire wini seri ton kupu 
auya? Inu' uya seri merunti ke 
irepasa' seri kupu pa?” ta'pu to' 
uya. 

29Sises uya entakanoma'pu, 
“Tikin nan pi! ri iyekama'po uya 
'nokon. Uyei'ti', miri a'tai nin 
si ekama uya miri, miri wini 
umeruntiru tepose, seri ton kupu 
uya tukai', 30Isaan uya pa'taisiman 
nito—Epun winon pel, miri pe 
pura ka'pon amu' winon kati? 
Ekamati'!!” ta'pu iya. 

31Tiwano' kon pe to! 
usauroku'pu, “ “Epun winon, ta 
pe iyesi yau, Fri pe ken si iyesi pi! 
apuri auya'nokon pura iyesi'pu?” 
ta iya esi. 32E'tane, “Ka'pon amu! 
winon, ta pe iyesi yau,....” (To' 
enari'mumt ka'pon amu' pil, apune 
pura tanporon kon uya ri Isaan esi 
pu'kena' peta pi!) 

33 Miripan kon uya Sises eiku'pu, 

“Ina uya iltu pura man,” ta'pu to! 
uya. 

Sises uya ta'pu to! pil, “Apana'ti 
uya 'nokon pura ri niri iyesi miri, 
miri meruntiru wini seri ton kupu 
uya tukai',” ta'pu iya. 





“11:21 Rapai, Ti'sa ta e'kwa pe 


“11:25 Turon ni imenukasa' ton uya v. 26 ke 


iponantisa' se kasa: 26 E'tane tuusentu'masen pe pura iwesi yau, ikuipunu, Epun pon 


usentu'ma pura ri iyesi miri amakooi ton pi'. 


11:23 Ma'siu 17:20, 1 Koren 13:2 

Umi Esa' Pe Inonkasa' Kon 
Pantomu 

(Ma'siu 21:33-46; Uru' 20:9-19) 

1 2 1Panton yai to! auro'ka pi! 
Sises e'sara'ti!pu: “Ka'pon 

uya umi pimi'pu kure' itese', 
si'na' pe te'sen kiyari ye' ke. Iwoi 
iwekupiri'ti'pu iya, ikasu'kato' 
iyai aka'pu iya, miri awonsi'ki 
ipa'simato' awonsi'ki ka'tawon 
soto'pan juti ami'pu iya. Miripan 
nin si turu'pu iya miri umi pi! te'san 
ena', miripan uti'pu siya ri tupata'se' 
yapai. 2Iyaku'pusa' anumu weyu 
si e'seposa' a'tai, tupoitoru si 
ennoko'pu iya umi turu'pu tuuya 
itena' ton piya! ti'kiyari epose'na. 
3E'tane kuri ri a'si'pu to! uya, 
ipanta'ma'pu to! uya, miripan nin 
si ennoko'pu to! uya miri itemiyatu 
aru pura ri. 4Miri a'tai, turon ni 
kanan tupoitoru ennoko'pu iya 
to! piya', i'pai pi! nin si puse ri 
wipitu'pu to! uya miri, miripan iri 
pe ri to! uya ikupu'pu. 5E'tane ri 
kanan turon ni ennoko'pu iya. Kuri 
ri nin si wini'pu to! uya miri. Tu'ke 
ri turon kon enno'pitu'pu iya, turon 
kon ni panta'mapitu'pu to' uya, 
turon kon ni winii'ma. 

6“Tikin ni nin si inennokonu 
e'nonkasa' esi'pu, imu ri nin si, 
inimunkanu. ‘Puse ri, umu nin si 
nama to! uya miri, tai'ma nin si 
tanporon kon u'matu pe ennoko'pu 
iya. 

7“E'tane nin si to' uya ta'pu miri, 
tiwano' kon pe, ‘Puse ri kuru puse 

ri kiyari pata'se' anunton. Iwito' 
kon pe isi'ti', inanumuntu e'to' pe 
uiwano' kon pe, ta'pu to' uya. 8To' 
uya si a'si'pu, miripan winipu to! 
uya, miripan eno'ma'pu to' uya 
kiyari e'kwa apai. 

9 “Pri ken si kupu kari ri kiyari 
e'kwa esa' uya? Iyepu kamoro itesa' 
pe tunnonka'san wise'na, miripan 
uya nin si miri kiyari e'kwa turu 
miri turon kon ena'!. 10Itekare 
pe' iye'menukasa' ennin nan pen 
imiri'nokon: 

“Ti tuti aminin nan 
neno'ma'pu 
enasa' itekun airon ti! pe, 
11 Itepuru uya ri seri ku'sa', 
miripan esi waku pe 
kuru uyenu kon yau,” 
tukai'?” 

12A'sito' twuya'nokon ipikiri 
warinpa'pu to' uya, apune pura 
tupi'nokon ta iya e'kwa pe miri 
panton ekamasa' iya tukai' to! 
uya i'tu'pu. E'tane anpisin ton 
ka'pon amu! pi! to! enari'nmumu'pt, 
miripan kon uya nin si inimi'pu 
miri, to! uti'pu ipiyapai. 


Esuweru Amu' Uya Ri Pe' 
Purata Nonka Pata Esa! Ena'? 
(Ma'siu 22:15-22; Uru! 20:20-26) 


13Emennu'pu po iwa ri, Pari'si 
amu' miri awonsi'ki Era! pikiron kon 
ennoko'pu to' uya Sises eparantii' 
imaimu wini. 4To' uyee'pu ipiya', 
miripan kon uya ta'pu ipi', “Ti'sa, ina 
itu pi! man i'napairon ye! pe iwesi 
tukai'. Ka'pon amu! ri nensimanu 

pe pura iyeseru esi, apune pura inu! 
pe ri to! esi pi! temamasen pe pura 
iwesi, etane Papa eseru pi! enupan 
auya i'napairon awiri. Ipoken pe! 
iyesi Sisa ena! purata tutusen e'ma 
a'tai, kane kati? 15Ina uya pe' e'ma, 
miri pe pura ina uya e'ma pen ni 
kati?” ta'pu to' uya. 

E'tane waku pe to' e'ku'to' eseru 
i'tusa' Sises uya esi'pu, “Fri pe iyesi 
pi! usa'mapai iwesi kon? Apune 
purata pun? ine'ti' ento! pe uya,” 
ta'pu iya. 16To' uya purata pun 
nee'pu, miripan kon ekama'po'pu 
iya, “Inu' nai ipi'? Miri awonsi'ki 
inu! ese! nai ipi!?” ta'pu iya. 

“Sisa,” ta'pu to! uya. 

17Miri a'tai, Sises uya ta'pu to! pit, 
“Sisa iwano' ri ituti' Sisa ena', miri 
awonsi'ki Papa iwano' ri kanan turu 
auya'nokon Papa ena',” ta'pu iya. 

Miripan kon nin si 
usewansiuka'pu miri ipi'. 


Eri'ni Tupo E'lmu'sa'kan Nito' 

(Ma'siu 22:23-33; Hru! 20:27-40) 

18 Miri a'tai, Satu'si amu', eri'ni 
tupo e'mu'sa'kan pura ri iyesi tawon 
nan uyee'pu Sises ekama'pose'na. 
19“Ti'sa, Mosi' uya imenukasa' 
uiwano' kon pe, ka'pon rui eri'sa' 
yau, tuno'pu tunonkai' imunki 
pura, iyakon nu'pu uya ino'pu 
ru'pu mari'mato' pe iyesi, miripan 
kon umu'tato' pe turui iwano' pe. 
20 Moro 7 kaisaron kon isirunan 
esi'pu. Wapiyaro!' emari'ma'pu, 
miripan erika'pu innonkaton kon 
imunki amu' pura ri. 21Ipikiron 

nu'pu uya nin si ino'pu ru'pu 
mari'ma'pu miri, e'tane iyeriku'pu 
tuumu'tai! pura ri kanan. Miri 
kasa ri to! osoruwano pe te'sen 
esi'pu. 22Miri kasa ri tanporo 7 
kaisa ri to! esi'pu imunki amu' 
pura ri to! eri'pitu'pu. Kuri ri nin 
si uri'san eriku'pu miri to! e'ma'pu 
peri. 23 Eri'ni tupo e'mu'sa'kan nisa! 
a'tai, inu! no'pu pe ken si iyesi miri, 
apune pura sa'ne 7 kaisaron kon 
uya imari'mapi'sa'?” ta'pu to! uya. 
24 Sises uya ta'pu to! pil, “Ipoken 
pura pe' iwesi kon pen miri 
iye'menukasa' itekare miri pe pura 
Papa meruntiru iltu auya'nokon 
pura iyesi pi'? 25Iyeri'sa' kon 
e'mu'sa'kasa' a'tai, to! emari'ma 
pura ri iyesi, miri pe pura to! e'turu 
pen ni emari'man nito' yau, Epun 
pon kon, inseru amu' kasa to' e'to' 
oton. 26Iyeri'sa' kon e'mu'sa'ka 
tawon pi', Mosi' karetaai yawon pe' 
ensa' auya'nokon pura ri iyesi, yu! 
epo'tiipu tawon? Miri yau, Papa 
uya ta'pu ipi', “Uri kuri ri Epura'an, 
Aisi! miri awonsi'ki Seko' pokon 
e'to' itese' pi''“ 27Papa, iyeri'sa' kon 
e'to' itese' pi! pe iyesi pen, e'tane 
nurinan kon niken. Ipoken pura 
kuru iwesi kon miri,” ta'pu iya. 


Eke Kuru Iyawiri E'nito' 
(Ma'siu 22:34-40; Uru' 10:25-28) 


28 Main pi! enupanin nan tonpa 
uye'sa' uya to! usauroku etapitu'pu. 
Waku pe to' maimu ei'sa' Sises uya 
pil, ekama'po'pu iya, “Tanporon 
iyawiri e'nito' pe inonkasa' Main 

ton koro'tapai, nai esi eke pe kuru?” 
ta'pu iya. 

29Sises uya ta'pu ipi', “Se kuru 
seri eke, “Etati'! Esuweru amu! 
ru'kwi Itepuru itese' pi! e'nito' esi, 
tikin nan ni Itepuru, 30 Itepuru, 
itese' pi! iwe'to' i'nunkaki tanporo 
iyewan pokon pe, aya'kwaru pokon 
pe, iusenuminkato' pokon pe miri 
awonsi'ki tanporo imeruntiru 
pokon pe,” tawon. 31 Ipikiron esi se: 
“tonpa i'mankaki misi'nunkayai'ne' 
kasa, tawon. Seri ton iyawiri 
e'nito' entaino eke pura ri iyesi 
miri,” ta'pu Sises uya ipi'. 

32 “Ti'sa, waku pe kuru ei'sa' auya 
man, ipoken ni mukayai'ne' esi, Papa 
esi tikin nan ni, inu' pura ri iyesi 
e'tane kuri ri riken. 38I'nunkato' 
tanporo ewan wanni pokon pe, 
ito'ka'nu'to' pokon pe miri awonsi'ki 
meruntiru wanni pokon pe, miri 
awonsi'ki tonpa i'nunka usi'nunkan 
kasa ri esi eke pe kuru tupo'tise 
tutusen miri awonsi'ki turon ni ton 
ni use'man nito' entai,” ta'pu iya. 

34Waku pe teiku iya etasa' Sises 
uya a'tai, “Inni pura ri me'ai' Papa 
e'to' esa! wanni pe piyapai,” ta'pu iya 
ipi". Miri awonsi'ki nin si miri entah, 
inu! ri esi'pu inekama'popi'pai pura. 

Inu! Pa Ru'pu Pe Kurai Esi? 
(Ma'siu 22:41-46; tru! 20:41-44) 


35Sises esi koro'tau enupan pi! 
Esuweru amu' use'mato', ipuremato' 
iwu' pu'ku tau, to! ekama'po'pu iya, 

“Fri pe iyesi pi! Main pi! enupanin 
nan uya Kurai! esi Tepi! pa ru'pu 
pe ta? 36 Tepi' ri usauroku'pu Waku 
A'kwaru uya tumaimu'tii', 
“ Itepuru uya ta'pu uyepuru 
pi': 
“Ereuta! enwo'ne' 
uyemiyatu wini, 
iyeyaton non turu uya 
a'ta o'koi' pu'ku pona,”“ 

ta'pu iya. 
37Tepi! uya tumiri pe ri “uyepuru' 
tukai' esaku, nai kasa ken ipa ru'pu 
pe iyesi nesii'no?” ta'pu iya. 

Anpisin ton Sises etanin nan 
esi'pu pori! pe. 
38To' enupa tuuya koro'tau, Sises 

uya ta'pu to! pi, “Tenu ke e'ti' Main 
pi! enupanin nan pil, ipininpaino 
kon kusan tupon kon yau, “Miyari, 
ta i'sero' kon tupi'nokon kurupo'po 
pi! e'ni pata'se' yau ri, 39eke ton 
apon po kuru te'san Esuweru amu! 
usenupato' iwu' tau, miri awonsi'ki 
tunamasan pata'se' yau kuru 
te'san enta'nan a'tai'ne. 40Itaan'pu 
ima'tasa' ru'san iwu' mo'kanin nan 
to! enapai, miripan kon ipurema 
kusan pe, mi pe te'kupu kon pe. 
Pusamoro waraino kon kota'ma 
miri isi pe kuru ri,” ta'pu iya. 


Itaan'pu Ima'tasa' Ru'pu 
Nuturunu 
(Tru' 21:1-4) 


41Sises ereuta'pu tutusen nonkato' 
to' uya pata'se' ratoi pe, anpisin ton 

ka'pon amu' uya tupurataai kon 
tapitu Esuweru amu' use'mato', 
ipuremato' iwu' purataai yen ya! 
enpitu pil. Tu'kan kon ni ipurataaike' 
ton uya eke peri itupitu'pu. 42 F'tane 
ru'kwi nin si entu'manin itaan'pu 
ima'tasa' ru'pu uyee'pu, miripan uya 
ru'kwi asa'ron purata kalpa muku'pif 
turu'pu, peni punu'pi ru'kwi ri. 

43Tapoitoru ton tuki'mai' tupiya', 
ta'pu to! pi', “I'napairon ekama 
uya ipi'nokon, puse ri entu'manin 
itaan'pu ima'tasa' rulpu uya eke 
pe kuru itusa' miri parata yen 
ya', tanporo taron kon entai kuru. 
44 Tupurataai kon tonpa ri nin tusa' 
to! uya, e'tane kuri ri, tekota'mato' 
apai ru'kwi ri tanporo ri tupiyawon 
teru'pu tuuko'manto' ip? ru'kwi ri, 
ta'pu iya. 


za 


Ima'kuui Ton Non Weyu 
U'matu Ekamanin Nan 
(Ma'siu 24:1-31; Yru' 21:5-28) 
13 l1Esuweru amu' use'mato', 

ipuremato' iwu' nimi iya 
koro'tau, ipoitoru ton tonpa uya 
ta'pu ipi', “Ti'sa, apune enki; iri 
eke ton ni ti' amu'! Fri waku pe ri 
amisa' juti ton!” ta'pu iya. 
2“Tanporo ri pe! seri ton eke ton 
tuti amipi'sa' menyan?” ta'pu Sises 
uya. “Tikin ni ri ti! e'nonkato' oton 
pen miri isipuro'po, tanporon ni 
uta'po'to' oton miri,” ta'pu iya. 
3Sises ereutasa' koro'tau Are! 
Wupu po, Esuweru amu' use'mato', 
ipuremato' iwu' ratoi pe, Pi'ta, Isens, 
Isaan, miri awonsi'ki Anturu pokon 

uya ekama'po'pu ama'ai, 4“Ina pi! 
ekamaki, iri a'tai kuru ken si seri 
ton e'ku'to' oton? Fri kuru ken si 
esi miri ento! ipi' pe tanporo seri 
ton uta'ku'ti ekamanin pe?” ta'pu 
to' uya. 

5Sises uya ta'pu to! pi', “Tenu 
ke e'ti, inu! uya ri iyenku'ti kon 
namai". 6Tu'kan kon ni uye'to' oton 
uyese' yau, ‘Uri ri kuri ri, ka'se'na, 
miripan kon uya tu'kan kon ni 
enku'tito' oton. 7Tausewa'nomasan 
miri awonsi'ki usewa'noman 
man tawon eta auya'nokon a'tai, 
ketuipi'tuu miri pil. Seri warai'man 
ni e'ku'to' pe iyesi e'tane apune ri 
non weyu u'ma'to' uye'tane ri iyesi. 
8 Tupataron kon uya tupataron 
kon ni niri ewa'nomato' oton, miri 
awonsi'ki esa! wanni pe ri te'san 
uya esa! wanni pe te'san ni niri 
ewa'noma. Miri a'tai, turu'punu 
amu' miri awonsi'ki iwankan e'to' 
oton miri pata kaisa ri. Seri ton si 
esi miri e'tinkan e'sara'ti pe. 

9“Iserasu pe ri me'tui! Huto! 
oton kon miri pata konsuruui amu! 
ena', miri awonsi'ki Esuweru amu' 
usenupato' iwu' tau ayari'po'p!'to' 
oton kon. Uri pikiri iye'soto'kato' oton 
kon kopuna amu', miri awonsi'ki kin 
amy rau ri to! pana ya! uri ekama pi, 
10 Miripan wapiya kuru waku itekare 
usekamato' pe iyesi tanporon kon 
mi yawiron kon pana ya'. 11 To' uya 
aya'sisa' kon ari a'tai ko'tu ta', pena 
ri kisewankamatuu, Tri kuru ta uya? 
tukai!, amaimu'tisa' kon na'ne' ke ri 
ausauroku kon miri, iiwano' kon 

pe ausauroku kon pen etane Waku 
A'kwarų usauroku. 

12 “Eri'nito' ya! turui eparankato' 
oton iyakon uya, ikuipunu uya niri 
tumure. Miri kasa ri mari, mure 
amu' enato' oton tasan kon amu' 
ewa'noma pil to! eri'to' ya! to! turu pi. 
13 Uri uriya' tu'kan kon ka'pon amu! 
uya iyewaruma'tito' oton kon, etane 
kuri ri pana! pe ne'mu'sa'kayai'ne' 
iu'matu pona ri epika'tito' oton miri. 

14“ Tri Kuru Nuirapanin Uma'tan 
Emapu'tinin'? e'soto'kasa' ene 
auya'nokon a'tai, tupata'se' pen ni 
yau—tiwi seri ennin nuto'ka'nakui— 
tiwi kamoro Isutiya po na'ne' nan 
nainumui wul ton pona'ne. 15Tiwi 
tiwu' nakapu po te'sen kuu'tinin 
miri pe pura kusewonnin ni juti 
ta! iri ri mo'kai'. 16 Tiwi inu! ri umi 
yau nane! kusenna'ponin tupon 
epose'na. 17Miri wui a'tai'ne isi pe 
kuru ri uri'sami'si amu! mono! pe 
te'san pona iye'to' oton miri, miri 
awonsi'ki mana' pokon kon imunki 
pona. 18Ipuremati! seri e'kupu 
namai' komi' pe pata e'to' weyu 
a'tai, 19apune pura miri waraino 
ewankamanin e'ku'sa' pura ri iyesi 
iyepiya'ti'pu si'kiri, Papa uya non 
kaa'pu si'kiri seri pu'ku pona, miri 
waraino kanan e'ku'to' oton pen ni. 

20“Itepuru uya seri iweyu 
ton nu'tisa' pura iyesi yau, inu! 

ne'nonkai'no pen ni. E'tane anunsa' 
kon, tunanumu'san pikiri nin 
ito'kena'masa' iya miri. 21 Miri a'tai, 
inu! uya ri ta pe iyesi yau ipi'nokon, 
‘Apune enti', seri airi Kurai" man! 
miri pe pura, ‘Apune enti'! Mi airi 
man! ta pe iyesi yau, kusapuri- 
tuu. 22Apune pura enku'tinin 
nan kurai amu', enku'tinin nan 
pu'kena' amu! usenpoikato' oton, 
miripan kon uya i'tuto' ipi' ton miri 
awonsi'ki eke Papa turawasooi ton 
ku'to' oton anunsa' kon enku'ti pe, 
ikupu tuuya'nokon poken iyesi yau. 
23 Miri pi! iiwano' kon pe ri iserasu 
kon pe e'ti's tanporon ni ekamasa' 
uya miri ipi'nokon iweyu wapiya. 
24“E'tane miri a'tai'ne, 
usewankaman pata'pu pe, 
“ Wii enu ewarumanto' oton, 
kapui e'wei'tito' oton pen, 
25siriki amu' uta'po'to' oton ka! 
apai, 
miri awonsi'ki ka' yau ri 
te'san usi'ki'mato' oton.” 
26“Miri a'tai si, ka'pon amu! 
uya Ka'pon, Papa winon uyepu 
ento' oton miri kapuru' yau eke 
tumeruntiru ke miri awonsi'ki a'kwa 
yau, 27miripan uya tinseruui ton 
ennoko tunanumu'san amuranu'se 
asakiri'nan a'setun uye'to' yawiron 
kon ni, non pu'ku u'matu apai'ne, 
ka' u'matu pu'ku ponsi'ki'ne. 

Pi' E' Pi! Usenupan Nito' 
(Ma'siu 24:32-35; Uru' 21:29-33) 


28“Isenupati' se pi! e! pi! 
Iyepanta'ti are ton atu'ta a'tai, a'ko pe 
wui a'ne' pe pata e'to' weyu e'seporo 
tukai' i'tu auya'nokon. 29Miri kasa ri, 
seri ton e'kupu ene auya'nokon a'tai, 
a'ko pe iyesi mura'ta nau ri tukai' 
itu auya'nokon. 30T'napairon ekama 
uya i#pi'nokon, seri a'taino kon kuru 
ri pura iyenato' oton pen ni seri ton 
e'kupu pu'ku pona ri. 31Epun miri 
awonsi'ki non pura iyenato' oton, 
etane umaimu miri tereutaton pen ni. 


Inu! Ni'tunu Pen Iweyu 
(Ma'siu 24:36-44) 


32 “Inu' uya miri wui miri pe pura 
iwekusi i'tu pura ri iyesi, inseru 
amu' Epun pon kon uya ri miri pe 
pura imu uya ri, etane ikuipunu 
uya riken i'tu. 38fiwano' kon pe ri 
iserasu kon pe e'ti"! Tenu ke e'ti' Y 
Itu auya'nokon pura iyesi iri a'tai 
miri weyu e'seporo tukai!. 34inni 
ka'pon uti kasa iyesi: Tapoitoru ton 
enau tiwu' nimi iya, to! turawasooi 
ke to' turepapi'se, miri awonsi'ki 
mura'tanawon pi! tenu ke e'ki tai'ma. 

35 “Miri pe iyesi pil, enei'ma e'ti', 
apune pura itu auya'nokon kasa 
pura iri a'tai iuti esa! enna'poto' 
oton tukai—ko'mamu pe ri, miri 
pe pura anomura' ri, miri pe pura 
ri kiritiki uturumu a'tai ri, miri pe 

pura pata emak a'tai. 36 Ite'kwanau 
pura ri iyepu iyepoti'nin, iye'namu 
kon eponin. 37Ukayai'ne' ri 
ipi'nokon ni mari ta uya tanporon 
kon pil: ‘Tenu ke e'ti!” ” ta'pu iya. 


Sises Karapaima'pu Pe'tani Po 
(Ma'siu 26:1-13; Uru' 22:1-2; 


Isaan 11:45-53: 12:1-8) 
1 4 1 Asa'ri riken wui e'ku'ka'sa' 
esi'pu To' Epoi Iti'pu Weyu 
Ru'pu miri awonsi'ki A'sarutanu'sa' 
Pen Pureti Pi! Enta'nan Weyu 
e'seporo rawiri, miri pi' Papa ena' 
use'man nito' turawasomanin nan 
epuru ton miri awonsi'ki Main pi! 
enupanin nan esi'pu ama'ai Sises 
a'sito' tzuya'nokon ipikiri warinpa 
pi! miri awonsi'ki iwito' pe 
tuuya'nokon. 2 “E'tane Iweyu Ru'pu 
a'tai pen, ka'pon amu' nin e'sara'ti 
esi usewa'noman pil,” ta'pu to! uya. 
3Pe'tani po iyesi koro'tau, 
tuteire' po tenai' tepuru piyau, 
ka'pon, Saiman, ereku'pan tukai' 
ti'tusen iwu' tau, uri'san uyee'pu 
po'toro arapasta yawon, epe'kena' 
po'piyun esukenan natu konekasa' 
esa! pe. Tuputurukai' i'pai pona 
po'piyun ma'pu iya. 
4Miri yau te'san tonpa ton 
usakorota usauroku'pu tiwano' 
kon pe, “Frito' pe ri si po'piyun 
ma'tanuku ko? 5Ikurupo'pomapaino 
ri tikin ni weipiya iye'turawasomasa' 
e'mato' epe' entai ri,” itepe'pu tuto' 

pe entu'manin nan ena'!” ta'pu to! 
uya. Isi pe ri to' uya eseremeku'pu. 

6 “Tiwi nesii, iri pe ikupu i'se iwesi 
kon? Waku ri ku'sa' iya miri upi',” 
ta'pu Sises uya to! pil. 7 “Entu'manin 
nan kamoro ipiyawon kon ni i'se 
iwe'to' kon a'tai ri inpika'tinu 
kon, e'tane inke uri pura iyesi 
ipiyau'nokon. 8Tankupunu pokena' 
ri ku'sa' iya miri, po'piyun masa' 
iya upona ukoneka pe uruwai' ya! 
utaru e'ma ta! 9I'napairon ekama 
uya ipi'nokon, mi awiri ri itekare 
nusekamayai'ne' non emu! kaisa ri, 
inkupu'pu ru'pu ri mari usekama 
miri en yau ikupu peri,” ta'pu iya. 

10Isutas Eskariya', 12 kaisaron 
kon ipoitoru ton tonpa uti'pu 
use'man nito' turawasoma- 
nin nan epuru ton piya!, Sises 
eparankase'na to! ena'. 11To' 
epori'ma'pu miri tetai', miripan 
kon usauroku'pu purata ke irepato' 
tuuya'nokon pil, miripan esi'pu 
ituto' tuuya weyu eporo i'se. 


Itepuru Enta'nato' 
(Ma'siu 26:17-30, Uru' 22:7-20; 
21-23, Isaan 13:21-30) 


12A'sarutanu'sa' Pen Pureti 
Pi! Enta'nan Weyu e'sara'ti a'tai, 
iteseru pe To! Epoi Itipu Weyu 
Ru'pu pi! karimeru mure wito' a'tai, 
Sises poitoru ton uya ekama'po'pu, 
“Nai ya' ina uti i'se me'an To' Epoi 
Iti'pu Weyu Ru'pu pi' iyenta'nato' 
konekase'na?” ta'pu to' uya. 

13 Miripan uya asa'ri tupoitoru 
ton ennoko'pu. To' pi' ta'pu iya, 

“Entanti' eke pata pona, miripan 
yau, tuna anin ka'pon uya 
iyeporo kon miri. Ipikiri mutitui!. 
14Iyewonsa' na'ne' ita' iuti esa' 
mekama'potui', “Ti'sa man: Nai 
airi uiwu' oton nai To! Epoi Iti'pu 
Weyu Ru'pu pi! upoitoru ton pokon 
pe enta'nato' itau? ta pi!” mukatui'. 
15Ekama iya ri miri ipi'nokon 
eke ri ka'tawon iuti tapurui'tise 
ikonekasa'!. Miri yau si enta'nan 
nito' mukonekatui!,” ta'pu iya. 

16Ipoitor# ton si uti''pu eke pata 
pona, miripan kon uya si eporo'pu 
Sises uya tauro'ka'pu kon kasa ri, 
miripan kon uya si To' Epoi Iti'pu 
Weyu Rulpu pi! te'to' kon koneka'pu. 

17Pata uko'mansa' a'tai, Sises 
uyee'pu 12 kaisaron kon pokon 
pe. 18 Tepuru piyau tuteire' kon po 
tenai' enta'nan pi! to! esi koro'tau, 
ta'pu iya, “I'napairon ekama 
uya ipi'nokon, itonpa kon uya 
uyeparankato' oton—kuri upokon 
pe enta'nan pi! na'ne' ri,” ta'pu iya. 

19To' si upokoita'pu, miripan 
tikin pa'ne ta'pu to' uya ipi', “I'napai 
ri uri pen kuru ri?” ta'pu to! uya. 

20 “Imir''nokon 12 kaisaron kon 
tonpa, tayu kipu pi! na'ne' pusau 
ya! upokon pe. 21Ka'pon, Papa 
winon utito' oton iye'menukasa' 
tupi' na'ne' kasa ri, e'tane isi yau 
ri kuri ri ka'pon esi Ka'pon, Papa 
winon eparankanin! Waku pe ri 
nesii'no iyentusa' pura iyesi yau,” 
ta'pu iya. 

22To' enta'na koro'tau, Sises uya 
pureti anumu'pu, tenki ta'pu iya 

Papa pil, miripan uya i'kwi'pitu'pu, 
miripan ekamu'pu iya tupoitoru ton 
ena', “Anunti! seri seri upun,” tai'ma. 

23 Miri a'tai, ko! anumu'pu iya, 
tenki ta'pu iya Papa pil, miripan 
uya to' o'pa'pu, tanporon kon uya 
iyawon ensi'pu. 

24 “Seri seri umung, emenna'' 
ekonekan nito' iwano', tu'kan kon 
iwano' pe iye'kwansa',” ta'pu iya 
to! pil, 25 “I'napairon ekama uya 
ipi'nokon, iteperu euku ensito' uya 
oton pen ipokon pe 'nokon Papa 
e'to' esa! wanni pe yau emenna' pe 
ensi uya pu'ku pona,” ta'pu iya. 

26Eren pi' tuuserenkasa' kon 
tupo, to! uti'pu Are! Wapu pona. 


Pi'ta Uya Tunonkato' Oton 
Ekama'pu Sises Uya 
(Ma'siu 26:31-35, 
tru! 22:31-34: Isaan 13:36-38) 


27“Tanporo ri unimi auya'nokon 
miri,” tukai' Sises uya to! pana'ti'pu, 
“apune pura iye'menukasa': 
“Karimeru amu' pa'simanin 
wini uya, 
miripan karimeru amu! si 
e'ta'nu'to' oton,”” 
tawon. 28E'tane eriku tupo, 
e'mu'sa'kasa'! a'tai, uti miri 
arawiri'nokon Kiyarari pona,” 
ta'pu iya. 
29Pi'ta uya ta'pu, “Tanporon kon 
uya inintane, inimi uya pen ni nin 
miri,” ta'pu iya. 

30“I'napairon ekama uya 
ipi, seri pe—i'nai ri sa'ne, seri 
ewarupii tau—kiritiki uturumu 
asal! ite'kwa rawiri, unonkato' auya 
oton osoruwau ite'kwa,” ta'pu Sises 
uya. 

31E'tane miyari pari e'se'ne' pe 
pari Pita uya ta'pu, “Fri pe pura 
ri aya'kiri uma'ta pe iyesi yau, 
inonka uya pen ni,” ta'pu iya. Miri 
awonsi'ki tanporon kon uya ri miri 
ri mari ta'pu. 


Sises Ipurema Ke'semani Po 
(Ma'siu 26:36-46, 
tru! 22:39-46) 


32 To! uti'pu Ke'semani tukai' 
tesa'sen pata ya'!. Miri yau, Sises 
uya ta'pu tupoitoru ton pi', 
“Ereutapi'ti' se airi ipurema tane,” 
ta'pu iya. 33Miripan uya Pi'ta, 
Isens miri awonsi'ki Isaan ari'pu 
ta'kiri, miripan usewankama 
ena'pu ika'ni' pura ipan pe ri. 
34“Uya'kwaru man pokoi pe, 
uma'tan poken ni,” ta'pu iya to! pi'. 
“Seri yau e'ti' tenu ke,” ta'pu iya. 

35 Itilpu miyari pari inni iwa 
ita'mo'ka'pu non pona ipuremase'na 
tupi' te'ku'sen si usentakato' pe. 
36 “Apa,” Papai, tanporon ni e'ku'to' 
pe iku'nin pe iwesi, seri ko! imo'kaki 
uyenapai. E'tane i'se iwe'to' riken 
e'ku'to', i'se e'to' pen,” ta'pu iya. 

37 Miripan enna'po'pe tupoitoru 
ton piya', miripan uya to! e'numu 





114:24 Turon ni imenukasa' ton yau “emenna'” tasa' pura iyesi. 

“T'se iwe'to' riken e'ku'to', 
i'se e'to' pen.” (14:36) 


eporo'pu. “Saiman,” ta!pu iya 
Pi'ta pi', “iye'munsa' si miri? 
Tenu ke pe' iwesi poken pura 
iyesi mara ru'kwi ri? 38 Tenu ke 
esii'ma ipuremati', i'tupi'nito' ya! 
auta'mo'ka kon namai'. Iya'kwaru 
esi inku'pai, e'tane ipun esi 
isiimura,” ta'pu iya. 

39 Itikaa'pu ipuremase'na miri 
kasa ri mari kanan. 40Iyenna'posa' 
a'tai kanan, to! ri mari e'nunsa' 
eporo'pu iya, apune pura e'tape'ne' 
pe'ne to! enu pi'pi ton esi ke. Fri ri 
ta twuya'nokon ipi' tukai' to! uya 
iltu pura ri iyesi'pu. 

4lItosoruwano ite'kwa 
tenna'poi', ta'pu iya to! pil, “Miri 
si e'nun ni pi! ri miri awonsi'ki 
umoronka' ni pi! ri iwesi kon? Eke 
pe man! Iweyu si e'seposa' man. 
Ka'pon, Papa winon eparankasa' 
man tumakooikena' nan ena!. 

42E'mu'sa'kati!, Utinpai'nokon! 
Uyeparankanin si uye'ka'ni pi! 
man!” ta'pu iya. 


Sises A'si'pu To' Uya 
(Ma'siu 26:47-56; Uru! 22:47-53; 
Isaan 18:3-12) 


43Usauro'ni pi' kuru ri iyesi 
koro'tau, Isutas, 12 kaisaron kon 
tonpa pe te'sen usenpoika'pu. 
Ipokon pe anpisin usepai'tipi'sa' 
supara ke miri awonsi'ki 
wa'tana ke esi'pu use'man nito' 
turawasomanin nan epuru ton 
eke ton kuru, Main pi! enupanin 
nan miri awonsi'ki Esuweru amu! 
epuru ton nennoko'san. 

44Eparankanin uya tunku'ton 
ekamasa' esi'pu to! pil, “Kuri 
sa'su'kayai'ne' si kuri ri, ma'situi!, 
matui'! terasu ke,” tasa' esi'pu. 
45Isutas uti'pu Sises piya! to'sari 
ri, miripan uya, “Rapai,”? ta'pu 
ipi', miripan a'su'ka'pu iya. 
46 Miripan kon uya Sises a'si'pu. 
47Miri yau, a'ko pe iye'soto'pi'sa' 
kon tonpa uya tusuparaai 
mo'ka'pu, miripan uya use'man 
nito! turawasomanin nan epuru 
poitoru pana a'ti'pu. 

48Sises uya, “Main awiron kon 
pen pe! esa! pe esi seri, iuye'sa' kon 
na'ne' supara amu! miri awonsi'ki 
wa'tana amu' esa! pe uya'sise'na? 
49Wui kaisari ri ipiyau'nokon 
esi!pu, enupan pil Esuweru amu! 
use'mato', ipuremato' iwu' pu'ku 
tau, uya'si auya'nokon pura 
ri. E'tane imenukasa' itekare 

uta'ku'tito' pe ri iyesi,” ta'pu iya. 
50 Miri a'tai, tanporon kon ipoitoru 
ton uya inonka'pu, miripan kon 
ainumu'pu. 

51 Moine e'wontisa' epe'kena' pon 
renen tato' atu ke tupon ke pura 
esii'ma uti esi'pu Sises pikiri. Miripan 
a'si i'se to! e'tane, 52to' enapai 
temo'kai' iyeka'tumu'pu iwon pura. 


Sises Esi Konsuru Amu' Piyau 
(Ma'siu 26:57-68; 
tru! 22:54-55, 63-71, 
Isaan 18:13-14, 19-24) 


53To' uya si Sises ari'pu use'man 
nito' turawasomanin nan epuru 
piya', miripan tanporo use'man 
nito' turawasomanin nan epuru 
ton eke ton kuru, Esuweru amu' 
epuru ton ni, miri awonsi'ki Main 
pi' enupanin nan ni amura'pu. 
54Pi'ta uya e'ma'puka'pu innonsi'ki 
ri, use'man nito' turawasomanin 
nan epuru iwu' purorooi pona. 
Miri yau iyereutasa' esi'pu erasu 
amu' pokon pe a'non pi! apo! piyau. 

55Use'man nito' turawasomanin 
nan epuru ton eke ton kuru miri 
awonsi'ki tanporon kon ni Esuweru 
amu' Konsuruui ton esi'pu Sises 
ewa'nomato' tuuya'nokon ipikiri 
eporo i'se ituto' pe tuuya'nokon 
ima'tato' ya', etane to! uya i'ri ri 
eporo'pu pen ni. 56Tu'kan kon ni 
usauroku'pu ipi' kasi ye! pe ri, etane 
isi'kaisa ri pura to! maimu esi'pu. 

57Miri a'tai, turon kon 
e'soto'pi'sa' usauroku'pu kasi ye! 
pe ri ipi' se tukai': 58“Ina uya 
eta'pu, “Seri ka'pon nukoneka'pu 
use'man nito', ipureman nito' iwy! 
ma'tanuku uya miri, miri awonsi'ki 
osoruwau wui yau, turon ni kanan 
ami uya, ka'pon nukoneka'pu pe 
pura nin si, ta iya,” ta'pu to! uya. 
59 Miri ri e'tane, isi'kaisa ri pura to! 
maimu esi'pu. 

60Miri a'tai, use'man nito' 
turawasomanin nan epuru 
e'soto'ka'pu to' rau, miripan uya 
Sises ekama'popitu'pu, “Eiku 
auya pen ni pe' miri? Fri tukai' 
pusamoro ka'pon amu' usauroku 
ipi'?” ta'pu iya. 61F'tane Sises 
esi'pu e'pana ri to! eiku iya pura ri. 

Use'man nito' turawasomanin 
nan epuru uya ekama'pokaa'pu 
kanan, “Imiri pe' kuri ri Kurai,? 
Iyipuremasa' pe Te'sen Mu?” ta'pu 
iya. 
62 Miripan pi, “Uri ri,” ta'pu 
Sises uya. “Ka'pon, Papa winon 
ereutasa' Merunti pe te'sen emiya 
enwo'netu wini ento' auya'nokon 
oton, miri awonsi'ki iyepu kapuru' 
yau Epun poi,” ta'pu iya. 

63Use'man nito' turawasomanin 
nan epuru uya tupon karaka'pu. 
“Frito' pe miyari ri ekamanin nan 
i'se e'ni? 64Metatuu ri sane ko 
isauroku Papa sapema pe. Fri tukai' 
ken misenuminkayatuu?” ta'pu iya. 





r 14:61 Kurai (Kiri! maimu yau); miri pe pura, Me'saya (Ipuru maimu yau), asa'ri ri 

Tanporon kon uya ri eno'ma'pu 
ima'tato' pe. 65Miripan turon kon 
ni eta'tapitu'pu ipona, to! uya 
itenu auromu'pu, tumokorooi 
kon ke to' uya iwini'pu, miripan, 
“Pu'kena' pe ekamaki!” ta'pu to! 
uya ipi!, miripan mo'ka'pu erasu 
ton uya, miripan wipitu'pu to! 
uya. 


Pi'ta Uya Sises Nonka'pu 
(Ma'siu 26:69-75; Uru'! 22:56-62; 
Isaan 18:15-18, 25-27) 


66 Pita esi koro'tau non po, iuti 
purorooi po, uri'san, use'man 
nito! turawasomanin poitoru 
uyee'pu. 67Pi'ta a'no ensa' tuuya 
a'tai, enpitu'pu iya a'ko pe esii'ma, 

“Imiri ri niri Nasare' pon Sises 

a'kiron na'pu,” ta'pu iya ipi'. 

68E'tane i'ttunin pe pura 
iye'kuu'pu, “Itu uya pura man, 
ito'ka'nuku uya pura man iri 
pi! ausauroku tukai',” ta'pu iya, 
miripan uti'pu utin nito' e'ma tah, 
miri a'tai kiritiki uturumu'pu.3 

69To' poitoru uri'san uya ensa' 
a'tai miri yau, takaa'pu iya kanan 
te'soto'pi'se iwoi te'san pi', “Puse ri 
kuri ri to! tonpa,” ta'pu iya. 

70I'tunin pe pura kanan 
iye'ku'kaa'pu. 

Mara ri iyesi tupo, kamoro a'ko 
pe iye'soto'pi'sa' kon uya ta'pu Pi'ta 
pi, “I'napai ri kuru ri imiri kari ri 
to' tonpa, apune pura Kiyarari pon 
pe iwesi,” ta'pu to' uya. 

71Tiwano' pe ri iye'pa'nuku'pu, 
miripan uya ta'pu to! pil, “Puse ri 

“miri ri niri Nasare' pon Sises 
a'kiron na'pu!” (14:67) 


ka'pon ipi! masauro'atui'ne' itu 
uya pura man!” ta'pu iya. 

72Inke pura ri, iyakon ite'kwa 
pe kiritiki uturumu'pu. Miri 
a'tai, Pi'ta uya Sises maimu ru'pu 
nee'pu tenu ya' tupi' isauro'sa' 
ru'pu, “Kiritiki uturumu rawiri 
iyakon ite'kwa pe, T'tu uya pura 
man, tato! auya oton osoruwau 
ite'kwa,” ta'pu iya ru'pu, miripan 
ukaramu'pu. 


Sises Ari'pu To' Uya 
Paire' Piya' 
(Ma'siu 27:1-2, 11-26, 
tru! 23:1-5; 13-25, 
Isaan 18:28 —19:16) 


15 1Ipan pe awanakui' kuru, 
use'man nito' turawasoma- 
nin nan epuru ton eke ton kuru, 
Esuweru amu' epuru ton pokon 
pe, Main pi! enupanin nan miri 

awonsi'ki tanporo Konsuru amu! 
ekoneka'pu. To! uya Sises auron- 
pitu'pu, miripan ari'pu to! uya 
Paire' ena'. 

2 “Esuweru amu' kin pe! imiri??” 
tukai' Paire' uya ekama'po'pu. 

“Ewai'!, mukayai'ne' kasa ri, 
tukai' Sises uya eiku'pu. 

3Tu'kan ke ri use'man nito' 
turawasomanin nan epuru ton eke 
ton kuru uya eseru'ti'pu. 4Miri pi! 
Paire' uya kanan ekama'pokaa'pu, 
“Eiku auya pen ni pe' miri? Menyan 
pe' tu'kan pi' ri to' uya iyeseru'ti?” 


, 


ta'pu iya. 
5E'tane Sises uya entakanoma'pu 
pen ni; miri uya Paire' 


ewansiuka'pu. 

6Iteseru si esi'pu miri, 
to! enta'nato' weyu a'tai 
a'sisa' nonkato' ka'pon amu! 
nekama'po'pu. 7Ka'pon, Parapas 
tukai' tesa'sen esi'!pu pariki'si 
tau, pata esanon pokon pe 
isewa'nomapai te'san koro'tau, 
ka'pon winin nu'pu miri a'tai. 
8Anpisin uyee'pu Paire' piya! 
tunku'se' e! ku'se'na iye'to' pe 
tiwano' kon pe. 

9 “Esuweru amu' kin pe! nonka 
uya i'se me'atuu iiwano' kon 
pe?” ta'pu Paire' uya to! pi', 
1Otikinta kon wenai ri use'man 
nito' turawasomanin nan epuru 
ton eke ton kuru uya Sises tusa' 
tena' i'tui'ma ri. 11 F'tane use'man 
nito' turawasomanin nan epuru 
ton eke ton kuru uya ka'pon amu' 
turunka'pu Paire' uya Parapas 
ru'ku nonkato' pe tiwano' kon pe 
tawon nan pe. 

12 “Fri pe ken si Esuweru amu! 
kin tato! kupu uya?” ta'pu Paire' 
uya to! pi! 

13 “Kurusu! pona ipokapi'ki 
tukai' to' uk#'pi'nunpitu'pu. 

14 “Frito' pe? Fri iri ku'sa' iya?” 
tukai' Paire' uya to! ekama'po'pu. 

E'tane miyari ri eke pe to! 
uki'pinunpitu'pu, “Kurusu' pona 
ipokapi'ki!” tukai'. 

15Pori' pe anpisin inku'pai tesi 
pi', Paire' uya Parapas nonka'pu 
to' iwano' pe. Sises ari'po'pi'to' 
pe to' uya ikupu'pu iya, miripan 
nonka'pu iya to! ena! kurusu' pona 
to' uya ipokapi'to' pe. 


1? 


Sises Sapema'pu 
Soisa Amu' Uya 
(Ma'siu 27:27-31; Isaan 19:2-3) 


16 Sises ewonnuku'pu soisa 
amu' uya kopuna iwu' ta! (kopuna 
pe e'ni iwu', Pure'toriun itese!), 
miripan kon uya tanporo tutonpa 
kon soisa amu' k#ma'pu. 17To' uya 
tutariren pon ya! iponti'pu, miripan 
kon uya tiku ke te'sen e'mepitu'pu 
aro', kuron pe, miripan ke to' uya 
aruko'ti'pu. 18Miripan kon uya 
esa'pitu'pu, “Miyari, Esuweru 
amz' kin!” ta'pu to! uya. 19Miripan 
kon uya kanan iwipitu'pu i'pai pi! 
yui ke, miripan kon eta'tapitu'pu 
ipona. To! uta'mo'kapitu'pu 
tese'mu kon pona'ne inama pe 
itese!. 20Isapema'pu tuuya'nokon 
nonka tupo, to' uya tutariren 
pon mo'ka'pu, miripan kon uya 
iponti'pu ipon ni nin si ya!. Miripan 
ari'pu to! uya kurusu' pona 
ipokapi'se'na. 

Kurusu' Pona Sises 
Pokapitu'pu To! Uya 
(Ma'siu 27:32-44; Uru' 23:26-43; 
Isaan 19:17-27) 


21 Ka'pon Sairini winon, Saiman 
itese', Arisanta miri awonsi'ki 
Ru'pos kuipunu uyepu esi'pu 
eke pata ya! sunwapai, miripan 
a'kwaruka'pu to' uya kurusu' ato' 
pe iya. 22Sises nee'pu to' uya 
pata Koruko'ta tato! ya', pu'pi pu 
ru'pu pata ta e'kwa pe. 23Miripan 
O'pa'pu to! uya waain sumasa' i'ne' 
miru itese' ke, e'tane ensi iya pura 
iyesi'pu. 24Miripan pokapitu'pu 
to! uya kurusu' pona. Ipon nu'pu 
ta'naku'pu to! uya, i'tuto' ipi' ke 
te'wapiya'kapi'se, epopitu'pu to! 
uya. 

25To! uya kurusu' pona 
ipokapitu'pu 9 a'kura!. 26 Iwito' 
iwenai ento! ipi! menukasa' 
uya, ta esi'!pu: ESUWERY AMY' 
KIN, tukai'!. 27To' uya ipokon pe 
asa'ron kon ama! amu' pokapi'sa' 
kurusu' pona esi'pu, tikin ni 
itenwo'netu wini miri awonsi'ki 
tikin ni ikamisi wini. 28 Seri kasa 
kuru si iye'menukasa' itekare 
uta'ku'ti'pu, “Iri ku'nin nu'san 
pokon pe iyesi'pu,”" tawon. 
29 Kamoro ipiyawiri tuutisan uya 
iri pe ri isapema'pu. Ti'pai kon 
sukusukuma'pu to! uya, “Imiri si, 
“use'man nito', ipureman nito' iwy! 

ma'tanuku uya, miripan kanan 
amikapu uya osoruwau wui yau, 
tawon nu'pu, 30ju'tiki si kurusu' 
poi, epika'tiki iiwano' pe!” tai'ma. 

31 Miri kasa ri mari use'man 
nito' turawasomanin nan epuru 
ton eke ton kuru miri awonsi'ki 
Main pi! enupanin nan uya 
isapema'pu tumiri'nokon pe. 
“Turon kon pika'ti'pu iya, e'tane 
tiwano' pe iyepika'ti pura iyesi! 
32 Tiwi puse ri Kurai,' Esuweru 
amu' kin nuu'tii seri pe kurusu' 
poi ento' pe, miripan apurito' pe,” 
ta'pu to! uya. Kamoro iya'kiri 
kurusu' pona ipokapi'sa' kon uya 
ri niri isapema'pu. 


Sises Eriku'pu 
(Ma'siu 27:45-56; Uru' 23:44-49; 
Isaan 19:8-30) 


3312 a'kura' a'tai, pata 
ewarumamulpu 3 a'kura' pu'ku 
pona ri. 343 a'kura' iye'tane Sises 
uki'pi'nunpitu'pu eke pe ri, “Iroi, 
Iroi, rama sapa'tani?” ta'pu iya, 
“Papa, Papa, i'rito' pe unonkasa' 
auya?”" ta e'kwa pe. 

35Kamoro a'ko pe iye'soto'pi'sa' 
kon uya seri etasa' a'tai, “Apune 
etati!, Iraisa ki'ma pi! man,” ta'pu 
to' uya. 

36 Tikin nan ka'pon eka'tumu'pu 
su'pa ki'se'na waain peneka ka', 
yui pi! tepu'tii' Sises uya ensito' 
pe ituru'pu iya. “Tiwi nesii, 





"15:28 Aisaya 53:12 


s15:28 Turon ni imenukasa' ton esi v. 28 pura. 


15:32 Kurai 


(Kiri! maimu yau); miri pe pura, Me'saya (Ipuru maimu yau), asa'ri ri mari iyesi, 


Papa Nanumu'pu ta e'kwa pe. 


15:21 Ron 16:13 15:24 Eren 22:18 


“15:34 Eren 22:1 
15:29 Eren 22:7; 109:25, Ma! 14:58, Isaan 2:19 

apune Iraisa uyepu imo'kase'na 
enpai'nokon,” ta'pu iya. 

37Sises uki'piinumu'pu eke pe ri, 
miripan eriku'pu. 

38Esuweru amu! use'mato!, 
ipuremato' itau wapu ekaraka'pu 
a'sa'muyai inakapu awonsi'ki non 
pona. 39Eke soisa amu! epuru pe 
te'sen iye'soto'kasa' ru'pu Sises 
rau uya Sises uki'pi'numu eta'pu, 
iyeriku ri ene'pu, miripan uya, 
“I'napai ri kuru ri ka'si, puse ri 
esi'pu miri wa Papa Mumu pe!” 
ta'pu. 

40Taron kon uri'sami'si amu! uya 
enpitu'pu innonsi'ki, miripan kon 
koro'tau Meri Mataren, Meri kanan 
aiko Isens miri awonsi'ki Isoses 
san, miri awonsi'ki Saromi esi'pu. 
41 Kiyarari ponsi'ki pusamoro 
uri'sami'si amu' uyee'pu iya'kiri, 
i'se iye'to' ke to' uya imainanpa'pu. 
Tu'kan kon turon kon uri'sami'si 
amu' iya'kiri iye'sa' kon nu'san 
Surusiran pona ri niri esi'pu miri 
yau. 


Sises U'na'ti'pu Isose' Uya 
(Ma'siu 27:57-61; Uru' 23:50-56; 
Isaan 19:38-42) 


42Ekonekan Weyu pe iyesi'pu, 
Sapa! e'ma tal. Pata uko'mamu 
koro'tau, 43Isose', Arama'tiya 
pon to! nunamanu pe kuru 
te'sen Konsuru amu' tonpa, 
Papa e'to' esa! wanni pe uyepu 
enupikiri niri te'sen uti'pu 
enari'mura ri Paire' piya', Sises 
ekepu ekama'pose'na. 44Paire' 

Itekepu emaika'pu iya uruwai' 
peti! akasa! ya'. (15:46) 


usewansiuka'pu iyeri'ka'sa' ta 
tetai'. Soisa amu' epuru tuki'mai', 
ekama'po'pu iya, “Sises pel! 
eri'ka'sa!?” tukai'!. 45Soisa amu! 
epuru uya nin si tupanal'tisa' 
a'tai, “Iyeri'ka'sa' ri,” tukai', 
itekepu nin si nonka'pu iya miri 
Isose' ena'. 46Isose' uya nin si 
epe'kena' pon renen tato! atu 
enna'pu miri, miripan uya Sises 
ekepu mo'ka'pu kurusu' poi, 
iwonti'pu iya pon atu ke, miripan 
emaika'pu iya uruwai' pe ti! 
akasa! ya'. Miripan mura'taai 
pona ti! tirinka'pu iya. 47Meri 
Mataren miri awonsi'ki Meri, 
Isoses san uya miri airi ituru 
ene'pu. 





15:36 Eren 69:21 


15:38 E'sotas 26:31-33 


15:41 Uru' 8:2-3 


The New Testament in Akawaio of Guyana, 1st ed. @ 2010, Suriname Bible Society 


127 


Sises E'mu'sa'ka'pu 
(Ma'siu 28:1-8; 
tru! 24:1-35; 50-53; Isaan 20:1-10; 
Inkupu'pu 1:6-8) 
16 1Sapa! pata'pu pe, Meri 
Mataren, Meri, Isens san, 

miri awonsi'ki Saromi uya a'po'nan 
enna'pu Sises ekepu karapaimai' 
teutito' kon pe. 2Awanakui' kuru 
suntaaka epiya'ti pe wui enu 
enu'tane, to' uti esi'pu ti! akasa! 
uruwai' pona, 8 “Ing' uya ti! uruwai' 
mura'ta pon tirinkato' pe uiwano' 
kon pe?” tukai' to! usekama'po'pu. 

4F'tane, tenu kon tusa' to' uya 
a'tai, to! uya eke kuru ri ti! e'tirinkasa' 
ene'pu. 5T}' akasa! uruwai' pe ya! to! 
ewomt koro'tau, moine, aimu'nan 
ipon ereutasa' enwo'ne' wini ene'pu 
to! uya, miripan pil to! ettipitu'pu. 

6“Ketuipi'tuu,” ta'pu iya. 
“Si'tuyai' Sises, Nasare' pon 
warinpa auya'nokon kurusu' pona 
ipokapi'sa' ru'pu. Seri yau pura 
man, iye'mu'sa'kakaa'pu man! 
Apune enti', to! uya ituru'pu 
pata'pu. 7E'tane entanti' ipoitoru 
ton nu'san ipana'titanti' miri 
awonsi'ki Pi'ta ri, Tti miri Kiyarari 
pona arawiri'nokon. Miri yau ene 
auya'nokon, ta'pu tuuya kasa ri, ” 
ta'pu iya. 

8Miripan kon epa'ka'pu to! 
eka'tumu'pu uruwai' piyapai 
e'tititi'kai'ma, apune pura ipan pe 
ri to! etuipi'sa' esi'pu. Fri ta'pu to! 
uya pen ni inu' pi' ri, apune pura 
enari'ke' pe tesi kon pi!. 





MA' 16 


IWapiyaro' iwa ton miri awonsi'ki 
en yawo'nan penaro' ton pari yau 
Ma! 16:9-20 pura iyesi.] 
(Ma'siu 28:9-10: Isaan 20:11-18) 


9Sises e'mu'sa'ka'pu teriku'pu 
tupo, awanakui' kuru Sonte a'tai, 
isenpoika'pu wapiya kuru Meri 
Mataren enu ya', 7 kaisaron kon 
makooi a'kwaru enpa'ka'pu iya 
ru'pu iyapai piya'. 10Iti'pu itonpa 
ru'san pana'tise'na, pokoi pe tesi 
kon pi! tuukaransan. 11 Miripan 
uya, “Sises man nurine. Ene'pu 
uya,” ta tane iya, to' uya apuri 
pura ri iyesi'pu. 

12 Miri tupo, Sises usenpoika'pu 
turon ni pe tenai' asa'ron kon uti 
koro'tau pata ya'!. 13Pusamoro si 
enna'po'pu turon kon pi! ekamase'na, 
etane to! apuri to! uya pura ri iyesi'pu. 

14Emennu'pu ri, Sises 
usenpoika'pu 11 kaisaron kon piya' 
to' enta'na tane. To' eseremeku'pu 
iya to! napurinu pura iyesi pi, 
salman pe ri iye'mu'sa'kasa' ennin 
nu'san anapuripai pura to! esi pi'. 

15Ta'pu iya si to! pi!, “Entanti' 
tanporo ri non poro pata awiri 
waku itekare ekamatanti! Papa 
nekapu'san pil. 16Inu' ri apurinin 
ni epa'taisimasa' ri epika'ti, etane 
inu! ri kuri apurinin pen ni eno'ma 
ri. 17Pusamoro uyese' apurinin nan 
uya si i'tuto' ipikiri merunti eporo 
miri makoi amu' enpa'kapitu miri 
uyese' yau to' si usauroku miri 
emenna' main, siran yau. 18 To' 
uya ikui anumu miri temiyatu kon 





16:7 Ma'siu 26:32, Ma' 14:28 

ke, miripan kon uya isi ri paisin 
ensi, e'tane e'ne' pe to! kupu iya 
pen ni, miripan kon uya temiyatu 
kon nonka takuru'kena' nan 
ka'pon amu' pona'ne, miripan kon 
usepi'ti,” ta'pu iya. 

19Itepuru Sises usauroku'pu tupo 
to! pokon pe, itanumu'pu Epun 
pona, miripan ereuta'pu enwo'ne' 
Papa emiyatu wini. 20Miripan 
ipoitoru ton utiipu itekare 
ekamase'na mi awiri ri, miripan 
Itepuru e'turawasoma'pu to! a'kiri, 
miripan i'napai ri tumaimu to! 
nekamanu esi ekamanin pe i'tuto' 

ipikiri eke ton turawaso kupu'pu 
iya. 


[Turon Ni Kanan Penaro' 
Iye'nonka'pu Yai)” 

9Uri'sami'si amu! uti'pu 
Pi'ta miri awonsi'ki itonpa ton 
piya! to'ken ni tupana'ti'pu 
kon ekamase'na to! pil, 10 Miri 
tupo, tupoitoru ton poro, Sises 
uya tumiri pe, wui enu uye'to' 
winipai, wui enu utito' pu'ku 
pona waku, to'panu'nin tiwiro' 
epika'tin nito' ekareei ennoko'pu. 
Amen. 





”16:9-10 Turon ni ton imenukasa' ton miri awonsi'ki penaro' ton enpoikasa' ton yau, 
seri to'kenan iu'matu waku itekare yau ku'sa' iu'matu pu'ku'na'tinin pe. 


16:19 Inkupu'pu 1:9-11 

Sises Ekareei 


Uru! 
Numenuka'pu 


Ekamanin 


Sises Ekareei Uru! Numenuka'pu uya Sises ekama asa'ron pe, ekamasa' ra'pu Esuweru 
amu' pika'tinin miri awonsi'ki tanporon kon ni ka'pon amu' pika'tinin pe. Uru' uya 
imenukasa', Itepuru A'kwaru uya Sises ki'masa', “Waku itekare ekamanin pe entu'manin 
nan pi” (4:18). Seri si itekare esi miri tanporon ke ri itaru'tisa' ka'pon amu' e'to' i'se 
ke. Pori' pe e'nito' ri niri epa'ka Ẹru' yau, iye'sara'ti yau kuru Sises uye'to' ekare'ti 
iya miri awonsi'ki iu'mata yau kanan, Sises enuku a'taino Epun pona. Kuri ri ri mari 
imenukanin nu'pu uya ekamasa' miri Itekare Ekamase'na Inennoko'san karetaai yau 
Sises enuku'pu awonsi'ki Kari'san pe e'ni uya apurito' epamu'pu, e'ta'nuku'pu pantomu. 

Asa'ri iku'nin miri awonsi'ki 6 pe iku'nin airon ekamanin ite'ma yau ene auya iyo'no, 
tu'ke kuru ri iye'seporo seri riken waku itekare inekamanu yau: inseru amu! eremu pi! 
karimeru amu' pa'simanin nan uti'pu Sises entusa' ense'na, Sises esi'pu Esuweru amu! 
use'mato', ipuremato' iwu' tau mure! iwa iyesi a'tai, miri awonsi'ki panton amu! Waku 
Sameriya Ko! miri awonsi'ki Itano'masa' Imu pantomz ton. 

Siya ri seri waku itekare yau ipureman nito' pi! isauroku miri awonsi'ki Waku 
A'kwaru pil, uri'sami'si amu! nukupunu pi! Sises pokon pe iye'turawasoma a'tai miri 
awonsi'ki Papa usentu'mato' makoi pi'. 


Iyawon Ekamanin 


Ekamanin (1:1-4) 

Isaan Pa'tes, Sises entu'pu, mure! to! esi'pu (1:5—2:52) 

Isaan Pa'tes e'turawasoma'pu (3:1-20) 

Sises epa'taisima'pu, miri awonsi'ki Makoi uya i'tupitu'pu (3:21— 4:13) 
Sises e'turawasoma'pu annau Kiyarari po (4:14—9:50) 

Kiyarari ponsi'ki Surusiran pona (9:51—19:27) 

Tu'matu ri suntaaka yau Surusiran po, ipiyau Sises esi'pu (19:28—23:56) 
Iye'mu'sa'ka'pu, isenpoipitu'pu, iyenuku'pu Epun pona (24:1-53) 





kon nekama'pu menuka'pu to' uya. 


Ekamanin Kamo ina pana'tisa' iya na'ne' nan 


1Imenuka uya iyena', eke 
Tiyo'peras," tu'kan kon ni uya 
imenukasa' iye'ku'sa' ru'pu Sises 
pi' ina koro'tau. 2Ina pi! turon 





uya tanporo iye'sara'ti'pu si'kiri 
ene'pu. Kamoro si kamoro Papa 
apiyo' pe te'san turon kon enupa 
tuuya'nokon wini imaimu pi. Ss Miri 





“1:1 Tiyo'peras tawon ese! esi miri Papa i'nunkanin ta e'kwa pe. 

wenai, uri uya ri niri si a'tomasa' 
pi! tanporon ni, iye'sara'ti'pu si'kiri, 
uri pona niri kanan si waku pe 
iyesi iiwano' pe imenukato' pe uya, 
imiri, eke tunamasen Tiyo'peras, 
4i'tu pa i'napairon iyenupasa' na'ne' 
ipi'. 
Isaan Pa'tes Entu Ekare'ti 


5Kin pe Era' esi a'tai Isutiya 
po, moro Papa ena! use'man nito' 
turawasomanin esi'!pu Sakaraya 
itese!, Apisa o'noron kon tonpa. 
Ino'pu, Resipe' itese' esi'pu kanan, 
Eran pa ru'pu pe. 6Asa'ri ri 
mari Papa Maimu awiron kon 
pe to! esi'!pu, tanporon ni Papa 
Maimu awiri te'san pe to' esi'pu 
tupureme'se pura. 7E'tane to' 
munki pura iyesi'pu, apune pura 
Resipe' esi'pu tuumu'tasen pe pura. 
Asa'ri ri mari to! ukiii!pansa' esi'pu. 

8Taron ni a'tai nin Si, tuweyu 
kon e'seposa' a'tai, tamutu ton 
pokon pe Sakaraya e'turawasoma 
esi'pu, use'man nito' Papa 
ena! turawasoma pi! Surusiran 
po, Esuweru amu' use'mato', 
ipuremato' iwu' tau. 9Itonpa ton 
uya anunsa' esi'pu tuutanunto' kon 
eseru yau iyewonto' pe Esuweru 
amt' use'mato', ipuremato' iwu' 
ta! a'po'nan kirii'munpase'na. 
10 Sakaraya ewonsa' a'tai Esuweru 
amu' use'mato', ipuremato' iwa! 
ta! a'po'nan kirii'nunpase'na, 
puroroi po tanporo iyamurasa' kon 
ipuremase'na esi'pu ipureman pil, 

11 Miri koro'tau, Papa inseruwi 
usenpoika'pu itenu ya'. Miripan 
e'soto'kasa' esi'!pu a'po'nan 
kiriiimunpato' apon enwo'netu 
wini. 12Sakaraya uya ensa' 
a'tai, iyetuipitu'pu ipi'. 13F'tane, 
“Ketuipitui!” ta'pu inseru uya ipi". 
“Iwipuremato' etasa' Papa uya 
man. Ino'pu, Resipe' uya imure 
epoto' oton, miripan mese'tii' Isaan 
tukai'. 14Pori' pe kuru iku'to' iya 
oton miri. Miri awonsi'ki tu'kan 
kon ni epori'mato' oton iyentusa' 
a'tai, 1S5apune pura Papa enu 
yau eke pe kuru iye'to' oton. Fri 
ri kata'pan ensinin pe kuse'nin, 
Papa A'kwaru yen pe iye'to' oton 
iyentu'pu si'kiri. 16 Tu'kan kon ni 
Esuweru amu' na'poto' iya oton 
Papa winikui', 17miripan utito' 
oton Itepuru rawiri merunti pe, 
Iraisa esi'!pu kasa, tumunki kon 
imunkanin nan pe ikuipunu ton 
e'to' pe to' ewan ensimato' iya oton, 
main awiron kon pen niri ipokena' 
pu'ketu yau te'ton kon pe. Ka'pon 
amu' konekanin pe itepuru e'ma 
ta!” ta'pu inseru uya. 

18Sakaraya uya inseru 
ekama'po'pu, “Nai kasa i'tu uya 
i'napai ri seri esi tukai'? Intomi'si 
pe esi, uno'pu niri esi no'sami'si 
pe,” ta'pu iya. 

19Inseru uya eiku'pu, “Kepureru 
uri, Papa piyawon uri, enno'sa' uri 
ayauro'kase'na, miri awonsi'ki 
waku itekare ekamase'na ipi!. 
20 Umaimu apuri auya pura iyesi pi', 





1:5 1 Kurono'kurus 24:10 
1:19 Taniyeru 8:16, 9:21 


1:15 Nonpa 6:2-3 


1:17 Mara'kai 4:5-6 

iye'maimu'ka nin miri, ausauro'to' 
oton pen unekama'pu e'kupu pu'ku 
pona ri,” ta'pu inseru uya. 

21 Miri koro'tau, ka'pon amu! 
enuriku'pu Sakaraya enupikiri, 
usenuminkan pi' to! esi'pu, “Fri 
pi' inke kuru ri iko'mamu tepa'kai' 
pura?” ta'pu to! uya. 22 Miripan 
epa'kasa' a'tai, isauroku pura 
iyesi'pu. To! uya i'tu'pu Papa 
uya itenu a'kwakasa' uya iri ri 
ensa' tukai', apune pura temiyatu 
ke tauro'ka iya 'nokon pi', 
asaurokui'ma pura. 

23 Te'turawasomato' weyu 
u'ma'sa' a'tai, itunta'pu tiwu' ta'. 
24Seri pata'pu pe, ino'pu Resipe' 
umono'ta'pu. Miripan uko'mamu'pu 
tepa'kai' pura 5 kaisa ri kapui tiwu' 
tau. 25 “Papa uya kuru seri ku'sa' 
seri uiwano' pe,” ta'pu iya. “Seri 
a'tai kuru si piyi'nu' imure pura 
ka'pon amu! koro'tau e'to' mo'kasa' 
iya man upiyapai,” ta'pu Resipe' uya. 


Meri Piya! Papa 
Inseruui Uyee'pu 


266 kaisa ri kapui Resipe' esi 
koro'tau mono' pe, inseru Kepureru 
ennoko'pu Papa uya Kiyarari awon 
pata Nasare' itese' pona. 27A'pi'pun 
uri'san, Meri itese', auro'kato' iya 
ike esi'pu, Isose', Tepi! pa ru'pu, 
no'pu oton pe te'ton. 28Inseru 
uyee'pu ipiya!. Miripan a'tai, 
“Miyari, Papa Nanumu'pu! Itepuru 
man ipiyau,” ta'pu iya. 

29Inseru maimu pil, ipan 
pe kuru Meri usenuminka'pu, 





BRU' 1 





“Miyari, Papa Nanumu'pu! 
Itepuru man ipiyau!” (1:28) 


miripan, “Fri ri si ta iya ko?” tukai'. 
30 “Kisi'nukui, Meri. Waku pe Papa 
enu yau iwesi. 31jumono'tato' 
oton, miripan entuto' oton 
warawo' pe, miripan mese'tii' 
Sises tukai'. 32Eke pe kuru iye'to' 
oton. Miri awonsi'ki eke kuru 
Papa Mumu Kuri ri tukai', esa'to' 
oton. Itepuru Papa uya Kin pe 
iku'to' oton itamokori Tepi' esi'pu 
kasa, 33 miri awonsi'ki Seko' payan 
n#'san epuru pe iye'to' oton inke ri. 
Kin pe iye'to' e'nonkato' oton pen,” 
ta'pu inseru uya. 

34“Hri kasa si seri e'kupu, 
a'piipun uri?” ta'pu Meri uya 
inseru pi'. 

35 “Iye'kupu ri Papa A'kwaru ri 
uyepu ipona, miri awonsi'ki Papa 
meruntiru ereuta ipiyau. Miri 
pi! waku mure esa'to' oton Papa 
Mumu, tukai',” ta'pu inseru uya. 
36“Itonpa pe' Resipe' mi'tuyan 

tuumu'tasen pen ni tato! ipi' etane, 
6 kaisa ri kapui mono' pe iyesi 
miri, no'sami'si pe kuru iye'tane, 
37apune pura tanporon ni ku'nin 
pe Papa esi,” ta'pu iya. 

38 “Itepuru apiyo' ri uri. Tiwi si 
seri ne'kupui upi' mekamayai'ne' 
awiri,” ta'pu Meri uya. Miri ta iya 
tupo, inseru uya inimi'pu. 


Meri Uti'pu Resipe' Piya' 


39 Miri pata'pu pe, inke pura 
Meri ekoneka'pu tuutito' pe i'kuru 
po te'sen pata Isutiya pon ya!. 
40Pata eposa' tuuya a'tai, Sakaraya 
iwu' ta! iyewomu'pu. Miripan uya, 
“Miyari,” ta'pu Resipe' pil, 41 Resipe' 
uya Meri maimu etasa' a'tai, imure 
utama'pu itewan yau. Resipe' nin 
si uta'kwaru'ti'pu, Papa A'kwaru 
ke, 42 miripan usauroku'pu eke 
pe, “miri kuru ri si kuri ri waku 
ri uri'san Papa uya waku ku'sa' 
man ipi' tu'kan kon koro'tapai 
ayanunsa' iya, miri awonsi'ki 
imure niri kanan iten pe me'ai'ne'. 
43Fri wenai kuru ri uyepuru san 
uya uka'kuranpasa' ko? 44Amaimu 
etasa' uya a'tai, uyau umure 
e'sanumu'pu tepori'ma ke. 45 Waku 
pe kuru iwesi miri apuri auya pi! 
Papa Maimu ipiya' iye'sa' ru'pu 
uta'ku'ti a'tai,” ta'pu iya. 

Meri Eremu 

46 Miri a'tai, Meri uya se kasa 
ta'pu: 

“Uyewan uya kuru Papa 
apuripitu. 

47Uya'kwaru esi pori! pe 
kuru tupika'tinin Papa 
pi'. 

48Sepan ni tapiyo' ku'sa' iya pi! 

tenu yau. 

Miri pe iyesi pi', seri si'kiri, 
tanporon kon seri 
entakanon kon uya 
uyapuripi'to' oton 
Papa uya pori' pe uku'sa' 
pi'. 

49 Apune pura eke ri, waku 
eseru ku'sa' Papa uya 
pil, upi'; 

waku ri itese'. 

50Tunamanin nan pi', 
twusentu'masen Kuri ri, 

to' epamu kaisari ri. 

51 Merunti pe tesi ke, waku ton, 
eke ton ku'sa' iya, 

mi pe te'ku'san 
aimurunpasa' iya to! 
eseru pokon pe. 

52Eke ton pe te'san, itepuru ton 
nu'tisa' iya to' apon poi, 

sepan kon nu'kwi ri 
anumti'ma. 

53Iwan pe te'san a're'tisa' iya 
waku ke, 

imaminkena' ton 
ennokoi'ma itemiyatu 
aru pura. 

54-55 Epura'an, utamokori kon 
miri tupo ipayan amu' 
auro'ka'pu tuuya kasa, 
isentu'kena' pe tesi 
wenai, 

tapiyo' Esuweru pika'tisa' 
iya, 

Imenuka'pu iya, “Itese' miri 
Isaan,” tukai'. (1:63) 


miri awonsi'ki imunki 
amu' miyari ri,” 
ta'pu Meri uya. 
56 Miripan uko'mamu'pu Resipe' 
piyau osoruwau kapui, miri 
awonsi'ki iyenna'po'pu tupata ya'. 


Isaan Pa'tes Entu'pu 


57Resipe' entuto' weyu e'seposa' 
a'tai, iyentu'pu warawo' pe. 
58Itonpa ton akontawon kon miri 
awonsi'ki itonpa ton kuru uya 
etasa' esi'pu, eke pe kuru Papa 
usentu'masa' ipi' tawon. Miripan 
kon esi'pu pori! pe ipokon pe. 

59Tikin ni suntaaka iyenasa'! 
a'tai, itun pi'pi puturukato' 
e'seporo'pu. Miripan ese'ti to' uya 
esi'pu Sakaraya tukai', ikuipunu 
ese! yau. 60 E'tane isan uya, “Kane, 
Isaan itese' kuri ri,” ta'pu. 

6l Miripan pi' ta!pu to! uya, 
“E'tane sa'ne miri tukai' inu! ri 
itonpa ese' pura iyesi,” ta'pu to' uya. 

62 Miri a'tai, ikuipunu 
auro'ka'pu to' uya temiyatu kon 





URU' 1 


ke inu' tukai' ese'ti iya tukai'. 
63Miri a'tai, imenukato' tuuya 
ipi' ekama'po'pu iya. Ka'pon amu! 
tewansiukai' nin si imenuka'pu 
iya miri, “Itese' miri Isaan,” tukai'. 
64Miri a'tai ri, imaimu epa'ka'pu, 
miripan nin si usauroku'pu miri 
Papa apuripitu'pu iya nin si. 
65 Miripan pi' ri itonpa ton akon- 
tawon kon usewansiuka'pu, miri 
ton pi! usauro'ni pi! to! esi'pu 
siya ri Isutiya i'kuru poro'ne ri. 
66Tanporon kon etanin nu'san 
usenuminka'pu seri pi', miripan 
kon usekama'popitu'pu, “Inu' peri 
si puse ri mure e'to' oton?” ta'pu to! 
uya, apune pura Papa meruntiru 
yau iyesi pi'. 


Sakaraya Eremu 


67Ikuipunu Sakaraya 
uta'kwaru'ti'pu Papa A'kwaru ke. 
Miripan usauroku'pu, Papa uya 
tauro'ka'pu ike pi': 

68 “Papa apuripi'pai'nokon, 
Esuweru amu! e'to' itese' 
pi! 

apune pura iye'sa' 
pi! tupoitoru ton 
mo'kase'na. 

69Merunti ri, pika'tinin wanni 
ke urepasa' iya 'nokon 
pi', 

tupoitoru pe te'sen, Tepi' 
pa ru'pu. 

70Ta'pu tuuya awiri ri pena 
pu'kena' amu! poro ri. 

71Pika'tinin wanni uyeyaton 
kon piyapai 





1:55 Iseneses 17:7 

uyewaruma'tinin kon 
enapai. 
72 Utamokori kon pi! 
isentu'mato' pokon pe, 
waku tuusauroku'pu 
kupu iya tenu yau. 
73Utamokori kon Epura'an pi', 
‘kupu uya kuru, ta'pu 
tuuya ku'sa' iya tenu 
yau. 
74Papa uya ta'pu uyeyaton 
kon enapai umo'ka kon 
tuuya pi, 
tumaimu awiri e'nito' pe 
tenari'munse pura. 
75Waku pe, ipoken e'nito' pe 
itenu awiri uko'man ni 
kaisa ri,” 
ta'pu iya. 76Miripan uya ta'pu 
tumu pi, 

“Imiri, umure usesa'to' oton 
pu'kena' Papa iwano' 
tukai', 

apune pura iutito' oton 
uyepuru kon rawiri 
ite'ma ta! ka'pon amu! 
koneka pe, 
77imunki amu' enupa pi! iwe'to' 
oton epika'tin nito' pi', 
to! pi! Papa usentu'ma 
wini, 
78apune pura Papa esi 
pi! isentu'kena' pe 
upi'nokon 
wti enu enuku uya 
Epun poi, 
uwei'ti kon na'ne' 
kasa, Papa uya Kurai 
tunanumu'pu enno'to' 

oton 
upiya'nokon, 
79to! wei'tinin pe kamo 
ewarupi yau 
tuuko!mansan uma'tan 
nito' pi! tenari'nunsan. 
Uyanin kon pe 
usewankaman nito' pen 
e!ma tawiri,” 
ta'pu Sakaraya uya tumu pi'. 
80Miripan si'kiri ri, mure 
usemo'ka'pu pana! pe ta'kwaru ke. 
Miripan uko'mamtu'pt rimono' tau. 
Miri tupo, iyepa'ka'pu Esuweru 
amu' enupai' Papa eseru pi. 


Sises Entu'pu 
(Ma'siu 1:18-25) 


2 1Miri a'tai itepuru Akosu'tas 
uya main ennoko'pu tanporon 
kon pata yawon kon ka'pon amu' 
uya tese' kon menukato', ti'tuto' 
kon pe. 2Wapiyaro' ka'pon amu' 
i'tuto' pe seri esi'pu miri Kiriniyas 
esi Siriya esa' pe a'tai. 3Tanporon 
kon si uti'pu miri tese' kon 
menukai' tutipiya kon pata'pu ya'. 

4Isose' niri si uti'pu miri Nasare', 
Kiyarari pon ponsi'ki, Isutiya pona 
Tepi! pata'se' Pe'teri'en itese' pona, 
apune pura Tepi' pa ru'pu pe tesi 
pi. 5Meri, tuno'pu oton pokon pe 
ri to! uti'pu tese' kon menukai!'. 
Mono! pe iyesi'pu (Papa A'kwaru 
mure yen pe). SPe'teri'en po si 
to! esi koro'tau, iyentuto' weyu 
e'seporo'pu miri. 7Warawo' pe 
iyimurewato' entu'pu. Miripan 
onti'pu iya kareku saai'p''sa' ke, 

Meri, tuno'pu oton pokon pe ri to! uti'pu tese! kon menukai'. (2:5) 


miri awonsi'ki inonka'pu iya paka 
amu' yu yen ya', iuti ton tau to! 
pata'se' pura iyesi ke. 


Karimeru Pa'simanin Nan 
Piya! Inseru Amu' Uyee'pu 


8 Karimeru amu' pa'simanin nan 
esi'pu ewarupi nau itui po tikun 
kon pa'sima pil. 9Miri yat, Itepuru 
inseruti uyee'pu to! piya', miri 
awonsi'ki Papa winipaino a'kwa 
uya to! wei'ti'pu. Ipan pe ri to! 
usi'muku'pu. 10F'tane inseru uya 
ta'pu to! pil, “Kisi'nu'tuu! Waku 
itekare ne'sa' uya seri iiwano' kon 
pe, tanporon kon ni ka'pon amu! 
pori'ma pi! te'ton. 11 Seri ewarupii 
tau Tepi! pata'se' yau ipika'tinin 
kon entusa' man, Kurai,? Itepuru. 
12Se esi miri ento! auya'nokon 





ipi' pe. Se kasa eporo auya'nokon 
miri. Iwontisa' pe mure esi kareku 
saai'pi'sa' ke, miri awonsi'ki paka 
amu' yu yen yau iyesi,” ta'pu iya. 
13-14 Miri koro'tau, kuri ri inseru 
piyau tu'kan kon inseru amu' 
esi!p4 userenkan pi', 
“Eke kuru Papa esi ka'tawon, 
miri awonsi'ki non po 
niri tuusewankamai!' 
pura ka'pon amu' e'to' 
pe ikupu iya, 
kamo waku tato! tuuya 
ton ni pi,” 
tukai' to' userenka'pu. 
15Pusamoro si inseru amu' 
enna'po'pu Epun pona a'tai, 
kamoro karimeru pa'simanin nan 
usauroku'pu, “Pe'teri'len pona 
utinpai'nokon man, seri Itepuru 





b2:11 Kurai (Kiri! maimu yau), miri pe pura Me'saya (Ipuru maimu yau), asa'ri ri 
mari iyesi, Papa Nanumunu ta e'kwa pe, v. 26 kanan. 

nekama'pu upi'nokon ense'na,” 
ta'pu to! uya. 

16 Tuusenutii' to! uti'pu. Miri a'tai 
Meri miri awonsi'ki Isose' eporo'p 
to! uya, miri awonsi'ki mure esi'pu 
paka amu' yu yen yau. 17Ene 
tupo, insera nekama'pu ekama'pu 
to' uya tu'kan kon ka'pon amu' 
pi! puse ri mure pi! isauroku'pu 
ru'pu pi! 18 Tanporon kon etanin 
nu'san usewansiuka'pu karimeru 
pa'simanin nan nekama'pu 
pi. 19Meri uya tanporo seri 
pu'tika'nuku pura iyesi'pu, miri 
awonsi'ki isenuminka'pu ipan pe 
ipi'. 20 Karimeru pa'simanin nan 
enna'po'pu tuuserenka kon pe eke 
pe Papa esi pil. Tanporo tuneta'pu 
kon pi', miri awonsi'ki tunene'pu 
kon pi! niri, inseru uya ekama'pu 
kasa. 


Sises Ari'pu To' Uya 
Surusiran Pona 


21Tikin ni suntaaka pata'pu 
pe, mure yun pi'pi puturukato' 
e'seposa' a'tai, to! uya ese'ti'pu 
Sises tukai', inseru nekama'pu ke 
isan umono'ta rawiri. 

22Isose' miri awonsi'ki Meri 
uya Main, Mosi'! winon awiri 
ekorukan eseru entun ni tupo 
tuku'sen kupu'pu. Miri tupo, 
tumure kon ari'pu to! uya 
Surusiran pona ituse'na Itepuru 
ena'. 23Iye'menukasa' na'ne' kasa 
Itepuru winon Maimu awiri, 

“Tanporon kon wapiya iyentusa'! 
warawo' pe te'san tuto' pe Papa 
ena',” tawon. 24Ise'mai' to! uti'pu: 
“asa'ri toron amu', wako'wa 
waraino kon ke,” Itepuru winon 
Main uya tasa' awiri. 
25Miri yau si, ka'pon esi'pu 
miri ti Surusiran po Simiyan 
itese!. Ipokena' pe te'sen miri 
awonsi'ki iye'tusa' pe itekare ya! 
te'sen, tenuri'sen Esuweru amu! 
epika'ti enupikiri, Waku A'kwaru 
esi'pu ipiyau. 26Waku A'kwaru 
uya tasa' esi'pu ipi', “Iyeriku pen 
unekama'pu Kurai entu rawiri,” 
tukai'. 27Iya'!kwaru uya Simiyan 
aripu Esuweru amu' use'mato', 
ipuremato' iwu' ta! Isanon uya asa! 
a'tai puse ri si mure Sises, Esuweru 
amu! use'mato', ipuremato' iwu' 
ta! si Main, Mosi! winon awiri, 
28Simiyan uya anumu'pu tena', 
miripan uya Papa apuripitu'pu se 
tukai': 
29 “Papa, ausauroku'pu ku'sa' 
auya si man, 
tiwi si uri, ipoitoru eri'to' 
pe iku'ki ewankamanin 
pura. 
30Ensa' uya si man puse ina 
pika'tinin pe inennoko'pu. 
31Enno'sa' auya si, tu'kan 
kon nenton pe. 
32Esuweru amu' pen weyu pe 
te'ton 
to' ena' iyeseru enpoika- 
nin pe, 

Esuweru amu' apurito' 
ipikiri pe kanan,”4 
ta'pu iya. 

33Mure sanon nin si 
usewansiuka'pu miri Simiyan 
usauroku pil, ipi'. 34Simiyan uya to! 
purema'pu, miripan uya ta'pu Meri, 
isan pi', “Puse ri mure esi Papa 
Nanumu'pu, turon kon ma'tanu'nin 
pe, turon kon niri pika'tinin 
pe, tu'kan kon ni Esuweru amu! 
pata awon kon. Tensen pe iyesi 
Papa winipaino tu'kan kon ni 
newa'nomanu ton tumaimu 
kon ke. 35 Miripan tu'kan kon ni 
usenuminkato' usenpoikato' oton. 
Miripan piriu kasa kuru pokoi uya 
iyewan pokato' oton,” ta'pu iya. 

36 Moro kanan si uri'san pu'kena' 
esi'pu miri, Ana itese', Panuweru 
ensi, Aisaru ko! tonpa. No'sami'si 
pe iyesi'pu. 7 kaisa ri riken wuipiya 
iko'mansa' ru'pu temari'mai!. 
37Miripan nin si uko'mansa' 
84 kaisa ri wuipiya tutaan'pu 
uma'ta'pu pata'pu yau.” Tuutisen 
pen ni Esuweru amu' use'mato', 
ipuremato' iwu' tapai, wui kaisa ri 
tuwipuremasen Papa pi', useruman 
pi! tenta'nai' pura te'sen. 38 Miri 
a'tai kuru si iyee'pu miri to! poi ri, 
miripan uya tenki ta'pu Papa pi', 
miripan usauroku'pu puse ri mure 

pi' tu'kan kon pana ya' tenuri'san 
Papa uya Surusiran pon kon pika'ti 
ton ennoko i'se te'san. 

39Isose' miri awonsi'ki Meri uya 
tanporon ni Itepuru winon Main 
enuka'nu'sa' a'tai, to! enna'po'pu 
tupata'se' kon ya! Nasare' pona, 
Kiyarari yau te'sen. 40 Miripan 
mure usemo'ka'pu pana! pe miri 
awonsi'ki emiya'pokena' pe, Papa 
uya waku nonkasa' esi'pu ipona. 


Sises, Use'man Nito', 
Ipureman Nito' Iwe' Tau 


41 Wuipiya kaisa ri Sises sanon 
utipitu'pu Surusiran pona To' Epoi 
Iti'pu Weyu Ru'pu pi'f 4212 kaisa 
ri wuipiya Sises enasa' a'tai, to! 
uti'pu iweyu rulpu pil, tuutipi'to' 
kon kasa ri. 43Miri pata'pu 
pe, tusanon enna'po koro'tau, 
iye'nimi'pu Surusiran po to! 
wanmura ri. 44 Tutonpa ton pokon 
pe na'ki iyesi tukai' to' uti'pu tikin 
ni wui ri. Miri a'tai, iwarinpa pi! 
to! e'sara'ti'pu tutonpa kon amu! 
koro'tau. 45Eporo tuuya'nokon 
kasa pura, to' enna'po'pu 
Surusiran pona iwarinpase'na. 
46Osoruwau wui pata'pu pe, 
to' uya eporo'pu Esuweru amu' 
use'mato', ipuremato' iwu' pu'ku 
tau. Iyereutasa' esi'!pu Main 





12:32 Aisaya 42:6; 49:6; 52:10. 


pata'pu yau; miri pe pura, 84 iwuipiyaai iyesi itaan'pu pura. 


“2:37 84 kaisa ri wuipiya tutaan'pu uma'ta'pu 


12:41 To! Epoi Iti'pu 


Weyu Ru'pu - Pa'sopa. Papa inserumi uti'pu Esuweru amut! iwu' epoi, apune pura 
karimeru mure muny ke tumura'taai kon aku'nisa' to! uya wenai, Papa Maimu awiri. 
Isi! pon kon uya Papa Maimu kupu pura iyesi'pu, miri wenai, tanporo ka'pon amu', o' 
amu' munki, warawo' pe to! imurewato' ton wini'pu Papa inseruui uya. Apune enki 


E'sotas 11-12 yau. 

pi! enupanin nan koro'tau to! 
eta pi! miri awonsi'ki to! niri 
ekama'popitu pil. 47Tanporo eta 
pil te'san usewansiuka'pu tanporon 
ni i'tu iya pi! miri awonsi'ki ei'pitu 
iya pil. 48Isanon uya ensa' a'tai, to! 
kanan usewansiuka'pu. Miripan 
isanon uya ta'pu ipi', “Mooi, Frito' 
pe seri kasa ina ku'sa' auya? Ipan 
pe ina ewankamasa' auya seri, 
miripan pi' ina uya awarinpa,” 
ta'pu to' uya. 

49 “Hlrito! pe uwarinpa 
auya'nokon? Ukuipunu iwu' tau 
pe' esi tukai' itu auya'nokon pura 
iyesi'pu?” ta'pu iya to! pil. 50 E'tane 
miri ta iya to'ka'nuku to! uya pura 
ri iyesi'pu. 

51 Miripan enna'po'pu to! 
a'kiri Nasare' pona miri yau si 
to! maimu awiri iyesi'pu. Isan 
usenuminkapitu'pu seri ton pi! 
tewan yau. 52Sises usemo'ka'pu 
emiya'pokena' pe. Papa miri 
awonsi'ki ka'pon amu' enu yau 
kuru ri iyesi'pu. 


Isaan Pa'tes Uya Itekare 
Ekama Esi'pu 
(Ma'siu 3:1-12; Ma! 1:1-8; 
Isaan 1:19-28) 


3 115 kaisa ri wuipiya pata'pu 
pe Taipiriyas ena'pu pata 
Ron epuru pe, Ponsiyas Paire' 
esi'pu Isutiya kopunaai pe, Era! 
esi'pu Kiyarari esa! pe, itakon 
Piri' esi'pu Itureya miri awonsi'ki 

Tura'konai'tes esa! pe, miri 
awonsi'ki Raiseniyas esi'pu 
Apirini esa! pe. 2Miri a'tai, Anas 
miri awonsi'ki Kaya'pas esi'pu 
use'man nito' turawasomanin 
nan epuru pe. Miri a'tai, Main 
uyee'pu Papa winon, Sakaraya 
mumu, Isaan itese' piya', rimono' 
tau iyesi koro'tau. 3Iti'pu Isotan 
tuna piyawiron pata ya'ne, makoi 
apai era'tin pe epa'taisiman nito' 
makoi pi! usentu'man nito' pe 
ekareei ekama pil. 4Iye'menukasa' 
name! kasa pu'kena' Aisaya maimu 
karetaai yau, 

“Rimono' tau uki'pi'nunpi' ni, 
“Itepuru e'ma ikonekati' 
to'sa ri ite'ma ikonekati'. 

5 Yaranta amu' ipe'tipi'ti', 

wul! amu', i'kuru amu! 
inu'tipi'ti. 
Oipa' nan asanta ton 
ikonepi'ti' to'sa ri. 
Tarantaranpa' nan asanta 
ton ikonepi'ti' ekayu 
pe'ne. 

6 Tanporon kon uya, Papa uya 
tupika'tisa' kon, ento! 
oton miri, ”? 

tawon. 

7Isaan uya ta'pu anpisin ton 
ka'pon amu' pi! tupa'taisimato' 
kon pe iya tupiya' tuuye'san pi', 
“Imiri'nokon isi ton ikui munki ton! 
mul uya apana'tisa' kon ayainumu 
kon pa nuye'ai'ne' kota'man nito' 
piyapai? 8Epetati' iyera'tisa' kon 





23:4-6 Aisaya 40:3-5 (LXX) 

amakooi kon apai ekamanin ke. 
Imiri'nokon pe ri, 'Epura'an esi 
ina kaipunu pe, ta pi' kepiya'tituu. 
Apune pura apana'ti uya 'nokon seri, 
seri ton ti' apai Papa uya Epura'an 
munki oton kon koneka miri. 
9Wa'ka man yui amu! mi! airi, miri 
awonsi'ki tanporon yui amu' tepeta- 
sen pen a'tito' oton ni miri, miripan 
eno'ma apo! ya',” ta'pu Isaan uya. 

10 “Fri ken si kupu ina uya, 
Papa uya tukota'ma kon namai'?” 
tukai' anpisin ka'pon amu' uya 
ekama'po'pu. 

11 Isaan uya to' eiku'pu, “mu! ri 
kuri asa'ri na'ne' ipon uya, isakon 
tuto' pe iyesi ipon pun ena', kuri 
kanan ti'kiyari ke na'ne' uya miri 
ri mari ku'to' pe iyesi,” ta'pu iya. 

12Purata amuranu'nin nan 
ni kanan uti'pu Isaan uya 
tupa'taisimato' kon pe. To! uya 
ekama'po'pu, “Ti'sa, #ri ken si 
kupu ina uya?” ta'pu to! uya. 

13 “Miri airi imo'kati' tasa' name! 
awiri ri, mumo'katui' itentai pen,” 
ta'pu iya to! pit. 

14Miri awonsi'ki soisa amu' uya 
ekama'po'pu, “Fri kanan ken si 
kupu ina uya?” ta'pu to' uya. 

To! eiku'pu iya, “Ka'pon amu! 
kusa'kwarukatuu to! purataai 
pil, miri awonsi'ki kasi pe ri to! 
kuseseru'tituu. Miri ri ipurataai 
kon mepoyatui'ne' pi! ri pori' pe 
e!ti',” ta'pu iya. 

15Isaan uya i'tu'pu ka'pon amu! 
enuriku Kurai" enupikiri seri 
pe ri iyepu tukai!. Ka'pon amu' 
usenuminka'pu, “Isaan pe' esi 
Kurai pe?” tukai'. 

16 Isaan uya tanporo to' eiku'pu, 
“Apa'taisima uya 'nokon seri tuna 
ke, e'tane ka'pon merunti kuru 
uye'to' oton, isapatooi euka uya 
pokena' pen ni. Apa'taisima iya 
'nokon miri Waku A'kwaru ke miri 
awonsi'ki apo' ke. 17Sara'sara'pan 
ti'kiyari pi'pi menkato' iya ike esi 
itemiyatu yau i'kwato' tuuya apon 
akorokato' pe tuuya miri awonsi'ki 
ta'nasi, wi! amuranuku iya tiwu' 
tal, e'tane ipi'pi ru'pu po'ti iya 
tuusenku'sen pen apo' ke,” ta'pu 
iya. 
18 Tu'kan wini ri Isaan usi'tu'pu, 
waku ekareei ekama pi' to! uya 
apurito' pe. 19E'tane Isaan uya 
kopuna Era! esereme'sa' a'tai, 
iyakon no'pu Eratiyas wenai miri 
awonsi'ki tanporon ni iri ton 
inkuu'pu pi', 20tanporo seri ton 
piriku'pu Era! uya: pariki'si ta! 
Isaan a'kopitu'pu iya. 


Isaan Uya Sises Pa'taisima'pu 


21Tanporo ka'pon amu' 
epa'taisimaka'sa' a'tai, Sises ri niri 
epa'taisima'pt. Iyipurema koro'tau, 
ka! uta'koka'pu 22Waku A'kwaru 
ultilpu tupun ke ipona wako'wa 
kasa. Main uyee'pu Epun awonsi'ki, 





13:15 Kurai (Kiri! maimu yau), miri pe pura Me'saya (Ipuru maimu yau), asa'ri ri 


mari iyesi, Papa Nanumunu ta e'kwa pe. 

“Umu imiri, uni'nunkanu, ipi' pori' Malta! esi'pu Ripai mu pe. 
pe e'ai' ipan pe,” tawon. 30 Ripai esi'pu Simiyan mu pe. 
Simiyan esi'pu Isuta mu pe. 


Sises Tipiya Ton Isuta esi'pu Isose' mu pe. 


23Sises e'sara'ti'pu Papa uya tu- Isose' esi'pu Isonan mu pe. 
turawasooi'ti'pu kupu pil, 30 e'to' Isonan esi'pu Eraiya'kin mu pe. 
airi ri iwuipiyaai esii'ma. Isose' 31 Eraiya'kin esi'pu Mireya mu pe. 
mumu tato' ipi'. Mireya esi'pu Mina mu pe. 


Isose' esi'pu Irai mu pe. 

24 Irai esi'pu Ma'ta' mu pe. 
Malta! esi'pu Ripai mu pe. 

Ripai esi'pu Merukai mu pe. 
Merukai esi'!pu Isana mu pe. 
Isana esi'pu Isose' mu pe. 

25 Isose' esi'pu Ma'ta'tayas mu pe. 
Ma'ta'tayas esi'pu Emos mu pe. 
Emos esi'pu Ne'an mu pe. 

Ne'an esi'pu E'surai mu pe. 
E'surai esi'pu Nakei mu pe. 

26 Nakei esi'pu Meya' mu pe. 
Meya' esi'pu Ma'ta'tayas mu pe. 
Ma'ta'tayas esi'pu Semeyai mu pe. 
Semeyai esi'pu Isose' mu pe. 
Isose' esi'pu Isuta mu pe. 
27Isuta esi'pu Isowanan mu pe. 
Isowanan esi'pu Iri'sa mu pe. 
Iri'sa esi'pu Userupaperu mu pe. 
Userupaperu esi'pu Siya'tiyeru 





mu pe. 


Siya'tiyeru esi'pu Nirai mu pe. 
28 Nirai esi'pu Merukai mu pe. 
Merukai esi'pu Atai mu pe. 
Atai esi'pu Kosan mu pe. 
Kosan esi'pu Erumatan mu pe. 
Erumatan esi'pu Hu mu pe. 
29fru esi'pu Isa'suwa mu pe. 
Isa'suwa esi'pu Eriyesa mu pe. 
Eriyesa esi'pu Isorin mu pe. 
Isorin esi'pu Malta! mu pe. 





Mina esi'pu Ma'ta'ta mu pe. 
Ma'ta'ta esi'pu Ne'tan mu pe. 
Ne'tan esi'pu Tepi! mu pe. 
32 Tepi! esi!pu Ise'si mu pe. 
Ise'si esi'pu Ope' mu pe. 
Ope' esi'pu Powas mu pe. 
Powas esi'!pu Saruman mu pe. 
Saruman esi'pu Neyasan mu pe. 
33Neyasan esi'pu Aminatapu mu 
pe. 
Aminatapu esi'pu A'min mu pe. 
A'min esi'pu Aruni mu pe. 
Aruni esi!pu Esuran mu pe. 
Esuran esi'!pu Peres mu pe. 
Peres esi'!pu Isuta mu pe. 
34Isuta esi'pu Seko! mu pe. 
Seko! esi'pu Aisi! mu pe. 
Aisi' esi'pu Epura'an mu pe. 
Epura'an esi'pu Tera mu pe. 
Tera esi'pu Ne'oru mu pe. 
35Ne'oru esi'pu Seru! mu pe. 
Seru! esi'pu Reeu mu pe. 
Reeu esi'pu Pereku mu pe. 
Pereku esi'pu Ipiru mu pe. 
Ipiru esi'pu Sera mu pe. 
36 Sera esi'pu Kenan mu pe. 
Kenan esi'pu Arupa'satu mu pe. 
Arupa'satu esi'pu Isen mu pe. 
Isen esi'pu Nowa mu pe. 
Nowa esi'pu Rame! mu pe. 
37Rame' esi'pu Me'tusera mu pe. 





3:22 Iseneses 22:2; Eren 2:7, Aisaya 42:1; Ma'siu 3:17, Ma' 1:11, Uru' 9:35 

Me'tusera esi'pu lino! mu pe. 
lino! esi'pu Isaretu mu pe. 
Isaretu esi!pu Marareru mu pe. 
Marareru esi'pu Kenan mu pe. 
38 Kenan esi'pu Inos mu pe. 
Inos esi'pu Se! mu pe. 

Se! esi'pu Atan mu pe. 

Atan esi'pu Papa mu pe. 


Sises I'tupitu'pu Makoi Uya 
(Ma'siu 4:1-11; Ma! 1:12-13) 


1Waku A'kwaru ke tuutaru'tii!, 
Sises enna'po'pu Isotan apai, 
miripan ari!pu Iya'kwaru uya 
rimono' ta! 240 kaisa ri wui Makoi 
uya i'tupi'to' yau pe iyesi'pu na'ne'. 
Iyenta'na'pu pen miri ton wui a'tai, 
miripan iu'matu a'tai, iwan pe 
iyesi'pu. 
3Makoi uya ta'pu Sises pil, “Papa 
Mumu pe iwesi yau, se ti! pi! pureti 
pe enaki ka'ki,” ta'pu iya. 
4Sises uya eiku'pu, “Iye'menukasa': 
Ka'pon esi tuuko'mansen pureti pi! 
riken pen,” tawon,” ta'pu iya. 
5Makoi uya ari'pu ka'tawon 
wau! pona. Miripan uya inke pura 
tanporo eke ton pata enpoika'pu 
itenu ya! 6Miripan uya ta'pu 
ipi, “Irepa uya miri tanporo to! 
meruntiru miri awonsi'ki waku pe 
to' e'to' ke, apune pura urepa'pu ike 
pe iyesi pil; miri pe iyesi pil, inrepa- 
pai e'to' ri repa uya ike. 7Miri pi! si, 
upil iwipuremasa' yau, tanporon ni 
esi iiwano' pe,” ta'pu iya. 
8Sises uya eiku'pu, 
“Iye'menukasa!': “Itepuru, Papa, 





URU' 3, 4 


itese' pi! iwe'to' pi! riken ipurema', 
miri awonsi'ki kuri ri riken 
poitoru pe e'ki,! tawon,” ta'pu iya. 
9Makoi uya ari'pu Surusiran 
pona miripan uya Papa ena' 
Esuweru amu! use'mato!', 
ipuremato' iwu' ka'tawon inakapu 
putu po iye'mu'sa'kato' pe 
ikupu'pu. “Papa Mumu pe iwesi 
yau, ata'mo'kaki seri awonsi'ki,” 
ta'pu iya ipi', 10“apune pura 
iye'menukasa': 
“ “Tinseruti apiyo'ma iya 
ipi' 
waku pe to' e'to' pe 

iyerasu pe. 

11 Temiyatu kon yau to' uya 

ayanumt, 
ti! pona a'ta wini auya 
namai', tukai',” 
ta'pu iya. 

12 Sises uya eiku'pu, “Tasa' iya: 
Itepuru, Papa, itese' pi! iwe'to' 
kusi'tupitui,” tawon,” ta'pu iya. 

13Tanporo si i'tupitu u'ma'sa' 
a'tai, Makoi uya inimi'pu turon ni 
a'taino pe. 


Sises E'sara'ti'pu 
Tuturawasooi Pi! 
(Ma'siu 4:12-17: Ma! 1:14-15) 


14Sises enna'po'pu Kiyarari 
pona Iya'kwaru meruntiru yau, 
miripan ekareei uti'pu mi awiri ri 
tanporo pata poro. 15 To' enupa'pu 
iya Esuweru amu' usenupato'! 
iwu' ton tau. Tanporon kon uya 
apuripitu'pu. 





14:4 Isu'taronomi 8:3 
14:12 Isu'taronomi 6:16 


j4:8 Isu'taronomi 6:13 


k4:10-11 Eren 91:1, 12 

Nasare! Po Sises 
Ewaruma'ti'pu To! Uya 
(Ma'siu 13:53-58; Ma! 6:1-6) 


16Itipu Nasare! pata pona, 
tuusemo'ka'pu ya'. Miripan uti'pu 
Esuweru amu' usenupato' iwu' tah, 
te'pi'to' kasa ri Sapa! a'tai. Miripan 
e'mu'sa'ka'pu Papa Maimu ekamai!'. 
17Pu'kena' Aisaya numenuka'pu 
kareta amon turu'pu itena!, Ara'ka'pu 
iya se tawon e'menukasa' airi: 
18 “Papa A'kwaru man uyau. 
Papa uya uyanunsa' waku 
ekareei ekamato' pe uya 
entu'manin nan ka'pon 
amu' pil, 
Uyenno'sa' iya seri ekamase'na 
a'sisa' kon ponaro' pe. 
Miri awonsi'ki tenku'na' 
nan e'to' pe ennin pe. 
Miri tupo, kamoro iri pe to' 
nekupunu ton pika'tinin 
pe. 
19Uyenno'sa' iya ka'pon 
amu' pika'tito' tuuya 
weyu ekamase'na,”" 
tawon. 
20Te'nonkasa' a'tai, tukaretaai 
e'mepitu'pu iya. Miripan na'po'pu 
iya iturawasomanin ena! Miri tupo 
iyereuta'pu to! enupase'na. Tanporon 

kon esi'pu enpitu pil. 21Sises uya 
ta'pu to' pi, “Seri pe metatuune' 
uta'ku'tisa' si man,” ta'pu iya. 

22Tanporo etanin nu'san 
usauroku'pu waku pe ipi'. Miripan 
to! usewansiuka'pu waku imaimu 
pil. “Isose' mu pen pe! puse ri?” 
ta'pu to' uya. 

23Sises uya ta'pu to! pil, “Seri 
pu'kena! ton maimu enpoika 
auya'nokon upi' tukai' si'tui, “Ta'ta, 
iiwano' pe isepi'ti'' Miri a'tai si, ta 
auya'nokon upil, ‘Apune ken si, ina 
neta'pu Ka'paneyan po inkuu'pu, 
iku'ki seri apata yau, ta auya'nokon, 
si'tui.” 24Sises uya ta'pu, “T'napairon 
ekama uya ipi'nokon, ipata'se' yau, 
pu'kena' nama pura iyesi. 25Pu'kena' 
Iraisa esi a'tai, tu'kan kon itaan'pu 
ima'tasa' ru'san esi'pu Esuweru po. 
Miri a'tai si, ipura non aiputa'pu 
osoruwau Wtipiya entai ri. Iwankan 
pe pata tuku'se iyesi'pu. 26Papa uya 
Iraisa ennoko pura iyesi'pu Esuweru 
amu' piya', e'tane ennoko'pu iya 
Sera'pa' pon itaan'pu ima'tasa' ra'pu 
piya', Saitan nono pona. 27Pu'kena' 
Irai'sa esi a'tai, Esuweru po tu'ke 
ri ereku'pa' nan" esi'pu. E'tane ri, 
tikin nan ni epi'tisa' iya pura iyesi. 
Neman? niken epi'ti'pu iya, Siriya pon, 
Esuweru pon pen,” ta'pu iya to! pil. 





m4:18-19 Aisaya 61:1-2 


"4:27 ereku'pa' nan—Kiri! maimu ere' esi miri paran pi'pi 


pi! te'sen ese! pe, leprosy paran tuusepi'tisen pen ese' pe kuru iyesi'pu pen ni. 

04:27 Neman —Neman esi'pu pata Siriya po tuuko'mansen, soisa amu' epuru. 
Esuweru pe pura iyesi'pu. Eke pe ri iye'tane, ereku' pe iyesi'pu. Pu'kena' Iraisa etasa' 
teuya a'tai, iti'pu ipiya' ekama'pose'na tepi'tito' pe iya tereku apai. Iraisa uya 
ennoko'pu Isotan tuna ka! iyeku'pito' pe 7 kaisa ri ite'kwa. Neman esi'pu imaimu 


awiri, miripan usepi'ti'pu tanporo ri. 


4:24 Isaan 4:44 4:25 1 Kin Amu' 17 4:26 1 Kin Amu' 17:8-16 


4:27 2 Kin Amu' 5:1-14 

28 To! uya imaimu etasa' a'tai, 
tanporo Esuweru amu' usenupato' 
iwa! tau te'san usakorota'pu ipan 
pe. 29To' e'mu'sa'ka'pu, miripan 
enpa'ka'pu to' uya pata apai. To' 
uya ari'pu wu' e'pi pona, Nasare' 
apon pona eno'mase'na soronpan 
yawiri, 30e'tane iyera'tilpu to! 
piyapai, miripan uti'pu. 


Warawo' Esi'pu Makoi 
A'kwaru Yen 
(Ma' 1:21-28) 

31 Miri a'tai iu'ti'pu Ka'paneyan 
pona, Kiyarari yau te'sen pata 
pona. Miripan Sapa' a'tai ka'pon 
amu' enupa pi' iyepiya'ti'pu. 32 To! 
usewansiuka'pu enupan nito' 
iya pil, apune pura merunti pe 
inekamanu esi pil. 33 Moro warawo' 
esilpu Esuweru amu! usenupato' 
iwu' tau, makoi’ a'kwaru yen. Eke 
pe ikipiinumu'pu, 34“Hii! Sises, 
Nasare' pon, iri pe ina ku'se'na 
iuye'sa'? Ina ma'tanu'se'na pe! 
iuye'sa'? Kinyi'tuyai' imiri kari ri— 
Waku Ye! Papa iwano!!” ta'pu iya. 

35 “E'pana e'ki! Epa'kaki iyapai!” 
ta'pu Sises uya e'se'ne' pe ipi'. Miri 
a'tai, makoi a'kwaru uya warawo' 
eno'ma'pu tu'kan kon koro'tau. 
Iyepa'ka'pu iyapai e'ne' pe pura ri 
tuku'se. 

36Tanporo ka'pon amu! 
usewansiuka'pu, miripan kon 
usekama'popitu'pu, “Fri si seri 
usenupan nito'? Pana'pan, merunti 

ke makoi a'kwaru apiyo'ma iya, 
miripan kon epa'ka!” ta'pu to' uya. 
37Miripan ekareei uti'pu siya ri 
miri awiro'nan awiri. 


Tu'kan Kon Ni Epi'tipitu'pu 
Sises Uya 
(Ma'siu 8:14-17: Ma' 1:29-34) 


38Sises uti'ipu Esuweru amu! 
usenupato! iwu' apai Saiman 
pata'se' ya'. Saiman ewo'pu esi'!pu 
ipan pe e'k#ii'man pil, Miripan Sises 
ekama'po'pu to! uya epi'tito' pe iya. 
39Miri a'tai, Sises e'mu'sa'ka'pu 
ite'kwe' piyau. Miripan uya pana! 
pe ikiii'manin pil, “Ereuta'!” ta'pu. 
Miri a'tai ri, iyereuta'pu. Inke pura 
ri iye'mu'sa'ka'pu to! muta'napai!. 

40Pata uko'mansa' a'tai, ka'pon 
amu' uya takuru'kena' nan nee'pu 
Sises piya'!. Miripan uya temiyatu 
ke to! a'pi'pitu'pu to! kaisa ri'ne, to! 
epi'ti'pu iya. 41Miri enta' ri, makoi 
a'kwaru ton epa'kapitu'pu ka'pon 
amu! apai. Makoi a'kwaru yen ton 
uki'pi'nunpitu'pu, “Papa Mumu 
miri!” ta'pu to! uya. 

E'se'ne' pe to! eseremeku'pu 
iya, to! usauroku namai'. To! 
e'paka'nuku'pu iya, apune pura 
Kurai? pe ti'tu to! uya wenai. 


Sises Esi'pu Itekare Ekama Pi' 
(Ma! 1:35-39) 


42Pata ema'tane, Sises uti'pu 
tu'kenan pata ya'. Ka'pon amu! 
esi'pu iwarinpa pil. Miripan eposa' 





»4:33 makoi, miri pe pura iri, Kiri! maimu yau; v. 35-36 yau niri. 


14:41 Kurai, miri 


pe pura Me'saya—Papa Nanumunu ta e'kwa pe. 


4:32 Ma'siu 7:28-29 

tuuya'nokon a'tai, ereutanuku 
i'se to! esi'pu, iti namai'!. 43E'tane, 
“Waku Papa e'to' esa! wanni ekareei 
ekamato' uya esi turon ni ton pata 
yau'ne ri mari, apune pura mirito' 
pe uyenno'sa' pe iyesi,” ta'pu iya. 
44Miripan esi'pu Esuweru amu! 
usenupato' iwe' ton Isutiya pon 
tau'ne itekare ekama pi! iyesi'pu. 


Sises Uya Wapiyaro' Kon 
Tupoitoru Ton Ki'ima'pu 
(Ma'siu 4:18-22; Ma! 1:16-20) 


5 1Taron ni a'tai, Sises 
e'mu'sa'kasa'! esi'!pu parau 
ku'piri Isenesere' e'pi po.” Ka'pon 
amu' amurasa' esi'pu a'ko pe iwoi, 
Papa Maimu ekama iya etase'na. 
2Parau ku'piri e'pi po, asa'ri kanau 
ene'pu iya, moro' a'sinin nan 
kanwa'pu. Moro! a'sinin nu'san uya 
tupunweru kon korukapitu esi'pu. 
3Sises ekanwa'ti'pu Saiman kanwa 
ya! Miripan uya ta'pu Saiman pi', 
“Akanwa a'tu'maki parau ku'piri 
e'pi apai,” ta'pu iya. Miri apai, 
a'mun po te'san enupa'pu iya. 

4Sises e'nonkasa' a'tai ka'pon 
amu' enupa tupo, ta'pu iya Saiman 
pi, “Miyari pari kanau aki i'inawon 
ya! pari. Miripan ipunweru kon 
eno'ma kon pa tuna ka! moro! amu! 
a'si kon pa,” ta'pu iya. 

5Miripan etane, Saiman uya 
ta'pu Sises pi', “Uyepuru, ewarupi 
nau ina ri nusi'tui to' a'si i'se ipan pe, 

e'tane ina uya to' a'si pun ni. E'tane 
pura, tupunwere kon turu ina uya, 
amaimu awiri,” ta'pu iya. 6To' uya 
si ituru'pu, miripan kon uya tu'ke 
ri moro! amu' a'si'pu to! punweru 
ekaraka poken ni. 7Miripan kon uya 
tutonpa kon amu' turon ni kanau 
yawon kon ki'ma'pu tupika'tinin kon 
pe. Miripan kon uyee'pu, to! uya si 
asa'ri ri mari tukanwa kon pe'ti'pu. 
Miripan kon kanwa e'sunkaiwa'pu 
ri. 8Saiman Pi'ta uya se e'kupu 
to'ka'nu'sa' a'tai, iye'sekunka'pu Sises 
enupikiri. “Enta upiyapai. Ipiyau 
esi poken pura man, apune pura 
tumakooi ke esi pil,” ta'pu Saiman 
uya ipi', Sapune pura tutonpa ton 
amu' pokon pe tuusewansiukasa' kon 
pi! tana'si'san kon moro! amu! tense. 
10Sepiti munki amu', Isens, miri 
awonsi'ki Isaan, usewansiuka'pu niri, 
Saiman tonpa pe te'san. 

Sises uya ta'pu Saiman pi', 
“Kenari'numui, seri si'kiripai 
ka'pon amu! nin si a'sinin pe iwesi 
miri,” ta'pu iya. 11 Miripan kon uya 
tukanwa kon amu' pi'si'pitu'pu 
parau ku'piri e'pi pona. Tanporon 
ni tuninse to! uti'pu ipikiri. 


Ereku'pan Ka'pon Epi'ti'pu 
Sises Uya 
(Ma'siu 8:1-4; Ma! 1:40-45) 
12Pata ton tonpa yau, Sises 


esi koro'tau, ereku'pans ka'pon 
uyee'pu ipiya!. Sises ensa' tuuya 





"5:1 Isenesere': Kiyarari tato! ri mari. 


:5:12 ereku'pan—Kiri!' maimu ere' esi miri 


paran pi'pi pi! te'sen ese! pe, leprosy paran tuusepi'tisen pen ese! pe kuru iyesi'pu 


pen ni. 


5:1-3 Ma'siu 13:1-2; Ma! 3:9-10; 4:1 


5:5 Isaan 21:3 5:6 Isaan 21:6 

a'tai, ita'mo'ka'pu non pona itemu! 
eta'kwanunse ipi', “Uyepuru, 
inku'pai iwesi yau, waku pe ukupu 
auya,” ta'pu iya. 

13Sises uya temiyatu inka'pu, 
miripan uya a'pitu'pu, “Inku'pai ri 
e'ai!, Waku pe e'ki,” ta'pu iya. Inke 
pura ri, itereku usepi'ti'pu. 14 Sises 
uya ta'pu, “Inu! ri ku'pana'tii, 
e'tane enta isenpoikata Papa 
ena! use'man nito' turawasoma- 
nin ena! miri awonsi'ki #use'mato' 
pe te'sen, Mosi' uya tasa' nane! 
awiri muturui', iyekorukasa' pi', 
ekamanin pe to! pil,” ta'pu iya. 

15Miripan e'tane, itekareei 
useta'pu. Miri wenai, tu'kan kon 
ka'pon amu' uyee'pu etase'na miri 
awonsi'ki isepi'tipi'se'na teparan 
kon apai. 16F'tane Sises utipitu'pu 
ipuremase'na tu'kenan ya!. 


Ise'mesa' Warawo' Epi'ti'pu 
Sises Uya 
(Ma'siu 9:1-8: Ma! 2:1-12) 


17Taron ni a'tai, ka'pon amu! 
enupa pi! iyesilpu. Pari'si amu! 
miri awonsi'ki Main pi! enupanin 
nan iye'pi'sa' kon tanporon ni eke 
iwa pata ton Kiyarari po'nan apai, 
Isutiya, Surusiran wini'ne ri ereutasa' 
esi'pu. Papa uya imeruntiru ke 
irepasa' esi'pu ene! ton epi'tinin 
pe. 18Ka'pon amu' uyee'pu, ite'kwe' 
po ipu'tika'sa' ka'pon nee'pu to! 
uya. To! usi'tu'pu inepu i'se Sises 
piya', epi'tito' pe iya. 19 Apune 
pura anpisin pe ka'pon amu' esi pi! 
ikupu tuuya'nokon pura iyesi i'tusa' 





URU' 5 


twuya'nokon a'tai, to! ekainumu'pu 
juti nakapu pona. Miripan kon uya 
inipon mo'ka'pu, miri awonsi'ki 
to! uya inu'ti'pu iteuta yai, anpisin 
ton aporo'pona, Sises poi ri. 20 Sises 
uya tutonpa kon epi'ti tuuya tukai' 
apurito' to! uya ensa' a'tai, “Utonpa, 
amakooi pi! usentu'mayai',” ta'pu iya 
ipu'tika'sa' pil, 

21 Pari'si amu', Main pi! 
enupanin nan niri, usenuminka'pu 
tiwano' kon pe, “Inu! puse 
ri ka'pon Papa sapema pe ri 
twusauro'sen? Papa riken Kuri ri 
makoi pi! tuusentu'masen!” ta'pu 
to' uya. 

22 Sises uya to! usenuminkato' 
i'tu'pu. Miripan uya, “Fri pe iyesi 
pi' se ton pi! #usenuminka kon? Seri 
kasa iusenuminka kon poken pura 
man. 23Nai esi saman pe pura 
iwa: Amakooi pi! usentu'ma, ta; 
miri pe pura, E'mu'sa'ka', asaki, 
ta kati ipu'tika'sa' pi'? 24Ka'pon, 
Papa winon uya enpoikato' pe 
iyesi ipiyau merunti esi seri non 
po makoi ton pi! tzusentu'masen 
pe,” ta'pu iya, Pari'si amu' miri 
awonsi'ki Main pi! enupanin nan pi! 
niri. Miri tupo, ta'pu iya ipu'tika'sa' 
pil, “E'mu'sa'ka', iye'kwe' anunki, 
enna'po' apata'se' ya',” ta'pu iya. 

25Miri a'tai ri, iye'mu'sa'ka'pu. 
26Tanporon kon ka'pon amu' 
usewansiuka'pu. Miripan kon 
uya Papa apuripitu'pu. To' 
enari'numu'pu, miri awonsi'ki, 
“Seri pe, eke Papa turawasooi 
e'kupu ensa' man,” ta'pu to! uya. 





5:14 Ripaiti'kas 14:1-32 

Sises Uya Ripai Ki'ma'pu 
Tupoitoru Pe 
(Ma'siu 9:9-13; Ma! 2:13-17) 


27Miri tupo, Sises uti'pu, 
miripan uya purata amuranu'nin 
kopuna iwano' pe ene'pu, Ripai 
itese'. Iyereutasa' esi'pu purata 
amuranu'to' iwu' tau. “Uya'kiri 
utinpai,” ta'pu Sises uya ipi'. 
28 Ripai e'mu'sa'ka'pu, tanporon 
ni nimi'pu iya, iya'kiri iti'pu. 

29Miri tupo, Ripai uya eke 
enta'nan kupu'pu Sises iwano' 
pe tiwul! tau. Anpisin pe purata 
amuranu'nin nan, turon kon ni 
niri esi'pu enta'nan pi! to! pokon 
pe. 30E'tane Pari'si amu' miri 
awonsi'ki Main pi! enupanin 
nan uya ta'pu Sises poitoru ton 
pil, “Fri pe iyesi pi! iyenta'na kon 
parata amuranu'nin nan kopuna 
iwano' pe pokon pe miri awonsi'ki 
tumakooikena' nan pokon pe?” 
ta'pu to! uya. 

31 Sises uya to! eiku'pu, “Atu' 
pe te'san esi ta'ta i'se pura. 
Takuru'kena' nan niken esi 
tepi'tinin kon i'se. 32 Ipokena' 
ton ki'mai' uye'sa' pen, e'tane 
tumakooikena' nan era'tito' pe 
tumakooi kon apai,” ta'pu iya. 


Ka'pon Amu' Uya Sises 
Ekama'po'pu Useruman Nito' 
Eseru Pi' 

(Ma'siu 9:14-17: Ma' 2:18-22) 


33Ta'pu to! uya ip, “Isaan 
poitoru ton useruma tenta'nai' 

pura, to! ipurema niri isipikiri, 
miri kasa ri Pari'si amu! poitoru 
ton. F'tane, ipoitoru ton enta'na,” 
ta'pu to' uya. 

34Sises uya to! eiku'pu, “Ka'pon 
emari'!ma piyau te'san, useruma 
pura iyesi tenta'nai' pura, to! piyau 
iyesi koro'tau. 35E'tane iweyu 
uye'to' oton temari'masen kasa 
te'sen anunto' oton ipoitoru ton 
piyapai, miri a'tai to! userumato' 
oton tenta'nai' pura,” ta'pu iya. 

36Tauron ni panton ekama'pu 
iya to! enupa pe, penaro' pokon 
pe emenna' pe to' enupato' tuuya 
utoi'ma namai', “mu! uya ri 
emenna' pe te'sen pon apai taku'se 
pon pooi'pi a'si'ti pura iyesi. Ikupu 
iya pe iyesi yau, emenna' pon 
a'si'sa! usene iri pe ipooi'pi pi', miri 
awonsi'ki emenna' pon ma'tanu'sa' 
iya pe iyesi. 27Inu' uya ri emenna' 
waain amuku pura iyesi penaro' 
itenpu'pu ya'. Ikupu iya yau, ten 
i'moi iya. Iye'kwamu, iten ni si 
uma'ta. 38Emenna' waain amu'to' 
pe iyesi emenna' iten ya'!. 39Inu' 
uya ri penaro' ensi tupo emenna' 
waain ensi pura iyesi, “Penaro' esi 
waku pe kuru upona, ta iya,” ta'pu 
Sises uya. 


Sises Esi Sapa! Epuru Pe Ri 
(Ma'siu 12:1-8: Ma! 2:23-28) 


1Turon ni Sapa! a'tai, 
Sises uti'pu a'nai' e'kwa 
nawiri. Ipoitoru ton e'sara'ti'pu 
iye'suruupi'sa' i'kwi'pitu pil. To! 
uya isoko'soko'ma'pu temiya kon 

yau, miripan kon uya iku'pu. 2 Seri 
ensa' tuuya'nokon a'tai, Pari'si 
amu' uya Sises ekama'po'pu, “Tri 
pe iyesi pi! Main uya tuku'sen 
pen ni Sapa' a'tai tasa' ru'pu kupu 
auya'nokon Sapa' a'tai?” ta'pu to' 
uya. 

3Sises uya to! eiku'pu, “Kin Tepi! 
neukupu'pu pe! etasa' auya'nokon 
pura nai? Tupoitoru ton pokon pe 
iwan pe tesi kon a'tai, 4Esuweru 
amu' use'mato', ipuremato' iwu' 
ta! iyewomu'pu, ipuremasa' pureti 
tuyu oton tepose iyenta'na'pu, 
Main uya Papa ena' use'man nito' 
turawasomanin nan yu pe riken 
te'sen tasa' iku'pu iya, e'tane 
ri miri uya imakoima'pu pen. 
Tutonpa ton niri repa'pu iya,” ta'pu 
iya. 

5Miri a'tai, Sises uya ta'pu to! 
pil, “Ka'pon, Papa winon esi Sapa! 
Epuru pe ri,” ta'pu iya. 


Sises Uya Itemiya Aiputasa' 
Warawo' Epi'ti'pu 
(Ma'siu 12:9-14; Ma! 3:1-6) 


6Turon ni kanan Sapa' a'tai, 
iti'pu Esuweru amu' usenupato' 
iwu' ta! to! enupase'na. Miri yau, 
ka'pon esi'pu enwo'ne' itemiyatu 
yaiputasa' amurasa!. 7Pari'si amu! 
miri awonsi'ki Main pi! enupanin 
nan esi'pu Sises enpitu pi! eseru'tito' 
pe tuuya'nokon. A'ko pe enpitu pi! 
to! esi'pu Sapa! a'tai ka'pon epi'ti 
iya ene i'se. 8E'tane Sises uya to' 

usenuminkato' i'tu'pu, miripan uya 
ta'pu itemiyatu yaiputasa' amurasa' 
pil, “E'lmu'sa'ka! tanporon kon 
rau,” ta'pu. Miripan e'mu'sa'kasa' 
e'soto'ka'pu to! rau. 9Miripan a'tai 
Sises uya ta'pu to! pi, “Iyekama'po 
uya 'nokon. Nai esi Main awiri 
Sapa! a'tai tuku'sen pe: Waku 
kupu miri pe pura iri kupu kati? 
Ka'pon pika'ti, ima'tanuku kati?” 
10Tanporo to' ene'pu iya, miripan 
uya ta'pu warawo' pil, “Iyemiyatu 
inka!!” Ikupu'pu iya, miripan 
emiyatu enna'po'pu tesi'pu ya! 

1E'tane, ipan pe Pari'si amu! 
miri awonsi'ki Main pi! enupanin 
nan usakorota'pu. “Fri pe iku'pai 
nai?” tukai' to! usauroku'pu. 


12 Kaisaron Kon Enno'sa' Kon 
(Ma'siu 10:1-4; Ma! 3:13-19) 


12 Miri a'tai'ne, Sises uti'pu wul 
poi ri ipuremai', ewarupi nau 
ipureman pi! iyesi'lpu Papa pi! 
pata tema'kwai'!. 13Pata ema'sa' 
a'tai, tupoitoru ton ki'ma'pu 
iya. 12 kaisa ri to' anumu'pu iya, 
itekare ekamai' enno'sa' kon pe to' 
koneka'pu iya. 14To' ese! esi'pu: 
Saiman (Pi'ta tukai' inese'ti'pu), 
iyakon Anturu, Isens, Isaan, Piri', 
Pa'taramiu, 15Ma'siu, Tamas, 
Isens (Aru'piyas mumu), Saiman 
(Usera' tukai' tesa'sen'), 16 Isutas 
(Isens mu), miri awonsi'ki Isutas 
Eskariya', eparankanin pe iyena'pu 
nane, 

Sises Uya To! Enupa'pu, 
To' Epi'tipitu'pu Niri 
(Ma'siu 4:23-25) 

17To' a'kiri iu'ti'pu, miripan 
e'soto'ka'pu rimon po. Tu'ke ri 
anpisin pe ipoitoru ton esi'pu 
miri yau miri awonsi'ki tu'ke 
ri ka'pon amu' Isutiya, miri 
awonsi'ki Surusiran winon kon 
uye'sa' esi'pu. Turon kon ka'pon 
amu' uyee'pu parau e'pi Taya, 
Saitan winon kon. 18 To' uyee'pu 
etase'na, isepi'tise'na teparan 
kon apai'ne. Makoi a'kwaru" yen 
pe te'san usepi't#'pu. 19 Tanporon 
kon ka'pon amu! usi'tu'pu a'pitu 
i'se, apune pura merunti epa'ka pi! 
piyapai, miripan uya tanporo to' 
epi'tipitu pil. 


Pori' Ton Miri Awonsi'ki 
Isi Yawon Kon 
(Ma'siu 5:1-12) 
20Tupoitoru ton enei'ma ta'pu 
iya, 

“Pori' pe iwesi kon, 
imir''nokon entu'ma' 
na'ne' nan, 

apune pura Papa e'to' esa! 
wanni pe esi pil iiwano' 
kon pe. 

21Pori' pe iwesi kon, 

imiri'nokon seri pe iwan 
pe na'ne' nan, 

apune pura aya'wetato' 
oton kon. 

Pori' pe iwesi kon, 
imiri'nokon seri pe 
nukaranyai'ne' nan, 

apune pura auta'kirito' 


oton kon. 
22“Pori'! pe iwesi kon, 
imiri'nokon ka'pon amu! 


newaruma'tinu ton, tupokon pe 
iwesi kon i'se pura to' esi a'tai, 
asapema kon a'tai, iyese' kon 
eno'ma a'tai iri tukai!, Ka'pon, 
Papa winon uriya'!. 23Ipan pe 
mepori'matui', pori! pe iwesi kon 
pi! me'sanunp''tui! miri wui a'tai, 
apune pura eke ri iyepe'pu kon esi 
pil Epun po. Apune pura miri kasa 
ri to! kuipunu ton uya pu'kena' ton 
ku'pitu'pu. 

24“E'tane isi yau me'atui' 

imir''nokon 
ipurataaikena' ton, 
apune pura waku 
epoka'sa' auya'nokon pi. 
25Isi yau me'atui', imiri'nokon 
twuta're'tisan, 
apune pura iwan pe 
iwe'to' oton kon. 
Isi yau me'atui', imiri'nokon 
twuta'kirisan, 
apune pura 
teuta'kwarukai' 
aukaranto' oton kon. 

26 “Isi yau me'atui'!, imir#nokon 
waku pe ka'pon amu' usauroku 
a'tai ipi'nokon, miri na'ne' kasa 
to' tipiya ton uya ennakanin nan 
pu'kena' amu' ku'pite'pu miri. 





“6:18 Makoi a'kwaru, miri pe pura, Tri a'kwaru 

Iyeyaton Kon I'nunkati' 
(Ma'siu 5:38-48: 7:12a) 


27 “E'tane ekama uya ipi'nokon 
uyetayatui'ne' nan: iyeyaton kon 
imunkatil, iyewaruma'tinin kon pi! 
waku iku'ti', 28 Kamo apa'nu'nin 
nan kon pona ipuremati', iri pe 
iku'nin nan kon pona ipuremati'. 
29fnu' uya ri iwini yau iye'peta 
pil, iratoi ru'pu ri mari ira'tiki 
iwinikui'. Inu! uya ri ipon kon 
puro'pon anumu pe iyesi yau, 
kusereutanu'tuu iyo'non ipon 
anuntane iya. 30Tanporon kon 
iyekama'poyai'ne'nokon irepati', 
inu! uya ri iiwano' kon anumu 
yau, inna'poki kukatuu. 31Iku'ti' 
turon kon pil, ikupu to! uya i'se 
me'atui'ne' kasa ipi'nokon. 

32“filmunkanin kon niken 
imunka auya'nokon yau, Fri waku 
eporo auya'nokon? Tumakooikena' 
nan uya ri ti'munkanin kon 
i'nunka. 33Miri awonsi'ki waku 
kupu auya'nokon yau waku pe 
iku'nin kon pil, iri waku eporo 
auya'nokon? Tumakooikena' 
nan uya ri miri ri kupu. 24Itaru 
auya'nokon pe iyesi yau, kamoro 
inna'ponin nan pe te'san ena', 
iri waku eporo auya'nokon? 
Tumakooikena' nan uya ituru 
tumakooikena' nan ena' inna'po to! 
uya mi tukai'! 35E'tane, iyeyaton 
kon i'mankati', waku iku'ti' to! pit, 
To' irepati', to! uya inna'po enu- 
pikiri iwesi kon pa pura. Miri 
a'tai, iyepe'pu kon e'to' oton 

eke pe, miri awonsi'ki Eke Kuru 
munki pe iwe'to' oton kon, apune 
pura mannu' pe iyesi tenki tawon 
nan pen pi! miri awonsi'ki iri ton 
pil. 36Tuusentu'masan pe e'ti', 
ikuipunu kon esi tuusentu'masen 
pe kasa. 


Ka'pon Eseru Kusaimenkatuu 
(Ma'siu 7:1-5) 


37“Inu! ri ka'pon eseru 
kusaimenkatuu, miri a'tai 
iyeseru kon ni niri aimenka pen. 
Ka'pon kuseno'matuu, miri a'tai 
imiri'nokon ni niri eno'ma pen. 
Isentu'mati', miri a'tai imiri'nokon 
pi' ri usentu'man. 28Itaki, miri 
awonsi'ki iyena' iye'tuto' pe. 
Waku i'tuto' yai, eremuru'sa', 
ituntunmasa', miripan anu'sa' 
e'turu'kwa, turu miri iye'mata 
pona. Apune pura i'tuto' auya yai, 
yai iyenakan i'tu miri,” ta'pu Sises 
uya. 

39Sises uya panton ekama'pu to' 
pi, “Tenku'nan uya pe' tenku'nan 
kanan ari? Asa'ri ri mari pe' 
akasa! ya! to! uta'lmo'ka pen? 
40 Tuusenupasen esi pura iyesi miri 
tuti'saai entai. E'tane tanporon kon 
ipan pe isenupasa' kon e'to' oton 
tuti'saai kon kasa ri. 

AA “Fri pe iyesi pi! aiko ru'kwi 
ri paranka punu'pi inenpai iwesi 
itonpa enu yawon, eke ri paranka 
e'tane iyenu yau? 42Nai kasa 
itonpa pil, “Utonpa, apune amuru 
simo'kai!' iyenu apai, ta auya, 
iyenu awon ni paranka ene auya 

pen ni e'tane? Imiri'nokon waku 
pe te'ku'san, wapiya iyenu apai 
paranka imo'kaka'ki, miri a'tai 
waku pe ene auya itonpa enu apai 
amuru mo'ka pa,” ta'pu Sises uya. 


Yui Miri Awonsi'ki Iteperu 
(Ma'siu 7:16-20; 12:33-35) 


43To' enupa pi! ri Sises esi'pt, 
ta'pu iya, “Waku yui epeta pura 
iyesi miri iri pe, miri pe pura iri 
yui epeta pura iyesi miri waku pe. 
44Ikaisa ri iteperu pikiri yui usi'tu 
miri. Ka'pon amu' uya pi! puipitu 
pura ri iyesi miri tiku kenan e'kwa 
apai, miri pe pura kure' imi'ni ton 
ye' apai. 45 Waku ka'pon uya waku 
usentisa' tewan yawon enpa'ka 
miri, miri awonsi'ki iri ka'pon uya 
iri usentisa' tewan yawon enpa'ka 
miri. Apune pura itewan yau te'sen 
epe'tisa' ke inta usauroku miri. 


Asa'ron Kon tuti Aminin Nan 
(Ma'siu 7:24-27) 


46“Fri pi, “Uyepuru, uyepuru, 
tukai' uyesa'pitu auya'nokon, 
ukayai'ne' kupui'!ma pura ri? “Ine! 
kasa iyesi tukai' enpoika uya kuri 
upiya! nuye'ai'ne' miri awonsi'ki 
umaimu etayai'ne' miripan kupu pi! 
na'ne', 48 Ka'pon uya iuti ami kasa 
iyesi, i'na' akanin nu'pu miripan 
uya iyapon nonkasa' ti! pona. 
I'munpu uye'sa' a'tai, itapu'netu 
uya miri juti wini'pu e'tane 
iwokouka iya poken pura iyesi'pu, 
apune pura waku pe amisa' pe 
iyesi pil. 49E'tane kuri umaimu 
eta pi! na'ne' miripan kupu iya 
pura na'ne' esi iuti aminin ka'pon 

non po iyapon pura kasa. I'munpu 
apu'netu uya miri iuti wini'pu, 
miripan uta'mo'ka'pu, ipura ri 


tuuma'tai!” ta'pu iya. 


Soisa Amu' Epuru Poitoru 
Epi'ti'pu Sises Uya 
(Ma'siu 8:5-13) 


1Ka'pon amu' uya eta tane 
tanporo seri ta nonkasa' tuuya 
a'tai, Sises epa'ka'pu Ka'paneyan 
pona. 2Miri yau, soisa amu' epuru 
poitoru esi'pu, ipan pe ini'nunkanu 
takuru'ke kuru, eri'ka'ni pi! ri. 3 Soisa 
am¥' epuru uya Sises ekareei eta'pu, 
miripan uya Esuweru amu' epuru 
ton ennoko'pu iki'mai' tupoitoru 
epi'tii' iye'to' pe. 4Sises piya! tuuye'sa'! 
kon a'tai, tuuta'!kwarup''se kuru, 
“Tupika'tisen ye! pe kuru puse ri 
ka'pon esi. Ipika'tiki kuru, Sapune 
pura ina i'nunka iya, ina Esuweru 
amu! usenupato' iw#' konekasa' iya 
niri,” ta'pu to! uya. 
6Miripan kon a'kiri Sises uti'pu. 
Inni pura ri iuti piyapai iye'tane, 
soisa amu' epuru uya tutonpa ton 
ennoko'pu ipana'tise'na, “Uyepuru, 
katanpokumai, apune pura uiwu' 
ta! iuyepu pokena' pen ni uri. 
7Miri pe iyesi pil, ipiya' kuru ri uti 
ta uya pun, e'tane amaimu ituki, 
miri a'tai upoitoru usepi'tito' pe. 
8 Apune pura uri ri kuri ri tepuru 
kenan, soisa amu' esa! uwo'noro 
te'san. Puse pil, Enta; ta uya a'tai, 
iti; kuri pil, Isi'ki,/ ta a'tai, iyepu ri, 
upoitort pil, ‘Se iku'ki, ta uya a'tai, 
ikupu iya,” ta'pu iya. 
9Sises uya seri etasa' a'tai, 
isewansiuka'pu ipi' era'tii'ma 

anpisin ka'pon amu' tupikiri 
te'san winikui' ta'pu, “Ta uya seri 
ipi'nokon, int! ri eposa' uya pura 
ri man Esuweru amu' koro'tau eke 
ri seri waraino apurito!,” ta'pu iya. 
10Enno'sa' kon nin si, warawo' 
amu! enna'po'pu iuti ta! 
takuru'kenan usepi'tisa' tepose. 


Sises Uya Eke' I'mu'sa'ka'pu 


11Inke pura ri miri pata'pu 
pe, Sises uti'pu Nen itese' pata 
pona. Ipoitoru ton miri awonsi'ki 
anpisin ton ka'pon amu' uti'pu 
iya'kiri. 12 Pata mura'ta eporo iya 
koro'tau, eke' u'na'tii! tuutisan 
epa'ka eporo'pu iya. Tikin nan 
ni itaan!pu ima'tasa' ru'pu 
mure warawo' uma'tasa' esi'pu. 
Anpisin ka'pon amu' uti esi'pu 
iya'kiri. 13Sises uya ensa' a'tai, 
isentu'ma'pu ipi', miripan uya, 
“Kakaramui,” ta'pu ipi'. 14Miripan 
uti'pu iten a'pr'se'na, miripan 
anin nan e'taku'ka'pu. Miripan 
pil, “Moineri'pi, e'mu'sa'ka!!” ta'pu 
iya. 15Miri a'tai eke' e'mu'sa'ka'pu, 
miripan usauroku'pu. Miripan 
turu'pu iya isan ena! 

16Miripan kon enari'mumu'pu 
ipan pe, miripan kon uya si Papa 
apuripitu'pu. “Eke pu'kena' uye'sa' 
man u'koro'ta'nokon! Papa uye'sa' 
man tumunki ton pika'tise'na!” 
ta'pu to! uya. 

17Sises ekareei ekama'pu ka'pon 
amu' uya mi awiri ri Isutiya poro, 
miri awonsi'ki iwoino' nan pata 
awiri'ne. 





URU' 7 


Sises Miri Awonsi'ki 
Isaan Pa'tes 
(Ma'siu 11:2-19) 


18Isaan poitoru ton uya si 
tanporo seri ton ekama'pu miri ipi'. 
Isaan uya asa'ron kon tupoitoru ton 
ki'ma'pu, 19miripan kon ennoko'pu 
iya Itepuru piya! ekama'pose'na, 
“miri ri pe! kuri ri tuuye'ton ta'pu 
re'pu ipi', turon ni ri kati uyepu 
enupikiri ina e'to' nai?” tukai'. 

20Sises piya! tuuye'sa' kon a'tai, 
“Isaan Pa'tes uya ina enno'sa' ipiya' 
iyekama'pose'na, “Imiri ri pe! kuri 
ri tuuye'ton ta'pu ru'pu ipi', turon 
ni ri kati uyepu enupikiri ina e'to' 
nai? ” ta'pu to! uya. 

21 Miri koro'tau, Sises uya ka'pon 
amu' epi'tipitu'pu, paran pokon 
kon, miri awonsi'ki amariwaku'pa' 
nan ni. Tu'kan kon ni tenku'na' 
nan kupu'pu iya ennin pe. 22Miri 
kasa main anin nu'san eiku'pu iya, 
“Enna'poti'! Isaan pi! ekamatanti' 
inene'pu kon, ineta'pu kon: 
tenku'na' nan enasa' ennin nan pe: 
ise'mesa' kon enasa' tuusasan pe; 
wereei'pa' nan usepi'tisa', etanin 
nan pen enasa' etanin nan pe, 
eke' e'mu'sa'kasa', waku itekare 
usekamasa' man entu'manin nan 
pana ya'. 23Pori' pe ka'pon esi miri 
twuta'mo'kasen pen unkupunu 
uriya',” ta'pu iya. 

24Isaan maimu anin nu'san 
enna'po'pu pata'pu yau, Sises 
e'sara'ti'ipu anpisin auro'ka pi! 
Isaan pil, “Fri ense'na iuti'pu 

kon rimono' ta'? Wana! ri ari'ma 
a'setun uya ense'na? 25Miri pe 
pura iyesi yau, iri ken ense'na 
iuti'pu kon? Waku pe kati ka'pon 
epontipi'sa' ense'na? Kane. Kamoro 
epe'kena' ton pon yau te'san esi 
use'wanpan pi! te'sen pata esanon 
iwu' tawon kon. 26E'tane iri kuru 
ken ense'na iuti'pu kon? Pu'kena' 
kati? Ewai' apana'ti uya 'nokon, 
pu'kena' entaino ri. 27Puse ri sa'ne 
si kuri ri ko iye'menukasa' itekare 
usauro'sa' ru'pu ipi', 
« Umaimu ekamanin ennoko 
uya miri arawiri, 
iye'ma konekanin pe 
awapiya,” 

ta'pu ru'pu ipi!. 28 Apana'ti uya 
'nokon, kamo uri'sami'si amu! 
nentunuku'san koro'tau, inti! ri 
iyentusa' ru'pu pura ri iyesi miri 
eke Isaan entaino, miri e'tane kuri 
aiko pe te'sen Papa e'to' esa! wanni 
pe yawon esi eke pe Isaan entai,” 
ta'pu Sises uya. 

29Tanporon kon ka'pon amu' 
purata amuran#'nin nan ni uya 
Sises maimu etasa' tzuya'nokon a'tai, 
i'tu'pu Papa eseru esi i'napairon pe, 
apune pura Isaan nupa'taisima'san 
pe tesi kon pil. 30F'tane si, Pari'si amu! 
miri awonsi'ki Main pi' enupanin nan 
uya Papa nukupu'pu tiwano' kon pe 
ewaruma'ti'pu, apune pura to' esi'pu 
Isaan uya tupa'taisima kon i'se pura. 

31 “Inu' yan kasa ken ka'pon 
amu' seri a'taino kon ekama uya? 

Inu' yan kasa to! esi? 32 Mure amu! 
ereutapi'sa' kurupo'po pata'se' yau 
na'ne' tuuki'pi'nunpi'san tutonpa 
kon amu' pi! kasa: 

« Sarakuwa turunpa'pu ina 
uya iiwano' kon pe 
e'tane, 

aumanunsa' kon pura 
iyesi, 
eke' eremu pi' ina 
userenka'pu e'tane, 
aukaransa' kon pura 

iyesi, 
tawon nan kasa ri. 33 Apune pura 
Isaan Pa'tes uyee'pu pureti iku 
iya pura miri pe pura waain ensi 
iya pura, miripan pi', ‘Makoi esi 
iyau, ta'pu auya'nokon. 34Ka'pon, 
Papa winon, uyee'pu tenta'nasen 
miri awonsi'ki ensinin, miripan 
pil, Puse eke pe tenta'nasen miri 
awonsi'ki te'taripasen, purata 
amuranu'nin nan, tumakooikena' 
nan niri tonpa pe iyesi; ta'pu 
auya'nokon. 35 E'tane Papa pu'ketu 
usi'tu miri i'napai ri, tanporo 
imunki amu' wini,” ta'pu Sises uya. 


Sises Karapaima'pu 
Tumakooikenan Uri'san Uya 


36Pari'si amu' tonpa uya Sises 
kilma'pu tupiya'! entai'kwase'na. 
Miripan ut#pu itiwu' ta! tuteire! 
po iyena'pu tepuru piyau. 37Miri 
pata yau ri, tuuko'mansen uri'san, 
iri pe iteseru iko'mansa', uya Sises 
enta'na Pari'si iwu' tau etasa' a'tai, 





v7:27 Mara'kai 3:1 
7:29-30 Ma'siu 21:32; Bru' 3:12 


The New Testament in Akawaio of Guyana, 1st ed. @ 2010, Suriname Bible Society 


153 


po'toro arapasta po'piyun yen 
nee'pu. 38Miripan e'soto'ka'pu 
Sises a'!poi wini akaramui'ma. 
Miripan e'torupa'tipu, Sises puta 
amanka'pu iya tenu paru ke, miri 
awonsi'ki a'munaka'pu iya tunse' 
ke, i'ta a'su'ka'pu iya, miripan pona 
po'piyun ma'pu iya. 39Miri ensa' 
tuuya a'tai, Pari'si ik#manin nu'pu 
uya ti'mau, “Pu'kena' pe puse ri 
ka'pon esi yau, ta'pi'nin uri'san eseru 
i'tui'no! Fri pe iyesi tukai',” ta'pu. 

40Sises uya eiku'pu, “Saiman, 
ayauro'kato' uya ike moro man,” 
ta'pu iya. 

“Ekamaki, Ti'sa,” ta'pt iya nin si 
miri ipi. 

41 “Asa'ron kon ka'pon amu' uya 
purata tunin ye! ko'manu'pitu 
esi'pu te'mai' pura. Tikin nan 
uya 500 kaisa ri purata pun 
ko'manu'pitu esi'pu, isakon uya 
50 kaisa ri kanan purata pun." 
42To' uya inna'poto' ike pura ri 
iyesi'pu. Asa'ri ri mari to' pi, “Tiwi 
si nesii, ta'pu iya. Nai kuri uya 
kuru i'nunka ipan pe?” ta'pu iya 
nin si miri Saiman pt. 

43 Miripan eiku'pu Saiman uya, 
“Eke kuru ipurataai ko'manu'nin 
nu'pu na'ki,” ta'pu iya. 

“Ipoken kuru i'tusa' auya 
miri,” ta'pu Sises uya. 44Miri 
a'tai, iyera't#pu uri'san winikui', 
tailma Saiman pil, “Puse uri'san 
menyan? tiwul! ta! uyepui, e'tane 
u'tuna'kwaai'ti auya pun u'ta 

kumi'to' uya ike ke. Miri e'tane 
tenu paru ke u'ta amankasa' iya, 
tunse' ke a'munakasa' iya niri. 
45Uya'su'kasa!' auya pura iyesi, 
uyetupa pe, e'tane puse ri uri'san 
uya ewomt'pu si'kiri ri, u'ta a'su'ka 
nonkasa' pura ri iyesi. 46 U'pai 
karapaimasa' auya pura ri iyesi 
uyeseru kon yau, e'tane u'ta pona 
po'piyun masa' iya. 47Miri pil ta uya 
ipi, eke ri imakooi pi! usentu'masa' 
wenai, eke pe isi'nunkato' esi. 
E'tane si, kuri mararon imakooi pi! 
usentu'masa' na'ne' uya nin si, mara 
rii'nunkan,” ta'pu iya. 

48 Miri a'tai nin si, ta'pu iya 
miri uri'san pil, “Amakooi ton pi! 
usentu'!masa' man,” ta'pu iya ipi'. 

49 Taron kon inki'ma'san uya nin 
si ti'nau'nokon, “Ind! si puse makoi 
pil tuusentu'masen?” ta'pu. 

50“Apune pura uyapurisa' 
auya pi', Papa uya ipika'tisa' 
man auma'tato' apai. Enta si 
tuusewankamai' pura,” ta'pu Sises 
uya uri'san pi'. 


Sises Pokon Tonpa Pe 
Uri'sami'si Amu' Esi'pu 


8 1Turon ni a'tai, Sises utipitu'pu 
turon ni eke iwa ton pata kaisa 
rine waku Papa e'to' esa! wanni 
pe ekareei ekama pi! iyesi'pu. 12 
kaisaron kon ipoitoru ton esi'pu 
iya'kiri. 2To' tonpa pe kanan upinin 
ni pi' uri'sami'si amu! makoi a'kwaru 
yen ton nu'san miri awonsi'ki ene! 





w7:41 purata pun. Seri purata pun—tenariyas itese'—esi tikin ni wai e'turawasoman 


nulpu epe'pu ta e'kwa pe iyesi'pu. 


7:37-38 Ma'siu 26:7; Ma! 14:3; Isaan 12:3 

“Eke ri imakooi pi! usentu'masa' wenai, eke pe isi'nunkato' esi.” (7:47) 


ton nd'san Sises nepi'ti'san esi'pu: 
Meri, Matara pon, 7 kaisaron kon 
makoi a'kwaru epa'kasa' iyapai 
ru'pu, 3miri awonsi'ki Isowana, Kusa 
no'pu (Kusa esi'pu Era! esen o'non 
pe), miri tupo Susana; miri awonsi'ki 
tu'ke ri turon kon esi'pu. Pusamoro 
uri'sami'si amu' esi'pu miri Sises 
pokon pika'ti pi! to! e'to' i'se ke ri 
tiwano' kon pe te'sen apai. 


Umi Pi' Te'sen Pantomu 

(Ma'siu 13:1-17: Ma' 4:1-12) 
4Tu'ke kuru ri anpisin pe ri 
ka'pon amu' amura koro'tau miri 
awonsi'ki ka'pon amu' uyee'pu 





Sises piya' ise'ma'pu pe'ne ri eke 
iwa ton pata ton apai'ne, seri 
panton ekama'pu iya: 

5 “Umi pi! te'sen uti'pu kiyari 
ye! pinse'na tupa'karakai'!. 
Ipa'karaka iya koro'tau, turon 
ni ton uta'poku'pu asanta tal. 
Miripan ka'pon amu' usari uya 
iwasa'kapitu'pu, miripan iku'pu 
toron amu! uya. 6Turon ni ton 
uta'poku'pu ti! pona. Iya'ta koro'tau, 
iyaiputapitu'pu, apune pura tuna 
eporo iya pura iyesi wenai. 7Turon 
ni ton uta'poku'pu tikukenan nu'ta', 
miripan a'ta'pu ipokon pe, miripan 
uya iwitanuku'pu. 8Miri e'tane ri, 





8:2-3 Ma'siu 27:55-56; Ma! 15:40-41; Uru' 23:49 

taron ni ton uta'poku'pu waku non 
ya'. Miripan a'ta'pu, iyepeta'pu. 
Iyepeta'pu eke pe ri, 100 kaisa ri 


ite'kwa e'to' airi inpimi'pt entai ri,” 


ta'pu iya. 

Seri ta'pu iya a'tai, iki'pi'inumu'pu, 
“Kuri tupana ke na'ne' etato' ike, 
tiwi netai!” ta'pu iya. 

9Ipoitoru ton uya ekama'po'pu 
iri ta e'kwa pe seri panton esi 
tukai'. 10Ta'pu iya to! pil, “Inu! 
ni'tunu pen ni ama'aino Papa 
e'to' esa! wanni pe iltu kon pa 
iyena'nokon itusa', e'tane turon 
kon pana ya! panton yai usauroku, 
“Enei'ma ri to! uya ene pura iye'to' 
pe; etai'ma ri to! uya ito'ka'nuku 
pura iye'to' pe. 


Fri Ta E'kwa Pe 
Te'pinsen Pantomu Esi 
(Ma'siu 13:18-23; Ma! 4:13-20) 


11 “Se nin si ta iya e'kwa pe, 
panton esi miri, ite' pe na'ne' miri, 
Papa Maimu. 12 Kamoro asanta tau 
na'ne' nan esi Papa Maimu etanin 
nan. Miripan nin si, makoi uyepu 
to! ewan yawon main mo'kai', to! 
uya apuri namai'!, miripan kon 
epika'ti namai'. 13Kamo ti! pon kon 
kamoro main anunnin nan pori' pe 
eta tuuya'nokon a'tai, e'tane to! mi! 
pura ri to' esi. Aka'ne' pe ri to! uya 
apuri, etane ekamun uya teposa' 
kon a'tai, to' uya inonka. 14Ite' 
tikukenan nu'ta' ita'po'sa' nane! 
miri kamoro etanin nan, e'tane to' 

uko'mamt koro'tau, non eseru uya 
to! anpokuma tuuko'mamu kon 
yau tu'kan pi! ri to! usenuminka, 
imaminke' pe te'to' kon pi! ri, waku 
pe tuuko'manto' kon pi! ri. Miripan 
kon aku'pu pura iyesi. 15E'tane si 
waku non po na'ne' ite' kamoro 
waku pe te'san, waku itewan ton. 
Main etanin nan, anunnin nan, 
miripan ko'manuka to' uya epeta. 


Raan'pu E'nun Nito' 
Apon O'koi' Itusa' 
(Ma' 4:21-25) 


16 “Inu' uya ri raan'pu po'ti pura 
iyesi onanto' pe tuuya wai ya' miri pe 
pura te'nunto' apon o'koi' ri ituru iya. 
E'tane ru'ku, itapon pona ituru iya 
kamo tewonsan uya iweyu ento' pe. 

17 “Miri a'tai nin si ti, tanporon 
ni usene, ama'ai na'ne' seri pe 
usenpoikato' oton kipo'pona. 

18 “Miri pe iyesi pi, waku pe 
tuusenuminkai' e't}' etato' auya'nokon 
pi. Inu ri itesa' pe te'sen repa miri 
miyari ri, inu! ri #ri esa! pen ni enapai 
imo'ka miri itesa' pe tesi tukai' ri 
iye'ku'to',” ta'pu Sises uya. 


Sises San Miri Awonsi'ki 
Iyakon Non 
(Ma'siu 12:46-50: Ma' 3:31-35) 


19Miri a'tai Sises san miri 
awonsi'ki iyakon non uyee'pu 
ense'na, e'tane a'ko pe ipiya' to' uti 
poken pura ri iyesi'pu, apune pura 
anpisin esi wenai. 20Ka'pon uya 





“8:10 Aisaya 6:9-10 (LXX) 


8:16 Ma'siu 5:15, Bru! 11:33 8:17 Ma'siu 10:26, Uru' 12:2 

ipana'ti'pu, “Asan miri awonsi'ki 
ayakon non e'soto'pi'sa' man puroroi 
po, iyenpai to' esi,” ta'pu iya. 

21Eiku'pu iya, “Usan miri 
awonsi'ki uyakon non kamoro Papa 
Maimu eta pi! te'san, miri awonsi'ki 
ikupu pi! te'san,” ta'pu iya. 


A'setun Tu'ni!pu Sises Uya 
(Ma'siu 8:23-27: Ma! 4:35-41) 


22Turon ni a'tai, Sises uya 
tupoitoru ton pil, “Parau ku'piri 
ratoi pona e'kwiri'nipai'nokon,” 
ta'pu. Miripan kon ekanwa'tisa' 
uti'pu. 23To' e'kwiritu koro'tau, 
Sises e'numu'pu. Miri a'tai, isi pe 
a'setun uyepu parau ku'piri ka' uya, 
to' kanwa rawoirawoima'pu to' 
kuruuka poken. 24 Ipoitoru ton uya 
enpaka'pu, “Uyepuru, uyepuru! 
Aputan pe man!” tai'ma. 

Miripan upakasa' uya e'se'ne' pe 
a'setun pi', miri awonsi'ki sipa'sipa 
pi, “E'ta'niki!” ta'pu. Miripan ton 
si e'tu'ni'pu, imaimu awiri. 25 “Nai 
apurito' auya'nokon ike?” ta'pu iya 
tupoitoru ton pi. 

Tetuipite kon pe ri, tuusewansiuka 
kon peri to' usekama'po'pu, “Inu! si 
puse? A'setun miri awonsi'ki tuna 
esereme'nin, miripan ton esi imaimu 
awiri!” ta'lpu to! uya. 


H 


Makoi A'kwaru Yen Epi'ti'pu 
Sises Uya 
(Ma'siu 8:28-34; Ma! 5:1-20) 


26Miripan kon si uti'pu Kerasa” 
nono pona seri si parau ku'piri 

A'setun miri awonsi'ki tuna 
esereme'nin (8:25) 


Kiyarari ratoi pona. 27Sises 
ekanwaka koro'tau, ka'pon, makoi 
a'kwaru yen uya eporo'pu pata 
winipai. Inke puse ri uko'mamu'pu 
tupon ke pura, iuti tau pura ri, 
etane uruwai'! yau'ne riken. 28 Sises 
ensa' tuuya a'tai, ipirorumu'pu eke 
pe, miripan useremuruku'pu Sises 
rau. Miripan uk#'pi'numu'pu eke pe, 
“Fri pe ukupu i'se iwesi, Sises, Papa 
Mumu? Apune, ukota'makapui!” 
ta'pu iya. 29Seri ta'pu iya, apune 
pura Sises uya epa'kaki iyapai 
taka'sa' pi! tupi'. Sises uya eporo 
rawiri, inke ri sa'ne makoi a'kwaru? 
uya a'sisa' ko'manu'sa' esi'pu. To! 
uya ri temiyatu, ti'ta ri auronp''sa' 
e'tane i'sen ke, tupa'simanin ke ri 





78:26 Kerasa turon ni imenukasa' ton uya Katarens ta, turon ni ton uya Kerukesens 


ta; v. 37 airi ri mari 


28:29 makoi a'kwaru, miri pe pura, iri a'kwaru 

te'tane, i'kiripitu'pu iya ri, miripan 
apitu'pu makoi a'kwaru ton uya 
tu'kena'pi ya'. 

30 Sises uya si ekama'po'pu, “Inu' 
iyese'?” ta'pu iya. 

“Anpisin,” ta'pu iya ipi', apune 
pura anpisin yen pe ri tesi 
pi. 31Miripan a'tai, ipan pe ri 
Sises pawana'ti'pu to! uya, “Ina 
kusennokoi ta'mu kenan pen ni 
ya!!” ta'pu to' uya. 

32Tu'kan kon peiruku amu! 
esi'pu enta'nan pi! i'kuru po a'ko 
pe ri. Makoi a'kwaru ton uya Sises 
pawana'ti'pu tenno'to' kon pe iya 
peiruku amu' ya'. “Ewai',” ta'pu 
iya to! pi. 33 Miripan kon uti'pu si 
peiruku amu' ya' isentii'. Miripan 
kon si e'turu'kwa'pu parau ku'piri 
ka', miripan kon aputa'pu. 

34To' esanon uya seri ensa' a'tai, 
to! uti'pu pata pona ekare'tise'na 
siya ri pata kaisari ri. 35Ka'pon 
amu! uyee'pu iye!ku'sa! ru'pu 
ense'na. To! uye'sa' a'tai Sises piya', 
to! uya kuri ri ka'pon eporo'pu, 
makoi a'kwaru enpu'pu. Sises 
piyau iyereutasa' esi'pu iyepontisa', 
waku pe nin si iya'kwaru, miripan 
pi! to! enari'numu'pu. 36 Kamoro 
ennin nu'san uya ekama'pu 
ka'pon amu' pi', “Makoi a'kwaru 
yen pe te'sen epi'ti'pu Sises uya,” 
tukai'. 37Miri a'tai, tanporo 
Kerasa nono pon kon uya Sises 
ennoko'pu tupiyapai'nokon, apune 
pura enari'ke' pe tenasa' kon pil. 
Miripan ekanwa'tisa' uti'pu. 38Iti 
koro'tau, kuri ri ka'pon uya Sises 
pawana'ti'pu iya'kiri twutito' pe, 
e'tane Sises uya ta'pu, 39 “Hunta! 

apata'se' ya! Papa nukupu'pu ipi' 
ekamata itonpa ton pana ya',” ta'pu 
iya. Miripan si uti'pu miri, Sises 
nekupu'pu tupi' ekamase'na mi 
awiri ri. 


Iyeri'sa' Uri'san Mure, 
Takuru'kenan Uri'san 
(Ma'siu 9:18-26; Ma! 5:21-43) 


40Sises enna'posa' a'tai, anpisin 
ka'pon amu' epori'ma'pu ipi'. 
Iyenna'po enupikiri te'sa' kon 
pi. 4 Miri a'tai si, ka'pon Isairas 
itese', Esuweru amu' usenupato' 
iwu' epuru pe te'sen uyee'pu Sises 
piya'. Miripan useremuruku'pu 
Sises puta piyau inama tuuya 
ekamanin pe, ipawana'ti'pu iya 
tiwul ta! iye'to' pe, 42apune pura 
tikin nan nu'kwi tensi 12 kaisaron 
iw#ipiyaai eriku pi'. 

Sises uti koro'tau Isairas iwu' 
winikui', anpisin ka'pon amu' uya 
iwonti'pu, i'ta pata'se' pura ri. 
43Miripan kon koro'tau, uri'san 
esi'pu mun pi! tautisen, iko'mansa' 
12 kaisa ri wuipiya miri pil, etane 
inu! uya epi'ti pura ri iyesi'pu. 
44 Miripan uyee'pu Sises a'poi wini 
ipon e'pi pi' a'pi'se'na. Miri a'tai 
ri, imunu uti ereuta'pu. 45 “nu! 
uya'pitui?” ta'pu Sises uya. 

Ka'pon amu' e'wapu'ti pi', Pi'ta 
uya ta'pu, “Uyepuru, anpisin ni 
ne' ka'pon amu! aya'pi'pitu pi! ko,” 
ta'pu iya. 

46E'tane Sises uya ta'pu, “Ka'pon 
uya kuru same uya'pi'sa' iltu uya, 
merunti epa'kasa' pi! upiyapai,” 
ta'pu. 47Kuri ri si uri'san uya 
ti'tusa' iya i'tusa'! a'tai, iyee'pu 

isi'nukui'ma ri, miripan tetui- 
pitu pe ri iseremuruku'pu Sises 
puta piyau. Tu'kan kon koro'tau, 
isekama'pu, miri wenai, “Aya'pi'sa' 
uya tukai', miripan usepi'tisa',” 
ta'pu iya. 48Miripan pi! Sises 
uya ta'pu, “Manon, Papa apuri 
auya uya ri iyepi'tisa' man. Enta 
tuusewankamai' pura,” ta'pu iya. 
49Sises usauroku koro'tau, 
ka'pon uyee'pu, Isairas iwu' tapai, 
miripan uya ta'pu ipi', “Iyensi 
eri'ka'sa' man. Tiwi nesii ti'sa 
kusanpokumai,” ta'pu iya. 

50Seri eta tuuya a'tai, Sises uya 
ta'pu Isairas pil, “Kisewankamai. 
Uyapuriki riken, miri a'tai Papa 
uya ito'panuku ri miri,” ta'pu iya. 

51 Isairas iwu' ta! tuuye'sa' a'tai, 
inu! ri ewomu i'se pura iyesi'pu 
ta'kiri, Pi'ta, Isens, miri awonsi'ki 
Isaan niken miri awonsi'ki kuri ri 
si mure sanon. 52Miri koro'tau, 
tanporo ka'pon amu! ukaramu 
esiipu tuuta'kwarukai! iwenai. 
“E'pana e'ti!. Iyeri'sa' pen miri, etane 
iye'numtu ri nin,” ta'pu iya to! pi. 

58 To! uta'kiri'pu ipi', iyeri'sa' 
tukai' iltu tuuya'nokon pil. 
54Miripan iwu' ta! iyewomu'pu, 
itemiyatu pi' nin si ta'sii!, “Uri'san 
mure, e'mu'sa'ka'!!” ta'pu iya 
miri. 55Ita'kwaru si uyee'pu miri, 
miripan e'mu'sa'ka'pu miri a'tai 
ri. Miripan Sises uya to! pi! ta'pu, 
“Ewe'ti!,” ta'pu iya. 56Miripan pi! 
isanon usewansiuka'pu, e'tane si 
ti, “Kusekamatuu inu! pana ya! ri,” 
ta'pu iya to! pi'. 

Sises Uya 12 Kaisaron Kon 
Ennoko'pu 
(Ma'siu 19:5-15; Ma! 6:7-13) 


9 1Sises uya 12 kaisaron kon 
tupoitoru ton amuranu'sa' 
a'tai, to! repa'pu iya to! meruntiru 
ke, to! pana'pano ke tanporo iri 
a'kwaru a'tu'manin pe to! e'to' pe, 
miri awonsi'ki paran epi'tinin pe 
to! e!to! pe. 2To' ennoko'pu iya, 
Papa e'to' esa! wanni pe ekareei 
ekamai', e'ne' ton ni niri epi'tii! 
3“Fri ri kusatuu,” ta'pu iya to! 
pil. “Teke'sen, paiki, wenamu', 
purata, asa'ri ipon kon kusatuu. 
4Iyereutanu'nin kon nu'pu piyau 
me'tui', turon ni pata nimi 
auya'nokon pona ri, Ska'pon amu! 
uya iyereutanuku kon pura iyesi 
yau, a'ta kon mutiutipi'tui' to! pata 
nimi auya'nokon a'tai, Papa uya 
to' kota'mato' oton ekamanin pe,” 
ta'pu iya. 

6Miripan kon uti'pu eke 
iwa ton pata kaisa ri'ne, waku 
itekare ekama pil, e'ne' ton ni 
niri epi'ti pil. 


Era' I'pai Utaka'ma'pu Sises Pi! 
(Ma'siu 14:1-12; Ma! 6:14-29) 


7Kopuna Era! uya etasa' 
a'tai tanporo te'ku'sen, i'pai 
utaka'ma'pu, apune pura turon kon 
uya Sises esi Isaan e'mu'sa'kasa' 
pe teriku'pu apai ta pil, Sturon 
kon uya kanan pu'kena' Iraisa 
usenpoikasa' ta wenai, turon kon 
uya ri mari penaro' kon eke ton 





9:5 Eru' 10:4-11; Inkupu'pu 13:51 

pu'kena' amu' tonpa e'mu'sa'kasa' 
ta pil. 9E'tane si Era! uya ta'pu, 
“Isaan ne si'pairukatai ko. Inu' niri 
ken si ekareei eta uya seri?” ta'pu 
iya. Miripan esi'pu Sises inenpai. 


5,000 Kaisaron Kon Eweku'pu 
Sises Uya 
(Ma'siu 14:13-21; 
Ma! 6:30-44; Isaan 6:1-14) 


10 Sises nennoko'san enna'posa' 
a'tai, tunkupu'pu kon ekama'pu to! 
uya Sises pi'. Miri a'tai, Sises uya to' 
ari'pu anpisin a'kiri pura Pe'saita 
pata pona. 11 Tu'kan kon uya eta'pu, 
miripan kon uti'pu Sises pikiri. 
To! ereutanuku'pu iya, miripan 
kon auro'ka'pu iya, Papa e'to' esa' 
wanni pe ekareei pil. Isepi'tipaino 
kon, e'ne' ton epi'ti'pu iya. 

12Pata uko'mansa'! a'tai, 12 
kaisaron kon ipoitoru ton uyee'pu 
ipiya', “To! enno'ki eke iwa ton pata 
pona'ne miri awonsi'ki umi awiri'ne 
ti'kiyari kon epoto' pe to' uya, pata 
tuto' tuuya'nokon ni epoto' pe to' uya. 
Innon pata yau emi pi,” ta'pu to! uya. 

13Sises uya ta'pu to! pil, “To! 
ewe'ti!,” ta'pu iya. 

Miripan pi! ta'pu to! uya, “5 
kaisa ri ru'kwi itekiino pureti esi, 
miri awonsi'ki asa'ron kon na'kwi 
moro! amu'. Kiyari ri nin ennase 
utin nisa! a'tai, to! ewe'to'pan,” 
ta'pu to! uya. 14(5,000 kaisa ri iwa 
ri ka'pon amu' esi'pu miri yau.) 

E'tane ri tupoitoru ton pi! ta'pu 
iya, “To! ereutanu'pi'ti' tamu'kuru' 
ke'ne 50 kaisa rine,” ta'pu iya. 

15Miripan kuu'pe ipoitoru ton 
uya, tanporon kon ereutapitu'pu. 165 
kaisaron itekiino pureti anumu'pu 
iya, asa'ron kon moro! amu' ru'kwi 
niri miri esa! pe esii'ma, tenu teru'pu 
iya ka'takui'. Tenki ta pe ri Papa pi! 
i'kwipitu'pu iya si. Miripan uya 
ituru'pu tupoitoru ton ena! to! uya 
ekanto' pe. 17To' enta'na'pu ta'weta 
kon pona ri. Miripan tonpa'pu 
amturanuku'pu ipoitoru ton uya, 12 
kaisa ri pa'siki'ti. 


Pi'ta Uya Sises Ekama'pu 
(Ma'siu 16:13-19; Ma! 8:27-29) 


18 Turon ni a'tai, Sises ipurema 
koro'tau, tupoitoru ton pokon pe 
riken, to! ekama'po'pu iya, “mu! 
pe ri esi tukai' anpisin ka'pon amu! 
nusauro'an?” ta'pu iya to! pil, 

19To' uya entakanoma'pu, “Turon 
kon uya Isaan Pa'tes ta; turon kon 
uya kanan pu'kena' Iraisa ta, turon 
kon uya ri mari penaro' kon eke ton 
pu'kena' amu' tonpa e'mu'sa'kasa' 
ta ipi,” ta'pu to! uya. 

20 “E'tane si imiri'nokon, inu' pe 
ken si esi tukai' mukayatuu?” ta'pu 
iya. 

Pita uya eiku'pu, “Imiri kuri 
ri Kurai', Papa iwano',” ta'pu iya. 
21 Sises uya ipan pe to' panama'pu 
inu! pi! ri to! uya seri ekama namai'. 





“9:20 Karai (Kiri! maimu yau), miri pe pura Me'saya (Ipuru maimu yau), asa'ri ri 


mari iyesi, Papa Nanumunu ta e'kwa pe. 


9:8 Ma'siu 16:14, Ma! 8:28; bru! 9:19 9:19 Ma'siu 14:1-2; Ma! 6:14-15; ru! 9:7-8 

Tuuma'tato' Ekama'pu 
Sises Uya 
(Ma'siu 16:20-28: Ma' 8:30—9:1) 


22 Miripan uya ta'pu, “Ka'pon, 
Papa winon uya e'ne' moronkato' 
oton eke pe ri, miripan ewaruma'tito' 
oton Esuweru amu' epuru ton uya, 
use'man nito' turawasomanin nan 
epuru ton uya, miri awonsi'ki main 
pi! enupanin nan uya, miripan wito' 
oton miri awonsi'ki iye'mu'sa'kato' 
oton itosoruwano wii a'tai uko'man 
nito' ya!” ta'pu iya. 

23Miripan uya ta'pu tanporo 
to! pil, “nu! ri uyepu pe iyesi yau 
uye'ma'pu pe, tupi' ri tuupu'tika'se 
tukurusukuui tanunse wui kaisa 
ri nuyepui upikiri. 24Apune pura 
ing! ri kuri teuko'manto' innonka- 
pai pura na'ne' uya tuuko'manto' 
ri nonka miri. E'tane inu' ri kuri 
tuuko'manto' nonkanin upikiri uya 
innonka pen ni miri. 25 Waku pe pe! 
ka'pon esi tanporo non pon eponin 
temiri ri nonkai'ma, miri pe pura 
eno'mai'ma te'sen? 26fInu' ri ipiyitu 
yau upi' miri awonsi'ki umaimu 
ton pil, Ka'pon, Papa winon ni 
niri ipiyitu miri ipi' tumeruntiru 
yau tuuyepu a'tai miri awonsi'ki 
ikuipunu meruntiru yau, miri 
awonsi'ki insera amu! meruntiru 
yau. 27I'napairon ekama uya 
ipi'nokon, seri yau iye'soto'pi'sa' 
na'ne' nan tonpa ton eri'to' oton 
pen Papa e'to' esa! wanni pe ene 
tuuya'nokon rawiri,” ta'pu iya. 

Sises Uta'kwaka'pu 
(Ma'siu 17:1-8: Ma! 9:2-8) 


288 pe wui pata'pu pe iwa 
ri seri ta iya tupo, Pi'ta, Isaan, 
miri awonsi'ki Isens aripu iya 
ta'kiri, miri awonsi'ki wi! pona to! 
enuku'pu ipuremai!. 29Iyipurema 
koro'tau, turon ni pe itemu' ena'pu, 
miripan pon ena'pu aimu'ne sirin pe 
kamiri! e'wei'ti kasa. 30 Asa'ron kon 
ka'pon amu' usenpoika'pu a'kwa pe 
kuru, Mosi', miri awonsi'ki Iraisa, 
31 miripan kon uya Sises auro'ka'pu. 
To! usauroku'pu itito' pil, iye'ku'to' 
pe ta'pu ru'pu Papa uya uta'ku'tito' 
pe iyeriku wini Surusiran po. 322Ipan 
pe e'moronu' pe Pi'ta miri awonsi'ki 
itonpa ton ena'pt e'tane, to! upakasa' 
a'tai, to' uya ene'pu ita'kwarii miri 
awonsi'ki asa'ron kon ka'pon amu! 
e'soto'pi'sa' esi'pu ipiyau. 33 Ka'pon 
amu' uya Sises nimi koro'tau, Pi'ta 
uya ta'pu ipi', “Waku ri pan pe 
seri yau ina man, uyepuru. Tiwi 
ina osoruwau iiwu' kon amii; tikin 
ni iiwu' pe, tikin ni Mosi' iwu' pe, 
Iraisa iwu' pe niri,” ta'pu iya. (Miri 
ta tuuya tukai' itu iya pura iyesi'pu) 

34Isauroku koro'tau, kapuru' 
usenpoika'pu, miripan uya 
to! niponti'pu, miripan kon 
usi'nuku'pu kapuru' ya! ewomtui'ma. 
35 Main uyee'pu kapuru' apai, “Umu 
puse ri, Unanumu'pu. Imaimu 
etati!,” tawon. 

36Main useta tupo, to' uya Sises 
ene'pu tikin sari. Ipoitoru ton uya 





9:23 Ma'siu 10:38, bru! 14:27 9:24 Ma'siu 10:39, Yru' 17:33, Isaan 12:25 


9:28-35 2 Pi'ta 1:17-18 


9:35 Aisaya 42:1; Ma'siu 3:17, 12:18, Ma' 1:11, Uru' 3:22 

Asa'ron kon ka'pon amu! usenpoika'pu a'kwa pe kuru, Mosi', miri 
awonsi'ki Iraisa, miripan kon uya Sises auro'ka'pu. (9:30-31) 


seri enkurunpa'pu tupiyau'nokon, 
miri a'tai inu! pi! ri to! uya 
tunene'pu kon ekama'pu pen ni. 


Warawo' Mure Epi'ti'pu 
Sises Uya 
(Ma'siu 17:14-18; Ma! 9:14-27) 


37Miri ema'sa' yau wul! poi 
to! u'tisa' a'tai, anpisin ni ka'pon 
amu' uya to! eporo'pu. 38 Warawo' 
to! koro'tawon uki'pi'inumu'pu, 
“Ti'sa!” ta'pu iya. “Yyekama'po uya 
umu ene pa, tikin nan nu'kwi. 39fri 
a'kwaru uya a'sipi'pitu, miri uya 
ipirorunpapitu, iyai enno'pitu iya, 
miripan muta a'koronta. Inonka 
iya pura iyesi, ima'tanuku iya ri. 
40 poitort ton pil, “Enpa'kati'” ta'pu 





uya e'tane, to' uya ikupu poken 
pura iyesi'pu,” ta'pu iya. 

41 Miri a'tai, Sises uya ta'pu to' 
pi, “Ki si! Fri ton ni, apurinin nan 
pen ni seri a'taino kon! Fri pu'ku 
pona ipiyau'nokon uko'mamu? Fri 
pu'ku pona aya'kiri'nokon esi? Imu 
ine'ki se ya',” ta'pu iya. 

42 Warawo' mure uyepu 
koro'tau ri, makoi a'kwaru uya 
eno'ma'pu non pona iyai ennoko 
pe. E'tane Sises uya e'se'ne' pe 
iri a'kwaru? eseremeku'pu. Miri 
a'tai, Sises uya warawo' mure 
epi'ti'p4, miripan turulpu iya 
ikuipunu ena'. 43Miripan kon 
usewansiuka'pu Papa meruntiru 
ke Sises e'turawasoma pi'. 





19:42 makoi a'kwaru, miri pe pura, iri a'kwaru 

Sises uya iri a'kwaru yen 
warawo' mure epi'ti'pu. (9:42) 


Tuuma'tato' Ekamakaa'pu 
Kanan Sises Uya 
(Ma'siu 17:22-23; Ma! 9:30-32) 


T«usewansiuka'pu kon si'kiri 
ri ka'pon amu' esi koro'tau 
Sises nukupu'pu pil, ta'pu iya 
tupoitoru ton pil, 44“Waku pe 
etati! kanyauro'kayatui'ne', 
Ka'pon, Papa winon eparankato' 
oton ka'pon amu' ena',” ta'pu iya. 
45E'tane to! uya ito'ka'muku pura 
iyesi'pu iri ta e'kwa pe seri esi 
tukai'. To' piyapai iye'so'nansa' 
esi'pu to! uya a'si poken pura, 
miripan kon enari'numu'pe miri 
pi! inekama'popai pura. 

Inu! Kuru Esi Eke Pe? 
(Ma'siu 18:1-5; Ma' 9:32-37) 
46E!sei!pi' ni pi' ipoitoru ton 
e'sara'ti'pu, inu! kuru e'to' oton 
eke pe tukai'!. 47Sises uya nin si 

to! usenuminkato' iltu tuuya pi', 
mure ru'kwi nee'pu miri, miripan 
soto'ka'pu iya tupiyau. 48Miri a'tai, 
ta'pu iya to! pi, “nu! uya ri puse 
ri mure ereutanuku a'tai uyese' 
yau, uyereutanuku iya pe ri iyesi. 
Inu' uya ri uyereutanuku a'tai, 
uyenno'nin n#'pu ri ereutanuku iya 
pe iyesi. Apune pura kuri ri aiko 
pe ru'kwi na'ne' i'koro'tau'nokon, 
kuri ri kuru esi eke pe,” ta'pu iya. 


Iyewa'nomanin Pen Esi Yau 
Iwenaino' Pe Iyesi 
(Ma' 9:38-40) 


49“Uyepuru,” ta'pu Isaan uya, 
“ka'pon ene'pu ina uya iyese' yau iri 
a'kware ton enpa'kapi'nin. Miripan 
ereutanuku i'se ina esi'pu, apune 
pura utonpa kon pe pura iyesi pil,” 
ta'pu. 

50“Kusereutanu'tuu,” ta'pu 
Sises uya, “apane pura ing! ri 
iyewa'nomanin pen esi iwenaino' 
pe,” ta'pu iya. 


Sises Ewaruma'ti'pu 
Sameriya Pon Kon Uya 


SlEpun pona tuutito' weyu 
e'seporo koro'tau, Sises e'kama'pu 
utin pi! Surusiran pona 52 tumaimu 
anin nan ennoko'pu iya turawiri. 
Miripan kon uti'pu eke iwa 
Sameriya pon pata pona ite'ma 
ta! ekonekase'na, 58e'tane miri 
yawon kon uya ereutanuku'pu pen, 
apune pura Surusiran pona iti pi'. 
54Seri ensa' ipoitoru ton, Isens miri 
awonsi'ki Isaan uya a'tai, to' uya 





9:46 Uru' 22:24 9:48 Ma'siu 10:40, Bru! 10:16; Isaan 13:20 

ekama'po'pu, “Uyepuru, apo! pe! 
nu'ti uya'nokon i'se me'an Epun poi 
to! ma'tanu'nin pe?” ta'pu to! uya. 
5SE'tane, Sises era'ti'pu to! 
esereme'se'na, 56miripan kon 
uti'pu turon ni eke iwa pata ya'. 


Tapikiri E'paino Kon 
Auro'ka'pu Sises Uya 
(Ma'siu 8:19-22) 


57Utin pi' ri to' esi koro'tau 
asanta tawiri, ka'pon uya ta'pu ipi', 
“Aya'kiri uti seri mutiyai'ne' ya! ri,” 
ta'pu iya. 

58 Sises uya eiku'pu, “Maikan 
amu! kamoro tenkena' nan, toron 
amu' niri tuponkena' nan, e'tane 
Ka'pon, Papa winon e'sapontito' 
yau pun ni,” ta'pu iya. 

59Teron ni pi nin si ta'pu iya 
miri, “Hisiri uya'kiri,” ta'pu iya. 

E'tane eiku'pu iya, “Uyepuru, 
apune wapiya ukuipunu 
siu'na'tika'tai'ya,” ta'pu iya. 

60Miripan pi! ta'pu iya, “Tiwi 
kamoro Papa ese' pokon kon pen 
tekepu kon u'na'tii, e'tane enta 
Papa e'to' esa! wanni pe ekareei 
ekamai',” ta'pu iya. 

61 Miri ri e'tane, turon ni uya 
kanan, “Uyepuru, aya'kiri uti, 
e'tane wapiya kuru utonpa ton piya' 
utii'ya, ‘siri utiyai', ka'se'na,” ta'pu 
iya. 

62Sises uya eiku'pu, “mu! ri 
upikiri te'sara'ti tupo tenu tupi'nin 
te'ma'pu ta! esi miri Papa e'to' esa! 

wanni pe turawasomanin ye! pe 
pura ri,” ta'pu iya. 


Sises Uya 72 Kaisaron Kon 
Ennoko'pu Asa'ri'ne 
10 1Seri pata'pu pe, Sises uya 
turon kon 724 kaisaron kon 
tunanumu'san ennoko'pu asa'ri'ne 
turawiri to! utito' pe pata kaisa 
ri'ne twutito' ya'ne to! enupai' 
tupi', miri awonsi'ki to! enna'poto' 
pe. 2To' ennoko tuuya rawiri, 
ta'pu iya to! pi, “Eke pe kiyari 
aku'puka'sa' tanunsen man, e'tane 
tu'ke pura turawaso amu! esi. 
Miri pe iyesi pi', kiyari aku'pusa' 
anuma Epuru ekama'poti', 
turawaso amu' enno'to' pe iya 
kiyari aku'pusa' anumu e'kwa 
na'. 3Entanti'! Iyennoko uya 
'nokon seri karimeru munki kasa 
isi ton ene amu' koro'tau. 4f'ri 
ri kusatuu, ipurataai kon yen ni, 
apaikii kon ni, asapatooi kon ni, 
miri awonsi'ki asanta tawon kon 
pil, “Miyari, ta'pu auya'nokon 
si'kiri ri kereutatuu. 

5 “Futi ta! iyewomu kon rawiri, 
“Tiwi teusewankamai' pura e'nito' 
nesii seri iuti tau,” mukatui'!. 
6Tuusewankamai'! pura elmi 
ku'nin ka'pon esi yau miri yau, 
tiwi tuusewankamai' pura e'nito' 
nesii ipiyau. Miri pe pura iyesi yau, 
tiwi ipona'nokon nenna'poi. 7Miri 
si tuti tau me'tui', uta're'tin pi! to! 
uya irepato' kon ike pi', apune pura 





“9:54 Turon ni imenukasa' ton uya, to! ma'tanu'nin pe, Iraisa uya ikupa'pu kasa ri? ta. 
410:1 72—turon ni imenukasa' uya 70 ta, v. 17 kanan 


9:61 1 Kin Amu' 19:20 


10:2 Ma'siu 9:37-38 


10:3 Ma'siu 10:16 

turawaso kuri ri tepe'pu warinpa- 
nin. Tuti kaisa ri ke'kwiri'pi'tuu. 
8“Pata ya! iyewonsa' kon 
ereutanu'sa' a'tai, anta'napasa'! 
kon pi! menta'natui'. 9Miri yawon 
kon e'ne' ton mepi'titui!, “Papa 
e'to' esa! wanni pe man a'ko pe 
ipiyau'nokon, mukatui' to! pil, 
10F'tane pata ya! iyewonsa' kon 
ereutanu'sa' to! uya pura iyesi 
a'tai, asanta ta! mutitui'!, 11 Non ni 
apata kon yawon uta'si'sa' ina puta 
pi! tiuti ina uya apa'nuku kon pe. 
E'tane se kuru i'tuti': Papa e'to' esa! 
wanni pe man a'ko pe, mukatui' to! 
pil. 12 Apana'ti uya 'nokon, Satan 
uya imoronka poken pa ri iye'to' 
oton miri wui a'tai, miri pata uya 
imoronka entai iye'tane,” ta'pu iya. 


Apurinin Nan Pen 
(Ma'siu 11:20-24) 


13Sises uya ta'pu, “Isi si, Korasin 
pon kon! Isi si, Pe'saita pon kon! 
Apune pura eke Papa turawasooi 
e'ku'sa' na'ne' apata'se' kon yau, 
e'ku'sa' yau, Taya miri awonsi'ki 
Saitan pon kon koro'tau, pena ri 
to! era'ti'pu nesii'no tumakooi 
kon apai isa'ka'si ya' tepontii' to' 
ereutasa' nesii'no urumiru'pu yau. 
14F'tane Taya miri awonsi'ki Saitan 
pon kon uya pa ri imoronkato' oton 

eseru aimenka weyu e'seposa' a'tai 
imiri'nokon entai. 15 Imiri'nokon, 
Ka'paneyan pon kon, autanunto' 
oton kon pe! ka'takui'? Kane, 
auta'mo'kato' oton kon miri ta'mu 
kenan pen ni“ ya!” ta'pu iya. 

16(Tupoitoru ton pi! ta'pu iya,) 
“Kuri amaimu kon etayai'ne' uya 
umaimu ri etakapu miri, kuri 
iyewaruma'tiyai'ne'nokon uya ri 
kanan uyewaruma'ti miri, kuri 
uyewaruma'tiyai'ne' uya ri niri 
kuri uyenno'nin nu'pu ewaruma'ti 
miri,” ta'pu iya. 


72 Kaisaron Kon Enna'posa' 


1772 kaisaron kon inennoko'san 
nu'pu enna'po'pu pori' pe, miripan 
kon uya ta'pu, “Uyepuru, iri ton 
a'kwaru ri esi'pu ina maimu awiri, 
iyese' yau ina uya tenpa'ka kon 
a'tai ka'pon amu! apai,” ta'pu to! 
uya. 

18 Fiku'pu iya, “Se'tanf 
uta'mo'ka senei kamiri! kasa 
ka! apai. 19Imeruntiru kon ke 
irepasa' uya 'nokon ikui amu! miri 
awonsi'ki mini! amu! wasa'pi'nin 
pe, tanporo iyeyaton kon Makoi 
meruntiru entai iwesi kon 
pa, iri uya ri ama'tanuku kon 
pen. 20F'tane pura, iri a'lkwaru 
amu' elsa! pi! amaimu kon awiri 





“10:15 ta'mu kenan pen ni, Etis Kiri! maimu yau 


Papa eseru ewaruma'tinin ta e'kwa pe. 


10:7 1 Koren 9:14: 1 Temu'ti 5:18 


f10:18 Se'tan—Makoi ese! isakon, 


10:10 Inkupu'pu 13:51 


10:4-11 Ma'siu 10:7-14; Ma! 6:8-11; Uru' 9:3-5 
10:12 Iseneses 19:24-28; Ma'siu 10:15; 11:24 
10:13 Aisaya 23:1-18; Isi'kiyeru 26:1—28:26; Isoweru 3:4-8; Emas 1:9-10; Sakaraya 9:2-4 


10:15 Aisaya 14:13-15 
10:19 Eren 91:13 


10:16 Ma'siu 10:40; Ma! 9:37, Yru' 9:48; Isaan 13:20 

kepori'matuu, e'tane epori'mati' 
iyese' kon e'menukasa' pi' Epun 
po,” ta'pu iya. 


Sises Epori'mato' 
(Ma'siu 11:25-27; 13:16-17) 


21 Miri a'tai, Sises uta'kwaru'tisa' 
Waku A'kwaru ke esi pori' pe uya 
ta'pu, “Ayapuripitu uya, Papai, 
Epun miri awonsi'ki non Epuru, 
apune pura seri ton onansa' auya 
pi! pu'kena' ton miri awonsi'ki 
isenupasa' kon piyapai, miripan 
enpoikasa' auya pi! aiko ton mure 
amu' ena! Ewai', Papai, seri ku'sa' 
auya i'se iwe'to' awiri pori! pe 
iku'nin pe iyesi pil,” ta'pu iya. 

22 (Miri ta tupo Papa pil, ka'pon 
amu! kanan auro'kakapu pi! 
iye'sara'ti'pu,) “Tanporon ni esi 
ukuipunu nunonka'pu pe uyena!. 
nu! uya ri, imu iltu pura iyesi, 
e'tane ikuipunu uya riken i'tu. 
Ing! uya ri ikuipunu i'tu pura 
iyesi, e'tane imu uya riken i'tu, 
miri awonsi'ki kamo, imu nane! 
e'to' inenpoikapai itena' ton,” 
ta'pu iya. 

23 Miripan era'ti!pu tupoitoru 
ton winikui', miripan uya ta'pu 
to! pi! ama'ai, “Pori! pe en ton 
esi, menyatui'ne' ene pi! na'ne'. 
24Ekama uya ipi'nokon, tu'kan 
kon ni pu'kena' amu', kin amu! 
esi'pu menyatui'ne' inenpai, 
e'tane to! uya ene'pu pen, miri 
awonsi'ki metayatui'ne' inetapai, 





URU' 10 


e'tane to! uya eta'pu pen,” ta'pu 
iya. 


Waku Ka'pon 
Sameriya Pon Pantomu 


25Ipan pe Main i'tunin 
e'mu'sa'ka'pu Sises i'tupi'se. “Ti'sa, 
iri kupu uya tiwiri ri uko'manto' 
epoto' pe uya?” ta'pu iya. 

26 “Fri tukai' ken iye'menukasa' 
miri pi! Main yau ekamanin imiri? 
Nai kasa ken menyan?” tukai' Sises 
uya eiku'pu. 

27Sises eiku'pu iya, “ “Papa 
i'munkaki tanporo iyewan pokon pe, 
aya'kwaru pokon pe, imeruntiru 
pokon pe, iusenuminkato' pokon 
pe,'£ miri awonsi'ki, Itonpa niri, 
misi'nunkayai'ne' kasa,” tasa' iya,” 
ta'pu iya. 

28“Iye'to' pe kuru ei'sa' auya 
man,” tukai' Sises uya eiku'pu. 
“Seri si iku'ki, miri a'tai tuko'mamu 
ri tiwiri ri,” ta'pu iya. 

29E'tane, waku pe e'ku'pai tesi 
pi', Sises ekama'po'pu iya, “Inu' 
ken si esi utonpa pe?” tukai'. 

30Eiku pe, Sises uya ta'pu: 
“Ka'pon uti'!pu Surusiran poi 
Iseri'!ko pona, miripan uya ama! 
amu! eporo'pu. Miripan kon 
uya a'si'pu, miripan kon uya 
iponkapitu'pu, to! uya iwipitu'pu, 
miripan akamasa' nimi'pu to! 
uya. 31Miri tupo, use'man nito' 
turawasomanin util[pu miri asanta 
tawiri. Ensa' tuuya a'tai, entaka'pu 





s10:27 Isu'taronomi 6:5 


10:22 Isaan 3:35, 10:15 
10:28 Ripaiti'kas 18:5 

iya iratoi poro. 32 Miri kasa ri mari, 
ite'ma'pu pe te'sen, itesen o'non 
esi'pu ensa' twuya a'tai, iratoi poro 
ri mari iti'pu. 38E'tane, Sameriya 
pon ka'pon uyee'pu iporo. Ensa' 
tuuya a'tai, ipi' isentu'ma'pu. 
34 Ipiya' iti'pu, miripan uya iwipi'sa' 
ru'pu aku'ni!pu waain ke, miri 
awonsi'ki karapa ke, miripan 
onti'pu iya. Miripan anumu'pu 
iya tikan isa'ka'si pona, ari'pu iya 
patatuse' ya', ipa'simato' pe tuuya. 
35Miri ema'sa' yau, asa'ri purata 
puni teru'pu iya patatuse' esa! ena'. 
‘Puse ri mupa'simai' se purata ke. 
Enna'posa' a'tai, ipi' inennoko'pu 
ipurataai na'po uya miri, ta'pu 
iya,” ta'pu Sises uya ipi'. 

36 Miri ekama tupo, Sises uya 
ekama'po'pu, “Nai kuri ken si 
esi osoruwawon kon apai ama' 
amu' eponin n#'pu tonpa pe tukai' 
mi'tuyan?” ta'pu iya. 

37Miripan eiku'pu Main 
pi! enupanin uya, “Kuri ip! 
isentu'masa' ru'pu,” ta'pu iya. 

Sises uya ta'pu ipi', “Iku'ta si 
kuri ri kasa,” ta'pu iya. 


Sises Uya Mata Miri 
Awonsi'ki Meri Ka'kuranpa'pu 


38 Sises miri awonsi'ki ipoitoru 
ton uti koro'tau, to' uyee'pu eke 
iwa pata ya'. Miri pata yau, uri'san, 
Mata itese' uya Sises ki'ma'pu 

tiwu' ta! 39Iyakon ese! esi'pu Meri. 
Miripan ereutasa' esi'pu Sises piyau, 
tauro'kato' eta pil iyesi'pu. 40F'tane 
Mata usewankamato' esi'pu 
tanporon tunkupunu pil. Iyee'pu 
Sises piya! ekama'pose, “Uyepuru, 
upi' pe! iusentu'ma pura ri iyesi, 
uyakon uya uninsa' pi! tikin sari 
e'turawasomato' pe? “Ipika'tita! 
ka'ki ipi',” ta'pu iya. 

41Sises uya eiku'pu, “Mata, 
tu'kan pi! ri sane iusewankama, 
42e'tane tikin nan ni esi i'se e'nito!. 
Meri uya nin waku kuru anunsa' 
miri, miripan emo'kato' oton pen 
ipiyapai,” ta'pu iya. 


Ipureman Eseru Pi' Sises Uya 
Enupan Nito' 
(Ma'siu 6:9-13; 7:7-11) 
1 1 1Sises esi'pu ipureman pil. 
Miripan e'nonkasa' a'tai, 
tikin nan ipoitoru uya ta'pu ipi', 
“Ina Epuru, ipureman eseru pi' ina 
enupaki, Isaan uya tupoitoru ton 
enupa'pe kasa,” ta'pu iya. 
2Ta'pu iya to! pil, “Iwipurema 
kon a'tai, se kasa mukatui!: 
“ Papai) 
tunamasen pe iyese' nesii. 
Ina esa! pe iwe'to' 
nuyepti.” 
3 Wui kaisa ri ina irepaki 
wui kaisa ri te'sen ina 
i'kiyari ke. 





110:35 asa'ri purata pun, asa'ri tenari—Seri purata pun esi tikin ni wui 


e'turawasoman nu'pt epe'pu ta e'kwa pe iyesi'pu. 


Kuipunu, Epun pon, 


11:2 Papai; miri pe pura, Ina 


k 11:2 tanamasen pe iyese' nesii; miri pe pura, tunamasen pe 


iyese' nesii, Amaimu ne'kupui non po Epun po iyesi kasa. 


10:33-34 2 Kurono'kurus 28:15 


10:38-39 Isaan 11:1 


The New Testament in Akawaio of Guyana, 1st ed. @ 2010, Suriname Bible Society 


167 


URU' 11 





“Meri uya nin waku kuru anunsa' miri, miripan 
emo'kato' oton pen ipiyapai.” (10:42) 


4 Ina makooi pi! isentu'maki, 
apune pura ina niri 
usentu'ma pi! ina pi! 
imakoitasa' kon pi'. 
Miri awonsi'ki ina kusarii 
i'tupinito' ya!” ” 
5Miri tupo, ta'pu iya to! pi', 
“Iya'tai pura tutompa ke iwesi a'tai, 
anomura' a'tai iuti itiwu' ta! Ta 
auya ipi', “Osoruwau pureti ke 
urepa'!, Sapune pura utonpa pe 
te'sen uye'sa', e'tane inta'napato' 
uya ike pura iyesi. 7Futi tawon uya 
si amaimu eiku, “Uyanpokumai, 
mura'ta uta'kopi'ka'sa', miri 
awonsi'ki umunki amu' e'nunsa' 
niri. Irepase'na e'mu'sa'ka poken 
pura man, ta iya yau. 8Ekama 





uya etati!, tutonpa pe iwesi pi! 
irepase'na iye'mu'sa'ka pen e'tane, 
iyepiyitu pura" ekama'popitu auya 
pi! irepase'na iye'mu'sa'ka i'se 
iwe'to' ke. 

9 “Miri pi! ta uya ipi'nokon: 
Ekama'poti'!, miri a'tai iyena'nokon 
ni iye'turu, iwarinpati, miri a'tai 
eporo auya'nokon, mura'ta iwipi'ti', 
miripan uta'kokato' pe iyena'nokon. 
10Apune pura tanporon kon 
ekama'po pi! na'ne' nan uya eporo, 
kuri iwarinpa pi! na'ne' uya ri 
eporo, miri awonsi'ki kuri iwipitu 
pi! na'ne' ena! ri mura'ta uta'koka. 
11Nai kuri warai ikuipunu ton 
uya imu uya moro' pi' iyekama'po 
yau, etane irepa ikui ke? 12 Miri 





111:4 i'tupi'nito' ya'. Turon ni kanan, i'tupi'nito' ya', e'tane iri apai ina imo'kaki. 
m11:8 iyepiyitu pura, miri pe pura tuuseta'kai' pura 

pe pura, mini! ke ri kati irepa iya 
kiritiki pumooi ekama'po tane iya? 
13Imiri'nokon nin si iri ton uya i'tu 
yau waku ton e'repan nito' ike ke 
imunki kon repa auya'nokon, miri 
entai kuru ikuipunu kon, Epun pon 
uya Waku A'kwaru turu kamoro 
ekama'ponin nan ena',” ta'pu iya. 


Sises Miri Awonsi'ki Makoi 
(Ma'siu 12:22-30; Ma! 3:20-27) 


14 Sises esi'pu iri a'kwaru enpa'ka 
pi! tuusauro'sen pen ka'pon 
apai. Iri a'lkwaru epa'ka'pu a'tai, 
twusauro'sen pe iyena'pu. Miri 
pi! ka'pon amu! usewansiuka'pu 
15e'tane, turon kon uya ta'pu, 
“Pirisipupu," makoi amu! epuru 
wini makoi amu' enpa'kapitu iya 
miri,” ta'pu to' uya. 

16Turon kon uya i'tupitu'pu 
tekama'popi'se i'tuto' Epen 
winon ku'to' pe iya. 17Sises uya 
to! usenuminkato' i'tusa'! esi'pt, 
miripan uya ta'pu to! pil, “Ti'tui' 
pura ri esa' wanni pe te'san 
epantakapi'sa' isewa'nomai' uma'ta 
ri miri, miri awonsi'ki tiwu' tawon 
kon epantakapi'sa' isewa'nomai' ri 
uta'mo'ka miri. 18 Se'tan? epantaka- 
pitu pe iyesi yau tupokon pe ri 
isewa'nomai!, nai kasa esa! wanni 
pe iye'to' esi moro? Seri ta uya 
apune pura makoi a'kwaru ton 
enpa'kapitu uya Pirisipupu wini 
tukai' iye'kupu kon pil. 19Seri si 

makoi amu' enpa'ka uya pe iyesi 
yau Pirisipupu wini, inu! wini ken 
si ipikiron kon uya to' enpa'ka? 
Miri wenai si iyeseru kon aimenka- 
nin pe to' esi miri. 20E'tane, makoi 
amu' enpa'ka uya pe iyesi yau Papa 
meruntiru ke, miri nin si Papa e'to' 
esa' wanni pe uye'sa' ipiya'nokon,” 
ta'pu iya. 

21 Miyari ri nin si Sises esi'pu to! 
enupa pil, “Pana'pan ka'pon esi a'tai 
tepaai ton ke esii'ma tiwu' erasu 
pe, itapuruui ton esi miri waku pe 
ri. 22F'tane, itentaino pana'pan 
ka'pon uye'sa' a'tai, itentai iyena 
miri. Miripan uya itamataai ton 
inapurinu pe te'sen mo'ka, miripan 
uya itapuruui ton tuneporo'pu 
pantakapitu tutonpa ton ena! 

23“Kuri uya'kiri pura nane! esi 
uyewa'noma pil, kuri ri upokon pe 
amturanuku iya pura nane! uya 
ai'pika. 


Iri A'kwaru Enna'po 
(Ma'siu 12:43-45) 


24“Iri a'lkwaru? epa'kasa' a'tai 
ka'pon apai, iti siya ri amun pata 
yau tereutato' yau warinpa pil. 
Miripan eporo iya pura iyesi, miri 
a'tai, Enna'po seri iuti unnimi'pu 
ta', ta iya. 25Iye'sa' a'tai, iuti eporo 
iya waku pe akorokasa' pe miri 
awonsi'ki ikonekasa' pe. 26 Miri 
a'tai, iti 7 kaisaron kon iri ton kuru 
tentaino kon neptu iya. To! ewomu 





"11:15 Pirisipupu - futi epuru ta e'kwa pe, Makoi ese! isakon; v. 18-19 yau niri. 


011:18 Se'ttan—Makoi ese! isakon, Papa eseru ewaruma'tinin ta e'kwa pe. 


a'kwaru, miri pe pura, Makoi a'kwaru 


11:15 Ma'siu 9:34, 10:25 

miri yau iko'manse'na. Miri a'tai, 
ipan pe, iri pe ka'pon esi wapiya 
tesi'pu entai,” ta'pu iya. 


Kamoro Ipan Pe 
Pori! Pe Te'san 


27Sises usauroku koro'tau, uri'san 
uya ta'pu anpisin koro'tapai, “Pori' 
pe kuru asan man ipi'!” ta'pu iya. 

28 Sises uya eiku'pu, “Miri entai 
kuru kamoro Papa Maimu etanin 
nan, miri awonsi'ki apurinin nan 
esi miri pori' pe,” ta'pu iya. 


Isona, I'tuto' Ipikiri 
(Ma'siu 12:38-42) 


29Anpisin pe ka'pon amu! 
epiriku koro'tau, Sises uya ta'pu, 
“Iri ton ni seri a'taino kon! Eke 
Papa turawasooi i'tuto' ipikiri 
ekama'ponin nan etane, ikupu uya 
pen. Isona pil, i'tuto' ipikiri ra'pu 
riken kupu uya. 30 Apune pura 
Isona esi'pu i'tuto' ipikiri pe Ninipa 
pon kon pona, miri kasa ri mari 
Ka'pon, Papa winon esi miri seri 
a'taino kon pona. 31Kwin, wui enu 
uye'to' kamisi winon e'mu'sa'kato' 
oton eseru aimenka weyu a'tai seri 
a'taino kon pokon pe to' eno'ma 
pe, apune pura iye'sa' wenai non 
u'lmatu apai Saraman pu'ketu 
etase'na. Seri pe eke Saraman 
entaino man seri yau. 32Ka'pon 
amu' Ninipa pon kon e'mu#'sa'kato' 
oton eseru aimenka weyu a'tai seri 
a'taino kon pokon pe to' eno'ma pe; 

apune pura to! era'ti'pu tumakooi 
kon apai Isona uya itekare ekama 
pil. Seri pe eke Isona entaino man 
seri yau. 


Upun Kon Weyu 
(Ma'siu 5:15; 6:22-23) 


33“ Inu! uya ri raan'pu po'ti 
pura iyesi onansa' pe iye'to' ya! 
ituto' pe tuuya, miri pe pura 
pasau o'koi'. E'tane ru'ku, itapon 
pona ituru iya kamo tewonsan 
uya iweyu ene poken. 34łyenu kon 
esi ipun kon raan'puui pe. Waku 
pe iyenu kon esi a'tai, tanporo 
ipun kon esi a'kwa pe. E'tane iri 
pe iyesi a'tai, ipun kon ni niri 
esi ewarupi pe. 35Miri pi! tense, 
ka'pon e'to'ka'nu'to' pe iyesi waku 
pe pe' tesi tukai', iri pe kati tukai'. 
36Waku pe te'sen to'ka'nu'sa' 
ka'pon uya a'tai, iri kupu iya pen. 
Miri na'ne' kasa nin si, waku pe 
inkupunu kon, weyu uya iwei'ti 
kon kasa ri,” ta'pu Sises uya. 


Sises Uya Pari'si Amu' 
Eseremeku 
(Ma'siu 23:1-36; Ma! 12:38-40) 


37Sises usauroku e'nonka tupo, 
tikin nan Pari'si uya ik#ma'pu 
ata're'tii! Miripan ewomu'pu, 
miripan ena'pu tuteire' po 
tepuru piyau. 38E'tane Pari'si 
usewansiuka'pu, apune pura 
temiyatu korukasa' Sises uya pura 
iyesi pi! twuta're'ti wapiya, teseru 

kon yau. 39Miri a'tai, Itepuru uya 
ta'pu ipi', “Imiri'nokon Pari'si amu! 
uya a'sawu kon miri awonsi'ki 
aparapii kon koruka iya'poi pi! 
riken, e'tane iyau eke pe ri mentai 
e'nito' iri pe e'nito' esi ayau'nokon. 
40Imiri'nokon iya'kwaru punon 
ka'pon amu'! Kuri pe! iya'poi pi! 
ika'nin ne'pu uya ri mari pe! iyawon 
kapu pen? 4 E'tane nin aparapii kon 
yawon ituti! entu'manin nan ena', 
miripan tanporon ni nin si esi miri 
waku pe iiwano' kon pe,” ta'pu iya. 
42“Isi si, Pari'si amu', apune pura 
Papa ena! 1/10 kaisa ri! min, ru miri 
awonsi'ki ti'tui' pura ri amainaru 
kon yawon ii'kiyari kon isu turu 
auya'nokon, etane isi'kaisa ri ka'pon 
ku'to' miri awonsi'ki Papa uya 
iimunkan nito' eno'ma auya'nokon. 
Emen iwa pe nane! kupu pi' 
iwesi'!pu kon nesii'no iwapiyaro' 
tunonkai' pura ikupu pura. 

43 “Papa uya ikota'ma kon miri 
ipan pe ri, Pari'si amu', apune pura 
eke ton apon po iyereutapi'pitu 
kon i'nunka auya'nokon pi! 
Esuweru amu' usenupato' iwu' tau, 
miri awonsi'ki ka'pon amu' uya, 
“Miyari, ta i'se iwesi kon ipi'nokon 
kurupo'po pi! emi pata'se' yau. 

44“Isi si, apune pura ima'kumasa' 
pen uruwai' kasa iwesi kon, ka'pon 
amu' usato' ipuro'poro i'tui'ma 
pura,” ta'pu iya. 

45Main pi! enupanin nan tonpa 
uya eiku'pu, “Ti'sa, seri tasa' auya 

a'tai, ina piyi'nu'pi'pitu auya, 
ta'pu iya. 

46Sises uya eiku'pu, “Imiri'nokon, 
Main pi' enupanin nan, Papa uya 
ikota'ma kon miri ipan pe, apune 
pura ka'pon amu' apiyo'masa' 
auya'nokon sa'man ni ku'to' pe 
to' uya Papa Maimu seri tukai', 
miripan kon pika'ti auya'nokon 
pura iyesi ikupu pi. 

47“Isi si, apune pura pu'kena' 
amu' uruwasii oton ti! akapitu'pu 
auya'nokon, miripan atamokori 
kon amu! uya to! tu'ka'pu. 
48fYusekama kon atamokori kon 
nukupu'pu pi! i'napairon ta 
auya'nokon, pu'kena' amu! tu'ka'pu 
to' uya, miripan to' uruwasii oton 
ti! akapitu'pu auya'nokon. 49Miri 
wenai, pena ri Papa uya tupu'ketu 
yau ta'pu, Pu'kena' amu' miri 
awonsi'ki itekare ekamanin nan 
ennoko uya miri. Turon kon ta'kato' 
oton to! uya, miri awonsi'ki turon 
kon kota'mato' oton to! uya. 50Miri 
pe iyesi pil, seri a'taino kon e'to' 
oton pu'kena' amu! munu esa! pe 
itisa' ru'pu oru epiya'ti'pu si'kiri, 
51 Eperu muny awonsi'ki Sakaraya 
munu pu'ku pona iwisa' ru'pu 
Papa ena! use'man nito' apon miri 
awonsi'ki ipureman nito' iwu' 
ka'sanau. Ewai!, ekama uya, seri 
a'taino kon e'to' oton tanporo seri 
esa' pe. 

52“Isi si, ipan pe main i'tunin 
nan, apune pura i'tunin pe e'nito' 





411:42 Tai! - 10 kaisa ri #ri ri eposa' a'tai, tikin ni inonkato' iyai. 

kii mo'kasa' auya'nokon pil. 
Imiri'nokon ni epa'kasa' pura iyesi, 
miri awonsi'ki tepa'kasan wa'ku'pitu 
auya'nokon,” ta'pu Sises uya. 

53 Miri tupo, Pari'si pata'se' apai 
Sises enna'po'pu. Miri si'kiri ri, 
Pari'si amu! miri awonsi'ki Main 
pi! enupanin nan ena'pu iteyaton 
pe. Miripan ekama'popitu'pu 
to! uya sa'man ton pi! ri, 54a'sito' 
tuuya'nokon ipikiri oton ni imaimu 
eta i'se to' esi'pu. 


Waku Pe Te'ku'sen 
(Ma'siu 10:26-27) 


12 1Miri koro'tau, anpisin 
pe ka'pon amu' amura'pu. 
Tu'ke ka'pon amu' esi'pu, tutonpa 
kon ni tuwasa'pi'se. Wapiya 
tupoitoru ton auro'kapi' Sises 
e'sara'ti'!pu: “Te'mainanpai' 
e'ti!, Pari'si amu! uya parowa 
a'sarutanu'to' ike namai', waku 
pe to! e'ku'to'. 2Fri pura ri iyesi 
miri iwapu'tisa! te'niponkasen 
pen, miri pe pura onansa' iltu pura 
te'sen. 3Ewarupi yau ausauroku'pu 
usetato' oton wui nai, miri 
awonsi'ki pana ya' iyetarerumu'pu 
i'nau iiwu' tau usekamato' oton futi 
nakapu ponsi'ki. 


Papa Pi' Enari'nunti' 
(Ma'siu 10:28-31) 


4“Apana'ti uya 'nokon, utonpa 
ton, ipun kon winin nan pi! 
kenari'muntuu, miri tupo iri kupu 
to! uya pura iyesi. 5E'tane ekama 
uya ipi'nokon kuri ri iyenari'nunto' 

kon ipi!. Kuri ri pi! riken 
enari'nunti!, ama'tanuku tupo, 
a'kwaru wanni kuru ri eno'manin 
kuri ri, ekota'man nito' ya'. Ewai', 
apana'ti uya 'nokon, kuri ri riken 
pi! enari'nunti' 

6“5 kaisaron kon pe! toron amu! 
tukurupo'pomasan pen asa'ron 
purata pun kaisa ri? E'tane tikin 
nan ni to! tonpa pu'tika'muku Papa 
uya pura iyesi. 7I'napai ri, a'pai 
kon i'po' ri esi tanporo i'tusa' pe. 
Kenari'nuntuu, i'nunkena' ton 
imiri'nokon tu'kan kon toron amu! 
entaino kon,” ta'pu Sises uya. 


Sises Ekama Miri Awonsi'ki 
Inurunpa 
(Ma'siu 10:32-33: 12:32, 10:19-20) 


8“Apana'ti uya 'nokon, inu! uya 
ri uyekama a'tai, i'nai ri iyesi tukai' 
ka'pon amu' pi', Ka'pon, Papa 
winon uya ekamato' oton i'nai ri 
iyesi tukai' Papa inseruui ton pil. 
9E'tane inu! ri unurunpayai'ne' 
ka'pon amu' rau nurunpato' oton 
Papa inseruui ton rau. 

10 “Tanporon kon tuusauro'san 
isapema pe Ka'pon, Papa winon 
pi! ri usentu'man, e'tane inti! ri 
twusauro'sen esi a'tai, Waku 
A'kwaru sapema pe pi', Papa 
usentu'!man pen ni. 

11“Usenupan nito' iwu'!, esa! 
wanni ton miri awonsi'ki eke 
ton rakui' to! uya ine'sa' kon 
a'tai, kisewankamatuu, nai kasa 
e'wapu'ti miri pe pura iri ta 
uya, tukai'. 12 Papa A'kwaru uya 

amaimu ke irepa miri, miri a'tai,” 
ta'pu Sises uya. 


Mentaino Ka'pon Pantomu 


13Tu'kan kon ka'pon amu! 
koro'tawon uya ta'pu Sises pil, 
“Ti'sa, urui pi! ekamaki urepato' pe 
iya a'sa'muyai ina kuipunu apuruui 
ru'pu ke,” ta'pu iya. 

14 Sises uya eiku'pu, 
“Uturawasooi pen ni miri,” ta'pu 
iya. 15Miripan a'tai, ta'pu iya 
tu'kan kon pi', “Ti'tui' e'ti'! Mentai 
pura e'ti!! Ka'pon uko'mamu pura 
ri iyesi seri non po inke pori' pe 
tanporon esa! pe tesi pi',” ta'pu iya. 

16Sises uya panton ke 
to! auro'ka'pu to! enupanin 
pe, “Tapiyara ka'pon esi'pu, 
eke imainaru. 17Miripan 
usenuminka'pu, ‘Fri kupu uya seri? 
tukai'!. “Ui'kiyari amuranu'to' uya 
ya! pura iyesi? 18Miri a'tai ta'pu 
iya, “Seri kupu uya, uyapuruui 
iwu' tera'kwa uya seri. Eke pe pari 
amito' pe uya. Miri yau si ui'kiyari 
miri tupo uyapuruui amuranu'to' 
pe uya. 19Miri a'tai si ta uya miri, 
Tu'kan ni amuranu'sa' uya miri 
uko'manu'nin pe. E'turawasoma 
pen nin si seri tupo. Enta'na, ensi 
uya, pori' pe uko'mamu! 

20 “E'tane, Papa uya ta'pu ipi', Pu! 
pun! Seri ewarupi nau auma'tato' 
oton. E'tane si tiwano' pe, iiwano' 
pe inkupu'pu epoto' oton turon ni 
uya, ta'pu Papa uya ipi'. 

21 “Seri na'ne' kasa si te'ton kon 
ka'pon amu! mentaino kon pe to! 
esi a'tai, apune pura Papa e'to' i'se 
kupu to' uya pura iyesi pi',” ta'pu 
Sises uya. 


Kisewankamatuu 
(Ma'siu 6:25-34) 


22Miri a'tai Sises uya 
ta'pu tupoitoru ton pi, “Miri 
pe iyesi pi! ekama uya seri 
ipi'nokon, iuko'manto' kon pi! ri 
kisewankamatuu, iri pi! enta'nato' 
pe, miri pe pura ipun kon pi! ri, iri 
esi upon pe, tukai'. 23 Uko'man nito' 
esi kiyari entai, miri awonsi'ki pun 
wanni, pon entai. 24Toron amu' pi' 
isenupati'!: Te'pinsan pen, kiyari 
aku'pusa' amuranu'nin nan pen, 
to! i'kiyari pata'se' punon kon ni; 
e'tane Papa uya to' eweku. Miri 
entai i'inunkena' pe iwesi kon miri 
toron amu' entai! 25inu' uya ri 
tuuko'manto' inka miyari pari," 
ipi' trusewankamai'? 26 Sepa' nan 
kupu auya'nokon poken pura 
iye'tane, iri pi! ken si turon ni ton 
pi' #usewankama kon? 

27“Pata ipuru ton a'ta pil 
isenupati': Te'turawasomasan pen, 
miri pe pura i'pi'nin nan pen. Miri 
ri etane, ekama uya seri ipi'nokon, 
Saraman imaminkena' epontisa' 
pura iyesi'pu miri ton kasa. 28 Miri 
kasa Papa uya wana' ri ponti pe 
iyesi yau, wana' seri pe na'ne' miri 
awonsi'ki awanapairi eno'ma apo' 

ya', miri entai ri iponti iya 'nokon. 
Aiko si, aiko pe ru'kwi apurito' 
auya'nokon esi! 

29 “Miri awonsi'ki iyewan kon 
tunonkai' pura e'ti' inikunu miri 
awonsi'ki inensinu kon pil; ipi' 
kisewankamatuu. 30 Apune pura 
Papa i'tunin nan pen e'to' ipikiri 
pe tanporo seri warai'nan esi, 
miripan ikuipunu kon uya i'tu seri 
ton i'se iwesi kon. 81E'tane, esa! 
wanni pe iye'to' iwarinpat!', miri 
awonsi'ki seri ton ni nin si e'teru 
miri iyena'nokon ni niri. 

32“Tu'ke pura ri esii'ma, 
enari'ke' pe pura e'ti', apune pura 
ikuipunu kon man pori' pe itesa' 
pe ri mari iwesi kon pa irepa 
kon tuuya pil. 38 Ayapuruui kon 
ikurupo'pomati', entu'manin nan 
repa kon pa. Ipurataai kon yen 
inepoti' ipooi'pi pe tenasen pen, 
mamin, Epun po na'ne' tuu'ma'sen 
pen. Miri yau ama' uyepu pura 
iyesi a'ko pe, miri awonsi'ki 
irakanin uya ima'tanuku pura ri 
iyesi. 34 Apune pura, iimamin kon 
e'to' airi, miri yau iyewan kon ni 
niri e'to' oton,” ta'pu Sises uya. 


Waku Apiyo' Ton 


35Miyari ri to! enupa'pu iya 
se kasa, “Iyekonekasa' pe e'ti', 
Papa turawasooi ku'nin pe inke 
ri. 36Iyapiyo' ton esi tepuru kon 
enupikiri kasa e'ti'. Iye'sa' a'tai, 
marata wipitu iya a'tai, inke pura 
to' uya a'koka iyewonto' pe. 37Pori' 





pe to' esi miri itenupikiri te'san. 

I'napairon ekama uya ipi'nokon, 
iyeponti miri to! muta'napato' 
pe tuuya, tepuru piyau tuteire! 
kon po to! enato' pe to! kupu iya, 
miripan kon enta'na enupikiri iyesi. 
38 Waku pe kuru iyesi miri kamoro 
iyapiyo' ton itenupikiri te'san, iri 
pe pura ri ewarupi nau ri iye'tane. 
39F'tane, se ito'ka'nu'ti!: Futi esa! 
uya ama! uyepu i'tusa' yau, tiwu' 
ta! ewon ni kuu'pu iya nesii'no 
pen. 40imiri'nokon niri, tekonekai' 
me'tui!, apune pura Ka'pon, Papa 
winon uye'to' oton itenupikiri pura 
ri iwe'tane'nokon,” ta'pu iya. 


Main Awiron Miri Pe Pura 
Main Awiron Pen Ipoitoru 
(Ma'siu 24:45-51) 


41Pi'ta uya Sises ekama'po'pu, 
“Uyepuru, ina riken pe' pana ya' 
seri panton ekama auya, miri pe 
pura tanporon kon pi' ri kati?” 
ta'pu iya. 

42Itepuru uya eiku'pu, “Inu! ken 
usauro'ni'pu awiron miri awonsi'ki 
emiya'pokena' tutonpa esa! e! pe 
nai? Itesa' nunonkanu tupoitoru 
ton esa! pe to! i'kiyari epe' ke 
to! repanin pe ituto' weyu a'tai? 
43 Waku pe ri kuri ri ipoitoru e'to' 
oton itepuru neporonu miri kupu 
pi! tenna'po a'tai. 44I'napairon 
ekama uya ipi'nokon, itepuru uya 
tanporon tapuruui esa! pe iku'to' 
oton. 45F'tane si iya'tai pura kuri 
ri ipoitoru uya ta pe iyesi yau, 
“Uyepuru nuko'manyan inke ri, 
iyepu pura, ta iya yau, miripan 

e'sara'ti warawo! amu', uri'sami'si 
amu' ipoitoru ton panta'ma pi! miri 
awonsi'ki enta'nan pi', ensi pi', miri 
awonsi'ki e'taripan pil, 46 Kuri ri 
ipoitoru epuru uye'to' oton wui 
a'tai itenupikiri iye'tane pura, 
miri a'kura' iyepu ta tane iya pura 
ri, miripan uya ipirukato' oton: 
miri awonsi'ki inonkato' iya oton 
apurinin nan pen pata'se' ya'. 

47“Kuri ri ipoitoru epuru e'to' 
i'se i'tunin e'tane tekonekasen pen, 
tepuru turawasooi ku'nin pen niri, 
miripan kota'mato' oton itepuru 
uya ipan pe kuru. 48E'tane kuri ri 
i'tunin pen tepuru e'to' i'se, miripan 
uya iri kupu, mara ru'kwi itepuru 
uya ikota'mato' oton. Kuri ri eke pe 
Papa uya irepasa' na'ne' wini eke 
pe iwarinpa iya. Kuri ri niri Papa 
uya irepasa' na'ne' itemiya'poru ke, 
eke pe kuru turawaso ku'to' iya ike 
ke wini, ekama'poto' oton eke pe 
kuru iturawasooi ru'pu pil,” ta'pu 
Sises uya. 


Epantakapi'nito' 
(Ma'siu 10:34-36) 


49Miyari ri mari Sises esi'pu 
to! enupa pil se kasa: “Apo' 
ne'sa' uya seri non pona, epo'tin 
pi! iye'sara'tika'sa' i'se e'ai'. 
50Uma'tan#'to' ya' uti pe man, etane 
emel! pe kuru ukupu iya seri iu'matu 
pu'ku pona ri. 51 Tuusewankamai' 
pura pe! e'nito' ne'sa' uya pe 
ekama auya'nokon seri non pona? 

Tuusewankamai'! pura e'nito' ne'sa' 
uya pen, e'tane epantakapi'nito' nin. 
52Seri awonsi'ki, 5 kaisaron kon 
ka'pon amu' e'to' oton isitonpa pe 
usewa'noman pil; osoruwawon kon 
asa'ron kon ewa'noma pi', asa'ron 
kon osoruwawon kon ewa'noma pi' 
niri. 53To' epantakapi'sa' e'to' oton; 
ikuipunu tumu ewa'noma pil, imu 
tukuipunu ewa'noma pil, isan uri'san 
tamure ewa'noma pil, imure uri'san 
tasan ewa'noma pil, itewo'pu tupa'se 
ewa'noma pil, miri awonsi'ki ipa'se 
tewo'pu ewa'noma pil,” ta'pu iya. 


Iweyu I'tu 
(Ma'siu 16:2-3) 


54Anpisin pi! ta'pu iya, “Kapuru' 
enuku ene auya'nokon a'tai, wui 
enu uti wini, inke pura, tuna 
uyepu tukai' itu auya'nokon, miri 
koro'tau iye'kapu ri. 55Wui enu 
enuku kamisi wini pese'ti uyepu 
a'tai, itu auya'nokon, a'ne' pe wui 
uyepu tukai', miripan esi a'ne' pe ri. 
56 Waku pe te'ku'san! Itu auya'nokon 
non miri awonsi'ki ka! wini ri iri ri 
enpoikanin pe iwesi kon. Fri pe 
ken si iyesi pil seri pe iweyu na'ne' 
enpoika itu auya'nokon pura iyesi? 


Iyeyaton A'kiri Yyekoneka Kon 
(Ma'siu 5:25-26) 


57 “Fri pe iyesi pi! waku eseru 
into'ka'nu'pai pura iwesi kon 
iiwano' kon pe? 58łuti kon koro'tau 
iyeyaton a'kiri a'sinin itepuru 

piya', ipan pe isi'tuki ekoneka 
i'se ipokon pe, aya'kwaruka iya 
rawiri a'sinin itepuru ena', ituru 
iya miri puresiman ena', miripan 
uya iyeno'ma pariki'si ta'. 59Ekama 
uya, iyepa'kato' oton kon pen ni 
tanporo ine'manu kon i'ma'ka 
auya'nokon pu'ku pona ri,” ta'pu 
Sises uya. 


Era'tit# Amakooi Kon Apai 
Miri Pe Pura Auma'tati' Ri 
1Moron kon uya Sises 


1 3 pana'ti'pu Kiyarari pon 
kon pi! Paire' nusuma'san imunu 
pi! to! use'mato' pokon pe. 2Miri 
a'tai, Sises uya ta'pu, “Seri kasa 
to! uma'tasa' pil iri ton pe kuru 
to! esi'pu pe kusekamatuu. 3Kane, 
ta uya, iyera'ti kon pura iyesi yau 
amakooi kon apai, imiri'nokon ni 
niri uma'ta miri to' kasa ri mari 
iwesi kon pil. 4Miri pe pura 18 
kaisaron kon iyeri'sa' kon Sairon 
pon kata! amisa' juti uta'mo'kasa' 
a'tai tupona'nokon. Surusiran 
pon kon entai kuru pe' iri pe to' 
esi'pt pe ekama auya'nokon, miri 
wenai to! e'wini'!pu na'ne'? 5Kane, 
ta uya, iyera'ti kon pura iyesi yau 
amakooi kon apai, imiri'nokon ni 
niri uma'ta miri to' kasa ri mari 
iwesi kon pil,” ta'pu iya. 


Kiyari Ye' Tepetasen Pen 
Pantomu 


6Miripan uya se panton 
ekama'pu, “Ka'pon esi'pu pi' e! 
esa'. Miripan utipitu'pu iteperu 

ense e'tane, eporo iya pura iyesi'pu. 
7Miri a'tai, ta'pu iya tumainaru esa! 
pi, Osoruwau wuipiya e'to' airi 
utipi'sa' man ui'kiyari epetasa' ene 
i'se e'tane, eporo uya pura ri iye'sa'. 
A'tiki! Frito' pe non iwanu'ka 
iya nesii'no?' 8Miripan eiku'pu 
imainaru esa! uya, “Tiwi tikin ni 
riken wuipiya isi'tuka'to' pe nesii. 
Iwoi aka uya, miripan epetanu'nin 
ke iu'na'tito' pe uya. 9Iyepetasa' pe 
iyesi yau, waku pe nin si iyesi miri; 
miri pura iyesi yau, a'tito' pe ri nin 
si, ta'pu iya,” ta'pu Sises uya. 


Timuipan Uri'san 
Epi'ti'pu Sises Uya 


10 Sapa' a'tai, Sises esi'pu ka'!pon 
amu' enupa pi! Esuweru amu! 
usenupato' iwu' tau. 11 Miripan yau 
uri'san esi'p& timuipan, iri a'kwaru 
nutimuika'pu 18 kaisa ri wuipiya 
iko'mansa'. Ipan pe iye'timuikasa' 
to'sa ri iyena pura. 12Sises uya ensa' 
a'tai, iki'ma'pu iya tupiya'. Miripan 
uya ta'pu ipi', “Ma'non, iyeparan 
apai imo'ka uya seri.” 13Miri a'tai, 
temiyatu turu'pu iya ipona, miri 
a'tai ri nin si, to'sa ri iyena'pu miri. 
Miripan uya Papa apuripitu'pu. 

14Sises uya ka'pon epi'tisa' pi! 
Sapa! a'tai, tuusakorota pe Esuweru 
amu' usenupato' iwu' epuru uya 
ta'pu ka'pon amu' pil, “6 kaisa ri 
moro wui esi miri e'turawasoman 
weyu. Miri ton weyu a'tai, isepi'tii' 
isi'ti', Sapa! a'tai pen,” ta'pu iya. 

15 Sises uya eiku'pu, “Imiri'nokon 
waku pe te'ku'san! Sapa' a'tai pe' 

tikun kon paka, isa'ka'si ri eukanin 
nan pen imiri'nokon iten apai 
tuna ensise'na ari kon pa? 16Puse 
ri ken pe' si uri'san Epura'an pa 
ru'pu, Se'tant newa'ti'pu 18 kaisa 
ri wuipiya euka pen ken pe! si 
Sapa' a'tai?” ta'pu Sises uya. 17Seri 
ta iya a'tai, tanporo iteyaton non 
ipiyitu'pu, e'tane ka'pon amu' 
epori!lma'pu tanporon waku ton 
inkupunu pi'. 


Mosta' Ena'pi Pantomu 
(Ma'siu 13:31-33: Ma! 4:30-32) 


18 Miri a'tai, Sises uya 
ekama'po'pu, “Fri kasa Papa e'to' 
esa! wanni pe esi? Fri pi! miri kasa 
iyesi tukai' ekama uya? 19Mosta' 
ena'pi kasa iyesi, ka'pon nupiminu 
tumainaru yau. Iya'ta, miripan ena 
eke pe, miripan panta po toron amu! 
esi,” ta'pu iya. 

20Ekama'pokaa'pu iya kanan, 

“Fri pi! miri kasa Papa e'to' esa! 
wanni pe esi ta uya? 21 Purowa 
a'sarutanu'nin kasa iyesi, uri'san 
nanumunt, miripan uya parowa" 
pokon pe eke pe iki'ma tanporo 
ipun yau iyena pu'ku pona,” ta'pu 
iya. 

Aiko Ru'kwi Mura'ta 

(Ma'siu 7:13-14, 21-23) 

22 Miri a'tai, Sises uti esi'pu eke 
iwa ton pata awir''ne ri, Surusiran 
pona tuutii'ma ri, ka'pon amu' 

enupa pi! iyesi'pu. 23 Ka'pon uya 
ekama'po'pu, “Uyepuru, tu'kan 
kon pen ni si ka'pon amu' pika'tito' 
oton Papa uya to! ato! pe tuuya 
Epun pona?” ta'pu iya. 

Sises uya ta'pu to! pil, 24 “Isi'tuti' 
kuru ri aiko ru'kwi mura'ta awiri 
ewon ni pi, ekama uya ipi'nokon, 
apune pura tu'kan kon usi'tuto' 
oton ewomt i'se, e'tane to! ewonto' 
oton pen. 25Miri a'tai si, iuti esa! 
e'mu'sa'ka, miripan uya mura'ta 
a'koro, puroroi po iye'soto'kasa' 
esii'ma mura'ta wipita auya'nokon 
ipan pe ekama'po pe, “Ina epuru, 
mura'ta a'kokaki ina iwano' pe, 
miri e'tane, iyeiku iya 'nokon, “H'tu 
uya 'nokon pura man, miri pe pura 
miri wini iuye'sa' kon ta uya pura 
ri iyesi, tukai'. 26 Miri a'tai nin si, 
“Ipokon pe sa'ne ina nuta're'titai 
ko, miri awonsi'ki ka'pon amu' 
menupatai ko ina e'ma tau'ne. 
27Miripan e'tane, iyeiku iya 'nokon, 
“H'tu uya 'nokon pura man, miri 
pe pura miri winon kon uye'sa' ta 
uya pura ri iyesi. Entanti' upiyapai, 
tanporo imiri'nokon iri ku'nin nan!” 
tato' iya oton. 

28 “Miri yau, ukaran nito' oton 
miri awonsi'ki į e'kititii'mato' 
oton, Epura'an, Aisi', Seko! miri 
awonsi'ki pu'kena' amu' ene 
auya'nokon a'tai, Papa e'to' esa! 
wanni pe yau, iyeno'masa' kon 
e'tane. 29Ka'pon amu! uye'to' oton 

wui enu uyepu wini, wui enu uti 
wini, wai enu enwolnetu wini, 
wui enu kamisi wini, miripan kon 
ereutato' oton enta'nan pi' Papa 
e'to' esa! wanni pe yau. 30I'napai 
ri, kamoro iu'matu pe na'ne' nan 
wapiya te'ton kon, miri awonsi'ki 
wapiya na'ne' nan iu'matu pe te'ton 
kon,” ta'pu Sises uya. 


Sises Miri Awonsi'ki Era! 
(Ma'siu 23:37-39) 


31 Miri a'tai, Pari'si amu' uyee'pu 
Sises piya', miripan kon uya ta'pu 
ipi', “Seri apai turon ni airi enta, 
Era! e'kaman pi! man iwini pil,” 
ta'pu to' uya. 

32 Miripan kon eiku'pu iya, “Kuri 
ri pata ennakanin ipana'titanti' 
unkupunu pil: Tri a'kwaru ton 
enpa'ka pi' esi, miri awonsi'ki 
ka'pon amu' epi'ti pi! esi, seri 
pe, awanapai ri niri, miri ema'sa' 
yau'ne ri nin si uturawasooi 
u'ma'sa' pe iyesi miri.” 33Miri 
koro'tau ri nin si, uti ri, seri pe, 
awanapai ri, miri ema'sa' yau, 
Surusiran pona. I'napai ri iyesi, inu! 
ri pu'kena' wito' pura iyesi miri mi 
airi ri etane Surusiran po riken. 


Sises Upokoita'pu 
Surusiran Pi! 


34“Aiko si, Surusiran pon kon, 
Surusiran pon kon! #miri'nokon, 
pu'kena' amu' tu'kanin nu'san, 
ipiya'nokon Papa nennoko'san 

wipi'nin nu'san ti! ke. Inke ri same 
imunki amu' amuranuku i'se esi'pu, 
kiritiki uya tumunki amuranuku 
kasa tapiri o'koi', etane ikupu uya 
i'se pura iwesi'pu kon. 35 Apune 
si enti!, iiwu' kon e'nonkasa' 
iyena'nokon yawon pura. Ekama 
uya ipi'nokon, uyento' auya'nokon 
oton pen ni kanan seri enta', Pori! 
pe ri kuri ri naye'ai'ne' Itepuru 
ese! yau esi,” ta auya'nokon pu'ku 
pona,” ta'pu Sises uya. 


Takuru'kenan Epi'ti'pu 
Sises Uya Sapa' A'tai 


14 1Sapa' a'tai, Sises uti'pu 
Pari'si amu! epuru iwu' ta! 
enta'nai'. Ipan pe ri to! esi'pu enpitu 
pi. 2Miri yau si, takuru'kenan 
esilpu miri itemekon ton miri 
awonsi'ki i'si ton a'sarutapi'sa'. 
3Sises uya Pari'si amu' miri 
awonsi'ki Main pi! enupanin nan 
ekama'po'pu, “Main awiri pe! emi 
pe iyesi Sapa' a'tai takuru'kenan 
ka'pon epi'ti yau, miri pe pura kane 
kati?” ta'pu iya. 4E'tane to! uya ri 
etapitu'pu. Miripan uya temiyatu 
turu'lpu takuru'kenan pona, 
epi'ti'pu iya, miripan ennoko'pu 
iya. 5Miripan a'tai, to! ekama'po'pu 
iya, “Fri ken kupu auya imure, miri 
pe pura iikun paka uta'mo'kasa' pe 
iyesi yau non akasa! ya! Sapa! a'tai? 
Imo'ka auya pen pe' inke pura?” 
ta'pu iya. 6F'ri nin si tato! to! uya 
pura ri iyesi'pu miri. 





"13:35 Eren 118:26, Iseremaya 22:5 


13:28-29 Ma'siu 8:11-12 
13:34 2 Esturas 1:30 14:5 Ma'siu 12:11 


13:30 Ma'siu 19:30, 20:16: Ma! 10:31 

Papa Uya Se Pe Ri Emari'man I'kiyari Pantomu 
Te'san Kupu Eke Pe (Ma'siu 22:1-10) 
7Taron ni a'tai, Sises uya 15Seri etasa' miri yau te'san 


iki'imasa' kon ereutasa' ene'pu eke 
ton pe te'san apon po. Miripan kon 
pana ya' se panton ekama'pu iya: 
8 “Inu' uya ri iki'masa' pe iyesi yau, 
temari'!masan uta're'ti koro'ta', eke 
ton pata'se' airi kereutai. Iya'tai 
pura, eke iyentaino ki'masa' iya 
esi. Miri pe iyesi yau, apatawono 
ikiimanin nu'pu uya ta ipi', ‘Puse 
irepaki ayapon ke. Miri a'tai nin si, 
iyepiyi'sa' ereuta miri sepan pona 
ru'kwi nin si. 10F'tane iki'masa' 
a'tai, sepan airi ru'kwi mereutai! 
Apatawono uye'sa' a'tai, “Se ya! pari 
waku ya! atamaki, tato! pe iya ipi'. 
Miri a'tai, eke pe ikupu iya ipokon 
pe iki'masa' kon enu airi. 11 Apune 
pura, eke pe te'ku'san tiwano' kon 
pe ena miri se pe ri, miri awonsi'ki 
se pe te'ku'san ena miri eke pe,” 
ta'pu iya. 

12Miri a'tai, Sises uya ta'pu 
tupatawono pil, “Iye'kiima a'tai, 
itonpa ton niken ku'ki'mai, 
tapiyara ton ku'ki'mai, apune 
pura to' use'ma esi imiri tuki'mai'. 
13E'tane enta'nai' ka'pon 
amu' ki'ma auya pe iyesi yau, 
entu'manin nan, ipu'tika'sa' ton, 
wasesenpa' nan, tenku'na' nan 
niken muki'!mai'. 14Pori' pe iwesi 
miri, to! uya iye'ma tane pura ri. 
Iyepe'pu eporo auya, ipokena' ton 
eri'sa! e'mu'sa'ka a'tai,” ta'pu Sises 
uya. 





tonpa uya a'tai, ta'pu iya Sises 
pil, “Pori! pe kuru kamoro esi miri 
enta'nan pi! te'tton kon Papa e'to' 
esa! wanni pe yau,” ta'pu iya. 

16Sises uya eiku'pu panton 
ekama pe, “Ka'pon uya eke kuru 
enta'nan nito' koneka esi'pu. 
Miripan uya tu'kan kon ni ka'pon 
amu' ki'ma'pu. 17Tenta'nakapu 
a'tai nin si, tupoitoru ennoko'pu 
iya tunki'ma'san pana'tise'na, “si'ti' 
si, tanporon ni si ekonekasa'! man, 
tukai'. 18E'tane, tanporo tuwapu 
kon eporo'pu to' uya. Wapiyaro' 
uya ta'pu, “Seri pe kuru umi ennasa' 
uya man, miripan ense'na uti. Fri pe 
miri pi! ke'kupui. 

19 “Turon ni uya ta'pu, ‘Seri pe 
kuru 5 kaisa ri asa'ri'ne i'mukansa' 
kon paka amu! waraino kon ennasa' 
uya man, miripan kon i'tuse'na uti 
seri. Iri pe miri pi! ke'kupui. 

“20Taron ni uya ri mari kanan 
ta'pu, Seri pe kuru emari'masa' 
man. Miri wenai, uti poken pura 
man, tukai' to' usekama'pu. 

21 “Seri si ekamase'na ipoitoru 
enna'po'pu miri tepuru pil, Miri 
pi! itepuru usakorota'pu ipan pe, 
miripan uya tupoitoru apiyo'ma'pt, 
‘Inke pura enta pata ya'ne, eke ton 
asanta tawiri'ne, aiko ton tawiri'ne 
entu'manin nan ine'ta, ipu'tika'sa' 
kon, tenku'na' nan miri awonsi'ki 
wasesenpa' nan, ta'pu itepuru uya. 





14:11 Ma'siu 23:12; Uru' 18:14 

URU' 14 







asa'ri'ne i'imukansa' kon paka amu! (14:19) 


22 “Miripan poitoru uye!sa! uya 
ta'pu ipi', “Uyapiyo'ma'pu auya 
siku'kapui, etane moro ri mari tuti 
man, iyaru pura, ta'pu iya. 

23 “Miri a'tai, itepuru uya kanan 
takaa'pu tupoitoru pil, ‘Enta asanta 
ta'ne inni' nan pata ya'ne miri 


yawon kon pi! isi'ti' kuru mukai', 


uiwu' utaru'tika'to' pe. 24Ta uya 
ipi, kamoro unki'ma'san wapiya 


uya ui'kiyari onpato' oton pen, 


ta'pu itepuru uya tapiyo' pil,” ta'pu 
Sises uya. 


Sises Poitoru Pe 
Uko'man Nito' Eseru 
(Ma'siu 10:37-38) 


25Anpisin ni uti esi'pu Sises 


a'kiri. To! winikui' tera'tii! ta'pu iya, 


26“Inu' ri esi pura iyesi upoitoru 


pe tukuipunu, tusan i'munkai'ma, 





tuno'pu, miri awonsi'ki tamunki 
amu'!, takon non miri awonsi'ki 
tuparusi ton, twuko'mamu eseru 
ri niri i'munkai'ma ri uri i'munkato' 
tuuya entai. 27Miri awonsi'ki inu! 
ri tekurusukuui anapai pura name! 
miri awonsi'ki upikiri itipai pura 
na'ne' esi upoitoru poken pura ri. 
28“Ka'tawon iuti anamipai 
itonpa kon esi yau, iyereuta pen 
pe' wapiya eke pe pe' tupurataai 
esi ami poken ni tukai' ense'na? 
29 Isara'tisa' iya e'tane, i'ma'ka iya 
pura iyesi yau, tanporon kon ennin 
nan uta'kiri miri ipi, 30 Puse ri 
ru'kwi e'sara'tilpu ami pi! e'tane, 
i'ma'ka iya pura iye'sa'” tukai'. 

31 “Iya'tai pura si, kin ekoneka 
seri ko tuutito' pe turon ni kin 
ewa'nomai!, miri awonsi'ki 
itentai enai!. Iyereuta pen pe! 





14:27 Ma'siu 16:24, Ma! 8:34, Yru’ 9:23 

isenuminkase'na 10,000 kaisaron 
kon tusoisaai amu! pel esi pana! pe 
tukai' teyaton non uyepu pe iyesi 
yau 20,000 kaisa ri tewa'nomai'? 
32Ikupu tuuya poken pura iyesi pi', 
tupoitoru ton ennoko iya kin piya! 
inni ri mari esii'ma ekama'pose'na 
tuuko'manto' kon pe tuusewa'nomai' 
pura. 33 Miri pe iyesi pil, upoitoru 
pe e'pai iwesi yau, tanporon ni 
tunonkai' iwe'to' pe iyesi. 


Ine'ne' Pen Waiyo 
(Ma'siu 5:13: Ma' 9:50) 

34 “Waiyo esi waku, e'tane ine'ne' 
pe pura iyenasa' yau, nai kasa 
ine'ne' pe kanan ikupe? 35 Waku 
pe pura ri iyesi non iwano' pe miri 
pe pura non isu pe, eno'masa' pe 
iyesi. 

“Kuri tupana ke na'ne' etanin pe, 
tiwi netai,” ta'pu Sises uya. 


Itano'masa' Ru'pu Karimeru 


(Ma'siu 18:12-14) 

1 5 1Turon ni a'tai, purata 

amuranu'nin nan miri 
awonsi'ki tumakooikena'!' nan 
amtra esi'pu Sises woi imaimu 
etase'na. 2F'tane Pari'si amu! miri 
awonsi'ki Main pi' enupanin nan 
etarerumu'pu, “Puse ri ka'pon uya 
tumakooikena' nan kupu tutonpa 
pe, to! pokon pe ri iyenta'na!” ta'pu 
to! uya. 3Miri a'tai nin si, Sises uya 
seri ton panton amu' ekama'pu 
miri to' pi', 

4“Iya'tai pura, 100 kaisa ri 
karimeru amu' itikun ton itonpa 
kon esi yau, miripan kon tonpa 
utano'masa' pe iyesi yau, 99 
pan kon pe' ninnin pen ayupon 
pata yau itano'masa' e'ma'pu tau 
twutito' pe eporo tuuya pu'ku 
pona ri? 5Eposa' tuuya a'tai, 
pori' pe esii!lma ti'muye'pi pona 
anumt iya. 6Miri a'tai, tutonpa 
ton ki'ma iya, miripan uya ta to! 
pil, “Epori'manpai'nokon. Uikun 
karimeru itano'masa' ru'pu 
eposa' uya man!’ 7Miri ekama uya 
ipi'nokon, miri kasa kuru si iyesi 
epori'man esi eke pe Epun po tikin 
nan tumakooikenan era'tisa' a'tai, 
kamo 99 kaisaron kon ipokena' 
ton ka'pon amu' pi! pori! pe e'ni 
entai. 


Itano'masa' Ru'pu Purata Pun 


8“Miri pe pura, uri'san uya 
10 kaisaron purata pun” tonpa 
ano'ma'pu pe iyesi yau tikin ni, 
iri ken si kupu iya? Turaan'puui 
po'ti iya, tiwu' akorokato' pe 
tuuya, iwarinpa iya, eporo tuuya 
pu'ku pona. 9Eposa' tuuya a'tai, 
tutonpa ton ki'ma iya, miripan 
uya ta to! pil, Epori'manpai'nokon, 
itano'masa' ru'pu upurataai 
eposa' uya man!” 10Miri kasa ri 
mari iyesi ta uya ipi'nokon, Papa 
inseruti amu! epori'ma tikin nan 
ni tumakooikenan era'tisa' a'tai,” 
ta'pu Sises uya. 





w15:8 10 kaisaron purata pun—10 tara'kuma, Kiri! maimu yau; tikin ni esi tikin ni 
wyi e'turawasoman nd'pu epe'pu ta e'kwa pe iyesi'pu. 


15:1-2 Uru' 5:29-30 

Itano'masa' Ru'pu Imu 


11 Miyari ri Sises usauroku'pu, 
“Moro ka'pon esi'pu asa'ron kon 
imunki. 12Iyakon uya ta'pu 
tukuipunu pi', ‘Papai, uyena' 
inturunu pe te'sen iimamin 
ituka'ki,” ta'pu iya ipi'. Miripan 
uya timamin ratoika'pu to' kaisa 
ri. 13Inke kuru pura ri miri pata'pu 
pe, imu akon si uya tanporo 
tiwano' pe iye'nonkasa' amura- 
neku'pu. Miripan uti'pu innon 
pata ya'. Miri yau nin si tupurataai 
ma'tanuku'pu iya miri. MW Tanporon 
ni nin si ma'tanuku'pu iya 
pata'pu pe, iwankan uta'mo'ka'pu 
miri, miri pata yau, miripan 
ekota'ma'pu. 15Miri tupo, iti'pu 
patawon piya! tuturawasooi 
epose. Miripan uya tikun non 
peiruku amu' ewe'se'na ennoko'pu. 





URU' 15 


16Miripan nu'kwi esi'pu peiruku 
amu' i'kiyari pi! enta'napai. E'tane 
inu! uya ri irepa'pu pen iti'kiyari 
ke. 17Isenuminkato' uya nin 
si eporo'pu miri. Miripan uya, 
“Ukuipunu apiyo' ton i'kiyari esi 
seri eke peri to' entai ri, ta'pu iya. 
“E'tane si, seri yau apu'ka'ni pi! esi. 
18Enna'po seri, tase'na ukuipunu 
pi'; Papai, e'makoimasa' man Papa 
winikui! miri awonsi'ki iwinikui' 
niri. 19Imu tukai' uyesakui, e'tane 
pura ayapiyo' ton tonpa pe uku'ki' 
20 Miripan enna'po'pu tukuipunu 
piya'. 

“Inni ri mari iye'tane, ikaipunu 
uya ensa' esi'pu. Miripan tense 
isentu'ma'pu, miripan eka'tumu'pu 
a'sise'na. Miri tupo, ereutanuku'pu 
iya, a'su'kapitu'pu iya etupa 
pe. 21Imu uya ta'pu ipi', ‘Papai, 
e'makoimasa' man Papa winikui' 

miri awonsi'ki iwinikui' niri. mu 
tukai' uyesakui. 22 Miripan etane 
ikuipunu uya ta'pu tapiyo' ton pi', 
‘Inke pura waku ipon ine'ti' iponti 
kon pa, irimuui intuti' itemiyatu 
pi. Waku ke kuru isapatooi'titi' 
23Eka'nu'sa' paka ine'ti!' iwini kon 
pa. Enta'nanpai'nokon umu uye'sa' 
pi'! 24Puse ri si umure ima'tasa' 
kasa, iye'sa' ru'pu e'mu'sa'kasa' pe 
ri upona iyesi pi'. Itano'masa' ru'pu 
e'seposa', ta'pu iya to! pil. Miripan 
kon e'sara'ti'pu enta'nan pi". 

25“Miri koro'tau si, eke imu 
esi'pu miri umi yau. Tuti piya! a'ko 
pe iye'sa' a'tai, wai uturumu miri 
awonsi'ki tuumanunsan eta'pu iya. 
26 Miripan uya tapiyo' ton tonpa 
ki'ma'pu, miripan ekama'po'pu 
iya, ‘Fri ne'ku'an?” tukai'. 
27Miripan eiku'pu iya, Ayakon 
enna'posa'!. Miri pi! eka'nu'sa' 
paka wisa! ikuipunu uya, atu! 
pe ri iyenna'posa' pi', ta'pu iya. 
28 Ewonpai pura irui usakorotasa' 
esi'pu. 

“ Ewonki, ka'se'na ikuipunu 
epa'ka'pu. 

29“Miripan uya tukuipunu 
eiku'pu, ‘Apune uyeta', amaimu 
pureme'nin pen sa'ne uri ko; 
ayapiyo' pe tuuko'mansen inke 
ri wuipiya ton kaisari ri, e'tane 
utonpa ton pokon pe epori'mato' pe 
urepanin pen ni imiri. 30 E'tane si 
puse ri imu ayapuruui, ipurataai 
ma'tanu'nin nu'pu ekuman pit, 
miripan enna'posa' yo! pe, eka'nu'sa' 
paka mure wisa! auya, ta'pu iya. 

“Miripan eiku'pu ikuipunu 
uya, 81 Upiyau te'sen imiri tiwiri 

ri, miri awonsi'ki tanporon ni 
upiyau na'ne' miri iiwano'/ ta'pu 
ikuipunu uya ipi!. 32 E'tane puse ri 
ayakon enna'posa' pil, itano'masa' 
ru'pu pe iyesi pil, ima'tasa' kasa 
ri iko'mansa' pi! epori'man, ta'pu 
ikuipunu uya ipi',” ta'pu iya. 
16 1Panton ekama'pu Sises 

uya tupoitoru ton pana yah, 
se tawon: “Miri yau ka'pon esi'pu 
ipurataaike', miripan esi'pu timamin 
esa! ke. Turon ni a'tai, itepuru piya! 
ka'pon uti'pu tepuru purataai miri 
awonsi'ki itimamin ma'tanuku iya 
ekamai'!. 2Miri a'tai, iki'ma'pu iya 
ekama'poto' pe tuuya, “Ka'pon amu! 
uya upana'tisa' man iyeseru ke, 
miripan apurisa' uya man. Iyenau 
iye'sa' ru'pu purata miri awonsi'ki 
uimamin apon nulpu kareta 
ikonekaka'ki. Miri enta' uimamin 
esa! pe iwe'to' oton pen miri, ta'pu 
iya. 

3 “Miripan apiyo' usenuminka'pu, 
“Uyepuru uya, “Miri enta' uimamin 
esa! pe iwe'to' oton pen miri,” tasa' 
upi'. Fri ri ku'to' pe uya ko? Pana' 
pe pura e'ai' salman turawaso kupu 
uya poken pura, ipiyitu ri enkuui 
pe enasa' yau. 4Si'tuyai', uyepuru 
imamin anunnin n#'san pika'ti 
uya miri, to' uya niri upika'tito' pe, 
tiwe' kon ta! to! uya uyereutanu'to' 
pe ri, ta'pu iya. 

5“Miripan uya te'mai' pura 
tepuru imamin e'ma'tinin nu'san 
ki'ma'pu, miripan kon uyee'pu 
tikin pa'ne. Wapiya iye'sa' 
ekama'po'pu iya, ‘Fri kaisa ri 


Emiya'pokena' Pantomu 

te'mai' pura uyepuru imamin 
arilpu auya nai?” ta'pu iya ipi'. 
6800 kiyaran e'to' airi are! kasi',” 
ta'pu iya nin si miri. 

“Miripan pi! ta!pu iya, “Se 
si imenuka' 400 kaisaron iten 
karapa, are! kasi! tukai'” ta'pu 
iya. 7Miri tupo, ite'ma'pu pe 
iye'sa! ekama'po'pu iya, ‘Fri kaisa 
ri te'mai' pura uyepuru imamin 
ari'pu auya nai?” ta'pu iya ipi'. 

“ 1,000 kaisa ri purowa paikii,” 
ta'pu iya. 

“Miripan pi! ta'pu iya, “Se si 
imenuka' 80 kaisa ri parowa paikii 
tukai'” ta'pu iya. 

8“Miripan etasa' itepuru uya 
a'tai, apuripitu'pu iya, iri ku'sa' 
iya ri e'tane, tuuko'manto' e'ma 
konekasa' iya pi'. Seri ta uya 
apune pura seri non pon kon esi 
emiya'poke' ton non eseru wenai 
uta'kwarukan pi! te'san, Papa 
munki uta'kwaruka non eseru pi! 
pura ri nin iyesi miri. 

9 “Ta uya ipi'nokon, ipurataai 
kon miri awonsi'ki iimamin kon ke 
entu'manin nan ipika'titi' tutonpa 
ke iwesi kon pa, miripan ipurataai 
kon u'ma'sa' a'tai, Papa uya 
irepato' kon pe apata kon ke Epun 
po. 10Inu' ri aiko pe irepasa' uya 
waku pe ikupu yau, eke ke irepa ri 
miri waku pe ikupu iya pil, e'tane 
ind! ri kuri turepasa' ma'tanu'nin 
n#'pu repa pura ri iyesi miri eke ke. 
11 Miri kasa si seri non pon purata 

miri awonsi'ki mamin ma'tan#'nin 
pe iwesi yau, Papa uya waku nin si 
iimamin ke Epun pon ke irepa pura 
ri iyesi miri. 12Ka'pon imamin 
ma'tanu'sa' auya yau, inu! uya ri 
irepa iimamin ke kupu auya? 13Ine' 
ri iyapiyo' pe te'sen esi pura iyesi 
asa'ron kon tepuru ton apiyo' pe. 
Tikin nan ewaruma'ti iya, isakon 
iinunka iya, tikin nan pi' ita'si, 
isakon sanoma iya pura. Asa'ri ri 
mari Papa miri awonsi'ki purata 
apiyo' pe iwesi kon pura iyesi,” 
ta'pu iya. 


Itekare Awiri E'nito' 
Ipurataaike' Pe E'pai E'ni Entai 
(Ma'siu 11:12-13; 5:31-32; 
Ma' 10:11-12) 


14Seri ta Sises uya etasa' 
tuuya'nokon a'tai, Pari'si amu' uya 
isapema'pu, apune pura purata 
imunkanin nan pe tesi kon pi'. 15Miri 
a'tai, ta'pu iya to! pil, “Imiri'nokon 
kuru sa'ne si kamoro ko waku pe 
te'ku'san ka'pon amu' enu airi, etane 
Papa uya ii'tu kon purata i'nunka 
auya'nokon ti'nunka auya'nokon 
entai, tukai'. Ka'pon uya waku tato! 
ipi' pi, Papa uya iri ta. 

16“Main Mosi! winon miri 
awonsi'ki pu'kena' amu! Maimu 
esi'pu merunti pe, Isaan Pa'tes uyepu 
pu'ku pona; miri si'kiri Papa e'to' 
esa! wanni pe ekareei usekamasa' 
seri, miripan pikiri e'pai tu'kan kon 
ni uta'kwarukan pi! man. 17Sa'man 





x16:6 800 kiyaran e'to' airi are! kasi'—100 kaisaron pa'tos, Kiri! maimu yau. 
”16:7 1,000 kaisa ri parowa paikii—800 koros, Kiri! maimu yau. 


16:9 Topayas 4:9-11 16:13 Ma'siu 6:24 

pe pura ri iyesi Fpun miri awonsi'ki 
non pura iyena aiko pe ri na'ne' pen 
nuwarai'ka'pu uta'mo'ka pen Main 
apai. 

18 “Ine' ri tuno'pu nonkayai'ne' 
miripan uya turon ni uri'san mari'ma, 
ekuma pe iyesi, miri awonsi'ki ka'pon 
inonkasa' ru'pu mari'mayai'ne', 
ekuma pe iyesi,” ta'pu Sises uya. 


Imaminke' Miri 
Awonsi'ki Urasaras 


19Sises uya ta'pu, “Ka'pon esi'pu 
moro imaminke', tutariren miri 
awonsi'ki waku ri ipon renen tato', 
epe'kena' ton ni. Eke peri iti'kiyari 
esi'pu. 20Moro kanan si entu'manin 
esi'pu miri, ipon pun, itimamin pun, 
iti'kiyari pun, ereku'pan, Urasaras 
itese!. Miripan nin si tase to! uya 
ininpitu'pu miri, imaminkena' 
miura'ta nau. 21 Enta'napai iyesi'!pu 
ipurataaikena' ka'pon i'kiyari 
punu'pi pi. Pero amu! uye'pitu'pu 
iterekuwi ami'kai'. 22 Miri koro'tau, 
iyeri'kaa'pu. Miripan nin si ari'pu 
inseru amu' uya, Papa apurinin 
nan eri'sa' utise' ya!. Miri yau nin 
si, Urasaras uya Epura'an tutipiya 
eporo'pu miri pena ima'tasa' ru'pu. 
Imaminkena' ri niri eri'kaa'pu, 
miripan ekepu u'na'ti'pu to' uya, 
23 miripan uti'pu apo! ya',? isi pata 
ya'. Miri awonsi'ki si tenu turu'pu 
iya miri. Miripan uya Epura'an 
piyau Yrasaras ene'pu inni kuru 
tupiyapai. 24 Papai, Epura'an, upi' 

isentu'maki! Urasaras enno'ki 
tuna ka! temiyatu tuki'se uyesen 
amankai' iye'to' pe. Isi yau e'ai' 
a'ne' yau, ta'pu iya nin si miri. 

25“ ‘Mooi, mi'tuyan pe! nurine 
iwesi a'tai, pori! pe ri iuko'mamu'pu, 
Urasaras kanan iri ri moronka pi'. 
Miripan e'tane nin si, seri yau waku 
pe ri iyesi miri, imiri kanan si isi 
yau. 26 Miri pona ipiya' utin poken 
pura e'ni seri awonsi'ki, yaranta uya 
uwa'ku'sa' kon, uya'sanau'nokon 
iyesi. Inu' ri uti poken pura miyari. 
Miri apai niri seri ya! inti! ri uyepu 
poken pura, ta'pu iya ipi'. 

27“Miri pi! ita'kwaruka'pu 
ipan pe, “Warai yau ken si, 
Urasaras enno'ki ukuipunu iwu' 
ta' 285 kaisaron kon uyakon non 
panamase'na, seri ya! to! uyepu 
namai'!. Waku pe to! uko'manto' pe, 
Papa Maimu awiri, ta'pu iya. 

29 “Miripan pi! Epura'an uya ta'pu, 
“Moro ri Mosi! maimu ru'pu esi 
miri, miri awonsi'ki pu'kena' amu! 
maimu ru'pu esi miri, tiwi to! netai, 
iyawiri te'to' kon pe, ta'pt iya ipi'. 

30“ Kane, Papai Epura'an, miri 
apuri to' uya pura ri iyesi, seri 
awon kuru nin ti, ima'tasa' ru'pu 
e'mu'sa'kasa' uya tauro'ka kon 
a'tai, to' uya kuru ri nin apuri 
miri tumakooi kon apai ri nin si 
to! era'ti, ta'pu iya nin si miri. 

31 “Miripan pi! Epura'an uya 
ta'pu, Mosi' miri awonsi'ki pu'kena' 
amu! auro'ka'pu Papa uya, to! uya 





z 16:23 apo! ya', Etis Kiri! maimu yau; Erika'pu Ton Pata'se' ta e'kwa pe. 


16:17 Ma'siu 5:18 16:18 1 Koren 7:10-11 


16:24 2 Esturas 7:36, 8:59 

imenukato' pe, miri awiri pura to' esi 
a'tai, uruwai' awon ni e'mu'sa'kasa' 
e'tane to! uya niri imaimu etato' 
oton pen ni, ta'pu iya nin si miri ipi',” 
ta'pu Sises uya to' pi'. 


Ka'pon Amu' Umakoita 
Emapu'ti 
(Ma'siu 18:6-7, 21-22; Ma' 9:42) 

17 1Sises uya ta'pu tupoitoru 
ton pi', “Makoi ya! ka'pon 
uta'mo'kato' ri e'ku'to' pe iyesi, 
e'tane nin si isi yau kuri man 
ti iye'kupu emapu'tinin nu'pu. 
2Waku iwa pe ri iyesi eno'ma 
a'tai parau ka' ti! amai! e'pato' yai 
tewa'tii' i'mu pi! pusamoro aiko ton 
n#'kwi tonpa e'makoima emapu'ti 
iya entai. 3Miri wenai, ti'tui' e'ti!. 
“Itonpa e'makoimasa' a'tai, 
auro'kaki miri enta' ikupu iya 
namai', tumakooi apai iyera'tisa' 
a'tai, ipi' isentu'maki. 4Tikin nan 
wui yau inke ri ipi' iye'makoimapitu 
a'tai, miripan enna'popitu ipiya' 
a'tai, Umakooi apai era'tisa' man, 
tase'na ipi' isentu'maki,” ta'pu iya. 


Sises Usauroku'pu Apurito' Pi! 


5Itekare ekamanin nan pe 
enno'sa' kon uya ta'pu, “Ina Epuru, 
ina uya apurito' iku'ki eke pe,” ta'pu 
to' uya. 

6To' eiku'pu iya, “Apurito' 
auya'nokon esi yau, aiko ru'kwi 
mosta' ena'pi kasa, ta auya'nokon 
ni miri yui, moruperi tato! ye! pit, 

“Ekuru'ka', parau ka! iye'pimi pa, 
ta auya a'tai, amaimu awiri ri 
iyesi. 

7“Iya'tai pura, tupoitoru ke 
itonpa elsa! yau non aninin miri 
pe pura karimeru amu' pa'simanin. 
Iyenna'posa' a'tai umi apai, Tsi'ki 
ereutaki enta'nai'!” tawon pe! imiri? 
Kane. 8Ta auya ipi', “Ui'kiyari 
ikoneka' unta'napa pa, miri tupo 
ri nin si, iyenta'na pari, tawon 
imiri. ?Tenki tato! auya pura ri 
iyesi ipoitoru pi! amaimu awiri 
iye'sa' pil, 10fmiri'nokon kanan 
miri kasa ri iwe'to' oton kon miri 
Papa uya inkupuna kon ke irepasa' 
kon i'ma'kasa' auya'nokon yau, ta 
auya'nokon nin si miri, Sepa' nan 
nu'kwi ri nin same ina, ina uya tu- 
turawasooi kon i'ma'kasa' man) ta 
auya'nokon,” ta'pu Sises uya. 


10 Kaisaron Kon Ereku'pa' Nan 
Epi'ti'pu Sises Uya 


11 Sises uti koro'tau Surusiran 
pona, Sameriya miri awonsi'ki 
Kiyarari a'sanawiri, 12eke iwa 
pata eporo iya koro'tau, 10 
kaisaron kon ereku'pa' nan 
uya eporo'pu. Inni Sises piyapai 
to' e'soto'ka'pu, 13miripan kon 
uki'pnumu'pu, “Sises, ina epuru, 
ina pi! isentu'ma'!” ta'pu to! uya. 

14To' ensa' iya a'tai, ta'pu iya, 
“Entanti!, isekamatanti'! use'man 
nito' turawasomanin nan piya! 
iusepi'tisa' kon ni man tato! pe to! 





“17:12 ereku'pa' nan—Kiri' maimu ere' esi miri paran pi'pi pi! te'sen ese! pe, leprosy 
paran tuusepi'tisen pen ese! pe kuru iyesi'pu pen ni. 


17:3 Ma'siu 18:15 

uya,” ta'pu iya. To! uti koro'tau, 
to! usepi'ti'pu. 

15Tikin nan nin si enna'po'pu 
Sises piya! tuusepi'tisa' tense, 
ipan pe kuru ri Papa apuri- 
pitu'pu iya. 16Sises puta piya! 
ita'mo'ka'pu tenki ta tuuya 
ekamanin pe, puse ri esi'pu miri 
Sameriya pon pe. 17Sises uya 
ekama'po'pu, “10 kaisaron kon 
pen pe! imiri'nokon nusepi'tii? 
Nai kamo ken si itonpa ton? 
18Fri pe iyesi pi! Esuweru amu! 
enna'po tane pura ri imiri riken 
Esuweru pen ni nin enna'posa' 
Papa apuripi'se'na?” ta'pu 
iya. 19Miri a'tai, ta'pu iya ipi', 
“E'mu'sa'ka', enta. Papa apuri 
auya uya ri iyepi'tisa' man,” 
ta'pu Sises uya ipi'. 


H 


Papa E'to' Esa! Wanni Pe Uye'to' 
(Ma'siu 24:23-28; 37-41) 


20 Taron ni a'tai kanan, Pari'si 
amu' uya Sises ekama'po'pu, “Tri 
a'tai Papa e'to' esa! wanni pe 
uyepu?” tukai'. 

Sises uya to' eiku'pu, “Enton 
pura ri iyesi miri Papa ena a'tai 
esa! wanni pe, 21fnu' uya ri, Seri 
ne! ko, miri pe pura, “Miri ne! ko, 
ta pura ri iyesi, apune pura, Papa 
e'to' esa! wanni pe esi iyewan kon 
yau ri,” ta'pu iya. 

22 Miripan uya ta'pu tupoitoru ton 
pi', “Iweyu uye'ni pi! man Ka'pon, 
Papa winon inenpai iwe'to' oton 
kon, e'tane ento' auya'nokon oton 

pen ni. 23Ka'pon amu' uya tato! 
oton, “Mi airi man, miri pe pura, 
“Se airi man, e'tane ta to' uya pikiri 
ri kitipi'tuu. 24Ka'pon, Papa winon 
weyu e'seposa' a'tai, kamiri! e'wei'ti 
uya ka! a'kwaka ipu'ku pona'ne kasa 
kuru iyesi miri. 25E'tane wapiya 
tanporon ni e'ne' moronkato' iya esi, 
miri awonsi'ki seri a'taino kon uya 
ewaruma'tito' pe ri iyesi. 

26“Nowa a'tai iyesi'pu na'ne' kasa 
kuru, miri kasa ri mari iye'to' oton 
Ka'pon, Papa winon weyu a'tai. 
27Ka'pon amu' esi'pu uta're'tin pi! 
miri awonsi'ki emari'man pi! miri 
awonsi'ki e'turun pi! emari'man 
nito! yau Nowa ewomu a! ya! weyu 
pona ri. Miri a'tai, eke pe i'munpu 
uyee'pu, miripan uya tanporo to! 
ma'tanuku'pu. 

28“Iyepu rawiri Ra! a'tai 
iyesi'pu kasa ri mari iye'to' oton. 
Ka'pon amu' esi'pu uta're'tin 
pi! miri awonsi'ki kurupo'po pit, 
e'pin ni pi! miri awonsi'ki juti 
amipitu pil. 29E'tane Ra! uya 
Satan nimi'pu tupo, apo! miri 
awonsi'ki soru'pa uyee'pu Epun 
poi miri to' ma'tanu'se'na. 

30 “Miri kasa kuru iye'to' oton 
Ka'pon, Papa winon usenpoika 
weyu a'tai. 31Miri wui a'tai, 
inu! ri tiwu! nakapu po na'ne' 
kuu'tinin tiwu' tawon timamin 
kan. Miri kasa ri kanan, int! 
ri tumainaru yau na'ne' niri 
kusenna'ponin pata pona iri 
kan ni. 32Ra' no'pu esi'pu 





17:14 Ripaiti'kas 14:1-32 
17:28-29 Iseneses 18:20—19:25 


17:26 Iseneses 6:5-8 


17:27 Iseneses 7:6-24 


17:31 Ma'siu 24:17-18; Ma! 13:15-16 

na'ne! kuru nesii iyenu kon 
yau, timamin pi' iyera'tipi'sa' 
ru'pu. 33mu' ri tuuko'manto' 
inko'manu'paino uya inonkato' 
oton, miri awonsi'ki inu! ri 
tuuko'manto' nonkanin uya 
ikoneka miri. 34Ekama uya 
ipiinokon: Miri ewarupii tau, 
asa'ron kon ka'pon amu' e'to' 
oton te'nunto' kon apon po, tikin 
ni anunto' oton, isakon e'ninto' 
oton. 35 Asa'ron kon uri'sami'si 
amu! e'to' oton a'nai' e'pa pi', 
tikin ni anunto' oton, isakon 
e'ninto' oton. 36 (Asa'ron kon 
kanan ka'pon amu' e'to' oton 
tumainaru kon yau. Tikin ni 
anunto' oton, isakon e'ninto' 
oton,” ta'pu Sises uya.)? 

37“Nai airi, Itepuru?” ta'pu to' uya. 

To' eiku'pu iya, “Eke' airi ri 
anwana amu! amurato' oton,” ta'pu 
iya to! pil. 


Itaan'pu Ima'tasa' 
Ru'pu Pantomu 


1 8 1Sises uya nin si panton 

ekama'pu tupoitoru ton 
enupanin pe tiwiri ri tuwipurema- 
san pe to! e'to' pe tuuseta'kai' 
pura ri. 2Sises uya ta'pu, “Moro 
eseru aimenkanin esi'pu pata 
yau, Papa Maimu apurinin pen 
ni miri awonsi'ki ka'pon amu! pi! 
tuusentu'masen pen ni. 3 Miri yau, 
itaan'pu ima'tasa' ru'pu esi'pu tiwiri 
ri ata'kwarukai' tuuye'pi'sen ipiya!, 

“Upika'tiki uma'tanuku i'se name! 
uyeyaton enapai, tapi'se'na. 

4-5 “Inke ri ipika'ti iya pura 
iyesi'pu, e'tane nin si isenuminka'pu 
miri, Apune pura tiwiri ri itaan'pu 
ima'tasa! ru'pu uye'pitu pi! 
uyewana'tise'na, miri enta' nin si 
uyewana'ti iya pen miri. Miri pe 
iyesi pil, ipika'tikapu uya seri i'se 
iye'to' ke, Papa namanin pe pura 
ri etane, miri awonsi'ki ka'pon 
amu' pi! tuusentu'masen pe pura ri 
e'tane, ta'pu iya,” ta'pu Sises uya. 

6Miripan pi! Sises uya ta'pu, 
“Isenupati' iri, eseru aimenkanin pi. 
7Miri ku'sa' iya pi' itaan'pu ima'tasa' 
ru'pu pi, Papa nin si waku eseru 
aimenkanin kamo ka'pon amu' 
tunanumu'san iwano' pe, tiwiri ri 
tupika'tito' kon ekama'ponin nan. 
Tinin pi! iyesi pen nin kuri eseru 
aimenkanin kasa. 8Ekama uya 
ipi'nokon, Papa uya inke pura ri 
nin waku kupu to' iwano' pe. E'tane, 
Ka'pon, Papa winon uyepu a'tai ken 
pe! si, ka'pon am¥' ri pe! eporo iya 
tapuri pil, ipureman pil seri non po?” 
ta'pu Sises uya. 


Pari'si, Purata 
Amuranu'nin Pantomu 


9Sises uya panton ekama'pu 
waku pe Papa enu yau tesi kon 
pe ekamanin nan pil, turon kon 
eno'mai'!ma iri pe, se tawon, 
10 “Ipuremai' asa'ron kon ka'pon 
amu' uti'pu Esuweru amu! use'mato', 





b17:36 Turon ni ton imenukasa' yau 36 pura iyesi. 


17:32 Iseneses 19:26 
18:7 Saira! 35:19 


17:33 Ma'siu 19:39, 16:25, Ma! 8:35, Uru' 9:24, Isaan 12:25 

ipuremato' iwu'! ta', tikin nan 
esilpu Pari'si pe, miri awonsi'ki 
isakon esi'pu parata amuranu'nin 
pe. 1Pari'si e'soto'ka'pu tupi' ri 
asauro'se tuwipurema itese', “Papa, 
tenki ta uya seri ipi' tanporon kon 
entai ri waku pe esi pi. Turon kon 
man iri ton ni, makoi ku'nin nan 
ni, e'tane uri esi mentaino pe pura, 
kasi ye! pe pura, tekumasen pe pura, 
kuri ri purata amuranu'nin kasa 
pura ri esi. 12 Tauserumasen uri 
tenta'nai' pura asa'ri wui suntaaka 
a'sanau'ne, miripan irepato' tanin 
uri tasa! auya awiri uneporo'pu 
apai, tukai' iyipurema'pu. 

13 “E'tane purata amuranu'nin 
e'soto'kasa' esi'pu inni ri Pari'si 
piyapai, Epen winikui' tenu teru'pu 
iya pen ni, e'tane tupuropo wipitu'pu 
iya tuupokoita tumakooi ke tesi pi! 
ekamanin pe, Papa, upi' isentu'maki, 
uri sa'ne tumakooikenan, ta'pu iya.” 

14Sises uya ta'pu, “Ekama 
uya ipi'nokon, puse ri, isakon 
pen, ekonekasa' Papa pokon pe 
enna'po'pu, apune pura mi pe 
te'ku'sen ena miri se pe ri, miri 
awonsi'ki se pe ri te'ku'sen ena 
miri eke pe,” ta'pu iya. 


Sises Miri Awonsi'ki 
Mure Amu' 
(Ma'siu 19:13-15; Ma! 10:13-16) 
15Ka'pon amu' uya tumunki 
kon nee'pu Sises uya to! a'pi'to' pe. 
Ipoitoru ton uya seri ensa' a'tai, to! 

sanon ton eseremeku'pu to! uya. 
16F'tane ri, Sises uya mure amu! 
ki'ma'pu tupiya', “Tiwi mure amu! 
nuyepui upiya', to! kusereutanu'tuu, 
apune pura Papa e'to' esa! wanni 
pe kuru esi pusamoro waraino' 
nan iwano' pe. 17I'napairon ekama 
uya ipi'nokon, inu! ri Papa e'to' esa! 
wanni pe eporo iya pura na'ne' 
mure kasa te'se, epa'kato' oton pen 
ni ya',” ta'pu iya. 


Imaminke' Moineri'pi 
(Ma'siu 19:16-30: Ma' 10:17-31) 


18 Tikin nan itepuru uya Sises 
ekama'po'pu, “Waka ti'sa, iri kuru 
ku'to' uya esi waku uko'man nito' 
tiwiri ri, epoto' pe uya?” ta'pu iya. 

19“fri pe iyesi pi! waku 
tukai' uyesaku auya?” tukai' 
Sises uya eiku'pu. “Inu! pura 
ri iyesi waku e'tane Papa riken. 
20 Mosi' mnumenuka'pe i'tu 
auya: “Iyemari'masa' uri'san 
kusekumankai, ing! ri ku'winii, 
ama' pe kesii, kasi pe ka'pon 
pi! kasaurokui, ikuipunu miri 
awonsi'ki asan niri inamaki,' 
tawon,” ta'pu Sises uya. 

21 “Mare! esi'pu si'kiri ri tanporo 
seri ton awiri ri uko'mansa' man,” 
ta'pu iya. 

22Seri etasa' Sises uya a'tai, 
ta'pu iya ipi', “Tikin nan niken 
iyawiri iwe'to' e'ku'sa' man, 
tanporo iimamin pe na'ne' 
ikurupo'pomaki, miripan itepe'pu 





“18:12 Tai'—10 kaisa ri iri ri eposa' a'tai, tikin ni inonkato' iyai ta e'kwa pe. 
1418:20 E'sotas 20:12-16; Isu'taronomi 5:16-20 


18:13 Mana'sa 8 


18:14 Ma'siu 23:12; Bru! 14:11 

Imaminke' Moineri'pi (18:18) 


turu pa entu'manin nan ena', 
miripan epe'pu pe waku eporo 
pa Epun po. Miri ku'sa' auya tupo, 
Upikiri si isi'ki,” ta'pu iya. 23Seri 
etasa' iya a'tai, ipan pe ika'ni' pura 
iyena'pu, apune pura imaminke' pe 
kuru iyesi'pu. 

24Sises uya ene'pu, miripan 
uya ta'pu, “Salman pe kuru ri 
iyesi imaminke' ton epa'ka poken 
pura Papa e'to' esa! wanni pe ya"! 
25I'nai ri iyesi, salman pe pura ri 
kiyameru epa'ka akusa enu euta 
awiri imaminke' epa'ka Papa e'to' 
esa! wanni pe ya! entai,” ta'pu Sises 
uya. 

26 Seri etanin nu'san uya nin si 
ekama'po'pu miri, “Ine! kuru ken 
si epika'ti?” ta'pu to' uya. 

27Sises uya to! eiku'pu, “Ka'pon 
pona sa'man pe na'ne' esi saman 
pe pura Papa pona,” ta'pu Sises 
uya to! pi! 

28Pi'ta uya ta'pu ipi', “Tanporon 
ni sa'ne ninsa' ina uya ipikiri 
tuutito' kon pe!” ta'pu iya. 

29“I'napairon ekama uya 
ipi'nokon, int! ri tupata'se' miri pe 
pura tuno'pu miri pe pura takon 
non miri pe pura tusanon miri pe 
pura tumunki ton ninnin nu'pu Papa 
e'to' esa! wanni pe wenai, 30 uya 
tu'ke ite'kwa ri seri a'tai teposen 
miri awonsi'ki seri enta' te'ton a'tai 
teposen tiwiri uko'man nito' eporo 
pura iyesi ta pen ni,” ta'pu iya. 


Itosoruwano Pe Teri'to' Pi! 
Sises Usauroku'pu 
(Ma'siu 20:17-19, Ma' 10:32-34) 


31Sises uya 12 kaisaron kon 
tupoitoru ton tupantakai' ta'pu to! 
pil, “Uti'nokon seri Surusiran pona. 
Miripan tanporon ni pu'kena' amu! 
numenuka'pu Ka'pon, Papa winon pi! 
uta'ku'tito' oton miri yau. 32To' uya 
ituto' oton Esuweru amu' pen ena', 
isapemato' oton to' uya, to' eta'tapi'to' 
oton ipona, to' uya ari'po'pi'to' oton, 
miri awonsi'ki to' uya ri iwito' 
oton. 33Itosoruwano wui a'tai, 
iye'mu'sa'kato' oton kanan,” ta'pu iya. 

34E'tane ipoitoru ton uya seri 
to'ka'muku pura ri iyesi'pu. Fri 
kuru ta iya e'kwa pe miri pi! 
isauroku tukai'. 


Tenku'nan Epi'ti'pu Sises Uya 
(Ma'siu 20:29-34; Ma! 10:46-52) 


35Sises uya Iseri'ko eporo 
koro'tau, tenku'nan esi'pu asanta 
ka'ta po eta'kwanun ni pil. 
36Ka'pon amu' uti eta tuuya a'tai, 
“Fri ne'ku'an?” ta'pu iya. 

37Miripan pil, “Sises Nasare' pon 
uti,” ta'pu to' uya. 

38Miripan uki'pi'numu'pu, 
“Sises, Tepi! pa ru'pu, upil 
isentu'ma'!” ta'pu iya. 

39Sises rawiri twutisan uya, 
“E'pana e'ki! Fri pi' tuki'pi'manpitu?” 
ta'pu to! uya ipi". 

Miri ri etane ik#'pi'nunpitu'pu, 
“Upi' isentu'maki ta uya, Kin Tepi' 
pa ru'pu!” ta'pu iya. 

40Sises e'taku'ka'pu, miripan 
uya, “Kuri ri ka'pon ine'ti! upiya',” 
ta'pu. Iye'sa' a'tai, Sises uya 
ekama'po'pu, 4 “Fri kupu uya i'se 
me'an iiwano' pe?” ta'pu iya. 

“Uyepuru, ennin pe e'pai e'ai',” 
ta'pu iya. 

42Miripan pi', “Enki si, Papa 
apuri auya uya ri iyepi'tisa' man,” 
ta'pu Sises uya ipi'. 

43 Miri ta iya a'tai ri, ennin pe 
iyena'pu. Sises a'kiri iti'pu Papa 
apuripitui'ma. Kamo ka'pon amu! 
miri ennin nu'san uya Papa kanan 
apuripitu'pu. 

Sises Miri Awonsi'ki Sa'kiyas 
19 1Sises si epa'kakaa'pu 

Iseri'ko pona, miripan uti 
esi'pu iyawiri. 2Miri yau, ka'pon 
esi'pu, Sa'kiyas itese'. Kuri ri 
esi'pu miri purata amuranu'nin 
nan epuru pe, miripan esi'pu 
ipurataaikena' pe. 3Sises inenpai 
iyesi'pu, e'tane to'ken nu'kwi 
iyesi'pu tu'kan kon ka'pon amu! 


koro'tau. To'ken nu'kwi iyesi 
wenai, ene iya poken pura iyesi'pu. 





190 


4Miripan nin si eka'tumu'pu miri 
to! rawiri eke yui, si'kamoru itese' 
poi ekainunse'na miri ponsi'ki 
ense'na. Miri awiri ri Sises uti 
tukai' itu tuuya ke. 5Sises uya 
miri eposa' a'tai, tenu turu'pu iya 
ka'takui', miripan uya ta'pu ipi', 
“Sa'kiyas, inke pura iu'tiki. Seri 
pe iiwu' ta! uti seri aka'kuranpai',” 
ta'pu Sises uya ipi'. 

6Miripan u'ti'pu imaimu 
awiri, miripan uya pori' pe 
esii'ma tiwu' ta! ereutanuku'pu. 
7Tanporo ka'pon amu! seri ennin 
nu'san etarerumu'pu, “Sises 
utisa' tumakooikenan iwu' ta! 
ika'kuranpase'na,” ta'pu to! uya. 

8Sises uya si tiwu' epoka'sa' a'tai, 
Sa'kiyas e'soto'ka'pu tase'na ipi', 
“Apune enki, Uyepuru, seri awonsi'ki 
a'sa'hmuyai uimamin tuku'se 
entu'manin nan repa uya miri, 
miri awonsi'ki inu! ri rapumasa' 
uya pe iyesi yau, inna'po uya miri 
asakiri'ne ite'kwa,” ta'pu iya. 

9Sises uya nin si ta'pu miri ipi', 
“Seri tuti tawon pika'tisa' Papa uya 
man seri pe, apune pura apurinin 
pe iwesi pi! Epura'an esi'pu kasa. 
10Ka'pon, Papa winon, uye'sa' 
tumakooikenan kon warinpase'na 
miri awonsi'ki to! pika'tise'na,” 
ta'pu iya. 

Osoruwawon Kon 


Ipoitoru Ton Pantomu 
(Ma'siu 25:14-30) 


11 Tgusauroku etanin nu'san esi 
koro'tau, panton ekama pi' ri Sises 

“Sa'kiyas, inke pura iu'tiki. Seri 
pe iiwu! ta' uti seri!” (19:5) 


esi'pu, a'ko pe Surusiran epokapu 
to! uya ri esi!pu, miripan ka'pon 
amu' usenuminka'pu Papa e'to' 
esa! wanni pe ri na'ki e'sara'tikapu 
seri pe ri ko tukai'. 12Miripan pi! 
panton ekama'pu iya se tawon: 
“Ka'pon eke ton mure pe iyentusa' 
ru'pu uti'pu innon ni pata ya! kin 
pe tanunto' pe miri awonsi'ki 
tenna'poto' pe. 13Miripan uya 10 
kaisa ri tupoitoru ton ki'ma'pu 
miripan kon repa'pu iya 10 kaisa ri 
maina.’ Seri purata iturawasomat!' 
enna'po pu'ku pona, ta'pu iya. 
14F'tane moro i'sero' kon pen 
esi'pu, miripan kon uya tutonpa 
kon amu' ennoko'pu ite'ma'pu tau. 
“Puse ri ka'pon i'se pura ina man 
kin, tepuru kon pe, ta'pu to' uya. 

15 “Kin pe iyenaka'sa' enna'po'pu 
tupata ya'. Miripan uya tupoitoru 
ton tunrepa'san purata ke ki'ma'pu, 
iri kaisa ri to! uya ipiri'sa' tukai' 
ini'tupai iyesi'pu. 

16 “Wapiyaro' uye'sa' uya, 
“Uyepuru, tikin ni urepa'pu auya 
ike piri'sa' uya man, 10 kaisa ri nin 
si maina esi, ta'pu. 

17“ “Waka kuru ri ku'sa' auya 
man, waku upoitoru, ta'pu itepuru 
uya, “apune pura aiko ru'kwi 
irepa'pu uya piri'sa' auya pil, 10 
kaisaron pata esa! pe e'ki, ta'pu 
iya ipi'. 

18“Turon ni kanan ipoitoru 
uyee'pu tase'na ipi', Uyepuru, tikin 
ni urepa'pu auya ike piri'sa' uya 
man, 5 kaisa ri ipona, ta'pu iya. 

19 “Itepuru uya ipi', “Miri pe iyesi 
pi', 5 kaisaron pata esa' pe e'ki, 
ta'pu ipi'. 

20 “Turon ni ru'pu kanan ipoitoru 
uye'kaa'pu tase'na ipi', “Uyepuru, 
seri si iiwano' maina; iko'manu'sa' 
uya tonanse, pon piya'pi po. 21Ipi' 
enari'numu'pu, apune pura salman 
pe ri iwesi pi. Anpata't#pu pen ni 
mo'kanin miri awonsi'ki inpimi'pu 
pen ni anunnin, ta'pu iya. 

22 “Miripan pi! itepuru uya ta'pu, 
“Amaimu ke ri iyeseru aimenka uya 
miri, imiri iri ri ipoitoru! Itu auya 
si saman pe esi, unpata'ti'pu pen 
ni mo'kanin pe, miri awonsi'ki 
unpimi'pu pen ni anunnin pe? 
23Fri pe ken iyesi pi! upurataai 
tutuse tunonkai! pura iwesi'pu 


7, 





“19:13 maina—Seri koru pun esi'pu miri 100 kaisa ri wui e'turawasoman nu'pu 

purata epiri'to' iwu' ta', uye!sa! 
a'tai nin si iyepiri'sa' simo'kai'no?” 
ta'pu ipi. 

24“Miripan uya nin si miri yau 
iye'soto'kasa' kon pi' ta'pu, “Miri 
itenau na'ne' maina imo'kati' ituru 
kon pa kuri 10 kaisaron maina esa! 
pe na'ne' ena', ta'pu iya. 

25“ Ina epuru, eke pe sa'ne 
epoka'sa' iya man ko, ta'pu to! uya 
ipi'. 

26 “To! eiku'pu iya, ‘Ekama uya 
ipi'nokon, tanporon kon itesa' pe 
te'san repa miri miyari ri ipona, 
e'tane kuri iri esa! pen ni enapai 
imo'ka miri itenawon nu'kwi 
ri. 27Miripan kamoro ui'se pura 
iye'sa' kon ne'san kin pe, uyeyaton 
non, kota'ma uya miri. To! ine'ti!, 
miripan kon t'ka kon pa uyenu 
airi; ta'pu iya,” ta'pu Sises uya. 


Sises Epa'ka'pu 
Surusiran Pona 
(Ma'siu 21:1-11; 

Ma! 11:1-11; Isaan 12:12-19) 


28 Miri panton ekama iya 
tupo, to! pokon pe Sises uti'pu 
Surusiran pona. 29Pe'pake 
miri awonsi'ki Pe'tani eporo 
iya koro'tau i'kuru Are! Wupu 
tato! airi, asa'ri tupoitoru ton 
ennoko'pu iya, tai'ma to! pit, 
30 “Entanti' iyentau'nokon nane! 
eke iwa pata ya'. Miri yau iyepa'ka 
kon pe ri isa'ka'si mure ewa'tisa' 
eporo auya'nokon miri, inu! ri 

uti'pu ru'pu pen ipo. Teukai' 
mune'tui' seri ya'. 31 mu' uya ri 
iyekama'po kon yau, Yrito' pe 
euka auya'nokon?' tukai', Itepuru' 
esi i'se, mukatui',” ta'pu iya. 

32 Kamoro si enno'sa' kon uya 
eporo'pu miri tasa' iya ru'pu awiri. 
33To' uya euka tane, itesanon 
uya to' ene'pu, miripan kon uya, 


“Frito' pe euka auya'nokon?” ta'pu. 


34 “Itepuru esi i'se,” ta'pu to! uya. 
35To' uya ine'kaa'pu Sises 
piya', tupon kon tupitu'pu to! 
uya isa'ka'si a'poi pona, miripan 
pona Sises turu'pu to! uya. 36 Iti 
koro'tau, ka'pon amu' uya tupon 
kon ta'nuku'pu asanta tawiri. 
37A'ko pe si Are! Wupu piyapai, 
tautisen asanta epokapu iya a'tai, 
anpisin pe te'san ipoitoru ton 
e'sara'ti'ipu Papa apuripitu pit, 
tuuki'pi'nunpi'se eke pe, pori' pe 
tesi kon pi', apune pura tanporon 
ni eke Papa turawasooi ri ku'pi'sa' 
Sises uya ensa' tuuya'nokon pi. 
38 “Pori' pe kin esi Itepuru 
ese! yau nuye'ai'ne!!”s 
“Tuusewankamai' pura 
Epun yau nesii, miri 
awonsi'ki eke pe iku'to' 
nesii ka'tau!” 
ta'pu to! uya. 
39Turon kon si Pari'si amu! 
anpisin koro'tau te'san uya ta'pu 
Sises pil, “Ti'sa, ipoitoru ton 
e'paka'to' pe to! esereme'ki!” ta'pu 
to' uya. 





f19:31 Itepuru, miri pe pura Itesa', v. 34 niri 


19:26 Ma'siu 13:12, Ma! 4:25, Uru' 8:18 

40F'tane Sises uya ta'pu to! pil, “To! 
e'paka'sa' a'tai, tl amu' ri niri e'sara'ti 
miri uki'pi'munpi' ni pi!” ta'pu iya. 


Sises Ukaramu'pu 
Surusiran Pon Kon Wenai 


41Sises uya si Surusiran enkapu 
esi'pu, Are! Wapu ponsi'ki, miri 
pata awonsi'ki ka'pon amu' wenai 
ikaramu e'sara'ti'pu, miripan uya 
ta'pu, 42“Seri pe ri ito'ka'nu'sa' 
auya'nokon a'tai, #ri uya 
usewankaman pura na'ne' kupu 
tukai', Papa uya ri iusewankama 
kon pura ri ikupu, e'tane seri pe 
Papa uya ito'ka'naku auya'nokon 
namai! onansa' man. 43Iweyu 
uye'ni pi' man isi ri e'ku'to' oton 
ipinokon, iyeyaton kon amu! 
uya ti! amu' ka'to' oton apata'se' 
kon woi tekainunto' kon ipoi 
pe iwise'na'nokon. Sen wini'ne 
ri to! uya awa'ku'pi'to' oton 
kon ayainumu kon poken pura 
ri. 44To' uya ama'tanuku kon 
apata'se' kon pokon pe ri, ipura 
ri to! uya ima'tanu'to' oton 
enpi'ton pura ri, apune pura Papa 
uye'to' ipika'tii'nokon to'ka'nu'sa' 
auya'nokon pura iyesi pil,” ta'pu iya. 


Sises Uti'pu Esuweru Amu! 
Use'mato', Ipuremato' Iwu' Ta! 
(Ma'siu 21:12-17: Ma' 11:15-19, 
Isaan 2:13-22) 


45Miripan ewomu'pu Esuweru 
amu' use'mato', ipuremato' iwa! 

pu'ku ta', miripan e'sara'ti'pu 
karupo'po pi! te'san enpa'kapitu 
pil. 46 “Iye'menukasa', Uiwu' e'to' 
esi ipureman nito' iwu' pe,” tawon, 
e'tane ama! amu' en pe ri” iku'sa' 
auya'nokon man!” ta'pu iya to! pil. 

47Wui kaisari ri, enupan pi 
iyesi'pu use'man nito', Ipureman nito' 
iwu' tau. E'tane Papa ena' use'man 
nito' turawasomanin nan epuru 
ton, Main pi' enupanin nan, miri 
awonsi'ki ka'pon amu' koro'tau te'san 
itepuru ton esi'pu inwipai, 48miripan 
etane ama'ai iwito' tuuya'nokon 
eporo i'se to' e'tane, to' uya eporo 
pura iyesi'pu, apune pura ka'pon 
amu! esi'pu ipan peri imaimu eta pi! 


Sises Ekama'popitu'pu To' Uya 
(Ma'siu 21:23-27: Ma! 11:27-33) 
20 1Taron ni wui a'tai kanan, 

ka'pon amu' enupa pi! 

miri awonsi'ki waku itekare 
ekama pi! Sises esi koro'tau 
use'man nito', ipureman nito' iwy! 
pu'ku tau. Papa ena! use'man 
nito' turawasomanin nan epuru 
ton, Main pi' enupanin nan miri 
awonsi'ki Esuweru amu' epuru ton 
uyee'pu ipiya', 2miripan kon uya 
ekama'po'pu, “Fri meruntiru wini 
seri ton kupu auya, ing! uya seri 
merunti ke irepa'pu?” ta'pu to! uya. 
3Entakanoma'pu iya, 
“Iyekama'po uya 'nokon ni 
mari. Ekamati' upil, 4Isaan uya 
pa'taisiman nito'—Epun winon pe 





h19:46 Iseremaya 7:11 

pe' iyesi'pu, ka'pon winon pe kati 
iyesi'pu?” ta'pu iya. 

5Miripan kon usauroku'pu tiwano' 
kon pe, “ “Epun winor ta pe iyesi 
yau, ekama'pon ni iya, Tri pe ken 
iyesi pi! apuri auya'nokon pura 
iyesi'pu?' tukai'!. 6F'tane, “Ka'pon 
amu' win? ta pe iyesi yau, ka'pon 
amu' uya nin si uwini'nokon miri ti! 
ke, apune pura Isaan apuri to' uya 
pu'kena' Papa winon tukai',” ta'pu to! 
uya. 7Miripan kon uya nin si Sises 
maimu eiku'pu miri, “Ewai' nawon, 
ina uya iltu pura ri man nai winon 
pe iyesi'pu tukai',” ta'pu to! uya. 

8Miripan Sises uya ta'pu to! pil, 
“Ekamasa' auya'nokon pura iyesi 
ke, ekama uya pura ri kanan iyesi 
ipi'nokon iri meruntiru wini seri 


ton kupu uya tukai',” ta'pu iya. 


Umi Pa'simanin Nan Pe 
Inonkasa' Kon Pantomu 
(Ma'siu 21:33-46; Ma! 12:1-12) 


9Miripan kon pi! panton ekama'pu 
iya, “Ka'pon uya kure' itese' si'na' 
pe te'sen kiyari ye! patama'pu 
tumainaru yau, miripan turu'pu iya 
umi pi! te'san ena'. Miripan utilpu 
turon ni pata ya' iko'manse'na 
inke ri. 10Tyaku'pusa' anumu weyu 
e'seposa' a'tai nin si, tupoitoru 
enno'kaa'pu iya umi taru'pu tuuya 
itena' ton piya! turepato' pe to! uya 
tumainaru yawon ke, e'tane si 
kamoro uya ipanta'ma'pu, miripan 
ennoko'pu to! uya itemiyatu aru pura 

ri. 1 Miri awonsi'ki kanan turon ni 
tupoitoru enno'kaa'pu iya, miripan 
kanan panta'ma'pu to' uya, miri 
awonsi'ki iri pe ri to' uya ikupu'pu, 
miripan enna'po'pu itemiyatu 
are pura ri mari. 12Miri ri e'tane, 
to! osoruwano pe turon ni kanan 
tupoitoru enno'kaa'pu iya, miripan 
ni mari panta'makaa'pu to! uya isi pe 
kuru ri, miripan enpa'ka'pu to' uya. 

13 “Miri a'tai kiyari e'kwa esa! 
uya ta'pu, Fri ken si kupu uya seri? 
Uni'munkanu ri nin si umu ennoko 
uya seri, to! uya nin si inama miri, 
ta'pu iya. ME'tane si to! uya ensa' 
a'tai, ipi' to! usauroku'pu. ‘Puse ri 
kuru puse ri inonka'pu anunton. 
Iwipai'nokon, inanumunu kiyari 
pata'se' anunto' kon pe uiwano' kon 
pe, ta'pu to' uya. 15Miripan nin si 
eno'ma'pu to! uya kiyari e'kwa yapai, 
miripan wini'pu to' uya. 

“Fri ken si kupu kiyari e'kwa 
esa! uya miri to! pil: 16Iye'to' oton 
si, kamoro itesa' pe tunnonka'san 
tu'kase'na, miripan uya turon kon 
ena' kiyari e'kwa nonkato' oton, 
ta'pu Sises uya. 

Ka'pon amu' uya seri etasa' a'tai, 
“Seri e'pai pura ri man!” ta'pu. 

17Sises uya to' ene'pu, miripan 
kon ekama'po'pu iya, “Fri ken si ta 
e'kwa pe iye'menukasa' esi: 

“Futi aminin nan 
neno'ma'pu ru'pu ti! 
enasa' itekun airi te'sen 
til pe,” 


yA 

tawon? 18 Tanporon kon miri ti! pona 
nuta'mo'kayai'ne' nan utakiti'kwa 
miri, e'tane ipona ti! nuta'mo'kayai'ne' 
uta'si'kiri miri,” ta'pu iya. 

19Main pi! enupanin nan 
miri awonsi'ki use'man nito' 
turawasomanin nan epuru ton 
esi'pt inke pura a'sito! tuuya'nokon 
ipikiri warinpa pil, apune pura seri 
panton ekamasa' iya tupi'nokon 
ta iya e'kwa pe tukai', etane to! 
enari'numt'pu ka'pon amu! pi'. 


Esuweru Amu' Uya Ri Pe' 
Purata Nonka Pata Esa! Ena'? 
(Ma'siu 22:15-22; Ma! 12:13-17) 

20 A'ko pe ipa'sima pi! to! esi'pu, 
miripan kon uya waku ton pe 
itese' ka'pon amu! ennoko'pu 
ama'ai Sises maimu etase. Miri 
wenai eparankato' pe tuuya'nokon 
Roman amu! kopunaai ena! a'sito' 
pe iya. 21Miripan kon uya Sises 
ekama'po'pu, “Ti'sa, ina uya i'tu 
ausauroku miri awonsi'ki enupan 
auya ipokenan pi! miri awonsi'ki 
ka'pon amu' menkanin pen imiri, 
e'tane Papa eseru pi! enupan auya 
i'mapairon awiri. 22Ipoken pe' iyesi 
Sisa ena! purata tutusen e'ma ina 
uya a'tai, kane kati?” ta'pu to' uya. 

23Tenku'tipai to' esi poro tense 
to! pi! ta'pu iya, 24“Apune, purata 
pun“ enpoikati' uyena'. Inu' nai, 
inu! ese! nai ipi!?” ta'pu iya. 

25Miripan kon uya eiku'pu, 
“Sisa,” tukai'. 

Miripan uya ta'pu to! pi', “Miri 
wenai, ituti! ken si Sisa ena! 
itiwano' pe ri te'sen, Papa ena! 
kanan itiwano' pe ri niri te'sen 
turui'ma,” ta'pu iya. 

26 Miri yau, annau isauro'to' wini 
to! uya isa'mato' pura ri iyesi'pu. 
Miripan kon usewansiuka'pu 
ei'pitu iya pi', miripan kon 
e'pakaa'pu. 


Eri'ni Tupo E'lmu'sa'kan Nito' 
(Ma'siu 22:23-33; Ma! 12:18-27) 


27Satu'si amu! tonpa ton eri'ni 
tupo e'mu'sa'kan pura iyesi 
tawon nan uyee'pu Sises piya' 
ekama'pose'na. 28 Miripan kon 
uya ta'pu ipi, “Ti'sa, Mosi' uya 
imenukasa' uiwano' kon pe, ka'pon 
rui eri'sa' yau, tuno'pu tunonkai' 
imunki pura, iyakon nu'pu uya 
turui no'pu ru'pu mari!mato' pe 
iyesi imu'tanu'to' pe tuuya turui 
iwano' pe. 29Moro si 7 kaisaron 
kon isirunan esi'!pu. Wapiyaro' 
emari'ma'pu, miripan eriku'pu 
imure pura. 30Miripan akon 
nulpu uya ino'pe ra'pu mari'ma'pt, 
miripan kanan eriku'pu. 31To' 
osoruwano ru'pu uya kanan 
imari'ma'pu, miripan kanan 
eriku'pu. Miri kasa tanporo 7 pan 
kon uya imari'mapitu'pu, miripan 
7 peri to' eriku'pu tumunki ke 
pura ri. 32 Miripan kon e'ma'pu pe, 
to! no'pu ru'pu ri mari eri'kaa'pu. 
33Eri'ni tupo e'mu'sa'kan nisa! 

a'tai, inu! kuru no'pu pe ken si 
iyesi, tanporo 7 kaisaron kon uya 
imari'masa' pi'?” ta'pu to! uya. 
34Sises uya to' entakanoma'pu, 
“Seri a'taino kon emari'ma, miripan 
kon e'turu emari'man nito' yau. 
35E'tane nin si ti, kamo emenna' pe 
uko'man nito' yau te'san, waku tato' 
kon Papa uya ipi', teriku kon tupo 
iye'mu#'sa'kasa' kon emari'ma pen ni 
nin, miri pe pura to' e'turu pen ni nin 
emari'man nito' yau, 36 apune pura 
miri enta' to! eriku pen, inseru amu! 
kasa ri nin si to' esi. Papa munki 
pe to' esi, eri'ni tupo e'mu'sa'kan 
nisa! munki pe to! esi pil, 37E'tane 
yu' epo'ti ekareei yau, Mosi' uya ri 
enpoikasa' iyeri'sa!' kon e'mu'sa'ka, 
apune pura Itepuru esaku iya, 
Papa, Epura'an e'to' itese' pil, Aisi' 
e'to' itese' pi! miri awonsi'ki Seko! 
e'to' itese' pi! tukai',! ta'pu. 38 Papa, 
iyeri'sa' kon e'to' itese' pil pen, etane 
nurinan kon, apune pura tanporo 
ipona nurine to' esi,” ta'pu iya. 
39Turon kon Main pi' enupanin 
nan uya ta'pu Sises pi', “Ti'sa, waku 
pe kuru ei'sa' auya man,” ta'pu to! 
uya. 40Miri awonsi'ki inu' ri esi'pu 
miri enta' inekama'pop''pai pura. 


Inu! Pa Ru'pu Pe Kurai Esi? 
(Ma'siu 22:41-46; Ma! 12:35-37) 


41 Miri a'tai, Sises uya ta'pu to! 
pi, “Fri pe iyesi pil to! uya Kurai" 
esi Tepi! pa ru'pu pe ta? 42Tepi' 
uya ri ekamasa' Eren apon yau: 

“ Itepuru uya ta'pu uyepuru 
pi': 
“Ereutaki uyenwo'netu 
wini, 
43iyeyaton non ku'tane uya 
a'ta apon pe,”” 
tasa'. 44 Tepi' uya esaku “uyepuru' 
tukai'; nai kasa ken si Tepi! pa 
ru'pu pe iyesi?” ta'pu iya. 


Main Pi' Enupanin Nan 
Waku Pe Itese' Te'ku'san 
(Ma'siu 23:1-36; Ma! 12:38-40) 


45Miri a'tai, Sises uya ta'pu 
tupoitoru ton pi! tanporon kon uya 
ri eta tane, 46“Ti'tui' e'ti' Main pi! 
enupanin nan pil. Ipininpaino kon 
kusan tupon kon yau miri awonsi'ki, 
“Miyari, ta i'sero' kon tupi'nokon 
kurupo'po pi! emi pata'se' yau, eke 
ton apon po te'san Esuweru amu' 
usenupato' iwu' tau miri awonsi'ki 
tunamasan pata'se' yau kuru te'san 
enta'nan a'tai'ne. 47Itaan'pu ima'tasa' 
kon nu'san iwu' ma'tanuku to! uya, 
miripan kon ipurema kusan pe ri 
waku ton tato! pe tupi'nokon. Ipan 
pe ri miri waraino kon ekota'mato' 
oton,” ta'pu Sises uya. 


Nuturu'pu 
21 koro'tau, ipurataaike' ton 


Itaan'pu Ima'tasa' Ru'pu 
(Ma! 12:41-44) 

1Sises uya tenu tusa' 

uya purata turu ene'pu iya Esuweru 

amu' use'mato', ipuremato' iwu' 

purataai yen ya'!. 2Entu'manin 
nu'kwi kanan itaan'pu ima'tasa' 
ru'pu uya asa'ron nu'kwi aiko ton 
purata, kalpa pun turu ene'pu iya. 
3 “I'napairon ekama uya ipi'nokon, 
puse ri entu'manin nu'kwi itaan'pu 
ima'tasa' ru'pu uya itusa' eke pe 
tanporon kon nuturu'pu entai ri. 
4Tanporo pusamoro uya itusa' eke 
ri nin tepurataai kon tonpa, etane 
kuri ri tekota'mato' apai ru'kwi 
ri tanporo ri tupiyawon turu'pu 
tuuko'manto' ipi' ra'kwi ri,” ta'pu 
iya. 


Pata Weyu U'matu Ekamanin 
(Ma'siu 24:1-14: Ma! 13:1-13) 


5Sises poitoru tonpa ton 
usauroku'pu Esuweru amu! 
use'mato', ipuremato' iwu' pi! 
waku pe ri isene pi! ti! ke itamisa', 
Papa ena! use'man nisa! ru'pu ike 
ton ni usene waku pe. E'tane Sises 
uya ta'pu, $ “Seri yau menyatui'ne' 
pi! nin si ta uya, iweyu e'seporo 
miri mi pe ri tikin ni ti' e'nonkato' 
oton pen ni isipuro'po, tanporon ni 
uta'po'to' oton,” ta'pu iya. 

7Miri a'tai, to! uya ekama'po'pu, 
“Tilsa, iri a'tai seri ton e'ku'to' 
oton? Fri kuru ken si esi ento' ip!' 
pe e'ku'ka'ni pi! iyesi ekamanin 
pe?” ta'pu to' uya. 

8To' eiku'pu iya: “Tenu ke 
e'ti! iyenku'ti kon namai'!. Apune 
pura tu'kan kon ni uye'to' oton 
uyese' yau, “Uri ri kuri ri, ka'se'na, 
miripan, “Iweyu man a'ko pe, 
ta to' uya. To' pikiri ke'tuu. 

9Usewa'noman miri awonsi'ki 
tepuru kon ineno'mapaino kon eta 
auya'nokon a'tai, kenari'nuntuu. 
Seri ton ni e'kupu miri wapiya, 
e'tane inke pura pata weyu u'matu 
uyepu pen ni,” ta'pu iya. 

10Miri a'tai, ta'pu iya to' pi', 
“Tepataron kon uya tupataron kon 
ni niri ewa'nomato' oton, miri 
awonsi'ki esa! wanni pe te'san 
uya esa! wanni pe te'san ni niri 
ewa'nomato' oton. 11 Eke pe kuru 
ri turu'punu amu' iwankan miri 
awonsi'ki paran amu' e'to' oton 
pata ton yau'ne' miri awonsi'ki 
nari'panin ni e'ku'to' oton miri 
awonsi'ki eke ri ento' ipi' ton Epun 
apai e'to' oton. 

12“E'tane seri rawiri, to' uya 
aya'sito' oton kon, ikota'mato' oton 
kon to! uya. Usenupan nito' iwu' 
ta! miri awonsi'ki pariki'si ta', kin 
amul, kopuna amu! rakui' niri to! 
uya ituto' oton kon, tanporo seri esi 
uyese' uriya'. 13 Uyekareei ekamato' 
auya'nokon oton to! pi! seri moron 
nu'pu pe. 4E'tane ekonekati' 
riken pena ri iusewankama kon 
namai', nai kasa kuru si e'wapu'ti 
ta auya'nokon namai'!. 15 Apune 
pura amaimu'tito' uya 'nokon 
oton miri awonsi'ki iyemeporu'ti 
uya 'nokon ausauro'to' kon ike ke 
iyeyaton kon uya, “Kasi pe iwesi,' ta 
namai' ipi'nokon. 16 I#miri'nokon ni 
eparankato' oton asanon kon uya 
ri, itonpa kon amu' uya ri. To' uya 
itonpa kon tuto' oton eri'nito' ya'. 
17Tanporon kon ka'pon amu' uya ri 

iyewaruma'tito' oton kon uri uriya'. 
18 To! uya ri iwisa' kon e'tane, 
aya'kwaru kon ni mainanpa uya. 
19Pana' pe iye'mu'sa'ka kon wini 
iuko'manto' kon eporo auya'nokon,' 
ta'pu iya. 


, 


Esuweru Amu' Pen Uya 
Surusiran Ma'tanu'to' 
(Ma'siu 24:15-21; Ma! 13:14-19) 


20Sises uya ta'pu, “Soisa amu! 
amurasa' ene auya'nokon a'tai 
Surusiran woi, i'tu auya'nokon 
miri to! uya ima'tanuku tukai'. 
21 Tiwi kamoro Isutiya po na'ne' 
nan nainumui wul ton pona'ne, 
tiwi kamoro eke pata yawon kon 
nepa'kai, miri awonsi'ki kamoro 
pata yau na'ne' nan kusepa'kanin 
eke pata pona. 22Seri ta uya, 
apune pura miri si e'to' oton, Papa 
uya Surusiran yawon kon kota'ma 
weyu pe, seri e'kupu miri pu'kena' 
amu' numenuka'pu a'ku'ti pe. 
23Miri a'tai'ne isi pe kuru ri 
uri'sami'si amu! mono! pe te'san 
pona iye'to' oton miri awonsi'ki 
mana! pokon kon imunki pona. 
Ipan pe ri usewankaman e'to' oton 
non po, miri awonsi'ki ekota'man 
nito' e'to' oton pusamoro ka'pon 
amu' pil, 24Soisa amu' uya tu'kan 
kon ni Esuweru amu' tu'kato' 
oton, miripan turon kon a'sisa' 
kon Esuweru amu' ato! oton to! 
uya pata amu! kaisari ri. Ka'pon 
amu', Esuweru amu! pen uya 





198 


Surusiran ma'tanu'to' oton ipan 
pe ri. To' uya ikupu weyu pe Papa 
nukupu'pu u'matu pu'ku pona, 
ta'pu iya. 


, 


Ka'pon, Papa Winon Uyepu 
Ento' Ipi' 

(Ma'siu 24:29-35; Ma! 13:24-31) 

25 “I'tuto' ipi! ton e'ku'to' 
oton wai enu yau, kapui yau 
miri awonsi'ki siriki amu' yau. 
Non po tupataron kon e'to' 
oton isi ri iltu pil, etuipi' ni pi! 
parau a'merumu miri awonsi'ki 
iyenu'pitu pil. 26Ka'pon amu! 
enato' oton i'si'mura tetuipitu 
kon ke, tuuye'sen non pona i'tu 
twuya'nokon pil, apune pura 
ka! yawon kon ni usi'ki'mato' 
oton pil, 27Miri a'tai si, to! uya 
Ka'pon, Papa winon ento' oton 
uyepu kapuru' yau tumeruntiru 
ke, miri awonsi'ki eke ri a'kwaru 
pokon pe. 28Seri e'kupu e'sara'ti 
ene imiri'nokon upoitoru ton uya 
a'tai, mepori'matui' si, itenupikiri 
esii'ma, apune pura seri esi a'ko 
pe ri Papa uya ipika'tito' kon esi 
ekamanin pe,” ta'pu iya. 

29Miri a'tai, tupoitoru ton pi! 
panton ekama'pu iya, “Apune 
kiyari ye! ito'ka'nu'ti', tanporon ni 
sa'ne yui amu'. 30Ttare'kasa' ru'pu 
atu'ta a'tai, tanporon kon uya i'tu 
iyepetato' oton tukai'. 31Miri kasa 
ri mari si ti, seri isi ton e'kupu ene 
auya'nokon a'tai, itu auya'nokon 

kuru ri a'ko pe ri Papa e'to' esa! 
wanni pe weyu e'seporo. 

32 “Inapairon_ekama uya 
ipi'nokon, seri a'taino kon kuru ri 
pura iyenato' oton pen ni seri ton 
e'kupu pu'ku pona ri. 33Tanporon 
ni ka! po na'ne', non po na'ne', miri 
awonsi'ki non ni niri pura iyenato' 
oton, e'tane umaimu miri tereuta- 
ton pen ni,” ta'pu iya. 


Sises Poitoru Ton E'to' 
Iyekonekasa' Pe 


34Sises uya ta'pu tupoitoru 
ton pil, “Ti'tui' e'ti!, waku pi! 
iusenuminkato' kon piyapai 
ayano'manin kon pil. Ke'taripatuu, 
e'tari ton nukupunu ku'ku'tau, 
seri non pon pi! ri aya'kwaru 
kon kusainunpatuu. Miri ku'sa' 
auya'nokon yau, iyekonekasa' pe 
pura ri iwesi kon koro'tau iyeporo 
uya 'nokon miri ite'kwanau 
pura ri. 35Ipi'nokon iye'kupu pe 
pura kusekamatuu, apune pura 
tanporon kon, mi yawiron kon 
pi' ri iye'ku'to' oton miri. 36 Miri 
wenai, ti'tui! ri tenu ke ri e'ti', 
ipuremati' Papa uya ipika'tito' kon 
pe isi ton te'ku'sen awiri waku 
pe iyepa'ka kon pa. Ipuremati' ri 
kanan waku pe te'mu'sa'kasen pe 
iwesi kon pa Ka'pon, Papa winon 
rau,” ta'pu iya. 

37Wui kaisari ri, ka'pon amu! 
enupa pi! Sises esi'pu Esuweru 
amu' use'mato', ipuremato' iwa! 

pu'ku tau. Ko'mamu pe'ne nin 
si ti, itipitu'pu Are! Wupu pona 
e'nunse'na. 38 Awanakui' kuru ri 
kanan, tanporon kon tenupa iya 
'nokon etanin nu'san uye'pitu'pu 
Esuweru amu! use'mato!', 
ipuremato' iwe' pu'ku ta! tenupato' 
kon iya etase'na. 


Isutas E'kama'pu Sises 
Eparankato' Pe Tuuya 
(Ma'siu 26:1-5, 14-16, 

Ma' 14:1-2, 10-11: Isaan 11:45-53) 
2D 1A'ko pe si A'sarutanu'sa' 

Pen Pureti Pi! Enta'nan 
Weyu, To! Epoi Itiipu Weyu 
Ru'pu tato! pil enta'nan weyu 
e'seporo esi'pu. 2Use'man nito' 
turawasomanin nan epuru ton 
eke ton kuru miri awonsi'ki Main 
pi! enupanin nan esi'pu Sises 
ma'tanu'to' tuuya'nokon wini 
eporo i'se, ama'ai, apune pura 
ka'pon amu' pi! tenari'numu kon 
pi'. 

3Miripan a'tai, Se'tan” 
ewomt#'pu Isutas, Eskariya' tato! 
ipi' ya', 12 kaisaron kon ipoitoru 
ton tonpa pe te'sen. 4Miri a'tai 
si, Isutas uti'pu use'man nito' 
turawasomanin nan epuru ton eke 
ton kuru miri awonsi'ki Esuweru 
amu! use'mato', ipuremato' iwu! 
pa'simanin nan piya'!. Miripan kon 
a'kiri usauro'ni pi! iyesi'pu Sises 
eparankato' tuuya pi! to! uya a'sito' 
pe. 5To' epori'!ma'pu, miripan 

purata ke irepa pi' to' e'kama'pu. 
6Miripan uya, “Ewai',” ta'pu, 
miripan esi'pu Sises tuto' tuuya 
weyu eporo i'se, anpisin pe ka'pon 
amy esi a'tai pura. 


Itepuru Enta'nato' 
(Ma'siu 26:17-25; Ma! 14:12-21; 
Isaan 13:21-30) 


7Miri a'tai A'sarutanu'sa' 
Pen Pureti Pi! Enta'nan Weyu 
e'seporo'pu karimeru mure wito! 
Itepoi Itipu Weyu Ru'pu iwano' 
pe. 8Sises uya Pi'ta miri awonsi'ki 
Isaan ennoko'pu, tai'ma to' pi', 

“Entanti' enta'nan nito' To! Epoi 
Iti'pu Weyu Ru'pu pi! ikonekatanti',” 
ta'pu iya. 

9 “Nai yau ken si ina uya ikoneka 
i'se iwesi ite'ma ta'?” tukai' to' uya 
ekama'po'pu. 

10 To' eiku'pu iya, “Eke pata pona 
iyepa'kasa' kon a'tai, ka'pon tuna 
yen anin uya iyeporo kon miri. 
Miripan pikiri iuti newonyai'ne' 
ta! mutitui! 11 Miripan iuti esa! 
pi! mikatui', “Ti'sa man, nai yau 
tupoitoru ton pokon pe To' Epoi 
Iti'pu Weyu Ru'pu pi! tenta'na kon 
tukai' ini'tupai. 12Kuri ri ka'pon 
uya ka'tawon eke juti ekama miri 
tanporon ni e'to' itau. Miri yau si 
tanporon ni mukonekatui!,” ta'pu 

iya. 

13Miripan kon uti'pu nin si 
miri, to' uya eporo'pu Sises uya 
ekama'pu poro ri. Miripan kon uya 
si To! Epoi It#pu Weyu Ru'pu pi! 
te'to' kon koneka'pu. 

Sises Enta'na'pu Tupoitoru 
Ton Pokon Pe Te'nonka Pe 
(Ma'siu 26:26-30; Ma! 14:22-26; 
1 Koren 11:23-25) 


14Iweyu e'sepoka'sa' a'tai, 
Sises miri awonsi'ki ipoitoru 
ton enapitu'pu tuteire!' kon po 
tepara piyau. 15Miripan uya 
ta'pu to! pil, “Aya'kiri'nokon kuru 
ri enta'napai elsa! seri To! Epoi 
Iti'pu Weyu Rulpu i'kiyari pi', 
ukota'ma to! uya rawiri. 16Ekama 
uya ipi'nokon, enta'nato' oton pen 
ipi' kanan, Papa na'ne' esa! wanni 
pe yau e'seposa' a'tai riken kanan 
enta'nan,” ta'pu iya. 

17Sises uya ko', waain yen 
anumu'pu temiyatu ya', miripan 
uya tenki ta'pu Papa pil, miripan 
tupo tupoitoru ton pi! ta'pu, 
“Akaisari'ne'nokon se waain, ko! 
yawon ensiti'. 18 Apune pura ekama 
uya ipi'nokon, iteperu euku ensito' 
uya oton pen, Papa e'to' esa! wanni 
pe uyepu pu'ku pona,” ta'pu iya. 

19 Miripan uya pureti anumu'pu, 
tenki ta'pu iya Papa pil, miripan 
i'kwi'pitu'lpu iya, miripan 
ekamu'pu iya to' ena', tai'ma to! pit, 
“Seri seri upun iye'tusa' iiwano' kon 
pe, seri iku'ti' iyenu kon yau ukupu 
auya'nokon ekamanin pe,” ta'pu 
iya. 20 Miri kasa ri mari tenta'na 
tupo, ko! anumu'pu iya. To! pi! 
ta'pu iya, “Seri ko' esi emenna' pe 
ekonekan nito' umung yau, iiwano' 
kon pe iye'kwansa'. 21F'tane kuri ri 
uyeparanka ton emiya esi uyemiya 

pokon pe ri tepuru po. 22Ka'pon, 
Papa winon utito' oton tepi! 
isekamasa' na'ne' kasa ri, e'tane isi 
yau ri kuri ri ka'pon esi eparanka- 
nin,” ta'pu iya. 

23Miripan ipoitoru ton 
usekama'popitu'pu, “Inu' kuru ri 
si u'koro'tawon kon uya seri ku'to' 
oton?” ta'pu to' uya. 


E'sei'pi'ni'pu Inu! Kuru 
E'to' Oton Eke Pe Tukai' 


24Miripan kon si e'sara'ti'pu 
tiwano' kon pe ri e'sei'pi' ni pi! 
inu! kuru e'to' oton eke pe tukai'. 
25Sises uya ta'pu to! pil, “Kin amu! 
Esuweru amu' pen esanon esi 
to! esa! pe, miri awonsi'ki kamo 
tumeruntiru kon apurinin nan 
to! pi! e'sesaku “ka'pon amu! 
pika'tinin nan’ tukai'!. 26 E'tane 
miri kasa iwe'to' kon pe pura 
iyesi. E'tane ru'ku, eke pe na'ne' 
i#koro'tau'nokon e'to' pe iyesi 
a'mi'pi wanni kasa, miri awonsi'ki 
esa! wanni, apiyo' wanni kasa. 
27Inu' rupi esi eke pe, iyereutasa' 
na'ne' enta'nan pil, miri pe pura 
apiyo' wanni kati? Enta'nan pi! 
iyereutasa' na'ne' esi eke pe ipona, 
tuusekansen entai, e'tane uri esi 
ipiyau'nokon tuusekansen kasa. 

28 “Imiri'nokon kamoro uya'kiri 
iye'sa' kon ui'tupi'to' yau'ne ri, 
29miripan uya ri ikupu kon kin 
pe iwesi kon pa ukuipunu uya 

ri uku'sa' na'ne' kasa itesa'! pe 
e'to' pe, 30iyenta'na kon pa miri 
awonsi'ki ensi kon pa utepuruwi 
po esa! wanni pe e'to' yau miri 
awonsi'ki iyereuta kon pa apono' 
po 12 kaisaron kon Esuweru pon 
kon eseru aimenka pi',” ta'pu iya. 


Pi'ta Uya Tunonkato' Oton 
Ekama'pu Sises Uya 
(Ma'siu 26:31-35; Ma! 14:27-31; 
Isaan 13:36-38) 


31 Miri a'tai si, Sises uya Pi'ta 
pi, “Saiman, Saiman,” ta'pu, 
“apune uyetaki. Se'tan? uya Papa 
ekama'posa' man ii'tupito' kon pe 
tuuya, ka'pon uya ta'nasi eisika kasa, 
32e'tane ipuremasa' man ipona, 
Saiman, anapurinu apai iyemo'ka 
namai'!. Iyenna'posa' pe iyesi a'tai, 
itonpa ton mumeruntitanukui' to! 
tauro'kai',” ta'pu iya. 

33E'tane Pi'ta uya ta'pu, 
“Uyepuru, e'kamasa' ri seri aya'kiri ri 
pariki'si ta! utito' pe miri awonsi'ki 
uma'tato' pe ri aya'kiri,” ta'pu iya. 

34Sises uya eiku'pu, “Ekama uya 
seri ipi', Pi'ta, kiritiki uturumu rawiri 
seri pe, osoruwau ite'kwa ui'tunin pe 
pura iye'ku'to' oton,” ta'pu iya. 

Tapuruui Ke Ri Si Utin Nito' 

35Sises uya to! ekama'po'pu, 

“Iyenno'sa' uya 'nokon a'tai, itekare 


ekamai', ipurataai kon pura, apaikii 
kon pura miri awonsi'ki asapatooi 

kon pura, iri ri na'ki i'se iwe'to' kon 
muwarinpata'tuimokon?” ta'pu iya. 

“Kane,” ta'pu to! uya. 

36 Miripan kon pi! nin si ta'pu iya, 
“Seri pe nin si tupurataai ke iwesi 
kon a'tai, ati! ri si aya'kiri'nokon, 
miri awonsi'ki apaikii kon ni 
kanan. Isuparaai kon pura iyesi 
yau, ipon kon tukurupo'pomai' 
isuparaai kon me'matui!. 37Ekama 
uya, iye'menukasa' na'ne' upi' 
uta'ku'tito' pe ri iyesi, “Ka'pon 
amu' uya iri ton main awiron kon 
pen tonpa pe iyesi'pu tato! oton, 
tawon. Seri iye'menukasa' ru'pu uri 
pi! ri uta'ku'ti miri,” ta'pu iya. 

38 Ipoitoru ton uya ta'pu ipi', 
“Apune enki, asa'ri ri supara man 
ina piyau,” ta'pu to! uya. 

“Miri kasa ri si e'paka'ti!, turon 
ni enna pi! kasauro'tuu,” ta'pu iya 
to! pil. 


Sises Ipurema'pu Are! Wupu Po 
(Ma'siu 26:36-46; Ma! 14:32-42) 


39 Sises uti'pu Are! Wupu airi'ne 
te'pi'to' kasa ri ipoitoru ton uya 
e'ma'puka'pu. 40Pata eposa' 
tuuya'nokon a'tai, ta'pu iya to! 
pi, “Ipuremati', i'tupi'nito' ya! 
auta'mo'ka kon namai'!,” ta'pu iya. 

41Ti! eno'mato' enta' ri iti'pu, 
iye'sekunka'pu ipuremase'na. 
42 “Papai, inku'pai iwesi yau, seri ko! 
imo'kaki uyenapai, e'tane i'se iwe'to' 
awiri iku'ki, i'se e'to' awiri pen,” 
ta'pu iya. (43Miri ta iya koro'tau, 

Papa inseruui uyee'pu ipiya' 
imeruntiru'ti!, 44Miripan Sises 
ipurema'pu ipan pe, teuta'kwarukai', 
apune pura pokoi pe tesi pi', 
miripan eramu'ta usee'kwa esi'pu 
non pona mun kasa.J' 

45 Tuwipurema tupo, 
iye'mu'sa'kasa' uti'pu tupoitoru ton 
piya!. To! e'nunp''sa'! eporo'pu iya, 
pokoi uya to' eketu'kasa', 46 “Frito' 
pe iye'numu kon? Te'mu'sa'kai' 
ipuremati', i'tupi'nito' ya! auta'mo'ka 
kon namai',” ta'pu iya to! pil. 


Sises A'si'pu To' Uya 
(Ma'siu 26:47-56, 
Ma! 14:43-50, Isaan 18:3-11) 


47Usauro'ni pi! ri mari iyesi 
koro'tau, anpisin uyee'pu to' piya', 
ka'pon, Isutas tukai' tesa'sen, 12 
kaisaron kon tonpa pe te'sen 
esi'pu to! esa! pe. Sises piya! a'ko 
pe iyee'pu a'su'kase. 48 E'tane Sises 
uya ekama'po'pu, “Isutas, Ka'pon, 
Papa winon pe! eparanka auya 
miri uta'su'kan ke?” ta'pu iya. 

49 Ipoitort ton uya te'ku'sen ensa' 
a'tai, Sises pil ta'pu to! uya, “Ina 
epuru, ina uya pe! si to! panta'ma 
seri tusuparaai kon amu' ke?” ta'pu 
to' uya. 50To' tonpa uya use'man 
nito' turawasomanin nan epuru 
poitoru pana enwo'ne' winon a'ti'pu. 

51 E'tane Sises uya ta'pu 
tupoitoru ton pil, “Tiwi nesii!” 
ta'pu iya. Miripan uya a'pitu ke ri 
ipana epi'ti'pu. 

“Isutas, Ka'pon, Papa winon pe! eparanka auya miri uta'su'kan ke?” (22:48) 


saMiri a'tai, Sises uya use'man 
nito! turawasomanin nan epuru 
ton eke ton kuru pil, use'man nito', 
ipureman nito' iwu' pa'simanin nan 
miri awonsi'ki itepuru ton tukan 
iye'sa' kon pi' ta'pu iya, “Main 
awiron kon pen pe' esa' pe esi seri, 
iuye'sa' kon na'ne' supara amu! miri 
awonsi'ki wa'tana amu' esa! pe? 
53 Wi kaisari ri ipiyau'nokon esi'pu 
Esuweru amu' use'mato', ipuremato' 
iwu'! pu'ku tau. Upi' iyemiyatu 
kon tusa' auya'nokon pura iyesi. 
E'tane seri pe iweyu kon pe iyesi— 
ewarupi esi pana! pe iyesa' kon pe 
koro'tau,” ta'pu iya. 





Pi'ta Uya Sises Nonka'pu 
(Ma'siu 26:57-58, 69-75, 
Ma! 14:53-54, 66-72, 
Isaan 18:12-18, 25-27) 
54Miri a'tai, ta'sise to! uya arilpu 
use'man nito' turawasomanin nan 
epuru iwu' tal. Pita uya e'ma'puka'pu 
innonsi'ki ri. 55 E'tane apo! po'tisa' to! 
uya a'tai puroroi aporo' po, miripan 
kon ereutasa' esi'pu a'samutu 
yau, Pi'ta ereuta'pu to! piyau. 56 To! 
poitort uri'san uya iyereutasa' ene'pu 
apo' weyu ya'. Enpitu'pu iya a'ko pe 
esii'ma, miripan uya ta'pu, “Puse ri 
ka'pon ne'tai Sises a'kiri,” ta'pu iya. 





22:53 Uru' 19:47, 21:37 

57E'tane i'tunin pe pura 
iye'kuu'pu. “Ma'non, kari ri i'ttunin 
pen uri,” ta'pu iya. 

58Emennu'pu iwa ri, turon ni 
uya kanan ensa' esi'pu, miripan 
uya ta'pu ipi!, “Imiri same kuri ri 
ko to! tonpa,” ta'pu iya. 

“Mooi, kuri ri pen ni uri!” ta'pu 
Pi'ta uya. 

59Tikin ite'kwa kura! emiya 
era'ti'pu tupo'ne ri, turon ni ka'pon 
uya e'se'ne' pe ipi', “I'napai ri sa'ne 
puse ri esi'pu iya'kiri, apune pura 
Kiyarari pon pe iyesi,” ta'pu iya. 

60Pi'ta uya eiku'pu, “Mooi, ipi' 
masauro'atui'ne' iltu uya pura ri 
man!” ta'pu iya. 

Usauro'ni pi' iyesi koro'tau, 
kiritiki uturumu'pu. 61Itepuru 
era'ti'pu to'sa ri Pi'ta ense'na. 
Miri a'tai si, Pi'ta uya Itepuru uya 
tauro'ka'pu ru'pu nee'pu tenu yah, 
“Kiritiki uturumu rawiri seri pe, 
osoruwau ite'kwa unonkato' auya 
oton,” tawon. 62 Miripan epa'ka'pu, 
miripan ukaramu'pu ipan pe. 


Sises Sapema'pu Soisa Amu' 
Uya 
(Ma'siu 26:67-68; Ma! 14:65) 


63Sises erasu pe te'san 
e'sara'tiipu isapema pi! miri 
awonsi'ki iwipitu pi! 64To' uya 
itenu auromu'pu, miripan kon 
uya ekama'po'pu, “Pu'kena' pe 
ekamaki! Inu' iwinii?” ta'pu to! 
uya. 65 Miripan kon usauroku'pu 
eke peri iri peri tusapemai!. 

Sises Ari'pu To! Uya Esuweru 
Amu' Epuru Ton Koro'ta' 
(Ma'siu 26:59-66; Ma! 14:55-64; 
Isaan 18:19-24) 


66Pata ema'sa' a'tai, ka'pon amu! 
epuru ton—asa'ri ri use'man nito' 
turawasomanin nan epuru ton eke 
ton kuru miri awonsi'ki Main pi! 
enupanin nan amura'pu, miripan 
kon rakui' Sises ari'pu to! uya. 
67“Ina pi! isekamaki, Kurais pe 
iwesi yau,” ta'pu to' uya. 

Sises uya to' eiku'pu, “Usekamasa' 
yau, uyapuri auya'nokon pura 
iyesi; 68iyekama'posa' uya 'nokon 
yau, uyeiku auya'nokon pura iyesi. 
69 F'tane seri awonsi'ki Ka'pon, Papa 
winon ereutato' oton merunti pe 
te'sen Papa enwo'netu wini,” ta'pu 
iya. 

70Tanporo esii'ma to! uya 
ekama'po'pu, “Papa Mumu pe ken 
pel si iwesi?” ta'pu to! uya. 

To' eiku'pu iya, “Ipoken me'atui' 
kuri ri pe esi mukayatui'ne!,” ta'pu iya. 

71 Miri a'tai, ta'pu to! uya, “Frito' pe 
miyari ekamanin i'se emi? Etaka'sa' 
sa'ne miri ko inta apai,” ta'pu to' uya. 


Sises Ari'pu To' Uya Paire' 
Piya' 
(Ma'siu 27:1-2, 11-14; 
Ma! 15:1-5; Isaan 18:28-38) 
23 1Kamoro si asauro'se 
iyamurasa' kon nu'san uya 


Sises ari'pu Paire' Isutiya kopunaai 
piya'. 2Miri yau, eseru'ti pil to! 





s22:67 Kurai (Kiri! maimu yau), miri pe pura Me'saya (Ipuru maimu yau), asa'ri ri 


mari iyesi, Papa Nanumunu ta e'kwa pe. 

esi'pu, “Puse ri uya ka'pon amu' 
ano'ma, ‘Purata ku'nonkatuu pata 
esa! ena', uri kuri ri Kurai' pata 
esa', ta iya,” ta'pu to' uya. 

3Sises ekama'po'pu Paire' uya, 
“Esuweru amt' kin pe! imiri?” tukai'. 

Miripan eiku'pu Sises uya, 
“Ewai', mukayai'ne' kasa ri,” tukai'. 

4Miri a'tai, Paire' uya ta'pu 
use'man nito' turawasomanin nan 
epuru ton eke ton kuru pi! miri 
awonsi'ki ka'pon amu' pil, “Fri ri 
puse ri wito' ipikiri eposa' uya 
pura man,” ta'pu iya. 

5E'tane Sises pi! ri usauro'ni pi! 
to! esi'pu, “Eke pe ri usewa'noman 
emapu'ti iya pata Isutiya poro 
ri to! enupa ke. Pata Kiyarari po 
iye'sara'ti'pu, miripan uye'ka'sa' 
seri ya', miri pil ri to! enupa pi! 
iyesi,” ta'pu to! uya. 


Sises Ari'pu To' Uya Era' Piya' 


6To' ekama'po'pu iya, “Sises pe' esi 
Kiyarari ko! pe?” tukai', 7“Ewai!,” tasa' 
to! uya pil. Sises ennoko'pu iya kin 
Era! piya', apune pura itesa' pe iye'to' 
winon pe iyesi pil, miri koro'tau si 
Surusiran po Era' esi'pu. 8Miripan 
eporilma'pu ipan pe Sises tense, 
apune pura inke ri Sises inenpai 
te'sen pe iye'pitu'pu, apune pura eke 
Papa turawasooi kupu iya tawon 
etasa' tuuya pil. Miripan nin si kupu 
iya inenpai iyesi'pu miri. 9Tu'kan 
pi! ri Sises ekama'popitu'pu iya, 
e'tane eiku'pu iya pen. 10Use'man 
nito' turawasomanin nan epuru ton 





URU' 23 





“Esuweru amu' kin pe' imiri?” (23:3) 


eke ton kuru miri awonsi'ki Main 
pi! enupanin nan e'soto'pi'sa' esi'pu 
miri yau Sises eseru'ti pil, 11 Miri a'tai, 
Era! miri awonsi'ki isoisaai amu' uya 
Sises sapema'pu. E'neimapitu pe to! 
usennaka'pu ipi', miripan ponti'pu to! 
uya epe'kena' kuru pon ya', miripan 
na'po'pu to! uya Paire' piya!. 12 Miri 
wapiya Era! miri awonsi'ki Paire' 
pokon esi'pu i'seyaton pe, miripan 
kon ena'pu isitonpa pe miri wui a'tai 
ri. 


Sises Uma'tato' Pe 
Ta'pu To' Uya 
(Ma'siu 27:15-26; 
Ma' 15:6-15; Isaan 18:39-19:16) 


13Paire' uya use'man nito' 
turawasomanin nan epuru ton eke 





23:2 Kurai (Kiri! maimu yau), miri pe pura Me'saya (Ipuru maimu yau), asa'ri ri 
mari iyesi, Papa Nanumunu ta e'kwa pe, v. 35, 39 kanan. 

ton kuru, ka'pon amu' epuru ton 
miri awonsi'ki ka'pon amu' ri niri 
amuranuku'pu. 4 To! uye'sa' a'tai, 
ta'pu iya to! pil, “Puse ri ka'pon 
ne'sa' auya'nokon upiya', kopuna 
ewa'nomanin pe ka'pon amu' kupu 
iya ta auya'nokon. Ekama'pop''sa' 
uya man apana airi'nokon, miri 
awonsi'ki iri ri eposa' uya pura man 
meseru'tiyatui'ne' ipi', pil, 15 Era! uya 
ri niri iri pe man tasa' pura man, 
apune pura inna'posa' iya man 
upiya'nokon. Menyatui'ne' ri, iri ri 
ku'sa' iya pura iyesi tuwito' ipikiri. 
16 Miri pil, usoisaai amu! uya ri nin 
ari'po'pi'to' pe ta uya, miri awonsi'ki 
inonkato' pe uya ri nin,” ta'pu Paire' 
uya. (17To' Epoi Iti'pu Weyu Ru'pu 
a'tai, iteseru esi'pu Paire' uya tikin 
ni a'sisa' pe te'sen nonkato' pe iyesi 
Esuweru amu' iwano' pe.J" 

18Tikin ni imaimu esii'ma to! 
uki'pinumu'pu, “Puse ri ka'pon ati! 
iwini kon pa! Parapas nonkai'ma 
ina iwano' pe,” ta'pu to! uya. 
19Parapas esi'pu a'sisa' pe, apune 
pura usewa'noman emapu'tisa! 
iya pi! Surusiran po miri awonsi'ki 
ka'pon niri wisa! iya pi. 

20Sises innonkapai tesi pil, Paire' 
uya kanan to! ekama'pokaa'pu. 
21E'tane to! uki'pi'nunpitu'pu, 
“Kurusu' pona ipokapi'ki! Kurusu' 
pona ipokapi'k:!” ta'pu to! uya. 

22Itosoruwano ite'kwa pe to! 
auro'ka'pu iya, “Frito' pe? Fri iri 
ku'sa' puse ri ka'pon uya? Fri ri 
ima'tato' ipikiri eposa' uya pura 
man. Miri pe iyesi pi', ikota'mato' 

pe ikupu uya, miri awonsi'ki 
inonkato' pe,” ta'pu iya. 
23E'tane eke pe tol! 
uki'pi'nunpitu'pu, tiwi kurusu' 
pona ipokapitu nesii, tukai'!, 
miripan kon nin si ena'pu 
imaimu entai. 24Paire' nin si 
ekoneka'pu miri to! nesaku'pu ke 
to! repa pil, 25Ka'pon nonka'pu iya 
usewa'noman ku'sa' iya pi! miri 
awonsi'ki ka'pon niri wisa' iya 
pi! a'sisa' ru'pu, to! nekama'po'pu, 
Sises nonkai'ma i'se to! e'to' ya'. 


Kurusu' Pona Sises 
Pokapitu'pu To' Uya 
(Ma'siu 27:32-44; Ma! 15:21-32; 
Isaan 19:17-27) 


26 To! uya ari koro'tau, ka'pon, 
Sairini pon Saiman itese', a'si'pu 
to! uya, Surusiran pona tuutisen 
tumainaru awonsi'ki. Miripan ena! 
kurusu' nonka'pu to! uya ato! pe 
iya Sises e'ma'pu pe. 

27Tu'kan kon ni uti'pu Sises 
pikiri kurusu' pona soisa amu! uya 
ipokapi'to' ya'. Uri'sami'si amu! 
ri tuuta'kwarukai' tuukaransan 
iwenai. 28Miripan kon winikui' 
Sises era'ti'pu, “Surusiran pon kon 
uri'sami'si am4', uwenai kakarantuu: 
iwenai'nokon ni, imunki kon wenai 
ri akaranti', apune pura isi ri e'ku'to' 
oton pi! ipi'nokon. 29 Apune pura 
tato' oton to! uya iweyu e'seposa' 
a'tai, Waku ton kuru ri kamoro 
uri'sami'si amu! mure a'sinin nan 
pen, mure yen pe itewan e'sa' kon 
pen, mure na'su'ka'pu pen imanatu 





“23:17 17 pura iyesi turon ni ton yau'ne. 

ton. 30 Miripan turon kon uya tato! 
oton wt' ton pil, “Ina iwasa'kaki, 
i'kuru ton pil, Ina iu'na'tiki, tato! 
oton to! uya. 31Seri kupu ka'pon 
amu' uya pe iyesi yau isenan pe yui 
esi koro'tau, iri pe ken si iyesi miri 
iyaiputasa' pe iyesi a'tai?” ta'pu iya. 

32 Asa'ri ri mari iri ku'nin nu'san 
ka'pon amu' enpa'ka'pu soisa 
amu' uya pata apai Sises pokon 
pe kurusu' pona to! pokapi'to' pe. 
33 Pata, Pu'pi Fpu ru'pu tato! eposa! 
to' uya a'tai, to! uya si kurusu' pona 
ipokapitu'pu iri ton pokon pe, tikin 
ni itenwo'netu wini, isakon ikamisi 
wini. 34Sises uya ta'pu, “Papai, 
to! pi! isentu'maki, apune pura 
to! uya iltu pura ri iyesi iri kupu 
tuuya'nokon tukai',” ta'pu iya." 

Ipon ngipuk ta'nuku'pu to! uya 
te'wapiya'kapi'se. 35 Ka'pon 
amu! e'soto'pi'sa' esi'pu enpitu 
pi, Esuweru amu! epuru ton uya 
Sises sapema'pu, “Turon kon sa'ne 
si pika'ti'pu iya, tiwi si nepika'tii 
tiwano' pe, i'napai ri Kurai pe tesi 
yau, Papa Nanumu'pu pe,” ta'pu 
to' uya. 

36 Te'neimapi'se soisa amu! 
usennaka'pu ipi', miripan kon 
uya waain peneka ke iwo'pa'pu 
37tai'ma, “Apune si Esuweru amu' 
iwano' kin pe iwesi yau, iu'tiki 
kurusu' poi epika'tiki,” ta'pu to! 
uya ipi. 

38Miripan i'pai epoi 
tunmenuka'pu kon tusa' to' uya 





URU' 23 


esi'pt: PUSE RF SI PUSE RI ESUWERY 
AMY' IWANO' KIN, tawon. 

39fri ka'pon, ipokapi'sa' ipiyau 
uya ri isapema'pu, “Kurai pen 
ni pe' imiri, epika'tiki, ina niri 
ipika'tiki,” ta'pu iya. 

40E'tane isakon uya e'se'ne' pe 
eseremeku'pu, “Sises kasa ri pe' 
ama'tai'ma Papa nama auya pura 
iyesi? 41Iye'to' pe ri nin kurusu' 
pona to! uya upokapi'sa' kon seri 
iri ku'sa' wenai ri nin, e'tane 
puse ri uya iri ku'sa' pura ri iyesi, 
iwenai pura ri nin kurusu' pona 
to! uya ipokapi'sa' na'ne',” ta'pu 
iya. 42 Miripan uya ta'pu Sises pil, 
“Sises, iyenu yau ru'kwi ukupui' kin 
pe iyenasa' a'tai,” ta'pu iya. 

43Sises uya eiku'pu, “Ipi' ta uya 
seri, seri pe upiyau iwesi miri waku 
upata yau,” ta'pu Sises uya ipi'. 


Sises Eriku'pu 

(Ma'siu 27:45-56; Ma! 15:33-41; 

Isaan 19:28-30) 

4412 a'kura' e'to' airi'ne ri, 
pata si ewarumamu'pu 3 a'kura' 
pu'ku pona ri, 45wui enu uya 
pata wei'ti pura iyesi'!pu to! e'to' 
airi. Esuweru amu' use'mato!, 
ipuremato' iwu' wapu ekaraka'pu 
a'sa'muyai. 46Miripan Sises 
uki'pi'numu'pu, “Papai, iyena' si 
uya'kwartu situyai!!” ta'pu iya. Seri 
ta tupo si, iyeriku'pu miri. 

47Roman amu' soisaai ton epuru 
uya ensa' a'tai, Papa apuripitu'pu 





"23:34 34a pura iyesi turon ni ton yau'ne. 


23:30 Oseya 10:8; Isenpoikasa' 6:16 23:34 Eren 22:18 23:35 Eren 22:7 


23:36 Eren 69:21 


23:45 E'sotas 26:31-33 23:46 Eren 31:5 

iya, “Tnapai ri kuru ri ka'si, puse 
ri esi'pu miri wa ipokena' e! pe,” 
ta'pu iya. 

48 Ka'pon amu' iyamurasa' kon 
uya tanporo seri e'kupu ene'pu 
miri, miripan kon uti'pu ipan 
pe pokoi pe esii'ma. 49Tanporo 
kamoro Sises i'tunin nan 
e'soto'pi'sa' esi'pu miri te'ku'sen 
enpitu pi! innonsi'ki, uri'sami'si 
amu! ri esi'pu, iya'kiri iye'sa' kon 
nu'san Kiyarari poi. 


Sises U'na'ti'pu Isose' Uya 
(Ma'siu 27:57-61; Ma! 15:42-47; 
Isaan 19:38-42) 


50Moro ka'pon esi'pu Isose' 
itese', Konsuru pe te'sen, waku 
miri awonsi'ki ipoken te'sen 
awiron, 51Papa e'to' esa! wanni 
pe e'seporo enupikiri te'sen. Kuri 
ri esi'pu asauro'se'na iyamurasa' 
kon tonpa pe ri, e'tane to' eseru 
pi', “Ewai',” tasa! iya pura 
iyesi'pu. 52Iti'pu Roman amu! 
kopunaai, Paire' piya! Sises 
ekepu ekama'pose'na iu'na'tito' 
pe tuuya. Miripan pi', “Ewai'!,” 
ta'pu iya. 53Miripan mo'ka'pu 
iya, iwonti'pu iya epe'kena' pon 
renen tato' atu ke. Miripan 
tura'pu iya emenna' pe ti! akasa! 
uruwai' pe ya'!. 54Ekonekan 
weyu pe iyesi'pu, Sapa! nin si 
epiya'tikapu esi'pu. 

55 Uri'sami'si amu' Sises a'kiri 
iye'sa' kon nu'san Kiyarari poi 
uti'pu Isose' a'kiri. Miripan kon uya 

Sises ekepu emaika ene'pu. 56 To' 
enna'po'pu patatuse' tuuya'nokon 
ya'. Miripan kon uya a'po'na' nan 
karapa konepitu'pu Sises ekepu 
karapaimato' tuuya'nokon ike 
pe. To! nin si ereuta'pu miri Sapa! 
weyu a'tai, Main uya tasa' na'ne' 
awiri. 


Sises E'mu'sa'ka'pu 
(Ma'siu 28:1-10; Ma! 16:1-8; 
kuru nin 


Isaan 20:1-10) 
24 si suntaaka epiya'ti pe 


1 Awanakui' 
uri'sami'si amu' uya tunkoneka'pu 
kon a'po'na' nan ari esi'pu ti! 
akasa! uruwai' pe pona. 2To' uya 
ti' e'tirinkasa', ti! akasa! uruwai' pe 
apai eporo'pu, 3e'tane to! ewonsa' 
a'tai Sises ekepu pura iyesi'pu miri 
yau. 4Miripan pi! to! usenuminka 
koro'tau, ite'kwanau pura ri, asa'ron 
kon ka'pon amu' e'soto'ka'pu to' 
piyau, to' pon ton e'wei'tipitu'pu 
a'kwa pe, kamiri! kasa. 5 Tetuipitu 
kon pi! uri'sami'si amu' epeima'pu 
non pona, e'tane to' pi' ta'pu to' uya, 
“Prito' pe eke' amu! koro'tau nurinan 
warinpa auya'nokon? 6 Ipura man 
seri yau, iye'mu'sa'ka'pu man. 
Iyenu kon yau iku'ti' inekama'pu 
ipiyau'nokon tesi koro'tau Kiyarari 
po, 7 Ka'pon, Papa winon tuto' oton 
ka'pon amu' uya tumakooikenan 
kon ena' to! uya ipokapi'to' pe 
kurusu' pona, e'tane iye'mu'sa'kato' 
oton itosoruwano wii a'tai, tawon,” 
ta'pu to! iya. 8Miri eta tuuya'nokon 





23:49 Uru' 8:2-3 23:56 E'sotas 20:10, Isu'taronomi 5:14 
24:6-7 Ma'siu 16:21; 17:22-23; 20:18-19; Ma! 8:31, 9:31; 10:33-34; Uru' 9:22: 18:31-33 

“Frito' pe eke! amu! koro'tau nurinan 
warinpa auya'nokon?” (24:5) 


a'tai, to! enu ya! si iyena'pu Sises 
maimu rap. 

9Tenna'posa' kon a'tai, ti' akasa' 
uruwai' apai, 11 pan kon ipoitoru 
ton miri awonsi'ki turon kon ipoitoru 
ton pana't''pu to! uya tanporon ni 
iye'ku'sa' ru'pu ke. 10Pusamoro 
uri'sami'si amu' esi'pu miri, Meri 
Mataren, Isowana, miri awonsi'ki 
Isens san, Meri ri mari itese', miri 
awonsi'ki turon kon uri'sami'si amu! 
esi'pu to! a'kiri. 11 E'tane uri'sami'si 
amu! uya tupana'tito' kon, apuri to! 
uya pura iyesi'pu, apune pura kasi 
poken iseta pil, 12 Miri ri etane, Pi'ta 
e'mu'sa'kasa' nin si eka'tumu'pu ti! 
akasa! uruwai! pona. Te'timuikai' 
Sises ekepu ontito' ike pe isaai'pi'sa'! 








URU! 24 


ru'pu renen tato! atu ene'pu iya 
tupona ri. Miripan uti'pu, “Fri pe ri 
si iyesi'pu ko?” tai'ma.” 


Emeyas Pona To' Uti Koro'tau 
(Ma' 16:12-13) 


13Miri ri suntaaka e'sara'ti 
a'tai, asa'ron kon Sises poitoru ton 
uti esi'pu, eke iwa pata Emeyas 
tato! ka'pon amu' uya ya'. Seri 
pata esi'pu 7 mayiru e'to' airi ri 
Surusiran poi. 4 Asaurokui'ma to' 
uti esi'pu tanporo iye'ku'sa' ru'pu 
pi! Surusiran po. 15Miri ton pi! 
usauro'ni pi! to! esi koro'tau, Sises 
uyee'pu a'ko pe to! piya', miripan 
uti'pu to' a'kiri, 16e'tane Papa uya to! 
uya ito'ka'nuku namai' Sises ku'sa' 
esi'pu. 17Miripan kon ekama'po'pu 
Sises uya, “Fri pi! asaurokui'ma iuti 
kon?” ta'pu iya to! pil. 

Miripan kon e'taku'kasa' 
umaintapitu'pu, 18 miripan isakon 
Kiriyo'pas itese' uya ta'pu Sises 
pi', “Imiri riken na'ki si nai seri 
ton, Surusiran po iye'ku'sa' ru'pu 
i'tunin pe pura,” ta'pu ipi'. 

19 “Fri ton si e'kupu'pu?” ta'pu 
nin si Sises uya miri ipi'. 

“Mi ton sa'ne, Sises, Nasare' pon 
pi' iye'ku'sa' ru'pu. Pu'kena' pe 
sa'ne iyesi tukai', Papa ni'tunu, 
ka'pon amu! ri niri ni'tunu, 
merunti pe tuusauro'sen, miri 
awonsi'ki #ri ri ku'nin merunti pe. 
20Use'man nito' turawasomanin 
nan epuru ton eke ton kuru, miri 
awonsi'ki uyepuru kon amu' uya 
ituru'pu Roman amu' kopunaai 





w24:12 v. 12 pura iyesi turon ni ton yau'ne. 

URU! 24 


ena! to' uya iwito' pe iku'to' pe iya. 
Miripan pokapi'sa' to' uya kurusu' 
pona eriku'pu. 21Ina sa'ne si 
Esuweru amu' mo'ka iya ina eyaton 
non enapai tukai'! ina e'ku'sa' 
e'tane. Miri riken pe ekama tane, 
seri si osoruwau wyi iko'mankapu 
to! uya iwini'pu si'kiri. 22-23 Miri 
pona ina koro'tau te'san uri'sami'si 
amu' uya ina ewansiukapi'an ko. 
Awanakui' kuru to' uti'pu ti! akasa! 
uruwai! pe pona, e'tane itekepu 
pura iyesi'pu miri yau. Miripan 
kon uye'sa' uya ina pana'ti'pu 
inseru amu' ene'pu tuuya'nokon 
tukai'. Miripan kon uya, ‘Sises 
e'mu'sa'ka'pu man, ta'pu to! pil, 
24Miripan ina tonpa ton kanan 
utikaa'pu ti! akasa! uruwai' pe 
pona, miripan kon uya si eporo'pu 
uri'sami'si amu! uya ekama'pu 
kasa ri, Sises ene'pu to' uya pen ni 
kanan,” ta'pu iya. 

25Miripan a'tai, Sises uya 
ta'pu to! pil, “Nai pan kon 
imiri''nokon iya'kwaru punon kon 
ni, apuri auya'nokon pura kuru 
ri iyesi pu'kena' amu' nekama'pu 
te'ku'ton tukai'. 26Papa uya ri 
sa'ne iku'sa' esi'pu miri ko puse 
ri tunanumu'pu ekota'mato' pe ri. 
Miripan i'mu'sa'kasa' tuuya e'to' 
pe tapuripi'sen pe Epun po,” ta'pu 
iya. 27Miripan uya to! pi! ekama'pu 
tupi' itekare usauro'sa!' Mosi' 
numenuka'pu si'kiri te'sara'tii!, siya 
ri pu'kena' amu! numenuka'pu ri 
tupi'. 

28 To! uya si a'ko pe eke iwa 
pata epokapu esi'pu miri tuutito' 
kon ya', e'tane Sises e'kupu'pu to! 

entawon ya! pari tuuti pe itese!. 
29Miripan pi! ta'pu to! uya, “Pata 
ituki ina piyau, apune pura pata 
newarumanka'an,” ta'pu to' uya. 
Miripan kon piya! iyewomu'pu. 
30-31 Iyereuta'pu to! pokon pe 
enta'nase'na, miripan uya tenki 
ta pe Papa pi! pureti anumu'pu, 
i'kwitu'pu iya, miripan turu'pu 
iya to! ena'!. Miri a'tai, Papa 
uya to! enu a'koka'pu, miripan 
to'ka'muka'pu to! uya, miripan 
kon enu apai'ka'pu iya. 32 Miripan 
kon uya ta'pu, “Uyewan kon sa'ne 
a'pi'pitui ko asanta tau uyauro'ka 
iya 'nokon koro'tau pu'kena' amu! 
nekama'pu iye'menukasa' itekare 
pil,” ta'pu to! uya. 

33Miripan kon e'mu'sa'kasa' 
uti'pu oko pe pura ri, Surusiran 
pona. Miri yau, 11 pan kon Sises 
poitoru ton amurasa' eporo'pu to' 
uya turon kon ipoitoru ton pokon 
pe. 34Miripan kon uya pusamoro 
asa'ron kon pi! ta'pu, “I'napairi 
ri kenu' Sises e'mu'sa'kasa' man! 
Miripan ene'pu Pi'ta uya!” ta'pu 
to' uya. 

35Miripan pusamoro asa'ron 
kon uya Emeas ema tau iye'ku'sa' 
ru'pu ekama'pu kanan to! pi', 
ito'ka'nuku'pu tuuya'nokon pureti 
i'kwitu iya a'tai. 


Sises Usenpoika'pu 
Tupoitoru Ton Piya! 
(Ma'siu 28:16-20: Ma! 16:14-18: 
Isaan 20:19-23; Inkupu'pu 1:6-8) 
36Pusamoro ri si usauroku 
koro'tau miri pi', Sises 
e'soto'ka'pu to! koro'ta'. Miripan 

URU! 24 


“Uyewan kon sa'ne a'pi'pitui ko asanta tau uyauro'ka iya 'nokon koro'tau 
pu'kena' amu! nekama'pa iye'menukasa' itekare pi'!” (24:32) 


uya ta'pu to! pi!, “Miyari'nokon,” 
ta'pu iya. 

37Ipan pe to! etuipitu'pu, 
a'kwaru'pu ensa' tuuya'nokon 
pe tekamai!. 38 Miripan kon pi! 
ta'pu iya, “Tetuipi'se pura e'ti!, 
tukasimai! pura, e'mu'sa'kasa' 
apuriti', 39apune upokapitu'pu 
iyi ru'pu enti!, uyemiyatu pi! miri 
awonsi'ki u'ta pi'. Uri ri kuri ri, 
uya'kwaru'pu ensa' auya'nokon pen, 
uya'pi'ti', uri ri kuri ri. Uri kasa pe! 
tupun ke a'kwaru'pu esi pe ekama 
auya'nokon,” ta'pu iya to! pi'. 

40Seri ta tuuya a'tai, 
tupokapitu'pu i ru'pu enpoika'pu 
iya miri to! ena!” NPori' pe kuru 
tesi kon ke, “T'napai ri se esi pen 





ni seri?” ta'pu to! uya. Miripan 
kon pi' ta'pu iya, “Kiyari pe! moro 
nai enta'nan nito' ipi'?” ta'pu 
iya. 42Miripan kon uya irepa'pu 
akuse pe ikanpu'tisa' moro! ke. 
43 Miripan pi iyenta'na'pu to! enu 
airi. 

44Miripan kon pi! ta'pu Sises 
uya, Fkoro'tau'nokon sa'ne esi a'tai, 
eriku rawiri, sekamatai ipi'nokon ko 
tanporon ni Mosi' Maimu, pu'kena' 
amu' Maimu ri, Eren yau'ne 
isauro'sa' na'ne' upi' uta'ku'tito' pe 
iyesi ukatai ko,” ta'pu iya to! pi'. 

45Miripan kon uya tupi' 
iye'menukasa' itekare to'ka'nu'to' 
pe to' uya ikupu'pu, 46To' 
pi! ekama'pu iya, “Seri seri 





x24:36 Miripan uya ta'pu to! pi', “Miyari'nokon,” ta'pu iya to! pi! pura iyesi turon ni 


ton yau'ne. 


y24:40 v. 40 pura iyesi turon ni ton yau'ne. 

iye'menukasa' ru'pu: Kurai? uya 
ene! moronkato' oton, miripan 
eri'to' oton, te'mu'sa'ka ton pe 
itosoruwano wui a'tai. 47Miri 
awonsi'ki tanporon kon tupataron 
kon pi! itekare usekamato' oton 
itese' yau, makoi apai era'tin 
nito' pi! miri awonsi'ki makoi pi! 
usentu'man nito! pil, Surusiran 
po te'sara'tii! 48 Miri pe iyesi 
pil, entanti' turon kon kanan 
ipana'titanti' inene'pu kon 
pil. 49Seri pe iwa ri, ukuipunu 
usauroku'pu ennoko uya ta'pu 
ru'pu iya'kwaru ennoko uya miri 
ipiya'nokon. Miri pe iyesi pil, seri 
yau Surusiran po e'ti' Papa winon 
imeruntiru kon eporo auya'nokon 
pu'ku pona,” ta'pu iya to! pi. 


Sises Enuku'pu Epun Pona 
(Ma' 16:19-20; Inkupu'pu 1:9-11) 


50 Miri a'tai, Sises uya to' ari'pu 
Surusiran poi a'ko pe ri pata 
Pe'tani piya'!. To! uya eposa' a'tai, 
temiyatu tanunse to! purema'pu 
iya. 51 To! parema pi! iyesi koro'tau, 
to! nimi'pu iya, itanumu'pu Epun 

To! purema pi! iyesi koro'tau, 
itanumu'pu Epun pona. (24:51) 


pona." 52 Ipoitort ton e'sekunka'pu 
apurip''se'na. Miripan kon 
enna'po'pu ipan pe ri pori' pe 
esii'ma Surusiran pona. 58 Miripan 
kon esi'pu Papa apuripitu pil, inke 
ri wui kaisa ri use'man nito', 
ipureman nito' iwau! pu'ku tau. 





2:24:46 Kurai (Kiri! maimu yau), miri pe pura Me'saya (Ipuru maimu yau), asa'ri ri 


mari iyesi, Papa Nanumunu ta e'kwa pe. 
turon ni ton yau'ne. 


24:49 Inkupu'pu 1:4 


“24:51 iyenuku'pu si Epun pona pura iyesi 

Sises Ekareei 


Isaan 
Numenuka'pu 


Ekamanin 


Sises Ekareei Isaan Numenuka'pu e'menukasa' ennin nan uya apurito' pe, Sises esi 
ekamasa' ru'pu pika'tinin wanni pe, Papa Mumu, apuri tuuya'nokon wini tuuko'manto' 
kon epoto' pe to' uya (20:31). 

Ekama tupo siyaro' pe ri Papa Maimu pe Sises e'to', iye'sara'tito' wini waku itekare 
uya ekama tu'kan ni eke, Papa turawasooi e'ku'sa' ru'pu, Sises esi ekamasa' ru'pu 
pika'tinin wanni, Papa Mumu pe iyesi tukai' enpoikanin pe. Miri pikiri si i'ri enpoika- 
nin pe eke, Papa turawasooi e'ku'sa' tawon. Seri airi kareta uya ekama ka'pon amu! 
uya Sises apuri'pu, miripan kon ena'pu ipikiron kon pe, turon kon uya ri ewa'noma 
koro'tau, anapuripai pura ri niri. 13 awonsi'ki, 17 pu'ku pona isekamato' airi ita'sisa' 
kusan pe ri a'ko pe a'samutu pe tupoitoru ton pokon pe iyesi'pu ta'si ewarupiii tau, 
imaimu to! koneka pe to! pori'mapitu pe isauroku'pu re'pu kurusu' pona tupokapi'to' 
rawiron ko'mamiri yau. Iu'matu winikui'no isekama to! airi iyesi Sises a'si'pu ru'pu 
i'tupitu'pe, kurusu' pona ipokapitu'pu miri awonsi'ki iye'mu'sa'ka'pu teriku'pu apai, 
miri tupo isenpoikapitu'pu tupoitoru ton piya'. 

Isaan uya kuru ekama tiwi ri uko'man nito' epoto' Sises Kurai poro, epoto' epiya'ti 
seri pe ri kamo Sises pi! ewai! tawon nu'san, ite'ma pe, i'napairon pe miri awonsi'ki 
uko'man nito' pe iyesi pil, piya' iyepu. Isaan uya enpoikato' iwini tensen ton wii kaisa 
ri yai a'kwaru eseru ton ekamato' iya yai esi'pu, tuna, pureti, iweyu, karimeru amu! 
pa'simanin miri awonsi'ki itikan non, miri awonsi'ki kure' e! miri awonsi'ki iteperu ton. 


Iyawon Ekamanin 


Isara'tinin (1:1-18) 

Isaan Pa'tes miri awonsi'ki wapiyaro' kon Sises poitoru ton (1:19-57) 
Annau Sises e'turawasoma'pu (2:1—12:50) 

Iweyu u'matu ton Surusiran po miri awonsi'ki ipiyau (13:1—19:42) 
Itepuru e'mu'sa'kasa' miripan usenpoikapitu'pu (20:1-31) 
I'ma'kanin: Taron ni kanan isenpoika'pu Kiyarari po (21:1-25) 

ISAAN 1 


Main Ni Ena'pu Ka'pon Pe 


1Iyepiya'ti yau Main esi'pu, 
Papa piyau Main esi'!pu, Papa 

pe ri Main esi'pu. 2Miri ri esi'pu 
iyepiya'ti pe Papa piyau. 

3Tanporon ni ekoneka'pu iporo; 
iri ri ekonekasa' pura iyesi ipura 
iye'tane. 4Uko'man nito' esi iyau," 
uko'man nito' esi ka'pon amu! 
weyu pe. 5Miri iweyu e'wei'ti'pu 
ewarupi yau, e'tane ewarupi uya 
ito'ka'nuku'pu pen.” 

6Moro ka'pon esi'pu Papa 
nennoko'pu, Isaan itese'!. 7Kuri ri 
uyee'pu iweyu enpoikai' tanporon 
kon uya apurito' pe tuporo. 8 Iweyu 
pe iyesi'pu pen, e'tane iweyu 
ekamanin pe enno'sa' pe iyesi'pu. 

9Miri esi'pu i'mapairon iweyu, 
tanporon kon ka'pon amu' non pon 
kon wei'tinin pe iyepu esi'pu. 

10Non po iyesi'pu, non ni 
ekonekasa' e'tane iporo, e'tane 
non pon kon uya iltu pura iyesi'pu. 
11 Tatonpa ton piya! iyee'pu, e'tane 
itonpa ton uya isanoma'pu pen. 
12E'tane kamoro tusanomanin 
nu'san, tapurinin nu'san repasa' 
iya merunti ke, Papa munki pe to' 
enato' pe. 13Mure amu', entu eseru 
yau iyentusa' kon pen, ipun eseru 
awiri pen, warawo' eseru awiri pen 
ni niri, etane Papa iwano' pe kuru. 

14 Miri Main enasa' esi'pu ka'pon 
pe, miripan uko'mamu'pu ina 
piyau. Ina uya a'kwa ene'pu, tikin 
nan nu'kwi kuru ri imu a'kwarii, 
Ikuipunu wini iye'sa', eke pe ri 
waku nonkasa'! miri awonsi'ki 
iinapairon esa! pe. 

15Isaan uya ekama'pu eke 
pe tuuki'pi'munse, “Puse ri si 
kuri ri unekama'pu, ‘Kuri ri si 
uye'ma'pu tau tuuye'ton esi miri 
eke uyentaino, penaro' uwapiyaro' 
ru'pu ri, ” ta'pu iya. 

16 Fke pe waku nonkasa' esa' pe 
e'ni wini waku ke upuremasa' iya 
'Inokon eporo ise'ma'pu tau'ne ri.” 
17Main e'turu'pu Mosi' poro, e'tane 
waku nonkasa'! miri awonsi'ki 
iinapairon uyee'pu Sises Kurai 
poro. 18inu' uya Papa ensa' pura 
iyesi; tikin nan kuru ri Papa Mumu, 
tukuipunu enau te'sen kuri ri uya 
riken enpoikasa' i'tuto' pe. 


Isaan Pa'tes Uya 
Kurai Pen Uri Ta'pu 
(Ma'siu 3:1-12; Ma! 1:1-8; 
tru! 3:1-18) 


19Seri esi Isaan maimu 
ru'pu, Esuweru amu' epuru ton 
Surusiran pon kon uya Esuweru 
amu! use'mato' turawasomanin 
nan miri awonsi'ki Ripai amu' 
enno'sa' Isaan ekama'pose'na 





41:4 Uko'man nito' esi iyau, miri pe pura, Fri ri ekonekasa' pura iyesi ipura iye'tane, 


apune pura uko'man nito' esi pi! iyau 
pura, ewarupi esi'pu pen itentai. 


b1:5 ewarupi uya ito'ka'nuku'pu pen, miri pe 
1:16 eposa'nokon si'kiri ri waku ton eporo ise'ma'pu 


tau'ne ri; miri pe pura, eposa'nokon waka ton turon ni ton ensimapitu iya ke isipata'pu 


ya'ne waka ton ke. 


1:6 Ma'siu 3:1; Ma' 1:4, Uru' 3:1-2 

a'taino, inu! pe iwesi tukai'. 
20 Iye'wapu'ti'pa pen, e'tane 
isekama'pu, “Kurail pen uri,” 
tukai'. 

21To' uya ekama'po'py, “Inu! pe 
ken iwesi? Iraisa pe'?” ta'pu to! 
uya. 

“Kane,” ta'pu iya. 

“Pu'kena' kati?” “ ta'pu to' uya. 

“Kane,” ta'pu iya. 

22Miripan kon uya ta'pu ipi', 
“mul! pe ken iwesi, ina enno'nin 
nu'san pi! ina uya ekamato' pe. 
mul pe iwesi ta auya ken?” ta'pu 
to' uya. 

23Isaan uya eiku'pu pu'kena' 
Aisaya maimu yai, “Uri kuri ri 
rimono' tau ka'pon uk#'pi'nunpitu, 
“To'sa ri Itepuru e'ma ikonekati',” 
tawon,” ta'pu iya. 

24Kamoro esi'pu tutonpa kon 
enno'sa' Pari'si amu! uya pe. 25To' 
uya ekama'po'pu, “Fri pe ken 
iyesi pil imiri uya to! pa'taisima, 
Kurai pe pura ri, Iraisa pe pura 
ri, pu'kena' pe pura ri iwe'tane?” 
ta'pu to! uya. 

26Isaan uya to! eiku'pu, “Uri uya 
to! pa'taisima tuna ke. E'tane moro 
man i#koro'tau'nokon, ini'tunu 
kon pen. 27Kuri ri esi tuuye'sen 
uye'ma'pu pe, isapatooi euka uya 
pokena' pen ni,” ta'pu iya. 

28 Seri ton e'kupu'pu Pe'tani pata 
yau, Isotan tuna ratoi po, Isaan uya 
ka'pon amu' pa'taisimato' airi. 





ISAAN 1 


Sises, Papa Iwano' 
Karimeru Mure 


29Miri ema'sa' yau, Isaan uya 
Sises uyepu tekare pi! ene'pu, 
miripan uya ta'pu, “Puse ri si 
Papa iwano' karimeru mure, non 
makooi mo'kanin! 30Puse ri si kuri 
ri unekama'pu, “Uye'ma'pu tau 
ka'pon uyepu eke kuru uyentaino, 
penaro' uwapiyaro' rulpu ri, 
ukataine'. 31 Uri uya ri kuri ri i'tusa' 
pura iyesi, inu! pe iyesi tukai!, 
e'tane uye'sa' na'ne' esi pa'taisiman 
nise'na tuna ke Esuweru amu! ena! 
enpoika pe,” ta'pu iya. 

32 Miri a'tai Isaan uya se 
ekama'pu: “Iya'kwaru u'ti ene'pu 
uya Epun poi wako'wa kasa, 
miripan uta'si'pu ipona. 38I'tu 
uya pura ri mari iyesi'pu. E'tane 
uyenno'nin n#'pu pa'taisimanin 
pe tuna ke uya uyauro'kasa' esi'pu, 
“Inu! ri pona Iya'kwaru uyepu ene 
auya a'tai, uta'si ri niri ipo te'ton 
pe, kuri ri si kuri ri Waku A'kwaru 
ke pa'taisimanin,' ta'pu iya. 
34Unene'pu si ekama uya, puse ri 
si esi Papa Mumu pe,” ta'pu Isaan 
uya. 


Wapiyaro' Kon 
Sises Poitoru Ton 
35Miri ema'sa' yau, miri yau 
ri mari Isaan esi'pu, asa'ron kon 
tupoitoru ton pokon pe. 36Sises 





41:20 Kurai (Kiri! maimu), miri pe pura Me'saya (Ipuru maimu), Papa Nanuma'pu ta 


e'kwa pe, v. 25, 41 yau niri. 
ekare'tise tasa' ru'pt ipi'. 


1:21 Mara'kai 4:5 


e1:21 Pu'kena'—Tauye'ton, twuye'sen Me'saya 
f1:23 Aisaya 40:3 (LXX) 


1:21 Isu'taronomi 18:15-18, Saira! 48:10-11 

“Puse ri si Papa iwano' karimeru mure, non makooi mo'kanin!” (1:29) 


usari uya tentaka kon ensa' tuuya 
a'tai, “Puse ri si Papa iwano' 
karimeru mure!” ta'pu iya. 

37Asa'ron kon ipoitoru ton uya 
isauroku etasa' a'tai, to' uya Sises 
e'ma'puka'pu. 

38 Miri a'tai, Sises era'tisa' uya 
te'ma'puka to! uya ene'pu. “Fri 
warinpa auya'nokon?” ta'pu iya to! 
pi'. 

“Rapai (Ti'sa ta e'kwa pe), nai 
airi apata'se' esi?” ta'pu to! uya. 

39“Entanu'ti!,” ta'pu iya to! 
pil. To! uti'pu ipata'se' ense'na. 
Ipiyau to' uko'mamu'pu miri wui 
a'tai, apune pura pata uko'mansa' 





esi'pu (4 a'kura' e'to' airi pata 
esi'pu). 

40Isakon, Isaan usauroku 
etanin nu'pu, Sises e'ma'pukanin 
neu'pu esi!pu Anturu, Saiman 
Pi'ta akon. 4 Wapiya kuru turui 
Saiman warinpai' it'pu, miripan 
uya ta'pu ipi', “Ina uya Me'saya 
eposa' man, Kurai tato! ipi!,” ta'pu 
iya. 
42 Miripan uya Sises piya! 
inee'pu. Sises uya ene'pu, 
miripan uya ta'p# ipi', “Imiri kuri 
ri Saiman, Isaan mu, Ke'pass pe 
iyesa'to' oton (Ti! ta e'kwa pe),” 
ta'pu iya. 





21:42 Ke'pas (Arami' maimu yau), miri pe pura Pi'ta (Kiri! maimu yau), asa'ri ri mari 


esi ti! ta e'kwa pe. 

Sises Uya Piri' Miri Awonsi'ki 
Na'taniyeru Ki'ma'pu 


43Miri ema'sa' yau, Sises 
ekoneka'pu Kiyarari pona tuutito' 
pe. Piri' eporo'pu iya, ta'pu iya 
ipi', “Upikiri isi'ki.” 44Piri' esi'pu 
Pe'saita winon, Anturu miri 
awonsi'ki Pi'ta pata'se' winon pe. 

45Piri' uya Na'taniyeru eporo'pu, 
ta'pu iya ipi', “Mosi' numenuka'pu 
Main yau, pu'kena' ton ni niri 
numenuka'pu ipi', Sises, Nasare' 
winon, Isose' mumu eposa' ina uya 
man,” ta'pu iya. 

46 Na'taniyeru uya ta'pu ipi, “Waku 
pe' epa'ka mi Nasare' poi?” ta'pu iya. 

“Apune entanu'ki,” ta'pu Piri' uya 
ipi'. 

47Sises uya Na'taniyeru uyepu 
tekare pi! ensa' a'tai, ta'pu iya 
ipi', “Apune enki, Esuweru kuru ri, 
enku'tinin pen ni,” ta'pu iya. 

48 Na'taniyeru uya ta'pu ipi, “Fri 
kasa ui'tu auya?” ta'pu iya. 

Sises uya imaimu eiku'pu, “Piri' 
uya iki'ima wapiya, pi' e! ono iwesi 
a'tai, iyene'pu uya,” ta'pu iya. 

49Na'taniyeru uya ta'pu ipi', 

“Rapai," imiri esi Papa Mumu pe, imiri 
esi Esuweru amu' Kin pe!” ta'pu iya. 
50Sises uya imaimu eiku'pu, 
“Pi' e! o'no iyene'pu uya tasa' uya 
ipi' pil ri pe! uyapuri auya? Miri 
entaino kuru ento' auya oton miri. 
51J'napairon ekama uya ipi'nokon, 
seri tupo Epun uta'koka ento' 





ISAAN 1, 2 


auya'nokon oton, Papa inseruwi 
ton u'tipitu miri awonsi'ki enu'pitu 
Ka'pon, Papa winon pona,” ta'pu 


Sises uya. 
2 1Asa'ri wui tupo moro 
temari'masan esi'pu Kena 

po, Kiyarari airi. Miri yau, Sises 
san esi'pu. 2Sises miri awonsi'ki 
ipoitoru ton ki'masa' to! uya esi'pu 
miri pona. 

3To! yuku, waain u'ma'sa' 
a'tai, isan uya, “To' yuku, waain 
u'matu'pu man,” ta'pu ipi'. 

4Sises uya eiku'pu, “Miri 
iku'ki kukai upil, ma'non. Uweyu 
e'seposa' pura ri mari man,” tukai'. 

5Isan uya nin si ta'pu miri to! 
poitoru ton pi', “Miri iku'ti' ta iya 
mtuku'tui',” ta'pu iya. 

6Esuweru amu' eseru esi'pu 
ekorukan tawon, miri to' nin si 6 
kaisaron tuna yen ton ti! ka'pi'sa' 
wai amu' esi'pu miri, eke ton 
kuru ri, 20, 30 kiyaran e'to' airi 
tuna a'sinin. 7Sises uya nin si, 
“Se ton wai amu' ipe'tipi'ti' tuna 
ke,” ta'pu miri to! poitoru ton pil, 
miripan pe'tipitu'pu to' uya ite'pi 
ton tepopi'se. 8Miri awonsi'ki nin 
si, “Imati' si, ari kon pa uta're'tin 
epuru piya',” ta'pu iya to! pi', 
miripan kon uya ari'pu itena'. 

9Miripan uya onpa'pu, tuna 
si enasa' waain pe. Itu iya pura 
iyesi'pu nai wini iye'seposa' tukai' 


Temari'masan Kena Po 





h1:49 Rapai, Ti'sa ta e'kwa pe 
1:51 Iseneses 28:12 

(e'tane to! poitoru ton uya riken 
i'tu'pu). Miripan uya warawo', 
temari'masen ki'ma'pu, 10 miripan 
uya, “Tanporon kon ni sa'ne 
wapiya waku kuru waain ekannin 
nan ko, tanporo iki'masa' kon uya 
nin si; ensika'sa' a'tai te'sen nu'kwi 
ri nin si ekamu to' uya miri. E'tane 
waku kuru ri enkurunpasa' auya 
man ko seri pu'ku pona!” ta'pu iya. 

11Seri si miri ti'tuto' ipikiri 
ku'pitu tuuya sara'ti'pu Sises 
uya Kena po, Kiyarari airi. Miri 
si tameruntiru enpoika'pu iya, 
miripan apuripu ipoitoru ton 
uya. 12Seri pata'pu pe, iu'ti'pu 
Ka'paneyan pona, tusan, takon non 
miri awonsi'ki tupoitoru ton pokon 
pe. Miri yau to! uko'mamu'pu 
aka'ne' pe ri. 


Sises Uti'pu Esuweru Amu! 
Use'mato', Ipuremato' Iwu' Ta! 
(Ma'siu 21:12-13; Ma! 11:15-17; 
tru! 19:45-46) 


13Esuweru amu! uya Itepoi 
Iti'pu Weyu Ru'pu ku'to' weyu 
e'seporo esi'pu, miri pi! Sises 
uti'pu Surusiran pona. 14Miripan 
uya, Esuweru amu! use'mato', 
ipuremato' iwu' pu'ku tau, ka'pon 
amu' uya paka amu', karimeru 
amu', wako'wa amu! kurupo'poma 
eporo'pu, purata ensimap''nin nan 
ni ereutapi'sa' esi'pu tutepuruui 
kon piyau'ne. 15Si'na' amu! 
tukonekai' to! ari'po'pi'to' tuuya 

ike pe, paka amu', karimeru 
amu! enpa'kanuku'pu iya, 
purata ensimanin nan tepuruui 
rawoipitu'pu iya, to! purataai 
turu'pitu'pu iya. 

16 Miri awonsi'ki ka'pon amu' 
wako'wa amu' kurupo'pomanin 
nan pil, “To! akanu'ti' seri tapai, 
ukuipunu iwu' ku'ku'tau kurupo'po 
pi e'niiwu' pe,” ta'pu iya. 

17Ipoitoru ton enu ya! iyee'pu 
iye'menukasa'! itekare, “Papa, 
iiwu' kuru wenai uta'kwaruka 
ukiri'nuku pi! man,” tawon. 

18Esuweru amu! epuru ton 
uyee'pu ekama'poi'!, “Fri ii'tuto' 
ipikiri kupu auya, seri ku'to' auya 
ekamanin pe?” ta'pu to! uya. 

19Sises uya to' eiku'pu, “Se Papa 
ena' use'man nito', ipureman nito' 
iwu' almorukati!, amito' pe uya 
osoruwau wai yau,” ta'pu iya. 

20“Osoruwau wui yau Si seri 
ami auya kanan?” tukai' to! uya 
ekama'po'pu. “46 kaisa ri sa'ne 
w#ipiya amisa' ru'pu seri ko,” ta'pu 
to' uya. 

21 F'tane use'man nito', ipureman 
nito' iwu' Sises nusauro'ai'ne' ipi' 
esi'pu miri tumiri pun pi! ri nin. 
22Miripan nin si e'mu'sa'kasa' 
a'tai teriku tupo, ipoitoru ton 
enu ya! iyee'pu miri, seri ta'pu 
iya ru'pu, miripan kon uya pena 
iye'menukasa' ru'pu itekare 
apuri'pu, miri awonsi'ki Sises 
maimu ru'pu. 





12:17 Eren 69:9 


2:12 Ma'siu 4:13 2:13 E'sotas 12:1-27 2:19 Ma'siu 26:61, 27:40, Ma! 14:58, 15:29 

23Sises esi koro'tau Surusiran 
po, To! Epoi Iti'pu Weyu Ru'pu 
kupu to' uya a'tai, tu'kan kon uya 
ri apuri'pu, eke Papa turawasooi 
ti'tuto! ipikiri kupu iya ene 
twuya'nokon pil, 24E'tane Sises uya 
to! apuri'pu pen, apune pura miri 
waraino kon tukai' to! iltu tuuya 
wenai. 25inu' uya ri ipana'tito' 
pura iyesi ka'pon amu' pil, apune 
pura to! ewan ni iltu iya wenai. 


Sises Uya Nekutimas Enupa 


1Moro ka'pon esi'pu 
Nekutimas itese!, Esuweru 

amu! epuru, Pari'si amu' tonpa pe 
te'sen. 2ItiIpu ewarupi nau Sises 
piya', miripan uya ta'pu ipi', “Ina 
uya ii'tu, Rapai,’ Papa nennoko'pu 
pe. mul! uya ri i'tuto' ipikiri kupu 
pura ri iyesi miri muku'ai'ne', Papa 
pura iye'tane tupiyau,” ta'pu iya. 

3Entakanoma pe Sises uya 
ekama'pu, “I'napairon ekama 
uya ipi, inu! uya ri Papa e'to' esa! 
wanni pe ene pura ri iyesi iyakon 
ite'kwa pe iyentuka'sa' pura 
te'tane,”k ta'pu iya. 

4“Nai kasa si isemo'kaka'sa' 
ri ka'pon entukapu kanan 
iyakon ite'kwa pe?” tukai' Sises 
ekama'po'pu iya. “Iyewonkapu 
poken pura ri sa'ne iyesi tusan 
ewan ya' tentuka'to' pe iyakon 
ite'kwa pe,” ta'pu iya. 

5Sises uya eiku'pu, “T'napairon 
ekama uya ipi', inu! ri epa'ka 

Papa e'to' esa! wanni pe ya! pura 
iyesi miri tentusa' a'tai riken, 
tuna miri awonsi'ki iya'kwaru ke 
iyepa'ka. 6Ka'pon entusa' miri 
tupun ke tusanon wini, e'tane 
iyentuka'sa' kanan iya'kwaru yau 
esi miri iya'kwaru winon pe ri. 
7Kisewansiukai, “Tanporo iyentu- 
kapu kon kanan miri, ta uya pi! 
ipi'. SA'setun uti miri i'se te'to' 
awiri ri. Imaimu eta auya, etane 
miri wini iyepu, miyari iti tukai' 
itu auya pura ri iyesi. Miri kasa 
tanporon kon esi miri iyentusa' kon 
iya'kwara wini,” ta'pu iya. 

9“Nai kasa si seri esi?” ta'pu 
Nekutimas uya miri pi'. 

10Sises uya eiku'pu, “Eke sa'ne 
Esuweru amu' ti'saai imiri ko, 
miri pe! e'tane seri itu auya pura 
iyesi? 11I'napairon ekama uya 
ipi', ina usauroku seri ina ni'tunu 
pil, tunene'pu kon ekama ina uya, 
e'tane ina maimu ananunpai pura 
inu! ri esi. 12 Uyapuri auya pura 
iyesi seri non pon pi' ayauro'ka tane 
uya, nai kasa ken si uyapuri auya 
Epun pon pi' ayauro'ka uya yau? 

13 “Miripan, inu! ri kanan enu'sa' 
pura iyesi Epun pona, Ka'pon, 
Papa winon niken Epun winon. 
14 Mosi' uya karukuri ka'sa' ikui pe 
iimu'sa'ka'pu yui pi! rimono' tau 
kasa ri mari, Ka'pon, Papa winon 
iimu'sa'kato' pe iyesi, 15tanporon 
kon si apurinin nan uya tiwiri ri 
uko'man nito' epoto' pe. 





13:2 Rapai, Ti'sa ta e'kwa pe, v. 26 yau niri 


k3:3 iyakon ite'kwa pe iyentuka'sa' pura 


te'tane, miri pe pura, ka! winipai iyentusa' pe niri. Apune, v. 7 kanan enki. 

16 “Ipan pe seri non pon kon 
i'nunka tuuya wenai, Papa uya tikin 
nan kuru tumu turu'pu tanporo 
apurinin nan pe te'san uma'ta 
namai', e'tane tiwiri ri uko'man 
nito' epoto' pe to! uya. 17Papa uya 
tumu enno'sa' pura iyesi seri non 
pon kon eseru aimenkanin pe, 
e'tane to! epika'tito' pe iporo. 18Inu' 
ri imu apurinin eseru aimenka pen, 
apurinin pen eseru aimenkaka'sa' ri 
nin miri, apune pura tikin nan kuru 
ri Papa Mumu apurisa' iya kasa pura. 

19“Seri kasa si Papa uya eseru 
aimenka miri: Iweyu uye'sa' non 
pona, e'tane ka'pon amu' uya 
ewarupi i'munka iweyu entai, iri pe 
teseru kon esi ke. 20Tanporon kon iri 
kupu pi! te'san uya iweyu ewarumat'ti. 
Iweyu winikui! to! uyepu pura 
iyesi, teseru kon usenpoika namai!. 
21 F'tane kuri ri i'mapairon ku'nin 
uyepu iweyu ya', waku teseru usento' 
pe Papa eseru awiri,” ta'pu Sises uya.! 


Isaan Pa'tes Usauroku Sises Pi! 


22 Seri ton tupo, tupoitoru ton 
pokon pe Sises uti'!pu Isutiya pona. 
Miri yau iko'mamu'pu epa'taisiman 
nito' kupu pi!. 

23Isaan niri esi'pu pa'taisiman 
pi' Inon yau, Sarin piyau, apune 
pura eke pe tuna esi pi! miri yau. 
Ka'pon amu! utipitu'pu ipiya' inke 
ri epa'taisimai'. 24 (Seri esi'pu miri 
Isaan turu rawiri pariki'si ta!) 

25Miri a'tai, e'sei'pi'nito' esi'pu 
Isaan poitoru ton miri awonsi'ki 
Esuweru" pokon pe ekorukan 
nito' pil. 26To' uyee'pu Isaan 
piya', ta'pu to! uya ipi', “Rapai, 
kuri ri ipiyau ne'taine' Isotan 
ratoi po mekamataine', kuri ri si 
man epa'taisiman nito' kupu pi', 
tanporon kon ka'pon amu! uyepu 
ipiya!,” ta'pu to! uya. 

27Isaan uya to' maimu eiku'pu, 


“Fri ri eporo ka'pon uya pura iyesi, 


Epun wini riken turepasa' a'tai 
eporo iya pe iyesi. 28 Imiri'nokon 
uya eta'pu, “Kurai" pen uri, iwapiya 
enno'sa' pe esi, ta'pu uya. 

29 “Temari'masen uri'san esi miri 
temari'masen warawo' iwano' pe ri. 
E'tane si ti, temarilmasen warawo' 
tonpa esi ipiyau imaimu eta pi', 
miripan esi pori! pe imaimu eta 
twuya a'tai. Miri kasa si pori' pe 
e'to' e'seposa' seri, mararon pe 
pura. 30 Eke pe iyena, aiko pe ena 
tane. 

31 “Kuri ri ka'tapai tuuye'sen 
esi miri tanporon kon entai ri, 
kuri ri non winon esi miri non 
pon pe ri, miri awonsi'ki non pi! 
niri isauroku. Kuri ri ka'tapai 
tuuye'sen esi tanporon kon entai. 
32 Tanene'pu, miri awonsi'ki 
tuneta'pu ekama iya, e'tane inu! 
uya ri imaimu apuri pura iyesi. 
33 Ine' ri i'napai ri imaimu anumu 
pi! na'ne', i'mapai ri Papa esi tukai' 





13:21 Imaimu ru'pu u'matu v. 15 airon ite'ma airi. 
"3:28 Karai (Kiri! maimu), miri pe pura Me'saya (Ipuru maimu), 

ekama iya miri. 34Kuri ri Papa 
nennoko'ptu usauroku Papa maimu 
pil, Papa uya eke pe ta'kwaru turu 
ipona tupu'ku ke pura. 35 Ikuipunu 
uya tumu i'nunka, tanporon ni 
niri tusa' iya itena'. 36 Kuri imu 
apurito' esa! pe na'ne' uya tiwiri 
ri uko'man nito' eporo, e'tane imu 
apurinin pen uya uko'man nito' 
ento! oton pen, apune pura Papa 
uya kota'man nito' uko'mamu 
ipo,”” ta'pu iya. 


Sises Uya Sameriya Pon 
Uri'san Auro'ka 


4 1Pari'si amu' uya eta'pu Sises 
uya tu'ke kuru tupoitoru 
ton eporo miri awonsi'ki to' 
pa'taisimapitu iya Isaan entai 
kuru tawon. 2Sises uya kuru inu' 
ri pa'taisimasa' pura ri iye'tane, 
ipoitoru ton uya riken ni nin ti. 
3Sises uya miri tawon etasa' a'tai, 
iyenna'po'pu Isutiya poi Kiyarari 
pona. 

4Sameriya poro itito' e'ma esi'pu. 
5Iyee'pu pata pona Sameriya pon 
Si'karu itese', innon kuru pen ni 
non Seko! nuturu'pu tumu Isose' 
ena! piyapai. 6Miri yau, Seko! 
tuna'kwaai yen esi'pu, Sises nin si 
useta'kasa' tuuti ke ri, ereuta'pu 
miri tuna yen piyau. 12 a'kura' 
pata esi'pu. 

7Sameriya pon uri'san uyee'pu 
tuna kan, miripan pil, “Uyuku tuna 

intuki,” ta'pu Sises uya. 8 (Ipoitoru 
ton uti'pu esi'pu pata pona kiyari 
ennai') 

9Miripan eiku'pu iya, “Esuweru 
pon sa'ne imiri ko, uri esi 
Sameriya pon pe. Nai kasa mairi 
uyekama'po auya iuku pi'?” ta'pu 
iya ipi'. (Esuweru amu' esi'pu 
isipusawu pokon kon pe pura.) 

10Sises uya eiku'pu, “I'tunin pe 
iwesi yau Papa e'repato' ike miri 
awonsi'ki inu! uya iyekama'po 
tukai', mekama'poi'no, miripan 
uya iwo'pa'pu nesii'no to'panu'nin 
tuna ke,” ta'pu iya. 

11 “Itepuru, ipo'ki'tii pura iyesi; 
i'inau ya'mu tuna yen esi. Nai 
yawon to'panu'nin tuna eporo 
auya? 12Utamokori kon Seko' uya 
repan nu'pt ike seri tuna yen, kuri 
ri, imunki amu! miri awonsi'ki 
itikan non ni uya tuna ensipitu'pu 
iyapai. Kuri ri entai kuru ri kati 
eke pe iwesi?” ta'pu iya. 

13Sises uya eiku'pu, “Ing! 
ri seri tuna ensinin nu'pu 
e'tuna'kiripakapu kanan miri, 
14e'tane inu! ri tuwo'pa'pu uya 
ensinin n#'p4 e'tuna'kiripa pen ni 
nin miri. Tuna iwo'pa'pu uya ike 
ena i'napaino ri i'tuna'kwaai pe ri, 
miripan uya to'pan#'nin tuna ke 
irepa, iko'manto' ike ke tiwiri ri,” 
ta'pu iya. 

15 “Itepuru, uwo'paka'ki ken 
si miri tuna ke, tuna'kiri' ke esi 





3:36 Imaimu ru'pu u'ma'to' pe nesii 30 airon ite'ma airi. 

namai', miri enta' tuna kan ni 
uyepu namai',” ta'pu iya. 

16 “Ataan'pu iki'mata iuye'kapu 
pa kanan seri ya!,” ta'pu Sises uya. 

17“Tutaan'!pu kenan pen uri,” 
ta'pu uri'san uya ipi'. 

Sises uya eiku'pu, “Ipoken ni 
ausauroku, “Tutaan'pu kenan pen 
uri, ta auya a'tai. 185 kaisaron kon 
ya! iyemari'mapi'sa'? man, kuri ri 
kanan si ipiyau me'ai'ne' ataan'pu 
kuru pen ni kanan. I'napairi ri 
iusekamasa' miri,” ta'pu Sises uya. 

19 “Itepuru, pu'kena'! pe 
kinyi'tuyai'!. 20Utamokori kon 
ipuremapitu'pu seri wu' po, e'tane 
si seri pe imirnokon Esuweru 
amu! uya Surusiran kuru miri Papa 
pil ipureman pata ta auya'nokon, 
ta'pu iya. 

21Sises uya ta'pu ipi', 
“Uyapuriki uri'san, iweyu uye'ni 
pi! man ikuipunu pi! ka'pon 
amu' ipuremato' oton pen seri 
wu' po miri pe pura Surusiran 
po ri. 22Imirinokon Sameriya 
pon kon uya iltu pura ri iyesi 
iwipuremato' kon ipi', e'tane ina 
ipurema tuni'tuna kon pil, apune 
pura epika'tin nito' uyepu Esuweru 
amu' wini. 23EF'tane iweyu uyepu, 
iye'ka'sa' ri, i'napai ri tuwipurema- 
san ipuremato' oton ikuipunu 
pil, a'kwaru yau miri awonsi'ki 
iinapairon yau. Pusamoro 
waraino kon tupi' tuwipurema- 
san warinpa ikuipunu uya miri. 


, 

24Papa esi a'kwaru pe: kamoro 
ipi' tuwipuremasan ipuremato' pe 
iyesi a'kwaru yau miri awonsi'ki 
i'mapairon yau,” ta'pu iya. 

25 Uri'san uya ta'pu ipi', “Si'tuyai', 
Me'saya” (Kurai" tato!) “uye'to' 
oton. Iye'sa' a'tai, tanporon ni 
ekamato' iya oton miri upi'nokon, 
ta'pu iya. 

26Sises uya eiku'pu, “Kuri ri ri 
uri, kuri ri ri usauro'ni pi! na'ne' 
ipokon pe,” ta'pu iya. 

27Miri a'tai ri, Sises poitoru 
ton enna'posa' uyee'pu, miripan 
kon usewansiuka'pu ipan pe ri, 
uri'san pokon pe isauroku tepose. 
E'tane inu' uya ri, “Fri i'se iwesi 
pi! auro'ka auya?” ta'pu pen ni ipi', 
miri pe pura, “Frito' pe ipokon pe 
ausauroku?” ta'pu to' uya pen ni 
Sises pil. 

28Miripan uri'san uya 
tu'tuna'kwaai yen nimi'pu, 
iyenna'po'pu pata pona, miripan 
uya ka'pon amu' pi' ta'pu miri yau, 
29 “Ka'pon entanu'ti' tanporon ni 
unku'pitu'pu ekamasa' iya upil. 
Kurai pe pe! si puse ri esi seri?” 
ta'pu iya. 30Miripan kon uti'pu 
pata apai Sises piya!. 

31 Miri koro'tau, ipoitoru ton uya 
Sises pil, “Rapai,s enta'naki,” ta'pu. 

32E'tane to! eiku'pu iya, 
“Ui'kiyari esi miri moro ini'tunu 
kon pen ni,” ta'pu iya. 

33Miripan pi' ipoitoru ton 
usekama'popitu'pu, “Inu! uya 


2 





14:18 iyemari'mapi'sa', miri pe pura, iyewipi'sa! 

ri pe! iti'kiyari nee'pu pe iyesi?” 
tukai' 

34“Ui'kiyari esi, uyenno'nin 
nu'pu maimu awiri e'to' pe 
iyesi, miri awonsi'ki iturawasooi 
i'ima'kato' uya pe iyesi inturu'pu 
iku'to' pe uya. 35Tato' sa'ne ko, 
“Asakiri'ne riken kapui e'ku'ka'sa' 
kiyari aku'pu rawiri. Ta uya 
ipi'nokon, apune waku pe umi 
amu' enpi'ti'. Kiyari aku'puka'sa', 
tanunsen pe iyenaka'sa!. 36Ka'pon, 
anumtu pi! te'sen e'ma miri, 
miripan uya kiyari amura- 
nuku tiwiri ri uko'man nito' ya! 
Miripan nin si, kuri ri ipinnin 
nd'pu miri awonsi'ki anunnin 
nu'pu epori'!mato' pe isi'kaisa 
ri. 87I'napairi ri main esi miri, 
“Tikin nan uya ipimi, turon ni 
uya anumu, tawon. 88Iyenno'sa' 
uya 'nokon kiyari aku'pusa' 
anunse'na, umi iye'turawasoma'pu 
kon pen ni yawon ya'. Turon 
kon e'turawasoma'pu miri yau, 
miripan kon turawasooi otori'pi 
nin si eporo auya'nokon,” ta'pu 
Sises uya. 


Tu'kan Kon Sameriya 
Pon Kon Uya Apuri 


39Tu'kan kon ni Sameriya pon 
kon miri pata yawon kon uya Sises 
apuripu, apune pura uri'san uya, 
“Tanporon ni unku'pitu'pu ekamasa' 
iya upil,” tasa! pil, 40 Miripan nin 
si, Sameriya pon kon uye'sa' a'tai 
nin si ipiya', to! uya ekama'po'pu 
ipan pe tupiyau'nokon iko'manto' 

pe; miri yau, Sises uko'mamu'pu 
asa'ri wii to! piyau. 41Tu'kan kon 
uya ri nin si apuri'pu miri imaimu 
etasa' tuuya'nokon pil. 

42Miripan kon uya ta'pu uri'san 
pi', “Ina si napuriyan, tasa' auya 
pi' riken pen, e'tane tiwano' kon 
pe ri etasa' tuuya'nokon pil, ina 
uya si i'tu i'napai ri kuru ri pata 
pika'tinin pe iyesi,” ta'pu to' uya. 


Sises Uya Kin Poitoru 
Pe Te'sen Mu Epi'ti 


43 Asa'ri wui ennoko tupo miri 
yau, miri tuninse Sises uti'pu 
Kiyarari pona. 44 (Sises uya ri, 
“Pu'kena' namanin pun ni ipata'se' 
yau,” tasa' esi'pu.) 45Kiyarari 
pona itisa' a'tai, miri yawon kon 
ka'pon amu' uya waku pe kuru 
ereutanuku'pu, apune pura itisa' 
kon nu'san pe to! esi'pu To! Epoi 
Iti'pu Weyu Ru'pu pi! Surusiran 
pona, miripan kon uya tanporon 
ni inkupunu ensa' esi'pu miri 
a'tai. 

46Seri riken pe Sises uya Kena, 
Kiyarari airon ka'kuranpa'pu, 
tuna koneka'pu tuuya yau waain 
pe. Miri yau, ka'pon, kin poitoru 
pe te'sen esi'pu, takuru'kenan 
imu Ka'paneyan po. 47Puse ri 
ka'pon uya Sises uye'sa' Isutiya 
poi Kiyarari pona ta etasa' a'tai, 
iti'pu ipiya' ekama'poi' itito' pe 
Ka'paneyan pona tumu epi'tii', 
teri'ka'sen ni. 

48Sises uya, “mul uya apuri 
pura ri iyesi eke Papa turawasooi 





4:44 Ma'siu 13:57, Ma! 6:4, bru! 4:24 4:45 Isaan 2:23 4:46 Isaan 2:1-11 

i'tuto! ipikiri miri awonsi'ki 
a'kwarupi'nin niken e'kupu a'tai 
apuri auya'nokon,” ta'pu. 

49Kin poitoru uya, “Itepuru, 
uya'kiri utinpai umure eriku 
rawiri,” ta'pu ipi'. 

50Sises uya, “Enta, imu ri 
uto'pamu miri,” ta'pu ipi'. 

Sises maimu tapurii' itipu. 
51Ite'matai tuuye'se, itekare ke 
ipoitoru ton uya eporo'pu. “Imu 
uto'pan ni pi! ri man!” ta'pu to! uya. 
52To' ekama'po'pu iya, iri a'kura' 
kuru tumu uto'pamu'pu tukai!, 
miripan kon uya, “Ko'mamiyau, 1 
a'kura' ko'mamu pe iye'kiii'mato' 
ereuta'pu,” ta'pu to! uya ipi'. 

58Ikwipunu uya i'tu'pu miri 
a'kura' kuru ri Sises uya, “fmu ri 
uto'pamu miri,” ta'pu ru'pu. Miri 
pi! kuri ri miri awonsi'ki tanporo 
itonpa ton ena'pu apurinin nan pe. 

54Seri seri iyakon ite'kwa pe 
eke Papa turawasooi ti'tuto' ipikiri 
kupu'pu Sises uya tuuyepu tupo 
Isutiya poi Kiyarari pona. 
1Miri tupo, Esuweru amu' 


5 enta'nato' weyu pi! Sises 
uti'pu Surusiran pona. 2Moro iyesi 
Surusiran po karimeru mura'ta airi, 
iku'pi mure'pu 5 kaisaron enkurun 
nito' itau ton esa', Ipuru amu' maimu 
yau Pe'sata tato' ipi'. 3Anpisin ton 
kuru ri takuru'kena' nan #pirinpi'sa' 
esilpu miri tau'ne, tenku'na' nan, 


Epi'tin Iku'pi Mure'pu Kau 

sekentei'pa'! nan ipu'tika'sa!' kon 
ni. (Tuna e'tukui'tukuilma enu- 
pikiri to! enuriku, Yapune pura 
isipikiri Papa inseruui u'ti iku'pi 
mure'pu ka', miripan uya tuna 
sokousokouma. Takuru'kenan si 
wapiya tautisen iku'pi mure'pu 
ka! iyesokousokouma'pu tupo 
usepi'tipitu'pu ti'tui' pura ri teparan 
kon pe te'sen apai.)' 5Miri yau 
si ka'pon esi'pu miri takuru'ke 
iko'mansa' 38 kaisa ri wwipiya. 
6Sises uya iyipirinkasa' ene'pu miri 
yau, i'tu'pu iya inke ri takuru'ke 
iko'mansa', miripan uya, “Isepi'tipai 
pe! me'an?” ta'pu ipi'. 

7Takuru'kenan uya eiku'pu, 

“Itepuru, inu! pura ri iyesi seri 

yau utunin iku'pi ka! tuna 
e'sokousokouma a'tai, iti i'se 
ru'kwi e'tane ikal, turon ni utikapu 
uwapiya,” ta'pu iya. 

8Sises uya, “E'mu'sa'ka', ayapon 
tanunse enta!” ta'pu ipi'. 9Miri a'tai 
ri isepi'ti'pu, tapon tanunse iti'pu. 
Seri e'kupu'pu miri Sapa' a'tai. 

10 Miri pi! Esuweru amu' epuru ton 
uya, “Sapa' seri, waku pe pura iyesi 
Main, Mosi' winon pona ayapon ari 
pi! me'ai'ne!,” ta'pu to! uya ipi'. 

11 To' eiku'pu iya, “Kuri uyepi'tinin 
nu'pu uya, Ayapon tanunse enta, 
tasa' upil,” ta'pu iya to! pil, 

1270! uya ekama'po'pu, “Inu' 
pe si kuri ri esi, Ayapon tanunse 
enta, tawon ipi'?” ta'pu to! uya 
ipi'. 13EF'tane kuri ri isepi'tisa' 





(5:3-4 Turon ni ton esi 3b miri awonsi'ki 4 airon ite'ma ton pura. 


5:10 Ne'imaya 13:19, Iseremaya 17:21 

rulpu uya iltu pura iyesi'pu inti! 
pe iyesi tukai', apune pura anpisin 
pe miri yau to! esi'pu, miripan kon 
koro'tawiri Sises uti'pu esi'pu. 

14Miri pata'pu pe, Sises uya 
eporo'pu use'man nito', ipureman 
nito' iwu' tau, miripan uya ta'pu 
ipi', “Apune enki, waku pe si 
iyenasa' miri. Amakooi inonkaki, 
isi kuru ri e'kupu namai' ipi' 
inonka auya pura iyesi yau,” ta'pu 
iya ipi'. 15Miripan uti'pu Esuweru 
amu' epuru ton pana'tii' Sises uya 
kenu' tepi'tisa' ka'se'na. 

16 Seri wenai, Sises ewa'noma pi! 
to! e'sara'ti'pu, apune pura usepi'tin 
ku'sa' iya pi! Sapa! a'tai. 17Sises 
uya to! eiku'pu, “Ukuipunu esi 
te'turawasomasen inke ri; uri niri 
e'turawasomato' pe iyesi,” ta'pu iya. 
18 Seri tawon uya ri Esuweru amu' 
epuru ton kupu'pu miyari ri inwipai, 
Main niken Sapa! pi! enupanin 
i'kwi'sa' iya pen, e'tane Papa esi 
tukuipunu pe kuru tasa' iya pil, seri 
wini si Papa kaisari ri iye'ku'sa' pil, 


Imu Meruntiru 


19Miri pi! Sises uya to! eiku'pu, 
“I'napairon ekama uya ipi'nokon: 
tiwano' pe iri ri kupu imu uya 
pen, tukuipunu nukupunu riken 
ensa' tuuya kupu iya, apune pura 
iri ri kupu ikuipunu uya a'tai, 
imu uya ri niri ikupu. 20Ikuipunu 
uya imu i'nunka, miripan uya 
tanporon ni tunkupunu enpoika 
itena!, Seri entaino kuru ri 
enpoika iya miri iku'to' pe iya, 

miri uya iyewansiukato' oton 
kon. 21Ikuipunu iyeri'sa' kon 
i'mu'sa'kayai'ne' nurine to! ku'ai'ne' 
kasa ri mari, imu uya nurine ri 
to! e'to' pe to! kupu, i'se te'to' ton 
ni kupu iya nurine. 22Miri riken 
pe pura, int! ri eseru aimenka 
ikuipunu uya pen. Tumu ena! 
eseru aimenkato' ike nonkasa' iya, 
23tanporon kon uya tumu namato' 
pe ikeipunu nama tuuya'nokon kasa 
ri mari. mu! uya ri imu nama pura 
iyesi yau, ikuipunu nama iya pura ri 
mari iyesi miri enno'nin nu'pu. 
24“T'napairon ekama uya 
ipi'nokon: Inu' uya ri umaimu eta 
a'tai, miri awonsi'ki uyenno'nin 
nu'pu apuri a'tai, kuri ri uya 
tiwiri uko'man nito' eposa' miri. 
Iteseru aimenkato' oton pen ni, 
iye'kwiri'ka'sa' pe ri iyesi uma'tan 
nito' apai uko'man nito' ya'. 
25“I'lnapairon ekama uya 
ipiinokon: Iweyu uye'ni pi! man, 
iye'ka'sa' ri, iyeri'sa' kon uya Papa 
Mumu maimu eta weyu, kamoro 
nin si etanin nan uko'manto' oton. 
26 Ikuipunu esi na'ne' kasa uko'man 
nito' esa! pe, miri kasa ri mari tamu 
konekasa' iya uko'man nito' esa' pe. 
27Miri awonsi'ki tumu repasa' iya 
eseru aimenka meruntiru ke, apune 
pura Ka'pon, Papa winon pe iyesi pil, 
28 “Seri pi! kisewansiukatuu, 
iweyu uye'ni pi' man tanporon kon 
iyeri'sa' kon uruwai' yawon kon 
uya imaimu eta weyu, 29miripan 
kon epa'kato' oton tzuruwasii kon 
apai: kamoro waku ku'nin nu'san 





5:18 Ipu'ketu 2:16 

e'mu'sa'kato' oton tuuko!manto'! 
kon pe, miri awonsi'ki kamoro iri 
ku'nin nu'san e'mu'sa'kato' oton 
teno'mato' kon ya'. 


Sises Eseru Ekama 


30 “Uiwano' pe iri ri kupu uya 
pura iyesi. Ka'pon eseru aimenka 
uya Papa uya uyauro'kasa' awiri. 
Miri wenai iye'to' awiri ka'pon eseru 
aimenka uya, apune pura i'se e'to' 
kupu uya kasa pura, e'tane kuri 
uyenno'nin nu'pu e'to' i'se riken. 

31“Uri pe ri uyeseru ekama uya 
a'tai, unekamanu esi tapurisen pe 
pura ri. 82Miri yau, taron ni esi 
uyekamanin i'napai ri uyekama 
iya tukai' i'tu uya. 33Isaan piya' 
amaimu kon esanon ennoko'pu 
auya'nokon, miripan uya i'napairon 
enpoika'pu. 34Ka'pon uya uyekama 
i'se etane pura ri, e'tane seri ta uya 
ipi'nokon iyepika'tisa' pe iwesi kon 
pa. 35Isaan esi'pu raan'pu tepo'tisen 
pata weyu pe kasa, miripan weyu 
yau e'pai iwesi'pu kon aka'ne' peri. 

36“E'tane upiyau uiwano' 
pe ri usekamato' esi Isaan 
uya ekama'pu na'ne' entaino. 
Turawaso unkupunu i'ma'kato' 
pe uya ukuipunu nuturu'pu, miri 
ton uya ri ekama ikuipunu uya 
uyenno'sa' tukai'!. 37 Ikuipunu 
uyenno'nin nu'pu usauro'sa' upih, 
imaimu etasa' auya'nokon pura 
iyesi, itemu' niri ensa' auya'nokon 
pura ri niri iyesi. 38 Imaimu 

ko'manuku auya'nokon pura niri 
iyesi iyewan kon yau, apune pura 
inennoko'pu apuri auya'nokon 
pura iyesi ke. 39Iye'menukasa' 
itekare pi! iusenupa kon," tiwiri 
uko'man nito' esi iyau tukai' 
iusenuminka kon pil, upi' ri si 
tuusauro'sen. 40E'tane ri, upiya! 
isi'pai pura iwesi kon iuko'manto' 
kon epose'na. 

41 “Ka'pon amu! uya ri 
uyapuripi'to' i'se esi pen. 42E'tane 
ii'tu uya 'nokon Papa i'nunkato' 
auya'nokon pura iyesi iyewan kon 
yau. 

43“Ukuipunu ese! yau uye'sa' 
e'tane uyereutanu'sa' auya'nokon 
pura iyesi. E'tane turon ni uye'sa' 
a'tai tese' yau, kuri ri ereuta- 
nuku auya'nokon miri. 44Fri 
tukai' apuri auya'nokon itonpa 
kon wini ayapuripi'to' kon eponin 
nan pe esii'ma, etane iri ri kupu 
auya'nokon pura iyesi ayapuripi'to' 
kon eporo kon pa tikin nan ni Papa 
wini tuuye'sen? 

45“Kisenuminkatuu uri uya 
ikuipunu ena! iyeseru'ti kon tukai', 
Mosi' riken kuri ri iyeseru'tinin 
kon, kuri ri anapuri'pu kon. 
46 Mosi' apurisa' auya'nokon pe 
iyesi yau, uyapurisa' auya'nokon 
niri nesii'no, apune pura uri 
pi! imenukasa' iya. 47E'tane 
inmenuka'pu apuri auya'nokon 
pura iyesi pil, ri tukai' umaimu 
apuri auya'nokon?” ta'pu iya. 





“5:39 iusenupa kon, miri pe pura, iusenupati' waku pe 


5:29 Taniyeru 12:2 5:33 Isaan 1:19-27, 3:27-30 

5,000 Kaisaron Kon Eweku 
Sises Uya 
(Ma'siu 14:13-21; 
Ma! 6:30-44; Uru' 9:10-17) 


6 1Seri pata'pu pe, Sises 
enna'po'pu parau ku'piri 
Kiyarari (parau ku'piri Taipiriyas 
tato' ri mari) ratoi pona. 2Anpisin 
uya kuru ri e'ma'puka'pu, apune 
pura ti'tuto' ipikiri ku'sa' iya pi! 
takuru'kena' nan pil, 3Sises enuku'pu 
i'kuru pona, miripan ereuta'pu 
tupoitoru ton pokon pe. 4To' Epoi 
Iti'pu Weyu Ru'pu, Esuweru amu! 
nukupunu e'seporo esi'pu. 

5Sises uya tenu tusa' a'tai, 
anpisin pe kuru ri ka'pon amu' 
uyepu ene'pu iya tekare pil, ta'pu 
iya Piri' pi', “Nai yau pureti enna 
pusamoro ka'pon amu' ni'ton?” 
ta'pu iya. 6(Seri ta'pu iya Piri' 
i'tupitu pe ri, tunkupunu pe 
te'sen i'tukapui'ma ri.) 7Piri' uya 
eiku'pu, “8 kaisaron kapui yau 
e'turawasoman nisa! epe'pu" uya 
eke pe kiyari enna pura ri iyesi 
miri to! nonpa ton nu'kwi ri mara 
ri,” ta'pu iya. 

8Ipoitoru ton tonpa pe te'sen, 
Anturu, Saiman Pi'ta akon uya 
ta'pu ipi!, 9“Miri yau warawo' 
mure man, 5 kaisa ri pureti miri 
awonsi'ki asa'ron kon aiko ton 
moro! amu' esi ipiyau. Miri e'tane 
iri pu'ku pona iti tu'kan kon 
eweku pi'?” ta'pu iya. 

10“Ka'pon amu' ereutato' pe 
iku'ti,” ta'pu Sises uya. (Miri 
yau, wana' e'kwa pe pata esi'pu.) 
5,000 kaisaron kon ka'pon amu' 
ereutapitu'pu. 11 Sises uya pureti 
anumu'pu, miri awonsi'ki tenki 
ta'pu iya, miri awonsi'ki itupitu'pu 
iya iyereutasa' kon ka'pon amu! 
ena! Miri kasa ri mari moro! amu! 
kupu'pu iya. 

12 To' a'wetapi'sa' a'tai, Sises uya 
ta'pu tupoitoru ton pil, “Ipu'ku 
ru'pu ton amuranu'ti!, itonpa'pu 
uma'ta namai',” ta'pu iya. 13Miri, 
to! uta're'tiipu tonpa'pu amura- 
nuku'pu to! uya 12 kaisa ri 
pa'siki'ti amu' tupe! ke'ne. 

14Miri a'tai, ka'pon amu' seri 
eke Papa turawasooi i'tuto' ipikiri 
e'kupu ennin nu'san uya ta'pu, 
“I'napai ri kuru ri puse ri esi 
Pu'kena'" tuuye'ton ta'pu ipi' pe,” 
ta'pu to' uya. 15Sises uya to' uya 
tanumu tumiri ta'kwarukai' kin pe, 
tukai' i'tusa' a'tai, iti'pu tikin sari 
i'kuru pona. 


Sises Usari Tuna Puro'po 
(Ma'siu 14:22-33; Ma! 6:45-52) 


16Pata uko'mansa' a'tai, 
ipoitore ton uti'pu parau ku'piri 
ka', 17miripan kon ekanwa'tisa' 
uti'pu parau ku'piri ratoi pona 
Ka'paneyan winikui!. Pata 
ewarumankaa'pu, Sises uye'sa' 
pura ri mari iye'tane to! piya!. 
18Pana' pe a'setun uyee'pu isi 





"6:7 8 kaisaron kapui yau e'turawasoman nisa! epelpu; miri pe pura, 200 kaisaron 
purata pun. Tikin ni miri purata pun esi'pu tikin ni wui e'turawasoman nisa! epe'pt, 


tenariyas itese!. 


“6:14 Pu'kena!: Apune Isaan 1:21 enki. 

“5 kaisa ri pureti miri awonsi'ki asa'ri moro! amu! esi ipiyau.” (6:9) 


pe sipa'sipa pe tuna tuku'se. 
19Ipoitoru ton utika'sa' esi'pu 
kanau yau 3 mayiru, 4 mayiru 
e'to' airi ri, miri a'tai Sises uyepu 
ene'pu to' uya tuna puro'po. A'ko 
pe kanau piya' iyepu a'tai, to' 
etuipitu'pu. 20F'tane, “Ketuipi'tuu; 
uri ri,” ta'pu Sises uya to! pil, 
21 Miri a'tai, to! uya ikanwa'ti'pu 
kanau ya', miripan kon uya pata 
teutito' kon ya! eporo'pu inke pura 
ri. 


Ka'pon Amu' Uya 
Sises Warinpa 


22 Miri ema'sa' yau, anpisin ton 
parau ku'piri ratoi po iye'ninsa' 
kon uya tikin nan niken kanau 
uti'pu i'tu'pu. To! uya i'tu'pu 





Sises uti pura iyesi'pu kanau yau 
tupoitoru ton a'kiri, ipokon pe 
pura to! uti'pu. 23Turon ni ton 
kanau amu' uyee'pu Taipiriyas 
winipai'ne, miripan e'te'kapitu'pu 
a'ko pe ka'pon amu' anpisin ton 
uya pureti iku'pu airi, Sises uya 
tenki ta tupo. 24Sises miri pe 
pura ipoitoru ton ene tuuya'nokon 
kasa pura, ka'pon amu' anpisin 
ton ekanwa'tipi'sa' kanau ton ya! 
uti'pu Ka'paneyan pona, iwarinpa 
pi'. 
Sises Uko'man Nito' A're' 

25 Ka'pon amu' uya Sises eposa' 
a'tai parau ku'piri ratoi po, ta'pu 
to! uya ipi', “Rapai,” iri a'tai seri 
ya! iuyee'pu?” ta'pu to! uya. 





x6:25 Rapai, Ti'sa ta e'kwa pe 

26Sises uya to! eiku'pu, 
“I'napairon ekama uya ipi'nokon; 
uwarinpa auya'nokon, apune pura 
eke pe ri pureti ilsa! auya'nokon 
pil i'se iwe'to' kon awiri ri, ui'tuto' 
ipikiri ku'sa' uya to'ka'nu'sa' 
auya'nokon pi! pen ni. 27Aka'nero' 
ri kiyari pi! ke'turawasomatuu, 
e'turawasomati! tiwiri ri 
iuko'manto' kon pe iku'nin kon 
kiyari pi'. Seri kiyari ke Ka'pon, 
Papa winon uya irepa kon miri. 
Papa, ikuipunu uya enpoikasa' 
iyena'nokon uri piyau merunti esi,” 
ta'pu Sises uya. 

28 Miripan kon uya ekama'po'pu, 
“Fri kuru ken kupu ina uya, Papa 
turawasooi kupu pe ta auya?” ta'pu 
to' uya. 

29Sises uya to' eiku'pu, “Se seri 
Papa turawasooi ikupu auya'nokon 
i'se iye'to'; inennoko'pu apuriti',” 
ta'pu iya. 

30To' uya eiku'pu, “Fri eke Papa 
turawasooi ii'tuto' ipikiri kupu auya 
ina nenton, ina uya ayapurito' pe? 
Fri kupu auya? 31Utamokori kon 
uya mana tato! #pitu'pu rimono' tau, 
itekare iye'menukasa' nekamayai'ne', 
“To! ni'ton pureti ke to! repapitu'pu 
iya Epun poi; tukai'”” ta'pu to! uya. 

32 “I'lnapairon ekama uya 
ipi'nokon, Mosi' uya irepa'pu kon 
na'ne' ike esi'pu Epun poino pen 
ni, ukuipunu nin kuri ri i'napairon 
Epun poino pureti ke irepanin kon. 
33Pureti, Papa nuturunu nin kuri 

ri Epun poi iu'tisa' pata repanin 
uko'man nito' ke,” ta'pu Sises uya. 

34 “Itepuru, tiwiri ri ken si seri 
pureti ke ina irepapi'ki,” ta'pu to' 
uya ipi'. 

35 “Uri ri esi uko'man nito' a're' 
pe, kuri upiya! naye'ai'ne' e'to' oton 
pen ni iwan pe, kuri uyapuri pi! 
name! e'to' oton pen ni tuna'kiri' ke. 
36 Sekamai ko ipi'nokon, uyenka'sa' 
auya'nokon e'tane uyapuri 
auya'nokon pen ni. 37Tanporon 
kon ukuipunu urepayai'ne' ike ton 
uyepu miri upiya', inu! ri upiya! 
tuuye'sen nurunpa uya pura ri 
iyesi, 38 apune pura uye'sa' seri 
Epun poi uyenno'nin nu'pu eseru 
ku'se'na, uyeseru ku'se'na pen. 
39Kuri uyenno'nin nu'pu esi se 
kupu uya i'se; kamo urepa'pu iya 
ike ton nonka uya i'se pura iyesi, 
e'tane tanporo to! i'mu'sa'kato' 
pe uya pata weyu u'ma'sa' a'tai. 
40Ukuipunu eseru esi tanporon 
kon imu ennin nulsan miri 
awonsi'ki apurinin nu'san uya 
tiwiri ri uko'man nito' epoto' pe; 
to! i'mu'sa'kato' pe uya pata weyu 
u'ma'sa' a'tai,” ta'pu iya. 

4 Esuweru amu' e'sara'ti'pu ipi' 
entarun ni pil, apune pura, “Uri 
kuri ri pureti Epun poi iu'tisa!,” ta 
iya pil. 42Miripan kon uya, “Sises 
sa'ne puse ri ko, Isose' mu, pen 
pe'? Ikuipunu miri awonsi'ki isan 
uni'tunu kon. Nai kasa, “Epun poi 
u'tisa', ta iya nin si?” ta'pu to! uya. 





76:31 E'sotas 16:4-15; Eren 78:24, Ipu'ketu 16:20-21. 

43Sises uya to! eiku'pu, 
“Iyentarunto' kon e'paka'nu'ti'. 44 Inu' 
ri uyepu pura iyesi miri upiya! 
ikuipunu, uyenno'nin nu'pu uya 
riken iki'ma a'tai upiya' iyepu ri, 
miripan i'mu'sa'kato' uya oton pata 
weyu u'ma'sa' a'tai. 45Pu'kena' amu! 
uya imenukasa', “Tanporon kon ni 
ka'pon amu' enupato' oton Papa 
uya, tawon.? Miri pil, tanporon 
kon ikuipunu maimu etanin nan 
miri awonsi'ki iwini tzusenupasan 
uyepu upiya'. 46 Seri uya, int! uya ri 
ikuipunu ene'pu ta pen; kuri Papa 
winon uya riken ikuipunu ene'pu. 
47T'napairon ekama uya ipi'nokon, 
kuri apuripi' na'ne' uya tiwiri ri 
uko'man nito' eposa'. 48 Uko'man 
nito' a're' pureti pe esi. 49 Atamokori 
kon amu' uya mana tato' #pitu'pu 
rimono' tau, e'tane to' eri'pitu'pu. 
50F'tane seri nin si pureti Epun poi 
ju'tisa' indu! ri nin nu'pu eriku pen 
ni nin. 51To'panu'nin pureti pe esi, 
Epun poi iu'tisa!. Inu' uya ri seri 
pureti #sa' yau, iko'manto' oton ni 
tiwiri ri. Pureti seri upun, untuton 
pata uya uko'man nito' epoto' pe, 
ta'pu iya. 

52Seri uya isi pe Esuweru amu' 
e'sei'pitu tiwano' kon pe sara'ti'pu. 
“Nai kasa tupun ke uya're'ti iya 
'nokon?” ta'pu to! uya. 

53Sises uya to! eiku'pu, 
“I'napairon ekama uya ipi'nokon, 
Ka'pon, Papa winon pun pi! 
auta're'tisa' kon pura iyesi yau, 
imunu ri ensisa' auya'nokon pura 
iyesi yau, uko'man nito' pura ri 


H 

iyesi miri ayau'nokon. 54inu' ri 
upun pi! twuta're'tisen, umanu 
ensinin uya tiwiri ri uko'man nito' 
eposa' miri, miripan i'mu'sa'kato' 
uya oton pata weyu u'ma'sa' 
a'tai. 55Upun esi pi! i'napairon 
kuru kiyari pe, umunu niri 
i'napairon tensisen pe. 56Upun pi! 
twuta're'tisen ni, umung ensinin 
ni uko'mamu miri uyau, iyau 
niri uko'mamu. 57Tuuko'mansen 
ikuipunu uya uyenno'sa', kuri 
ri uriya' uko'mamu ri mari. 
Miri kasa ri, upi' twuta're'tisen 
uko'mamu miri uri uriya'. 58Se 
si esi pareti Epun poi iu'tisa'. Iku 
tupo atamokori kon amu' eriku'pu 
nane! waraino pen. Kuri seri i'nin 
uko'manto' oton tiwiri ri,” ta'pu 
Sises uya. 59Sises uya seri ta'pu 
Esuweru amu' usenupato' iwu' tau 
to! enupa twuya a'tai Ka'paneyan po. 


Tu'kan Kon Iya'kiron 
Kon Uya Sises Nimi 


60Seri etasa' tuuya'nokon 
a'tai, tu'kan kon ipoitoru ton uya, 
“Salman pe kuru se usenupan nito' 
man. ng! uya ri seri anume?” ta'pu. 

6linu' uya tupana'tii' pura ri, 
Sises uya tupoitoru ton entarumu 
seri pil i'tusa' esi'pu, miripan uya 
ta'pu to! pil, “E'nonkapai na'ki seri 
iku'atuu? 62F'ri pe iyesi Ka'pon, 
Papa winon enuku ene auya'nokon 
a'tai wapiya tesi'!pu ya'? 63 Papa 
A'kwaru uya uko'man nito' turu, 
se pe ri nin ka'pon meruntire esi 
miri. Main ton ayauro'kasa' uya 





26:45 Aisaya 54:13 

ISAAN 6, 7 





Sises uya seri ta'pu Esuweru amu! usenupato' iwu' tau 
to' enupa tuuya a'tai Ka'paneyan po. (6:59) 


'nokon na'ne' ike esi, a'kwaru 
wanni miri awonsi'ki uko'man 
nito' ku'nin. 64Miri e'tane moro 
man itonpa kon amu' apurinin nan 
pen,” ta'pu iya. Sises uya i'tusa' 
esi'pu iyepiya'ti'pu si'kiri, apurinin 
nan pen miri awonsi'ki teparanka 
ton. 65Miripan uya ta'pu, “Seri 
pi! sa'ne si kanyauro'kata'tui ko: 
inu! ri uyepu pura iyesi upiya! 
ikuipunu uya riken iye'ku'to' pe 
iku'sa' a'tai iyepu,” ta'pu iya. 

66 Miri wui awonsi'ki, tu'kan 
kon ni ipikiri twutisan enna'po'pt, 
iya'kiri to' uti pura. 

67Miripan pi! Sises uya ta'pu 
12 kaisaron kon tupoitoru ton pi', 

“Imiri'nokon si, e'nonkapai ri mari 
na'ki me'atuu?” ta'pu iya to! pi'. 





68Saiman Pita uya eiku'pu, 
“Uyepuru, inu! piya! niri ina uti? 
Ipiyau sa'ne Main esi miri ko, tiwiri 
ri uko'man nito' pe ku'nin. 69Ina uya 
itu miri awonsi'ki ina uya apuri imiri 
esi Waku, Papa iwano',” ta'pu iya. 
70Sises uya eiku'pu, “12 kaisaron 
kon pe' imiri'nokon anunnin nu'pu 
pen uri? Miri e'tane, itonpa kon esi 
makoi pe!” ta'pu iya. 71 (Isutas pi! 
isauroku'pu, Saiman Eskariya' mu pi, 
12 kaisaron kon tonpa pe ri esii'ma, 
Isutas uya teparankato' oton pi!) 
7 1Miri tupo, Sises esi'pu 
upinin ni pi' Kiyarari awiri. 
Isutiya pona itipai pura iyesi'pu, 
apune pura Esuweru amu' epuru 


Sises Uti Surusiran Pona 





6:63 Ipu'ketu 9:13-18 6:69 Ma'siu 16:16, Ma! 8:29, Uru! 9:20 

ton esi pi! tuwini i'se miri yau. 
2 Tuusiwutuntipi'se Esuweru amu' 
nukupunu weyu e'seporo esi'pu. 
3Miri pi' si, iyakon non uya ta'pu 
Sises pi', “Seri tuninse, Isutiya 
pona enta, ipoitoru ton uya eke 
Papa turawasooi kupu auya ento! 
pe. 4ina' uya ri tunkupunu tu- 
turawasooi onamu pura ri iyesi 
miri ti'tu i'se emi yau. Seri ton 
amu' kupu auya pil, tiwi tanporon 
pata ii'tui',” ta'pu to! uya. SIyakon 
non uya ri niri apuri pura iyesi'pu. 

6Sises uya ta'pu to' pi', “Uweyu 
pe kuru te'sen e'seposa' pura iyesi. 
Iweyu kon nin esi miri ti'tui' pura 
ri. 7Pata uya iyewaruma'ti kon 
pura iyesi, etane uyewaruma'ti iya, 
apune pura iri pe iyeseru man ta 
uya pi! tapi! 8Entanti' tuku'sen ya! 
Miri ya! nin uti pura man," apune 
pura uweyu pe kuru te'sen e'seposa' 
pura iyesi pil,” ta'pu iya to! pil. 9Seri 
ta tupo, Kiyarari po iye'nim''pu. 


Sises Tuusiwutuntip''se 
Tuku'sen Yau 


10Takon non uti!pu tuku'sen 
ya! tupo, Sises ri niri si utikaa'pu, 
e'tane ama'ai ri nin iti'pu, eke pe 
ti'tui' pen. 11 Esuweru amu' epuru 
ton uya iwarinpa esi'pu tuku'sen 
yau. “Nai kuri si?” ta'pu to! uya. 

12 Mi awiri ri anpisin koro'tawiri 
etarerun ni pi! to! esi'!pu ipi'. 
“Waku kuru sa'ne,” ta'pu turon kon 
ka'pon amu' uya. 

” 


“Kane,” ta'pu turon kon uya, 
“Ka'pon amu! ri enku'ti iya,” ta'pu 
to! uya. 13F'tane eke pe annau 
to! usauroku'pu pen ipi', apune 
pura Esuweru amu' epuru ton pi! 
tenari'numu kon pil. 

14To' nukupunu e'nonkakapu 
iwa koro'tau ri, Sises ewomu'pu 
Esuweru amu! use'mato', 
ipuremato' iwu' tal, miripan 
e'sara'ti'pu to! enupa pil. 15Esuweru 
amu' epuru ton usewansiuka'pu 
ipan pe ri, miripan kon uya ta'pu, 

“Nai kasa puse ri uya eke pe ri iltu, 
uriinokon kasa enupasa' kasa ri?” 
ta'pu to' uya. 

16Sises uya to' eiku'pu, 

“Iyenupato' kon uya ike esi uwinon 

pen ni, etane Papa, uyenno'nin 
nu'pt wini iyepu. 17Inu' ri Papa e'to' 
i'se inku'pai na'ne' uya i'tuto' oton 
kinyenupayatui'ne' esi Papa winon 
pe miri pe pura uiwano' pe ri tukai'. 
18Ka'pon tiwano' pe ri nusauro'ai'ne' 
esi tapurito' ipikiri ri i'se, kuri 
tenno'nin nu'pu apurito' ipikiri i'se 
te'sen esi miri, usenku'tin ipi' pen 
ni. 19Mosi' uya Main ke irepa'pu 
kon, pen ni kati? E'tane tikin nan 
ni iyawiron pura ri iyesi. Fri wenai 
uwipai iwesi kon?” ta'pu iya. 

20 Ka'pon amu! anpisin ton uya 
eiku'pu, “Ene ri esi miri ayau! Inu! 
nai iwini i'se?” ta'pu to! uya. 

21 Sises uya to' eiku'pu, “Tikin 
ni eke Papa turawasooi kupu'pu 
uya, miripan pi! iusewansiuka'pu 





47:8 Uti pura man, miri pe pura, uti pura man seri a'tai. 


7:2 Ripaiti'kas 23:34, Isu'taronomi 16:13 

kon. 22Mosi' uya ayapiyonti'pu 
kon imunki kon yun pi'pi 
puturukapitu kon pa (Mosi' pen 
ni e'tane atamokori kon amu! 
uya isara'ti'pu), Sapa! a'tai si 
warawo' mure yun pi'pi puturuka 
auya'nokon. 28 Warawo' mure yun 
pi'pi si puturuka yau Sapa! a'tai, 
Mosi! maimu si e'kwitu namai!, 
iri pi! ken si upi' ausakorota 
kon ka'pon epi'tisa' uya pi! Sapa! 
a'tai? 24Kipo'po ri ka'pon eseru 
aimenkato' auya'nokon ereutanu'ti', 
i'napairon yai eseru aimenkato' 
iku'ti!,” ta'pu iya. 


Sises Pe' Esi Kurai Pe? 


25Miri a'tai, turon kon 
ka'pon amu' Surusiran pon kon 
usekama'po'pu, “Puse ri pen pe' 
iwini i'se to! na'ne'? 26 Apune enti, 
iye'nama pura ri annau isauroku, 
inu! uya iri ta pura ri ipi'. Pata 
epuru ton uya pel, Kurai? ri ta pe 
iyesi ipi'? 27E'tane sane, Kurai 
uye'sa' a'tai, inu! uya ri miri winon 
tukai' i'tuto' pura ri nin iyesi. 
E'tane i'tu'nokon miri winon pe 
tukai',” ta'pu to' uya. 

28Esuweru amu! use'mato!, 
ipuremato' iwu' tau ka'pon amu! 
enupai'ma eke pe tumaimu tuku'se 
Sises uya, “Ui'tu auya'nokon kuru 
ri si, miri winon tukai' kuru ri niri. 
E'tane sa'ne uiwano' pe uye'sa' pen, 
e'tane ri uyenno'nin nu'pu esi 
ikasima auya'nokon pokena' pen 

ni. Ini'tunu kon pen ni, 29e'tane 
uni'tunu, apune pura iwinon pe 
esi, miri awonsi'ki inennoko'pu pe 
esi,” ta'pu iya. 

30Miripan a'si i'se to! esi'pu, miri 
e'tane inu! uya ri a'pi'pitu'pu pen 
ni, apune pura iweyu e'seposa' 
pura ri mari iyesi'pu. 31E'tane 
tu'kan kon anpisin tonpa ton uya ri 
apuri'pu, miripan kon uya, “Kurai 
uye'sa'! a'tai, puse ri nuku'ai'ne' 
entai kuru niri ken pe' eke Papa 
turawasooi ti'tuto' ipikiri ku'to' iya 
oton?” ta'pu to' uya. 


Erasu Ton Ennoko'pu 
Sises A'sise'na 

32 Pari'si amu' uya seri ton pi! 
ka'pon amu' etarerumu eta'pu, 
miripan kon uya use'man nito' 
turawasomanin nan epuru ton miri 
awonsi'ki Pari'si amu' uya use'man 
nito', ipureman nito' iwu' erasu ton 
ennoko'pu Sises a'sise'na. 33 Sises 
uya ta'pu, “Ipiyau'nokon esi seri 
mara ru'kwi pari, miri awonsi'ki 
nin Si uti miri uyenno'nin nu'pu 
piya'!. 34Uwarinpato' auya'nokon 
oton e'tane uyepoto' auya'nokon 
oton pen, apune pura iyau e'ai'ne! 
ya! iuti kon pura iyesi,” ta'pu iya. 

35Esuweru amu' epuru ton 
usekama'po'pu tutonpa kon amu' 
pokon pe esii'ma, “Nai ya! mairi 
iti eporo poken pura? Kiri! amu' 
pata'se' airi kati iti Esuweru amu! 
na'ne' airi, Kiri! amu' enupai'? 





b7:26 Kurai, miri pe pura, Me'saya, v. 27, 31, 41, miri awonsi'ki 42 yau ri niri. 


7:22 Iseneses 17:10; Ripaiti'kas 12:3 7:23 Isaan 5:9 

36 “Uwarinpato' auya'nokon oton 
e'tane uyepoto' auya'nokon oton 
pen, miri awonsi'ki, Tyau e'ai'ne' 
ya! iuti kon pura iyesi, ta iya pi! 
sa'ne. Fri ta iya e'kwa pe iyesi?” 
ta'pu to! uya. 


To'panu'nin Tuna 


37Taku'sen weyu u'matu esi'pu 
ipan pe, eke pe kuru te'sen pe. 
Miri wui a'tai, Sises e'soto'kasa'! 
uya ta'pu eke pe tumaimu tuku'se, 
“mul! ri tuna'kiri' ke te'sen nuyepui 
upiya! tuyuku epose. 328Inu' 
uya ri uyapuri pe iyesi a'tai, 
iye'menukasa' itekare nikayai'ne' 
kasa ri, I'napaino ri to'panu'nin 
tuna epa'ka miri iyapai, ” ta'pu 
iya. 89Seri ta'pu Sises uya miri, 
A'kwaru pi! kamoro tapurinin 
nan pe te'san nepoton pi'. Miri 
a'tai, A'kwaru e'tusa' pura ri mari 
iyesi'pu, apune pura Sises enasa' 
pura iyesi'pu tapuripi'to' ya!. 


Ka'pon Amu' Epantakapitu'pu 


40Tu'kan kon ka'pon amu! 
anpisin koro'tawon kon uya seri 
ta iya eta'pu, miripan kon uya, 
“Puseri ri esi seri Pu'kena' pe,” 
ta'pu to' uya. 

4 Taron kon uya, “Kurai puse ri,” 
ta'pu. 

Miri e'tane turon kon uya, 
“Kurai uye'to' pura ri iyesi Kiyarari 
winipai. 42Iye'menukasa' itekare 
uya ta, Kurai e'to' pe iyesi kin Tepi' 

pa ru'pu pe, Pe'teri'en po iyentu, 
Tepi! uko'mamu'pu ru'pu yau,” 
ta'pu to! uya. 43Miri pi! si ka'pon 
amu' epantakapitu'pu kuri ri uriya'. 
44Taron kon esi'pu a'si i'se, etane 
inu! uya ri temiyatu turu'pu pen ipi'. 


Apurinin Nan Pen 
Esuweru Amu' Epuru Ton 


45Erasu ton enna'po'pu use'man 
nito' turawasomanin nan epuru 
ton miri awonsi'ki Pari'si amu' 
piya', miripan kon uya ta'pu to! pit, 

“Fri pil tune'se pura iwesi'pu kon?” 
ta'pu to! uya. 

46 Miri pi! erasu ton uya, “Ing! ri 
usauroku pura iyesi puse ri kasa,” 
ta'pu to' uya. 

47 “Iyenku'tisa' iya 'nokon kanan 
na'ki?” ta'pu Pari'si amu' uya to! 
pil, 48 “Itepuru tonpa ton ni miri 
pe pura Pari'si amu' tonpa ton ni 
uya pe! apuri tukai' mi'tuyatuu? 
49Pusamoro uya main, Mosi' winon 
iltu pura iyesi miri; miri wenai, 
Papa nupa'nuku'san pe to' esi miri,” 
ta'pu to' uya. 

50 Nekutimas esi'pu to! tonpa pe, 
wapiya ewarupi nau itisa' ru'pu 
Sises piya', 51 miripan uya, “Main 
uya, Ka'pon pil iri ta pura iyesi 
eta tupo pura ri miri awonsi'ki 
inkupu'pu eposa' pen ni e'tane, 
tasa',” ta'pu iya. 

52“Kiyarari pon ni mari pe' 
imiri? Iye'menukasa' itekare 
pi! isenupa', miri a'tai, itu auya 





“7:40 Pu'kena': apune Isaan 1:21 enki. 


7:37 Ripaiti'kas 23:36 7:38 Isi'kiyeru 47:1, Se'karaya 14:8 

miri Pu'kena' uye'to' pura ri iyesi 
Kiyarari wini,” ta'pu to! uya. 


IWapiyaro' iwa ton miri awonsi'ki 
en yawo'nan penaro' ton pari yau 
Isaan 7:53—8:11 pura iyesi.1 


58Miri a'tai, tanporon kon 
utunta'pu. 


Uri'san Iyekuma 
Koro'tau Eposa' 


8 1E'tane Sises uti'pu Are! Wupu 
pona. 2Miri emalsa! yau 
awanakui' iyenna'po'pu Esuweru 
amu' use'mato', ipuremato' iwu' 
pu'ku ta! Anpisin pe ka'pon amu' 
amtura'pu iwoi, miripan ereuta'pu 
to! enupase'na. 3Main pi! enupanin 
nan miri awonsi'ki Pari'si amu' uya 
uri'san nee'pu, iyekuma koro'tau 
tuneporo'pu kon, miripan soto'ka'pu 
to! uya tu'kan kon annau, 4miripan 
kon uya ta'pu Sises pil, “Ti'sa, puse 
ri uri'san eposa' ina uya ekuman 
pil. 5Main yau Mosi' uya ina pil tasa' 
kamoro waraino kon uri'sami'si 
am tuwisan ti! ke, tasa' iya. Fri ken 
mukayan?” ta'pu to! uya. 6Seri tukai' 
to! uya ekama'po'pu tumusunu kon 
pe eseru'tito' tuuya'nokon ipikiri pe. 

E'tane Sises e'timuika'pu, 
miripan e'sara'ti'pu non menuka 
pi! temiyatu ke. 7Tekama'popitu 
pi! ri to! e'tane, iye'mu'sa'kasa' uya 
ta'pu to! pil, “mul! ri 'koro'tawon 

kon esi yau imakooi pura, tiwi si 
asara'tii'nokon ti! ke iwini pi',” 
ta'pu iya. 8Miripan e'timuikakaa'pu 
kanan non menukai'. 

9Miri pi, kamoro etanin nu'san 
e'sara'ti!pu utipi' ni pi! tikin 
pa'ne, kiiyi' amu' wapiya, Sises 
riken tunonkai!, uri'san niken si 
e'soto'kasa' miri yau pokon pe. 
10Sises e'mu'sa'ka'pu, miripan 
uya ekama'po'pu, “Ma'non, nai 
kamo si? Inu' uya iri ta uya uya 
iyeno'masa' pura ri?” ta'pu iya. 

11 “Itepuru, inu! pura ri man, 
ta'pu iya. 

“Uri uya ri niri si iri ta pe 
iyeno'mato' pura man. Enta si, 
makoi yau iuko'manto' tunonkai',” 
ta'pu iya.“ 


, 


Sises Pata Weyu 


12Ka'pon amu! auro'kakapu 
tuuya a'tai kanan, Sises uya ta'pu, 
“Pata weyu pe esi. Inu' ri upikiri 
twuye'sen uya, uko'man nito' weyu 
eporo miri, miri awonsi'ki ewarupi 
yau isato' oton pen ni,” ta'pu iya. 

13Pari'si amu' uya ta'pu ipi', 
“Miri si iiwano' pe iusekama, 
mtkayai'ne' esi miri i'napai ri pura 
ri,” ta'pu to' uya. 

14Sises uya to! eiku'pu, “Uiwano' 
pe ri si usekama pe iyesi yau, 
ukayai'ne' nin si esi i'napairi ri, 
apune pura iwini uye'sa' ru'pu 





17:53—8:11Tu'kan ni imenukapi'sa' miri awonsi'ki pena iwa main enpoikapi'sa' yau 
seri ton pura iyesi; turon ni ton yau iyesi Isaan 21:24 pikiri; turon ni ton yau iyesi 
Uru' 21:38 pikiri; tikin nan ni imenukasa' yau iyesi Isaan 7:36 pikiri. 


8:5 Ripaiti'kas 20:10, Isu'taronomi 22:22-24 8:7 Susana 34 


8:12 Ipu'ketu 7:26, Ma'siu 5:14, Isaan 9:5 

miri awonsi'ki utito' ya! itu uya. 
E'tane nai wini uye'sa', nai ya! uti 
tukai' iltu auya'nokon pura iyesi. 
15 Ka'pon pe kuru ri eseru aimenka 
auya'nokon, inu' eseru aimenka 
uya pura nin man. 16F'tane inti! 
ri eseru aimenka uya pe iyesi 
yau, iyawiri kuru iku'sa' uya miri, 
apune pura tikin sari esi kasa pura, 
ikuipunu, uyenno'nin nu'pu pokon 
pe esi. 17fiwano' kon ni Main, 
Mosi' winon yau iye'menukasa', 
asa'ron kon ka'pon amu' uya 
ekama a'tai i'napai ri iyesi tasa'. 
18Uiwano' pe ri si usekama, turon 
ni uyekamanin kanan esi ikuipunu, 
uyenno'nin nu'pu,” ta'pu iya. 
19 Miri a'tai, to! uya ekama'po'pu, 
“Nai kuri ken si ikuipunu?” ta'pu 
to' uya. 

“Ui'tu auya'nokon pura iyesi, 
ukuipunz ri niri itu auya'nokon 
pura iyesi. Ui'tu auya'nokon yau, 
Ukuipunu ri niri mi'tutui'no,” tukai' 
to! eiku'pu iya. 20Seri ta pi! Sises 
esi'pu to! enupai'ma Esuweru amu! 
use'mato', ipuremato' iwu' pu'ku 
tau, to' use'mato' en ton pata piyau 
iwa esii'ma. E'tane inu' uya a'si'pu 
pen ni, apune pura iweyu e'seposa' 
pura iyesi pi. 


Tuti Kon Pura Iyesi 
Utiyai'ne' Ya! 


21Sises uya kanan takaa'pu to' 
pi, “Utito' oton miri. Uwarinpato' 

auya'nokon oton, e'tane amakooi kon 
yau ri auma'tato' oton kon. Tuti kon 
pura iyesi utiyai'ne' ya'!,” ta'pu iya. 

22Seri uya Esuweru amu' 
usekama'po emapu'ti'pu, “Tiwano' 
pe pe' iye'wini? Miri pi! pe', Tuti 
kon pura iyesi utiyai'ne' ya'; ta 
iya?” ta'pu to! uya. 

23E'tane miyari ri ta'pu iya, 
“Iyo'non winon pe iwesi kon, 
itepoino winon pe e'tane. Seri non 
pon kon pe iwesi kon, seri non 
pon pe pura e'tane. 24Auma'tato' 
oton kon amakooi kon yau ta'pu 
uya, kuri ri uri, ukayai'ne'” apuri 
auya'nokon pura iyesi yau, auma'ta 
kon kuru ri amakooi kon yau,” 
ta'pu iya. 

25 “Inu' pe ken iwesi?” ta'pu to! 
uya ip. 

“Misi'kiri ri sa'ne kuri ri 
ukayai'ne' ri,” tukai' Sises uya to' 
eiku'pu. 26“Eke pe ri tato! uya 
man iyeseru kon aimenka pe. 
E'tane uyenno'nin nu'pu kuru esi 
i'mapairon pe, kuri ri wini uneta'pu 
nin ekama uya non pon kon pit,” 
ta'pu iya. 

27To! uya ito'ka'muku pura 
iyesi!pu tukuipunu pi! tauro'ka 
tane iya 'nokon. 28Miripan pi! 
Sises uya ta'pu, “Ka'pon, Papa 
winon, anunsa'! auya'nokon 
a'tai ka'takui', miri a'tai ui'tuto' 
auya'nokon oton inu' pe esi tukai', 
miri awonsi'ki iri ri kupu uya pura 





“8:24 Kuri ri uri, ukayai'ne', miri pe pura, Kuri ri uri Esuweru amu' pona, ipan kuru 
waku Papa ese! pe “Yawe” esi'pu, tenpoikasen pe “Uri” tukai'. Isaan numenuka'pu 
itekare yau, “Uri” tawon apuripitu'pu Sises uya kuri ri pe tesi ekamanin pe. 


8:17 Isu'taronomi 19:15 

iyesi uiwano' pe, e'tane ikuipunu 
uya riken uyenupa'pu pi! usauroku. 
29Uyenno'nin nu'pu ri pokon pe 
esi; tikin sari unonkasa' iya pen, 
apune pura ipori'manin ku'nin pe 
esi ke,” ta'pu iya. 30Isauro'tane ri 
mari, tu'kan kon uya ri apurito' 
tuuya'nokon turu'pu ipi'. 


Epura'an Munki Amu' 


31 Esuweru amu! tapurinin nan pi! 
ta'pu Sises uya, “Iyenupato' kon uya 
pi! auta'sisa' kon yau, upoitoru ton 
pe kuru ri iwesi kon miri. 32Miri 
a'tai i'napairon i'tuto' auya'nokon 
oton, miripan uya imo'kasa' pe 
ikupu kon miri,” ta'pu iya. 

33To' uya eiku'pu, “Ina kamoro 
Epura'an payan ton, ind! ri enawon 
kon ye' pen ni. Nai kasa imo'kasa' 
pe iwe'to' oton kon ta auya?” ta'pu 
to' uya. 

34Sises uya to! eiku'pu, 

“I'napairon ekama uya ipi'nokon; 
tanporon kon numakoitayai'ne' 
nan esi makoi poitoru ton pe. 
35Ipoitoru pe te'sen esi miri 
tutonpa ton koro'tawon pen ni, 
e'tane imu riken esi miri, miri 
yawon tiwiro' e! pe ri. 36Imu 
uya imo'kasa' kon pe iyesi yau, 
imo'kasa' pe kuru ri iwesi kon miri. 
37Epura'an payan pe iwesi kon 
tukai' si'tuyai', miri ri etane uwini 
pi! iye'kamasa' kon, apune pura 

umaimu pata pura ri iwesi kon 
wenai ayau'nokon. 88 I'napairon 
ekama uya ipi'nokon, unene'pu 
ikuipunu piyau, ikuipunu kon wini 
ineta'pu kon kupu auya'nokon ni 
niri miri,” ta'pu iya. 

39 “Epura'an kuri ri ina kuipunu,” 
tukai' to' uya eiku'pu. 

“Epura'an munki pe ri ru'san 
pe iwesi kon yau, inkupu'pu 
muku'tui'no.8 40Na'ne' ri si, uwini 
pi! iye'kupu kon, ka'pon sa'ne 
i'napairon ekamanin ni ipi'nokon 
tuneta'pu Papa winon. Epura'an 
uya muku'atui'ne' waraino ku'sa' 
pura ri iyesi. Alikuipunu kon 
nekupuna ri nin kupu auya'nokon 
miri,” ta'pu iya. 

“Purau amu' ton pen ni ina, Papa 
riken kuri ri ina kuipunu,” ta'pu 
to' uya. 


Makoi Munki Ton 


42Sises uya ta'pu to! pil, 
“Papa esi yau ikuipunu kon pe, 
ui'nunkatui'no, Papa winipai uye'sa' 
pil seri ya! Uiwano' pe uye'sa' pen, 
e'tane uyenno'sa' iya. 43f'ri pe 
iyesi pi! saman pe ri umaimu esi 
ipona'nokon? Umaimu inetapai 
pura iwesi kon pi! iyesi. 44Ikuipunu 
kon, Makoi munki pe iwesi kon, 
ikuipunu kon maimu awiri e'pai 
iwesi kon. Te'wisen ye' kuri ri 
iyepiya'ti'pu si'kiri ri, tuuta'sisen 





78:38 ikuipunu kon wini ineta'pa kon kupu auya'nokon ni niri miri; miri pe pura, miri 


pe iyesi pi! ikaipunu wini ineta'pu kon iku'ti'. Apune v. 58 enki niri. 


28:39 Epura'an 


munki pe ri ru'san pe iwesi kon yau, inkupu'pu maku'tui'no, miri pe pura, Epura'an 


munki pe iwesi kon yau, inkupu'pu iku'ti'. 


8:33 Ma'siu 3:9, Uru' 3:8 

pen ni imapairon pil, imapairon 
ye! pe pura tesi pi'. Kasi pe iyesi 
a'tai, teseru pe ri te'sen kupu 
iya miri, kasi ye! pe tesi pi! miri 
awonsi'ki kasi ye! ton kuipunu pe 
tesi pi'. 45I'napairon ekama tane 
uya, uyapuri auya'nokon pura iyesi. 
46inu' ri uya tumakooi ke ui'tu? 
I'mapai ri usauroku pe iyesi yau, Fri 
pe iyesi pi' uyapuripai pura iwesi 
kon? 47Papa iwano' uya ri, Papa 
maimu eta miri. Eta auya'nokon 
pura iyesi, apune pura Papa iwano' 
pe pura iwesi kon pil,” ta'pu iya. 


Sises Usekama'pu 


48 Esuweru amu' uya eiku'pu, “Ina 
uya pe' ta pun Sameriya pon pe iwesi, 
iri alkwaru yen pe?” ta'pu to! uya. 

49 “Iri a'kwaru yen pen ni uri,” 
ta'pu Sises uya, “ukuipunu nama 
uya, e'tane unama auya'nokon pura 
iyesi. 50 Uyapuripi'to' warinpa uya 
pen, e'tane moro iyesi miri iwarinpa- 
nin; kari ri kuri ri eseru aimenkanin. 
51J'napairon ekama uya ipi'nokon, 
umaimu awiron esi yau, iyeri'to' oton 
pen ni,” ta'pu Sises uya. 

52Miri pi! Esuweru amu' uya, 

“Seri si ina uya iltu iri a'kwaru yen 
pe iwesi tukai'!! Epura'an eriku'pu, 
miri awonsi'ki pu'kena' amu! ri niri 
eriku'pu, miri e'tane si inu' ri esi 
yau umaimu awiri iyeri'to' oton 

pen ni ta auya. 53Eke pe kuru pe' 
ina kuipunu Epura'an entai iwesi? 
Iyeriku'pu, miri awonsi'ki pu'kena' 
amu! ri niri eriku'pu. Inu! pe kuru 
iye'kupu?” ta'pu to! uya. 

54Sises uya to' eiku'pu, “Uiwano' 
pe utapuripitu yau, utapuri pe pura 
ri iyesi. Ukuipunu, ina e'to' itese' pi! 
mukayatui'ne' uya nin uyapuripitu 
miri. 55J'tu tane auya'nokon pura 
ri, itu uya nin. Itunin pen uri ta 
uya yau, kasi pe esi, akasamokon, 
e'tane iltu uya, imaimu awiri niri 
esi. 56 fkuipunu kon, Epura'an esi'pu 
pori! pe uweyu ento! oton tuuya pi; 
miripan uya ensa' epori'ma'pu,” 
ta'pu iya. 

57 “50 kaisa ri pura ri iwuipiyaai 
man, miri pe! etane Epura'an ene'pu 
auya?” ta'pu Esuweru amu! uya ipi". 

58“I'napairon ekama uya 
ipi'nokon, Epura'an entu rawiri ri, uri 
esih!” ta'pu iya to! pi. 59Miri pi, ti! 
amuku'pu to' uya ipona eno'mapi'to' 
pe tuuya'nokon, e'tane Sises 
e'so'namu'pu, iti'pu Esuweru amu! 
use'mato', ipuremato' nono apai. 


Tenku'ne Te'sen Ka'pon 
Epi'ti Sises Uya 
9 1Sises usari koro'tau, tentu'pu 
si'kiri tenku'ne te'sen ka'pon 
ene'pu iya. 2Ipoitoru ton uya 
ekama'po'pu, “Rapai,' inu! uya 





18:58 Uri esi—Esuweru amu' pona, ipan kuru waku Papa ese! pe “Yawe” esi'pu, 
tenpoikasen pe “Ur?” tukai'. Isaan numenuka'pu itekare yau, “Uri” tawon apuri- 
pitu'pu Sises uya kuri ri pe tesi ekamanin pe. “Uri” miri Papa ese' “Yawe” tato' 
Esuweru amu' uya, ipan kuru waku Papa ta e'kwa pe. Apune Isaan 6:35, 8:24, 9:5, 


10:7, 11; 11:25 enki. 
8:44 Ipu'ketu 1:13, 2:24 

makoi kupu'pu—puse ri ka'pon 
uya pe', isanon uya kati, tenku'ne 
iyentu temapu'tii'?” ta'pu to! uya. 

3Sises uya to' maimu eiku'pu, 

“Puse ri ka'pon e'makoimasa' pura 

iyesi, isanon niri, e'tane Papa 
turawasooi usenpoikato' pe iyawiri 
iye'ku'sa' pe iyesi. 4Wui nai pata 
esi koro'tau, uyenno'nin nu'pu 
turawasooi ku'pai'nokon. Ewarupi 
nuye'an, int! ri e'turawasoma weyu 
pen. 5Seri non po esi koro'tau, uri 
esi non weyu pe,” ta'pu iya. 

6Seri kasa tuusauroku'pu 
tupo, non pona iyeta'ta'pu. Tawa 
koneka'pu iya eta' namanka'pu ke, 
miripan turu'pu iya ka'pon enu 
pona. 7Ta'pu iya ipi', “Ekumi'ta, 
Sairon ku'piri ka',” ta'pu iya. 
(Sairon tawon main esi miri 
Enno'sa' ta e'kwa pe.) Miri a'tai, 
iti'pu, iyekumisi'pu, iyee'pu ennin 
pe tenai". 

8Miri a'tai, itonpa ton miri 
awonsi'ki wapiya tenku'ne ennin 
nu'san uya ta'pu, “Puse ri pen 
pe! tereutai' eta'kwanun ni pi! 
nuko'manpi'taine' pen?” ta'pu. 

9Taron kon uya, “Puse ri kuri ri,” 
ta'pu. 

Turon kon uya, “Kuri ri kasa ri 
mari isene,” ta'pu. 

E'tane, “Uri ri kuri,” ta'pu iya. 

10 Miri a'tai, “Fri tukai' iyenu 
uta'kokasa'?” ta'pu to! uya ipi'. 

11 To' maimu eiku'pu iya, “Sises 
tukai' tesa'sen uya tawa koneka'pu. 
Miri tupo, uyenu pona ituru'pu iya. 
Ta'pu iya upil, “Ekumi'ta Sairon 

ku'piri ka!” Utiipu ekumi'se'na, 
miri tupo ene'pu uya,” ta'pu iya. 
12 Miri tupo ta'pu to! uya ipi', 
“Nai kuri ken si?” 
“Itu uya pura iyesi,” ta'pu iya to! 
pi'. 


Pari'si Amu' Uya Tenku'nan 
Nupu Ekama'popitu'pu 


13 Tenku'ne iko'mansa' ru'pu 
nepu'pu to! uya Pari'si amu! 
piya!. MSapa' a'tai Sises uya tawa 
koneka'pu, itenu niri a'koka'pu iya 
esi'pu. 15Miri a'tai, Pari'si amu' 
uya kanan ekama'po'pu nai kasa 
ennin pe iyenasa' tukai'. Ta'pu iya 
to! pi, “Tawa nonka'pu iya uyenu 
pona, ikumisi'pu uya, ennin pe nin 
si esi seri,” ta'pu iya. 

16 Miri a'tai, turon kon Pari'si 
amu' uya ta'pu, “Papa winon pe 
pura puse ri ka'pon esi, apune pura 
Sapa! apuri iya pura iyesi,” ta'pu 
to' uya. 

“Eri tukai' i'tuto' ipikiri kupu 
tumakooikenan ni ka'pon uya?” 
ta'pu turon kon ka'pon amu' uya, 
miripan kon epantakapitu'pu. 
17Tenku'nan pi! kanan tera'tii', “Fri 
ta auya kuri iyenu a'kokanin nu'pu 
pi?” ta'pu to! uya. 

“Pu'kena' pe iyesi 
pi'. 

18E'tane Pari'si amu! uya 
apurilpu pen tenku'ne iyesi'pu 
tukai', miripan enasa' ennin pe 
tukai', tenku'nan sanon ki'ma 
tuuya'nokon pona ri. 19To' uya to! 
ekama'po'pu, “Puse ri pe! esi imure 


1? 


ta'pu iya to' 

kon pe? Tenku'ne iyentusa' ru'pu 
tato! auya'nokon ipi'? Nai kasa ken 
si ennin pe iyenasa'?” ta'pu to! uya. 

20Isanon uya to' maimu eiku'pu, 

“Ina uya iltu puse ri esi ina mure pe, 

iyentusa' ru'pu tenku'ne. 21E'tane 
#ri tukai' ennin pe iyenasa' tukai' 
ina uya iltu pura iyesi. Inu' uya 
itenu a'kokasa' tukai' niri ina uya 
iltu pura iyesi. Ekama'poti!. Eke pe 
iyesi; tiwano' pe tuusauro'sen pe 
iyesi,” ta'pu to! uya. 

22 Seri ta'pu isanon uya, apune 
pura enari'ke' to! esi'pu Esuweru amu! 
pil, apune pura Esuweru amu' e'ku'sa' 
esi'pu inu! uya ri Karai? pe Sises esi 
tukai! ekamasa' a'tai, ipa'kato' pe 
iyesi usenupan nito' iwu' tapai tukai'. 
23Miri wenai, “Eke pe iyesi; tiwano' 
pe tuusauro'sen pe,” ta'pu isanon uya. 

24Iyakon ite'kwa pe tenku'nan 
nu'pu ka'pon ki'makaa'pu to! uya 
kanan. Ta'pu to! uya ipi, “Papa 
apuripi'kix puse ri nin itu pil ina man 
tumakooikenan pe,” ta'pu to' uya. 

25To' maimu eiku'pu iya tai'ma, 

“Tumakooi ke iyesi, miri pe pura 

imakooi pura iyesi, iltu uya pura 
iyesi, etane tikin nan ni i'tu uya, 
tenku'ne esi'pu, e'tane seri pe ene 
uya!” ta'pu iya. 

26Miri tupo kanan to' uya 
ekama'po'pu, “Fri kupu'pu iya ipi!? 
Fri tukai' iyenu a'koka'pu iya?” 

27To' maimu eiku'pu iya, 

“Ayauro'kakaa'pu uya 'nokon, etasa' 

auya'nokon pura iyesi. Fri pe iyesi 
pi! inetapai kanan iwesi kon? 
Ipoitoru ton pe niri pe' e'pai iwesi 
kon?” ta'pu iya. 

28 Miri tupo to! uya ipa'nuku'pu, 
“Imiri esi miri ipoitoru pe! Ina nin 
Mosi' poitoru ton,” tai'ma. 29 “Papa 
uya Mosi'! auro'ka'pu tukai' ina uya 
iltu, etane nai wini kuri ri uye'sa' 
tukai' ina uya iltu pura iyesi,” ta'pu 
to' uya. 

30Ka'pon uya to' maimu 
eiku'pu, “Fri pan si ti'tupi'sen 
pen ni! Nai wini iye'sa' tukai' itu 
auya'nokon pura iyesi, e'tane 
uyenu ton a'koka'pu iya. 31Papa 
uya tumakooikena' nan eta pura 
iyesi, tukai' i'tu'nokon, e'tane Papa 
uya tasa' kasa te'sen, iteseru niri 
kupui'ma eta iya. 32 Non e'sara'ti'pu 
si'kiri, isetasa' pura iyesi inu! uya 
ri tenku'ne iyentusa' ru'pu enu 
a'kokasa' tawon. 33Papa winon pe 
pura puse ri ka'pon uye'sa' a'tai, iri 
kupu iya pen,” ta'pu iya. 

34To' uya imaimu eiku'pu tai'ma 
ipi', “Makoi yau iyentu'pu! Nai kasa 
ru'kwi ina enupa i'se iwesi!” ta'pu to! 
uya. Miri tupo, to' uya enpa'ka'pu 
usenupan nito' iwu' tapai. 


Iya'kwaru Yau Tenku'ne E'ni 


35Sises uya to! uya enpa'ka'pu 
eta'pu. Eposa' tuuya a'tai, ta'pu 
iya ipi', “Ka'pon, Papa winon pe! 
mapuriyan?” ta'pu iya. 





19:22 Kurai (Kiri! maimu yau), miri pe pura Me'saya (Ipuru maimu yau), asa'ri ri 


mari iyesi, Papa Nanumunu ta e'kwa pe. 


k9:24 Papa apuripi'kis miri pe pura, Papa 


pi' Tenki ka'ki. Seri seri e'se'ne' pe ta'pu to! uya ru'pu ipi' i'napai ri isauro'to' pe. 

36Imaimu eiku'pu iya, “Itepuru, 
inu' pe iyesi?” tukai', ekama'po'pu 
iya. “Ekamaki, apurinin pe e'to' 
pe,” ta'pu iya. 

37Sises uya, “Ensa' auya miri; 
kari ri ipokon pe masauro'ai'ne!,” 
ta'pu. 

38 Ta'pu iya, “Uyepuru, ayapuri 
uya,” tai'ma iyepurema'pu ipi'. 

39Sises uya ta'pu, “Eseru 
aimenkato' wenai seri non pona 
uye'sa!' kamoro tenku'ne te'san uya 
ento' pe, miri awonsi'ki kamoro 
ennin nan enato' pe tenku'ne, 
ta'pu iya. 

40Pari'si amu' iya'kiri te'san kon 
uya seri ta iya eta'pu. Ta'pu to! uya 
ipi', “Fri? Tenku'ne niri ina esi?” 
ta'pu to! uya. 

41Sises uya ta'pu to! pi', 
“Tenku'ne iwesi kon yau, imakooi 
pura iwesi kon, e'tane ennin pe 
iye'kupu kon pil, amakooi kon yau 
ri iwesi kon. 


ri 


Karimeru Pa'simanin 
Miri Awonsi'ki Itikun Non 

1 0 1 “T'napai ri ta uya ipi'nokon; 

kari ri mura'ta awiri pura 
tewonsen karimeru amu' iwu' ta! 
e'tane turon ni wini tewonsen esi 
miri ama' e', rapumanin ni. 2E'tane 
kuri ri mura'ta awiri tewonsen 
esi miri karimeru amu' esa' pe. 
3Itena' mura'ta turawasomanin 
uya mura'ta a'koka, karimeru 
amu! uya imaimu eta. To! ese! 
ton yai karimeru amu' ki'ma iya, 
miripan kon pa'ka iya. 4Tikun 

non karimeru amu' pa'kasa' iya 
a'tai, to! wapiya iti, karimeru amu! 
uya niri e'ma'puka, imaimu i'tu to! 
uya wenai. 5Ka'karan e'ma'puka to! 
uya pura iyesi, e'tane to' apurumu 
ipiyapai, apune pura ka'kuran 
maimu i'tu to' uya pura iyesi. 
6Sises uya seri panton ekama'pu, 
e'tane to! uya ito'ka'maku pura 
iyesi'pu #ri ton pi! isauroku tukai'. 

7Miri tupo, Sises uya kanan 
ta'pu to! pil, “T'napairon ekama uya 
ipi'nokon, uri esi karimeru amu! 
mura'taai pe. 8Tanporo kamoro 
wapiya iye'sa' kon esi ama' e! ton, 
rapumanin nan pe niri, e'tane 
karimeru amu' uya to' maimu eta 
pura iyesi'pu. ?Uri esi mura'ta pe, uri 
poro int! ri ewomu a'tai, iyepika'ti. 
Iyewomu, miri awonsi'ki iyepa'ka 
niri ti'kiyari pata'se' epose'na. 10 Ama' 
e! uyepu ama'mase'na riken, miri 
awonsi'ki iwise'na, miri awonsi'ki 
ima'tanu'se'na. Uri uye'sa' uko'man 
nito' epoto' pe to! uya, eke pe kuru 
niri to' uya epoto' pe. 

11 “Uri esi waku karimeru amu! 
pa'simanin. Waku karimeru 
pa'simanin pe te'sen uya 
tuwuko'manto' nonka karimeru 
amu' iwano' pe. 12F'tane kuri ri 
te'masen pe iye'to' pe ekama'posa', 
karimeru amu' esa! pen, karimeru 
amu' esi itikun non pe pura. 
Ene kaikusi uyepu ene iya a'tai, 
karimeru amu' nimi iya. Iyainumtu, 
ene kaikusi uya to' a'si, karimeru 
amu' niri e'turu'kwa. 13 Ka'pon 
ainumu, apune pura te'masen pe 


H 





10:11 Saira! 18:13 


The New Testament in Akawaio of Guyana, 1st ed. @ 2010, Suriname Bible Society 


ISAAN 10 


iye'to' pe ekama'posa' pe tesi ke, 
aiko tawon pe pura iyesi karimeru 
amu! pil. 

14 “Uri esi waku karimeru amu! 
pa'simanin. Uikun non karimeru 
am¥' iltu uya; to! uya niri ui'tu— 
1Sukuipunu uya ui'tu na'ne' kasa, 
miri kasa ukuipunu itu uya— 
miri awonsi'ki uko'manto' nonka 
uya karimeru amu' iwano' pe. 
16 Moro turon kon karimeru amu! 
esi miri, seri yau pura ri mari. 
Kamoro niri nepu uya. To' uya 
niri umaimu eta, miri awonsi'ki 
tikin ni iten to! esi,' tikin ni niri to! 
pa'simanin esi. 17 Ukuipunu uya 
ui'munka, apune pura uko'manto' 
nonkasa' uya pil, anunka'to' pe 
uya kanan. 18Inu' ri uya imo'ka 
pura iyesi upiyapai, e'tane uri 
pe ri inonkasa' uya. Inonkato' 
merunti esi upiyau, anunka'to' 
uya ri kanan. Seri uyapiyo'mato' 
eposa' uya ukuipunu wini,” ta'pu 
iya. 

19 Seri ton main pikiri, Esuweru 
amu' kanan epantakapitu'pu. 
20Tu'kan kon uya, “Makoi esi 
ipiyau, iya'kwaru pura iyesi. Fri pe 
iyesi pil imaimu eta auya'nokon?” 
ta'pu. 

21Turon kon uya ta'pu, “Makoi 
esa! maimu ton pen ni seri. Makoi 
uya pe' tenku'nan enu a'koka 
poken nai?” ta'pu to' uya. 

Esuweru Amu' 
Apurinin Nan Pen 


22Esuweru amu! use'mato!, 
ipuremato' iw#' uta'koka'pu Weyu 
Ru'pu e'seporo'pu Surusiran po. 
Ikomi' pe pata esi weyu pe iyesi'pu. 
23Sises usari koro'tau Esuweru 
amu! use'mato', ipuremato' iwu' 
pu'ku tau, Saraman Epa'kato' Iya! 
tawiri, 24miri a'tai, Esuweru amu' 
uyee'pu iwoi. Ta'pu to! uya ipi', “Fri 
pu'ku pona ina ko'manuku auya 
usenuminkan pi'? Kurai" pe iwesi 
a'tai, waku pe ina pi! isekamaki,” 
ta'pu to' uya. 

25Sises uya to! maimu eiku'pu, 
“Ayauro'kakaa'pu uya 'nokon, e'tane 
apuri auya'nokon pura iyesi. Seri 
eke turawaso siku'ai'ne' ukuipunu 
ese! yau usauroku uiwano' pe. 
26E'tane apuri auya'nokon pura 
iyesi, apune pura uikun non 
karimeru amu' tonpa pe pura 
iwesi kon. 27Uikun non karimeru 
amu' uya umaimu eta, to' i'tu uya, 
to! uya niri uye'ma'puka. 28 Tiwiri 
ri uko'man nito' ike ke to' repa uya, 
to! uma'tato' oton pen ni, inu! uya 
to' mo'kato' oton pen uyemiyatu 
apai. 29Ukuipunu urepanin nu'pu 
kamoro ke esi eke pe tanporon kon 
entai ri." mul uya ri to! mo'ka pura 
iyesi ukuipunu piyapai. 30Ikuipunu 
ya! tikin ni ina esi,” ta'pu iya. 





110:16 to! esis miri pe pura, to! enato' oton 


m10:24 Kurai (Kiri! maimu yau), miri pe 


pura Me'saya (Ipuru maimu yau), asa'ri ri mari iyesi, Papa Nanumung ta e'kwa pe. 
"10:29 Wapiyaro' ton imenukasa' ton yau Ukuipunu nurepa'pu ike esi tanporo entaino 


pe, tawon esi. 

10:22 1 Ma'kapis 4:36 


The New Testament in Akawaio of Guyana, 1st ed. @ 2010, Suriname Bible Society 


243 


31 Miri tupo, Esuweru amu! 
uya ti' ton amuku'pu iwito! pe 
tuuya'nokon, 32e'tane Sises uya 
ta'pu to! pi, “Ikuipunu winon 
tu'kan ni eke turawaso enpoika'pu 
uya iyena'nokon. Nai wenai kuru ti' 
ke uwini i'se iwesi kon?” ta'pu iya. 

33Esuweru amu' uya imaimu 
eiku'pu, “Seri ton wenai ti' ke iwini 
i'se ina esi pen, e'tane isapema 
auya wenai. Ka'pon pe ri esii'ma 
Papa pe iye'kupu,” ta'pu to' uya. 

34Sises uya to! maimu eiku'pu, 
“Iye'menukasa' pura pe! nai Main 
yau, “Ta uya ipi'nokon papa pe'ne 
iwesi kon,” tawon? 35Papa pe'ne 
to! esa'sa' iya yau, Papa maimu 
uyee'pu nane! ipiya'! ton, Papa 
Maimu i'kwitu poken pura niri 
iyesi. 36F'ri pe ken si kuri nai, 
ikuipunu nanumu'pu tiwano' pe 
kuru, miripan enno'sa' iya oru 
pona? Frito' pe ken iri pe isapema 
pe tuusauro'sen ta auya'nokon, 
Papa Mumu uri, ta uya pi'? 37Uri 
kusapurituu, ukuipunu turawasooi 
ku'tane uya pura ri. 38 E'tane ikupu 
uya a'tai, uyapuri auya'nokon pura 
iye'tane, eke turawaso amu' kupu 
uya apurit!', iltu kon pa apuri kon 
pa niri ukuipunu esi uyau, uri 
niri esi iyau tukai'” 39Miri wenai 
kanan a'si i'se to! esi'pu, e'tane to! 
enapai iyemo'ka'pu. 

40Itiipu Isotan ratoi pona, 
Isaan uya epa'taisiman kupu'pu 
pena iwa'ne pata piya'!. Miri yau, 

iko'mamu'pu. 41 Tu'kan kon ka'pon 
amu' uyee'pu ipiya!. Ta'pu to! uya, 
“Isaan uya i'tuto' ipikiri kupu'pu 
pen, e'tane tanporon Isaan 
usauroku'pu puse pi! esi i'napai 
ri,” ta'pu to! uya. 42 Tu'kan kon uya 
Sises maimu apuri'pu miri yau. 
1 1 1 Moro takuru'kenan ka'pon 
esi'pu Urasaras itese', 

Pe'tani eke iwa pata pon, Meri miri 
awonsi'ki Mata pata'se'. 2Puse ri 
Meri, ipi na'ne' esi'pu takuru'ke, 
kari ri esi'pu Sises karapaimanin 
n#'pt, i'ta niri almunakanin nu'pu 
tunse' ke. 3Miri a'tai, ipasi ton uya 
iki'mai! tumaimu kon ennoko'pu, 
“Itepuru, ipan pe ini'nunkanu man 
takuru'ke,” tukai'. 

4Sises uya miri etasa' a'tai, ta'pu 
iya, “Seri paran uya eri'nu'ka pen ni, 
e'tane Papa meruntiru usenpoikato' 
pe, Papa Mumu apurito' pe ipikiri 
iyesi,” ta'pu iya. 5Sises uya Mata, 
itakon, miri awonsi'ki Urasaras 
imunka esi'pu. 6Takuru'ke iyesi 
tukai' etasa' tuuya a'tai, asa'ri wui 
iko'mamu'pu tesi'pu yau ri. 

7Miri tupo, tupoitoru ton pi', 
“Isutiya pona kanan utinpai'nokon,” 
ta'pu iya. 

8Ipoitoru ton uya ta'pu ipi', 
“Rapai,? pena kuru pura ri Esuweru 
amu' esi'pu iwini i'se ti! ke. Miri 
pe' e'tane miri ya' iutikapu kanan?” 
ta'pu to' uya. 


Brasaras Eri'to' 





10:34 Eren 82:6 

9Sises uya to' maimu eiku'pu, “12 
kaisa ri wui yau pata weyu pura pe! 
nai? Inu' usari a'tai wui nai ita'mo'ka 
pen, apune pura a'kwa pe non esi 
wenai. 10 F'tane ewarupi yau ka'pon 
usari a'tai, ita'mo'ka, apune pura 
a'kwa pe pura iyesi ke,” ta'pu iya. 

1 Seri ton ta tupo, ta'pu iya to! 
pil, “Utonpa kon Yrasaras e'numt, 
e'tane uti enpakase'na iye'nunto' 
apai,” ta'pu iya. 

12 Miri tupo ipoitoru ton uya 
ta'pu, “Itepuru, iye'nunsa' pe iyesi 
yau, ito'pamu ri miri,” ta'pu to! uya. 
13 Sises usauroku esi'pu iyeri'sa' pit, 
e'tane iye'numiu pi! isauroku pe to! 
uya ekama'pu. 

14 Miri a'tai nin si to! pana'tikaa'pu 
iya miri waku pe, “Urasaras eri'sa' 
kuru ri miri, tukai'. 15Pori' pe e'ai!, 
imiri'nokon pil, miri yau e'sa' pura 
iyesi pi', apuri kon pa. E'tane pura 
utinpai'nokon ipiya',” ta'pu iya. 

16Miri tupo, Tamas (Titimas 
tukai' tesa'sen) uya ta'pu tutonpa ton, 
ipoitoru ton pil, “Utinpai'nokon ni niri 
uma'tan nito' pe ipokon pe,” ta'pu iya. 


Sises Uya Yrasaras Pasi Ru'san 
A'kwaru Ne'pitu'pu 


17Sises uye'sa' a'tai, asakiri'ne 
wui uruwai' yau iko'manka'sa' 
eporo'pu iya. 18Pe'tani esi'pu inni 
pura Surusiran piyapai, 2 mayiru 
e'to' airi ri.9 19 Miri a'tai, tu'kan 
kon Esuweru amu' uyee'pu Meri 
miri awonsi'ki Mata pokon a'kwaru 





244 


ne'pi'se'na to! pi pata'pu yau. 
20 Mata uya Sises uyepu eta pe ri, 
iti'pu ite'matai, etane Meri esi'pu 
tuti tau moro ri. 21 Miri a'tai, Mata 
uya ta'pu Sises pi', “Itepuru, seri 
yau iwesi yau, upi numa'tai'no pen. 
22E'tane iltu uya iri ri ekama'po 
auya a'tai Papa pil, Papa uya irepa,” 
ta'pu iya. 

23 Sises uya ta'pu ipi', “Tpi kanan 
e'mu'sa'kato' oton,” ta'pu iya. 

24Mata uya imaimu eiku'pu, 

“Si'tuyai' iye'mu'sa'kato' oton kanan 
e'mu'sa'kan weyu a'tai, pata weyu 
u'ma'sa' a'tai,” ta'pu iya. 

25Sises uya ta'pu ipi'!, “Uri esi 
iimu'sa'kanin pe, uko'man nito' 
ku'nin pe ri niri esi. Uri yau 
apurinin esi a'tai, iyeri'sa! pe 
ri iye'tane, iko'manto' oton ni. 
26Inu' ri tuuko'mansen uyapuri 
pi! uma'tato' oton pen. Seri pe! 
mapuriyan?” ta'pu iya ipi'. 

27“Ewai', uyepuru, sapuriyai' 
Kurai" pe iwesi, Papa Mumu pe 
twuye'ton seri non pona, tasa' 
ru'pu,” ta'pu iya. 

28 Seri ta tuuya tupo, iti'pu ama'ai 
takon ki'mase'na. “Ti'sa uye'sa' man, 
iki'ma iya,” ta'pu iya. 29 Miri eta 
tuuya pe ri, iye'mu'sa'ka'pu, iyee'pu 
inke pura ipiya'!. 30Sises uye'sa' pura 
ri mari iyesi'pu eke iwa pata pona, 
e'tane Mata uya teporo'pu yau ri 
mari iyesi'pu. 31 Esuweru amu! Meri 
piyau iye'sa' kon iuti tau iya'kwaru 
nepu pi! uya iye'mu'sa'ka ensa' 





111:18 2 mayiru e'to' airi—15 stetiya Kiri! maimu yau (3 kilometers e'to' airi). 
"11:27 Kurai (Kiri! maimu), miri pe pura Me'saya (Ipuru maimu), Papa Nanumu'pu ta 

inke pura, miripan epa'ka a'tai, to! 
uya e'ma'puka'pu, tuuta'kwarukai' 
akaranse ti! akasa' uruwai' pe ya! iti 
pe tekamai'!. 32Meri uya Sises pata 
eposa' a'tai, ensa' twuya a'tai, i'ta 
piyau ita'mo'ka'pu, “Itepuru, seri 
yau iwe'sa' yau, upi numa'tai'no pen 
ni,” tai'ma. 

33Ikaramu ensa' twuya a'tai, 
miri awonsi'ki Esuweru amu' niri 
iya'kiri iye'sa' kon ukaramu, ipan 
pe ipokoita'pu tewan temo'kai'!. 
34 Nai yau inonkasa' auya'nokon?” 
ta'pu iya to! pi'. 

“Itepuru, entanu'ki,” ta'pu to! uya. 

35 Sises ukaramu'pu. 

36Esuweru amu' uya, “Ipan pe 
imunka iya!” ta'pu. 

37E'tane turon kon uya, 
“Tenku'nan enu a'kokanin nu'pu 
uya ri pe! puse ri ka'pon erika 
namai' ikupu pura iyesi'pu?” ta'pu. 


Sises Uya Urasaras 
Eri'sa' I'mu'sa'ka 

38Pokoi pe kuru ri mari esii'ma, 
Sises uti'pu uruwai' piya'!. Ti! euta 
pe iyesi'pu eke ti! tusa! imura'taai 
po. 39“Ti' amati,” ta'pu iya. 

E'tane Mata, eke' pasi uya, 

“Uyepuru, iki pe ikitaka'sa' seri, 
asakiri'ne wui iko'manka'sa' miri 
yau,” ta'pu iya. 

40 Miri a'tai, Sises uya, “Apuri 
auya yau, Papa meruntiru ene auya 
tukai' pe! apana'ti uya pun?” ta'pu. 

41Miripan kon uya ti! ama'pu. Miri 
a'tai, kakui' tenu tutuse Sises uya 
ta'pu, “Papai, tenki ukayai' umaimu 
etasa' auya pil. 42I'tu uya umaimu 
etanin pe ri iwesi tiwiri ri, etane ta 

uya ri nin pusamoro iye'soto'pi'sa' 
kon na'ne' uya ri nin apurito' pe 
uyenno'sa' auya tukai',” ta'pu iya. 
43Seri ta tupo, eke pe 
iki'pi'numu'pu, “Urasaras, epa'ka!!” 
tukai'. 44Iyeri'sa' ru'pu epa'ka'pu, 
auronpi'sa' pe itemiyatu ton i'ta 
ton, pon saai'pi'sa!' kusan ton pe 
epe'kena' pon renen tato' atu ke, 
miri awonsi'ki pon atu itemu' woi. 
Sises uya, “Iponkati' uruwai' pon 
apai, tiwi itito' pe,” ta'pu to! pit. 


Sises Wini Pi' To! E'kama 
(Ma'siu 26:1-5; Ma! 14:1-2; 
tru! 22:1-2) 


45Miri pi! si tu'kan kon ka'pon 
amu' Meri piya! iye'sa' kon, Sises 
nukupunu ennin nu'san uya 
apuri'pu. 46E'tane turon kon uti'pu 
Pari'si amu! piya! Sises nukupu'pu 
ekamai' to! pana ya'!. 47Miri 
a'tai, use'man nito' turawasoma- 
nin nan epuru ton eke ton kuru 
miri awonsi'ki Pari'si amu' uya 
tukonsuruui kon mitimu kupu'pu. 

“Fri kupu'nokon nai?” ta'pu to' uya. 
“Puse ri ka'pon uya tu'ke ri eke Papa 
turawasooi i'tuto' ipikiri kupu. 48 Seri 
ku'tane iya enpi'sa' yau, tanporon 
kon uya ri apuri, miri awonsi'ki 
Roman amu' uya use'man nito', 
ipureman nito' iwu' miri awonsi'ki 
upata kon mo'ka miri,” ta'pu to! uya. 

49Miri a'tai, to' tonpa, Kaya'pas 
itese', use'lman nito' turawasomanin 
nan epuru pe te'sen miri wuipiya 
yau, usauroku'pu, “Ini'tunu kon 
pura ri iyesi miri! 50Ito'ka'nuku 
auya'nokon pura iyesi waku iwa pe 
iyesi ipona'nokon tikin ni ka'pon 

“Urasaras, epa'ka'!” (11:43) 


eri'to' pe ka'pon amu' iwano' 
pe, tanporon kon ka'pon amu' 
ekota'ma entai,” ta'pu iya. 

51 Tumiri pe seri ta'pu iya pen ni, 
e'tane use'man nito' turawasoma- 
nin nan epuru pe ri nin tesi pi! miri 
w#ipiya yau, Sises eri'to' oton ni nin 
ekama'pu iya ka'pon amu' iwano' pe. 
52 Kamoro iwano' pe riken pen e'tane 
iye'ta'na'sa!' kon Papa munki amu! 
iwano' pe ri niri, to! amuranu'nin pe 
tikin ni to' tekonekai'!. 58 Miri pi! nin 
si, iwini pil to! e'kama'pu miri, miri 
wui awonsi'ki. 





54Miri wenai, Sises si usari 
pura iyesi'pu miri Esuweru amu! 
annawiri. E'tane ru'ku iyemo'ka'pu 
rimono'ta nono winikui', eke iwa 
pata E'puren tato! ya', miri yau 
iyesi'pu tupoitoru ton pokon pe. 

5SEsuweru Amu' Epoi Iti'pu 
Weyu Ru'pu e'sepokapu ri a'tai, 
tu'kan kon ni uti'pu miri pata yapai 
Surusiran pona, ekorukase'na miri 
Weyu wapiya. 56Sises ene i'se to' 
esi!pu, use'man nito', ipureman 
nito' iwu' airi te'soto'pi'se' to! 
usekama'popitu'pu, “Tri tukai' 

mi'tuyatuu? Iyepu pen ni pe! seri 
Weyu Ru'pu pi'?” ta'pu to! uya. 
57Use'man nito! turawasoma- 
nin nan epuru ton miri awonsi'ki 
Pari'si amu! uya tasa' esi'pu, int! 
uya ri Sises esi miri yau tukai' 
i'tusa' yau, ekamato' pe iya, a'sito' 
pe tuuya'nokon. 


Sises Ekarapaima Pe'tani Po 
(Ma'siu 26:6-13; Ma! 14:3-9) 
12 16 kaisa ri wei To! Epoi 
Iti'pu Weyu Ru'pu rawiri, 
Sises uti'pu Petani pona, Yrasaras, 
Sises nu'mu'sa'ka'pu iyeriku'pu 
apai pata'se' ya'. 2Iyenta'nato' 
koneka'pu to' uya miri yau, Mata 
esi'pu ekamu pi', Urasaras e'tane 
Sises piyawon kon tuteire' kon po 
tepuru piyau te'san koro'tau. 3Miri 
a'tai, Meri uya ten yau ri esukenan 
natu, epe'kena' po'piyun nee'pu, 
miripan ma'pu iya Sises puta pona, 
ikuka'pu iya tunse' ke, miripan 
po'piyun kitun uya a'po'ne juti 
ki'munpasa' esi'pu. 
4E'tane Sises poitoru ton tonpa, 
Isutas Eskariya', eparanka ton 
si pona ipoken pura iyesi'pu, 
Smiripan uya, “Fri pe iyesi pi! seri 
po'piyun kurupo'pomasa' pura ri 
iyesi, itepe'pu ke entu'manin nan 
repato' pe? Tikin ni wuipiya yau 
e'turawasoman nisa! epe'pu e'to' 
airi ri iyesi miri,” ta'pu iya. 6Aiko 

tawon pe tesi pi! entu'lmanin nan 
pil seri ta'pu iya pen ni, etane amal! 
el pe tesi pil, Purata paikii esa! pe 
tesi koro'tau, iyawon enno'nin pe 
iye'pitu'pu i'se te'to' pit, 

7 “Tiwi nesii,” ta'pu Sises uya. 
“Inenkurunpa'pu miri po'piyun 
uwu'na'ti weyu iwano' pe, tasa' iya 
ru'pu. 8Inke ri #koro'tau'nokon te'san 
kamoro entu'manin nan, e'tane inke 
ipiyau'nokon esi pen nin,” ta'pu iya. 

9Miri koro'tau anpisin ton kuru 
ri Esuweru amu' uya etasa' esi'pu 
miri yau Sises esi tukai', miripan 
kon uyee'pu, kuri ri pikiri riken 
pen etane Urasaras ri niri ense'na, 
inilmu'sa'ka'pu iyeriku'pu yapai. 
10Miri pi' nin si use'man nito' 
turawasomanin nan epuru ton 
e'kama'pu Urasaras ri niri wini 
pi, Ukari ri uriya' tu'kan kon ni 
Esuweru amu' uya tunonka kon 
pi! Sises piya! tuutito' kon pe miri 
awonsi'ki to' uya ri apuri pi'. 


Sises Epa'ka'pu Surusiran Pona 
(Ma'siu 21:1-11; Ma' 11:1-11; 
tru! 19:28-40) 


12 Miri ema'sa' yau, anpisin ton 
kuru ri iye'sa' kon nu'san Iweyu 
Ru'pu pi' uya Surusiran pona Sises 
uti etasa' esi'pu. 13Miripan kon 
uti'pu ite'matai patawa ye! apimu 
ton itenau'ne, ik#'pi'nunpitui'ma, 

“Usana!”: 





s 12:5 Tikin ni wuipiya yau iye'turawasomasa' epe'pu, miri pe pura, 300 kaisaron 
purata pun, tenariyas itese'. Tikin nan purata pun esi isenupasa' pen na'kwi e'mato' 


ike. 
pe. 
12:3 Uru' 7:37-38 

“Pori' pe kuri esi miri 
Itepuru ese! yau 
nuye'ai'ne!!”: 

“Pori' kuri ri kin Esuweru 
amu' epuru!” 

ta'pu to' uya. 

14Sises uya isa'ka'si mure 
eporo'pu, miripan ereuta'pu ipo, 
iye'menukasa' itekare uya ta awiri 
ri, 

15 “Kenari'numui, Sayan ensi 

ru'kwi: 
enki, iyepuru, kin uye'ni 
pi! man, 
iyereutasa' isa'ka'si mure 
po,” 
tawon. 

16 Miri a'tai, ipoitoru ton uya 
tanporo seri ton to'ka'nuku'pu pen. 
Sises ri nin enasa' tapurip''to' ya! 
tupo—iyeri'sa' ru'pu, e'mu'sa'kasa' 
tupo ri nin—to' uya i'tu'pu seri 
ton e'menukasa' esi'pu ipi', seri 
ton ni kenu' si ku'sa' to! uya esi'pu 
itiwano' pe. 

17Anpisin ton si iya'kiri iye'sa' 
kon nu'san ni esi'pu ekama pi! 
Urasaras ki'ma'pu iya uruwai' apai, 
iyeri'sa' apai ilmu'sa'ka'pu iya ri 
ekama pi'. 18Tu'kan kon ni uti'pu 
seri eke Papa turawasooi i'tuto' 
ipikiri e'ku'sa' tetai' ite'matai. 
19 Miri pi! si Pari'si amu' uya ta'pu 
miri tutonpa kon pil, “Menyatuu, 
iri kupu poken pura ri iyesi. Enti', 
tanporo pata yawon kon uti ipikiri!” 
ta'pu to! uya. 

Sises Uya Tuuma'tato' 
Ekama'pu 


20Moro Kiri! amu! tonpa ton 
esi'pu to! koro'tau ipuremai' itisa' 
kon nu'san Iweyu Ru'pu pil. 2170! 
uyee'pu Piri', Pe'saita, Kiyarari 
airon winon piya', i'se te'to' kon 
ekama'poi' ipi', “Itepuru, Sises 
inenpai ina man,” ta'pu to' uya. 
22Piri! utiipu Anturu pana'tii', 
Anturu miri awonsi'ki Piri' uya nin 
si Sises pana'ti'pu miri. 

23Sises uya to' eiku'pu, “Iweyu si 
e'seposa' man Ka'pon, Papa winon 
apurip''to' weyu. 24I'napairon 
ekama uya ipi'nokon, a'nai' ena'pi 
uta'mo'kasa' non pona eri'sa' pura 
iyesi yau, tikin ni ri iko'mamu 
miri, e'tane iyeri'sa' yau, tu'ke ri 
nin itena'pi epamu miri. 25Ka'pon 
tuuko'manto' i'nunkanin uya 
inonka miri, kuri tuuko'manto' 
ewaruma'tinin seri non po uya ri 
nin iko'manuka miri tiwiri uko'man 
nito' iwano' pe. 26Inu' ri uyapiyo' pe 
na'ne' uya uye'ma'pukato' pe iyesi; 
e'ai'ne' yau ri upoitoru ri kanan e'to' 
pe iyesi. Ukuipunu uya ri uyapiyo' 
pe na'ne' nama miri. 

27“Ekamura uyewan enasa' 
man, iri ken si ta uya? ‘Papai, 
upika'tiki seri iweyu apai, ta 
uya? Kane, seri pikiri sa'ne seri 
iweyu pu'ku pona uye'sa' seri 
ko. 28Papai, eke pe iyese' e'to' 
enpoikaki,” ta'pu iya. 





“12:13 Eren 118:25-26 

Miri a'tai main uyee'pu Epun 
poi, “Enpoikaka'sa' uya ri man, 
miri awonsi'ki enpoikakapu uya ri 
kanan miri,” tawon. 29 Anpisin miri 
yau te'san uya etasa' uya, “Korume 
e'turunka,” ta'pu, turon kon uya, 
“Insert uya auro'ka,” ta'pu. 

30Sises uya, “iwano' kon pe 
seri main esi!pu miri, uri iwano' 
pe pen,” ta'pu. 31“Seri si iweyu 
oru eseru aimenkato' yai. Seri 
ora epuru pe si te'sen ainunpato!. 
32E'tane, uri utanunsa' a'tai non 
apai, tanporon kon ni ki'mato' uya 
oton upiya',” ta'pu iya. 33 Seri ta'pu 
iya, se kasa uma'tato' oton ta tuuya 
ekama peri. 

34 Anpisin uya ta'pu, “Ina uya 
etasa' man Main, Mosi'! winon wini, 
Kurai" uko'manto' oton tiwiri ri, 
miri ken pe! e'tane, “Ka'pon, Papa 
winon utanunto' oton, ta auya? 
mul! puse ri Ka'pon, Papa winon?” 
ta'pu to! uya. 

35Miri a'tai, Sises uya ta'pu, 
“Iweyu e'to' oton miri ipiyau'nokon 
inke ru'kwi ri mara ri. Ipininti' 
iweyu esi koro'tau, ewarupi uya 
iyeporo kon rawiri. Ka'pon ewarupi 
yau tautisen uya twutito' ya! itu 
pura ri iyesi miri. 36Iweyu apuriti' 
moro ipiyau'nokon iyesi koro'tau, 
iweyu munki amu' pe iyena 
kon pa,” ta'pu iya. Tuusauro'to' 
nonkasa' tuuya a'tai, Sises uti'pu, 
miripan e'so'namu'pu to' piyapai. 





ISAAN 12 


Apurinin Nan Pen 
Esuweru Amu' 


37Seri ton eke ton Papa 
turawasooi ti'tuto' ipikiri ku'sa' 
Sises uya e'tane tu'koro'tau'nokon, 
to' uya apuri pura ri mari iyesi'pu. 
38 Seri esi'pu pu'kena'! Aisaya 
maimu a'ku'tinin pe: 
“Itepuru, inu! uya ina 
nekamanu etasa', 
inu! ena! Itepuru 
meruntiru 
usenpoikasa'?” 
tawon. 
39Miri wenai, to! uya apuri pura ri 
iyesi, Aisaya uya tasa' na'ne' awiri ri: 
40“To' enu ri a'kopi'sa' iya 
miri awonsi'ki to! ewan 
ni sa'mantanu'pi'sa' iya, 
to! uya ene namai' tenu kon ke, 
to! uya ito'ka'nuku namai' 
tewan kon ke, 
to! era'ti namai' to! 
epi'tito' pe uya,” 
tawon. 41Aisaya uya seri tasa' 
apune pura Sises apuripi'to' ipikiri 
ensa' tuuya pi', ipi' isauroku'pu. 
42 Miri ri e'tane miri koro'tau 
ri tu'kan kon ni itepuru ton uya 
apuri'pu ri. E'tane Pari'si amu' esi 
pil, tunapurinu kon inekamapai 
pura to! esi'pu. To! uya tenpa'ka 
kon tuusenupato' kon iwu' tapai 
tukai' to! enari'numu'pu, 43 ka'pon 
amul' uya tapuripitu kon i'se te'san 





“12:34 Kurai (Kiri! maimu yau), miri pe pura Me'saya (Ipuru maimu yau), asa'ri ri 


mari iyesi, Papa Nanumunu ta e'kwa pe. 

pe tesi kon pi! Papa uya tapuripitu 
kon i'se tesi kon entai. 

44 Miri a'tai, Sises usauroku'pu 
eke pe, “Ka'pon uya uyapuri a'tai, 
uri riken apuri iya pe iyesi pen, 
e'tane kuri uyenno'nin nu'pu. 
45Uyene iya a'tai, uyenno'nin 
nu'pu ene iya miri. 46Uye'sa' seri 
pata weyu pe, inu! ri uyapurinin 
pe na'ne' enkurumu namai' moro 
ewarupi yau. 

47“Kuri nin ka'pon umaimu 
eta pi! na'ne' e'tane, ikupu iya 
pura na'ne', iteseru aimenka uya 
pen ni, apune pura pata eseru 
aimenkai' uye'sa' pen, e'tane 
ipika'tii'. 48 Moro unurunpanin 
miri awonsi'ki umaimu ananun- 
paino pen eseru aimenkanin esi 
miri, miri ri main usauro'ai'ne' 
uya eno'mato' oton pata weyu 
u'ma'sa'! a'tai. 49Uiwano' pe 
usauro'sa! kasa pura, e'tane 
ikuipunu uyenno'nin nu'pu uya 
uyapiyo'masa! usauro'to' pe 
umaimu'tisa' iya ri. 50I'tu uya, 
seri uya arin tiwiri ri uko'man 
nito' ya'. Miri pi! si usauro'ai'ne' 
ikuipunu uya upana'ti'pu ru'pu 
ekama uya,” ta'pu iya. 


Sises Uya Tupoitoru Ton 
Puta Koruka 

1 3 1To' Epoi Iti'pu Weyu Ru'pu 

pi! e'nito' rawiri kuru ri, 

Sises uya i'tusa' esi'pu seri non ninto' 

tuuya weyu e'seposa', ikutipun piya! 

si tuutito'. Tiwano' ton pe te'san 

imunkakapu tupo, non po te'san, 
miripan kon ena' nin si ipan pe to' 
i'nunkato' tuuya enpoikakaa'pu iya.” 

2Ko'maan pe enta'nan nito' 
utanunkaa'pu, Makoi uya Isutas 
Eskariya', Saiman mu ku'sa' esi'pu 
isenuminkato' pe Sises eparanka 
pi'. 3Sises uya tanporon ni nonkasa' 
ikuipunu uya tena' tukai' i'tu'pt; 
tuuye'sa' Papa wini, miripan enna'po 
Papa piya! tukai' ri. 4Miripan 
e'm#'sa'ka'pu tepuru piyapai, tapon 
puro'pon mo'ka'pu iya, miripan 
uya toweru e'me'pu tuworo'pai pil, 
5SMiri tupo, tuna ma'pu iya pesan 
ya', miripan uya tupoitoru ton puta 
korukapitu'pu a'munakapitui'ma 
tuworo'pai pokon towery ke. 

6Miripan uye'kaa'pu Saiman Pi'ta 
poi ri, tekama'po ton, “Uyepuru, 
u'ta si koruka auya?” tukai'. 

7Sises uya eiku'pu, “Ito'ka'nuku 
auya pura iyesi miri siku'ai'ne', 
etane emennu'pt ito'ka'na'to' auya 
oton,” ta'pu iya. 

8“Kane, u'ta korukato' auya pura 
ri iyesi miri,” ta'pu Pi'ta uya ipi'. 

Sises uya eiku'pu, “Ikorukasa' 
uya pura iyesi a'tai, upu'ku pe 
iwesi pen,” ta'pu iya. 

9Miri a'tai, Saiman Pita uya 
eiku'pu, “Uyepuru, u'ta riken pen 
ken si e'tane, uyemiyatu ton miri 
awonsi'ki u'pai ri niri ken!” ta'pu iya. 

10Sises uya eiku'pu, “Ka'pon 
iyeku'pisa' esi ti'ta riken korukato' 
iya pe; tanporon nin ipun esi miri 
waku pe. Waku pe nin iwesi kon 





213:1 Miripan kon ena! nin si ipan pe to! i'nankato' tuuya enpoikakaa'pu iya, miri pe 
pura, miripan uya to! inunka iu'matu pa'ku pona. 

miri, tanporo kuru iwe'tane'nokon 
pura ri,” ta'pu iya. 11J'tu tuuya 
wenai teparanka ton; miri pi' nin 
si, tanporo waku pe iwesi kon pen, 
ta'pu iya na'ne'. 

12 To! puta koruka nonka tuuya 
tupo, iyepontikaa'pu kanan, 
miripan enna'po'pu tupata'pu ya!. 
Miripan uya, “Muto'ka'nu'atuu pe! 
ipi'nokon siku'ai'ne'?” ta'pu to! pil, 
13“ “Tilsa/ “Uyepuru, tukai' uyesaku 
auya'nokon, miri esi ipoken ni, kuri 
ri ri uri. 4 Miri si uri, iyepuru kon, 
iti'saai kon uya a'ta kon korukasa', 
itonpa kon puta si tukorukase e'ti'. 
15 Ene kon pa iku'sa' uya miri, ikupu 
kon pa ipi'nokon iku'sa' uya nane, 
16 T'napairon ekama uya ipi'nokon, 
ipoitoru esi pura ri iyesi eke pe tesa' 
entai, miri pe pura main anin ni esi 
pura iyesi eke pe tenno'nin nu'pu 
entai. 17Seri ton iltu auya'nokon pe 
iyesi pil, ipurema'nokon miri, miri 
ton kupu auya'nokon yau. 


Sises Uya Teparankato' Ekama 


18“Tanporon kon imiri'nokon 
pil ta uya pen ni, itu uya kamo 
unanumt'san, e'tane seri esi 
iye'menukasa' itekare a'ku'tinin 
pe: “Upokon pe ri iyenta'nasa' 
ru'pu enasa' uyewa'nomanin pe,” 
tawon. 19Ekama uya seri ipi'nokon 
iye'kupu wapiya, iye'kupu a'tai 
apuri kon pa kuri ri pe esi tukai'. 
20T'napairon ekama uya ipi'nokon, 
inu! uya ri inu! ri unennokonu 





ISAAN 13 





“Itonpa kon puta si 
tekorukase e'ti!” (13:14) 


anuma uya uyanumtu ri, miri 
awonsi'ki inu! uya ri uyanumu uya 
kuri uyenno'nin nu'pu anumu,” 
ta'pu iya. 

21 Seri ta'pu iya tupo, ipan pe 
ipokoita'pu ta'kwaru yau, miripan 
uya ekama'pu, “I'napairon ekama 
uya ipi'nokon, itonpa kon uya 
uyeparankato' oton,” ta'pu iya. 

22Miripan poitoru ton 
usenpitu'pu, inu! pi! ta iya ta 
pe. 23To' tonpa Sises ni'nunkanu 
ipoitoru esi'pu ipiyau tuteire' po. 
24Saiman Pi'ta uya kuri ri wui'ka'pu 
ekama'poto' pe iya, “Ekama'po' int! 
pil ta iya tukai',” ta'pu iya. 

25Sises pona nin si te'tunkai!' 
ekama'po'pu iya miri, “Uyepuru, 
ing! si?” ta'pu iya. 

26Sises uya eiku'pu, “Kuri 
sa'ne pureti piya'pi tuki'se itena' 





«13:18 Eren 41:9 
13:15 Uru' 22:27 

situyai'ne',” ta'pu iya. Miripan uya 
pureti piya'pi kii'pu, miripan turu'pu 
iya Isutas Eskariya', Saiman mu 
ena! 27Pureti a'si iya pe ri, Setan? 
ewomu'pt iya!, “Inkupunu pe te'sen 
iku'ki inke pura,” ta'pu Sises uya ipi', 
28e'tane inu' ri enta'nan pi! te'sen 
uya ito'ka'nuku'pu pen iri pe iyesi pi! 
seri ta Sises uya ipi' tukai', 29 Apune 
pura Isutas esi'pu purata esa! pe, 
turon kon ni nin si usenuminka'pu 
miri, i'se te'to' kon Iweyu Ru'pu pi! 
emi iwano' pe ri na'ki ennato' pe iya, 
miri pe pura entu'manin nan irepaki 
ta iya ri na'ki ta'pu to! uya. 30Isutas 
uya pureti a'si pe ri, iyepa'ka'pu nin 
si. Ewarupi nau seri esi'pu. 


Pi'ta Uya Tunonkato' 
Oton, Ekama Sises Uya 


31 Iyepa'ka'pu pata'pu yau, Sises 
uya ta'pu, “Seri si Ka'pon, Papa 
winon apuripi'to' ipi', miri awonsi'ki 
Papa apuripi''to' si ri man iyau. 
32Papa apuripi'to' esi yau, iyau, 
Papa uya ri niri tamu apuripitu miri 
tuyau, inke pura apuripitu iya miri.” 

33“Umunki amu, mara ru'kwi 
kuru inke ru'kwi esi seri ipiyau'nokon, 
uwarinpato' auya'nokon oton, 
Esuweru amu' pi' ukataine' kasa ri ta 
uya ipi'nokon: Utiyai'ne' ya! iuyepu 
kon poken pura iyesi. 

34“Emenna' main ke irepa 
uya 'nokon: #tonpa kon i'nunkati'. 
H'munkasa' uya 'nokon na'ne' 

kasa, miri kasa itonpa kon 
i'nunkati'. 35Tanporo ka'pon amu! 
uya i'tu miri upoitoru ton pe iwesi 
kon tukai' itonpa kon i'nunka 
auya'nokon yau,” ta'pu iya. 

36 Saiman Pi'ta uya ekama'po'pu, 
“Uyepuru, nai ya! tuti?” ta'pu iya. 

Sises uya eiku'pu, “Utiyai'ne' ya! 
upikiri iuyepu pura iyesi, e'tane 
emennu'pt ri upikiri #uye'to' oton,” 
ta'pu iya. 

37Pi'ta uya ekama'po'pu, 
“Uyepuru, iri pe iyesi pi! seri pe uti 
pura iyesi ipikiri? Iwenai ri uma'ta 
miri,” ta'pu iya. 

38 Miri a'tai, Sises uya eiku'pu, 
“Uwenai kuru pe' auma'ta? 
I'napairon ekama uya seri ipi', 
kiritiki uturumu rawiri, osoruwau 
ite'kwa kuru ui'tunin pe pura 
iye'ku'to' oton!” ta'pu iya ipi'. 


Sises Uya Tupoitoru Ton 
A'kwaru Ne'pitu 


14 1Sises uya  ta'pu, 
“Kisewankamatuu! Papa 
apuriti'; uri ri niri apuriti'. 2Tu'ke 
ri pata wanni man ukuipunu iwu! 
tau, sekamai'no miri pe pura iyesi 
yau. Miri ya' uti seri apata'se' kon 
oton konekai'!. 3Utisa' pe iyesi yau 
apata'se' kon konekai', uye'kapu 
kanan ayase'na'nokon upiyau iwesi 
kon pa, e'ai'ne' yau iwesi kon pa. 
4Ite'ma itu auya'nokon miri utin 
nito' ya! utiyai'ne' ya'!,” ta'pu iya. 





b13:27 Se'tan—Makoi ese' isakon, Papa eseru ewaruma'tinin ta e'kwa pe. 
“13:32 Papa apuripi'to' pe iyesi yau, iyau, seri tawon pura iyesi miri turon ni yau'ne. 
414:1 Papa apuriti', miri pe pura, Papa apuri auya'nokon. 

Sises Esi Ite'ma Pe 
Ikuipunu Piya! 


5Tamas uya ta'pu ipi', “Uyepuru, 
ina uya sa'ne iltu pura iyesi nai ya! 
iuti tukai', nai kasa ken ina uya 
ite'ma i'tu?” ta'pu iya. 

6Sises uya eiku'pu, “Uri ri 
esi ite'ma pe, miri awonsi'ki 
iinapairon ni, miri awonsi'ki 
uko'man nito' ri. Inu! ri uti pura 
iyesi ukaipunu piya! uri poro riken 
itito' esi. 7I'mapai ri kuru ui'tu 
auya'nokon pe iyesi yau, ukuipunu 
ri niri itu auya'nokon miri. Seri 
awonsi'ki iltu auya'nokon, miri 
awonsi'ki ensa' auya'nokon,” ta'pu 
iya. 

8Piri' uya ta'pu, “Uyepuru, 
ikuipunu enpoikaka'ki ina enat; 
miri riken i'se ina esi miri,” ta'pu 
iya. 

9Sises uya eiku'pu, “Ui'tu auya 
pura pe' iyesi, Piri'!, ipiyau'nokon 
ni inke ri uko'manka'sa' e'tane? 
mul! ri kuri uyennin pe na'ne' uya 
ri ukuipunu ensa' pe iyesi. Nai 
pe mairi, Ikuipunu enpoikaki 
ina ena!” ta auya? 10 Apuri auya 
pura pe' iyesi uri esi ikuipunu 
yau, ikuipunu niri esi uyau? 
Main sekamayai'ne' ipimokon esi 
uiwano' pen e'tane ikuipunu, uyau 
ntuko'manyai'ne' uya taturawasooi 
kupu miri. 11Uyapuriti', uri esi 
ikuipunu yau, ikuipunu esi uyau 
ta uya a'tai, miri pe pura, eke 
Papa turawasooi amu! kupu uya 

ri apuriti, 12I'napairon ekama 
uya ipi'nokon, inu! ri uyapuri- 
nin esi pe iyesi yau, kuri ri uya 
iku'to' oton miri siku'ai'ne' ri. Miri 
entaino kuru ri ku'to' iya oton 
siku'ai'ne' entai kuru ri, apune 
pura uti wenai ikuipunu piya'. 
13Ikupu uya ri inekama'ponu kon 
uyese' yau, imu uya ikuipunu 
apuripi'to' ipikiri enpoikato' pe. 
14Uyekama'po? auya'nokon ni 
miri iri pi! ri uyese' yau, ikupw 
uya ri miri. 


Sises Usauroku Waku A'kwaru 
Enno'to' Tuuya Pi! 


15 “Ui'nunka auya'nokon pe 
iyesi yau, umaimu awiri ri 
iwesi kon miri. 16 Ikuipunu 
ekama'po uya miri, miripan uya 
Ipika'tinin kon turon ni enno'to' 
pe, ipiyau'nokon te'ton tiwiri ri. 
17Puse ri I'mapairon A'kwaru, seri 
non pon kon nanumunu pen ni, 
apune pura ene to' uya pura iyesi, 
miri awonsi'ki iltu to! uya pura 
ri iyesi, e'tane i'tu auya'nokon 
apune pura ipiyau'nokon 
iyesi, ayau'nokon ni niri iye'to' 
oton.f 18Piyapaino pe inimi 
uya 'nokon pen; ipiyau'nokon 
uyept ri. 19Seri pe ri, seri non 
pon kon uya uyene pura iyena, 
miri e'tane uyento' auya'nokon 
oton. Apune pura uko'mamu pi', 
imiri'nokon ni mari uko'manto' 
oton. 20 Uto'ka'nu'atui'ne' a'tai 
i'tuto' auya'nokon oton ukuipunu 





e14:14 Uyekama'po, miri pe pura, Ekama'po 
miri pe pura, ayau'nokon ni niri iyesi. 

yau esi, imiri'nokon esi uyau, miri 
awonsi'ki uri esi ayau'nokon. 
21Inu' ri umaimu esa! pe na'ne' 
esi miri iyawiri ri, kuri ri kuri 
ri ui'nunkanin ye! ri. Kuri ri 
ui'nunkanin i'nunka ukuipunu 
uya miri, uri uya ri niri i'nunka 
kanan miri awonsi'ki usenpoika 
ri itena',” ta'pu iya. 

22Miri a'tai, Isutas (Isutas 
Eskariya' pen) uya ta'pu, “E'tane 
sa'ne Uyepuru, iri pe iyesi pi' ina 
enu ya' iusenpoika, seri non pon 
kon enu ya! pura ri?” ta'pu iya. 

23Sises uya eiku'pu, “Inu' uya 
ri ui'munka pe iyesi yau, tenupato' 
uya awiri ri iyesi miri. Ukuipunu 
uya i'munkato' oton, miripan piya! 
ina uye'to' oton, iyau tupata kon 
koneka ina uya. 24Kuri ri uinunka 
iya pura na'ne' esi miri tenupato' 
uya awiri pura ri. Seri ton main 
amu' metayatui'ne' esi uiwano' pen, 
uyenno'nin nu'pu ikuipunu iwano' 
pe iyesi. 

25 “Seri ton pi! usauroku miri 
ipiyau'nokon esi koro'tau. 26 F'tane 
kuri Ipika'tinin kon, Waku A'kwaru, 
ikuipunu, uyese' yau nenno'ai'ne' 
uya iyenupato' oton kon tanporon 
pi! ri, iyemiya'ponti iya 'nokon 
ni kanyauro'kapi'ta'tuine' pil. 
27Tuusewankamai' pura iwe'to' 
kon nimi uya seri ipiyau'nokon, 
uiwano!' pe te'sen turu uya 
iyena'nokon. Seri non nutuyai'ne' 
kasa ituru uya pen. Kisewankama- 
tuu, kenari'muntuu. 

28 “Ta uya etasa' auya'nokon, “Uti 
seri, uye'kapu ri mari ipiya'nokon. 
Ui'munka auya'nokon yau, pori' pe 

ri iwesi kon miri uti pi! ikuipunu 
piya', apune pura ikuipunu esi 
eke pe uyentai. 29Seri ekamasa' 
uya seri ipi'nokon iye'kupu rawiri, 
iye'kupu a'tai si ti apuri kon pa. 
30Inke kuru ayauro'ka uya 'nokon 
pen, apune pura seri pata epuru 
uye'ni pi! man. Fri pe uku'nin pen 
ni, 3le'tane seri non pon kon uya 
i'tuto' pe iyesi ikuipunu i'munka 
uya, miripan uyapiyo'ma'pu iya 
ru'pu kupu uya iyawiri kuru. 
“Isi'ti!, utinpai'nokon,” ta'pu iya. 


Ite' Miri Awonsi'ki Ipanta Ton 
1 “Uri esi i'napairon ite' pe, 


15 ukuipunu nin si esi miri 
imainanpanin pe. 2Upanta tepeta- 
sen pen a'tipitu iya, tepetasen 
pu'kuima iya ikaima pe, miyari ri 
iyepetato' pe. 3Ikaimaka'sa' pe iwesi 
kon miri main kanyauro'kayatui'ne' 
ike uriya!. 4Moro uyau iko'manti', 
moro ayau'nokon niri uko'manto' 
pe. Ipanta epeta pura iyesi tiwa ri, 
moro tuye' pi! iko'manto' pe iyesi. 
Imiri'nokon ni niri epeta pura iyesi 
miri moro uyau iuko'mamu kon 
pura iye'tane. 

5“Ite' pe esi; imiri'nokon esi 
ipanta ton pe. Moro ka'pon esi 
yau uyau miri awonsi'ki uri niri 
iyau, tu'ke ri iyepeta miri, uri 
pura iye'tane i'ri kupu auya'nokon 
pura ri iyesi. 6fnu' ri esi pura 
iyesi yau moro uyau, iyesi miri 
eno'masa!, useketasa'! ipanta 
kasa, miri waraino ipanta ton 
amuku miri eno'mato' pe apo' 
ya', iyepo'tito' pe. 7Moro uyau 
iwesi kon pe iyesi yau, umaimu 

ri niri esi moro ayau'nokon, i'se 
iwe'to' kon ekama'poti', irepa kon 
ni miri ike. 8Se uya ukuipunu 
apuripi'to' enpoika, tu'ke iyepeta 
kon, upoitoru ton pe iwesi kon 
ekamanin pe. 

9 “Iktipunu uya ui'nunkasa' 
nane! kasa, miri kasa ii'nunkasa' 
uya 'nokon. Moro si usi'mankato' 
yau e'ti'. 10Umaimu awiri iwesi 
kon yau, usi'nunkato' yau moro 
iwesi kon miri, ukuipunu maimu 
awiri elsa! na'ne' kasa kuru miri 
awonsi'ki moro isinunkato! yau 
e'ai'ne' kasa. 11Seri ke apana'tisa' 
uya 'nokon miri pori' pe e'to' pe 
ipi'nokon miri awonsi'ki pori! pe 
iwe'to' kon e'to' pe mararon pe 
pura. 12Se seri apiyontin nito' uya: 
Itonpa kon i'munkati', ii'munkasa' 
uya 'nokon na'ne' kasa. 13Inu' ri 
usimunkato' pura ri iyesi miri 
eke pe, kuri tutonpa ton iwano' 
pe tuuko'manto' tunin entai. 
14Utonpa ton pe iwesi kon miri 
ayapiyo'ma'pu uya 'nokon kupu 
auya'nokon yau. 15 Upoitoru tukai' 
si iyesaku uya 'nokon pen seri enta', 
apune pura ipoitoru kuri ri tepuru 
turawasooi i'tunin pen. E'tane 
ru'ku, iyesaku uya 'nokon utonpa 
ton tukai', apune pura tanporon ni 
usenupa'pu ip} ukuipunu wini iltu 
kon pa iku'sa' uya pil. 16 Uyanunsa' 
auya'nokon pen, e'tane ayanunsa' 
uya 'nokon iuti kon pa epetai!, 
iteperu moro tuuko'mansen ye! pe. 
Miri a'tai, ikuipunu uya irepa kon 

i'ri ri uyese' yau inekama'ponu kon 
ke. 17Seri seri apiyontin nito' uya: 
Itonpa kon i'nunkati!. 


Oru Uya Ipoitoru Ton 
Ewaruma'ti 


18 “Ora uya iyewaruma'ti kon 
yau, iyenu kon yau muku'tui' 
wapiya uri ewaruma'ti'pu iya. 
19Oru iwano' pe iwesi kon yau, 
ii'munka iya 'nokon miri tiwano' 
pe iwesi kon pil. Na'ne' ri nin 
si, ora iwano' pe iwesi kon pen, 
e'tane ayanunsa' uya 'nokon 
ora apai. Miri wenai, ora uya 
iyewaruma'ti kon. 201yenu kon 
yau main usauroku'pu ru'pu 
muku'tui': Ine' ri ipoitoru esi pura 
iyesi eke pe tesa' entai, tawon. To! 
uya ukota'masa' yau, to! uya ri 
mari ikota'ma kon miri. Uri uya 
tenupato' kon awiri to' esi yau, 
to! ri esi miri imiri'nokon uya to! 
enupa'pu awiri ri mari. 21 Seri kasa 
to! uya ikupu kon miri uyese' pi! 
iwesi kon pi', apune pura to' uya 
iltu pura iyesi kuri uyenno'nin 
nu'pu. 22 Uye'sa' pura iyesi yau to! 
auro'kase'na, tumakooi ke to' esi pi' 
iri pe to! nesii'no pen ni. E'tane nin 
si, miri pil, tamakooi kon wapu'tito' 
uya poken pura iyesi. 23Kuri 
uyewaruma'tinin uya ukuipunu 
ri mari ewaruma'ti miri. 24Inu' 
nekupu'pu pen ni ku'sa' uya pura 
iyesi yau to' koro'tau, tumakooi ke 
tesi kon pil iri pe to! nesii'no pen 
ni. E'tane si seri eke turawaso amu' 

kupu uya ensa' to! uya, e'tane si 
asa'ri ri mari uri, miri awonsi'ki 
ukuipunu ewarumaf'tisa' to! uya. 
25 E'tane seri iye'menukasa' Main 
uta'ku'tito' pe iyesi: Iwenai pura ri 
to! uya uyewaruma'ti'pu, tawon. 
26 “Ipika'tinin kon uye'sa' a'tai, 
unennoko'pu ikuipunu winipaino, 
iinapairon A'kwaru, ikuipunu 
yapai tepa'kasen uya uyekamato' 
oton ipi'nokon. 27Mekamatui' ri 
niri imiri'nokon upiyau iwe'sa' kon 
miri iyepiya'ti'pu si'kiri. 
1 6 1 “Tanporo seri ke apana'tisa' 
uya 'nokon seri autano'ma 
kon namai'. 2To' uya iyenpa'kato' 
oton kon usenupan nito' iw#' tapai; 
imapai ri iweyu uye'kapu, iwinin 
e'ku'to' oton waku kupu tuuya pe 
tekamai'! Papa iwano' pe. 3Seri 
rupi ton kupu to' uya miri, apune 
pura to! uya ikuipunu miri pe 
pura uri iltu pura iyesi pil, 4Seri 
ke apana'tisa' uya 'nokon, iweyu 
uye'sa'! a'tai, apana'ti'pu uya 
'nokon e'to' pe iyenu kon yau. Seri 
ke apana'ti uya 'nokon pun wapiya, 
apune pura ipiyau'nokon esi pil. 


Waku A'kwaru Turawasooi 


5“Utiyai' si uyenno'nin nu'pu 
piya', e'tane inu! uya uyekama'po 
pura man, “Nai ya! iuti?’ tukai'!. 
6 Apune pura si seri ton ekamasa' 
uya pi! iupokoitasa' kon nin si. 
7E'tane i'napairon ekama uya 
ipi'nokon: Waku pe iwesi kon 
pa uti seri. Utisa' pura iyesi yau, 
Ipika'tinin kon uyepu pura iyesi 

ipiya'nokon, e'tane utisa' yau, 
ennoko uya miri ipiya'nokon. 
8Iye'sa' a'tai, oru pi! enpoika iya 
miri ipoken pura makoi pi' iyesi pi', 
iyawiron pi', miri awonsi'ki eseru 
aimenkato' pil: 9makoi pil, apune 
pura ka'pon amu' uya uyapuri pura 
iyesi pi'; 10iyawiron pil, apune pura 
ikuipunu piya! uti pil, miri enta' 
uyene auya'nokon pura iye'to' yah; 
11 miri awonsi'ki eseru aimenkato' 
pi', apune pura seri oru epuru si esi 
pil eno'masa' pe. 

12“Eke pe ri tato' uya man 
ipi'nokon, e'tane a'si auya'nokon 
poken pura iyesi. 13E'tane kuri, 
i'napairon A'kwaru uye'sa' a'tai, 
ayari iya 'nokon miri i'napairon 
ya! Tiwano' pe isauro'to' oton pen, 
tuneta'pu pi! riken isauro'to' oton, 
miri awonsi'ki ekamato' iya oton 
miyari ri tuuye'sen. 14 Uyapuripi'to' 
ipi' nepu iya miri uiwano' mo'ka 
tuuya wini i'tunin pe iwesi kon 
pa ikupu iya. 15Tanporo ikuipunu 
iwano' pe na'ne' esi miri uiwano' 
ri. Miri pe iyesi pi' ukayai'ne', 
Iya'kwaru uya uiwano' mo'ka 
i'tunin pe iwesi kon pa ikupu 
iya. 16Seri pe iwa ri miri enta' 
uyene auya'nokon pura iyena miri, 
miri awonsi'ki miri tupo uyento' 
auya'nokon oton miri,” ta'pu iya. 


Ipoitoru Ton Pokooi Era'tito' 
Oton Epori'man Pe 


17Ipoitoru ton tonpa ton uya 
ta'pu tutonpa kon pil, “Fri ta iya 
e'kwa pe iyesi, “Seri pe iwa ri miri 

enta' uyene auya'nokon pura iyena 
miri, miri awonsi'ki miri tupo 
uyento' auya'nokon oton miri, miri 
awonsi'ki, Apune pura ikuipunu 
piya! uti pi” nikayai'ne'?” ta'pu 
to! uya. 18 To' esi'pu usekama'pop!' 
ni pi, “Fri ta iya e'kwa pe 
iyesi, seri pe iwa r? nikayai'ne'? 
Ito'ka'muku'nokon pura man,” ta'pu 
to' uya. 

19 Sises uya ene'pu 
tekama'popai'nokon to! esi seri 
pi, miripan uya ta'pu to! pil, 
“Jusekama'popitu kon iri ta uya 
e'kwa pe iyesi, “Seri pe iwa ri miri 
enta' uyento' auya'nokon oton 
pen, miri awonsi'ki miri tupo 
uyento' auya'nokon oton ni miri? 
20T'napairon ekama uya ipi'nokon, 
iupokoitato' oton kon, tuuta'kwarukai' 
aukaranto' oton kon pata epori'ma 
tane. Yupokoitato' oton kon, etane 
ipokooi kon era'tito' oton epori'man 
pe. 21Tentusen uri'san utaimerunpa 
miri e'ne' pe tesi pil, apune pura 
tuweyu e'seposa' pil; e'tane nin si 
tumure entusa' a'tai, e'ne' pe tesi'pu 
pu'tika'muku iya miri, apune pura 
pori! pe tesi pi! mure entunw'sa' 
tuuya pil ore pona. 22 Miri kasa iwesi 
kon miri: tupokoita kon weyu si 
seri, etane iyento' uya 'nokon oton; 
miri a'tai, iyepori'ma kon miri, inti! 
uya ri pori! pe iwe'to' kon mo'kato' 
oton pen. 23Miri wui a'tai, iri pil ri 
uyekama'po auya'nokon pen ni miri. 
I'napairon ekama uya seri ipi'nokon, 
ukuipunu uya ri irepa kon uyese' yau 

inekama'po'pu kon ke. 24Seri pu'ku 
pona ri #ri ri ekama'posa' auya'nokon 
pura man uyese' yau. Ekama'poti', 
miri a'tai, eporo auya'nokon ni miri, 
mararon pe pura pori' pe iwe'to' kon 
esi miri. 

25“Panton yai ayauro'kapi'sa' 
uya 'nokon, e'tane iweyu nuye'an 
seri rupi main yai ayauro'kato' uya 
nokon weyu pen ni, e'tane saman 
yai pura ri ukuipunu ekamato' uya 
oton ipi'nokon. 26Miri wui a'tai, 
uyese' yau ekama'poto' auya'nokon 
oton. Amaimu kon pe ikuipunu 
ekama'poto' uya oton ta uya pen. 
27Kane, ikuipunu uya ri tumiri pe 
ii'munka kon, apune pura ui'nunkasa' 
auya'nokon pi! miri awonsi'ki Papa 
wini uye'sa' pi! apurisa' auya'nokon 
pil. 28 Uyee'pu ikuipunu winipai seri 
oru pona; seri nin si ora nimi uya, 
ikuipunu piya' enna'po,” ta'pu iya. 

29Miri a'tai, ipoitoru ton 
uya ta'pu, “Miri si ausauroku 
ito'ka'nuku poken, panton yai pura. 
30 Seri si ina uya iltu tanporon ni 
i'tunin pe iwesi miri awonsi'ki inti! 
uya ri iyekama'poto' i'se pura ri 
iwesi. Seri uya ina kupu Papa winon 
pe ayapurinin pe,” ta'pu to! uya. 

31 “Miri si apurisa' auya'nokon 
iu'matu ya! ri!” tukai' Sises uya to! 
eiku'pu. 32 “E'tane iweyu nuye'an, 
iye'ka'sa' ri, iye'ta'n#'to' oton kon 
apata'se' kon ya'ne. Tikin sari 
unonkato' auya'nokon oton. E'tane 
ri tikin sari esi pen, apune pura 
ukuipunu esi ke upiyau. 

33“Seri ton ekamasa' uya 
ipi'nokon, uyau iwesi kon pa 
ewankamanin pura. Seri oru po eke 
ri iyewankamanin kon esi, etane 
iyewan kon imeruntitanu'til: Oru 
wapiya'kasa' uya man,” ta'pu iya. 


Tupona Sises Ipurema'pu 


17 1Seri ton ta'pu Sises uya 
tupo, tenu turu'pu iya Epun 
winikui', miripan uya ta'pu, 
“Papai, iweyu uye'sa' man. 
mu apuripi'ki, imu uya niri 
ayapuripi'to' pe. 2Tanporon 
kon esa' pe iye'to' pe merunti 
ke irepasa' auya na'ne' kasa, 
tiwiri ri uko'man nito' tuto' pe 
iya, irepa'pu auya na'ne' nan 
ena'. 3Seri tiwiri ri uko'man 
nito', to! uya ii'tuto' pe 
i'napairon Papa pe iwesi, Sises 
Kurai niri i'tuto' pe to! uya 
inennoko'pu tukai'. 4Seri non 
po ayapuripi'to' ne'sa' uya man, 
turawaso inturu'pu iku'to' 
pe uya i'ma'kasa' uya wini. 
5Papai, seri pe uyapuripi'ki 
upiyau iwesi ke ri, pena ipokon 
pe esi a'tai uyapurip''taine' 
kasa non ekoneka wapiya. 


Tupoitoru Ton Pona 
Sises Ipurema'pu 


6“Ii'tuto' pe iyenpoika'pu 
uya! ka'pon amu' urepasa' 
auya nane! nan ore apai ena!. 
tiwano! pe to! esi'pu, to! tusa' 





auya uyena', miripan kon uya 
amaimu apurisa'. 7To' uya niri 
i'tusa' seri tanporon urepa'pu 
auya esi iwinon pe tukai'. 8Main 
urepa'pt auya ike ke to! repasa' 
uya, miripan anunsa' to' uya. 
To! uya niri i'tusa' iwini uye'sa' 
tukai', uyenno'sa' auya tukai' 
niri to! uya apurisa'. ?To' pona 
ipurema. Oru pona ipurema 
pen, etane urepa'pu auya ton 
pona, apune pura iiwano' pe to! 
esi pi. 10Tanporo upiyau name! 
niri esi iiwano' pe, tanporo 
ipiyau nane! esi niri uiwano!' 
pe. Kamoro uriya' uyapuripi'to' 
uye'sa!, 11Inke seri ora po 
esi pen, e'tane seri oru po to! 
esi, miri awonsi'ki uti nin si 
ipiya!. Waku ikuipunu, iyese' 
merunti ke to! iwapu'tiki— 
itese' urepa'pu auya ike—tikin 
ni to' e'to' pe, tikin ni emi name! 
kasa. 12To' piyau esi koro'tau, to' 
wapu pe e'sa' man, to! pa'sima 
pi! miri itese' urepa'pu auya ike 
ke. Inu' ri utano'masa' pura man, 
kuri riken tuuma'tasen ye! peri 
iye'ku'sa' ru'pu iye'menukasa' 
itekare a'ku'tinin peri. 

13 “#piya' si uti seri, etane 
seri ton ekama uya seri non 
po ri mari esi koro'tau, pori! 
pe e'to' eponin pe to' e'to' pe 
tuyau'nokon. 14Amaimu ke 
to! repasa' uya, miripan kon 
ewaruma'ti ora pon kon uya, 





117:6 fi'tuto' pe ikupa'pu uya, miri pe pura, Iyese' i'tuto' pe ikupu'pu uya; v. 26 yau 

oru pon kon pe pura to! esi 
wenai, uri niri esi oru pon pe 
pura na'ne' kasa. 15#purema oru 
apai to' mo'ka pa pen, e'tane 
to! wapu pe iwesi pa iri namai". 
16 Oru iwano' ton pe pura to! esi, 
oru iwano' pe pura e'ai'ne' kasa. 
17Waku pe i'napairon poro to! 
iku'ki, amaimu esi i'napairon. 
18Oru pona uyenno'sa' auya 
nane! kasa, miri kasa ri mari 
to! enno'sa' uya non pon 
kon koro'ta'. 19To' iwano' pe 
ekonekasa' waku pe, to! niri 
ekonekasa' e'to' pe waku pe. 


Tanporon Kon Apurinin Nan 
Pona Sises Ipurema'pu 


20“Kamoro riken pona 
ipurema pen, e'tane kamoro 
uyapurinin nan pona niri 
to' maimu wenai. 21Tikin ni 
tanporo to' e'to' pe, Papai, 
imiri esi name! kasa uyau, uri 
niri ayau. To' niri e'to' pe tikin 
ni niri uyau'nokon, oru pon 
kon uya apurito' pe uyenno'sa' 
auya tukai'!. 22 Uyapuripi'to' 
pe urepa'pu auya na'ne' ke to' 
repasa' uya, to' e'to' pe tikin ni, 
tikin ni e'ni na'ne' kasa ri mari: 
23 uri to! yau, imiri niri uyau. To' 
ekonekato' pe waku pe tikin 
nan ni yau, uyenno'sa' auya 
tukai' oru pon kon uya i'tuto' pe, 
to! inunkasa! uya, ui'nunkasa' 
auya na'ne' kasa. 

24“Papai, urepasa' auya 
ike na'ne' nan i'se esi upiyau 
e'ai'ne' yau, uyapuripfto' ento! 
pe to' uya, urepa'pu auya na'ne' 

ike, apune pura ui'nunka auya 
pil, ora ekoneka rawiri ri. 
25“Ipokena' Papai, oru 
uya ii'tu pura iye'tane, ii'tu 
uya. Uyenno'sa'! auya tukai' 
niri pusamoro uya i'tu. 
26fyenpoikasa' uya to! ena', 
miri kupu uya miyari ri, 
ui'nunkato' auya e'to' pe to! 
iwano' pe, uri ri niri si e'to' 
pe to' yau,” 
tukai' iwipurema'pu. 


Sises A'si'pu To! Uya 
(Ma'siu 26:47-56; Ma! 14:43-50; 
tru! 22:47-53) 


18 1Tawipurema e'nonkasa' 
a'tai, Sises uti'pu tupoitoru 
ton pokon pe Kituron aranta 
tuni'kwiri'nu'se. Iratoi po are! 
e'kwa esi'pu, miri ya' tupoitoru ton 
pokon pe Sises uti'pu. 

2Isutas si, eparankanin oton, 
uya miri pata i'tu'pu, apune pura 
miri ya' inke ri tupoitoru ton 
pokon pe tuutipi'sen pe Sises e'pitu 
pi. 3Miri pil, Isutas uti'pu are! 
e'kwa na', tamu'kuru' tawon kon 
soisa amu! ari pe miri awonsi'ki 
use'man nito! turawasomanin 
nan epuru ton eke ton kuru miri 
awonsi'ki Pari'si amu! poitoru 
ton ari pe. To! uya ta'surai' ton, 
raan'pu ton miri awonsi'ki tepaai 
kon ari esi'pu. 

4Sises uya tanporon ni tupi' 
te'ku'ton itu wenai, iti'pu to! 
ekama'poi', “mul i'se iwesi kon?” 
tukai' 

5“Sises, Nasare' pon,” tukai' to' 
uya eiku'pu. 

“Kuri ri uri,” ta'pu Sises uya. 
(Isutas nin si eparankanin 
e'soto'kasa' esi'pu miri to! pokon 
pe.) 6Sises uya, “Kuri ri uri,” ta etasa'! 
tuuya'nokon a'tai, ta'poi kon ya! to! 
enna'po uta'mo'ka'pu non pona. 
7To' kanan ekama'pokaa'pu iya, 
“Inu' i'se iwesi kon?” ta'pu iya. 

Miripan kon uya, “Sises, Nasare' 
pon,” ta'pu. 

8“Kuri ri uri, ukayai'ne ko,” ta'pu 
Sises uya. “Uwarinpa auya'nokon pe 
iyesi yau, tiwi pusamoro ka'pon amu' 
nutii,” ta'pu iya. 9Seri e'kupu'pu 
isauroku'pu a'ku'tinin pe: “Tikin ni 
ri urepa'pu auya ton tonpa ano'masa' 
uya pura man,” ta'pw iya ru'pu. 

10 Miri a'tai, Saiman Pi'ta, supara 
esa! pe te'sen uya imo'ka'pu, 
miripan uya use'man nito' 
turawasomanin nan epuru poitoru 
pana enwo'ne' winon a'ti'pu. 
(Ipoitoru ese! esi'pu Maru'kas.) 

11Sises uya Pi'ta apiyo'ma'pu, 

“Isuparaai emaika'!! Ukuipunu uya 
pe! uwo'pasa' na'ne' ike ensi uya 
pen?” ta'pu iya. 


Anas Piya' Sises Ari 


12 Miri a'tai, tamu'kuru' tawon 
kon Roman soisaai amu', tepuru 
kon pokon pe esii'ma, miri 
awonsi'ki Esuweru amu' erasu ton 
uya Sises a'si'pu. To! uya auron- 
pitu'pu, 13miripan kon uya ari'pu 
wapiya Anas piya! Kaya'pas tamo, 
miri wuipiya yau use'man nito' 
turawasomanin nan epuru pe te'sen. 
14 Kaya'pas kuri ri Esuweru amu! pi! 

waku pe iwa iyesi miri tikin nan 
ka'pon uma'tasa' a'tai ka'pon amu! 
iwano' pe tawon nu'pu. 


Pi'ta Uya Sises Nonka'pu 
(Ma'siu 26:69-70; Ma! 14:66-68; 
tru! 22:55-57) 


15Saiman Pi'ta miri awonsi'ki 
turon ni ipoitoru uya Sises 
e'ma'puka esi'pu. Apune pura 
use'man nito' turawasomanin nan 
epuru ni'tunu pe puse ri ipoitoru 
esi'pu, miripan uti'pu Sises a'kiri 
use'man nito' turawasomanin nan 
epuru iwu' pu'ku ta! 16 F'tane Pi'ta 
esi'p4 mura'ta nau itenupikiri emi 
pi. Turon ni ipoitoru use'man nito' 
turawasomanin nan epuru ni'tunu, 
enna'posa' uyee'pu, miripan uya 
miri yawon uri'san auro'ka'pu, 
miripan uya Pi'ta ewonnuku'pu. 

17 “Imiri pen pe! kuri ri, kuri ri 
poitoru ton tonpa, imiri ri?” tukai' 
uri'san mura'ta nawon uya Pi'ta 
ekama'po'pu. 

Entakanoma'pu iya, “Uri pen ni 
kuri ri,” tukai'. 

18 Komi' pe pata esi'pu, miri pi! 
to' poitoru ton miri awonsi'ki eke 
ton ni e'soto'pi'sa' esi'pu anon pi! 
apo' piyau. Pi'ta ri niri e'soto'kasa' 
esi'pu to! koro'tau a'non pi'. 


Sises Ekama'popitu'pu 
(Ma'siu 26:59-66; Ma! 14:55-64; 
tru! 22:66-71) 
19Miri koro'tau, use'man nito' 


turawasomanin nan epuru uya 
Sises ekama'popitu'pu ipoitoru pi! 





18:9 Isaan 6:39 


18:11 Ma'siu 26:39, Ma! 14:36, Yru' 22:42 


18:14 Isaan 11:49-50 

miri awonsi'ki enupan nito' iya pil, 
20Sises uya imaimu eiku'pu, “Ama'ai 
pura usauro'sa!' man usenupan ku'sa' 
uya man Esuweru amu' usenupato' 
iwu' tau, use'man nito', ipureman 
nito' iwu' tau, Esuweru amu! 
amtrato' yau'ne. 21F'ri pe iyesi pi! 
uyekama'po auya? Uyetanin nu'san 
ekama'poki. To! uya ri iltu miri 
umaimu rupa,” ta'pu iya. 

22 Seri kasa isauroku a'tai, soisa 
amu' tonpa iye'mu'sa'kasa' uya 
temiyatu ke itemu' pi! iwini'pu. 
“Miri kasa pe' tumaimu'sen kuri 
use'man nito' turawasomanin nan 
epuru?” tai'ma. 

23Sises uya imaimu eiku'pu, 
“Ipoken pura usauro'sa' pe iyesi 
yau, ekama'. E'tane i'napairon pi! 
usauro'sa' pe iyesi yau, i'ri pe iyesi 
pi' uwini auya?” ta'pu iya. 24Anas 
uya ennoko'pu auronp''sa' pe ri 
mari Kaya'pas piya! use'man nito' 
turawasomanin nan epuru. 


Iyakon Ite'kwa Pe, 
Itosoruwano Ite'kwa Pe 
Sises Nonka'pu 
(Ma'siu 26:71-75; 

Ma! 14:69-72; Uru! 22:58-62) 


25Saiman Pi'ta e'mu'sa'kasa' esi 
koro'tau anon pi'. “Ipoitoru ton tonpa 
pen pe! imiri?” ta'pu to! uya ipi'. 

I'ttunin pe pura iye'kuu'pu, “Uri 
pen ni,” ta'pu iya. 

26 Use'man nito' turawasomanin 
nan epuru poitoru tonpa pe te'sen, 
Pita nakutu'pu ipana tonpa pe te'sen 
uya ta'pu, “Imiri pen pe! iya'kiri are! 
e'kwa nau sentaine' pen?” ta'pu iya. 

27Pi'ta kanan e'ku'kaa'pu i'tunin 
pe pura. Miri a'tai ri, kiritiki 
epiya'ti'pu uturun ni pil. 


Sises Ari'pu To' Uya 
Paire' Piya' 
(Ma'siu 27:1-2, 11-31; Ma! 
15:1-20; Uru' 23:1-5, 13-25) 


28 Miri a'tai, Esuweru amu' uya 
Sises ari'pu Kaya'pas piyapai Roman 
amu' kopunaai iwu' ta'. Awanakui' 
si pata enaka'sa' esi'pu, iri pe 
enapai pura tesi kon pi! Esuweru 
amu! ewomu'pu pen miri yah, 
enta'napai tesi kon pi' Itepoi Iti'pu 
Weyu Rulpu a'taino pil, 29Paire' 
epa'ka'pu to! piya', “Fri waraino ke 
eseru'ti auya'nokon?” tase'na. 

30To' uya imaimu eiku'pu, “Tri 
ku'sa' iya pura iyesi yau, ina 
nunepui'no pen iyena!,” ta'pu to! uya. 

31Paire' uya ta'pu to! pil, “Ati! si 
iteseru aimenka kon pa main, Mosi' 
winon awiri,” ta'pu iya. 

Esuweru amu' epuru ton uya ta'pu 
ipi', “Main, Mosi' winon pe pura ri 
iyesi inu! ri tuto' pe ina uya iyeri'to' 
ya!” ta'pu to! uya. 32Seri e'kupu'pu 
Sises uya ta'pu ru'pu uta'ku'tito' pe 
miri kasa eri'to' oton ta'pu iya ru'pu.J 





118:32 miri kasa uma'tato' oton ta'pa iya ru'pa—Sises uya tuutanunse erika ta'pu, 
kurusu' po teriku ta iya e'kwa pe iyesi'pu. Roman amu' uya iye'wisa' kon wini eseru 
esi'pu kurusu' pona to! tupokapi'se, e'tane miri kasa inu! ri wini Esuweru amu' uya 


i'se pura to! esi'pu. 


18:32 Isaan 3:14, 12:32 

33Paire' kanan ewonkaa'pu tiwu' 
ta', miripan uya Sises ki'ma'pu, 
miripan uya ekama'po'pu, 
“Esuweru amu' kin pe! imiri?” 
tukai' 

34Sises uya imaimu eiku'pu, 
“miri pe ri pe! seri mukayan, turon 
kon uya ri kati ayauro'kasa' upi'?” 
ta'pu iya. 

35 Paire! uya imaimu eiku'pu, 
“Esuweru pe! uri? Itonpa ton, 
use'man nito' turawasomanin nan 
epuru ton eke ton kuru uya itusa' 
uyena'! Fri kupu'pu auya?” ta'pu iya. 

36Sises uya imaimu eiku'pu, 
“Seri non po itesa' pe e'to' esi 
pen. Seri non po itesa' pe e'to' esi 
yau, upoitoru ton nepanta'mai'no 
Esuweru amu' uya uya'si namai', 
etane seri po itesa' pe e'to' esi pen 
turon ni yau ri iyesi,” ta'pu iya. 

37Paire' uya ta'pu, “Kin pe ka'si 
iwesi wa!” ta'pu iya. 

Sises uya imaimu eiku'pu, 
“Ipoken ni iwesi, kin pe esi 
mukayai'ne'. I'nai ri, entu'pu seri 
wenai, seri pil uyee'pu seri non 
pona, i'napairon ekamai'. Tanporon 
kon i'napairon wini na'ne' uya 
umaimu eta,” ta'pu iya. 

38Paire' uya ta'pu ipi', “Fri 
miri iinapairon?” Seri ta pe, iti'pu 
kanan Esuweru amu' piya'. Ta'pu 
iya to! pil, “Fri imakooi eposa' uya 
pura man. 39E'tane iyeseru kon esi 
tikin ni a'sisa' nonkato' pe Itepoi 
Iti'pu Weyu Ru'pu a'tai. Miri wenai 
Esuweru amu' kin ken pe' nonka 
uya iyena'nokon?” ta'pu iya. 

40Teuki'pi'namu kon yau, “Kane, 
kuri ri pen. Parapas kuru!” ta'pu to! 
uya. Parapas esi'pu Roman kopunaai 
ewa'noma yau iye'sa' ru'pu. 


Sises Turu'pu Kurusu' Pona 
1Miri a'tai, Paire' uya 


Ipokapi'to' Pe 
19 Sises anumu'pu, miripan 


ari'po'pi'to' pe ikupu'pu iya. 2Soisa 
amu' uya tikukena' e'mepitu'pu 
aro', kuron pe, miripan turu'pu to! 
uya i'pai pona. To' uya iponti'pu 
tetariren ya', 3miripan ekare pi! to! 
utipitu'pu, “Miyari, Esuweru amu! 
kin!” tapitui'ma. To' uya temiyatu 
kon ke iwini'pu itemu' pi'. 

4Paire' epa'kakaa'pu kanan 
Esuweru amu' pi! tase'na, “Apune 
enti', enpa'ka uya seri iyena'nokon 
iltu kon pa iri pe iyesi tato! uya 
ipikiri pura ri iyesi,” ta'pu iya. 
5Sises epa'kasa' a'tai, imi'ni si 
e'mepi'sa' iyarukooi pe miri 
awonsi'ki tutariren pe si ipon, 
Paire' uya si ta'pu to! pil, “Puse ri 
si!” ta'pu iya. 

6Ensa' tuuya'nokon a'tai, 
use'man nito' turawasoma- 
nin nan epuru ton eke ton kuru 
miri awonsi'ki to! poitoru ton 
uki'pi'nunpitu'pu, “Kurusu' 
pona ipokapi'ti'! Kurusu'! pona 
ipokapi'ti!!” tukai!. 

E'tane Paire' uya to! eiku'pu, 
“Anunti', kurusu' pona ipokapitu 
kon pa. Uri nin, iri pe iyesi tato' 
uya ipikiri pura nin man,” ta'pu 
iya to! pil. 





k18:37 Kin pe esi mukayai' same ko; miri pe pura, Ipoken ni miri ta auya miri. 

7Esuweru amu' uya ta'pu, “Main 
esanon ina, miri awiri ima'tato' pe 
ri iyesi, apune pura Papa Mumu pe 
iye'kupu pil,” ta'pu to! uya. 

8Paire' uya miri etasa' a'tai, 
miri uya ri miyari ri enari'pa'pu, 
Omiripan enna'po'pu tiwu' tah, 
miripan uya Sises ekama'po'pu, 
“Nai winipai iuye'sa'?” tukai', 
e'tane Sises uya eiku'pu pen. 
10 “Uyauro'kapai pura si iwesi?” 
ta'pu iya ipi'. “Itu auya pura pe! 
iyesi tumeruntiru ke esi imo'kato' 
ike miri pe pura kurusu' pona 
ipokapi'to' ike?” ta'pu iya. 

11 Sises uya eiku'pu, “Uyentai 
imeruntiru pura iyesi ka'tapai 
irepa'pu ike. Miri pi! kuri iyena' 
utunin nu'pu umakoitasa' miri eke 
pe kuru,” ta'pu iya. 

12Miri si'kiri, Paire' esi'pu 
Sises inmo'kapai to' uya iwini 
namai', e'tane Esuweru amu! 
uki'pi'mnunpitu'pu, “Puse ri utito' 
pe iku'sa' auya yau, Sisa tonpa 
pe pura ri iwesi miri. mul ri 
kin pe ne'ku'ai'ne' esi miri Sisa 
ewa'nomanin pe,” ta'pu to' uya. 

13Seri etasa' tuuya a'tai, Paire' 
uya Sises enpa'ka'pu, miripan 
ereuta'pu eseru aimenkato' apon 
po, pata, Ti! Konekasa' tato! yau, 
(Arami'! pe Kapa'ta tato! ipin). 
14Itepoi Itiipu Weyu Ru'pu e'ma 
ta! ekonekan nito' pe iyesi'pu, 
pure'po'si e'to' a'tai ri, 

“Puse ri si kin, iiwano' kon,” 
ta'pu Paire' uya Esuweru amu' pil, 

15E'tane to! uki'pi'munpitu'pu, 
“Ati! Ati! Kurusu' pona ipokapi'ti!!” 
ta'pu to! uya. 

“Kin pe' iiwano' kon pokapitu 
uya kurusu' pona?” ta'pu Paire' 
uya to! pi! 

“Ina kin pura ri man, e'tane Sisa 
riken ina kin,” ta'pu use'man nito' 
turawasomanin nan epuru ton eke 
ton kuru uya. 

16Iye'nonka pe ri nin si, Paire' 
uya ituru'pu miri to! ena! kurusu' 
pona to' uya ipokapi'to' pe. 


Kurusu' Pona Sises 
Pokapitu'pu To' Uya 
(Ma'siu 27:32-44; Ma! 15:21-32; 
tru! 23:26-43) 


Soisa amu' uya nin si Sises 
a'sikaa'pu miri. 17Tiwari ri 
tukurusukuui arii'ma iti'pu Pu'pi 
Ppu Ru'pu pata'se' ya! (Arami' pe 
Koruko'ta tato! ya"). 18Seri yau si 
kurusu' pona to! uya ipokapitu'pu 
miri, asa'ron kon turon kon pokon 
pe, sen wini'ne Sises si to' aporo' 
po. 

19 Paire' uya ento! ipi' menukasa' 
esi'pu, miripan tusa' iya esi'pu 
kurusu'! pil, SISES, NASARE' PON 
ESUWERY AMBU! KIN, tawon. 
20Tu'kan kon Esuweru amu' uya 
seri tawon ene'pu, apune pura 
a'ko pe pata piyau Sises pokapi'sa' 
to! uya esi'pu, kurusu' pona ento! 
ipi' e'menukasa' esi'pu Arami' pe, 
Ra'ten pe, miri awonsi'ki Kiri! 
pe. 21Esuweru amu! use'mato', 
ipuremato' turawasomanin nan 
epuru ton eke ton kuru uya ta'pu 
Paire' pil, “ Esuweru Amu' Kin’ 
tukai' ku'menukai, e'tane puse ri 
e'kupu Esuweru amu' kin pe, tukai' 
riken imenuka!,” ta'pu to! uya. 

Tiwari ri tukurusukuui arii'ma itilpu Pu'pi Fpu Ru'pu pata'se' ya!. (19:17) 


22Paire' uya to! eiku'pu, 
“Imenukasa' uya nane! esi miri, 
imenukasa' uya pe ri,” ta'pt iya. 

23 Sises pokap''sa' tuuya'nokon 
a'tai kurusu' pona, soisa amu! 
uya ipon anumu'pu asakiri'ne 
tukaisari'nokon to! uya ekamu'pu, 
iyo'non niken tunonkai'. Seri ipon 
esi'pu to'sa ri ika'sa' tikin nan ni 
inakapu ponsi'ki ipurakon pu'ku 
pona. 

24“Ikarapi'pai'nokon pura, 
apune tuusi'tui! te'wapiya'kai' 
imo'kapai'nokon,” ta'pu to! uya. 

Seri e'kupu'pu iye'menukasa' 
itekare uta'ku'tito' pe, 





“To! uya tukaisari'nokon 
upon ekamu'pu, 
miri awonsi'ki tuusi'tui' 

te'wapiya'kai' 
to' uya upon 
anumu'pu,” 

tawon. Miri si kupu'pu soisa amu! 

uya miri. 

25 Sises kurusukuui piyau isan 
e'soto'kasa' esi'pu, isan pasi Meri, 
Kuro'pas no'pu, miri awonsi'ki 
Meri Mataren. 26 Miri yau Sises uya 
tusan ensa' a'tai, miri awonsi'ki 
tupoitoru tuni'munkanu e'soto'kasa! 
a'ko pe, ta'pu iya tusan pil, “Kuri 
ri si imure,” ta'pu iya, 27miri 

awonsi'ki tupoitoru pi', “Kuri ri 
si asan,” ta'pu iya. Miri a'tai ri, 
ipoitoru uya ari'pu tupata'se' ya!. 


Sises Eriku 
(Ma'siu 27:45-56; Ma! 15:33-41; 
tru! 23:44-49) 


28Emennu'pu, tanporon ni 
enuka'sa' itu tuuya pil, imenukasa' 
si itekare uta'ku'tito' pe, ta'pu 
miri, “Tuna'kiri' ke e'ai!,” ta'pu iya. 
29 Moro iyesi'pu miri yau wai yawon 
waain peneka, miripan ka' su'pa 
tuki'se, iyui i'so'pu ye! pi' to! uya 
inta na! ituru'pu. 30 Miripan ku'kasa' 
tuuya a'tai, Sises uya, “Nu'ma'tai 
si,” ta'pu. Miri pe ri nin si, ti'pai 
tupeimai' ta'kwaru turu'pu iya miri. 

31 Miri si esi'pu miri ekonekan 
weyu pe, miri ema'sa!' yawon Sapa! 
esi pil eke pe kuru To! Epoi Iti'pu 
Weyu Ru'pu pe. Apune pura Sapa' 
a'tai eke' amu' i'se pura tesi kon 
wenai kurusu' po'ne, Esuweru amu! 
uya Paire' ekama'po'pu to' pisi ton 
i'kwi'pi'to' pe iku'to' pe iya, miripan 
kon ekepu nu'tipi'to' pe kurusu' poi. 
32Miri pil si soisa amu' uyee'pu 
wapiyaro' pisi ton i'kwi'pi'se'na Sises 
pokon pe kurusu' pona ipokapi'sa' 
ru'pu, miri awonsi'ki si isakon 
pisi ton. 33E'tane si Sises piya! to! 
uye'sa' a'tai, iyeri'ka'sa' pe to! uya 
ene'pu, miri wenai, to! uya i'si ton 
i'kwi'pitu'pu pen. 34E'tane nin, 
soisa amu' tonpa uya apuruka'pu 
iteire' airi suparari ke, miripan 

yai mun miri awonsi'ki tuna 
e'kwamu'pu. 35 Ka'pon ennin nu'pu 
uya ekamasa', miripan nekama'pu 
esi i'napai ri. Itu iya imapai ri 
tunekamanmu esi tukai', imiri ri niri 
uya apurito' pe tukasimai' pura. 
36Seri ton e'kupu'pu iye'menukasa' 
itekare uta'ku'tito' pe, “Tikin ni ri 
iyipu e'kwi'to' oton pen,”” tawon, 
37miri awonsi'ki turon ni kanan 
iye'menukasa', “Tenapuruka'pu kon 
enpi'to' oton to! uya,” tawon. 


Sises U'na'ti'pu Isose' Uya 
(Ma'siu 27:57-61; Ma! 15:42-47; 
tru! 23:50-56) 


38Emennu'pu iwa ri, Isose'!, 
Arama'tiya pon uya Sises ekepu 
ekama'po'pu Paire' pil. Isose' esi'pu 
Sises poitoru pe, e'tane ama'ai, 
apune pura Esuweru amu' pi! 
tenari'mumtu pi. Paire' uya ewai'! 
tasa! pi! iyee'pu Sises ekepu kan. 
39Nekutimas esi'pu isakon pe, pena 
iwa Sises piya! ewarupi nau itisa' 
ru'pu. Nekutimas uya karapa miru 
isumasa' aro tato! pokon pe nee'pu, 
75 pon e'to' airi ri. 40Asa' ipi' si 
esii'ma Sises ekepu asa! tuuya'nokon 
onti'pu to' uya miri a'po'nan pokon 
pe, pon renen tato! atu saai'pr'sa' 
ke. Seri esi'pu miri Esuweru amu! 
uya tekepu kon u'na'ti eseru yau. 
41Pata, Sises pokapitu'pu to' uya 
kurusu' pona na'ne' airi iyesi'pu umi, 
miri umi yau emenna' pe ti! akasa! 
uruwai! pe esi'pu inu! ri emaikasa' 





m 19:36 E'sotas 12:46, Nonpa 9:12; Eren 34:20. 

rulpu pen ni ya'. 42 Apune pura si 
Esuweru amu' ekonekato' weyu 
pe iyesi pil, miri awonsi'ki a'ko pe 
ti! akasa! uruwai' pe esi pil, miri ya! 
Sises emaika'pu to! uya. 


Iyaru Pun Ti! Akasa! Uruwai' 
(Ma'siu 28:1-10; Ma! 16:1-11; 


tru! 24:1-12) 

20 1 Awanakui' kuru, suntaaka 
epiya'ti pe, ewarupi pe ri 

mari pata etane, Meri Mataren uti'pu 
ti! akasa! uruwai' pe pona, miripan 
uya ti! utamasa' imura'taai apai 
ene'pu. 2 Miripan eka'tunsa' uti'pu 
Saiman Pita miri awonsi'ki turon ni 
ipoitoru, kuri Sises nimunkant piya', 
miripan uya ta'pu, “To! uya Itepuru 
mo'ka'pu man ti! akasa! uruwai' pe 
apai, miripan itu pura ri iyesi nai ya! 
ri nawon to! uya ituru'pu!” ta'pu iya. 
3Miri pi! si Pi'ta miri awonsi'ki 
turon ni ipoitoru ton e'sara'ti'pu 
ti! akasa! uruwai' pe pona utin 
pil. 4Asa'ri ri to! eka'tumu esi'pu, 
etane isakon uya Pita entaka'pu, 
miripan uya ti! akasa! uruwai' pe 
eporo'pu iwapiya. 5 Te'timuikai' 
tenu tupitu'pu iya pon renen 
atu saai'pi'sa'! kusan pe ene'pu 
iya miri yau, e'tane iyewomu'pu 
pen. 6E'tane nin si Saiman Pi'ta, 
ite'ma'pu pe te'sen uyee'pu, miripan 
ewomt'pu ti! akasa! uruwai'! pe ya'. 
Pon saai'pi'sa' kusan pe renen tato! 
ene'pu iya miri yau, 7eke' on pe 
kanan te'sen Sises i'pai won nu'pu. 
Tupona ri e'mepi'sa' esi'pu, pon 
renen ate saai'pi'sa! kusan pe pokon 
pe pura. 8Miri awonsi'ki nin si 
taron ni ipoitort, ti! akasa' uruwai' 

pe eponin nu'pu wapiya, ri mari 
ewomt'pu. Miripan uya tunene'pu 
apuri'pu. 9(To' uya ito'ka'nuku 
pura ri mari iyesi'pu iye'menukasa' 
itekare Sises e'mu'sa'kato' oton 
teriku'pu apai, tawon.) 


Sises Usenpoika 
Meri Mataren Piyau 


10Miri a'tai, ipoitoru ton 
enna'po'pu tupata kon ya', 11 e'tane 
Meri, e'soto'kasa' esi'pu ti! akasa! 
uruwai' pe piyau ukaran ni pil. 
Akaramui'ma te'timuikai' tenu 
tupitu'pu iya ti! akasa! uruwai' pe 
ya', 12miripan uya asa'ron kon 
aimu'nan ipon ton inseru amu' 
ereutapi'sa' ene'pu, Sises ekepu 
pata'pu yau, i'pai pata'pu airi miri 
awonsi'ki i'ta pata'pu airi isakon. 
13 To! uya ekama'po'pu, “Ma'non, 
iri pi! aukaramu?” ta'pu to! uya. 

“To! uya uyepuru ari'pu, nai ya! 
ri nawon to' uya ituru'pu,” ta'pu 
iya. 14Tai'ma iyera't#'pu, miripan 
uya Sises ene'pu iye'soto'kasa' miri 
yau, e'tane Sises tukai' iltu iya pura 
iyesi'pu. 

15 “Ma'non, iri pi! aukaramu? 
mu! warinpa auya?” ta'pu iya ipi'. 

Umi turawasomanin pe ri nin 
si tekamai', “Apune ken, ari'pu 
auya pe iyesi yau, ekamaki nai ya' 
ituru'pu auya, ikan utito' pe,” ta'pu 
iya ipi'. 

16 “Meri,” ta'pu Sises uya ipi'. 

Iyera'ti'pu Sises winikui' 
iki'piinumui'lma Arami' pe, 
“Raponai!” (Ti'sa ta e'kwa pe). 

17Sises uya ta'pu, “Upi' kata'sii, 
apane pura enna'posa' pura ri 

mari man ikuipunu piya'. E'tane, 
enta ru'ku uyakon non piya', to! 
pana'tii', “Utiyai! ukuipunu piya', 
miri awonsi'ki ikuipunu kon piya', 
itese' pi' e!to! piya', miri awonsi'ki 
itese' pi! iwe'to' kon piya', ” ta'pu iya. 

18 Meri Mataren nin si uti'pu miri 
itekareei esa! pe ipoitoru ton piya', 
“Itepuru ene'pu uya,” ta'pu iya. 
Tauro'ka'pu iya ke to! pana'ti'pu iya. 


Sises Usenpoika'pu 
Tupoitoru Ton Piya! 
(Ma'siu 28:16-20, 

Ma! 16:14-18; Uru' 24:36-49) 


19Miri ri suntaaka e'sara'ti 
ko'mamiri pe, a'samutu yau 
ipoitoru ton esi a'tai, mura'ta 
ta'kopi'se Esuweru amu' pi! 
enari'ke' pe tesi kon pi', Sises 
uyee'pu, miripan e'soto'ka'pu 
to! koro'tau, miripan uya, 
“Miyari'nokon!” ta'pu to! pil, 20Seri 
ta tupo, temiyatu miri awonsi'ki 
tuteire' empoika'pu iya to! ena'. 
Ipan pe ri ipoitoru ton epori'ma'pu 
itepuru ensa' tuuya'nokon a'tai. 

21Sises uya kanan takaa'pu to' 
pi, “Miyari'nokon! Ikuipunu uya 
uyenno'sa' na'ne' kasa ri, iyennoko 
uya 'nokon seri,” ta'pu iya to! pil. 
22 Miri tai'ma to! pona ise'netu'ka'pu, 
“Waku A'kwaru anunti!,” tai'ma. 
23 Inu' makoi ton pi! ri iusentu'ma 
yau, ipi' ri usentu'man, miri ton pi! 
iusentu'ma pura iyesi yau, miri ton 
pi! ri usentu'man pura iyesi miri,” 
ta'pu iya. 

Sises Usenpoika Tamas Piya' 


24Tamas nin si (Titimas tato! ipi'), 
12 kaisaron kon tonpa pura iyesi'pu, 
tutonpa ton koro'tau Sises uye'sa' 
a'tai to! piya'. 25Turon kon nin 
Si ipoitoru ton uya, Itepuru ensa' 
tuuya'nokon nu'pu ekama a'tai, 
ta'pu iya, “Tui' į ra'pu itemiyatu 
pokon, miripan ya! uyemiyatu tusa’ 
uya a'tai, miri awonsi'ki iteire' ya! 
uyemiyatu tusa' uya a'tai kuru nin 
apuri uya miri,” ta'pu iya. 

26 Tikin ni suntaaka pata'pu pe, 
ipoitoru ton kanan esi'pu iuti tau, 
Tamas nin si esi'pu miri to! piyau. 
Mura'ta ri uta'kosa'! e'tane, Sises 
uyee'pu to! koro'ta' e'soto'kai'!, 
miripan uya ta'pu, “Miyari'nokon!” 
ta'pu iya to! pil, 27Miri a'tai, ta'pu 
iya Tamas pil, “Iyemiyatu ituki se 
ya'; uyemiyatu ton enki. Iyemiyatu 
tinkai' uteire' ya! ituki. Ikasimato' 
auya tunonkai' apuriki,” ta'pu iya. 

28 Tamas uya ta'pu ipi', “Uyepuru 
miri awonsi'ki Papa, itese' pil e'to'!” 
ta'pu iya. 





“Uyepuru miri awonsi'ki Papa, 
itese' pi! e'to'!” (20:28) 





20:23 Ma'siu 16:19, 18:18 

29Miri a'tai, Sises uya ta'pu ipi', 
“Apune pura uyensa' auya pil, apurisa' 
auya, pori! pe kamo esi miri ene tupo 
pura ri apurinin nan,” ta'pu iya. 

30Sises uya tu'ke ri eke Papa 
turawasooi ti'tuto' ipikiri kupu'pu 
tupoitoru ton uya entane, e'tane 
seri kareta pi! iye'menukasa' 
pura iyesi. 31E'tane seri ton 
e'menukasa' apuri kon pa,” Sises 
esi Kurai,” Papa Mu, miripan apuri 
auya'nokon wini #uko'manto' kon 
eporo kon pa itese' yau. 


Sises Usenpoika 
Tupoitoru Ton Tonpa Ton Piya! 
21 1 Miri pata'pu pe, Sises kanan 

usenpoikakaa'pu tupoitoru 
ton piya', Taipiriyas? ku'piri piyau. Se 
kasa iyesi'pu: 2 Saiman Pi'ta, Tamas 
(Titimas" tato! ipi'), Na'taniyeru, 
Kena, Kiyarari yawon winon, Sepiti 
munki amu, miri awonsi'ki asa'ron 
kon turon kon ipoitoru ton esi'pu 
a'samutu yau. 3 “E'saponka seri moro! 
amu' alsiil,” ta'pu Saiman Pi'ta uya 
to! pil, miripan pil, “Aya'kiri ina uti 
seri,” ta'pu to! uya. Miripan kon utisa' 
ekanwa'tipitu'pu kanau ya', e'tane 
miri ewarupii tau, moro! amu! 
a'si'pu to' uya pen ni. 
4Awanakui' kuru, Sises 
e'soto'kasa'! esi'pu tuna e'pi 
po, e'tane ipoitoru ton uya 
ito'ka'nuku pura iyesi'pu Sises pe. 

5 To' kipiinunpa'pu iya, “Utonpa 
ton, moro! amu! pe! a'sisa' 
auya'nokon pura nai?” ta'pu iya. 
“Kane!” ta'pu to' uya. 
6“Ipunweru kon eno'mati' 
kanau enwo'netu winikui'; miri 
a'tai, to' ri eporo auya'nokon 
miri,” ta'pu iya. To! uya iku'sa' 
a'tai, to' uya ipi'siku poken pura 
ri to! punweru esi'pu, apune pura 
tu'ke ri moro' amu' esi ke. 
7Miri a'tai si, ipoitoru Sises 
ni'nunkanu uya Pi'ta pil, “Itepuru 
pe man!” ta'pu miri. “Itepuru pe 
man,” ta iya etasa' tuuya pe ri, 
Saiman Pi'ta uya tupon puro'pon 
e'me'pu tuwoi (imo'kasa' iya 
esi'!pu), miripan e'sanumu'pu 
tuna ka'!. 8Turon kon ipoitoru 
ton uya nin si e'ma'puka'pu miri 








“Ipunweru kon eno'mati' kanau 
enwo'netu winikui!!” (21:6) 





20:31 Seri ton e'menukasa' apuri kon pa; miri pe pura, Seri ton e'menukasa' miyari ri 


apuri kon pa 
Papa Nanumu'pu ta e'kwa pe. 
"21:2 Titimas—Esimunui' ta e'kwa pe. 


21:3 Yru' 5:5 21:6 Uru' 5:6 


r 20:31 Kurai (Kiri! maimu), miri pe pura, Me'saya (Ipuru maimu) 
121:1 Taipiriyas, miri pe pura, Kiyarari 

kanau yau, tu'kan kon moro' 
amu' en punwe tewa'tii' to! uya 
ipi'siku'pu, apune pura inni kuru 
pura ri 300 pi!” e'to' airi ri tuna 
e'pi piyapai tesi kon ke. 9To' 
e'te'kasa' a'tai, enkena' pe apo' 
e'simikasa' ene'pu to' uya moro' 
e'puru ipo, miri awonsi'ki pureti 
esi'pu. 

10Sises uya, “Moro' amu' si seri 
pe kuru ma'situune' inne'ti!,” ta'pu 
miri to! pi'. 

11 Saiman Pi'ta ekanwa'tisa' uya 
nin si punwe pi'siku'pu miri makui'. 
Tu'ke ri, 153 kaisa ri eke ton moro' 
amu' esi'pu, e'tane punwe ekaraka 
pura ri iyesi'pu. 12Sises uya, “Isi'ti!, 
enta'natanu'ti!,” ta'pu to! pil, 
Ipoitoru ton uya, “Inu! imiri?” ta 
pura ri iyesi'pu ip. Itepuru pe to! 
uya i'tu'pu. 13Sises uyee'pu, pureti 
tanunse to' repa'pu iya, miri kasa 
ri moro' ke to' repa'pu iya. 14Seri 
si seri itosoruwano ite'kwa pe Sises 
usenpoika'pu tupoitoru ton ena!, 
teriku tupo te'mu'sa'kasa' a'tai. 


Sises Uya Pi'ta 
Eri'to' Ekama'pu 


15Tenta'na kon e'nonkasa' a'tai, 
Sises uya ta'pu Saiman Pi'ta pi', 
“Saiman, Isaan mumu, ui'nunka 
auya kuru ri pe! pusamo entai?” 
ta'pu iya. 

“Ewai', uyepuru, ii'munka uya ri 
itu auya,” ta'pu Pi'ta uya. 

Sises uya ta'pu ipi', “Uikun 
non karimeru munki amu' ken si 
ewe'ki,” ta'pu iya ipi'. 





ISAAN 21 





“Uikun non ken si karimeru 
amu! ewe'ki.” (21:17) 


16Sises uya kanan takaa'pu ipi', 
“Saiman, Isaan mumu, ui'nunka 
auya kuru ri pe'?” ta'pu iya. 
Eiku'pu iya, “Ewai', uyepuru, 
i'nmenka uya ri itu auya,” ta'pu iya. 
Sises uya, “Uikun non ken si 
karimeru amu' ipa'simaki,” ta'pu ipi'. 
17Itosoruwano ite'kwa pe Sises 
uya ta'pu ipi', “Saiman, Isaan 
mumu, ui'munkayan pe'?” ta'pu iya. 
Pi'ta ena'pu pokoi pe, apune 
pura Sises uya tekama'posa' pi! 
osoruwau ite'kwa, “Uimunkayan 
pe'?” tukai', miripan uya, 
“Uyepuru, tanporon ni i'tu auya; 
H'munka uya ri iltu auya,” ta'pu. 
Sises uya, “Uikun non ken 
si karimeru amu! ewe'ki. 
18 J'napairon ekama uya ipi'; moine 
pe iwa iwesi a'tai, iiwano' pe ri 
iyepontipitu'pu miri awonsi'ki 
jutipitu'pu i'se iwe'to' ya', e'tane 
iukiii'pansa' a'tai, iyemiyatu ton 





s 21:8 300 pi': miri pe pura, 200 kiyupi' ama', 90 mi'ta e'to' airi. 

inka auya miri awonsi'ki ka'pon 
uya nin si iponti miri, miripan 
uya ayari itipai iwe'to' pen ni 
yal,” ta'pu iya ipi'. 19Sises uya seri 
ta'pu Pi'ta uma'tato' eseru ekama 
tuuya pe Papa apuripi'to' ipi' pe, 
miripan uya, “Upikiri isi'ki!” ta'pu 
ipi'. 

20Pi'ta uya tenu ra'tilpu, miripan 
uya ipoitoru, Sises ni'lnunkanu 
uyepu tupikir#'nokon ene'pu. (Puse 
ri kuri ri Sises pona iye'tunkasa' 
ru'pu to! enta'na a'tai, “Uyepuru, 
inu! uya si iyeparankato' oton?” 
tawon nu'pu.) 21Pi'ta uya ensa' 
a'tai, ekama'po'pu iya, “Uyepuru, 
puse kanan si?” ta'pu iya. 

22 Sises uya eiku'pu, “Iko'mamu 
i'se esi yau enna'po pona ri, Fri 

pe miri esi ipona? fisiri, upikiri 
isi'ki,” ta'!pu iya ipi'. 23 Miri si 
etasa' tuuya'nokon tukai' itonpa 
ton esi'pu miri, puse ri si ipoitoru 
eriku pura iye'to' oton, tukai'. 
E'tane Sises uya iyeri'to' oton pen 
tasa' pura iyesi; “Iko'mamu i'se 
esi yau enna'po pona ri, ri pe 
miri esi ipona?” tasa' iya riken 
esi. 

24Puse ri si kuri ri ipoitoru 
ekama pi' na'ne' imenukasa' iya 
ri na'ne', Itu i'mapai ri inekamanu 
esi. 

25Sises uya tu'ke ri turon ni 
ton ni niri kupu'pu. Tanporo ri 
iye'menukasa' pe iyesi yau, si'tuyai', 
seri non po imenukapi'sa' kareta 
ton pata pura iyesi. 





21:20 Isaan 13:25 

Papa A'kwaru Nukupu'pu 


Sises Nennoko'san Itekare Ekamai' Yawiri 
Ekamanin 


Papa A'kwara Nukupu'pu Sises Nennoko'san Itekare Ekamai' Yawiri esi itekare Gru' 
numenuka'pu pu'ku pe ri. Inkupunu kuru esi, wapiyaro' kon Sises pikiron kon uya iku'to' 
pe Waku A'kwaru uya to' kupu'pu Waku Itekare ato' pe to' uya Sises pi', “Surusiran 
awiri, miri awonsi'ki Isutiya, Sameriya awiri'ne ri, siya ri non u'matu pu'ku pona ri” 
(1:8). Sises pikiron kon pantomu pe iyesi Esuweru amu' koro'tau iye'sara'ti'pu tanporon 
kon pata emu' kaisaron kon uya apurito' pe. Imenukanin esi'pu tanmenuka'pu ennin 
nan uya i'tuto' pe Sises pikiron kon esi Roman amu! esi pata epuru pe enari'panin pe 
pen, Sises pikiron kon napurinu esi Esuweru amu' enuriku'pu ipi' a'ku'tinin pe. 

Inkupu'pu ekanpai iyesi osoruwau eke ton ite'ma yau, enei'ma nai awiri Sises pi', Waku 
Itekare usekama'pu so'si e'sara'ti'pu utin pi' mi awiri: 1) Sises pikiron kon nukupunu 
e'sara'ti'pu Surusiran po Sises enuku'pu e'ma'pu pe, 2) Parestin pu'ku ton ni ti'ma'kapi'se 
iyepamu'pu, 3) miyari ri iyepamu'pu Mete'teriyan nono poro ri Ron ni tepose. 

Usennakan pari pen esi miri Inkupw'pu iye'sa' ra'pu tumeruntiru ke Sises apurinin nan 
pona Surusiran po Penti'kas weyu a'tai, miripan ni esi miyari ri so'si esa' pe imeruntita- 
nuku pi! ri miri awonsi'ki itepuru ton ni, iye'ku'pi'sa!' usekamasa' na'ne' awiri kareta yau. 
Iye'sara'ti a'taino kon Sises pikiron kon ekareei amuranu'sa' to'ken esi miri tu'kan ni to! 
nekamapitu'pu itekare yau, iye'ku'sa' ru'pu e'menukasa' na'ne' iye'ku'sa' ru'pu uya ri ekama 
merunti pe itekare esi'pu Sises apurinin nan yau miri awonsi'ki so'si tawon kon yau ri. 


Iyawon Ekamanin 


Ekonekan ensa' ra'pu ekamanin pe (1:1-26) 
a. Te'nonka pe Sises usauroku'pu (1:1-14) 
b. Isutas pata'pu iyakan anumu'pu (1:15-26) 
Surusiran po tunene'pu kon ekama'pu enno'sa' kon uya (2:1—8:3) 
Isutiya, Sameriya po tunene'pu kon ekama'pu enno'sa' kon uya (8:4—12:25) 
Paaru e'turawasoma'pu (13:1—28:31) 
a. Iye'sara'ti pe itekare ekamai' iti'pu (13:1—14:28) 
b. Surusiran po eke pe mitin pi! to! esi'pu (15:1-35) 
c. Iyakon ite'kwa pe itekare ekamai' iti'pu (15:36—18:22) 
d. Itosoruwano ite'kwa pe itekare ekamai' iti'pu (18:23—21:16) 
e. A'sisa' pe Paaru esi'pu, Surusiran, Sisariya, miri awonsi'ki Ron po (21:17—28:31) 





ru'pu 2iyenuku pona ri Epun 
pona. Miri rawiri, Papa meruntiru 
1 1Eke Tiyo'peras, wapiyaro' | ke tuuta'kwaru'tii!, tuneporo'san 

ukaretaai yau imenukasa' uya | tunenno'ton kon pe itekare 
man, tanporon ni Sises nukupu'pu | ekamai' apiyo'ma'pu iya tu- 
miri awonsi'ki to! enupa'pu iya | turawasooi kon ku'to' pe to! uya. 


Sises Enuku'pu Epun Pona 

3Sises ekota'ma'pu, miri awonsi'ki 
iyeriku'pu tupo kurusu' po, to' piya' 
isenpoikapitu'pu inke ite'kwa ri, 
to! uya te'mu'sa'kasa' apurito' pe. 
Inke ri to! piya! isenpoikapitu'pu 
40 kaisa ri wui ton u'matu koro'tau 
teriku tupo te'mu'sa'kasa' a'tai, 
miripan usauroku'pu Papa e'to' 
esa! wanni pe pil. 4Taron ni a'tai to! 
piyau tesi koro'tau, to! auro'ka'pu 
iya, “Surusiran apai kutituu, 
etane ukuipunu usauro'sa' ru'pu 
ipi' enupikiri me'tui! usauroku ri 
metata'tuine'nokon ipi'. SIsaan 
uya ka'pon amu' pa'taisimapitu'pu 
tuna ke, e'tane seri pe iwa'ne ri 
Papa uya apa'taisimapitu kon miri 
Waku Ta'kwaru ke,” ta'pu iya. 
6Sises pokon pe kanan tamurasa' 
kon a'tai, to' uya ekama'po'pu, 
“Ina epuru, seri a'tai pe' uri'nokon 
Esuweru amul e'to' itesa' pe na'po 
auya seri?” ta'pu to' uya. 
7Miripan uya ta'pu to! pi', 
“Iweyu i'tuto' auya'nokon kuru pura 
ri iyesi. Ukuipunu uya ikoneka 
miri tuweyu a'tai ri. 8E'tane Waku 
A'kwaru uye'sa' a'tai ipona'nokon, 
merunti pe iyena kon miri, miripan 
uyekareei ekama auya'nokon miri 
Surusiran po, Isutiya po, Sameriya 
po, miri awonsi'ki siya ri non emu! 
kaisa ri,” ta'pu iya. 
9Seri ta'pu iya tupo, itanumu'pu 
to' enu airi ri, miripan onamu'pu 
kapuru' uya to' enu apai. 

10To' esi'pu ka'ta' tenu kon 
tutuse enpitu pi! iyenu'tane. Miri 
koro'tau, ite'kwanau pura ri, 
asa'ron kon inseru amu' e'soto'kasa' 
esi'pu to! piyau. 11 “Imiri'nokon, 
Kiyarari pon kon, #ri pi' seri yau 
iye'soto'pi'sa' kon uya ka'ta' iyenu 
kon tupitu? Puse ri Sises enuku 
menyatuine' Epun pona uye'to' 
oton, iti ene'pu auya'nokon kasa 
ri,” ta'pu to! uya. 


Ma'tayas Ena'pu 
Isutas Pata'pu Yakan Pe 


12Miri tupo, enno'sa'! kon 
enna'po'pu Surusiran pona Are! 
Wupu poi, inni kuru pura ri, 1 
mayiru o'koi' ri pata pona. 13Pata 
eposa' twuya'nokon a'tai, pata tuto' 
tuuya'nokon itau, ka'tawon iuti ta! 
to! uti!pu. Pusamoro iyamurasa! 
kon esi'pu: Pi'ta, Isaan, Isens, 
Anturu, Piri', Tamas, Pa'taramiu, 
Ma'siu, Isens (Aru'piyas mu), 
Saiman (Usera' tukai' tesa'sen9), 
miri awonsi'ki Isutas (turon ni 
Isens mu). 14To' amurapitu'pu 
isewenapai ri ipuremai'. Uri'sami'si 
amtu', Sises san Meri, miri awonsi'ki 
Sises akon non esi'pu to! koro'tau. 

15 Miri a'tai, Pi'ta e'mu'sa'ka'pu 
tutonpa ton Sises apurinin nan 
koro'tau. 120 kaisaron kon esi'pu 
miri yau. 16 “Utonpa ton, kin Tepi! 
poro Waku A'kwaru usauro'sa' 
ru'pu Isutas pi! si uta'ku'tisa' 





11:13 Usera' - Roman amu! enapai temo'ka kon i'sero!. 


1:4 Uru! 24:49 
1:8 Ma'siu 28:19, Ma! 16:15, Yru' 24:47-48 


1:5 Ma'siu 3:11, Ma! 1:8; Uru' 3:16, Isaan 1:33 


1:9 Ma! 16:19, Bru' 24:50-51 


1:13 Ma'siu 10:2-4; Ma! 3:16-19; Uru' 6:14-16 

man. Sises a'si ton kon anin pe 
iyena'pu. 17Isutas esi'pu anunsa' 
ru'pu ina tonpa pe itekare ekama 
pi! iye'tturawasomato' pe,” ta'pu 
Pi'ta uya. 

18 (Fri eseru ku'sa' tuuya epe'pu 
ke Isutas uya non e'ma'pu, miripan 
yau ita'mo'ka'pu, iye'toi'kwa'pu 
tuwenu'pi takanu'se. 19 Tanporon 
kon Surusiran pon kon uya 
itekareei eta'pu, miripan kon uya 
miri non ese'ti'pu A'ketama tukai', 
Mun Pata'se' ta e'kwa pe.) 

20 Miyari ri Pita usauroku'pu, 
“Iye'menukasa' man Eren yau, 

“ “Tiwi itawon pura itiwu' 
nesii, 
ing! ri kuse'nin itau,” 
miri awonsi'ki, 
“ “Tiwi turon ni itepuru pe 
te'ton ipata'pu anumui,” 
tukai'. 21Miri pe iyesi pil, Isutas 
pata'pu iyakan epopai'nokon, pena 
ri Sises a'tai uya'kiri'nokon iye'sa' 
ru'pu, 22Isaan uya epa'taisiman 
ekareei ekama'pu si'kiri miri 
awonsi'ki Sises enuku pu'ku pona ri 
iye'sa' ru'pu, miripan e'to' pe utonpa 
kon pe Sises e'mu'sa'kasa' ene'pu 
tuuya ekamanin pe,” ta'pu iya. 

23 Miripan kon uya asa'ri ka'pon 
amu' anamu'pu, Isose', Parusapas 
tukai' to! nesakunu, Isu'su'tas 
tato! to! uya ipi', miri awonsi'ki 
Ma'tayas. 24Miripan tanporo miri 





INKUPU'PU 1, 2 


yau te'san ipurema'pu, “Ina epuru, 
tanporon kon usenuminkato' itu 
auya. Apune ekamaki nai kuri rupi 
anunsa' auya pusamoro asa'ron 
kon ka'pon amu' apai 25enno'sa' 
pe iye'to' pe, Isutas pata'pu iyakan 
pe. Isutas uya ina nonkasa' man 
tupata'se' ya! tuuti pi!” tukai' to! 
ipurema'pu. 26I'tun nito' ike ke 
to! i'tu'pu to! uya, miripan i'ki'ma 
tane to' uya ita'mo'ka'pu Ma'tayas 
winikui', miripan Ma'tayas ena'pu 
11 pan kon enno'sa' kon tonpa pe. 


Papa A'kwaru Uyee'pu 
Sises Poitoru Ru'san 
A'kwaru'tii' 

2 1Penti'kas tato' weyu e'seposa' 
a'tai, ' tanporo Sises apurinin 
nan amurasa' esi'pu tikin ni ipata 
Surusiran po. 2Miri yau, ite'kwanau 
pura ri, pata a'merumu'pu, eke pe 
a'setun kasa, ka' winipai, miripan 
ewomu'pu to! iwu' ta!, 3miripan 
kon uya apo' waraino ene'pu, 
miripan e'ta'nuku'pu to! kaisa ri to! 
i'pai pona'ne ereutai'. 4Tanporo to! 
uta'kwaru'tipu Waku A'kwaru ke, 
miripan kon e'sara'ti'pu usauro'ni 
pil turon kon ka'pon amu! maimu' 
yau'ne, Iya'kwaru uya tuusauro'to' 

kon pe takupu kon pi'. 
5Miri a'tai, Esuweru amu! 
amurasa' esi'pu mi awiri'nan ni, 
pata emu' apaino kon Surusiran 





21:20 Eren 69:25 “1:20 Eren 109:8 


42:1 Penti'kas—To' Epoi Iti'pu Weyu Ru'pu 


pe, 50 pe wui tupo Esuweru amu! amurasa' ti'kiyari kon a'nai' aku'pusa'! anumu 


twuya'nokon weyu pi'. 


1:18-19 Ma'siu 27:3-8 


“2:4 maimu, miri pe pura ani Kiri! maimu yau. 


1:22 Ma! 16:19, Bru! 24:51 


2:1 E'sotas 23:16, 34:22, Ripaiti'kas 23:15-21; Isu'taronomi 16:9-12 

Apo' waraino ene'pu to! uya. (2:3) 


pona. 6Pata a'merumu tetai', to! 
amtra'pu Sises apurinin nan 
pata'se' ya'. To! usewansiuka'pu 
tumaimu kon tau'ne to! usauroku 
eta twuya'nokon pil. 7Ipan pe to! 
usewansiuka'pu, miripan kon uya 
ta'pu, “Pusamoro nusauro'ai'ne' 
nan sa'ne Kiyarari ko' amu' ko! 8Fri 
kasa ken si umaimu kon tau'ne to! 
usaurokt eta seri? 9Turon kon sa'ne 
uye'pi'sa' man ko, Pa'tiya winipai, 
Metiya winipai, miri awonsi'ki 
Eran winipai, miri awonsi'ki turon 
kon kanan Me'sa'po'temiya, Isutiya, 
Ka'pato'siya, Pontas, Eisa Mure'pu, 
10-11Purekiya, Panperiya, Isih, 
Ripiya miri awonsi'ki Ron piyaworo' 
nan ni uye'sa' man ko, Esuweru 
amu' miri awonsi'ki Esuweru amu! 
pen e'tane, Esuweru amu! napurinu 
apurinin nan. Turon kon kanan 
Kuri' winipaino kon miri awonsi'ki 





Arepiya winipaino kon, e'tane si 
umaimu kon tau'ne to! usauroku 
eta'nokon, eke ri Papa nukupu'pu 
ekareei pi!!” ta'pu to! uya. 
12Tanporon kon usewansiuka'pu, 
i'tu tuuya'nokon pura iyesi pi'. “Fri 
ekamanin pe seri esi?” tukai' to! 
usekama'popitu'pu. 

13F'tane turon kon uta'kiri'pu to' 
pil to! sapema pe ri. “To! e'taripasa' 
man,” ta'pu to' uya. 

Pi'ta Uya Itekare Ekama'pu 

14Miri a'tai, Pita e'mu'sa'ka'pu 
11 pan kon tutonpa ton pokon 
pe, anpisin ka'pon amu' koro'tau, 
miripan usauroku'pu eke pe, “Utonpa 
ton, Esuweru amu' turon ni pata 
wini'nan miri awonsi'ki Surusiran 
po tuuko'mansan, apune etati!! Fri ta 
e'kwa pe seri e'ku'sa' tukai' ekama 
uya. 15Ipoken pura ri #usenuminka 

kon ina e'taripasa' tukai'. Awanakui' 
ri mari pata man, 9 a'kura' ri mari. 
Inu' e'taripa pura ri iyesi miri a'tai. 
16 F'tane pu'kena' Isoweru nekama'pu 
ru'pu uta'ku'ti seri, 

17“ Papa uya se kasa tasa': Se 
ton kupu uya miri 
non weyu u'matu a'tai: 

Uya'kwaru enno'to' uya 
oton tanporon kon pona. 

Imu kon miri awonsi'ki 

iyensi kon amu' uya 
umaimu ekamato' oton, 

moineri'san enu 
uta'kwakasa' uya ento! 
oton, 

miri awonsi'ki kiiyi' amu! 
e'ne'pi'to' oton. 

18 Miri riken pe pura, upoitoru 
ton, warawoti'!si amu! 
miri awonsi'ki 
uri'sami'si amu' pona 

uya'kwaru enno'to' uya 
oton ni mari, 

miripan kon uya umaimu 
ekamato' oton. 

19 A'lkwarupi'nin ku'to' uya 
oton ka! yau, 

miri awonsi'ki i'tuto' ipi' 
non po kanan. 
Miri a'tai, miri yau mun e'to' 
oton, 
apo' miri awonsi'ki ipun 
pe ikirisin e'to' oton. 
20 Wti enu ewarumanto' oton, 
miri awonsi'ki kapui 
usuitato' oton mun kasa. 

Eke ri, miri awonsi'ki 
waku ri Itepuru Weyu 
uyepu rawiri 
tanporo seri ton e'ku'to' 
oton. 

21Ing' ri kuri ri Itepuru 

ekama'ponin nu'pu 
tupika'tinin pe, 
epika'tito' oton tasa' iya,” 
ta'pu ru'pu Isoweru uya. 

22 “Imirinokon Esuweru amu!, 
seri umaimu etati!! Puse ri Sises, 
Nasare' pon, i'koro'tau'nokon 
iyesilpu Papa nennoko'pu. 
Tu'kan ni eke Papa turawasooi, 
a'kwarupi'nin, miri awonsi'ki i'tuto' 
ipikiri ri ku'to' pe iya iyena'nokon. 
Papa uya enpoika'pu iyena'nokon 
inkupunu wini, Papa nennoko'pu 
tukai' itu kon pa, mi'tuyatui'ne' 
kasa ri. 23Pena ri Papa uya iku'sa' 
esi'!pu iyena'nokon ituto' pe tuuya, 
miripan turu'pu auya'nokon iri 
ton ena' to' uya kurusu' pona 
ipokapi'to' pe, iyeri'to' pe. 24E'tane 
Papa uya i'mu'sa'ka'pu eri'nito' 
meruntiru apai, eri'nito' uya a'sisa' 
ko'manuku namai'. 25Pena Tepi! 
uya Itepuru maimu ekama'pu, 

“ ‘Papa, Itepuru ene uya inke 
ri upiyau. 
Miri uriya', usi'nuku pen. 
26Miiri pe iyesi pil, pori' pe 
uyewan yau esii'ma, 
uyesen uya epori'mato' 
enpoika. 
Ayapuri uya, Papa, 





12:17-21 Isoweru 2:28-32 


2:23 Ma'siu 27:35, Mal! 15:24; Uru' 23:33; Isaan 19:18 


2:24 Ma'siu 28:5-6; Ma! 16:6; Uru' 24:5 

eri'sa' ri e'tane, 
upun uko'mamu te'ku'to' 
yau, 
27apune pura uruwai' yau esi 
i'se pura iwesi pi, 
miri awonsi'ki waku, uri 
ipoitoru ukita i'se pura 
iwesi. 
28 Iko'manse'na utito' e'ma 
enpoikasa' auya man, 
pori! pe uku'to' auya 
oton, apune pura tiwi ri 
upiyau iwesi pi',? 
ta'pu Tepi! uya,” ta'pu iya. 
29Pi'ta usauroku'pu tipiyi'se 
pura, “Utonpa ton, eke utamokori 
kon Tepi! eriku'pu, miripan 
uruwasii esi seri pona ri. 30 Tepi' 
esi'pu pu'kena', miripan uya Papa 
uya, Ikupu uya kuru ri miri, tukai' 
tauro'ka'pe ru'pu si i'tu'pu: tikin ni 
ipayan amu' tonpa ku'to' oton Papa 
uya itepuru pe, Papa munki amu! 
esa! pe, Tepi! esi'pu to! esa! pe kasa, 
tawon. 31 Miri pe iyesi pi', Tepi! uya 
nin si Kurai" e'mu'sa'kato' oton 
i'tusa' tuuya pi! ekama'pu, uruwai' 
yau iko'manto' oton pen ni, miri 
awonsi'ki ipun ukita pen ni, tukai'. 
32“Puse ri Sises, iyeri'sa' 
ru'pu ilmu'sa'ka'!pu Papa uya. 
Ina si iya'kiron kon nu'san uya 
iye'mu'sa'kasa! ene'pu. 33Papa 
uya eke pe kuru ikupu'pu, miripan 
ereutanu'sa' iya tenwo'netu wini, 
miripan uya apiyo'ma'pu ta'kwaru 

enno'to' pe iya tupoitoru ton pona, 
tuusauroku'pu awiri ri. Sises uya 
si eke pe kuru ri ina repasa' Waku 
A'kwaru ke menyatui'ne' miri 
awonsi'ki metayatui'ne'. 34Tepi' 
enu'sa' pura iyesi tapun yau Epun 
pona, e'tane Tepi! uya ta'pu, 
“ Itepuru uya ta'pu uyepuru pil; 
“Uyenwo'netu winikui' 
ereutatanu'ki 
Itepuru pe iwesi pa, 
35apune iyeyaton non entai 
iwesi pa iku'tane uya to' 
esa! pe iwesi pa,” ” 
tasa'. 

36 “Imiri'nokon miri awonsi'ki 
tanporo ri Esuweru amu' uya itu 
i'se esi i'napai ri kuru iyesi tukai': 
Puse ri si Sises inwini'pu kon ku'sa' 
Papa uya man Itepuru pe miri 
awonsi'ki Kurai pe,” ta'pu Pi'ta uya. 

37Ka'pon amu' uya seri etasa' 
a'tai, ipan pe to! ewan poka'pu 
iya, miripan kon uya Pi'ta miri 
awonsi'ki itonpa ton ekama'po'pt, 
“Ina tonpa ton, iri ken si kupu ina 
uya seri?” ta'pu to! uya. 

38Pi'ta uya to! maimu eiku'pu, 

“Imiri'nokon tikin pa'ne me'atui'ne' 
kaisa ri amakooi kon apai era'titi', 
ina uya apa'taisimato' kon pe 
Sises ese! yau amakooi kon pi! 
usentu'man nito' pe, miripan uya 
Waku A'kwaru ke irepa kon miri. 
39Papa uya twusauroku'pu kupu 
miri ipi'nokon, apayan kon nu'san 





32:25-28 Eren 16:8-11 


h2:31 Karai (Kiri! maimu yau), miri pe pura Me'saya (Ipuru 


maimu yau), asa'ri ri mari iyesi, Papa Nanumunu ta e'kwa pe, v. 36 kanan. 


12:35 Eren 110:1 
2:30 Eren 132:11: 2 Sanweru 7:12-13 

pi', miri awonsi'ki sunwaron kon 
pi' niri, tanporon kon Itepuru, itese' 
pi! emito! Papa nuki'manu ton pi! ri 
niri,” ta'pu Pi'ta uya. 

40Miyari ri Pita usauroku'pu 
to! emiya'pontinin pe, “Epika'titi! 
iri ton seri a'taino kon piyapai,” 
ta'pu iya. 41Pi'ta maimu apurinin 
n#'san pa'taisima'pu enno'sa' kon 
uya, miripan 3,000 kaisaron kon 
ena'pu to' tonpa pe. 

42Inke ri tenupato' kon awiri 
kuru ri to! e'pitu'pu, tuusimunka 
kon ke to! amurapitu'pu, to! 
uta're'tipitu'pw miri awonsi'ki to! 
ipuremapitu'pu a'samutu yau. 


Enno'sa' Kon Uya 
I'tuto' Ipikiri Ku'pitu'pu 

43Tu'ke ri a'kwarupi'nin miri 
awonsi'ki i'tuto' ipikiri kupu'pu 
enno'sa' kon uya, miripan pi! 
tanporon kon enari'numu'pu. 
44Tanporo Sises apurinin nan 
amurapitu'pu a'samutu yau, 
miripan kon e'repapitu'pu 
tanporon ke ri tutonpa kon pokon 
pe, 4Smiripan kon uya tunono 
kon miri awonsi'ki timamin kon 
tonpa kurupo'pomapitu'pu. Miri 
epe'pu ke tutonpa kon repapitu'pu 
to! uya i'se iye'to' airi. 46 Wui 
kaisa ri to! amurapitu'pu Esuweru 
amu' use'mato', ipuremato' iwu' 
pu'ku ta', tanporo tamurapi'se 
to! uta're'tipitu'pu tiwu' kon 
taune pori! pe, amure' pe pura 





INKUPU'PU 2, 3 


to' usekanpitu'pu. 47Papa apuri- 
pitu pi! to! esi'pu, miripan turon 
kon ka'pon amu' esi'!pu pori! pe 
to! pil. Wui kaisa ri Itepuru uya 
tunkoneka'san ke to' tonpa'ti'pu. 


Pi'ta Uya Ise'mesa' Epi'ti'pu 


1Turon ni wui a'tai, Pi'ta 
miri awonsi'ki Isaan pokon 
uti'pu Esuweru amu' use'mato', 
ipuremato' iwu' ta! ipureman 
weyu a'tai, ko'mamu pe, 3 a'kura!. 
2Miri yau, ka'pon esi'pu ise'mesa' 
iyentu'pu si'kiron ni to! napitunu 
“Akoruwan Mura'ta” tukai' to! 
nesakunu Esuweru amu! use'mato', 
ipuremato' iwu' purorooi mura'ta 
na'. Miri yau, to! uya inonkapitu'pu 
tupurataai oton ekama'poto' pe 
iya ka'pon amu' tewonsan pil. 
3Pi'ta miri awonsi'ki Isaan pokon 
ewontane tupurataai oton pi! 
to' ekama'po'pu iya. 4Pi'ta miri 
awonsi'ki Isaan uya to'sa ri ene'pu. 
“Apune, ina enki,” ta'pu Pi'ta uya 
ipi', Smiripan kon ene'pu iya, 
purata ke to! uya turepa tukai'. 
6Pi'ta uya ta'pu, “Purata 
pura man, e'tane itesa' pe ri 
e'ai'ne' ke irepa uya: Sises Kurai 
Nasare' pon ese! yau, e'mu'sa'ka', 
miri awonsi'ki asaki,” ta'pu iya 
ise'mesa' pil. 7Itenwo'netu wini 
itemekon a'si'pu iya iye'mu'sa'ka 
tane, miripan i'ta ton miri 
awonsi'ki ipurakon amu! ena'pu 
pana' pe inke pura ri. 8Miripan 





12:42 to! uta're'tipitu'pu, miri pe pura, to! enta'napita'pu Itepuru enta'na'pa eseru ru'pu 
yau; miri pe pura, to! enta'napita'pu Itepuru tenupa'pu kon awiri. 


2:44 Inkupu'pu 4:32-35 

e'sanumu'pu iye'sara'ti'pu usarin 
pil. To' a'kiri iyewomu'pu Esuweru 
amu' use'mato', ipuremato' iwu' 
tal, iye'sanunpitu'pu Papa apuri- 
pitu pe. 9Tanporo ka'pon amu! 
miri yau te'san uya isari ene'pu 
Papa apuripitu pil, 10 miripan kuri 
ri teta'kwanunsen tukai' to! ni'tunu 
Akoruwan Mura'ta tato' yau 
Esuweru amu' use'mato', ipuremato' 
iwu'! mura'ta nau te'sen pe ti'tuse, 
ipan pe to' usewansiuka'pu, 
iye'ku'sa' na'ne' ipi' pi. 


“Sises Uya Ka'pon Epi'tisa',” 
Ta'pu Pi'ta Uya 


11Puse ri si ka'!pon uta'sisa' 
esi'pu Pita miri awonsi'ki Isaan 
pokon pil, miripan ka'pon amu' 
usewansiukasa'! eka'tumu'pu to! 
piya' Saraman Epa'kato' Iya' tato' 
ya'. 12Ka'pon amu! ensa' Pi'ta uya 
a'tai, ta'pu iya to! pi, “Utonpa 
ton, Esuweru amu', iri pe iyesi pi' 
jusewansiukasa' kon seri pi'? Fri 
pe iyesi pi! ina enpitu auya'nokon? 
Tumeruntire kon ke miri awonsi'ki 
Papa pori'manin nan pe tesi kon 
pi' ina uya epi'tisa' pen miri. 
13Utamokori kon amu' Epura'an, 
Aisi!, miri awonsi'ki Seko! e'to' 
itese' pi' Papa uya tupoitoru Sises 
ku'sa' eke pe, miripan Paire' piya! 
inee'pu auya'nokon iwito' pe iya. 
Inonka tane iya ri, Sises i'se pura 
ina man, ta'pu auya'nokon Paire' 
pil. 14Sises esi'pu waku, ipokena' 

ri e'tane, T'se pura ina man, ta'pu 
auya'nokon. Sises innonkapai 
Paire' esi'pu, e'tane ka'pon amu! 
wipi'nin nupa enna'pu auya'nokon 
inonkato' pe iya. 15Inke ka'pon 
amu' uko'manto' sara'tinin n&'pu 
wini'pu auya'nokon e'tane, Papa 
uya ilmu'sa'ka'pu iyeri'sa' apai. 
Ina esi seri ennin nu'san pe miri 
awonsi'ki ekamanin nan pe. 16Ina 
miri awonsi'ki puse ri ka'pon 
uya Sises apuri uriya' puse ri 
e'mu'sa'kasa' pana! pe. Sises apuri 
ina uya uriya', puse ri ise'mesa' 
usepi'tisa' tanporon kon pe 
menyatui'ne'. 

17 “Imiri'nokon miri awonsi'ki 
itepuru ton uya seri kupu'pu Sises 
pi! inkupunu kon iltu auya'nokon 
pura iyesi pi'. 18E'tane pura ri, 
Papa uya pu'kena' amu' auro'kasa' 
ru'pu pena ri awiri seri e'kupu'pu, 
puse ri Kurai" ekota'mato' oton 
tawon. 19 Miri pe iyesi pil, amakooi 
kon inonkati', Papa winikui' 
era'titi'. Miri a'tai, Papa usentu'ma 
ipnokon uya tanporo amakooi 
kon korukato' pe. Miri a'tai, waku 
pe ri Papa uya imeruntitanuku 
kon miri, 20miri awonsi'ki Kurai, 
Papa Nanumu'pu ennoko iya miri— 
Sises ri. 21Puse ri Sises si e'to' 
oton Epun po Papa uya tanporon 
koneka emenna' pe pona ri, pena 
ri tuusauroku'pu kasa waku ton 
pu'kena' amu' yai. 22 Apune pura 
Mosi' uya ekama'pu, Papa, Itepuru 





k3:18 Kurai, miri pe pura Me'saya—Papa Nanumw'pu ta e'kwa pe, v. 20 airi ri mari. 


3:13 E'sotas 3:15 3:14 Ma'siu 27:15-23; Ma! 15:6-14; Bru’ 23:13-23; Isaan 19:12-15 

uya pu'kena', uwaraino anunto' 
oton itonpa kon ni. Tanporon 
inekamanu main awiri me'tui!. 
23 Kuri ri si pu'kena' maimu awiron 
pen esi a'tai, Papa uya ima'tanu'to' 
oton tumunki amu' koro'tapai,”” 
ta'pu Pi'ta uya to! pil. 

24Mliyari ri Pi'ta usauroku'pu, 
“Seri pe si ne'ku'ai'ne' esi penaro' 
ri tanporon kon pu'kena' amu! 
nekama'pu Sanweru esi'pu 
si'kiri ri. 25Papa uya ta'pu ru'pu 
atamokori kon pi! pu'kena' amu! 
awiri tunku'ton kuru pi'. To' uya 
si eporo'pu, imiri'nokon uya ri niri 
kanan eporo. Epura'an auro'ka'pu 
Papa uya i'tuti: “Tanporon kon 
ka'pon amu! purema uya miri 
apayan nu'san poro,” tasa' iya 
ru'pu,” ta'pu iya. 

26Te'nonka pe, Pi'ta uya 
ta'pu, “Papa uya, turon kon 
piya! ennoko tuuya wapiya kuru, 
tuni'mu'sa'ka'pu, tupoitoru 
ennoko'pu ipiya'nokon, ipurema 
kon pe, iri iyeseru kon tunonkai' 
iwesi kon pa,” ta'pu Pi'ta uya to' pit. 


Pi'ta Miri Awonsi'ki Isaan 
Esi'pu Konsuru Amu' Piyau 


4 1Papa ena! use'man nito' 
turawasomanin nan, Esuweru 
amu! use'mato', ipuremato' iwu' 
erasu ton epuru, miri awonsi'ki 
Satu'si amu' uyee'pu, Pi'ta miri 
awonsi'ki Isaan pokon ni mari 
usauroku koro'tau. 2Miri a'tai, to! 
usakorota'pu se kasa iyesi pil, asa'ron 
kon enno'sa' kon uya ka'pon amu' 

enupa esi'pu Sises e'mu'sa'ka'pu 
pi! teri'sa' apai. Seri ental, iyeri'sa' 
kon e'mu'sa'ka ekamanin pe. 3Pi'ta 
miri awonsi'ki Isaan a'si'pu to' uya 
pariki'si tal; pata uko'mansa' pil, 
turon ni wai emaku pu'ku pona 
ri. 4E'tane tu'kan kon ka'pon amu' 
uya itekare etaka'sa' esi'pu, miripan 
kon uya apuri'pu, miripan kon 
e'tonpa'tisa' esi'pu 5,000 kaisa ri. 
5Miri ema'sa' yau, Esuweru amu! 
epuru ton miri awonsi'ki Main pi! 
enupanin nan amtura'pu Surusiran 
pona. 6Miri yau, Anas, Papa 
ena! use'man nito' turawasoma- 
nin nan epuru pe te'sen esi'pu, 
Kaya'pas a'kiri te'san, Isaan, 
Arisanta miri awonsi'ki turon kon 
ni esi'!pu itepuru tonpa ton pe 
te'san. 7Tupiya'nokon Pi'ta miri 
awonsi'ki Isaan nepu'pu to' uya 
to! ekama'popi'to' pe tuuya'nokon, 
“Nai kasa ikupu'pu auya'nokon? 
mul! meruntiru yau, inu! ese! yau 
ikupu'pu auya'nokon?” tukai'. 

8 Miri a'tai, Pita, uta'kwaru'tisa' 
Waku A'kwaru ke uya ta'pu to! pit, 
“Eke ton ka'pon amu' epuru ton, 
9seri pe ina ekama'po auya'nokon 
ise'mesa' epi'tisa' ina uya pil, iri 
kasa isepi'tisa'! tukai'!. 10Seri 
i'tuti' imiyamoro ka'pon amu! 
Esuweru amu', Nasare' pon, Sises 
ese! uya puse ri warawo' epi'tisa' 
e'mu'sa'kasa! esi ipiyau'nokon. 
Inpokapitu'pu kon kurusu' pona 
iyeri'to' pe i'mu'sa'kasa' Papa uya. 
11Papa Maimu uya tasa' na'ne' 
Sises pil, 





13:22-23 Isu'taronomi 18:15, 18-19 

“ ‘Seri ti! imiri'nokon aminin 
nan newaruma'ti'pu 
enasa' man aminin nan uya 
amito' apon pe kuru,” 
tasa'. 12 Makooi apai epika'tin nito' 
e'seposa' Sises poro riken, tanporo 
seri non po inu! ri Papa nuturu'pu 
pika'tinin wanni pe pura ri iyesi 
miri,” ta'pu Pi'ta uya. 

13Itepuru ton usewansiuka'pu, 
ipiyi'ke' pe pura Pi'ta miri 
awonsi'ki Isaan ene tuuya'nokon 
pi! sepa! nan ni miri awonsi'ki 
isenupasa' kon pen ni, e'tane to! 
uya to! to'ka'nuku'pu Sises a'kiron 
kon nu'san pe. 14F'tane si ka'pon 
to! nepi'ti'pu e'mu'sa'kasa' ene'pu 
to! uya to! piyau. Miri a'tai, iri ri 
tato' to' uya pura iyesi'pu Pi'ta miri 
awonsi'ki Isaan pil. 15 Konsuru amu! 
uya to' enpa'ka'pu tiwu' kon tapai, 
miripan kon e'sara'ti'pu usauro'ni 
pi! tutonpa kon amu' pokon pe, 
16 “Fri pe to! kupu seri, tanporon 
kon Surusiran po twuko'mansan 
uya ri tanporo to! nukupu'pu i'tu, 
miripan wapu'ti poken pura iyesi. 
17E'tane seri ereutanu'pai iyesi 
iye'ta'nu'kapu wapiya ka'pon amu! 
koro'tawiri. To! enari'papai'nokon, 
miri entakasa' auya'nokon a'tai 
ikota'ma kon miri tukai',” ta'pu to! 
uya. 

18 Miri a'tai, to' kanan ki'makaa'pu 
to! uya. Ta'pu to! uya to! pil, “Seri 
tupo inu! ri kusauro'katuu, kusenupa- 
tuu Sises ese! pil,” ta'pu to! uya. 

19F'tane Pita miri awonsi'ki 
Isaan pokon uya to! maimu eiku'pu, 





280 














“Seri tupo inu! ri kusauro'katau, 
kusenupatau Sises ese! pi!” (4:18) 


“Imiri'nokon pe i'tuti', ipoken pe' 
iwesi kon Papa enu yau, amaimu 
kon awiri e'ni yau Papa Maimu 
tentakai'? 20Ina e'pakapu poken pura 
man ina nene'pt ton, miri awonsi'ki 
ina neta'pu ekamato' tuuya'nokon 
piyapai,” ta'pu to! uya. 21Ipan pe to! 
enari'pa twuuya'nokon tupo, Konsuru 
amu! uya to! nonka'pu. Nai kasa to! 
kota'mato' tzuya'nokon tukai' to! 
uya iltu pura ri iyesi'pu, apune pura 
tanporon kon uya ri Papa apuripitu 
pi! iye'ku'sa' ru'pu pi. 22Warawo' 
isepi'tisa' na'ne' esi'pu 40 kaisaron 
entaino ri iwuipiyaai. 


Pi'ta Miri Awonsi'ki Isaan 
Pokon Ipurema'pu 


23Tunonkasa'! kon a'tai, Pi'ta 
miri awonsi'ki Isaan enna'po'pu 
tutonpa kon amu' koro'ta!, 
ekamase'na tanporon ni use'man 
nito' turawasomanin nan epuru 

ton eke ton kuru miri awonsi'ki 
itepuru ton uya ta'pu tupi'nokon 
nu'pu. 24Seri etasa' tuuya'nokon 
a'tai, to! ipurema'pu isewan ya! 
tenai' Papa pi. “Itepuru, Imiri 
nekoneka'pu Epun miri awonsi'ki 
non miri awonsi'ki parau miri 
awonsi'ki tanporon ni miri 
yawon. 25 Ausauroku'pu Waku 
A'kwareu awiri ina tamokori, 
ipoitoru Tepi! poro ri, se kasa tukai': 
“Fri pi! Esuweru amu' pen 
usakorota: 
iri pi! ka'pon amu! 
e'kama, epoton kon 
kasa ri? 
26Kin amu' e'kama, 
miri awonsi'ki non 
esanon ni amura 
isipokon pe, 
Papa, Itepuru miri 
awonsi'ki inanumu'pu, 
Kurai? ewa'nomase'na,? 
tukai'!. 27I'mapai ri Era! miri 
awonsi'ki kopuna Ponsiyas 
Paire' pokon amura'pu Esuweru 
amu' pen ka'pon amu! Esuweru 
pon kon pokon pe seri pata yau, 
waku ayapiyo' Sises ananumu'pu 
ewa'noma pi! te'to' kon pe 
ekonekai'. 28To' amurasa' tanporon 
ni imeruntiru miri awonsi'ki 
iyeseru awiri iye'ku'to' pe 
inkupu'pu ku'se'na. 29 Miripan, seri 
pe si enki, Papa: ina enari'pa to' 
uya, ina, ipoitoru ton iku'ki waku 

pe, tepiyi'se pura amaimu ekamato' 
pe ina uya. 30fyemiyatu tinkai' ri 
usepi'tin iku'ki, tiwi i'tuto' ipikiri 
miri awonsi'ki a'kwarupi'nin niri 
iku'ki, waku ipoitoru Sises ese' 
yau,” tukai' to! ipurema'pu. 
31Tuwipurema kon tupo, 
to! e'nonkasa'! a'tai, to! e'to' 
yau usi'kilma'pu. Tanporo to! 
uta'kwaru'ti'pu Waku A'kwaru 
ke, miripan kon uya Papa Maimu 
ekama'pu tepiyi'se pura. 


Sises Apurinin Nan 
Esi'pu Amure' Ton Pen 


32Sises apurinin nan esi'pu 
tikin ni ri isenuminkato', tikin ni 
ri itewan. Inu' uya ri uiwano' seri 
ta pura ri, etane tiwano' kon ke ri 
te'repasan pe to! esi'pu. 33 Merunti 
pe kuru esii'ma enno'sa' kon uya 
Itepuru Sises e'mu'sa'ka'pu teriku'pu 
apai ekama'pu, miripan kon pona 
eke pe ri waku nonkasa' tanporo 
to! pona. 34inu' ri tekota'masen 
kuru ri pura iyesi'pu to! koro'tau, 
kamoro tumainaru ke, tiwu' ke ri 
te'san uya ikurupo'pomapitu'pu, 
miripan epe'pu ru'pu ne'pitu'pu to! 
uya 35enno'sa' kon ena', miripan 
ekanpitu'pu to! uya to! kaisa ri ipura 
kuru to' esi pil tense. 

36 Miri kasa si, Isose' esi'pu miri, 
Ripai pa ru'pu pe te'sen, Sai'puras 
po iyentusa' ru'pu, Panapas 
tukai' enno'sa! kon nesakunu 

mari iyesi, Papa Nanumunu ta e'kwa pe. 

(Pori'mapi'nin ta e!kwa pe). 
37 Tumainaru kurupo'poma'pu iya, 
miripan epe'pu nee'pu iya enno'sa' 


kon ena! 
5 1Ananayas, ino'pu Sa'paira 
uya kanan tunono kon 
kurupo'poma'pu. 2Itepe'pu 
tonpa'ka'pu to! uya tuno'pu ya! 
ri esii'ma tiwano' kon pe iye'to' 
pe, miripan tonpa'pu nee'pu iya 
enno'sa' kon ena! 3 Miri a'tai, Pita 
uya ta'pu, “Ananayas, iri pe iyesi 
pil iri ri Setan! ewonsa' iyewan yah, 
kasi peri Waku A'kwaru enku'ti pa, 
miri awonsi'ki itonpa ri kupu'pu 
esii'ma ipiyau? 4Ikarupo'poma auya 
wapiya pe! iiwano' pe iyesi'pu pen 
miri? Miri awonsi'ki ikurupo'poma 
tupo, itepe'pu esi'pu iiwano' pe pen 
ni pe' miri? Fri pe iyesi pi! tuku'sen 
pen ni kupu'pu auya? Ka'pon amu! 
pi! pe! kasi pe iwe'sa' pe ekama 
auya e'tane, kasi pe iwe'sa' Papa pil,” 
ta'pu iya. 5Seri etasa' tuuya a'tai, 
Ananayas uta'mo'ka'pu eke' pe, 
miri awonsi'ki ipan pe ri seri etanin 
nu'san enari'numu'pu iye'ku'sa' 
ru'pu pi. 6Miri tupo, moine ton 
warawo! amu! uyee'pu itekepu 
ontise'na, miripan enpa'ka'pu to' 
uya iu'na'tito' pe tuuya'nokon. 
7Osoruwau ite'kwa kura! emiya 
era'tisa' tupo'ne ri, ino'pu uyee'pu, 
iri e'ku'sa' tukai' iltu iya pura 
iyesi'pu. 8Pi'ta uya ekama'po'pu, 


Ananayas, Ino'pu Sa'paira 

“Seri riken pe! Ananayas ya! inono 
kon epe'pu pe ineporo'pu kon?” 
ta'pu iya. 

“Ewai', miri riken itepe'pu,” ta'pu 
iya. 

9Pi'ta uya ta'pu ipi, “Fri pe iyesi 
pi' Itepuru A'kwaru i'tupitu kon pa 
iyekoneka'pu kon?” ta'pu iya. “Apune 
enki, ataan'pu u'na'tinin nu'san ni 
mari esi moro mura'ta nau, miri 
awonsi'ki to' uya ri mari iyenpa'ka 
miri,” ta'pu iya. 10 Miri a'tai ri, ipiyau 
ita'mo'ka'pu eke' pe, miripan moine 
ton warawo' amu! ewomu'pu itekepu 
ekare pil. Itekepu ari'pu to! uya 
iu'na'tito' pe itaan'pu piyau ri. 11 Miri 
pil, ipan pe ri Sises apurinin nan miri 
awonsi'ki tanporon kon seri etanin 
nu'san enari'numu'pu. 


Enno'sa' Kon Uya 

E'ne' Ton Epi'ti'pu 
12Enno'sa' kon uya tu'kan 
ni i'tuto' ipikiri miri awonsi'ki 
a'kwarupi'nin kupu'pu ka'pon amu! 
koro'tau, miri awonsi'ki tanporon 
kon Sises apurinin nan pe te'san 
esi'pu puroroi po, Saraman 
Epa'kato' Iya! tato! tau. 13 Tanporon 
kon ni esi'pu ipiyi'ke' pe to! koro'ta' 
enapai pura, ka'pon amu' uya ipan 
pe ri to' nama tane. 14Miri koro'tau 
ri, tu'kan kon warawoti'si amu' 
miri awonsi'ki uri'sami'si amu' uya 
ri Itepuru apuri'pu, miri awonsi'ki 
to! tonpa pe to! era'ti'pu. 15Miri pe 
iyesi pil, ka'pon amu! uya ene! ton 

nepu'pu, asanta ta! to! nonka'pu to! 
uya to! e'kwe' po'ne to! apon po'ne 
ri, Pita uti a'kwaru'pu uya ri to! 
epi'tito' pe. 16 Anpisin ka'pon amu! 
Surusiran woi tuuko'mansan uya 
emel! ton, makoi a'kwaru yen ton 
ni nee'pu, miripan kon usepi'ti'pu. 


Enno'sa' Kon Ekota'ma'pu 


17Miripan Papa ena' use'man 
nito' turawasomanin nan epuru 
miri awonsi'ki tanporon kon 
iya'kiri te'san Satu'si amu' tonpa 
ton ikintato' esi'pu ipan pe to! 
pil. 18To' uya enno'sa' kon a'si'pu, 
miripan kon uya to' turu'pu 
pariki'si ta'. 19E'tane ewarupi 
nau, Papa inseruui uya pariki'si 
mura'taai a'koka'pu, miripan uya 
to! enpa'ka'pu. 20 “Esuweru amu! 
use'mato', ipuremato' iwu' ta' 
entanti', ka'pon amu' pi! tanporo 
seri main ekamatanti! emenna' 
pe uko'man nito' ekareei,” ta'pu 
iya. 21Pata ema'sa' a'tai, to! 
ewomt'pu Esuweru amu' use'mato', 
ipuremato' iwu' ta! tauro'ka'pu 
kon awiri ri, miri awonsi'ki to' 
e'sara'ti'pu ka'pon amu! enupa pi. 

Papa ena! use'man nito' 
turawasomanin nan epuru miri 
awonsi'ki itonpa ton uye'sa' 
a'tai, Esuweru amu! Konsuruui 
ton ki'ima'pu to! uya—tanporo 
Esuweru amu' epuru ton—to' 
amturato' pe. To! uya Esuweru 
amu' use'mato', ipuremato' iwu' 
erasu pe te'san ennoko'pu pariki'si 
ta! a'sisa' ru'san enpa'kase'na. 





INKUPU'PU 5 


22 E'tane to! utisa' pariki'si ta! 
a'tai, to! eporo to! uya pura 
iyesi'pu. Miri pil to! enna'po'pu 
isekamase'na, 23 “A'kopi'sa' pe 
kuru ri pariki'si eporo'pu ina 
uya iterasu ton ni e'soto'pi'sa' 
esi'pu mura'ta nau, e'tane ina uya 
a'kokasa' a'tai, inu! pura iyesi'pu 
itau,” ta'pu to! uya. 24Seri tawon 
eta tuuya a'tai, Esuweru amu! 
use'mato', ipuremato' erasu ton 
epuru miri awonsi'ki Esuweru 
amtu' use'mato', ipuremato' epuru 
ton usenu'mere'ma'pu miri, “Fri 
ri si e'kupu'pu seri ko? Fri pe to' 
esi'pu?” tukai'. 

25 Miripan e'tane, ka'pon uyee'pu, 
“Apune enti', pariki'si ta! ana'si'pu 
kon amu' e'soto'pi'sa' use'man nito', 
ipureman nito' iwu' tau ka'pon 
amu' enupa pil,” tase'na. 26 Miri 
a'tai ri, erasu ton epuru utilpu 
tutonpa ton pokon pe enno'sa' 
kon ne'se'na. To! ta'kwarukai' to! 
inne'pai pura to! esi'pu, apune pura 
ka'pon amu' uya tuwini kon ti! ke 
tukai' to' usenari'pa'pu. 

27Enno'sa' kon nepu'pu to! uya 
Esuweru amu' Konsuruui ton 
piya', Papa ena! use'man nito' 
turawasomanin nan epuru uya 
to! ekama'popi'to' pe. 28 “E'se'ne' 
pe ina uya ta'pu ipi'nokon, ‘Sises 
ese! pi! ka'pon amu' kusenupa- 
tuu, ta'pu e'tane ri, pata Surusiran 
emu' wisa! auya'nokon enupan nito' 
auya'nokon ike ke miri awonsi'ki 
tumakooi ke ina esi puse ri munu 
uriya' ta auya'nokon,” ta'pu iya. 

29Pi'ta miri awonsi'ki itonpa ton 
uya imaimu eiku'pu, “Papa Maimu 
awiri ina e'to' pe iyesi, ka'pon 
maimu awiri pen. 30Papa, ina 
tamokori ton e'to' itese' pil, Sises 
iimu'sa'kanin nu'pu iyeri'sa! apai 
inwini'pu kon tupokapi'se yui pona. 
31 Papa uya i'mu'sa'kasa' tenwo'netu 
wini, iku'sa' iya esa! wanni pe miri 
awonsi'ki pika'tinin pe, Esuweru 
amu! ra'tinin pe, to! makooi pi! 
isentu'ma ke. 22Seri e'kupu ennin 
nu'san ina, Waku A'kwaru uya ri niri 
ene'pu, Papa nuturu'pu tumaimu 
awiron kon ena',” ta'pu to! uya. 

33Seri eta tuuya'nokon a'tai, 
ipan pe ri to! usakorota'pu, 
miri awonsi'ki to' ri inwipai to' 
ena'pu, 34e'tane Pari'si, Main pi! 
enupanin nan tonpa, Kamariyeru 
itese!, ka'pon amu! nunamanu 
ri e'soto'ka'pu to! piya'!, “Apune 
re'kwi, kamoro warawo! amu! 
enpa'kati' aka'ne' pe,” ka'se'na. 
35Miripan uya to' auro'ka'pu, 
“Esuweru amt', inkupunu kon ti'tui' 
e'ti! pusamoro ka'pon amu' pil, 
36Pena sa'ne Tiyotas itese' ka'pon 
esi'pu int! pe ri e'kupu i'se. Tu'kan 
kon ni ka'pon amu', 400 kaisaron 
kon era'ti'pu ipoitoru pe. Iwini'pu 
to! uya, miripan poitoru ton nisan 
e'ta'nuku'pu, miri awonsi'ki iri 
pura ri iyesi'pu. 37Kuri ri e'ma'pu 
tal, Isutas, Kiyarari ko! kanan esi'pu, 
ka'pon amu' ese! menukapi'to' a'tai, 
miri awonsi'ki ka!pon amu' kanan 
anin pe iyesi'pu. Kuri ri kanan 
wini'pu to! uya, miripan poitoru 

ru'san e'ta'nuku'pu. 38Miri pe 
iyesi pil, seri pe na'ne' pi! kapai e'ai' 
ipi'nokon: tiwi pusamoro warawo' 
amu! nesii, tiwi to! nutii. Seri 
te'ku'sen esi a'tai ka'pon eseru pe, 
iye'kupu pura iyesi miri. 39E'tane 
Papa winon pe iyesi a'tai, inu' uya 
ri pusamoro ereutanuku pura ri 
iyesi. Papa ewa'noma auya'nokon 
pe ri iye'to' oton,” ta'pu iya. 

40Seri ta iya pil, “Ewai' ri ka'wa,” 
ta'pu to! uya. Enno'sa' kon ki'ma'pu 
to' uya, miripan kon ari'po'pitu'pu 
to' uya, miripan kon uya ta'pu to' 
pil, “Sises ese! yau kasauro'tuu seri 
tupo,” ta'pu to' uya. To' utito' pe to' 
nonka'pu to! uya. 41 Enno'sa' kon 
uti'pu Esuweru amu! Konsuruui 
ton piyapai. Pori' pe to' esi'pu, 
apune pura Papa pona waku 
pe ri iyesi pi! to! ekota'ma Sises 
ese! wenai. 42 Miri awonsi'ki wui 
kaisari ri Esuweru amu' use'mato', 
ipuremato' iwu' tau, ka'pon amu! 
iwu' tau'ne tereutai' pura ri, Sises 
pil to! enupa pi! to! esi'pu, waku 
itekare ekama pi! to! esi'pu, Sises 
esi Papa Nanumu'pu, tukai'. 


7 Kaisaron Kon Utanumu'pu 
1Miri a'tai, tu'ke ri Sises 


6 apurinin nan tu'kanoro 
epiriku'pu. Kiri! pe tuusauro'san 
Esuweru amu! miri awonsi'ki 
patawon amu! Esuweru amu! 
pokon pe to' e'manenpato' esi'pu, 
kiyari ke tutonpa kon uri'sami'si 
amu! itaan'!pu ima'tasa' kon ini 
to! uya pil, 2Miri pi si ka'pon 

amu' amuranuku'pu 12 kaisaron 
kon uya tanporon kon Sises 
apurinin nan, miri awonsi'ki 
ta'pu to' uya, “Iye'to' pe pura iyesi 
miri upona'nokon Papa Maimu 
tekamai' pura taron ni pi' eni 
a'tai usekan ni pi! ri. 3Utonpa ton, 
7 kaisaron kon ka'pon am epoti' 
i#koro'tapai'nokon, i'tunin nan 
pe kuru ka'pon amu' ni'tunu ton, 
Waku A'kwaru ke ita'kwaru'tisa' 
kon, seri i'se e'nito' turawasoma- 
nin pe te'ton kon, Y4ipureman pi! 
pari ina e'to' pe ka'pon amu' enupa 
pi! Papa Maimu ke,” ta'pu to' uya. 
5Tanporon kon epori'!ma'pu 
enno'sa' kon maimu pi', miripan 
kon uya si Si'tipun anumu'pu Papa 
Maimu apurinin ye' kuru, Waku 
A'kware yen, Piri' ri kanan to! tonpa 
pe; turon kon Puro'koras, Ni'kanoru, 
Timon; Parumenas, Ne'koras, Antiyo' 
winon, iyera'tisa' ru'pu Esuweru 
amy tonpa pe. 6 To' uya si pusamoro 
anunsa' kon nu'san turu'pu enno'sa' 
kon piya', to! puremato' pe si to! uya, 
tuturawasooi kon si ku'to' pe to' uya. 
7Miripan Papa Maimu 
usekama'pu miyari ri tu'kan kon 
pi! ri tu'ke ri Sises apurinin nan 
tu'kanoro epiriku'pu Surusiran po. 
Use'man nito' turawasomanin nan 
ni era'ti'pu tu'ke kuru ri Sises uya 
enupan nito' awiri te'to' kon pe. 


Si'tipun A'si'pu To! Uya 


8Si'tipun, eke ri Papa uya waku 
nonkasa' esa! miri awonsi'ki 
tumeruntiru kenan uya, eke pe 
ri a'kwarupi'nin miri awonsi'ki 
i'tuto' ipikiri ri kupu'pu ka'pon 

amu! koro'tau. 9E'tane turon 
kon ka'pon amu! Esuweru amu! 
usenupato' iwu' tau te'san tonpa 
ton Inonkasa' Kon tukai' tesa'san, 
Esuweru amu' pe ri te'san, Sairini 
miri awonsi'ki Arisantiriya 
winon kon ena'pu ewa'noma pil. 
Kamoro miri awonsi'ki Esuweru 
amu' Siri'siya miri awonsi'ki Eisa 
Mure'pu winon kon pokon pe 
te'sepose Si'tipun pokon pe to! 
e'sei'pitu'pu. 10E'tane ipoken pura 
ri iyesi tato! ipikiri pura ri iyesi'pu, 
apune pura isauroku pi! i'tunin pe 
kuru Iya'kwaru uya iku'sa' ke. 

11 Miripan kon uya ama'ai ka'pon 
amu! anumu'pu eseru'tinin nan 
pe, “Si'tipun eta'pu ina uya Mosi' 
miri awonsi'ki Papa sapema pe ri 
isauroku'pu,” taton kon. 

12 Miripan kon uya ka'pon amu', 
Esuweru amu' epuru ton miri 
awonsi'ki Main pi! enupanin nan ni 
terunka'pu. To! uya Si'tipun a'si'pu, 
miripan nepu'pu to! uya Esuweru 
amu! Konsuruti ton piya'. 13 To! 
uya kasi pe ri Si'tipun eseru'tisa' 
twuya'nokon nu'pu ekama'pu 
Konsuru amu! pi! “Iyereuta pura 
ri puse ri usauro'ni pi! man iri 
pe use'man nito', ipureman nito' 
iwu! pi! miri awonsi'ki Main, 
Mosi' winon pil. 14Ina uya etasa' 
man ta iya puse ri Sises, Nasare' 
pon uya seri pata ma'tanuku 
tawon. Miri awonsi'ki ensima iya 
uko'man ni eseru Mosi' nuturu'pu 
uyena'nokon,” ta'pu to! uya. 

15Tanporo ense'na iyamurasa' 
kon Esuweru amu' Konsuruui ton 
iwu' ta! uya enpitu'pu itemu' poi 

ri, miripan kon uya itemu' ene'pu 
inseru emu! kasa ri. 


Si'tipun Uya Esuweru Amu! 
Konsuruti Ton Auro'ka'pu 


7 1Miri a'tai, use'man nito' 
turawasomanin nan epuru uya 
Si'tipun ekama'po'pu, “I'napai ri 
pe' ka'pon amu' nusauro'ai'ne' ipi' 
esi?” tukai'. 

2 Si'tipun uya imaimu eiku'pu, 
“Imiri'nokon, tunamasan itepuru 
ton, apune etati'. Papa usenpoika'pu 
Epura'an piya! Me'sa'po'temiya po 
Eran pona iti rawiri. 3 Apata'se' miri 
awonsi'ki itonpa ton ininki, itiki 
miri non sekamayai'ne' ya',” ta'pu 
Papa uya ipi'. 

4“Miripan uya Karutiya pon kon 
nimi'pu. Eran po iyepatama'pu. 
Ikuipunu uma'ta'pu tupo, Papa uya 
ennoko'pu seri muko'manyatui'ne' 
ya! SE'tane inturunu pe te'sen 
itimamin tusa' iya pura iyesi'pu, 
e'tane Papa usauroku'pu iku'to' pe 
uya tukai', ‘fmiri, miri awonsi'ki 
apayan nu'san, Esuweru amu' uya 
non epoto' oton. Miri a'tai, imure 
pura Epura'an esi'pu. 6Miri tupo, 
Papa usauroku'pu, “Apayan nu'san, 
Esuweru amu' e'to' oton ka'kuran 
pe turon kon pata yau. Miri 
yau, tapiyo' kon pe to! e'tane, to! 
kota'mato' oton to' uya 400 kaisa 
ri wuipiya, 7e'tane uri uya miri eke 
pata kota'mato' oton. To' epa'kato' 

oton miri eke pata yapai, seri pata 
ya! uyapuripi''se'na,” ta'pu Papa 
uya. 8 Miri a'tai, Papa uya Epura'an 
auro'ka'pu tanporo warawo' amu! 
uya tuyun kon pi'pi puturukapi'to' 
pe, tumunki pe to! esi ekamanin 
pe. Miri a'tai, Aisi', Epura'an mu 
entu'pu, 8 kaisa ri wui tupo, itun 
pi'pi puturuka'pu iya. Miri tupo, 
Aisi! mu, Seko' entu'pu, miripan 
yun pi'pi puturuka'pu iya. Seko! 
uya niri 12 kaisaron kon tumunki 
amu' yun pi'pi puturukapitu'pu. 

9“Isose' esi'pu to! tonpa pe. 
Irunan ni ikinta'pu Isose' pi', 
miripan kon uya ikurupo'poma'pu 
Isi! yawon kon poitoru pe. E'tane 
Papa esi'pu iya'kiri, 10miripan uya 
ipika'ti'pu tanporo ewankamanin 
apai. Isose' repa'pw iya ipu'ketu ke, 
miripan uya iku'sa' esi'pu waku 
pe kin Peero ewakiri pe. Miri a'tai, 
Peero uya Isose' kupu'pu tanporo 
Isi! miri awonsi'ki tupata'se' epuru 
pe. 

11 “Miri a'tai, iwankan 
uta'mo'ka'pu tanporo Isi! miri 
awonsi'ki Kenan pata pona. Miri 
a'tai, ka'pon amu' apu'kaa'pu 
iwan pi', utamokori kon amu' 
ri enta'nato' ipi! pura iyesi'pu, 
miripan uya eke ri ewankama- 
nin nee'pu. 12Seko' uya eta'pu, 
Kiyari esi Isi! po, tawon, miripan 
uya tumunki amu', utamokori kon 
amu' ennoko'pu kiyari ennase'na. 





"7:3 Iseneses 12:1 

13Iyakon ite'kwa pe to! utisa! 
a'tai, Isose' usekama'pu turui ton 
pil. Miri a'tai si, Peero uya Isose' 
tonpa ton i'tu'pu miri. 14Seri tupo, 
Isose' uya tumaimu ennoko'pu 
tukuipunu uye'to' pe tanporo 
tutonpa ton pokon pe Isi! pona. 
75 kaisa ri tanporo to' esi'pu. 
15Miri a'tai, Seko! uti'pu Isi! pona, 
miripan uma'ta'pu. Imunki amu! ri 
niri uma'tapitu'pu miri yau. 16 To! 
ekepu nee'pu to' uya Si'ken pona, 
miripan kon u'na'tipitu'pu to' uya 
Epura'an ne'ma'pu yau Amoru 
munki amu' wini, Si'ken po. 

17“A'ko pe iweyu uyepu koro'tau, 
Papa uya tuusauroku'pu ku'to' pe 
Epura'an pi', tu'ke kuru utonpa 
kon amu' epansa' esi'pu. 18 Miri 
a'tai, turon ni kin, Isose' i'tunin 
pen ena'pu Isi! epuru pe. 19Kuri 
ri e'kupu'pu to! wanmura iri 
pe to! ma'tanuku pil, uri'nokon 
tamokori ton kota'ma'pu to' uya. 
To! apiyo'ma'pu to! uya tentusan 
mure amu! eno'mato' pe to! uya, 
to' uma'tato' pe. 

20 “Miri koro'tau, Mosi' entu'pu. 
Waku pe ru'kwi iyesi!pu, mure 
e'pi'to' kasa pura. Osoruwau kapui 
to! uya imainanpa'pt ikuipunu iwu! 
tau. 21To' uya enpa'kanu'sa' a'tai, 
Peero ensi uya anumu'pu, miripan 
emo'ka'pu iya tumure kasa kuru ri. 
22 Mosi' usenupasa' esi'pu tanporo 
Isi! pon kon eseru yau. Imaimu, 

miri awonsi'ki inkupunu esi'pu 
merunti pe. 

23“40 kaisa ri iwuipiyaai Mosi' 
enasa' a'tai, tatonpa ton ka'kuranpa 
pi! iye'kupu'pu. 24To' tonpa 
Esuweru pon wipitu Isi! ko! uya 
ene'pu iya, miripan uti'pu Esuweru 
pon pika'tise'na. Miripan e'ma'pu 
Mosi' uya, Isi! ko! tuwise. 25 Mosi' 
usenuminka'pu tutonpa ton uya 
tuto'ka'nuku tukai' Papa uya tuku'sa' 
to' pika'tinin pe tukai', e'tane to' uya 
ito'ka'muku pura iyesi'pu. 26 Miri 
ema'sa' yau, Mosi' uya asa'ron kon 
Esuweru pon kon epanta'ma ene'pu, 
to! epanta'ma ereutanuku i'se 
iyesi'pu. Ta'pu iya to! pi, Warawo' 
amu' isitonpa pe iwesi kon miri. 
Itonpa ku'wipitui, ta'pu iya to! pil. 

27“E'tane warawo' tutonpa 
wipi'nin uya Mosi' a'tu'ma'pu, “nu! 
uya iku'sa' ina epuru pe, miri pe 
pura ina eseru aimenkanin pe? 
28 Uwipai pe! iwesi Isi! ko! wini'pu 
auya kasa ko'mamiyau?' tai'ma. 
29Mosi! uya miri etasa' a'tai, 
iyapurumu'pu Metiyan pona. Miri 
yau, iko'mamu'pu ka'kuran pe. 
Miri yau, asa'ri imu'ta'pu. 

30“40 kaisa ri wuipiya tupo, 
inseru usenpoika'pu Mosi' piya' 
yul! epo'ti yau, rimono' tau, a'ko 
pe Sainai Wupu piyau. 31 Miri ensa' 
twuya a'tai, ipan pe isewansiuka'pu 
yul! epo'ti pura iyesi pil. A'ko pe 
iwinikui' iti koro'tau, Papa maimu 





7:13 Iseneses 45:1-16 7:14 Iseneses 45:9-10, 17-18; 46:27 
7:15 Iseneses 46:1-7; 49:33 7:16 Iseneses 23:3-16; 33:19, 50:7-13; Isens 24:32 
7:18 E'sotas 1:7-8 7:19 E'sotas 1:10-11; 22 7:20 F'sotas 2:2 7:21 E'sotas 2:3-10 


7:23-29 E'sotas 2:11-15; 18:3-4 


The New Testament in Akawaio of Guyana, 1st ed. © 2010, Suriname Bible Society 


INKUPU'PU 7 


eta'pu iya: 32 Papa uri, atamokori 
kon Epura'an, Aisi!, miri awonsi'ki 
Seko! e'to' itese' pil”! Mosi! 
enari'numu e'tititi'ka'pu, inenpai 
pura. 33 Miri a'tai, Papa uya ta'pu 
ipi', “Asapatooi imo'kaki! Miri 
iye'mu'sa'kasa' na'ne' yau esi waku 
pe. 34Umunki amu' ekota'ma ensa' 
uya man Isi! po. To! a'mumu etasa' 
uya man. Miri pi! uye'sa' man 
to' mo'kase'na. Inke pura isi'ki, 
iyennoko uya seri Isi! pona' ta'pu 
iya ipi'. 

35 “Puse ri Mosi' Esuweru amu! 
newaruma'ti'pu, Inu' uya iku'sa' 
ina epuru pe, ina eseru aimenka- 
nin pe?” ta'pu ipi' re'pu, kuri ri 
ennoko'pu Papa uya to' epuru pe, 
to! pika'tinin pe niri, insere wini 
isenpoikasa' ru'pu yu' yau. 36Mosi' 
kari ri utamokori kon amu' anin 
nu'pu inni Isi! apai, a'kwarup''nin 
miri awonsi'ki i'tuto' ipikiri ri 
kupu'pu iya, Papa uya imeruntiii 
tusa' esi'pu. Miri ton kupu'pu iya 
Isi! po, Isuweyu Parau kau miri 
awonsi'ki rimono' tau niri 40 kaisa 
ri wuipiya yau. 

37“Puse ri Mosi!, Esuweru 
amu! auro'kanin nu'pu, “Papa 
uya pu'kena' anunto' oton 
i#'koro'tapai'nokon uwaraino, 
tawon nu'pu.“ 38Puse ri Mosi' 
esi'pu to! koro'tau rimono' tau. 
Inseru, Papa winon uya auro'ka'pu 
Sainai Wupu po. Main, uko'man 
nito' ipi' ekama'pu iya ipi'. 

39 “E'tane utamokori kon amu! 
uya apuri pura iyesi'pu. To! uya 
inurunpa'pu. Tewan kon yau, 
enna'popai to! esi'pu Isi! pona. 
40 Eran auro'ka'pu to! uya, “Papa 
tato! ipi! pe ika'sa' inkoneka', 
uyanin kon pe te'ton. Puse ri 
Mosi'!, une'nin nu!pu kon Isi! 
apai e'tane, iri pe ri nawon 
iyesi'pu tukai' ina uya itu pura 
man! ta'pu to' uya.” 41Miri a'tai, 
to! uya papa tato! pe ipi' ika'sa' 
koneka'pu paka mure kasa, 
twuse'mato' kon nee'pu to! uya 
ipiya', miripan kon userenka'pu, 
to! umanumu'pu tunkoneka'pu 
kon nama twuya'nokon ekamanin 
pe. 42E'tane Papa usakorotasa' 
era'ti'pu to! piyapai, apune pura 
papa tato! ipi' ika'sa' konekasa' 
to' uya wenai. To' nonka'pu iya 
to! ipuremato' pe wui enu, kapui, 
miri awonsi'ki siriki amu! pil. 
Seri e'menukasa' esi!pu pu'kena' 
karetaai yau: 

“Esuweru amu' ru'kwi, seri 
iuse'mato' kon 
neptu auya'nokon pura 
iyesi'pu uyena' 

40 kaisa ri wuipiya 
rimono' tau iwesi kon 
a'tai. 

43Papa tato! pe ipi' ika'sa' More! 

iwu' apitu'pu auya'nokon, 

siriki pe ika'sa' ka'pon 
amu' nesakunu Re'pan 
tukai'. 

Ika'sa' iwipuremato' kon 
ipi'. 
Miri pe iyesi pil, iyenno'to' 
uya 'nokon oton 
inn?" Paperan enta'. 
44“Utamokori kon amu' piyau 
Papa uya amuranu'nito' ita! esi'pu 
rimono' tau. Iyekonekasa' esi'pu Mosi' 
pi! Papa nekama'pu awiri. Ikonekato' 
ipi' pe tunene'pu kasa. 45 Utamokori 
kon amu' uya miri amuranu'nito' 
ita! eporo'pu tukaipunu kon wini, 
miripan ari'pu to! uya ta'kir'nokon 
Isa'suwa a'kiri tuuti kon a'tai non 
mo'kai'!, Miri non mo'ka'pu to! uya 
turon kon ka'pon amu' enapai. Papa 
uya to! ainunpa'pu Esuweru amu! 
uya non mo'kato' pe. Iko'mamu'pu 
miri pata yau Tepi! weyu e'seporo 
pona ri. 46 Kuri ri Papa ewakiri pe 
iye'sa' ru'pu, miripan uya Papa 
ekama'po'pu iuti amito' pe tuuya 
tamiri pe. 47E'tane Saraman uya 
kuru juti ami'pu. 

48 “Miripan e'tane, Papa esi eke pe 
ka'pon nami'pu tau tuuko'mansen 
pen. Pu'kena' amu' tonpa uya tasah, 

49“ “Epun esi uyapon pe, 

non esi u'ta apon pe. 

Tri warai iuti ami 
auya'nokon uiwu' pe? 
ta Itepuru uya. 

Miri pe pura nai yau 

umoronka'to' pata'se' esi? 
50Unkoneka'pu ton pen pe' se 

ton tanporon ni?” 

S1 “Imiri'nokon iri ton ni, saman 
ton ni iyewan kon! Imir''nokon 
e'makoima atamokori kon amu! 
esi'pu kasa. tuko'mamu kon Waku 
A'lkwaru ewaruma'ti pil. 52 Atamokori 
kon uya wapiyaro' kon pu'kena' 
amu! kota'ma'pu. To! uya ri Ipokena' 
Ka'pon uyepu ekamanin nan tu'ka'pu. 
Seri pe si eparanka'pu auya'nokon 
iteyaton non ena' to' uya iwito' pe. 
583Imiri'nokon uya Papa Maimu 
eporo'pu miri, Papa nuturu'pu 
atamokori kon ena'. Inseru amu' uya 
miri tura!pu atamokori kon ena'. Miri 
etane, iyawiri pura iwesi kon,” ta'pu 
Si'tipun uya to! pil. 


Ti' Ke Si'tipun 
Wini'pu To' Uya 

54Esuweru amu' Konsuruui ton 
uya puse ri Si'tipun maimu etasa' 
a'tai, ipan pe to' usakorota'pu. 
Miri a'tai, to' uya tuyi kon 
kititii'ma'pu, ipan pe tuusakorota 
kon pe. 55E'tane, Si'tipun uya eke 
pe Waku A'kwaru eposa' esi'pu, 
ka'ta' tenu turu'pu iya. Miri a'tai, 
Papa a'kwarii ene'pu iya. Miri a'tai, 
Sises e'mu'sa'kasa' ene'pu iya Papa 
enwo'netu wini. 56 “Apune enti, 
Papa uya Epun mura'taai a'kokasa!! 
Sises e'mu'sa'kasa!' esi Papa 
enwo'netu wini!” ta'pu Si'tipun uya. 

57Eke pe to' uk#'pi'nunpitu'pu. 
Tanporo to! uti'pu itekare pi', 
temiyatu kon tupitu'pu to! uya 

To! e'sara'ti'pu eke ton ti! ma'kiri pi! ipona, iwini'pu to! uya. (7:58) 


tupana kon pona imaimu eta 
tuuya'nokon namai'. 58To' uya 
tupi'si'se enpa'ka'pu pata yapai, 
miripan kon e'sara'ti'pu eke ton 
ti! ma'kiri pi' ipona, iwini'pu to! 
uya. Ka'pon amu! iwinin nan uya 
tupon kon puro'pon kanka'pu, 
miripan nonka'pu to' uya non pona 
moineri'pi, Saaru piyau. 

59T# ke to! uya tuwini koro'tau, 
Si'tipun ipurema'pu, “Uyepuru, 
Sises, uya'kwaru anunki!” ta'pu 
iya. 60Tese'mu po ita'mo'ka'pu, 
eke pe iyipurema'pu, “Uyepuru, 
to! ku'kota'mai to! uya uwini pi!” 
ta'pu iya. Miri ta tupo, iyeriku'pu. 
8 1Saaru esi'pu miri yau iwiti' ri 


ta pi'. 
Saaru Uya Sises Apurinin Nan 
Kota'mapitu'pu 
Miri a'tai, ka'pon amu! 
e'sara'ti'pu ipan pe Sises apurinin 





nan kota'ma pi! Surusiran po 
twuko'mansan. Miri a'tai, tu'kan 
kon Sises apurinin nan apurumu'pu 
Isutiya miri awonsi'ki Sameriya 
pona. Enno'sa' kon niken e'ninsa' 
esi'pu Surusiran po. 2Papa uya tasa' 
kasa warawo' amu' uya Si'tipun 
u'na'ti'pu, eke pe tuuta'kwarukai' 
to! ukaramu'pu iwenai. 

3 Miri koro'tau, Saaru e'sara'ti'pu 
Sises apurinin nan ma'tanuku pi'. 
Iyewonpitu'pu iuti kaisa ri'ne, 
warawo' amt', uri'san amu' niri 
Sises apurinin nan tupitu'pu 
pariki'si ta'. 


Piri' Uya Itekare Ekama'pu 
Sameriya Po 


4Sises apurinin nan, ka'pon amu! 
nainunpa'san Surusiran apai uti'pu 
pata kaisa ri waku Sises ekareei 
ekama pil. 5Sises apurinin nan 
tonpa, Piri' itese' uti'pu Sameriya 

pata ya', miripan uya miri yau 
Kurai? ekama'pu ka'pon amu! 
pil. 6 Miri a'tai, tu'kan kon esi'pu 
ipan pe Piri' maimu inetapai, 
waku i'tuto' ipi' inkupunu ensa' 
tuuya'nokon pil. 7Makoi? a'kwaru 
ton epa'ka'pu ipirorunpitui'lma 
ka'pon amu' apai. Tu'kan kon 
ise'mesa' kon, sekentei'pa' nan 
usepi'ti'pu, apune pura Papa uya 
Piri' ku'sa' wenai to' epi'tinin pe. 
8Tu'kan kon ka'pon amu' esi'pu 
ipan pe pori' pe miri pata yau. 


Saiman, Enwoke' 


9Miri yau iyesi'pu ka'pon, 
Saiman itese', enwoke', eke pe 
te'ku'sen miri pata yau. Enwoke' 
pe tesi wini te'ku'sen pen ni ku'nin 
pe iyesi'pu Sameriya yawon kon 
tewansiukai'. 10Tanporo ka'pon 
amu' miri yawon kon aiko ton 
miri awonsi'ki eke ton ni uya 
apuri'pu. “Puse ri ka'pon esi Papa 
meruntiru yau,” ta'pu to! uya. 
Eke kuru tukai' ka'pon amu' uya 
esaku'pu. 11 Apuri pi! to! esi'pu, 
apune pura enwoke! pe tesi ke 
to! ewansiukapitu'pu iya, inke ri. 
12F'tane nin si Piri! nekamanu 
waku itekare, Papa e'to' esa! wanni 
pe, miri awonsi'ki Sises Kurai 
ese' ekareei apurisa' to' uya a'tai, 
warawoti'si amu! miri awonsi'ki 
uri'sami'si amu! epa'taisima'pu. 
13Saiman uya ri niri Piri' maimu 
apuri'pu. Piri' uya ipa'taisima'pu 
tupo, ipikiri Saiman esi'pu mi airi 





INKUPU'PU 8 


ri Piri' uti a'tai. Tiwiri ri Saiman 
usewansiukapitu'pu, i'tuto' ipi' 
miri awonsi'ki eke Papa turawasooi 
Piri' nukupunu tense. 
14Surusiran pon kon enno'sa' 
kon uya etasa' a'tai, tu'kan kon 
Sameriya yawon kon uya Papa 
maimu apurisa' tawon, to! uya Pi'ta 
miri awonsi'ki Isaan ennoko'pu 
to! piya'. 15To' uya to! eposa' a'tai, 
to! ipurema'pu to! pona Waku 
A'kwart epoto' pe to! uya, l6apune 
pura Waku A'kwaru uye'sa' pura ri 
mari iyesi'pu to! pona. Piri' uya to! 
pa'taisima'pu esi'pu Itepuru Sises 
ese' yau riken. 17Miri a'tai, Pi'ta 
miri awonsi'ki Isaan uya temiyatu 
kon turu'pu to! pona, miripan kon 
uya Waku A'kwaru eporo'pu. 
18Saiman uya ene'pu Papa uya 
Ta'kwaru turu ka'pon amu' pona 
enno'sa' kon uya temiyatu kon 
turu to! pona a'tai, purata ke to! 
repa i'se iyesi'pu. 19 “Urepati' miri 
ku'nin ke. Miri a'tai, tanporo 
uyemiyatu tuto' uya ton ipona uya, 
Waku A'kwaru epoto' pe,” ta'pu iya. 
20Pi'ta uya imaimu eiku'pu, 
“Ipurataai pokon pe auma'ta miri, 
apune pura iusenuminka pi! Papa 
winon e'ma auya purata ke tukai'! 
21Papa uya iku'sa' pura man iri 
ku'nin pe ina a'kiri seri turawaso 
yau, apune pura iyewan esi waku pe 
pura Papa pona. 22Miri pe iyesi pi, 
iri pe iusenuminkato' inonka' miri 
awonsi'ki iwipurema pa Itepuru 
pil. Miri a'tai, ipi' isentu'ma uya 

amakooi eno'mato' pe ikupu i'se 
iusenuminka'pu na'ne'. 23fi'tu uya 
wenai ipan pe iyikinta ina pi! tukai', 
tiwi ri iye'makoima wini,” ta'pu iya. 

24Miri a'tai, Saiman uya 
ta'pu Pi'ta miri awonsi'ki Isaan 
pil, “Ipuremati' upona. Miri a'tai, 
mukayatui'ne' ri e'kupu namai' 
upi',” ta'pu iya. 

25Pi'ta miri awonsi'ki Isaan 
uya ka'pon amu! auro'ka'pu tupo, 
Sises i'tusa' tuuya'nokon nu'pu 
pi! itekare ekama'pu to! uya to! 
pi', Papa winon Sises ekareei, to' 
e'sara'ti'pu enna'pon pi! Surusiran 
winikui!. Tauti kon koro'tau, waku 
Sises ekareei ekama'pu to' uya 
ka'pon amu' pi! Sameriya yawon 
eke iwa ton pata yau'ne. 


I'tiyo'piya Kwin Purataai Esa' 


26Inseru, Papa nennoko'pu 
uya Piri' auro'ka'pu, “Ekoneka' 
iuti pa wui enu enuku kamisi 
winikui! Surusiran poino asanta 
Kesa ponakan ta',” ta'pu iya. (Miri 
asanta e'nonka'pu miri)” 27Miripan 
ekonekasa' uti koro'tau, ka'pon 
eporo'pu iya miri asanta tau 
twutisen, eke kuru ri I'tiyo'piya pata 
kwin purataai esa', Surusiran pona 
itisa' ru'pu ipuremai'!. 28Iyenna'po 
a'tai, iyereutasa' esi'pu tukanwa 
tararan yau. Eke pe pu'kena' Aisaya 
numenuka'pu kareta ekama iya 
esi'pu. 29Papa A'kwaru uya Piri' 
auro'ka'pu, “Enta miri tararan 
piyau a'ko pe e'se'na,” tukai'. 

30 Miri a'tai, Piri' ut'pu tararan 
piya', miripan uya eta'pu ekama 
iya pu'kena' Aisaya numenuka'pu 
yau. Piri' uya ekama'po'pu, 

“Mekamayai'ne' pe! muto'ka'nu'an?” 
ta'pu iya. 

31 “Kane, ito'ka'nuku uya pura 
man. Ka'pon uya ri nin enpoika 
a'tai, ito'ka'nuku uya ri,” ta'pu iya. 
Miripan uya Piri' k#'ma'pu tupiyau 
iyereutato' pe tukanwa ya! 32Se 
tawon ekama pi! iyesi'pu: 

“To! uya ari'pu karimeru ari 
kasa iwise'na. 
Karimeru mure kasa ti'po' 
aku'tane e'pana te'sen, 
miripan kasa isauroku 
pura iyesi'pu. 

33Se pe ri iye'ku'to' yau, 

ing! ri iwenaino' pura 
iyesi'pu. 

mul uya ri ipayan nu'san 
ekamato' oton pen ni, 

apune pura non po 
iko'manto' emo'ka'pu 
pi',”” 

tawon. 

34Kwin purataai esa! uya Piri! 
ekama'po'pu, “Ekamaki inu! pi! 
pu'kena' uya imenukasa', tumiri pi! 
pel, teron ni pi! ri kati?” ta'pu iya. 
35Miri a'tai, Piri' epiya'ti'pu miri 
ri iye'menukasa' itekare apai waku 
Sises ekareei ke ipana'ti pil. 

36To' uti koro'tau asanta tawiri, 
tuna eporo'pu to' uya. “Apune tuna 
enki! Upa'taisimaki. Fri niri ken 
uwa'kutui'no miri apai?” ta'pu iya. 





“8:26 Miri asanta e'nonka'pu miri; miri pe pura, Miri asanta esi rimono' ta! e'ma. 


18:33 Aisaya 53:7-8 

“Ka'pon uya ri nin enpoika a'tai, 
ito'ka'nuku uya ri.” (8:31) 


37Piri' uya ta'pu, “Apuri auya 
a'tai tanporo iyewan a'kiri, 
iye'kupu ri,” ta'pu iya. 

Miripan maimu eiku'pu iya, 
“Apuri uya seri Sises Kurai esi Papa 
Mu pe tukai',” ta'pu iya." 

38 Miripan uya tararan ereuta- 
nuku'pu. Miri a'tai, asari ri mari 
Piri' miri awonsi'ki kwin purataai 
esa! uti'pu tuna ka', miripan 
pa'taisima'pu iya. 39To' ekanwaka 
a'tai tuna kapai, Itepuru A'kwaru 
uya Piri' ari'pu. Kwin purataai esa! 
uya ene pura iyena'pu. Miri ri e'tane, 
iti'pu pori' pe esii'ma asanta tawiri. 
40 Miri a'tai, Piri' esi ene'pu to! uya 
itekare ekama pi! Aso'tas po, siya 
ri pata kaisa ri'ne Sisariya pona ri. 


Saaru Eporo'pu Sises Uya 
(Inkupu'pa 22:2-16; 26:12-18) 


Q 1Miri koro'tau, Saara 
usakorotasa' uya, “Sises 
poitoru ton tu'ka uya,” ta'pu. 
Saaru uti'pu Papa ena! use'man 
nito' turawasomanin nan epuru 

piya! 2tekamanin kareta, Tamaskas 
pon Esuweru amu! usenupato' iwu' 
ton ta! epose'na. Seri kareta uya 
Saaru ku'sa' esi'pu, Ite'ma awiron 
kon, warawoti'si miri awonsi'ki 
uri'sami'si a'sisa' ato! pe iya 
Surusiran pona. 

3Ta'kiron kon pokon pe iti uya 
pata eporo koro'tau, Tamaskas 
itese', a'kwa, Epun winon uya 
iwei'ti'pu. 4Ita'mo'ka'pu non pona. 
Miri a'tai, main eta'pu iya, “Saaru, 
Saaru, iri pe iyesi pi! ukota'ma 
auya?” tawon. 

5Saaru uya ekama'po'pu, “Inu! 
imiri, Uyepuru?” ta'pu iya. 

“Uri Sises, inkotahmanu,” ta'pu 
iya. 6“E'mu'sa'ka', itik: pata pona. 
Miri yau iyesi miri ayauro'ka ton 
inku'ton pil,” ta'pu iya. 

7Ka'pon amu' iya'kiri teutisan 
e'taku'ka'pu, iri tailma pura ri, 
miripan kon uya main eta'pu, e'tane 
inti! ri ene to! uya pura iyesi'pu. 
8Saaru e'mu'sa'ka'pu non poi, 
e'tane iri ene iya pura iyesi'pu. Miri 
wenai, to! uya ari'pu itemiyatu pi! 
ta'sii' Tamaskas pona. 9Osoruwau 
wui itenu pura iyesi'pu. Iyenta'na 
pura, iri ri ensi iya pura iyesi'pu. 


Ananayas, Itepuru Apurinin 


10 Miri yau iyesi'pu Sises apurinin, 
Ananayas itese'. Ananayas enu 
uta'kwakasa' koro'tau, Itepuru 
maimu eta'pu iya, “Ananayas!” tawon. 

“Setayai' ri, Uyepuru,” ta'pu iya. 

11 “Ekoneka!', enta Isutas 

piya', To'saron itese' asanta ta',” 





“8:37 37 airon pura iyesi miri turon ni imenukasa' ton yau. 

ta'pu Itepuru uya ipi'. “Inu' ri 
mekama'poi' miri yau, “Ka'pon, 
Saara itese', Tarusas winon 
pe! seri yau nai?” tukai'. Seri 
a'tai, ipureman pi! man. 12 Itenu 
uta'kwakasa' uya ene'pu ka'pon, 
Ananayas itese' uyepu, temiyatu 
tuse'na tupona, ennin pe tenato' 
pe,” ta'pu Itepuru uya itenu 
uta'kwakasa' koro'tau. 

13 “Uyepuru, tu'kan kon ka'pon 
amu' uya uyauro'kasa' man, waku 
ton Papa nukupu'san ekota'mato' 
emapu'tisa' iya ipan pe Surusiran 
po. Papa ena! use'man nito' 
turawasomanin nan epuru ton 
uya auro'ka'pu iye'to' pe Tamaskas 
pona iyese' pi! te'san a'sipi'se'na, 
to! ase'na Surusiran pona,” ta'pu 
Ananayas uya. 

15E'tane, “Saary piya! enta. Anunsa' 
uya man uyapiyo' pe, uyekareei 
pi! Esuweru amu! pen, to! epuru 
ton, miri awonsi'ki Esuweru amu! 
auro'kato' pe iya. 16Uri wenai eke pe 
iyekota'mato' enpoika uya miri itenu 
ya!,” ta'pu Itepuru uya Ananayas p''. 

17Miri a'tai, Ananayas uti'pu itau 
iye'to' juti ta!, miripan uya temiyatu 
turu'pu Saaru pona. “Utonpa Saary, 
Sises, asanta tau isenpoikasa' ru'pu 
iyena' uya uyenno'sa' man, ennin 
pe kanan iyena pa, auta'kwaru'ti 
pa niri Waku A'kwaru ke,” ta'pu 
iya. 18Miri ta iya pe ri, moro' pi'pi 
waraino uta'poku'pu itenu ton poi. 
Ennin pe kanan iyena'pu. Miri a'tai, 





294 


iye'mu'sa'ka'pu, miri pe ri Ananayas 
uya ipa'taisima'pu. 19 Miripan 
enta'nasa' ena'pu pana' pe. 


Tamaskas Po Saaru Uya 
Sises Ekareei Ekama'pu 


Saaru uko'mamu'pu Sises 
poitoru ru'san piyau Tamaskas po. 
20 Miri a'tai ri, itekare ekama pi! 
iye'sara'ti'pu, “Sises esi Papa Mu 
pe,” tukai'. 

21Tanporo etanin nan 
usewansiuka'pu, “Puse ri pen pe! 
pase, Surusiran pon kon kuri ri 
ese! pokon kon tu'kataine' pen? 
Iye'sa' kanan pen pe' se, kamoro 
a'sipi'se'na, miripan kon ase'na 
use'man nito' turawasomanin 
nan epuru ton eke ton kuru ena'?” 
ta'pu to' uya. 

22E'tane miyari ri tunekamanu 
yau merunti pe Saaru ena'pu. Papa 
Maimu wini enpoika pi' iyesi'pu, 
“Sises esi Kurai' pe,” tukai', miripan 
pil to! utanpokuma'pu. 

23Inke Tamaskas po Saaru 
esi koro'tau, Esuweru amu! 
e'kama'pu iwini pil, 24Tawini pi! 
e'kamanisa' eta'pu Saaru uya. Wui 
nai, ewarupi nau niri mura'ta nau 
Saaru enupikiri to! esi'pu, iwito' 
pe tuuya'nokon e'tane, to! uya 
iwini'pu pen. 25Inenupanu ton uya 
ipika'ti'pu, ewarupi nau tupa'kai'. 
Miri a'tai, eke pa'siki'ti yau si'na' 
pil to! uya inu'ti'pu pata wekupiri 
euta yai. 





19:22 Kurai (Kiri! maimu yau); miri pe pura, Me'saya (Ipuru maimu yau), asa'ri ri 


mari iyesi, Papa Nanumu'pu ta e'kwa pe. 


9:18 Topayas 11:13-15 9:25 2 Koren 11:32-33 

Panapas Uya Saaru Ekama'pu 
Surusiran Po 


26 Surusiran pona Saart epa'kasa' 
a'tai, Sises poitoru ru'san tonpa 
pe kuru enapai iyesi'pu, e'tane 
tu'kan kon enari'numu'pu ipi', 
“I'napai ri pe' ken Sises apurinin pe 
iyenasa'?” tukai'. 27F'tane Panapas 
uya inee'pu itekare ekamase'na 
enno'sa' kon piya'. Panapas uya 
enpoika'pu to! pil, “Saara uti 
koro'tau Tamaskas e!ma tau, 
Itepuru ene'pu iya, miripan uya 
auro'ka'pu,” ta'pu iya. Panapas 
uya niri to! auro'ka'pu, “Saaru uya 
Sises ekareei ekama'pu enari'mura 
Tamaskas pon kon ka'pon amu' 
pil,” ta'pu iya. 28Panapas maimu 
apurisa' to! uya wenai, Sises 
apurinin nan Surusiran pon kon 
tonpa pe Saaru ena'pu, miripan 
usari'pu enari'mura ri Surusiran 
poro Sises ekareei ekama pi'. 

29Saaru esi'!pu usauro'ni pil 
e'maimu'pi' ni pi! Sises ekareei 
pi! Esuweru amu', Kiri! pe 
twusauro'san pokon pe enpoika 
i'se to! pil, etane miyari ri iwini 
pi! to! e'kama'pu. 30Turon kon 
Sises apurinin nan uya i'tusa' a'tai, 
ka'pon amu' e'kamasa' iwini pil, to! 
uya ari'pu Sisariya pona, miripan 
ennoko'pu to' uya Tarusas pona. 

31Miri a'tai, Sises apurinin nan 
Isutiya, Kiyarari, miri awonsi'ki 
Sameriya pon kon uko'mamu'pu 
ewankamanin pura, inu! uya ri to! 
kota'ma pura iyesi wenai. Waku 
A'kwaru uya to! meruntitanuku'pu, 
to! pori'ma'pu iya ri. Miyari ri Sises 

apuri pi! tu'ke to! ena'pu. Miripan 
kon uko'mamu'pu Itepuru nama pi! 
ri twuko'mamu kon kaisa ri. 


Ise'mesa' Epi'ti'pu Pi'ta Uya 


32Pi'ta esi koro'tau utin pi! 
pata ton kaisa ri'ne, Reta pon 
kon waku ton Papa nukupu'san 
ka'kuranpai' iti'pu. 33Miri yau, 
ka'pon eporo'pu iya, Eniyas 
itese'. Te'kwe' poi iye'mu'sa'ka 
pura iyesi'!pu, 8 kaisa ri wuipiya 
ise'mesa' uko'mansa' esi'pu. 24 Pi'ta 
uya ta'pu ipi', “Eniyas, seri pe Sises 
uya iyepi'ti. E'mu'sa'ka', iye'kwe' 
e'mepi'ki,” ta'pu iya. Miri a'tai ri, 
Eniyas e'mu'sa'ka'pu. 35 Tanporo 
tuuko'mansan Reta miri awonsi'ki 
Isaran yawon kon uya ene'pu, to! 
era'ti'pu Itepuru Sises winikui!, 


Taru'kas, Eri'sa' 
I'mu'sa'ka'pu Pi'ta Uya 

36Isa'pa pata po, Sises apurinin 
uri'san esi'pu, Tapi'ta itese'. Itese' 
esi'pu Kiri! maimu yau Taru'kas, 
“usari” ta e'kwa pe. Tiwiri ri waku 
ku'nin pe iye'pitu'pu, entu'manin 
nan ni pika'ti pi. 37Reta po Pi'ta 
esi a'tai, e'ne' pe tenai', uri'san 
Taru'kas eriku'pu. Iyeri'sa' ekepu 
koruka'pu to! uya, miripan kon 
uya ka'tawon iuti tau inonka'pu. 
38 Reta esi'pu a'ko pe Isa'pa piyau. 
Sises poitoru ru'san uya Reta po 
Pi'ta esi tukai' etasa' a'tai, asa'ron 
kon ka'pon amu! ennoko'pu to! uya 
ipiya'. “Inke pura isi'ki,” ta'pu to! 
uya ipi'. 

39 Miri a'tai ri, it'pu Isa'pa pona 
to' a'kiri. Pata eposa' iya a'tai, 

to! uya ari'pu ka'ta', Taru'kas 
ekepu piya'. Tanporo uri'sami'si 
amu' itaan'pu ima'tasa' kon 
nu'san amurasa! esi'pu ipiyau, 
ukaran ni pil, pon amu' Taru'kas 
nukonepitu'pu enpoikapitu pi! to! 
esi'pu nurine iyesi a'taino ru'pu. 
40Tanporo Pi'ta uya to! 
enpa'ka'pu, miripan e'sekunka'pu 
ipuremai'!, nurine kanan Taru'kas 
enato' pe. Miri tupo, eke' winikui' 
iyera'ti'pu, “Tapi'ta, e'mu'sa'ka!!” 
ta'pu iya. Miri a'tai ri, itenu 
ton uta'koka'pu. Pi'ta ene iya 
a'tai, iye'mu'sa'ka'pu tamu pona. 
41 Itemiya pi! ta'sii' i'mu'sa'ka'pu 
iya, miripan uya Sises poitoru 
ru'san miri awonsi'ki uri'sami'si 
amu' itaan!pu ima'tasa' kon 
nu'san ki'ma'pu, miripan uya 
nurine inee'pu to! piya'!. 42 Miri 
a'tai ri, mi poro ri te'san ka'pon 
amu! uya Isa'pa po eke Papa 
turawasooi e'ku'sa' i'tu'pu. Tu'kan 
kon uya Itepuru apuri'pu. 43Pi'ta 





“Tapi'ta, e'mu'sa'ka!!” (9:40) 

uko'mamu'pu Isa'pa po ka'pon, 
Saiman itese', 0! pi'pi konep!''nin 
piyau. 
Koneriyas, Papa Apurinin 

10 1Miri yau iyesi'pu ka'pon, 

Koneriyas itese', Sisariya 
pata po tuuko'mansen, Roman 
amtu' soisaai epuru ton tonpa pe 
te'sen, I'tariyan soisa amu' tukai' 
tesa'san kon. 2Tiwiri ri tutonpa 
ton amutu pe Papa eseru poro 
iko'mamu i'se te'sen, tiwiri ri 
entu'manin nan repanin pe iyesi'pu 
eke peri, tiwiri ri tuwipuremasen 
Papa pi!. 

3Ko'maan pe iwa, 3 a'kura', Papa 
uya itenu a'kwakasa' uya, kipo'po 
Papa inseruui uyepu tupiya' ene'pu. 
“Koneriyas!” ta'pu iya ipi'. 

4Koneriyas uya enari'ke' pe 
esii'ma ene'pu, “Fri na'ki i'se me'ai', 
uyepuru?” ta'pu iya ip. 

Inseru uya ta'pu ipi', “Papa 
epori!masa' man entu'manin nan 
repasa' auya pil, iwipuremasa' 
pi! tupi'. 5Saiman, Pi'ta tukai' 
tesa'sen ki'manin nan ka'pon 
amu' inenno'ki Isa'pa pata pona. 
6Saiman ni mari itese' ka'pon, o' 
pi'pi konepitu pi! te'sen iwu' tau 
iyesi miri, parau e'pi po na'ne'!,” 
ta'pu iya. 

7Auro'kanin nu'pt inservu uti'pu 
a'tai, Koneriyas uya asa'ri tupoitoru 
ton ki'ma'pu. Tikin ni soisa 
ki'ma'pu iya niri, Papa apurinin, 
tutonpa pe te'sen. 8 Tanporo 
iye'ku'sa' ru'pu pi! to! auro'ka'pu 
iya. Miri tupo, Isa'pa pona Pi'ta 
ki'mai' to' ennoko'pu iya. 

“Fri na'ki i'se me'ai', uyepuru?” (10:4) 


Pi'ta Enu A'kwaka'pu 
Papa Uya 

9Pure'po'si a'tai ri, miri ema'sa' 
yau, pata eporo to' uya koro'tau, 
Pi'ta enuku'pu ai'tou pan iuti 
nakapu pona ipuremai'!. 10Miri 
a'tai, iwan pe iyesi'pu, enta'napai 
iyesi'pu. Iti'kiyari ekoneka koro'tau, 
Papa uya itenu a'kwaka'pu. 11Ka' 
uta'kokasa' ene'pu iya. Kareku 
waraino u'ti non pona a'kwa' kasa 
ewa'tisa' asakiri'nan si'na' ke itekun 
enne'pi'ne ene'pu iya. 12Miri yau 
iyesi'pu ti'tui! pura ri ene amu', ikui 
amu', miri awonsi'ki iri ton ni toron 
amu' niri. 13Miri a'tai, main eta'pu 
iya, “Iyo! tuwise enta'naki,” tawon. 

14 F'tane Pi'ta uya imaimu eiku'pu, 
“Uyepuru, miri kupu uya pura man, 
iri tasa! name! nan ipi' Main uya 
annin pen uri,” ta'pu Pi'ta uya. 

15Papa uya ta'pu ip, akon 
ite'kwa pe, “Waku enta'nan nito' 

pe Papa nukoneka'pu pi! iri kukai,” 
ta'pu iya. 16Pi'ta uya seri main 
eta'pu osoruwau ite'kwa, miri pe 
ri, o' amu' en enuku'pu ka! pona. 


Koneriyas Poitoru Ton Uya 
Pi'ta Warinpa'pu 


17Pi'ta usenuminka koro'tau, 

“Fri kuru si ekamanin se ko?” tukai', 
Koneriyas nennoko'san ka'pon amu! 
esi'pu enuri'ni pi! mura'ta nau. 
18To' uya ekama'po'pu, “Moro pe! 
seri yau ka'pon, Saiman, Pi'ta tato' 
nai?” ta'pu to! uya. 

19Fri ta e'kwa pe seri esi se, ta 
Pi'ta uya koro'tau, “Osoruwawon 
kon? ka'pon amu! esi iyenpai,” ta'pu 
Ita'kwaru uya ipi'. 20 “E'mu'sa'ka', 
iu'tih teusenuminkai' pura itiki to! 
a'kiri. To! enno'sa' uya miri ipiya',” 
ta'pu. 

21 “Uri kuri ri anwarinpanu kon. 
Pri na'ki pikiri uyense'na misi'tuu?” 
ta'pu Pi'ta uya to! pil. 

22“Koneriyas, Roman amu' 
soisaai epuru uya ina enno'sa' 
man,” ta'pu to! uya ipi'. “Ipokena' 
pe te'sen miri awonsi'ki tiwiri 
ri Papa eseru poro iko'mamu 
i'se te'sen, Esuweru amu' uya 
niri waku kuri ri tato! ipi'. Papa 
inserui uya auro'ka'pu iuye'to' pe 
itiwu' ta! auro'kato' auya etato' pe 
iya,” ta'pu to' uya. 

23“Ewai',” ta'pu Pi'ta uya to! 
pil, miripan uya to! ewonnuku'pu 
tupiya' to! apontii'. 





10:19 Osoruwawon, turon ni ton imenukasa' ton uya asa'ron ta, turon ni ton 
imenukasa' ton uya inonpaai ekama pura iyesi. 


10:9 Isuti' 8:5 

Pita enuku'pu ai'tou pan iuti 
nakapu pona ipuremai'!. (10:9) 


Koneriyas Uya Pi'ta 
Ereutanuku'pu 

Miri ema'sa' yau, Pi'ta 
e'sara'ti'pu utin pil to! a'kiri. Isa'pa 
apai Sises apurinin nan e'sara'ti'pu 
itonpa pe. 24Iyema'sa' yau, Sisariya 
epokaa'pu to' uya. Tutonpa ton 
akonta awon kon miri awonsi'ki 
tutonpa ton kuru tamuranu'se 
Koneriyas esi'pu to! enupikiri. 
25 Pi'ta ewomu koro'tau, Koneriyas 
uti'pu mura'ta na' ipiya' ata'mo'kai' 
inama tuuya ekamanin pe. 26Pi'ta 
uya ipika'ti'pu i'mu'sa'ka pi! 
itemiyatu pi! ta'sii', “E'lmu'sa'ka', 
uri pi! kipuremai, ka'pon ni mari 
uri, awaraino,” ta'pu iya ipi'. 

27Asaurokui'ma iya'kiri Pi'ta 
ewomt#'pu, tu'kan kon ka'pon 
amu' amurasa' koro'ta'. 28 “I'tu 
auya'nokon miri Esuweru amu' 
enta'na pura iyesi turon kon 
Esuweru amu' pen a'kiri, to' ri 
ka'kuranpa to' uya pura ri iyesi 

to! iwu' ta! E'tane pura, Papa 
uya enpoikasa' man uyenu ya! 
turon kon waku pe inkoneka'san 
pi' iri tukai' esi namai'. 29 Miri 
wenai, ukan ka'pon amu' enno'sa' 
auya a'tai, inke pura ri uye'ni pi! 
epori'lma'pu. Apune ekama': iri 
pe iyesi pi! uki'masa' auya?” ta'pu 
Pi'ta uya ipi'. 


Koneriyas Uya Tunene'pu 
Ekama'pu Pi'ta Pi! 


30Koneriyas uya imaimu 
eiku'pu, “Asakiri'ne ipata'pu 
pe wai utika'sa' seri, uiwu' tau 
ipureman pi' esi koro'tau, ko'maan 
pe iwa, 3 a'kura', ite'kwanau pura 
ri, ka'pon a'kwa ipon e'soto'kasa' 
esi'pu upiyau, 31 miripan uya ta'pu, 
“Koneriyas, Papa uya iwipuremato' 
etasa' man, entu'manin nan repa 
auya niri i'tusa' iya man. 32 Miri 
wenai, Isa'pa pona Saiman Pi'ta 
ki'mase'na ka'pon amu' inenno'ki. 
Saiman ni mari itese' ka'pon o' 
pi'pi konepitu pi' te'sen piyau iyesi 
miri, parau e'pi po na'ne'/ ta'pu iya 
upi'. 33 Miri a'tai ri, ka'pon amu! 
ennoko'pu uya iki'mai'!. Waku pe 
ri umaimu awiri iuye'sa' man. Seri 
pe si ina amurasa' man tanporo 
Papa uya tentane'nokon, tanporo ri 
Itepuru uya irepasa' ina auro'kato' 
auya ike ke ekama auya etase'na. 
Asauro'ki si,” ta'pu Koneriyas uya. 


Papa Uya 
Tanporon Kon I'nunka 
34Pi'ta e'sara'ti'pu to! auro'ka 
pi, “Seri pe ito'ka'nuku uya, 
iimapai ri Papa esi tanporo ka'pon 

amu' i'nunkanin pe isi'kaisa ri, 
35tanporon kon ni tunamanin 
nan, ipoken te'sen ku'nin nan 
anumu Papa uya, inu! yan pe ri 
to! e'tane. 36I'tu auya'nokon, Papa 
uya tumaimu ennoko'pu Esuweru 
amu! piya'. Waku itekare ekama'pu 
iya, waku pe tupokon pe uko'man 
ni emapu'tinin Sises poro. (Sises 
esi Esuweru amu' epuru pe riken 
pen, e'tane tanporon kon ni epuru 
pe iyesi.) 37 Tanporon ni e'kupu'pu 
Isutiya pata poro'ne i'tu auya'nokon 
miri. Miri ton e'sara'ti'pu Kiyarari 
po, itekare ekama pi! epa'taisimap'!' 
ni pi! Isaan esi'pu pata'pu pe. 38T'tu 
auya'nokon Sises, Nasare' pon 
Papa uya Ta'kwaru miri awonsi'ki 
tumeruntiru turu'pu ipona. Sises 
utipitu'pu niri waku kupu pi! pata 
kaisa rine, ka'pon amu' epi'tipitu 

pi! Makoi meruntiru apai. Sises uya 
seri ton kupu'pu Papa esi wenai 
tupika'tinin pe. 

39 “Ina esi miri tanporo Esuweru 
amu' pata'se' awiri, Surusiran 
poro ri, inkupu'pu tunene'pu kon 
ekamanin pe. To! uya iwini'pu 
kurusu' pona tupokap''se. 40Miri 
ri e'tane, nurine iye'to' pe Papa 
uya i'mu'sa'ka'pu osoruwau wui 
tupo. Papa uya ka'pon amu' uya 
ento! pe ikupu'pu. 41 Tanporon 
kon uya kuru ene'pu pen; ina riken 
ennin nan pe anunsa' kon uya Sises 
ene'pu, turon kon ka'pon amu' 
auro'kanin nan pe ina e'to' pe. Ina 
iyenta'nasa' kon iya'kiri, ensinin 
nu'san ni iya'kiri, nurine iyenasa' 
a'tai teriku tupo, 42kuri ri uya 
ina auro'kasa' itekare ekamanin 
pe ina e'to' pe ka'pon amu' pil. 











Miri yau iyesi'pu ti'tui! pura ri ene amut, ikui amu', 
miri awonsi'ki iri ton ni toron amu! niri. (10:12) 

Kuri ri kuri ri Papa Nanumu'pu 
tanporon kon eseru aimenkanin 
pe tanporo nurinan kon, iyeri'sa' 
kon ni niri. 43Tanporo kareta 
amu! pu'kena' ton numenuka'pu 
ka'pon amu! auro'kanin pe ipi' uya 
seri ekamasa': mul! ri kuri Sises 
apurinin pe te'sen uya, tumakooi 
pi! usentu'man nito' eporo miri 
itese' poro,” ta'pu iya. 


Papa A'kwaru U'ti'pu To! Pona 


44Pi'ta usauroku koro'tau, 
ite'kwanau pura ri, Waku A'kwaru 
u'ti'pu tanporo ka'pon amu' etanin 
nan pona. 45Isa'pa winon kon, 
Esuweru amu', Sises apurinin nan, 
Pi'ta a'kiri iye'sa' kon usewansiuka'pu, 
apune pura Papa uya Ta'kwaru 
tusa' pi! Esuweru amu! pen ni pona. 
46-47Turon ni main’ yau'ne, Papa 
apuripita to! uya, eta'pu to! uya. 
Miri a'tai, Pi'ta uya ta'pu, 
“I'napai ri man waku pe, pusamoro 
epa'taisimato' pe iyesi tuna ke. To' 
uya Waku A'kwaru eposa' man 
uri'nokon uya eposa' na'ne' kasa 
ri,” ta'pu iya. 48To' apiyo'ma'pu 
iya to! epa'taisimato' pe Sises 
Kurai ese' yau, miripan kon uya 
Pi'ta ekama'po'pu tupiyau'nokon 
iko'manto' pe miyari ru'kwi pari. 
1 1 1Enno'sa' kon miri awonsi'ki 
turon kon to! tonpa ton 
Isutiya po tuuko'mansan uya, 


Esuweru amu' pen ni uya Papa 
ekareei anunsa' tawon eta'pu. 2Pi'ta 


Pi'ta Epataka'pu 





300 


utisa' a'tai Surusiran pona, Esuweru 
amu' pen yun pi'pi puturuka tawon 
nan uya isapema'pu miri yau. 
3 “Esuweru amu' pen ni piya! iutipitu 
miri awonsi'ki auta're'tipitu to' 
piyau,” ta'pu to! uya Pi'ta pil, 4Miri 
pi! nin si tanporo iye'ku'sa' ru'pu 
pataka'pu Pi'ta uya name! to! pi'; 

5“Isa'pa pata po ipureman pi! 
esi'pu. Miripan koro'tau, ka! apai 
eke kareku waraino a'kwa' kasa 
ewa'tisa! asakiri'nan si'na' ke 
itekun enne'pi'ne u'ti ene'pu uya 
upiya', Papa uya uyenu a'kwakasa' 
koro'tau. 6Miri yau, tu'kan kon ni 
ti'tui' pura ri ene amu', ikui amu! 
miri awonsi'ki iri ton ni toron amu! 
ri ene'pu uya. 7Miri tupo, Papa uya 
uyauro'ka eta'pu uya, “Pi'ta, iyo! 
oton tuwise enta'na'” tawon. 

8“ “Kane, Uyepuru, ikupu uya pura 
iyesi, apune pura kamoro warai'nan 
0! amu' ansa' uya pura kuru ri iyesi; 
tukai' imaimu eiku'pu uya. 

9“Akon ite'kwa pe kanan 
uyauro'ka'pu iya, Fri pi! ri iri kukai, 
tanporon ni Papa nukoneka'pu esi 
waku pe. 10Seri e'kupu'pu osoruwau 
ite'kwa. Miri tupo, ene amu! apon 
kareku waraino enuku'pu. 

11 “Miri a'tai, osoruwawon kon 
ka'pon amu' uyee'pu itau e'to' juti 
airi, Koneriyas nennoko'san upiya! 
Sisariya apai. 12 Papa A'kwaru uya 
uyauro'ka'pu te'ku'ku'mai' pura ri 
to! a'kiri utito' pe, Esuweru amu! 
pe pura ri to' e'tane. 6 kaisaron 
kon Isa'pa pon kon utonpa ton 
uti'pu uya'kiri Sisariya pona. Miri 

yau, ka'pon iwu' ta! ina ewomu'pu. 
13 Miripan uya inseru e'mu'sa'kasa' 
ene'pu tuuya ekama'pu ina pi, 
Ka'pon amu' enno'ki Isa'pa pona 
Saiman Pi'ta ki'mai'. 14Ekama 
iya miri, Papa uya tanporo iiwu' 
tawon kon pika'tito' oton; tukai', 
ta'pu inseru uya ipi'. 

15 “Usauroku e'sara'ti pe ri, Waku 
A'kwaru u'tipu to! pona, wapiya 
upona'nokon iu'ti'pu kasa. 16 Miri 
a'tai, i'tu'pu uya Itepuru Sises uya 
ta'pu ra'pu, ‘Isaan uya ka'pon amu! 
pa'taisimapite tuna ke, e'tane 
imiri'nokon epa'taisimato' oton 
Waku A'kwaru ke, tawon. 17Papa 
uya miri ri Waku A'kwaru ke to' 
repasa' uri'nokon repa'pu tuuya ike 
ke ri Itepuru Sises Kurai apuri'nokon 
a'tai, inu! pe ken si te'ku'se Papa 
ereutanuku i'se esi?” ta'pu Pi'ta uya 
ka'pon amu! Surusiran pon kon pi. 

18Seri eta to' uya a'tai, Pi'ta 
sapemato' twuya'nokon ereuta- 
nuku'pu to' uya, Papa riken 
apuripitu'pu to! uya. “Papa uya ken 
ka'wa Esuweru amu' pen kanan 
ku'sa' tumakooi kon apai tera'tii' 
tuuko'mansan pe,” ta'pu to! uya. 


Apurinin Nan Antiyo' Pon Kon 


19Ka'pon amu! uya Si'tipun 
wini'pu si'kiri, Sises apurinin 
nan apurumu'pu Surusiran apai 
turon ni pata ya'ne, apune pura 
miri yawon kon ka'pon amu' uya 
tukota'ma kon pil. Turon kon to! 
tonpa ton uti'pu Pini'siya pata 
ya', Sai'puras opa'wu pona, miri 

awonsi'ki Antiyo' pata ya'. To! 
uya Sises ekareei ekama esi'pu 
Esuweru amu! pi! riken miri ton 
pata yau'ne. 20Turon kon Sises 
apurinin nan esi'pu Sai'puras 
opa'wu pon kon miri awonsi'ki 
Sairini pata yawon kon, miripan 
kon uti'pu Antiyo' pata ya'. Miri 
yau, itekare ekama'pu to' uya 
Esuweru amu' pen ni pi', waku 
Itepuru Sises ekareei. 21 Miripan 
kon pika'ti'pu Papa uya. Itekare 
ekama pi! to! esi koro'tau, tu'kan 
kon ni Esuweru amu' pen ni ena'pu 
Sises apurinin nan pe, miripan kon 
era'ti'pu Papa winikui!. 

22 Surusiran pon kon apurinin 
nan uya seri etasa' esi'pu, miripan 
kon uya Panapas ennoko'pu 
Antiyo' pona. 23Pata eposa' tuuya 
a'tai, Papa uya eke pe ri waku 
nonkasa' to! pona ene'pu iya. 
Pori' pe iyesi'pu, miripan uya to! 
pori'lmapitu'pu miyari ri Sises 
apurinin nan pe to' e'to' pe tanporo 
tewan kon pokon pe. 24Panapas 
esi'pu waku kuru ka'pon, Waku 
A!kwaru ke ita'kwaru'tisa', miri 
awonsi'ki apurito' ke, miripan uya 
tu'kan kon ni pika'ti'pu Itepuru 
Sises apurinin nan pe. 

25Miripan tupo, Panapas 
uti'pu Tarusas pona Saaru 
epose'na. 26 Miripan uya eposa' 
a'tai, inee'pu iya Antiyo' pona. 
Miri yau, Panapas miri awonsi'ki 
Saaru pokon uko'mamu'pu tikin 
ni weipiya apurinin nan pokon 
pe te'sepopi'se, miripan kon uya 

tu'kan kon ni ka'pon amu' enupa- 
pitu'pu. Antiyo' po wapiya kuru 
Sises poitoru ton esaku'pu to! uya 
miri Kuri'san amu' tukai'. 

27Miri a'tai'ne, Sises apurinin 
nan, pu'kena' amu' uti'pu Antiyo' 
pona, Surusiran apai. 28 Tikin ni to! 
tonpa, Akapas itese', e'mu'sa'ka'pu 
asauro'se'na. Papa A'kwaru uya 
tauro'kato' awiri ekama'pu iya 
to! pil, “Eke iwankan uta'!mo'kan 
pi! man tanporo pata emu' kaisa 
ri,” ta'pu iya. (Seri e'kupu'pu 
Kurautiyas esi a'tai Ron ono 
te'san pata ton epuru pe.) 29Sises 
pil enupasa' kon e'kama'pu Isutiya 
pon kon tutonpa kon repa pi! 
purata ke. 30Miripan kon uya 
ikupu'pu, purata ennoko'pu to! uya 
so'si epuru ton ena', Panapas miri 
awonsi'ki Saaru pokon enau. 


Pi'ta Epa'ka'pu Pariki'si Tapai 


12 1Miri koro'tau, Sises 


apurinin nan kota'ma 
i'se kin Era! esi'pu, miripan 
uya soisa amu' ennoko'pu so'si 
epuru ton Surusiran pon kon 
a'sise'na, miripan kon tuto' pe to' 
uya pariki'si ta! 2Era' uya soisa 
apiyo'ma'pu Isens, Isaan rui wito' 
pe iya supara ke. 3Fra' uya i'tu'pu 
Isens wisa! tuuya a'tai, pori! pe 
kuru Esuweru amu' ena'pu tukai', 
miri awonsi'ki soisa amu' kanan 
apiyo'ma'pu iya Pi'ta a'sito' pe 
to' uya iwito' pe kanan. Seri 
e'kupu'pu A'sarutanu'sa' Pen Pureti 
Pi! Enta'nan Weyu a'tai. 4Soisa 

amu' uya Pi'ta a'si tupo, to! uya 
ari'pu pariki'si tal, miripan Era! 
uya asakiri'nan kon iyamu'kuru' 
ton asakiri'nan yawon kon soisa 
amu! apiyo'ma'pu erasunti pi. Era! 
esi'pu Pi'ta tenpa'kai'! pariki'si 
tapai inekama'popi'pai Esuweru 
amu' pana airi, To! Epoi Iti'pu 
Weyu Ru'pu tupo. 5Miri pil ri 
pariki'si tau Pi'ta enkurunpa'pu 
to! uya, e'tane apurinin nan esi'pu 
Papa ekama'po pil, Pi'ta pika'tito' 
pe iya. 

6Era' e'kamasa' Pita enpa'ka pi! 
ekama'popi'to' pe tuuya min winon 
ewarupii tau, Pi'ta esi'pu e'nun ni 
pi' asa'ron kon soisa amu' a'sanau. 
To! uya itemekon auronpi'sa' esi'pu. 
Turon kon soisa amu' esi'pu mura'ta 
erasunti pi'. 7Ite'kwanau pura ri, 
inseru usenpoika'pu Pi'ta piya', 
miripan uya a'kwa pe pata kupu'pu 
pariki'si tau. Inseru uya Pi'ta 
enpaka'pu ta'pi'pi'se, “Inke pura 
e'mu'sa'ka!,” ta'pu iya, miripan 
auronpi'sa' itemiyatu utaranka'pu. 
8Miri tupo, “Ekoneka', asapatooi 
ipata'ti,” ta'pu inseru uya ipi, 
miripan kupu'pu Pi'ta uya. “pon 
puro'pon ipata'ti', miri awonsi'ki 
uya'kiri isi'ki,” ta'pu inseru uya. 

9Pi'ta uti'pu iya'kiri pariki'si 
tapai. I'napai ri pe! ne'ku'ai'ne' esi 
tai'ma ri Pita epa'ka'pu pariki'si 
tapai, tenu uta'kwakasa' uya ri 
na'ki ene tukai' isenuminkai'!ma. 
10Pi'ta miri awonsi'ki inseru 
uya wapiyaro' kon soisa amu' 
entakakaa'pu, miri awonsi'ki 

Ite'kwanau pura ri, inseru usenpoika'pu Pi'ta piya'. (12:7) 


ite'ma'pu pe te'san kanan 
entakakaa'pu to' uya. Soisa amu' 
uya to' ene pura. To' uye'kaa'pu 
wa'ka pun pe te'sen mura'ta na!, 
pata ya! tuutisen, miripan mura'ta 
uta'koka'pu tiwano' pe ri, miripan 
kon epa'ka'pu. Inni ru'kwi ri 
asanta tau to' utikaa'pu tupo, 
inseru uya inimi'pu. 

1 “T'napairi ri ka'si, pariki'si 
tapai epa'kasa' seri wa!” ta'pu Pi'ta 
uya. “Si'tuka'ai' si, Itepuru uya 
tinseruui enno'sa' upika'tii' Era! esi 
tankupunu inku'pai upi' apai miri 
awonsi'ki iye'kupu kuru tawon nan 
niri Esuweru amu' piyapai,” ta'pu 
iya. 

12Pj'ta uya i'tusa' a'tai, iti'pu 
Meri, Isaan san iwu' tal. Tu'kan 
kon ni ka'pon amu' amurasa' 
ipuremase'na tepose. 13Pi'ta 
uya mtura'ta wipitu'pu. Ka'pon 
uya ri tewonnu'to' pe, apiyo' 
pe ru'kwi te'sen, Rota itese' 
uyee'pu imaimu'se'na mura'ta 
na'. 4Pi'ta maimu etasa' tuuya 





a'tai, epori'mai'ma iyeka'tumu'pu, 
mura'ta ta'kokai' pura, iuti tawon 
kon pana'tii!, “Pita man mura'ta 
nau!” ta'pu iya. 

15 “Tri uya ayano'ma, Rota?” 
ta'pu to! uya ipi', e'tane ri 
akonomapi'kaa'pu iya, 

“Pi'ta esi mi airi ukayai'ne ko!” 
takaa'pu iya kanan. 

“A'tai pura itinseruai ri na'ki,” 
ta'pu to! uya. 

16Mura'ta wipitu pi! ri Pi'ta 
esi'pu to! uya a'kokato' pe. To! uya 
a'kokasa' a'tai, to! usewansiuka'pu 
ene tuuya'nokon pil. 7Pi'ta uya 
temiyatu ke e'pana e'ti' ta'pu to! 
pi, miripan uya Papa inseruui uya 
tenpa'kasa' pariki'si tapai ru'pu 
ekama'pu. “Seri mekamatui' Isens 
pi! miri awonsi'ki turon kon itonpa 
kon amu' pil,” ta'pu iya. Miri tupo, 
turon ni pata ya' iti'pu. 

18 Miri ema'sa' yau, soisa amu' 
utaipo'pu ipan pe ri, apune pura 
iri kasa Pi'ta epa'ka'pu tukai' to! 
uya iltu pura ri iyesi'pu. 19Era' 

uya soisa amu' apiyo'ma'pu Pi'ta 
warinpato' pe to! uya, e'tane to! 
uya eporo pura iyesi'pu. Miri pi! to! 
ekama'popitu'pu iya, iri kasa Pi'ta 
epa'ka'pu tukai', e'tane to' nekama 
ton pura ri iyesi'pu, miripan uya 
turon kon soisa amu' apiyo'ma'pu 
Pi'ta erasuntinin nan pe iku'sa' kon 
nu'san wito' pe to! uya. 

Miri tupo, Era! uti'pu Sisariya 
pona Isutiya ponsi'ki, miripan 
uko'mamu'pu inke ru'kwi ri. 


Era! Uma'tato' 


20 Era! usakorota'pu ipan pe ri 
Taya miri awonsi'ki Saitan pon kon 
ka'pon amu' pil, Teron kon ka'pon 
amu' Taya miri awonsi'ki Saitan 
pon kon tonpa ton uti'pu Era! 
ense'na. Era! poitoru, eke pe kuru 
te'sen Purastas e'to' pe tumaimu 
kon awiri kin Era! auro'kato' pe to! 
uya ekama'po'pu, tupata'se' kon 
yawon kon ka'pon amu' e'to' pe 
waku pe kin a'kiri tukai', apune 
pura kin pata'se' apai ti'kiyari kon 
eponin nan pe te'to' kon pe. 

21 Tuweyu pe tuneporo'pu a'tai, 
Era! uya tapon pata'ti'pu kin pe 
tesi ekamanin, miripan ereuta'pu 
tapon po, ka'pon amu' iyamurasa' 
kon auro'ka pil, 22“Puse ri kuri 
ri Papa nusauro'ai'ne', ka'!pon 
pen ni!” tukai', ka'!pon amu' 
uki'pi'nunpitu'pu Era! pi. 

23Inke pura Papa inseruti uya 
eno'ma'pu non pona, apune pura 

ka'pon amu' uya tapuri i'se iyesi 
wenai miri awonsi'ki Papa ru'ku 
inamati' ta iya kasa pura. Miripan 
ani'pu weruwe amu! uya, miripan 
eriku'pu. 

24E'tane Papa maimu ri esi'pu 
miyari ri utin pi! miri awonsi'ki 
epan ni pi'. 

25Tuturawasooi kon u'ma'sa' 
a'tai, Panapas miri awonsi'ki Saaru 
pokon enna'po'pu Surusiran poi.s " 
Isaan, Ma' tato' nee'pu to' uya 
ta'kir#'nokon. 


Panapas, Saaru 
Ennoko'pu To! Uya 


1 3 1Antiyo' po so'si tau te'san 
koro'tau, pu'kena' ton miri 
awonsi'ki enupanin nan esi'pu. 
Kamoro si esi'pu Panapas, Simiyan, 
Mekoro tukai'! to! nesakunu, 
Rusiyas, Sairini itese' pata winon, 
Manayen, kopuna Era' isakon pe 
isemo'kasa' ru'pu, miri awonsi'ki 
Saaru. 2Papa apuri pi' to' esi 
koro'tau, miri awonsi'ki tuuta're'tii' 
pura to! useruma koro'tau, Papa 
A'kwaru uya to! auro'ka'pu, “Inke 
pura seri pe Panapas miri awonsi'ki 
Saara pokon anunti', uyapiyo' ton 
pe, miri awonsi'ki tuki'ma'pu uya 
'Inokon ya! ku'se'na to' utito' pe,” 
ta'pu iya. 
3Miripan tenta'nai' pura 
tuuseruma kon tupo, miri 
awonsi'ki tuwipurema kon tupo, to! 
pona'ne temiyatu kon nonkapitu'pu 





212:25 Turon ni imenukasa' ton, Surusiran pona tawon pe iyesi. 

to! uya to! purema pe, miripan kon 
ennoko'pu to! uya. 


Paaru Esi'pu 
Sai'puras Pata Po 


4Papa A'kwaru uya Panapas miri 
awonsi'ki Saaru pokon ennoko'pu 
tu'kan pata yau'ne tunekamanu 
kon ekama pil. To! uti'pu Antiyo' 
ponsi'ki Seru'siya pona, miripan 
kon ekanwa'ti'pu, Saramis pona 
teutito' kon pe, Sai'puras opa'wuri 
pon. 5Saramis po si tesi kon 
koro'tau, Esuweru amu' usenupato' 
iwu' ta! to! utiipu, Papa Maimu 
ekama'pu to' uya. Isaan Ma' esi'pu 
miri to! a'kiri to! pika'ti pi'. 

6Tanporo miri opa'wu ti'ma'kai' 
to! usari'pu, Pa'pos itese' pata 
eporo tuuya'nokon pona ri. Miri 
pata yau, Esuweru enwoke' pe 
esii'ma akono pe te'sen esi'pu 
Paru-Sises itese'. 7Miri opa'wu 
epuru pe te'sen, Sisiyas Paaros 
itese' a'kiri inke itipitu'pu. Kuri ri 
kopuna esi'pu i'tunin kuru. Tikin 
nan ka'pon ennoko'pu iya Panapas 
miri awonsi'ki Saaru ki'mase'na 
to! uye'to' pe tupiya', apune pura 
Papa Maimu inetapai tesi pi'. Miri 
a'tai, Panapas miri awonsi'ki Saaru 
pokon uti'pu ipi' ekamase'na. 
8F'tane puse ri ka'pon, Erimas tato' 
ipi' Kiri! amu! maimu yau, enwoke' 
ta e'kwa pe esi'pu to! i'se pura, 
kopuna auro'ka'pu iya Sises apuri 
iya namai'. 9Miri a'tai Saaru, Paaru 
tukai' to! nesakunu uta'kwaru'ti'pu 
Waku A'kwaru ke uya to'sa ri 
Erimas ene'pu, 10miripan uya, 
“Makoi kasa kuru me'ai!! Waku pe 

te'sen ewaruma'ti auya! Kasi pe 
ri ka'pon amu! auro'ka auya, miri 
awonsi'ki turon ni ton ni iri ton 
ni kupu auya to! pil. I'napairon 
ni Papa eseru ensima i'se iwe'to' 
ereutanu'ki! 11 Seri pe kuru Papa 
uya ikota'ma miri, tenku'ne iyena 
miri, miripan inke kuru pura ri 
wui enu tense pura iuko'mamu 
miri,” ta'pu Paaru uya ipi'. 

Inke pura ri, tenku'ne iyena'pu 
kapuru' miri awonsi'ki ewarupi 
uyee'pu ipona, miripan usari'pu 
te'ma a'pitu i'se, ka'pon ni i'se 
iyesi!pu temiyatu pi! tanin oton. 
12Paaru uya enwoke' auro'ka'pu 
iye'ku'sa' ipi' tense, kopuna uya, 
“iInapairon,” ta'pu Sises ekareei 
pi. Paaru miri awonsi'ki Panapas 
nekamanu Sises ekareei pil 
isewansiuka'pu. 


Paaru, Panapas Pokon 
Esi'pu Antiyo' Po 


13Miri tupo, Paara miri 
awonsi'ki iya'kiri te'san itonpa ton 
uti'pu kanau yai Pa'pos ponsi'ki 
Piruka, Panperiya awon pona. Miri 
yau, Isaan Ma! uya to! nimi'pu. 
Surusiran pona iyenna'po'pu. 
14Piruka ponsi'ki to! uti'pu 
Antiyo', Pi'sitiya yawon pona. 
Sapa! a'tai, to! utilpu Esuweru amu! 
usenupato' iwu' ta', miripan kon 
ereuta'pu. 15 Mosi' numenuka'pu 
miri awonsi'ki pu'kena!' amu' 
numenuka'pu usekama'pu tupo, 
Esuweru amu! usenupato' iwu' 
epuru ton uya ka'pon ennoko'pu 
Paaru miri awonsi'ki Panapas 
piya! tumaimu kon pe, miripan 

uya, “Ina tonpa ton, int! ri esi 
a'tai asauro'pai tiwi ka'pon amu' 
auro'kai' to! pori'ma pe,” ta'pu 
iya to! pil, 16Miri yau, Paaru 
e'mu'sa'ka'pu, temiyatu ari'ma'pu 
iya, e'pana to' e'to' pe, miripan uya, 

“Utonpa ton, Esuweru amu', 
miri awonsi'ki Esuweru amu' 
pen, Papa namanin nan, umaimu 
etati!! 17Papa, uri'nokon Esuweru 
amu! napurinu uya utamokori kon 
anumu'pu, miripan kon epankasa' 
tuuya, ka'kuran pe to! esi koro'tau 
Isi! po. Inke ri tuuko'mamu 
tupo, Papa uya tumeruntiru ke 
to! enpa'ka'pu miri pata apai. 
18 Tumaimu awiri pura ri to' e'tane, 
to! nukupunu moronka pi' iyesi'pu 
40 kaisa ri wuipiya rimono' tau 
to! uko'mamu koro'tau. 19Papa 
uya to! pika'ti'pu 7 kaisaron kon 
tupataron kon Kenan pon kon 
ka'pon amu' enpa'kato' pe to' uya, 
miripan uya to! nono tusa' uiwano' 
kon pe. 20Seri e'kupu'pu 450 kaisa 
ri wuipiya yau iwa'ne ri. 

“Miri tupo, Papa uya to! 
usewa'noma epuru pe te'ton kon 
anunpitu'pu, Sanweru, pu'kena' 
pe te'sen ena to! epuru pe pona ri. 
21 Miri a'tai, tepuru kon pe kin i'se 
ka'pon amu' esi'pu. Miripan Saaru, 
Kisi mu anumu'pu Papa uya kin pe, 
miripan uko'mamu'pu 40 kaisa ri 

wtipiya to! epuru pe. 22 Kin pe iye'to' 
yapai Saara mo'ka tuuya tupo, Papa 
uya Tepi! anumu'pu kin pe. Waku pe 
kuru Papa usauroku'pu ipi', “Eposa' 
uya man warawo' Tepi', Ise'si mu 
upori'!manin pe te'sen ku'nin, i'se e'to' 
ku'to' iya oton miri, ta'pu Papa uya. 

23 “Papa uya Tepi! pa ru'pu, 
Sises ennoko'pu Esuweru amu' 
pika'tise'na. Miri kupu uya ta'pu 
tuuya utamokori ton pi! awiri. 
24Sises e'sara'ti e'turawasoman 
pi! rawiri, Isaan uya itekare 
ekama'pu tanporon kon Esuweru 
awon kon pil, iri tankupuna kon 
apai to' era'tito' pe, miripan kon 
epa'taisimato' pe. 25 Tuturawasooi 
i'ma'ka tuuya winikui'!, Isaan 
uya to! ekama'popitu'pu, Inu' pe 
uku'atuu? Ka'pon ennoko uya 
miri, tasa' rulpu Papa uya ipi' pe, 
uyekama auya'nokon seri, e'tane 
etati', seri pe ri iyepu miri e'tane 
isapatooi mu! ara'ka poken pura ri 
esi, ta'pu iya. 

26“Utonpa ton Esuweru amu', 
Epura'an payan nu'san, Esuweru 
amu' pen ni niri Papa namanin 
nan, etati!! Uriinokon iwano' pe 
kuru Papa uya epika'tin nito' 
eseru ennoko'pu. 27Surusiran pon 
kon ka'pon amu' miri awonsi'ki to! 
epuru ton uya iltu pura iyesi'pu 
puse ri Sises esi pika'tinin pe 

tukai', miri awonsi'ki pu'kena' amu! 
maimu Sapa' kaisa ri tuusekama- 
sen to'ka'nuku to! uya pura iyesi'pu, 
e'tane pu'kena' amu! uya ekama'pu 
awiri to! uya iwini'pu. 28 Tu'kan 
kon ni ka'pon amu' usauroku'pu, 
“Tri kupu Sises uya, tukai', etane 
iwito' ipikiri oton eporo to! uya 
pura iyesi'lpu. Miri ri e'tane, 
itepuru Paire' ekama'po'pu to! 
uya ima'tanu'to' pe iya. 29Pena ri 
pu'kena' ton nekama'pu kupu'pu 
ka'pon amu' uya miri Sises pi'. 
To! uya iwini!pu. Kurusu' pona 
to' uya ipokapitu'pu, miripan 
mo'ka'pu turon kon uya kurusu' 
poi, miripan emaika'pu to' uya 
ti! akasa! uruwai' pe ya'!. 30F'tane 
Papa uya i'mu'sa'ka'pu eri'nito' 
apai. 31Inke ri isenpoikapitu'pu 
ta'kiri Kiyarari ponsi'ki Surusiran 
pona itisa' kon enu ya', ka'pon amu! 
si ennin n#'san esi miri turon kon 
ka'pon amu' pana ya! ekama pil, 

32“Ina uya kanan si seri waku 
kuru itekare ekama seri ipi'nokon. 
Miri kupu uya, ta'pu Papa uya 
utamokori kon pi! uta'ku'tisa' ru'pu 
33 uri'nokon, to! payan non pil, Miri 
si ku'sa' iya Sises ti'mu'sa'kase Eren 
apon yau isakon pe te'sen Eren uya 
ekamasa' kasa, 

“ Seri pe umu, tikin nan pe 
kuru iwesi miri, 

ikuipunu pe enasa' seri.” 
34Papa uya tumu i'mu'sa'ka'pu 
iyeri'sa' apai, miripan eri'to' oton 
pen ni miri enta'. Miri pi', Papa uya 
utamokori kon amu' auro'ka'pu, 

“ Fpika'ti uya 'nokon kuru 
miri, umunki amu', 

Tepi! auro'ka'pu uya awiri 
rik 
35Tepi' uya Kurai' pi! Papa 
auro'kasa' turon ni Eren yau, 

“ Ikitato' pe uyekepu nonka 
auya pen, apune pura 
waku uri, 
ipoitoru ukita i'se pura 
iwesi.” 

36 “Tuuko!'mamu koro'tau, Tepi! 
uya, ikupu iya i'se Papa e'to' 
ku'pitu'pu. E'tane iyeriku'pu, 
ka'pon uya iu'na'ti'pu, itamokori 
ton esi'pu kasa ri, miripan pun 
ukita'pu. 37E'tane kuri Papa 
nu'mu'sa'ka'pu iyeriku'pu yapai 
ukita'pu pen. 

38“Miri pe iyesi pil, utonpa ton, 
itu auya'nokon i'se esi Sises poro 
makoi pi' usentu'man, usekama 
ipi'nokon. 39Kuri ri poro tanporon 
kon apurinin nan ekoneka, 
tanporon ni ekonekan pokena' pen 
ni ipiyapai, Mosi! numenuka'pu 
wini. 40 Miri pe iyesi pil, ti'tui' e'ti', 
pu'kena' amu' nekama'pu e'kupu 
namai' ipi'nokon: 

41“ “Etati' imiyamoro, Papa 
sapemanin nan! 
Tusewansiuka kon miri 
Papa nukupunu tense 
miri awonsi'ki iyeri'to' 
oton kon. 

Iku'to' uya oton aya'tai'nokon 
anapurint ton kon pen ni 
ka'pon uya ekama tane 

ipi'nokon,” 

tawon,” ta'pu iya. 

42Paaru miri awonsi'ki Panapas 
uya Esuweru amut! usenupato' iwu' 
nimi koro'tau, ka'pon amu' uya to' 
ki'ma'pu Sapa! a'tai to! uye'to' pe 
miyari pari seri ton ekamase'na. 
43Ka'pon amu' e'nonkasa' a'tai, 
anpisin pe Esuweru amu' miri 
awonsi'ki Esuweru amu' pen e'tane 
Papa namanin nan uya Paaru miri 
awonsi'ki Panapas e'ma'puka'pu. 
Paaru miri awonsi'ki Panapas uya 
to' auro'ka'pu, Papa uya waku 
nonkasa' tupona'nokon awiri to! 
uko'manto' pe. 

44Turon ni Sapa' a'tai, tu'ke 
ri anpisin pe Antiyo' pon kon 
amtra'pu Esuweru amu' usenupato' 
iwu' ta! Paaru miri awonsi'ki 
Panapas usauroku etase'na Itepuru 
Sises pil, 45Esuweru amu' ikinta'pu 
anpisin pe ka'pon amu' ene 
tuuya'nokon a'tai, miripan kon 
usauroku'pu iri pe Paaru pa'nuku pe. 
46 Miripan kon maimu eiku'pu Paaru 
miri awonsi'ki Panapas uya te'namai' 
pura, “Sises ekareei, Papa winon 

ekamato' ina uya pe iyesi wapiya 
Esuweru amu' pil, e'tane Papa 
Maimu ewaruma'ti auya'nokon, miri 
uya ekama waku tiwiri uko'man 
nito' eponin nan pe pura ri tukai' 
iye'kupu kon. 47Apune pura Papa 
uya ina apiyontisa' ina uya iku'to' pe, 
« “To' weyu pe iyennoko uya 
seri 
non emu' kaisaron kon 
ka'pon amu' pana'tise'na, 
to! pika'tinin pe uri esi pil? 
tukai'” ta'pu Paaru uya. 

48 Miri eta Esuweru amu' pen uya 
a'tai, to' epori'ma'pu. Papa Maimu 
inamato' uya. Esuweru amu' pen, 
Papa nanumu'san tupiyau to! e'to' 
pe uya Sises ekareei apuri'pu. 

49Miri a'tai, Itepuru maimu 
uti'pu tanporo miri nono awiri. 
50 Miri e'tane turon kon Esuweru 
amu' epuru ton uya, eke ton pe 
te'san ka'pon amu', miri awonsi'ki 
Papa namanin nan uri'sami'si amu' 
uya Paaru miri awonsi'ki Panapas 
ewaruma'tito' pe ikupu'pu. Kamoro 
Esuweru amu' uya turon kon 
ka'pon amu' auro'ka'pu Paaru miri 
awonsi'ki Panapas kota'mato' pe to! 
uya. Miripan kon uya Paara miri 
awonsi'ki Panapas enpa'ka'pu tunono 
kon apai. 51Miripan Paaru miri 
awonsi'ki Panapas uya ti'ta kon poi 
non tiuti'pu pata nimii'ma, Papa uya 
to! nonkasa' ekamanin pe, miripan 
kon uti'pu Ai'koniyan pona, Antiyo' 
ponsi'ki. 52Miri koro'tau, Sises 

apurinin nan uta'kwaru'ti'pu pori' 
ke miri awonsi'ki Waku A'kwaru ke. 


Paaru Miri Awonsi'ki Panapas 
Pokon Esi'pu Ai'koniyan Po 
1 4 1 Te'to' kon kasa ri Ai'koniyan 
po, Paaru miri awonsi'ki 
Panapas pokon uti'pu Esuweru 
amu' usenupato' iwu' ta', miripan 
kon uya waku pe pori'ma' kuru ri 
itekare ekama'pu. Miripan tu'ke 
ri Esuweru amu! miri awonsi'ki 
Esuweru amu' pen ni niri ena'pu 
Sises apurinin nan pe. 2F'tane 
Esuweru amu' itekare apurinin 
nan pen uya Esuweru amu' pen 
terunka'pu iri pe to! pi! to! e'ku'to' 
pe. 3 Miri yau, Paaru miri awonsi'ki 
Panapas pokon uya wui apitu'pu 
inke ri. Enari'lmura Sises ekareei 
ekama pi! to! esi'pu, i'napai ri waku 
nonkasa' iya ekareei esi enpoika- 
nin pe, to! repa'pu iya wini to! 
meruntiru ke, i'tuto' ipikiri miri 
awonsi'ki a'kwarupi'nin ku'to' 
pe to' uya. 4Kamoro Ai'koniyan 
po tuuko'mansan epantakap''sa' 
esi'pu, turon kon uya enno'sa' kon 
apuri'pu, turon kon uya turon kon 
Esuweru amu' apuri'pu. 
5Miri yau, Esuweru amu' pen 
miri awonsi'ki Esuweru amu' 
usauroku'pu Paaru miri awonsi'ki 
Panapas kota'mato', tepuru kon 
pokon pe to! e'kama'pu, ti! ke 
to! wito! pe tuuya'nokon. 6F'tane 
Paaru miri awonsi'ki Panapas uya 
etasa' esi'pu, miripan kon uti'pu 
turon ni pata pona, Restura, Terupi, 
miri awonsi'ki iwoino' nan pata 
pona, Rai'koniya pata yau. 7Miri 

yau tesi kon a'tai, itekare ekama pi! 
to! esi'pu ka'pon amu! pil, 


Paaru, Panapas Pokon Esi'pu 
Restura, Terupi Po 


8Restura po ka'pon esi'pu 
ise'mepi'sa' i'ta. Iyentusa' a'tai, 
miri kasa ri iyesi'pu, miripan 
usari pura ri iyesi'pu. 9Paaru 
usauroku Itepuru Sises pi! etapitu 
pi' iyesi'pu. Paaru uya enpitu'pu, 
miripan ene'pu iya Itepuru Sises 
uya kuru upika'ti tukai' apuri'pu 
iya. 10Miripan Paaru uya, 
“Elmu'sa'ka', utonpa!” ta'pu ipi' 
tuuki'pimunse. Miri etasa' tuuya 
a'tai, iye'sanumu'pu, miripan 
usari'pu waku pe. 

1Paaru nukupu'pu tense, 
papa amu' tato' pe ri Paaru miri 
awonsi'ki Panapas kupu'pu to' uya. 
Tumaimu kon, Rai'koniya pon kon 
maimu yau to' uk#pi'munpitu'pu, 
“Apune, enti!! Pusamoro ka'pon 
amu' esi miri papa amu' pe, 
e'tane ka'pon amu' pe to! era'tisa', 
miripan kon u'tisa' ka! winipai 
upika'tise'na'nokon!” ta'pu to' uya. 
12Miri yau, Panapas esaku'pu to' 
uya Isus tukai', “Eke pe iyesi,” ta'pu 
to' uya, miripan Paaru esaku'pu 
to' uya Irumes tukai', apune pura 
twusauro'sen pe iyesi pil. 13Eke 
pata mura'ta yau ri to! use'mato', 
ipuremato' iwu' esi'pu Isus itese' 
tepuru kon apurise'na ka'!pon amu! 
utito' ita'. Miripan to! use'mato' 
turawasomanin uya Paaru miri 
awonsi'ki Panapas nukupu'pu 
eta'pu. Miripan uya asa'ri paka 
amu! nee'pu, pata ipuru to! i'mu 

woi, to! use'mato' turawasoma- 
nin, miri awonsi'ki ka'pon amu! 
esi'pu paka amu' inwipai Paaru 
miri awonsi'ki Panapas apuri pe 
tenta'nato' kon pe. 

14 Miri yau, Paaru miri awonsi'ki 
Panapas uya to! e'kamasa' i'tu'pu 
paka amu' wini pi! tapuri kon 
pe to' po'tito' pe tuuya'nokon, 
miripan kon uya tupon kon 
puro'pon karapitu'pu, “Kane!” 
ta twuya'nokon e'kwa pe. To! 
eka'tumu'pu ka'pon amu' koro'ta' 
teuki'pi'munpitui'ma'nokon, 15 “Ina 
tonpa ton, miri ku'ku'tau! Ka'pon 
amu' ri mari ina, awarai'nokon 
ni mari! Emenna' itekare waku 
kuru ekamai' ina uye'sa' ipi'nokon. 
Turon kon ika'sa' ton piyapai 
era'titi'; ilnapairon Papa piya! 
era'titi!! To! uya ipika'ti kon pura 
iyesi. Kuri ri esi Papa pe, tanporon 
non koneka'pu iya tanporo ipo 
te'sen. Non koneka'pu iya, parau, 
tuna ton, ka! miri awonsi'ki 
tanporo uri'nokon. 16Pena ri 
imiri'nokon Esuweru amu' pen 
esi'pu i'se ri iwe'to' kon apuri pi! 
Papa uya ri iyenpitu'pu kon, apune 
pura ti'tu auya'nokon pura iyesi pi'. 
17E'tane si, tanporon kon ka'pon 
amu' enu ya' isenpoikasa', kuri ri 
uya waku ton ke repan nisa' tukai' 
iltu kon pa. Waku ton ni ku'sa' iya 
iiwano' kon pe: tuna enno'sa' iya, 
tuweyu a'tai iyepetato' pe ii'kiyari 
kon ku'sa' iya, eke pe ri kiyari ke 
irepasa' iya 'nokon, miri awonsi'ki 
pori' pe iku'sa' iya 'nokon,” ta'pu 

Paaru uya. 18To' usauroku eta'pu 
ka'pon amu' uya e'tane ri, to' 
ereutanuku i'se to! etane paka amu! 
wini to! uya namai', to! ereutanuku 
to! uya poken pura iyesi'pu. 

19Miri a'tai, Esuweru amu! 
Antiyo' miri awonsi'k: Ai'koniyan 
pon kon uyee'pu, miripan kon 
uya tuwinikui'nokon to! mo'ka'pu. 
Miripan kon uya ti! ke Paaru 
wipitu'pu. Iyeri'sa! pe tekamai!, 
to! uya ipi'siku'pu pata apai. 
20F'tane Sises apurinin nan 
uti'pu Paaru piya!. To! amura'pu 
iwoi. Iye'mu'sa'ka'!pu, miripan 
enna'po'pu pata pona to' a'kiri. 
Iyema'sa' yau, Paaru miri awonsi'ki 
Panapas uti'lpu Terupi pona 
Restura ponsi'ki. 


To' Enna'po'pu 
Antiyo', Siriya Yawon Pona 

21Miri yau, to! uko'mamu'pu 
Sises ekareei Papa Maimu ekama 
pi. Tu'kan kon ni kupu'pu to! uya 
Sises apurinin nan pe. Miri tupo, 
enna'pon pi! to! e'sara'ti'pu Restura 
pona miri awonsi'ki Ai'koniyan 
pona miri awonsi'ki Antiyo' pona. 
22Pata kaisari ri Sises apurinin nan 
epopitu'pu to' uya. To' meruntita- 
nuku'pu to' uya, miripan kon 
auro'ka'pu to! uya itekare pi! 
to! porilma pe, Sises ri apuri pi! 
to! uko'manto' pe. “Uri'nokon 
ekota'mato' pe iyesi Papa e'to' 
esa! wanni pe ya! epa'kan nito' 
pe,” ta'pu to! uya. 23Paaru miri 
awonsi'ki Panapas uya so'si 

epuru pe te'ton kon anumu'pu. 
Tuwipuremai' miri awonsi'ki 
tenta'nai' pura tuuserumai' to! 
turu'pu to! uya to! napurinu 
Itepuru ena'. 

24Pi'sitiya itese' pata poro tuuti 
kon tupo, Paara miri awonsi'ki 
Panapas uti'pu Panperiya pona. 
25Miripan kon uya Piruka itese' 
pata eporo'pu, to! uya Papa Maimu 
ekama'pu ka'pon amu! pil, Miri 
tupo, to! uti'pu parau e'pi pona, to! 
uya A'tariya itese' pata eporo'pu. 
26 A'tariya ponsi'ki kanau yau, 
parau kau to! uti'pu Antiyo' pona 
ri mari te'sara'tipu kon ya! Miri 
yau, to' turu'pu Papa uya waku 
nonkasa' ya' to' turawasooi to' uya 
enuka'nu'sa' na'ne' si ku'nin pe to! 
e'to' pe. 

27 Antiyo' pona twuye'sa! kon 
a'tai, tanporo apurinin nan amtra- 
nuku'pu to! uya. Papa nukupu'pu 
tuporo'nokon ekama'pu to! uya to! 
pil, Esuweru amu' pen uya apurito' 
pe ikupu'pu iya ru'pu. 28Paaru 
miri awonsi'ki Panapas pokon 
uko'manpitu'pu Antiyo' po inke ri 
kapui tenno'pi'se, Sises pi! enupasa' 
kon miri pata yawon kon piyau. 


Konsuru Amu' 
Surusiran Pon Kon 


1 5 1Taron kon Sises apurinin 

nan uti'pu Isutiya yapai 
Antiyo' pona tutonpa kon 
enupase'na, “Iyun kon pi'pi 
puturukasa' auya'nokon a'tai riken, 
Mosi' nekama'pu awiri, Papa uya 

ipika'ti kon,” tase'na. 2Seri uya, 
Paaru miri awonsi'ki Panapas 
pokon sakoropa'pu, miripan 
pi' to' pokon pe to' e'sei'pitu'pu. 
Miri a'tai, Paaru miri awonsi'ki 
Panapas anumu'pu to' uya turon 
kon apurinin nan pokon pe, to' 
utito' pe Surusiran pona, enno'sa' 
kon miri awonsi'ki so'si epuru ton 
ense'na to' uti'pu miri pi'. 

3 Apurinin nan uya to! ennoko'pu. 
To' uti koro'tau Pini'siya, Sameriya 
yawiri, Sises apurinin nan 
auro'ka'pu to! uya, “Esuweru 
amu! pen enasa' man Sises 
apurinin nan pe,” tukai'. Tanporon 
kon epori'ma'pu ipan pe eta 
tuuya'nokon a'tai. 4To' uye'sa' a'tai 
Surusiran pona, to! ereutanuku'pu 
apurinin nan uya, enno'sa' kon miri 
awonsi'ki so'si epuru ton uya. Miri 
a'tai, Paaru miri awonsi'ki Panapas 
uya to! pi! ekama'pu tanporo Papa 
nukupu'pu tuporo'nokon Esuweru 
amu! pen koro'tau. 5Miri a'tai, Sises 
apurinin nan Pari'si amu' tonpa ton 
e'mu'sa'ka'pu, miripan kon uya 
ta'pu, “Esuweru amu' pen yun pi'pi 
puturukato' pe kuru ri iyesi miri. 
Mosi' nekama'pu main apurito' pe 
to' uya ekama auya'nokon kuru 
miri to' pi,” ta'pu to' uya. 

6Seri pi! isenuminkase'na 
itekare ekamai' enno'sa' kon miri 
awonsi'ki so'si epuru ton amura'pu. 
7Inke kuru tuusauroku kon tupo, 
Pi'ta e'mu'sa'ka'pu, ta'pu iya to! 
pil, “Utonpa ton, iltu auya'nokon 
pena Papa uya uyanumu'pu 

#koro'tapai'nokon, Esuweru amu! 
pen uya itekare etato' pe uri wini, 
to! uya apurito' pe niri. 8Papa, 
tanporon usenuminkato' i'tunin 
uya enpoika'pu Esuweru amu' pen 
anumu tuuya Waku A'kwaru turu 
tuuya wini to! pona, uri'nokon pi! 
ikupu'pu tuuya kasa. 9Turon ni 
pe uku'sa' iya 'nokon pura ri iyesi 
kamoro piyapai. To! ewan koruka'pu 
iya to! uya apurito' wini. 10Fri pe 
ken si iyesi pi! Papa i'tupitu i'se iwesi 
kon? Sa'man pe ri Esuweru amu! 
pen apurinin nan kupu i'se iwesi 
kon miri, uri'nokon miri awonsi'ki 
ukuipunu kon nukupu'pu pen ni. 
u Kane! Apuri Itepuru Sises uya 
waku nonkasa' poro epika'tin nisa', 
to' kasa ri,” ta'pu iya. 

12 Tanporo iyamurasa' kon esi'pu 
e'pana Panapas miri awonsi'ki 
Paaru eta pi! i'tuto' ipikiri miri 
awonsi'ki a'kwarupi'nin ku'sa' 
Papa uya tuporo'nokon Esuweru 
amu' pen koro'tau ekama tane to' 
uya. 13To' e'monkasa' a'tai, Isens 
usauroku'pu, “Utonpa ton, uyetati'. 
14Saiman nekamayan ko up''nokon, 
Esuweru amu! pen pi' ‘aiko’ tato! 
tuuya enpoika Papa uya, to! tonpa 
ton anumu tuuya wini tumunki pe 
to' e'to' pe. 15Seri si esi seri pena 
pu'kena' amu! numenuka'pt awiri. 
Iye'menukasa' na'ne' kasa: 

16“ “Seri tupo, enna'poto' oton 

Tepi! iwu' ra'pu 
uta'mo'kasa'! konekase'na, 

miripan a'motasa' ami uya 
emenna' pe, 
inna'po uya pena iyesi'pu 
kasa. 

17 Miri a'tai, ka'pon amu' tonpa 

ru'san uya 

Itepuru warinpato' pe, 
tanporo kamoro Esuweru 

amu! pen uri iwano' pe 

to' esi, 

tasa' Itepuru uya, seri 

ku'nin nu'pu uya”? 

18Pena ri isi'tusa' ru'pu seri. 

19 “Miri pe iyesi pil, miri pi! 
ekonekasa!' man: sa'man pe 
iku'pai pura man Esuweru amu! 
pen pona nera'tiyai'ne' nan 
Papa winikui'!. 20Miri pe iyesi 
pi' to! ena! imenukapai'nokon, to! 
auro'kapai'nokon iri kiyari ika'sa' 
ena! itusa' pi! to! enta'na namai!, 
tekumai' makoi tuku'se pura to! 
e'to' pe; terupatu'kai' iwisa' o' miri 
awonsi'ki munu'pan pi! to! enta'na 
namai'!. 21 Papa uya Mosi' repa'pu 
ike Main ekama pi' ka'pon amu! 
ntko'manyan pena si'kiri ri, Sapa! 
kaisa ri usenupan nito' iwu' tau 
pata kaisari ri seri pu'ku pona ri, 
ta'pu iya. 


, 


To! Numenuka'pu Esuweru 
Amu' Pen Apurinin Nan Ena! 


22Miri a'tai, enno'sa' kon 
miri awonsi'ki so'si epuru ton, 
tanporo so'si tawon kon pona 
ri niri, waku pe poken iyesi'pu 

ka'pon amu' anunto' pe to! uya 
tu'koro'tapai'nokon, miripan kon 
uya to! ennoko'pu Antiyo' pona 
Paaru miri awonsi'ki Panapas 
a'kiri. Asa'ron kon anumu'pu to! 
uya: Isutas, Pa'sapas tato', miri 
awonsi'ki Sairas, tutonpa kon 
epuru pe te'san. 23Miripan kon 
enau kareta ennoko'pu to' uya se 
tawon si: 


INKUPU'PU 15 


turu namai' i'se e'nito' entai 
ri. 29Papa tato! pe ipi' ika'sa' 
ena! use'man nisa! ru'pu pi! 
kenta'natuu, miri pona mun 
pi! kenta'natuu, miri awonsi'ki 
o' erupatu'kasa' ru'pu niri; 
tekumai' niri kemakoimattu. 
Waku pe iwesi kon miri seri 
ton apanama'pu kon awiron 
pe iwesi kon yau. Fisiri ina 


“Ina, enno'sa' kon miri 
awonsi'ki so'si epuru 
ton, irunan kon uya, 
‘Miyari'nokon, ina tonpa ton 
pe iyenasa' kon Esuweru amu! 
pen Antiyo', Siriya, Siri'siya 
pon kon. 24Ina uya etasa' man 
ina nennoko'san pen ni uti'pu 
miri ya! amanenpase'na'nokon, 
iusenuminkato' kon 
tumanenpai'!. 25Miri wenai, 
tanporo ina e'kupu'pu ka'pon 
amu' anume pi', miripan kon 
ennoko'pu ina uya imiyamoro 
piya', Panapas miri awonsi'ki 
Paaru pokon a'kiri, 26 ka'pon 
amu' tewuma'tato' kon pi' 
tenari'munsan pen ni pena 
iyepa'kaka'sa' kon ni miri yai, 
uyepuru kon Sises Kurai ese! 
wenai. 

27 “Miri pe iyesi pil, ina uya 
Isutas miri awonsi'ki Sairas 
ennoko miri, kareta ina 
numenuka'pu enpoikase'na 
tanta kon yai. 28 Waku poken 
iyesi'pu Waku A!kwaru 
miri awonsi'ki ina pona, 
imiri'nokon pona e'tape'ne' ri 





ne'nonkayan, waku pe si 
tanporo miko'mantai',” 
tawon. 


Isutas Miri Awonsi'ki Sairas Uya 
Kareta Turu'pu 


30 Asakiri'nan kon warawo' amu! 
ennoko'pu to! uya Antiyo' pata 
pona. To' amurasa' a'tai tanporo 
so'si ta', kareta turu'pu to' uya to! 
ena', 31 miripan ekama to! uya a'tai, 
to! epori'ma'pu tupika'tinin kon pe 
main esi pi'. 32Miri a'tai, Sairas 
miri awonsi'ki Isutas, pu'kena' pe 
te'san uya eke pe ri to' pika'ti'pu. 
Merunti pe ri tutonpa kon amu' 
kupu'pu to! uya. 33 To' uko'mamu 
tupo miri yau, to' tonpa ton uya 
to! ennoko'pu twusewankamai' 
pura to! utito' pe tenno'nin 
nu'san kon piya'. 34Miri e'tane, 
Sairas ekoneka'pu miri yau ri 
tuuko'manto' pe.s 

35E'tane Paaru miri awonsi'ki 
Panapas pokon e'nimi'pu Antiyo' 
po. Miri yau, tu'kan kon pokon pe 
esii'ma enupan pil, miri awonsi'ki 
Itepuru Sises maimu ekama pi! ri 
to! esi'pu. 

Ysentai Paaru, Panapas 
Pokon Eseru Esi'pu 


36 Miri tupo, Paaru uya ta'pu 
Panapas pil, “Enna'ponpai utonpa 
kon amu' ka'kuranpase'na tanporo 
pata kaisari Itepuru Maimu ekama 
ne'taine' awiri, ikupu to! uya 
ense'na,” ta'pu iya. 37Panapas 
esi'pa Isaan, Ma! tukai' tesa'sen 
ari i'se ta'kiri'inokon, 38e'tane 
Paaru pona ipoken pura iyesi'pu, 
apune pura tuninsa' iya 'nokon 
pi' Panperiya yau iye'turawasoma 
pura iyesi'pu to! a'kiri. 39Ipan pe 
isi pe to' e'sei'pitu'pu. Miri wenai, 
to! e'nonka'pu isipiyapai, Panapas 
uya Ma! anumu'pu tisakon pe. 
To! uti'pu kanau yau Sai'puras 
pona; 40e!tane Paaru uya Sairas 
anumu'pu. Sises apurinin nan 
uya to! turu'pu Itepuru uya waku 
nonkasa' ya'. Miripan kon nin si 
utilpu miri. 41 To' uti'pu Siriya miri 
awonsi'ki Siri'siya awiri, apurinin 
nan meruntitanuku pi'. 

Temu'ti Ena'pu To! Tonpa Pe 

1 6 1Paaru miri awonsi'ki Sairas 

pokon uti'pu Siri'siya itese' 
pata ponsi'ki Terupi pona, miripan 
kon uti'pu Restura pona Sises 
apurinin Temu'ti itese' pata'se' ya'. 
Isan esi'pu Esuweru amu! tonpa 
pe, Sises apurinin, e'tane ikuipunu 
esi'pu Kiri' pe. 2Itekare apurinin 
nan, Restura miri awonsi'ki 


Ai'koniyan pon kon uya, “Waku 
kuri ri Temu'ti,” ta'pu. 3Ta'kiri 

turon ni pata ya'ne Temu'ti miri 
awonsi'ki Sairas anapai Paaru 
esi!pu, miripan uya Temu'ti yun 
pi'pi puturuka'pu. Miri kupu'pu 
iya, Temu'ti uya ekamura miri 
pata yau te'san Esuweru amu! 
e'kupu emapu'ti namai'!, apune 
pura Esuweru pe pura ikuipunu esi 
uya iku'sa' pe pura to! uya i'tu'pu. 
4Miri yau, pata kaisa ri to! usari'pu. 
Surusiran pon kon enno'sa' kon 
miri awonsi'ki so'si epuru ton 
nukoneka'pu main Esuweru amu! 
pen napuri ton pe iku'sa' ekama 
pil to! esi'pu pata kaisa ri. 5Miri pil, 
Sises apurinin nan umeruntita'pu 
apurito' tuuya'nokon yau, miripan 
kon epiriku'pu tu'ke ri wui kaisa ri. 


Paaru Enu Uta'kwakasa' Uya 
Ma'sitoniya Pon Ene'pu 


6Paaru miri awonsi'ki itonpa 
ton uti'pu Purekiya nono poro 
miri awonsi'ki Kare'siya itese' 
pata epose'na, apune pura Waku 
A'kwart esi'pu Sises ekareei ekama 
to! uya i'se pura Eisa po. 7Paaru miri 
awonsi'ki iya'kiri te'san uya Maisa 
itese' pata eposa' a'tai, Pi'tiniya itese' 
pata ya! itipai to! esi'pu, etane Sises 
A'kwaru esi'pu miri ya! to! uti i'se 
pura. 8Miri pe iyesi pil, to! uti'pu 
to'sari ri Maisa poro, miripan kon 
epa'ka'pu Turowas pona. 9Ewarupi 
nau, Papa uya ka'pon Ma'sitoniya 
pon ento! pe Paaru enu a'kwaka'pu. 
Ka'pon e'mu'sa'kasa' ene'pu iya 
ata'kwarukase'na, “Ma'sitoniya 
pona ina ipika'titanu'ki,” ta'pu 

iya. 10Paaru enu uta'kwaka'pu 
tupo, inke pura ri Ma'sitoniya pona 
tuutito' kon pe ina e'kama'pu, apune 
pura ina uya i'tu'pu Papa esi miri 
yau ina uya itekare ekama i'se tukai'. 


Retiya Ena'pu 
Sises Apurinin Pe 


11Ina ekanwa'ti'pu kanau 
ya! Turowas po, miripan parau 
ni'kwiri'naka'pu ina uya opa'wu 
Samo'tures itese! pona. Iyemalsa! 
yau, ina utilpu Niya'pores itese' 
pata pona kanau yau. 12Miri tupo, 
ina uti'pu makui' Piri'pai itese' 
pata pona, Roman amu' neporo'pu. 
Eke pe kuru seri pata esi'pu 
Mafsitoniya po. Inke ru'kwi ri wui 
ina uko'manpitu'pu Piri'pai yau. 

13Ina utilpu pata apai tuna 
twu'tisen e'pi pona Sapa' a'tai, 
Esuweru amu! ipuremato' 
pata'se' eporo i'se ina esi'pu. Ina 
ereutapitu'pu, miripan usauro'ni pi' 
ina e'sara'ti'pu miri yau, iyamurasa' 
kon uri'sami'si amu! pokon pe. 
14Miri yau, tikin nan to! tonpa ina 
maimu eta pi! te'sen esi'pu, Retiya 
itese', Taya'tira itese' pata winon, 
tutariren pon atu kurupo'poma 
pi! te'sen. Retiya esi'pu Esuweru 
amu' tonpa pen ni, e'tane ri Papa pi! 
tuwipuremasen pe iyesi'pu. Paaru 
nekamanu Sises ekareei apurito' pe 
iya Itepuru uya itewan a'koka'pu. 
15Retiya miri awonsi'ki itiwu' tau 
te'san pa'taisima ina uya tupo, tiwu' 
ta' ina ki'ma'pu iya. “Itepuru Sises 
apurinin pe esi tukai' i'tu auya'nokon 
pi! si, uiwu' ta! isi'ti” ta'pu iya. Ina 
utito' pe tiwu' ta! ina kuu'pu iya. 

Paaru, Sairas A'si'pu 
To' Uya Pariki'si Ta' 


16Turon ni a'tai, Esuweru amu' 
ipuremato' ya! ina uti a'tai, to! 
poitoru pe te'sen uri'san eporo'pu ina 
uya, makoi a'kwaru yen pe iyesi'pu, 
miripan esi'pu pena ri te'ku'ton 
i'tunin pe. Itesa' pe te'san uya eke 
pe purata eporo esi'pu, apune pura 
ka'pon amu' uya e'ma'pu to! ena! 
te'ku'sen ekamato' pe iya. 17Puse 
ri uri'san uya Paaru miri awonsi'ki 
itonpa ton e'ma'pukapitu'pu inke 
iki'pi'munpitui'ma, “Pusamoro ka'pon 
amu' esi Eke Papa poitoru ton pe, 
miripan kon uya epika'tin nito' eseru 
ekama!” ta'pu iya. 18Inke ri miri ta pi! 
iyesi'pu Paaru tanpokumai', miripan 
era'ti'pu makoi a'kwaru yen winikui', 
miripan uya, “Sises Kurai ese! yau 
ayauro'ka uya, puse uri'san apai 
epa'ka!!” ta'pu. Miri a'tai ri, makoi 
a'kwaru epa'ka'pu iyapai. 

19Itesanon uya seri enta' 
tupurataai kon epoto' iya oton 
pen tukai' i'tusa' a'tai, Paara miri 
awonsi'ki Sairas a'si'pu to! uya. To! 
pi'sika'pu to! uya kurupo'po pi! e'nito! 
pata'se' ya! eke ton pata esanon 
piya'. 20Roman amu' epuru ton piya! 
to' ari'pu to' uya, miripan kon uya, 
“Esuweru amu! pusamoro, e'tane 
upata'se' kon yawon kon ka'pon 
amu' anpokuma to! uya. 21 Utonpa 
kon amu' enupa to! uya uri'nokon 
Roman amu! nukupunu pen ni ku'to' 
pe to! uya,” ta'pu to! uya. 

22 Miri yau, anpisin ton ka'pon 
amu! e'sara'ti'pu to! tonpa pe Paaru 
miri awonsi'ki Sairas ewa'noma pil, 

miripan itepuru ton uya soisa amu! 
apiyonti'pu to! pon kara'pi'to' pe to! 
uya, miri awonsi'ki to' ari'po'pi'to' 
pe to! uya. 23Isi pe to! ari'po'pitu 
tupo, Paaru miri awonsi'ki Sairas 
a'si'pu to! uya pariki'si ta'. Itepuru 
ton uya to' a'sinin auro'ka'pu, 
waku pe to' erasuntito' pe iya. 
24Main etasa' tuuya a'tai, ima! kuru 
to' ennin uya to' ewonnuku'pu, 
miripan uya yui aku'pi'sa' yai'ne to! 
purakon amu' enpa'kapitu'pu, ti'si 
kon amu! amapitu to! uya namai'. 

25Anomura' a'tai, Paaru miri 
awonsi'ki Sairas esi'pu eke pe 
ipureman pi. To! userenka'pu 
Papa apuripitu'pu to' uya, turon 
kon a'sisa' kon esi'pu to! etapitu pil. 
26 Miri koro'tau, pana' pe turu'punu 
esi'pu, pariki'si usi'ki'ma'pu 
miri, iyapon ni usi'ki'ma'pu. Inke 
pura ri, pariki'si mura'ta amu' 
uta'kokapitu'pu, miri awonsi'ki 
a'sisa' kon auronpi'to' ike i'sen 
amu' emo'kapitu'pu. 27Miri a'tai, 
a'sisa' kon esa! upaka'pu, miripan 
mura'ta amu! uta'kokapi'sa' tense, 
tusuparaai mo'ka'pe teutapurukato' 
pe ike, apune pura a'sisa' kon 
utipitu'pu tukai' teusenuminka 
ke. 28“Jiwano' pe ri, katapurukai, 
tanporo ri seri yau ina man!” tukai' 
nin si Paaru uki'pi'nunpitu'pu miri. 

29Tuweyu nin si i'se a'sinin 
uki'pi'nunpitu'pu miri, miripan 
ewomulpu Paaru miri awonsi'ki 
Sairas pokon rakti' iye'sekunka'pu 
e'tititi'kai'ma. 30To' enpa'ka'pu iya 
pariki'si tapai, miripan kon pi', “Fri 
kuru tuku'se epika'tito' pe iyesi?” 
ta'pu iya to' pi'. 

31Miripan kon uya, “Itepuru 
Sises apuriki iyepika'ti pa, imiri 
miri awonsi'ki iiwu' tau te!san, 
ta'pu to! uya ipi'. 32 Miri yau, Paaru 
miri awonsi'ki Sairas uya Itepuru 
Sises ekareei ekama'pu a'sinin 
miri awonsi'ki itiwu' tawon kon 
pi. 33 Miri a'tai ri, a'sinin uya to! 
ari'pu to! ari'po'pitu'pu pata'pu 
korukase'na. Inke pura ri miri 
tupo, Paaru miri awonsi'ki Sairas 
uya kuri ri miri awonsi'ki itiwu' 
tawon kon pa'taisima'pu. 24Miri 
yau Paaru miri awonsi'ki Sairas 
ariipu a'sinin uya tiwu' ta! to! 
a're'tii'. Papa apuri tuuya pi! nin si 
ipan pe pori' pe iyesi'pu miri, miri 
awonsi'ki itonpa ton ni niri. 
35Miri emalsa! yau, itepuru ton 
uya puresiman amu' ennoko'pu 
a'sinin piya'. “Tiwi kamoro ka'pon 
amu' nutii,” tawon main esa! pe. 
36Miripan uya Paaru miri 
awonsi'ki Sairas pil, “Itepuru amu! 
uya uyapiyontisa' man iyenno'to' 
kon pe uya, miripan yau entanti' ri 
si, tuusewankamai' pura,” ta'pu iya. 
37E'tane Paaru uya puresiman 
amu! maimu eiku'pu, “Iri ku'sa' ina 
uya pura ri iye'tane, soisa amu' uya 
anpisin koro'tau ina ari'po'pi'to' pe to! 
uya, to! auro'ka'pu! Roman amu! ina 
etane pariki'si ta! ina a'si'pu to! uya, 
miripan kon esi ama'ai ina ennoko 
i'se. Kane! Tiwi Roman amu' epuru 
ton nuyepui ina enpa'kai',” ta'pu iya. 
38 Miri yau, puresiman amu! 
epuru ton enna'po'pu Paaru 
maimu ru'pu ekamai' Roman amu! 
epuru ton pi. Roman amu' ina, 
tasa' Paaru miri awonsi'ki Sairas 

uya etasa' tuuya'nokon a'tai, to! 
usenari'pa'pu. 39Miripan kon 
uti'pu to! pil iri peri ina elsa! man 
tase'na. Paaru miri awonsi'ki Sairas 
enpa'ka'pu to! uya pariki'si tapai, 
miripan kon pil, “Entanti',” ta'pu 
to! uya. 40Pariki'si tapai tepa'ka 
kon tupo, Paara miri awonsi'ki 
Sairas pokon uti'pu Retiya iwu' ta', 
miripan kon e'seporo'pu tutonpa 
kon amu' pokon pe. To' auro'ka 
tupo to! pori'ma pe, Paaru miri 
awonsi'ki Sairas uti'pu Piri'pai 
apai. 


Paaru Esi'pu Tesaroni'ka Po 
1Paaru miri awonsi'ki 


17 Sairas uti'pu Anpi'pores 
miri awonsi'ki A'poroniya pata ton 
awiri. Tesaroni'ka pata eposa' to! 
uya a'tai, Esuweru amu' usenupato' 
iwu' eporo'pu to! uya miri pata 
yau. 2Te'pi'to' kasa ri, Paaru 
utipu Esuweru amu' usenupato' 
iwu! ta! osoruwau Sapa! kaisa ri 
ka'pon amu' auro'ka pi! iyesi'pu 
iye'menukasa' itekare ke. 3Enpoika 
pi! iyesi'pu Kurai" ekota'mato' pe 
iyesi'pu, ima'tato' pe iyesi'pu, miri 
tupo iye'mu'sa'kato' pe teriku'pu 
apai iyesi'pu niri. “Puse ri Sises 
kanyauro'kayatui'ne' esi miri 
Kurai pe,” ta'pu iya to! pil, 4Turon 
kon Esuweru amu' ena'pu Paaru 
miri awonsi'ki Sairas pokon tonpa 
pe, tu'kan kon ni Kiri! amu! Papa 
namanin nan pokon pe ri niri, 
miri awonsi'ki tunamai' te'san 
uri'sami'si amu' ri niri. 

5E'tane turon kon Esuweru amu! 
ikinta'pu. Miri a'tai, iri iteseru ton 
ka'pon amu! kan to' uti'pu kurupo'po 
pi! e'ni pata'se' apai. Miri tupo, 
ka'pon amu' amuranuku'pu to' uya, 
miripan kon uya usewankaman 
nito' sara'tiipu. Miripan kon 
uti'pu Ise'sun iwu' ta! Paaru miri 
awonsi'ki Sairas warinpai', to! ne'to' 
pe tuuya'nokon tu'kan kon ka'pon 
amu' koro'ta'. 6E'tane Paaru miri 
awonsi'ki Sairas eporo'pu to' uya 
pen. Miri wenai, Ise'sun pi'siku'pu 
to' uya. Turon kon niri Sises apurinin 
nan ne'sa' niri to! uya esi'pu eke ton 
itepuru ton piya'!. Tu'kan kon ka'pon 
amu' uki'piinumu'pu, “Pusamoro 
manenpanin ku'nin nan pata yau 
uye'sa' man seri yau. 7Ise'sun uya 
to! ereutanu'sa' tupiyau. Tu'kan ni 
kupu'pu to' uya kin Sisa uya tasa' 
poro pura. Ta to' uya moro man 
turon ni kin, Sises tukai' tesa'sen 
ta to! uya,” ta'pu to! uya. 8Seri 
etasa' pata epuru miri awonsi'ki 
anpisin ka'pon amu' uya a'tai, to! 
e'sakoropa'pu. 9Miri tupo, Ise'sun 
miri awonsi'ki turon kon ka'pon 
amu! uya purata tato' pe to! kupu'pu 
itepuru ton uya to' nonkato' pe to' 
utito' pe aka'ne' pe. 


Paaru Miri Awonsi'ki Sairas 
Esi'pu Pereya Po 


10Fwarupi uye'sa' pe ri, to! tonpa 
ton uya Paaru miri awonsi'ki 
Sairas ennoko'pu Pereya pata pona. 
Pereya pata eposa' tuuya'nokon 
a'tai, Paaru miri awonsi'ki Sairas 





"17:3 Kurai, miri pe pura, Me'sayas Papa Nanumu'pu ta e'kwa pe. 

pokon uti'pu Esuweru amu! 
usenupato' iwu' ta'. 11 Pereya 
pon kon Esuweru amu' esi waku 
pe pari iteseru, isenupapai pari 
Tesaroni'ka pon kon ka'pon 
amu' entai, ipan pe Sises ekareei 
inetapai to! esi'pu. Tiwiri wei kaisa 
ri iye'menukasa' itekare warinpa pi' 
to! esi'pu, i'napai ri pe! Paaru uya 
tenupato' kon esi tukai'. 12 Tu'ke 
kuru Esuweru amu' uya itekare 
apuri'pu, miri awonsi'ki eke 
ton Kiri! pasi ton miri awonsi'ki 
warawoti'si amu! uya niri apuri'pu. 

13 Paaru uya Pereya po Papa 
Maimu ekama tukai'! Esuweru 
amu' Tesaroni'ka pon kon uya 
etasa' a'tai, to! kanan uti'pu ka'pon 
amu' turunkase'na. 14E'tane inke 
pura Paaru ennoko'pu itonpa 
ton uya turon ni pata ya', e'tane 
Sairas miri awonsi'ki Temu'ti 
pokon uko'manpitu'pu Pereya po ri. 
15Paaru apurunpanin nu'san uya 
ari'pu A'tens itese' eke pata pona, 
miripan kon enna'po'pu Pereya 
pona Paaru maimu esa' pe, “Inke 
pura pari Sairas miri awonsi'ki 
Temu'ti pokon uya uyepoto' pe,” 
tawon. 


> 


Paaru Esi'pu A'tens Po 


16To' enupikiri Paaru esi 
koro'tau A'tens po, ipan pe ri 
ekamura iye'kupu'pu ika'sa' ton 
ipureman nito' ton ipi' ene tuuya 
a'tai miri pata yau. 17Esuweru 
amu! usenupato' iwu! tau, Esuweru 
amu' miri awonsi'ki Esuweru amu! 
pen Papa namanin nan pokon 
pe usauro'ni pi! iyesi'pu, miri 

awonsi'ki kurupo'po pi! e'nito' 
yau ri niri, miri ya! tuutip''san 
pokon pe wui kaisa ri. 18 Taron 
kon enupanin nan, E'pi'kuriyan 
tato! ton ipi' miri awonsi'ki turon 
kon Si'towi' tato' kon esi'pu ipokon 
pe e'sei'pi' ni pi' inapurinu ton pil, 
Turon kon pusamoro uya, “Fri si ta 
pase iya'kwaru pun ka'pon uya?” 
ta'pu to! uya. 

Turon kon uya ta'pu, “Turon ni 
papa pi' ipureman nito' pe enupan 
ni iya, turon ni pata awon kon 
kasa,” ta'pu to! uya. Seri ta'pu 
ka'pon amu' uya, apane pura 
waku Sises e'mu'sa'ka'pu ekareei 
ekama Paaru uya pi'. 19Miri tupo, 
Paaru nee'pu to! uya Areyo'pakas 
itese' pata'se' ya'. Miri yau, “Ina 
auro'ka' seri emenna' iyekareei 
ke,” ta'pu to! uya ipi'. 20 “Tyekareei 
man ina netapitunu pe pura ri; 
miri wenai, iri kuru ta auya e'kwa 
pe iyesi tukai' ina pi' enpoikaki,” 
ta'pu to! uya. 21(Tanporo A'tens 
miri tupo ka'kuran amu! miri yau 
tuuko'mansan esi'!pu tuweyu kon 
enno'pitu pi! emenna' itekare pi! 
usauro'ni pi!) 

22 Miri tupo, Paaru e'mu'sa'ka'pu 
ka'pon amu' amurasa' koro'tau, 
Areyo'pakas pata'se' yau, “A'tens 
pon kon ka'pon amu'!! Iyene 
uya 'nokon tanporo ri ipureman 
iya'kwaru pe me'atui', 23apune 
pura tanporo pata yau upinimu 
koro'tau, iwipuremato' kon yau ene 
pi! iuse'mato' kon apon eporo'pu 
uya. Miri pi' iye'menukasa' ensa' 
uya man, “Ti'tusen pen ni Papa 
ena'” tawon. Seri pe si ini'tunu kon 


The New Testament in Akawaio of Guyana, 1st ed. @ 2010, Suriname Bible Society 


319 

















Tni'tuna kon pen ni ipureman nito! 
ipi' ekareei ekama uya. (17:23) 


pen ni ipureman nito' ipi' ekareei 
ekama uya seri ipi'nokon. 

24 “Papa, non konekanin nu'pu, 
tanporon Epun miri awonsi'ki non 
esi itiwano' pe, miripan uko'mamu 
pen ka'pon nami'pu temiyatu ke 
tuti tau. 25Papa esi miri ka'pon 
uya turepa enupikiron pen, apune 
pura tanporon ni i'se iye'to' esi 
ipiyau, apune pura Papa kuri ri 
tanporon kon ni repanin uko'man 
ni a'kwaru ke. 26 Tikin nan Papa 
nukaa'pu ka'pon wini, tu'ke ka'pon 
amu! epamu'pu seri non po, seri 
non emu! poro'ne to! uko'manto' 
pe. Pata weyu ton koneka'pu 
iya iye'to' awiri'ne. Pata ton niri 
iye'to' airi'ne ka'pon uko'manto' 
yau pe'ne. 27Seri kupu'pu iya, to' 
uya tuwarinpato' pe, to' uya ri 
iwarinpa tuuya'nokon koro'tau 
epoto' pe, inni pura ri Papa e'tane 
upiyapai'nokon. 28 Kuri ri uriya' 





INKUPU'PU 17 


uko'man ni, upinin ni, nurine emi.” 
Imenukanin, itonpa kon pe te'sen 
uya, Uriinokon kamoro ipayan 
nu'san) tasa' na'ne' kasa ri. 

29 “Papa nukoneka'san pe e'ni 
wenai, usenuminkan poken pura 
iyesi ika'sa' pe iyesi tukai' koru, 
til, miri pe pura sirupa, ka'pon 
neukoneka'pu ipureman nito' pe 
e'tane nurine pura iyesi. 30Pena 
a'tai, ka'pon amu' uya ti'tu pura 
iyesi pil, Papa uya to! enpitu'pu, iri 
pe to' tuku'se pura ri. E'tane si seri 
pe, mi yawiron kon ni ka'pon amu! 
pi, Amakooi kon apai era'tika'ti'!” 
ta iya. 31 Apune pura tikin ni wui 
tuweyu ku'sa' iya ka'pon amu! 
eseru aimenkato' tuuya weyu pe, 
seri ku'ton ka'pon epoka'sa' Papa 
uya tiwano' pe ka'pon amu' uya 
apurito' pe. Papa uya tunanumu'pu 
enpoikasa' to' enu ya', i'mu'sa'ka 
tuuya wini iyeriku'pu apai,” ta'pu 
Paaru uya. 

32 Ka'pon amu' uya iyeri'sa' 
kon e'mu'sa'ka'pu ta iya eta a'tai, 
isapema pe to! uta'kiri'pu, e'tane 
turon kon uya, “Seri ekareei pari 
inetapai ina man,” ta'pu. 33 Miri 
tupo, Paaru epa'ka'pu usauro'nito' 
pata apai. 34Tu'kan kon pen 
ni ka'pon amu' ena'pu Paaru 
pikiron kon pe, miripan kon uya 
niri Sises apuri!pu. To! koro'tau 
Sises apurinin pe iyenasa' ese' esi 
Tayano'siyas, Areyo'pakas itese' 
konsuru amu' tonpa pe te'sen, 





17:23 Ipu'keta 13:1 


17:25 1 Kin Amu! 8:27, Aisaya 42:5; 2 Ma'kapis 14:35, Inkupu'pu 7:48 


17:26 2 Ma'kapis 7:23 

Tamares itese' niri uri'san, miri 
tupo turon kon uya ri niri Sises 


apuri'pu. 
1 8 1 Seri tupo, Paaru uya A'tens 
nimi'pu, miripan tupo 
Koren pata pona iti'pu. 2Miri yau, 
A'kira itese', Esuweru eporo'pu 
iya, Pontas pon, pena pura iye'sa' 
kon I'tari pata winipai tuno'pu 
Pure'sira a'kiri, apune pura 
Roman pata epuru Kurautiyas 
itese' uya tanporo Esuweru amu' 
epa'kato' pe tasa' pil, Paaru uti'pu 
A'kira miri awonsi'ki Pure'sira 
ense'na. 3Tukasa ta'porin ton 
ka'pi'nin pe to! esi wenai, to! piyau 
e'turawasoman pi' iko'mamu'pu. 
4Tiwiri Sapa! kaisa ri'ne Esuweru 
amu' miri awonsi'ki Kiri! amu' 
pokon pe itekare pi! usauro'ni pi! 
iyesi'pu, Sises esi pika'tinin pe 
enno'sa' tukai' to! enu ya! enpoika 
i'se tesi wenai. 
5Sairas miri awonsi'ki Temu'ti 
uye'sa' a'tai Paaru piya! Ma'sitoniya 
pata apai, Paaru uya tuweyu 
ennoko'pu itekare riken ekama 
pi! Esuweru amu' pil, Sises, kuri 
ri Kurai,s tukai' enpoika'pu iya. 
6E'tane Esuweru amu! e'sara'ti 
a'tai iri pe, ipa'nuku pe Paaru pi! 
usauro'ni pi, Paaru uya tapon 
tiutiipu, Papa uya to! nonkasa' 
ekamanin pe. “Iiwano' kon pe 
ri aumakoita kon imunu kon 
uti emapu'ti auya'nokon ke, uri 
iwano' pe pura iye'to' oton Papa 


Paaru Esi'pu Koren Po 

Takasa ta'porin ka'pi'nin pe to! esi pi', 
to' piyau iye'turawasoma'pu. (18:3) 


uya iponi'sima kon a'tai. Seri apai 
utito' oton Esuweru amu' pen 
piya',” ta'pu iya. 7Miri tupo, Paaru 
uti'pu Ti'tiyas Isa'su'tas, Esuweru 
pen iwu' ta! itekare ekamai'. 
Ti'tiyas Isa'su'tas esi'pu Papa pi! 
tuwipuremasen pe, Esuweru amu' 
usenupato' iwu' piyawon itiwu'. 
8 Kiri'pas, Esuweru amu! usenupato' 
iwu' epuru, miri awonsi'ki itiwu' 
tau te'san uya Sises apuri'pu. Tu'ke 
itekare etanin nu'san Koren pon 
kon uya apuri'pu, miripan kon 
epa'taisima'pu. 

9Turon ni a'tai ewarupi nau, 
Itepuru Sises uya Paaru auro'ka'pu 
itenu uta'kwakasa' yau, “Enari'ke' 
kesii. Asauro'ki ri. E'pana kesii, 
10apune pura aya'kiri e'ai' inu! uya 
ri iwini pen miri, apune pura tu'ke 
ka'pon amu' man seri pata yau 
uyapurinin nan,” tukai'. 11 Miri a'tai, 
Paaru uko'mamu'pu tikin ni weipiya 
miri awonsi'ki 6 kaisa ri kapui ipona 
Papa maimu ke to! enupa pi. 

12 Kariyo esi a'tai Roman amu' 
kopunaai pe, A'kaya pata epuru 





s18:5 Kurai, miri pe pura, Me'saya, Papa Nanumu'puta e'kwa pe, v. 28 yau niri. 

pe a'samutu ya! tuwenai, Esuweru 
amu' uya Paaru a'si'pu, miripan 
kon uya inee'pu ko'ta pi' e'ni 
iwu' ta! 13“Puse ri ka'pon uya 
ka'pon amu' auro'ka Papa pi' to' 
ipuremato' pe Main uya miri kasa 
tasa' pura ri iye'tane,” ta'pu to! uya. 
14 Paaru e'sara'ti rawiri usauro'ni 
pil, Kariyo uya ta'pu Esuweru 
amu' pil, “Iri kuru ri, ipokena' pen 
kuru ri ku'sa' Paaru uya wenai, 
ausauroku kon a'tai amaimu 
kon setai'no. 15E'tane se pe ri 
usekama'popi' ni main ton pi! 
miri tupo iiwano' kon iyeseru kon, 
iiwano' kon pe ri inkoneka'pu kon 
pi' ri iwesi kon wenai, iiwano' kon 
pe ikonekati'. Seri waraino iyeseru 
kon aimenka uya pura man,” 
ta'pu iya. 16Miri tupo, Kariyo 
uya to! enpa'ka'pu. 17Miripan kon 
era't#pu, Esuweru amu' usenupato' 
iwu! epuru a'sise'na, Sostenes 
itese', miripan ari'pu to! uya ko'tu 
pi! e'nito' iwu' tapai, miripan 
ari'po'pitu'pu to! uya ko'ta pi! 
e'nito' iwu' purorooi po. Miri pi! 
Kariyo usewankama'pu pen ni. 


Paaru Utipitu'pu 
Tu'kan Pata Ya'ne 


18Paaru uko'mamu'pu inke 
ru'kwi ri Koren pata po. Miri yau, 
tutonpa ton tuninse iti'pu kanau 
epotoru'pu yau Siriya pona. Tauti 
rawiri, ti'pai kiriri'ka'pu iya, Papa 
auro'kasa' tuuya pi', miripan a'kiri 
Pure'sira miri awonsi'ki A'kira 
e'sara'ti'pu itonpa pe. 19To' uya 

E'pe'sas eporo'pu. Miri yau, Paaru 
uya Pure'sira miri awonsi'ki A'kira 
nimi'pu. Miri yau, iti'pu Esuweru 
amu' usenupato' iwu' ta', itekare pi! 
asauro'se'na Esuweru amu' pokon 
pe. 20 Inke pari iko'manto' pe to' uya 
ekama'po tane, e'pai pura iyesi'pu. 
21E'tane tuutikapu a'tai, “Papa 
eseru pe iyesi yau, uyepu kanan 
miri ipiya'nokon,” ta'pu iya to' pil. 
Miri tupo, iyekanwa'ti'pu kanau yah, 
miripan uti'pu E'pe'sas poi. 

22 Paaru uya Sisariya eposa' a'tai, 
iyekanwaka'pu, “Miyari!” ka'se'na 
Sises apurinin nan pi' Surusiran 
pona, miri awonsi'ki iu'ti'pu Antiyo' 
pona. 23 Antiyo' po inke ru'kwi ri 
kanan tesi tupo, iti'pu kanan miri 
apai. Miripan uti'pu Kare'siya miri 
awonsi'ki Puresiya nono awiri'ne, 
miripan uya Sises apurinin nan 
meruntitanuku'pu. 


Pure'sira Miri Awonsi'ki 
A'kira Uya A'poros Auro'ka'pu 


24Miri koro'tau, A'poros, 
Esuweru pe te'sen, Arisantiriya 
pon uyee'pu E'pe'sas pona. 
Waku pe kuru tuusauro'sen yeh, 
iye'menukasa' itekare i'tunin pe 
iyesi'pu. 25Papa eseru awiri kuru 
enupasa' pe iyesi'pu. Pana! pe kuru 
niri twusauro'sen pe iyesi'pu, iye'to' 
poro kuru Itepuru Sises eseru pi! 
enupanin pe kuru niri iyesi'pu. 
Isaan Pa'tes ekareei epa'taisiman 
tawon niken i'tunin pe iyesi'pu. 
26 A'poros e'sara'ti'pu enari'mura 
Sises ekareei ekama pi! Esuweru 





18:18 Nonpa 6:18 

amu' usenupato' iwu' tau. Pure'sira 
miri awonsi'ki A'kira uya etasa' 
a'tai, to! uya iki'ma'pu tiwe' kon ta'. 
Miri pata yau, waku pe pari Papa 
eseru enpoika'pu to! uya ipana ya'. 

27A'poros esi a'tai itipai A'kaya 
pata pona, E'pe'sas awon kon to' 
tonpa ton uya ipori'ma'pu miyari pari 
itito' pe. To' uya kareta menuka'pu, 
miri yau te'san Sises apurinin nan 
ena! to! uya ereutanu'to' pe. Ipan pe 
kuru pata eporo iya a'tai, kamoro 
waku nonkasa' wini apurinin pe 
iyenasa' kon pika'tinin pe iyesi'pu, 
28 apune pura pana! pe tuusauroku 
wini Esuweru amu' a'kiri ipoken 
pura to! e'sa' tukai'. Iye'menukasa' 
itekare winipai enpoika'pu iya Sises 


esi Kurai pe tukai'!. 
19 1A'poros esi koro'tau Koren 
po, Paaru uya makui' 
tautisen asanta anumu'pu, miripan 
epa'ka'pu E'pe'sas pona. Miri yau, 
Sises apurinin nan eporo'pu iya, 
2miripan uya to' ekama'po'pu, 
“Waku A'kwaru pe! mepotantuu Sises 
apurisa' auya'nokon a'tai?” tukai'. 
“Kane, Waku A'kwaru esi moro 
tukai' ina uya i'tusa' pura ri man, 
tukai' to' uya imaimu eiku'pu. 
3Paaru uya to' ekama'po'pu, 
“Fri waraino epa'taisiman nito' ke 
iyepa'taisima'pu kon?” tukai'. 
“Isaan Pa'tes uya epa'taisiman 
nito' ke ka'pon amu' enupa'pu poro 


E'pe'sas Po Paaru Esi'pu 


? 

ina epa'taisimasa',” tukai' to! uya 
imaimu eiku'pu. 

4Paaru uya to! maimu eiku'pu, 
“Isaan uya pa'taisiman nito' esi'pu 
miri makoi yapai ka'pon amu! 
era'tito' pe, to! auro'ka'pu iya 
te'ma'pu pe tuuye'sen Sises tapurii' 
to! e'to' pe,” ta'pu iya to! pil. 

5Seri etasa' to! uya a'tai, to! 
epa'taisima'pu Sises ese! yau. 
6Paaru uya temiyatu ton nonka'pu 
a'tai to! pona, Waku A'kwaru 
uyee'pu to! pona'ne. Miri a'tai, to! 
usauroku'pu turon ni ton maint 
yai'ne, miripan kon uya Papa 
Maimu ekama'pu. 712 kaisa ri 
iye'to' airi ri to! esi'pu. 

8Paaru uti'pu Esuweru amu! 
usenupato' iwu' ta! E'pe'sas po, 
miripan usauroku'pu enari'mura 
osoruwau kapui kaisa ri. To' 
pi! ipatakapitu'pu iya, to! uya 
ito'ka'muku i'se tesi wenai, Papa 
e'to' esa! wanni pe pil, 9E'tane 
turon kon ka'pon amu' ena'pu 
main inetapai pura. To' uya tewan 
kon sa'mantanuku'pu, miripan 
kon usauroku'pu iri pe Ite'ma 
awiron kon pi! tu'kan kon ka'pon 
amu! koro'tau. Miri pi! si Paaru uya 
to! nimi'pu, miripan uya Sises pi! 
enupasa' kon ari'pu ta'kiri, miripan 
kon esi'pu tuusenupa kon pe 
usauro'pi' ni pi! tiwiri wyi kaisa ri 
Tiranas sikuruui tau. 10Seri kupu'pu 
Paaru uya miri asa'ri wuipiya kaisa 
ri. Miri a'tai, tu'kan kon nu'kwi ri 





t19:6 main, miri pe pura ani Kiri! maimu yau. 

Esuweru amu' miri awonsi'ki Kiri! 
amu', eke Eisa awiri tuuko'mansan 
uya Itepuru ekareei eta'pu. 

11E'pe'sas po Paaru esi a'tai, 
eke turawaso e'kupu emapu'ti'pu 
Papa uya iporo. 12Enki'sa amu! 
miri awonsi'ki pon ton ni Paaru 
napuripitu'pu ri apitu'pu to! uya 
e'ne' ton piya! to! epi'tipi'nin 
pe. Miri a'tai, to' eparan apai to' 
usepi'tipitu'pu, makoi a'kwaru uya 
to' nonkapitu'pu. 


7 Kaisaron Kon 
Su'kepa Munki Amu! 


13Miri yau niri, Esuweru amu' 
esi!pu pata kaisa ri makoi a'kwaru 
pa'kapitu pil, Itepuru ese! tesa'pi'se 
makoi a'kwaru pa'ka i'se usi'tupi' ni 
pi! to! esi'pu. Ta to! uya, “Itepuru 
Sises ese! yau, Paaru itekareei 
nekamanu pe na'ne', kuri ri ese! yau 
epa'ka',” ta'pu to! uya. 147 kaisaron 
kon Su'kepa, use'man nito' Papa ena! 
turawasomanin nan epuru pe te'sen 
munki amu' uya seri ku'pitu'pu. 

15E'tane, makoi a'kwaru uya 
to! maimu eiku'pu, “Sises si'tuyai', 
Paaru niri si'tuyai', e'tane inu! yan 
ken imiri'nokon?” tukai'. 

16 Miri a'tai, ka'pon makoi 
a'kwaru yen pe te'sen e'sanumu'pu 
7 kaisaron kon ka'pon amu! 
pona to' entai tenai', isi pe 
kuru ri to! wipitu'pu iya to! pon 
ton tukarapi'se, miripan kon 
ainumu'pu itiwu' tapai, mun 
ennokoi'ma. 17Seri etasa' Esuweru 

amu! miri awonsi'ki Kiri! amu! 
tuuko'mansan E'pe'sas po uya a'tai, 
ipan pe enari'ke' to! ena'pu. Miri 
a'tai, ipan pe kuru Itepuru Sises ese! 
nama'pu to' uya imeruntiru wenai. 
18 Tu'kan kon Sises apurinin nan pe 
iyenasa' kon e'sara'ti'pu uye'ni pi', 
miripan kon uya tumakooi kon 
ekama'pu turon kon apurinin nan 
pana ya'. 19Tu'kan kon piyai'san 
amu' eseru kupu pi! iko'mansa' 
kon uya tu'kan ni iri ekareei apon 
kareta amuranuku'pu, miripan 
po'tipitu'pu to! uya annau. Purata 
pe kareta ton epe' i'tu'pu to! uya 
a'tai, 50,000 kaisa ri sirupa pun" 
pe iyepa'ka'pu. 20Seri wini Itepuru 
Sises ekareei uti'pu miyari ri pata 
yau, miripan niri usemo'ka'pu 
merunti pe kuru. 


Paaru E'kupu'pu Utin Pi' 
Surusiran Pona 


21 Seri ton e'kupu'pu tupo, Paaru 
e'kama'pu utin pi! Surusiran pona, 
Ma'sitoniya miri awonsi'ki A'kaya 
poro, “Surusiran pona tuuti'pu 
tupo, uti kuru miri Ron pata pona, 
ta'pu iya. 22Asa'ron kon, Temu'ti 
miri awonsi'ki Erastas, tupika'tinin 
nan ennoko'pu iya tuwapiya 
Ma'sitoniya pona inke ru'kwi pari 
iko'mamtui'ma Fisa nono pata yau. 


H 


Usewa'noman E'pe'sas Po 


23Miri a'tai, ipan ni anpokuma- 
nin e'sara'ti'pu Ite'ma awiron kon 
pil. 24E'pe'sas po iyesi'pu ka'pon, 





“19:19 sirupa pun—tura'kuma, Kiri! maimu yau. Seri purata pun esi tikin ni wui 
e'turawasoman nu'pu epe'pu ta e'kwa pe iyesi'pu. Apune Ma'siu 20:2 enki. 

Temi'turiyas itese', ipureman 
Aru'times pi! iwu' ka'pi'nin 
sirupa ke, miripan tonpa ton uya 
eke pe kuru purata epopitu'pu. 
25Temi'ttriyas uya tutonpa 
ton ki'ma'pu, miri waraino ri 
mari iturawasooi ton to' pokon 
pe tuusauro'to' pe. Ta'pu iya, 
“Mi'tuyatuu pe! utonpa ton, seri 
uturawasooi kon ikupu na'ne' wini 
eke pe purata eporo uya'nokon? 
26 Miyari ri ensa', etasa' auya'nokon 
E'pe'sas po riken pen, e'tane siya 
ri Eisa pata awiri, tu'kan kon 
ka'pon amu' uya apurito' pe Paaru 
uya iku'sa' ka'pon nukoneka'pu 
ipureman nito' ipi' pe esi papa pe 
pura ri ta iya. 27Isi esi miri yau, 
miyari ri Paaru uya tato! apuri pi! 
ka'pon amu' esi a'tai, uri'nokon 
nukupunu enato' oton tunama- 
sen pe pura ri. Eke kuru uri'san 
papa tukai' tuku'sen Aru'times 
iwu' enato' oton ka'pon amu' enu 
yau pura ri. Kamo ri niri ika'sa' pi' 
tuwipuremasan Eisa pata awiri'ne, 
miri awonsi'ki non emu' kaisa ri 
niri inamato' pura ri iyenato' oton,” 
ta'pu iya. 

28Seri ta Temi'turiyas uya eta 
tuuya'nokon a'tai, to! ena'pu 
sakoro! pe. Uki'pi'nanpi' ni pi! to! 
e'sara'ti'pu, “Eke kuri ri papa tato! 
ipi' pe ika'sa', Aru'times, ipureman 
nito' kon ipi' E'pe'sas po!” tukai'!. 
29Miri pe ri, eke utanpokuman 
esilpu miri pata yau. Ka'pon 
amu' uya Kayas miri awonsi'ki 
Aresta'kos a'si'pu, Paaru upinimu 
tonpa pe te'san. Miri a'tai, anpisin 
ka'pon amu' enasa' tikin ni uya 

Kayas miri awonsi'ki Aresta'kos 
pi'siku'pu amuran nito' iwu' ta! 
30 Miri a'tai, Paaru esi'pu ka'pon 
amu! anauro'kapai e'tane, Sises 
apurinin nan esi'pu iti i'se pura. 
31Kamoro niri eke pata epuru ton, 
Paaru mai'puremu ton uya main 
ennoko'pu iti namai'. 

32Iyamurasa' kon esi'pu isi pe 
uki'pi'nunpi' ni pi', turon kon esi'pu 
turon ni pe uki'pi'nunp! ni pit; 
turon kon niri, turon ni pe ri. Miri 
yawon kon tu'kan kon ka'pon amu' 
uya iri pe iyesi pi! to! amurasa' 
miri yau tukai' itu pura ri iyesi'pu. 
33 Turon kon Esuweru amu' uya 
Arisanta itese' ka'pon a'tu'ma'pu 
amuran nito! iwu' tau, ka'pon 
amu! rau iye'mu'sa'kato' pe. Turon 
kon ka'pon amu' anpisin koro'tau 
te'san uki'pi'numu'pu Arisanta 
auro'ka pe. Arisanta uya temiyatu 
anumu'pu, e'pana e'ti' ta tuuya 
e'kwa pe, tiwano' pe ri tuusauroku 
wenai. 324E'tane Esuweru pe to! 
uya ito'ka'nu'sa' a'tai, isauroku i'se 
pura to! esi'pu. Tikin ni te'sepose 
to! uki'p'numu'pu asa! ite'kwa kura! 
emiya era'tito' e'to' poro, “Eke 
kuri ri Aru'times E'pe'sas pon kon 
iwano'!!” tai'ma. 

35Pata karetaai menukapi'nin 
uya anpisin e'paka'nuku'pu. 
“E'pe'sas pon kon ka'pon amu'! Itu 
auya'nokon pura pe' nai tanporo mi 
awiron pata uya i'tu E'pe'sas esi eke 
Aru'times pi! ipureman nito' iwa! 
erasu pe te'san pe tukai'? Miri niri 
ipe ika'sa' Epun wini ita'mo'kasa' 
erasuntinin pe e'ni'nokon tukai'!. 
36Miri wenai, seri ton esi ke 

onamu poken pura, e'pana iwe'to' 
kon pe iyesi, tuusenuminkai' pura 
i'ri ri tuku'se pura. 37Seri uya ri 
pusamoro asa'ron kon ka'pon amu! 
ne'to' auya'nokon wenai pe pura 
iyesi'pu man. Ipureman nito' yawon 
ama'masa' miri awonsi'ki ika'sa' 
itese' pi! e'nito' pe pa'nu'sa' to! uya 
pura iyesi niri. 38 E'tane Temi'turiyas 
miri awonsi'ki ipureman nito' 
ku'pi'nin nan uya pata eseru main 
i'kwi'sa' pe iyesi yau, seri rupi 
konekato' esi moro ri. Miri yau, 
konekanin nan eke ton esi. Miri 
yau, to' utito' pe iyesi teseru kon 
konekai'. 39E'tane miyari ri iri i'se 
iwesi kon yau, ikonekato' pe iyesi 
pata eseru uya tasa' awiri. 40Isi yau 
e'ni'nokon man, apune pura Roman 
amu' uya uyekama'popitu kon miri 
seri pe ne'kupuine' pil. Fri wenai 
isi pe uki'pi'nunpi' ni esi'pu tukai', 
ekama ton pura iye'tane miri wenai 
tukai',” ta'pu iya. 4 Seri ta'pu iya 
tupo, iyamurasa' kon nin si ka'pon 
amu' ennoko'pu iya miri, miri apai. 


Paaru Uti'pu Ma'sitoniya 
Miri Awonsi'ki Kiris Poro 
lsi pe uki'pi'munpi' ni 


20 ereutasa' tupo, Paaru uya 
tutonpa ton ki'ma'pu, miripan 
kon pori'mapitu tupo, Paara 
uya, “Iisiri utiyai!,” ta'pu to! pi', 
miripan uti'pu Ma'sitoniya pona, 
to' tuninse E'pe'sas po. 2Miri 
awiri ri, iti'pu. Eke pe ri ka'pon 
amu' porilma'pu iya, tu'kan pi! 
ri, miripan uyee'pu Kiris” pona. 

3Miri yau, iko'mamu'pu osoruwau 
kapui. Iye'kama koro'tau kanau 
epotoru'pu yau utin pi! Siriya 
pona, Esuweru amu' ekonekasa' 
eta'pw iya ipi' te'to' kon pe. Miri pe 
iyesi pil, iyekoneka'pu tenna'poto' 
pe Ma'sitoniya poro. 4Iya'kiron 
kon esi'pu So'pa'taru, Piros 
mu, Pereya winon, Aresta'kos, 
Sekuntos, Tesaroni'!ka winon kon: 
Kayas, Terupi winon, Tai'ki'kas, 
Turo'pimas, Eisa winon kon; 
Temu'ti niri. 5Pusamoro warawo' 
amu' uti'pu ina rawiri to! esi'pu 
ina enupikiri Turowas po. 6E'tane 
ina uti'pu kanau yau Piri'pai 
yapai A'sarutanu'sa' Pen Pureti Pi! 
Enta'nan Weyu tupo. 5 kaisa ri wui 
tupo, ina e'seporo'pu turon kon 
a'kiri Tarowas po. Miri yau, ina 
uko'mamu'pu 7 kaisa ri wui. 


Moine Eri'sa' I'mu'sa'ka'pu 
Paaru Uya 


7Suntaaka e'sara'ti pe, ina 
amura'!pu pureti pi! enta'nai'!. 
Paaru uya ka'pon amu! auro'ka'pu. 
Awanapai ri tuutito' esi pil 
isauroku'pu anomura'! pona ri. 
8Miri yau, tu'ke raan'pu amu' 
esi'pu ka'tawon tau ina amurato' 
yau. 9Moine ka'pon ereutasa' 
esi'pu winto po, Iu'tai'kos itese'. 
Kuri ri e'nunpitu'pu, miyari ri 
Paaru usauroku koro'tau, miripan 
e'nunkaa'pu ipan pe, nuta'mo'kai 
osoruwawon ikawono iuti apai. 
Miripan uma'tasa' anumu'pu to! uya 
eke' pe. 10Paaru u'ti'pu, miripan 





”20:2 Kiris, miri pe pura A'kaya 

ena'pu ipuro'pona, temiyatu 
turu'pu iya iwoi, “Ipan pe kuru 
kisewankamatuu! Nurine ri man!” 
ta'pu iya. 1 Miri tupo kanan, ka'ta' 
iyenuku'pu pureti pi! enta'nai'. Pata 
tema'kwai' teusauroku tupo, iti'pu. 
12Ka'pon amu! uya moine ari'pu 
nurine. Ipan pe kuru pori' pe to! 
epori'masa' esi'pu. 


E'pe'sas Epuru Ton 
Panama'pu Paaru Uya 


13Ina uti'pu kanau yau A'sos 
pona. Miri yau, Paaru anunse'na 
ina uti'pu. “Miri yau uyepotui!,” 
ta'pu iya amun po tauti pi. MIna 
eposa' iya a'tai A'sos po, ina uya 
ari'pu Me'tirin pona. 15Miri ema'sa' 
yau, ina uti'pu miri apai Kiyos pona. 
Miri tupo, ina e'kwiritu'pu Samos 
pona; miri ema'sa' yau, Mairi'tos 
eporo'p4 ina uya. 16Paaru e'ku'sa' 
esi'pu E'pe'sas entakato' pe tuuya 
kanau yau, inke iko'manpai pura 
iyesi'pu Eisa po. Surusiran inepopai 
isenuti'pu Penti'kas weyu a'tai. 

17Mairi'tos ponsi'ki, E'pe'sas 
so'sii epuru ton ki'ma'pu Paaru 
uya. 18To' uya teposa' a'tai, 
ta'pu iya to! pi; “Uko'mamu'pu 
eseru i'tu auya'nokon miri 
ipiyau'nokon Eisa po esi a'tai. 
19Itepuru apiyo' pe esi'pu se 
pe ri tenai', tuukaranpi'se niri, 
salman pe ri Esuweru amu! uya 
ukota'ma tane. 20T'tu auya'nokon 
miri, tanporo unekamanu 

ekama'pu uya ipika'tinin kon pe 
te'sen, iyenupa'pu uya 'nokon 
annau'ne ri, iiwu' kon tau'ne niri. 
21 Enpoika'pu uya Esuweru amu', 
Kiri! amu' pi! niri tumakooi kon pi! 
to! usewankama era'tito' pe Papa 
winikui', Sises yau apurito' esa! pe 
to' enato' pe. 

22“Seri si Papa A'kwaru uya 
tapiyo'mai', uti si seri Surusiran pona, 
iri e'kupu upi' miri yau tukai' i'tui'ma 
pura. 23Se riken itu uya tanporo pata 
yau'ne Waku A'kwaru uya upana'ti. 
Miri yau, pariki'si ta! uya'sito', miri 
awonsi'ki salman ni e'ku'to' esi upil. 
24F'tane usewankama pura ri iyesi 
uwinin nan pil, uturawasooi inku'pai 
esi Itepuru Sises naturu'pu iku'to' 
pe uya uturawasooi, tanporon kon 
pi! Papa uya waku nonkasa' ekareei 
ekamato' uya. 

25 “Si'tuyai' imiri'nokon seri 
itekare, Papa e'to' esa! wanni 
pe ekama'pu uya ipana ya! ton 
uya uyento' oton pen seri ental. 
26 Miri pe iyesi pil, ekama uya 
ipi'nokon seri pe; makoi pura esi 
tanporon kon ka'pon amu' munu 
piyapai. 27Tanporon ni Papa e'to' 
iltu auya'nokon i'se ekamasa' 
uya man. Fri ri Papa Maimu 
nonkasa' uya pura iyesi. 28 Waku 
pe epa'simati', tanporo itonpa kon 
amu! ri pokon pe, Waku A'kwaru 
uya iku'sa' kon na'ne' to! ennin 
pe. Papa apurinin nan” ennin 
pe e'ti', Sises ne'ma'pu tumunu 





"20:28 Papa apurinin nan—Papa so'sii. Taron ni imenukasa' ton, Itepuru Sises so'sii, 


tawon esi. 


20:24 2 Temu'ti 4:7 

ke. 29Si'tuyai', kasi ton enupanin 
nan uye'to!' oton isi ton ene 
amu! kasa i'koro'ta'nokon. Kurai 
apurito' apai to! ereutan#'to' oton 
to! uya. 30f'koro'tapai'nokon ni 
to! e'mu'sa'kato' oton, itekare 
ensimato' oton to' uya, Sises 
apurinin nan era'tito' oton to' 
pikiri. 31 Miri pe iyesi pil, ti'tui' 
e!ti!, Mi'tuyatuu pe! osoruwau 
wuipiya tereutapi'se pura 
ayauro'ka kon pi! uko'mamu'pu 
ewarupi nau, wui nai niri 
tuukaranpi'se. 

32 “Seri pe inonka uya 'nokon 
Papa ena', waku nonkasa' iya 
maimu ya', imiri'nokon ku'nin 
apurinin pe ya'!. Miri a'tai, iwe'to' 
oton kon Papa na'ne' yau tu'kan 
ni waku ton epoto' auya'nokon, 
Papa nekama'pu tumunki amu' 
pil. 33 mu' ri sirupaai, koruti ri, 
pon ni enkuui pe esi pun. 34I'tu 
auya'nokon ni miri uiwano' pe ri 
e'turawasomapt'sa' purata eporo 
pil i'se e'to' eporo pil, utonpa 
ton e'to' i'se niri. 35Tanporo 
unkupunu wini, salman turawaso 
kupu'pu uya wini, iyenupasa' 
uya 'nokon ipurataai punon kon 
pika'tinin pe e'nito' pe. Sises 
uya se kasa ta'pu iku'ti' iyenu 
kon yau, ‘Waku pe kuru iyesi 
te'repasan pe e'ni a'tai, turepa- 
san pe e'ni entai, ” ta'pu Paaru 
uya to! pil, 

36Seri ta tupo, iye'sekunka'pu 
tanporon kon pokon pe iyipurema'pu. 
37Tanporo to! ukaramu'pu ipi' 
tuuta'sii', to! uya a'su'ka'pu niri. 
38 “Seri enta' uyene auya'nokon pen,” 

ta iya pil, to' upokoita'pu. Eke kanau 
ya! ipikiri to! uti'pu. 


Paaru Uti'pu Surusiran Pona 
2 1 1To' piyapai ina emo'ka'pu 
tupo, ina uta'tu'ma'pu 
parau po. To'sa ri ina uti'pu 
Kos pona. Iyema'sa' yau, ina 
uti'pu Rotes pona, miri apai, ina 
utilpu Pa'tara pona. 2Kanau 
epotoru'pu ti'kwiri'sen eporo'pu 
ina uya Pini'siya po. Miri ya', 
tekanwa'tii! ina uti'pu. 3Sai'puras 
ene twuya'nokon tupo, ina uya 
entaka'pu wui enu enuku kamisi 
winikui', Ina uti'pu Siriya pona. 
Ina ekanwaka'pu Taya pona, apuru 
kanwaka to' uya koro'tau. 4Sises 
apurinin nan eporo'pu ina uya. 7 
kaisa ri wui ina uko'mamu'pu to! 
piyau. Iya'kwaru uya to! pana'ti'pu 
Paaru auro'kato' pe to' uya iti 
namai' Surusiran pona. 5 Ina weyu 
u'!ma'sa' a'tai to! piyau ina e'to', 
ina uya to! nimi'pu, tanporo Sises 
apurinin nan, to' no'pu ton, to' 
munki amu' niri uti'pu ina a'kiri 
eke pata apai. Miri yau, tuna e'pi 
po ina e'sekunka'pu ipureman pi'. 
6“fisiriinokon,” ta tupo tutonpa 
kon amu' pil, ina ekanwa'ti'pu 
kanau epotoru'pu ya'!. Turon kon 
enna'po'pt tupata kon ya!. 
7Miyari ri utin pil ina esi'pu 
Taya apai. Ina ekanwaka'pu 
Toremes pona. Miri yau te'san ina 
tonpa ton pi, “Miyari,” ta'pu ina 
uya. To! piyau ina uko'mamu'pu 
tikin ni wui. 8Iyema'sa' yau, ina 
uti'pu Sisariya tepose. Miri yau, 
ina uti'pu Piri' itekare ekamanin 

iwu' ta! ipiyau e'se'na, Surusiran 
po 7 pe to! nanumu'san tonpa pe 
te'sen. 9Asakiri'nan kon a'pi'punon 
itensi ton esi'pu pu'kena' pe itekare 
ekamanin nan. 

10 Miri yau inke kuru pura ri ina 
esi'pu tupo, pu'kena' Akapas itese' 
uyee'pu Isutiya wini. 11 Iyee'pu ina 
piya', Paara pokuruui anumu'pu 
iya, temiyatu miri awonsi'ki ti'ta 
auromu'pu iya, se tai'ma: “Waku 
A'kwaru man se kasa ta pil, Seri 
pokuru esa! auronpi'to' oton 
Esuweru amu' uya Surusiran po, 
miripan tuto' oton to! uya Esuweru 
amu' pen ena', ” ta'pu iya. 

12Seri etasa' ina uya a'tai, ina 
miri awonsi'ki ka'pon amu! miri 
awon kon uya Paaru temeku'pu 
iti namai' Surusiran pona. 13Miri 
a'tai, Paaru uya to! pi' ta'pu, “Fri 
pe iyesi pi! aukaramu kon uyewan 
ni tupokoitanu'se? Ekonekasa' 
seri uya'sito' pe riken pen e'tane 
uma'tato' pe Surusiran po Itepuru 
Sises ese' wenai!” ta'pu iya. 

14Ina uya tauro'ka eta iya pura 
iyesi wenai, ina uya inonka'pu. 
“Tiwi Itepuru e'to' i'se ne'kupui i'se 
iye'to' awiri,” ta'pu ina uya. 

15Miri yau tesi kon tupo, 
tekonekai' ina uti'pu Surusiran 
pona. 16Sises apurinin nan 
Sisariya winon kon uti'pu ina a'kiri, 
miripan kon uya ina ari'pu Nasun 
itese' ka'pon iwu' ta! Miri yau, ina 
uko'mamu'pu ipiyau. Sai'puras 
winon pe iyesi'!pu, pena si'kiri ri 
Sises apurinin pe iyesi'pu. 

Paaru Epa'ka'pu 
Surusiran Pona 


17Surusiran eposa' ina uya a'tai, 
ina tonpa ton uya ina ereuta- 
nuku'pu tepori'ma kon pe. 18 Miri 
ema'sa' yau, Paaru a'kiri ina uti'pu 
Isens ense'na. Tanporo so'si epuru 
ton esi'pu miri yau. 19“Miyari,” ta 
tupo to! pi', Paaru uya tanporon 
Papa nukupu'pu pi! Esuweru amu! 
pen koro'tau te'turawasoma a'taino 
pil to! auro'ka'pu. 

20Seri etasa' to! uya a'tai, Papa 
apuripitu'pu to! uya. Ta'pu to! 
uya Paaru pi', “Ina tonpa, tu'kan 
kon Esuweru amu! man Itepuru 
Sises apuri pi'. Tanporon kon 
man ipan pe Main, Mosi' winon 
apuri pil. 21 Taron kon ka'pon amu! 
uya to! auro'kasa' esi'pu imiri pi! 
tanporo Esuweru amu' enupasa' 
auya Esuweru amu' pen koro'tau 
tuuko'mansan to! ereutato' pe 
Main, Mosi' winon piyapai to! 
auro'ka'pu auya, tumunki kon 
yun pi'pi puturuka to! uya namai', 
uri'nokon eseru awiri. 22Fri ken si 
kupu uya'nokon? To' uya kuru eta 
miri iuye'sa' tukai'! 23 Miri pe iyesi 
pil, ayauro'kato' awiri e'ki. Miri yau 
man asakiri'nan kon ka'pon amu! 
Papa auro'kanin nu'san tunku'ton 
kon pil. 24Pusamoro ka'pon amu! 
aki to' ekorukato' pe to' pokon pe 
mekorukai', To! i'pai kiriri'p#'nin 
nan, to! ekorukasa' ekamanin pe, 
me'mai', Miri a'tai, tanporon kon 
uya i'tuto' pe i'napai ri pura ri ipi' 





21:8 Inkupu'pu 6:5, 8:5 21:10 Inkupu'pu 11:28 

usauro'nisa' na'ne' esi tukai', etane 
main pureme'nin pe pura ri iwesi 
tukai'. 25Ina uya nin Esuweru 
amu' pen enasa' Sises apurinin pe 
ena! imenukasa' man. Ina e'ku'sa' 
man ika'sa' ena' itusa' pi! to! 
enta'na namai', to! enta'na namai' 
muntu'pan ni o' pi! miri pe pura 
erupatu'kasa' pi' ri, miri awonsi'ki 
tekumasan pe to! esi namai',” ta'pu 
to' uya. 

26 Miri ema'sa' yau, Paaru uya 
ka'pon amu' ari'pu to! pokon pe 
iyekoruka'pu. Miri tupo, iti'pu 
Papa ena! Esuweru amu' use'mato', 
ipuremato' iwal ta! to! auro'kase'na, 
ekorukan nu'pu weyu u'ma'to' 
pil, tanporon kon use'mato' ike 
ekonekato' oton pi! to! kaisa ri. 


To' Uya Paaru A'si'pu 


277 kaisaron wui u'matu iwa 
koro'tau, Eisa winon kon Esuweru 
amu' uya Paaru ene'pu Papa 
ena! Esuweru amu' use'mato', 
ipuremato' iwu' tau. Anpisin 
tuturunkai' Paaru a'sito' pe to! uya 
ikuu'pu. 28 To' uki'pi'nunpitu'pu, 
“Esuweru amu#', ina ipika'titi"! 
Puse ri si ka'pon mi yawiron kon 
tanporo ka'pon amu' enupanin, 
uri'nokon Esuweru amu' use'mato', 
ipuremato' iwu', miri awonsi'ki 
Main, Mosi! winon ewa'nomanin. 
Miri pona, Kiri! amu' ne'sa' 
iya Papa ena! use'man nito', 
ipureman nito' iwu' ta', waku 
pata ma'tanu'se'na,” ta'pu to! uya. 
29(Turo'pimas ene'pu to! uya 

E'pe'sas pata winon Paaru a'kiri, to! 
usenuminka'pu Paaru uya ine'sa' 
use'man nito', ipureman nito' iwu' 
ta! tukai') 

30Tanporo pata pon kon 
utaipo'pu. Tanporo pata kaisaron 
kon eka'tunsa' uyee'pu. Paaru 
pi'siku'pu to! uya use'man nito', 
ipureman nito' iwu' tapai. Miri 
pe ri, mura'ta a'koro'pu to' uya. 
31 Iwini i'se to! esi koro'tau, main 
uya Roman amu' soisaai epuru 
eporo'pu eke pe Surusiran pata 
pon kon utaipon pi! man tukai'. 
32Inke pura soisa amu! anumu'pu 
iya. To! eka'tumu'pu tu'kan kon 
koro'ta'. Roman amu' soisaai epuru 
miri awonsi'ki soisa amu' ensa' 
to' uya a'tai, iwipitu tuuya'nokon 
ereutanuku'pu to' uya. 

33 Eke soisa am epuru uya a'si'pu. 
“Asa'ri i'sen ke auronti',” ta'pu iya. 
Miri a'tai, to! ekama'po'pu iya, “nu! 
pe iyesi? Fri ku'sa' iya?” ta'pu iya. 
34 Tu'kan kon uki'pimunpitu'pu turon 
ni pe'ne, waktu pe i'napairon eporo 
iya pura eke soisa amu' epuru esi'pu, 
eke pe to! uki'pi'nunpitu wenai. 
“Soisa amu iwu' ta! Paaru ati,” ta'pu 
iya. 35 Paaru uya miye' eposa' a'tai, 
tu'kan kon e'sakoropasa' esi'pu ipan 
pe. Miri pe iyesi pi', soisa amu' uya 
arilpu tura'runpai'!. 36 Anpisin ipikiri 
te'san uki'pi'nunpitu'pu, “Iwiti' ri!” 
ta'pu to' uya. 


Paaru Uya Anpisin Auro'ka'pu 


37Paaru ari to' uya koro'tau 
soisa amu' iwu' ta', eke soisa amu! 

Miri pe ri, mura'ta a'koro'pu to! uya. (21:30) 


epuru ekama'po'pu iya, “Apune, 
kanyauro'kai'ya,” ta'pu iya. 

“Kiri! pe pe! tuusauro'sen imiri?” 
ta'pu soisa amu' epuru uya ipi!. 
38 “Isi! pon pen pe! imiri manenpa- 
nin sara'tinin nu'pu, 4,000 
kaisaron kon winin nan anin nu'pu 
rimono' ta! pena?” ta'pu iya. 

39Paaru uya eiku'pu, “Esuweru 
uri, Tarusas, Siri'siya yawon yau 
iyentusa' ru'pu, patawon kanan 
uri ti ekasiman pen yawon. Apune, 
ka'pon amu! sauro'kai'ya,” ta'pu 
iya. 
40Eke soisa amu! epuru 
uya, “Ewai'!,” ta'pu tupo, Paaru 





e'mu'sa'ka'pu miye' pona, “E'pana 
e'ti!!” talpu iya temiyatu ke. 
Tanporo to' e'paka'sa' a'tai, ta'pu iya 
to! pi! Esuweru amu! maimu yai.” 


Paaru Usauroku'pu 
Sises Pikiron Pe Tena'pu Pi' 
(nkupu'pu 9:1-19; 26:12-18) 
2 2 1“Utonpa ton, ukuipunu 
ton, apune uyetati' 
usekama tane!” ta'pu iya. 2Arami' 
pe isauroku eta to! uya a'tai, e'pana 
pari to! ena'pu. Paaru uya ta'pu 
miri a'tai, 
3 “Esuwert uri, iyentusa' ru'pu 
Tarusas, Siri'siya yawon yau, e'tane 





x21:40 Esuweru amu! maimu yai, miri pe pura Arami' pe; Ma'siu 22:2 yau niri. 

seri yau usemo'ka'pu. Kamariyeru 
piyau usenupa'pu ukuipunu kon 
nukoneka'pu Main pil. Ipan pe 
Papa apuri pi! seri pe iwesi kon 
nane! kasa. 4Seri wenai, Ite'ma 
awiron kon kota'mapitu'pu uya 
to! wito! pe to! ne'pitu'pu uya. 
Warawo' amu', uri'sami'si amu! niri 
a'sipitu'pu uya pariki'si ta'. SMiri 
kasa ri niri, Papa ena' use'man nito' 
turawasomanin nan miri awonsi'ki 
Konsuru amu! uya ta miri, kareta ri 
sepopi'tai to! wini Tamaskas awon 
kon to! tonpa ton ena' tuutisen. 
Miri ya! ri, utipitu'pu ka'pon 
amu' ne'se'na a'sisa' pe to! ari pi! 
Surusiran pona to' kota'mato' pe. 

6“Wui nai pata esi koro'tau, 
a'ko pe Tamaskas eporo uya 
koro'tau, ite'kwanau pura ri, 
Epun wini a'kwa e'wei'ti uya 
uyenkasi'panuku'pu. 7Uta'mo'ka'pu 
non pona, main eta'pu uya, ‘Saary, 
Saaru, Frito' pe ukota'ma auya?” 
tawon. 

8“ “nu! imiri, Uyepuru?' tukai' 
ekama'po'pu uya. 

“ ‘Sises uri, Nasare' winon, 
mtukota'mayai'ne'” ta'pu iya. 
9Uya'kiron kon uya a'kwa ene'pu 
e'tane, uyauro'kanin eta to' uya 
pura iyesi'pu. 

10“ Fri kupu uya seri, uyepuru?” 
tukai! ekama'po'pu uya. 

« “E'lmu'sa'ka', enta Tamaskas 
pona. Miri yau, tanporo inkupunu 
ke ayauro'kato' pe, ta'pu Itepuru 
uya. 11Uya'kiron kon uya 
uyari'pu uyemiyatu pi! Tamaskas 

pona, apune pura a'kwa uya 
uyenkasi'panu'sa' pi! itenu pura 
uri tuku'se. 

12“Ananayas itese' ka'pon 
uyee'pu uyense'na, miri yawon 
kon Esuweru amu' nunamanu 
pe kuru iyesi'!pu, ipan pe Main, 
Mosi! winon ikonekasa' awiron pe 
iyesi'pu. 13Iye'mu'sa'kasa' esi'pu 
upiyau, Utonpa, Saaru, ennin pe 
kanan enaki! ta'pu iya upil. Miri 
pe ri, ennin pe ena'pu. 14Miri 
a'tai, ta'pu iya, “Papa, ukuipunu 
kon esi'pu itese' pi' uya ayanunsa' 
man, teseru i'tunin pe iwesi pa, 
Ipokena' Pe Te'sen inanumu'pu ene 
pa, inta winon imaimu etanin pe 
iwesi pa. 15Tanporon kon ka'pon 
amu! pi! inene'pu miri awonsi'ki 
ineta'pu ekamanin pe iwesi pa. 
16F'ri enupikiri iwesi? E'mu'sa'ka', 
epa'taisima'!, amakooi ekorukato' 
pe ipuremaki Sises pil, ta'pu 
Ananayas uya upi". 

17“Surusiran pona enna'posa' 
a'tai, ipurema koro'tau use'man 
nito', ipureman nito' iwu' tau, 
uyenu uta'kwakasa' uya ene'pu. 
18Itepuru uya uyauro'ka, ‘Inke 
pura enta Surusiran apai, apune 
pura to! uya upi' ausauro'to' apuri 
pura iyesi miri, ta'pu iya upi'. 

19“ Uyepuru, pusamoro uya ui'tu 
miri usenupan nito' iwu' kaisa ri 
utipi'sa', to! a'sipitu pi! pariki'si tat, 
to! wipitu pi! kamoro ayapurinin 
nan. 20To' uya niri i'tu Si'tipun, 
itekare ekamanin pe te'sen munu 
uti a'tai, e'mu'sa'kasa' esi'pu miri 

yau iwiti' ri ta pe iwinin nan pon 
esa! pe esi'pu, ta'pu uya Itepuru pi'. 

21 “Miri a'tai, Itepuru uya ta'pu 
upil, ‘Enta, iyennoko uya inni 
Esuweru amu! pen koro'ta!” ta'pu 
iya,” ta'pu Paaru uya to! pil. 


Roman Pe Paaru Esi 


22 Anpisin uya Paaru maimu eta'pu 
miri ta iya pu'ku pona ri. Miri a'tai, 
to! uki'pi'manpita'pu, “Iwika'ti! kuru 
ri! Iko'manto' pura ri iyesi miri!” 
ta'pu to! uya. 23 To' uki'pi'munpitu'pu 
ri kanan, tapon kon mo'kapitu'pu 
to! uya, non ma'kiripu to! uya 
ka'ta'. 24Fke soisa amu! epuru uya, 

“Paaru ati! soisa amu' iwu' ta!” ta'pu 

tupoitoru ton pil. To! auro'ka'pu iya 
to! uya ari'po'pi'to' pe, isekamato' 
pe iri wenai to! uki'pi'munpitu 
ewa'noma pe, tukai'. 25Itemekon 
a'sipi'sa' to! uya esi'pu ari'po'pi'tane, 
Paaru uya ta'pu itepuru e'mu'sa'kasa' 
pi! miri yau, “Iye'to' pe ri pe! iyesi 
Roman pe te'sen ari'po'pitu a'tai 
inu! uya ri iri iteseru eposa' pura 
iye'tane?” ta'pu iya. 

26Soisa amu! epuru uya seri 
etasa' a'tai, iti'ipu eke soisa amu! 
epuru piya' ekamase'na, “Fri kupu 
auya? Roman pe sa'ne man ko!” 
ta'pu iya. 

27Eke soisa amu! epuru 
uti'pu Paaru ekama'pose'na, 
“Uyauro'kaki, Roman amu' karetaai 
esa! pe! imiri?” ta'pu iya. 

“Ewai',” ta'pu Paaru uya. 

28 Miri a'tai, eke soisa amu! 

epuru uya ta'pu, “Eke pe purata ke 

tuuse'mai' iyenasa' ra'pu uri kamoro 
Roman amu' tonpa pe,” ta'pu iya. 

“E'tane, entu'pu si'kiri nin 
usanon uya ukaretai'ti'pu to! tonpa 
pe e'to' pe,” ta'pu Paaru uya. 

29Kamoro ekama'popitu pi! 
te'san utama'pu ipiyapai miri a'tai 
ri. Soisa amu' epuru enari'mumu'pu, 
Paaru, Roman pe te'sen auronpi'sa' 
tuuya pil i'sen ke. 


Paaru E'wa'katu'pu Esuweru 
Amu' Konsuruai Ton Rau 


30Soisa amu! epuru esi'pu 
ini'tupai #ri pi! Esuweru amu! uya, 
iri ku'sa' Paaru uya ta, tukai'. Miri pit, 
itepuru uya soisa amu' apiyo'ma'pu 
Paaru auronpi'sa' ara'ka pil, miri 
awonsi'ki use'man nito' turawasoma- 
nin nan epuru ton eke ton kuru miri 
awonsi'ki tanporo Esuweru amu' 
Konsuruui ton kanan amurato' pe 
amuran iwu' ta! ekama'pu iya, 
miripan kon amura'pu. Miripan 
itepuru uya Paaru nee'pu to! 
amurasa' koro'ta', miripan uya 
iye'mu'sa'kato' pe ikupu'pu to! rau. 
23 1Paaru uya to'sa ri 
Esuweru amu! Konsuruui 
ton enpitu'pu, miripan uya 
ta'pu, “Utonpa ton Esuweru amu', 
uko'mamu koro'tau, Papa nama pi! 
elsa! man, miri awonsi'ki si'tuyai' 
#ri ri iri ku'sa' uya pura ri iyesi, 
seri pu'ku pona ri,” ta'pu iya. 
2Use'man nito' turawasomanin 
nan epuru, Ananayas uya etasa' 
a'tai, ipiyau iye'mu'sa'kasa' kon 
apiyo'ma'pu iya, to! uya Paaru 

To! uki'pi'nunpitu'pu ri kanan, tupon kon mo'kapita'pu to! uya, 
non ma'kiri'pu to! uya ka'ta'. (22:23) 


inta'moto' pe. 3Miri tupo, Paaru 
uya ta'pu Ananayas pi', “Papa 
uya ikota'ma miri, waku pe 
twusensen, miri ku'sa' auya pil. 
Main, Mosi' winon awiri miri airi 
iyereutasa' uya uyekama'popitt, 
e'tane iyawiri pura iwesi, ka'pon 
amu! mapiyo'mayai'ne' to! uya 
unta'mop'to' pe,” ta'pu iya. 

4Paaru piyau iye'mu'sa'kasa' kon 
uya, “Miri kasa iri pe ri Papa ena! 
use'man nito' turawasomanin nan 
epuru pi! ta auya pura iyesi miri,” 
ta'pu. 





5Paaru uya to! maimu eiku'pu, 
“Use'man nito' turawasomanin nan 
epuru tukai' i'tusa' uya pura man, 
utonpa ton. Mosi' numenuka'pu 
yau, Iri pe kasaurokui ka'pon 
amu' esa! pe te'sen pi! tawon 
ni,” i'tunin uri e'tane,” ta'pu iya 
to! pi! 6Paaru uya to! Konsuruui 
amu! ene'pu Satu'si amu! pe 
miri awonsi'ki Pari'si amu' pe, 
eke pe isauroku'pu konsuru amu! 
koro'tau, “Utonpa ton, Pari'si 
amu' tonpa sa'ne uri ko, Pari'si 
mu ri. Seri ekota'mato' yau esi 

iyeri'sa' kon e'mu'sa'kato' oton 
tukai' iltu uya wenai!” ta'pu iya. 

7Seri tasa! iya a'tai, Pari'si 
amu' miri awonsi'ki Satu'si amu! 
e'sei'pitu'pu tutonpa kon pokon 
pe. 8(Satu'si amu! uya, iyeri'sa' kon 
e'mu'sa'ka pura ri iyesi, inseru amu! 
pura ri iyesi, a'lkwaru'san pura ri 
iyesi ta, e'tane Pari'si amu' uya 
moro ri iyesi, to' ri esi ta.) 9Pari'si 
amu! miri awonsi'ki Satu'si amu! 
ena'pu isi pe to! e'sei'pitu'pu. Main 
pil enupanin nan esi'pu Pari'si amu! 
pe, miripan kon uya Satu'si amu' 
ei'pitu'pu ipan pe, “Fri ri iri ku'sa' 
pase ka'pon uya eposa' ina uya 
pura man! A'tai pura inseru miri 
pe pura a'kwaru ri uya auro'kasa', 
miri kasa ri Papa ekareei ekamato' 
pe iya!” ta'pu Pari'si amu' uya. 

10To' e'sei'pi'to' ena'pu isi pe, 
miripan pi! eke soisa amu' epuru 
enari'numu'pu Paaru ri na'ki 
karapitu to' uya ko tukai', Miripan 
uya soisa amu' apiyo'ma'pu Paaru 
enpa'kato' pe to' uya to' piyapai 
soisa amu' iwu' ta'. 

11 Miri ewarupii tau, Itepuru 
Sises uyee'pu Paaru piya', miripan 
uya ta'pu, “Kenari'numui! Seri yau, 
Surusiran po uyekareei ekamasa' 
auya man, miri na'ne' kasa ri mari 
Ron po uyekareei mekamai',” ta'pu 
iya. 

Esuweru Amu' E'kama'pu 
Paaru Wini Pi' 


12 Miri emalsa! yau, Esuweru 
amu' usauroku'pu iri kasa Paaru 

wito! pe tukai', miripan kon 
e'kama'pu, “Tri ri ensi pen miri 
awonsi'ki uta're'tin pen iwini 
pu'ku pona,” ta'pu to! uya. 1340 
entaino kon ni e'kama'pu seri kupu 
pi, 14miripan kon uti'pu use'man 
nito' turawasomanin nan epuru 
ton eke ton kuru miri awonsi'ki 
Esuweru amu' epuru ton piya', “Ina 
e'kamasa' man, iri ri pi! uta're'tin 
nito' pe pura Paaru wini pu'ku 
pona ri tukai'. 15 Miri pi', imiri miri 
awonsi'ki Konsuru amu' uya main 
ennoko i'se ina esi, eke soisa amu' 
epuru ena! Paaru enpa'kato' pe iya, 
ipokon pe asauro'pai kanan ina esi 
tukai', apune pura ina uya Paaru 
ekama'popi'to' esi tukai', itepuru 
mauro'katui', Ina e'kama tane iwini 
pil iyepu koro'tau,” ta'pu to! uya. 

16 F'tane Paaru parusi mure uya 
etasa' a'tai, iti'pu soisa amu' iwu' 
ta! Paaru piya', ipana'tise'na iwini 
pi! to! e'kamasa' ekamai'!. 17Paaru 
uya etasa' a'tai, tikin ni soisa amu! 
epuru tonpa ki'ma'pu iya. “Puse ri 
warawo' mure aki soisa amu' epuru 
piya', apune pura inekamantu esi 
moro,” ta'pu iya. 18Miripan uya 
Paaru poitoru ari'pu soisa amu! 
epuru piya! 

“Paaru uya uyenno'sa' ipiya', puse 
ri moineri'pi nekamanu esi pil,” 
ta'pu iya. 

19 Miripan soisa amu' epuru uya 
ari'pu tupiya! miri awonsi'ki, “Fri 
na'ki esi inekamantu upi'?” ta'pu iya. 

20“Ewai', Esuweru amu' epuru 
ton e'kamasa' iyekama'po pi' 

Paaru enpa'ka pa, Esuweru amu! 
Konsturuti ton ena'. Miripan kon 
uya tato! oton ina esi waku iwa 
pe inekama'popi'pai tukai', etane 
i'napai ri pura miri esi. 21 Miri pi! to! 
uya iyekama'posa' a'tai, to! maimu 
kusetai, apune pura 40 entai ri 
Esuweru amu' esi, miripan kon 
e'so'nansa' enuri'to' oton Paaru enu- 
pikiri. ‘Fri ri pi! uta're'tin pen miri 
awonsi'ki ensi pen, Paaru wini pu'ku 
pona ri; tasa' to' uya. Miripan kon 
nin si enuriku iri ri tukai' tumaimu 
kon eiku auya i'se,” ta'pu Paaru 
poitoru uya soisa amu' epuru pi. 

22 Soisa amu! epuru uya, “Seri 
upanal'tisa! auya na'ne' kusekamai 
inu! pi! ri,” talpu, miripan 
ennoko'pu iya tupiyapai. 


Paaru Ennoko'pu To' Uya 
Kopuna Piya' 


23 Miripan soisa amu' epuru uya 
asa'ri tupoitoru ton auro'ka'pu, “200 
kaisa ri soisa amu' epoti' Paaru a'kiri 
to! utito' pe, miri awonsi'ki 70 kaisa 
ri kaware pon kon miri awonsi'ki 200 
kaisa ri piriu tawon kon Sisariya pona 
to! utito' pe 9 a'kura' ewarupi nau. 
24 Waku pe kopuna Piri'kus epoto' pe 
Paaru uya, itikan non ipo itito' ton 
kaware amu! minepotui',” ta'pu soisa 
amu' epuru uya tupoitoru ton pil. 

25Soisa amu' epuru uya kareta 
menuka'pu se kasa: 

26 “Ina kopunaai, ina nunamanu, 
Piri'kus, miyari ta uya ipi'. 

“Uri, Kurautiyas Raisayas uya 
imenuka. 
27“Puse ri ka'!pon enno'sa' 
uya man ipiya', Esuweru 

amu' na'si'pu, miripan kon 
esi inwipai, e'tane usoisaai 
amu' uya imo'kasa' Roman 
amu! tonpa pe ri iyesi 
tukai' ito'ka'nu'sa' uya 
pil. 28Into'ka'nu'pai esi ri 
pi! Esuweru amu' uya iri 
ku'sa' iya ta tukai'! Miri pi', 
Esuweru amu' Konsuruui 
ton ena' ari'pu uya to! uya 
ekama'popi'to' pe. 29E'tane iri 
ri eposa' uya pura iyesi iwito' 
iwenai, miri awonsi'ki a'sito' 
pariki'si tal, miri awonsi'ki 
main twusenupato' kon pi! ri 
nin to! uya eseru'ti. 30 Esuweru 
amu' e'kamasa' Paaru wini 
pi! ke upana'tisa' ka'pon uya 
a'tai, ennoko pi' e'kama'pu 
ipiya!. Esuweru amu' kanan 
auro'kasa' uya man to! utito' 
pe Sisariya pona inkuu'pu 
ekamato' pe to! uya ipi'. Seri 
seri kareta, uri itepuru,” 
ta'pu iya. 
31Soisa amu' uti'pu itepuru 
uya tauro'kato' kon awiri ri, miri 
awonsi'ki kareta ari'pu to! uya 
ta'kirinokon. Paaru ari'pu to! 
uya ta'kiriInokon ewarupi nau 
pata Antipateres pu'ku pona ri. 
32 Miri ema'sa' yau, ti'ta kon po 
twutisan soisa amu' enna'po'pu 
Surusiran pona turon kon kaware 
pon kon soisa amu' uti tane 
Paaru a'kiri Sisariya pata ya!. 
33 Kaware pon kon soisa amu! 
uya Sisariya pata eposa' a'tai, 
kareta miri awonsi'ki Paaru 
turu'pu kopuna ena', miripan 
kon enna'po'pu Surusiran pona. 

34Kopuna uya kareta ene tupo, 
Paaru ekama'po'pu iya, “Fri eke 
Roman amu' pata winon imiri?” 
tukai'. 

“Siri'siya winon uri,” ta'pu Paaru 
uya. 

35 “Iyekareei ri eta uya miri 
iri ku'sa' auya tawon nan uye'sa' 
a'tai,” ta'pu kopuna uya. Kopuna 
uya soisa amu! auro'ka'pu Paaru 
ato! pe to! uya Era! iwu' ta', miri 
awonsi'ki soisa amu' e'to' pe 


iterasu pe. 
24 15 kaisaron wui tupo, 
use'man nito' turawasoma- 
nin epuru, Ananayas uti'pu 
Sisariya pona Esuweru amu' epuru 
ton miri awonsi'ki raya Ti'turas 
itese' pokon pe. Miripan kon uya 
Paaru eseru'tito' tuuya'nokon 
nepu'pu kopuna piya'. 
2Paaru kiimasa' a'tai si, Ti'turas 
uya si Paaru eseru'tito' tuuya'nokon 
ekama'pu miri Piri'kus pi'. Ta'pu 
iya, “Kopuna Piri'kus, waku pe 
ri, tuusewankamai' pura, inke ri 
ina ko'manu'sa' auya man. Pata 
eseru ri koneka'pu auya waku pe 
uko'man nito' yau pe, waku i'tu 
auya wenai ina epuru pe iwesi 
koro'tau. 3Siya ri, mi awiri ri, eke 
ri waku ri Piri'kus, tewan kon 
yapai kuru ina uya ekama seri, 
pori! pe ina man inkupu'pu ina 


I'tuto' Piri'kas Piyau 

iwano' pe pi. 40koro' pen ni ina 
nekamanu eta pa waku pe iyewan 
tuku'se, ina uya iyekama'po. 

5 “Puse ri ka'pon to'ka'nu'sa' ina 
uya man, waktu pe pura ri uko'man 
ni emapu'tinin pe, tutonpa ton 
Esuweru amu' epanta'mato' pe 
to! turunkapi'nin pe siya ri pata 
kaisari ri. Puse ri ka'pon esi Nasare' 
pon eseru ru'pu pi! te'san epuru, 
6miri awonsi'ki ina, Esuweru 
amu' use'mato', ipuremato' iwu' ri 
ma'tanuku iya tukai' ri isauroku. 
Miri pe iyesi pil, ina uya ereutanu'sa' 
ikupu iya namai'.? Stmiri pe ri itu 
auya miri iwinipai i'napairon pe ip! 
ina usauro'sa' tukai',” ta'pu iya. 

9Esuweru amu' pokon pe 
te'sepose, “I'napairi ri seri ton esi,” 
ta'pu to' uya. 


Piri'kus Uya Paaru 
Ekama'popi'to' 
Ereutanuku'pu 


10Kopuna uya si isauro'to' 
pe iku'sa' a'tai, Paara uya 
eiku'pu, “Si'tuyai' pena ri seri 
pata yawon kon eseru aimenka 
pi! #uko'mamu'pu tukai'. Miri pit, 
pori' pe kuru esii'ma usekama seri. 
11 Saman pe pura ri uyekama'poto' 
auya ipi' to'ka'nuku auya miri. 
Pena kuru pura ri 12 kaisari ri 
wui Surusiran pona ipuremai' 
uti'pu yapai. 12 Esuweru amu! uya 
uyeposa' pura ri iyesi e'sei'pi' ni pi! 





:24:6 Turon ni imenukasa' ton uya v. 6b-8a ke iponantisa' se kasa: Seri tupo, 
usenupan nito' main uya ekamasa' na'ne' yawiri, 7 e'tane eke soisa amu' epuru Raisayas 
uyee'pu. Fse'ne' pe Paaru mo'ka'pu iya ina enapai.8 Tiwi si ipi' teusauro'san nuyepui 


ipiya'. 

inu! ya! ri ina use'mato', ipuremato' 
iwu' tau. Miri pe pura, ka'pon 
amu! ri turunkasa' uya pura iyesi 
iri ku'to' pe to' uya ina usenupato' 
tau, miri pe pura mairi ri pata yau. 
13To' nekama ton pura ri iyesi to! 
uya uya'sito' ipikiri. 14E'tane 
pura ri ta uya: tanporon kon ina 
tamokori ton e'to' itese' pi! Papa 
riken apuripi'nin uri, i'napairon 
pen nikayai'ne' to! Ite'ma yawiri 
te'sen uri, tanporon ni sapuriyai' 
main, Mosi' winon miri awonsi'ki 
pu'kena' amu! numenuka'pu. 
15Kamoro esi'pu kasa Papa 
sapuriyai' Papa uya i'mu'sa'kan 
nito' oton uruwai' yapai, ipokena' 
ton miri awonsi'ki iri ton. 16 Miri 
pe iyesi pil, waku pe uyewan kupu 
i'se te'sen uri Papa winikui' miri 
awonsi'ki ka'pon amu' winikai' 
niri. 

17 “Emennu'pu ri Surusiran pona 
uye'sa', utonpa ton entu'manin 
nan purataai oton tuse'na, 
miri awonsi'ki ise'mase'na ina 
use'mato', ipuremato' iwu' tal, 
18-19fF'ri pura ri iyekorukasa' pe 
esii'ma unkupunu kupu uya 
koro'tau Esuweru amu' Eisa nono 
winon kon uya uyeporo'pu. To' 
uya uyeporo'pu Esuweru amu! 
use'mato', ipuremato' iwu' tau, 
anpisin pura ri uya'kiri, iri pe ri 
e'nito' ku'sa' uya pura ri iyesi. To! 
uye'sa' nin si ipiya' nesii'no uri 
nukupu'pu ekamase'na ipi'. 20 Miri 
pe pura, pusamoro uya ri niri 
ta e'pai man iri unkupu'pu pi! 





INKUPU'PU 24 


Esuweru amu! Konsuruui ton piyau 
esi a'tai. 21F'tane pura ri, e'se'ne' 
pe riken umaimu turu'pu uya to! 
koro'tau: Eri'ni tupo e'mu'sa'kan 
nito' apuri uya pil. Miri pikiri riken 
uyekama'popi'to' pe auya esi seri, 
seri pe,” ta'pu Paaru uya. 

22 Piri'kus, Ite'ma to'ka'nu'nin 
nu'pu uya Paaru ekama'popi'to' 
ereutanuku'pu. “Eke soisa amu! 
epuru uye'sa' a'tai, Raisayas itese', 
seri iko'tuwi konekato' pe uya 
nesii,” ta'pu iya. 28Soisa amu' esa! 
apiyo'ma'pu iya, “Paaru erasunpa- 
nin pe, tewa ke pura Paaru 
iku'ki, itonpa ton uya ri Paaru 
mainanpato' pe i'se iye'to' ri ne'to' 
pe to' uya iku'ki,” ta'pu iya. 


Piri'kus Esi'pu 
Paaru Usauroku Eta Pi! 


24Emennu'pu po ri, Piri'kus miri 
awonsi'ki ino'pu Turu'sira, Esuweru 
amtu' pasi, uyee'pu, miripan uya 
Paaru ki'ma'pu, isauroku etato' pe 
tuuya Sises Kurai apurito' eseru 
pil. 25Paaru usauroku koro'tau, 
waku pe ka'pon uko'manto' pit, 
ti'tui' ka'pon e'to' pi! tunkupunu pi! 
tuuko'mamu yau, miri awonsi'ki 
eseru aimenkato' weyu ri e'seporo 
pil, Piri'kus usenari'pa uya ta'pu, 
“Miri kasa riken ni nesii, enta. 
Ikilma uya kanan miri iweyu 
eposa' uya a'tai,” ta'pu iya. 26 Miri 
a'tai, Paaru uya ri turepa purata 
ke tukai' iye'kupu'pu. Miri pi! nin 
si, iki'mapitu'pu iya, miri awonsi'ki 
auro'kapitu'pu iya. 





24:17-18 Inkupu'pu 21:17-28 24:21 Inkupu'pu 23:6 

27Asa'ron wuipiya pata'pu 
pe, Piri'kus uya pata epuru pe 
te'to' nonka'pu. Miri pata'pu yah, 
Poru'siyas Pesu'tas ena'pu pata 
epuru pe. Esuweru amu' epuru ton 
a'kwaru uye'to' pe, Paaru nimilpu 
Piri'kus uya pariki'si tau. 
Paaru I'tuto' Pesu'tas Piyau 
25 1Isutiya po itepuru pe 
Pesu'tas esi'pu. Miri a'tai, 
Sisariya pona iti'pu, miripan 
enna'po'pu Surusiran pona 
osoruwau wui tupo. 2Surusiran 
po, Pesu'tas piya! use'man nito' 
turawasomanin nan epuru ton miri 
awonsi'ki Esuweru amu' epuru 
ton utiipu Paaru eseru'tise'na, 
“Tu'kan ni iri ton ku'sa' iya,” ta'pu 
to! uya. 3Kamoro uya Pesu'tas 
apiyonti'pu Surusiran pona Paaru 
uye'to' pe ekamato' pe iya, miripan 
ekama'popi'to' pe. E'tane to! 
e'kama'pu asanta piyau turon kon 
e'so'nanto' pe Surusiran pona iti 
a'tai iwinin nan pe. 4F'tane Pesu'tas 
uya to' eiku'pu, “Sisariya po a'sisa' 
pe Paaru esi miri. Seri pe'ne ri uti 
miri Sisariya pona. SIyepuru kon 
amu' enno'ti' uya'kiri to! utito' pe, 
iri ton kupu iya mukayatui'ne' pi! 
Paara patakase'na to! utito' pe, 
i'mapai ri iyesi yau,” ta'pu iya to! pi. 
68 pe miri pe pura 10 kaisari 
wui Surusiran po tesi kon tupo, 
Pesu'tas utiipu Sisariya pona, 
miripan a'kiri Esuweru amu! 
uti'pu. Iyema'sa' yau, Pesu'tas 
ereuta'pu aimenkan apon pona, 
miripan uya Paaru ne'to' pe to! 
uya ekama'po'pu ekama'popi'to' pe 

twuya. 7Miri yau, soisa amu' epuru 
uya Paaru nee'pu. Esuweru amu' 
epuru ton Surusiran poi iye'sa' kon 
esi'pu iwoi. “Tu'kan ni iri ku'sa' 
Paaru uya,” ta'pu Esuweru amu' 
epuru ton uya Pesu'tas pil, e'tane 
i'napai ri iyesi tukai' to! uya iltu 
pura iyesi'pu. 8Miri yau, tiwano' 
pe Paaru e'wa'kutu'pu, “Iri pe ri 
ina, Esuweru amu' iwano' main, 
Mosi' winon winikui! usauro'sa' 
pura man, miri awonsi'ki ina 
use'mato', ipuremato' iwu' eseru 
pureme'sa' uya pura ri man, miri 
awonsi'ki Sisa pi' ri niri iri ku'sa' 
uya pura ri iyesi,” ta'pu iya. 

9F'tane Esuweru amu' a'kwaru 
inne'pai Pesu'tas esi'pu, miripan 
uya Paaru ekama'po'pu, “Surusiran 
pona pe' itipai me'an? Miri yau si, 
pusamoro uya iyekama'popi'to' pe 
upiyau,” ta'pu iya. 

10F'tane Paaru uya, “Kane, seri 
ipiyau e'mu'sa'kasa' na'ne' Sisa 
uya iku'sa' pi! Seri yau kuru 
uyekama'popi'to' auya pe iyesi. 
Itu auya iri pe ri Esuweru amu! 
pil elsa! pura iyesi. 11 E'tane uwito' 
ipikiri ku'sa' uya yau, iri pe pura 
man ukota'ma, to' uya uwini a'tai, 
e'tane iri ton ku'sa' uya pura man. 
Miri pi', Esuweru amu' epuru ton 
ena! ing! uya uturu pura iyesi miri. 
Itepuru Sisa uya uyekama'popitu 
i'se esi!” ta'pu Paaru uya Pesu'tas 
pi'. 

12 Tukonsuruti amu! pokon pe 
tuuseta tupo, eiku'pu iya, “Sisa uya 
iyekama'popitu i'se iwesi, miri pi' 
iutito' pe iyesi Sisa piya!” ta'pu 
Pesu'tas uya ipi'. 

Pesu'tas Uya Teseru Oton 
Warinpa'pu Kin Akauri'pa Pi' 


13Emennu'pu tupo ri, kin 
Akuri'pa miri awonsi'ki ino'pu 
Pones uti'pu Sisariya pona. 
Pesu'tas apurip''se'na to! uti'pu. 
14Inke ri kin Akuri'pa miri 
awonsi'ki Pones uko'manpitu'pu, 
miripan koro'tau, Pesu'tas uya 
Paaru ekareei ekama'pu Akuri'pa 
pil. “Moro ka'pon man a'sisa', 
Paaru itese', itepuru Piri'kus 
na'si!pu. 15Surusiran pona utisa' 
a'tai, use'man nito' turawasoma- 
nin nan epuru ton eke ton kuru 
miri awonsi'ki turon kon Esuweru 
amu! epuru ton uya uyeseru kon 
i'se pura iyesi, iri ku'sa' iya ta uya 
i'se to! esi'pu. 

16 “To! auro'ka'pu uya Roman 
amu' eseru esi inke pura ka'pon 
nonkanin nan pen iteyaton non 
ena'. Wapiya kuru a'sisa' miri 
awonsi'ki iteyaton non utito' 
pe iyesi ekama'popi'nin piya!. 
Miri yau, teyaton non pokon pe 
te'sepose isauro'to' pe, te'wa'kutu 
pe. 17Miri yau, Esuweru amu! 
uyee'pu Sisariya pona, Paaru 
eseru aimenkato' a'tai. Ina uyee'pu 
ema'sa! yau, Paaru ne'to' pe to! 
uya ekama'pu uya. 18#ri kuru ri 
na'ki wenai to! uya ikupu ta'pu 
uya e'tane, miri pe pura iyesi'pu. 
19F'tane to' e'manenpato' Paaru pi' 
esi'pu Papa apurito' twuya'nokon 
pi. To! e'manenpato' kanan 
esi'pu ka'pon, Sises itese' pikiri. 
Iyeri'sa' ru'pu e'tane si, Paaru 
uya, “Moro iyesi, ta. 20Miri enta' 





INKUPU'PU 25 


to! ekama'popi'to' ike itu uya 
pura iyesi'pu, miripan to! eseru 
koneka itu uya pura iyesi'pu. 
Miri pi, Paaru ekama'po'pu uya 
Surusiran pona itito' pe miri yau 
ekama'popi'to' pe, 2le'tane Paaru 
esi'pu i'se pura. Roman amu' epuru 
Sisa uya kuru tekama'popitu i'se 
iyesi'pu, e'tane a'sisa' pe ri iye'to' 
pe ennoko uya pona ri Sisa piya',” 
ta'pu Pesu'tas uya kin Akuri'pa pi'. 

22 “Uri pe kuru imaimu inetapai 
e'ai!” ta'pu Akuri'pa uya Pesu'tas 
pi'. 

“Awanapai ri etato' pe ikupu uya 
miri. Isauroku etase'na misipui!,” 
ta'pu Pesu'tas uya. 


Paaru E'wa'kutu'pu 
Akuri'pa Piyau 


23Iyema'sa' yau, Akuri'pa miri 
awonsi'ki Pones uti'pu amuran nito' 
iwu' ta! tuwaai ke, tusoisaai amu! 
ke eke pe tesi kon ekamanin pe. 
Eke ton soisa amu! epuru pe te'san 
miri awonsi'ki turon kon ni eke 
ton pe te'san Sisariya po uyee'pu 
to! a'kiri. Pesu'tas uya ta pi! Paaru 
nee'pu to! uya. 24Miripan uya ta'pu, 
“Kin Akuri'pa miri awonsi'ki turon 
kon ni seri yau na'ne' nan, puse ri 
pe! menyatuu?” ta'pu Pesu'tas uya 
to! pi. “Tanporon kon Esuweru 
amu! seri yau Sisariya pon kon 
miri awonsi'ki Surusiran pon kon 
uya, ipikiri upi' tumaimu kon 
tapi'sa' man. To' uki'pi'nunpitu'pu, 
Miri enta' ku'ko'manin! tukai'. 
25Iwito' ipikiri pura ri iyesi 
tukai' i'tu'pu uya e'tane, Sisa uya 
kuru tekama'popitu i'se iye'sa!. 

Miripan Ron pona enno'to' pe 
uya e'kamasa'!. 26Itepuru ena! 
unmenukanu iltu uya pura iyesi, 
miri pe iyesi pi! puse ri senno'ai' 
tawon, apune pura iri ku'sa' iya 
pura iyesi pil. Miri pe iyesi pi', 
ipiya'nokon ine'sa' uya, imiri kuru 
kin Akuri'pa piya'. Ekama'popitu 
uya'nokon tupo, itepuru Sisa ena' 
unmenukanu oton nin si itu uya 
miri. 27Miri ton iri ku'sa' iya 
tawon kareta pura iye'tane a'sisa' 
ennoko Ron pona pura iyesi,” ta'pu 
Pesu'tas uya to! pil. 


Kin Akuri'pa Piyau Paaru 
Usauroku'pu Teseru Pi! 
26 1Miri tupo, kin Akuri'pa 

uya ta'pu Paaru pi', “Imiri 
pe ausauroku pa iku'sa' man,” 
ta'pu iya. Miri a'tai, Paaru uya 
temiyatu anumu'pu tuusauro'to' 
pe. Miri a'tai tumiri pe usauro'ni 
pi! iye'sara'ti'pu. 
2“Kin Akuri'pa, waku pe 
seri esi uiwano' pe usekamato' 
pe, to! nusauro'ai'ne' upi! pil. 
Ito'ka'naka uya tu'kan ni uri pi! 
kasi pe Esuweru amu' usauro'to' 
upi' ekama uya ipi', 3apune pura 
kuru tanporon ni Esuweru amu' 
uko'manto' eseru miri awonsi'ki 
to! manenpanin ton eseru i'tu auya 
wenai niri iseseru yawon kon pe 
pura to! esi. Miri wenai, uyeta 
auya i'se e'ai' waku pe. 
4“Esuweru amu' uya waku 
pe uko'mamu'pu eseru i'tu miri, 
mure pe esi'pu si'kiri utonpa ton 


, 

koro'tau Surusiran po. 5To' uya 
ui'tusa!' wapiyaro' si'kiri, to! uya 
niri upataka e'paino upataka- 
pai tesi kon a'tai, miri salman 
ipureman nito' eseru pe te'sen 
yau uko'mamu'pu Pari'si pe. 
6Seri pe si Papa uya ta'pu na'ne' 
penaro' kon ina tamokori ton 
pi! ri iyau e'ku'to' pikiri, seri pe 
uyekama'popitu auya na'ne'. 7Seri 
ekamasa' ru'pu enupikiri 12 
kaisaron kon Esuweru pon kon esi 
miri. Papa apuri pil esii'ma wui 
nai miri awonsi'ki ewarupi nau, 
epoto' pe tuuya'nokon. Kin, seri pi! 
e'ku'to' wenai Esuweru amu' uya 
uyewa'noma miri. 8Fri pe iyesi 
pi! Papa uya iyeri'sa' i'mu'sa'ka'pu 
apuri auya'nokon pura iyesi? 
9“Uri niri uya apuri'pu man 
waku pe na'ki iyesi tukai' tanporon 
yau ri Nasare' pon Sises ewa'noma 
pi! esi'pu. 10Miri na'ne' kuru 
kupu pi' esi'pu miri Surusiran 
po. Esuweru amu' use'man nito' 
turawasomanin nan epuru ton eke 
ton kuru uya iku'ki tasa! maimu 
awiri, tu'kan kon Sises apurinin 
nan emaika'pu uya pariki'si ta'. 
To! uma'tato' pe to! ku'sa' a'tai, 
miri kasa ri to' numa'tai tawon pe 
ri e'pitu'pu. 11 Inke ri, utipitu'pu 
Esuweru amu' usenupato' ton 
iwu' kaisa ri'ne to! kota'mapitu 
pi. Miyari ri to' a'kwaruka pi! iri 
pe Papa pi! asauro'ti' tawon pe 
e'pitu'pu. Pana! pe usakorooi yau 
tautisen pe e'pi'tai inno'nan pata 
ton ya' to' poni'simato' pe uya. 








26:5 Inkupu'pu 23:6; Piri'pai 3:5 26:8 2 Ma'kapis 7:9 26:11 Inkupu'pu 8:3, 22:4-5 

Paaru Uya Ekama'pu Sises 
Apurinin Pe Tena'pu Ru'pu 
(Inkupu'pu 9:1-19; 22:6-16) 

12 “Miri ton a'tai'ne uti a'tai, 
use'mato' turawasomanin nan 
epuru ton eke ton kuru uya 
uyenno'sa' pil tumeruntire ke utito! 
pe uku'sa' uti koro'tau Tamaskas 
pata e'ma tau. 13Kin si, pure'po'si 
a'tai, wui enu esi koro'tau, asanta 
tau esi koro'tau, a'kwa ene'pu uya 
Epun winipai. A'kwa pe kuru wui 
enu entai iye'wei'ti'pu uwoi miri 
awonsi'ki utonpa pe te'san woi. 
14Tanporo ina uta'mo'ka'pu non 
pona. Miri yau, main eta'pu uya, 
Arami' pe,“ Saaru, Saary, iri pe 
iyesi pi! uponi'sima auya? tiwano' 
pe ri e'ne' mumoronkayai' tiwiri 
ri uri poni'sima auya kaisa ri, tesa' 
yui pona te'wipi'sen itikun paka 
waraino kasa. 

15 “Miri tupo, ekama'po'pu uya, 
“mul! imiri, uyepuru?' ta'pu uya. 

“ ‘Uri kuri ri Sises, 
muponi'simayai'ne', tukai' Itepuru 
uya umaimu eiku'pu. 16 Seri pe, 
e'mu'sa'ka', ipiya' usenpoikasa' seri 
upoitoru pe ikonekase'na. Seri iyenu 
ya! senpoikayai'ne', miri tupo, seri 
pe kanyauro'kayai'ne' ekamanin pe 
iwesi pa. 17Ipika'ti uya miri itonpa 
ton Esuweru amu' miri awonsi'ki 
Esuweru amu' pen namai'. Iyennoko 

uya to! piya! 18to' enu a'kokapi'se'na, 
to! era'tito' pe ewarupi apai a'kwa 
winikui! miri awonsi'ki Se'tan? 
meruntiru apai Papa winikui!. 
Uyapurito' to' uya wini, tumakooi 
kon pi! usentu'mato' epoto' pe to! 
uya, waku ton ka'pon amu' pata'se' 
yau to! e'to' pe, ta'pu iya upil. 

19 “Miri wenai, kin Akuri'pa, 
uyenu uta'kwakasa' a'tai, unene'pu 
Epun winon maimu awiri esi'pu. 
20Iyepiya'ti pe kuru, itekare 
ekama'pu uya Tamaskas pata 
awon kon pi', Surusiran pon kon 
miri awonsi'ki tanporo Isutiya pata 
pon kon pana ya' niri. Miri tupo, 
itekare ekama'pu uya Esuweru 
amu' pen pana ya' to' era'tito' pe 
tumakooi kon apai Papa winikui!. 
To! auro'ka'pu uya i'napai ri to! 
uko'manto' pe tumakooi kon 
apai tera'tisa' kon ekamanin pe. 
21 Miri wenai kuru, Esuweru amu! 
uya uya'si'pu miri use'man nito', 
ipureman nito' iwu' pu'ku tau. Miri 
tupo, to' esi'pu uwini i'se. 22F'tane 
Papa uya upika'tisa' seri pona ri. 
Miri wenai, seri pe e'mu'sa'kasa' seri 
ekamase'na inu! pe Sises esi tukai' 
eke ton miri awonsi'ki sepa' nan ni 
pana ya', tanporo Sises pi! ukayai'ne' 
esi miri itekare Mosi' miri awonsi'ki 
turon kon pu'kena' ton numenuka'pu 
poro. 23Pu'kena' ton uya imenuka'pu 
Kurais kota'mato' oton, miri tupo, 





“26:14 Arami' pe; miri pe pura, Esuweru amu' maimu, Ipuru tukai' tesa'san. 
b26:18 Se'tan—Makoi ese! isakon, Papa eseru ewaruma'tinin ta e'kwa pe. 
“26:23 Kurai (Kiri! maimu yau); miri pe pura, Me'saya (Ipuru maimu yau), asa'ri ri 


mari iyesi, Papa Nanumu'pu ta e'kwa pe. 


26:20 Inkupu'pu 9:20, 28-29 

iwito' oton, miripan te'mu'sa'ka 
ton teriku'pu apai iyeri'sa' kon 
e'mu#'sa'ka tipiya pe Esuweru amu! 
miri awonsi'ki Esuweru amu' pen 
ni niri pika'tise'na to! weyu ekamai!, 
tawon,” ta'pu iya. 


I'tupi'to' Si U'matu'pu 


24Seri airi, Paaru wanu'tipa'pu 
kopuna Pesu'tas uya isekama 
koro'tau. Iki'pi'numu'pu, “Ta'kwaru 
ke pura me'ai', Paaru!” tukai'. “Eke 
pe kuru #usenupasa' ayano'ma pi! 
man. Miri uya aya'kwaru pura 
iku'sa' man,” ta'pu iya. 

25E'tane, “Uya'kwaru pura 
esi pen seri, eke tunamasen 
Pesu'tas,” tukai' Paaru uya imaimu 
eiku'pu. “E'tane ukayai'ne' esi miri 
i'napairon pe kuru tuto'ka'nu'sen 
pe ri. 26Seri ton ukayai'ne' itu 
imiri, kin Akuri'pa uya miri; miri 
wenai, usauroku kuru ri, usauroku 
niri eta auya pe si'tuyai'. Sapuriyai' 
seri ton iye'ku'sa' Sises pil iltu auya 
tukai'!, apune pura tu'kan kon uya 
Sises pil iye'ku'sa' etasa' pil,” ta'pu 
iya. 27Miri tupo, Paaru uya kin 
Akuri'pa ekama'po'pu, “Pu'kena' 
ton numenuka'pu pe! mapuriyan? 
Apuri auya pe kuru ri si'tuyai',” 
ta'pu iya. 

28 “Inke pura pe' Kuri'san pe enato' 
pe ukupu auya tukai' #usenuminka?” 
ta'pu Akuri'pa uya Paaru pi'. 

29 “Inke pura ri, miri pe pura 
inke ri, ipurema seri Papa pil, imiri 
riken pen e'tane tanporo kamoro 
uyeta pi! na'ne' nan ni mari seri pe, 

enato' pe uri na'ne' kasa apurinin 
pe, a'sisa' pe pura riken,” tukai' 
Paaru uya imaimu eiku'pu. 
30Kin, kopuna, Pones, miri 
awonsi'ki tanporon kon to' a'kiri 
te'san e'mu'sa'ka'pu. 31Itau 
te'to' kon iuti nimi'pu to! uya, 
asaurokui'ma tutonpa kon amu' 
pokon pe. “Puse ri uya iri ri tawito! 
miri awonsi'ki ta'sito' iwenai ku'sa' 
pura ri iyesi,” ta'pu to! uya. 
32 Akuri'pa uya ta'pu Pesu'tas pil, 
“Puse ri uya Sisa uya tekama'popi'to' 
pe tasa' pura iyesi yau, inonka'pu 
nesii'no ri,” ta'pu iya. 
Paaru Uti'pu Sisariya Apai 
Opa'wu Kuri' Pona 
27 1Ina utito' pe I'tari pona 
tukai' iye'ku'sa' pe iyesi'pu 
a'tai, Paaru miri awonsi'ki turon 
kon a'sisa' kon nonka'pu to' uya 
soisa amu' epuru, Isuriyas itese' ena', 
“tamu' tawon kon Sisa Soisaai Amu,” 
tato' kon. 2Kanau epotoru'pu ya' ina 
ekanwa'ti!pu pata Aturami'tiyan, Eisa 
awon apai. Kanau tuutisen pe te'sen 
ereutapitu'pu Eisa awo'nan turon ni 
ton ni pata ton yau. Aresta'kos, Sises 
apurinin Tesaroni'!ka winon esi'pu ina 
tonpa pe, Ma'sitoniya apaino. 
3Miri ema'sa' yau, Saitan 
pata eporo'pu ina uya. Miri yau, 
Isuriyas uya Paaru auro'ka'pu 
mannu' pe te'se, tutonpa ton 
ense'na itito' pe inonka'pu iya, i'se 
ri iye'to' ke to' uya ipika'tito' pe. 
4Miri apai, ina kanan uti'pu parau 
po Sai'puras opa'wu pata winikui', 





26:23 1 Koren 15:20, Aisaya 42:6; 49:6 

miri airi tutui pe iyesi pil, apune 
pura pana' pe kuru a'setun uyee'pu 
ina winikui'. 5Parau po Siri'siya 
miri awonsi'ki Panperiya poro iwa 
ri ina e'kwiritu'pu. Ina uya Maira 
eporo'pu Iri'siya awon. 6Miri yau, 
soisa amu! epuru uya Arisantiriya 
pata apai kanau uye'sa' eta'pu. 
Utin pi' iyesi'pu I'tari winikui', 
miripan ya! ina kanwa'ti'pu iya. 

7Inke ri wti tenno'pi'se tinin pi! 
kuru ina uti'pu. Miri a'tai, Kunitas 
eporo i'se ina usi'tu'pu, e'tane 
pana! pe kuru a'setun uyee'pu, miri 
wenai, to'sa ri kanau uti'pu pen ina 
utito' ya'. Kuri' opa'we winikui' ina 
uti'pu, apune pura a'setun pura 
miri poro iyesi pi', Sarumone nono 
utisa' parau ka! woi. 8Miri apai, 
ina utama'pu sa'man yau, pana! pe 
ri a'setun esi koro'tau. Miri tupo, 
ina uyee'pu Waku Peya' tato! yah, 
a'ko pe pata Raseya piya' ri. 

9Oko pe ina esi emapu'ti'pu 
isi pe a'setun esi uya. Seri a'tai'ne 
ri Esuweru amu' useruma weyu 
pata'pu pel iyesi'pu. Miri wenai, 
Paaru uya to! auro'ka'pu: 10 “Utonpa 
ton, isi yau kuru emi tukai' senyai'!. 
A'setun uya kanau, apuru, uri'nokon 
ni niri ma'tanuku poken iyesi,” ta'pu 
iya. 1 E'tane Paaru usauro'to' uya 
soisa amu! epuru ewankama'pu 
pen. “Kanau anin miri awonsi'ki 
kanau esa! uya auro'kan nito' awiri, 
utinpai'nokon,” ta'pu iya. 12 Kanau 
ereutato' pata esi'pu waku pe iyau 

emi poken pura, komi' pe pata e'to' 
weyu e'seposa' a'tai, tu'kan kon uya, 
“Miyari ri utinpai'nokon ni,” ta'pu. 
Pini'kus itese' pata Kuri! pon eporo 
tuuya'nokon tukai' to! esi'pu, miri 
yau komi' pe pata e'to' weyu enno'to' 
pe tuwuya'nokon. Seri Kuri' pata 
esi'pu miri asa'ron winipai isi'ratoi 
pe kanau ereutapi'to' pata'se' pe. 


Isi Kuru A'setun Uya 
Kanau Ari'pu Ite'ma Tapai 


13Mararon A'setun e'sara'tisa' 
a'tai uye'ni pil, i'se te'tton kon uya 
teposa' kon pe to! uya ekama'pu. 
Miri a'tai, wa'ka pun kanau ku'nin 
peten anumu'pu to' uya, miripan 
uti'pu Kuri! ka'ta poro. 14Inke kuru 
iye'sa' koro'tau pura ri, pana'pan 
a'setun, kuranau warai uyee'pu 
opa'wy pata winipai kanau wise'na, 
Wai Enu Enuku Enwo'netu Winon 
A'setun tukai' tesa'sen. 15 Kanau 
wini'pu iya pana! pe, miyari ri itito' 
pura ri iye'to' temapu'tii! Miri pi, 
a'setun uya kanau epotoru'pu ato! 
pe ina uya inonka'pu. 16 Miri yau, 
wui enu enuku kamisi winikui' 
aiko Kauta opa'wuri awiri ina 
uti'pu, a'setun pura miri awiri 
iyesi wenai. Epika'tin nito' kanwa 
kupu poken pura iyesi pil, Miri 
wenai, ina uya anumu'pu kanau 
epotoru'pu ya'. 17Kanau anumu 
tupo, to! uya si'na' ke ewa'ti'pu 
kanau epotoru'pu pona. Enari'ke' to! 
esi'pu talmuna kon Siritis wi'sipu 





127:9 Esuwera amu! useruma weyu pata'pu pe. Miri esi'pu Esuweru amu' ekonekato' 
iri pe tesi'pu kon apai weyu ru'pu pata'pu pe (Yon Ki'poru), kanau epotoru'pu yau 


utin esi'pu sa'man pe kuru ri. 

pona tukai'. Kanau anin kareku 
nu'ti'pu to! uya, tinin pil itito' 
pe. 18Miyari ri pana! pe a'setun 
esi'pu uye'ni pil. Miri ema'sa' yau, 
kanau puro'po te'sen ka'pon amu! 
apuruui ton ma'kiri!pu to' uya. 
19Ttosoruwano wui a'tai, kanau 
apuruui amu' ma'kiri'pu to! uya 
kanau yapai asi'ono pe pari kanau 
e'to' pe. 20Inke kuru ewarupi pe 
pata esi!pu, wui enu e'wei'ti pura, 
siriki amu' niri usene pura, apune 
pura a'setun ni esi wenai uye'ni pi'. 
Inke ru'kwi ri waku pi! te'ku'pitu 
kon tupo, ina e'nonka'pu. 

21Inke ina enta'nasa' pura 
ina uko'mansa' koro'tau, Paaru 
e'mu'sa'ka'pu to! pi! tase'na, 
“Utonpa ton, kanyauro'katantuune' 
utinpai'nokon pura Kuri' pata apai 
ukataine' tetai' pura iwesi'pu kon. 
Epika'tin ni nesii'no, apuru ton 
ni uma'ta pura nesii'no. 22F'tane 
seri pe ipi'nokon ta uya pana! 
pe aya'kwaru kon nesii, apune 
pura inu! ri uma'ta pe pura iyesi. 
Kanau riken uma'tato' oton. 
23 Nesiine! ewarupi nau, Papa, uri 
na'ne' itiwano' pe miri awonsi'ki 
ipoitoru pe e'turawasomayai'ne' 
inseruti e'mu'sa'ka'!pu upiyau. 
24'Kenari'mumui Paaru! 
Me'mu'sa'kai' ri, iyekama'pop''to' 
Sisa uya yau. Papa uya niri 
tuusentu!ma wenai kamoro kanau 
yau iye'sa' kon aya'kiri pika'tisa' 
miri, 25Miri wenai utonpa ton, 
kenari'muntuu! Papa apurito' 
uya esi pi! iye'kupu ri inseru 
nekama'pu awiri. Miri kasa kuru 
inseru uya uyauro'ka'pu miri. 

26 Miri e'tane ri, almunan pe man 
opa'wu tonpa ton pona ri; kanau ri 
uta'moruka,” ta'pu iya. 


Paaru Uya 
Tatonpa Ton Pori'ma'pu 


2714 kaisaron wui yau, parau 
Aturiyati! po utin pil ina e'tane, 
anomura' kanau anin nan uya 
amun pata eporo tukai' i'tu'pu. 
28 Miri a'tai, i'tuto' sina! ton 
ennasikapitu'pu to' uya. Miri a'tai, 
to! uya eporo'pu 120 pi! i'nau iyesi 
tukai'. Emennu'pu iwa to! uya 
kanan i'tukaa'pu, 90 pi! imau iyesi 
tukai' kanan to! uya eporo'pu. 29Ti' 
pona sipa'sipa uya ina ari tukai' 
to! enari'numu'pu. 4 kaisaron 
ton wa'ka pun kanau ku'nin 
peten eno'ma'pu to' uya, miripan 
kon enuriku'pu pata emaku i'se. 
30Tapurunto' kon pe kanau anin 
nan uya epika'tin nito' kanwa 
nu'tiipu tuna ka', kanau a'sinin 
ton nu'ti tuuya'nokon pe itese'. 
31 Miri a'tai, Paaru uya ta'pu soisa 
amu' epuru pi! miri awonsi'ki soisa 
amu' pi! ri, “Pusamo kanau yau 
te'turawasomasan esi a'tai riken 
kanau yau, iyepika'tito' oton kon 
miri,” ta'pu iya. 32Miri pil, soisa 
amu' uya si'na' ton aku'pitu'pu 
tuna ka' epika'tin nito' kanwa 
uta'mo'kato' pe. 

33 Pata emaku rawiri ri, tanporo 
to! enta'nato' pe ta'pu Paaru uya. 
“14 kaisa ri wui iwe'sa' kon sa'man 
yau tenta'nai' pura,” ta'pu Paaru 
uya. 34 “Seri pe si enta'nati' ta uya 
ipi'nokon, nurine iwesi kon pa. 
mul! uya ri tikin ni ri ti'pai i'po' 

eno'mato' oton pen miri,” ta'pu 
iya. 35 Seri ta'pu tuuya tupo, tuyu 
anumulpu iya, tenki ta'pu iya 
Papa pil, miripan pil iyenta'na'pu 
tanporon kon enu airi. 36 Tanporon 
kon pori'ma'pa iya, miripan 
kon niri enta'na'pu. 37Tanporo 
276 kaisa ri“ ina esi'pu kanau 
yau. 38 Tanporo i'se te'to' kon pe 
tenta'na kon tupo, to' uya a'nai', wi' 
tato! tunarinu kon ma'kiri'pu parau 
ka' asi'ono pe kanau enato' pe. 


Sipa'sipa Uya 
Kanau Aure Ma'tanuku'pu 
39Pata ema'sa' a'tai, amun pata 


eposa' tuuya'nokon to'ka'nuku to! 
uya pura iyesi'!pu, e'tane ikupai 

yau ite'pi ene'pu to! uya. Miyari 
ri kanau ari pi! to! e'ku'sa' pe 
iyesi a'tai, iyereuta nesii'no amun 
pona. 40Wa'ka pun kanau ku'nin 
peten ewa ton aku'pitu'pu to! uya, 
miripan nonka'pu to! uya parau 
ka'. Miri a'tai'ne ri, kanau a'sito' 
ike ewa ton amu' eukapitu'pu 
to' uya. Miri tupo, iputu pon 
kanau anin kareku i'mu'sa'ka'pu 
to' uya, a'setun uya tato' kon 
pe parau ka'ta pona. ME'tane 
kanau putu a'muna'pu. Miri 
apai, iye'wuruuka'pu pen, pana! 
pe sipa'sipa e'wipitu uya iyaure 
i'kwitu'pu ipura. 

42 Soisa amu! e'kupu'pu a'sisa' kon 
wini pi! tuupinunse to! apurumu 





Seri ta itepuru uya awiri ina e'sa' wenai, 
a'mun eporo'pu ina uya waku pe ri. (27:44) 





e27:37 Turon ni imenukasa' ton uya, 275 kaisa ri ta, turon kon uya, 76 kaisari ri 


nawon ta. 

namai', 43e'tane soisa amu' epuru 
esi'pu Paaru inpika'tipai, miripan 
niri esi'pu a'sisa' kon wini soisa amu! 
uya i'se pura, miri pi' to' ereuta- 
nuku'pu iya. Kamoro tuupinunsan 
pil, “Ainunti' tuna ka! iupinume kon 
pa amun pona,” ta'pu soisa amu! 
epuru uya. 44To' tonpa ton nin si 
utito' pe to! pikiri iye'kwi'pi'sa' ton 
paranka pi! tuuta'sipi'se, seri ta 
itepuru uya awiri ina elsa! wenai, 
a'mun eporo'pu ina uya waku pe ri. 


Maru'ta Itese' Opa'wu Po 

2 8 1 Waku pe kuru ina uya pata 

eposa' a'tai, ina uya Maruta 
itese' miri opa'we tukai' i'tu'pu. 
2 Patawon amu' uya waku pe kuru 
ina ereutanuku'pu. Apo' po'ti'pu to! 
uya, miripan kon uya ina ki'ma'pu 
a'nose'na, apune pura tuna pe, 
ikomi' pe niri pata esi pil, 3Paaru 
uya apo! pe te'ton amuranu'sa' a'tai, 
isi kuru ikui esi'pu i'koro'tau. Amel! 





Isi kuru ikui uta'si'pu 
itemiyatu pi'. (28:3) 

uya enpa'ka'pu, miripan uta'si'pu 
itemiyatu pi. 4Patawon amu! uya 
ikui e'sinkasa' ene a'tai itemiyatu 
pil, to! uya ta'pu tiwano' kon pe, 
“Puse ri ka'pon esi pe man te'wisen 
pe, parau apai iyapurunsa' e'tane, 
kuri ri Papa miri waraino kon 
poni'simanin uya si ima'tanuku 
pe man,” ta'pu to! uya. SE'tane 
Paaru uya ikui eno'ma'pu apo' 
ya', miripan esi'pu e'ne' pe pura 
ri. 6Ka'pon amu' esi'pu iya'mamu 
enupikiri, miri tupo iyeriku tukai' 
itenupikiri to' esi'pu. E'tane inke 
ri itenupikiri tesi kon tupo, iri ri 
e'kupu pura iyesi pi! ipi', teseru kon 
ensima'pu to' uya. “Papa pe man, 
ta'pu to' uya. 

7A'ko pe ri miri yau iyesi'pu umi, 
eke opa'wu pata epuru, Pa'piriyas 
itese' mainaru. Ina ereutanuku'pu 
iya tiwul ta! osoruwau wyi e'to' airi. 
8Ikuipunu esi'pu e'ne' pe e'kiii'man 
pil, miri awonsi'ki muntuimi pi', 
miripan piya' Paaru ewomu'pu 
ipuremai!, miripan uya temiyatu 
nonka'pu ipona, miripan epi'ti'pu 
iya. 9Seri e'ku'sa' a'tai, turon kon 
e'ne' ton uyee'pu ipiya', miripan kon 
usepi'tipitu'pu. 10Ina nama'pu to' 
uya tu'kan wini ri. Ina utito' e'seposa' 
a'tai, to! uya ina repapitu'pu tu'kan 
ke ri ina i'kiyari miri awonsi'ki i'se 
ina e'to' ton ni kanau yau. 


H 


Paaru Uti'pu Maruta Apai 
I'tari Pona 


11 Osoruwau kapui tupo, kanau 
epotoru'pu yau parau po ina uti'pu 
iko'mansa' komi' weyu pe pata esi 
wenai. Arisantiriya winon pe kanau 

Paara ewomulpu ipuremai', temiyatu 
nonka'pu iya ipona. (28:8) 


esi'pu. Kanau putu pi! Munui! Amu! 
Papa tato! ipi' pe yui ewa'pi'sa' 
ton esi'pu.f 12Ina uya Sire'kiyus 
eporo'pu. Miri yau, osoruwau wui 
ina uko'mamu'pu. 13Miri apai, ina 
kanan uti'pu, Resiyan tepose. Miri 
ema'sa' yau, wui enu enuku kamisi 
winon pese'ti uyee'pu. Asa'ri wui 
pata'pu pe, Pu'tiyori eporo'pu ina 
uya. 14Miri yau, tutonpa kon amu! 
eporo'pu ina uya, miripan kon 
uya ina ki'ma'pu tikin ni suntaaka 
e'to' poro ina uko'manto' pe 
tupiyau'nokon. Miri kasa ina uya 
pata Ron eporo'pu. 15To' uya ina 
uyepu Ron pona tukai' etasa' a'tai, to! 
uye'sa' esi'pu innon A'piyas tepose 
ri, turon kon niri uye'sa' esi'pu 
Osoruwau Patatuse' tepose'ne ri 
ina e'matai. Pusamoro eposa' tuuya 

a'tai, Paaru uya Papa pi! tenki ta'pu, 
miripan pori'ma'pu to' uya miri yau. 


Paaru Epa'ka'pu Ron Pona 


16Ina epa'kasa' a'tai Ron pona, 
tiwano' pe iko'manto' pe to! uya 
Paaru kupu'pu soisa tuku'se 
erasuntinin pe. 

17Osoruwau wui tupo, Esuweru 
amu! epuru ton ki'ma'pu Paaru uya. 
To! amurasa' a'tai, ta'pu iya to! pil, 
“Utonpa ton, iri ri ekamun miri pe 
pura iri ri penaro' kon ukuipunu kon 
amu' nekama'pu pen ni ku'sa' uya 
pura iye'tane, a'sisa' pe e'ai'. A'sisa' 
rulpu uri Surusiran po. Miri tupo, 
Ron pon kon ena' inonkasa' ru'pu 
uri. 18To' uya uyekama'popitu'pu 
tupo, unonkapai to' esi'pu, apune 
pura iri ku'sa' uya pura iyesi'pu 
uwito' ipikiri. 19Esuwera amu' esi'pu 
unonka i'se pura, miri wenai enno'sa' 
uri Sisa uya uyeseru aimenkato' 
pe, iri ri ekamun tuto' uya pura ri 
iye'tane utonpa ton, Esuweru amu! 
pil. 20 Miri wenai, iyento' kon pe uya, 
ayauro'kato' kon pe uya iki'masa' uya 
'nokon miri. A'sisa' pe e'ai', apune 
pura Esuweru amu' pika'tinin pe 
ekamasa' ru'pu ese! pi! esi pil,” ta'pu 
iya. 

21To! uya imaimu eiku'pu, 
“Kareta ri eposa' ina uya pura man 
imiri ekamanin. Inu! yan ni uye'sa' 
miri apai uya iyeseru patakasa' 
pura ri man. 22E'tane anapurinu 
inetapai ina man, apune pura seri 





f28:11 To! ese! ton esi Kastoru miri awonsi'ki Poros tukai', kanau yau tuupininsan 


ewakiri ton kuru. 


28:19 Inkupu'pu 25:11 

emenna' iyamutu yau iwe'to' esi 
waku pe pura tukai' tanporon kon 
usauroku pi',” ta'pu to! uya. 

23 To! uya tuweyu kon koneka'pu 
turon ni wui a'tai kanan etato' pe 
tuuya'nokon, miripan kon uyee'pu 
tu'ke pari Paaru pata'se' ya'. 
Awanakai' si'kiri iko'mamu pona ri, 
Papa e'to' esa! wanni pe enpoika pi! 
iyesi'pu to! pana yat, iri tukai' miri 
ya! ewon nito' esi tukai' niri. Main, 
Mosi' winon apai miri awonsi'ki 
turon kon ni pu'kena' ton eseru 
apai'ne ri to' uya Sises apurito' pe 
ikupu i'se iyesi'pu. 24 Taron kon uya 
inekamanu apuri'pu, e'tane turon 
kon uya apuri'pu pen. 25Isi'kaisa ri 
to! ekoneka pura iyesi'pu, miripan 
kon e'sara'ti'pu inimi pil, iu'matu pe 
ri se tawon ekama iya tupo, “Waku 
A'kwaru usauroku'pu ri i'napairon 
pi! ukuipunu kon pil. Ta'pu iya 
na'ne' Aisaya pu'kena' awiri: 

26“ ‘Enta kamoro ka'pon amu' 

piya' tase'na to! pit, 
“Tiwiri ri eta auya'nokon, 

miri etane 

ito'ka'muku auya'nokon 

pura ri iyesi; 

tiwiri ri iyenu kon tupitu 

auya'nokon, 

miri e'tane ene 

auya'nokon pura iyesi, 


2 


tawon. 

27 Apune pura pusamoro 
ka'pon amu' ewan enasa' 
saman pe, 

tapana kon a'kopi'sa' to! 
uya, 
tenu kon ni a'kop''sa' to! 
uya. 
To' uya tenu kon ke ene 
nesii'!no, 
to' uya eta tupana kon ke 
nesii'!no, 
to' uya tewan kon ke 
ito'ka'nuku nesii'no, 
miripan kon era'ti uwinikui' 
nesii'!no to! epi'ti uya 
nesii'no, 
tawon,” ta'pu Paaru uya. 

28 “Miri wenai iltu auya'nokon 
i'se e'ai!, seri epika'tin nito' 
ekareei esi miri Esuweru amu! 
pen iwano' pe, miripan anunto' 
oton to! uya,” ta'pu iya. 29 (Seri 
etasa' Esuweru amu! uya a'tai, 
tumiri'nokon pe ri e'sei'pitui'ma 
to! enna'po'pu)" 

30 Asa'ri wuipiya e'to' airi, Paaru 
uko'mamu'pu tune'manu iuti 
tau, tikin ni'ne tuuye'san ereuta- 
nuku'pu iya to! auro'kato' pe tuuya. 
31 Te'namai' pura, iwa'ka'pi'nin 
pura Papa e'to' esa! wanni pe 
pi' itekare ekama'pu iya, miri 
awonsi'ki Itepuru Sises Kurai pi! 
enupan nu'pu iya. 





s28:27 Aisaya 6:9-10 

Kareta Paaru Nennoko'pu 


Ron Pon Kon 
Ena! 


Ekamanin 


Kareta Paara Nennoko'pu Ron Pon Kon Ena! e!menuka'pu, tuuti e'ma ta! to! 
ekonekato' pe iye'kuu'pu ru'pu tuutito' pe so'si Ron po na'ne' pona. Iyekonekato' esi'pu 
te'tturawasomato' pe Kuri'san amu' koro'tau miri yau aka'ne' pe ri, miri awonsi'ki to' uya 
tupika'tii' twutito' pe Su'pen pona. Imenuka'pu iya Kuri'san amu! uya apurito' to'ka'nuku 
teuya ekamanin pe miri awonsi'ki Kuri'san amu' uko'manto' tenpoikai' inku'pai te'to' 
ri. Kareta yau iyenuka'sa' pe inekamanu itekareei esi. 

Miyari ta tupo ka'pon amu' so'si tawon kon Ron pon kon pi' miri awonsi'ki to' 
pana'ti tupo to! pona tuwipuremato' pil, Paaru uya ekama tukaretaai yau tuusauro'to' 
ipi: “Itekare uya enpoika Papa uya ka'pon amu' konekato' tupokon pe: Apurito' poro 
iyepiya'ti'pu si'kiri iu'matu pu'ku pona” (1:17). 

Paaru uya nin si seri tuusauro'to' ipi' emo'ka. Tanporo ka'pon amu', asa'ri ri Esuweru amu! 
miri awonsi'ki Esuweru amu' pen, ekonekato' pe iyesi Papa pokon pe, apune pura tanporo 
ri isi'kaisari ri makoi meruntiru omo to! esi pil. Ka'pon amu' ekoneka Papa pokon pe Sises 
Kurai apurito' to! uya poro. Turon ni, Paaru uya ekama emenna' pe uko'man nito' Kurai ya! 
tuwenai' ipokon pe e'nito' seri si emenna' pe Papa pokon pe e'nito' moron nu'pu pe. Papa 
pokon pe apurinin e'to' esi ewankamanin pura miripan emo'ka Papa A'kwaru wini makoi miri 
awonsi'ki uma'tan nito' meruntire apai. Isa'ta 5—8 yau Paaru ri mari uya ekama usauroku 
Papa iwano' main e'to' mirito' tukai', miri awonsi'ki Papa A'kwaru meruntiru pi! apurinin pe 
te'sen uko'manto' yau. Miri awonsi'ki itekare ekamai' enno'sa' e'kaai'ma a'toman nito' pokon pe 
miri kasa Esuweru amu! miri awonsi'ki Esuweru amu' pen epata'ti ka'pon amu' iwano' pe Papa 
nukonekana ya! tawon pokon pe. Iye'nonka Sises ewaruma'tito' Esuweru amu! uya esi, Papa 
ekonekasa' pe ri tanporo ka'pon amu' ne'nin pe Papa uya waku nonkato' Sises Kurai yau eporo 
to! uya poken, miri awonsi'ki apuri iya tiwiri ri Esuweru amu' uya Sises ewaruma'ti pen tukai'. 

lu'matu pe Paaru uya imenuka se kasa Kuri'san pe e'ni uko'manto' esi tukai', 
tuusi'nunkai' turon kon pokon pe e'nito' pi!. Anunpite iya tuusauro'to' ipi' ton pe Papa apiyo' 
pe e'nito' pil, pata esanon pil tuturawasooi kon ku'to' Kuri'san amu' uya pil, miri awonsi'ki 
isitonpa pe te'to' ku'to' pi', miri awonsi'ki ewan wanni uya i'tun nito' pil uta'toman nito". 
Tukaretaai i'ma'ka iya tekareei ton ke ri miri awonsi'ki Papa apuripi'to' main ke. 


Iyawon Ekamanin 


Ekamanin miri awonsi'ki isauro'to' ipi' (1:1-17) 

Epika'tin nito' i'se kuru e'nito' (1:18—3:20) 

Papa eseru epika'tin nito' pi! (3:21— 4:25) 

Emenna' pe uko'man nito' Karai yau (5:1— 8:39) 

Esuweru Papa ekonekato' yau (9:1—11:36) 

Kuri'san pe eni e'to' (12:1—15:13) 

Iye'nonkato' miri awonsi'ki tamiri pe miyari tato! iya (15:14—16:27) 

RON 1 
1 1Paaru, Sises Kurai poitoru, 
esa'sa! itekare ekamai' 
ennolsa! pe, imo'kasa' waku Papa 
ekareei iwano' pe, winipaino. 
2Seri itekare ikupu uya tukai' 
isauroku'pu ru'pu pena pu'kena' 
amu! imaimu pe tuusauro'san 
poro Waku iye'menukasa' itekare 
yau 3tumu pil, ka'pon pe te'to' yau 
Tepi! pa ru'pu pe na'ne'. 4Waku pe 
te'sen Iya'kwaru poro ekamasa' 
ru'pu merunti ke Papa Mu pes 
iye'mu'sa'ka wini iyeriku'pu 
apai: Sises Kurai si uyepuru kon. 
5Iporo miri awonsi'ki itese' iwano' 
pe waku nonkasa' eposa' man 
innennoko'san pe e'nito' pe, ka'pon 
amu' ne'nin pe e'nito' pe Esuweru 
amu' pen koro'tapai imaimu awiron 
pe to' e'to' pe apurito' to! uya wini. 
6 Miri awonsi'ki imiri'nokon ni niri 
si esi kamoro Sises Kurai iwano' pe 
iki'masa' kon koro'tau. 

7Tanporon kon Ron pon kon 
enakan Papa ni'nunkanu ton miri 
awonsi'ki ikiimasa' kon waku ton 
pe to' e'to' pe: 

Waku nonkasa' miri awonsi'ki 
tuusewankamai' pura iwe'to' kon 
Papa, ukuipunu kon miri awonsi'ki 
Itepuru Sises Kurai winon nesii 
iyenakan kon pe. 


Paaru E'to' Ron Pona Itipai 


8Wapiya, Papa pi' tenki ta uya 
Sises Kurai poro tanporo imiri'nokon 
pil, apune pura apurito' auya'nokon 

usekare'tisa' tanporo non emu! kaisa 
ri. 9Papa, iyapiyo' pe e'to' tanporo 
uyewan a'kiri Imu ekareei waku 
ekama uya yau, esi uyekamanin 
pe inke ri uyenu yau ikupu uya 
'nokon Wipurema yau tiwiri ri, miri 
awonsi'ki ipurema si seri pe ri Papa 
eseru awiri ite'ma uta'kokasa' e'to' 
pe ipiya'nokon utito' pe. 

11fYyenpai'nokon esi ipika'tito' 
kon pe uya iya'kwaru nuturunu 
eponin pe, pana' pe iku'nin kon 
pe— 12 miri si, imiri'nokon miri 
awonsi'ki uri uya apurito' wini 
epori'mapi'nito' pe asa! ipi!. 
13T'tunin nan pe pura iwesi kon i'se 
pura esi, utonpa ton, ekonepitu'pu 
inke ri ipiya'nokon utito' pe (e'tane 
miri namai! uwa'ku'pi'sa' seri 
pona ri nin si) i'koro'tau'nokon 
iyaku'pusa' anunto' pe uya, turon 
kon Papa punon kon koro'tau 
eporo'pu uya kasa. 

14E'nonkasa' pe ri esi asa'ron 
kon ena! Kiri! amu! miri awonsi'ki 
Kiri! amu' pen ni ena', asa'ri ri 
emepoke' ton miri awonsi'ki 
emepo punon kon ena'. 15Miri pe 
iyesi pi', waku itekare inekamapai 
kuru esi seri imiri'nokon Ron pon 
kon pi' ri mari. 

16 Waktu itekare pi! ipiyitu pen 
ni, apune pura Papa meruntiru 
pe iyesi tanporon kon apurinin 
nan epika'tito' ike pe; wapiya 
Esuweru iwano' pe, miri awonsi'ki 
Esuweru pen iwano' pe. 17Apune 





“1:4 ekamasa' ru'pu merunti ke Papa Mu pe; miri pe pura, ekamasa' ru'pu tameruntiru 


ke Papa Mu pe 


1:13 Inkupu'pu 19:21 1:16 Ma' 8:38 

pura waku itekare yau Papa uya 
anun ni ipokena' ri tukai' apurito' 
wini iyepiya'ti si'kiri iu'matu 
pona,? iye'menukasa' na'ne' kasa: 
“Ipokena' awiri te'sen uko'mamu 
apurito' wini,” tawon. 


Ka'pon Kota'mato' Papa Uya 


18Papa uya kota'man nito' 
usenpoikasa' Epun poi Papa pura 
e'nito' miri awonsi'ki iri ka'pon 
amu' eseru pi! waku i'tuto' pe 
pura iku'nin nan iri teseru kon 
wini, 19Papa i'tuto' ipi' esi to! 
pona tense ri, apune pura tense ri 
Papa uya iku'sa' to! pona. 20 Apune 
pura non e'kaa'pu si'kiri Papa 
ewakiri tuusensen pen—siyaro' ri 
imeruntiru miri awonsi'ki Papa pe 
iye'to' i'naino ri—usensa' waku 
pe ri, tuto'ka'nu'se iyekonekasa' 
ru'pu wini, ka'pon amu' e'to' pe 
iye'wapu'tito' ipona pura. 

21 Apune pura Papa iltu tane 
to' uya, Papa pe to' uya apuri- 
pitu pura iyesi, to' uya tenki 
ta pura ri iyesi ipi', e'tane to! 
usenuminkato' esi iwotori'pi pura 
ri miri awonsi'ki emepo pun to! 
ewan ewarumamu'pu. 22 Fmepoke' 
pe to! e'ku'tane, epe' ri to! ena'pu, 
23miripan kon uya Papa teri'sen 
pen ku'to' eke pe entakanoma'pu to' 
uya ipe iye'to' pe ika'sa' ke ka'pon 
teri'sen pe ri nin miri awonsi'ki 
toron amu! pe miri awonsi'ki o' 
amu' pe miri awonsi'ki ene amu' ri. 





RON 1 


24 Miri pe iyesi pil, Papa uya to! 
nonkasa' iri to! ewan e'to' i'se yau 
iri pe tekumato' kon yau tutonpa 
kon pokon pe tupun kon eno'mato' 
to! uya ya'. 25T'nairon pe Papa e'to' 
entakanoma to' uya kasi pe e'nito' 
ke, miri awonsi'ki ika'sa'! ton ni 
apuripitu to! uya miri awonsi'ki 
iyapiyo' pe ri to! esi ika'nin nu'pu 
ta pe pura ri—tiwiri ri tapurip''sen. 
Amen. 

26Miri pe iyesi pil, Papa uya 
to! nonkasa' piyi'na'nin ni niki 
eseru ya'. To' uri'samo ton ni uya 
i'naino pe ri e'nito' entakanoma 
iinaino pen ni ke. 27Miri kasa 
ri mari, warawoti'si amu! uya 
i'naino uri'san pokon pe e'nito' 
nonkasa', miripan kon a'mintasa' 
tunikiru kon yau tutonpa kon 
pi! Warawoti'si amu' uya iri ri 
kuu'pu warawoti'si amu! pokon pe, 
miripan kon uya tekota'mato' kon 
eposa' tupun kon yau iye'to' awiri 
pura te'sa' kon wenai. 

28Miyari ri, to' usenuminka 
kasa pura ri Papa i'tunin pe e'nito' 
enkurunpanin pe, to' nonkasa' iya 
iye'to' awiri pura to! usenuminkato' 
ya', tuku'sen pen ni ku'to' pe to! 
uya. 29To' ri si epe'tisa' tanporon 
ni iri eseru ke, iri ke, mentai 
e'nito' ke miri awonsi'ki iteseru 
pe te'sen awiri pura e'nito' ike ke. 
Iri pe turon kon pi' te'ku'san pe 
to! esi, te'wisan pe, isipi' te'san pe, 
enku'tinin nan pe miri awonsi'ki 





51:17 iyepiya'ti si'kiri iu'matu pona; miri pe pura, apurito' apai apurito' pona 

RON 1, 2 


iri inku'pai te'san pe. Ka'pon 
eseru pi! tuusauro'san pe, 30iri pe 
ka'pon pi! twusauro'san pe, Papa 
ewaruma'tinin nan pe, sapema- 
nin nan pe, i'tunin pe te'ku'san pe, 
miri awonsi'ki twutapurisan pe, iri 
kupu eseru sara'tinin nan pe, tusan 
kon maimu awiron kon pen pe: 
3liya'kwaru punon kon pe, apuri 
pokena' ton pen pe, tuusi'nunkasan 
pen pe, isentu'munon kon pe, aiko 
tawon nan pen pe. 82I'tui'ma ri 
Papa usauro'sa' esi ipoken kamoro 
seri rupi ku'nin nan esi uma'tan 
nito' eponin nan pe tawon, seri ton 
kuru kupu to! uya, miri awonsi'ki 
kamoro seri ku'nin nan pi! ri niri 
waku pe man ta to' uya. 


Papa Uya 

Ipoken Eseru Aimenkato' 
2 1Miri pe iyesi pil, imiri, ka'pon, 

inu! ri eseru aimenkanin, 
iye'wapu'tito' ipona pura iyesi, iri 
poiri ri turon ni eseru aimenka 
auya, iiwano' pe ri nin iuseno'ma 
miri, apune pura imiri eseru 
aimenkanin uya miri ton ni kupu. 
2 Seri si i'tu'nokon Papa uya eseru 
aimenkato' esi kamoro seri rupi 
ku'nin nan pi! esi i'nairon po. 3Miri 
kasa si imiri, ka'pon ni nin, uya 
eseru aimenkato' kupu a'tai to! pi! 
miri ri kupui'ma, Papa uya eseru 
aimenkato' piyapai ayainumu 
tukai' pe! iye'kupu? 4Miri pe pura 
kati, eke pe ri isi'nunke' pe iye'to' 





352 


iku'tane auya, iyenpi'to' iya, miri 
awonsi'ki tuuseta'kai' pura iye'to' 
nurunpa auya, i'tui'ma pura Papa 
e'to' isi'munke' pe uya ayato' esi 
iyera'tito' ya'? 

SE'tane apune pura sa'man pe 
ri tera'tisen pe pura ri iyewan esi 
pil, kotahman nito' amuranuku auya 
iiwano' pe ri Papa uya kota'man 
nito' weyu a'taino pe, ipokena' eseru 
aimenkato' iya usenpoika a'tai. 6Papa 
uya, “ituru ka'pon kaisa ri inkupu'pu 
pi! tense,” tasa' iya. 7Kamoro 
ka'pon amu' saman annawiri waku 
kupu pi! te'san uya eke pe tuku'to' 
kon, tnamato' kon miri awonsi'ki 
eri'nito' pen warinpa ena' inke ri 
uko'man nito' turu iya. 8F'tane 
kamoro tiwano' kon pe ri te'san miri 
awonsi'ki inairon ana'sipai pura 
te'san miri awonsi'ki iri pikiri te'san 
pil, moro isakorotasa' pi! ekota'man 
nito' esi miri. 9Moro ewankamanin 
miri awonsi'ki a'kwaru ainunpanin 
e'to' oton tanporon kon iri ku'nin 
nan ka'pon amu' pil: wapiya Esuweru 
amu' pi, miri tupo Esuweru amu' 
pen, 10e'tane eke pe iku'to', inamato' 
miri awonsi'ki tuusewankamai' pura 
e'nito' esi tanporo wake ku'nin nan 
iwano' pe: wapiya Esuweru amu! 
pi, miri tupo Esuweru amu' pen pi', 
11 apune pura Papa esi pi' tenu yawon 
kenan pe pura ri. 

12Tanporon kon, main, Mosi' 
winon piyapai imakoitasa' kon 
uma'tato' oton miri main piyapai 

ri mari, miri awonsi'ki tanporon 
kon imakoitasa' kon main o'noro 
eseru utaimenkato' oton main ke. 
13 Apune pura kamoro miri main 
etanin nan esi pen ipokena' pe Papa 
enu yau, e'tane kamoro main awiron 
kon anumu Papa uya ipokena' ton 
tukai!, 14(Kasi pe pura, Esuweru 
amu' pen, main, Mosi' winon esanon 
pen, uya ikupu ti'naino kon ni main 
e'to'i'se, main pe ri tiwano' kon pe to! 
esi, main esanon pe pura ri esii'ma, 
15to' uya enpoika si'kiri miri main 
e'to' i'se e'menukasa' to! ewan pil, to! 
ewan uya ri niri ekama to! pil, miri 
awonsi'ki to! usenuminkato' uya ri 
ipoken pura to' elsa! ekama, miri 
awonsi'ki turon ni a'tai ipoken to' 
e'sa' ta iya ri) 16Seri e'ku'to' oton 
Papa uya ama'aino eseru aimenka 
weyu a'tai Sises Kurai poro, waku 
uyekareei nekamayai'ne' kasa. 


Esuweru Amu' Miri Awonsi'ki 
Main, Mosi' Winon 


17Imiri nin si, Esuweru pe 
te'sesa'sen: main, Mosi'! winon enu- 
pikiri te'sen miri awonsi'ki Papa 
pokon pe iwe'to' pi! tuutapurisen. 
18J'se iye'to' i'tunin pe iwesi yau, 
miri awonsi'ki ewai' tawon pe 
te'sen epoi te'sen pi! apune pura 
main nenupa'pt pe iwesi pil, 19Pori' 
pe iwesi yau tenku'na' nan anin pe 
iwesi pil, ewarupi yau te'san weyu 
pe iwesi pi', 20iya'kwaru punon 
enupanin pe iwesi kon pi', aiko ton 
nu'kwi mure amu' ti'saai pe iwesi 

pi', apune pura main esi waku 
pe i'tuto' miri awonsi'ki i'nairon 
yen pe— 21fmiri si, turon kon 
enupanin, iiwano' pe pe! iusenupa 
pen ni? Imiri ama' pe e'ni namai' 
itekare ekamanin, ama'manin pe! 
imiri? 22 Imiri iyemari'masa' kon 
ka'pon amu' kusekumanin tawon, 
tekumasen pe' imiri? Imiri papa 
tato! ipi! pe ika'sa' itewaruma, 
ipureman nito', use'man nito' iwu' 
ton pe! rapumanin imiri? 23Imiri 
main pi! tuutapurisen, main pe! 
ti'kwi'se Papa namanin pe pura 
te'sen imiri? 24Iye'menukasa' na'ne' 
kasa: “Papa ese' e'sapema Esuweru 
amu' pen koro'tau imiri'nokon 
uriya',” tawon. 

25 Itepe' e' pe un pi'pi puturukato' 
esi main awiri iwesi yau, e'tane 
main i'kwitu auya yau, itun 
pi'pi puturukasa' pen pe ri iyena. 
26 Kamoro itun pi'pi iputurukasa' 
kon pen e'sa' main e'to' i'se awiri, 
itun pi'pi iputurukasa' kon pe pe! 
to' kupu pen? 27Kuri ipun pe itun 
pi'pi iputurukasa' pen, miripan 
e'tane main awiron, uya iyeno'ma 
miri, imiri iye'menukasa' main 
tensen pe esa" miri awonsi'ki un 
pi'pi puturukato' esa', esi main 
i'kwi'nin pe. 

28 Ka'pon esi pen miri Esuweru pe 
kuru kipo'po ri kuri ri pe iyesi yau, 
miri awonsi'ki kipo'po ri, ipun pe 
ri un pi'pi puturukato' esi niri pen 
ni. 29Kane, ka'pon esi miri Esuweru 
pe kuru tuyau kuri ri pe tesi yau; 

miri awonsi'ki un pi'pi puturuka esi 
tepe' ke ri ewan wanni ma'kuui'ti 
kasa, iya'kwaru wini, iye'menukasa' 
main na'ne' awiron pen ni. Puse ri 
waraino ka'pon apuripi'to' esi miri 
ka'pon winipaino pen, e'tane Papa 
winipaino pe. 


Papa Tuusauroku'pu Awiron 


1Fri eponin pe ken si e'ni 
Esuweru pe e'ni yau, miri pe 
pura iri epe' pe yun wanni pi'pi 
puturuka? 2Eke pe ri tanporon yau 
ri! Tanporon wapiya, Papa maimu 

kuru ri e'nonka'pu miri to! ena'. 
3f'ri pe ken iyesi to! tonpa ton 
uya apurito' pura iyesi yau? To! uya 
apurito' pura iyesi uya Papa e'to' 
twusauro'sa' awiri pura kupu? 4Pen 
kuru ri! Tiwi Papa nesii i'nai ri, 
miri awonsi'ki tanporon kon e'tane 

kasi ye' pe. Iye'menukasa' na'ne': 

“Ipokena' pe iusi'tu pa 
amaimu yau 
iyeseru aimenkato' yau 

itentai iyena pa,” tawon. 
5E'tane ipoken pura e'nito' uya 
Papa e'to' ipoken enpoika waku pe 
kuru, iri ken si ta? Papa esi waku 
pe pura ri uya kota'!man nito' nepu 
upona'nokon ta? (Ka'pon e'sei'pi'to' 
e' pe ri nin si e'kapu.) 6Miri kasa 
iyesi pen! Miri kasa iyesi yau, nai 
kasa Papa non eseru aimenkai'no? 
7Ka'pon ni entarumu, “Kasi ye! pe 
esi uya Papa e'to' i'nairon pe koneka 
yau eke pe iku'to' temo'kai', #rito' pe 

ken si tumakooikenan pe uyeno'ma?” 
8Tapai pura pe' nai—kasi ye' pe ri 
ina pi! usauro'nisa' na'ne' kasa miri 
awonsi'ki turon kon uya ikupu, ina 
uya— Iri ku'pai'nokon waku pe 
itepe'pu e'to' pe,” ta, ta pura? To' 
eno'mato' esi miri i'se to! e'to' peri. 


Inu! Ipoken Te'sen Pun Ni 


9f'ri ken si? Ina ken pe! si 
Esuweru amu! esi waku" ton pe? 
Pari pen ni! Ekamaka'sa'nokon ni 
miri, Esuweru amu! miri awonsi'ki 
Esuweru amu' pen esi miri isi'kaisa 
ri makoi o'no. l0lye'menukasa! 
na'ne' kasa: 
“Inu! ri pura iyesi ipokena' pe 
te'sen, tikin nan pura ri; 
linu! ri pura iyesi 
ito'ka'nu'nin, 
inu! ri Papa warinpanin. 
12Tanporon kon ni era'tisa' 
isi'kaisa ri siya 
tanporo ri to! enasa' se 
pe ri, 
inu! ri pura iyesi waku ku'nin, 
tikin nan pura ri.” 
13“To' esen ton esi emenna' ton 
akasa! uruwai' ton pe; 
to' ani ton esi enku'tin 
nito' ku'nin pe.” 
“kui urarii ri esi to! e'pi pi! 
14 “To' muta ton epe'tip''sa' 
e'pa'nu'nito' miri 
awonsi'ki isipi' e'nito' ke.” 
15“Aitune' pe ri to! puta ton esi 
mun ennoko pi'; 

16to' uti'pu e'ma'pu tau 
uma'tan nisa! 
miri awonsi'ki 
usewankaman nito' 
e'nimi, 

17 miri awonsi'ki 
twusewankamai' pura 
ka'pon uko'manto' ku'to' 
to! ni'tunu pen.”” 

18 “Papa pi! to! enari'nunto' 
pura ri iyesi to! enu yau,” 
tawon. 

19Seri si i'tu'nokon, tanporo 

main uya tasa' na'ne', ta iya 
kamoro main o'no na'ne' nan pit, 
tanporo muta e'tutuikato' pe miri 
awonsi'ki tanporo non pon kon e'to' 
pe Papa pi! ekamanin pe. 20Miri 
pe iyesi pil, inu! ri anumu Papa 
uya pura iyesi ipokena' tukai' main 
kupu iya pil; e'tane ru'ku, main 
poro makoi i'tunin pe enan. 


Ipoken E'ni Apurito' Poro 


21 F'tane nin si seri Papa uya 
ka'pon amu' anunto' ipokenan pe 
usi'tusa', main piyapai, main, Mosi' 
winon miri awonsi'ki Pu'kena' amu! 
nekamayai'ne'. 22Seri ipoken e'nito' 
usi'tusa' uyepu Sises Kurai apurito' 
poro tanporon kon apurinin nan 
piya'!. Tuponaron pura ri iyesi, 
23apune pura tanporon kon ni 
umakoitasa' miri awonsi'ki to! 
u'ma'sa'! mi airi ri eke pe Papa 
ku'to' tepose pura, 24miripan 





RON 3 


kon ekonekasa' tuuse'mai' pura 
waku nonkasa' iya wini e'man 
nito' poro iye'sa' Kurai Sises wini. 
25 Papa uya itusa' use'man nito' ike 
pe upi'nokon tuusentu'mato' pe? 
imunu apurito' poro. Seri ku'sa' 
iya ipokena' pe tesi ekamanin pe, 
apune pura a'kure'tinin pe tesi ke 
makoi ton pena iye'ku'sa' ru'san 
nonka'pu iya tuponi'simai' pura— 
26ikuu'pu iya ipoken tesi seri 
a'tai tukai' enpoikanin pe, ipoken 
teseru esi enpoikanin pe miri 
awonsi'ki ka'pon amu' anunnin 
pe ipokena' pikiron kon pe Sises 
apurito' wini. 

27Nai ken si utapurin nito'? 
Miri pura ri iyesi. Fri iteseru pe? 
Main pe! awiri e'ni pi!? Kane, 
e'tane apurito' pil. 28 Apune pura 
ka'pon anumu Papa uya ipokena' 
pe ta'nokon apurito' wini main 
awiri e'ni wini pura. 29Papa 
pe' esi Esuweru amu' riken e'to' 
itese' pi! pe? Esuweru amu' pen 
e'to' itese' pi! ri niri pen pe! kuri? 
Ewai'!, Esuweru amu' pen ni niri, 
30tikin ni riken Papa esi pi', ka'pon 
itun pi'pi iputurukasa' anunton 
apurito' wini miri awonsi'ki itun 
pi'pi iputurukasa' pen miri ri mari 
apurito' poro. 31 Apurito' pi! ken 
pe' si usauro' ni uya main, Mosi' 
winon pura iye'to' pe ikupe? Pari 
pen ni! E'tane ru'ku, main awiri 
e'ni'nokon. 

Epura'an Ekoneka'pu 
Apurito' Wini 


1Pri ken si eporo'pu utamokori 
kon Epura'an uya seri rupi pi! ta 
seri? 2Epura'an anunsa' pe iyesi yau 
ipokena' pe inkuu'pu wini, itapurito' 
ipi' esi miri—e'tane Papa rau pen. 
3Fri ta imenukasa' itekare uya? 
“Epura'an uya Papa apuri'pu, miri 
pi' ipokena' pe iyesi,” ta'pu ipi'.? 
4Ka'pon e'turawasoma 
a'tai, itepe'pu esi miri irepato' 
ike tukai' iyesi pen ni e'tane 
iye'turawasomasa' ru'pu ipi! pe 
iyesi. 5E'tane ri, kuri ka'pon 
te'tturawasomasen pen pona e'tane 
Papa apurinin iri ka'pon anunnin 
ipokena' tukai', apurito' iya uya 
ikupu Papa uya anunto' pe ipokena' 
tukai'. 6Tepi' uya miri ri mari ta 
isauroku a'tai ka'pon e'to' pi! pori' 
pe Papa uya anumu a'tai ipokena' 
pe iyesi tukai', inkupunu pikiri 
pen: 
7 “Pori' pe kamo esi 
iri to! nukuu'pu pi! 
usentu'man nisa! kon 
miri awonsi'ki imakooi ton 
inipontisa' na'ne' nan. 
8 Pori' pe kuri ka'pon esi 
imakooi i'tuto' Itepuru 
uya pen ipi',”4 
ta. 
9Seri pori! pe e'nito' pe! esi 
itun pi'pi iputurukasa' kon iwano' 
pe riken, miri pe pura itun pi'pi 

iputurukasa!' kon pen ni niri 
kati iwano' pe iyesi? Epura'an 
anumu'pu ipokena' tukai'! apurito' 
iya pikiri ta pi! e'nisa'. 10F'ri 
waraino ton o'noro seri e'kuu'pu? 
Itun pi'pi puturuka'pu tupo pe! 
iyesi'pu, miri pe pura irawiri 
kati? Miri tupo pen e'tane miri 
rawiri! 11 Miripan uya tuyun pi'pi 
puturukato' eporo'pu ento' ipi' 
pe, Papa uya anunsa' ipokena' pe 
enpoikanin pe apurito' iya wini, 
itun pi'pi puturukasa' pe pura ri 
mari iyesi koro'tau. Miri pe iyesi 
pi', tanporon kon apurinin nan 
kuipunu pe iyesi e'tane itun pi'pi 
iputurukasa' kon pen, anunsa' kon 
tato! pe to! pil, 12 Miri awonsi'ki 
itun pi'pi iputurukasa' kon 
kuipunu pe ri mari iyesi, itun 
pi'pi iputurukasa' kon pe riken 
to! esi pen etane tuutisan ni mari 
apurito' puta'pu awiri ukuipunu 
kon Epura'an enau iye'sa' ru'pu 
itun pi'pi puturuka rawiri. 
13Main poro Epura'an miri 
awonsi'ki imunki amu' uya 
iku'to' pe uya tukai' usauro'nisa' 
eporo'pu pen non anunto' iya, 
e'tane anun nito' twuye'sen apurito' 
wini. 14Apune pura kamoro 
tuuko'mansan main awiri riken 
esi yau anunnin nan pe, apurito' 
esi miri itepe' pe pura ri miri 
awonsi'ki iku'to' pe uya tukai' 
usauro'nisa' esi miri se pe ri, 
15apune pura main uya kota'man 

nito' nepu. Miri awonsi'ki main 
pura na'ne' airi main awiri pura 
e'nito' pura iyesi. 

16Miri pe iyesi pi', iku'to' pe 
uya tukai' usauro'nisa' uyepu 
apurito' wini, iye'ku'to' pe waku 
nonkasa' wini, miripan e'kupu 
miri a'tai tanporo Epura'an 
munki amu' pi'—kamoro riken 
main pi! te'san pen e'tane kamoro 
Epura'an uya apurito' pi! te'san 
ni mari. Tanporo ukaipunu kon 
pe iyesi. 17Iye'menukasa' na'ne' 
kasa: “Ikonekasa' uya miri tu'kan 
kon tupataron kon kuipunu pe,” 
tawon. Epura'an esi ukuipunu 
kon pe Papa enu yau, inapurinu— 
Papa uko'man nito' tanin iyeri'sa' 
ena! miri awonsi'ki #ri ri esa'nin 
moro ipura ri iye'tane moro iyesi 
kasa. 

18E'ku'nito' ipi! pura kasa ri 
iye'tane, te'ku'to' yau ri Epura'an 
uya apuri'pu, miripan ena'pu 
tu'kan kon tupataron kon kuipunu 
pe, ta'pu na'ne' tupi' kasa ri, 
“Miri kasa kuru apayan nu'san 
e'to' oton,”s tawon. 19 Apurito' 
tuuya yau ti'si'munka'nu'se 
pura, i'tu'lpu iya ri tupun eri'sa' 
pe ri—apune pura 100 e'to' 
airi ri tawuipiyaai esi pi'—miri 
awonsi'ki Sera mure yen ni niri 
esi'pu iyeri'sa' pe. 20E'tane ri 
Papa uya ikupu tuuya tukai' 
tauro'ka'pu apuri'pu iya, apurito' 





RON 4, 5 


iya umeruntita'pu, miripan uya 
Papa apuripitu'pu, 2lipan pe 
ti'tui' Papa esi merunti ri ikupu 
tuuya tukai' twusauroku'pu 
ku'nin ye'. 22 Miri wenai, “Papa 
uya anumu'pu ipokenan tukai',” 
tasa' iya. 23Main, “iku'to' esi'pu 
miri,” tawon e'menuka'pu kuri 
ri iwano' pe riken pen, 24e'tane 
uri'nokon ni niri iwano' pe, 
anunsa' pe ipoken e'nito' e'ku'to' 
oton na'ne'—uri'nokon apuripi' 
na'ne' nan uyepuru kon Sises 
ilmu'sa'kasa' iya pi! eri'nito' apai. 
25Ituru'pu eri'nito' ya! umakooi 
kon wenai, miripan i'mu'sa'ka'pu 
iko'manto' ya' waku pe ekonekan 
nito' pe Papa enu yau. 


Tuusewankamai' Pura 
Miri Awonsi'ki Pori' Pe E'ni 


5 1 Miri pe iyesi pi', apurito' 
poro Papa uya uyanunsa' kon 
ipokena' pe pi', usewankaman 
nito' pura iyesit Papa pokon pe 
e'ni pi' Sises Kurai, uyepuru kon 
poro, 2iporo epoto' eposa' apurito' 
wini seri eke nonkasa' iya! iyau 
e'mu'sa'kan nisa'nokon na'ne'. 
Miri awonsi'ki epori'!ma'nokon' 
ipokon pe Papa ku'to' eke pe 
yau e'ni'nokon pi! e'ku'nito' 
yau. 3Miri kasa riken pen, 
e'tane epori'ma'nokon ni niri 
ekota'ma'nokon yau, apune pura 
i'tu'nokon ekota'man nito' uya 

sa'man awiri iku'to' enpa'ka, 
4sa'man awiri iku'to' uya, eseru 
wanni; miri awonsi'ki eseru wanni 
uya e'ku'nito' enpa'ka. 5Miri 
awonsi'ki e'ku'nito' uya ika'ni' pura 
ku'ni pen, apune pura Papa uya 
tuusi'nunkato' nonkasa' uyewan 
kon ya! Waku A'kwaru wini, itusa' 
iya na'ne' uyena'nokon. 

6 Menyatu, iweyu a'tai kuru 
sa'ne, imeruntiru pura ri mari 
e'ni'nokon a'tai, Kurai” eriku'pu 
Papa uya tasa' pen awiron kon 
iwano' pe. 7Iteseru pen ni inu! 
ri eriku pura iyesi ipokena' pe 
te'sen ka'pon iwano' pe, waku 
ka'pon iwano' pe inu! ri e'to' 
etane eri'pai itiwano' pe. 8E'tane 
Papa uya ui'nunkato' kon tuuya 
ya! ri enpoika waku pe seri 
yau: Tumakooikenan pe ri mari 
e'ni'nokon koro'tau, Kurai eriku'pu 
uiwano' kon pe. 

9Papa uya anun nisa! ipokena' 
pe pi' imunu wini, miri entai ri 
epika'tin nito' oton kon iporo 
Papa uya kota'man nito' apai! 
10 Apune pura, Papa eyaton pe 
e'nisa'nokon yau, itonpa pe enan 
nisa'nokon Imu eri'to' poro, miri 
entai nin si, itonpa pe enan nisa' 
epika'tito' oton iko'manto' poro! 
11 Seri riken ni esi pen miri kasa, 
e'tane epori'man ni mari Papa 
yau Sises Kurai, uyepuru kon poro, 
iporo Papa tonpa pe enan nisa' 
eposa'nokon na'ne'. 

Uma'tan Nito' Atan Poro, 
Uko'man Nito' Kurai Poro 


12 Miri pe iyesi pi', makoi 
ewomt'pu non pona tikin nan 
ka'pon poro na'ne' kasa kuru, miri 
awonsi'ki uma'tan nito' makoi poro, 
miri awonsi'ki seri na'ne' kasa 
uma'tan nito! uyee!pu tanporon 
kon ka'pon amu' pona. Seri ta 
uya, apune pura tanporon kon 
umakoitasa' pi'. 13Main, Mosi' 
winon e'turu rawiri, makoi esi'pu 
non po. E'tane makoi miri tato! 
pura iyesi main pura nane! airi. 
14Miri nin si etane, uma'tan nito' 
elsa! esa! wanni pe Atan si'kiri 
Mosi' pu'ku pona, kamoro ri main 
ti'kwi'se, Atan kasa imakoitasa' 
kon pen ni esa! pe, tuuye'ton ento! 
ipi' pe te'sen. 

15E'tane repan nito' ike esi iri 
ku'sa' Atan uya na'ne' warai pen 
ni. Apune pura tu'kan kon eri'sa' pe 
iyesi yau tikin nan ka'pon uya iri 
ku'sa' pi, miri entai Papa uya waku 
nonkasa' miri awonsi'ki repan nito' 
tikin nan ni ka'pon, Sises Kurai uya 
waku nonkasa' wini iye'sa', tu'kan 
kon ni ka'pon amu! uya eposa' 
eke pe kuru ri! 16Repan nito' ike, 
kanan, esi pen tikin nan ka'pon, 
Atan umakoitasa' moron nu'pu 
kasa: Eseru aimenkato' esi tikin 
nan makoi e'ma'puka pi', miripan 
uya eno'man nito' nepu, e'tane 
repan nito' uya tu'kan ni iri ku'pi'sa' 

e'ma'puka, miripan uya anun nito' 
ipokena' pe nepu. 17Apune pura 
tikin nan ka'pon uya iri ku'sa' wini, 
uma'tan nito' elsa! esa! wanni pe 
yau kuri ri tikin nan ka'pon poro, 
miri entai kuru kamoro eke pe ri 
waku Papa nunonka'pu eponin 
nan miri awonsi'ki anen nito' Papa 
uya ipokena' pe nuturunu esi esa! 
wanni pe uko'man nito' yau tikin 
nan ni ka'pon, Sises Kurai poro. 

18Miri moron nu'pu pe, tikin 
nan ka'pon nukuu'pu iri moron 
n4'pu pe tanporon kon ka'pon 
amu! eno'mato' esi'pu kasa, miri 
kasa ri mari tikin nan Papa 
maimu awiri e'nito' ku'sa' moron 
nu'pu esi'pu anan ni Papa uya 
ipokena' pe uko'man nito' ne'nin 
pe tanporon kon ka'pon amu' 
iwano' pe. 19Apune pura tikin 
nan ni ka'pon elsa! pi! main awiri 
pura iporo tu'kan kon ni ena'pu 
tumakooikena' nan pe, miri kasa 
ri mari tikin nan ni ka'pon esi 
pi! main awiron pe tu'kan kon ni 
anumt Papa uya ipokena' ton pe. 

20 Main e'tonpa'ti'pu iri e'kupu 
epanto' pe. E'tane makoi epansa' 
yau, waku nonkasa' epansa' miyari 
ri, 2lmakoi esi'pu na'ne' kasa esa! 
wanni pe uma'tan nito' yau, miri 
kasa ri mari waku nonkasa' e'to' 
pe esa' wanni pe Papa uya anun ni 
ipokena' pe poro tiwiro' ri uko'man 
nito' ne'nin pe Sises Kurai, uyepuru 
kon poro. 

Eri'nisa' Makoi Ya!, 
Nurine E'ni Kurai Yau 


1f'ri ken si ta'nokon seri, 
miri a'tai? Umakoitan pi' ri 
e'ni'nokon, waku nonkasa' epanto' 
pe? 2Kane ku! Uko'man nito' iri 
yau eri'sa'; nai kasa iyau ri mari 
uko'man ni pi! emi? 3 Miri pe pura, 
i'tu auya'nokon pura kati iyesi 
uri'nokon tanporo iyepa'taisimasa' 
kon Kurai Sises ya! epa'taisima'pu 
ima'tato' ya'? 4Iye'u'na'tisa' pe 
ri e'nipu'nokon, miri pe iyesi 
pi', ipokon pe epa'taisiman nito' 
poro uma'tan nito' ya', Kurai 
e'mu'sa'ka'pu teriku'pu apai kasa 
kuru eke pe Ikuipunu ku'to' poro, 
uri'nokon ni niri uko'manto' pe 
iyesi emenna' uko'man nito' yau. 
5Ima'tato' yau ipokon pe 
uta'si'nisa' yau, ipokon pe kuru 
ri mari uta'si'ni'nokon miri 
iye'mu'sa'kato' yau. 6 Apune pura 
i'tu'nokon pena e'nito' eseru 
pokapitu'pu kurusu' pona ipokon 
pe makoi pun enato' pe #'si'mura," 
makoi poitoru ton pe pura e'nito' 
kon pe— 7apune pura iyeri'sa' pe 
na'ne' emo'kasa' makoi apai. 
8Eri'nisa' pe iyesi yau Kurai 
pokon pe, apuri'nokon ipokon pe 
ri mari uko'man ni'nokon tukai'. 
9 Apune pura i'tu'nokon pi! Kurai 
e'mu'sa'kasa' pi! eri'nisa' apai, 
iyeri'kapu pen kanan, itentai 
uma'tan nito' esi pen. 10 Uma'tan 

nito! iyeriku'pu nane! yau, 
iyeriku'pu makoi ya' tikin ite'kwa 
tunakonomaton pe pura ri; e'tane 
si iko'manto' nuko!mang'ai!ne!, 
iko'mamu Papa iwano' pe i'se 
iye'to' awiri. 

11Miri kasa si, isi'tuti' iri yau 
iuko'manto' kon eri'sa' pe e'tane 
nurine Papa iwano' pe Kurai Sises 
yau. 12Miri pe iyesi pil, makoi 
kuse'nin tuuma'tasen ipun kon esa! 
pe iri i'se iye'to' awiri iwesi kon 
pa. 13Ipun kon pu'ka ri ku'tutuu 
makoi ena', iri ku'to' ike pe, etane 
e'tuti! ru'ku Papa ena', kamoro 
uma'tan nito' apai uko'man nito' 
ya! iyera'tisa' kon pe, miri awonsi'ki 
ipun kon pu'ku ituti' itena' ipoken 
e'nito' ku'to' ike pe. 14 Apune pura 
makoi e'to' pe pura iyesi iyepuru 
kon pe, apune pura main o'no iwesi 
kon pen, e'tane waku nonkasa' o'no. 


Ipoken E'nito' Poitoru Pe E'ni 

15Miri a'tai si, iri ken? 
Umakoita'nokon ken pe' si apune 
pura main o'no pura e'ni pi! e'tane 
eke waku nonkasa' o'no e'ni pi!? 
Kane ku! 16I'tu auya'nokon pura 
pe' iyesi iye'tusa' kon a'tai ka'pon 
ena! imaimu awiri iwesi kon pa 
ipoitoru ton pe, imaimu awiri 
iwe'to' kon poitoru pe iwesi kon? 
Makoi poitoru pe iwesi kon yau, 
uma'tan nito' ya! anin, miri pe 
pura main awiri e'nito' ya', ipoken 
uko'man nito' ya! anin. 17E'tane 
tenki tapai'nokon Papa pi', makoi 
poitoru pe ri iwe'pi'sa' kon e'tane, 

tanporo iyewan kon pokon pe 
iyenupato' kon awiri iwe'sa' kon 
iye'tusa' kon nane! ya'. 18 Makoi 
apai iyemo'kasa' kon, ipoken e'nito' 
Papa enu yau poitoru pe iyenasa' 
kon. 

19 Ka'pon pe e'nito' yau ekama uya 
apune pura i#si'mura a'naino kon 
iyeseru kon yau iwesi kon pil, Ipun 
kon pu'ke tupitu'pu auya'nokon 
kasa kuru iri poitoru pe, eke pe ri 
tepansen iri ena', miri kasa si ituti' 
ipoken Papa enu yau poitort pe e'nito' 
ya'!, waku pe iwesi kon pa. 20Makoi 
poitoru pe iwesi kon a'tai, ipoken 
te'sen Papa enu yau ku'to' auya'nokon 
pura ri iyesi'pu. 21Fri ken si waku 
mepota'tui miri a'tai seri pe ip" si 
mipiyfatui'ne' apai? Miri ton moron 
nu'pu esi uma'tan nito'! 22F'tane nin 
si, iyemo'kasa' kon pi! makoi apai 
miri awonsi'ki Papa poitoru pe nin 
si iyenasa' kon, waku si ineporonu 
kon esi ayanin kon waku pe e'nito' 
ya', miripan moron nd'pt esi inke ri 
uko'man nito'. 23 Apune pura makoi 
epe'pu esi uma'tan nito', etane Papa 
e'repato' ike esi inke uko'man nito' 
Kurai Sises, uyepuru kon poro.” 


Ento' Ipi' 
Emari'man Nito' Apai 


7 1T'tu auya'nokon pura pe! nai, 
utonpa ton—ka'pon amu' main, 
Mosi' winon i'tunin nan auro'ka 
uya serih—merunti pe ka'pon pi! 
main esi iko'mamu pu'ku pona 
riken? 2Ento' ipi' pe, iyemari'masa' 
uri'san utauronsa' miri tutaan'pu 

pona nurine iyesi koro'tau, e'tane 
itaan'pu erilsa! yau, iyemo'kasa' 
nin si miri emari'man nito' ku'nin 
main apai. 3Miri a'tai nin si, turon 
ni warawo' ya! iyemari'masa' yau 
nurine ri tutaan'pu esi koro'tau, 
tekumasen temari'masa' e!tane 
ta miri ipi'. E'tane itaan'pu eri'sa' 
pe iyesi yau, iyemo'kasa' miri 
main apai, miripan esi tekumasen 
temari'masa' e'tane tato! ipi' pe 
pura, turon ni warawo' mari'ma 
tane iya ri. 

4Miri kasa si, utonpa ton, 
imiri'nokon ni niri main yau 
iuko'manto' kon apai iyeri'sa' kon 
Kurai pun poro, turon ni iwano' pe 
iwesi kon pa, kuri iye'mu'sa'kasa' 
ru'pu teriku'pu apai, Papa iwano' 
pe epetan nito' pe. 5Apune pura 
u'naino kon umakooi konv esi 
a'tai uyesa' kon pe, iri inku'pai 
e'nito' upakasa' main wini esi'pu 
e'turawasoman pi! upun kon yau, 
miri si epetan ni'pu uma'tan nito' 
iwano' pe. 6E'tane seri pe nin si, 
uyauron nin ne'pu kon ya! eri'ni 
wini, emo'kan nisa' main apai 
emenna' Iya'kwaru eseru yau 
iyapiyo' pe e'nito' kon pe, miri 
awonsi'ki penaro' iye'menukasa' 
main awiron pen ni. 


Makoi Ya! E'suran Man 


7Yri ken si ta'nokon seri, miri 
a'tai? Makoi pe pe' main esi? Ta 
pen ni! I'nai ri, makoi miri tukai' 

si'tui'no pen ni, e'tane main 
poro nin i'tusa' uya. Apune pura 
si'tui'no pen ni tonpa iwano' i'se 
e'nito' ipan pe, main uya, “Itonpa 
iwano' i'se kesii ipan pe,”? tasa' 
pura iyesi yau. 8F'tane makoi, 
iku'to' uya iwini ta'sii! apiyontin 
nito' wini, uya uyau tanporon 
ni i'se ipan pe esi ku'sa'. Apune 
pura main pura iyesi a'tai, makoi 
esi iyeri'sa' pe. 9Pena nurine 
iye'sa' ru'pu uri main pura iyesi 
a'tai, etane apiyontin nito' uye'sa' 
a'tai, makoi usenpoika'pu, 10miri 
awonsi'ki eriku'pu si. I'tu'pu uya 
miri ri si miri main uko'man nito' 
ne'nin pe iku'sa' uya ri uma'tan 
nito' kuru ri nee'pu. 

11Makoi uya apiyontin nito' 
apurisa' miripan uya uyenku'tisa' 
uya uwisa' miri main poro. 
12 Miri pi, main esi waku pe, miri 
awonsi'ki apiyontin nito' esi waku 
pe, ipokena' pe, miri awonsi'ki 
waku pe. 13 Miri ken pe! si waku pe 
te'sen ena'pu miri upona uma'tan 
nito' pe? Kane ku! E'tane makoi 
e'to'ka'nH'to' pe makoi pe, uma'tan 
nito' ku'sa' iya uyau waku pe te'sen 
poro ri, main uya apiyontin nito' 
poro makoi enato' pe ti'tusen pe 
iri pe kuru ri. 

14I'tu'nokon main esi Papa 
A'kwaru winon pe, e'tane uri 
esi Iya'kwaru pikiron pe pura, 
ikurupo'pomasa' pe makoi 
poitoru pe. 15 Unkupunu itu uya 

pura ri iyesi, apune pura inku'pai 
e'to' kupu uya pura iyesi, e'tane 
uyewaruma kupu uya. 16Miri 
awonsi'ki, inku'pai pura e'to' kupu 
uya yau, waku pe main esi ta uya 
ri. 17Iyesi na'ne' kasa, uri pe iyesi 
pen nuku'ai'ne', e'tane makoi 
uyau neko'manyai'ne'. 18I'tu uya 
waku uko'mamu pura iyesi uyau, 
miri name! u'naino ipan makoi 
yau." Apune pura waku pe na'ne' 
inku'pai esi, e'tane ari uya pura 
iyesi. 19 Apune pura siku'ai'ne' esi 
waku inku'pai e'to' pe pura, iri, 
inku'pai pura e'to' kupu uya—seri 
kupu pi' ri uko'mamu. 20Seri si 
inku'pai e'to' pen kupu uya yau, 
uri uya ikupu pen, e'tane makoi 
uyau nuko'manyai'ne' uya ikupu. 
21Miri kasa si, seri main 
e'turawasoma pe i'tusa' uya: Waku 
inku'pai esi a'tai, iri esi miri moro 
upiyau. 22Uyau Papa iwano' main 
pi! tepori'masen uri; 23e'tane 
turon ni main e'turawasoma 
ene uya upun pu'ku ton yau, 
usenuminkato' iwano' main pokon 
pe usewa'noma kupu iya, miripan 
uya ukoneka main iwano' makoi 
na'silpu pe, te'turawasomasen 
upun pu'ku ton yau. 24Pokoi ri 
same uri! Inu! uya upika'ti seri 
uma'tan nito' meruntiru apai uyau 

e'turawasoman pi! na'ne'? 25 Tenki 
ta Papa pi'—Sises Kurai, uyepuru 
kon poro! 

Miri pi! si, uri ri usenuminkato' 
yau esi Papa iwano' main poitoru 
pe, e'tane u'naino makoi yau 
makoi iwano' main poitoru pe esi. 


Uko'man Nito' Iya'kwaru Poro 


1 Miri pe iyesi pi', kamoro Kurai 
Sises yau na'ne' nan eno'mato' 
pura iyesi seri pe,” Zapune pura 
Kurai Sises poro uko'man nito' 
A'kwaru iwano' main uya umo'kasa" 
makoi miri awonsi'ki uma'tan nito' 
iwano' main apai. 3Apune pura 
main, Mosi' winon esi'pu na'ne' 
#silmura ikupu iya pura, i'naino 
makoi? uya a'tu'lmunka'nu'sa' 
ke, Papa uya ikuu'pu tiwano' 
tumu tenno'se tumakooikenan 
ka'pon kasa makoi mo'kanin pe 
tutusen pe.” Miripan uya makoi 
eno'ma'pu tumakooikenan ka'pon 
yau,” 4ipokena' pe eni i'se main 
e'to' e'seposa' e'to' pe eke pe 
uyau'nokon, u'naino kon umakooi 
kon pikiri tuuko'mansan pe pen 
etane uri'nokon Iya'kwaru pikiri 
twuko'mansan. 
5Kamoro tuuko'mansan ti'naino 
kon tumakooi kon awiri uya 
tuwusenuminkato' kon tusa' miri 

ti'naino kon e'to' i'se pona; e'tane 
kamoro tuuko'mansan Iya'kwaru 
awiri uya tuusenuminkato' kon 
tusa! miri Iya'kwaru e'to' i'se 
pona. 6Tumakooikenan ka'pon 
usenuminkato'8 esi uma'tan 
nito', e'tane Iya'kwaru e'to' itesa' 
pe te'sen usenuminkato' esi 
uko'man nito' pe miri awonsi'ki 
usewankaman nito' pen, 7apune 
pura tumakooikenan usenuminkan 
nito'" esi isi pe Papa pil. Papa 
iwano' main ya' iye'turu pura iyesi, 
miri kupu iya poken pura ri niri 
iyesi. 8Kamoro to! i'naino makoi 
e'to' itesanon pe uya Papa pori'ma 
poken pura ri iyesi. 

9E'tane ri, imiri'nokon a'naino 
kon amakooi kon esi pen iyesa' kon 
pe, etane Iya'kwaru, Papa A'kwaru 
uko'mamu yau ayau'nokon. Miri 
awonsi'ki inu! ri esi yau Kurai 
A'kwaru esa! pe pura, Kurai 
iwano' pe pura ri iyesi. 10E'tane 
ayau'nokon Kurai esi yau, ipun 
kon esi iyeri'sa' pe apune pura 
makoi esi pil, etane aya'kwaru 
kon esi nurine apune pura Papa 
uya ayanumu kon pi! ipokena' 
ton pe. 11Miri awonsi'ki Sises 
iimu'sa'kanin nu'pu iyeriku'pu 
apai A'kwaru uko'mamu yau 
ayau'nokon, kuri ri Kurai 
i'mu'sa'kanin nu'pu iyeriku'pu apai 
uya ri mari tuuma'tasen ipun kon 

repa miri iko'manto' ke Ta'kwaru 
poro, ayau'nokon nuko'manyai'ne'. 

12 Miri pe iyesi pil, utonpa ton, 
unkupunu kon kuru esi—e'tane 
u'naino kon umakooi kon pi! pen, 
twuko'mansan pe iteseru awiri 
pen. 13Apune pura iuko'mamu 
kon pe iyesi yau a'naino kon 
amakooi kon awiri, iyeriku 
kon, e'tane Iya'kwaru wini ipun 
nekupu'pu ipoken pura tusa' auya 
a'tai ima'tato' ya', iuko'mamu kon 
ni, Mapune pura kamoro, Papa 
A'kwaru narinu ton esi Papa munki 
pe pil. 15 Apune pura iya'kwaru 
eposa' auya'nokon pura iyesi 
enari'ke' pe e'ni poitoru pe kanan 
iwesi kon pa pen, e'tane Iya'kwaru 
eposa' auya'nokon imunki pe 
ikonekanin kon,' miripan wini, 
“Apa, Papai,” ta'nokon. 16 Iya'kwaru 
uya ekama tiwano' pe uya'kwaru 
kon pokon pe, uri'nokon esi Papa 
munki pe tukai'. 17Seri si munki pe 
e'ni'nokon yau, inturunu anunnin 
pe e'ni—Papa nuturunu anunnin 
pe miri awonsi'ki Kurai nanumunu 
inturunu anunnin pe iya'kiri, i'nai 
ri iyekota'mato' yau e'nisa' yau, 
eke pe iku'to' yau ri mari e'nito' pe. 


Seri Enta' Eke Pe E'nito' 


18Usenuminka seri pe 
ekota'man nane! esi uri'nokon 
yau twusenpoika ton Papa uya 

ikupu wini eke pe iku'to' kaisa ri 
imunke' pe iyesi pen ni. 19Ika'sa' 
kon enuriku tenu ke esii'!ma 
Papa munki amu' usenpoika 
enupikiri. 20Tanporo ika'sa' ton 
ko'manuku'pu itiwano' pe ika'sa' 
epoto' iya piyapai, iko'manpai 
iyesi pi! pen. Seri e'kuu'pu 
iye'moronkato' pe ku'nin nu'pu 
poro, te'ku'se 2lika'sa' kon 
ni emo'kato' pe ma'tanu'nin 
meruntiru apai, iyemo'kasa' kon 
Papa munki pe eke pe te'ton kon pe. 
22T'tu'nokon tanporo ika'sa' kon 
a'numu mure entunuku pi' e'ni 
kasa seri pu'ku pona ri. 23Miri 
kasa riken pen, e'tane uri'nokon 
ni niri, iyepiya'ti pe te'sen Waku 
A'kwaru eponin nu'san ni a'numu 
u'nau'nokon enuriku tenu ke 
esii'ma uyanunto' kon pi! imunki 
pe, upun kon e'mato'. 24 Apune 
pura seri e'ku'nito' yau epika'tin 
nisa! E'tane e'ku'nito' tensen pe 
na'ne' esi e'ku'nito' pe pura kuru 
ri. mul! ken te'ku'sen tenawon pi! 
ri? 25E'tane e'ku'ni pe iyesi yau 
uyenau'nokon pura na'ne' pil, itenu- 
pikiri emi miri twuseta'kai' pura. 
26 Miri kasa ri, Iya'kwaru uya 
upika'ti kon i'si'mura e'nito' 
yau. Ipureman nito' i'tu'nokon 
pura iyesi, e'tane Iya'kwaru ri 
ipurema upona'nokon ta'nunse 

main uya ekama poken pura ri. 
27Miri awonsi'ki kuri uyewan 
kon warinpanin uya Iya'kwaru 
usenuminkato' iltu, apune pura 
Iya'kwaru ipurema waku ton Papa 
nukupu'san pona Papa e'to' i'se 
awiri. 


Entakanin Nan Entai Ri 


28Miri awonsi'ki i'tu'nokon 
tanporon yau ri Papa e'turawasoma 
waku pe ti'munkanin ku'nin pe,” 
ik#masa' kon mirito' pe ta'pu tuuya 
awiri.! 29Kamoro iwano' pe Papa 
uya wapiya i'tu'lpu pena kanan to! 
koneka'pu iya Tamu kasa to' e'to' pe 
iwaraino kon pe, eke kuru iye'ka'sa' 
kon entaino pe wapiyaro' tumu 
pe tu'kan kon tonpa ton koro'tau. 
30 Kamoro si pena tunkoneka'san, 
to! kiimasa' iya ri mari, kamoro 
tanki'ma'san, anumu iya ipokena' 
pe; kamoro tunanum#'san ipokena' 
pe, kupu iya eke peri mari. 

31Fri ken si ta seri ei'nin pe? 
Papa esi pe iyesi yau uwenai'nokon 
pe, inu! ken si esi uyewa'nomanin 
kon pe? 32 Kuri ri Temu teme'nin 
nu'!pu pen, e'tane inonkanin 
n4'pu tanporon kon uri'nokon 
iwano' pe—nai kasa ken uri'nokon 
repa iya pura nesii'no ipokon pe 
waku pe ri tanporon ke ri? 33Inu' 
uya niri ken Papa nanumu'san 

pi' iri ton ta? Papa kuri ri 
anunnin ipokena' pe. 34fnu! kuri 
eno'manin? Kurai Sises, iyeri'sa' 
ru'pu—miri entai, iye'mu'sa'kasa' 
ru'pu uko'man nito' ya'—esi name! 
Papa emiyatu enwo'netu wini, 
uri'nokon pona ri niri ipureman 
pi! te'sen. 35fnu' uya pantakan 
Kurai uya ui'nunkato' kon apai? 
Fri uya kati, usewankaman nito' 
uya, salman yau e'nito' uya, miri 
pe pura iwenai pura kota'man 
nito' uya miri pe pura iwankan 
uya, miri pe pura ipon pura e'nito' 
uya, miri pe pura isi yau e'nito' 
uya, miri pe pura supara uya kati? 
36Iye'menukasa' na'ne' kasa: 
“Imiri'nokon epika'tito' pe 
uma'tan nito' yau ina esi 
pata tuko'manu'se, 
karimeru amu' iwito' kon 
pe iku'sa' kon kasa ri 
ina esi,”” 
tawon. 
37Kane, tanporo seri ton yau'ne 
e'ni'nokon entakanin nan entai 
kuru ri, kuri ui'munkanin kon poro. 
38 Apune pura apurisa' uya uma'tan 
nito' miri pe pura uko'man nito', 
inseru amu' ri miri pe pura makoi 
amu' ri," seri pe na'ne' miri pe 
pura seri enta' na'ne', miri pe pura 
iri ri merunti ri, 39ka'tawon ni 
miri pe pura i'nawon ni, miri pe 
pura iri ri tanporo ika'sa' yawon, 

uya pantakan pura ri iyesi Papa 
uya i'munkan nito' apai Kurai Sises, 
uyepuru kon yau na'ne'. 


Eke Pe Kuru Tesi Pi' 
Papa Uya Anun Nito' 


9 1T'nairon pe usauroku Kurai 
yau—kasi pe esi pen, uya'kwaru 
uya apitanuku Waku A'kwaru yau— 
2eke pe kuru ipan pe upokoitato' man 
miri awonsi'ki iyereuta pura uyewan 
yau upokoitato' esi. 3Ipa'nu'sa' 
pe miri awonsi'ki imo'kasa' pe 
Kurai piyapai esi i'se e'ai', utonpa 
ton pika'tinin pe, kamoro kuru 
tuponaron kon upokon pe, 4ka'pon 
amu' Esuwert pon kon. To' iwano' 
pe munki wanni pe to! anunsa' esi; 
to' iwano' pe ri Papa a'kwarii esi, to! 
iwano' pe ri ekonekan nito' esi, to! 
iwano' pe ri main eporo esi, to' iwano' 
pe ipureman nito', use'man nito' iwau! 
tau Papa apuripi'to' esi miri awonsi'ki 
ikupt uya tasa' ru'san esi, to! iwano' 
pe. 5To' iwano' pe ruko' amu' tipiya 
ton esi, miri awonsi'ki Kurai ka'pon 
pe te'to' wini u'tisa' to! apai, Papa, 
tanporon ni epoino, tiwiri ri apuri- 
pita nesii!” Amen. 

6Papa Maimu ipureme'sa' kasa 
iyesi pen. Apune pura tanporon kon 
Esuweru apai iu'tisa' kon esi pen 
Esuweru pe. 7Ipayan nu'san pe ri to! 
esi pi! tanporo Epura'an munki pe 
to' esi pen. E'tane miri kasa pura 

kuru ri, “Aisi! poro imunki amu' 
e'seporo miri,”? tasa'. 8 Turon ni pe 
tato! yau, ka'pon imaino kon? esi 
pen Papa munki pe, etane ikupu 
uya tukai' usauro'nisa! munki ton 
esi Epura'an munki pe. 9Apune 
pura se kasa ikupu uya tawon 
usekama'pu: “Iweyu pe iku'sa' 
ru'pu a'tai" enna'po, miri a'tai Sera 
e'to' oton tumure ke,” tukai'. 

10 Miri riken pe pura, e'tane 
Rupe'ka munki amu' esi'pu tikin 
ni ikuipunu miri awonsi'ki kuri 
ri ri to! kuipunu pe uri'nokon 
tamokorii, Aisi'. 11 Miri ri e'tane, 
munui' amu' entu rawiri miri pe 
pura iri ri waku miri pe pura iri 
kupu to! uya rawiri—moro Papa 
uya anunto' mirito' pe tukai' e'to' 
esi'pu: 12 turawaso wini pen e'tane 
kuri iki'imanin wini—ta'pu ipi', 
“Irui e'to' oton takon apiyo' pe,” 
ta'pu. 13Tye'menukasa' na'ne' kasa: 
“Seko! iinunkasa' uya, etane I'sa 
ewaruma'tisa' uya,” tukai'. 

14Fri ken si ta miri a'tai? Iri 
pe pe' Papa esi ta? Pen kuru ri! 
15 Apune pura Mosi' pi! ta iya, 

“Isentu'mapai ri e'to' ip! pi! 
usentu'ma, 
aiko kapai ri e'to' ipi' pi! 
aiko ta uya,” 
tasa' iya. 16Miri pi' si ka'pon e'to' 
i'se pi! miri pe pura inkuu'pu 
pi' iyesi pen, e'tane Papa 

usentu'!mato' pi! iyesi. 17Apune 
pura iye'menukasa' itekare uya 
ta, Peero pi': “Ii'mu'sa'kasa' uya 
serito' pe, umeruntiru enpoikato' 
pe uya ayau miri awonsi'ki uyese' 
usekamato' pe tanporo non yau,”” 
ta iya. 18Miri pe iyesi pi', Papa 
esi tuusentu'masen isentu'mapai 
te'to' ipi! pi! ri, miri awonsi'ki 
ansa'mantanu'pai te'to' ri 
salmantanuku iya. 

19ftonpa kon uya ta upi: “Fri 
pe ken si iyesi pi! Papa uya 
upona'nokon eno'ma? Inu' uya 
iteseru wa'kutu?” ta. 20Aiko si, 
ka'pon. Inu' imiri Papa Maimu 
ei'pitu pa? “Inkaa'pu uya pe! ta 
miri tuka'nin nu'pe pi, ‘Frito' 
pe uka'sa' auya se kasa?” ”“ ta? 
21fini kanin pe' e'to' pe pura 
tumeruntiru yau iyesi miri ri iini 
pun ke eke pata weyu a'tai tapuri- 
sen miri awonsi'ki tuweyu ke pura 
ri tapurisen ka'nin pe? 

22Fri pe iyesi Papa uya anunsa' pe 
iyesi yau kota'man nito' enpoikato' 
pe tuuya miri awonsi'ki tumeruntiru 
usi'tuto' pe, uya imoronka 
twuseta'kai'! pura kota'man 
nito' ton ipi'—iyekonekasa' kon 
tuuma'tato' kon pe? 23F'ri pe iyesi 
seri ku'sa' iya yau eke pe tuku'to' ipi' 
usi'tuto' pe twusentu'mato' ton ipi', 
inkoneka'san pena eke pe to' e'to' 
pe— 24uri'nokon ni, inki'ma'san ni 





p9:7 Iseneses 21:12 


18:10, 14 19:12 Iseneses 25:23 
9:17 E'sotas 9:16 (LXX) 


19:8 ka'pon i'naino kon—Epura'an payan Esimeru, Ekaru mure 
poron kon pil, ta seri uya. (Apune Kare'siya Pon kon 4:22-23 enki.) 
iku'sa' ru'pu a'tai, miri pe pura, Seri a'tai ne'sepoyai'ne' wuipiya yau 
“9:13 Mara'kai 1:2-3 
x9:20 Aisaya 29:16, 45:9 


"9:9 Iweyu pe 
:9:9 Iseneses 
"9:15 E'sotas 33:19 


The New Testament in Akawaio of Guyana, 1st ed. © 2010, Suriname Bible Society 


367 


mari, Esuweru amu' apai riken pen, 
etane Esuweru amu' pen piyapai ri 
mari? 25Oseya yau ta pi' na'ne' kasa: 

“ Umunki, ta uya to! pi! 
umunki amu' pen ni pi'; 

miri awonsi'ki Uimun, ta 
uya ip? uimun pen ni pi,” 
ta, 26 miri awonsi'ki, 

“Iye'ku'to' oton to! pil, 

“Umunki amu' pen ni 
imiri'nokon, ta'pu yau 
kuru ri, 

“Papa, tuuko'mansen munki 
amu'” tato! oton to! pi',”? 

tasa' iya. 
27 Aisaya uya Esuweru ekare'ti 
uki'pi'numu: 

“Esuweru amu' tu'kanoro 
e'tane ri parau e'pi pon 
wi!si! kasa ri, 

tu'ke pura to' tonpa'san 
epika'tito' oton. 
28 Apune pura Itepuru uya 
iyekota'mato' ya! non turu 
inke pura miri awonsi'ki 
iri kupu poken pura,” 
ta. 
29 Aisaya uya wapiya ekamasa' 
na'ne' kasa: 

“Itepuru merunti pe kuru 

te'sen ye' uya riken 
upayan kon pura 
unonkasa' kon yau, 
Satan kasa ena'nokon nesii'no, 
miri awonsi'ki Komora 
kasa e'ni'nokon 
nesii'no,” 
tukai' 





RON 9, 10 


Esuweru Amu' 
Apurinin Nan Pen 


30f'ri ken si ta miri a'tai? 
Esuweru amu' pen, ipoken e'nito' 
ku'nin nu'san pen, uya si eposa!, 
tanunto' kon ipokena' pe apurito' 
wini teposen, 3le'tane Esuweru 
amu', main ipoken e'nito' ku'nin 
nu'san, uya eposa' pura iyesi. 
32Fri pe iyesi pi'? Apune pura to! 
uya ikuu'pu apurito' iyawiri pura, 
turawaso wini iyesi tato' pe ri. To' 
e'pi'po'pu “e'pi'pon nito' ti!” pona. 
33Tye'lmenukasa' na'ne' kasa: 
“Enti', inonkasa' uya Sayan 
po, ti, ka'pon amu! 
e'pi'poto' ipona 
miri awonsi'ki, ti', to! 
eno'manin, 
miri awonsi'ki kuri, kuri ri 
si apurinin pe te'sen 
ipiyi'to' oton pen,” 


tukai'. 
10 1Utonpa ton, uyewan 
e'to' i'se miri awonsi'ki 
ipuremato' Papa pi' esi Esuweru 
amu' epika'tito' pe. 2To' pi! ri 
usauroku Papa i'tuto' tuuya'nokon 
pi! kuru ri ipan pe to' e'tusa' tukai', 
e'tane to! e'to' ipan pe e'tupai esi 
Papa i'tuto' pi! pen ni. 3To' uya 
Papa uya anun nito' ipoken e'nito' 
ya! ku'sa' se pe ri pil, miripan kon 
e'warinpasa' tiwano' kon ni nin 
ipoken e'nito' inkonekapai, to! 
e'tusa' pura iyesi Papa uya anun 
nito' ipoken e'nito' pe ya'. 4Kurai 

esi main, Mosi' winon u'ma'sa' 
pe ri,” tanporon kon ni apurinin 
nan iwano' pe Papa uya anun ni 
ipokena' pe e'nito' ya!. 

5 Mosi! uya ekama se na'ne' 
kasa ipoken e'nito' esi main wini: 
“Ka'pon seri ton ku'nin uko'mamu 
miri ton wini,” ta. 6E'tane Papa 
nanumunu ipokena' pe e'nito' 
ya! apurito' wini te'sen uya ta: 
“Kukai iyewan yau, “Inu! enuku 
Epun pona?” kukai ta (Kurai 
nu'tinin pe ta e'kwa pe), 7“miri 
pe pura, Inu' u'ti seri iinawon 
ya!?”?” kukai ta (Kurai aru'nu'nin 
pe eri'nisa' apai ta e'kwa pe). 
8E'tane iri ken si ta Mosi' uya? 
“Main esi a'ko pe ipiyau, anta nau 
iyesi miri awonsi'ki iyewan yau,”" 
ta iya, apurito' maimu si ina 
nekamayai'ne': 9Anta ke ekama 
auya yau, “Sises esi Epuru wanni, 
tukai', miri awonsi'ki apurii'lma 
iyewan yau Papa uya i'mu'sa'ka'pu 
iyeri'sa!' apai, iyepika'ti ri. 
10Apune pura iyewan pokon 
pe apuri auya miri awonsi'ki 
iyekoneka, miri awonsi'ki anta 
ke ekama auya miri awonsi'ki si 
iyepika'ti. 11 Imenukasa' itekare 
nikayai'ne' kasa, “Kuri apuri pi! 
nane! ipiyi'to' pura ri iyesi,”' 
nikayai'ne'!. 12 Apune pura 
Esuweru amu' esi turon ni pe 
Esuweru amu' pen kasa pura tato' 
pura ri iyesi—kuri ri ri epuru esi 


, 

tanporon kon epuru pe, miripan 
uya eke pe ri waku turu tanporon 
kon tesa'nin nan pona, 13apune 
pura, “Tanporon kon Itepuru ese! 
esa'nin nan epika'tito' oton,” tasa' 
iya. 

14Nai kasa ken tunapurinu 
kon pen ni esakui'no to'? Miri 
awonsi'ki, nai kasa ken iri ri 
tuneta'pu kon ipi' pen ni apurii'no 
to'? Miri awonsi'ki, nai kasa ken 
to' uya eta, inu' uya ri itekare 
ekama tane pura ri to! pi!? 15Miri 
awonsi'ki, nai kasa ken itekare 
ekama to! uya tenno'sa' kon pen 
ni e'tane? Iye'menukasa' na'ne' 
kasa, “Fri pan waku ton ni i'ta 
ton kamoro waktu itekare ne'nin 
nan!” tawon. 

16E'tane tanporo Esuweru amu' 
esi'ipu pen waku itekare awiri. 
Aisaya uya tasa' kasa, “Epuru, ind! 
uya ina nekamanu itekare apurisa'?” 
tawon. 1Itepe'pu pe, apurito' uyepu 
tekamasen eta wini, miri awonsi'ki 
tekamasen useta Kurai maimu poro 
ina nekamanu pe te'sen. 18F'tane 
ekama'po uya: To' uya pe' eta pura 
iyesi'pu? A'tai kanan ma: 

“To! maimu utisa' siya ri non 
awiri, 
to! maimu utisa' non 
u'matu ya! ri,”” 

tasa'. 19Ekama'pokapu uya kanan: 
Esuweru uya pe! ito'ka'nuku pura 
iyesi'pu? Wapiya ri, Mosi' uya ta, 

“Iyikintanuka uya 'nokon miri 
kamoro tupataron kon 
pen ni wini; 

asakoropa uya 'nokon miri 
ito'kamu'nin nan pen ni 
tupataron kon wini,”” 
ta. 20 Miri a'tai nin si Aisaya uya ta 
miri enari'mura esii!ma, 

“Kamoro uwarinpanin nan 

pen ni uya uyeporo'pu, 
kamoro nai yau nai 
tawon nan pen ni ena' 
usenpoika'pu,”” 
ta. 21F'tane Esuweru pi! ta iya, 

“Pata tuko'manu'se ri 
uyemiyatu tinkai' 
uko'mamu 

ka'pon amu! main awiron 
kon pen miri awonsi'ki 
sa'man ni itewan ton 
ena!,”? 
ta iya. 


Esuweru Pu'ku Ru'san 
Apuriton Kon 


11 liyekama'po uya ken si: 
Papa uya pe' tumunki 
amu! ewaruma'tisa'? Kane 
ku! Uri ri niri Esuweru pon, 
Epura'an pa ru'pu, Pensiman ko' 
winipaino. 2Papa uya tumunki 
ton ewaruma'tisa' pura iyesi, 
iwapiya ri tuni'tu'san. Itu auya 
pura pe' nai iye'menukasa' itekare 





RON 10, 11 


uya ta Iraisa pi! ipu'ku yau— 
Esuweru amu' pataka'pu iya Papa 
pil iri pe to! elsa! pil; 3“Itepuru, 
amaimu ekamanin nan pu'kena' 
amu' wipitu'pu to! uya, miripan 
kon uya iyena' use'man nito' 
apon a'morupitu'pu, uri riken 
e'nonkasa', miripan kon esi uri ri 
niri inwika'pai,”4 tawon? 4Fri ken 
si tukai' Papa uya eiku'pu nai? 
“Uiwano' pe 7,000 kaisaron kon 
nonkasa' uya man iye'sekunkasa' 
kon pen Peyaru pi',”” tukai'. 5Miri 
kasa ri mari, seri a'tai tu'ke pura to' 
tonpa'san esi waku nonkasa' wini 
anunsa' kon. 6Miri awonsi'ki waku 
nonkasa' wini iyesi yau, turawaso 
wini iyesi pen; miri kasa iye'sa' 
yau, waku nonkasa' esi pen ni miri 
waku nonkasa'! pe.” 

7Hri ken? Ipan pe tunwarinpa!pu 
kon eposa' Esuweru amu' uya 
pura iyesi, e'tane turon kon to! 
tonpa ton anunsa' kon uya riken 
eporo'pu. Turon kon to! tonpa ton 
ewan usa'manta'pu, Siye'menukasa' 
na'ne' kasa: 

“Papa uya to' repa'pu epe' ri 
e'nito' a'kwaru ke, 
en ton to' uya ene namai' 
miri awonsi'ki pana ton 
to' uya eta namai', 
seri wi pu'ku pona ri,” 

tukai'. 9Miri awonsi'ki Tepi! uya ta: 

“Tiwi to! tepuruui nesii mare 
pe miri awonsi'ki to! 
sa'manin pe, 

to! e'pi'poto' ipona pe 
miri awonsi'ki to' 
kota'manin pe. 

10Tiwi to! enu newarumamti 

to! uya ene namai', 

miri awonsi'ki to! a'poi 
nuse'mei tiwiro! pe ri,” 

ta. 


Are'na'tisa' Ipanta Ton 


11Ekama'pokapu uya kanan: 
To! ri pe! e'pi'po'pe tuuta'mo'kai' 
te'mu'sa'ka ton kon pe pura? Pen 
ni! E'tane ru'ku, apune pura main 
puremeku to! uya pil, epika'tin 
nito' uye'sa' Esuweru amu' pen 
piya', Esuweru amu' ikintanu'nin 
pe. 12EF'tane main pureme'sa' to! 
uya uya eke pe pata puremato' ne'sa' 
yau, miri awonsi'ki to! eno'masa' uya 
Esuweru amu' pen puremato' eke pe 
kupu yau, miri entai kuru si eke pe 
ri pureman nito' nepu tanporo waku 
pe to' konekasa' Papa uya, uya! 

13fYmiriinokon auro'ka uya, 
Esuweru amu! pen. Esuweru 
amu' pen ena' itekare ekamai' 
enno'sa' pe esi wenai, eke pe kuru 
uturawasooi kupu uya, 14te'ku'se 
utonpa ton ikintanu'nin pe, to' 
tonpa ton ni epika'tito' pe. 15To! 
uya ewaruma'tito' esi yau non 
konekanin pe, i'ri pe to' uya 
anunto' uya ikupe? Iyeri'sa' kon 
na'po kasa iyesi nurine to' e'to' 
ya'. 16Ipu'ku pe wapiyaro' iteperu 

ki'masa' tusa' enasa' yau waku pe, 
miri a'tai nin si tanporon itonpa esi 
miri waku pe; imi' ton esi waku pe, 
miri kasa kanan ipanta ton esi miri. 

17Ipanta tonpa ton anpi'pu pe 
iyesi yau, imiri si, mi airon are' 
enpu pe iwe'tane, ike ipata'pu yai ri 
are'na'tisa', miripan nin si useweku 
ite'ku are! mi! winon pil, 18 miri ton 
ipanta ton pi! katapurii. Ikupw auya 
yau, se pi! isenuminka': Imi' esa! 
pe iwesi pen, e'tane imi' esi iyesa' 
pe. 19Miri a'tai si, ta auya, “Ipanta 
ton anpi'pt uri ke itare'na'tito' pe.” 
20Iye'to' pe ri iyesi, etane anp''pu 
miri apune pura apuri pura iyesi 
pil, miripan imiri nin si esi miri 
apurito' auya wini iye'mu'sa'kasa!. 
Mi pe ke'kupui, e'tane enari'nunki. 
21 Apune pura Papa uya i'naino 
ipanta ton enkurunpasa' pura iyesi 
yau, imiri ri niri enkurunpa iya 
pura iyesi miri. 

22 Miri pe iyesi pi, mannu' pe 
Papa e'to' miri awonsi'ki isi yai 
konekan nito' iya pi! isenuminka': 
isi yai kamoro ita'mo'kasa' ton 
konekato' iya, etane mannu' pe ipi' 
iyesi, mannu' pe iye'to' yau iwesi yau 
kanan. Miri pura iwesi yau, imiri 
ri niri ati miri. 23Miri awonsi'ki 
tapurii! pura e'nito' yau to! esi pura 
iyesi yau, to' ri are'na'ti ipona, apune 
pura Papa ri esi to! are'na'tika'nin pe 
ri kanan. 24Miri ri ta tane, auta'tisa' 
pe iyesi yau are! e! apai mi airon 
ni i'naino airon, miri awonsi'ki 
i'naino waraino pen ni utare'na'tisa' 
ipatamasa' are' e' ya', miri entai kuru 

ri nin seri ton, i'naino ton ipanta ton, 
esi miri itare'na'ti tuye' are' e! kuru 
ri nin pona! 


Tanporo Esuweru Amu' 
Epika'tito' Oton 


25Tonan tawon i'tunin nan 
pe pura iwesi kon i'se pura e'ai!, 
utonpa ton, autaperuka kon namai': 
Esuwert uya sa'man pe enan i'tusa' 
miri ipu'ku pe ri tanporo Esuweru 
amu! pen ewomtu pu'ku pona. 
26 Miri kasa nin si tanporo Esuweru 
amu' epika'ti miri, iye'menukasa' 
na'ne' kasa: 
“Mo'kanin uye'to' oton Sayan 
wini; 
Papa pura e'nito' ra'ti iya 
Seko! piyapai. 
27 Seri nin si miri” to! pokon pe 
ekonekato' iwini 
to! makooi mo'kasa' uya 
a'tai,”” 
tukai' 
28Waku itekare esi name! awiri, 
#seyaton pe to! esi miri imiri'nokon 
pikiri; etane utanun nito' esi name! 
awiri, to! usi'nunka tutamokori kon 
pikiri, 29apune pura Papa nuturunu 
ton miri awonsi'ki ki'man nito' iya 
esi inna'ponu pe pura. 30Pena Papa 
Maimu awiri pura me'ta'tuine' kasa, 
main awiri pura to! esi moron nu'pu 
pe ipi'nokon usentu'man nito' eposa' 
auya'nokon, 31miri kasa ri mari, 





RON 11, 12 


Papa usentu'masa' ipi'nokon moron 
nd'pu pe, to! nin si enasa' main awiri 
pura tupi'nokon usentu'man nito' 
epoto' pe tuuya'nokon. 32 Apune pura 
Papa uya tanporo ka'pon amu' a'sisa' 
main awiri pura e'nito' ya', tanporo 
to! pi! tzusentu'mato' pe. 


Papa Apuripi'to' 


33Eke si i'nawon ni Papa e'to' 
eke pe ipu'ketu 
miri awonsi'ki i'tunin pe 
iye'to'"!x 
Iwarinpa pokena' pen ni 
eseru aimenkato' iya, 
miri awonsi'ki e'ma'puka 
pokena' pen ni ite'ma'pu! 
34 “mul uya Itepuru 
usenuminkato' i'tu'pu? 
Miri pe pura, inu! ri 
esi'pu ipana'tinin pe?” 
35“Ina' uya ri Papa repa'pu, 
Papa uya te'mato' pe?” 
36Apune pura iwinipai miri 
awonsi'ki iporo miri 
awonsi'ki 
itiwano' pe tanporon ni 
esi. 
Itiwano' pe eke pe iku'to' 
nesii, tiwiri ri! Amen. 


Nurinan Use'man Nito' Ike 
1 2 1Miri pe iyesi pil, iyekama'po 
uya 'nokon kuru, utonpa ton, 
isentu'ke' pe Papa esi pil, te'tusen 

pe iwesi kon pa nurinan use'man 
nito' ton ike ye! pe, waku, Papa 
pori'manin ye! pe—iya'kwaru“ 
yau apuripi'to' auya'nokon. 2Seri 
oru eseru awiri inke ke'tuu, etane 
isensimati' kuru iusenuminkato' kon 
eseru kupu wini emenna' pe, Papa 
eseru waku pe te'sen i'tunin pe nin si 
iwesi kon pa miri awonsi'k: waku pe 
iyesi ta kon pa—pori'manin pe te'sen 
miri awonsi'ki ima'takuui pura te'sen. 

3Apune pura waku nonkasa'! 
uyena' wini ta uya tanporo 
imiri'nokon pi': Eke pe kuru ri 
ipi'nokon ke'ku'tuu iwe'to' kon 
entai ri, e'tane ru'ku, eseru 
aimenkato' yai isenti' nurinan yai, 
apurito' auya'nokon ke ti'tui! Papa 
uya irepasa' kon na'ne' ike. 4Tikin 
ni upun kon esa' esi na'ne' kasa 
tu'ke ri ipu'ku ton e'tane, miripan 
seri ton ipu'ku ton esi pen tikin ni 
iturawasooi, Smiri kasa Kurai yau 
uri'nokon, tu'kan kon ni ena tikin 
ni ipun pe, miripan esi isipu'ku 
pe'ne. bisi'tai repapi'nito' esi, 
waku nonkasa' uyena'nokon awiri. 
Ka'pon repato' ike pe pu'kena' pe 
usauro'nito' esi yau, tiwi napurii 
apurito' twuya yau iyesi kaisari ri. 
7Apiyo' pe iyesi yau, tiwi apiyo' pe 
nesii, enupanin pe iyesi yau, tiwi 
enupan pi! nesii, 8pori'map'nin 
pe iyesi yau, tiwi pori'!man pi! 
nesii, entu'!manin nan repanin 
pe iyesi yau, tiwi amure'mura 

ne'repai, epuru pe iyesi yau, tiwi 
esa! wanni pe nesii ari'kena' pe, 
tuusentu'masen pe iyesi yau, tiwi 
pori' pe esii'ma nukupui. 


Usi'nunkan Nito' 


9Usi'nunkan nito' nesii i'nairon 
pe kuru. fri eseru ewarumat'titi', 
waku pi! ata'siti'. 10 Tuusinunkasen 
pe e'ti' isitonpa pe. Itonpa kon 
tunamai' iyentaino kon pe e'ti'. 
11Emiya'ne' pe ke'tuu, etane 
inku'paino ye! pe kuru aya'kwaru 
kon ke, Itepuru apiyo' ton pe e'ti'. 
12Pori' pe e'ku'nito' yau, isi yau 
eni moronkanin pe e'ti', ipureman 
yau te'nonkasen pe pura. 13 Papa 
munki amu' tekota'masan turepai' 
e'ti. Ka'kuran ereutanu'sa' a're'tito' 
eseru tuku'se e'ti!. 

14Tuwipuremai'! waku kupu 
auya'nokon wenai ikota'manin 
kon pona e'ti', te'pa'nu'se pura e'ti!. 
15 Tepori'mai' tepori'masan pokon 
pe e'ti!, Tuukaranse tuukaransan 
pokon pe e'ti'. 16Waku pe iseseru 
yau tuko'mansan pe e'ti!. Mi pe 
te'ku'san pe pura e'ti!, e'tane se 
pe te'san pokon pe te'san pe e'ti'.? 
Tuutaperukasan pe pura e'ti'. 

17fri ku'nin neu'pu ipi'nokon 
kuse'matuu iri ke. Ti'tui' waku iku'ti' 
ka'pon amu' uya iyentane'nokon. 
18Ikupu poken iyesi yau, iiwano' 
kon pe iwe'to' kon awiri, iko'manti'! 
isi pe pura tanporon kon pokon 

pe. 19Kise'matuu, utonpa ton, 
e'tane Papa uya kota'man nito' 
pata tuku'se e'ti, apune pura 
iye'menukasa' esi: “Uri iwano' miri 
e'man, uri uya ri ema,” ta Itepuru 
uya.” 20 Miri pe pura: 
“Iwan pe iyeyaton esi yau, 
a're'tiki: 
tuna'kiri' ke iyesi yau, 
iwo'paki. 

Seri kupu auya uya enkena' 
kamaruka'! amuranuku 
miri 
i'pai pona,”4 

tasa' iya. 21fri kuru kusenanin 
iyentai'nokon, e'tane iri entai enati' 


waku ke. 
1 3 1Tanporon kon e'tuto' pe 
iyesi eke ton esa! wanni pe 
te'san ena', apune pura moro inu' ri 
eke pura iyesi Papa nu'mu'sa'ka'pu 
pen. Eke pe na'ne' nan esi Papa 
n4'mu'sa'ka'san pe. 2Miri pe iyesi pi', 
inu! ri eke pe te'sen ewa'nomanin 
uya Papa nukuu'pu ewa'noma miri, 
miri awonsi'ki kamoro miri ku'nin 
nan uya eseru aimenkato' nepu miri 
tupona'nokon ni. 3Apune pura nari! 
pe te'san pen ton ni kamoro esanon 
wanni ipokena' ku'nin nan pona, 
e'tane kamoro nin ipokena' pen 
ku'nin nan. Eke pi' pe' enari'mura 
e'pai me'atuu? Ipokena' ken si 
iku'ti' ayapuripi'to' kon pe iya nin 
si. 4Apune pura Papa poitoru pe 


Eke Ton Ena' E'tun Nito' 

iyesi waku pe iku'nin kon pe. F'tane 
ipokena' pen ku'sa' auya'nokon yau, 
ipi' enari'nunti!, notun pe supara 
esa! pe te'sen pen kuri ri. Papa 
poitoru kuri ri, Papa uya kota'man 
nito' ne'nin kamoro iri ku'nin nan 
kota'mai'. 5Miri pe iyesi pil, e'tun 
nito' pe kuru iyesi eke ton ena', to' 
uya kota'man pi' riken pen, etane 
ewan wanni uya iltu pi! ri. 6 Miri 
wenai ri niri tamuranu'sen purata 
e'ma auya'nokon miri, apune 
pura Papa poitoru pe eke ton esi 
pil, inke ri esa! wanni pe te'san pe. 
7Tanporo inwoma'san kon e'mati': 
Tamuranu'sen omasa' auya'nokon 
yau, e!ma'ti'; inturunu kon yau 
iye'womasa' kon yau, e'mati'; eke 
pe iku'to' yau iye'womasa' kon yau, 
eke pe iku'ka'ti' ri; inamato' yau 
iye'womasa' kon yau, inamaka'ti! ri. 


isi'nunkati', Apune Pura 
A'ko Pe Iweyu Esi Pi' 


Siri ri te'masen kusenkurunpa- 
tuu te!mai' pura, iusi'nunkato' 
kon niken enkurunpati' miyari ri 
usi'nunkan pi', apune pura kuri 
tutonpa i'nunkanin uya main 
a'ku'tisa' pe iyesi. 9 Apiyontin nito' 
ike ton, “Iyemari'masa' pe esii'ma 
kekumai,” “Inu' ri ku'winii,” “Ama! 
pe kesii,” “Ipan pe itonpa iwano' 
i'se kesii,” miri awonsi'ki iri ton ni 
apiyontin nito' esi na'ne' amurasa' 
miri se tikin nan iporo e'nito' yau: 
“Itonpa i'nunkaki, misi'nankayai'ne' 

kasa ri,” tawon. 10 Usi'nunkan nito' 
esi isi pe tutonpa ku'nin pen ni. 
Miri pe iyesi pil, usi'inunkan nito' 
esi main awiri e'ni ekamanin pe. 
11 Miri awonsi'ki seri si iku'ti', 
seri pe e'nito' to'ka'nuku pe. Iweyu 
e'seposa' man aupakato' kon 
iye'nunto' kon apai, apune pura a'ko 
pe si epika'tin nito' esi pi! wapiya 
apuri a'tai iyesi'pu entai. 12Ewarupi 
utiiwaka'ni pi! man, pata ema'kapu 
pe ri iyesi. Miri pi! ewarupi yau 
tuku'sen amaka'pai'nokon miri 
awonsi'ki a'kwa amataai ya' enai'ma. 
13Waku pe te'san pe e'nipai'nokon, 
wui naino kon pe, ipi' ri te'kamai' 
e'taripan pi! pura miri awonsi'ki 
te'taripasan pe pura, ekuman pura 
miri awonsi'ki ipan pe iri kupu pi! 
iko'manpai e'ni pi! pura, iseseru 
yau pura e'nito' pura miri awonsi'ki 
ikintan pura. 4E'tane ru'ku, Itepuru 
Sises Kurai ke epontinpai'nokon, 
miri awonsi'ki a'naino kon makois 
e'to' i'se pi! tuusenuminkai' pura 
imaimu awiri iwe'to' kon pi'. 


Ysilmun Miri Awonsi'ki 
Pana'pan 


14 1fsiimura na'ne' apurito' 
iya yau, anunti'!, iteseru 
taimenkai' pura turon ni pe iteseru 
esi pi! ipokon pe te'sei'pi'se pura. 
2Tikin nan ka'pon uya apurito' uya 
ikupu tanporon pi! ri tenta'nasen 
pe, etane turon ni, #si'mura te'sen 
apurito' iya enta'na ipatamasa' 

kiyari pi! riken. 3Ka'pon 
tanporon pi! ri tenta'nasen, kuri 
ipatamasa' kiyari pi! tenta'nasen 
pi! ku'sewaruma'tinin, miri 
awonsi'ki ka'pon tanporon pi! 
tenta'nasen pen kuri tanporon pi! 
tenta'nasen pe te'sen eno'manin, 
apune pura Papa uya anunsa' pe 
iyesi pil, 4Inu' pe ken iwesi, ka'pon 
poitoru ri eseru aimenka pa? Itesa' 
pona iye'mu'sa'kasa' pe iyesi miri 
pe pura ita'mo'kasa' pe ri. Miri 
awonsi'ki iye'mu'sa'ka ri si, apune 
pura Itepuru uya iye'mu'sa'kato' pe 
ikupu pi'. 

5Turon ni ka'pon pona eke 
tunamasen pe tikin nan wui esi 
turon ni ton kasa pura, turon ni 
ka'!pon pona tanporon ni wui 
esi isi'kaisa ri. Tukaisari'nokon 
twusenuminkato' kon awiri to! 
nesii i'se te'to' kon pe kuru. 6Kuri 
eke pe kuru tikin nan wui esi 
nikayai'ne' uya ikupu miri Itepuru 
iwano' pe. Kuri o' anyai'ne' uya 
ani miri Itepuru iwano' pe, apune 
pura Papa pi' tenki ta iya ke; miri 
awonsi'ki kuri ani iya pura nane! 
uya ikupu miri Itepuru iwano' pe, 
miripan uya tenki ta Papa pi'. 
7Apune pura uri'nokon uko'mamu 
uiwano' kon pe riken pen, miri 
awonsi'ki eri!ni uiwano' kon pe 
riken pen. 8Uko'man ni pe iyesi 
yau, Itepuru iwano' pe uko'man 
ni, miri awonsi'ki eri'ni pe iyesi 
yau, eri'ni Itepuru iwano' pe. Miri 

pi' si, uko'man ni pe iyesi yau miri 
pe pura eri'ni pe iyesi yau, Itepuru 
iwano' pe ri e'ni. 
9Seri wenai kuru si, Kurai 
eriku'pu miripan e'mu'sa'ka'pu 
nurine te'to' ya', iyeri'sa' kon 
miri awonsi'ki nurine te'san 
epuru pe te'to' pe. 10fmiri si, 
i'rito' pe itonpa eseru aimenka 
auya? Miri pe pura, irito' pe 
itonpa ewaruma'ti auya? Tanporo 
uri'nokon e'mu'sa'kasa' e'to' oton 
Papa uya eseru aimenkato' apon 
piyau. 11 Iye'menukasa': 
“ “Uko'manyai'ne' kasa, ta 
Itepuru uya, 
“Tanporon kon e'sekunkato' 
oton urau, 
tanporon ani uya ekamato' 
oton Papa pil, ”* 
tukai'. 12Miri pi! nin si, 
ukaisari'nokon usekaman nito! 
oton kon Papa pi'. 
13Miri pe iyesi pi', utonpa 
kon amu' eseru aimenkato' 
ereutan#'pai'nokon. E'tane ru'ku, 
iusenuminkato' kon ikonekati' 
itonpa kon e'pi'poto' ipona miri pe 
pura iwa'ku'nin turu auya'nokon 
namai' ite'ma ta'. 14 Uri, Itepuru 
Sises yau te'sen ye' pe, upona 
kuru iri pe te'sen kiyari' pura 
ri iyesi. E'tane inu! uya ri iri pe 
ikupu yau, iri pe ri iyesi miri 
ipona. 15ftonpa e'kuuma pe iyesi 
yau anani'pu pil, usi'nunkan 
nito' esi pen ni miri inkupunu 





RON 14 


yau. Anani'pu itonpa ma'tanu'nin 
Kurai uma'ta'pu iwenaino pe ru'pu. 
16Waku pe inkupunu kuse'nin iri 
pe usauro'nito' ipi' pe. 17 Apune 
pura Papa e'to' esa' wanni pe esi 
pen enta'nan miri awonsi'ki ensi 
pe pen, e'tane Papa uya anun 
ni ipokena' pe, tuusewankamai' 
pura miri awonsi'ki pori! pe Waku 
A'kwaru yau, 18apune pura Kurai 
turawasooi pe te'sen seri kasa esi 
Papa pori'manin pe miri awonsi'ki 
ka'pon amu' uya waku tato' ipi' pe. 

19Miri pe iyesi pi', 
tuusewankamai! pura e'nito' 
ya! miri awonsi'ki isi'kaisa ri 
usemo'kan nito' pe apurito' 
yau epika'tin nito' ya! anin 
ku'pai'nokon. 20 Papa turawasooi 
ku'ma'tana'tuu kiyari pikiri ri. 
Tanporon kiyari esi waku pe 
Papa enu yau, e'tane ipoken pura 
iyesi ka'pon enta'na a'tai turon ni 
e'pi'po emapu'tinin pe. 21 Waku pe 
pari iyesi o' tanse pura e'ni miri 
pe pura waain tensii! pura miri 
pe pura iri ri tuku'se pura itonpa 
uta'mo'ka emapu'tinin pe. 

22Miri wenai, mapuriyatui'ne' 
seri ton pi! enkurunpati' imiri'nokon 
miri awonsi'ki Papa ya' riken. Pori' 
pe te'sen kuri ri ka'pon tiwano' pe 
tuuseno'masen pen waku tato' 
tuuya ipi' wini. 23E'tane kuri 
ka'pon ikasimanin useno'masa' 
miri iyenta'nasa' yau, apune pura 
iyenta'nato' esi apurito' iya wini pura; 

miri awonsi'ki tanporon apurito' wini 
pura nuye'ai'ne' esi makoi pe. 
1 5 1 Uri'nokon pana! pe te'san 
e'to' pe iyesi i'siimunon 

pokon pe to! uya ikupu pura iye'to' 
yau to! pika'ti pi, iwano' wanni pe 
ri uporilmanin kon tuku'se pura. 
2E'ni nane! kaisa ri utonpa kon 
tupori'mai' e'nito' pe iyesi, waku 
pe to' ku'nin pe, to' pika'tinin pe 
tuusemo'kasan pe to' uya apurito' 
yau. 3Apune pura Kurai ri niri 
uya tupori'manin ku'sa' pura 
iyesi, e'tane iye'menukasa' na'ne' 
kasa: “Asapemato' asapemanin 
nan uya uta'mo'kasa' man upona,” 
tasa'. 4Apune pura tanporon ni 
iye'menup''sa' na'ne' e'menupitu'pu 
uyenupanin kon pe, imoronka 
wini miri awonsi'ki iye'menukasa' 
itekare uya tupori'mai'!, e'ku'nito' 
epoto' pe. 

5Tiwi Papa imoronkato! 
pe ku'nin miri awonsi'ki 
pori'map''nin a'samutu yau iwesi 
kon a'kwaru ke irepatuu Kurai 
Sises pikiri iwesi kon koro'tau, 
6tikin ni nin si itewan miri 
awonsi'ki inta esii'ma uri'nokon 
Epuru Sises Kurai e'to' itese' pi! 
Papa miri awonsi'ki Ikuipunu 
apuripitu kon pa. 

7itonpa kon si tanunse e'ti!, 
Kurai uya ayanunsa' kon nane! 
kasa, Papa apuripi'to' ne'nin 
pe. 8Ekama uya ipi'nokon Kurai 
enasa' Esuweru amu' poitoru pe 

Papa e'to' i'nairon pe ekamanin 
pe, isauro'sa' ru'pu iku'to' pe 
tuuya tukai' tamokori ton amu! 
pi! 9Esuweru amu' pen uya Papa 
apuripi'to' pe isentu'ke' pe iyesi pil, 
iye'menukasa' na'ne' kasa: 

“Seri wenai ayapuripitu uya 
miri Esuweru amu! pen 
koro'tau, 

eren erenka uya miri 
iyese' pi',”! 
tasa' iya. 10Taka'sa' iya kanan, 

“Epori'!mati!, Esuweru amu! 
pen, imunki amu' pokon 
pe,” 

tasa' iya. 11 Miri awonsi'ki kanan, 
“Itepuru apuripi'ti', tanporon 
kon Esuweru amu' pen, 
miri awonsi'ki apuripi'to' 
erenkati', tanporon kon 
ka'pon amų',”” 
tasa' iya. 12 Miri awonsi'ki kanan, 
Aisaya uya ta, 
“Ise'si Atu ru'pu e'mu'sa'ka 
miri, 
kuri te'mu'sa'ka ton 
tupataron kon esa' pe 
te'to' pe, 
Esuweru amu' pen e'ku'to' 
e'to' oton iyau,”” 
ta iya. 
13Tiwi Papa e'ku'nito' ip! 
ikupui'nokon eke pe kuru pori' pe 
miri awonsi'ki tuusewankamasen 
pe pura tapuri auya'nokon koro'tau, 
ayanuku kon pa iye'ku'to' kon ike 
ke Waku A'kwaru meruntiru wini. 

Paaru, Esuweru 
Amu' Pen Poitoru 


14Sapuriyai' kuru ri, utonpa ton, 
imiri'nokon esi waku pe kuru ri, 
i'tuto' auya'nokon yau iyenuka'sa' 
pe iwesi kon miri awonsi'ki itonpa 
kon enupanin nan pe kuru ri. 
15fmenukasa' uya 'nokon man 
enari'mura turon ni ton pi'ne, 
iyemiya'pontikapu kon pe ri kanan, 
Papa uya waku nonkasa' pi! ri urepa 
pe, 16 Kurai Sises poitoru pe e'to' pe 
Esuweru amu' pen iwano' pe use'man 
turawasomanin eseru yau waku Papa 
ekareei ekama pil, Esuweru am pen 
enato' pe Papa nanumunu ton waku 
tutusan ton pe, Waku A'kwaru wini 
iyekonekasa' kon pe. 

17Miri pe iyesi pi', mi pe e'kupu 
Kurai Sises yau Papa poitoru pe esi 
pil, 18Fri pi! ri usauroku pen Kurai 
nukupulpu uporo pi! riken Esuweru 
amu! pen ari pi! Papa Maimu 
awiron kon pe usauro'sa' ru'pu 
miri awonsi'ki unkupu'pu wini— 
19ento' ipi' miri awonsi'ki eke 
Papa turawasooi meruntiru wini, 
Iya'kwaru meruntiru poro. Miri pi! 
si Surusiran ponsi'ki siyari Iriri'kun 
pona ri, waku itekare Kurai iwano' 
ekama pi! elsa! seri tanporo kuru 
ri. 20Waku itekare inekamapai 
kuru e'pi'pitu Kurai iltu pura 
na'ne' airi, inu! ri nutukaa'pu po 
ami uya namai'!. 21F'tane ru'ku, 
iye'menukasa' na'ne' kasa: 

“Kamoro ipi' auro'kasa' kon 
pen uya ento' oton, 
miri awonsi'ki etanin 
nu'san pen uya 
ito'ka'nu'to' oton,”? 
tasa! iya. 22Miri wenai inke 
ri ipiya'nokon uti pura iyesi 
usemapu'tip''sa' miri. 


Paaru Ekonekato' 
Ron Pona Utin Pi' 


23E'tane si seri ton nono yau 
e'turawasomato' pura iyesi pil, miri 
awonsi'ki inke kuru ri wuipiya 
tenno'pi'se iyenpai'nokon elsa! 
pil, 24ikupu pi! nin si ekoneka uti 
a'tai Su'pen pona. Uti koro'tau 
ipiya'nokon upika'ti kon pa 
utito' yau, miri yau uyewakiri 
pe ri aka'ne' pe ri ipokon pe esi 
tupo. 25E'tane pura ri, uti si seri 
Surusiran pona waku ton miri 
yawon kon apiyo' pe. 26 Apune 
pura Ma'sitoniya miri awonsi'ki 
A'kaya pon kon esi'pu pori' pe 
entu'manin nan waku ton 
koro'tawon kon Surusiran pon kon 
pika'ti tuuya'nokon pil. 27Pori' pe 
ri to! esi'pu ikupu tuuya'nokon pi', 
to' uya iku'to' pe ri iyesi to' iwano' 
pe. Apune pura Esuweru amu' 
pen uya Esuweru amu' neporonu 
iya'kwaru pe te'sen waku ri eposa' 
pe iyesi yau, to' uya kuru ri iku'to' 
pe iyesi Esuweru amu! pokon pe 
ri non pon wake ri tiwano' kon 
ekanto' pe iyesi. 28Seri si turawaso 

enuka'nu'sa' uya tupo miri 
awonsi'ki to! uya si tuneporonu 
kon eposa' ene tupo, uti si miri 
Su'pen pona uti pe iyenei'ma'nokon. 
29 Si'tuyai', uye'sa' a'tai ipiya'nokon, 
uyepu miri eke pe kuru Kurai uya 
ipuremasa' kon esa' pe. 
30fyekama'po uya 'nokon kuru, 
utonpa ton, uri'nokon epuru Sises 
Kurai miri awonsi'ki Iya'kwaru 
usi'nunkato' wini, e'suranmato' yau 
tikin ni upokon pe iyena kon i'se 
esi, upona Papa pi! iwipurema kon 
yau. 31Ipuremati' apurinin nan pen 
Isutiya pon kon enapai emo'kato' 
pe miri awonsi'ki Surusiran po 
e'turawasomato' e'to' pe waku 
ton miri yawon kon nanumunu 
pe. 32Miri a'tai si Papa eseru pe 
iyesi pi! uye'to' pe ipiya'nokon 
pori! pe ipokon pe e'se'na. 33Papa, 
usewankaman nito' pun ni nesii 
tanporo ipiyau'nokon. Amen. 


Tumiri Pe Ri Nin Si 
Miyari Tato' Iya 


16 lipiinokon ina parusi 
Pepi ekama uya, so'si 
Senkure yawon poitoru pe te'sen." 
2#yekama'po uya 'nokon Itepuru 
awiri anumu kon pa waku ton 
anunto' eseru yau miri awonsi'ki 
#ri ri i'se iye'to' iwinipaino kon 
ke ipika'titi, apune pura eke 
pe ri tu'kan kon ni ka'pon amu' 
pika'tinin kuri ri, uri ri to! tonpa pe. 





3 Miyari kati! Pure'sira" 


miri awonsi'ki A'kira 

pil, e'turawasoma Kurai 
Sises yau tonpa ton pi. 
4Tauma'tato' kon annau ri 
upika'ti'pu to' uya. Uri riken 
pen e'tane tanporon ni 

so'si ton Esuweru amu' pen 
iwano' ton esi pori' pe to! pil. 


5 Miyari ka't#' ri mari so'si to! 


iwu' tau tamurasan pil. 


Miyari kati! utonpa ru'kwi 


Epene'tos pi', wapiya kuru 
iyera'tisa' ru'pu Kurai 
winikui' Eisa nono po. 


6 Miyari ka'ti' Meri pi', saman 


pe kuru iiwano' kon pe 
iye'turawasomasa' ru'pu. 


7 Miyari ka'ti' Anturoni'kas 


miri awonsi'ki Isuniyas,” 
utonpa ton, upokon pe 
pariki'si tau iye'sa' kon. Eke 
ton pe kuru itekare ekamai' 
enno'sa' kon koro'tau te'san 
kamoro, miri awonsi'ki 
urawiri Kurai yau to' esi'pu. 


8 Miyari ka'ti' Anpuriya'tas pi', 


Itepuru yau uni'munkanu. 


9 Miyari ka'ti' Orupanos pit, 


Kurai yau e'turawasoman 
tonpa, miri awonsi'ki 
utonpa ru'kwi Su'ta'kes. 


10 Miyari kati! A'peres pil, waku 


ye! pe Kurai yau i'tusa'. 


Miyari ka'ti' Arestoporos 


tonpa ton pi'. 

11 Miyari ka'ti' utonpa, 
Esuweru pe te'sen 
Eratiyan pi'. 

Miyari ka'ti' Narusisas amutu 
pe te'san pi', Itepuru 
yawon kon. 

12 Miyari ka't#' Tarai'pina 
miri awonsi'ki Turai'posa 
pil, kamoro uri'sami'si 
amu' sa'man pe ri 
te'turawasomasan Itepuru 
apiyo' pe. 

Miyari ka'ti' utonpa ru'kwi 
Piruses pil, kuri ri kanan 
uri'san sa'man pe kuru ri 
iye'turawasomasa' Itepuru 
apiyo' pe. 

13 Miyari ka'ti' Ru'pos pi', 
anunsa' Itepuru iwano' pe, 
miri awonsi'ki isan, usan 
pe ri kanan iye'sa' ru'pu. 

14 Miyari ka'ti' Asenkuri'tas, 
Purekon, Irumes, 
Pa'turopas, Irumas miri 
awonsi'ki tonpa ton amu', 
to! piyau na'ne' nan pi'. 

15 Miyari ka'ti' Pirorokas, 
Isuriya, Nereyas miri 
awonsi'ki iparusi, miri 
awonsi'ki Orenpas miri 
awonsi'ki tanporo waku 
ton to' piyau na'ne' nan. 

16 Miyari ka'ti' isipokon pe 
waku eseru yau auta'su'ka 
kon pe. 

Tanporon Kurai so'sii ton miyari 

nikayan. 








RON 16 


17f#yekama'po uya 'nokon 
kuru, utonpa ton, kamo e'ta'nu'ni 
emapu'tinin nan enei'!ma iwesi kon 
pa miri awonsi'ki iye'mata'nokon 
awa'ku'nin kon tunin nan. To' 
nukupunu esi iusenupa'pu kon 
ipi' kasa pura ri. To! piyau ke'tuu. 
18 Apune pura pusamoro rupi esi 
uyepuru kon Kurai apiyo' pe pura, 
e'tane tiwano' kon ni. Waku pe 
kuru ri tuusauroku kon ke, miri 
awonsi'ki ennakan nito' ike ke 
entu'ma' ri te'san ka'pon amu' 
enku'ti to' uya. 19Tanporon kon 
uya ri main awiri iwe'to' kon etasa' 
man, miri wenai ipan pe ri pori' 
pe e'ai' ipi'nokon, e'tane waku pe 
te'sen ti'tui! iwesi kon i'se e'ai', miri 
awonsi'ki iri ku'nin nan ye' pe pura. 

20Papa usewankaman nito' pun 
ni uya Se'tan' amo'koroku miri a'ta 
kon o'no. 

Uyepuru kon Sises uya waku 
nonkasa' nesii ipiyau'nokon." 

21 Temu'ti, e'turawasoma tonpa 
man miyari ta pi! ipi'nokon, 
Rusiyas ri, Ise'sun miri awonsi'ki 
So'sipa'tiru, utonpa ton. 

22Uri, Tiru'tiyas, kareta 
menukanin nu'pu, miyari nikayan 
ipi'nokon Itepuru yau. 

23Kayas, tewakiri kon pe uri 
miri awonsi'ki tanporo ri so'si 
na'ne' seri yau itiwu' tau te'san 
miyari nikayan ipi'nokon. 

Erastas, eke pata purataai esa' 
pe te'sen, miri awonsi'ki utonpa 

kon Kuwaru'tas miyari nikayan 
ipi'nokon.” 

25 Apuripi'to' tupai'nokon Papa 
ena'! Pana' pe iye'mu'sa'ka kon 
apuri auya'nokon yau kupu iya, 
waku itekare sekamayai'ne' kasa 
ri, itekare Sises Kurai pi! miri 
awonsi'ki ama'aino i!nairon onansa' 
ru'pu pena ri usenpoikasa' nane! 

kasa ri. 26F'tane nin si isenpoikasa' 
pu'kena' amu! numenuka'pu awiri 
Papa tiwi ri tuuko'mansen uya 
apiyontin awiri, tanporo tupataron 
kon uya tapurito' pe miri awonsi'ki 
tumaimu awiri to! e'to' pe. 27Papa 
riken ta'kwaru kenan iwano' pe eke 
pe iku'to' nesii tiwiri ri Sises Kurai 
poro! Amen. 





v16:23 Taron ni imenukasa' ton uya v. 24 ke iponantisa' se kasa: 24 Tiwi uyepuru kon 
Sises Kurai uya waku nonkasa' na'ne! nesii tanporo ipiyau'nokon, Amen ta. 

Wapiyaro' Kareta Paaru Nennoko'pu 


Koren Pon Kon 
Ena! 


Ekamanin 


Wapiyaro' Kareta Paaru Nennoko'pa Koren Pon Kon Ena! e'menuka'pu ekamura Kuri'san 
amu' uko'manto' miri awonsi'ki to! napurinu esi konekanin pe so'si Paaru nusara'ti'pu Koren 
po. Miri a'tai, Koren esi'pu eke kuru mi awiron kon enawon Kiri! pata, Roman amu! e'to' 
itesa' pe awonsi'ki A'kaya pon. Tepurataai epoto' iya pikiri ti'tusen pe iyesi'pu, iko'mamu 
eseru ri, eke ri mi yawiron ni iyekumato', miri awonsi'ki tu'kan ni itekare yau iyesi eseru. 

Itekare ekamase enno'sa' usewankamato' eke pe esi, te'ta'nu'se miri awonsi'ki so'si tawon 
kon ekumato' pi! isewankamato', miri awonsi'ki asa'kiri e'nito' miri awonsi'ki emari'man 
nito', ewan wanni uya i'tuto', so'si eseru, Waku A'kwaru nuturunu, miri awonsi'ki eri'ni 
tupo e'mu'sa'kan nito'. I'nawonsi'ki enei'ma enpoika iya waku itekare usauro'to' seri ton pil. 

Isa'ta 13 airi usi'nunkan nito' turu pi! na'ne' waku ye! kuru Papa nuturunu tumunki 
amu' ena', esi kuru ri eke pe kuru ti'tusen kareta yawon. 


Iyawon Ekamanin 


Ekamanin (1:1-9) 

E'ta'na'ni pil emi pi! so'si tau ri (1:10— 4:21) 

Ekuman, munki pokon pe uko'man nito! (5:1—7:40) 

Kuri'san amu! miri awonsi'ki Papa i'tunin nan pen (8:1—11:1) 
So'si uko'manto' miri awonsi'ki apuripi'to' (11:2—14:40) 
Kurai e'mu'sa'ka'pu miri awonsi'ki apurinin nan (15:1-58) 
Kuri'san amu' Isutiya pon kon ena! tutusen (16:1-4) 

Itiwano' ton ni nin miri awonsi'ki iu'matu (16:5-24) 





1 1Paaru, esa'sa' Sises Kurai 

nennokont pe, Papa eseru wini, 
miri awonsi'ki utonpa kon Sostenes 
winipaino, 2 Papa so'sii, Koren pon 
enakan, kamoro Kurai Sises wini 
iyekonekasa' kon waku pe te'ton 
kon pe, kamoro mi awiri na'ne' 
nan amutu pe esii!lma Sises Kurai, 
uyepuru kon esaku pi! na'ne' nan, 
to! epuru miri awonsi'ki uyepuru 
kon ni niri: 3Waku nonkasa' miri 





awonsi'ki tuusewankamai' pura 
iwe'to' kon Papa, ukuipunu kon 
miri awonsi'ki Itepuru Sises Kurai 
winon nesii iyenau'nokon. 


Tenki Tato' 


4Tiwiri ri Papa pi! tenki tawon 
uri ipi'nokon, apune pura waku 
nonkasa' iya pi' ipona'nokon, Sises 
Kurai awiri. SApune pura kuri ri 
awiri eke pe ri eposa' auya'nokon 

tanporon yau ri—ausauro'to' 
kon yau, i'tunin pe iwe'to' kon 
yau— $apune pura Sises Kurai 
ekamato' ina uya esi'pu merunti 
pe ayau'nokon. 7Miri pe iyesi pi', 
#ri ri Iya'kwaru uya iyemeporu'tito' 
kon temeporu ke pura iwesi kon 
pen ni inenpai kuru iyenuriku kon 
koro'tau Sises Kurai usenpoika. 
8Pana' pe ri iyenkurunpa kon 
Uyepuru kon Sises Kurai uya miri 
ju'matu pona ri, imakooi pura 
iwesi kon pa tuweyu a'tai. Papa, 
tumu, Sises Kurai pokon pe iwesi 
kon pa iki'manin nu'pu kon esi, 
tuusauroku'pu awiron pe. 


So'si Tau E'ta'nu'pi' Ni 
10fYyekama'po uya 'nokon kuru 
ri, utonpa ton, Uyepuru kon Sises 
Kurai ese' yau, isi'kaisa ri iyeseru 
kon e'to' pe, iye'ta'nu'pitu kon 
namai', waku pe kuru ri auta'sisa' 
kon isipona e'to' pe aya'kwaru kon 
miri awonsi'ki iusenuminkato' kon 
yau. 11 Utonpa ton, Kuroi tonpa ton 
uya upana'tisa' man isipi' iwe'pi'to' 
kon pi! isiwano' pe. 12Se pi! sane ta 
uya: Turon ni uya, “Paaru a'kiron 
nin uri:” turon ni, “A'poros a'kiron 
nin uri:” teron ni, “Ke'pas? a'kiron 
nin uri;” teron ni niri kanan, 

“Kurai a'kiron nin uri,” ta pil. 
13 Kurai pe! e'ta'nu'sa'? Paaru pe! 
pokapitu'pu kurusu' pona iiwano' 
kon pe? tyepa'taisima'pu kon pe! 

Paara ese! ya!? 14Epori'mayai' 
apa'taisimasa' uya 'nokon pura 
iyesi pil, Kurispos miri awonsi'ki 
Kayas riken, 15inu' uya ri nin si 
uyese' yau tepa'taisimasa' ta pura 
iyesi miri. 16 (Ewai', Sitipanas 
pokon ni niri kenu' pa'taisima'pu 
uya man, turon kon nin si 
pa'taisima'pu uya pura kuru man 
uyenu yau.) 17Kurai uya sa'ne 
pa'taisiman nise'na uyenno'sa' 
pura iyesi, e'tane waku itekare 
ekamai'—ka'pon pu'ketu maimu 
yai pura, Kurai kurusukuui 
e'meruntiruui'ka namai'. 


Kurai, Papa Pu'ketuui 
Miri Awonsi'ki Imeruntiru 


18 Apune pura kurusu' ekareei 
esi se pe ri kamoro tuuma'tasan 
pona, e'tane uri'nokon iyepika'tisa' 
kon pona Papa meruntiru pe iyesi. 
19 Apune pura iye'menukasa': 

“Pu'kena' ton pu'ketu 
ma'tanuku uya miri; 
emiya'poke' ton emeporu 
eno'ma uya miri,” 
tasa' iya. 

20Nai airi ken si pu'kena' nai? 
Nai airi ken si isenupasa' nai? 
Nai airi ken si seri a'taino kon 
pata eseru pi! tuusauro'san 
nai? Papa uya pe' se pe te'sen 
konekasa' pura nai pata pu'ketu 
pe? 21 Apune pura Papa pu'ketu 
yau, pata uya tupu'ketu yau i'tusa' 





“1:12 Ke'pas (Arami' maimu yau), miri pe pura Pi'ta (Kiri! maimu yau), asa'ri ri mari 

pura iyesi, Papa epori'ma'pu se pe 
te'sen itekare ina nekamanu poro 
kamoro apurinin nan epika'tito' pe. 
22Fsuweru amu! esi i'tuto' ipikiri 
e'kupu inenpai, Kiri! amu' esi 
ipu'ketu inenpai, 23e'tane Kurai 
pokapitu'pu kurusu' pona ekama 
ina uya: Esuweru amu' e'pi'popi'to' 
ipona, iya'kwaru pura Esuweru 
amu' pen pona te'sen, 24eltane 
kamoro Papa nuki'ma'san, asa'ri 
ri Esuweru amu' miri awonsi'ki 
Kiri! amu! pona, Kurai esi Papa 
meruntiru miri awonsi'ki Papa 
pu'ketu pe. 25Papa e'to' iya'kwaru 
pura esi ka'pon pu'ketuwi entai 
ipu'ketu, miri awonsi'ki Papa 
e'to' #si'imura esi pana! pe ka'pon 
meruntiru entai. 

26Utonpa ton, isenuminkati' 
ikiima kon a'tai iwesi'pu kon 
nu'pu pil. Tu'ke pura ri iwesi'pu 
kon pu'kena' pe ka'pon eseru 
yau, eke ton pe, eke ton mure pe 
iyentusa' kon pe. 27E'tane Papa 
uya iya'kwaru pura te'san non 
po anunsa' ta'hkwarukena' nan 
piyinu'nin pe, Papa uya i's#munon 
anunsa' pana'pa' nan piy#nu'nin pe. 
28 Non enu yawon pen ni anunsa' 
iya miri awonsi'ki eno'masa' ri, 
ipun ni, moro te'sen ma'tanu'to' 
pe tuuya, 29inu' ri utapuri namai' 
tarau. 30 Kuri ri uriya' Kurai Sises 
yau iwesi kon miri, iyekonekasa' 
ru'pu upu'ketu kon pe Papa 
winon pe—iyawiron pe, waku 





1 KOREN 1, 2 


miri awonsi'ki uye'manin kon pe. 
31 Miri wenai, iye'menukasa' na'ne' 
kasa: “Tiwi atapuripaino netapurii 
Itepuru yau,” tasa'. 
2 lUtonpa ton, ipiya'nokon 
uye'taine' a'tai, eke pe ri 
ika'ni pe ri, pu'kena' pe ri Papa 
ekareei ekamai'! uyepu pun. 
2Fri i'tunin pe pura ri e'kupu'pu, 
ipiyau'nokon esii'ma, Sises Kurai 
pokapitu'pu riken kurusu' pona. 
3Ysilmura ri miri awonsi'ki 
enari'ke' pe ri e'tititi'kai'ma ri 
uyee'pu ipiya'nokon. 4Uyekareei 
miri awonsi'ki ekamato' uya esi'pu 
miri eke pe ika'ni pe pura ri miri 
awonsi'ki apurinin pe iku'nin 
kon pe pura ri, e'tane Iya'kwaru 
meruntiru ri nin usenpoika'pu, 
sanapurinu esi namai'! ka'pon 
pu'ketu pi! ri, e'tane Papa 
meruntiru pil. 


Pu'ketu Wanni 
Iya'kwaru Winon 

6Miri ri nin si e'tane, ipu'ketu 
ekareei ekama iyaku'pusa' kon 
koro'tau, seri a'taino kon pu'ketu 
pen, miri pe pura seri a'taino kon 
epuru ton? pu'ketu pen, ipura enan 
pi! na'ne' nan. 7Usauro'ni'nokon 
seri ama'aino Papa pu'ketu pi', 
ipu'ketu tonan tau iye'sa' ru'pu, 
uiwano' kon a'kwa pe Papa 
nukupu'pu pata epiya'ti rawiri 
ri. 8Seri a'taino kon epuru ton 
uya ito'ka'muku pen ni, to! uya 





“1:31 Iseremaya 9:24 

ito'ka'nuku yau, to! a'kwa Epuru 
pokapitui'no pen kurusu' pona. 
9Miri ri nin si e'tane, iye'menukasa' 
na'ne' kasa: 
“En nene'pu pen ni, 
pana neta'pu pen ni, 
usenuminkan nito' ipi' pen ni, 
Papa nukoneka'pu kamoro 
ti'munkanin nan iwano' 
pe ri esi,” 
tasa' iya. 10F'tane si Papa uya 
enpoikasa' uyena'nokon ta'kwaru 
wini. 

Iya'kwaru esi tanporon ni 
warinpanin, i'nawon ton kuru ri 
Papa eseru pe te'sen ton. 11 mu! ken 
ka'pon nai ka'pon usenuminkato' 
i'tunin, iya'kware ri nin ti iyawon 
ni? Miri kasa ri, inu' uya Papa 
usenuminkato' i'tu pura ri iyesi, 
Papa A'kwaru uya ri nin i'tu. 
12 Non a'kwaru eposa' uya'nokon 
pura iyesi, e'tane iya'kwaru Papa 
winipaino, ito'ka'nu'to' kon pe 
Papa uya urepa'pu kon ike. 13Seri 
pi! si usauro'ninokon, ka'pon 
pu'ketu ke, isenupasa' kon maimu 
ke pen, e'tane main, Iya'kwaru uya 
enupan nisa! yai, iya'kwaru yawon 
i'napairon ekama pi! iya'kwaru 
maimu yau.' 4Iya'kwaru yawon 
pen ka'pon uya Papa A'kwaru wini 
teposen eporo pura ri iyesi, apune 
pura iya'kwaru pura ri iyesi ipona, 
miri ton to'ka'nuku iya pura ri 
iyesi, apune pura Iya'kwaru yau 

riken ti'tusen pe iyesi. 15Papa 
A'kwaru yen pe te'sen ka'pon uya 
ri tanporon ni aimenka, e'tane int! 
uya nin iteseru aimenkato' pe pura 
iyesi: 
16 “Inu' uya Itepuru 
usenuminkato' i'tu, 

enupato' pe tuuya?”s 
ta iya. Uri'nokon nin man ti Kurai 
usenuminkato' esa' pe. 

E'ta'nu'pi' Ni Pi! So'si Tau 

1 Utonpa ton, ta'kwaru kenan 

kon auro'ka kasa ayauro'kato' 
uya 'nokon pura iyesi, e'tane seri 
non pon kon pe ri nin ayauro'ka 
uya 'nokon, amiyu amu' pe ri 
Kurai pona. 2Meru' ke iwo'pa'pu 
uya 'nokon, sa'man kiyari ke 
irepa'pu uya 'nokon pen, apune 
pura iyekonekasa' kon pura 
iyesi pil, itiwano' pe. I'napairi 
ri, iyekonekasa' kon pura ri mari 
iyesi. 3Non pon kon pe ri mari 
iwesi kon. Apune pura moro ri 
ikintan miri awonsi'ki isipi' emi esi 
pi! #koro'tau'nokon, non pon kon 
pe pura pe! me'atuu? Ka'pon amu! 
Papa punon kon e'to' kasa pura 
pe! me'atuu? 4Apune pura turon 
ni uya, “Paaru a'kiron nin uri,” ta, 
turon ni uya, “A'poros a'kiron nin 
uri,” ta, ka'pon amu! pe pura pel! 
me'atau? 

sinu! kuri A'poros? Inu! kuri 

Paara? Poitoru ton ni nin, kamoro 

poro apurinin nan pe iyenasa' 
kon—ltepuru uya to! poiri'ne 
to! turawasoi'tipi'sa' awiri. 
6Ite' pimi uya, A'poros uya nin 
si inanuku miri, etane Papa uya 
nin si atanuku miri. 7Miri wenai, 
kuri ipinnin miri awonsi'ki kuri 
inanu'nin esi miri iri pan pe 
pura ri, etane Papa riken iri ri 
a'tanu'nin. 8Ka'pon ipinnin miri 
awonsi'ki ka'pon inanu'nin esi miri 
tupona ri'ne pura ri, miripan kon 
e!mato' oton esi miri iturawasooi 
ru'pu pikiri ri. 9Ina esi Papa 
turawasooi ku'nin nan pe a'samutu 
yau, imiri''nokon esi Papa mainaru 
ton pe, Papa namint juti pe ri niri. 

10Waku nonkasa' ke Papa uya 
urepasa' na'ne' ke, iyapon nonka 
uya isenupasa' kuru juti aminin ye! 
pe, miripan po turon kon aminin 
nan uya amito' pe. E'tane nin si ti 
ti'tui' kuru to! uya amito' pe iyesi 
tunaminu kon. 11 Apune pura inu! 
uya ri turon ni iyapon nonka poken 
pura iyesi inonkasa' na'ne' Sises 
Kurai, enta'. 12fnu' uya ri ami pe 
iyesi yau, seri iyapon po, koru ke 
ri, sirupa ke ri, epe'kena' ton ni ti' 
amu' ke, yui ke, iyaiputasa' wana! 
ke, 13iturawasooi ru'pu usenpoika 
miri, miri pe iyesi tukai', apune 
pura Iweyu uya inepu miri a'kwa 
ya'. Apo' uya enpoika miri, miri 
awonsi'ki apo! uya itu miri waku 
pe to! turawasooi ru'pu esi ento! 
pe. 14Inami'pu ma'tanuka apo! uya 

pura iyesi yau, tepe'pu eporo iya. 
15Iyepo'tisa' pe iyesi yau, ima'tasa' 
ri nin si miri, kuri ri ri nin epika'ti 
ri, etane iyainunsa' pe ri nin apo! 
awiri. 

16J'tu auya'nokon pura pe! nai, 
imiri'nokon ni esi Papa iwu' pe, 
miripan Papa A'kwaru uko'mamu 
ayau'nokon? 7Inu' uya ri Papa iwu' 
ma'tanu'sa' pe iyesi yau, Papa uya 
ri ima'tanuku miri, Papa iwe' miri 
waku, imiri'nokon si kamoro miri 
tuti. 

18fiwano' kon pe ri kisennaka- 
teu. Itonpa kon ni usenuminka pe 
iyesi yau, ta'kwaru ke tesi tukai', 
seri a'taino kon eseru yau, tiwi 
iya'kwaru pura nenai, ta'kwaru ke 
tenato' pe. 19 Apune pura seri non 
pon kon pu'ketu esi iya'kwaru pura 
ri Papa enu yau. Iye'menukasa' 
na'ne' kasa: “Pu'kena' pe te'san a'si 
iya i'tunin pe to! e'ku'to' wini,” 
tasa' iya, 20miri awonsi'ki kanan, 
“Itepuru uya itu ta'kwarukena' 
nan usenuminkato' esi imaku'pi 
pe ri,” ta.i 21Miri pi' si, katapuri- 
tuu ka'pon amu' pi!! Tanporon ni 
esi iiwano' kon pe, 22Paaru, miri 
pe pura A'poros, miri pe pura 
Ke'pas,) miri pe pura seri non, 
miri pe pura uko'man nito', miri 
pe pura uma'tan nito', miri pe 
pura seri paro', miri pe pura seri 
entawon esi tanporo iiwano' kon 
pe, 23imiri'nokon si Kurai iwano' 
pe, Kurai kanan Papa iwano' pe. 

Kurai Ekareei Ekamai' 
Enno'sa' Kon 


4 1Miri pi', ka'pon amu' uya 
i'tuto! pe iyesi ina esi Kurai 
poitoru ton pe, kamoro ama'aino 
Papa iwano' pe te'sen esanon pe. 
2Esa'sa' pe iyesi kamoro itena' 
inonkasa' pe na'ne' nan e'to' pe 
iyesi tuusauroku'pu kon iyawiron 
kon pe. 3E'namato' pura man 
uyeseru aimenka auya'nokon yau, 
miri pe pura ka'pon amu' uya ri 
ko'tu yau ukupu yau; i'napai ri 
uiwano' pe ri uyeseru aimenka uya 
pura iyesi. 4Uyewan ni man waku 
pe, etane miri uya iri ku'nin nu'pu 
pe pura ukupu pura iyesi. Itepuru 
kuru kuri ri uyeseru aimenka- 
nin. SMiri pe iyesi pil, i'ri ri eseru 
kusaimenkatuu iweyu rawiri 
ri, apune ri e't}! Itepuru uyepu 
pona ri. Onansa' pe ri ewarupi 
yau te'sen enpoikanin a'kwa ya', 
miri awonsi'ki ka'pon amu' ewan 
yawon ni enpoika iya. Miri a'tai, 
tukaisari'nokon tapuripi'to' kon 
eporo to' uya Papa wini. 

6Utonpa ton, seri ton ku'sa' 
uya ina pi', uri miri awonsi'ki 
A'poros, iiwano' kon pe, iusenupa 
kon pa ina wini, iri ta e'kwa pe 
se tawon esi, “Imenukasa' nane! 
enta'! kitituu,” tawon. Miri a'tai, 
tikin nan apuri auya'nokon namai' 
isakon entai. 7Inu' uya ikonekasa' 
kon turon ni pe, turon kon kasa 
pura? Fri nai moro ipiyau'nokon 
ineporo'pu kon pen? Miri awonsi'ki 

si, eposa' auya'nokon pe si iyesi 
yau, iri pi! ken si autapuri kon 
eponin nu'san pen kasa? 

8Epoka'sa' auya'nokon ni 
sa'ne tanporo i'se iwe'to' kon ta 
auya'nokon! Tanporon esa' pe ri 
iyenaka'sa' kon ta auya'nokon! 
Kin pe ri iyenapi'ka'sa' kon ina 
a'kiri pura ri ta auya'nokon! Kin 
pe kuru ri iyenapi'sa' kon i'se 
e'ai!, ipokon pe ina e'to' pe kin 
pe! 9Upona ri nin iyesi Papa uya 
ina itekare ekamai' enno'sa' kon 
tusa' tensan pe tuutisan a'mu 
yawon kon kasa, ka'pon amu! 
iyeri'to' pe eno'masa' kon kasa 
Roman amu' usennakato' pata'se' 
ya! Mi yawiron kon ni, inseru 
amu' ri ka'pon amu' ri nenpitunu 
pe ina ku'sa'. 10Iya'kwaru punon 
kon pe ina esi Kurai iwano' pe, 
e'tane si imiri'nokon esi pu'kena' 
pe Kurai awiri. Fsi'mura ina esi, 
e'tane imiri'nokon esi pana' pe! 
Tunamasan pe iwesi kon, ina esi 
tunamasan pe pura! 11Seri iweyu 
pu'ku pona ri ina esi iwan pe miri 
awonsi'ki tuna'kiri' ke, ipooi'pi ri 
esi ina pon pe, tuwipi'san pe ri ina 
esi, ipata pura ri ina esi. 12 Sa'man 
pe kuru ri sa'ne temiyatu kon ke 
ina e'turawasoma. Ina panuku 
a'tai, ina uya tupa'nu'nin kon 
purema; ina kota'ma a'tai iwenai 
pura, ina uya ri imoronka, 13ina pi! 
iri pe usauro'ni a'tai, ina uya eiku 
i'si'mun yai. Seri pu'ku pona ri ina 
esi non neno'ma'pu pe ri, pata e'to' 
i'se pe pura ri. 

14fpiyi'nu'nin kon pe seri menuka 
uya pen, e'tane apanama uya 'nokon, 
umunki pe iwesi kon pi'. 1510,000 
kaisari ri iyesanon kon etane Kurai 
poro, tu'ke pura ikuipunu kon amu! 
esi, Kurai poro ikuipunu kon pe 
enasa' waku itekare poro. 16 Miri pe 
iyesi pil, iyekama'po uya 'nokon kuru 
unkupunu kupu kon pa. 17Miri wenai 
Temu'ti ennoko uya seri ipiya'nokon, 
umu uni'munkanu, usauro'nisa' 
awiron Itepuru yau. FYyemiya'ponti iya 
nokon miri uko'manto' Sises Kurai 
yau eseru pil, enupan nito' uya poron 
ni mi awiri ri so'si kaisa ri. 

18 Mi pe te'ku'san pe itonpa kon 
amu' enasa' man, ipiya'nokon utito' 
oton pe pura tekamai'. 19E'tane utito' 
oton miri #piya'nokon seri pe'ne kuru 
ri, ewai' pe Papa esi yau; miri si iltu 
uya miri pusamoro mi pe te'ku'san 
usauro'to' riken pen, etane iri esi 
to! pana'pano pe tukai' ri. 20 Apune 
pura Papa e'to' esa! wanni pe esi 
usauro'ni pe riken pen, e'tane 
ipana'pano. 2! Nai rupi i'se me'atuu? 
Ikota'mai'nokon pe! uti i'se me'atuu 
imiri'nokon tari'po'pi'se, miri pe pura 
usi'lmunkan pe, #si'mun yaino pe kati 
iya'kwaru? 


Tekumasen Tonpa Enpa'kati!! 
5 1Isetasa' man ekuman esi 
i'koro'tau'nokon tukai'!, iri 


kuru ri same Papa i'tunin nan pen 
koro'tau te'ku'sen pen ni: ka'pon esi 

teukuipunu no'pu tusanu'tinin ya! 
ri. 2Miri pi' si mi pe iye'kupu kon! 
tupokoitato' kon ipi' poken pura pe! 
nai kuri ri pe' ka'pon seri ku'nin 
nu'pu enpa'ka auya'nokon poken 
pura nai i'koro'tapai'nokon? 3 Ipun 
pe ipiyau'nokon e'tane pura ri, 
iya'kwaru pe esi ipiyau'nokon. Kuri 
ri ka'pon miri ku'nin nu'pu pona 
eseru aimenkato' nonkasa' uya miri, 
miri yau esi kasa ri. 4Ayamurasa' 
kon a'tai uyepuru kon Sises ese' 
yau, uri ipiyau'nokon iya'kwaru 
yau, miri awonsi'ki uyepuru kon 
Sises meruntiru esi miri yau, Spuse 
ri ka'pon ituti' Setan“ ena' ipun 
uma'tato' pe, iya'kwaru epika'tito' 
pe Itepuru weyu a'tai. 
6Matapuriyatui'ne' esi waku 
pe pura. Itu auya'nokon pura 
pe' iyesi aiko ri a'sarutanu'nin 
e'turawasoma tanporo ri purowa 
ki'masa'! awiri? 7Penaro' ru'pu 
a'sarutanu'nin eno'mati', emenna! 
ikilmasa' purowa pe iwesi kon 
pa a'sarutanu'nin a'kiri pura— 
me'atui'ne' pe kuru nin si, apune 
pura Kurai, uri'nokon iwano' 
To! Epoi Iti'pu'! iwano' karimeru 
mure, e'wisa' pi! 8Miri pe 
iyesi pil, To! Epoi Itipu Weyu 
Ru'pu ku'pai'nokon, penaro' 
a'sarutanu'nin ke pen, iri isi pe 
e'paino, iri iteseru pe e'paino 
a'sarutanu'nin pen, e'tane pureti 
a'sarutan#'nin a'kiron pen ke, 





k5:5 Se'tan—Makoi ese! isakon, Papa eseru ewaruma'tinin ta e'kwa pe. 

Iti'pu, miri pe pura, Pa'sopa - apune Isu'taronomi 16:1-8 enki. 


4:16 1 Koren 11:1; Piri'pai 3:17 5:1 Isu'taronomi 22:30 5:6 Kare'siya 5:9 


5:7 E'sotas 12:5 


The New Testament in Akawaio of Guyana, 1st ed. © 2010, Suriname Bible Society 


1 KOREN 5, 6 


pureti enku'tinin pen, etane 
i'mapairon ke. 

9Imenukasa' uya 'nokon 
unennokonu ukaretaai yau 
tekumasan ka'pon amu' pokon 
pe iwesi kon namai'!. 10Seri non 
pon kon ka'pon amu' pi! ta uya 
pen, tutonpa kon no'pu pokon kon, 
mentaino kon, tennakai' ka'pon 
rapumanin nan, miri pe pura 
ika'sa' pi! tuwipuremasan. Miri pe 
iyesi yau, seri non nimi auya'nokon 
miri. 11 E'tane imenuka uya 'nokon, 
itonpa kon pe te'ku'sen inti! ri, 
tekumasen miri pe pura mentaino, 
ika'sa' pi! tuwipuremasen, miri 
pe pura tutonpa pil twusauro'sen, 
te'taripasen, miri pe pura 
itepe'pu pen ni esa'nin, pokon pe 
ke'tuu. Puse ri rupi pokon pe ri 
kenta'natuu. 

12Uturawasooi pe pe! iyesi so'si 
tawon kon pen eseru aimenkato' pe 
uya? Kamoro pe' so'si tawon kon 
eseru aimenkato' auya pe pura iyesi? 
13 Papa uya kamoro so'si tawon kon 
pen eseru aimenka miri. “Iri ka'pon 
enpa'kati' #koro'tapai'nokon,”” tasa!. 


Mi Airon Kon Uya Apurinin Nan 
Eseru Aimenka Namai'no 

6 1łsipi' iwe'to' kon esi yau 
isitonpa pe, anapai kuru 

pe! iwesi kon Papa uya tasa' pen 


awiri te'sen piya! to! uya iteseru 
aimenkato' pe waku ton piya! ru'ku 

tase pura? 2I'tu auya'nokon pura 
pe' iyesi Papa munki amu' uya 
non eseru aimenkato' oton tukai'? 
Non eseru si aimenkanin pe iwesi 
kon yau, miri mure'pu ri ken pe! si 
eseru aimenka auya'nokon poken 
pura iyesi? 3I'tu auya'nokon pura 
pe' iyesi uri'nokon uya inseru amu' 
eseru aimenkato' oton? Miri entai 
ri same seri po uko'man nito' yau 
eseru aimenka miri ko! 4Miri 
pe iyesi pil, isipi' iwe'to' kon esi 
yau seri rupi ton pil, inepoti' si 
so'si tawon kon eseru aimenka 
ton kon, tunamasan ye' ton 
pura ri to' e'tane!" 5Seri ta uya 
ipiyi'nu'nin kon pe ri. Inu' pura 
kuru ri pe' iyesi #koro'tau'nokon 
emiya'pokena' eseru aimenkanin 
isipi' iwe'to' kon pi! apurinin pe 
esii'ma? 6E'tane ru'ku, taron ni 
uya tutonpa ari ko'tu ta', apurinin 
nan pen ni rakui'! 

7I'napai ri itonpa kon pokon 
pe ko'tu tau iwe'to' kon uya 
ekama, ineporonu kon eposa' 
auya'nokon pura iyesi. Tiwi 
ipoken pura iku'to' kon anunti'. 
Tiwi tennakai' to! arapumatuu. 
8E'tane ru'ku, imiri'nokon pe ri 
tuusennakai'! isitonpa pe esii'ma 
#'senta' iye'rapuma kon, isitonpa pe 
ri esii'ma #'senta' ipoken pura iwesi 
kon, itonpa kon pokon pe kuru ri. 

9I'tu auya'nokon pura pe! iyesi 
iri ton uya Papa e'to' esa! wanni 

pe eporo pura iye'to' oton? 
Kisenku'tituu: Tekumasan, miri 
pe pura Papa tato' ipi' pe ika'sa' 
pi! tuwipuremasan, iyemari'masa' 
pe esii'ma tekumasan, warawoti'si 
amu', warawo' ku'nin nan 
tutaan'pu kon pe, tuwaraino kon 
ni ku'nin nan tuno'pu kon pe, 
loama'! amu! ri, mentaino kon 
ni, te'taripasan ni, iri pe tutonpa 
kon pa'nu'nin nan, tutonpa kon 
a'kwarukanin nan itimamin pi, 
uya Papa e'to' esa! wanni pe eporo 
pura iye'to' oton. 11 Miri ye! pe 
itonpa kon amu' esi'pu. E'tane si 
ikorukasa' kon, waku pe ikonekasa' 
kon Papa iwano' pe, Papa pokon 
pe iyekonekasa' pe ipokena' pe, 
Itepuru Sises Kurai ese! yau, Papa, 
itese' pi! e'nito' A'kwaru ke. 


Ekuman Uya Iri Pe Ku'ni 


12“Tanporon ni ku'to' uya pe 
iyesi,” ta ri—e'tane si tanporon 
esi pen pika'tinin pe. “Tanporon ni 
ku'to' uya pe iyesi,” ta ri—e'tane 
tanporon ni e'to' pe pura iyesi 
uyepuru pe. 13“Kiyari esi ewan 
wanni iwano' pe miri awonsi'ki 
ewan wanni esi kiyari iwano' pe,” 
ta ri—e'tane Papa uya asa'ri ri 
mari ima'tanu'to' oton. Pun e'to' 
pe pura iyesi niki! pe emi iwano' 
pe, e'tane Itepuru iwano' pe, 
Itepuru kanan si pun iwano' pe. 
14Tupana'pano ke Papa uya Itepuru 
i'm#'sa'ka'pu iyeri'sa! apai, miripan 

uya ri mari ui'mu'sa'kato' oton kon. 
15J'tu auya'nokon pura pe! nai ipun 
kon esi Kurai pu'ku pe'ne? Kurai 
pu'ku pe riken pe! te'sen turu uya 
tuturawasooi pe ekuman ku'nin 
uri'san pu'ku pe iye'to' pe? Ikupu 
uya pen! 16T'tu auya'nokon pura 
pe' iyesi kuri tekumasen pu'ku pe 
iye'tusa' ru'pu esi tikin ni ipokon 
pe? Tasa' iya esi, “Asa'ri te'san ena 
tikin ni ipun,”? tasa'. 17E'tane kuri 
Itepuru pu'ku pe iyenasa' esi miri 
tikin ni ipokon pe iya'kwaru yau. 

18 Ainunti! ekuman nito' apai. 
Tanporo turon ni ton makoi amu! 
ka'pon nukupunu ton esi ipun 
yau pura, e'tane kuri tekumai' 
imakoitasa' na'ne' umakoitasa' 
miri tupun tuma'tanu'se. 19I'tu 
auya'nokon pura pe' nai ipun 
kon esi Waku A'kwaru iwu' pe, 
ayau'nokon na'ne', ineporo'pu kon 
Papa winipai? Hwano' kon pen 
ni imiri'nokon, 20te'mai' ennasa' 
ru'pu ton imiri'nokon, miri pe iyesi 
pil, Papa inamati' ipun kon ke. 


Emari'man Nito' 


1Seri si inmenuka'pu ru'pu 

kon pikiron: Temari'!mai' pura 
ka'pon esi, esi waku pe ri.? 2E'tane 
eke peri niki esi pil, tapoi ri ka'pon 
e'to' pe iyesi tuno'pu ke, uri'san niri 
tutaan'pu ke tupoiri ri. 3Itaan'pu 
pe e'ni eseru ku'to' itaan'pu uya 
pe iyesi tuno'pu pil, ino'pu niri 
tutaan'pu pi! miri kasa ri. 4Ino'pu 

pun esi itiwano' pe riken pen, 
e'tane itaan'pu iwano' pe ri mari 
iyesi. Miri kasa ri mari, itaan'pu 
pun esi pen miri itiwano' pe riken 
pen e'tane ino'pu iwano' pe ri 
mari iyesi. 5 Te'murunpai' pura e'ti!, 
iye'ku'sa' kon a'tai ri nin aka'ne' pe 
ri iwesi kon, iwipurema kon pari 
nin iye'ku'sa' kon pi! riken. Miri 
awonsi'ki riken kanan iwesi si kon, 
Se'tan? uya i'tupi'nito' ya! itaru kon 
namai' iiwano' kon pe iuse'se'ti kon 
pura iwesi kon pil, 6Seri ta uya ri 
nin, takapu uya kuru pen ni iku'to' 
pe. 7Tanporo warawo' amu' esi i'se 
e'ai' uri kasa. E'tane kaisa ri'ne 
Papa uya uyemeporu kon ke repapi' 
nisa!, turon ni esi se esa! pe, teron 
ni mi esa' pe. 

8Seri si iyemari'masa' kon pen miri 
awonsi'ki itaan'pu iyeri'sa' kon pil ta 
uya: Temari'mai' pura to! esi a'tai, 
to' esi waku pe ri, uri na'ne' kasa. 
9F'tane si to' use'se'ti pura iyesi yau, 
to! emari'mato' pe ri iyesi tuukiritu 
kon entai i'se te'to' kon wenai. 

10Iyemari'masa' kon pi' se ta 
uya (uri pen e'tane Itepuru uya ta): 
Ino'pu kuse'nonkanin tutaan'pu 
piyapai. 11E'tane ikupu iya pe 
iyesi yau, iyenkurunto' pe iyesi 
temari'mai'! pura, miri pe pura 
tutaan'pu pona ri iyenna'pokapu. 
Miri awonsi'ki itaan'pu tuno'pu 
nonkanin. 

12 Turon kon pi' se ta uya (uri, 
Itepuru pen nin si): Tonpa esi yau 





390 


Sises apurinin pe pura ino'pu, 
miripan esi ipiyau ri iko'manpai, 
ku'nonkanin. 13Miri awonsi'ki 
uri'san esi yau Sises apurinin pe 
pura itaan'pu, miripan esi ipiyau ri 
iko'manpai, ku'nonkanin. 14 Apune 
pura Sises apurinin pen itaan'pu 
ekonekasa' miri waku pe tuno'pu 
awiri, miri awonsi'ki Sises apurinin 
pen ino'pu ekonekasa' miri waku 
pe Sises apurinin tutaan'pu awiri. 
Miri pura iyesi yau, imunki kon 
nin esi miri iri pe, e'tane si na'ne' 
kasa, waku pe to' esi. 

15E'tane Sises apurinin pen 
e'nonka yau, tiwi ri nukupui. Sises 
apurinin warawo' miri awonsi'ki 
uri'san uta'sito' pura ri iyesi miri 
rupi yau; Papa uya ki'man nisa! 
tuusewankamai'! pura uko'man 
nito' pe. 16Nai kasa iltu auya, 
no'pu, ataan'pu pika'ti auya ri 
pe' tukai'? Miri pe pura, taan'pu, 
ino'pu pika'ti auya ri pe! tukai'? 

17Miri ri e'tane, akaisari'nokon 
iko'manti' Itepuru uya iku'sa' kon 
na'ne' yau ri, miri awonsi'k: Papa 
uya iki'masa' kon na'ne' ipona. 
Seri, seri iyawiri e'nito' main 
unnonkanu so'si ton kaisa ri. 
18 Ka'pon, yun pi'pi pe! puturukasa' 
esi'pu ikiima a'tai? Itun pi'pi 
puturukasa!' pe pura kusena- 
nin. Ka'pon pe! esi'!pu itun pi'pi 
puturukasa' pe pura iki'ma a'tai? 
Itun pi'pi puturuka kuse'nin. 19F'ri 
pan pen ni miri un pi'pi puturuka 

miri awonsi'ki, iri pan pen ni 
miri un pi'pi puturuka pura iyesi. 
Papa Maimu awiri nin e'ni esi 
miri #ri pe kuru nin iyesi. 20F'ni 
na'ne' kaisa ri e'nito' pe iyesi 
e'ni'pu yau ki'man a'tai. 21 Poitoru 
pe pe' me'tai iki'ma a'tai? Miri ri 
ayanpokumanin, inonkato' pe ri 
iyesi pe iyesi yau, miri ri iku'ki. 
22 Apune pura kuri poitoru pe 
iye'sa' Itepuru uya iki'ma a'tai 
esi miri Itepuru numo'ka'pu pe, 
miri kasa ri mari, kuri int! enau 
pura iye'tane ikiimasa' ru'pu esi 
miri Kurai poitoru pe. 28 Te'mai' 
ennasa' ru'pu ton imiri'nokon, 
ka'pon amu' poitoru pe kenatuu. 
24Utonpa ton, Papa iwano' pe iwesi 
kon pil, isi'kaisa ri iki'ma'pu kon ya! 
ri si e'ti' Papa uya iki'ma kon a'tai 
iwesi'pu kon yau ri. 

25Seri si a'piipunon kon pona 
kan: Fri tawon main pura ri nin 
man Itepuru winon, e'tane uri 
pe ri nin aimenka uya Itepuru 
isentu'kena' wini ri nin tapuri- 
sen ye! pe esi pil. 26Seri pe ri nin 
saman yau ri emi pil, me'atui'ne' 
kasa ri nin iwesi kon i'se esi tukai' 
ri nin usenuminka. 27Iyemari'masa' 
pe pe! me'an? Iye'nonkato' 
ku'warinpai. Iyemari'masa' pe pura 
pe! me'an? Ino'pe oton ke'warinpai. 
28F'tane iyemari'ma pe iyesi yau, 
aumakoitasa' pen ni miri; miri 
awonsi'ki a'pi'pun emari'!masa' pe 
iyesi yau, imakoitasa' pen ni miri. 
E'tane kamoro iyemari'masa' kon 
uya eke ri anpokumanin eporo seri 
uko'man nito' yau, miri yapai nin 
ipika'ti i'se 'nokon esi miri. 

29Se ta uya e'kwa pe sa'ne iyesi, 
utonpa ton, to'ken pata weyu esi. 
Seri awonsi'ki kamoro tuno'pu 
ke nane! nan uko'manto' pe 
iyesi ino'pu pun kasa, 30 kamoro 
tuuta'kwarukai! tuukaransan, 
tuukaransan pen kasa ri, pori' pe 
na'ne' nan pori! pen kasa, kamoro 
iri ri ennanin nu'san to! enawon 
pe pura iyesi kasa, 31 kamoro seri 
non pon apuri pi' te'san, ipi' kuru 
teuko'mansen ye! pen kasa. Apune 
pura seri non seri pe na'ne' esi ri 
utin pi. 

32 Tausewankamai' pura iwesi 
kon i'se esi. Iyemari'masa' pen 
usewankama Itepuru turawasooi 
pi, Itepuru pori'manin pe 
te'sen ku'to' tuuya pil. 33 E!tane 
iyemari'masa' usewankama 
seri non turawasooi pil, tuno'pu 
pori'manin pe te'sen ku'to' tuuya 
pi. 34inku'pai nin si iye'to' 
e'ta'nu'sa' ri. Iyemari'masa' pen 
uri'san miri pe pura a'pi'pun 
uri'san usewankama Itepuru 
turawasooi pi': Iye'ku'to' esi 
iye'tusa! pe kuru te'to' pe Itepuru 
ena' asa'ri ri mari tupun yau miri 
awonsi'ki ta'kwaru yau. E'tane si 
iyemari'masa' uri!san usewankama 
seri non turawasooi pil, pori' pe 
tutaan'pu ku'to' tuuya pil. 35Seri 
ta uya waku pe iwesi kon pa, 
kemari'matuu kuru ta uya pen 
ni. fuko'mamu kon i'se esi iye'to' 
awiri Itepuru iwano' pe iye'tusa' 
kon apai te'ta'nu'se pura. 

36In' ri usenuminka pe iyesi yau 
waku pe pura ri a'pi'pun uri'san 
imari'!mato' pe twuya tunkupu'pu 

pil, miripan uno'somanka'pu yau 
miripan mari'makapu ta tuuya yau, 
tiwi nakupui i'se te'to' pe. Imakoita 
pen ni miri. Tiwi to' nemari'mai. 
37E'tane kuri ri ka'pon tewan yau 
teseru esa! pe tekonekai', inu! uya 
ta'kwarukai' pura e'tane tiwano' pe 
ri teseru tukonekai!, miripan uya 
tewan konekasa' imari!mato' pe 
pura twuya—puse ri uya ri mari 
waku ku'sa' miri. 38Miri pi! si, 
kuri a'pi'pun uri'san mari'manin 
uya waku ku'sa', e'tane kuri 
imari'manin pen uya miri entai 
waku ku'sa'!.” 

39Uri'san uta'sisa' miri tutaan'pu 
pil iko'mamu pu'ku pona ri. E'tane 
itaan'pu eri'sa' a'tai, i'se te'to' ri 
mari'manin pe iyesi miri, e'tane 
Itepuru iwano' pe kuru, riken 
te'sen. 40Uri uya aimenkato' yau, 
pori! pe pari iyesi miri na'ne' kasa 
ri iyesi yau, miripan Papa A'kwaru 
esa! pe ri esi tukai' si'tuyai'. 


O' Use'man Ni'pu 
Ike Ika'sa' Ena! 


8 1 Seri si o' papa tato! ip! pe 
ika'sa! ena! use'man ni'pu 
ike pi! te'sen: I'tu'nokon tanporo 
i'tunin pe e'nito' esa! pe e'ni'nokon.s 
Itunin pe e'nito' uya a'sarutanu'ni 

e'tane usi'nunkan nito' uya ka'ni. 
2Ka'pon i'tunin pe ne'ku'ai'ne' uya 
tuni'tunu ye! pan iltu pura ri mari 
iyesi. 3E'tane kuri ka'pon Papa 
i'munka pi! na'ne' iltu Papa uya. 
4Miri pi' si, o' pi' si enta'nan 
papa tato' ipi'! pe ika'sa' ena! 
use'man nisa! ru'pu: I'tu'nokon non 
po papa tato' pe ika'sa' esi pura 
kuru ri iyesi, miri awonsi'ki turon 
ni papa tato' ipi' pura iyesi, kuri 
ri riken tikin nan ni. SFri pe pura 
papa tato! ton ipi' e'tane, Epun po 
miri pe pura non po (to' na'ne' ri 
tu'ke ri “papa amu!” miri awonsi'ki 
tu'ke ri “itepuru ton”), Se'tane nin 
si upona'nokon tikin ni ri Papa esi, 
Ikeipunu, tanporon ni uye'sa'! nane! 
iwini miri awonsi'ki uko'man 
ni'nokon na'ne' itiwano' pe: miri 
awonsi'ki tikin nan ni kanan 
Itepuru Sises Kurai, tanporon ni 
uye'sa' na'ne' iporo miri awonsi'ki 
uko'man ni'nokon na'ne' iporo. 
7E'tane tanporon kon uya 
seri iltu pen. Taron kon kuru ri 
enupansa' papa tato' ipi' pe ika'sa' 
pi' seri warai si o' pi' to! enta'nasa' 
a'tai, papa tato! pe ipi' ika'sa' ena! 
use'man ni'pu ike pe iyesi tukai' to! 
usenuminka, i'si'mura to! ewan esi 
ke ima'ta. 8E'tane kiyari uya a'ko 





"7:36-38 Miri pe pura, 36 Inu' ri kuri waku pe pura tensi kupu tuuya tukai' 
tuusenuminkasen, miripan uya ri wkipiya epopitu, miripan esi iyemari'mato' pe i'se, tiwi 
si i'se ri te'to' kupwi. Iyemakoima pen ni miri. Tiwi iyemari'mato' pe nukupui. 37 E'tane 
kuri ka'pon teseru konekanin tewan yau, inu! uya ri ta'kwarukai'! pura ri e'tane tiwano' 
peri tekonekai' teseru esa! pe, miripan uya teseru koneka'pa a'pi'pun mari'mato' pe 
tuuya pura ri—puse ri ka'pon uya iye'to' ri kupu. 88 Miri kasa si kuri a'pi'pun uri'san 
mari'manin uya waka ku'sa', e'tane kuri imarilmanin pen uya miri entai waku ku'sa'. 
s8:1 T'tu'nokon tanporo i'tunin pe e'nito' esa! pe e'ni'nokon, miri pe pura, “Tanporo ri 


i'tuto' esa! pe e'ni'nokon,” mukayai'ne' kasa. 

pe Papa piya' ne!ni pen; uma'tan 
pura iyesi enta'nan nisa! pura iyesi 
yau, waku pe e'ni pura ri iyesi 
enta'nan nisa' yau. 

9E'tane riken, ti'tui' eltil, se 
kasa ri iwe'to' kon #'si'mura te'san 
eno'manin pe kuse'nin. 10 Apune 
pura i'siimura te'sen itewan 
uya imiri i'tunin pe e'nito' esa! 
enta'na papa tato' pe ipi' ika'sa' 
ena! use'man nito' ipuremato' 
iwu' tau ene yau, iyepori'ma pen 
pe' mi, papa tato' pe ipi' ika'sa' 
ena! use'man ni'pu ani pi'? 11 Miri 
si, puse ri si #simun tonpa, Kurai 
uma'ta'pu itiwano' pe ru'pu si 
uma'ta, i'tunin pe iwe'to' wini. 
12 Seri kasa aumakoitasa' pe iyesi 
a'tai itonpa ton pi! #s'mun to! ewan 
tuma'tanu'se, aumakoitasa' pe 
iyesi miri Kurai pil, 13Miri pe iyesi 
pil, enta'nasa' nane! uya utonpa 
eno'masa' pe iyesi yau makoi yat, o' 
pi' enta'nato' oton pari pen kanan, 
ita'mo'kato' emapu'ti uya namai'. 


Itekare Ekamase'na 
Enno'sa' Iwano' E! Kuru 


9 linu! enawon pen ni pen 
pe! uri? Itekare ekamase'na 
enno'sa' pen pe! uri? Sises pe! 
Uyepuru kon ennin nu'pu pen uri? 
Imiri'nokon pen pe! kamoro Itepuru 
yau e!turawasomasa' otori'san? 
2Itekare ekamai' enno'sa' pe pura ri 
e'tane turon kon pona, ipona'nokon 
nin esi seri. Apune pura imiri'nokon 

esi uya'si'sa' ike pe uri itekare 
ekamai' enno'sa' Itepuru yau. 
3Seri seri uwapu kamoro 
uyeseru aimenkato' yau iyereutasa' 
kon na'ne' namai'no. 4Ina 
iwano' kuru pen ni pen pe! miri 
kiyari miri awonsi'ki ina yuku? 
5Ina eseru pen ni pen pe! miri 
itekare apurinin tuno'pu kon 
ari tuya'kir#nokon, turon kon 
itekare ekamase'na enno'sa' kon, 
miri awonsi'ki Itepuru akon non 
miri awonsi'ki Ke'pas' kasa? 6 Uri, 
miri awonsi'ki Panapas riken kati 
kamoro te'turawasomasan pe 
te'san tzuko'manto' kon iwano' pi'? 
7Inu' esi tiwano' pe 
twuko'mansen soisa pe esii'ma? 
Inu' kure! e! patamanin iteperu 
napti'ma pura? mul imanatu e'ku 
tensisan tiken non esa! to! manatu 
e'ku ensii'ma pura? 8Ka'pon, Papa 
pun e'to' kasa na'ki ukayai'? Miri 
ri mari pe' ta Main uya pura nai? 
9Main, Mosi' numenuka'pu uya 
ta: “Paka muta kusenu'tii a'nai' 
puro'poro i'kwa pi' itipi'ttane,” 
ta iya. Paka pi' riken pe! Papa 
usewankama? 10 Uri'nokon pi! sane 
ta iya seri ko, pen pe'? Ewai', seri 
e'menukasa' uiwano' kon pe, apune 
pura non anunnin uya anumu 
a'tai miri awonsi'ki i'kwanin uya 
iikwa, seri kupu to! uya eporo 
twuya'nokon poken iyaku'pusa' 
anumu tuuya'nokon a'tai. 11Ina 
uya si iya'kwaru ye! patama pe 





9:5 Ke'pas (Arami' maimu yau), miri pe pura Pi'ta (Kiri! maimu yau), asa'ri ri mari 


esi ti' ta e'kwa pe. 


9:9 1 Temu'ti 5:18 

iyesi yau #koro'tau'nokon, eke pe 
kuru pe' iyesi ina uya non poron 
iyaku'pusa' anumu pe iyesi yau 
iwinipai'nokon? 12 Turon kon uya 
seri tupika'tito' kon kuru eporo pi! 
iwinipai'nokon, miri entai pari pe' 
ina uya eporo pen? 

E'tane seri ina iwano' kuru 
ri apurisa' ina uya pura man. 
Miri pura ri, ti'tui' pura ina uya 
imoronkasa' man oko pe waku 
Kurai ekareei uko'mamu namai'!. 
13T'tu auya'nokon pura pe' nai, 
kamoro Papa ena! use'man 
nito', ipureman nito' iwu'! tau 
te'turawasomasan uya ti'kiyari kon 
€poro itapai, miri awonsi'ki kamoro 
Papa ena! use'man nito' apon po 
te'turawasomasan uya ri eporo 
itusa' tonpa? 14Miri kasa ri, Itepuru 
uya tasa' kamoro itekare ekama pi! 
te'san uya tuuko'manto' kon ipi' 
epoto' pe ri iyesi waku itekare wini. 

15E'tane tanporo seri ton ni 
uiwano' kuru ri apurisa' uya pura 
iyesi. Seri menuka uya pen miri 
ton ku'to' pe auya'nokon uiwano' 
pe tukai' e'kupui'ma pen. Eri'to' 
pe ri iyesi utapurito' mo'ka int! 
uya ri entai. 16E'tane ri waku 
itekare ekama uya a'tai, utapuri 
poken pura iyesi, apune pura 
itekare ekamaki tasa' pe iyesi upi'. 
Isi yau esi waku itekare ekama 
uya pura iyesi yau! 17 Uiwano' 
pe ri itekare ekama pi! esi yau, 
uyepe'pu ri esi; uiwano' pe pura 
iyesi yau, uyapiyo'masa' pi' ri nin 
ekama uya pe iyesi. 18F'ri ken 

si esi uyepe'pu pe? Seri riken: 
Itekare ekama uya wini ituru 
uya inumura ri, uiwano' kuru si 
tapurii' pura itekare ekama uya 
iwano!. 

19Inu' enawon pen ni uri miri 
awonsi'ki inu! iwano' pen ni 
e'tane, tanporon kon poitoru pe 
e'kupt, tu'kan kon ne'nin pe Kurai 
piya' to' nepu uya poken ni te'san. 
20Fsuweru amu! pi! Esuweru pe ri 
ena, Esuweru amu' ne'nin pe Kurai 
piya'. Kamoro main o'noro na'ne' 
nan pona main o'noron kasa ena 
(main o'noron pe pura ri e'tane), 
main o'noron kon ne'nin pe Kurai 
piya'!. 21 Kamoro main esanon pen 
pona main esa! pen kasa ena (main, 
Papa winon pura e'tane pura ri, 
e'tane main, Kurai winon o'noron 
pe esi), main punon kon ne'nin 
pe Kurai piya'. 22Fsiimunon pona 
#si'mura ri ena i#si'munon ne'nin 
pe Kurai piya'. Tanporon pe ri 
enasa' tanporon kon ni ka'pon amu! 
pona, itonpa pe ri to' pika'tito' pe 
uya to! pika'tito' uya pokena' eseru 
wini ri. 28Tanporo seri kupu uya 
waku itekare pikiri, waku pureman 
nito' iya tonpa epoto' pe uya. 

24I'tu auya'nokon pura pe' nai 
teka'tunpi'san a'tai, tanporon kon 
eka'tumu e'tane tikin nan ni uya 
itepe'pu eporo? Eka'tunti' itepe'pu 
eponin ye' pe. 

25Tanporon kon usi'tun pi! 
te'ton kon usenupa isi koro'tau. To! 
uya ikupu pata ipuru konekasa' 
aro', kuron pe ri epoto' pe 





9:11 Ron 15:27 9:13 Isu'taronomi 18:1 

tuuya'nokon inke te'sen pen ni; 
e'tane ikupu'nokon seri aro', keron 
epoto' kon pe inke ri tuuko'mansen. 
26 Miri pe iyesi pil, te'kamai' pura ri 
tuneporonu pi! teka'tunsen ka'pon 
kasa eka'tumu pen, epanta'ma pen 
ka'pon iya'kwaru'pu panta'manin 
kasa. 27Kane, upun sa'mantanu'sa' 
uya, upoitoru pe iku'sa' uya, turon 
kon pi! itekare ekamasa' uya tupo 
uneporont itepe'pu eporo uya pura 
iyesi namai'. 
Panaman Nito' Esuweru Amu' 
Kasa F'ni Namai' 
10 1T'tunin pe pura iwesi 
kon i'se pura e'ai!, utonpa 
ton, tanporo utamokori kon amu' 
esi'pu kapuru' ono tanporo to! 
uti'pu parau poro. 2Tanporo to! 
epa'taisima'pu Mosi' pikiron kon 
pe, kapuru' yau miri awonsi'ki 
parau kau. 3Tanporo to! enta'na'pu 
miri iya'kwaru kiyari pi' ri. 4Miri 
ri iya'kwaru tensisen ni ensi'pu 
to! uya, apune pura to! uya ri ti! 
iya'kwaru pe te'sen apai ensi'pu 
ta'kirnokon ni tautisen, miri ti! 
esi'pu Kurai ri. 5Miri ri etane, Papa 
esi'pu pen ni pori' pe tu'kan kon to! 
tonpa ton pi'; miripan kon ekepu 
esi'pu mi'tawiri ri rimono' tau. 
6Seri ton si e'kupu'pu ento! ipi' 
pe, iri ton pi! ri uyewan kon turu 
namai' to! esi'pu kasa. 7Papa tato! 
ipi' pe ika'sa' pi! tuwipuremasan 

pe ke'tuu, to! tonpa ton esi'pu 
kasa, iye'menukasa' na'ne' kasa: 
“Ka'pon amu' ereuta'pu enta'nai', 
miri awonsi'ki ensii', miripan 
kon e'mu'sa'kasa' umanumu'pu 
Papa i'tunin nan pen eseru yau,” 
tawon.” 8Ekumanpai'nokon pura, 
to! tonpa ton esi'pu kasa—miripan 
kon uma'ta'pu 23,000 kaisa ri 
tikin nan wui yau. 9Itepuru" 
ti'tupi'se e'nipai'nokon pura, to! 
tonpa ton esi'pu kasa, miripan 
kon na'ne' e'tu'ka'pu ikui amu' pil. 
10 Ke'naipi'tuu, to! tonpa ton esi'pu 
na'ne' kasa, miripan kon tu'ka'pu 
ma'tanu'nin inseru uya. 

11 Seri ton e'kupu'pu to! pil ento! 
ipi' ton pe, miripan e'menukasa' 
upanamanin kon pe, uri'nokon 
penaro' ru'pu uta'ku'tito' uye'sa' 
ipona na'ne' ton. 12 Miri pi' si, pana' 
pe iye'mu'sa'kasa' pe iusi'tu yau, 
ti'tui' e'ki auta'mo'ka namai"! 13F'ri 
ri i'tupi'nito' uya iyereutanu'sa' 
kon pura man e'tane ri nin 
ka'pon pi' te'sen ye' ri. Papa esi 
teusauroku'pu awiron ni; #'tupi'to! 
e'to' pe imoronka auya entai 
iku'nin pen. E'tane ii'tupi'sa' a'tai 
iyepa'kato' yai ke ri mari irepa iya 
iyo'no iye'mu'sa'ka pa. 

Itepuru Kokuwi Miri Awonsi'ki 

Iri Ton Kokuui 


14 Miri pe iyesi pil, utonpa ton 
amu' ru'kwi, ainunti!' papa tato! 

pe ipi' ika'sa' pil iwipuremato' kon 
yapai. 15 Ta'kwarukena' nan ka'pon 
amu' auro'ka uya, iiwano' kon pe 
usauro'ai'ne' eseru aimenkati!. 
16Tenki tato' kokuti pen pe' seri, 
tenki ta'nokon na'ne' ipi' Kurai 
munu anumu pe pen pe'? Pureti 
i'kwitu na'ne' pen pe! esi Kurai pun 
anumu pe pen pe'? 17Apune pura 
tikin ni ri itekiino esi pil, ur#nokon 
tu'kan kon, esi tikin ni ipun, apune 
pura tikin nan itekiino anumu pi! 

18 Ka'pon amu' Esuweru amu' pi! 
isenuminkati': Kamoro pe! use'man 
nu'pu ike pi! tenta'nasan esi pen 
use'man nito' apon po te'sen Papa 
pokon pe? 19Miri ken pe' si papa 
tato' ipi' pe ika'sa' ena! use'man 
nisa! ru'pu esi iri pe ri, miri pe pura 
papa tato' ipi' pe ika'sa' esi ri pe 
ri ta uya e'kwa pe ken pe! si iyesi? 
20Kane, e'tane Papa i'tunin nan pen 
use'masa' na'ne' ike esi iri ton ena', 
Papa ena' pen, miri pi' iri ton tonpa 
pe iwesi kon i'se pura esi. 21 Itepuru 
kokuwi yawon ensii'ma, iri ton koku 
yawon ni niri ensi auya'nokon pura 
iyesi; asa'ri ri mari Itepuru tepuruui 
miri awonsi'ki iri ton tepuruui po 
iwe'to' kon pura iyesi. 22Papa ri kati 
ikintato' inku'pai emi? Itentai pe! 
pana! pe eni? 


Inu! Enawon Pen Apurinin 


23 “Tanporon ni esi tuku'sen 
pe”—e'tane tanporon ni esi pen 





396 


waku pe konekanin pe. “Tanporon 
ni esi tuku'sen pe”—e'tane 
tanporon esi pen ka'pon ka'nin pe. 
24Ina' ri waku pe tiwano' pe te'to' 
eporo i'se kuse'nin, e'tane waku 
turon kon iwano'. 

25 Ti'tui' pura ri o' ekurupo'pomato! 
iwu' tau tekurupo'pomasen anki 
tekama'pop''se pura iyewan uya ta 
pi! ri, 26 apune pura, “Non esi Itepuru 
iwano' pe, miri awonsi'ki tanporo 
iyau na'ne'!,”” tasa!. 

27fna' ri itekare apurinin pen uya 
iki'ma yau enta'nai' itipai si iwesi, 
enta'naki si irepasa' iya na'ne' pi! 
iri ri tekama'pop''se pura iyewan 
uya ta pi' ri. 28F'tane inu! uya rita 
pe iyesi yau ipi', “Seri seri use'man 
pe itusa' ru'pu,” ta yau, miri a'tai 
nin si ipi' iyenta'na pen, asa'ron 
wenai, ka'pon uya apana'tisa' pi! 
miri awonsi'ki ewan uya ta pi”— 
29 kuri apana'tinin ewan, iyewan ta 
uya e'kwa pe iyesi pen. 

Fri pe iyesi pil inu! enau pura 
e'to' eseru aimenka turon ni ewan 
uya? 30Enta'na pe iyesi yau kiyari 
pi' tenki ta pe, Fri pe iyesi pi! 
uyeno'ma tenki ta pe ri Papa pi! 
enta'nasa' e'tane? 

31 Miri pi! iyenta'na pe ri miri pe 
pura ensi auya ri miri pe pura iri 
ri kupu auya pe iyesi pil, iku'ki eke 
pe Papa ku'pitu auya pe. 32F'tane 
ing! ri e'ku'to' iri pe kusemapu'tii, 
Esuweru amt' ri, Kiri! amu! ri, 

miri pe pura Papa so'sii ri— 33 uri 
nusi'tuyai'ne' kasa tanporon kon ni 
pori'ma i'se tanporon yau ri waku 
pe e'to' eporo i'se esi pen etane 
tu'kan kon ni, to' epika'tito' pe. 
1 1 1Unkupunu iku'ti': Kurai 
nunkupunu kupu uya kasa. 


Papa Apuripitu A'tai 
Ipoken E'nito' 


2 Kanyapuripi'atui' tanporon yau 
ri iyenu kon yau ukupu auya'nokon 
pi! miri awonsi'ki auta'sisa' kon pi! 
ri enupan nito'? pil, iyena'nokon 
ini'kwiri'nuku uya kaisa ri. 
3Ito'ka'muku auya'nokon i'se e'ai' 
tanporon kon warawoti'si amu! 
i!pai pe Kurai esi, miri awonsi'ki 
uri'san i'pai pe warawo', miri 
awonsi'ki Kurai i'pai pe, Papa. 
4Tanporon kon warawoti'si amu' 
tuwipuremasan miri pe pura 
pu'kena' pe tuusauro'san ti'pai 
kon tuwontii' uya ti'pai kon nama 
pura iyesi miri. 5Tanporon kon 
uri'sami'si amu! tuwipurema- 
san miri pe pura pu'kena' pe 
twusauro'san ti'pai kon tuwontii' 
pura uya ti'pai kon nama pura 
iyesi—i'pai kiriri'kasa' kasa iyesi. 
6 Uri'san uya ti'pai nipontisa' pura 
iyesi yau, tunse' aku'to' iya pe iyesi, 
piyinu'nin pe iyesi yau uri'san uya 

tunse' aku'sa!' miri pe pura tunse' 
kiriri'kasa' yau, ti'pai wontito' 
iya pe iyesi. 7Warawo' uya ti'pai 
wontito' pura iyesi,“ Papa pe ri 
eke pe iku'to' pe ri iyesi pil, etane 
uri'san esi warawo' ku'to' eke 
pe ipi' pe. 8Apune pura warawo' 
uye'sa' pura iyesi uri'san apai, 
e'tane uri'san uye'sa' warawo' apai, 
9warawo' ri e'ka'sa! pura iyesi 
uri'san iwano' pe, e'tane uri'san 
e'ka'sa! warawo' iwano' pe. 10 Miri 
wenai miri awonsi'ki inseru amu' 
wenai, uri'san uya tupana'pano 
ento! ipi' tuto' pe iyesi ti'pai pona. 

11 Itepuru yau ri nin si ti, uri'san 
e'to' pura iyesi warawo' pura, 
warawo' ri e'to' pura iyesi uri'san 
pura. 12Uri'san uye'sa' na'ne' 
warawo' apai, miri kasa ri mari 
warawo' ri mari entusa' uri'san 
apai. E'tane tanporon ni nin 
uye'sa' Papa wini. 13fiwano' kon 
pe aimenkati'!: Ipoken pe! iyesi 
uri'san ipurema Papa pi' ti'pai 
tuniponkai'? 14I'naino ton uya ri 
pe! iyenupa kon pura nai, warawo' 
esi yau kusan pe inse' piyi'ne' ri 
iyesi, 15e'tane uri'san inse' esi yau 
kusan pe eke pe iku'to' ipikiri pe 
iyesi? Apune pura kusan pe na'ne' 
inse' esi inipon pe itusa'. 16Inu' ri 
esi yau e'sei'pi'pai miri pi, turon 

ni miri rupi unkupunu kon pura 
ri man, miri pona Papa solsii ri 
nukupunu. 


Itepuru Enta'na'pu 
Ru'pu Kupu 


17Ne'sepoyai'ne' iyenupato' kon 
yau ayapuripi'to' kon uya pura 
man, apune pura ayamturapi'to' 
kon uya isi ri kupu, waku kupu pe 
pura ri. 18 Wapiyaro' pe kuru, eta 
uya ayamura kon pe iyesi a'tai so'si 
pe, iye'ta'nu'pitu kon, miripan ni si 
sapuriyai' itonpa pe ri. 19Ikasima 
poken pura ri tupona ri'ne ri si 
iwe'to' kon pe iyesi ento! pe, inu! 
yan kuru esi Papa maimu awiron 
kon pe tukai'. 20 Ayamurasa' kon 
a'tai, Itepuru enta'na'pu ru'pu 
kupu auya'nokon pen ni, 2lapune 
pura iyenta'na kon koro'tau, 
akaisari'nokon iye'sara'ti kon inu' 
enupikiri te'se pura ri. Turon ni esi 
iwan pe, turon ni e'taripa. 22 Itiwu' 
pura pe' iwesi kon iyenta'nato' 
kon, iuku kon ensito' auya'nokon 
itau? Papa so'sii ri kati sapema 
auya'nokon miri awonsi'ki ipunon 
ni piyinuku auya'nokon? Fri ken 
si ta uya ipi'nokon? Seri pi! ri kati 
ayapuripitu uya 'nokon? Pen ni! 

23 Apune pura Itepuru wini 
uneporo'pu ni'kwiri'nuku uya 
iyena'nokon ni mari: Itepuru Sises 
uya, teparankato' ewarupiti tau, 
pureti anumu'pu, 24tenki ta'pu 
tuuya a'tai, i'kwitu'pu iya miripan 
uya ta'pu, “Seri seri upun, iiwano' 
kon, seri iku'ti' iyenu kon yau 

ukupu auya'nokon pe,” ta'pu iya. 
25 Miri kasa ri mari, tenta'na tupo 
ko' anumu'pu iya, “Seri ko' esi 
emenna' ekonekan nito' umunu 
yau; seri iku'ti', ensi auya'nokon 
a'tai, iyenu kon yau ukupu 
auya'nokon pe,” tai'ma. 26 Apune 
pura seri pureti iku auya'nokon 
a'tai miri awonsi'ki ko! yawon ensi 
auya'nokon a'tai, Itepuru uma'ta'pu 
ekama auya'nokon pe iyesi iyepu 
pu'ku pona. 

27Miri pe iyesi pil, inu! ri Itepuru 
yu #nin miri awonsi'ki ikokuui 
yawon ensinin iyawiri pura esii'ma 
umakoita miri Itepuru pun miri 
awonsi'ki imunu pil. 28 Ka'pon 
kuru usento' pe iyesi tiwano' pe, 
tuyu iku tuuya miri awonsi'ki 
tuyuku ensi tuuya rawiri. 29 Apune 
pura inu! ri uya iku yau miri 
awonsi'ki ensi yau Itepuru pun 
to'ka'nukui'ma pura uya eseru 
aimenkato' ri iku miri awonsi'ki 
ensi tuponakan pe ri. 30 Miri wenai 
tu'kan kon ni i'koro'tau'nokon 
te'san esi į'si'mura miri awonsi'ki 
takuru'ke'ne miri awonsi'ki tu'kan 
kon ni uma'ta'pu. 31F'tane uiwano' 
kon pe uyeseru kon aimenka 
yau, eseru aimenkato' Papa uya 
o'koi' enan pen ni. 32Itepuru uya 
uyeseru kon aimenka a'tai ukoneka 
iya 'nokon miri, oru pokon pe 
useno'man namai". 

33 Miri pe iyesi pi, utonpa ton, 
enta'nase'na ayamurasa' kon a'tai, 
itonpa kon enupikiri te'se e'ti'. 
34Inu' ri esi yau iwan pe, pata po 

ri nenta'nakapui, ayamura kon pe 
iyesi a'tai eseru aimenkato' otori 
pe iyena kon namai'!. 

Miri awonsi'ki uye'sa' a'tai, 
miyari ri iyenupa uya 'nokon miri. 


Iya'kwaru Uya Repan Nito' 
1 2 1Seri si Iya'kwaru uya repan 
nito' pil, i'tunin pe pura 
iwesi kon i'se pura esi, utonpa 
ton. 2T'tu auya'nokon Papa i'tunin 
pe pura iwesi kon a'tai, tumaimu 
kenan kon pen ni papa tato' ipi' pe 
ika'sa' kon winikui' autano'ma'pu 
kon. 3Miri pi! nin si ta uya 
ipi'nokon, inu! Papa A'kwaru wini 
tuusauro'sen pen uya, “Sises nesii 
tupa'nu'sen pe,” ta pura iyesi, 
miri awonsi'ki inu! uya, “Sises esi 
Itepuru,” ta pura ri iyesi Waku 
A'kwaru uya riken ta pi! ta iya miri. 
4Moro isi'tai ri Iya'kwaru 
uya repan nito' esi, e'tane miri 
ri Iya'kwaru. 5Moro ri #si'tai 
iyapiyo' pe e'nito' eseru esi, e'tane 
kari ri ri Itepuru. $Moro #'si'tai 
e'turawasoman eseru esi, e'tane 
kuri ri ri Papa uya iturawasoma 

tanporon kon ka'pon amu' yau. 
7Seri si Iya'!kwaru usenpoika 
esi miri ka'pon kaisa ri waku 
pe to' ku'nin pe. 8Tikin nan ena' 
iye'tusa' Iya'kwaru wini pu'kena' 
pe isauro'to' pe, turon ni ena' miri 
ri Iya'kwaru uya itusa' isauro'to' 
pe i'ttunin ye! pe, turon ni ena! 
miri ri mari Iya'kwaru uya itusa' 

apurito', turon ni ena! miri tikin 
nan Iya'kwaru uya itusa' epi'tin 
nito' ike, lOturon ni eke Papa 
turawasooi ku'to' ike, turon ni 
ena! pu'kena' pe isauro'to', turon 
ni ena' turon ni pe'ne iya'kwaru 
i'tunin, turon ni ena! turon ni 
ton main yai? twusauro'sen pe, 
miri awonsi'ki turon ni ri mari 
ena! turon ni main yai usauro'ni 
enpoikanin pe. 11 Tanporo seri ton 
na'ne' esi tikin nan ni, miri ri mari 
Iya'kwaru turawasooi pe, itusa' iya 
ka'pon kaisa ri iye'kupu i'se te'to' 
awiri. 


Ipun Tikin Nan, 
Tu'kan Ipu'ka Ton 


12Ipun esi tikin nan, iyekonekasa' 
ri etane tu'ke ipu'ku ton, miri 
awonsi'ki tu'ke ri tanporo ipu'ku ton 
etane tikin ni ri ipun konekasa' iya. 
Miri kasa Kurai esi. 13 Apune pura 
tanporo tikin nan ni Iya'kwaru uya 
pa'taisiman nisa' tikin nan ipun ya'— 
Esuweru amu' miri pe pura Kiri! amu', 
poitoru ton miri awonsi'ki enawon 
kon pen—tanporo uwo'pa'pu kon 
tikin nan ni Iya'kwaru ke ensito' pe. 

14Seri si tikin nan ipu'ku uya 
ipun konekasa' pen e'tane tu'kan 
uya. 15Puta uya ta pe iyesi yau, 
“Apune pura miya' pe pura esi 
pil, ipun tonpa pen uri,” ta pura 
iyesi, miri uya ereutanuku pura 
ri iyesi ipun pu'ku pe pura iye'to' 
pe. 16Pana uya ta pe iyesi yau, 

“Apune pura en pe pura esi pil, ipun 
tonpa pen uri,” ta pura iyesi, miri 
uya ereutanuku pura ri iyesi ipun 
pu'ku pe pura iye'to' pe. 17Tanporo 
ipun esi yau en pe, nai airi etanin 
nesii'no? Tanporo ipun esi yau pana 
pe, nai airi ikitun etanin nesii'no? 
18 E'tane Papa uya ri ipu'ku ton 
tupi'sa! ipun pi', tanporon ton ni, 
i'se te'to' awiri ri. 19Tanporo iyesi 
yau tikin ni ipu'ku pe, nai airi ken 
si ipun nesii'no? 20 Na'ne' kasa nin 
si iyesi, moro tu'ke ipu'ku ton esi, 
e'tane tikin ni ipun. 

21Itenu uya ta poken pura iyesi 
miya' pil, “Ti'se pura e'ai!!” miri 
awonsi'ki i'pai uya ta poken pura 
iyesi puta pil, “Ii'se pura e'ai'!!” 
22 Miri kasa pen. Mi ipu'ku ton 
#si'lmura na'ne' i'se pura e'ni poken 
pura iyesi. 23 Miri awonsi'ki ipu'ku 
ton se pe ri upona'nokon te'sen esi 
tupontisen pe waku pe kuru. Miri 
wenai si turon kon uya ene namai' 
iniponti miri, 24turon ni ton nin 
si ipu'ku ton e'tane miri kasa 
kuru takupu i'se pura. Miri kasa 
si Papa uya pun wanni konekasa' 
isi'kaisa ri, turon ni e'tane waku 
pe kuru tuku'sen pe iri pe ru'kwi 
ri iye'tane, 25ipun e'ta'nuku namai' 
e'tane ipu'ku ton e'to' pe isi'kaisa ri 
isipi' tuusewankamasan pe. 26 Tikin 
nan ipu'ku ekota'ma yau, tanporon 
ni ipu'ku ton ekota!ma ipokon pe; 

tikin nan ipu'ku nama yau, tanporo 
itonpa ton epori'ma ipokon pe. 
27Seri si imiriinokon esi 
Kurai pun pe, me'atui'ne' kaisa 
ri ipu'ku pe iwesi kon. 28Miri 
awonsi'ki Papa uya tanporon 
wapiya anunsa' itekare ekamai' 
enno'sa' kon, miri pikiri pu'kena' 
amu'!, miri pikiri ti'sa amu', miri 
awonsi'ki eke Papa turawasooi 
ku'nin nan, kamo kanan epi'tinin 
pe to! e'to' pe iku'sa' kon, kamo 
tutonpa kon pika'tinin nan yeh, 
kamo tutonpa kon amu' esanon, 
ju'matu pe kamo “si'taino main 
yai“ twusauro'san. 29 Tanporo pe! 
itekare ekamai' enno'sa' kon pe to' 
nai? Tanporo pe! pu'kena' amu! pe 
to' nai? Tanporo pe' ti'sa pe to' nai? 
Tanporo pe' eke Papa turawasooi 
kupu pi' to' nai? 30Tanporo pe' 
epi'tinin pe iku'sa' kon pe to! nai? 
Tanporo pe! to! nusauro'an turon 
ni main yai?? Tanporon kon pe' 
enpoikanin nan? 31F'tane eke pari 
tutusen enupikiri e'ti!. 
Miri awonsi'ki si iyenu kon ya' 
enpoika uya wake kuru nin iteseru. 
13 1Usauroku pe iyesi yau 
ka'pon amu' miri awonsi'ki 
inseru amu' ani yai,” e'tane 
usimunka pura iyesi yau, tenten 
tawon sanpana miri pe pura 


Usi'nunkan Nito' 





“12:28 main yai; miri pe pura, ani yai; v. 30 yau niri. 


ani yai Kiri! maimu yau. 
pari tutusen enupikiri auya'nokon miri. 
yau niri. 

isipona tuwip''se tuturunpa- 
sen wai amu! kasa ri pana'ka' ri 
esi. 2Pu'kena' pe ri usauro'tane, 
tanporon ni itu pokena' pen ni 
i'ttunin pe miri awonsi'ki tanporon 
ni i'tuto' ike esa! pe, miri awonsi'ki 
apurito' uya wul! ri amanin pe, 
e'tane usi'nunkan nito' pura esi yau, 
inu! pe pura ri esi miri. 3Tanporo 
uiwano' pe te'sen ke entu'manin 
repanin pe miri awonsi'ki upun 
ni tunin pe e'tane iyepo'tito' pe,? 
e'tane usi'nunkan nito' pura esi yau, 
iri eporo uya pen ni miri. 
4Usi'lnunkan nito' esi miri 
imoronkanin pe, usi'nunkan 
nito' esi miri mannu' pe e'nito'. 
Ikinikena' pen, twutapurisen pen, 
mi pe te'ku'sen pen. Siri pen 
ni, tupi' riken tuusenuminka- 
sen pen, se pe ri tuusakorotasen 
pen, iri ru'pu ri ko'manu'nin 
pen. 6Usi'munkan nito' esi miri 
iri nuporilmanu pen ni e'tane 
tepori'masen i'napairon pi! 
7Wapu'tinin ye' ri, apurinin ye' ri, 
te'ku'sen ye! ri, miyari ri iku'nin ye! 
8Usi'nunkan nito' esi siyaro' 
ri. E'tane pu'kena' pe isekamasa' 
ru'pu ereutato' oton ni nin; ani ton 
pe na'ne' e'tu'nito' oton; i'tunin pe 
emi emeport utito' oton. 9Apune 
pura mara ri i'tunin pe emi, miri 
awonsi'ki pu'kena' pe e'ni emeporu 
esi mara ri, 10e'tane nin si mara 
te'sen pen uyepu a'tai, mara te'sen 
pura iyena miri. 11Mure' esi a'tai, 

mure pe ri usauroku'pu, mure pe ri 
usenuminka'pu, mure pe ri e'ku'to' 
esi'pu. Eke pe nin si enasa' a'tai, 
mure! esi eseru ru'pu ensimasa' 
uya miri. 12 Seri si ene'nokon e'tane 
wanamari e'kwasa' yai, ikapisin 
pe, miri a'tai nin si, usen nito' oton 
kon ipun pe. Seri si itu uya mara 
ri, mara pura nin si i'tuto' uya oton, 
mara pura ui'tu na'ne' kasa. 

13Seri ton si osoruwawon esi 
moro: apurito', e'ku'nito' miri 
awonsi'ki usi'munkan nito'. E'tane 
miri ton tonpa eke kuru esi 
usi'munkan nito". 


Pu'kena' Pe Usauro'ni 
Miri Awonsi'ki Ani Ton Yai 

1 4 1 Usi'nunkan eseru awiri e'ti!, 

Iya'kwaru uya iyemeporu'ti 
kon i'se esii'ma, pu'kena' pe iwe'to' 
kon emeporu kuru. 2Apune pura 
kuri teusauro'sen ani yai” esi ka'pon 
amul' auro'kanin pe pura e'tane Papa 
auro'ka iya. I'napai ri sa'ne, inu! uya 
imaimu to'ka'nuka pura iyesi; itu 
pokena' pen ekama iya ta'kwaru 
ke. 3E'tane tanporon kon pu'kena' 
pe tuusauro'san uya ka'pon amu! 
auro'ka miri to! meruntitanu'nin 
pe, to! pori'manin pe miri awonsi'ki 
to! a'kwaru nepu pe. 4Kuri ani yai 
tuusauro'sen epika'ti tiwano' pe, 
e'tane kuri pu'kena' pe tuusauro'sen 
uya so'si pika'ti. 5Me'atui'ne' kaisa 
ri ausauroku kon i'se e'ai' ani yai, 
etane kuru pu'kena' pe ausauroku 





213:3 iyepo'tito' pe; miri pe pura, tuutapurisen pe e'to' pe. 

kon i'se esi. Kuri pu'kena' pe 
twusauro'sen esi eke pe ani yai 
tuusauro'sen entai, enpoika iya a'tai 
riken so'si epika'tito' pe. 

6Seri si, utonpa ton, uyepu pe 
iyesi yau ayauro'kai'nokon ani yai, 
waku pe pe! ikupu uya 'nokon? 
Tenpoikasen niken nepu uya a'tai, 
miri pe pura i'tunin pe e'nito' miri 
pe pura pu'kena' pe usauro'nito' 
miri pe pura usenupan nito' nepu 
uya a'tai riken, waku pe ikupu 
uya 'nokon. 7Nurinan ton pen yau 
ri same twuturunsan wai amu' yau, 
sarakuwa miri pe pura a'pu ri, 
nai kasa iturumu iltu etanin uya, 
waku pe riken iyenu'pi'to' iu'tipi'to' 
e'kupu yau iltu ri? 8 Turonpi' kanan 
uturumu pura iyesi yau e'ki'man 
pe, inu' e'kama tuusewa'nomato' 
pe? 9Se kasa si iwesi kon. 
Tuto'ka'nu'sen pe riken ausauroku 
kon yau ayani kon yai ausauroku 
iltu etanin uya. Miri pura iyesi 
yau, a'setun ya' ri nin ausauroku 
kon miri. 10Ikasima poken pura ri 
iyesi ti'tui! pura main amu! esi miri 
non em¥' poro, e'tane iri ta e'kwa 
pe iyesi ta pura iyesi. 11 Ka'pon 
usauro'to' to'ka'nu'sa' uya pura 
iyesi yau, ka'kuran pe ri ipona 
esi miri, uri pona niri ka'kuran 
pe iyesi. 12Miri kasa iwesi kon. 
Iya'kwaru uya iyemeporu'tito' 
kon inepopai iwesi kon pi', so'si 
emo'kanin kuru i'se e'ti'. 

13 Miri pe iyesi pil, ka'pon ani 
yai tuusauro'sen ipuremato' pe 





402 


iyesi tumaimu enpoikanin pe te'to' 
pe. 4Ani yai ipurema pe iyesi 
yau, uya'kwaru ipurema, e'tane 
usenuminkato' esi i'ri pura ri. 
15Miri pi! si, iri ken si kupu uya? 
Uya'kwaru pokon pe ipurema, 
usenuminkato' pokon pe ri niri 
ipurema, uya'kwaru pokon pe 
userenka, usenuminkato' pokon 
pe ri niri userenka. 16 Aya'kwaru 
ke Papa apuripitu auya pe iyesi 
yau, nai kasa kuri 'koro'tau'nokon 
na'ne' ito'ka'nu'nin pen uya, 
“Amen,” ta, tenki tato! auya pi! 
amaimu i'tui'ma pura ri? 17Waku 
pe ri tenki tato' auya esi, e'tane 
turon ni ka'pon pika'ti iya pura 
iyesi. 
18Tenki ukayai! Papa pi' 
iyentai'nokon pari tuusauro'sen uri 
ani yai. 19F'tane so'si tau 5 kaisa 
ri enupanin main yai asauro'pai 
e'ai' turon kon enupanin pe 10,000 
kaisaron main ani yaino entai. 
20Utonpa ton, mure kasa 
iusenuminkato' kon ereutanu'ti'. 
Iri yau aiko ton mure amu' pe e'ti', 
e'tane iusenuminkato' kon yau 
iyaku'pusa' kon pe e'ti}'. 21Main 
yau iye'menukasa' man: 
“Ti'tusan kon pen ka'pon 
amu' ani yai, 
sunwaron kon muta yai 
pusamoro ka'pon amu! 
auro'kato' uya oton, 
e'tane miri ri e'tane to' 
uya uyetato' oton pen,” 
ta Itepuru uya. 

22 Miri wenai si, ani esi i'tuto' ipi' 
pe apurinin nan iwano' pen e'tane 
apurinin nan pen iwano', pu'kena' 
pe usauro'ni esi apurinin nan 
iwano' pe, apurinin nan pen iwano' 
pe pen. 23Tanporo si so'si tawon 
kon ye! amurasa' yau, miripan 
kon usauroku yau ani yai, miri 
yau ito'ka'nu'nin nan pent miri pe 
pura apurinin nan pen ewomt yau, 
to! utano'ma ta to! uya pen pe! mi? 
24 E'tane apurinin pen miri pe pura 
inu! ri ito'ka'nu'nin pen ewomu 
yau, tanporon kon usauroku yau 
pu'kena' pe, ewai' ri ka'wa ta iya 
tanporo tunetanu pil, tumakooi ke 
tesi pil, miri awonsi'ki tanporon 
kon uya teseru aimenka pil, 25miri 
awonsi'ki ama'ai ri tewan yau 
inenkurunpanu usenpoika ayu 
pona. Miripan nin si ena temu! 
po non pona Papa apurip''se'na, 
miripan uya, “Papa kuru ri man 
ipiyau'nokon!” ta. 


Papa Apuripitu Eseru 


26Fri ken si ta, utonpa ton? 
Ayamurasa' kon pe iyesi a'tai, 
tanporon kon piyau eren e'to' pe 
iyesi, miri pe pura usenupan nito' 
ipt, miri pe pura tenpoikasen, 
miri pe pura ani, miri pe pura 
ani yaino enpoikanin. Tanporo 
seri ton e'ku'to' pe iyesi so'si 
meruntitanu'nin pe. 27Inu' ri 
usauroku pe iyesi yau ani yai, 
tiwi asa'ron kon, miri pe pura 
osoruwawon kon nusaurokui 
tikin pa'ne ise'ma'pu pe, miri 

awonsi'ki turon ni si nenpoikai. 
28Enpoikanin pura iyesi yau, tiwi 
twusauro'sen nesii e'pana so'si tau, 
tiwano' pe ri nin miri awonsi'ki 
Papa ya' ri nin usauro'ni pi'. 

29 Asa'ri miri pe pura 
osoruwawon kon pu'kena' amu! 
nusaurokui, turon kon uya eta tane. 
30Miri yau si ing! ri iyereutasa' 
name! piya! tenpoikasen uyepu yau, 
tuusauro'sen ne'pakapui. 31 Apune 
pura tanporo i'senta! pu'kena' pe 
ausauro'to' kon pe iyesi, tanporon 
kon enupa pe miri awonsi'ki 
to! pori'ma pe. 22Iya'kwaru uya 
pu'kena' amu! emeporu'tito' to! 
usauro'to' pe esi pu'kena' amu! 
enawon pe ri. 33 Apune pura Papa 
esi isiporon pen ni i'sero' pen 
e'tane tuusewankamai' pura e'ni 
iwano!. 

Tanporo waka ton so'si tawon 
kon esi na'ne' kasa, 34uri'sami'si 
amu' e'to' pe iyesi e'pana. To' 
usauro'to' pe pura iyesi, e'tane 
main awiri to' e'to' pe iyesi, Main, 
Mosi' winon uya tasa' na'ne' kasa. 
35Fri ri inekama'popai to! esi yau, 
tutaan'pu kon ni ekama'poto' to! 
uya pe iyesi pata po, apune pura 
piyi'na' ri iyesi uri'san usauroku 
a'tai so'si tau. 

36Iwini'nokon pe! Papa maimu 
epiya'ti'pu? Imiri'nokon niken kati 
ka'pon amu! ineporo'san? 37Inu' ri 
e'kupu yau pu'kena' pe miri pe 
pura Iya'kwaru nemeporu'ti'pu 
pe, tiwi ni'tui seri iyena'nokon 
simenukayai'ne' esi Itepuru maimu. 

38 Seri nonkasa' iya yau, kuri ri ri 
niri nonka miri.' 
39Miri pe iyesi pi! utonpa 
ton, pu'kena' pe tuusauro'sen pe 
e'paino pe e'ti!, ani yai usauro'nito' 
ku'nonkatuu. 40E'tane waku pe 
riken isiporo ne'kupui. 
1Seri si, utonpa ton, 


15 iyemiya'pontipai'nokon 
i waku itekare ipi'nokon 
aa pu pi, ananumu'pu 
kon miri awonsi'ki ipi' auta'sisa' 
kon na'ne'. 2Seri itekare wini 
iyepika'tisa' kon miri, main 
ipi'nokon unekama'pu pi! salman 
pe auta'sisa' kon yau. Miri pe pura 
iyesi yau, apurisa' auya'nokon nin 
miri epoton kasa ri. 
3Uneporo'pu ni'kwiri'nuku 
uya miri iyena'nokon usennakan 
pe pura kuru iyesi pi':” Kurai 
eriku'pu umakooi kon wenai, 
iye'menukasa' itekare na'ne' awiri, 
4Amiripan u'na'tilpu, miripan 
e'mu'sa'ka'pu itosoruwano wti 
yau, iye'menukasa' na'ne' itekare 
awiri, Smiripan usenpoika'pu 
Ke'pas" piya! miri awonsi'ki nin si 
12 kaisaron kon piya'. 6Miri tupo, 
isenpoika'pu 500 entaino kon ni 
tutonpa ton piya! miri a'tai ri, moro 


Kurai E'mu'sa'kato' 

ri to! tonpa'san esi miri nurine, 
turon kon ni eri'pi'kaa'pu e'tane. 
7Miri a'tai'ne ri isenpoika'pu Isens 
piya', miri awonsi'ki tanporo 
itekare ekamai' enno'sa' kon piya', 
8ju'matu pe isenpoika'pu upiya' ri 
niri, ipoken pura iyentusa' ru'pu 
waraino ri piya'. 

9Itekare ekamai' enno'sa' kon 
o'non ni uri miri awonsi'ki esa'paino 
pen ni itekare ekamai'! enno'sa' 
tukai', apune pura Papa so'sii 
kota'masa' uya. 10E'tane Papa uya 
waku nonkasa' ke esi seri e'ai'ne' pe, 
miri awonsi'k: waku nonkasa' iya 
elsa! esi iwotori'pi pura pen. Kane 
ku, saman pe e'turawasomasa' seri 
to' entai, uri pen ni sa'ne e'tane, 
e'tane Papa uya waku nonkasa' 
upiyau iye'sa' na'ne'!. 11Uri pe ri, 
miri pe pura kamoro peri na'ki, seri 
seri ina nekamanu, miri awonsi'ki 
seri seri anapurinu kon. 


Iyeri'sa' Kon E'mu'sa'kato' 


12E'tane Kurai e'mu'sa'ka'pu 
teriku'pu apai tawon usekamasa' 
yau ipi'nokon, nai kasa ken itonpa 
kon uya iyeri'sa!' kon e'mu'sa'ka 
pura iyesi ta? 13Iyeri'sa!' kon 
e'mu'sa'ka pura iyesi yau, Kurai 
ri si e'mu'sa'ka'pu pe pura iyesi 
miri. 14Kurai e'mu'sa'kasa' pura 





114:38 Seri nonkasa' iya yau, kuri ri ri niri nonka miri; miri pe pura, seri iltu iya pura 


iyesi yau, tiwi i'tunin pe pura nesii. 


tukai' Arami' maimu yau. 

iyesi yau, ina nekamanu esi miri 
iturawasooi rulpu pura miri 
awonsi'ki apurito' auya'nokon ni 
niri. 15Miri entai kuru, ina si esi 
kasi ye! pe ri Papa pi! tuusauro'sen 
pe, apune pura Papa uya Kurai 
ilmu'sa'ka'pu iyeriku'pu apai 
tasa' ina uya. E'tane i'mu'sa'kasa' 
iya pura ri iyesi, iyeri'sa' kon 
e'mu'sa'ka pura iyesi yau. 16 Apune 
pura si iyeri'sa' kon e'mu'sa'ka 
pura iyesi pil, miri a'tai si Kurai 
e'mu'sa'kasa' pura ri niri si iyesi. 
17Miri awonsi'ki Kurai e'mu'sa'kasa' 
pura iyesi yau, apurito' auya'nokon 
esi miri epoton kasa ri, amakooi 
kon yau ri mari si iwesi kon. 
18 Miri a'tai kamo Kurai yau te'san 
eri'sa' uma'tasa' ri nin si. 19Seri 
yawon uko'man nito' yau Kurai pi! 
e'ku'nito' esi yau, usentu'man nito' 
ipi' pe ri nin e'ni seri turon kon 
ka'pon amu' pi! emi entai ri. 
20E'tane Kurai kuru ri nin 
e'mu'sa'ka'!pu teriku'pu apai, 
kamoro iye'nunsa' kon nu'san 
tipiyaruka pe. 21Apune pura 
uma'tan nito' uye'sa' pi! ka'pon 
poro, eri'ni tupo e'mu'sa'kan nito' 
ri niri uyepu ka'pon poro. 22 Apune 
pura tanporon kon eri'sa' pi! Atan 
pikiri, miri kasa ri tanporon kon 
enato' oton nurine Kurai pikiri. 
23E'tane isipikiri'ne, Kurai to! 
tipiyaruka nin, miri awonsi'ki 
iye'sa' a'tai kamoro nin si itiwano' 
ton. 24Miri a'tai kuru nin iweyu 





1 KOREN 15 


u'ma'to' esi miri; Papa Ikuipunu 
ena! itesa' pe te'to' nonkato' iya, 
tanporon ni non esanon, eke pata 
esanon miri awonsi'ki merunti 
ma'tanuku tupo. 25Apune pura 
etasa' pe iye'to' pe iyesi Papa 
uya tanporo iteyaton non nonka 
pu'ku pona i'ta o'koi'. 26Tu'matu 
pe inma'tanukunu iteyaton esi 
miri uma'tan nito'. 27 Apune pura, 
“Papa uya tanporon ni nonkasa' 
ita o!koi'!.”” Seri si, “tanporon ni 
e'nonkasa' iwo'koi',” nikayai'ne' esi, 
itu ri Papa pokon pe iyesi pi' ta iya 
pen ni, tanporon ni nonkayai'ne' 
Kurai o'koi'. 28Seri ku'sa' iya a'tai, 
Imu ri ena iwo'koi' tanporon ni 
tenin nu'pu tuwo'koi' miri kasa ri 
Papa e'to' pe tanporo, tanporon yau. 
29Seri si, e'mu'sa'kan nito' 
pura iyesi yau, iri ken si kupu 
kamoro iyeri'sa' kon iwano' pe, 
iyepa'taisimasa' kon uya? Iyeri'sa' 
kon e'mu'sa'kasa' pura kuru iyesi 
yau, i'rito' pe ken ka'pon amu! 
epa'taisima nesii'!no to! iwano' pe? 
30 Miri awonsi'ki ina ri si, #rito' 
pe ken si isi yau ina esi pata 
weyu kaisari ri? 31 Wui kaisari ri 
eriku—ta uya kuru ri sa'ne, utonpa 
ton—imiri'nokon pi' utapuripitu 
kasa kuru ri uyepuru kon Sises 
Kurai awiri. 32Ene amu' pokon 
pe usewa'nomasa' yau E'pe'sas po, 
ka'pon pe e'nito' eseru yau, ri 
ken si eposa' uya nai? Iyeri'sa' kon 
e'mu'sa'kasa' pura iyesi yau, 

“Enta'nanpai'nokon 
miri awonsi'ki 
e'taripanpai'nokon, 
apune pura awanapai ri 
eri'ni'nokon pi',”” 
ta. 33 Kisenku'tituu: “Iri ton tonpa 
pe e'ni uya waku eseru wanni 
ma'tanuku,” tasa!. 34Ta'kwaru 
ke iwe'to' ya! enna'po' iwe'to' 
kasa, miri awonsi'ki aumakoitato' 
ereutanu'ki, apune pura moro 
turon kon man Papa i'tunin nan 
pen—seri ta uya iyipiyitu kon pa. 


E'mu'sa'kan Nisa! Pun 


35E'tane turon ni uya ri 
ekama'po, “Nai kasa iyeri'sa' kon 
e'mu'sa'ka? Fri waraino ipun pe 
to! uyepu?” 36Nai pe iya'kwaru 
pura ri! Inpimi'pu tuuto'pansen 
teri'sa' a'tai riken. 37Iye'pimi a'tai, 
tupun ke ipimi auya pen, e'tane 
ite' pe te'sen itena'pi, iya'tai pura 
purowa ye! ri miri pe pura iri ye! 
ri. 38E'tane si Papa uya ipun ke 
irepa iye'kupt i'se te'to' awiri, miri 
awonsi'ki ite' kaisari ri iwarai'nan 
ni ipun ke irepa iya. 39Tanporo pun 
amy' esi pen isi'kaisa ri: Ka'pon 
amu' pun esi tupona ri, o' amu' 
turon ni pe, toron amu' turon ni pe 
miri awonsi'ki moro! amu! turon ni 
pe. 40Miri yau ka! yawon kon niri 
pun esi miri awonsi'ki non pon kon 
pun esi; e'tane tupona rine ri ka! 
yawon kon akoruwano ton esi, miri 
awonsi'ki non pon kon akoruwano 
esi turon ni pe ri. 41 Wui enu taron 

ni pe ri itakoruwano, kapui turon 
ni miri awonsi'ki siriki amu! turon 
ni pe: miri awonsi'ki siriki amu' esi 
tupona ri takoruwano kon yau. 
42Miri kasa si iyeri'sa' kon 
e'mu'sa'ka e'to' oton. Itekepu 
ne'pinyai'ne' esi twukitasen pe, 
iye'mu'sa'kasa' esi tuukita ton pe 
pura, 43iye'pimi tunamasen pe pura 
ri, iye'mu'sa'ka eke pe tuku'sen pe; 
iye'pimi #si'mura, iye'mu'sa'ka 
merunti pe, Miye'pimi tupun tau 
ri, iye'mu'sa'ka iya'kwaru pe ipun. 
Tupun tau te'sen pe e'ni 
yau, moro ri niri iya'kwaru pe 
e'nito' esi miri. 45Seri kasa 
iye'menukasa' miri: “Wapiyaro' 
ka'pon Atan ena'pu nurinan pe,” 
tukai', iu'matu pe te'sen Atan 
repa'pu uko'man nito' a'kwaru ke. 
46 Wapiya iya'kwaru uyee'pu pen, 
e'tane tupun tawon, miri awonsi'ki 
nin si iya'kwaru. 47 Wapiyaro' 
ka'pon esi'pu non sururuui'pi pe, 
iyakon ite'kwaro' ka'pon esi'pu 
Epun poino. 48Non pe te'sen 
ka'pon esi'pu kasa, miri kasa ri 
kamoro non pon kon esi miri, miri 
awonsi'ki Epun poino ka'pon esi 
kasa, miri kasa ri mari kamoro 
Epun iwano' ton esi miri. 49Miri 
awonsi'ki non pe te'sen ka'pon esa' 
pe e'ni'pu'nokon ikasa kasa ri mari, 
miri kasa ri Epun poino ka'pon esa' 
pe ikasa e'ni'nokon miri.” 
50Ekama uya ipfnokon, utonpa 
ton, miri pun miri awonsi'ki mun 
uya Papa e'to' esa! wanni pe 

eporo pura ri iyesi, miri pe pura 
tuukitasen uya tuukitasen pen 
eporo pura ri iyesi. 51 Etati', tonan 
tawon ni ekama uya: Tanporo 
e'nunni'nokon pen, e'tane tanporo 
usensima'nokon— 52inke pura 
ri, en e'piuka yau ri, iu'matu pe 
te'sen wai turonpi' a'tai. Apune 
pura wai turonpi'! uturunto' oton, 
iyeri'sa' kon si e'mu'sa'kato' oton 
twukitasen pe pura, miri awonsi'ki 
si usensima'nokon. 33 Apune pura 
twukitasen si epontito' pe iyesi, 
tuukitasen pen ya', miri awonsi'ki 
teri'sen, teri!sen pen ya'. 54 Tuukita- 
sen epontisa' pe iyesi a'tai, 
tuukitasen pen ya', miri awonsi'ki 
teri'sen, teri'sen pen ya', miri a'tai 
si main iye'menukasa' na'ne' ena 
miri i'napai ri: “Itentai enan nito' 
uya uma'tan nito' enko'masa',”s 
tawon. 

55“Uma'tan nito' si, nai ken si 

itentai iyenato'? 
Uma'tan nito' si, nai ken 
si isi'poto' auya?”' 

56Uma'tan nito' uya si'pon nito' esi, 
makoi; makoi meruntiru esi, main, 
Mosi' winon. 57E'tane tenki Papa! 
Entakanin pe uku'sa' iya 'nokon pi! 
uyepuru kon Sises Kurai poro. 

58Miri pe iyesi pi', utonpa ton 
nu'kwi, pana! pe e'mu'sa'kati' iri ri 
ayamati'nin. Te'tusen ye! pe kuru ri 
e'ti' Itepuru turawasooi pona, apune 
pura i'tu auya'nokon Itepuru iwano' 
pe e'turawasoman esi notan pe pen. 

Purata Amuranu'to' 
Papa Munki Iwano' Oton 

1 6 1 Seri si parata amuranu'to' 

pi! Papa munki amu' iwano' 
oton: Kare'siya pon kon so'sii 
ton pi' iku'ti' ta'pu uya ri iku'ti!. 
2Suntaaka e'sara'tito' weyu kaisa 
ri'ne, akaisari'nokon purata 
mumo'katui! ineporonu kon pi! 
tense, mukonekatui', uye'sa' a'tai 
purata amuranu'to' esi namai!. 
3 Miri a'tai uye'sa' a'tai imenukasa' 
kareta tupi'to' pe uya ananumu'san 
kon ena! to! ekamanin pe miri 
awonsi'ki to' enno'to' pe inturunu 
kon esa! pe Surusiran pona. 4 Utito' 
pe iyesi yau ri niri, uya'kiri ri to' 
utito' pe. 


Tupoiri Ri Inesakunu 


5Ma'sitoniya poro uti tupo, 
uye'to' oton ipiya'nokon—apune 
pura Ma'sitoniya poro uti ke. 
6Mara ri na'ki ipiyau'nokon e'an, 
miri pe pura komi' pe pata e'to' 
weyu ri eno'ma uya, upika'ti kon 
pa utito' yau, utiyai'ne' airi'ne ri. 
7Aka'ne' pe ri iyentaka kon pe ri 
iyenpai'nokon esi pen, ipiyau'nokon 
pari iko'manpai esi, Itepuru uya 
ikupu pe iyesi yau. 8F'tane F'pe'sas 
po nin uko'mamu miri Penti'kas 
pulku pona; Sapune pura uyena' 
eke kuru turawaso mura'taai 
uta'kokasa!' man miri awonsi'ki 
tu'ke nin uyewa'nomanin nan man. 

10Temu'ti muye!sa! yau, 
iyenari'nunto' kuse'nin ipiyau'nokon 
iyesi koro'tau, apune pura Itepuru 
turawasooi ari iya miri, uri kasa 
kuru. Wina! ri ka'murunpanin. 
Menno'tui' tewankamai' pura upiya! 
iye'to' pe. Itenupikiri e'ai' itonpa ton 
amu' pokon pe. 

12 Seri nin si utonpa kon A'poros 
pi: Ipan pe kuru ekama'posa' uya 
miri ipiya'nokon itito' pe utonpa kon 
amu' pokon pe. Seri pe'ne itipai pura 
iyesi, e'tane iti ri itito' uya eposa' a'tai. 

13fiwano' kon pe ri iserasu kon 
pe e'ti', salman pe e't}! anapurinu 
kon yau, enari'ke' pe pura, pana' 
pe e'ti, 14Tanporon ni ikuti! 
iusi'nanka kon yau. 

151!tu auya'nokon Sutipanas 
iwu' tawon kon ekoneka'pu A'kaya 
po, miripan kon e'tusa' waku 
ton turawasooi ku'nin nan pe. 
Ipan pe iyekama'po uya 'nokon, 
utonpa ton, 16 pusamoro waraino 
kon maimu awiri iye'turu kon 
pa miri awonsi'ki tanporon kon 
seri turawaso ya! newonyai'ne' 
nan ipi' te'turawasomato' kon 
pe maimu awiri niri. 17Pori' pe 
esi'pu Sutipanas, Po'tuna'tos, miri 

awonsi'ki A'kai'kos uye'sa' a'tai, 
apune pura intuton kon pura 
nane! turu'pu to! uya. 18 To' uya 
uya'kwaru to'panu'sa' imiri'nokon 
ni niri. Pusamoro waraino kon 
ka'pon amu' esi miri ti'tusan pe. 


lu'mata Pe Ri Miyari Tato! 


19So'si amu' Eisa nono awiron 
kon uya miyari tato' tuuya'nokon 
ennoko iyena'nokon. A'kira miri 
awonsi'ki Pure'sira" uya miyari 
ta ipi'nokon tewan kon apai 
Itepuru yau, miri kasa ri mari 
kamoro so'si pi! tamurapi'san 
to' iwu' tau uya ta. 20Tanporon 
kon ni seri yau te'san man miyari 
tato! tuuya'nokon ennoko pi! 
iyena'nokon. Miyari ka'ti' itonpa 
kon amu' pi! waku eseru yau 
auta'su'ka kon pe. 

21Uri, Paara uya miyari tato! 
menuka uyemiyatu ke ri. 

22inu' uya ri Itepuru i'munka 
pura iyesi yau—pa'nu' ri e'nonka 
miri ipona. Isi'ki ri, Epuru!” 

23Itepuru Sises uya waku 
nonkasa' nesii ipiyau'nokon. 

24Tanporo ii'munkato' kon uya 
esi Sises Kurai yau. Amen.” 





“16:19 Kiri! maimu yau, Puri'sa, turon ni pe Pure'sira tato! yai. 
Epuru!—Arami' maimu yau, Marana'ta—JIsi'ki ri, Epuru ta e'kwa pe. 

Iyakon Ite'kwaro' Kareta Paaru Nennoko'pu 


Koren Pon Kon 
Ena! 


Ekamanin 


Iyakon Ite'kwaro' Kareta Paaru Nennoko'pu Koren Pon Kon Ena! e'menuka'pu saman pe 
kuru so'si Koren pon kon pokon pe tesi a'tai. So'si menpaai pe te'san tonpa ton uya pana! 
pe kuru Paaru ewa'nomato' tuuya'nokon ku'sa' esi'pu, e'tane enpoika iya to! pokon pe 
ekonekapai kuru te'to' miri awonsi'ki inekamapai iyesi eke pe tepori'mato' seri e'ku'sa' a'tai. 

Iye'sara'ti yau imenukasa' kareta yau Paaru usauroku so'si Koren pon kon pokon pe 
te'to' pil, iri wenai isi pe ipan pe to! eiku'pu tuuya to! uya tusapema miri awonsi'ki 
tewa'noma pi! so'si tau ekama iya miri awonsi'ki pori' pe te'to' ekama iya isi pe tesi'pu 
rulpu otori'pi era'tin nisa! wini miri awonsi'ki to' pokon pe tekonekasa'. Miri awonsi'ki 
ipan pe so'si ekama'po iya amure'mura to! uya ituto' pe entu'manin nan Kuri'san amu! 
Isutiya pon kon pika'tito' ike. Iu'matu yau'ne Paart esi itekare ekamai' tenno'sa' wapu 
pe tu'kan kon pen ka'pon amu' Koren pon kon i'nairon kon itekare ekamai' enno'sa' 
kon pe iye'ku'sa' kon namai', Paaru pi! ennakanin tai'ma. 


Iyawon Ekamanin 


Ekamanin (1:1-11) 

Paaru miri awonsi'ki so'si Koren pon (1:12—7:16) 

Tutusen Kuri'san amu' Isutiya pokon iwano' pe (8:1—9:15) 
Paaru e'to' itekare ekamai' tenno'sa!' wapu pe (10:1—13:10) 
lu'matu (13:11-13) 





1 1Paaru winipaino, Kurai Sises 
nennoko'pu itekare ekamai', 
Papa eseru poro, miri awonsi'ki 
Temu'ti, utonpa kon winipaino, 3Urinokon epuru Sises Kurai, 

Papa so'sii Koren pon pona kan, | e'to' itese' pi! Papa miri awonsi'ki 
tanporo A'kaya poro te'san waku | Ikuipunu, usentu'man nito! 
ton Papa munki amu! pokon pe: kuipunu miri awonsi'ki Papa, 

2Waku nonkasa' miri awonsi'ki | tanporo a'kwaru ne'nin iwano' pe 
tusewankamai' pura e'nito' Papa, | apuripi'to' nesii, 4uya'kwaru kon 
ukuipunu kon miri awonsi'ki | ne'nin tanporon ni mi awiron ni 
Itepuru Sises Kurai winon nesii | ekamun uyepu uya uyewankama 
iyenau'nokon. kon koro'tau, kamoro miri waraino 


Papa, Tanporon 
A'kwaru Ne'nin Esa! 








1:1 Inkupu'pu 18:1 

kon ni mari a'kwaru ne'to' pe, 
uya'kwaru kon uneporo'pu kon 
Papa wini ke. 5Kurai ekota'ma'pu 
i'kwiritu uko'manto' kon ya! kasa 
ri, miri kasa ri mari Kurai awiri 
uya'kwaru kon uye'sa' anuku. 6Mi 
awiron ni ekamun uyepu uya ina 
ewankama yau, aya'kwaru kon 
ne'nin pe iyesi, miri awonsi'ki 
iyepika'tito' kon pe niri; ina a'kwaru 
ne'sa' pe iyesi yau, aya'kwaru kon 
uye'sa' pe iyesi, tuuseta'kai' pura 
a'kure'tito' nepu iya ekota'man nito' 
ina ekota'ma'pu ri mari ipi' a'kure'ti 
kon pa. 7Ina e'ku'to' ipimokon esi 
pana! pe, apune pura ina uya itu 
ina ekota'ma'pu yau ri mari iuye'sa' 
kon tukai', miri kasa ri ina a'kwaru 
uye'to' yau iuye'sa' kon. 
8Auro'kasa' ru'pu pe pura 
ri iwesi kon i'se pura ina man, 
utonpa ton, sa'man ton yau ina 
ekota'ma'pu pi! Eisa Mure'pu 
awo'nan yau'ne. Eke kuru sa'man 
yau ina esi'pu, ina uya a'kure'tito' 
entai ri, tuuko'mamu kon pen ni 
tukai' enari'ke' ina esi'pu. 9I'nai 
ri tewan kon yau'ne iyeri'to' pe 
eno'masa' kasa ina usi'tu'pu, 
e'tane seri e'kupu'pu tupi'nokon 
ni ina uta'si namai' e'tane Papa pi! 
kuru, iyeri'sa' i'mu'sa'kanin. 10Ina 
pa'kasa' iya isi kuru ma'tan#'nin 
apai, miri awonsi'ki ina ri pa'ka 
iya. Kuri ri pi! te'ku'to' kon ku'sa' 
ina uya, miyari ri ina pa'ka iya 
tukai', Hiwipuremato' kon uya ri 

ina pika'ti koro'tau. Miri a'tai ri 
si, tu'kan kon uya tenki tato' oton 
miri ina iwano' pe" eke pe ri Papa 
uya waku nonkasa' wenai, tu'kan 
kon ipuremato' maimu ei'sa' wenai. 


Paaru Eseru Usensima'pu 


12Seri si ina utapurito'!: Ina 
ewan uya ekama teseru kon ku'sa' 
ina uya non yau, miri awonsi'ki 
aya'kiri'nokon ipokon pe ina e'to' 
iyau kuru. Papa winon waku miri 
awonsi'ki i'napairon yau. Seri ku'sa' 
ina uya ora pu'ketu poro pura, 
e'tane Papa uya waku nonkasa' 
wini. 13Ina uya, #ri ri imenu 
inenenu kon pen miri awonsi'ki 
into'ka'nukunu kon pen ke 
imenuka kon pen. Miri awonsi'ki 
e'ku'ai', turon ni a'tai tanporo ina 
to'ka'muku auya'nokon miri tukai', 
14seri pe ipu'ku pe ri ina to'ka'nu'sa' 
auya'nokon e'tane, autapuri kon pa, 
ina utapurito' oton ip#'nokon na'ne' 
kasa Itepuru Sises weyu a'tai. 

15Miri pi! uyenu yau esi ke, 
wapiya aka'kuranpato' kon pe uya 
ekoneka'pu asa' ite'kwa iyepika'ti 
kon pa. 16Aka'kuranpato' kon pe 
uya ekoneka'pu kanan Ma'sitoniya 
pona uti pe ri miri awonsi'ki 
ipiya'nokon kanan tenna'poi' 
Ma'sitoniya apai miri awonsi'ki 
utito' pe Isutiya pona uyennoko 
kon pa. 17Seri pi! ekonekasa' a'tai, 
usennakan pe ri pe' ikuu'pu uya? 
Miri pe pura kati, ekonekato' 

kupu uya oru eseru poro, a'sa'tai 
ri, “Ewai', ewai!” miri awonsi'ki, 
“Kane, kane,” tato' pe uya? 

18 E'tane i'napai ri tuusauro'to' 
awiri Papa e'to' kasa, iyenakan 
kon ina ekareei esi “Ewai'” miri 
awonsi'ki “Kane” pe pen. 19 Apune 
pura Papa Mumu, Sises Kurai, 
#koro'tau'nokon itekareei ekamasa' 
rulpu uri miri awonsi'ki Sairas? 
miri awonsi'ki Temu'ti nekama'pu, 
esi'pu pen “Ewai'” pe miri 
awonsi'ki “Kane” pe niri, e'tane 
iyau “Ewai'” pe ri iye'sa'!. 20Tu'ke 
ri tunku'ton pi! Papa usauro'sa!, 
miripan esi “Ewai'” pe'ne ri Kurai 
yau. Miri wenai iporo “Amen” 
tasa' uri'nokon uya eke pe Papa 
kupu pe. 21Papa kuru ri kuri ri 
asa'ri ri mari pana! pe uri'nokon 
e'mu'sa'kato' emapu'tisa' iya na'ne' 
Kurai yau. Uyanunsa' iya 'nokon ni, 
22tiwano' pe e'ni ekamanin a'sisa' 
iya upona'nokon miri awonsi'ki 
Ta'kwaru emaikasa' iya uyewan 
kon ya', emaikasa' pe iye'to' 
pe, tiwano' pe e'nito' pe i'nai ri 
tuuye'sen eporo ekamanin pe. 

23Papa ri esi miri uyekama- 
nin pe, imiri'nokon anma'tanu'pai 
pura esi wenai, Koren pona 
enna'po pura ri uye'sa!. 24 Apurito' 
auya'nokon entai itesa' pe ina esi 
pen, e'tane imiri'nokon pokon pe 
ina e'turawasoma ipori'ma kon pe, 
apune pura apurito' auya'nokon 
poro pana' pe iye'mu'sa'kasa' kon pi". 





2 KOREN 1, 2 


2 1Uyeseru koneka'pu uya, turon 

ni kanan e'ne' pe ri iku'to' kon 
pe aka'kuranpa uya 'nokon namai!. 
2 Apune pura ipokoitanu'sa' uya 
'nokon pe iyesi yau, inu! e'ku'sa' 
upori'manin pe, etane imiri'nokon 
niken unpokoitanuku'san. 
3Imenuka'pu uya na'ne' kasa 
imenuka'pu uya, uye'sa' a'tai 
isewankamasa' pe esi namai' 
upori!manin nan pe ri e'paino kon 
wini. Uyenu yau tanporo iwesi'pu 
kon tanporo pori! pe e'to' yau 
iwesi kon pa. 4Imenuka'pu uya 
'nokon, ipan pe usewankama miri 
awonsi'ki upokoitato' apai uyewan 
yau, miri awonsi'ki eke pe ri uyenu 
ku'ma tenno'se, ipokoitanu'nin kon 
pe pen e'tane itu kon pa, uyewan 
yau ipan pe ii'nunka uya 'nokon. 


Tumakooikenan Pi' 
Usentu'man 


sinu! uya ri upokoitan 
emapu'tisa' yau, upokoitanu'sa' iya 
pura man tanporo ipokoitanu'sa' 
iya 'nokon na'ne' kasa, siya kuru 
pura ri—ipan pe kuru tuusauro'se 
pura ri. 6Ikota'mato' ike pe tu'kan 
kon kuru ri imiri'nokon nuturu'pu 
nesii eke pe ri ipona. 7E'tane ru'ku 
nin, ipi' isentu'mati', miri awonsi'ki 
iya'kwaru ne'to' auya'nokon pe 
iyesi, ipan pe ipokoitato' uya 
eno'ma namai' itentai. 8Miri pi! 
si iku'ti' ta uya seri ipi'nokon, 
imunkaka'ti! kanan. 9imenukasa' 





21:19 Kiri! Sirupanas, Sairas tato! turon ni pe. 


1:19 Inkupu'pu 18:5 


The New Testament in Akawaio of Guyana, 1st ed. © 2010, Suriname Bible Society 


2 KOREN 2, 3 


uya 'nokon name! esi ii'tuto' kon 
pe' moronka auya'nokon tanporon 
awiri ri pe' iwesi kon ta uya wenai. 
10fne' ri pi! iusentu'ma kon yau, 
uri ri niri usentu'ma miri ipi. 
Inu! pil ri usentu'masa'—moro 
ipi' usentu'man nito' elsa! yau— 
usentu'masa' miri ipi' Kurai enu 
airi ipikiri'nokon, 11 Se'tan? ena 
namai' uyentai'nokon, apune 
pura uri'nokon uya tankupunu pi! 
iye'ku'to' iltu pura iyesi pen. 


Emenna' Ekonekan Nito' 
Turawasomanin Nan 


12 Utisa' a'tai si Turowas 
pona Kurai ekareei ekamase'na, 
eporo'pu uya Itepuru uya mura'ta 
a'kokasa' esi'pu uiwano' pe, 
13uysewankaman pi! ri esi'pu, 
apune pura utonpa Tai'tas eposa' 
uya pura iyesi pi! miri yau. Miri 
pi! si, “Iisiri, utiyai',” ta'pu uya 
miri to! pil, miri awonsi'ki uti'pu 
Malsitoniya pona. 

14E'tane tenki ta uya Papa 
pil, uyanin kon ye' inke ri Sises 
Kurai yau itentai ina enasa' utito! 
yau, miri awonsi'ki uri'nokon 
poro iye'ta'nuku mi awiri ri i'tuto' 
kitun. 15 Apune pura Papa pona 
ina esi Kurai na'po'nanuku'san 
pe tuuki'nunsan pe kamoro 
iyepika'tisa' kon miri awonsi'ki 
uma'tan pi! name! nan koro'tawon 
kon. 16Turon kon pona iki pe 
e'ni'nokon, iyeri'sa' ukitasa' kitun 

ke; turon kon pona uko'man nito' 
a'po'nanuti pe e'ni'nokon. Inu! 
ken si nai seri turawaso kaisa ri? 
17Tu'ke te'sen kasa pura ri, Papa 
maimu kurupo'poma pi' ina esi pen. 
Miri kasa pen nin, Kurai yau ina 
usauroku Papa rau waku pe Papa 
nennoko'san kon ka'pon amu' pe. 
3 1Utapurin pi! kanan pe' ina 
epiya'ti seri? Miri pe pura 

kati turon kon ka'pon amu' kasa, 
imenukasa' kareta i'se ina esi ina 
ekamanin ipi'nokon miri pe pura 
ipiyapai'nokon? 2#Imiri'nokon ni 
kamoro imenukasa' ton kareta 
amu', imenukasa' ton ina ewan 
pi, ti'tusan miri awonsi'ki 
tanporon kon ni nenenu ton imenu. 
3Enpoika auya'nokon imenukasa' 
kareta Kurai winon pe iwesi kon, 
ina e'turawasomasa' otori'san, 
imenukasa' pen paru ke pen e'tane 
Papa tuuko'mansen A'kwaru ke, 
ti! konekasa' iyapon pi! pen e'tane 
ka'pon amu' ewan ton esi iyapon pe. 

4Seri waraino en yau e'nito' esi 
ina iwano' pe Kurai poro Papa rau. 
5Tiwano' kon pe seri kupu ina uya 
ta pen, e'tane Papa wini iku'to' ina 
uya ike uyepu. 

6Ina ku'sa' iya apiyo' pe emenna' 
pe ekonekan nito' turawasoma- 
nin nan pe, imenukasa' kareta 
pen e'tane Iya'kwaru, apune 
pura imenukasa' kareta uya iwini, 
e'tane Iya'kwaru uya uko'man nito' 
turu. 





“2:11 Se'tan—Makoi ese' isakon, Papa eseru ewaruma'tinin ta e'kwa pe. 

Emenna' Ekonekan Nito! 
A'kwarii 


7Penaro' iteseru, uma'tan ni 
ne'nin, e'menukasa' ti! pi! uye'sa' 
pe iyesi yau Esuweru amu! uya, 
inke tenu kon tutuse Mosi' enpitu 
namai' apune pura a'kwa pe iyesi 
pil iyenpuru'na tane ri. 8Miri entai 
pe! a'kwa pe Iya'kwaru eseru esi 
pen mi? 9Penaro' iteseru ka'pon 
ni uma'ta ku'nin uye'sa' yau a'kwa 
pe, miri entai a'kwa pe ipokena' pe 
e'nito' ne'nin esi! 10 A'kwa pe iye'sa' 
ru'pu esi eke pe iku'to' ipikiri pura, 
apune pura eke kuru emenna' 
iteseru a'kwa uye'sa' pil, 11 Miri 
awonsi'ki tenpuru'nasen uye'sa' pe 
iyesi yau a'kwa pe, miri entai ri 
nin tuuko'mansen a'kwa esi miri. 

12Miri pe iyesi pil, miri warai 
e'ku'nito' esi pil, ipan pe enari'mura 
eni. 13Mosi' kasa emi pen, temu! 
nipontinin iwon ke Esuweru amu! 
uya enkena' pe iye'sa' enpuru'na ene 
namai'. 14F'tane to! usenuminkato' 
ena'pu i'tunin ye! pe pura ri, apune 
pura seri wui pu'ku pona miri ri 
iwon esi moro ri, penaro' ekonekan 
nisa! ru'pu usekama a'tai. Itamasa' 
pura ri iyesi, apune pura Kurai yau 
riken iyemo'kato' esi. 15Seri wui 
pu'ku pona ri Papa nunonka'pu 
main Mosi' poro usekama af'tai, 
iwon uya ri to! ewan ton niponti. 
16F'tane ing! ri era'ti a'tai Itepuru 
winikui!, iwon nin si emo'ka. 17Miri 





2 KOREN 3, 4 


si Itepuru esi Iya'kwaru pe, miri 
awonsi'ki Itepuru A'kwaru name! 
airi imo'kasa' pe e'ni. 18Miri 
awonsi'ki tanporo uri'nokon, itemu' 
iwonkasa' ton uya Itepuru a'kwarii 
ri a'kwaru'pu enpoika, usensimasa' 
ikasa miyari ri a'kwa pe enan 
nito' ke, twuye'sen Itepuru wini, 
Iya'kwaru pe si na'ne'. 


Mamin tini Pun 
Ka'sa' Wai Yawon 


4 1Miri pe iyesi pil, Papa 
isentu'kena' pe tesi ke ina 
repasa' iya turawaso ke ina uya 
iku'to' pe, miri pi! si ina uya 
inonka pura iyesi. 2Ina uya mi airi 
tanporo ama'aino miri awonsi'ki iri 
piyiinu'nin nonkasa', kasi awiri ina 
esi pen. Miri pe pura Papa Maimu 
kupu ina uya pen kasi ye! pe, miri 
pe pura nin, i'nairon ekama pi' ina 
e'tusa'! tanporon kon ka'pon amu' 
ewan ya! Papa enu yau. 3f'ri pe 
pura ina ekareei e'niponti pe iyesi 
yau, iye'niponti kamoro tuuma'tasan 
pona. 4Papa pe te'ku'sen, seri 
a'taino kon e'to' itese' pi! uya 
apurinin nan pen usenuminkato' 
enku'nanu'sa', to! uya itekare weyu 
ene namai'! Kurai kuto! eke pe 
ipi, Papa pe te'sen. 5Apune pura 
tekareei kon ekama ina uya pen, 
e'tane Sises Kurai Itepuru pe, ina 
nin si ipoitoru kon pe Sises uriya'. 
6Apune pura Papa, “Tiwi a'kwa 
ne'wei'tii ewarupi apai,”' tawon 

2 KOREN 4, 5 


nu'pu uya tuweyu e!wei'tito! pe 
iku'sa' uyewan kon yau uwei'tinin 
kon pe eke pe Papa ku'to' i'tunin pe 
e'nito' kon pe Kurai emu' yau. 

7E'tane seri mamin esa' pe 
ina esi iini pun ka'sa' wai yau 
enpoikanin pe seri tanporon ni 
entaino merunti esi Papa winon 
pe, ina winon pe pura. 8Ina pona 
ekamun nuye'an sen wini'ne ri, 
e'tane ina ma'tanu'sa' iya pura ri 
iyesi; enpikaimap''sa' pe, etane 
miri pi! ina enari'nunsa' pura 
ri; 9tukota!masen pe ri, e'tane 
inonkasa' pe pura ri, iwisa' 
uta'mo'kasa! pe, e'tane ima'tanu'sa' 
pe pura ri. 10Tiwiri ri ina pun 
esi Sises uma'ta'!pu ekamanin 
ye' pe ri, iko'manto' usenpoikato' 
pe ri mari ina uko'manto' yau. 
11 Apune pura ina nurinan kon esi 
tutusan pe tiwiri ri uma'tan nito' 
ya! Sises Kurai uriya', iko'manto' 
usenpoikato' pe tuuma'tasen ina 
pun yau. 12Miri kasa si, uma'tan 
nito' e'turawasoma ina yau, e'tane 
uko'man nito' e'turawasoma 
ayau'nokon. 

13Iye'menukasa': “Apurisa' uya, 
miri pe iyesi pil, usauro'sa'!,”” tukai'. 
Miri ri apurito' iya'kwaru pe ina 
uya ri mari apuri, miri pi! ina 
usauroku, 14apune pura ina uya 
itu kuri ri ri Itepuru i'mu'sa'kanin 
nu'pu iyeriku'pu yapai uya ri mari 
ina i'imu'sa'ka Sises pokon pe, 
miripan uya ina turu imiri'nokon 
pokon pe tupiya!. 15 Tanporo 
seri esi iiwano' kon pe ri, waku 

nonkasa' uya miyari ri ka'pon amu! 
eporo uya, uya tenki tato' ku'to' pe 
eke pe itentai, eke pe Papa ku'to' 
iwano' pe. 

16Miri pe iyesi pi', ina uya 
inonka pen. Kipo'po ina a'mota 
tane, e'tane ti'nau'nokon ina ena 
emenna' pe wai kaisari ri. 17 Apune 
pura usewankaman nito' esi mara 
ri miri awonsi'ki aka'nero' pe ri, 
miripan uya konekan eke pe e'nito', 
aka'nero' pen eponin pe eke pe ri 
miri ton entai. 18 Miri wenai, tenu 
kon tusa' ina uya tensen pi' pen, 
e'tane tensen pen pi'. Apune pura 
tensen esi aka'nero' pe ri, e'tane 
tensen pen esi inkero' peri. 
5 1Seri si i'tu'nokon, seri non 

po e'ni'nokon iwu', upun kon, 

ta'porin kasa te'sen uma'tasa' pe 
iyesi yau, uiwu' kon esi miri Papa 
winon, inkero' nin uiwu' kon Epun 
pon, ka'pon emiyatu ke amisa' pen. 
2Miri koro'tau ri, a'mun ni pil emi, 
Epun pon uiwu' kon ke uponti- 
kapu kon i'se, 3epontin nisa' a'tai 
ipon pura eporon pen ni. 4Seri si 
ta'porin tau e'ni koro'tau, amun 
ni, iwari'sa'tisa' kon pe emi, apune 
pura uponka kon i'se pura e'ni wenai 
etane uponti kon i'se emi Epun pon 
uiwu' kon ke, tuuma'tasen pe te'sen 
usenko'masa' e'to' pe uko'man nito' 
ike ke. 5Papa si kuri ri uka'nin nu'pu 
kon serito' pe, miripan uya urepasa' 
kon Ita'kwaru ke emaikasa' pe, 
tuuye'ton e'ma takan pe. 


Epun Pon Uiwu' Kon 

6Miri pe iyesi pi', uyenu kon 
yawon kon ni uri'nokon miri 
awonsi'ki i'tu'nokon upun kon yau 
e'ni'nokon a'tai, Itepuru piyau pura 
ri e'ni'nokon. 7Uko'man ni'nokon seri 
apurito' wini, ene wini pen. 8Uyenu 
kon awon kon uri'nokon, ta uya, 
miripan e'ni'nokon upun kon yau 
e'pai pura Itepuru piyau riken e'pai. 
9Uyeseru kon nin si esi inpori'mapai 
te'sen pe, upun kon yau e'ni yau 
ri miri pe pura ipiyapai ri e'ni yau. 
10 Apune pura usenpoikan nito' oton 
kon Kurai uya eseru aimenkato' apon 
rakui', ukaisari'nokon uneporonu kon 
epose'na unkupu'pu kon pikiri upun 
kon yau e'ni'nokon koro'tau, waku ri 
miri pe pura iri ri. 


Ipokon Pe Ekonekan 
Turawasooi 


11 Miri si'kiri Itepuru pi! enari'nun 
ni i'tu'nokon ke, ka'pon amu' nin si 
anra'tipai emi. Emi na'ne'nokon esi 
tense ri Papa pona, miri awonsi'ki 
e'ku'ai' tense ri niri iyesi e'pai man 
iyewan kon yau. 12#yena'nokon 
kanan e'tupai ina esi pen, e'tane 
ina pi! teutapurisen pe iwesi kon 
pa, kamoro tensen pi! ewan yawon 
pen ni pi' teutapurisan ei'nin nan pe 
iwesi kon pa. 13T'pai itano'masa' pe 
ina esi yau, Papaiwano' pe iyesi miri, 
waku pe ina i'pai esi yau, iiwano' kon 
pe iyesi miri. 14 Apune pura Kurai 
usi'nunkato' uya ina a'kwaruka pe 
ri iyesi, apune pura ina uya apuri 





2 KOREN 5 


tikin nan ni eriku'pu tanporon 
kon iwano' pe, miri pi' si tanporon 
kon ni eriku'pu. 15Tanporon kon 
iwano' pe iyeriku'pu kamoro si 
nuko'manyai'ne' nan uko'mamu 
namai' tiwano' kon pe, etane kuri 
tiwano' kon pe iyeri'sa' ru'pu, miri 
awonsi'ki iye'mu'sa'kaka'sa' ru'pu 
kanan iwano' pe. 

16 Seri awonsi'ki nin si, ka'pon pi! 
ina usenuminkato' pura iyesi miri 
non pon pe e'ni eseru yau. Seri kasa 
ri Kurai pi! ina usenuminka'pu ri 
e'tane pena, seri pe miri kupu ina 
uya pen. Yfnu' ri esi yau Kurai 
iwano' pe, emenna' pe ika'sa' pe 
iyesi miri, penaro' uti'pu, emenna' 
uye'sa'! 18 Tanporo seri ton esi Papa 
winon pe, tuwinikui! ukoneka- 
nin nu'pu kon Kurai poro miri 
awonsi'ki tupokon pe turon kon 
konekato' pe uturawasooi kon ke 
urepasa' iya 'nokon, 19Papa esi'pu 
tupokon pe oru ekoneka i'se Kurai 
yau, ka'pon amu' pi! tumakooi ke 
to! esi tukai' pura. Miripan uya 
tupokon pe ekonekan ekareei 
nonkasa' ina ena'. 20Ina nin si esi 
seri Kurai nennoko'san pe tupe ri, 
Papa uya iyekama'posa' kon kuru 
ina poro. Ina uya kuru iyekama'po 
kon ipan pe Kurai iwano' pe: Papa 
pokon pe ekonekaka'ti!. 21 Papa 
uya tumakooikenan pen ni kuu'pu 
makoi pef uiwano' kon pe, Papa 
e'to' ipokena' pe eponin nan pe 
ekonekan nito' kon pe ipokon pe. 

2 KOREN 6 
6 1Papa pokon pe a'samutu yau 
te'turawasomasan pe ina esi 
pil ina uya kuru iyekama'po kon, 
waku nonkasa' Papa uya na'ne' 
anunsa! auya'nokon esi namai' 
notan pe. 2Apune pura ta iya, 
“Waka pe e'to' weyu a'tai 
iyeta'pu uya, 
miri awonsi'ki epika'tin 
weyu a'tai ipika'ti'pu 
uya,” 
ta iya. Apana'ti uya 'nokon, seri 
kuru si seri waku pe Papa e'to' 
weyu, seri pe kuru si man epika'tin 
weyu pe. 


Sa'man Yau Paaru E'to' 


3Inu' e'ma ta! ri uta'lmo'kan 
nito' ri turu ina uya pura man, 
ina turawasooi sapema namai!. 
4E'tane nin, tanporon yau ri Papa 
poitoru ton pe ina usenpoika: 
sa'man ni, isi ri moronka pil, 
ewankamanin ni miri awonsi'ki 
aimerunpanin ni moronka ina 
uya, Sari'!po'pi'nito', pariki'si ta! 
a'sin nito' miri awonsi'ki anpisin 
usewa'noma koro'tau ri, saman pe 
e'turawasoman pil, e'nunpai e'ni 
tane emun ni pura miri awonsi'ki 
iwan pe. 6Se ton moronka ina 
uya, waku pe kuru ina e'to' yau, 
ito'ka'muku yau, tuuseta'kai' pura 
e'nito' yau, miri awonsi'ki mannti! 
pe e'nito' yau; Waku A'kwaru yau 
miri awonsi'ki i'nai ri usinunkan 
nito' yau; 7i'nairon main yau miri 

awonsi'ki Papa meruntiru yau; 
ipoken ina e'to' esi ina epaai pe 
tanporon yau ri, siyauya'ne ri, 8eke 
pe ina ku'to' wini miri awonsi'ki 
ina nama pura ina e'to' wini, ina 
apuripi'to' wini miri awonsi'ki 
ina pona eno'ma wini; i'nairon pe, 
e'tane kasi ye! tato! ipi' ton pe. 9Se 
ton moronka ina uya, ti'tusan ye', 
e'tane ti'tusan ye! pen kasa, eri'ni 
pil, miri ri etane ina ri uko'mamu, 
ari'po'pi'sa' pe, etane iyeri'sa' pe 
pura, 10tewankono'mai'!, e'tane 
tiwiri ri pori' pe, entu'ma', e'tane 
tu'kan kon ni kupu pil imaminke' 
pe, iri esa! pe pura ri, e'tane 
tanporon ni esa' pe. 

1 Tuwapu'tii! pura ri ina uya 
ayauro'kasa' kon man, Koren pon 
kon, ina uya ri niri tewan kon 
a'kokasa' eke pe iyena'nokon. 12Ina 
uya ri ii'munkato' twuya'nokon 
enkurunpa pen ipiyapai'nokon, 
e'tane imiri'nokon uya nin ina 
i'nunkato' auya'nokon enkurunpa 
miri ina piyapai. 13Umunki amu! 
pe kuru, ayauro'ka uya 'nokon seri, 
miri entakanoma pe, iyewan kon 
a'kokati' eke pe ri mari. 


Apurinin Nan Pen Pokon Pe 
Ke'pumukantuu 


14Apurinin nan pen pokon pe 
a'samutu ya! ke'pumukantuu. 
Fri kasa ipoken e'nito' nesii'no 
isi'kaisa ri iri pe e'nito' pokon 
pe? Miri pe pura, nai kasa a'kwa 

esi isi'kaisa ri ewarupi pokon pe? 
15Fri kasa pori' pe Kurai nesii'no 
Periyaru" pokon pe? Fri kasa 
apurinin miri awonsi'ki apurinin 
pen nesii'no isi'kaisa ri? 16Pri kasa 
iseseru yau Papa ena! use'man nito', 
ipureman nito' iwu' nesii'no papa 
tato! pe ika'sa' pokon pe? Apune 
pura uri'nokon esi nurinan Papa 
ena' use'man nito', ipureman nito' 
iwu' pe, Papa uya tasa! na'ne' kasa 
ri, “To! piyau uko'mamz miri, to! 
koro'tau ri usari, to! e'to' itese' pi! 
pe ri esi, miripan kon esi umunki 
peri.” 
17 “Miri pe iyesi pil, to! 
koro'tapai epa'kati', 
tupona ri enati', 
ta Itepuru uya. 
Ki ri kusa'p#'pi'tuu, 
miri a'tai ayanumu uya 
'nokon.” 
18 “Ikuipunu kon pe e'to' pe, 
miri a'tai umunki amu! 
pe, uyensi ton pe iwe'to' 
kon pe, 
ta Itepuru merunti pe kuru te'sen 
uya,”k 
tasa'. 
7 1Seri ton si iku'to' pe usauro'nisa' 
eposa'nokon pil, utonpa ton amu! 
ru'kwi, ekorukanpai'nokon tanporon 
iri ton apai upun kon miri awonsi'ki 
uya'kwaru kon ma'tanu'sa' iya na'ne', 
miri awonsi'ki miyari'nokon waku 

pe e'nito' ya! Papa tunamai' e'nito' 
wini. 


Paaru E'to' Pori' Pe 


2łyewan kon yau ina pata oton 
inkonekati!. Inu' ri ku'sa' ina uya 
pura man ipoken pura, inu! ri 
ma'tanu'sa' ina uya pura man, ing! 
pi! ri ina usennakasa' pura man. 
3Iyeno'ma kon pe seri ta uya pen, 
wapiya takaa'pu uya apata kon ni 
esi ina ewan yau, iiwano' kon pe 
ri ina uko'mamu miri awonsi'ki 
ina ri uma'ta ipokon pe. 4Uyenu 
yau kuru ri iwesi kon, mi pe kuru 
ukupu auya'nokon. Eke pe kuru 
upori!ma auya'nokon, tanporon ni 
ina ewankamanin yau pori' pe e'to' 
ri anuku. 

5Apune pura ina utisa' a'tai 
Ma'sitoniya pona, ina pun 
umoronka'to' a'tai pura ri iyesi'pu, 
ina ewankamanin esi'pu sen 
wini'ne ri—kipo'po ina ewa'noma 
miri awonsi'ki enari'mun ni ina 
yau. 6E'tane Papa iseno'masa' ri 
a'kwaru wanni ne'nin uya ina 
a'kwaru ne'sa' Tai'tas tenno'se, 
7iyepu uya riken pen e'tane 
iya'kwaru ne'sa' auya'nokon 
ke ri niri. Ina pi! ekama'pu iya, 
upi' iusentu'mato' kon, ipan pe 
iupokoita kon, upika'ti pi! ame! pe 
iwe'to' kon, miri uya miyari ri eke 
pe pori! pe e'to' pe uku'to' pe. 

8Fri pe pura pokoi pe ukaretaai 
unennoko'pu uya iku'sa' kon e'tane, 
aiko ta uya pen ni. Aiko ta'pu uya 
ri e'tane—ene uya ukaretaai uya 
emel! pe iku'sa' kon, e'tane aka'ne' pe 
ri— 9e'tane nin si seri si pori' pe esi, 
pokoi pe iku'sa' kon pi! pen e'tane 
ipokooi kon uya iyera'ti kon ku'sa' pi! 
amakooi kon apai. Yusewankama'pu 
kon Papa iwano' pe ri miri pil ina 
wini ri e'ne' pe iyena'pu kon pen 
ni. 10Papa uya tasa' kasa upokoitan 
nisa! uya era'tin kupu, epika'tin 
nito' winikui' arin ni iya. Miri pi! 
usewankaman pen, e'tane seri non 
pon kon pe upokoitan nito' uya 
uma'tan nito' nepu. H Enti' seri 
Papa uya tasa' kasa ipan pe pokoi 
pe e'nito' uya iku'sa' kon: temetarun- 
san pe pura, inke pura ipoken ku'nin 
pe tuusenpoikasen pe, tuusakorota- 
san pe ekamura iku'sa' kon pi', 
tetuipi'san pe, tuusi'nunkasan 
pe, tuusewankamasan pe, miri 
awonsi'ki iye'kamasa' kon isi'kaisa ri 
iye'kupu ene kon pa. Tanporon yau ri 
waku pe iwesi kon tukai' iusi'tu kon 
seri ton yau. 12 Miri pil si imenukasa' 
uya 'nokon ni e'tane ipokena' pen 
ku'nin nu'pu pi! pen ni, e'ne' pe 
iku'sa' kon pi! ri niri pen, etane Papa 
rau iiwano' kon pe iusene kon pa, 
waku pe kuru ina pi' iye'tusa' kon. 
13 Seri ton uya ri ina pori'ma. 

Ina epori'mapi'to' pirike pe ri, ina 
esi'pu pori! pe, Tai'tas esi pori' pe 
tense, apune pura imiri'nokon uya 
ipika'tisa!' waku pe itewan ku'sa' ke. 
14 Ipi' ipi'nokon utapurito' kuu'pu 

uya, miripan upiyi'nu'sa' auya'nokon 
pura iyesi. E'tane tanporon ni 
ekamasa' na'ne' ipi'nokon esi'pu 
i'nairi ikasa ri, miripan si ip#nokon 
utapurin nisa! Tai'tas pi! usi'tusa' 
iinairi ri niri. 15Miri awonsi'ki 
i'munkato' iya 'nokon esi miyari ri 
eke pe, tenu yau ikupu tuuya'nokon 
a'tai main awiri iwesi'pu kon, Tai'tas 
ereutanuku'pu auya'nokon, eke pe 
inamato' auya'nokon ke, inku'pai 
iwesi kon pil. 16Epori'mayai' 
mararon pe pura uyenu yau ikupu 
uya 'nokon pe iyesi pi'. 


Amure'mura E'nito' Pe 
Pori'man 


8 1Miri awonsi'ki seri pe si 
utonpa ton itu auya'nokon i'se 
ina esi waku nonkasa' Papa uya 
na'ne' Ma'sitoniya pon so'si ton ena' 
interu'pu pil, 2Isi ton kuru i'tupi'nito' 
apai, eke ri to! epori'mato' anu'sa' 
miri awonsi'ki ipan ni itimamin pura 
to! e'to' ena'pu amure'mura e'nito' 
yau imaminkena' pe. 3Apune pura 
ekama uya to' uya ituru'pu eke pe 
kuru ri ituto' tuuya'nokon kaisa ri, 
miri awonsi'ki ituto' tuuya'nokon 
entai kuru ri niri. Tanporo kuru 
tiwano' kon pe, 4inke pura ina 
pi! to! uta'kwaruka'pu waku ton 
pika'tikapu pi' seri e'repan nito' 
yau. 5Miri awonsi'ki ina e'to' itenu- 
pikiri kasa pura to' uya ikupu'pu 
pen, e'tane wapiya Itepuru ena' to' 
e'turu'pu tiwano' kon pe miri tupo 
ina ena', Papa eseru awiri tesi kon 
ekamanin pe. 6Miri pi! Tai'tas 

enuti'pu ina uya, wapiya isara'tisa' 
iya pi' ri, imiri'nokon iwano' pe 
niri iu'ma'to' ya' ine'to' pe iya, seri 
waku nonkasa' nukupunu. 7E'tane 
tanporon ni kupu auya'nokon 
pi' inkupunu kon yau waku pe— 
apurito' auya'nokon yau, ausauro'to' 
kon yau, i'tuto' auya'nokon yau, 
inku'pai e'nito' enuka'mul'sa! pe, miri 
awonsi'ki ina i'nunka auya'nokon 
yau—enti' kanan seri e'repan nito' 
kupu auya'nokon waku nonkasa' yau. 

8 Ayapiyo'ma uya 'nokon pen ni 
e'tane i'nairon #usi'nunkato' kon 
i'tupitu i'se esi, turon kon e'to' 
inku'pai kaisa ri ti'tui!. 9 Apune 
pura i'tu auya'nokon, uyepuru kon 
Sises Kurai uya waku nonkasa' miri 
imaminkena' pe ri esii'ma, miri 
ri etane iwenai'nokon entu'ma' 
iyena'pu, entu'ma' iyenasa' wini 
imaminkena! pe iyena kon 
pa. 10Nutitaine!' wuipiya yau 
imiri'nokon esi'pu iwapiya itunin 
pe riken pen e'tane inku'pai niri 
iwesi'pu kon. Seri si apanamato' uya 
'nokon waku pe kuru te'sen iiwano' 
kon pe seri yau. 11Seri si turawaso 
iima'kati', miri si inku'pai iwe'to' 
kon uya iu'ma'to' uya enpoikato' pe 
inku'pai iwe'to' kon awiri. 12 Apune 
pura miri yau inku'pai iwe'to' kon 
esi yau, iye'repato' kon esi tapuri- 
sen pe ri ipiyau'nokon na'ne' awiri, 
ipiyau'nokon pura na'ne' awiri pen. 

13Ina e'to' i'se esi pen turon 
kon pika'tii'ma salman pe ikupu 
kon pil, e'tane isi'kaisa ri e'nito' 

e'to' pe. 14Seri pe kuru eke pe 
ipiyau'nokon na'ne' uya ipan pe 
i'se to' e'to' ke to' pika'ti, miri 
enta' eke pe to! piyau te'sen 
uya ipan pe i'se iwe'to' kon ke 
ipika'ti kon. Miri a'tai nin si 
isi'kaisa ri iwe'to' oton kon miri, 
1Siye'menukasa' na'ne' kasa: 
“Kuri eke pe amuranu'nin nu'pu 
piyau eke pe kuru pura iyesi, 
miri awonsi'ki kuri aiko pe 
amuran#'nin nu'pu piyau aiko 
pe iyesi pen,”" tawon. 


Tai'tas Ennoko'pu Koren Pona 


16Papa pi! tenki ta uya 
usewankamato' ri mari ipi'nokon 
emaikanin nu'pu pi! Tai'tas ewan 
ya! 17Ina nekama'pone pi! riken 
Tai'tas epori'ma'pu pen e'tane 
ipiya'nokon itipai te'to' kuru 
pokon pe miri awonsi'ki tiwano' 
pe ri. 18 Miri awonsi'ki tutonpa kon 
niri ennoko pi' ina man iya'kiri 
tanporo so'si amu' napuripitunu 
waku itekare pil iye'turawasoma 
pil, 19Miri entai kuru, so'si amu! 
uya anunsa' ina tonpa pe itito' 
pe tutusen ari ina uya koro'tau 
ina nuturunu Itepuru nama 
tuuya'nokon pe miri awonsi'ki ipan 
pe epika'tipai ina e'to' enpoikanin 
pe. 

20E'sapeman nito' pura 
iye'to' pe ikupu i'se ina esi, eke 
tutusen pe turon kon nuturu'pu 
turawasoma eseru. 21Ipoken 
te'sen kupu pi! e'pai ina esi, 





18:7 Turon ni imenukasa' uya, ii'nanka uya 'nokon yau, tawon esi. 


16:18 


m 8:15 E'sotas 


The New Testament in Akawaio of Guyana, 1st ed. © 2010, Suriname Bible Society 


2 KOREN 8, 9 


Itepuru enu yau riken pen, e'tane 
ka'pon amu' enu yau ri niri. 
22Miri pona, to' a'kiri tutonpa 
kon ennoko pi' ina man, tu'kan wini 
ri inku'paino pe isenpoikasa', miri 
awonsi'ki miri entai ri apune pura 
eke pe kuru itenu yau iwesi kon. 
23 Tai'tas nin si esi miri uisakon, miri 
awonsi'ki e'turawasoma tonpa pe 
#koro'tau'nokon, turon kon ina tonpa 
ton nutiyai'ne' nan nin si esi miri 
so'si amu! maimu ekamanin pe miri 
awonsi'ki Kurai nama pe. 24Miri 
pe iyesi pil, ipan pe to' i'nunkati' 
ipi'nokon ina utapurito' enpoika pe 
tanporo so'si ton uya ento! pe. 
Q 1imenukato' uya 'nokon iwenai 
pura ri man seri waku ton 
pika'tito' pi'. 2 Apune pura ipan pe 
epika'tipai iwe'to' kon i'tu uya, miri 
awonsi'ki miri pi! Ma'sitoniya pon 
kon pi! utapurin pi! e'sa', to! auro'ka 
pi! nutitaine!' wuipiya si'kiri ituru 
pi! imirinokon A'kaya pon kon 
ekonekasa' esi'!pu, miri awonsi'ki 
tu'kan kon turunkasa' auya'nokon 
inku'pai iwe'to' kon wini iku'nin pe, 
tukai'. 3E'tane pusamoro ina tonpa 
ton senno'ai' seri eseru yau ipi'nokon 
ina utapurito' esi namai' a'ta pe 
ri, etane tekonekai' iwesi kon pa, 
ta'pu uya na'ne' kasa. 4Apune pura 
inu! ri Ma'sitoniya pon ni uye'sa' pe 
iyesi yau uya'kiri miri awonsi'ki 
iyekonekasa' pe pura iyeporo kon pe 
iyesi a'tai, ina ri ipiyita—imir#nokon 
kuru ri niri ipiyita—apune 

pura ina uya ayapurisa' kon pit. 
5Miri pi! pusamoro utonpa ton 
enuti pi' usenuminka'pu to' uya 
aka'kuranpato' kon pe, pena iwapiya 
pari miri awonsi'ki ekonekan 
nito' ton i'ma'kase'na amure'mura 
inturunu kon ta'pu auya'nokon nu'pu 
tanin pe. Miri a'tai, iyekonekasa' 
pe iwe'to' kon pe enpoikanin pe, 
inturunu kon esi aya!kwarukasa' kon 
pe pura. 


Amure'mura E'pin Ni 


Siyenu kon yau seri iku'ti: Ing! 
ri mara ipinnin uya mara ri eporo, 
miri awonsi'ki inu! ri amure'mura 
ipinnin uya amure'mura ri eporo. 
7Tekaisari'nokon to! nuturui tewan 
kon yau ituto' pe tuuya'nokon 
te'ku'sa' kon poro, intupai 
pura esii'ima pen miri pe pura 
e'kosonkosonmai'ma pen. Papa uya 
pori' pe esii'ma itunin i'munka. 8 Miri 
awonsi'ki Papa uya waku nonkasa' 
kupu miri eke pe ipona'nokon, tu'kan 
yau ri tiwiri ri, tanporon esa' pe i'se 
iwe'to' kon eke pe ri, tanporon waku 
turawaso yau eporo auya'nokon miri. 
9Iye'menukasa' na'ne' kasa: 

“Tanturunu ta'nu'sa' iya mi 
poro ri entu'manin nan 
ena', 

ipoken iko'manto' esi 
moro inke ri,” 
tawon. 10Kuri ipinnin repanin 
itena'pi ke ite' pe miri awonsi'ki 
kiyari pe pureti ke, uya ri mari ituru 

miripan uya eke pe ite' amuranuku 
pa ikupu, miri awonsi'ki ipoken 
iwe!sa! ru'pu anumu kupu eke pe. 
11 Tanporon yau ri imaminke' pe 
iyena kon pa iku'to' kon oton, tiwiri 
ri amure'mura te'repasen pe iwesi 
kon pa, miri awonsi'ki ina awiri 
iye'repato' kon uya tenki tato' Papa 
pi! emapu'tito' pe. 

12 Seri epika'tin nito' meku'atui'ne! 
uya riken Papa munki amu' repa 
pen e'tane eke pe iyanuku tenki tato' 
to' uya Papa pi' usenpoika. 13 Apune 
pura turawaso muku'atui'ne' uya 
iyenpoikasa' kon pi! ka'pon amu! 
uya Papa apuripi'to' oton main 
awiri iwe'to' kon uya Kurai ekareei 
ekamasa' uya itonpa'tisa' pil, miri 
awonsi'ki amure'mura iye'repato' 
kon anta'nukunu kon to! ena! miri 
awonsi'ki tanporon kon pokon pe 
ri. 4Miri awonsi'ki to! ipuremato' 
ipona'nokon tewan kon yau uti 
ipiya'nokon, apune pura eke waku 
nonkasa' Papa uya, uya irepasa' kon 
pi! 15Tenki kuru ta Papa pil, ekama 
entaino ri inturu'pu pi"! 


Paaru Uya Tuturawasooi 
Wapu'ti 

1 0 1Eke pe pura miri awonsi'ki 

mannu' pe Kurai e'to' wini 
uta'kwaruka ipi'inokon—uri, Paaru, 
enari'kena' e'semu' pona e'sepon 
nisa! a'tai, e'tane enari!mun inni 
esi a'tai, tato! ipi!! 2Uye'sa' a'tai, 
isi pe e'nin ipi'nokon e'to' kasa 

turon kon ka'pon amu' pi' seri 
non eseru yau uko'man ni tukai' 
twusenuminkasan. 8Non po ri 
ina uko'mantane, non nuku'ai'ne' 
kasa ina usewa'noma esi pen. 4Ina 
epaai ton ina epanta'mato' ike ton 
esi non epanta'mato' ike kasa pura. 
Miri kasa pura, Papa meruntiru 
esi to! piyau pana'pa' nan to! 
wapu ma'tanu'nin. SE'sei'pi'nito' 
enku'nuku ina uya miri awonsi'ki 
tanporon ni kasi Papa uya i'tuto' 
i'se pura te'sen miri awonsi'ki 
tanporon ni usenuminkan nito' 
a'sisa'! anumu ina uya Kurai 
maimu awiron pe iye'to' pe. 6 Miri 
awonsi'ki iyekonekasa' pe ina e'to' 
oton tanporon ni main awiri pura 
e'nisa' kota'hmanin pe, tanporo 
ti'ma'kai' iyawiri iwe'sa' kon a'tai. 

7Ipuro'po riken iri ri ene 
auya'nokon.? Kurai iwano' pe 
inu! ri e'kupu pe iyesi yau, tiwi 
niri ni'tui ina esi Kurai iwano' pe, 
iyesi na'ne' kasa ri mari. 8 Apune 
pura Itepuru meruntiru ina repa'pu 
iya ike esi ipika'tinin kon pe, 
ama'tan#'nin kon pe pen. Utapuri 
pe iyesi yau, miri pi' ipiyitu pen. 
9Ukaretaai ton ke iyenari'pa i'se 
'Inokon esi pe isenpai pura e'ai'. 
10Apune pura turon kon uya 
ta, “Ikaretaai ton esi salman miri 
awonsi'ki pana! pe kuru, e'tane 
ka'pon pe iyesi yau #si'mura ri 
iseta miri awonsi'ki isauro'to' esi 
notun ni,” ta. 11 Kamoro rupi uya 

ito'ka'muku e'pai iyesi karetaai 
wanni yau ta na'ne' esi miri yau 
elmi tane pura unku'ton kon pe 
iyesi miri yau e'ni a'tai. 

12Ina e'warinpa pen sa'ne miri 
pe pura turon kon tuutapuri- 
san eseru a'kiri teseru kon 
to'ka'nu'pitu pi! ina esi pen. Teseru 
kon i'tupitu to! uya teseru kon ke 
ri a'tai, miri awonsi'ki teseru kon 
ke ri teseru kon aku'menka a'tai, 
ta'kwaru ke pura ri to! esi. 13Miri 
pe ri iye'tane, waku pe iye'to' 
entai ri ina utapuri pen, e'tane 
ina utapurito' kupu ina uya Papa 
uya ina ku'sa' na'ne' awiri iteseru, 
iyepoton kon ni. 14Siya kuru ri 
mi pe te'ku'to' kon yau ina uti 
pen, ipiya'nokon ina uye'sa' pura 
iyesi yau, miri kasa nin si nesii'no 
apune pura si Kurai ekareei esa' 
pe ri ina uye'kaa'pu ipiya'nokon. 
15 Tapu'ka kon entai siya kuru niri 
ina uti pen turon kon nukupu'pu 
turawaso pi! tuutapuri kon wini. 
Ina e'ku'to' esi miri,? miyari ri 
apurito' auya'nokon usemo'ka 
koro'tau, i'koro'tau'nokon ina 
nukupunu e'waraukato' oton eke 
pe kuru, 16ina uya itekare ekamato' 
pe itekare ke a'pi'sa' pen pata 
ton nono yau'ne iyentau'nokon, 
apune pura ka'pon uya ri itekare 
ekama'pu yau itekare tekamai' 
atapuripai pura ina esi pil, 17F'tane, 

“Tiwi atapuripaino nutapurii 
Itepuru yau,” tasa'. 18 Apune pura 
ka'pon tiwano' pe tuutapurisen pi! 
waku ta pura iyesi e'tane ka'pon 
Itepuru napurint pi! riken. 


Paaru Miri Awonsi'ki 
Ennakanin Nan Enno'sa' Kon 

1 1 1Mara ru'kwi iya'kwaru 

pura e'ai'ne' yau a'kure'ti 
auya'nokon tukai' e'ku'ai', etane 
iku'kapu auya'nokon ni. 2 Papa uya 
tasa' kasa ikintato' yau ikintayai' 
ipi'nokon. Tikin nan ataan'pu ena! 
ituto' pe uya usauro'sa', Kurai ena', 
a'pi!pun kuru uri'san pe ituto' pe 
uya itena!. 3E'tane enari'ke' e'ai' 
ikui uya IT! enku'ti'pu kasa enku'tin 
nito' ike ke iusenuminkato' kon 
utano'ma, i'nai ri miri awonsi'ki 
esuken iye'tusa' kon Kurai ena! 
apai. 4Apune pura ind! ri uyepu pe 
iyesi yau ipiya'nokon Sises ekareei 
ekamase'na, Sises ekareei ina 
nekama'pu warai pen ni, miri pe 
pura tuponaron ni a'kwaru anunsa' 
auya'nokon yau, ananumu'pu kon 
warai pen, miri pe pura tuponaron 
ni waku itekare ana'si!pu kon 
warai pen, inke pura ri iya' iyena 
kon. 5E'tane usenuminka pura 
iyesi aiko pe esi eke ton enno'sa' 
kon o'koi' tukai'. 6Waku pe kuru 
anpisin koro'tau twusauro'sen pe 
isenupasa' pen uri, etane i'tunin 





p10:13-15 Miri pe pura, 13 F'tane ri, ina utapuri pen ni itu pokena' pen ni pil, e'tane 
ina utapuri Papa uya i'tuto' ike ke ina uya iku'to' pe iku'sa' na'ne' ke—i'tuto' ike 


imirinokon ni ku'to' ike. 4... 
kon ni turawasooi ru'pa pi! 


11:3 Iseneses 3:1-5, 13 


15 ma utapuri pura iyesi i'tu pokena' pen ni pi! turon 
410:17 Iseremaya 9:24 

pe ri esi. Seri ton ku'sa' ina uya 
man waku pe kuru ene poken ni 
tanporon wini ri. 

7Makoi pe pe' iyesi'pu u'tito' 
ayanunnin kon pe Papa ekareei 
ekama uya wini te'masen pe pura? 
8Turon ni ton so'si amu! rapumasa' 
uya to' e'repato' mo'ka uya wini 
ipika'tinin kon pe. 9Miri awonsi'ki 
ipiyau'nokon esi a'tai, iri ru'kwi 
ri i'se esi pil, inti! ri tewankamai' 
esi'pu pen, apune pura Ma'sitoniya 
wini iye'sa!' kon utonpa ton uya 
i'se e'to' ke urepa'pu. Fri wini 
ri iyewankamanin kon pe pura 
enkurumu'pu, miri kasa ri esi 
miyari ri. 10T'nai ri, i'nairon Kurai 
eseru esi pi! uyau, inu! ri A'kaya 
nono ton awon uya seri utapurito' 
ereutanuku pura ri iyesi. 11F'ri pe 
iyesi pi'? Apune pura ii'munka uya 
'nokon pura iyesi pi! pe'? H'nunka 
uya 'nokon i'tu Papa uya! 12Miri 
awonsi'ki seri ri siku'ai'ne' kupu 
pi' esi non aku'to' pe uya kamoro 
tuweyu kon eporo i'se te'san 
o'noro ukaisari'nokon e'paino kon 
teutapurito' kon yau. 

13Kamoro waraino kon esi 
miri ennakanin nan enno'sa' kon 
pe, usenku'tin nito' turawasoma- 
nin nan, Kurai nennoko'san 
pe te'ku'san. 14Miri awonsi'ki 
usenuminkan pe pura, Se'tan' ni 
e'kupu a'kwa inseruui pe. 15Miri 
wenai, usewansiukan pe pura, 
ipoitoru ton e'kupu pe iyesi a'tai 





2 KOREN 11 


ipokena' pe e'nito' poitoru pe. To' 
weyu u'ma'to' oton to! nukupunu 
nuwarinpanu pe. 


Tekota'ma Pi! Paaru Utapurito' 


16Akonoma uya: Iya'kwaru 
pun pe ri inu! ri uku'nin, e'tane 
ikupu auya'nokon yau, uyanunti!' 
si iya'kwaru pun kupu pe, mara 
ru'kwi utapurin nito' ku'to' pe 
uya. 17Seri iwano' wanni pe 
en yau e'ku'nito', Itepuru kasa 
usauroku pen ni, e'tane iya'kwaru 
pun kasa. 18 Tu'kan kon ni utapuri 
pi! non nukupunu kasa, uri niri 
utapuri. 19Pori! pe iya'kwaru 
punon kon pi! iwesi kon, ta'kwaru 
ke iwesi kon pi' kuru si! 20T'nai ri 
kuru, to! uya aya'sisa' kon tapiyo' 
kon pe, miri pe pura aiko pe ri 
to! uya iku'sa' kon, miri pe pura 
ipi'nokon ni to! usennakasa!, 
miri pe pura awapiya'nokon ni 
iye'sara'tipi'sa' pe to! esi, miri 
pe pura iyemu' kon pi! to! uya 
iwipi'sa' kon. 21Epiyi'to' yau, 
a'tu'mura kuru ina esi ukayai' 
miri kasa e'nisa' pi"! 

Fri pi! riken inu! ri atapuripai 
nai—usauroku iya'kwaru pun 
kasa—uri kuru ri utapuri miri pi'. 
22 Ipuru amu' pe pe! to! esi? Uri 
ri niri esi. Esuweru amu' pe pe' 
to' esi? Uri ri niri esi. Epura'an 
payan nu'san pe pe! to! esi? Uri 
ri niri esi. 23 Kurai poitoru pe pe! 
to' esi? Usenuminkato' yau pura 





"11:14 Se'tan—Makoi ese' isakon, Papa eseru ewaruma'tinin ta e'kwa pe. 


11:9 Piri'pai 4:15-18 

ri na'ki e'ai' seri kasa usauro'to' 
pe, to! entaino ri uri. Salman pe 
kuru e'turawasoma'pu, pariki'si 
tau isipikiri'ne kuru, isi pe kuru 
ari'po'pi'sa' pe, miri awonsi'ki 
inke ite'kwa'ne ri eri'nito' ya! a'ko 
pe utipi'sa!. 245 kaisa ri ite'kwa 
Esuweru amu' wini 40 kaisa ri tikin 
ni iyapai tumo'kai' utari'po'pi'nito' 
eporo'pu uya. 25 Osoruwau ite'kwa 
uyari'po'pitu'pu yui ke, tikin 
ite'kwa ti! ke uwipitu'pu, osoruwau 
ite'kwa uyen pe iye'tane kanau 
epotoru'pu uta'morepitu'pu, tikin 
ni ewarupi miri awonsi'ki tikin 
ni wui ennoko'pu uya parau kau, 
26utin pi' ri uko'manpi'tai. Isi yau 
ri esi'pu tuna kau, isi yau ama' e! 
ton koro'tau, isi yau uwaraino kon 
Esuweru amu! koro'tau ri, isi yau 
Esuweru amu' pen koro'tau, isi 
yau eke pata yau ri, isi yau eke 
pata pu'ku yau, isi yau parau po, 
miri awonsi'ki isi yau ennaka- 
nin nan utonpa ton pe te'ku'se 
koro'tau. 27E'turawasomasa' man, 
e'turawasomasa' man sa'man pe, 
miri awonsi'ki inke ite'kwa e'numu 
pura, iwan pe e'nito' i'tusa' uya 
miri awonsi'ki tuna'kiri' ke miri 
awonsi'ki kiyari pura e'pi'sa's ikomi' 
pe e'pi'sa' miri awonsi'ki ipon pura. 
28Tanporon piyapai, wui kaisa 
ri usewankaman pi! esi'!pu so'si 
amu' pi. 29inu' esi #s#mura, miri 
awonsi'ki uri si #siimura usi'tu 
pura? Ind! ari'pu makoi ya', u'nau 
epo'ti pura ipikiri? 

30Utapuri pe iyesi yau, utapuri 
ri #si'mura e'to' enpoikanin pit. 
31 Papa, Itepuru Sises e'to' itese' 
pi! miri awonsi'ki Ikuipuna, tiwiri 
ri tapurip''sen pe te'sen uya i'tu, 
kasi pe pura esi. 32 Tamaskas yau 
kopuna, kin Are'tas o'noron uya 
pata Tamaskas erasunti'pu, uri 
a'sito' pe. 33E'tane pa'siki'ti yau 
unu'ti'pu, iwekupiri wintooi awiri, 

miripan enapai emo'ka'pu. 

Paaru Enu Uta'kwakasa' 

Miri Awonsi'ki Itiku 
1 2 1Utapurin pi! ri esii'ya. 
Waku epoton pura ri 
iye'tane, en uta'kwakato' miri 
awonsi'ki isenpoikato' pi' Itepuru 
wini pi! ri esii'ya. 2Ka'pon si'tuyai' 
Kurai yawon, 14 kaisa ri wuipiya 
utikaa'pu seri itosoruwano Epun 
pona iyenuku'pu awonsi'ki. Tupun 
tau ri nawon miri pe pura tupun 
tau pura ri nawon i'tu uya pura 
ri iyesi—Papa uya iltu. 3I'tu uya 
si, pase ri ka'pon—tupun tau miri 
pe pura tupun tapai ri nawon iltu 
uya pura ri iyesi, etane Papa uya 
iltu — 4utanumu'pu waku pe Papa 
pata'se' ya'. Ekama pokena' pen ni 
eta'pu iya, ka'pon uya ekamato' 
pe tato! pen ni. 5Kuri ri waraino 
ka'pon pi' utapuri, e'tane upi' 
utapuri pen, #silmura riken e'to' 
pi! utapuri. 6Utapuri pe iyesi yau, 
iya'kwaru pun pe esi pen, apune 
pura i'nairon pi! usauroku pe iyesi. 
E'tane ikupu uya pen, eke peri uri 





11:23 Inkupu'pu 16:23 
11:26 Inkupu'pu 9:23, 14:15 


11:24 Isu'taronomi 25:3 


11:25 Inkupu'pu 16:22, 14:19 


11:32-33 Inkupu'pu 9:23-25 

tuku'se inu! ri usenuminka namai' 
upi' unkuu'pu pi! miri pe pura 
ta'pu uya pi! tesi entai. 

7Utaperukan pi! esi namai', seri 
ton eke pe ri isenpoikasa' ru'pu 
uyena' pil, itiku e'turu'pu upun yah, 
Setan: maimu ne'nin pe, ipan peri 
ukota'manin pe. 8Osoruwau ite'kwa 
ipan pe Itepuru ekama'po'pu uya 
upiyapai imo'kato' pe iya. ?E'tane, 
“Uri uya waku nonkasa' esi eke pe 
iiwano' pe, apune pura umeruntiru 
ekoneka waku pe i'si'imura e'nito' 
yau,” ta'pu iya upil. Miri pe iyesi pi, 
utapuri miyari pari pori' pe esii'ma 
i'si'mura e'to' pil, Kurai meruntiru 
ereutato' pe upona. 10Miri pe iyesi 
pil, Kurai uriya', uri esi pori' pe 
#silmura e'nito' yau, sapeman nito' 
yau, salman pe e'nito' yau, waku 
kupu wenai kota'man nito' yau, 
sa'man ikupu pokena' pen yau. 
Apune pura #si'mura esi a'tai, miri 
a'tai pana' peri esi. 


Paaru Usewankamato' 
Koren Pon Kon Pi! 


11Uiwano' pe ri iya'kwaru 
pura enasa' seri, e'tane sa'ne 


imiri'nokon uya iku'to' pe 
uya ikuu'pu. Uyekama pe 
masauro'tui'no e'tane, apune 


pura aiko pe esi pen eke ton 
itekare ekamai'! enno'sa' kon 
o'koi', inu! pe pura ri same e'tane. 
12Mi ton itekare ekamai' enno'sa' 
ma'kui'tinin—ento! ipi'! ton, 
usenuminkan nito' miri awonsi'ki 
eke Papa turawasooi—e'kuu'pu 





2 KOREN 12 


#koro'tau'nokon eke ri sa'man 
annawiri. 13Nai kasa ken turon 
ni ton so'si amu' o'koi' aiko pe 
iwesi'pu kon, ipiinokon niken 
upika'titi' tasa' uya pura iyesi pi! 
pe'? Ipokena' pen unkuu'pu pi! si 
up! isentu'mati'! 

14Seri si e'kama utin pi' 
aka'kuranpai'nokon itosoruwano 
ite'kwa pe, miri awonsi'ki upika'titi' 
ta uya pen ipi'nokon, apune pura 
iimamin kon i'se esi pen e'tane 
imirnokon. Apune pura mure 
amtu' esi tusanon kon potawa'tinin 
nan pe pen, e'tane to' sanon uya 
nin to! potawa'ti. 15Miri kasa si 
ipi'nokon pori! pe esii'ma tanporon 
ni uyenawon ennoko uya miri 
awonsi'ki uri ri niri si. Ipan pe pe' 
ii'nunka uya 'nokon yau, mara 
ru'kwi pe! uimunka auya'nokon? 
16 Iyesi'pu na'ne' kasa si iyesi yau, 
upika'ti auya'nokon i'se pura esi'pu. 
Miri ri etane ennakanin pe esi'pu 
enku'tin nito' wini iyeparanti'pu 
uya 'nokon ta! 17Kinyennakata'tui pe! 
ipurataai kon mo'kato' pe uya ka'pon 
amu' unennoko'san wini? 18 Tai'tas 
apiyo'ma'pu uya ipan pe ipiya'nokon 
itito' pe, miripan a'kiri utonpa kon 
ennoko'pu uya. Tai'tas uya ken 
pe! iyennaka'pu kon ipurataai kon 
mo'kato' pe tuuya? Isi'kaisaron 
kon pen pe' ina ta'kwaru kon yau 
tunkupunu kon yau miri awonsi'ki 
isiporon ni pen pe' ina eseru? 

19Usenuminkan pi! pe! iwesi'pu 
kon misi'kiri ri ipnokon ina 
e'wapu'ti tukai'? Usauro'ni pi! 





s12:7 Se'tan—Makoi ese! isakon, Papa eseru ewaruma'tinin ta e'kwa pe. 

sa'ne ina elsa! seri ko Papa uya 
tentane'nokon Kurai yawon kon 
pe; utonpa ton nu'kwi, tanporon 
ina neku'ai'ne' esi imeruntitanu'nin 
kon pe. 20Enari'nanyai' ipiya'nokon 
utisa' a'tai, iyeporo uya 'nokon 
poken pura ri iyesi i'se e'to' awiri, 
miri awonsi'ki uri niri i'se iwe'to' 
kon awiri pura. Enari'munyai' isipi' 
ri te'san, tikintasan ni, tuusakorota- 
san ni, tupoiri'nokon ni te'san ni, 
kasi pe ka'pon eseru'tinin nan ni, 
iri ka'pon eseru pi! tuusauro'san ni, 
i'tunin pe ri tesi kon pi! mi pa'man 
ni, miri awonsi'ki itanpokumasa' 
pe ri iyeporo uya 'nokon poken 
iyesi. 21 Enari'munyai' utika'sa' a'tai 
kanan Papa itese' pi! e'to' uya se 
pe ri uku'to' oton arau'nokon, miri 
awonsi'ki ipan pe ri upokoitato' 
oton tu'kan kon imakoitasa' kon 
pena iwa wenai iyera'tisa' pura 
na'ne' nan iri apai, tekumato' kon 
apai miri awonsi'ki iri i'se te'to' kon 
ku'to' twuya'nokon apai, ikupu pi! 
tesi'pu kon. 


lu'matu Pe Panaman Nito' 

1 3 1 Seri si itosoruwano ite'kwa 

pe aka'kuranpai'nokon 
uti. “Moro iri e'ku'sa' ru'pu esi 
pi! asa'ron kon miri pe pura 
osoruwawon kon usauro'to' pe 
iyesi,”" tasa'. 2 Apanamakaa'pu 
uya 'nokon ipiyau'nokon esi a'tai 
iyakon ite'kwa pe. Akonoma 
uya ipiyau'nokon pura esii'ma: 
Enna'posa' a'tai, inu' ri e'wanpa uya 
pen kamoro pena iwa imakoitasa' 

kon pe na'ne' nan miri pe pura 
turon kon ni, 3ipan pe ini'tupai 
iwesi kon pi! Kurai usauro'to' uporo. 
Fsiimun pen kuri ri imiri'nokon 
koneka pi! tesi yau, e'tane merunti 
pe iyesi i'koro'tau'nokon. 4Apune 
pura inai ri iye'to' pe, kurusu' 
pona ipokapitu'pu i'simun yau, 
e'tane si iko'mamu Papa meruntiru 
wini. Miri kasa ri, iyau #smura 
e'ni'nokon, e'tane si Papa meruntiru 
wini ina uko'mamu ipokon pe 
ayapiyo' kon pe. 

>fsenti' apurito' yau ri pe! iwesi 
kon tukai', isi'tuti' iiwano' kon pe. 
T'tu auya'nokon pura pe' iyesi Kurai 
esi ayau'nokon?—iusi'tuto' kon yau 
ri nin auta'mo'kasa' kon a'tai riken 
itu auya'nokon ipura iyesi? 6Miri 
awonsi'ki sapuriyai' ito'ka'nuku 
auya'nokon usi'tun nito' yau 
uta'mo'kan nisa! pura iyesi. 7Seri 
si ina ipurema Papa pi' ipokena' 
pen kupu auya'nokon namai'!. 
Ka'pon amu' uya en nito' pe pen 
ni usi'tun nito' yau entakasa', 
e'tane ipokena' pe te'sen kupu 
kon pa ita'mo'kasa' pe ri e'ku'ni 
tane. 8Apune pura iri ri kupu 
poken pura ina uya iyesi i'nairon 
ewa'noma pe, e'tane i'nairon 
iwano' pe riken. 9Ina epori'ma 
#siimura tesi kon a'tai etane pana! 
pe iwesi kon, ina ipuremato' nin 
si esi miri waku pe iwesi kon pa. 
10 Miri wenai seri ton menuka uya 
seri ipiyau'nokon pura esii'ma, 
utisa' a'tai isi pe umeruntiru apuri 
uya namai!—umeruntiru Itepuru 

uya urepa'pu ike ke ikonekanin 
kon pe, ama'tanu'nin kon pe pen. 


lu'matu Pe Miyari Tato' 


11Ju'lmatu pe, utonpa ton, 
iisir'nokon. Waku pe e'nito' pi! 
ise'se'titi!, ipan pe iyekama'poto' 
uya 'nokon etati', tikin ni 
isenuminkato' e'ti!, tuusewa'nomai! 
pura iko'manti!. Miri awonsi'ki 
Papa usi'munkan miri awonsi'ki 





2 KOREN 13 


tuusewankamai' pura e'ni ku'nin 
esi miri ipiyau'nokon. 

12Miyari ta auya'nokon e'kwa 
pe itonpa kon pi' waku eseru yau 
ata'su'kati', 13 Tanporo waku ton 
man miyari ta pi! ipi'nokon. 

14Tiwi eke ri waku Itepuru Sises 
Kurai nunonka'pu, miri awonsi'ki 
Papa usi'munkato', miri awonsi'ki 
Waku A'kwaru amutu pe e'nito' 
nesii tanporo ipiyau'nokon. 

Kareta Paaru Nennoko'pu 


Kare'siya Pon Kon 
Ena! 


Ekamanin 


Waku itekare Sises pi! epiya'ti tekamasen pe miri awonsi'ki tereutanu'sen pe koro'tau 
Esuweru amu' pen ka'pon amu' koro'tau, usekama'popi' nito' e'seporo'pu man Mosi' 
winon pe! awiri ka'pon e'to' pe iyesi, i'nai ri Kuri'san pe e'nito' pe tukai'!. Paaru uya to! 
eseru'ka'pu miri i'se e'nito' pe pura seri esi tukai'—miri kuru nin, Kurai yau uko'man 
nito' esi apurito' riken iwini na'ne' tanporon kon ekonekato' Papa pokon pe. E'tane 
Kare'siya so'sii amu' koro'tau, Roman nono, Eisa Mure'pu yau, ka'pon amu' uye'sa' 
esi'pu, miripan kon uya Paaru ewa'noma'pu miri awonsi'ki to! uya ta'pu ka'pon uya 
kuru ri mari apurito' pe iyesi tekonekato' pe Papa ya! Main, Mosi' winon nunonka'pu. 

Kareta Paaru Nennoko'pu Kare'siya Pon Kon Ena! e'menuka'pu kamoro itano'masa' 
kon seri ennakanin enupan nito' ke, na'ponin pe i'nai ri te'sen apurito' miri awonsi'ki 
iku'to' ya!. Paaru epiya'ti itekare ekamai' Sises nennoko'pu pe tesa'to' wa'kutu pe. Ta iya, 
iki'masa' itekare ekamai' enno'sa' pe iye'to' pe esi, Papa winon pe, ka'pon meruntiru wini 
pen, miri awonsi'ki enno'sa' pe iyesi'pu Esuweru amu' pen piya! kuru. Miri awonsi'ki si 
te'sei'pi'to' to' eseru'ka pe emo'ka'pu iya apurito' wini riken ni ka'pon amu' ekoneka Papa 
pokon pe. Iu'matu airo'nan isa'ta yau, Paaru uya enpoikasa' Kuri'san amu! nukupunu 
e'kupu tiwano' ti'naino pe ri tuusi'nunkato' wini Kurai apurito' moron nu'pu pe. 


Iyawon Ekamanin 


Ekamanin (1:1-10) 

Paaru meruntiru itekare ekamai' enno'sa' pe (1:11—2:21) 

Papa uya eke waku nonkasa' ekareei (3:1— 4:31) 

mu! enawon kon pen ni Kuri'san amu! miri awonsi'ki to! turawasooi (5:1— 6:10) 
lu'matu (6:11-18) 





So'si ton Kare'siya po'nan enakan: 
3Tiwi waku nonkasa' miri 
awonsi'ki tuusewankamai' pura 
iwe'to' kon Papa, ukuipunu kon 


Miyari Ta Paaru Uya 


1 1Paaru, enno'sa' itekare 
ekamai'—ka'pon amu' winipai 


enno'sa' pen, miri pe pura ka'pon 
nennoko'pu pen, e'tane Sises Kurai 
miri awonsi'ki Papa, Ikuipunu, 
i'mu'sa'kanin nu'pu iyeriku'pu apai 
nennoko'pu winipaino— 2miri 
awonsi'ki tanporon kon tonpa ton 
upiyawon kon winipaino, 





miri awonsi'ki Itepuru Sises Kurai 
winipaino nesii iyenakan kon pe. 
4Kuri ri Sises Kurai iye'tusa' ru'pu 
umakooi kon iwano' pe umo'kanin 
kon pe seri pe na'ne' iri pe e'nito' 
apai, uri'nokon e'to' itese' pi! Papa, 
ukuipunu kon e'to' i'se awiri, nesii 

iyenakan kon pe. 5 Kuri ri Papa 
iwano! pe eke pe iku'to' nesii tiwiri 
ri miri awonsi'ki tiwiri ri. Amen. 


Taron Ni Itekare Pen 


6 Usewansiukasa' man inke pura 
kuru ri iki'manin na'pu kon waku 
nonkasa! Kurai uya wini nonka 
auya'nokon pil,” miri awonsi'ki 
iyera'ti kon tuponaron ni itekare 
winikui!— 7itekare pari pen kuru ri 
winikui'. Turon kon ka'pon amu' uya 
iyeno'ma kon poken iyesi utaipon 
nito' ya', miripan kon esi waku Kurai 
ekareei wuuka i'se. 8E'tane pura ri, 
ina miri pe pura inseru Epun poino 
uya ri turon ni itekare ekama pe 
iyesi yau, seri ina nekamayai'ne' 
ipi'nokon warai pen ni, tiwi ipa'nu'sa' 
pe nesii! 9Ina uya taka'sa' nane! 
kasa ri, takapu uya kanan seri pe: 
mul! uya turon ni itekare ekama pe 
iyesi yau ipi'nokon, ananamu'pu kon 
waraino pen, tiwi ipa'nu'sa' pe nesii! 

10 Ka'pon amu! uya pe! uyapurito' 
i'se esi seri, miri pe pura Papa uya 
kati? Miri pe pura ka'pon amu! 
kati inpori'mapai esi? Ka'!pon amu! 
inpori'mapai esi yau, Kurai poitoru 
pe pura ri esi miri. 


Papa Uya Paaru Ki'ma'pu 


Utu auya'nokon i'se e'ai', 
utonpa ton, sekamayai'ne' waku 





itekare esi ka'pon nukoneka'pu pen. 


KARE'SIYA 1 


12 Ka'pon wini uneporo'pu pen ni, 
miri pe pura uyenupasa' ru'pu ipi' 
pen ni, e'tane ru'ku, Sises Kurai 
uya enpoika wini uneporo'pu. 

13 Apune pura eta'pu auya'nokon 
uko'mamu'pu Esuweru amu! 
eseru yau, isi pe ri Papa so'sii 
kota'ma'pu uya, anma'tanu'pai 
ri esi'pu. MEsuweru amu' eseru 
yau ukiiyisi kaisaron kon entai ri 
utisa' esi'pu utamokori ton eseru 
kuru awiri emi pi. 15E'tane Papa, 
uyamanin n#'pu entu'pu si'kiri? 
miri awonsi'ki ukilma'pu iya 
waku nonkasa' tuuya wini, esi'pu 
pori! pe 16 tumu inenpoikapai uyau 
itekareei ekamanin pe e'to' pe 
Esuweru amu' pen koro'tau. Miri 
a'tai, inu! ri ekama'po'pu uya pen 
upika'tito' pe iya, Wutisa' pura 
ri iyesi Surusiran pona urawiron 
kon itekare ekamai' enno'sa' kon 
ense'na, e'tane ru'ku uti'pu inke 
pura Arepiya pona, emennu'pu 
tenna'po ton pe Tamaskas pona. 

18Miri awonsi'ki osoruwau 
w#ipiya tupo, uti!pu Surusiran pona 
Pita“ enupankase'na, miri awonsi'ki 
ipiyau uko'mamu'pu 15 kaisa ri 
wui. 19Turon kon itekare ekamai' 
enno'sa' kon ensa' uya pura iyesi— 
Isens riken, Itepuru akon. 201T'nai ri 
kuru ekama uya, Papa uya entane, 
seri simenukayai'ne' esi kasi pe pen. 
21 Miri tupo uti'pu Siriya itese' pata 





“1:6 eke waku Kurai nunonka'pu, miri pe pura, eke waku innonka'pu 


si'kiri; miri pe pura, usan ewan apai 
yau 

1:13 Inkupu'pu 8:3, 22:4-5, 26:9-11 
1:15-16 Inkupu'pu 9:3-6; 22:6-10; 26:13-18 


21:15 entu'p4 


¢1:18 Pi'ta; miri pe pura, Ke'pas - Kiri! maimu 


1:14 Inkupu'pu 22:3 


1:18 Inkupu'pu 9:26-30 

pona miri awonsi'ki Siri'siya itese' 
pata pona. 22 Ka'pon pe uri iltu so'si 
amu' Kurai yau te'san Isutiya pon 
kon uya pura iyesi'pu. 23 Uyekareei 
riken eta'pu to' uya, “Ka'pon, isi pe 
so'si kota'manin nu'pu man tapuri- 
sen ima'tanuku i'se te'sa! ru'pu 
ekareei ekama pil,” tawon. 24Miri 
awonsi'ki Papa apuripitu'pu to' uya 
uri uriya'. 


Paaru Anumu'pu Itekare 
Ekamai' Enno'sa' Kon Uya 


114 kaisa ri wuipiya tupo, 

Surusiran pona kanan uti'pu 
Panapas pokon pe. Seri a'tai, 
Tai'tas niri ari'pu uya uya'kiri. 
2Isenpoikasa' ru'pu maimu eiku 
pe uti'pu itekare ekamai' to! pi! 
miri unekamanu Esuweru amu' 
pen koro'tau. E'tane seri kupu'pu 
uya ama'ai, kamoro itepuru pe to' 
esi tato' ton iwano' pe, apune pura 
enari'ke' pe esi pi' eka'tumu, miri 
pe pura eka'tunsa' esi iwotori'pi 
pura na'ki ko, tukai! 3E'tane 
ri Tai'tas, uya'kiri iye'sa' ru'pu 
a'kwaruka'pu pen ni tuyun pi'pi 
puturukato' pe iya, Kiri' pe ri 
iye'tane. 4Seri eseru usenpoika'pu, 
apune pura ennakanin nan tonpa 
ton uyee'pu ina uya iltu pura iri 
kan to' uyee'pu tukai', e'tane 
to! kenu' uyee'pu ina nukupunu 
miri pe pura ina uko'mamu eseru 
ense'na, Kurai Sises numo'ka'san 

pe esii'ma, ina kanan ku'se'na 
a'sisa' kon pe. 5Mara ru'kwi ri to! 
weyu ke to! repa'pu ina uya pen, 
miri yau i'nairon waku itekare 
uko'manto' pe ipiyau'nokon. 
6Kamoro eke pe na'ne' nan—i'ri 
pe ri to' esi'pu uya turon ni pe ri 
to! kupu pura iyesi uri pona; Papa 
uya kipo'pon wini ri eseru wanni 
aimenka pura iyesi—kamoro 
ka'pon amu! uya iri ke ri uyekareei 
ponantisa' pura iyesi. 7Turon ni 
pe, to' uya ene'pu urepasa' itekare 
ekamato' turawasooi ke Esuweru 
amu' pen“ pana ya', Esuweru amu'" 
pi! Pi'ta uya itekare ekamato' pe 
irepa'pu iturawasooi ke nane! 
kasa. 8Apune pura Papa, Pi'ta 
e'turawasomato' yau turawaso pe 
iye'sa!' Esuweru amu' pi! itekare 
ekamai' enno'sa' turawasooi yau 
niri e'turawasoma'pu, miripan 
ni mari esi'pu uturawasooi yau 
itekare ekamai'! enno'sa' pe 
Esuweru amu' pen pana ya'. 9Isens, 
Pi'taf miri awonsi'ki Isaan, anunsan 
kon itepuru ton pe uya uri miri 
awonsi'ki Panapas a'si'pu temiyatu 
kon enwo'netu ke tutonpa kon pe, 
waku nonkasa' uyena' to'ka'nuku 
tuuya'nokon a'tai. To! uya ewai' 
ta'pu, ina utito' pe iyesi a'tai 
Esuweru amu' pen ton piya', miri 
awonsi'ki kamoro Esuweru amu' 
piya'. 10 To! uya riken ekama'po'pu 
miyari ri entu'manin nan tuku'se 





42:7 Esuweru amu! pen, miri pe pura, tuyun kon pi'pi puturuka'pu kon pen 
“2:7 Esuwera amu', miri pe pura, tuyun kon pi'pi puturuka'pu kon; v. 8-9 niri. 
f2:9 Pi'ta, miri pe pura Ke'pas Kiri! maimu yau; v. 11, 14 niri. 

ina e'to' pe tenu kon yau, seri kuru 
ri esi'pu inku'pai e'pi'to'. 


Paaru Uya Pi'ta Piri'ka'pu 


1Pi'ta uye'sa' a'tai Antiyo' pona, 
ipiri'ka'pu uya itenpa tau, apune 
pura ipoken pura kuru ri iye'sa' pil, 
12 Isens piyapai ka'pon amu! uyepu 
wapiya, Esuweru amu' pen pokon 
pe tenta'napi'sen pe iyesi'pu. E'tane 
to' uye'sa' a'tai, to' piyapai itama'pu 
miri awonsi'ki iye'wuruuka'pu, 
apune pura enari'kena' pe tesi 
wenai, iputuruka tawon nan 
tonpa pe te'san pil. 13Turon kon 
Esuweru amu' e'sara'ti'pu waku pe 
iye'ku'to' eseru yau, miri pi', waku 
pe to' e'ku'to' wini Panapas ri niri 
utano'ma'pu. 

14J'nairon itekare poro pura 
to! esi ensa' uya a'tai, tu'kan 
kon koro'tau Pi'ta pi' ta'pu uya, 
“Esuweru pon pe iwesi, e'tane ri 
Esuweru pon pen kasa iuko'mamu, 
Esuweru pon kasa pura. Fri 
kasa ken si Esuweru amu' pen 
a'lkwaruka auya Esuweru amu! 
eseru yau to' utito' pe? 

15 “Ur#'nokon kamoro tentu'pu 
kon wini Esuweru amu', Esuweru 
amu' pen tumakooikena' nar pen. 
16 F'tane uri'nokon uya i'tu Papa 
uya kamo Sises Kurai apurito' 
esanon niken anume. Miri kasa 
iyesi wenai, uri'inokon uya niri 
Kurai Sises apurito' esi apurito' 
poro waku pe ekonekan nito' pe, 





KARE'SIYA 2, 3 


main awiri e'ni wini pen, apune 
pura main awiri te'se inu! ri 
ekoneka pura iyesi waku pe. 

17 “Kurai yau waku pe ekonekan 
nito' warinpa koro'tau iyesi yau, 
tumakooi ke si usi'tun nito' ya! 
enan, makoi ri turawasoma Kurai 
uya, ta iya pe' e'kwa pe iyesi mi? 
Kane ku! 18Unma'tanuku'pu ami 
uya pe kanan iyesi a'tai, main 
i'kwi'nin pe esi tukai' usenpoika. 
19Main poro, eri'sa' main pona, 
uko'manto' pe Papa iwano' pe. 
20Uri e'pokapi'sa' kurusu' pona 
Kurai a'kiri, miri awonsi'ki 
uko'mamu pura iyesi, etane Kurai 
uko'mamu uyau. Uko'manto' 
uko'manyai'ne' ipun yau, Papa 
Mumu apurito' uya yau uko'mamu, 
ui'munkanin nu'pu miri awonsi'ki 
tumiri pe iye'tusa' ru'pu uiwano' 
pe. 21Waku nonkasa' Papa uya 
nonka uya pen, Main poro ipoken 
e'nito' eporo pe iyesi yau, Kurai 
uma'ta'pu pe iyesi notun pe ri!” 


Apurito' Miri Pe Pura Main, 
Mosi' Winon Awiri E'nito' 

lImiri'nokon pu'punon 

Kare'siya pon kon! Inu' uya 
ayawopasa' kon? Iyenu kon yau 
kuru Sises usene'pu kipo'po 
kurusu' pona ipokap''sa' pe. 2Tikin 
nan ini'tupai e'ai' iwini'nokon: 
Main, Mosi' winon pe! awiri iwesi 
kon pi! Papa A'kwaru eporo'pu 
auya'nokon, ineta'pu kon kati apuri 





22:21 Turon kon enpoikanin nan uya main nu'pu i'ma'ka v.14 airi. 

auya'nokon pi'? 3Pu'pura kuru ri 
pe' iwesi kon? Papa A'kwaru a'kiri 
iye'sara'ti kon tupo, seri pe i'se 
iwe'to' kon pe! eporo i'se iwesi kon 
ka'pon nukupunu wini? 4Frito' pe 
pura ri pe! iyekota'masa' kon? Fri 
ku'nin pe ri iyesi'pu miri. 5Main, 
Mosi' winon pe! awiri iwesi kon pi! 
Papa uya Ta'kwaru ke irepa'pu kon, 
miri awonsi'ki eke tuturawasooi pe' 
kupu'pu iya i'koro'tau'nokon, miri 
pe pura ineta'pu kon kati apuri 
auya'nokon pi'? 

6 Epura'an i'tuti: “Papa apuri'pu 
iya, miripan i'tu'pu iya waku 
ipokena' e' pe kuru.”" 7Ito'ka'nu'ti!, 
kamoro apurinin nan esi Epura'an 
munki amu' pe tukai'. 8Itekare 
e'menukasa' uya pena ri ensa' 
esi'pu, Papa uya Esuweru amu! 
pen konekato' oton apurito' to' 
uya wini, miri uya iye'kupu rawiri 
ri itekare ekama'pu Epura'an 
pi: “Tanporon kon tupataron kon 
puremato' uya oton iporo,” tukai'. 
9Miripan kamoro apurito' esanon 
puremasa' Epura'an, apurito' esa! 
pokon pe. 

10Tanporo kamoro Main pi' 
twuta'sii' te'san esi pa'nu'nisa'! 
omo, apune pura iye'menukasa': 
“Ipa'nu'sa' kon pe kamoro 
esi tanporo Main apon pi! 
iye'menukasa'! kupu pi! te'san 
pen,” tukai'!. 11Ene ri, inu! ri 
koneka Main uya pura iyesi Papa 

enu yau, apune pura, “Ipokena' pe 
te'sen uko'mamu apurito' wini,” 
tasa' iya. 12Main esi apurito' pokon 
pen, miri e'tane, “Kuri ri seri ton 
ku'nin uko'mamu ri miri wini,”' 
tasa'. 13 Kurai uya uye'masa' kon, 
main uya pa'nu'nisa' apai, ipa'nu'sa' 
pe uri'nokon pe tenai', apune pura 
iye'menukasa', “Ipa'nu'sa' kon 
kamoro yui pi! isinkasa' kon,”” 
tukai'. 4Uye'masa' iya 'nokon, 
Epura'an puremasa' ru'pu utito' 
pe Esuweru amu' pen pona Kurai 
Sises poro, miripan apurito' wini 
Ita'kwaru usauro'nisa' ru'pu ipi' 
epoto' pe. 


Main Miri Awonsi'ki 
Usauro'nisa' Ru'pu 


15Utonpa ton, apune wui 
kaisa ri uko'man nito' eseru pi! 
sekamai'ya. Inu! uya ri ka'pon amu! 
ekonekasa' ru'pu pena iteseru ye' 
awiri isara'tisa' mo'ka miri pe pura 
itonpa'ti pura iyesi miri. Miri nane! 
kasa seri esi miri. 16 Usauro'nisa' 
ru'pu ton usekama'pu Epura'an 
pana ya! miri awonsi'ki imu ena! 
Itekare iye'menukasa' uya, ““munki 
amu',” tasa' pura iyesi, tu'kan kon 
ta e'kwa pe, e'tane, “imure,”" tasa' 
iya, tikin nan pil; kuri ri si esi 
Kurai. 17Se kasa ta uya e'kwa pe 
iyesi: Main, 430 kaisa ri wuipiya 
tupo isekamasa' ru'pu uya Papa 
ekoneka'pu ka'pon amu' pokon 





h3:6 Iseneses 15:6 

pe iye'sara'tisa' ru'pu kuka pura 
iyesi, ikupe tukai' usauro'ni'pu 
eno'manin pe. 18 Apune pura Papa 
uya repan nito' esi yau main awiri 
e'nisa' wenai, isauro'sa' ru'pu wenai 
iyesi pen ni miri, e'tane Papa uya, 
waku nonkasa' tuuya yau, Epura'an 
repa'pt iya ike tuusauro'sa' poro. 

19Fri ken si ku'nin pe main esi 
miri? Iponantisa' miri makoi esi pil, 
ekamasa' ru'pu Epura'an pa ru'pu 
uyepu pona ri. Papa uya main 
turu'pu inseru amu' poro Mosi!, 
ka'sanawon wanni ena' ka'pon 
amu! enakan pe. 20Tikin nan niken 
Papa,” miripan main uye'sa' pura 
iyesi iwinipai kuru. 

21Main ken pe' si esi Papa 
usauro'sa' ewa'nomanin pe? Kane! 
Main e'tusa' pe iyesi yau uko'man 
nito' ne'nin pe, ipokena' pe e'nito' 
ne'seporoi'no main wini. 22E'tane 
iye'menukasa' itekare uya ekama 
tanporo ora esi makoi na'si'pu 
pe, miri si usauro'nisa' ru'pu ipi', 
iye!tusa! ru'pu pe te'sen apurito' 
poro Sises Kurai yau, e'tuto' pe 
kamoro apurinin nan ena'. 

23Seri apurito' uyepu rawiri, 
Main uya a'sin nisa! esi'pu, a'kon 
nisa' iya esi'pu, apurito' usenpoika 
pu'ku pona ri. 24Miri yau Main 
e'tusa' esi'pu esa! wanni pe uyanin 
kon pe Kurai piya',” ekonekan nito' 
pe apurito' wini. 25 Apurito' si uye!sa'! 
pil, main o'no pura e'ni'nokon seri. 

Papa Munki Amu' 


26Tanporo Papa munki amu! 
pe iwesi kon Kurai Sises apurito' 
auya'nokon poro, 27 apune pura 
tanporo imiri'nokon ipokon pe 
iyenasa' kon iyepa'taisima kon yau 
Kurai ya! epontisa' miri Kurai ke. 
28 Miri yau Esuweru pura ri iyesi, 
Esuweru pen pura ri, poitoru pura 
ri, a'sisa' pen pura ri, warawo' 
pura ri miri awonsi'ki uri'san pura 
iyesi, apune pura tikin ni iwesi kon 
Kurai Sises yau. 29 Kurai iwano' pe 
iwesi kon yau, Epura'an payan 
ton pe iwesi kon miri, miri yau 
usauro'nisa' rapu epoton kon pe. 
4 1Se ta uya, inonkasa' ru'pu 
anunnin esi pi! mure pe ri 
mari, poitoru kasa pura tupona ri 
iyesi pen ni, tanporon ni tiwano' 
esa! pe ri te'tane. 2Terasu ton miri 
awonsi'ki tesan non ni enau iyesi 
ikuipunu nukuu'pu iweyu e'seporo 
pona ri. 3Miri kasa ri mari, mure 
amu' pe emi a'tai, apiyo' pe e'nipu 
ora eseru O'noro. 4E'tane si iweyu 
kuru e'seposa' a'tai, Papa uya Tumu 
ennoko'pu, uri'san yai iyentu'pu, 
main o'no iyentu'pu, 5kamoro main 
omo te'san e'manin pe, imunki amu! 
pe kuru e'nito' epoto' pe. 6 Apune 
pura imunki pe iwesi kon pi', Papa 
uya Tamu A'kwaru ennoko'pu 
uyewan kon ya', Ita'kwaru 
tuuki'pi'nunsen, “Apa,? Papai,” 





03:20 Tikin nan niken Papa; miri pe pura, Papa esi tikin sari esii'ma iku'nin 


» 3:24 uyanin kon pe Kurai piya'; miri pe pura, Kurai uyepu pu'ku pona ri. 


miri pe pura, Papai Arami' maimu yau. 

tukai'. 7Miri wenai poitoru pe iwesi 
kon pen, e'tane imu pe, imu pe si 
iwesi kon pi', Papa uya ikonekasa' 
kon tunnonka'pu anunnin pe. 


Paaru Usewankama 
Kare'siya Pon Kon Pi' 


8Pena ri, Papa iltu auya'nokon 
pura iyesi a'tai, apiyo' pe iwesi'pu 
kon kamo ti'naino kon papa amu! 
pen iwano' pe. 9E'tane nin si seri 
si Papa iltu auya'nokon—miri pe 
pura ru'ku, Papa uya ii'tu kon— 
nai pe ken si iyenna'po kon mi ton 
#siimunon, iri ton eseru ya'? To! 
uya ri pe' aya'sikapu kon kanan 
i'se iwesi kon? 10 Eke ton pe te'sen 
ton wai amu', miri awonsi'ki kapui 
amu', miri awonsi'ki pata weyu ton 
miri awonsi'ki weipiya ton kupu 
auya'nokon! 11 Uyewankamayatu'', 
ipi'nokon ni same waku ri ku'to' 
uya i'ma'kasa' uya pi'. 

12 łyekama'po uya 'nokon 
kuru, utonpa ton, uri kasa enati', 
akasa'nokon enasa' pil, Iri pe 
uku'sa' auya'nokon pura ri man. 
13 Mi'tuyatui'ne' kasa ri, apune pura 
takuru'ke esi pil imiri'nokon pi! kuru 
wapiya waku itekare ekama'pu uya. 
14Takuru'ke ri e'to' e'tane #i'tupi'to' 
kon pe, iri pe ri ukuu'pu auya'nokon 
pen miri pe pura upi' ri iunuirata'pu 
kon pen ni. E'tane ru'ku, uyereuta- 
nuku'pu auya'nokon Papa inserui 
pe esi kasa ri, Kurai Sises pe esi kasa 
ri. 15Fri pe tanporo ri pori' pe iwe'to' 
kon enasa' nai? Miri ri ekama uya, 
miri ku'sa' auya'nokon pe iyesi 

yau, iyenu kon ni mumo'katui'no 
uyena' ituru kon pa. 16fyeyaton kon 
pe pe! enasa' seri i'nairon tekamai' 
ipi'nokon? 

17Kamoro esi imo'kapai'nokon 
kuru ri tuwinikui'!no kon, etane 
wakuto' pe pura ri. Ina piyapai ri 
nin ene amu' pe iku'pai'nokon to! 
esi, iwesi kon pa to! winikui'no 
kon pe kuru. 18Waku pe ri iyesi 
miri kuru inku'pai iwesi kon a'tai, 
waku iwano' pe iyesi pil, miri 
awonsi'ki miri kasa te'sen pe tiwiri 
ri, ipiyau'nokon niken esi a'tai pen. 
19Umunki amu' ru'kwi, itiwano' 
pe e'tinkaka'sa' kanan na'ne' nan, 
Kurai e'kapu ayau'nokon pu'ku 
pona, 20ipiyau'nokon kuru e'pai e'ai' 
seri pe umaimu ensima pe, apune 
pura ipi'nokon usewankama pi"! 


Ekaru Miri Awonsi'ki Sera 


21 Apune upana'titi', imiri'nokon 
main o'no e'paino kon, i'tu 
auya'nokon pura pe' nai main 
uya ri tasa'? 22 Apune pura 
iye'menukasa' esi, Epura'an esi'pu 
asa'ron kon imu, tikin nan esi'pu 
poitoru pe te'sen uri'san winipaino, 
miri awonsi'ki turon ni inti! apiyo' 
pen ni uri'san winipaino. 23Imu 
poitoru pe te'sen uri'san winipaino 
esi'pu entun eseru yau ri iyentusa' 
pe, e'tane imu apiyo' pen uri'san 
wini iyentusa' esi'pu iye'kupu tukai' 
usauro'nisa' otori'pi pe. 

24Seri ton amu! anumu pe 
iyesi i'tuto' ipi' pe, apune pura 
pusamoro uri'sami'si amu' esi 





4:5-7 Ron 8:15-17 4:22 Iseneses 16:15, 21:2 

asa'ron ekonekan nisa! ru'pu pe. 
Tikin nan ekonekan nisa! ru'pu 
esi Sainai Wupu winon, apiyo' ton 
pe tuumu'tasen: Puse ri puse ri 
Ekaru. 25 Ekaru si esi Sainai Wupu, 
Arepiya pon pe ri miri awonsi'ki 
seri pe na'ne' eke pata Surusiran 
kaisa ri iyesi, apune pura tumunki 
amu' pokon pe apiyo' pe iyesi pil.” 
26 E'tane Surusiran ka'tau nane! 
esi inu! apiyo' pe pura ri, kuri ri 
si kuri ri usan kon. 27Apune pura 
iye'menukasa': 
“Epori'maki tuumu'tasen ye! 
pen uri'san, 
mure amu' entun#'nin pen, 
eke pe iki'pi'nunki, 
imiri entun nito' pe 
e'tinkan nisa! i'tunin pen, 
apune pura tu'ke imunki 
inonkasa' uri'san esi pi! 
tutaan'pu kenan entai,”s 
tukai'. 
28 Imiri'nokon si, utonpa ton, 
esi Aisi! kasa, usauro'nisa' ru'pu 
iye'kupu tukai' munki pe. 29Miri 
a'tai, imu, entun eseru yau ri 
iyentusa' ru'pu uya Iya'kwaru 
wini iyentusa' kota'ma'pu. Miri 
kasa ri si iyesi seri pe. 30F'tane iri 
ken nikayan imenukasa' itekare? 
“Uri'san poitoru pe te'sen miri 
awonsi'ki imure inonkaki, apune 
pura poitoru pe te'sen mure uya 
inu! enawon pen mure pokon pe 
inonkasa' ru'pu anumu pen miri,” 
tawon. 31Miri pe iyesi pil, utonpa 





KARE'SIYA 4, 5 


ton, uri'nokon esi poitort uri'san 
munki pe pura, etane inu! enawon 
pen munki pe e'ni'nokon. 


Apiyo' Pe Pura E'nito' 
Kurai Yau 


1 Apiyo' pe pura e'nito' pe 
Kurai uya mo'kan nisa' seri. 
Miri pil, pana! pe e'soto'kati', 
ke'wari'sa'tika'tuu kanan apiyo' pe 
e'nito' ya! te'mukanse. 
2Umaimu a'si'ti, Uri, Paaru 
uya apana'ti kon, iyun kon pi'pi 
puturuka auya'nokon pe iyesi 
yau, Kurai esi miri inu! pe pura 
ri ipona'nokon. 3Ekamakapu uya 
kanan, tanporon kon ka'pon amu' 
tayun kon pi'pi puturukanin nan 
pil, to! turawasooi pe kuru iyesi 
tanporon main awiri to' e'to' pe 
iyesi. 4Imiri'nokon ekonekapaino 
kon main wini enasa' miri ene pe 
Kurai piyapai, auta'mo'kasa' kon 
waku nonkasa' ipona'nokon piyapai. 
5E'tane apurito' wini ina enuriku 
kuru seri Iya'kwaru poro ipokena' 
pe e'nito' epoto' pi! te'ku'to' kon 
pil. 6 Apune pura Kurai Sises yau 
iputuruka miri pe pura iputuruka 
pura ri e'ni esi miri notun pe 
ri. Tikin nan niken ti'tusen esi 
apurito', tiwano' pe tzusenpoikasen 
usi'munkan nito' poro. 
7Waku kuru ri eka'tun nito' yau 
iyeka'tumu kon esi'pu. Inu! uya ken 
iyereutanuku'pu kon miri i'nairon 
apurito' auya'nokon piyapai? 8Miri 





"4:25 iyesi ta pi! name! esi Ekaru pi! miri pe pura eke pata Surusiran pi! ri. 


s4:27 Aisaya 54:1 
4:29 Iseneses 21:9 


14:30 Iseneses 21:10 


The New Testament in Akawaio of Guyana, 1st ed. @ 2010, Suriname Bible Society 


KARE'SIYA 5 


waraino iku'to' pe pori'manin uyepu 
pura ri iyesi miri kuri iki'manin kon 
n4'pu wini. 9“Aiko ru'kwi ri parowa 
a'sarutanu'nin e'turawasoma miri 
tanporon iki'masa' yau.” 10Uyenu 
yau ri e'ai!, Itepuru yau, taron ni 
pe ene auya'nokon pen ni tukai'!. 
Kuri iyeno'ma kon pi! na'ne' a'pai 
kon utaka'mato' ya! uya ri itepe'pu 
pe e'ma miri, inu! pe ri ken nai. 
11Utonpa ton, iputuruka pi! ri 
mari usauroku yau, iri pe ken 
iyesi pil isi pe ri to! uya ukupu ri 
mari? Miri pe iyesi pi' si, kurusu' 
uya ikinuntan#'nito' useno'ma'pu. 
12Kamoro si usauro'ni pi' te'san 
asakoropanin kon esi i'se e'ai' miyari 
ri tu'ma'kai' aku'pitu pi"! 
13fmiriinokon, utonpa ton 
ki'masa' a'sisa' pe iwesi kon pa pen, 
e'tane a'sisa' pe pura iwe'to' kon 
iku'ti' nin iri eseru" kupu pi); e'tane 
ru'ku, isiyapiyo' pe e'ti' iusi'nankato' 
kon yau. 14Tanporo main amurasa' 
miri tikin nan ni main ya': ““tonpa 
i'munkaki imiri pe misi'munkayai'ne'! 
kasa ri,” tukai'. 15Usi'kapi' ni pi! 
miri awonsi'ki utan ni pi! iwesi kon 
yau, isiwano' pe ri auma'ta kon miri. 


Uko'man Nito' Ita'kwaru Wini 


16 Miri pi! si ta uya, iko'manti' 
Ita'kwaru wini, miri a'tai i'naino 
iri eseru pori'ma auya'nokon pura 
iyesi miri. 17Apune pura i'naino 
esi Ita'kwaru kaisaron pe pura 
ri, miri awonsi'ki Ita'kwaru esi 

iinaino kaisaron pe pura ri niri. 
Tuusewa'nomasan pe ri to! esi; i'se 
iwe'to' kon kupu auya'nokon poken 
pura ri. 18E'tane Ita'kwaru esi pe 
iyesi yau ayanin kon pe, main o'no 
iwesi kon pen miri. 

19J'naino makoi turawasooi esi 
tense ri: ekuman nito', iri eseru 
kupu pi! e'nito', miri awonsi'ki 
unikirun nito', 20papa tato! pe 
ipi' ika'sa' pi! ipureman nito', miri 
awonsi'ki enwoke' pe e'nito', 
isewaruma'ke' pe e'nito', isipi' 
e'nito', ikintan nito', ipan pe ri 
usakorotan nito', amure' pe e'nito', 
iseseru yau pura e'nito'!, eseru 
wanni pikiri usewa'noman nito', 
21 miri awonsi'ki ikinike' pe e'nito', 
e'taripan nito', te'kamai' ri e'taripan 
ekuman nito' pe, miri ton warai'nan. 
Apanamakapu uya 'nokon seri, 
wapiya siku'taine' kasa, kamoro seri 
kasa tuuko'mansan uya Papa e'to' 
esa! wanni pe anunto' oton pen ni. 

22 F'tane Ita'lkwaru eperu ton 
esi usi'munkan nito', pori! pe 
e'nito', tuusewankamai! pura 
e'nito', tuuseta'kai! pura e'nito', 
mannt#' pe e'nito', waku pe e'nito', 
main nu'pu awiri e'nito', 23isi pe 
pura e'nito', miri awonsi'ki iwano' 
wanni pe tuuse'se'tii' e'nito'. Seri 
ton namai'no main pura ri iyesi 
miri. 24 Kamoro Kurai Sises iwano' 
pe te'san uya kurusu' pona ti'naino 
kon iri eseru, iri pe e'pai te'to' kon 
miri awonsi'ki ekumapai te'to' 





“5:13 iri eseru; miri pe pura, pun; v. 16-17, 19, 24 niri. 


5:9 1 Koren 5:6 5:17 Ron 7:15-23 


v5:14 Ripaiti'kas 19:18 

kon pokapitu'pu kurusu' pona. 
25 Ita'kwaru wini uko'man ni'nokon 
pil, Ita'kwaru pikiri e'nipai'nokon. 
26Mi pe te'ku'sen pe enanpai'nokon 
pura, tonpa tusakoropai' pura, 
tikintai' pura e'nipai'nokon. 


Waku Kupu Tanporon Kon Pi' 
lUtonpa ton, inu! ri 


6 e!makoimasa' a'tai, imirimokon, 
ta'kwaru ke name! nan nuna'poi 
#silmun yai. E'tane isenki, a'tai 
pura ii'tupi'to' ri mari esi. 2#tonpa 
kon wari'saru ati', miri a'tai, Kurai 
maimu a'ku'ti auya'nokon miri. 
3fna' ri usenuminka pe iyesi yau 
inu! pe tesi tukai', inu! pe pura ri 
esii'ma, tiwano' pe ri isenku'ti miri. 
4Tiwi ka'pon teseru i'tui. Miri tupo, 
mi pe te'ku'to' pe, turon ni pokon 
pe tuusi'tui' pura, Sapune pura 
tukaisari'nokon tuwari'saru kon ari 
to' uya miri. 

6inu' ri tenupato' anunnin main 
yau esi a'tai, tiwi tanporo waku ton 
pe te'sen ekamui tenupanin ena'. 

7Kisenku'tituu: Papa esi int! 
nusapemanu pen ni. Ka'pon uya 
tunpim''pu ri anumu miri. 8 Kuri ri 
ti'naino ku'nin tupori'manin pe esi 
a'tai, miri i'naino uya ima'tanuku, 
kuri ri waku Iya'kwaru pori'manin 
pe ipinnin esi a'tai, Iya'kwaru 
winipai inkero' uko'man nito' 
eporo iya. 9Useta'kanpai'nokon 
pura man waku eseru ku'tane, 
apune pura itepe'pu anunto' oton 
kon iweyu a'tai, useta'kan nisa! 
pura iyesi yau. 10Miri pe iyesi 

pi, uweyu kon esi koro'tau, waku 
eseru ku'pai'nokon tanporon kon 
ka'pon amu' pi, kamoro kuru Papa 
Maimu apurinin nan pe te'san pi'. 


Iputuruka Pen E'tane 
Emenna' Pe E'ka'ni 


11 Eke ton imenu enti! iyena'nokon 
imenuka uya koro'tau uyemiyata ke! 

12Kamoro atapuripaino kon 
kipo'pon pi! ri aya'kwaruka 
i'se nane! nan iyun kon pi'pi 
puturukapitu pi'. Tukota'ma kon 
namai' riken to' uya ikupu Kurai 
kurusukuui wenai. 13 Kamoro 
nin iputurukapi'sa' name! nan esi 
main awiri pura ri. Tuutapurito! 
kon pe iputurukapitu i'se 'nokon 
to! esi. 14 Atapuripai pura e'ai' 
e'tane uyepuru kon Sises Kurai 
kurusukuui pi! riken utapuri, iporo 
upona oru e'pokapitu'pu na'ne', 
miri awonsi'ki uri ri e'pokapitu'pu 
name! ipona. 15Iputurukato' miri 
pe pura iputurukato' pen esi i'ri pe 
pura ri; emenna' pe nin e'ka'nito' 
usi'tu miri. 16Tuusewankamai' 
pura e'nito' miri awonsi'ki 
isentu'ke' pe e'nito' esi tanporo seri 
iporo e'nito' iyawiri te'san pona 
kan pe, kamo ri niri Papa iwano' 
ton niri Esuweru amu' pona. 

17Ju'matu pe, inu! uya ri 
uyanpokuma i'se pura e'ai!, apune 
pura Sises wenai ukota'ma'pu i 
ru'pu man upi'. 

18 Sises Kurai, uyepuru kon uya 
waku nonkasa' nesii aya'kwaru kon 
piyau, utonpa ton. Amen. 

Kareta Paaru Nennoko'pu 


E'pe'sas Pon Kon 
Ena! 


Ekamanin 


Kareta Paaru Nennoko'pa E'pe'sas Pon Kon Ena! esi isewankamasa' wapiya kuru, “Papa 
ekonekato' pi'...tanporo ikonekasa' amuranu'to' pi! a'samutu ya!, tanporon ni Epun pon 
miri awonsi'ki non pon, Kurai si itesa' pe” (1:10). Ipan pe Papa munki amu' ekama'po 
pe ri niri iyesi to! uko'manto' pe se ta e'kwa pe seri eke kuru Papa ekonekato' esi ta pe 
ka'pon amu! enato' pe tikin ni, tikin ni e'nito' poro Sises Kurai pokon pe. 

Wapiya iye'to' airi E'pe'sas Pon Kon yau imenukanin uya emo'ka tuusauro'to' ipi' 
tikin ni e'nito' ite'ma pi! tuusauroku wini Papa ikuipunu uya tamunki ton anunsa', to! 
pil isentu'masa' miri awonsi'ki to! mo'kasa' iya to! makooi apai Sises Kurai tumu poro, 
miri awonsi'ki eke kuru Papa usauro'sa' ru'pu e'ma takan pe iye'ku'sa' Waku A'kwaru 
wini. Ipikiron pe iyesi airi ipan pe tunmenuka'pu ennin nan ekama'po iya to! uko'manto' 
pe tikin ni to! e'to' Kurai yau enato' ipikiri pe i'nai ri to! uko'manto' yau a'samutu pe. 

Tu'kan ni panton i'tuto' yai main utapurisa' tikin ni Papa munki amu' esi enpoikanin 
pe tikin ni Kurai yau to! e'to': So'si esi pun esa! kasa, Kurai i'pai pe, miri pe pura iuti 
tamisen kasa, Kurai itekun airo'nan ti! pe, miri pe pura no'pu kasa, Kurai itaan'pu pe. 
Seri imenukasa' kareta enuku ipan pe ri ka'ta' ekamato' ya! imenukanin uti koro'tau 
eke ri waku nonkasa' Papa uya wini usenuminkan nito' Kurai poro. Tanporon ni usene 
Kurai usi'munkato' weyu yau, use'man nito', usentu'man nito', eke ri waku nonkasa' 
miri awonsi'ki esuken iri pura e'nito'. 


Iyawon Ekamanin 
Ekamanin (1:1-2) 
Kurai miri awonsi'ki so'si (1:3—3:21) 
Emenna' pe uko'man nito' Karai yau (4:1—6:20) 
Iu'matu (6:21-24) 





2Waku nunonkasa' miri 


1 1Paaru, Kurai Sises nennoko'pu 
awonsi'ki tuusewankamai' 


itekare ekamai' Papa eseru 


wini, winipaino, 

Waku ton E'pe'sas pon kon? 
enakan, tuusauroku'pu awiron 
kon? Kurai Sises yau: 





pura e'nito' nesii iyenakan kon 
pe Papa, ukuipunu kon miri 
awonsi'ki Itepuru Sises Kurai 
winon. 





“1:1 Turon ni imenukasa' ton yau, E'pe'sas pon kon pura iyesi. 


awiron kon; miri pe pura, apurinin nan 


1:1 Inkupu'pu 18:19-21; 19:1 


b1:1 teusauroka'pu 

Iya'kwaru Pe Pureman Nito' 
Kurai Yau 


3Apuripi'to' nesii Papa miri 
awonsi'ki uyepuru kon Sises Kurai 
kuipunu iwano' pe, waku pe 
upuremanin n#'pu kon tanporon 
ni iya'kwaru pe pureman nito' 
Epun po e'ni pata yau Kurai yau. 
4 Apune pura uyanunsa' iya 'nokon 
pi' pata ekoneka rawiri waku pe 
te'san pe miri awonsi'ki iri pe 
pura tenu yau. Tuusi'nunkato' yau 
Stamunki pe e'nito' yau ku'ni'pu 
iya pena” Sises Kurai poro, pori! 
pe te'to' miri awonsi'ki teseru 
awiri. 6Ikuu'pu iya tapuripi'to' pe, 
waku nonkasa' tuuya pil, 'mumura 
ri Tumu tuni'nunkanu yau. 7Iyau 
e'man nito' esi imunu poro, makoi 
pi! usentu'man nito', Papa uya 
waku nonkasa' na'ne' awiri eke 
pe kuru ri Supona'nokon itusa' iya 
eke pe kuru ri tanporo tupu'ketu 
miri awonsi'ki ito'ka'nu'to' 
pokon pe. 9Miri awonsi'ki ama'ai 
tunkupunu teseru pori! pe te'to' 
awiri koneka'pu iya i'tuto' kon 
pe, te'kuu'pu ru'pu Kurai yau. 
10Seri ekonekan nisa' e'ku'to' pe 
ita'ku'tito' weyu ton e'seposa' 
a'tai—tanporon ni Epun pon miri 
awonsi'ki non pon amuranu'nin 
pe tikin ni itesa', kuri ri kuri ri 
Kurai. 





E'PE'SAS 1 


1 Kuri ri yau ri niri utanan 
niipu'nokon pena,” inkuu'pu 
iye'ku'to' pe awiri ri tanporon ni 
turawasomanin miri kasa iye'to' 
pe tawon teseru awiri, Wina, 
wapiya Kurai yau te'ku'to' ke 
iye'sa' kon, e'to' pe eke pe iku'to' 
apuripi'to' ku'nin pe. 13 Miri 
awonsi'ki imiri'nokon ni niri esi'pu 
Kurai yau i'nairon maimu etasa! 
auya'nokon a'tai, waku iyepika'tito' 
kon ekareei. Apurisa' auya'nokon 
a'tai, ama'kui't'pu kon a'si'to' ike 
ke, usauro'nisa' ru'pu ip Waku 
A'kwaru, Mitusa! uneporonu kon 
ekamanin pe kamoro Papa iwano' 
pe te'san e'ma pona ri—eke pe tesi 
pi! tapuripi'to' pe. 


Tenki Tapitu 
Miri Awonsi'ki Ipureman 


15Seri wenai, Itepuru Sises 
apurito' auya'nokon eta'pu uya 
si'kiri miri awonsi'ki waku ton 
imunkato! auya'nokon, 16 ereutasa' 
pura ri iyesi ipi'nokon tenki tapitu 
pi! miri awonsi'ki ipona'nokon 
ipuremato' ri esi uyenu yau. 
17Uri'nokon epuru Sises Kurai e'to' 
itese' pi! Papa, merunti pe te'sen 
Ikuipunu, ekama'po pi! ri esi 
irepato' kon pe iya pu'ketu miri 
awonsi'ki enpoikanin A'kwaru 
ke,“ waku pe pari i'tunin pe iwesi 
kon pa. 18Ipurema ri niri iyewan 





< 1:5 tenu yau. Tuusi'nunkato' yau tumunki pe e'nito' yau ku'ni'pu iya pena, miri pe 
pura, tenu yau tuusi'munkato' yau. Tumunki pe e'nito' yau ku'ni'pu iya pena. 
41:11 utanun ni'pu'nokon pena; miri pe pura, eponin pe enan ni'p#'nokon pena 


e1:17 A'kwaru ke, miri pe pura, a'kwaru ke 


1:7 Koro'se 1:14 

kon yau iyenu kon uta'kwakato' pe 
iki'mato' iya 'nokon ipona iye'ku'to' 
kon i'tunin pe iwesi kon pa, eke 
pe kuru ri merunti pe ineporonu 
kon esi waku pe te'san yau, 19miri 
awonsi'ki miri kaisaron ta pokena' 
pen ni uri'nokon apurinin nan 
iwano' pe inturunu eke kuru ri 
ipana'pano. Miri ipana'pano esi 
eke imeruntiru e'turawasoma 
pe ri, 20inapuri'pu Kurai yau 
iimu'sa'ka'pu iya a'tai iyeriku'pu 
apai, miripan apononti tuuya a'tai 
temiyatu enwo'netu wini Epun po 
eni pata yau; 2linni ri tanporon ni 
esa! wanni pe te'sen miri awonsi'ki 
eke ton, pana'pano miri awonsi'ki 
eke pata esanon, miri awonsi'ki 
tanporon eke pe te'sen ese' ese'tin 
nito', seri a'taino riken pen e'tane 
seri entakan pe ri te'sen a'taino 
entaino. 22Miripan Papa uya 
tanporon ni tusa' ita o'koi' miri 
awonsi'ki anunsa' iya tanporon ni 
i'pai pe iye'to' pe so'si iwano' pe, 
23ipun pe si te'sen, kuri ri pe ri 
si tanporon ni aru'tinin tanporon 


wini ri. 
2 liImiri'nokon si, iyeri'sa' pe 
iye'sa' ru'san main yawiri 
pura miri awonsi'ki amakooi kon 
yau, 2iuko'mamu'pu kon na'ne' 
iyau seri oru eseru awiri iwesi kon 
a'tai, miri awonsi'ki ka'yawon kon 
esanon, iya'kwaru e'turawasoman 


Nurine Iyenasa' Kurai Yau 

pi! na'ne' kamoro main awiron 
kon pen yau. 83Tanporo e'ni na'ne' 
kaisa ri uko'man ni'pu'nokon to! 
koro'tau pena a'tai, u'naino kon 
umakooi kon e'to' i'se kupu pi" 
miri awonsi'ki i'se iye'to' miri 
awonsi'ki isenuminkato' pikiri utin 
pi'. To! kasa ri, i'inaino kota'man 
nito' iwano' pe e'ni'pu. 4E'tane 
apune pura eke pe ui'munkato' 
kon iya esi wenai, Papa, eke pe 
ri isentu'mato' te'sen, Suya nurine 
uku'sa' kon Kurai pokon pe iyeri'sa' 
pe ri e'ni tane main awiri pura 
e'nito' yau. I'nai ri kuru iyesi, eke 
waku nonkasa' wini iyepika'tisa' 
kon. 6Miri awonsi'ki Papa uya 
ui'mu'sa!kasa! kon Kurai pokon 
pe, miri awonsi'ki uyaponontisa' 
iya 'nokon ipokon pe Epun pe 
te'sen pata yau, Kurai Sises yau, 
7enpoikato' tuuya seri entakan 
nuye'ai'ne' a'tai miri kaisaron 
ta pokena' pen waku nonkasa', 
enpoikasa' iya isi'munke' pe te'to' 
yau upi'nokon Kurai Sises yau. 
8 Apune pura waku nonkasa' wini 
iyepika'tisa!' kon, apurito' poro— 
miri awonsi'ki seri esi iwinon 
kon pen, Papa nuturunu miri— 
Oturawaso pikiron pen, inu! ri 
utapuri namai'!. 10 Apune pura 
Papa turawasooi ru'san uri'nokon, 
ika'sa' kon Kurai Sises yau waku 
turawaso ku'nin nan pe, Papa 
ntkoneka'pu uye'mata'nokon 
iku'to' pe. 





f2:3 umakooi kon e'to' i'se kupu pil; miri pe pura, upun kon pi! 


1:20 Eren 110:1 1:22 Eren 8:6 


1:22-23 Koro'se 1:18 2:1 Koro'se 2:13 

Kurai Yau Tikin Ni Enan Nisa' 


11Miri pe iyesi pil, iyenu kon 
yau ikuti! Esuweru amu! pe 
pura iwesi'pu kon iyentusa' kon 
wini, miri awonsi'ki, “itun pi'pi 
iputurukasa' kon pen” tukai' 
iyesaku'pu kon, “itun pi'pi 
iputurukasa' kon” tukai' tuusesa'san 
uya (ka'pon amu' nukupunu tupun 
kon pi! temiyatu kon ke)— &iyenu 
kon yau miri iku't#, miri a'tai Kurai 
piyapai iyemo'kasa' pe iwesi'pu kon, 
Esuweru yawon kon pe pura miri 
awonsi'ki innon kon pe ri ekonekan 
nito' pi! usauro'nito' piyapai, 
iye'ku'to' pura ri miri awonsi'ki 
Papa pura ri seri non po. 13E'tane si 
seri pe Kurai Sises yau imiri'nokon, 
pena inni iye'sa' kon ne'sa' si a'ko 
pe Kurai munu poro. 

14Apune pura kuri ri ri esi 
usewankaman namai'no pe, 
asa'ri te'san ku'nin nupa tikin ni, 
miripan uya wa'ku'nin pe te'sen 
ma'tanuku'pu, #seyaton pe e'nito' 
wekupiri, 1Stupun wini main, 
Mosi' winon nonka'pu tuuya wini 
apiyontin nito' iya miri awonsi'ki 
iyawiri e'nito' ton pokon pe. Ika'to' 
pe tuuya iye'ku'to' esi'pu tikin nan 
pe asa'ron apai, usewankaman pura 
Si iyesi tuku'se, 16 miri awonsi'ki seri 
si tikin nan ipun yau to' konekanin 
pe asa'ri ri mari Papa piya! kurusu' 
po teriku wini, to! usewa'nomato' 
mo'ka'pu iya. 17Iyee'pu miripan 
uya tuusewankamai' pura e'nito' 
ekama'pu imiri'nokon inni te'san pi! 





E'PE'SAS 2, 3 


miri awonsi'ki a'ko pan kon nu'san 
pil. 18 Apune pura iporo asari ri 
mari uri'nokon utito' e'ma esi 
Ikuipunu piya! tikin nan Iya'kwaru 
wini. 

19 Miri epe'pu pe, innon kon pe 
pura miri awonsi'ki sunwaron kon 
pe pura iwesi kon, e'tane Papa 
munki amu' tonpa pe miri awonsi'ki 
itiwu' tau te'san tonpa ye! ton 
pe, 20itamisa' pe iyapon pe te'san 
itekare ekamai' enno'sa' kon miri 
awonsi'ki pu'kena' amu' po, kuri ri 
ri nin si Kurai Sises itekun airon eke 
ti! pe. 21Kuri ri yau tanporo miri 
amisa' enasa' isipona, miripan nin 
si e'mu'sa'kasa' waku use'man nito' 
miri awonsi'ki ipureman nito' iwu! 
pe tenai' Itepuru yau. 22 Miripan 
yau nin si imirinokon ni niri 
utamisa' miri a'samutu yau itiwu' 
pe iyena kon pa Papa uko'manto' 
yau pe Ta'kwaru wini. 


Paaru, Esuweru Amu' Pen Pi! 
Itekare Ekamanin 


1 Miri wenai, uri, Paaru, Kurai 

Sises iwano' pe a'sisa' pe te'sen 
imirinokon Esuweru amu! pen 
iwano' pe— 

2 Fta'pu auya'nokon kuru ri Papa 
uya waku nonkasa' turawasooi, 
iye'tusa' uyena', iyena'nokon miri 
awonsi'ki turon kon ena! ekanto' 
pe uya ipika'tinin kon pe. 3Seri 
tonan tawon usenpoika'pu uyena', 
to'ken nu'kwi imenukaka'sa' uya 
nane! ipi'. 4Miri ene auya'nokon 
a'tai, ito'ka'nuku auya'nokon Kurai 





2:15 Koro'se 2:14 2:16 Koro'se 1:20 

nukupunu tonan tau ennin pe esi, 
Ska'pon amu! uya i'tuto' pe iye'sa' 
ru'pu pen turon ni a'tai iye'sa' kon 
ena! seri a'tai isenpoikasa' na'ne' 
kasa Iya'kwaru wini waku ton 
Papa nennoko'san itekare ekamai' 
miri awonsi'ki pu'kena' amu' ena'. 
6Seri tonan tawon, waku itekare 
poro Esuweru amu' pen esi 
Esuweru amu! pokon pe isi'kaisa 
ri itesa' pe te'tton kon pe, tikin nan 
ni ipun pu'ku pe isi'kaisa ri, miri 
awonsi'ki isi'kaisa ri ikupu tukai' 
usauro'nisa' eponin nan pe Kurai 
Sises yau. 

7Seri itekare poitoru pe iyenasa' 
ru'pu uri Papa uya waku nonkasa' 
ke urepasa' pi! tupana'pano 
e'turawasoma poro. 8Se pe ri 
e'tane sepan kon kuru niri Papa 
munki amu' o'koi! kuru, seri waku 
nonkasa' ke urepa'pu: Esuweru 
am¥' ton pen ena' iwarinpa pokena' 
pen ni eke Kurai iwano' ekamanin 
pe. 9Uyanumu'pu tonan tau 
Papa, tanporon konekanin nu'pu, 
nukuu'pu iyepiya'ti si'kiri ku'nin 
pe sa'man pe pura tanporon kon 
ena'. 10Tteseru esi'pu seri pe si, 
so'si poro, i'tu pokena' pen ni Papa 
pu'ketu enato' pe ti'tusen pe esa! 
wanni ton miri awonsi'ki eke ton 
ena! Epun eseru pe te'sen yawon 
kon, Hinkero' ri mirito' pe ta'pu 
iya ru'pu inenuka'nuku'pu Kurai 
Sises, uyepuru kon yau. 12Iyau 
miri awonsi'ki apurito' uya'nokon 
poro Papa epoto' pe iteme'nin pura 
miri awonsi'ki en wanni yau te'se. 

13 Miri pe iyesi pil, iyekama'po uya 
'nokon, temiya'nunse pura iwesi 
kon pa, iwenai'nokon ekota'ma pi', 
eke pe iku'to' kon ipi' pi! ri. 


E'pe'sas Pon Kon Pona 
Ipureman Nito' 


14Miri wenai Ikuipunu rau 
e'sekunka, 15Ikuipunu tanporon 
kon a'samutu yawon kon apurinin 
nan Epun miri awonsi'ki non pon 
kon uya tese' kon eposa' na'ne' 
iwini. 16fpurema eke pe ri te'sen 
eke pe tuku'to' apai imeruntitanu'to' 
kon pe iya tupana'pano ke Ta'kwaru 
poro ayau'nokon, 17miri kasa si, 
Kurai e'to' pe ayau'nokon apurito' 
poro. Miri awonsi'ki ipurema 
kanan imiri'nokon, imisitasa' pe 
miri awonsi'ki iyekonekasa' pe 
iwesi kon pa usi'nunkan nito' yau, 
18tupana'pano ke iwesi kon pa, 
waku ton amutu pe, ito'ka'nu'nin 
nan pe eke pe ri ika'ta, kusan 
pe ri, ka'tau ri miri awonsi'ki 
iinau ri Kurai usi'munkato' esi, 
19 miri awonsi'ki i'tu kon pa seri 
usi'nunkan nito', i'ttunin pe e'nito' 
entaino ri—autaru'ti kon pa eke pe 
kuru Papa uya irepato' kon ike ke. 

20Seri si ipona iku'nin pe te'sen 
ipu'ka iltu pura ri ekama'posa' 
entai ri miri kasa na'ki tato' 
entai ri, tumeruntiru awiri 
ne'turawasomayai'ne' uyau'nokon, 
2liwano' pe eke pe iku'to' nesii, 
so'si tau miri awonsi'ki Kurai Sises 
yau siyaro' kon poro ri, tiwiri ri, 
tiwiri ri! Amen. 

Tikin Ni E'nito' Kurai Pun Yau 
4 1Alsisa! pe Itepuru iwano' 
pe esi koro'tau, ipan pe 
ayapiyo'ma uya 'nokon iuko'mamu 
kon pa uko'man nito' yau 
ikiimasa' kon pe te'san pe anunsa' 
auya'nokon na'ne' yau. 2Mi pe 
te'ku'san pe pura kuru e'ti', #si'imun 
yaino kon pe e'ti' tuuseta'kasan 
pe pura, iusi'munka kon pi! itonpa 
kon tupika'tii' e'ti, 3Tikin ni 
iwe'to' kon Iya'kwaru iwano' yau 
enkurunpati' kuru tuusewankamai' 
pura e'nito' na'si'ai'ne' poro. 4Moro 
tikin nan ipun esi miri awonsi'ki 
tikin nan Iya'kwaru—iki'masa' kon 
na'ne' kasa kuru tikin nan iye'ku'to' 
kon ya! ik#masa' kon a'tai— Stikin 
nan Itepuru, tikin nan apurito', 
tikin nan epa'taisiman nito', 6tikin 
nan Papa, tanporon kon kuipunu, 
tanporon entaino, tanporon poron 
ni miri awonsi'ki tanporon yawon 
ni. 

7E'tane uiwano' kon pe e'ni 
na'ne' kaisa ri waku nonkasa' 
e'tusa' upona'nokon Kurai uya 
iku'sa' na'ne' awiri. 8Miri wenai 

ta iya:? 

“Iyenu'sa' a'tai ka'ta', 
a'sisa' kon ari'pu iya 
ta'kiri, 
miripan uya repan nito' 

tusa! ka'pon amu' ena!” 
ta iya. 9(Fri ta e'kwa pe “Iyenu'sa'” 
ta? Iu'ti'pu pe ri mari iyesi non 





E'PE'SAS 4 


pona, non pe te'sen ya'.i 10 Kuri 
ri iu'tisa' ra'pu ri kuri ri iyenu'sa' 
ru'pu ka'ta' ri ka! enta' ri, tanporon 
ni mi yawiron yau te'to' pe.) 11 Kuri 
ri uya turon kon kuu'pu itekare 
ekamai' enno'sa' kon pe, turon kon 
pu'kena' amu' pe, turon kon itekare 
ekamanin nan pe, turon kon ka'pon 
amu' ennin nan pe miri awonsi'ki 
ti'sa amu! pe, 12Papa munki amu! 
konekanin nan pe turawaso ku'nin 
nan pe, Kurai pun e'ka'to' pe, 
13tikin ni enan pu'ke pona apurito' 
yau miri awonsi'ki Papa Mumu 
i'tuto' yau miri awonsi'ki waku pe 
iyaku'pusa' pe, Kurai yau eke pe 
utaru'tin nito' waku ke eponin pe. 
14 Miri a'tai mure! e'ni!nokon pen 
miri, sipa'sipa nuna'popitunu, miri 
awonsi'ki se airi miri awonsi'ki 
mi airi ka'pon amu' uya enupan 
wini ennakanin nan a'setunu uya 
api! ni enku'tinin teseru kon ke 
pen. 15E'tane ru'ku, usi'nunkan 
yau i'nairon pi! twusauro'sen pe, 
tanporon yau usemo'ka'nokon u'pai 
kon pe te'sen, Kurai kaisa ri. 16Iwini 
tanporo ipun ena isipona ikara ton 
ke, usemo'ka e'kapu tiwano' pe 
usi'munkato' yau, isi'kaisa ri tu- 
turawasooi kon kupu to' uya ke. 


Uko'man Ni Iweyu Munki Pe 


17Seri ta uya nin si ipi'nokon, ta 
uya kuru ri Itepuru yau ipi'nokon, 
kiko'mantuu seri enta' itekare 
apurinin nan pen, iwotori'pi pura 





24:8 ta iya, miri pe pura, ta Papa uya 

tuusenuminkato' kon yau te'san 
kasa. 18To' ewarumansa' ito'ka'nu'to' 
tuuya'nokon yau, miripan kon 
e'ta'nu'sa! Papa iwano' uko'man 
nito' piyapai, apune pura to! yau 
na'ne' ito'ka'nu'nin pen esi to! ewan 
usa'manta wini. 19To' ewan enasa' 
sa'man pe, to! ri e'tusa' iri ku'to' pe 
twuya'nokon ipan pe ri tuuse'se'tito' 
kon ni tunonkai!, miripan kon uya 
ti'tui' pura ri iri ton kupu. 
20fmiri'nokon, miri kasa Kurai 
i'tunin pe iyena'pu kon pen. 21I'nai 
ri eta'pu auya'nokon miripan pi! 
iusenupa'pu kon i'nairon Sises 
yau na'ne' awiri. 22Iyenupa'pu 
kon, iuko'mamu'pu kon eseru 
pi', penaro' iyeseru kon nonka 
kon pa, iyenku'tipai'nokon te'sen 
pikiri iwesi kon numa'tanuku'pu, 
23emenna' pe iyenato' kon pe 
iusenuminkato' kon yau, 24emenna' 
iyeseru kon ya' iyena kon pa, 
iye'ka'sa' ru'pu Papa kasa iye'to' 
pe i'nairon ipoken e'nito' yau miri 
awonsi'ki waku pe e'nito' yau. 
25Miri pe iyesi pi', 
akaisari'nokon kasi ye' pe te'sen 
inonkati', miri awonsi'ki i'nairon pi! 
tuusauro'sen pe tutonpa pokon pe, 
apune pura tikin nan ipun pu'ku 
pe e'ni'nokon wenai. 26 “Asakorooi 
kon yau kamakoitatuu.” Wui enu 
u'ti tane ke'tuu ausakorotasa' kon 
ni mari etane, 27miri awonsi'ki 
makoi puta yen oton ku'ku'tuu. 
28 Kuri ama! pe iye'pi'sa' ru'pu 





444 


kuse'nin ama! pe miri enta', e'tane 
tiwi ne'turawasomai, #ri ri kupu pi! 
nesii temiyatu ke, kamoro entu'ma' 
na'ne' nan repanin pe te'to' pe. 
29fri ri usauro'nito' kusepa'kanin 
anta kon apai, e'tane waku 
pika'tinin niken turon kon ka'nin 
pe i'se to! e'to' awiri, kamoro 
etanin nan epika'tito' pe. 30Miri 
awonsi'ki Waku Papa A'kwaru 
ku'pokoitanu'tuu aya'si'sa! kon 
na'ne' ike iye'mato' kon weyu pona 
ri. 31fri pe itonpa kon pi! iwe'to' kon 
inonkati', ewe'toi'pi'to' kon, miri 
awonsi'ki sakoro, e'sa'morupi'nito' 
miri awonsi'ki iri pe ka'pon pi' 
usauro'nito', tanporon ni iri pe e'pai 
e'nito' pokon pe ri. 32Mannu' pe e'ti! 
miri awonsi'ki aiko tawon pe itonpa 
kon pit, isentu'kena' pe itonpa kon 
pil, Kurai yau Papa usentu'masa' 
ipi'nokon na'ne' kasa. 
1Miri pe iyesi pi', Papa kasa 
te'san pe e'ti!, ini'inunkanu 
ton imunki pe, 2miri awonsi'ki 
tuuko'mansan pe usi'mnunkan nito' 
yau, Kurai uya ui'munkasa' kon 
na'ne' kasa, miripan e'nonka'pu 
uiwano' kon pe a'po'nan tutusen miri 
awonsi'ki use'man nito' Papa ena! pe. 
3F'tane #koro'tau'nokon ekuman 
eseru ri kuse'se'sa'pi'nin, miri pe 
pura iri ri, miri pe pura mentai 
e'nito', apune pura seri ton esi 
ipoken pura ri waku ton Papa 
munki amu' iwano' pe. 4Miri 
pe pura iri pe ri usauro'nito', 

iya'kwaru pura ri usauro'nito' 
miri pe pura iri pe te'sen main 
apurito', ipokena' pen ni, etane 
tenki tato' riken imaimu pe. 5Seri 
pi! inai ri e'ti: tekumasan, miri 
pe pura iri kupu pi' te'san, miri 
pe pura mentaino kon—esi ika'sa' 
apuripi'nin pe—esi pura iyesi Kurai 
miri awonsi'ki Papa e'to' esa! wanni 
pek epoton kon pe pura ri. SInu' ri 
iyenku'titi'nin itenpu'pe ri main ke, 
apune pura miri warai'nan pona 
Papa uya kota'man nito' uyepu 
main awiron kon pen pona. 7Miri 
pe iyesi pil, to! tonpa pe ke'tuu. 

8Apune pura imiri'nokon ni 
niri esi'pu ewarupi pe, e'tane nin 
si Itepuru yau iweyu pe iwesi kon. 
Iko'manti!' iweyu munki pe, 9 (apune 
pura iweyu! eperu pe e'ni esi tanporo 
waku pe e'nito' yau, ipoken e'nito' 
yau miri awonsi'ki i'nairon yau) 
10miri awonsi'ki Itepuru pori'manin 
anwarinpati'. 11 Teperu kenan pen ni 
ewarupi turawasooi kusa'pi'pi'tuu, 
etane ru'ku enpoikati!. 12 Apune 
pura piyinu' ri iyesi ama'ai iku'sa' 
ru'pu e'sesa'pitu yau. 13E'tane 
tanporon ni isenpoikasa' iweyu ke 
ena tensen pe, Yapune pura iweyu 
esi tanporon ni ku'nin pe tensen pe. 
Miri wenai tasa' iya: 

“Aiko te'nunsen, apakaki, 
eri'nisa! apai e'mu'sa'ka', 
Kurai uya iwei'tito' pe,” 





E'PE'SAS 5 


ta iya. 

15 Ti'ttui! iko'manti'—pu'pura 
pen etane pu'kena' pe, 16 waku 
pe iweyu kon apuriti', apune pura 
wui ton man iri pe ri. Miri pe 
iyesi pil, iya'kwaru pura ke'tuu, 
e'tane Itepuru eseru tuto'ka'nu'se. 
18 Waain pi' ke'taripatuu, miyari ri 
tuuse'se'tii! pura ri e'pai ikupu iya 
nokon esi. E'tane ru'ku, Iya'kwaru 
ke ataru'titi! 19Eren yai itonpa 
kon auro'kati', ipureman eremu 
miri awonsi'ki iya'kwaru pe te'sen 
eren yai. Iserenkati' iyewan kon 
apai Itepuru pil, 20tiwiri ri tenki 
tawon pe e'ti! Papa, Ikuipunu pi! 
tanporon pi! ri, uyepuru kon Sises 
Kurai ese! yau. 

21fsiyena' te'tuse e'ti', Kurai 
nama auya'nokon pe ri. 


No'pu Ton Miri Awonsi'ki 
Taan'pu Ton 


22No'pu ton, ataan'pu kon ena! 
e'tuti' Itepuru ena! iye'tura kon 
pe ri. 23 Apune pura taan'pu esi 
no'pu i'pai pe, Kurai esi kasa so'si 
i'pai pe, tupun, ipika'tinin pe te'to". 
24So'si ne'tuyai'ne' kasa Kurai ena', 
miri kasa no'pu ton e'tuto' pe iyesi 
tutaan'pu kon ena' tanporon yau ri. 

25Taan'pu ton, ino'pu kon 
i'nankati', Karai uya so'si inunkasa! 
na'ne' kasa, te'nonkai' itiwano' pe, 
26waku pe iku'nin pe, ikoruka 





k5:5 esi pura iyesi Kurai miri awonsi'ki Papa e'to' esa! wanni pe, miri pe pura, esi pura 

tuuya wini” tuna ke tumaimu 
wini, 27ituto! pe ttuuya tena' ri 
enkena' so'si pe ri, ita'si'sa' pe pura 
ri, miri pe pura itepikirii pura ri, 
miri pe pura iri ri ima'takuui pura 
ri, etane waku pe, imaku'pi pe 
pura. 28Miri nane! kasa, taan'pu 
ton uya tuno'pu kon i'munkato' 
pe iyesi tapun kon i'nunka 
tuuya'nokon pe ri. Kuri tuno'pu 
iimunkanin usi'munka ri miri. 
29Inu' ken tupun ewaruma'tinin, 
e'tane eweku iya miri awonsi'ki 
imainanpa iya, so'si ku'ai'ne' Kurai 
kasa— 30 apune pura ipun pu'ku 
pe eni pil, 31 “Miri wenai, warawo' 
uya tukuipunu miri awonsi'ki 
tusan ninto' pe iyesi, miripan 
ena tuno'pu ya' tikin ni, miripan 
kon ena tikin ni ipun,”" tasa! 
32 Seri seri eke kuru ama'aino— 
e'tane usauroku seri Kurai miri 
awonsi'ki so'si pil. 33 Miri nin si 
etane, akaisari'nokon kuru ino'pu 
kon i'nunkato' auya'nokon pe iyesi 
misi'nunkayatui'ne' kasa, miri 
awonsi'ki no'pu uya tutaan'pu 
namato' pe iyesi. 


Mure Amu' 
Miri Awonsi'ki To! Sanon 


1Mure amu', asanon kon 
maimu awiri e'ti! Itepuru yau, 
apune pura seri esi ipokena' pe. 
2 “Ikuipunu miri awonsi'ki asan 
inamaki”—wapiyaro' ri apiyontin 

nito' ikupu uya tukai' usauro'nisa' 
itonpa— 3“waku pe iwesi pa 
inke iuko'mamu pa seri non po,”” 
tawon. 4Ikuipunu ton, imunki 
kon tusakoropai' pura e'ti'; etane 
ru'ku, to! emo'kati' Itepuru eseru 
yau to! tenupai' miri awonsi'ki to! 
tauro'kai'. 


Apiyo' Ton 
Miri Awonsi'ki Epuru Ton 


5 Apiyo' ton, non pon kon iyepuru 
kon maimu awiri e'ti', to! nama pe 
miri awonsi'ki tenari'nunse to' pi', 
waku pe itewan, Kurai maimu awiri 
iwesi kon pe ri. 6To! maimu awiri 
e'ti!, to! uya iyenpi'tane'nokon niken 
pen waku tato! pe to! uya ipi'nokon, 
e'tane Kurai apiyo' ton pe, Papa 
eseru kupu pi' iyewan kon apai. 
7Iyapiyo' pe e'ti' ari'kena' pe, Itepuru 
apiyo' pe iwesi kon pe, ka'pon amu! 
pen, Sapune pura itu auya'nokon 
Itepuru uya tanporon kon e'ma waku 
inkuu'pu pil, poitoru pe te'sen miri 
pe pura inu! enawon pen ni. 

9 Miri awonsi'ki esanon, ayapiyo' 
kon iku'ti' miri kasa ri mari. To! 
kusenari'patuu, i'tu auya'nokon 
ke kuri asa'ri ri iyepuru kon miri 
awonsi'ki to' epuru esi Epun pon, 
tenu yawon kenan pen ni nin. 


Papa Amataai 


10Ju'matu pe, pana! pe e'ti'! 
Itepuru yau miri awonsi'ki merunti 

ipana'pano yau. 11 Tanporo kuru 
Papa amataai ya' enati', waku pe 
iye'soto'ka kon pa makoi eseru 
namai', 12 Apune pura pun pokon 
pe miri awonsi'ki mun pokon pe 
e'suranman pi! e'ni'nokon pen, 
e'tane esanon miri awonsi'ki eke 
ton, miri awonsi'ki seri ewarupi 
orau meruntiru miri awonsi'ki 
iri a'lkwaru ton pana'pano, ka! 
eseru yawon kon pokon pe nin 
e'suranman. 13Miri pe iyesi pi', 
tanporo Papa amataai ya' enati', 
iri weyu e'seposa' a'tai, waku pe 
iye'soto'ka kon pa, miri awonsi'ki 
tanporon ni kupu tupo, iye'soto'ka 
kon pa. 14Pana' pe e'soto'kati' 
i'nairon ipokuruui kon pe iworo'pai 
kon oi, ipoken e'nito' ipiti kon 
wapu pe, 15a'ta kon temaikai' 
tuusewankamai' pura e'nito' waku 
ekareei ya! waku pe iye'kamasa' 
pe. 16Seri tonpa ton pe apurito' 
anunti! awapu kon pe, seri ke 
tanporon iri pure ton i'ni'panuku 
kon pa. 17Epika'tin nito' anunti' 
ayarukooi kon pe miri awonsi'ki 
isuparaai kon pe Iya'kwaru, Papa 
Maimu pe te'sen. 18 Miri awonsi'ki 
ipuremati' Iya'kwaru yau tanporo 
te'ku'sen a'tai ri, ti'tui! pura ri 





E'PE'SAS 6 


ipureman nito' miri awonsi'ki 
esa'to' yai. Seri itewan yau esii'ma, 
tenu ke esii'ma miri awonsi'ki 
tiwiri ri ipuremai'ma tanporon kon 
waku ton pona. 

19Upona niri ipuremati', unta 
a'koka uya a'tai, main ke urepato' 
pe enari'mura tonan tawon itekare 
ku'to' pe uya ti'tusen pe, 20kuri ri 
pe ri enno'sa' pe e'ai'ne' i'sen yau. 
Ipuremati' enari'mura ekamato' pe 
uya, e'to' awiri. 


lu'matu Pe Miyari Tato' 


21 Tai'ki'kas, tonpa ru'kwi miri 
awonsi'ki iyawiron apiyo' Itepuru 
yau, uya tanporon ni ekama miri 
ipi'nokon, i'tu kon pa miri kasa esi 
miri awonsi'ki iri pi! esi. 22Ennoko 
uya ipiya'nokon miri pikiri, ina 
itu kon pa miri kasa ina esi tukai', 
miri awonsi'ki ipori'manin kon pe. 

23Tuusewankamai' pura e'nito' 
miri awonsi'ki usi'nunkan nito' 
apurito' pokon pe Papa, Ikuipunu 
miri awonsi'ki Itepuru Sises Kurai 
winon nesii utonpa kon enakan pe. 
24 Tiwi waku nonkasa' nesii kamo 
uyepuru kon Sises Kurai i'nunkato' 
to! uya usenku'sa' pura name! nan 
enakan pe. 





6:14 Aisaya 11:5; 59:17 6:15 Aisaya 52:7 6:17 Aisaya 59:17 
6:21 Inkupu'pu 20:4; 2 Temu'ti 4:12 6:21-22 Koro'se 4:7-8 

Kareta Paaru Nennoko'pu 


Piri'pai Pon Kon 
Ena! 


Ekamanin 


Kareta Paara Nennoko'pu Piri'pai Pon Kon Ena! e'menuka'pu wapiyaro! Paaru 
nu'mul'sa'ka!'pu Yuro' pon kon nono po, Roman amu' nono pu'ku Ma'sitoniya pon. 
Iye'menuka'pu itekare ekamase'na enno'sa' esi koro'tau pariki'si tau, miri awonsi'ki 
ewa'noma pi' te'san turon kon Kuri'san pe e'ni turawasooi ku'nin nan uya imanenpa 
a'tai miri awonsi'ki ennakanin pe enupan nito', so'si Piri'pai yawon tau uya isakoropa'pu. 
E'tane si seri enno'sa' kareta uya pori' pe e'nito' miri awonsi'ki enu wanni yau e'nito' 
enna'pi'nunka, Paaru ri ken uya Sises Kurai apurito' ipan pe uya enpoika. 

Inke pura iye'to' wenai seri tenno'sen kareta e'menuka'pu Piri'pai awon kon Kuri'san amu! 
pi' tepori'mato' ekamanin pe i'se te'to' turepato' ike re'pu pi! tupika'tinin pe, pil. Miri koro'tau 
si pori! pe tenu kon yau to! e'to' pe to' usewankama namai' tanporo imanenpanin pe te'sen 
yau miri awonsi'ki temiri'nokon ni niri usewankamato' yau. To! ekama'po iya ipan pe Sises 
eseru mi pe te'ku'sen pen kasa to! e'to' pe, amure' pe miri awonsi'ki mi pe te'ku'sen pe e'nito' 
esi namai' to' esa! pe. To' emiya'ponti'pt iya to' uko'manto' Kurai pokon pe esi Papa uya waku 
nonkasa' winon pe, to! neporo'pu to! uya apurito' wini, main, Mosi' winon Esuweru amu! 
iwano' awiri emi nukupune winon pen. Pori' pe e'nito' miri awonsi'ki tuusewankamai' pura 
e'nito' Papa nutura'pu kamoro Kurai pokon pe tuuko'mansa' pi! imenuka iya. 

Seri kareta e'ma'kui'tisa' miri pori! pe e'nito', enu wanni yau e'nito', a'samutu pe tikin ni 
tenai e'nito', miri awonsi'ki salman annawiri ri Kuri'san pe emi uya apurito' miri awonsi'ki 
uko'man nito' pi! iyetu'ka. Enpoika iya ri niri ipan pe Paaru uya so'si Piri'pai yawon i'nunkato!. 


Iyawon Ekamanin 


Ekamanin (1:1-11) 

Ipoiri ri Paaru pi' te'ku'sen (1:12-26) 

Kurai yau uko'man nito' (1:27—2:18) 

Temu'ti miri awonsi'ki E'pa'purotai'tas iwano' ekonekan nito' (2:19-30) 
Panaman nito' eyaton non miri awonsi'ki isi ton namai' (3:1— 4:9) 
Paaru miri awonsi'ki itonpa ton Piri'pai pon kon (4:10-20) 

Ilu'matu (4:21-23) 





1Paaru miri awonsi'ki Temu'ti, | Sises Kurai yau Piri'pai yau te'san 
Sises Kurai poitoru ton winipaino, | enakan: 
Tanporo waku ton a'samutu pe 2Waku nonkasa' miri awonsi'ki 
so'si epuru ton miri awonsi'ki to! | tuusewankamai' pura e'nito' nesii 
pika'tinin nan pokon pe te'san | iyenakan kon pe, Papa, ukuipunu 





1:1 Inkupu'pu 16:12 

kon miri awonsi'ki Itepuru Sises 
Kurai winipaino. 


Tenki Tato' Miri Awonsi'ki 
Ipureman Nito' 


3Tenki tapitu uya Papa pi! 
iyenuminkapitu uya 'nokon kaisari 
ri. 4Tanporo ipona'nokon ipurema 
yau, tiwiri ri ipurema pori' pe 
esii'ma, Sapune pura utonpa pe iwesi 
kon waku itekare yau, iye'sara'ti'pu 
si'kiri seri pu'ku pona ri, seri iltu 
uya pi! kuru ri, kuri waku turawaso 
piya'tinin nu'pu ayau'nokon uya 
ikupu iu'matu pu'ku pona, Sises 
Kurai uyepu weyu pu'ku pona. 

7Iye'to' pe ri seri kasa e'ku'ai' 
tanporo ipi'nokon, apune pura 
uyewan yau ikupu uya 'nokon pil, 
iri peri esi yau a'sisa' pe miri pe 
pura e'wa'kutu yau miri awonsi'ki 
waku itekare meruntitanuku uya 
yau, tanporo imiri'nokon uya Papa 
uya waku nonkasa' eporo upokon 
pe. 8Papa uya tanporo imiri'nokon 
i'se e'to' ekama miri Kurai Sises 
usi'nunkato' ike ke. 

9 Seri seri ipuremato': iusi'munkato' 
kon enato' pe miyari ri eke pei'tunin 
pe miri awonsi'ki ipan pe ennin pe, 
10 miri si waku pe te'sen i'tunin pe 
iwesi kon pa, iri tato! ipi' pe pura miri 
awonsi'ki esuken Kurai weyu pu'ku 
pona, Ilipokena' pe e'nito' nepeta- 
nukunu ke itaru'tisa' pe tuuye'sen 
Sises Kurai poro—eke pe Papa ku'to' 
miri awonsi'ki apuripi'to' pe. 





PIRI'PAI 1 


Paaru I'sen Uya Miyari Ri 
Waku Itekare Usekama Kupu 


12T'tu auya'nokon i'se e'ai!, utonpa 
ton, iye'ku'sa' ru'pu upil uya miyari 
ri waku itekare usekama ku'sa' man. 
13 Miri moron nu'pu pe tensen pe 
tanporo kopuna pata'se' erasu ton 
koro'tawiri iyenasa' miri awonsi'ki 
tanporon kon pona ri Kurai iwano' 
pe i'sen yau esi. 14Uya'sisa' wenai 
tu'ke ri tonpa ton pe te'san Itepuru 
yau, epori'map''sa' tzusauro'san pe 
Papa Maimu pi! epiy#kena' pe pura 
miri awonsi'ki enari'mura. 

15J'nairi ri iyesi turon kon uya 
Kurai ekareei ekama tikinta kon pe 
miri awonsi'ki tuusakorota kon pe, 
e'tane turon kon uya ekama waku 
pe kuru nin iteseru esii'ma. 16Seri pe 
iwa na'ne' nan uya ikupu usi'nunkan 
nito' yau, i'tui'ma seri ya! e'tusa' esi 
waktu itekare wapu pe. 17Wapiyaro' 
kon uya itekare ekama'pu Kurai pi! 
tiwano' kon pe inku'pai te'to' kon 
i'napai ri pura ri, ekamun ne'nin 
pe upona a'sisa' pe esi koro'tau." 
18F'tane, iri pe ken iyesi? Eke esi 
miri tanporon yau, kasi ye' ri eseru 
wanni miri pe pura i'nairo' yau, 
Kurai ekareei usekamasa', seri wenai 
nin si pori' pe esi. 

Ewai'!, miyari ri epori'man pi! 
esi, 19i'tu uya wenai iwipuremato' 
kon wini miri awonsi'ki epika'tito' 
esi Sises Kurai a'kwaru wini, 
seri iye'ku'sa' ru'pu upi' esi miri 





41:17 Turon ni ton seri iwa pe imenukasa' yau v. 17 esi v. 16 rawiri. 


1:13 Inkupu'pu 28:30 

upa'kanin pe.” 20Fnurikt seri miri 
awonsi'ki e'ku'to' esi epiyi'to' pe 
pura, e'tane enari'ke' pura e'to' 
seri pe siya ri Kurai namato' pe 
upun yau, uko'manto' yau miri 
pe pura eri'to' yau. 21 Apune pura 
uri pona, uko'man ni pe Kurai 
esi, miri awonsi'ki eri'ni esi eporo 
pe. 22Apune pura uko'mamu 
pe iyesi yau upun yau ri, seri 
esi miri miyari ri epekena' pe 
e'turawasoma ta e'kwa pe. Miri ri 
etane, #ri kuru ken si anumu uya? 
Itu uya pura ri iyesi! 23 Ekaraka 
seri asa'ron a'sanau: emo'kapai 
ri esi miri awonsi'ki Kurai a'kiri 
e'to' pe, waku pe kuru ri nin, 
24e'tane miyari ri iiwano' kon 
pe kuru upun yau e'to' pe iyesi, 
25Si'tuyai' ri seri, si'tuyai' seri yau 
ri e'to' esi tukai' miri awonsi'ki 
tanporo aya'kiri'nokon ni esi 
miri ikupu kon pa miri awonsi'ki 
pori! pe iwesi kon pa apurito' 
auya'nokon yau, 26miri kasa si uri 
esi ipiyau'nokon kanan uya pori' pe 
ikupu kon, Kurai Sises yau iwe'to' 
kon anu'kato' pe uri pikiri. 

27Pri ri e'ku'tane, iiwano' kon 
pe ri iye'to' awiri Kurai ekareei 
yau e'ti! Miri a'tai, uyepu 
iyense'na'nokon, miri pe pura 
eta uya riken ipi'nokon, uri 
pura ri iye'tane i'tu uya ri miri, 
iye'soto'kasa' kon pana' pe tikin 
ni iya'kwaru tikin nan ka'pon pe 
itekare apurito' pil, 28tenari'munse 

pura iri pi' ri iyewa'nomanin kon 
nukupunu pil. Seri esi miri to' uya 
ento! ipi', to! uma'ta ekamanin, 
imir'nokon nin si epika'ti tane, 
Papa wini. 29#yena'nokon iye'tusa' 
pil, Kurai iwano' pe apuri kon pa 
riken pen, e'tane iyekota'mato' kon 
pe ri iyesi itiwano' pe, 30 miri awiri 
ri same juti kon esi miri e'suranman 
pi! uyenta'tuine' awiri ri, miri 
awonsi'ki seri pe eta auya'nokon uri 
ri esi e'suranman pil. 


Kurai E'to' Mi Pe Te'ku'sen 
Pe Pura Pataka 


2 1łuko'manto' kon Kurai yau 
uya pana! pe iku'sa' kon, miri 
awonsi'ki isinunkato' uya aya'kwaru 
kon nelsa!, miripan uya Iya'kwaru 
pokon pe iku'sa' kon isi'nunkena' 
pe miri awonsi'ki isentu'kena' pe 
itonpa kon amu' pokon pe. 2Miri 
pe iyesi pi', ipan pe iyekama'po uya 
'nokon mararon pe pura pori! pe 
uku'ti' isi'kaisa ri tuusenuminkai', 
tuusi'nunkai' miri awonsi'ki tikin 
ni iya'kwaru, tikin ni isenuminkato' 
te'se. 3Amure' peri iwesi kon pil iri ri 
ku'ku'tuu miri pe pura ri autaperuka 
kon pe ri, etane se pe ri e'ku'ti!, turon 
kon kupui'ma waku pe iyentai'nokon. 
4Akaisari'nokon itonpa kon tense e'ti', 
imiri'nokon pi! riken pen. 

5fyeseru kon nesii Kurai Sises 
esi'pu kasa: 

6 I'naino pe kuru ri Papa pe 

te'sen, e'tane 





b1:19 upa'kanin pe, miri pe pura, upika'tinin pe. 


1:30 Inkupu'pu 16:19-40 

PIRI'PAI 2 


Papa kaisa ri esi i'se kon, e'tititi'ka pe ri, 13apune pura 
iyesi'pu pen, ta'sisen pe, | Papa e'turawasoma ayau'nokon 
7e'tane tanporon ni nonka'pu | iku'nin pe miri awonsi'ki inku'pai 


iya, iwesi kon pa ipori'manin pe te'sen. 
i'naino ipoitoru pe e'nito' 14Tanporon ni iku't# tepatakai' 
anumu'pu iya, pura miri pe pura te'sei'pi'se pura, 
ka'pon pe tekonekasa' pil, | 15miri si waku pe, iri pura miri 
8 Ka'pon pe si tuusene pit, awonsi'ki esuken iwesi kon pa Papa 
se pe ri iyena'pu munki pe, tuuko'mansan pe iri 
miri awonsi'ki uma'tan nito' | yau miri awonsi'ki iri ton koro'tau 
maimu awiri ri iyesi'pu— | tuma'takuwi ke pura. To! koro'tau 
kurusu' po ri uma'tan e'wei'titi' siriki amu' te'wei'tisan 
nito'! kasa ka! yau; 16to' pi! uko'man nito' 
9 Miri pe iyesi pil, Papa uya ekareei ekama auya'nokon koro'tau. 
anumu'pu kakui' kuru ri | Miri kupu auya'nokon yau, utapurito' 
miri awonsi'ki itese' ke esi miri Kurai weyu a'tai, apune 
irepa'pu iya, tanporo ese! | pura enpoika iya miri uturawasooi, 
pe te'sen entaino ke ri, unkuu'pu elsa! pura iyesi notan pe. 
10miri pi! Sises ese! pil tanporon | 17F'tane iri pe pura ri iyesi use'man 
ese'mu ton e'sekunka, nito' ike pe te'sen tensisen kasa ri 
Epun yawon kon miri use'man nito' pona ri ema tane 
awonsi'ki apurito' auya'nokon wini, pori' pe ri 
non pon kon miri esi epori'ma ri tanporo aya'kiri'nokon. 
awonsi'ki non o'non kon," | 18Miri kasa ri mari pori' pe e'ti' miri 
11 miri awonsi'ki tanporon kon awonsi'ki epori'mati' upokon pe. 
uya ekama 


Sises Kurai esi Itepuru pe, 
Papa Ikuipunu ku'to' eke 
pe kupu pe. 


E'wei'tin Siriki Amu' Kasa 


Temu'ti Miri Awonsi'ki 
E'pa'purotai'tas 


19Ttepuru Sises yau, e'kupu kuru 


ri seri Temu'ti enno'to' pe uya seri 
pe'ne ri ipiya'nokon, pori! pe e'to' pe 


12 Miri pe iyesi pil, utonpa ton | iyekareei kon etasa' uya a'tai. 20Inu' 
nu'kwi, main awiron kon pe ri | pura ri man iwaraino, i'mapai ri 
iwe'pitu kon—moro riken esi | iuko'manto' kon ennin. 21Tanporon 
pi' pen, e'tane seri pe miri entai | kon ni nin esi tiwano' kon pi', 
ipura esi pi'—iyepika'tito' kon | Sises Kurai iwano' pi' pen ni nin. 
turawasooi pi! ri e't}! iyetuipitu | 22 Temut'ti i'tusa' auya'nokon ni, imu 








2:10 non o'no: Iyeri'sa' kon esi ewarupi yau uko'man ni pi! tukai' usenuminkan nito' 


esl. 


2:10-11 Aisaya 45:23 (LXX) 2:15 Isu'taronomi 32:5 

PIRI'PAI 2, 3 


esi tukuipunu a'kiri kasa uya'kiri 
iye'sa' waku itekare turawasooi yau. 
23 Miri pe iyesi pil, enno'to' pe uya 
kuru ri e'kupu seri inke pura iri pe 
ri te'sen e'kupu ensa' uya a'tai upil, 
24 Uri niri esi uyenu yau Itepuru yau 
seri peri uri ri utito' oton pi". 
25E'tane usenuminka seri 
E'pa'purotai'tas na'po pi' 
ipiya'nokon, utonpa, uya'kiri 
te'tturawasomasen, miri awonsi'ki 
uisakon pe soisa pe te'sen, amaimu 
kon niri ekamanin, inennoko'pu 
kon i'se e'to' ennin pe. 26 Apune 
pura iyenpai'nokon iyesi miri 
awonsi'ki ika'ni' pura ri iyesi, apune 
pura takuru'ke iyesi tawon etasa' 
auya'nokon pi'. 27I'nai ri, takuru'ke 
iyesi!pu, ima'taiwa'pu ri. E'tane 
Papa usentu'ma'pu ipi', kuri ri pi! 
riken pen, uri pi! ri niri, pokoi pe 
e'to' tonpa'ti pe ri iyesi namai' pokoi 
ke. 28 Miri pe iyesi pil, miyari ri miri 
pil inenno'pai esi ensa' auya'nokon 
a'tai kanan, iyepori!ma kon pa 
miri awonsi'ki usewankamato' 
pura iye'to' pe. 29Mereutanu'tii' 
Itepuru yau ipan pe, pori! pe 
esii'ma, ka'pon amu' kuri ri waraino 
kon munamatui'!, 30apune pura 
ima'taiwa'pu ri Kurai turawasooi pil, 
isi ri tuuma'tato' annau ri iyena'pu 
upika'tinin pe, imiri'nokon uya 
ikupu poken pura iyesi pi! 
1Julmatu pe ri si, utonpa 


3 ton, Itepuru pi! pori! pe e'ti!! 
Miri ru'pu ri mari menuka uya 


Pun Kupu Pen En Yau 

iyena'nokon uya uyanpokumato' 
pura man, miri awonsi'ki iserasu 
kon pe iyesi. 

2Kamo pero amu! enei'ma e'ti!, 
kamo ka'pon amu' makoi ku'nin nan, 
kamo pun ma'tanu'nin nan. 3 Apune 
pura uri'nokon kamoro iputurukasa' 
ton, tuwipuremasan Papa A'kwaru 
awiri, Kurai Sises apurito' ipikiri, 
miri awonsi'ki pun kupu pi! tenu 
kon yau te'san pen— 4uri ri miri 
wenai uyenu yau esi tato! uya e'tane. 

mul ri usenuminka yau miri 
wenai ipun esi uyenu yau tukai', 
uri man miri entai ri: Situn pi'pi 
iputurukasa' 8 pan wui a'tai, 
ka'pon amu' Esuweru pon kon pe, 
Pensiman ruko' pe, Ipuru amu' pe, 
main, Mosi' winon awiri, Pari'si pe, 
bipan pe inku'paino pe e'to' pil, so'si 
amu! kota'ma pi's Mosi' nunonka'pu 
awiri emi pil, ima'takuwi pura. 

7E'tane si ti, #ri ri eporo uya miri 
wini tasa' uya e'tane, eposa' uya pura 
iyesi tukai' ito'ka'muku uya Kurai 
uriya' ri si. 8Miri entai, tanporon 
to'ka'muku uya teposen pe pura 
ri, itu tanporo eke pe te'sen entai 
Kurai Sises uyepuru i'tuto' esi, kuri 
ri uriya' tanporon ni nonka'pu uya 
seri. Eno'masa' pe ri ene uya, Kurai 
epoto' pe uya 9kuri ri yau iye'seposa' 
pe e'to' pe, uiwano' pe ipoken e'to' pe 
pen main wini tuuye'sen, e'tane mi 
Kurai apurito' poro—waku ipokena' 
Papa winon miri awonsi'ki apurito' 
wini tuuye'sen. 10Kurai ini'tupai 
esi miri awonsi'ki iye'mu'sa'ka'pu 
meruntiru miri awonsi'ki ita'kiri 





3:5 Inkupu'pu 23:6; 26:5; Ron 11:1 

iyekota'ma'pu yau esi, ikasa ri ena 
iyeri'to' yau, 11 miri pi! si miri kasa ri 
iye'mu'sa'ka'pu teriku'pu apai eponin 
pee'to' pe. 


Teposen Winikaui' Utin 


12Tanporo seri ton anunka'sa' 
uya pen, miri pe pura waku 
pe ekonekaka'sa'! pen, e'tane 
uta'kwaruka uta'sito' pe Kurai 
Sises uya uya'sisa' na'ne' pil, 
13Utonpa ton, uta'sika'sa' pura 
iwa ri man ipi' e'tane tikin nan 
kupu uya, uye'ma'pu ta' te'sen 
tupu'tika'nu'se miri awonsi'ki 
salman pe uta'kwaruka urawiri 
te'sen ekare pil, 14teposen ekare pi! 
uta'kwaruka epoto' pe uya, Papa 
uya uki'masa' na'ne' ipona Epun 
winikui' Kurai Sises awiri. 

15Tanporo uri'nokon iyaku'pusa' 
ton uya ento' esi. Miri awonsi'ki 
turon ni airi usauro'ai'ne' pi' turon 
ni pe iusenuminka kon yau, miri ri 
kanan enpoika Papa uya iyena'nokon. 
16 Utinpai'nokon eporo'pu uya'nokon 
na'ne' awiri riken. 

17Taron kon a'kiri e'sara'titi! 
unkupu'pe kupu pi! utonpa 
ton, kamo ina nukupu'pu kasa 
twuko'mansan enti!. 18 Apune 
pura wapiya tapitu pi! ri elsa! 
ipi'nokon, seri pe kanan si takapu 
uya akaramui'ma, tu'kan kon ni 
uko'mamu Kurai kurusukuui eyaton 
pe. 19To' utito' ya! esi uma'tan nito', 
to! e'to' itese' pil esi to! ewan, to! 

e'to' eke pe esi to' epiyi'to' yau. To! 
usenuminkato' esi non eseru pi! ri. 
20 F'tane uri'nokon esi Epen pon kon 
pe, miri awonsi'ki enuri'ni'nokon 
itenupikiri pika'tinin Itepuru Sises 
Kurai uyepu miri wini, 21 imeruntiru 
uya tanporon ni ena iyo'koi' 
emapu'ti, sepan ni upun kon ensima 
iya, a'kwa tupun kasa iye'to' pe. 
4 1Miri pe iyesi pil, utonpa ton, 
imiri'nokon uni'munkanu ton 
miri awonsi'ki itenupikiri e'to' 
ton, pori! pe uku'nin nan miri 
awonsi'ki uyaruko kuron ton, miri 
kasa kuru merunti pe Itepuru 
yau te'mu'sa'kai' e'ti!, utonpa ton 
nu'kwi! 


Panaman Nito' 


2Tyotiya miri awonsi'ki Sinti'ki, 
iyekama'po uya 'nokon ipan 
pe iseseru yau iwesi kon pa 
Itepuru yau. 3Imiri, uisakon pe 
te'turawasomasen? ekama'po 
uya pusamoro uri'sami'si amu' 
ipika'tiki uya'kiri waku itekare 
pi' ita'sisa' kon, Kuremen pokon 
pe miri awonsi'ki turon kon 
e'turawasoma tonpa ton, to! ese! 
e'menukapi'sa' na'ne' uko'man nito' 
karetaai pi'. 

4Pori' pe Itepuru yau e'ti' tiwiri 
ri. Takapu uya kanan: Pori' pe e'ti"! 
5 Tiwi tanporon kon pi! isi pe pura 
iwe'to' nusenei. A'ko pe Itepuru 
man. 6Fri pi! ri kisewankamatuu, 
e'tane tanporon yau ri, iwipurema 





44:3 uisakon pe te'turawasomasenj miri pe pura, awiron Sisikos—itese'!. 


3:17 1 Koren 4:16, 11:1 

kon miri awonsi'ki ekama'po 
auya'nokon yau, iyepori'ma kon 
pe, inesakunu kon ituti' Papa ena'. 
7Miri awonsi'ki tuusewankamai' 
pura e'nito' Papa iwano', 
tanporon ni ito'ka'n#'to' entaino 
ri esi iyewan kon miri awonsi'ki 
iusenuminkato' kon erasu pe Kurai 
Sises yau. 

8Ju'matu pe ri, utonpa ton, iri ri 
inai ri na'ne', #ri ri tese ke nane, 
#ri ri ipokena', #ri ri esukenan, iri 
ri waku pe oso tato' ipi' pe na'ne', 
i'ri ri en yau na'ne'—i'ri ri waku 
pe kuru ri nane! miri pe pura 
tapuripi'sen ye' pe, miri waraino 
ton pi! kuru isenuminkati'!. 9F'ri 
ri uwinipai iusenupa'pu kon pi! 
miri pe pura ananumu'pu kon 
miri pe pura ineta'pu kon miri pe 
pura inene'pu kon uyau—iku'ti' 
si. Miri awonsi'ki nin si Papa 
usewankaman nito' pun ni e'to' pe 
ipiyau'nokon. 


Tenki Ta Itusa' Ton Pi' 


10Eke pe kuru epori'mayai' 
Itepuru yau, emennu'pu ri upi' 
iusewankamato' kon enpoikasa' 
auya'nokon pi'. I'nairi ri sa'ne, 
pena upi' iusewankama'pu kon, 
e'tane enpoikato' auya'nokon 
a'tai pura iyesi'pu. 11 Ekota'ma 
pi' ta uya pen seri, apune pura 
isenupasa' uri iri pe ri emi yau 
pori' pe te'sen pe. 12I'tu uya ri 
ekota'man nito', miri awonsi'ki 
itu uya ri eke pe itesa' pe e'nito'. 
Usenupasa' man miri yau e'nito' 

eseru pi! pori' pe te'sen pe ti'tui' 
pura ri miri awonsi'ki tanporon 
yau ri e'nito' pil, eke pe ri tenta'nai' 
miri pe pura iwan pe ri e'nito' 
yau; eke peri itesa' pe e'nito' yau 
miri pe pura ipura e'nito' yau. 
13T'tu uya ri, tanporon ni kupu, 
imeruntiru ke. 

14E'tane waku pe ri upika'ti 
pi! iwe'sa' kon man ekamun 
yau esi koro'tau. 15Miri tonpa'ti 
pe, imiri'nokon Piri'pai pon 
kon ni'tuyai'ne' kasa ri, pena 
waku itekare to'ka'nuke pi! 
iyena kon yau Ma'sitoniya poi 
uti a'tai, tikin nan ni so'si uya 
upika'tisa' pura iyesi uri turepai' 
i'se e'to' ke, imiri'nokon niken: 
16 Tesaroni'ka po ri kanan esi a'tai 
i'se e'to' enno'pitu pi! iwe'pitu'pu 
kon. 17Urepato' auya'nokon, enu- 
pikiri esi pen, e'tane inkupu'pu kon 
epe'pu eporo auya'nokon enupikiri 
nin esi. 18 Tanporo kuru ri, iye'to' 
entai ri iwinipai'nokon eposa' uya 
man, seri kanan si epoka'sa' uya 
E'pa'purotai'tas wini inennoko'pu 
kon urepato' auya'nokon ike. 
A'po'nan ikitun tutusen pe iyesi, 
tanunsen ye! use'man nito' pe 
iyesi Papa pori'!manin pe iyesi. 
19 Miri pi! nin si Papa itese' pil e'to' 
uya tanporon ni i'se iwe'to' kon ke 
irepa kon miri eke pe ri itesa' pe 
te'to' ke Kurai Sises yawiri. 

20Papa itese' pi' e'nito' miri 
awonsi'ki ukuipunu kon iwano' pe 
eke pe iku'to' nesii inke ri, inke ri 
te'sen pe. Amen. 





4:15-16 2 Koren 11:9 4:16 Inkupu'pu 17:1 

ton, “Miyari,” tato' ennoko pi' man 

iyena'nokon, kamoro kuru Sisa iwu' 
21 “Miyari,” ka'ti' Kurai Sises | tawon kon. 

yau waku ton pil. Utonpa kon amu' 23Waku nonkasa' Itepuru Sises 

upiyawon kon, “Miyari,” tato! | Kurai iwano' nesii aya'kwaru kon 

ennoko pi! man. 22Tanporo waku | piyau. Amen." 


Tu'matu Pe Miyari Ta 








e4:23 Turon ni ton imenukasa' ton yau Amen pura iyesi. 

Kareta Paaru Nennoko'pu 


Koro'se Pon Kon 
Ena' 


Ekamanin 


Kareta Paaru Nennoko'pu Koro'se Pon Kon Ena' e'menuka'pu so'si Koro'se pon, eke 
pata aiko Eisa, wui enu uyepu winon E'pe'sas po. Seri so'si esi'pu Paaru nu'mu'sa'ka'pu 
pen ni, e'tane Paaru e'ku'to' itesa' pe pu'ku yau iyesi'pu, turawaso amu' ennoko iya 
koro'tau E'pe'sas apai, Roman nono pon eke pata epotoru Fisa yau. Paaru uya i'tusa' 
esi'pu moro ennakanin nan ti'sa amu' esi so'si Koro'se pon tau, Papa i'tuto' pe miri 
awonsi'ki epika'tin nito' pe ipan pe, ka'pon e'to' pe iyesi “iya'kwaru pe te'san epuru ton 
miri awonsi'ki eke ton,” apuripi'to' pe iyesi tawon nan. Miri piriku pe, pusamoro ti'sa 
amu' uya ta, ka'pon e'tuto' pe iyesi iye'to' pe tasa' ya! kuru yun wanni pi'pi puturukato' 
miri awonsi'ki kiyari ton eseru awiri ri e'nito' pi' miri awonsi'ki turon ni ton ni. 

Paaru uya seri ton ewaruma'ti pe i'nairon Kuri'san ekareei ke imenuka. Ei'to' iya ike 
i'naru esi Sises Kurai esi epika'tin nito' tunin pe kuru miripan nin si seri turon ni ton 
apuri ku'nin miri awonsi'ki eseru wanni pe te'sen esi anin ye' pe ipiyapai. Kurai poro, 
Papa uya non kaa'pu miri awonsi'ki iporo ri ina'pokapu iya tupiya'. Kurai pokon pe 
eni uya ri ken moro non epika'ti pi! e'ku'nito' kupu. Paaru uya ekama seri eke enupan 
nito' apurinin nan uko'manto' ip!'. 

Ti'tusen pe iyesi Tai'ki'kas seri enno'sa' kareta anin nu'pu Koro'se pona Paaru apiyo' 
pe, isakon pe Onisimos purata ke te'mai' pura tuturawasomasen iwano' pe Paaru uya 
tenenno'ton tukaretaai menuka'pu na'ne' Pairiman ena! 


Iyawon Ekamanin 


Ekamanin (1:1-8) 

Kurai turawasooi eseru (1:9—2:19) 

Kurai yau emenna' pe uko'man nito' (2:20—4:6) 
Ilu'matu (4:7-18) 





1 1Paaru, Kurai Sises nennoko'pu | ton Kurai yau Koro'se pon kon 

itekare ekamai'! Papa eseru | enakan: 

awiri, miri awonsi'ki utonpa kon Tiwi waku nonkasa' miri 

Temu'ti winipaino, awonsi'ki tuusewankamai' pura 
2Waku ton miri awonsi'ki | e'nito' nesii iyenakan kon pe, Papa, 

teusauroku'pu awiron kon? tonpa | ukuipuna kon winon.? 








“1:2 tuusauroku'pu awiron kon; miri pe pura, apurinin nan 51:2 Papa, ukuipuna kon 
winonj turon ni penaro' imenukasa' ton uya, Papa, ukuipunu kon miri awonsi'ki 
uyepuru kon Sises Kurai winon ta. 

Tenki Tato' Miri Awonsi'ki 
Ipureman Nito' 


3Inke ri tenki ta pi' ina 
man, Papa, uyepuru kon Sises 
Kurai kuipunu pi', ina ipurema 
ipona'nokon a'tai, 4apune pura 
Kurai Sises apurisa' auya'nokon pi! 
miri awonsi'ki tanporo waku ton 
i'nunkasa' auya'nokon etasa' ina 
uya pi'— Sapurito' miri awonsi'ki 
usi'nunkan nito' Epun po na'ne' 
iiwano' kon pe iye'ku'to' kon 
pikiron, inetakaa'pu kon nu'pu 
i'nairon main yau, waku itekare 
6 ipiya'nokon iye'sa' na'ne'. Tanporo 
non poro seri waku itekare esi 
epetan pi! miri awonsi'ki epan ni 
pil, #koro'tau'nokon ne'ku'taine' 
kasa kuru eta'pu auya'nokon 
si'kiri miri awonsi'ki Papa uya 
waku nonkasa' to'ka'nuku'pu 
auya'nokon tanporo i'nai ri iye'to' 
yau. 7Seri pi! iusenupasa' kon 
ina tonpa ru'kwi E'pa'puras wini, 
Kurai apiyo' pe tuusauroku'pu 
awiri te'tturawasomasen ina pe ri, 
8miri awonsi'ki ekama'pu iya ina 
pi! iusi'nunkato' kon esi Iya'kwaru 
uya ikupu kon ke. 

9Miri wenai, iyeta'pu kon 
twuya'nokon si'kiri ipona'nokon 
tuwipuremato' kon miri awonsi'ki 
Papa ekama'poto' twuya'nokon 
ayaru'tito' kon pe iya iteseru 
i'tuto' auya'nokon ike ke tanporo 
iya'kwaru ipu'ketu miri awonsi'ki 





KORO'!SE 1 


ito'ka'n#'to' poro ereutanu'sa' ina 
uya pura ri iyesi. 10Ina ipurema 
seri pi! iuko'mamu kon pa Itepuru 
enu yau waku pe te'sen uko'man 
nito' yau, miripan pori'!manin 
pe iwesi kon pa tanporon yau ri, 
tanporon yau ri waku turawaso 
yau epetan pi! Papa i'tuto' yau 
usemo'kan pil, 11imeruntitasa' pe 
tanporon merunti ke a'kwa yau 
iye'to' meruntiru ke, imoronkato' 
esa! pe iwesi kon pa eke pe miri 
awonsi'ki twuseta'kai' pura iwe'to' 
kon, miri awonsi'ki pori! pe 
esii'ma 12tenki ta pi! Ikuipunu pi', 
ikonekanin nu'pu kon waku ton 
pokon pe iwesi kon pa a'kwa pe 
iweyu pe te'sen e'to' esa! wanni 
pe anumu pil. 13Apune pura 
ewarupi meruntiru apai umo'kasa' 
iya 'nokon, miripan uya une'sa' 
kon tumu, tuni'nunkanu e'to' 
esa! wanni pe ya', 14kuri ri wini 
umakooi kon use'masa',” upi'nokon 
isentu'ma ke. 


Eke Pe Kurai E'to' 


15Kurai esi tuusensen pen Papa 
pe ri, Eke Kuru tanporon iye'ka'sa' 
ton nane! entaino. 16Kuri ri wini 
Papa uya tanporon ni koneka'pu: 
ka'yawon ton miri awonsi'ki non 
pon ton ni, tuusensen miri awonsi'ki 
tuusensen pen, apono' amu', pata 
esanon, merunti miri awonsi'ki eke 
ton ni kanan, tanporon ekoneka'pu 
iwini miri awonsi'ki itiwano' pe. 





1:14 umakooi kon use'masa', turon ni ton emenn#'pu imenukasa' ton yau, e'man nisa! 


munu poro ta. 


1:7 Koro'se 4:12; Pairiman 23 


1:14 E'pe'sas 1:7 

17Tanporon ni wapiyaro' pe iyesi, 
miripan yau tanporon ni uta'si 
a'samutu pe. 18Tupun, so'si i'pai 
pe iyesi; miri awonsi'ki ipurakon 
pe iyesi, iyepiya'ti pe iyepa'kasa' 
ru'pu pe iyesi eri'nito' apai, miri 
pi! tanporon epoi eke pe kuru 
te'to' pe. 19 Apune pura Papa esi'pu 
pori' pe tanporo ri tumiri ri esi 
pi! iyau, 20miri awonsi'ki Sises 
poro tanporon ni ekonekato' pe 
Papa pokon pe non miri awonsi'ki 
ka! po na'ne' ri, kuri ri imunu 
iye'kwansa' ru'pu kurusu' po uya 
twusewankamai' pura e'nito' ku'sa', 

21mni Papa piyapai iwesi'pu 
kon, miri awonsi'ki iteyaton non pe 
iwesi'pu kon iusenuminkato' kon 
yau apune pura iri kupu auya'nokon 
pi. 22E'tane seri pe ikonekasa' iya 
'nokon tupokon pe, Kurai pun wini 
iyeri'to' wini, ituto' kon pe tuuya 
waku pe tenu yau, imaku'pi pe 
pura, ipi'nokon e'nito' iwenai pura— 
23 miyari ri apurito' auya'nokon yau 
iwesi kon yau iye'mu'sa'kasa' miri 
awonsi'ki pana'pan pe, tuutamai' 
pura, iye'ku'to' kon apai waku 
itekare nekama'pu. Seri seri waku 
itekare ineta'pu kon miri awonsi'ki 
isekamasa' ru'pu tanporon kon 
ika'sa' kon pana ya' ka! o'non kon 
iwano' pe, miri awonsi'ki uri, Paaru, 
enasa' ipoitoru pe wenai. 


Paaru E'turawasomato' 
So'si Iwano' Pe 


24Seri pe si pori! pe e'ai', iiwano' 
kon pe ekota'man nu'pu pil, miri 

awonsi'ki upun yau nin si aru'ti 
uya ipura na'ne' Kurai ekota'ma'pu 
airi, ipun pikiri, so'si pe na'ne'. 
25Ipoitoru pe enasa' man, Papa 
nuturu'pu unkupunu pe uyena' 
wini, iyena'nokon ituto' pe uya 
imaimu tanporo iye'to' awiri— 
26 ama'aino tonan tau iko'mansa' 
ru'pu inke kuru ri penaro' kon 
piyapai ri niri, e'tane seri pe 
isenpoikasa' waku ton ena!. 27To' 
ena! enpoikato' pe tuuya Papa 
e'ku'sa' Esuweru amu' pen koro'tau 
ama'aino eke peri te'sen, Kurai pe 
na'ne' ayau'nokon, eke pe e'nito' pi' 
e'ku'nito' pe te'sen. 
28Ina man ekama pil, ka'pon 
amu' auro'ka pi! miri awonsi'ki 
to! enupa pi' tanporon ipu'ketu 
pokon pe, ina uya tanporon kon 
tuto' pe waku pe Kurai yau. 29Seri 
pu'ku pona e'turawasoma seri, 
e'suranman pi! tanporo ipana'pano 
ke iye'turawasoma merunti pe 
kuru uyau. 
2 1T'tu auya'nokon i'se esi saman 
pe kuru e'turawasoman pi! esi 
iiwano' kon pe, Urawote'siya pon 
kon iwano' pe, miri awonsi'ki 
tanporon kon ka'pon pe uyennin 
nu'san pen niri. 2Miri kupu'pu 
uya pana' pe to' e'to' pe tewan 
kon yau miri awonsi'ki tikin ni 
tenai' twusi'munkai' to! e'to' pe, 
tanporo, iye'to' awiri, eke pe kuru 
ri ito'ka'nu'nin pe e'nito' epoto' pe 
to! uya ama'aino Papa eseru i'tunin 
pe to' e'to' pe, Kurai si. 3Kuri ri 
yau tanporo mamin, pu'kena' pe 





1:18 F'pe'sas 1:22-23 1:20 F'pe'sas 2:16 

miri awonsi'ki i'tunin pe e'nito' 
e'so'nansa' na'ne' miri. 4Apana'ti 
uya 'nokon seri inu' uya ri waku 
pe ri tuusauro'se iyenku'ti kon 
namai'. 5Apune pura ka'pon 
pe ipiyau'nokon e'tane pura ri, 
uya'kwaru yau ri ipiyau'nokon 
esi miri, waku pe iwesi kon pi! 
epori'mapi' ni pi! miri awonsi'ki 
pana! pe kuru Kurai apurito' 
auya'nokon esi pi'. 


Uko'man Nito' 
Kurai Eseru Yau 


6Miri pil, Kurai Sises anunsa' 
auya'nokon pi! Itepuru pe, miyari 
ri iyau iko'manti', 7iyau tuumisitai' 
miri awonsi'ki te'ka'se iyau pana' 
pe apurito' auya'nokon tuku'se 
iyenupa'pu kon awiri, miri 
awonsi'ki eke pe kuru tenki tato' 
auya'nokon nanukui. 

8Tense e'ti!, int! ri aya'siti'nin 
a'ta ri miri awonsi'ki enku'tinin ni 
enupan nito' ike ke, ka'pon eseru 
erupa' ri miri awonsi'ki seri non ni 
uko'manto' eseru pi' te'sen, Kurai 
pi' pura ri. 

9Apune pura Kurai yau ri 
iyenuka'sa' Papa uko'manto' 
uko'mamu miri ka'pon pe, 10miri 
si iyenuka'sa' eposa' auya'nokon 
miri Kurai awiri, tanporo merunti 
esa! miri awonsi'ki eke pe e'nito' 





KORO'!SE 2 


esa! 11 Kurai awiri iyun kon pi'pi 
puturukasa' auya'nokon kasa iwesi 
kon miri, iri iyeseru kon? nonkasa' 
auya'nokon wini, ka'pon amu' 
emiyatu ke seri e'ku'sa' pen e'tane 
Kurai uya iku'sa', 12 iyepa'taisima kon 
yau iya'kiri iye'u'na'ti'pu kon miri 
awonsi'ki iya'kiri iye'mu'sa'ka'pu 
kon apurito' auya'nokon poro Papa 
meruntiru yau, i'mu'sa'kanin nu'pu 
iyeri'sa' apai. 

13 Iyeri'sa' pe iwesi kon koro'tau 
amakooi kon yau miri awonsi'ki 
ipi'pi puturukasa' pen a'taino kasa 
amakooi kon? yau iwe'tane'nokon, 
Papa uya nurine ikuu'pu kon’ Kurai 
pokon pe. Tanporo umakooi kon 
eno'ma'pu iya, Miye'menukasa' 
ru'pu main tunka'nuku'pu 
iya, tanporo iteseru pokon pe, 
uri'nokon winikui' ekamura te'sen 
uyewa'nomanin kon, miripan 
mo'ka'pu iya kurusu' pona 
tupokapi'se. 15F's'mura ipana'pano 
ton amu' miri awonsi'ki eke ton 
tuku'ses annau to! piyi'nuku'pu 
iya to' entai tenai' kurusu' wini. 

16 Miri pe iyesi pil, inu! ri iyeseru 
kon aimenkanin ananinu kon miri 
pe pura inensinu kon wini, iri 
weyu ru'pu pi! ri iwipurema kon 
wini, emenna' pe kapui epa'ka pi! 
iwipurema kon wini ri, miri pe 
pura Sapa' weyu wini ri. 17Seri 





42:11 iri iyeseru kon; miri pe pura, ipun kon 
f2:13 Papa uya nurine ikuu'pa kon, miri pe pura, Papa uya nurine ukuu'pu kon 


kon 


“2:13 amakooi kon; miri pe pura ipun 


22:15 F'si'mura ipana'pano ton amu! miri awonsi'ki eke ton tuku'se, miri pe pura, Kurai 
emo'ka'pu tiwano' pe iya'kwaru pe te'san itesanon miri awonsi'ki eke ton meruntiru 


piyapai. 


2:12 Ron 6:4 2:13 E'pe'sas 2:1-5 2:14 E'pe'sas 2:15 2:16 Ron 14:1-6 

ton esi miri tuuye'ton a'kwaru'pu 
pe ri; i'napairon kuru nin si 
e'seposa' miri Kurai yau. 18Inu' ri 
ineporonu piyapai eponin pe pura 
iku'nin, kuse'nin kasi ye' pe mi pe 
pura te'ku'sen, inseru amu! pi! ri 
ipureman pil pori' pe te'sen. Puse 
ri rupi usauroku miri siya ri eke 
pe ri tunene'pu pil, miri awonsi'ki 
iya'kwaru pura ri isenuminkato' 
uya a'sarutanuku sepan ni teseru 
ke. 19I'pai pu'ku pe te'to' apai 
iyemo'kasa', tanporo isipona 
ipun a'sinin pe te'sen ikara ton 
isemo'kato' pe Papa uya ikupu 
koro'tau. 

20Iyeri'sa' pe iwesi kon yau 
Kurai pokon pe seri non eseru ton 
ya', iri pe ken si iyesi pi! iyau 
kasa ri mari iwesi kon, iteseru 
kupu auya'nokon? 21 “Kusanumui! 
Kusonpai! Kusa'pitui!” tawo'nan 
ni mari. 22Seri warai'nan si 
apiyontin nito' ton esi ka'pon 
uya ri nin enupan nito' ton ike 
pe itusa' ton pe nane! apurika'sa' 
pil. 23Seri ton si apiyontin 
nito', iteseru ton ka'pon amu! 
ri nukoneka'pu pokon pe Papa 
apuripi'to' eseru pe, miripan kon 
uya kasi pe ri mi pe te'ku'se pura 
miri awonsi'ki iri pe ri tupun 
kon ma'tanuku to' uya. Pu'kena' 
pe kasa ri to! esi, e'tane i'nai ri 
makoi pe i'se te'to' kon taku'ma 
to' uya pura iyesi. 

Waku Pe Uko'man Ni Eseru 
3 1Miri si'kiri Kurai a'kiri 
iye'mu'sa'kasa' kon pil, iyewan 
kon ituti' kau na'ne' nan pi! riken 
ni, Papa enwo'netu wini Kurai 
ereutasa' na'ne' yawon pil, 2Kawon 
ton pi! riken isenuminkati', non 
pon pi! pen. 3Apune pura iyeri'sa' 
kon miri, miripan iuko'manto' kon 
e'so'nansa' Kurai pokon pe Papa 
yau. 4Kurai, iuko'manto' kon" ipi' 
usenpoika a'tai, #usenpoikato' oton 

kon kanan iya'kiri a'kwa yau. 
5Miri pe iyesi pil, seri non 
eseru ton iwiti': iyekumato' kon, 
ipan pe waku pe pura iwe'to' kon, 
inikiru kon, iri inku'pai e'nito', 
miri awonsi'ki mentai iwe'to' 
kon, miri esi ika'sa' pi! papa ta 
kasa. 6Seri ton uriya' Papa uya 
kota'man nito' uyepu na'ne'.i 
7Seri ton yau ri mipininpi'ta'tui 
wapiyaro' yau iuko'mamu kon 
a'tai. 8E'tane seri pe tanporo se 
ton inonkati'!: sakoro, a'ne' pe 
iwe'to' kon, e'wipai iwe'to' kon, 
kasi pe itonpa kon pantomu'tito' 
auya'nokon, miri awonsi'ki iri pe 
te'sen main inonkati!. 9Kasi ye! 
pe itonpa kon pi' ke'tuu, penaro' 
iyeseru kon mo'ka'pu auya'nokon 
pi! miri tanporo iteseru amu! a'kiri, 
10miri awonsi'ki emenna' pata'tisa' 
auya'nokon, emenna' pe tenapi'sen 
i'tunin pe, tuka'nin nu'pu kasa. 





h3:4 iuko'manto' kon, miri pe pura, uko'manto' kon 


13:6 uyepu na'ne', turon ni ton 


emen imenukasa' ton yau, kamoro main awiron pen pona iyepu ta. 


2:19 E'pe'sas 4:16 3:1 Eren 110:1 
3:10 Iseneses 1:26, E'pe'sas 4:24 


3:9 E'pe'sas 4:22 

11 Seri yau Kiri', Esuweru pura ri 
iyesi, itun pi'pi puturukasa', itun 
pi'pi puturukasa' pen pura ri iyesi, 
isenupasa' kon pen, Su'kitiyan,j 
poitoru ton miri awonsi'ki inu' 
enawon kon pen pura ri iyesi, 
e'tane Kurai esi tanporon pe ri, 
Kurai esi tanporon yau ri. 

12 Miri pe iyesi pil, Papa munki 
inanumu'san pe iwesi kon koro'tau, 
waku pe, ti'munkasan pe, epontiti' 
isentu'kena' ke, isi'nunkena' ke, mi 
pe te'ku'sen pen ke, i'si'imun yaino 
ke miri awonsi'ki twuseta'kasen 
pen ke. 13ftonpa kon pokon pe 
a'kure'titi!, miri awonsi'ki itonpa 
kon pi! tuusentu'mai' e'ti', iri 
ri esi a'tai itonpa kon pokon pe 
iwe'to' kon. Isentu'mati', Itepuru 
usentu'masa'! ipi'nokon na'ne' 
kasa. 14Tanporo seri ton puro'pona, 
usi'mankan nito' ipata'titi!, tanporo 
seri ton amuranu'nin waku pe 
isipona. 

15Tiwi tuusewankamai' pura 
e'nito' Kurai iwano', iyesa' kon 
pe nesii iyewan kon yau, tikin 
nan ipun pu'ku pe iwesi kon, 
tuusewankamai' pura iwe'to' kon 
ya! ik#masa' iya 'nokon. Tenki 
tawon pe e'ti, 16Tiwi Kurai 
Maimu nuko'mamui ayau'nokon 
eke pe kuru, turon kon enupa miri 
awonsi'ki panama auya'nokon 
koro'tau tanporo tupu'ketu ke, miri 





KORO'SE 3 


awonsi'ki eren ton pi! iserenkai'ma, 
ipureman eremu miri awonsi'ki 
a'kwaru eremu ton tenki tai'ma 
iyewan kon yau Papa pil, 17Miri 
awonsi'ki #ri ri kupu auya'nokon 
a'tai, amaimu kon ke, iyemiya kon 
ke, tanporo iku'ti' Itepuru Sises ese! 
yau, tenki tai'ma Papa, Ikuipunu pi! 
Kurai poro ri. 


Kurai Munki Pe E'ni Eseru 


18 No'pu ton, ataan'pu kon ena! 
e'tuti!, seri esi pi! waku pe Itepuru 
pona. 

19Taan'pu ton, ino'pu kon amu! 
imunkatil, isi pe to' pi! ke'tuu. 

20 Mure amu', tanporon yau ri 
asanon kon maimu awiri e'ti!, seri 
uya kuru Itepuru pori'ma miri. 

21 Kuipunu ton, imunki kon 
amu' tusakoropai' pura e'ti', to! 
emiya'numt kuse'nin. 

22 Apiyo' ton, tanporon yau 
ri ka'pon, iyepuru kon maimu 
awiri e'ti!, iku'ti' to! uya entane 
riken pen, to! uya waku tato! 
pe, e'tane waku pe iyewan 
kon pokon pe, miri awonsi'ki 
Itepuru nama pe. 23F'ri ri kupu 
auya'nokon a'tai, iku'ti' iyewan 
kon pokon pe, Itepuru iwano' pe 
ikupu auya'nokon pe, ka'pon amu! 
iwano' pe pen, 24i'tu auya'nokon 
ke iimamin kon inepoton kon 
Itepuru winipai, iyepe'pu kon pe. 





13:11 Su'kitiyan—ka'pon amu' turon kon uya Papa punon kon miri awonsi'ki 


isenupasa' kon pen ni tato! ton ipi'. 


3:12-13 E'pe'sas 4:2, 32 3:16 E'pe'sas 5:19-20 3:18 F'pe'sas 5:22; 1 Pita 3:1 


3:19 E'pe'sas 5:25, 1 Pi'ta 3:7 3:20 E'pe'sas 6:1 


3:22 E'pe'sas 6:5-8 


3:21 E'pe'sas 6:4 

KORO'SE 3, 4 


Itepuru Kurai apiyo' pe iwesi kon 
miri. 25Ing' ri iri ku'nin nu'pu uya 
tunkuu'pu epe'pu epoto' oton, miri 
awonsi'ki tenu yawon kenan pen ni 
kuri ri Papa. 
4 1Epuru ton, ayapiyo' kon 
amu' irepati' ipokena' ke miri 
awonsi'ki waka ke, apune pura iltu 
auya'nokon iyepuru kon kanan esi 
Epun po. 


Miyari Ri Enupan Nito' 


2 Tiwiri ri tuwipuremasan pe 
e'ti!, tenu ke esii'ma miri awonsi'ki 
tenki tawon pe. 3Ina pona ri mari 
ipuremati', Papa uya ina maimu 
e'ma a'kokato' pe, ama'aino Kurai 
eseru enpoikato' pe ina uya, ipikiri 
i'sen yau e'ai'ne'!. 4Ipuremati' waku 
pe tuto'ka'nu'sen pe, iye'to' awiri 
ekamasa' uya e'to' pe. 5Ti'tui' 
kuru e'ti' #ri ri kupu auya'nokon 
a'tai so'si tawon kon pen pi'; waku 
pe iweyu kon tapurii' e'ti'. 6 Tiwi 
waku nonkasa' pe kuru amaimu 
kon nesii, ine'ne'masa' pe, tanporo 
ka'pon amu! maimu eiku eseru i'tu 
kon pa. 


lu'mata Pe Ri Miyari Tato! 


7Tai'ki'kas uya tanporo 
uyekareei ekama miri ipi'nokon. 
Tonpa ru'kwi kuri ri, i'nairon 
pika'tinin ni miri awonsi'ki ipoitoru 
pe emi tonpa Itepuru yau. 8Ennoko 

uya seri ipiya'nokon mirito' pe 
tukai', iri kasa ina emaku tukai' 
iltu kon pa,“ miri awonsi'ki iyewan 
kon pori'mapi'se'na. 9Utin pi! man, 
Onisimos pokon pe, i'nairon miri 
awonsi'ki utonpa kon nu'kwi, 
itonpa kon ni apata kon apaino. 
To' uya tanporo seri yau te'ku'sen 
ekama miri ipi'nokon. 

10Utonpa, a'sisa' pe te'sen 
Aresta'kos miyari ta pi! man 
ipi'inokon, miri awonsi'ki Ma, 
Panapas e'se uya niri. (Ipi' 
ayauro'kato' kon epokaa'pu 
auya'nokon, ipiya'nokon iye'sa' yau, 
mereutanu'tui!) 11Sises, Isustas 
tukai' tesa'sen kanan miyari ta 
pi! man. Pusamoro riken Esuweru 
amu! e'turawasoma tonpa ton 
Papa e'to' esa! wanni pe iwano' 
pe, to! uya enpoikasa' upori'mato' 
twuya'nokon. 12 E'pa'puras, itonpa 
kon apata kon apaino, Kurai Sises 
poitoru miyari ta pi! man. Inke 
kuru ipureman pi! e'suran man 
pi! man iiwano' kon pe, pana! pe 
iye'mu'sa'ka kon pa Papa e'to' i'se 
yau, iyaku'pusa' pe miri awonsi'ki 
ipana'tisa!' pe. 13Inekamapai 
e'ai! ipi'nokon, sa'man pe kuru 
iye'turawasoma iiwano' kon pe, 
miri awonsi'ki Urawote'siya miri 
awonsi'ki Era'poris pon kon iwano' 
pe. MUtonpa kon nu'kwi, Uru', 
ta'ta pe te'sen miri awonsi'ki Temas 





k4:8 Turon ni ton imenukasa' ton uya, ii'tuto' kon pe iya ta. 

3:25 Isu'taronomi 10:17, E'pe'sas 6:9 4:1 E'pe'sas 6:9 4:5 E'pe'sas 5:16 

4:7 Inkupu'pu 20:4; 2 Temu'ti 4:12 4:7-8 E'pe'sas 6:21-22 4:9 Pairiman 10-12 
4:10 Inkupu'pu 19:29, 27:2; Pairiman 24, Inkupu'pu 12:12, 25, 13:13, 15:37-39 


4:12 Koro'se 1:7, Pairiman 23 

miyari ta pi! man. 15Miyari ta to! 
uya utonpa ton Yrawote'siya pon 
kon pi', ekamati! miri awonsi'ki 
Ninpa! pi! miri awonsi'ki itiwu' tau 
so'si pil te'san pi'. 

16 Seri kareta usekama ipi''nokon 
tupo, Urawote'siya po so'si pi! 
kanan isekama mentui!, miri 
awonsi'ki imiriinokon kanan 





KORO'SE 4 


Urawote'siya pon kon karetaai 
unennoko'pu ri mari mekamatui!. 

17A'ki'pas pi! ka'ti: “Iturawasooi 
enuka'nu'ka'ki ineporo'pu Itepuru 
yau,” ka'ti'. 

18Uri, Paaru, uya seri miyari 
tato' menuka seri uyemiyatu 
ke. A'sisa' pe esi mi'tutui!. Waku 
nonkasa' nesii ipiyau'nokon. 





14:15 Ninpa, miri pe pura Ninpas 


4:14 2 Temu'ti 4:10-11; Pairiman 24 4:17 Pairiman 2 

Wapiyaro' Kareta Paaru Nennoko'pu 


Tesaroni'ka Pon Kon 
Ena! 


Ekamanin 


Tesaroni'ka esi'pu eke kuru pata Roman amu' nono Ma'sitoniya po. Paaru uya so'si 
pata'ti'pu miri yau Piri'pai nimi tupo. E'tane ri, inke pura ri, moro usewa'noman nito' 
esi'pu Esuweru amu' wini tikintasan waku pe itekare Paaru nekamanu Kuri'san ekareei 
Esuweru amu' pen koro'tau, Esuweru amu' eseru yau e'pai iyenasa' kon esi pil. Paaru 
a'kwaruka'pu to! uya Tesaroni'ka ninto' pe iya miri awonsi'ki itito' pe Periya pona. 
Emenn#'pu, Koren eposa' iya tupo, Paaru uya tisakon winon miri awonsi'ki te'turawasoma 
isakon Temu'ti winon tumiri pe so'si Tesaroni'ka pon eseru ekamasa' eporo'pu. 

Wapiyaro' Kareta Paaru Nennoko'pa Tesaroni'ka Pon Kon Ena! e'menukasa' esi'pu to! pori'mapi'nin 
pe miri awonsi'ki enari'mura Kuri'san amu' miri yawon kon ku'nin pe. Tenki ta iya to! uya apurito' 
miri awonsi'ki to! usi'nunkato' ekareei pil. To' emiya'pontipite iya tuuko'manto' eseru ra'pu pi! to! 
piyau tesi koro'tau, miri awonsi'ki ei'pitu iya ta'toma pe tekama'popi'sa' ra'pu sosi tau iye'seposa' 
ra'pu Kurai enna'poka'to' kanan pit: Apurinin pe' iyeri'sa' ra'pu Kurai enna'pokapu kanan rawiri 
uya ri pe' tiwiri ri uko'man nito' eporo iyenna'pokapu kanan nune'ai'ne'? Miri awonsi'ki iri 
a'tai kanan Kurai uye'kapu? Paaru uya si seri weyu anumu to! pana'tip?to' e'tarawasomato' pe 
tuusewankamai' pura Kurai uye'kapu enupikiri te'ku'to' kon yau esii'ma. 


Iyawon Ekamanin 


Ekamanin (1:1) 

Tenki tato! miri awonsi'ki apuripita (1:2—3:13) 
Pana! pe Kuri'san amu! nakupunu pi! enupan (4:1-12) 
Enupan Karai uye'to' pi! (413—5:11) 

Tu'matu pe pana! pe enupan nito' (5:12-22) 

lu'matu (5:23-28) 





1Paaru, Sairas' miri awonsi'ki 
Temu'ti pokon winipaino, 
Papa, Ikuipunu miri awonsi'ki 


Tenki Tato! Tesaroni'ka 
Pon Kon Uya Apurito' Pi! 


Itepuru Sises Kurai yau Tesaroni'ka 
pon kon so'sii enakan: 

Waku nonkasa' miri awonsi'ki 
tuusewankamai' pura e'nito' nesii 
iyenakan kon pe.” 





2Tiwiri tuwipurema kon yau 
Papa pi' tenki ta pi' ina man 
ipi'nokon. 3Miyari ri Papa itese' pi! 
ina e'to' miri awonsi'ki Ikuipunu 
rau tenu kon yau iturawasooi 





“1:1 Kiri! Sirupanas, Sairas tato! turon ni pe. 


b1:1 Turon ni pena imenukasa' ton 


uya iponanti Papa, ukuipuna kon miri awonsi'ki Itepuru Sises Kurai winon ta. 


1:1 Inkupa'pu 17:1 

kon apurito! auya'nokon 
wini iye'seposa', sa'man pe 
iye'turawasomato' kon usi'nunkan 
nito' wini teutari'munpai', miri 
awonsi'ki imoronkato' auya'nokon 
iye'ku'to' kon uyepuru kon Sises 
Kurai yau apana'ti kon wini. 

4Ina uya iltu, utonpa ton, Papa 
ni'imunkanu ton, ayanunsa' iya 
nokon, Sapune pura ina uya waku 
itekare ne'sa' ipiya'nokon, main 
pe riken pen e'tane merunti pe 
ri mari, Waku A'kwaru yau, miri 
awonsi'ki ito'ka'nuku auya'nokon 
ina nusauro'ai'ne' ipi' kuru esi 
i'napairon pe. Itu auya'nokon 
ina uko'mamu'pu ipiyau'nokon 
ipika'tinin kon pe. 6Imiri'nokon 
uya ina nukupu'pu miri awonsi'ki 
Itepuru nukupu'pu ton kupu'pu 
ekamun ton ni ekota'man annau 
ri. Main ereutanuku'pu auya'nokon 
pori' Waku A'kware nuturu'pu 
ike ke. 7Miri pi' si, tanporo Sises 
apurinin nan Ma'sitoniya miri 
awonsi'ki A'kaya pon kon uya 
ento' ipi' pe iyenasa' kon. 8Main 
Itepuru iwano' utisa' ipiyapai'nokon 
Ma'sitoniya miri awonsi'ki A'kaya 
yau riken pen—Papa apurito' 
auya'nokon enasa' ti'tusen pe mi 
awiri ri. Miri pe iyesi pil, inu! yan 
pi' ri ina nekama ton itekare pura 
man miri enta'. 9Mi airi ri ina uti 
kaisa ri, ka'pon amu' usauroku, 
iye'ku'sa' ru'pu pil ina ereutanuku 
auya'nokon yau. Iyera'tisa' kon 
Papa winikui'! apurise'na ika'sa' 
ton piyapai, teuko'mansen miri 





1 TESARONI'KA 1, 2 


awonsi'ki i'napairon Papa winikui' 
iyapiyo' pe e'se'na tukai' to! uya 
ekama, 10 miri awonsi'ki Imu uyepu 
Epun ponsi'ki enupikiri iwesi kon 
pa, ini'mu'sa'ka'pu iyeriku'pu apai— 
Sises, kuri ri uri'nokon pika'tinin 
tuuye'sen kota'man nito' piyapai. 


Paaru E'turawasomato' 
Tesaroni'ka Po 


2 1 Utonpa ton, itu auya'nokon 
ina uya aka'kuranpasa' kon 
a'tai, notan pe iyesi'pu pen. 
2Mi'tuyatui'ne' kasa ri, wapiya 
kuru ina kota'ma'pu to' uya miri 
awonsi'ki ina sapema'pu to' uya 
Piri'pai yau, e'tane Papa itese' 
pil ina e'to' uya tupika'tii' ina esi 
waku itekareei inekamapai kuru 
ipi'nokon pana! pe ri ewa'nomanin 
e'ttane. 3Apune pura ina 
nekama'ponu ipan pe esi ipokena' 
pen wini iye'sa' pe pen miri pe pura 
iri pe ina eseru esi pen ni, miri 
pe pura ina uya ri iyenku'ti kon 
pen. 4Miri kasa pen, ina usauroku 
ka'pon amu' Papa uya waku ku'sa' 
auya'nokon man tasa' ipi' ton pe 
waku itekare nonkasa' itena' ton pe 
itesa' pe ina e'to' pe. Ka'pon amu! 
uya tapuripi'to' kon pe ina esi pen 
e'tane Papa uya riken tapuripi'to' 
kon pe. Papa esi ina ewan i'tupi'nin. 
SI'tu auya'nokon ina usauro'sa' 
pura iyesi pori! pe iku'nin kon pe, 
ina uya mentai te'to' kon wapu'ti 
pura iyesi ipiyapai'nokon emu! 
wapu ke—Papa uya ri niri i'tu. 
6Ka'pon amu' uya ina apuripitu i'se 





1:6 Inkupu'pu 17:5-9 2:2 Inkupu'pu 16:19-24; 17:1-9 

1 TESARONI'KA 2 


ina esi'pu pen, imiri'nokon ni miri 
pe pura inu! yan ni. 

7Kurai nennoko'san pe 
itekare ekamai' ina nesii'no 
iyerupa'nokon purata wini, e'tane 
#si'mun yaino kon pe ri ina esi'pu 
i'koro'tau'nokon, isan esi aiko 
ton tumunki mainanpa pi! kasa." 
8Ina uya ipan pe ri ii'munka kon, 
miri uriya', ipan pe ri pori! pe tesi 
kon wenai ina esi'pu, waku riken 
Papa ekareei ekama pi! ipi'nokon 
pen, e'tane ina uko'manto' ri niri 
tunin pe iyena'nokon, apune pura 
ina imun pe iyenasa' kon wenai. 
9Utonpa ton, mi'tuyatui'ne' kasa 
ri ina e'turawasoma'pu sa'man 
pe ri ipiyau'nokon tesi kon a'tai, 
ewarupi nawiri ri miri awonsi'ki 
wui nai'ne ri iyerupa'nokon ina esi 
namai', waku Papa ekareei ekama 
pi! tesi kon koro'tau ipi'nokon. 

10fImiri'nokon esi ennin nan pe, 
Papa ri kanan esi, waku pe, ipokena' 
pe miri awonsi'ki ima'takuwi pura 
ri ina esi'pu imiri'nokon apurinin 
nan koro'tau. 11 Apune pura itu 
auya'nokon akaisari'nokon ina 
uya apanama'pu kon, tumunki 
ton panama ikuipunu uya kasa, 
12jporilmapitu kon, aya'kwaru 
kon ne'pitu pi! miri awonsi'ki 
ayapiyo'ma kon pi! iuko'manto' kon 
yau iuko'mamu kon pa Papa e'to' 
i'se awiri, ikiimanin kon esa! wanni 
pe miri awonsi'ki eke pe tupokon pe 
iwe'to' kon ya'. 

13Miyari ri tenki ta pi' ina man 
Papa pi', apune pura itekare etasa' 
auya'nokon pi! ina nekamanu, 
apuri'pu auya'nokon ka'pon amu! 
nekoneka'pu pe pura ri, e'tane 
na'ne' kasa kuru ri, Papa Maimu 
ri, e'turawasoman pi! na'ne' 
imir'nokon apurinin nan yau. 
14 Apune pura imiri'nokon, utonpa 
ton ena'pu Papa so'sii ton Isutiya 
pon kon kasa, Kurai Sises ese' 
pokon kon: Apata'se' yawon kon uya 
ri ikota'ma'pu kon, Esuweru amu! 
uya apurinin nan kota'ma'pu ru'pu 
kasa ri mari. 15Kamoro ri Esuweru 
amu' uya ri mari Itepuru Sises miri 
awonsi'ki pu'kena' ton tu'ka'pu, 
kamoro uya ri mari ina enpa'ka'pu. 
Seri kupu to' uya esi Papa ewaruma 
pe, tanporon kon ni pil isi pe to! esi. 
16 Ina uya itekare ekama i'se pura to! 
esilpu Esuweru amu' pen pil, to! 
epika'tito' pe. Seri kasa ri tumakooi 
kon ka'pu'tinin nan ipu'ku pona ri. 
Iye'seposa' si, Papa uya kota'man 
nito' uye'to' to! pona iu'matu pe ri.” 


Paaru E'to' Tesaroni'ka 
Pon Kon Inenpai Ipan Pe 


17E'tane, utonpa ton, aka'ne' pe 
ri ina pura ipiyau'nokon iyesi'pu 
a'tai (ka'pon pe, usenuminkan 
nito' yau pen), ipan pe ina e'to' 
iyenpai'nokon yau iyento' kon pe 
sa'man pe ina usi'tu'pu. 18 Apune 
pura itipai ina esi pi! ipiya'nokon— 
i'inai ri sa'ne uri, Paaru uya 





c2:7 Turon ni imenukasa' ton uya, i'si'mun yaino pe, isan uya tumure kupu kasa mana! 


pi' ta. 


42:16 iu'matu pe ri; miri pe pura, enuka'sa'. 


2:14 Inkupu'pu 17:5 2:15 Inkupu'pu 9:23, 29, 13:45, 50; 14:2, 5, 19; 17:5, 13, 18:12 

iku'kaa'pu miri awonsi'ki 
iku'kaa'pu uya kanan—e'tane 
Se'tan” uya ina ereutanu'pitu'pu. 
19 Apune pura iri ken esi ina 
e'ku'to' pe, ina epori'mato' pe, 
miri pe pura aro', kuron tato' ina 
utapurito' yai pe, Sises ina epuru 
rau iyepu a'tai? Imiri'nokon pen 
pe'? 20T'nai ri kuru, imiri'nokon 
esi ina apuripi'to' ipikiri pe miri 
awonsi'ki ina epori'mato' pe. 
3 1Miri a'kure'ti tuuya'nokon 
poken pura iyesi pi, waku 
pe kuru iyesi tiwi ina e'ninsa' 
a'tai A'tens po tukai' ina 
usenuminka'pu. 2Ina uya Temu'ti 
ennoko'pu, ina tonpa miri 
awonsi'ki Papa e'turawasoma 
tonpaf Kurai waku ekareei ekama 
pi, imeruntitan#'se'na'nokon miri 
awonsi'ki ipori'mapi'se'na'nokon 
apurito' auya'nokon yau, 3miri 
ti'tupi'to' pil inu! ri utanpokuma 
namai". Itu auya'nokon ni, seri ton 
yai ri epa'kan tasa' Papa uya. 4I'nai 
ri, ipiyau'nokon tesi kon a'tai, seri ton 
ni ekama pi! ina ne'tai ka'pon amu! 
uya ri ukota'mato' kon oton. Miri 
ta'pu awiri ri iye'kupu, mi'tuyatui'ne' 
ri. SMiri wenai, a'kure'ti uya poken 
pura iyesi pil, apurito' auya'nokon 
i'tuto' pe uya, Temu'ti ennoko'pu 
uya. Enari'numu'pu iri wini ri na'ki 
i'tupi'nin uya ii'tup''sa' kon, miripan 
ina e'turawasoma'pu ru'pu na'ki esi 
notan pe ri tukai'. 





1 TESARONI'KA 2, 3 


Pori'mapi'nin Temu'ti 
Nekamanu 


6E'tane Temu'ti si enna'posa' 
man seri pe kuru ina piya!, 
ipiya'nokon tuuti tupo, miripan 
uya waku pe ri Papa apurito' 
auya'nokon miri awonsi'ki 
iusi'munkato' kon ekareei ne'sa' 
man. Ina pi! waku pe iusenuminka- 
pitu kon tukai' ina pi! ekamasa' 
iya man miri awonsi'ki ina kanan 
inenpai kuru iwesi kon, ina 
esi iyenpai'nokon kuru na'ne' 
kasa. 7Miri pe iyesi pi', utonpa 
ton, tanporon ina usewankamato' 
yau miri awonsi'ki Papa wenai ina 
kota'mato' yau ina epori'!ma'pu 
ipi'nokon, apurito' auya'nokon pil, 
8Seri nin si ina a'kwaru uye'ka'sa', 
pana! pe iye'mu'sa'ka kon pi! 
Itepuru apuri pi! iwesi kon pil. 9Nai 
kasa tenki ta ina uya eke pe Papa pi' 
ipi'nokon, tanporon pi! pori' pe ina 
esi entakanomanin pe Papa itese' 
pil ina e'to' rau imiri'nokon uriya'? 
10 Ewarupi nau miri awonsi'ki wui 
nai ri ina ipurema'pu ipan pe ina 
uya iyenka'to' kon pe kanan miri 
awonsi'ki apurito' auya'nokon yau 
ipura na'ne' ke irepato' kon pe. 

1 Miri pi! si, tiwi Papa itese' pi! 
e'nito' miri awonsi'ki ukuipunu 
kon tumiri pe ri miri awonsi'ki 
uyepuru kon Sises ina e'ma 
konekai ina uye'to' pe ipiya'nokon. 





“2:18 Se'tan—Makoi ese! isakon, Papa eseru ewaruma'tinin ta e'kwa pe. 


f3:2 Turon 


ni imenukasa' ton uya, ina tonpa miri awonsi'ki Papa e'turawasoma tonpa ta; turon ni 
ton uya kanan, ina tonpa miri awonsi'ki Papa apiyo' ta. 


3:1 Inkupulpu 17:15 3:6 Inkupu'pu 18:5 

1 TESARONI'KA 3, 4 


12 Tiwi Itepuru itonpa kon pokon 
pe iusilmunkato' kon emo'kai miri 
awonsi'ki nanu'kai miri awonsi'ki 
tanporon kon ni niri iwano' pe, ina 
iwano' nuku'ai'ne' kasa ipi'nokon. 
13 Tiwi iyewan kon pana'pantanukui, 
waku pe, imakooi pura iwesi kon pa, 
Papa, itese' pi' e'nito' miri awonsi'ki 
ukuipunu kon rau, uyepuru kon 
Sises uyepu a'tai tanporo waku ton 
pokon pe. 


Uko'man Ni 
Papa Pori'manin Pe 


4 1Miyari ri man, ina tonpa 
ton, ina uya iyenupakaa'pu 
kon iuko'mamu kon eseru ke Papa 
pori'manin pe. Imapairi ri iyesi, 
miri awiri ri muko'manyatui'!. Seri 
si ina uya iyekama'po kon miri 
awonsi'ki ayapiyo'ma kon Itepuru 
Sises yau seri kupu kon pa miyari 
ri. 2Apune pura miri iku'ti' ta'pu 
ina uya ipi'nokon Itepuru Sises 
meruntiru yau i'tu auya'nokon. 
3Papa eseru esi waku pe kuru 
iyekoneka kon i'se: ekuman nito' 
tuku'se pura, 4akaisari'nokon ipun 
kon esa! pe te'san pe iusenupato' 
kon esi waku pe te'sen awiri miri 
awonsi'ki tunamasen pe e'nito' awiri, 
Sniki' pe pura Papa punon kon, Papa 
i'tunin nan pen kasa, 6miri awonsi'ki 
seri rupi yau int! ri tutonpa ku'nin 
ipoken pura miri pe pura ipi' ri 
ku'sennakanin. Itepuru uya ka'pon 
amu' kota'ma miri seri ton wenai, 
ina apana'tita'tuine' miri awonsi'ki 
apanamaka'ta'tuine' kasa. 7Apune 
pura Papa uya uki'masa' kon pura 
iyesi iri pe e'nito' pe, etane waku 

pe uko'man nito' yau uko'man nito' 
kon pe. 8Miri pe iyesi pi', kuri seri 
miri iku't# tato! ewaruma'tinin uya 
ka'pon ewaruma'ti pen etane Papa 
ewaruma'ti iya, irepanin Waku 
Ta'kwaru ke. 

9Seri nin si isitonpa pe usi'munkan 
nito' pi! imenukapai'nokon pura ri 
ina man, apune pura Papa uya ri 
iyenupasa' kon tuusi'nunkasan pe. 
10T'napai ri si twusi'munkasan pe 
me'atui' itonpa kon amu' pokon 
pe Ma'sitoniya awiri ri. F'tane ri, 
ina tonpa ton, miyari ri iusi'manka 
kon pa ipan pe ina uya iyekama'po 
kon. 11Patanti pe iuko'manto' kon 
pura e'paino kon ye' pe ekonekati', 
apantomu kon ni tumainanpai' 
te'san pe miri awonsi'ki iyemiyatu 
kon ke te'turawasomasan pe, ina 
apana'tita'tuine' kasa ri, 12wui kaisa 
ri iuko'manto' kon uya mi airon kon 
ku'to' pe anamapai'nokon, miripan 
si inu! erupa' ri te'san pe iwesi kon 
namai!. 


Itepuru Uye'to' 


13Ina tonpa ton, i'ttunin nan pe 
pura iwesi kon i'se pura ina man 
kamo iye'munsa' kon pil, miri pe 
pura tuusewankamasan pe turon kon 
ka'pon amu! kasa, iye'ku'to' punon 
kon. 4Apuri'nokon Sises eriku'pu, 
miripan kanan e'mu'sa'ka'pu, miri pi! 
nin si apuri'nokon Papa uya ipokon 
pe kamo iye'nunsa' kon nu'san itese' 
pi! esii'ma ne'to' oton. 

15Itepuru maimu nane! kasa 
ri, ina uya apana'ti kon uri'nokon 
nurine ri mari na'ne' nan, 
iye'nonkasa' kon Itepuru uyepu 

pulku pona uya iye'nunsa' kon 
nu'san wapiya'kato' oton pari pen 
ni. 16 Apune pura Itepuru u'tito' 
oton Epun apai, eke pe imaimu, 
insera amu! epuru maimu pokon 
pe miri awonsi'ki turonpi' uturumu 
Papa maimu pi! pokon pe, miri 
awonsi'ki eke' ton Kurai ese! pi! 
esii'ma iyeri'sa' kon e'mu'sa'kato' 
oton wapiya. 17Miri tupo, 
uri'nokon, nurine ri mari nane! 
nan, iye'nonkasa' kon e'sepoto' 
oton to! pokon pe kapuru' yau, 
ka! yau Itepuru epose'na. Miripan 
e'nito' oton kon Itepuru piyau tiwi 
ri. 18Miri pe iyesi pil, seri ton main 
ke itonpa kon amu' ipori'mapi'ti'. 


Itepuru Uyepu E'ma Ta! 
Ekonekan 


1Seri si, ina tonpa ton, iweyu 
ton miri awonsi'ki iwekusi ton 
pi! imenukato' kon pura ina man, 
2 apune pura iltu auya'nokon waku 
pe, Itepuru weyu uye'to' oton ama! 
kasa ewarupi nau. 3Ka'pon amu! 
uya, “Ewankamanin pura man, isi 
yau pura e'ni man,” ta koro'tau, to' 
uma'tato' uye'to' oton ite'kwanau 
pura ri, mono' e'tinka a'taino kasa, 
miripan kon ainunto' oton pen. 
4E'tane imiri'nokon, ina tonpa 
ton esi ewarupi nawon kon pe 
pura, miri wenai, Itepuru Sises 
uyepu weyu uya iyewansiukato' 
oton kon pen ama' kasa. 5A'kwa 
munki pe iwesi kon, wai munki 
pe iwesi kon. Uri'nokon esi 





1 TESARONI'KA 4, 5 


ewarupi nawon kon pe pura. 
6Miri wenai, turon kon kasa 
pura e'nipai'nokon iye'nunsa' 
kon pe na'ne' nan, e'tane tenu ke 
miri awonsi'ki iwano' wanni pe 
tuuse'se'tii' e'nipai'nokon. 7Apune 
pura kamoro te'nunsan, e'numu 
ewarupi nau, miri awonsi'ki 
kamoro te'taripasan, e'taripa 
ewarupi nau. 8E'tane wui enawon 
pe e'ni'nokon wenai, uiwano' 
kon pe tuuse'se'tii' e'nipai'nokon, 
apurito', i'nunkato' ya! tenai' 
upuropo kon wapu pe te'sen 
kasa, miri awonsi'ki epika'tin 
tukai' e'ku'nito' uyarukooi kon 
pe te'sen kasa. 9 Apune pura Papa 
uya uyanunsa' kon pen kota'man 
nito' kon pe tuuya, e'tane epika'tin 
nito' eponin pe uyepuru kon Sises 
Kurai poro. 10 Iyeriku'pu uponaro' 
kon pe, nurine e'ni pe iyesi yau, 
eri'nisa' pe ri iyesi yau, ipokon 
pe ri uko'man nito' oton kon. 
11 Miri pe iyesi pi', itonpa kon amu' 
tupori'mapi'se, tupika'tipi'se e'ti', 
muku'atui'ne' kasa ri. 


lu'matu Pe Miri Iku'ti' Tato! 


12Seri si ina uya kanan 
iyekama'pokapu kon, ina tonpa 
ton, sa'man pe i'koro'tau'nokon 
ne'turawasomayai'ne' nan 
inamaka'ti', iyesanon kon pe na'ne' 
nan Itepuru yau, apanama kon pi! 
nane! nan. 13To' turawasooi pikiri 
to! inamaka'ti', to! iinunkaka'ti! 
mara ri pura. Teusewankamai' 





4:15 1 Koren 15:51-52 5:2 Ma'siu 24:43, Uru' 12:39, 2 Pi'ta 3:10 


5:8 Aisaya 59:17, E'pe'sas 6:13-17 

1 TESARONI'KA 5 


pura itonpa kon amu' pokon pe 
iko'manti'. 

14Ina tonpa ton, ina uya 
iyekama'pokapu kon, emiya'ne' pe 
te'san ipanamaka't!, enari'ke' te'san 
enari'munkaka'ti', i'si'mura te'san 
ipika'tika'ti, kiseta'katuu tanporon 
kon pil. 15inu' uya ri iri ku'sa' yau 
ipi'nokon, kusentakanomatuu iri ke 
ri mari, etane tiwiri ri saman pe ri 
isi'tuti' waku pe itonpa kon amutu 
pe emi pi! miri awonsi'ki tanporon 
kon pi' ri niri. 

16Pori' pe te'san pe e'ti' tiwiri 
ri; 17tuuseta'kai! pura ipuremati' 
miyari ri, 18tanporon yau ri Papa pi! 
tenki ka't#, seri kupu auya'nokon 
i'se Papa esi miri Kurai Sises yau. 

19Iya'kwaru kama'tu 
kusenku'nu'tuu, 20Pu'kena'! amu! 
nekamanu ku'ku'tuu se pe ri. 
21Tanporon i'tupi'ti'. Waku pi! 
ata'siti'. 22 Tanporon i#si'taino pe 
na'ne' iri ton ku'ku'tuu. 

Papa Uya Waku Tuto' Pe 
Tesaroni'ka Pon Kon Pona 


23Tiwi Papa ri tumiri pe, Papa, 
tuusewankamai' pura e'nito' esa! 
ikonekai'nokon tanporo ri. Tiwi 
tanporo aya'kwaru kon, iyewan 
kon miri awonsi'ki ipun kon 
nenkurumui tuma'takuwi ke pura 
uyepuru kon Sises Kurai uyepu 
a'tai. 24Kuri iki'manin kon esi 
iyawiron ye' pe ri, miri awonsi'ki 
ikupu iya ri. 

25Ina tonpa ton, ina pona 
ipuremati. 

26 “Miyari,” ka'ti' tanporo utonpa 
kon amu' pil, waku pe e'ni eseru 
yau to' a'su'ka pe. 

27Ta uya ipi'nokon Itepuru rau, 
seri si kareta mekamatui' tanporo 
utonpa kon amut! pi'. 

28Waku nonkasa' uyepuru 
kon Sises Kurai uya nesii 
ipiyau'nokon. 

Iyakon Ite'kwaro' Kareta Paaru Nennoko'pu 


Tesaroni'ka Pon Kon 
Ena! 


Ekamanin 


Kurai uye'kapu pi! utaipon nito' ri esi'pu moro ri, miripan uya so'si Tesaroni'ka pon 
manenpa esi'pu. Iyakon ite'kwa pe Paaru numenuka'pu kareta Tesaroni'ka pon kon 
ena' esi Itepuru uye'to' weyu e'sepoka'sa' man tukai' tapurisen pi' isauroka. Paaru uya 
si seri tukai' te'sen eseru suraika'pu, Kurai uyepu rawiri, iri miri awonsi'ki iri ku'to' 
uta'tu'mato' oton, “Iri Ye! Ka'pon” tato! itepuru pe (2:3), Karai ewa'noma ton. 

Itekare ekamai' enno'sa' esi tunmenuka'pu ennin nan esi i'se tunapurinu kon yau merunti 
pe ekamun yau ri miri awonsi'ki e'ne' moronkai'ma ri, te'turawasomasan pe Paaru miri 
awonsi'ki iye'turawasoma tonpa ton kasa, miri awonsi'ki waku ku'to' kupu pi! ri to' e'to' pe. 


Iyawon Ekamanin 


Ekamanin (1:1-2) 
Apuripitu (1:3-12) 


Kurai uyepu pil enupan nito' (2:1-17) 


Pana! pe enupan nito' Kuri'san eseru pi! (3:1-15) 


Ilu'matu (3:16-18) 





1Paaru, Sairas' miri awonsi'ki 
Temu'ti winipaino, 

So'si pe Papa, ukuipunu kon miri 
awonsi'ki Itepuru Sises Kurai yau 
te'san Tesaroni'ka pon kon enakan: 

2Waku nonkasa' miri awonsi'ki 
tuusewankamai'! pura e'nito' Papa 
Ikuipunu miri awonsi'ki Itepuru Sises 
Kurai winon nesii iyenakan kon pe. 


Tenki Ta Miri Awonsi'ki 
Ipureman Nito' 


3Utonpa ton, tenki tato' ina 
uya pe kuru iyesi Papa pi! inke 
ri imiri'nokon pil, ina uya kuru ri 





iku'to' pe iyesi, apune pura apurito' 
auya'nokon ni epamu miyari 
ri. Itonpa kon amu' i'nunkato' 
auya'nokon ni niri miyari ri. 4Miri 
pe iyesi pi', ipi'nokon kuru ri 
teutapuri kon pe Papa munki amu! 
auro'ka pi' ina esi seri ipi'nokon, 
isi yau ri, ekamun yau ri esii'ma 
te'nonkai'! pura Sises apurito' 
auya'nokon yau iwesi kon pi'. 
5Tanporo seri esi ento! ipi' pe 
Papa uya eseru aimenkato' esi 
ipoken, miripan moron nu'pu pe 
iusi'tuto' oton kon Papa e'to' esa! 
wanni pe yawon kon ipokena' ton 





“1:1 Kiri! Sirupanas, Sairas tato! turon ni pe. 


1:1 Inkupa'pu 17:1 

2 TESARONI'KA 1, 2 


ye! pe, iwenai mekota'mayatui'ne!. 
6Papa kuri ri waku ri iyawiri ri 
iku'nin. Ikota'manin kon nu'san 
kota'manin kuri ri iye'ma kon pe. 
7Miripan uya iusewankamato' kon 
ereutanuku, miri awonsi'ki ina 
ri niri. Seri e'ku'to' oton Itepuru 
Sises usenpoika a'tai Epun poi, 
apo' tepo'tisen yau, merunti pe 
te'san tinseruti ton pokon pe 
niri. 8Kamoro Papa i'tunin nan 
pen miri awonsi'ki uyepuru kon 
Sises ekareei awiri e'paino kon 
pen kota'mato' iya oton. 9To' 
ekota'mato' oton aka'nero' pen 
ekota'man nito' ke miri awonsi'ki 
enpa'kasa' pe Itepuru piyapai miri 
awonsi'ki eke pe iye'to' meruntiru 
piyapai 10iyepu tapuripi'to' pe 
waku ton tumunki amu' yau 
miri awonsi'ki ipi' usewansiukan 
nito' pe kamoro apurinin nu'san 
koro'tau iweyu a'tai. Imiri'nokon 
ni si esi, apune pura ina nekamanu 
ipi'nokon apurisa' auya'nokon pi'. 
11 Seri si itenu yau esii'ma, inke 
ri ina ipurema ipona'nokon, Papa, 
itese' pi! ina e'to' uya waku pe 
iwesi kon tukai' ii'tuto' kon pe 
ikiimayatui'ne' yawon kon ipokena' 
ton ye' pe, miripan tumeruntiru 
wini waku pe te'sen tanporon ku'nin 
pe iwe'to' kon a'ku'tito' pe iya miri 
awonsi'ki tanporon te'ku'sen apurito' 
auya'nokon uya iku'to'. 12 Seri pi! ri 

mari ina ipurema uyepuru kon Sises 
ese! utapuripi'to' pe ayau'nokon 
miri awonsi'ki imiri'nokon niri iyau, 
waku nonkasa' Papa, itese' pi! e'nito' 
miri awonsi'ki Itepuru Sises Kurai 


nunonka'pu awiri.? 
2 1Uyepuru kon Sises Kurai 
uye'to! weyu pi! miri 
awonsi'ki amuran nito' pi! ipiya', 
ina uya iyekama'po kon, utonpa 
ton, 2i'ri uya ri tewankamai' 
iwesi kon namai'! pu'kena' amu! 
nekamayai'ne' uya ri, ina usauro'sa' 
ri, ina numenuka'pu ri nikayai'ne' 
ka'pon amu', “ “Uyepuru kon Sises 
weyu uye'ka'sa!” tasa! to! uya,” 
tawon. 3Inu' ri iyennakati'nin iri 
wini ri, apune pura Itepuru Sises 
uyepu rawiri nin ti, tu'kan kon 
ka'pon amu' enato' oton Papa 
eyaton non pe. Miri e'kupu a'tai, Fri 
Ye! Ka'pon,“ ka'pon amu' ennaka- 
nin usenpoikato' oton, tzuma'tato' 
ya' ri kuri ri ka'pon uti miri. 4Papa 
ewaruma'tito' iya oton tanporon 
ni ka'pon amu' nukupunu papa pe, 
miri pe pura tapuripi'sen, miripan 
kon entai ri eke pe iye'ku'to' oton. 
Miri ru'pu pe iyereutato' oton Papa 
ena' use'man nito', ipureman nito' 
iwu' tau, “Papa ri uri,” tase'na. 
5fyenu kon yau pura pe! nai 
ipiyau'nokon esi a'tai seri ton 


Iri Ye! Ka'pon Tuuye'ton 





b1:12 eke waku Papa, itese' pi! e'nito' miri awonsi'ki Itepuru Sises Kurai nunonka'pu 
awiri, miri pe pura, eke waku Papa, itese' pi! e'nito', uyepuru kon Sises Kurai 


nunonka'pu awiri. 
ton uya, ka'pon temakooikenan ta. 


1:9 Aisaya 2:10 2:1 1 Tesaroni'ka 4:15-17 


“2:3 Turon ni ton imenukasa' ton uya, fri Ye! Ka'pon ta, turon ni 

ekamapitu'pu uya ipimokon? 6T'tu 
auya'nokon ni #ri uya kuri ri Fri Ye! 
ko'manuka iye'to' pe pura, tuweyu 
a'tai ri isenpoikato' pe tukai'! 
7Apune pura ama'ai te'sen main 
awiri pura e'nito' meruntiru esi 
e'turawasomaka'ni pil; e'tane kuri 
ri Fri Ye! meruntiru a'si pil ri name! 
ri esi a'si pi' ri kuri ri e'ma tapai 
ama pu'ku pona. 8Miri tupo nin 
si, kuri ri Iri Ye! Ka'pon usenpoika 
miri, Itepuru Sises neno'ma ton 
pe ri tunta'pisin ke, miripan uya 
ima'tanu'to' oton tuuyepu a'kwarii 
ke. 9tri Ye! Ka'pon uye'to' oton 
Se'tan? turawasooi awiri, miripan 
uya tanporo ennakanin eke tu- 
turawasooi, i'tuto' ipikiri, miri 
awonsi'ki a'kwarupi'nin ni ennaka- 
nin enpoikato' oton, 10 miri awonsi'ki 
ti'tui' pura ri iri ke ka'pon amu! 
ennakato' iya oton tuuma'tasan. 
To! uma'ta apune pura i'nairon 
imunkato' nurunpasa' to! uya pi! 
tupika'tinin kon. 11 Miri wenai, Papa 
uya nin si merunti to' enku'tinin 
ni ennoko miri tennakanin kon ni 
apurinin pe to' e'to' pe. 12 Tanporo 
to! eno'mato' pe ri nin si, i'napairon 
itekare apurinin nu'san pen, e'tane 
iri eseru i'nunka pi! iye'sa' kon. 


Pana! Pe E'mu'sa'kati' 


13Ina tonpa ton, Itepuru 
ni'nunkanu ton, tiwiri ri tenki tato! 
ina uya pe kuru ri iyesi Papa pi! 





2 TESARONI'KA 2, 3 


ipi'nokon, apune pura itipiya si'kiri 
ri ayanunsa' iya 'nokon pi" ipika'tito' 
kon pe tuuya waku a'kwaru 
e'turawasoma wini iyena kon pa 
waku pe, anapurine kon i'napairon 
poro niri. 14łki'masa' iya 'nokon seri 
pona ina nekamanu itekare poro, 
uyepuru kon Sises Kurai a'kwarii 
yau ipokon pe iwesi kon pa. 15Miri 
wenai, ina tonpa ton, pana' pe 
e'mu'sa'kati', ina uya iyenupa'pu kon 
n#'puf tamaimu kon wini miri pe 
pura tukaretaai kon yau ri pi'. 

16 Tiwi uyepuru kon Sises Kurai 
tumiri pe ri miri awonsi'ki Papa 
ukuipunu kon, ui'nunkanin nu'pu 
kon miri awonsi'ki waku nonkasa' 
tuuya wini ina repasa' iya inkero' 
ri epori'man nito' ike ke miri 
awonsi'ki waku e'ku'nito', 7iyewan 
kon pori'mai miri awonsi'ki 
imeruntir#'titui'nokon tanporon ni 
waku tuku'sen yau miri awonsi'ki 
waku pi' usauro'nito' yau. 

3 1Ju'matu pe ri, utonpa ton, 

ipuremati' ina pona, Itepuru 
maimu utito' pe inke pura 
miripan e'to' pe tunamasen pe, 
ipiyau'nokon ne'taine' kasa kuru. 
2Miri awonsi'ki ipuremati' ina 
emo'kasa' e'to' pe iri ku'nin nan 
miri awonsi'ki iri ton piyapai, 
apune pura tanporon kon esi pen 
apurito' esa! pe. 


Ipureman Nito' Ekama'po 





42:9 Se'tan—Makoi ese' isakon, Papa eseru ewaruma'tinin ta e'kwa pe. 
“2:13 ayanunsa' iya 'nokon pi'; miri pe pura, apune pura Papa uya ayanunsa' kon 


wapiyaro' kon tuwotori'san pe 
uyeseru kon. Apune, 3:6 niri enka'ki. 


$2:15 ina uya iyenupa'pu kon nu'pu, miri pe pura, 

2 TESARONI'KA 3 


3F'tane Itepuru esi tuusauroku'pu 
awiron, miripan uya imeruntitanuku 
kon miri awonsi'ki awapu'ti iya 
nokon iri ye! piyapai. 4Itepuru man 
ina enu yau, ina uya ayapiyo'ma'pu 
kon kupu auya'nokon miri awonsi'ki 
miyari ri ikupu auya'nokon, 
tukai'. STiwi Itepuru iyewan kon 
konekai to'sa ri Papa usi'nunkato' 
to'ka'nu'nin pe miri awonsi'ki Kurai 
na'kure'ti'pu to'ka'na'nin pe.s 


Tenkurunsen Pe E'ni 
Namai'no 


6Itepuru Sises Kurai ese! yau, 
utonpa ton, ina uya ayapiyo'ma 
kon, tenkurunsan miri awonsi'ki 
ina uya iyenupa'pu kon awiri pura 
tuuko'mansan utonpa kon piyau 
iwesi kon namai'!. 7Imiri'nokon 
uya ri iltu ina esi'pu kasa iwe'to' 
kon pe iyesi, ina enkurumu pun 
ipiyau'nokon ina esi a'tai. 8Inu' 
i'kiyari erupa' ri ina elsa! pura 
iyesi te'mai' pura, e'tane ru'ku ina 
e'turawasoma'pu sa'man pe kuru 
ri wui nai miri awonsi'ki ewarupi 
nawiri ri, iyenupikiri'nokon 
ina esi namai' i'se te'to' kon pil, 
9Seri kasa ina e'turawasoma'pt, 
anmainanpant kon pe pura ina esi 
pi! pen, etane iyenupa tuuya'nokon 
pe ikupu kon pa. 10Ipiyau'nokon 
ina esi a'tai main tutai ina, “Ka'!pon 
e'turawasoma pura iyesi yau 
kusenta'nanin,” tawon. 

llIna uya eta turon kon 
i'koro'tau'nokon te'san enkurumu 
to! e'turawasoma pura, tutonpa 
kon amu! eseru pi! usauro'ni pi! to! 
esi. 12Itepuru Sises Kurai ese! yau 
seri kasa tuuko'mansan auro'ka 
ina uya ipan pe, e'turawasoman 
pi' to! e'to' pe ti'kiyari kon eporo 
pil, ka'pon amu' tanpokumai' pura. 

13E'tane nin si, ina tonpa ton, 
kemiya'nuntuu waku eseru kupu 
pi. Kinu' ri nin si esi yau ti ina 
numenuka'pu anapuripai pura, 
ti'tui' me'tui! Ipokon pe ke'tuu, 
iyipiyi'to' pe ri sa'ne. 15E'tane 
riken iyeyaton kon pe ku'ku'tuu, 
e'tane ru'ku ipanamati' riken 
itonpa kon panamato' auya'nokon 
kasa ri. 


Ipoiri Ri Miyari Tato' 


16Seri nin si ti, tiwi 
tuusewankamai'!' pura e'ni 
Epuru tumiri pe irepai'nokon 
tuusewankamai' pura e'nito' ke 
tiwi ri miri awonsi'ki tanporon yau 
ri. Tanporo ipiyau'nokon Itepuru 
nesii. 

17Uri, Paaru uya imenuka, uri 
pe kuru seri airi riken, miyari ta 
uya ipi'nokon, seri kasa iu'matu pe 
tanporo ukaretaai menukanin uri 
tanporon kon uya ukaretaai i'tuto' pe. 

18 Waku nonkasa' uyepuru kon 
Sises Kurai uya nesii tanporo 
ipiyau'nokon. 





23:5 Tiwi Itepuru iyewan kon konekai to'sa ri Papa usi'nunkato' to'ka'nu'nin pe miri 
awonsi'ki Kurai na'kure'ti'pa to'ka'nu'nin pe, miri pe pura, Ipurema Itepuru uya 
ipika'tito' pe tuusi'nunkasen pe Papa kasa miri awonsi'ki Sises tuuseta'kasen pen kasa. 

Wapiyaro' Kareta Paaru Nennoko'pu 


Temu'ti 
Ena! 


Ekamanin 


Temu'ti, Kuri'san moine Eisa Mure'pu winon esi'pu Esuweru pon isan pe miri 
awonsi'ki ikuipunu esi'pu Kiri! pe. Paaru isakon pe miri awonsi'ki ipika'tinin pe iyena'pu 
itekare ekamai' itito' turawasooi yau. Wapiyaro' Paaru Numenuka'pu Kareta usauroku 
osoruwawon eke ton ewankamanin pi'. 

Imenukasa' kareta esi wapiya kuru panamanin pe so'si tau ennakanin enupan nito' 
namai'. Seri enupan nito', e'sumasa' Esuweru amu! miri awonsi'ki Esuweru amu' pen 
eseru pokon pe, tapurisen pi! iyesi seri ipun pe e'nito' yau ory esi iri pe, miripan ka'pon 
uya tepika'tito' epoto' riken esi tekamasen pen i'tuto' iya wini, miri awonsi'ki eseru 
ton wini turon ni ton kiyari namai' e'nito' miri awonsi'ki temari'mai' pura e'nito'. 
Imenukasa' kareta kanan esi enupan nito' en pe, so'si miri awonsi'ki Papa apuripi'to' esa! 
pe e'nito' pil, enpoika pokon pe so'si epuru ton miri awonsi'ki to! pika'tinin nan eseru 
e'to' pi! Tu'matu pe, Temu'ti panamasa' waku pe Sises Kurai poitoru pe miri awonsi'ki 
iturawasooi ton pi! #'si'taino kon tamu'kuru' ke'ne te'san apurinin nan pi! iye'to' pil. 


Iyawon Ekamanin 


Ekamanin (1:1-2) 
Enupan nito' so'si miri awonsi'ki iturawasooi ku'nin nan pi! (1:3—3:16) 
Temu'ti enupato' iturawasooi pi! (4:1—6:21) 





1 1Paaru, Kurai Sises nennoko'pu 
tekareei ekamai' Papa uya 
tapiyo'mai' uri'nokon pika'tinin 
miri awonsi'ki Kurai Sises, 


Panaman Ennakanin Nan 
Main Pi' Enupanin Nan Pi' 


3Ikupu pa kuru 


kasa 


uri'nokon e'ku'to' ipi' winipaino, 

2 Temu'ti, i'nai ri umu pe te'sen 
apurito' yau enakan: 

Waku nonkasa', usentu'man nito' 
miri awonsi'ki tuusewankamai' 
pura e'nito' Papa, Ikuipunu miri 
awonsi'ki Kurai Sises, uyepuru kon 
winon. 





kinyekama'potaine' 
Ma'sitoniya pona utitaine' a'tai, 
E'pe'sas po e'ki, kamo ka'pon amu' 
apiyo'maki to' ereutato' pe ennaka- 
nin usenupan nito' pi! enupan pi! 
to! esi namai', 4panton pi! ri miri 
awonsi'ki tutamokori kon pi' ri 
te'tuse to! esi namai'!. Seri ton 





1:2 Inkupu'pu 16:1 

1 TEMU'TI 1 


uya #seyaton pil eni emapu'ti 
miri, Papa turawasooi kasa pura 
ri, apurito' winon. 5Seri apiyontin 
nito' neporont esi usi'nunkan nito', 
tuuye'sen esuken itewan e'ni miri 
awonsi'ki waku pe itewan e'nito' 
miri awonsi'ki i'nai ri apurito' 
wini. 6Turon kon utisa' seri ton 
piyapai, miripan kon era'tisa' se 
pe ri usauro'nito' ya'. Main, Mosi' 
winon pi! enupanin nan pe e'pai 
to! esi, e'tane iri pi! tuusauroku 
kon tukai' to' uya itu pura ri iyesi, 
miri awonsi'ki tenu kon yau esii'ma 
i'nairon tato! tuuya'nokon ipi' itu 
to' uya pura ri iyesi. 

8I'tu'nokon main, Mosi'! winon 
esi waku pe iye'to' awiri apuri 
pe iyesi yau. 9I'tu'nokon ni niri 
main, Mosi' winon ekonekasa' esi 
ipokena' ton iwano' pe pen etane 
main i'kwi'nin nan miri awonsi'ki 
Papa pura tiwano' kon pe e'paino 
kon iwano' pe, Papa punon kon 
miri awonsi'ki tumakooikena' 
nan, waku ton pen miri awonsi'ki 
itekare awon kon pen; kamoro 
teukuipunu kon miri pe pura tusan 
kon winin nan iwano' pe, te'wisan 
iwano' pe, 10tekumasan miri 
awonsi'ki tuwaraino kon a'kiri 
te'san, poitoru ton kurupo'pomanin 
nan miri awonsi'ki kasi ye' ton 
miri awonsi'ki i'nai ri usauroku 
tai'ma kasi ye! ton iwano'—miri 
awonsi'ki iri ri ipoken pura na'ne' 
waku usenupan nito' piyapai, 
11 waku Papa ekareei tunamasen 
awiri e'nito!, uyena' inturu'pu. 

Itepuru Uya Waku Nonkasa' 
Paaru Ena! 


12Tenki ta uya uyepuru kon 
Kurai Sises pil, umeruntiru ke 
urepasa' iya na'ne', tumaimu 
awiron pe esi tukai' upil! 
isenuminkasa' pil, uyanunsa' iya 
tuturawasooi ya! 13fri pe ri tupi' 
usauro'pi'sa! e'tane, tapurinin 
nan ni kota'masa' uya e'tane, isi 
pe ri e'pi'sa' e'tane. E'tane ri, upi' 
isentu'ma'pu, apune pura iltu uya 
pura iyesi uya miri awonsi'ki apuri 
uya pura ri iyesi uya iku'sa' wenai. 
14 Waku nonkasa' uyepuru kon uya 
e'turu'pu upona eke pe ri, apurito' 
miri awonsi'ki usi'nunkan nito' 
pokon pe Kurai Sises yau'ne na'ne' 
ton. 

15Seri, seri tapurisen kuru main 
tanunsen kuru ri: Kurai Sises 
uyee'pu non pona tumakooikena' 
nan pika'tise'na—uri na'ne' to' 
maku'pi kuru. 16 E'tane miri wenai 
kuru si upi' usentu'man nisa', uri 
si tumakooikena' nan maku'pi 
kuru si yau, Kurai Sises uya 
tupu'ku kenan pen ni tuuseta'kai' 
pura te'to' enpoikato' pe kamoro 
tapuri ton kon miri awonsi'ki 
inke ri uko'man nito' epoton kon 
nenton pe. 17Seri si kin inkero', 
teri'sen pen, tuusensen pen, tikin 
nan ni Papa, iwano' pe inamato' 
miri awonsi'ki eke pe kuru iku'to' 
nesii, tiwiri ri. Amen. 

18 Mooi, Temu'ti, se iku'ki ta uya 
ipi' pu'kena' pe te'san usauroku'pu 





1:13 Inkupu'pu 8:3, 9:4-5 

ipi' awiri, ipikiri iwesi eto'to' pe 
waku pe eto'nito' yau, 19waku pe 
apurito' pi! miri awonsi'ki waku 
iyewan pi' tuuta'sii'. Turon kon uya 
seri ton nurunpasa' man, miripan 
kon uya apurito' twuya'nokon 
ma'tanu'sa'!. 20 Miripan kon tonpa 
pe na'ne' esi Aimeniyas miri 
awonsi'ki Arisanta, miripan kon 
nonkasa' uya Se'tan? ena', iri pe 
twusauro'sen pe Papa pi' to! esi 
namai' to! usenupato' pe. 
2 1Tanporon wapiya ekama'po 
tanporon kon pona ri 
tuusennasen pe, tuwipuremasen 
pe, ekama'ponin pe iwesi pa, 
tenki tawon pe tanporon kon 
ka'pon amu! pi— 2kin amu' pona 
miri awonsi'ki tanporo kamo 
eke ton pona, tuusewankamai' 
pura uko'man nito' kon pe miri 
awonsi'ki tutui pe tanporon 
ni Papa pokon pe e'nito' miri 
awonsi'ki waku pe e'nito' yau. 
3Seri seri waku, Papa, upika'tinin 
kon pori'manin, 4tanporo ka'pon 
amu' epika'ti i'sero' miri awonsi'ki 
i'nairon i'tunin nan pe tenasan 
pe. 5Apune pura tikin ni Papa 
esi miri awonsi'ki tikin nan iporo 
e'nito' Papa miri awonsi'ki ka'pon 
amu' ka'sanawon, kuri ri ka'pon 
esi Kurai Sises, 6tumiri pe iye'tusa' 
rapu tanporon kon ka'pon amu! 
epe' pe—isekamasa' ri iweyu pe 


Apuripi'to' Pi' Iku'ki Ta 





1 TEMU'TI 1, 2 


te'sen a'tai ri. 7Seri ku'nin pe ri 
anunsa' ru'pu uri main anin pe 
miri awonsi'ki itekare ekamai' 
enno'sa' pe—i'nairon ekama 
uya seri, kasi pe esi pen—miri 
awonsi'ki i'nai ri apurito' ti'saai pe 
e'to' pe Esuweru amu' pen iwano' 
pe. 

8Mi yawiron kon ni warawoti'si 
amu' uya waku temiyatu kon 
anumt i'se esi ipureman pil, sakoro 
miri pe pura e'sei'pi' ni a'kiri pura. 
9Uri'sami'si amu' niri eponti i'se esi 
itenu entai pura, tapurisen ye' pe 
miri awonsi'ki waku iteseru ye! pe, 
ika'pi'sa' ipuru'tisa' i'pai pe pura 
miri pe pura koru miri pe pura 
mokon miri pe pura epe'kena' ipon 
pe pura, 10e'tane waku ku'nin pe, 
uri'sami'si amu! Papa apuripfnin 
nan pe te'san e'to' e! pe. 

11 Uri'sami'si amu! usenupato' 
pe iyesi e'pana esii'ma miripan 
kon e'to' pe iyesi main awiron kon 
pe. 12Uri'san e'to' pe enupanin 
pe miri pe pura warawo' entai 
eke pe ta uya pura man, e'pana 
iye'to' pe iyesi. 13 Apune pura Atan 
koneka'pu wapiya, miri awonsi'ki 
I' nin si. 4 Miripan Atan ennakasa' 
pura iyesi; uri'san nin ennaka'pu 
miri, miripan ena'pu tumakooi ke. 
15F'tane uri'sami'si amu! epika'tito' 
oton? to' umu'ta wini—apurito' yau 
to! esi yau, usi'nunkan nito' yau, 
miri awonsi'ki waku pe tiwano' 
kon pe, twuse'se'tito' kon ke. 





“1:20 Se'tan—Makoi ese! isakon, Papa eseru ewaruma'tinin ta e'kwa pe. 
b 2:15 epika'tito' oton; miri pe pura, uto'panto' oton 


2:7 2 Temu'ti 1:11 


2:9 1 Pi'ta 3:3 2:13 Iseneses 2:7, 21-22 2:14 Iseneses 3:1-6 

1 TEMU'TI 3 


So'si Epuru Ton Pe Te'san 
Miri Awonsi'ki To' O'non Kon 


1Seri seri tapurisen kuru 

main: Inu' uya ri tewan tusa' 
pe iyesi yau turawaso amu! epuru' 
pe, eke ri turawaso i'se iyesi 
miri. 2Puse ri si so'si epuru e'to' 
pe iyesi isapemato' ipikiri pura, 
tikin nan ni tuno'pu taan'pu pe, 
mentaino ye! pe pura, tiwano' pe 
twuse'se'tisen pe, tunamasen ye! 
pe, waku pe ka'pon amu! ku'nin pe 
tiwu' tau, enupanin pe, ?e'taripan 
nito' ya! iye'tusa' pe pura, isi ye! 
pe pura e'tane i'si'mun yaino ye! 
pe, isipiki'ne' e' pe pura, purata 
imunkanin ye! pe pura. 4Waku 
pe tamutu ton esa! e' pe iye'to' 
pe iyesi miri awonsi'ki tamunki 
amu' esi tumaimu awiri ennin pe 
tunamai'ma waku pe. 5(fnu' ri 
esi yau tamutu ton esa' pe e'nito' 
itu iya pura, nai kasa ken Papa 
so'sii mainanpa iya?) 6Emen ni 
iyekonekasa' pe kuse'nin, miri pe 
iyesi a'tai, itaperuka esi, miripan 
uta'mo'ka miri ri eseru aimenkato' 
o'koi' makoi kasa. 7Waku ku'nin 
ye' pe iye'to' pe iyesi itekare awon 
kon pen koro'tau, piyi'nu'nin ya' 
ita'mo'ka namai' miri awonsi'ki 
Makoi mareei ya'. 

8So'si epuru pika'tinin nan, 4 
e'to' pe iyesi miri kasa ri mari 
tunamasan ye! pe, i'nairon kon 
pe, mentai ri waain pi! te'san pe 
pura, miri awonsi'ki waku pe pura 
ri te'se purata eponin nan pe pura. 
9To' uta'sito' pe ipan ni i'nairon 
ton apurito' pi! waku pe itewan. 
10Wapiya to! i'tuto' pe iyesi; miri 
a'tai nin si iri pe pura ri to! esi 
yau, tiwi si to' ne'turawasomai 
so'si epuru pika'tinin nan pe. 

11Miri kasa ri mari, to! no'pu 
ton” e'to' pe iyesi, uri'sami'si 
amu' tunamasan ye! ton pe, iri 
pe ri tuusauro'san ye! pe pura 
e'tane mentaino kon pe pura miri 
awonsi'ki tanporon yau ri tapuri- 
san ye' ton pe. 

12 So'si epuru pika'tinin e'to' pe 
iyesi tikin nan ni tuno'pu taan'pu 
pe, miripan e'to' pe iyesi waku pe 
tumunki ton miri awonsi'ki tiwu' 
tawon kon esa! pe. 13Kamoro waku 
pe iye'turawasomasa' kon uya 
waku yau ri e'nito' eporo miri, miri 
awonsi'ki eke ri Kurai Sises apurito' 
tuuya'nokon yau to! usewankamato' 
pura ri iyesi. 

14Seri pe'ne ri ipiya' uti tukai' 
e'ku'tane, seri inkupunu pe te'sen 
menuka uya, 15uko'mamu pe 
iyesi yau, i'tu pa ka'pon amu' uya 





3:1 turawaso amu! epuru, miri pe pura opaseru, miri pe pura pi'so', Enkeri'si pe. Kiri! 
maimu yau tuponar''ne miri ta e'kwa pe iyesi tato' ton esi, miri awonsi'ki tuponaron 
kon Kari'san amu! so'sii ton esi tuponari'ne iteseru, puse ri warai itepuru turawasooi 


pi'. 


43:8 So'si epuru pika'tinin nan, miri pe pura ti'kan, Enkeri'si pe. Kiri' maimu 


yau tuponari'ne miri ta e'kwa pe iyesi tato' ton esi, miri awonsi'ki tuponaron kon 
Kuri'san amu' so'sii ton esi tuponari'ne iteseru, puse ri warai itepuru turawasooi pil. 
“3:11 to! no'pa ton; miri pe pura, pika'tinin nan uri'sami'si amu! 


3:2-7 Tai'tas 1:6-9 

tiwano' kon pe tuuko'manto' kon 
eseru kupu Papa iwu' tau, nurinan 
Papa so'sii pe na'ne', i'nairon 
ipiyaino miri awonsi'ki iyapon 
pe te'sen. 16A'toma entai ri, Papa 
apuri pi! e'nito' onansa' pe iye'sa' 
ru'pu esi eke pe ri: 
Tapun kef isenpoika'pu,s 
Iya'kwaru uya enpoika'pu 
ipokena' pe, 
Inseru amu' uya ene'pu, 
Itekareei usekama'pu 
tupataron kon koro'tau, 
Itapuri'pu non po, 
Itanumu'pu a'kwa yau. 


Temu'ti Nuku'ton Ekama 


4 1Waku pe kuru ri Iya'kwaru 
uya ta, emennu'pu po ri 
turon kon uya apurito' nonkato' 
oton, miripan kon utito' oton 
enku'tinin a'kwaru ton miri 
awonsi'ki makoi uya enupan nito' 
pikiri. 2Miri waraino usenupan 
nito' uyepu waku pe te'ku'san 
kasi ye! ton poro, itewan iye'pusa' 
kon a'ne' wa'ka pun ke kasa waku 
kupu i'tunin nan pen ni. 3Ka'pon 
amu' emari!ma namai' to! kupu 
to' uya, miri awonsi'ki turon ni 
ton kiyari piyapai to' e'to' pe to' 
panama to! uya, Papa nukaa'pu 
tenki tai'ma kamoro apurinin nan 
miri awonsi'ki i'nairon i'tunin 
nan nanumunt ri. 4Apune pura 
tanporon Papa nukaa'pu esi waku 
pe, miri awonsi'ki iri pura ri iyesi 
tunurunpasen pe tenki tai'ma 





1 TEMU'TI 3, 4 


anumt pe iyesi yau, Sapune pura 
ipuremasa' pe iyesi Papa maimu ke 
miri awonsi'ki ipureman nito' ke. 

6Seri ton enpoika auya pe iyesi 
yau utonpa kon ena', waku pe 
kuru Kurai Sises poitoru pe iwesi 
miri, isemo'kasa' pe i'nairon ton 
apurito' yau miri awonsi'ki waku 
enupan nito' iyawiri iwe'sa' nane, 
7Ennakan nito' ri Papa pun ni 
panton pi' kesii miri awonsi'ki 
sepan ni panton no'sami'si' ri 
te'sen, e'tane ru'ku, Papa uya tasa' 
kasa pi! isenupa'!. 8Apune pura 
pun enupato' esi tepe'pu ke mara 
ri, etane Papa pokon pe e'nito' 
epe'pu esi tanporo kuru ri nin, 
asa'ri ri te'ku'ton a'si iya seri pe 
uko'man nito' miri awonsi'ki seri 
enta' uko'man nito!. 

9Seri seri tapurisen kuru main 
tanunsen kuru ri 10 (miripan 
pi! e'turawasoman sa'man pe): 
E'ku'nito' tusa! nurinan Papa 
yau, tanporon kon ka'pon amu' 
pika'tinin, kamoro kuru sa'ne 
apurinin nan. 

11 Seri ton e'ku'to' pe ka'ki miri 
awonsi'ki seri ton ke to' enupaki. 
12Tenu yau pura ri inu! ri iku'nin 
mure! iwesi pil, e'tane apurinin 
nan nenton inku'ki ausauroku yau, 
iuko'manto' yau, iusi'nunkato' 
yau, apurito' auya yau miri 
awonsi'ki waku pe esuken iwe'to' 
yau. 13Uyepu pu'ku pona, e'tuki 
iye'menukasa' itekare ekamanin pe 
so'si tau, itekare ekamanin pe miri 





73:16 Tapun ke, miri pe pura, Ka'pon pe 
usenpoika'pu 


23:16 isenpoika'pu, miri pe pura, Papa 

1 TEMU'TI 4, 5 


awonsi'ki enupan nito' ku'nin pe. 
14frepa'pu kuseno'mai, iyena' itusa' 
pu'kena' maimu poro itepuru ton 
uya temiyatu kon nonkasa' a'taino 
ru'pu ipona. 

15Seri ton ti'tui' e'ki; tanporo 
te'tuse e'ki ipona, tanporon 
kon uya inkupunu ento' pe. 
16Yuko'manto' miri awonsi'ki 
enupan nito' auya enki a'ko pe. 
Inku'pai kuru e'ki, apune pura 
iku'sa' auya yau, asa'ri iyepika'ti 
kon, imiri ri miri awonsi'ki kamoro 
iyetanin nan. 


Itaan'pu Ima'tasa' Kon, Kiiyi' 
Amu', Apiyo' Ton Pi! Panaman 
5 1fsi pe kiiyi! pi! ke'si'mai, 

e'tane ipanamaki ikuipunu 
pe iyesi kasa ri. Moine ton iku'ki 
ayakon non pe ri, 2no'sami'si 
ton asanon pe, miri awonsi'ki 
ama'nomi'si ton iku'ki aparusi ton 
pe, iri pokon pe pura. 
3Kamoro itaan'pu ima'tasa' kon 
tekota'mai' kuru na'ne' nan ti'tui' 
e'ki. 4E'tane itaan'pu ima'tasa' 
ru'pu esi yau tamunki ke miri pe 
pura tupayan ke, tiwi pusamoro 
wapiya apurito' twuya'nokon 
enpoikai tamutu kon mainanpa 
tuuya'nokon wini tasan kon miri 
awonsi'ki tunonan kon e'makapu 
pe, seri esi pil Papa pori'!manin 
pe. SItaan'pu ima'tasa' ru'pu ipan 
pe tekota'masen miripan nonkasa' 
tikin sari uya te'ku'to' tusa! Papa pi', 
miripan uko'mamu ewarupi miri 

awonsi'ki wui kaisa ri ipureman pi! 
miri awonsi'ki Papa ekama'po pi! 
tupika'tito' pe iya. 6E'tane itaan'pu 
ima'tasa' ru'pu esi yau utin pi! pori' 
pe taku'nin pikiri tukai', iyeri'ka'sa' 
pe ri iyesi miri nurine ri iye'tane. 
7Seri ton to! nukupunu ke ka'pon 
amu' auro'kaka'ki ri niri, int! ri esi 
namai' tupokonomasen pe. 8Inu' ri 
esi yau tutonpa ton mainanpanin 
pe pura, miri awonsi'ki a'kopan 
kon kuru sa'ne iyamutu ton, 
apurito' tuuya nonkasa' iya miri 
miripan esi ipan pe ri apurinin pen 
entai. 

Sinu' ri itaan'pu ima'tasa' ru'pu 
ese! kuse'tunin itaan'pu ima'tasa' 
kon koro'ta' 60 kaisa ri miri 
pe pura miri entai iwuipiyaai 
iyesi a'tai riken, tuusauroku'pu 
tutaan'pu ya! awiri iye'sa' ru'pu," 
1owaku inkuu'pu pikiri ti'tusen, 
mure amu! emo'ka pi, waku pe 
ka'pon amu' kupu pil, waku ton 
puta koruka pil, ekamun yau te'san 
pika'ti pi! miri awonsi'ki ti'tui' 
pura ri waku ton ku'nin pe iye'sa' 
ru'pu pe riken te'sen e'turu. 

11 Ama'nomi'si iwa ton itaan'pu 
ima'tasa' kon, to! ku'turui miri 
rupi ton asi! pona, apune pura i'se 
to! e'to' enasa' a'tai Kurai ena! to! 
e'tusa! entai, emari'mapai to' esi. 
12 Miri kasa nin si eseru aimenkato' 
neptu to! uya tupona'nokon, apune 
pura wapiya ikupu uya ta'pu 
tuuya'nokon i'kwi'sa' to! uya. 13 Miri 
riken pe pura, teseru kon pe to' uya 





15:9 tuusauroku'pu tataan'pu ya! awiri iye'sa' ra'pu, miri pe pura, tikin ni itaan'pu e'sa' 


ru'pu 

iku'sa' enkurun ni miri awonsi'ki 
Pkwiri'pi' ni pi! iuti kaisari'ne miri 
awonsi'ki tenkurunsan pe riken 
to! enasa' pen, e'tane ka'pon pi! 
usauro'ni pi' ri niri miri awonsi'ki 
manenpanin pe ri, tuusauro'to' 
kon ye! pen ni pi' usauro'ni pi'. 
14 Miri wenai, ama'non ton itaan'pu 
ima'tasa' ru'pu ton emari'lmakapu 
i'se esi, to! umu'tato' pe, tiwu' kon 
niri mainanpanin nan pe to' e'to' pe, 
uyeyaton kon usauroku upi''nokon 
iri pe temapu'tii' pura. 15 Apune 
pura turon kon itaan'pu ima'tasa' 
ru'pu ton era'tika'sa' Se'tan' pikiri 
tuutisan pe. 

16fnu' ri uri'san Sises apurinin 
pe te'sen tonpa ton pe, itaan'pu 
ima'tasa' ru'san esi yau, tiwi 
to! pika'tii so'si pona e'tape'ne' 
e'nonka namai', so'si uya kamo 
itaan'pu ima'tasa' kon ipan pe kuru 
nekota'mayai'ne' nan pika'tito' pe. 

17Itepuru ton so'si eseru 
konekanin nan waku pe esi miri 
isipona kuru tunamato' kon i'se, 
kamo kuru sa'ne itekare ekama 
pi! miri awonsi'ki enupan pi! 
telturawasomasan. 18 Apune pura 
imenukasa' itekare uya tasa', “Paka 
waraino muta kusemaikai inta yen 
ya! a'nai' are'kwa pe iwasa'pi'nin,” 
miri awonsi'ki, “Te'turawasomasen 
esi tepe'pu eponin ye! pe,” tawon. 





1 TEMU'TI 5, 6 


19So'si epuru' pi! usauro'nito' 
kusetai, asa'ron kon miri pe pura 
osoruwawon kon ennin nu'san 
esi a'tai riken metai'!. 20 Kamoro 
imakoitasa' kon esereme'ki annau, 
turon kon e'to' pe te'namasan pe. 

21 Ayapiyonti uya seri, Papa uya 
miri awonsi'ki Kurai Sises uya 
miri awonsi'ki anunsa' kon inseru 
amu' uya entane, seri ton iku'ki, 
ukayai'ne' ton kupu auya i'se esi 
te'menkai' pura miri awonsi'ki 
tenu yawon ke iwesi pi! ku'kupwui. 

22Tuusenutii! miya' tuto' yau, 
miri awonsi'ki turon kon makooi 
yau ri kesii. Esuken ni e'ki. 

23 Esuken tuna kusensii, etane 
mara ru'kwi waain anunki iyewan 
epi' pe, inke ri takuru'ke te'sen pe 
iwesi pil. 

24Taron kon ka'pon amu! makooi 
esi tense kuru ri, miripan kon 
makooi uti to! rawiri utaimenkan 
nito' ya', etane turon kon makooi 
usenpoika emennu'pu. 25Miri 
kasa ri mari waku kupu usene, 
miri awonsi'ki waku pe isene pura 
na'ne' uko'mamu pura ri iyesi 
te'so'nanse. 

6 1Tanporo apiyo' pe e'nito' 

pumukanto' ike o'no nane! 
nan e'to' pe iyesi ipan pe tesanon 
kon namanin nan pe, Papa ese' 
miri awonsi'ki ina uya enupan nito' 





15:15 Se'tan—Makoi ese! isakon, Papa eseru ewarumda'tinin ta e'kwa pe. 


15:18 Isu'taronomi 25:4 «5:18 Uru! 10:7 


15:19 So'si epuru, miri pe pura Eruta, 


miri pe pura Purespi'ta, Enkeri'si pe. Kiri! maimu yau tuponari'ne miri ta e'kwa pe 
iyesi tato! ton esi, miri awonsi'ki taponaron kon Kuri'san amu! so'sii ton esi 
tuponari'ne iteseru, puse ri warai itepuru turawasooi pil. 


5:19 Isu'taronomi 17:6; 19:15 

1 TEMU'TI 6 


pil iri pe tuusauro'san esi namai'. 
2Kamo apurinin nan pe na'ne' 
itesanon uya mara to' namato' pe 
pura iyesi, apune pura isitonpa pe 
tesi kon pil. E'tane ru'ku, waku pe 
pari to! apiyo' pe to! e'to' pe iyesi, 
apune pura to! turawasooi ru'pu 
wini tepika'tisan pe apurinin nan 
esi pil, miri awonsi'ki to! esanon 
esi to! poitoru ton ni'munkanu ton 
pe. Seri ton ke to' enupa' miri 
awonsi'ki to' uya iku'to' pe iku'ki. 


Purata I'nunkato' 


3mu' uya ri ennakanin enupan 
nito' ke enupan yau miripan esi 
waku uyepuru kon Sises Kurai uya 
iku'ti' tasa! na'ne' miri awonsi'ki 
Papa uya tasa' kasa usenupan nito' 
pi! ewai' tawon pe pura, 4esi miri 
mi pe iye'ku'sa' pe miripan uya iri 
to'ka'nuka pura ri iyesi. E'ne' pe ri 
e'sei'pi'pai iye'to' uya ikupu miri 
awonsi'ki isipi' e'nito' main wenai. 
Miri moron nd'pt pe ikinita, iyikinta, 
miripan usauroku isi pe ri, iri pe 
turon kon esi tukai'! isenuminka, 
Smiri awonsi'ki miyari ri e'sei'pi' 
ni pil to! esi iri ke isenuminkato' 
ima'tasa' kon pokon pe, irapumasa' 
kon ni i'nairon pi! miri awonsi'ki 
purata epoto' iwini pe Papa uya tasa' 
kasa emi tukai' truusenuminkasan. 

6E'tane Papa apuri pi' e'nito' 
pori' pe esii'ma itesa' pe e'nito' pi! 
esi eke pe ri eposa' pe. 7Apune 
pura iri ne'sa' pura ri iyesi non 
pona, miripan iri ari pura ri iyesi 
iyapai. 8E'tane ti'kiyari ke miri 

awonsi'ki tupon ke eni pi', pori' 
pe ri ipi' e'nito' pe iyesi. 9Ka'pon 
amu' ipurataaike' pe e'paino kon 
ena i'tupi'nito' miri awonsi'ki mare 
ya! miri awonsi'ki tu'kan ni iri ton 
miri awonsi'ki isi ton i'se e'nito' 
ya' ka'pon ennasikanin ekota'man 
nito' miri awonsi'ki uma'tan nito' 
ya'. 10 Apune pura purata i'nunka 
esi tanporo ri iri ton purakon pe. 
Turon kon ka'pon amu' mentai 
purata pil te'san utisa' apurito' 
piyapai, miripan kon uya tewan 
kon i'kwitu tu'kan ni pokoi ke. 


Temu'ti Apiyonti Paaru Uya 


11 F'tane imiri, Papa ese! pokon, 
tanporo seri ton piyapai ainunki, 
ipoken e'nito' pikiri e'ki, Papa 
uya tasa' pil e'nito' pikiri, apurito' 
pikiri, usi'munkan nito' pikiri, 
imoronkato' pikiri miri awonsi'ki 
#simun yai e'nito' pikiri e'ki. 
12Fto'ki apurito' pi! iyetoku pe. 
Aka'nero' pe pura uko'man nito' pi' 
ata'siki iki'masa' na'ne' ya! waku 
pe kuru mekamataine' tu'kan kon 
ennin nan koro'tau. 13Papa enu 
yau, uko'man nito' tanin tanporon 
ena' ri, miri awonsi'ki Kurai Sises, 
Ponsiyas Paire' rau tzusekama a'tai 
waku pe isekama'pu, ayapiyonti 
uya 14seri apiyontin nito' kupa 
pa ipara'paai pura miri awonsi'ki 
ipokonomato' ipikiri pura uyepuru 
kon Sises Kurai usenpoika pu'ku 
pona ri. 15Kuri ri kuri ri tuweyu 
a'tai ri Papa nune'ton—Papa, waku 
miri awonsi'ki tikin nan niken 





6:13 Isaan 18:37 

esa! wanni, kin amu' kin miri 
awonsi'ki itepuru ton epuru, 16kuri 
ri riken teri'sen pen miri awonsi'ki 
eporo pokena' pen ni a'kwa yau 
tuuko'mansen, inti! ri nene'pu pen 
ni miri pe pura nenenu pen ni. Kuri 
ri iwano' pe inamato' miri awonsi'ki 
imeruntiru nesii, tiwiri ri. Amen. 
17Kamo ipurataaike' pe te'san seri 
pe na'ne' non po apiyontiki mi pe 
te'ku'se pura miri pe pura te'ku'to' 
kon turu to! uya namai' tupurataai 
kon pil, apune pura tiwiri ri moro 
te'sen pe pura ri iyesi; e'tane Papa 
pi' ru'ku nin te'ku'to' kon tuto' pe 
to' uya, tanporon ke ri eke pe ri 
repanin pori' pe e'nito' pe. 18 Waku 
ku'to' pe to' uya to' apiyonti', 





1 TEMU'TI 6 


waku to! nukupunu yau eke pe 
to' uya iku'to' pe, miri awonsi'ki 
amure'mura to' e'to' pe isekan- 
pai te'sen ye! pe. 19Seri kasa to! 
esi a'tai ttmamin kon amuranuku 
to' uya miri, merunti pe te'sen 
iyapon pe nuye'ai'ne' pata iwano' 
pe, to' uta'sito' pe uko'man nito' pi' 
i'nairon kuru si uko'man nito!. 
20Temu'ti, iyena' inonkasa' ene 
pa erasu pe e'ki. Papa uya tasa' pen 
ni pi! usauro'nito' miri awonsi'ki 
i'tunin pe e'nito' pi! e'sei'pi'nito' 
piyapai tera'tii' e'ki, 21turon kon 
uya ekamasa' na'ne' miripan kon 
utisa' apurito' piyapai. 
Tiwi waku nonkasa! 
ipiyau'nokon. 


nesii 

Iyakon Ite'kwaro' Kareta Paaru Nennoko'pu 


Temu'ti 
Ena! 


Ekamanin 


Iyakon Ite'kwaro' Kareta Paaru Nennoko'pu Temu'ti Ena! esi eke pe kuru ipoi ri Temu'ti 
panamato' en pe, moine pe, tisakon pe miri awonsi'ki tupika'tinin pe iyesi pil. Isauro'to' 
ipi' esi, imoronkato'. Temu'ti panamasa' miri awonsi'ki ipori'mapi'sa' esi tuni'tunu 
Sises Kurai ekareei ekamato' pe iya iye'to' awiri, ita'sito' pe i'nairon waku itekare pi! 
miri awonsi'ki penaro' ekonekan nu'pu, miri awonsi'ki ti'sa pe miri awonsi'ki itekare 
ekamanin pe te'to' turawasooi ku'to' pe iya, tukota'ma miri awonsi'ki tewa'noma 
annawiri ri. 

Temu'ti kuru panamasa' miri, “Se pe ri i'tui'ma pura ri e'sei'pi'nito' yau e'nito' pi!” 
(2:23). Waku ku'nin pen ni, e'tane ka'pon etanin ma'tanu'nin ni. 

Tanporo seri yau, Temu'ti emiya'pontipitu imenukanin nu'pu uko'manto' pil, miri 
awonsi'ki miri to! pe ri iye'to' p#—apurito' iya, iseta'kato' pen, isi'nunkato', imoronkato' 


iya miri awonsi'ki e'ne' moronkato' iya tukota'mato' yau. 


Iyawon Ekamanin 


Ekamanin (1:1-2) 


Apuripitu miri awonsi'ki pana! pe ipanama (1:3—2:13) 


Panaman (2:14— 4:5) 
Paaru ri nin si e'to' eseru (4:6-18) 
Ilu'matu (4:19-22) 





1Paaru, Kurai Sises nennoko'pu 
Papa eseru wini, ikupu uya 
tukai' usauro'nisa' ru'pu uko'man 
nito' pi! awiri Kurai Sises yau na'ne' 
winipaino, 
2 Temu'ti, umu ru'kwi enakan: 
Waku nonkasa', usentu'man nito' 
miri awonsi'ki tuusewankamai' 
pura e'nito' Papa, Ikuipunu miri 
awonsi'ki Kurai Sises, Uyepuru kon 
winon nesii iiwano' kon pe. 





Pori'mapi' Nito' Iyawiron Pe 


3Tenki ta uya Papa iyapiyo' 
pe esii'ma unapuripitunu pi, 
utamokori ton uya ikuu'pu kasa, 
waku pe itewan esii!ma ewarupi 
kaisa ri miri awonsi'ki wui kaisa 
ri inke ri uyenu yau ikupu uya 
ipurema yau. 4Aukaramu'pu 
senuminkapi'ai', ipan pe iyenpai 
kanan e'ai', ipan pe pori! pe e'to' 





1:2 Inkupu'pu 16:1 


484 


The New Testament in Akawaio of Guyana, 1st ed. © 2010, Suriname Bible Society 


485 


pe. > Uyemiya'pontisa' man i'nai ri 
apurito' auya pi', wapiya iko'mansa' 
ino! Browis miri awonsi'ki asan 
Yunes yau, miripan ni esi ayau 
uko'man ni pi! ri mari tukai' 
kuru itu uya. 6Miri pe iyesi pi', 
iyemiya'ponti uya Papa uya irepato' 
ike iwouwoumaki iye'peukato' pe, 
ayau na'ne' uyemiya nonka uya 
ipona wini. 7Apune pura Papa uya 
enari'ke' a!kwaru wanni ke repan 
nisa! pen, e'tane merunti a'kwaru 
wanni ke, tuusi'nunkasen miri 
awonsi'ki tiwa ri tepanamasen. 
8Miri pe iyesi pi', kipiyitui 
uyepuru kon ekama auya pi', miri 
pe pura uri pi' ipikiri a'sisa' pe 
na'ne'. E'tane upokon pe e'nipai 
ekota'man yau itekare wenai, Papa 
meruntiru wini, Supika'tinin nu'pu 
kon miri awonsi'ki uki'manin 
nu'pu kon waku pe uko'man 
nito' ya'—#'ri ku'sa' wenai pen 
e'tane iku'to' pe tiwano' pe ri 
inkuu'pu ri miri awonsi'ki waku 
nonkasa'!. Seri waku nonkasa' 
e'turu'pu Kurai Sises yau pata 
weyu epiya'ti rawiri, 10e'tane 
seri pe si isenpoikasa' upika'tinin 
kon Kurai Sises usenpoika poro, 
uma'tan nito' ma'tanu'nin nu'pu, 
miripan uya teri'se pura uko'man 
nito' ne'sa' tensen pe itekare awiri. 
11 Miri awonsi'ki seri itekare anin 
pe miri awonsi'ki enno'sa' pe miri 
awonsi'ki ti'sa pe anunsa' uri. 
12 Miri wenai ekota'ma e'ai'ne' kasa. 





2 TEMU'TI 1, 2 


Miri e'tane ipiyitu pen, apune pura 
iltu uya unapuri'pu, miripan esi 
tena' unnonka'pu' miri Itepuru 
uyepu weyu a'taino erasu pe tukai' 
itu uya. 

13 meta'pu uwini iku'ki waku 
enupan nito' ento! ipi' pe, apurito' 
miri awonsi'ki usimunkan nito' 
pokon pe Kurai Sises yau. 14fyena! 
inonkasa' na'ne' waku itusa' erasu 
pe e'ki—iterasu pe e'ki Waku 
A'kwaru uya tupika'tii' uyau'nokon 
nuko'manyai'ne'. 

15T'tu auya tanporon kon ni 
Fisa nono pon kon uya unonkasa'!, 
Paikeras miri awonsi'ki Imosines 
pokon uya ri. 

16Tiwi Itepuru nusentu'mai 
Oni'si!poros iwu'! tawon kon 
pil, apune pura inke ru'kwi ri 
uya'kwaru ne'pi'nin pe iyesi 
pi! miri awonsi'ki uri i'sen pi! 
iyipiyi'sa' pura iyesi pil, 17Miri 
kasa pura, Ron po tesi a'tai, saman 
pe ri uwarinpa pi! iyesi'pu uyeporo 
tuuya pona ri. 18Tiwi Itepuru 
ntukupti Itepuru winon usentu'man 
nito' eponin pe Itepuru weyu a'tai! 
Itu auya ri waku pe, eke pe ri 
upika'ti'pu iya E'pe'sas po esi a'tai. 


Sa'man Annau Ri Temu'ti E'to' 
2 1fmiri nin si, umu, pana! pe 
e'ki waku nonkasa' yau Kurai 
Sises yau na'ne'. 2Miri awonsi'ki 


mi ton tu'kan kon ennin nu'san 
koro'tau ta uya metataine' ituki 





“1:12 tena' unnonka'pu, miri pe pura, uyena' innonka'pu 


1:5 Inkupu'pu 16:1 1:11 1 Temu'ti 2:7 

2 TEMU'TI 2 


waku pe iku'nin nan ka'pon amu' 
ena! to! usenupasa' e'to' pe turon 
kon kanan enupanin nan pe. 
3Sa'!man pe ri te'sen imoronkaki 
ina pokon pe Kurai Sises soisaai 
waku ye! pe. 4Inu' ri soisa pe te'sen 
uya soisa pe pura e'ni turawasooi 
kupu pura iyesi, apune pura 
tanunnin nu'pu inpori'mapai tesi 
wenai. > Miri kasa ri kanan, ka'pon 
teka'tunsen turon kon a'kiri uya 
tepe'pu aro', kuron eporo pura 
iyesi, eporo iya ri nin iteseru 
awiri iyeka'tunsa' a'tai. $Sa'man 
pe te'turawasomai' temaina'tisen 
uya kuru wapiya tepe'pu epoto' pe 
iyesi umi apai. 7Seri ukayai'ne' pi' 
isenuminkaki, apune pura Itepuru 
uya ipika'ti miri tanporo seri ton 
to'ka'nuku pa. 

S yenu yau Sises Kurai iku'ki, 
iye'mu'sa'kasa' ru'pu teriku'pu 
yapai, Tepi! awonsi'ki iu'tisa' 
ru'pu. Seri seri uyekareei, 9miri 
wenai ekota'ma auronpi'sa' pe ri 
i'sen ke iri ku'nin nu'pu kasa ri. 
E'tane Papa maimu esi auronp''sa' 
i'sen ke pe pura ri. 10Miri pe iyesi 
pi! tanporon ni moronka uya 
anunsa' kon iwano' pe, to! uya 
niri epika'tin nito' epoto' pe Kurai 
Sises yau na'ne', tiwiro' ri a'kwa 
pokon pe. 

11 Seri seri tapurisen kuru main: 

Kurai pokon pe eri'nisa' 
yau, 
ipokon pe ri kanan 
uko'man ni: 
12Imoronkasa' pe iyesi yau, 

ipokon pe ri mari itepuru 
pe ri mari e'nito' oton, 
Inonkasa' pe iyesi yau, 
unonka iya 'nokon ni niri, 
13Imaimu awiri pura emi yau, 
uyauro'ka'pu tuuya 
'nokon awiri ri nin iyesi, 
apune pura 
tuusauroku'pu 
pu'tika'nu'nin pe pura 
tesi pil. 


Turawaso Ye' 
Waku Tato' Papa Uya Ipi' 

14To' emiya'pontipt ri e'ki seri 
ton pil. To! ipanamaki Papa rau, 
main ton wenai ri isipi' e'ni pi! to! 
esi namai', se pe ri iyesi, miripan 
esi etapi' te'san ma'tanu'nin pe 
ri. 15Waku pe kuru e'ki Papa ena' 
iye'turu pa waku tato' iya ipi' pe, 
turawaso ye' tipiyi'sen pen miri 
awonsi'ki ipoken kuru i'nairon 
maimu anin ye! pe. 16Papa uya 
tasa' pen ni pi! usauro'nito' yau 
kesii, apune pura kamo iyau 
te'san ena miri miyari ri Papa uya 
tasa' pen ni awiri. 7Enupan nito' 
to! uya ike e'ta'nmuku miri werei 
e'to' kasa. To' koro'tawon kon 
man Aimeniyas miri awonsi'ki 
Pairi'tas, 18i'nairon piyapai itisa' 
kon. E'mu'sa'kan nito' oton tato! 
e'ku'ka'sa' ri ta to' uya, miripan 
kon uya turon kon uya apurito' 
ma'tanuku. 19 Miri ri e'tane, Papa 
iwano' saman ni iyapon esi pana! 
pe ri iye'mu'sa'kasa' pe, se tawon 
ke ipi' a'si'sa': “Itepuru uya to' itu 





2:12 Ma'siu 10:33, Bru' 12:9 

kamoro tiwano! pe te'san,”” miri 
awonsi'ki, “Tanporon kon Itepuru 
ese! ekamayai'ne' nan nera'tii iri 
pe e'nito' apai,” tawon ke. 

20 Eke juti tau moro apuru ton 
esi koru miri awonsi'ki sirupa pun 
konekasa' riken pen, e'tane yui 
miri awonsi'ki iini pun, taron ni 
ton esi eke iri ri e'kupu a'taino pe 
miri awonsi'ki turon ni ton se pan 
ni nin ku'to' a'taino pe. 21Seri iwa 
pe na'ne' iri ton sepa! nan yapai 
ka'pon ekoruka yau, eke kupu 
a'taino iku'to' ike ye' pe, waku pe 
iyekonekasa' pe, tesa' napurinu 
ye! pe miri awonsi'ki ti'tui' pura ri 
waku turawaso ku'nin pe iyesi miri. 

22 Ainunki iri moine ton e'to' 
i'se piyapai, miripan ipoken e'nito', 
apurito', usi'nunkan nito' miri 
awonsi'ki tuusewankamai'! pura 
e'nito' ku'nin pe iwesi pa, kamo 
Itepuru esaku pi! na'ne' nan 
waku pe itewan esii!ma pokon pe. 
23Iya'kwaru pura ri miri awonsi'ki 
se pe ri e'sei'pi' nito' kusa'p#'pitui, 
apune pura iltu auya isip! e'nito' 
emapu'ti iya. 24Miripan Itepuru 
poitoru e'to' pe pura iyesi isipi'; 
etane ru'ku, mannu' pe iye'to' pe 
iyesi tanporon kon pil, enupanin pe, 
tupi' e'nito' anunnin pe pura e'ne' pe. 
25 Kamo tewa'nomanin nan enupato' 
iya pe iyesi i'si'mun yai, e'kupui'ma 
Papa uya to' kupu tera'tisen pe to' 
anin pe i'nairon i'tuto' ya', 26 miripan 





2 TEMU'TI 2, 3 


kon a'kwart uye'to' pe miripan kon 
ainunto' pe Makoi mareei apai, to! 
a'sisa' iya na'ne' i'se te'to' ku'nin pe. 


Papa Uya Tasa' Pen Ni Awiri 
E'ni Pata Weyu U'matu Yau 


1E'tane seri nesii iyenu yau: 
Moro isi ri e'to' oton miri pata 
weyu u'matu yau. 2 Tamiri'nokon 
pe ka'pon amu' usi'munkato' oton, 
purata i'nunkanin nan pe, teutapuri- 
san pe, mi pe e'ku'ni pil, e'sapeman 
pi, tesan kon maimu awiri pura 
e'ni pi', tenki tawon pe pura, Papa 
namanin pe pura, 3usinunkan nito' 
pura, tuusentu'masen pe pura, iri pe 
turon kon pil tuusauro'san pe, tiwano' 
kon pe tuuse'se'tii' te'san pe pura, isi 
ton pe ri, waku inunkanin nan pe 
pura ri, 4eparankanin nan tonpa pe 
e'kupui'ma, inke pura ri iri ku'nin 
nan pe, ipan pe mi pe te'ku'san pe, 
tupori'manin kon i'mankanin nan pe 
Papa i'nunka pe ekama tane— 5Papa 
uya tasa' pi! tesi kon tukai' to' e'kupu 
etane imeruntiru nurunpa to! uya. 
To! kusa'pi'pitui. 
6Miri waraino kon pe to' esi, 
iwu' wanni ta! ama'ai tewonsan pe 
miripan kon uya iya'kwaru punon 
kon uri'sami'si amu! a'si, makoi ke 
twuse'tape'mai' te'san ti'tui! pura 
ri iri ton to! e'to' i'se nupininpanu 
ton, 7tiwiri ri tuusenupasan e'tane 
iinairon i'tu pokena' ton pen ni. 
8Isanes miri awonsi'ki Isanpures 





b2:19 Nonpa 16:5 (LXX) 


“3:8 Isanes miri awonsi'ki Isanpures—Seri ese! ton e'seporo 


pura iyesi miri Penaro' Ekonekan nito' yau, e'tane tu'kan kon uya apuri seri ese! ton 
esi'pu asa'ron kon Isi! pon kon enwoke' ton Mosi' ewa'nomanin n#'san Esuweru amu! 
ari i'se iyesi a'tai Isi! yapai. Apune E'sotas 7:11-22 enki. 

2 TEMU'TI 3, 4 


uya Mosi' ewa'noma'pu kasa kuru, 
miri kasa ri mari pusamoro ka'pon 
amu' uya i'nairon ewa'noma— 
ka'pon amu' isenuminkato' 
ima'tasa' kon, apurito' pi! e'ni 
koro'tau, eno'masa' kon ni. 9E'tane 
inke to' esi pen ni miri apune pura 
iya'kwaru pura to' e'to' esi tense. 


Temu'ti Apiyonti Paaru Uya 

10F'tane, imiri nin si, imiri uya 
tanporo enupan nito' uya i'tu, 
uko'mamu eseru, #ri ku'nin pe 
e'to, apurito', tuuseta'kai' pura 
e'to', usi'munkato', imoronkato!, 
11 ykota'mato', e'ne' moronkato' 
uya—ti'tui' pura ri iye'ku'sa' ru'pu 
upi' Antiyo', Ai'koniyan miri 
awonsi'ki Restura po, ukota'mato' 
moronka'pu uya. Miri ri e'tane 
Itepuru uya umo'ka'pu tanporo 
miri ton apai. 12I'nai ri sa'ne, 
tanporon kon Papa uya tasa' kasa 
iko'manpaino kon Kurai Sises yau 
kota'mato' pe iyesi, 13iri ton miri 
awonsi'ki enku'tinin nan uti tane 
miyari ri enku'tin pi! miri awonsi'ki 
usenku'tin pil, 14F'tane imiri nin 
ti, #usenupa'pu miri awonsi'ki 
inai ri anapurpu yawiri ri 
iko'manki, apune pura to' itu auya 
kamoro iwini ipi' #usenupa'pu ton, 
15miripan mure pe iwesi'pu si'kiri 
imenukasa' waku itekare ton itu 
auya, ta'kwaru ke iku'nin epika'tin 
nito' pi! Kurai Sises apurito' auya 
poro. 16Tanporon imenukasa' 
itekare esi Papa nukuu'pu pe 
Ta'kwaru wini, enupan nito' ike pe, 

esereme'to' ike, isuraikato' ike, miri 
awonsi'ki enupan nito' ipokena' pe 
tuuko'mansen pe, 17Papa poitoru 
pe te'sen utapuruui'tito' pe waku 
pe kuru tanporon waku turawaso 
iwano' pe. 
1Papa miri awonsi'ki Kurai 
Sises uya entane, nurinan kon 
miri awonsi'ki iyeri'sa' kon aimenka 
ton, isenpoikato! miri awonsi'ki 
esa! wanni pe iye'to' pi' tense, 
irepa uya seri utapiyontin nito' ke: 
2Itekare ekama', ekonekaki iweyu 
a'taino pe miri awonsi'ki iweyu 
a'taino pe pura ri; to' isuraika', 
to' esereme'ki miri awonsi'ki to' 
ipori'lmaki—tuuseta'kai' pura 
kuru miri awonsi'ki ti'tui' kuru to' 
nukupunu ke to! enupa'. 3Apune 
pura iweyu uye'to' oton ka'pon 
amu' uya waku usenupan nito' etato' 
oton pen. E'tane ru'ku, i'se te'to' kon 
inetapai to' e'to' oton, tu'ke kuru 
ti'sa amu! amuranu'to' oton to! uya 
tupana kon e'si'si'mato' inetapai 
ekamanin pe. 4Tupana kon ra'ti to! 
uya i'nairon piyapai, miripan kon 
era'ti i'nairon pen panton winikui'. 
SE'tane imiri, tanporon yau ri 
ti'tui' e'ki, saman moronkanin pe, 
itekare ekamanin turawasooi iku'ki, 
tanporo inkupunu iturawasooi 
iku'ka'ki. 
6Apune pura iu'!matu pe 
umaka'sa' man use'man nito' ike 
tensisen kasa, miri awonsi'ki utito' 
weyu si e'sepoka'sa'!. 7Eto'sa' ri man 
waku pi' eto'nito' yau, eka'tunto' 
i'ma'kasa' uya man, apurito' awiri 





3:8 Isi'kiyeru 7:11 

ri e!sa! man. $Seri nin si ipoken 
e'nito' arukooi, kuron esi moro, 
Itepuru, ipokena' eseru Aimenka- 
nin uya uye'mato' oton ike miri 
wui a'tai—uri riken pen, e'tane 
tanporon kon ni niri isenpoika enu- 
pikiri iye'sa' kon. 


Tupi' Ri Isauro'to' 


9Inke pura pari upiya' isi'ki, 
10apune pura Temas uya 
unonkasa! man, miripan uti'pu 
man Tesaroni'ka pona, seri oru 
imunka tuuya pil. Kure'sin uti'pu 
man Kare'siya pona, Tai'tas niri 
uti'pu Taruma'siya pona. 11 Yru' 
riken man upiyau. tuyepu a'tai, Ma! 
tepose ine'ki aya'kiri, apune pura 
upika'tinin pe i'se esi pi! uturawasooi 
yau. 12 Tai'ki'kas nin ennoko'pu 
uya man E'pe'sas pona. 13fuyepu 
a'tai, upon puro'pon munepui' 
unnim'pu Turowas po Karu'pas 
piyau, ukaretaai amon ton niri, o' 
pi'pi konekasa' ton kuru, munepui'!. 

14Tinin konekanin Arisanta uya 
ekamura uku'sa' man, Itepuru 
uya ri e'ma miri, miri kupu'pu iya 
epe'pu pe. 15fmiri ri niri, enei'ma 
ri niri mesii!, ekamura ikupu iya 
namai'!, apune pura ina nekamanu 
itekare ewaruma'ti iya pi' ipan peri. 





2 TEMU'TI 4 


16Wapiyaro' kasi pe upi 
usauro'nito' ekama uya a'tai, inu! 
uyee'pu pen ni upika'tii', e'tane 
tanporon kon uya ri unonkasa' 
esi'pu. Papa uya to! kota'ma i'se 
pura e'ai' miri wenai. 17E'tane 
Itepuru esi'pu upiyau miripan uya 
umeruntitanuku'pu, uporo itekare 
usekamaka'to' pe tanporo miripan 
tanporo Esuweru ton pen uya 
etaka'to' pe. Rayan muta apai nin 
si emo'ka'pu miri. 18 Itepuru uya 
ri umo'ka miri tanporon ni iri uya 
uyeparantito' apai, miripan uya 
waku pe uyenpa'ka Epun po esa' 
wanni pe te'to' ya'. Itenakan pe eke 
pe iku'to' nesii tiwiri ri. Amen. 

lu'matu Pe Miyari Tato' 

19Miyari ka'ki Pure'sira? miri 
awonsi'ki A'kira pi! miri awonsi'ki 
Oni'si'poros iwu' tawon kon pil. 
20 Frastas e'nimi'pu Koren po, miri 
awonsi'ki takuru' ke Turo'pimas 
sinintai Mairi'tos po. 21 Komi' pe 
pata esi weyu rawiri pari isi'ki seri 
ya'!. TIupiyoros, Piyutens, Rainos, 
Kuratiya miri awonsi'ki tanporo 
utonpa kon amu! ri niri miyari 
ta pi! man ipi'. 22Itepuru nesii 
aya'kwaru a'kiri. Waku nonkasa' 
nesii ipiyau'nokon. 





14:19 Kiri! pe Puri'sa, Pure'sira pi! ri turon ni pe 

Kareta Paaru Nennoko'pu 


Tai'tas 
Ena! 


Ekamanin 


Tai'tas esi'pu Esuweru pen ekonekasa' Kuri'san pe e'nito' ya', miripan ena'pu Paaru 
tonpa pe iturawasooi yau miri awonsi'ki ipika'tinin pe itekare ekamai' itito' turawasooi 
yau. Kareta Paaru Nennoko'pa Tai'tas Ena! e'tasa' ipika'tinin moine Kuri! pon enakan 
pe, iye'ninsa' ru'pu miri yau so'si turawasooi ene pil. Imenukasa' kareta uya enpa'ka 
osoruwawon eke ton ewankamanin. 

Wapiya, Tai'tas emiya'pontisa' so'si epuru ton eseru pil, iri Kuri' pon kon eseru pi! kuru 
tense. Turon ni, Tai'tas panamasa' #si'taino kon tamu'kuru' ke'nan so'si tawon kon enupato' 
pil, kiiyi' iwa ton, no'sami'si iwa ton (ama'nomi'si iwa ton enupanin pe to' e'to' pe), moine 
ton miri awonsi'ki apiyo' ton. Tu'matu pe, imenukanin uya Tai'tas panama Kuri'san pe e'nito' 
eseru pi! tuusewankamai' pura miri awonsi'ki isitonpa pe e'nito' pi! kuru, miri awonsi'ki 


isewaruma'ke' pe e'nito', e'sei'pi'nito', miri awonsi'ki te'ta'nu'se emi namai' so'si tau. 


Iyawon Ekamanin 


Ekamanin (1:1-4) 
So'si turawasooi anin nan (1:5-16) 


Ysi'tai tamu'kuru' ke so'si tau te'san turawasooi (2:1-15) 
Pana' pe enupan miri awonsi'ki panaman (3:1-11) 


lu'matu (3:12-15) 





1 1Paaru, Papa poitoru miri 
awonsi'ki enno'sa' itekare 
ekamai' Sises Kurai iwano' pe 
winipaino, Papa nanumulsan uya 
apurito' pe miri awonsi'ki i'nairon 
i'tunin pe Papa uya tasa' ya! anin— 
2apurito' miri awonsi'ki i'tuto' inke 
uko'man nito' pi' e'ku'nito' na'ne' 
yapon pe, Papa, kasi pe te'sen 
pen usauro'sa' ru'pu pata weyu 
epiya'ti rawiri, 3tunanumu'pu 
iweyu a'tai tumaimu si enpoika'pu 
iya isekamato' pe tunturu'pu 





uyena', Papa, upika'tinin kon uya 
apiyontin wini— 

4Tai'tas enakan, i'nairon kuru 
umu apurito' uya'nokon yau: 

Waku nonkasa' miri awonsi'ki 
tuusewankamai' pura e'nito', Papa, 
Ikuipunu miri awonsi'ki Kurai 
Sises, uri'nokon pika'tinin winon. 


Tai'tas Turawasooi Kuri' Po 


5Iwenai inimi'pu uya nane! 
Kuri! po esi'!pu isuraikakapu 
pa iye'nonkasa'! pura iye'ninsa' 





1:4 2 Koren 8:23, Kare'siya 2:3, 2 Temu'ti 4:10 

na'ne! miri awonsi'ki pata 
kaisa ri'ne itepuru ton oton 
kon mananunkapui'" ukataine' 
kasa ipi'. 6Itepuru e'to' pe iyesi 
ipokonomato' ipikiri pura, tikin 
nan tuno'pu taan'pu pe, ka'pon, 
imunki ton apurinin nan ye' ton 
pe miri awonsi'ki seno'mari' pe 
miri awonsi'ki main awiron kon 
pe pura te'san pe pura. 7Turawaso 
amu' epuru? esi pi! Papa turawasooi 
esa! pe, ipokonomato' ipikiri pura 
iye'to' pe iyesi—eke pe tesi pi! main 
inetapaino pen pe pura, inke pura 
twusakorotasen pe pura, te'taripasen 
pe pura, isi pe pura, purata epoto' 
pe tuuya ipokena' pen ku'nin pen. 
8F'tane ru'ku, ka'pon amu' ku'nin 
pe waku pe tiwu' tau, waku pe 
te'sen imunkanin pe, tiwano' pe 
tuuse'se'tisen pe, ipokena' pe te'sen, 
waku pe miri awonsi'ki tiwano' pe 
tepanamasen pe. 9Pana' pe ita'sito' 
pe iyesi tapurisen kuru itekare 
pi' isekamasa' na'ne' awiri, turon 
kon pori'manin pe waku usenupan 
nito' ike ke miri awonsi'ki ipoken 
pura iwesi kon tawon pe tekareei 
ewa'nomanin nan pil. 

10 Apune pura tu'ke kuru tiwano' 
kon pe e'paino kon ka'pon amu' 
man, tuusauro'san niken miri 
awonsi'ki enku'tinin nan, kamo 
kuru sa'ne un pi'pi puturuka tawon 
nan kon. 11 To! ne'pakapui, apune 





TAI'TAS 1, 2 


pura tanporo iuti ton tawon kon 
ma'tanuku pi! to! man to! enupato' 
ike pen ni ke to! tenupai'—miri 
awonsi'ki purata epoto' pe 
tuuya'nokon ni nin ipoken pura 
ri. 12Pu'kena' to! tonpa uya ri tasa!, 
“Kuri! pon kon kamoro iteseru ton ni 
kasi ye' ton, ene amu' ri, emiya'ne' 
pe esii'ma mentai enta'napaino 
kon.” 13T'nai ri same seri inekamanu 
esi. Miri pe iyesi pil, e'se'ne' pe to! 
esereme'pi'ki, waku pe apurito' yau 
to' e'to' pe, 4miripan kon esi namai' 
Esuweru amu' pantomu miri pe 
pura kamo i'nairon ewaruma'tinin 
nan uya apiyontin nisa! etanin pe. 
15Esukenan kon pona, tanporon 
ni esi esuken, etane kamoro iri 
numa'tanuku'san miri awonsi'ki 
apurinin nan pen, Fri esukenan 
pura riiyesi to! pona. I'nai ri, asa'ri 
ri to' usenuminkato' miri awonsi'ki 
to! ewan ma'tanu'sa' iri uya. 
16Papa i'tunin pe to' e'kupu, e'tane 
tunkupunu kon wini i'tunin pe 
pura to' esi. Iri pe kuru ri ewaruma 
wanni pe to' esi, Papa maimu 
awiron kon pe pura miri awonsi'ki 
#ri ri waku kupu poken pura ri. 
2 1Waku usenupan nito! poro 
na'ne' ke usenupan iku'ki. 2 K#yi' 
amu' iwa enupaki itenu entai iri ri 
ku'nin pe to! esi namai', tunamasan 


Tupata Ri'ne Te'san Enupato' 





“1:5 mananankapui', miri pe pura manpuremakapui' 


b1:7 Turawaso amu! epuru, 


miri pe pura opaseru, miri pe pura pi'so', Enkeri'si pe. Kiri! maimu yau teponari'ne 
miri ta e'kwa pe iyesi tato! ton esi, miri awonsi'ki tuponaron kon Kuri'san amu' so'sii 
ton esi tuponari'ne iteseru, puse ri warai itepuru turawasooi pil. 


1:6-9 1 Temu'ti 3:2-7 

TAI'TAS 2, 3 


pe, tiwano' kon pe tuuse'se'tii' te'san 
pe, miri awonsi'ki waku pe apurito' 
yau te'san pe, usimunkan nito' yau 
miri awonsi'ki saman a'kure'tito' yau. 

3Miri kasa ri mari, no'sami'si 
amu! iwa ton enupaki Papa 
namanin nan pe to' e'to' pe 
tuuko'mamu kon yau, tutonpa 
kon teseru'tii! tuwusauro'san pe 
pura miri pe pura waain otori pe 
pura, e'tane waku pi! enupanin pe. 
4Miri a'tai nin si ama'nomi'si iwa 
ton enupa to! uya miri tutaan'pu 
kon miri awonsi'ki tumunki kon 
imunkanin nan pe, Stiwano' kon 
pe tuuse'se'tii! te'san pe miri 
awonsi'ki esuken iri rulpan pe 
pura, ari'kena' pe tiwu' kon tau 
te'turawasomasan pe, mannu' 
pe, miri awonsi'ki tutaan'pu kon, 
Papa maimu sapema namai' int! 
uya ri. 6Miri kasa ri mari, moine 
ton ipori!maki tiwano' kon pe 
twuse'se'tii! to! e'to' pe. 7Tanporon 
yau ri to! nenton inku'ki waku 
inkupune wini. Enupan nito' 
auya yau, inai ri inku'pai iwe'to' 
enpoikaki, tunamasen pe, 8waku 
pe amaimu, teno'masen pe 
pura, kamo iyewa'nomanin nan 
ipiyfto' pe apune pura iri pe ri to! 
usauro'to' pura iyesi pi! upi'nokon. 
9Apiyo' ton pe te'san enupaki 
tesanon kon namanin nan pe to! 
e'to' pe tanporon yau ri, pori' pe to! 
inku'paino kon pe, to! ei'pi'nin nan 
pe pura, 10to' iwano' ama'manin 
nan pe pura, e'tane tapurisan 
pe kuru tuusensan pe, tanporon 





492 


to! nakupunu yau ri nin si Papa, 
upika'tinin kon pi' usenupan nito' 
ku'to' pe to! uya pori'ma'. 


Papa Uya Ka'pon Amu' 
Pika'tito' Makoi Apai 


11 Apune pura waku nonkasa' 
Papa uya epika'tin nito' ne'nin 
usenpoikasa' man tanporon kon 
ka'pon amu' ena'. 12Enupan ni 
iya “Kane” tawon pe Papa uya 
tasa' pen nane! pi! miri awonsi'ki 
non eseru pi! mentai kuru e'nito' 
pil, miri awonsi'ki iwano' wanni 
pe tuuse'se'tii! uko'man nito' pe, 
ipoken miri awonsi'ki Papa uya 
tasa' kasa tuuko'mansen pe seri pe 
na'ne' uko'man nito' yau, 13 enuri'ni 
koro'tau waku e'ku'nito' enupikiri— 
a'kwa yau eke Papa, itese' pi! e'nito' 
miri awonsi'ki upika'tinin kon, 
Sises Kurai usenpoika, Miye'tusa' 
ru'pu tiwa ri uye'manin kon pe 
tanporon iri ton apai miri awonsi'ki 
ukorukato' kon pe tuuya tiwano' 
ton pe ka'pon amu' itiwano' ton 
kuru, waku inku'pai kuru te'san. 

15 Seri ton pi! si enupan auya 
miri. Tanporon imeruntiru ke 
inenupanu ton ipori'ma' miri 
awonsi'ki to! esereme'ki. Ind! ri 


tenu yau pura iku'nin. 

3 1Ka'pon amu' emiya'pontiki, 
pata esanon miri awonsi'ki eke 

ton namanin nan pe to' e'to' pe, to' 

maimu awiron kon pe, waku pe 

te'sen ku'nin nan pe, 2inu' ri teseru'tii! 


Waku Pe Te'sen Kupu 





2:14 Eren 130:8; E'sotas 19:5; Isu'taronomi 4:20; 7:6; 14:2; 1 Pi'ta 2:9 

tuusauro'san pe pura, usewankaman 
ku'nin ye! pe pura miri awonsi'ki 
turon kon i'tunin nan pe, miri 
awonsi'ki inai ri tanporo ka'pon amu! 
pi! mi pe te'ku'san ye! pe pura. 
3Pena uri'nokon ni niri esi'lpu 
iya'kwaru pura, Papa maimu awiri 
pura, enku'tisa' pe miri awonsi'ki 
tanporon ni iri ton inku'pai miri 
awonsi'ki tanporon ni kupu uya 
pori! pe ukupu tawon uya ta'sii'! 
Uko'man ni'pu'nokon iri inku'pai 
miri awonsi'ki ukinitan pi', 
ewaruma'tisa' pe miri awonsi'ki 
tonpa ewaruma'ti pil, 4E'tane 
nin si mannu' pe miri awonsi'ki 
#si'inunke' pe Papa upika'tinin 
kon e'to' usenpoikasa' a'tai, 
Supika'ti'pu iya 'nokon, ipokena' 
ku'sa' wenai pen, e'tane isentu'ke' 
pe tesi wenai. Upika'ti'pu iya 
'nokon entuka'ni pe kanan e'ni 
ekoruka wini miri awonsi'ki 
emenna' pe Waku A'kwaru wini 
ekonekan ke, Sinturu'pu eke pe 
ri upona'nokon upika'tinin kon 
Sises Kurai poro, 7iyekonekasa' 
pe e'ni'nokon waku nonkasa' iya 
wini, inturunu anunnin nan pe 
e'nito' kon pe tiwi ri uko'man 
nito' pi' te'ku'sen pe e'ni'nokon 
pil. 8Seri seri tapurisen kuru main. 
Seri ton pi! kuru ausauroku i'se e'ai'! 
kamoro Papa apurisa' iya na'ne' 
nan e'to' pe ti'tui' kuru te'tusan pe 
waku pe te'sen ku'nin pe. Seri ton 
amu' esi miri waku ton pe kuru 
tanporon kon ku'nin pe waku pe. 





TAI'TAS 3 


9F'tane iya'kwaru pura entarun 
nito' miri awonsi'ki tipiya wanni 
ton esa'pi'to' miri awonsi'ki 
e'sei'pi'nito' miri awonsi'ki isipi' 
e'nito' main wenai kusa'pi'pitui, 
apune pura seri ton esi waku pe 
ku'nin pe pura miri awonsi'ki #ri 
eporo pura ri iyesi iwini. 10Tikin 
ite'kwa e'ta'nu'ni emapu'tinin 
ipanama' miri awonsi'ki iyakon 
ite'kwa pe. Miri tupo nin si, 
kisa'pi'pitui. 11J'nai ri iyesi ta 
auya puse ri ka'pon e'koyonkasa' 
ri, miripan esi tumakooi ke: tiwari 
ri iseno'ma. 


Usauro'ni lu'matu pe 


12Inke pura Aru'timas, miri pe 
pura Tai'ki'kas enno'sa' uya pe ri 
ipiya', inke pura iwa pari misipui' 
upiya' Ni'kopores pona, apune pura 
miri yau komi' pe pata e'to' a'tai 
e'to' pe tasa! uya man. 13 Tanporo 
ikupu auya pokena' iku'ki Sinas, 
raya pe te'sen miri awonsi'ki 
A'poros pika'tinin pe to' uti koro'tau 
miri awonsi'ki menei! tanporo 
i'se kuru te'to' kon eposa' to' uya. 
14Utonpa kon amu' usenupato' pe 
iyesi te'tusan pe waku ku'nin nan 
pe, wai kaisa ri i'se e'nito' eponin 
nan pe tuuko'mansan pe pura iri 
kupui'ma pura ri. 

15Tanporon kon upiyawon kon 
“miyari,” nikayan ipi'. “Miyari,” 
kalki kamo apurito' yau ina 
iimunkanin nan pi'. 

Waku nonkasa' nesii #piyau'nokon. 





3:12 Inkupu'pu 20:4; E'pe'sas 6:21-22; Koro'se 4:7-8; 2 Temu'ti 4:12 


3:13 Inkupu'pu 18:24, 1 Koren 16:12 

Kareta Paaru Nennoko'pu 


Pairiman 
Ena! 


Ekamanin 


Pairiman esi'pu en yawon kuru Kuri'san pe te'sen, iya'tai pura Koro'se pon so'si menpaai 
peri te'sen miri awonsi'ki apiyo' pe a'sisa' Onisimos esa! pe iyesi'pu. Puse ri si ainunsa' esi'pu 
tesa' piyapai, miripan uya nin si Paaru eposa' esi'pu miri pariki'si tau iyesi a'tai. Paaru 
uriya' Onisimos ena'pu Kuri'san pe. Kareta Paaru Nennoko'pu Pairiman Ena' esi Pairiman 
ekama'ponin ipan pe iyekonekato' pe tupoitoru pokon pe, Paaru nuna'poyai'ne' ipiya', miri 
awonsi'ki ereutanu'to!' pe iya, ipi' usentu'man nisa! pe riken pen e'tane Kuri'san pe emi tonpa pe. 


Iyawon Ekamanin 


Ekamanin (1-3) 
Pairiman apuripitu (4-7) 


Ipan pe ekama'po Onisimos iwano' pe (8-22) 


lu'matu (23-25) 





1Paary, a'sisa' pariki'si ta! Sises 
Kurai iwano', miri awonsi'ki 
utonpa kon Temu'ti winipaino, 
Utonpa kon nu'kwi miri awonsi'ki 
e'turawasoman tonpa, Pairiman 
enakan, 2A'piya, uparusi kon 
enakan, A'ki'pas, utonpa kon pe 
te'sen soisa enakan, miri awonsi'ki 
so'si tamurapi'sen iiwu' ta! enakan: 
3Waku nonkasa' miri awonsi'ki 
tuusewankamai' pura e'nito' Papa, 
ukuipunu kon miri awonsi'ki 
Itepuru Sises Kurai winon esi 
iyenakan kon pe. 


Tenki Tato' Miri Awonsi'ki 
Ipureman Nito' 


4Tenki tawon ye' ri uri, Papa, 
itese' pi! e'to' pi! ipurema a'tai 





uyenu yau ikupu uya pil, Sapune 
pura iusi'nunkato' miri awonsi'ki 
Itepuru Sises Kurai apurito' auya 
miri awonsi'ki tanporo waku 
ton i'nunkato' auya eta uya pi'. 
6fpurema apurito' auya ekamu 
auya yau waku pe iku'nin pe iwesi 
pa, tanporo ito'ka'nuku pa tanporon 
waku ton Kurai yau uiwano' kon pe 
na'ne'. 7Fusi'nunkato' uya eke pe ri 
pori' pe uku'sa' man miri awonsi'ki 
uyari'nunpasa' iya ri, apune pura 
imiri, utonpa, uya waku ton ewan 
to'panu'sa' pil. 
Onisimos Iwano' Pe 
Paaru Uya Ekama'po Ipan Pe 


8 Miri pe iyesi pi', Kurai yau ri 
enari'mura e'tane, ayapiyo'mato' 





1:2 Koro'se 4:17 

uya ri inku'ton pi! pil, e'tane ikupu 
uya pen. 9E'tane ru'ku, ipan pe 
tekama'poi' usi'munkan nito' eseru 
poro ikupu pa anunsa' uya. Uri si 
Paaru pe—intomi'si, miri awonsi'ki 
seri pe si a'sisa' Kurai Sises 
iwano' pe. 10Ipan pe iyekama'po 
uya, umu, Onisimos' iwano' pe, 
umu pe iyenasa' ru'pu i'sen yau 
esi koro'tau. 11 Pena iwa ri iri 
ku'nin pe pura ri iyesi'!pu iiwano' 
pe, e'tane nin si seri pe asa'yi pi' 
tapurisen pe nin si iyesi, imiri uya 
miri awonsi'ki uri uya. 

12 Ina'po uya ipiya'—uyewan pe 
kuru ri nin te'sen. 13f#nenkurunpa- 
pai ri nin esi upiyau, apata'pu 
yawon pe upika'tinin pe i'sen yau 
esi koro'tau waku itekare wenai. 
14E'tane iri ri inku'pai pura esi'pu 
ewai' tasa! auya pura iye'tane, 
inku'pai iwe'to' kupu pa iiwano' pe 
imiri ta'kwarukai' pura. 15I#piyapai 
na'ki iti'pu pe iyesi aka'ne' pe ri 
ipiya' tenna'poto' pe inkero' pe ri— 
16 poitort pe pen, etane poitoru pe 
tesi entai, itonpa pe ru'kwi. Ru'kwi 
kuru ri upi' etane miri entai kuru 
ri ru'kwi pe kuru ipi' iyesi miri, 
asa'ri ri, ka'pon pe miri awonsi'ki 
tonpa pe Itepuru yau. 





PAIRIMAN 1 


17fisakon pe si ukupu auya 
yau, ereutanu'ki si uri ereuta- 
nuku auya pe ri. 18Fri ri ipokena' 
pen ku'sa' iya yau ipi' miri pe 
pura iwomasa' iya yau, e'mato' 
pe uya ri iku'ki. 19Uri, Paaru 
uya seri menuka uyemiyatu ke. 
Uri uya ri e'ma—enpoika uya 
pen ni e'tane, ukai'ya imiri ri 
uya ike ri uwomasa' man. 20T'se 
e'ai', utonpa, epika'tito' inepopai 
e'ai' iwini Itepuru poro; uyewan 
ito'panu'ki Kurai poro. 21 Uyenu 
yau umaimu awiri iwesi tai'ma, 
iyena'! imenuka uya, i'tui'lma 
ikupu auya unekama'po'pu entai 
kuru ri. 

22Seri riken pe: Uiwu' oton 
iwa'ku'sa' inkoneka', apune 
pura e'ku'to' man ipiya' enna'po 
iwipurema'pu kon ei'nin pe. 

23 E'pa'puras, utonpa pe a'sisa' 
pe te'sen Kurai Sises iwano' pe, 
miyari tato! tuuya ennoko pi! 
man iyena'!. 24Miri awonsi'ki 
e'turawasoma tonpa ton Mah, 
Aresta'kos, Temas miri awonsi'ki 
tru! ri mari nikayan. 

25Waku nonkasa' Itepuru Sises 
Kurai uya nesii aya'kwaru kon 


piyau. 





“1:10 Onisimos esi Tapurisen Ye' ta e'kwa pe. 


1:10 Koro'se 4:9 1:23 Koro'se 1:7, 4:12 


1:24 


Inkupu'pu 12:12, 25, 13:13, 15:37-39; //19:29, 27:2; Koro'se 4:10, 14; 2 Temu'ti 4:10-11 

Enno'sa' Kareta 


Ipuru Amu' 
Ena' 


Ekamanin 


Enno'sa' Kareta Ipuru Amu' Ena! e'menuka'pu tamu'kuru' tawon kon Kuri'san amu' ena', 
tewa'nomanin kon epamu wenai Kuri'san pe te'to' kon uya apurito' innonkapai te'san. 
Imenukanin uya to! pori'mapitu to! uya apurito' yau Sises Kurai esi i'nai ri Papa usenpoikasa' 
pe tukai' enpoika tuuya wini kuru. Seri kupu tuuya pil osoruwawon ton i'nairon ton pi! 
iyetu'kapitu: wapiya, Sises esi inkero' ri Papa Mumu pe, isenupasa' ra'pu i'nai ri main awiri 
e'nito' pil, Ikuipunu pi! tekota'mato' tunmoronka'pu poro. Papa Mumu pe tesi ke, Sises esi eke 
pe pu'kena' amu! Penaro' Ekonekan nito' awon kon, inseru amu' miri awonsi'ki Mosi' ri entai. 
Itisakon pe, Papa uya Sises ekamasa' inkero' ri use'man nito' turawasomanin pe eke pe Penaro' 
Ekonekan nito' awon kon use'man nito' turawasoma entai, miri awonsi'ki itosoruwano pe, 
Sises poro apurinin epika'ti makoi, enari'ke' pe te'to' miri awonsi'ki uma'tan nito' piyapai, Sises 
si use'man nito' epuru pe esii'ma uya si i'nai ri epika'tin nito' turu, ento' ipi' pe iye'sa' ru'pu 
iku'to' pe inonkasa' miri awonsi'ki o' ke use'man nito' Ipuru amu' ipuremato' ekareei wini. 

Ipan pe tunmenuka'pu ennin nan panama iya apurito' tzuya'nokon yau to! uko'manto' 
pe miyari iu'matu pu'ku pona, Sises pi! tenu kon tutuse, miri awonsi'ki imoronkanin 
pe iri ri ekota'man nito' esi a'tai miri awonsi'ki isi yau tuku'to' kon eporo tuuya'nokon 
a'tai. Kareta uta'koro panaman nito' miri awonsi'ki isi te'ku'ton pi! to! pana'ti pe. 


Iyawon Ekamanin 


Ekamanin: Kurai iyenuka'sa' pe kuru ri Papa usenpoikato' iwini (1:1-3) 
Eke pe Kurai e'to' inseru amu' entai (1:4—2:18) 

Eke pe Kurai e'to' Mosi' miri awonsi'ki Isa'suwa entai (3:1—4:13) 

Eke pe Kurai e'to' use'man nito' turawasomato' iya yau (4:14—7:28) 
Eke pe Kurai e'to' emenna' tekonekasa' yau (8:1—9:22) 

Eke pe Kurai e'to' use'man nito' pe te'to' yau (9:23—10:39) 

Eke pe kuru apurito' esi (11:1—12:29) 

Papa pori'mato' (13:1-19) 

Uta'koron pe ipureman nito' (13:20-21) 

lu'matu main (13:22-25) 





uyauro'kasa' iya 'nokon Tamu wini, 
tunanumu'pu tanporon ni anunnin 

1Pena Papa uya utamokori | pe iye'to' pe, iporo tanporon ni mi 

kon amu' auro'kapi'pitu'pu | yawiron kaa'pu iya na'ne'. 3Imu 
pu'kena' amu! poro turon ni | esi te'wei'tisen Papa a'kwarii ke, 
a'tai'ne, tu'kan wini ri, 2e'tane si | miripan esi kuri ri e'to' e' pe kuru ri, 
seri ton iu'matu weyu ton a'tai'ne | merunti imaimu erupa' ri tanporon 


Imu Eke Inseru Amu' Entaino 

ni uko'mamu miyari. Makoi 
ekorukato' turu tupo, iyereuta'pu 
Eke emiyatu enwo'netu wini Epun 
po. 4Miripan si ena'pu eke pe inseru 
amu' entai, tese' tunanumu'pu esi 
eke pe to! ese! entai kasa. 

5Apune pura, nai kuri warai 

inseru pi! ken Papa, 
“Umu imiri tikin nan kuru 
ri seri pe ikuipunu pe 
enasa!,” 
tawon? Miri pe pura kanan, 
“Iktipunu pe e'to' oton, 
miri awonsi'ki umu pe 
iye'to' oton,”? 
tawon? 6Miri awonsi'ki kanan, 
timurewato' ennoko Papa uya a'tai 
non pona, 
“Tiwi tanporo Papa inseruui 
ton napuripitui,” 
ta'pu iya. 7Inseru amu! 
twuusauroku a'tai, 
“Uinseruti ton kupu uya 
a'setun pe, 
upoitoru ton apo! 
e'werouwerouma pe,” 
ta iya. 8F'tane si Imu pit, 
“Papa, ayapon e'to' oton inke 
ri, inke ri, 
miri awonsi'ki ipokena' 
pe e'nito' itesa' pe iwesi 
yuki pe. 

9 Ipoken e'nito' i'munkasa' auya, 
ipoken pura e'nito' 
ewaruma'tisa' auya, 

miri pe iyesi pil, Papa, 
itese' pi! iwe'to' uya 


pi! 





IPURU 1, 2 


iku'sa' 
itonpa ton epoi, 
imiri tekarapaimai' pori! 
pe iwesi ekamanin pe,” 
ta iya. 10Tasa' iya ri mari, 
“Itepuru, iyepiya'ti yau non 
apon nonka'pu auya, 
miri awonsi'ki ka' 
esi iyemiyatu ton 
turawasooi ru'pu ton pe. 
11 Tguma'ta ton ni, imiri moro ri, 
tanporo pon a'mota kasa 
ta'mota ton. 
12Pon puro'pon e'mepitu kasa 
e'mepi'to' auya oton; 
pon usensima kasa 
isensimato' oton. 
E'tane imiri moro miri kasa ri, 
jukiii'pamu pen ni,” 
ta iya. 13Nai kuri warai inseru pi! ken, 
“Ereutaki, uyemiyatu 
enwo'netu wini 
iyeyaton non turu uya pu'ku 
pona 
a'ta apon pe,” 
tawon Papa? 14Inseru amu' pen pe' 
kamoro a'kwaru ton e'turawasomai' 
enno'sa' kon kamo epika'tin nito' 
eponin nan apiyo' pe? 


Panaman 
Pana Tutuse E'nito' Pe 


2 1Miri pe iyesi pil, etasa' 
rulpu pi! upana kon tutuse 
e'nipai'nokon, utano'man pe iyesi 
namai'. 2 Apune pura inseru amu! 
usauro'sa' ru'pu elsa! pe iyesi yau 





41:5 Eren 2:7 
(LXX) 41:7 Eren 104:4 (LXX) 
21:13 Eren 110:1 


21:5 2 Sanweru 7:14; 1 Kurono'kurus 17:13 
e 1:8-9 Eren 45:6-7 


“1:6 Isu'taronomi 32:43 
f1:10-12 Eren 102:25-27 (LXX) 

IPURU 2 


iyawiri e'nito' kuru, miri awonsi'ki 
tanporo miri ton i'kwi'sa' pe miri 
awonsi'ki iyawiri pura e'nisa' uya 
ipoken ni tukota'mato' eposa' 
yau, 3nai kasa ekota'man nito' 
apai ainun ni eke ri epika'tin 
nito' anunsa' pura iye'tane? Seri 
epika'tin nito', wapiya kuru 
Itepuru nekama'pu ru'pu, miripan 
akonomasa' etanin nu'san uya 
upana kon ya'. 4Papa uya ri kanan 
ekamasa' miri pona ento' ipikiri ke, 
enuminkanin ke, miri awonsi'ki 
ti'tui' pura eke tuturawasooi ton 
ke, miri awonsi'ki Waku A'kwaru 
nutupitunu ton tutupi'se i'se te'to' 
awiri. 


Sises Ekoneka'pu 
Takon Non Kasa 


5Inseru amu' ena! oru tuuye'ton 
nonkasa' iya pura iyesi, itesa' pe to! 
e'to' pe, usauro'ni na'ne'nokon ipi'. 
6F'tane, moro ipata esi miri ka'pon 
uya ekamasa' na'ne' iyai ri: 
“Nai pan ka'pon ipi! 
iusewankama pa, 
miri pe pura ka'pon mu 
imainanpa pa? 

7 Mara ru'kwi aiko pe 
ikoneka'pu auya inseru 
amu! ono; 

aruko'ti'pu auya eke 
pe iku'to' ike ke miri 
awonsi'ki 
inamato' ike ke; 
8 miri awonsi'ki tanporon 
ni nonka'pu auya i'ta 
O'koi!,”h 

tawon. Tanporon ni nonka tuuya 
yau iyo'koi', Papa uya i'ri ri nonkasa' 
pura iyesi innonka'pu pen itena'. 
Miri ri e'tane, tanporon esa! pe ene 
pura ri iyesi. 9E'tane Sises ene'nokon, 
mara ru'kwi aiko pe insera amu' 
omo ikonekasa' ru'pu, itaruko'tisa' 
si a'kwa ke miri awonsi'ki inamato' 
ke, apune pura uma'tan nito' yau 
iyekota'masa' pil, Papa uya waku 
nonkasa' wini tanporon kon iwano' 
pe uma'tan nito' i'tuto' pe iya. 
10Waku pe ri Papa esi'pu tu'kan 
kon tumunki amu' nee'pu iya eke pe 
to! ku'to' ya', Sises ri kuri ri itiwano' 
miri awonsi'ki iporo tanporon 
ni uko'manto', uya to! epika'tito' 
esa! kuu'pu waku pe iyenato' pe 
iyekota'ma wini. 11 Asa'ri ri kuri 
waku pe ka'pon amu' konekanin 
miri awonsi'ki kamoro waku pe 
ikonekasa' kon esi tikin ni ri iyamutu 
pe. Miri wenai, Sises ipiyitu pura 
iyesi takon non pe to! esaku tuuya pi. 
12 “Iyese' ekama uya miri 
uyakon non pi'; 
iyamurasa' kon rau 
ayapuripitu pe 
userenka miri,” 
ta iya. 13Miri awonsi'ki kanan, 
“Apurito' uya pe iyesi miri.” 
Miri awonsi'ki, 
“Seri yau e'ai!, Papa nuturu'san 
mure amu! pokon pe,” 
takapu iya. 
14Kamoro si mure amu' esi pil 
ka'pon amu' pe, tupun ke miri 
awonsi'ki tumunu ke, to! kaisa 
ri iyekoneka'pu, tuuma'ta wini 





h2:6-8 Eren 8:4-6 (LXX) 


12:12 Eren 22:22 


j2:13 Aisaya 8:17 2:13 Aisaya 8:18 

uma'tan nito! meruntiru esa! pe 
te'sen—Makoi—ma'tanu'to' pe 
tuuya, 15kamoro ita'sisa' pe te'san 
uma'tan nito' pi! enari'ke' pe tesi kon 
wini mo'ka pe. 16T'nai ri same si iyesi 
inseru amu! pika'ti iya pen, etane 
Epura'an payan ton pika'ti iya. 17Seri 
wenai takon non kasa iyekoneka'pu 
tanporon yau ri, isentu'kena' pe miri 
awonsi'ki Papa Maimu awiron pe 
use'man nito' turawasomanin epuru 
pe te'to' pe, iyapiyo' pe tesi yau, 
ka'pon amu' konekanin pe ipokon 
pe to' makooi apai.' 18 Apune pura 
kuri ri niri ekota'ma'pu Makoi uya 
i'tupite a'tai, kamoro nin si Makoi 
ni'tupitanu ton pika'ti iya miri. 
1Miri pe iyesi pil, waku ton 


3 utonpa ton, Papa nuki'ma'san, 
iusenuminkato' kon ikonekati' 
Sises pi', itekare ekamai' enno'sa' 
miri awonsi'ki Papa ena! use'man 
nito' turawasomanin epuru, 
ina nekamanu. 2Tanunnin pi! 
twusauroku'pu awiri iyesi'pu, 
Mosi' esi'pu kasa tuusauroku'pu 
awiri tanporon yau Papa iwu' tau. 
3Sises i'tusa' esi'pu eke pe tunama- 
sen pe Mosi' entai, iuti aminin uya 
tunamato' eporo kasa eke pe iuti 
nama entai. 4Apune pura tanporo 
iuti ton amisa' miri ka'pon uya, 
e'tane Papa esi tanporon ni aminin 
pe. 5Mosi' esi'pu tuusauroku'pu 
awiri ipoitoru pe tesi pi! tanporon 


Sises Eke, Mosi' Entaino 





IPURU 2, 3 


yau Papa iwu' tau, ekama pi' seri 
enta' usauro'nito' ipi! pe te'sen. 
6E'tane Kurai esi tuusauroku'pu 
awiri imu pe, Papa iwu' esa' pe. 
Miri awonsi'ki uri'nokon esi 
itiwu' pe, uta'sin nisa! pe iyesi 
yau enari'!mura e'nito' pi! miri 
awonsi'ki e'ku'nito' utapurin na'ne' 
ipi' pi'. 


Panaman 
Apurinin Pe Pura E'ni Namai' 


7Miri si, Waku A'kwaru 
nikayai'ne' kasa: 
“Seri pe, imaimu eta 
auya'nokon pe iyesi yau, 
8 iyewan kon 
ku'saimantanu'tuu, 
iiwari'nokon e'pai iwesi'pu 
kon kasa, 
ii'tuto' kon a'tai rimono' tau, 
9 ikuipuna kon amu! uya 
ui'tupitu'pu miri awonsi'ki 
ui'tu i'se to! esi'pu na'ne' 
yau, 
miripan kon uya 
unkupunu ene'pu 40 
kaisa ri wuipiya yau. 
10Miri pe iyesi pi, miri a'taino 
kon pi! usakorota'pu, 
miri awonsi'ki, 
“Teutano'masen ni to! 
ewan, 
uyeseru i'tusa' to! uya 
pura ri iyesi, ta'pu uya. 
11 Miri si, usakorotasa' yau 
usauroku'pu kuru ri, 





12:17 ka'pon amu! konekanin pe ipokon pe to! makooi apai; miri pe pura, Papa uya 
kota'man nito' i'ni'panu'nin, umakooi kon mo'kanin. 


3:2 Nonpa 12:7 

IPURU 3, 4 


“To! ewonto' oton pen ni 
umoronka'to' ya'; ta'pu 
uya,” 

tawon. 

12 Ti'tui' e!ti', utonpa ton, iri pe inu! 
ri kuse'nin, apurinin pe pura itewan 
tera'tisen pe Papa tuuko'mansen 
piyapai. 13E'tane wui kaisa ri itonpa 
kon ipori'mati', “Seri pe,” tato' esi 
koro'tau, makoi uya enku'tin nito' 
uya asa'mantanuku kon namai!. 
14Kurai pokon pe enan nisa! seri 
uta'sin nisa! merunti pe wapiya 
uyenu kon yau iye'sa' ru'pu pu'ku 
pona. 15Seri pe kuru ta nesiine' kasa: 

“Seri pe imaimu eta 
auya'nokon pe iyesi yau, 
iyewan kon 
ka'sa'mantanu'tuu 
iiwano' kon pe e'pai iwesi'pu 
kon a'taino kasa,” 
tawon. 

l6inu' yan uya eta'pu miri 
awonsi'ki tiwano' kon pe e'pai 
to! ena'pu? Kamoro pen pe! Mosi' 
nari'san Isi! apai? 17Miri awonsi'ki 
inu! yan pi! isakorota'pu 40 
kaisa ri wuipiya? Kamoro pen 
pe! imakoitasa' kon rimono' tau, 
itekepu pe ita'po'sa' kon? 18Miri 
awonsi'ki inu! yan pi! Papa uya 
usauroku'pu to! ewonto' oton pen pi! 
tuumoronka'to' kon ya! ta? Kamoro 
pen pe' imaimu awiron kon nu'san 
pen? 19Miri si ene'nokon to! ewomu 
poken pura iyesi'pu, apune pura to! 
uya apuri pura iyesi pi! 

Sapa! Pi! Papa Munki Amu! 
Umoronka'to' 


4 1Miri pe iyesi pil, moro ri mari 
isauro'sa' ipi' umoronka'nito' 
esi pil, ti'ttuse e'nipai'nokon eporo 
poken pura auta'mo'kasa' kon 
esi namai!, 2Uri'nokon ni niri 
pi! itekare usekamasa' miri, to! 
esilpu nane! kasa, e'tane itekare 
to! neta'pu esi'pu Fri pe pura ri to! 
pona, apune pura kamoro etanin 
nu'san uya a'si'sa! pura iyesi'pu 
apurito' twuya'nokon pokon pe. 
3Seri pe nin si uri'nokon apurinin 
n#'san ewomt miri umoronka'nito' 
ya', Papa uya tasa' na'ne' kasa, 
“Miri si ekama'pu uya 
usakorota pe usauroku 
yau, 
“To' ewonto' oton pen ni 
umoronka'to' ya! ”° 
tawon. Miri awonsi'ki iturawasooi 
ri u'ma'sa' e'tane non e'kaa'pu 
si'kiri. 4Apune pura isauro'sa' 
mi airi ri 7 pe iku'nin wui pi! se 
ton main yau: “7 pe iku'nin wui 
yau Papa ereuta'pu tanporo tu- 
turawasooi ton apai,” tukai'. SMiri 
awonsi'ki seri na'ne' epoi te'sen 
yau ta iya, “To! ewonto' oton pari 
pen ni umoronka'to' ya',” ta. 
6Moro ri iyesi turon kon ni 
ewonto' oton miri umoronka'nito' 
ya', kamoro ipana ya' itekare 
usekamasa' kon nu'san ewonsa' 
pura iyesi, apune pura main 





m3:7-11 Eren 95:7-11 (LXX) 
niri enka'ki. 


3:16-18 Nonpa 14:1-35 


13:15 Eren 95:7-8 (LXX) 
p4:4 Iseneses 2:2 apune, v. 10 niri enka'ki. 

awiri pura to! esa! pil, 7Miri pe 
iyesi pil, Papa uya kanan turon 
ni wui tuka'sa', “Seri pe,” tato', 
emenny'pu kuru ri isauroku'pu 
Tepi! poro, wapiya ri ta nesiine': 
“Seri pe, imaimu eta 
auya'nokon pe iyesi yau, 
iyewan kon 
ke'sa'mantane'tuu,” 9 

tukai'. 8 Apune pura Isa'suwa uya 
to' umoronka'to' pe to' ku'sa' yau, 
Papa nusauro'kapui'no pen kanan 
turon ni wui pil, 9Moro ri iyesi 
Sapa! pi! umoronka'nito' Papa 
munki amu' iwano'; 10apune pura 
inu! ri tewonsen Papa umoronka'to' 
ya! ri kanan umoronkapu miri 
tiwano! tuturawasooi apai, tu- 
turawasooi apai Papa esi'pu 
kasa. 11 Miri pe iyesi pi, ewon 
nito' kon pe usi'tunpai'nokon kuru 
ri miri umoronka'nito' ya', inu! ri 
uta'mo'ka pe iyesi namai' Esuweru 
amu! nukuu'pu main awiri pura 
te'se rimono' tau pikiri te'se. 

12 Apune pura Papa maimu esi 
nurinan miri awonsi'ki iku'nin. Iyike' 
isi'ratoi pokon iyi supara entaino, 
ewan miri awonsi'ki a'kwaru ri 
i'monin, ipu miri awonsi'ki ku'naai 
ri; ewan eseru miri awonsi'ki 
usenuminkan nito' aimenkanin ni. 
13f'ri ri tanporo iye'ka'sa' yau na'ne' 
e'so'namu pura ri iyesi Papa enu apai. 
Tanporon ni e'niponkasa' miripan esi 
kipo'po ri kuri usekaman nito' kuru 
ri ip}' enu yau. 





IPURU 4, 5 


Sises, Eke Kuru Use'man Nito' 
Turawasomanin Epuru 


14 Miri pe iyesi pi', eke kuru si 
use'man nito! turawasomanin 
epuru esa! pe emi pil, itisa' na'ne' 
Epun pona,” Sises, Papa Mumu, 
uta'sinpai'nokon merunti pe ekama 
na'ne' apurito' pil, 15 Apune pura 
use'man nito! turawasomanin 
nan epuru upi'nokon i'si'mura 
emi pi tuusentu'masen pen pe 
pura te'sen esa! pe emi pil, e'tane 
uri'nokon kasa ri mari tanporon 
yau ri i'tupi'nito' yau iye'sa' 
ru'pu—e'tane ri imakoitasa' ru'pu 
pen. 16 Waku nonkasa' na'ne' apon 
pona riken utinpai'nokon uyenu 
kon yau te'se, isentu'mato' miri 
awonsi'ki waku nonkasa' iya epoto' 
pe upika'tinin kon pe upika'tinin 
kon i'se kuru e'ni a'tai. 

5 1Tanporon kon ni Papa ena' 

use'man nito' turawasomanin 
nan epuru ton esi anunsa' kon pe 
ka'pon amu' koro'tapai, miripan esi 
anunsa' pe to! iwano' pe iku'nin pe 
Papa winikui' te'sen, to! nuturunu 
miri awonsi'ki to' use'mato' ike 
makoi esi pil. 2Fsiimun yai 
esii'ma kamoro itu iya pura na'ne' 
nan koneka iya miri awonsi'ki 
nutano'mayai'ne' nan, apune pura 
tamiri esi pi! #simura e'nito' yau. 
3Seri wenai tumakooi iwano' pe 
tuuse'mato' turu iya, ka'pon amu! 
makooi iwano' pe ri niri ituru iya. 





14:7 Eren 95:7-8 (LXX) 


r4:14 Epun pona; miri pe pura, Epun awiri 

IPURU 5, 6 


4inu' uya ri seri itepuru pe 
eni namato' anumu pura iyesi 
tiwano' pe; Papa uya riken iki'ma, 
Eran esi'pu kasa. 5Miri kasa ri 
mari, Kurai, tiwano' pe eke pe 
tuku'to' ipi', Papa ena! use'man 
nito' turawasomanin nan epuru 
pe iyena'pu pen. E'tane Papa uya, 

“Umu imiri tikin nan kuru ri: 

seri pe ikuipunu pe enasa' 
seri,” 
ta'pu. 6 Turon ni airi, 

“miri esi Papa ena! use'man 
nito' turawasomanin pe 
inkero' pe ri, 

Meru'kisite' kasa kuru 
ri,” 

tasa' iya. 

7Sises uko'mamu a'tai non po, 
iyipuremapitu'pu, isennapitu'pu 
eke pe tuuki'pi'nunpi'se, tenuku'mi 
tenno'se kuri, tupika'tinin pi! 
uma'tan nito' apai, miripan 
maimu useta'pu apune pura 
iye'tusa'! pi! Papa ena'. 8Imu 
pe ri iye'tane, main awiron pe 
te'sen pe isenupa'pu tekota'mato' 
wini, 9waku pe nin si tekonekasa' 
ya', iyena'pu nin si inkero' pe ri 
epika'tin nito' purakon pe tanporo 
tumaimu awiron kon iwano' pe, 
10 miripan nin Si ese'ti'pu Papa uya 
miri, use'man nito' turawasomanin 
nan epuru tukai', Meru'kisite' kasa 
kuru ri. 

Panaman Uta'mo'kan Namai' 


11 Eke pe kuru ina usauro'to' man 
seri pil, etane ekama poken pura 
ri salman pe ri iyesi, apune pura 
tinin pi! ri tuusenupasan pe iwesi 
kon. 12Seri a'tai ri, ti'sa pe iyenasa' 
kon nesii'no, e'tane iyenupanin kon 
ni i'se iwesi kon iye'sara'ti si'kiri 
ri kanan Papa Maimu i'nairon pi'. 
Mana' ri mari i'se iwesi kon, saman 
kiyari pen! 13Ina' ri mana' pi! 
nuko'manyai'ne', mure pe ri mari 
na'ne' esi miri ipoken e'nito' pi! 
usenupan nito' to'ka'nu'sa' iya pura 
ri mari. ME'tane saman kiyari esi 
miri iyaku'pusa' kon iwano' pe, inke 
apuri tuuya'nokon ke isenupasa' 
kon, waku miri awonsi'ki iri ka! se 
wa tawon nan pe. 

6 1Miri pe iyesi pi', e'sara'tin 
pe Kurai pi! usenupan nu'pu 
tuninse, iyaku'pusa' pe e'nito' ya! 
utinpai'nokon, iyapon pe kanan 
era'tin nito' uma'tan nito' ya! 
anin nukupunu tuka'pai'nokon 
pura," miri awonsi'ki Papa 
apurito', 2epa'taisiman nito' pi! 
usenupan nito',” miya' tuto' pil, 
iyeri'sa' e'mu'sa'kato' pil, miri 
awonsi'ki siyaro' eseru aimenkato' 
nonkapai'nokon. 8Iku'pai'nokon, 
Papa uya ta pe iyesi yau. 
4Iye'kupu poken pura iyesi 
kamoro a'kwa yau iye'sa' ru'san, 





5:5 Eren 2:7 “5:6 Eren 110:4 


pe pura, ekorukan nukupunu. 


5:4 E'sotas 28:1 
5:12-13 1 Koren 3:2 


“6:1 Uma'tan nito' ya! anin nukupunu tuka'pai'nokon 
pura, miri pe pura, tawotori'pi kenan pen ni eseru apai 


"6:2 epa'taisiman nito', miri 

Epun pon repan nito! onpanin 
nu'san, Waku A'kwaru epoka'nin 
nu'san na'po to! uta'mo'kasa' 
tupo. 5I'nai ri iyesi kamoro waku 
Papa Maimu onpanin nu'san miri 
awonsi'ki seri enta' tuuye'ton 
pana'pano. 6Miripan kon si 
uta'mo'kasa' pe iyesi yau, i'nai ri 
iyesi to! na'po pura iyesi, apune 
pura” tuma'tanu'nin kon pe to! uya 
kanan Papa Mumu pokapi'kapu 
kurusu' pona, miri awonsi'ki annau 
to! uya ipiyi'nu'kapu ri mari. 

7Non inke ri tupona 
tuuta'mo'kasen tuna ensinin 
miri awonsi'ki kiyari konekanin 
kamoro iyemaina'tisa' kon iwano' 
pe, uya Papa uya tupuremato' 
eporo. 8E'tane non, imi'ni'ta miri 
awonsi'ki a'sini'ta a'tanu'nin esi 
miri iri pe, isi tupa'nu'se' yau. 
Tu'matu yau tepo'ti ton pe. 

9Seri kasa ri ina usauro'tane, 
utonpa ton amu! ru'kwi, ina enu 
yau ri waku iwa ton esi imiri'nokon 
pi—waku ton epika'tin nito' 
pikiri nuye'ai'ne'!. 10Papa kuri ri 
ipoken pura iyesi ta pokena' pen 
ni ipi'; iturawasooi kon nu'pu miri 
awonsi'ki i'munkato' auya'nokon 
inenpoika'pu kon imunki amu! 
pika'ti'pu auya'nokon, miri 
awonsi'ki ikupu pi! ri me'atui'ne' 
pu'tika'nuku iya pen ni. 11Ina man 
akaisari'nokon seri kuru kupu 
auya'nokon i'se ari'kena' pe iu'matu 
pona ri, iye'ku'to' kon konekanin 





IPURU 6 


pe i'nai ri. 12Emiya'ne' pe iyena 
kon i'se pura ina man, e'tane 
kamoro apurito' miri awonsi'ki 
tuuseta'kai! pura ipi' usauro'nisa' 
ru'pu eponin nd'san kasa e'ti'. 


I'nairon Papa Usauro'sa' Ru'pu 
Iku'to' Pe Tuuya 


13Papa uya Epura'an auro'ka 
a'tai tunku'ton pil, tunesa'ton eke 
tentaino pura iyesi pil, tamiri pe 
ri iye'sesaku'pu, 14 “Uri pe kuru ri 
ipurema uya miri awonsi'ki tu'ke ri 
apayanu'ti uya,” tukai'. 15Miri pi! 
si twuseta'kai! pura tenuriku tupo, 
Epura'an uya si iye'kupu tukai' 
tauro'kasa' ru'pu eporo'pu. 

16Ka'pon amu! uya tunkupunu 
kon ekama eke pe tentai'nokon 
te'san ese' yau, miripan uya nin si 
isauro'sa' ru'pu meruntitanuku miri, 
miripan uya tanporon ni e'sei'pi'nito' 
ereutanuku. 17Apune pura 
tunekama'pu usensima pura iyesi 
tukai' epoton kon uya iltu i'se tesi 
wenai, tuusauroku'pu akonoma'pu 
iya ikupu uya kuru tukai'. 18 Papa 
uya seri kupu uya tasa', miripan 
e'kupu kuru ri tasa' iya. Seri asa'ron 
usensima pura iyesi, apune pura 
kasi pe Papa esi poken pura iyesi. 
Miri pe iyesi pil, uri'nokon yainunsa' 
kon inota' e'se'na uya emenna' pe 
merunti pe e'nito' anumtu, apune 
pura uta'sin ke isauro'sa' pi! miri 
itenu yau esii'ma. 19Seri si e'ku'nito' 
esi uya'kwaru kon a'sinin pe, pana' 





"6:6 apune pura, miri pe pura, koro'tau. 

pe, aka'ne' pe pen. Tewonsen siya 
ri iwapu enta', 20Sises, ewomu'pu 
urawiri'nokon, uiwano' kon pe na'ne' 
ya! Iyenasa' si Papa ena! use'man 
nito' turawasomanin nan epuru 
inkero' pe, Meru'kisite' kasa kuru ri. 


Meru'kisite', Papa Ena! 
Use'man Nito' 
Turawasomanin 


7 1Puse ri Meru'kisite' esi'pu Seren 
po kin pe miri awonsi'ki use'man 
nito' turawasomanin pe, Eke Kuru 
Papa iwano' pe. Epura'an eporo'pu 
iya kin amu! ewa'noma tupo to! 
enu entai tenai' iyenna'po koro'tau, 
miripan purema'pu iya, 2 miripan 
repa'p4 Epura'an uya 1/10 kaisa ri 
tanporon apai. Itese' wapiya nane! 
esi miri, “Ipoken te'sen kin,” ta e'kwa 
pe; “Seren pon kin,” ta esi kanan, 
“kin, tuusewankamai'! pura emi esa!” 
ta e'kwa pe. 3Kuri ri mu ru'pu miri 
pe pura kamoro imunki ru'san ta 
poken pura ri iyesi Meru'kisite' pil, 
iweyu epiya'tipu pura ri miri pe 
pura iko'manto' u'ma'sa' tato! pura 
ri iyesi, Papa Mumu kasa ri, use'man 
nito' turawasomanin pe moro ri iyesi 
inkero' pe ri. 

4Eke pe kuru ri iyesi'pu, tapai: 
Epura'an, utamokori kon uya 
irepa'pu 1/10 kaisa ri teyaton non 
enapai tunmo'ka'pu ke! 5Main, 
Mosi' winon nin si esi Ripai payan 
use'man nito' turawasomanin nan 
pe iyenasa' kon uya 1/10 kaisa 
ri to! uya amuranu'to' pe ka'pon 
amu' piyapai—tutonpa kon amu! 

ri—Epura'an si'kiri ri to' u'tisa' 
e'tane. 6Puse ri ka'pon uya Ripai 
pa pe te'to' e'ma'pukasa' pura ri 
iye'tane, miri ri etane 1/10 kaisa 
ri Epura'an wini amuranuku'pu 
iya miri awonsi'ki ipurema'pu iya, 
Papa uya tauro'kapi'sa' ton nu'pu 
esa' pe te'sen. 7Ikasima pura, aiko 
purema'pu eke pe te'sen uya. 
8Tikin nan esi 1/10 amuranuku 
teri'san kon ni ka'pon amu! uya, 
e'tane turon ni pe kuri, nurine 
iyesi tato! uya amuranuku. ?Ka'pon 
uya ri ta poken iyesi, Ripai kuri 
ri 1/10 amuranuku pi! nane! 
uya 1/10 e'ma'pu Epura'an poro, 
10apune pura Meru'kisite' uya 
Epura'an eposa' a'tai, Ripai esi'pu 
tutamokori pun yau ri mari. 


Sises, Meru'kisite' Waraino 


11Waku pe ekonekan nito' 
e'seporo pe iyesi yau Ripai payan 
esi use'man nito' turawasomanin 
nan pe koro'tau (miri poro main 
e'turu'pu ka!pon amu' ena’), #rito' pe 
ken si turon ni kanan use'man nito' 
turawasomanin uyepu i'se e'ni'pu— 
Meru'kisite' waraino kuru, Eran 
waraino pen? 12 Apune pura si Eran 
poro use'man nito' turawasoma- 
nin ye! pe te'sen usensimasa' a'tai, 
main ni niri usensimato' pe iyesi. 
13Sises si, seri ton usauro'sa' na'ne' 
ipi' esi tuponaron ni taron ni ko! 
ri, miri awonsi'ki miri ko! awon 
ni e'turawasomasa' pura iyesi 
use'man nito' apon po. 14 Apune 
pura iltu ri uyepuru kon u'tisa' Isuta 

ko! wini, miri ko! amu' pi! Mosi' 
usaurolsa! pura ri iyesi use'man 
nito' turawasomanin nan pe. 15Miri 
awonsi'ki ina uya tasa' na'ne' esi 
waku pe tenka'sen pe ri, turon 
ni use'man nito' turawasomanin 
Meru'kisite' waraino usenpoikasa' 
pe iyesi yau, 16kuri use'man nito' 
turawasomanin pe iyenasa' main 
wini itamokori ton elsa! wenai pen, 
etane tu'ma'sen pen uko'man nito' 
meruntiru wini. 17 Apune pura 
isekamasa': 
“Imiri esi use'man nito' 
turawasomanin pe inke ri, 
Meru'kisite' kasa kuru ri,” 
tukai' 
18Wapiyaro' main, Mosi' winon 
utamasa' apune pura #s'mura miri 
awonsi'ki pika'tinin pe pura iyesi pi! 
19 (apune pura main uya iri konekasa' 
pura iyesi waku pe), miripan waku 
pari nin si e'ku'nito' ekamasa', a'ko 
pe nin si Papa piya! une'nin kon. 
20Tye'ku'to' pe ikupu uya ta Papa 
uya a'kiri iyekonekasa!! Turon 
kon use'man nito' turawasoma- 
nin nan ekonepitu'pu iye'ku'to' pe 
ikupu uya ta Papa uya a'kiri pura. 
21 F'tane Sises ekoneka'pu use'man 
nito' turawasomanin pe iye'ku'to' 
pe ikupu uya ta Papa uya a'kiri, 
ta'pu iya ip! a'tai: 
“Itepuru uya iye'ku'to' pe 
ikupu uya tasa', 
miripan uya teseru 
ensima pen: 





IPURU 7 


‘miri esi use'man nito' 
turawasomanin pe inke 
ri.” 

tasa' iya. 22 Apune pura seri tasa' 
pil, Sises ekonekasa' waku kuru nin 
ekonekan nisa! wapiyaro' entaino 
ekamanin pe. 

23Miri si, tu'ke ri kamoro 
use'man nito! turawasomanin nan 
esilpu, apune pura uma'tan nito' 
uya to' uko'mamu tatuarawasooi kon 
kupu pi! poken pura ikupu wenai, 
24e'tane si, Sises uko'mamu pi! inke 
ri, aka'nero' pe pura nin si use'man 
nito' turawasomanin ye! pe iyesi. 
25 Miri pe nin si iyesi pil, kamoro 
Papa piya! tuuye'san tuporo pika'ti 
iya miri tenuka'nu'se kuru,” apune 
pura tiwiri ri tuuko'mamu pi! to! 
pona usennan pi'. 

26Puse ri warai nin si use'man 
nito! turawasomanin nan epuru 
uya i'se e'nito' eporo miri—kuri 
waku pe na'ne', #ri iri pun ni, 
esukenan ni, tamakooikena' nan 
piyapai iyemo'kasa', ka' enta' ri 
iyenu'sa!. 27Taron kon use'man 
nito! turawasomanin nan epuru 
ton kasa pura iyesi, wui kaisari ri 
use'man nito' ton turawasomato' 
iya pura iyesi, wapiya tumakooi 
iwano' pe miri awonsi'ki ka'pon 
amu! makooi iwano' pe. To! makooi 
iwano' pe iye'turu'pu tikin ite'kwa 
tunakonomaton pe pura ri tumiri 
pe use'man nito' ike pe. 28Main 
uya i'si'munon ka'pon amu! anumu 

use'man nito! turawasomanin nan 
epuru ton pe; etane iye'to' pe tawon, 
iye'sa' nane! main ekoneka'pu tupo, 
uya Imu anumu'pu, iyekonekasa' 
waku pe inkero' pe. 


Sises, Emenna' 
Ekonekan Nito' Epuru 


1Se kuru sa'ne ta ina uya: 
Puse ri warai use'man 
nito' turawasomanin nan epuru 
esa! pe e'ni, iyereutasa' ru'pu 
enwo'ne' miya' wini eke pe kuru 
te'sen ye' apon po Epun po, 
2 te'turawasomasen ipureman nito' 
iwu' tau, i'nairon kuru ta'porin, 
Itepuru ri ni'mu'sa'ka'pu, ka'pon 
ni'mu'sa'ka'pu pen. 
3Tanporon kon use'man nito' 
turawasomanin nan epuru pe 

anunsa' uya asa'ri ri tutusen miri 
awonsi'ki use'man nito' ike turu, 
miri kasa ri si puse ri nututon ni 
mari esi'pu. 4Non po iyesi yau, 
use'man nito' turawasomanin pe 
pura ri iyesi miri, apune pura 
moro ka'pon amu' esi pi! tutusen 
tunin nan pe main uya ekamasa' 
awiri. 5 To' e'tarawasoma Epun pon 
ipureman nito' iwu' a'kwaru'pu 
tau ri, ikasa ipatakasa' pe te'sen. 
Miri pe iyesi pi', Mosi' panama'pu 
miri ipureman nito' iwu' ami 
pi' iyekoneka koro'tau: “Menei', 
tanporon ni koneka auya, iyena' 
wul! po enpoika'pu na'ne' kasa ento! 
auya ipi' pe,” tukai'. 6E'tane Sises 
turawasooi ineporo'pu esi eke pe 
Mosi' turawasooi entai, waku kuru 
ekonekan nisa! Papa winon eposa' 





To! e'turawasoma Epan pon ipureman nito' iwu!' a'kwaru'pa tau ri, 
ikasa ipatakasa' pe te'sen. (8:5) 

iya tuntuton eke pe penaro' entai, 
miripan e'tusa' waku ton kuru nin 
e'ku'to' pi! isauro'sa' po. 
7Apune pura wapiyaro' ekonekan 
nito' esi yau waku pe, taron ni 
ne'warinpai'no pen ni. 8F'tane Papa 
uya iri eporo'pu tumunki amu' pi', 
miripan uya ta'pu, 
“Iweyu uye'ni pi' man, ta pi' 
Itepuru man, 
emenna' ekonekan nito' 
konekato' uya weyu 
Esuweru amu' pokon pe, 
miri awonsi'ki Isuta amu! 
pokon pe. 
9 To! tamokori ton pokon pe 
unkoneka'pu 
ekonekan nito' waraino pen, 
to! emiya pi! to! a'si'pu uya 
a'taino 
to! ato! pe uya Isi! apai, 
apune pura tumiri'nokon 
pokon pe ekoneka a'tai 
twusauroku'pu kon awiri 
pura to' esi'pu, 
miripan kon piyapai 
era'ti'pu, 
ta Itepuru uya. 
10Se si seri ekonekan nito' 
konekato' uya Esuweru 
amu' pokon pe, 
miri pata'pu pe, ta 
Itepuru uya, 
Umaimu nonka uya miri to! 
usenuminkato' ya' 
miri awonsi'ki imenuka 
uya to! ewan pil. 





IPURU 8, 9 


To' e'to' itese' pi! pe e'to' oton, 
miri awonsi'ki umunki 
amu' pe to! e'to' oton. 
11 Seri enta' ka'pon uya tutonpa 
enupato' oton pen, 
miri pe pura ka'pon uya 
takon enupato' oton pen, 
Itepuru i'tuki, tukai', 
apune pura tanporo to' uya 
ui'tuto' oton 
sepan kon apai eke ton pe 
kuru te'san pona ri. 
12fri to! eseru pi! usentu'mato' 
oton, 
miri awonsi'ki uyenu yau 
to' makooi ku'to' uya 
oton pen ni miri enta',” 


tasa'. 
13Seri si ekonekan nito' esaku 
iya wini “emenna!,” tukai', 


wapiyaro' ku'sa' iya tapurisen pe 
pura, miripan si tapurisen pe pura 
te'sen miri awonsi'ki ipooi'pi pe 
te'sen pura iyena seri pe ri. 


Apuripitu, 
Non Pon Ta'porin Tau 


9 1Seri si wapiyaro' ekonekan nito' 
esi'pu, teseru ke Papa apuripi'to' 
esi'p4 miri awonsi'ki ipureman nito! 
iwu' seri non pon kanan. 2Ta'porin 
i'mu'sa'ka'pu. Wapiyaro' iwa'ku'sa' 
tau raan'pu apon esi'pu, miri 
awonsi'ki tepuru miri awonsi'ki 
ipuremasa' pureti; seri esaku miri 
Waku Pata, tukai'. 3Isakon pe te'sen 
iwapu entau iwa'ku'sa' kanan esaku 

esi'pu Ipan Waku Kuru Pata, tukai', 
4miri yau koru pun konekasa' 
use'man nito' apon a'po'nan 
kirii'munpato' ipo, miri awonsi'ki 
koru ke ipi'pi'tisa' ekonekan nisa! en. 
Seri yau kanan koru pun konekasa' 
samaku pe yau “mana” tato' to! yu 
pe iye'sa' ru'pu esi'pu, Eran yuti 
iyenperukutasa' ru'pu, miri awonsi'ki 
ti! amu! ekonekan nito' apon ton. 
5Miri iten puro'po ika'sa' ton insere 
amu' A'kwa iwano' ton esi'pu, iri 
pe e'ni'pu apai ekonekan pata'se' 
epoino.' E'tane seri ton ekama poken 
pura man tanporo seri pe. 

6Seri kasa si ikonekasa' yah, 
use'man nito' turawasomanin 
nan ewomt isi'pakiri ri kipo'pon 
iwa iwa'ku'sa' ta! tuturawasooi 
kon ku'se'na. 7E'tane use'man 
nito' turawasomanin nan epuru 
riken ewomu i'nawon iwa'ku'sa' 
ta! tikin ite'kwa riken wuipiya 
yau, mun esa! pe kuru itito' pe 
iyesi tuntuton pe tumakooi epe'pu 
pe miri awonsi'ki ka'pon amu! 
makooi epe'pu pe to! nukupu'pu 
i'tui'ma pura ri. 8Waku A'kwaru 
uya enpoika'pu seri wini Ipan 
Waku Kuru Pata e'ma uta'kokasa' 
pura iyesi moro ri mari wapiyaro' 
tuponaron iponaro' ta'porin esi pil. 
9Seri seri, seri a'taino ekamanin, 
tutusen, use'man nito' ike itusa' 
ru'pu uya apuripi'nin nan ewan 

koru ke ipi'pi'tisa' 
ekonekan nisa! en (9:4) 


konekasa' pura iyesi. 10 Kiyari pe 
ri nin miri awonsi'ki tensisen pe 
ri nin iyesi'pu, ekorukan pe ri— 
kipo'pon eseru pe ri nin emenna' 
eseru weyu e'seporo pona ri. 


Kurai Munu 


11Kurai uye'sa' a'tai use'man 
nito' turawasomanin nan epuru pe 
waku ton seri yau iyenaka'sa' na'ne' 
ton“ iwano' pe, iti'pu eke kuru ipan 
pe waku pe te'sen ta'porin ka'pon 
ntkoneka'pu pen awiri, seri ri ika'sa' 
pu'ku ta pen same. 12 Kapirita munu 
miri awonsi'ki paka mure mane wini 
iyewomu'pu pen, e'tane iyewomu'pu 
Ipan Waku Kuru Pata ya' tikin ite'kwa 
tunakonomaton pe pura ri tumunu 





49:5 ekonekan pata'se' epoino, miri pe pura, pi! wanni usentu'man apon. 
“9:11 iyenaka'sa' na'ne' ton, miri pe pura, seri ya! tuuye'ton. 

wini ri, tiwiro' pe ri uye'mato' kon 
tepose. 13 Kapirita amu! munu miri 
awonsi'ki warawo' pe te'sen paka 
amu' munu miri awonsi'ki paka 
mure po'tisa' urumiru'pusi turu'pilsa! 
kamoro iri pe te'sanf korukanin pe 
iri apai to' e'to' pe waku pe kipo'po. 
14Miri entai kuru ri nin si Kurai 
muny, aka'nero' pen Iya'kwaru awiri 
iye'tusa' ra'pu tiwano' pe tumaku'pi 
ke pura Papa ena', uya uyewan kon 
koruka, unkupunu kon uyanin kon 
uma'tan nito' ya! apai, Papa nurinan 
apiyo' pe e'nito' pe! 

15Seri wenai Kurai esi emenna' 
ekonekan nito' yau iporo e'nito' 
pe, kamoro si iki'masa' kon uya 
iye'kupu tukai' auro'kasa' kon uya 
tutusen epoto' pe siyaro' ri—seri 
si tuuma'tasa' pi! to! epe' pe to! 
mo'kanin pe makoi, to! nukupu'pu 
apai wapiyaro' ekonekan nito' 
o'noro esii'ma. 

16 Eri'nisa' a'tai te'nonkasen 
imamin nu'pu wanni karetaai esi 
a'tai, inai ri pe' inonka tawon 
nu'pu eri'kaa'pu tukai' ti'tusen 
pe iyesi, 17 apune pura inonkasa' 
anunto' pe iyesi, tawon nu'pu 
eriku'pu a'tai riken; nurine 
tawon nu'pu e'tane pura. 18 Miri 
wenai wapiyaro' ekonekan nito' 
e'kupu pura iye'pitu'pu miri mun 
e'kwansa' pura iye'tane. 19 Mosi' 
uya tanporon ni apiyontin nito' 
main yau na'ne' ekama a'tai 





IPURU 9 


tanporon kon ka'pon amu' pana 
ya!, paka munki munu anumu'pu 
iya tuna amutu pe, tutariren 
karimeru i'po! konekasa' miri 
awonsi'ki i'so'pu ye' tato' panta, 
miripan uya kareta amon miri 
awonsi'ki tanporon kon ka'pon 
amu' pai'pai'ma'pu ike. 20“Seri 
seri ekonekan nito' munu, Papa 
uya ayapiyontisa' kon na'ne' 
iyawiri iwesi kon pa,”" ta'pu iya. 
21 Miri kasa ri mari, ta'porin miri 
awonsi'ki itau tapurisen iri e'kupu 
yau pai'pai'ma'pu iya mun ke. 
22T'nai ri sa'ne main esi tanporon 
iwa ri ekoruka i'se mun ke, apune 
pura mun utisa' pura iye'tane 
makoi pi' usentu'man pura ri iyesi. 

23Iye'ku'to' pe kuru iyesi'pu Epen 
pon patakanin ekorukato' pe iyesi'pu 
seri ton use'man nito' ton ike munu 
ke, e'tane si Epun po'nan kuru nin 
si ekorukato' pe iyesi seri entaino 
use'man nito' ton ike ke. 24Apune 
pura Kurai ewonsa' pura iyesi Epun 
pon patakanin ka'pon nukoneka'pu 
ipureman pata'se' ya! i'nairon 
patakanin ya'; Epun pona kuru ri nin 
iyepa'ka'pu, seri pe si tuusenpoika 
ton pe uri'nokon iwano' pe Papa 
piya'. 25Miri pe pura Epun pona 
iyepa'ka'pu e'tupi'se'na kanan pen, 
use'man nito' turawasomanin nan 
epuru kasa Ipan Waku Kuru Pata ya! 
w#ipiya kaisa ri tumunu pen ni esa! 
pe. 26 Kurai ri nin uya e'ne' moronka 





f9:13 iri pe te'sanj ike'ike pe te'san kasa te'san 


pura, iri ku'nin pen ni iku'to' pe iku'sa' apai. 

nesii'no inke ri, non e'kaa'pu si'kiri 
ri. E'tane si isenpoikasa' tikin ite'kwa 
tunakonomaton pe pura ri nin, pata 
weyu u'matu a'tai makoi eno'ma 
pe tumiri ke tuuse'ma ke. 27Ka'pon 
erika tikin ite'kwa na'ne' kasa, 
miri tupo eseru aimenkato' epoton 
pe, 28miri kasa si Kurai e'turu'pu 
tikin ite'kwa tu'kan kon ka'pon 
amu' makooi mo'kanin pe, miripan 
usenpoikato' oton iyakon ite'kwa pe, 
makoi turawasomase'na pen, e'tane 
epika'tin nito' ne'se'na kamoro tenu- 
pikiri te'san iwano' pe. 
Kurai E'taru'pu Use'man Nito' 
Ike Pe Tikin Ite'kwa Ri 
1 0 1Main, Mosi' winon esi waku 
ton twuye'sen a'kwaru'pu pe 
ri—tuuye'ton kapisin pe iyesi. Miri 
pe iyesi pil, kamoro a'ko pe Papa 
apurip''se tuuye'san koneka iya 
pura iyesi waku pe, miri ri use'man 
nito' ike utakonomapi'tane wuipiya 
kaisari ri. 2To' konekanin pe iyesi 
yau, use'man nito' ike ereuta'pu 
nesii'!no. Papa apuripi'nin nan 
ekoruka'pu nesii'no tikin nan pari 
ri, tumakooi ke to! nusi'tui'no pen 
ni. 3E'tane nin si miri use'man 
nito' esi wwipiya kaisa ri makoi 
pi! emiya'pontip#nin pe, Yapune 
pura paka, warawo' pe te'sen miri 
awonsi'ki kapirita munu uya makoi 
mo'ka pura ri iyesi ke. 
5Miri pe iyesi pil, tuuyepu a'tai 
seri non pona, Kurai uya ta'pu: 

“Use'man nito' ike miri 
awonsi'ki tutusen i'se 
pura iwesi'pu, 

e'tane upun inkoneka'pu, 
6 iyepori'ma pura iyesi'pu 
ipo'ti pe tutusen pi' miri 
awonsi'ki makoi ku'sa' 
epe'pu petutusen pil. 


WAN 
TA 


TPA 





fyepori'ma pura iyesi'pu 
ipo'ti pe tutusen pi'. (10:6) 


7 Miri a'tai ta'pu uya, Moro ri 
e'ai', 

Papa, uye'sa' man i'se 
iwe'to' ku'se'na— 
iye'menukasa' na'ne' kasa 
upi' kareta amon pi} ”i 

ta'pu iya. $Ta!pu iya wapiya, 
“Use!man nito' ike miri awonsi'ki 
tutusen, ipo'ti pe tutusen miri 
awonsi'ki makoi ku'sa' epe'pu pe 

tutusen i'se pura iwesilpu, pori' 
pe pura iwesi'pu ipi',” ta'pu iya 
(main uya ri iye'ku'to' pe tasa' 
e'tane). ?Miri a'tai, “Moro ri e'ai', 
uye'sa' man i'se iwe'to' ku'se'na,” 
ta'pu iya. Wapiyaro' use'man nito' 
wertuka'pu iya ipikiron pata pe. 
10 Miri si i'se iye'to' wini, waku pe 
nin si ekonekan nisa'nokon, Sises 
Kurai pun use'man nito' ike poro 
tikin nan pari ri. 
11Wai kaisari ri tanporon kon 
use'man nito' terawasomanin nan 
e'soto'kasa' uya tuturawasooi kon 
kupu, miri ri mari akonomapitu pi, 
makoi mo'kanin pen ni. 12E'tane nin 
puse ri use'man nito' turawasoma- 
nin uya tikin ite'kwa ri use'man nito' 
makoi iwano' pe turu'pu siyaro' pe ri, 
miripan nin si ereutasa! Papa emiyatu 
enwo'netu wini. 13Miri si'kiri, 
iyenuriku si tita apon pe teyaton non 
koneka enupikiri, 14apune pura tikin 
nan ni use'man nito' ike ke kamoro 
waku pe tekonekasan konekasa' iya 
waku pe inkero' pe ri. 
15Waku A'kwaru uya ri niri 
seri ekamasa' upi'nokon. Ta iya 
wapiya: 
16“Seri seri to! pokon pe 
ekonekato' 
miri tupo, ta Itepuru uya. 
Main uiwano' emaika uya to' 
ewan ya', 
to! usenuminkato' pi! 
imenuka uya.” 
17 Miripan piriku iya: 





IPURU 10 


“To' makooi miri awonsi'ki 
main uya tato' awiri 
pura to! nukupunu 

kupu uya pen uyenu yau,” 
ta iya. 18Seri ton pi! si usentu'man 
nisa! pil, makoi ku'sa' pi! use'man 
nito' pura ri iyesi miri. 


A'ko Pe Papa Piya' 
Uye'nipai'nokon 


19Miri pe iyesi pi', utonpa ton, 
ewon ni'nokon Ipan Waku Kuru 
Pata ya' tukai' uyenu kon yau 
e'ni'nokon pi' Sises mene wini, 
20emenna' miri awonsi'ki nurinan 
uye'ma kon uta'kokasa' pi' iwapu 
awiri, ipun ni si, 21 eke si use'man 
nito' turawasomanin esi pi' Papa 
iwu' esa! pe, 22uye'nipai'nokon si 
a'ko pe Papa piya! waku pe itewan, 
apurito' esa! pe uyewan kon yau, 
iyepai'pai'masa'! ukorukanin kon 
pe iri ku'nin nu'pu pe usi'tun 
nito' apai miri awonsi'ki upun 
kon iyekorukasa' pe esukenan 
tuna ke. 23 Uta'sinpai'nokon 
pana! pe e'ku'nito' unekamanu 
kon pil, apune pura isauro'sa' ri 
esi tuusauroku'pu awiron pe ri. 
24Miri awonsi'ki utonpa kon pi! 
teuusenuminkasen pe e'nipai'nokon 
to! pori'manin pe tuusi'nunkasen 
pe miri awonsi'ki waku ku'nin pe 
to! e'to' pe. 25 Amurapi'nito' eseru 
nonkapai'nokon pura, turon kon 
nunonkayai'ne' kasa, etane utonpa 
kon pori'mapi'pai'nokon—miyari 

pari apune pura Iweyu e'seporo 
enkapu auya'nokon pil. 

26 Ipi' ri te'ku'se umakoitan pi! 
uko'man ni yau i'nairon anunkapu 
tupo, miri rupi makoi iwano' pe 
use'man nito' e'ku'sa' pura iyesi 
miri, 27e'tane enari'nun nito' riken 
eseru aimenkato' e'seporo pi', isi 
ri apo', Papa eyaton non po'ti ton. 
28 Inu' ri Mosi! winon main awiron 
pen wipitu'pu usentu'man pura 
ri ipi!, asa'ron kon miri pe pura 
osoruwawon kon uya tunene'pu 
kon iri kupu iya ekamasa' pil, 29Fri 
kaisa ri ken si ka'pon kota'mato' pe 
iyesi, Papa Mumu wasa'pi'nin ti'ta 
ke, sepan pe ri tukonekanin pe 
te'sen ekonekan nito' muny ku'nin, 
miri awonsi'ki waku nonkasa' 
Iya'kwaru uya sapemanin nu'pu 
tukai', mi'tuyatuu? 30gI'tu'nokon 
seri tawon n#'pu, “Uri ri e'manin, 
uri uya ina'po,”' miri awonsi'ki 
kanan, “Itepuru uya tumunki amu! 
eseru aimenka.”" 31fsi pe ri iyesi 
Papa nurinan ena! uta'mo'kan. 

32Iyenu kon yau nesii iweyu 
anunsa' auya'nokon a'taino ru'pu, 
merunti pe iye'soto'ka'pu kon eke 
ri saman usi'ttun nito' annawiri 
ri. 33Turon ni a'tai annau ri 
asapemapitu'pu kon miri awonsi'ki 
isi pe ri ikota'ma'pu kon; taron ni 
a'tai kamoro miri kasa tuku'san 
pokon pe ri iye'soto'pitu'pu kon. 
34Kamoro pariki'si tau te'san pi! 

iusentu'mapitu'pu kon, iimamin kon 
ni mo'kasa' e'tane pori! pe ri iwesi'pu 
kon, apune pura iltu auya'nokon 
ke waku pari miri awonsi'ki inke 
twuko'mansen iiwano' kon esi pi'. 
35Miri pi' iyenu kon yau iwe'to' 
kon kuseno'matuu, eke pe iyepe'pu 
kon eporo auya'nokon miri. 
36Sa'man annawiri ri iutito' kon pe 
iyesi te'nonkai' pura, Papa e'to' i'se 
ku'sa' auya'nokon a'tai, isauroku'pu 
rapu iye'ku'to' pe eporo kon pa. 
37 Apune pura seri pe iwa'ne ri, 
“Tauye'sen uye'ni pi! man, 
emennu'pu iyepu pen. 

38 Eltane ipokena' e! pe 
te'sen uko'mamu miri 
apurito' wini. 

Tesi'!pu ya! iyenna'posa' yau, 
pori' pe ipi' esi pen miri,” 
tasa' iya. 39E'tane uri'nokon kamoro 
to' kasa tenna'posan pen miri 
awonsi'ki tuuma'tasan pen, e'tane 
kamoro apurinin nan miri awonsi'ki 


tepika'tisan iye'ton pe te'san. 
1Seri si apurito' esi miri 


1 1 i'nai ri iyesi tato! e'ku'nito' 
pi 


Apurito' Iwini 


i}! miri awonsi'ki moro kuru 
iyesi tato! entane pura ri. 2Seri pil 
penaro' kon apuripitu'pu miri. 

3 Apurito' wini ito'ka'nuku tanporo 
non ekoneka'pu Papa maimu ke, 
tensen pe na'ne' ekoneka'pu tensen 
pen apai. 4Apurito' wini Eperu uya 





110:30 Isu'taronomi 32:35 
2:3-4 (LXX) 


10:27 Aisaya 26:11 (LXX) 
11:3 Iseneses 1:1; Eren 33:6, 9; Isaan 1:3 


m 10:30 Isu'taronomi 32:36; Eren 135:14 

waku tuuse'mato' turu'pu Papa 
ena! waku Keen nuturunu entaino. 
Apurito' wini apuripitu'pu ipokena' 
e' pe te'sen tukai'!, Papa usauro'sa' 
a'tai waku pe inturunu ton pil, Miri 
awonsi'ki apurito' wini isauroku ri, 
teri'sa' ri e'tane. 

5Apurito' wini lino! enuku'pu 
seri yau uko'man nito' apai, eri'nito' 
iltu tuuya namai', iye'seporo pura 
ri iyesi'pu, apune pura Papa uya 
anumu'pu. Apune pura itanumu 
rawiri, apuripitu'pu pori! pe Papa 
ku'nin tukai'. 6 Apurito' pura iye'tane 
pori' pe Papa kupu auya pura iyesi, 
apune pura inti! ri ipiya' tuuye'sen 
uya apurito' pe kuru iyesi moro 
iyesi tukai', miri awonsi'ki inai ri 
tuwarinpanin nan e'ma iya tukai'!. 

7Apurito' wini Nowa esi'pu, 
tupanama a'tai tuusensen pen ni pi', 
Papa nama tuuya pi! a! kaa'pu iya 
tamutu pokon pe tepika'tito' yau. 
Iko'manto' wini apurito' yau non 
pon kon eno'ma'pu iya, e'tane Papa 
uya tanumu kuu'pu iya ipokena' pe 
e'nito' anunnin pe apurito' iya wini. 

8 Apurito' wini Epura'an, tukiimasa' 
a'tai twutito' pe pata tupata'se' pe 
ituton ya', uya apuri!pu miripan 
uti'pu, miri ya! uti tukai' i'tui'ma 
pura ri. 9Apurito' wini tupata oton 
koneka'pu iya usauro'nisa' ru'pu ipi' 
nono yau, ka'kuran pe ri innon ni 
pata yau; ta'porin tau iko'manpitu'pu, 
Aisi! miri awonsi'ki Seko! pokon ni 
niri uko'mamu'pu miri kasa, miri ri 

mari usauro'nisa' ru'pu ipi' eponin 
nan ipokon pe, 10apune pura eke 
pata, tapon kenan, Papa nukoneka'pu 
miri awonsi'ki inami'pu enupikiri tesi 
kon wenai. 

11 Apurito' wini Epura'an, 
ipan pe kiiyi! pe kuru ri iyenasa' 
e'tane—miri awonsi'ki Sera ri 
kanan e'tane umu'tan poken 
pura ri—to' ri umu'ta'pu, apune 
pura tuusauroku'pu awiri Papa 
esi tukai' apuri iya wenai. 12 Miri 
kasa si puse ri tikin nan ni ka'pon 
apai, iyeri'sa' pe ri te'sen apai ri, 
tu'ke ri ipayan ton e'seporo'pu miri, 
itu'kanoro i'tu poken pura ri, siriki 
amu' ka! awon kon miri awonsi'ki 
wi'si' parau e'pi pon kasa ri. 

13 Tanporo pusamoro ka'pon amu! 
uko'mamu ri esi'pu apurito' wini 
tuuma'ta kon a'tai ri. Usauro'nisa' 
ip! ru'pu eporo'pu to! uya pen ni, 
to' uya riken ene'pu innonsi'ki 
miripan ereutanuku'pu to! uya. To! 
uya ekama'pu seri non esi tupata 
kon pe pura tukai'. 14Ka'pon amu! 
miri tawon nan esi tupata kon kuru 
enupikiri te'san pe. 15 Tunniminu 
kon tupata kon pi! to! usenuminka 
yau, to! ri enna'po'pu nesii'no. 
16 F'tane ru'ku, waku kuru pata, 
Epun pon enupikiri to' esi. Miri pe 
iyesi pil, Papa ipiyitu pen ni, to! e'to' 
itese' pi! ta a'tai tupi', apune pura 
to! pata konekasa' tuuya pi'. 

17Apurito' wini Epura'an, Papa 
uya ti'tupitu a'tai, uya Aisi! turu'pu 

tuuse'mato' ike pe. Kuri ri si 
usauro'nisa' ru'pu eponin nu'pu esi'pu 
tikin nan niken tumu ke use'man pi', 
18Papa uya ri, “Aisi! wini usauro'nisa' 
kon ipi' apayan ton uyepu miri,” tasa' 
e'tane. 19 Epura'an uya itu Papa uya 
ri Aisi' i'mu'sa'ka ima'tato' apai tukai', 
Papa uya ri si Aisi' iimu'sa'ka'pu 
iyeriku'pu apai kasa ri si. 

20 Apurito' wini Aisi! uya Seko! 
miri awonsi'ki I'sa purema'pu miri 
enta' to! uko'manto' pil. 

21 Apurito' wini Seko' uya teriku 
a'tai Isose' munki amu! purema'pu 
to! kaisa ri, miripan e'tunkasa' 
tuteke'semu putu pona uya Papa 
apuripitu'pu. 

22 Apurito' wini Isose', a'ko 
pe tuweyu esi pi', isauroku'pu 
Esuweru amu' utito' pi! Isi! apai 
miri awonsi'ki tuyi'pu ru'pu ato! pe 
to! uya ta'kiri'nokon to! auro'ka'pu 
iya. 

23 Apurito!' wini Mosi! sanon 
uya onamt'pu osoruwau kapti 
iyentu'pu awonsi'ki, apune pura 
waku pe ru'kwi iyesi ene'pu to! 
uya, miripan kon esi'pu kin maimu 
pil to! enari'mumu pura ri. 

24Apurito' wini Mosi' esi'pu, 
tuusemo'kasa' a'tai, Peero ensi 
mure ta i'se pura tupi'. 25Papa 
munki amu' pokon pe tukota'mato' 
pe iye'kuu'pu, makoi eseru yau 
pori' pe tuuko'mamu namai' aka'ne' 
pe ri. 26 Kurai pikiri sapeman nito' 

esi epe'kena' pe Isi! pon mamin 
entai tukai' itu tuuya ke, apune 
pura tepe'pu inepopai tesi pil. 
27 Apurito' wini Isi! nimi'pu iya, kin 
sakorooi pi! te'namai' pura, sa'man 
annau ri apune pura tuusensen pen 
ensa' tuuya pil, 28 Apurito' wini 
To! Epoi Itito' pi! enta'nan nito' 
tipiyaruka'pu iya. Miri a'tai, mun 
pai'pai'mato' pe mura'ta wakapuri 
pona to' uya ikuu'pu iya, wapiya 
iyentusa' ma'tanu'nin uya wapiya 
iyentusa' Esuweru amu! mure 
ma'tanuku namai'. 





Mun pai'pai'mato' pe mura'ta 
wakapuri pona to' uya 
ikuu'pu iya. (11:28) 





11:18 Iseneses 21:12 

Esuweru ama' uya Isuweyu Parau ni'kwiri'nuku'pu 
a'mun non poro utin kasa ri. (11:29) 


29 Apurito! wini Esuweru 
amu! uya Isuweyu Parau 
ni'kwiri'naku'pu amun non poro 
utin kasa ri; miri kupu i'se Isi! pon 
kon e'tane, to' aputa'pu. 

30 Apurito' wini Iseri'ko wekupiri 
uta'mo'ka'pu, 7 kaisa ri wui 
iwoi Esuweru amu' utipitu'pu 
e'soru'mai'ma tupo. 

31 Apurito' wini Reyapu, purata 
pikiri tekumasen, wini pura 
iyesi'pu, main awiron kon pen 
pokon pe, apune pura, ama'ai non 
ense itisa' kon ereutanu'sa' iya pil. 

32Hri ta uya miri enta'? 
Uweyu pura man, Kitiyan 
pi, Para! pil, Sansun pil, Ise'ta 
pi, Tepi! pil, Sanweru pil, miri 





awonsi'ki pu'kena! amu' pi! 
usauroku weyu, 33apurito' wini 
esa! wanni pe te!sen pata ton 
mo'kapi'nin nu'san, isi'kaisa ri 
ekamura te'san turawasomapi'nin 
nu'san, usauro'nisa' ru'pu ip! 
epopi'nin nu'san, rayan amu! 
muta a'kopi'nin nu'san, 34apo' 
iinipanu'pi'inin nu'san, supara 
yi apai iyainunsa' kon, #'si'mura 
to! e'to' enapi'sa' ru'san merunti 
pe, pana! pe to! enapitu'pu to! 
usewa'noma a'tai, miripan kon 
enapitu'!pt innon kon soisaai 
amu' entai kuru. 35 Uri'sami'si 
amu! uya iyeri'sa' kon tutonpa kon 
e'mu'sa'kasa'! epopitu'pu. Turon 
kon kota'ma'pu ipan pe tunonka 

Iseri'ko wekupiri uta'mo'ka'p4, 
7 kaisa ri wai iwoi Esuweru amu! 
utipitu'pu e'soru'mai'ma tupo. (11:30) 


kon i'se pura to! esi pi', waku 
te'mu'sa'kato' kon epoto' pe 
tuuya'nokon te'san teriku kon 
tupo. 36 Taron kon uya tupataka- 
pitu kon moronka'pu tari'po'pitu 
kon, turon kon auronpitu'pu 
pariki'si ta! to! tupitu'pu to! uya. 
37To' wini'pu ti! ke, to! sara'mo'pu 
saka ke a'sa'muyai, supara ke to! 
winipu. To! upinimu'pu karimeru 
miri awonsi'ki kapirita pi'pi ipon 
pe, entu'ma'!, ikotamasa' pe emel! 
pe miri awonsi'ki iri pe ri iku'sa' 
pe— 38non esi'pu waku pe pura ri 

to! pona. To! usari'pu te'ma ke pura 
ri rimono'ta awiri, wu! poro'ne ri, 
til euta nau'ne ri miri awonsi'ki 
non euta nau'ne ri. 

39 Tanporo pusamoro apuripitu'pu 
to' uya apurito' pikiri, etane inu! uya 
ri ipi' usauro'nisa' ru'pu eporo'pu 
pen ni. 40Papa uya miri entaino 
kuru waka konekasa' uiwano' kon 
pe, uri'nokon pokon pe riken to! 
ekonekasa' e'to' pe waku pe. 


Papa Uya Tumunki Amu! 
Koneka Main Awiron Kon Pe 
1Miri pe si iyesi pil, tu'ke 


12 kuru ri kamoro iye'kupu 
tunene'pu kon ekamanin nan esi 
pi! uwoi'nokon, eno'mapai'nokon 
tanporon ni uko'manuku kon 
pi! na'ne' miri awonsi'ki makoi 
upi'nokon ita'sisa' name! sa'man 
pe ri, miri awonsi'ki eka'tun 
nipai'nokon ikupu uya kuru 
tai'ma eka'tun nito' iyawiri pe 
iye'ma'kumasa' nane! awiri. 
2Sises pi! uyenu kon tutuse 
e'nipai'nokon, apurito' piya'tinin 
n4'pu miri awonsi'ki waku pe 
ikonekanin nu'pu, pori' pe te'to' 
esi pi! turau kurusu' moronkanin 
nu'pu, ipiyi'nito' tunamai' pura 
ri, miri awonsi'ki si Papa apon 
enwo'netu wini iyereuta'pu. 3Seri 
moronka'pu iya pi' tewa'noma tane 
tumakooikena' nan ka'pon amu' 
uya pi! isenuminkati', #useta'ka kon 
namai' miri awonsi'ki iyewan kon 
mo'ka auya'nokon namai!. 





11:36 1 Kin Amu! 22:26-27; 2 Kurono'karus 18:25-26; Iseremaya 20:2; 37:15, 38:6 


11:37 2 Kurono'kurus 24:21 


The New Testament in Akawaio of Guyana, 1st ed. @ 2010, Suriname Bible Society 


517 


4Makoi ya! iusewa'noma kon 
e'suranma yau, imune kon enno'ka'sa' 
auya'nokon pura man. 5Miri 
awonsi'ki main, “Umunki amu,” 
tawon pu'tika'nu'sa' auya'nokon 
ipori'mapi'nin kon pe te'sen: 

“Mooi, usennakan pe Itepuru 
uya main awiron pe 
ikonekato' ku'kupui, 

iyewan ku'mo'kai 
iyeseremeku iya a'tai, 
6 apune pura Itepuru kuri 

ri tuni'nunkanu ton 

konekanin 

main awiron kon pe, 

miri awonsi'ki tanporon 

kon tumu pe 

tunanumunu ton 

kota'ma iya,” ? 
tawon. 

7Sa'lman imoronkati' main 

awiron kon pe ikoneka kon pe; 
Papa uya enpoika tumunki pe 
iwe'to' kon pe. mu! moro mure 
esi'pu ikuipunu nukonekanu pen 
main awiri iye'to' pe? 8Main awiron 
pe tukonekasan pe pura iwesi kon 
yau (turon kon koneka koro'tau 
main awiron pe), purau pe ri nin 
iwesi kon miri, i'nairon kon imunki 
pe iwesi kon pen ni. 9Tukuipunu 
kenan kon uri'nokon main awiron 
pe ukonekanin kon, miri pi! nin si 
to! namanin nan uri'nokon. Miri 
entai nin si, Epun pon Kuipunu 
wanni ena! e'tun nito' pe iyesi 
miri awonsi'ki uko'man nito' pe! 

10 Ukwipunu kon uya main awiron 
kon pe ukoneka kon aka'nero' pe 
ri, waku pe tupona'nokon te'sen 
awiri, e'tane Papa uya main awiron 
pe ukoneka kon waku pe uku'nin 
kon pe, waku pe iye'to' yau ipokon 
pe e'nito' pe. 11Main awiron pe 
e'nito' pe konekan a'tai waku pe 
pona wanni iyesi pen ni, e'tane 
e'ne' pe ri. E'tane ri emennu'pu 
ipokena' awiri te'sen pe e'nito', miri 
awonsi'ki tuusewankamai' pura 
e'nito' aku'pi'nuku iya kamoro iwini 
isenupasa' kon iwano' pe. 

12 Miri pe iyesi pi, kukuku 
pe te'sen iyemekon kon miri 
awonsi'ki #si'mun iyese'mu kon 
imeruntitanu'ti!, 13 “YFsi'kaisa ri a'ta 
kon e'ma ikonekati!,”4 ise'mesa' pe 
te'sen utakonomapitu namai', 
e'tane isepi'tito' pe. 


Panaman Papa Nurunpanin Pe 
E'ni Namai' 

14 Twusi'tui' iko'manti' 
twusewankamai' pura tanporon kon 
ka'pon amu' pokon pe miri awonsi'ki 
waku pe te'san pe: waku pe te'san 
pe pura esii'lma, inu! yan uya 
Itepuru ene pura iyesi. 15 Tense e'ti' 
inu! uya ri waku nonkasa' Papa uya 
puremeku namai', miri awonsi'ki ine! 
mi! ri kusa'tanin ekamun ku'ton miri 
awonsi'ki tu'kan kon ma'tanu'ton pe. 
16Enti' inu! ri esi namai' tekumasen 
pe, miri pe pura Papa i'tunin pe pura 
Isa kasa, tikin ite'kwa ri tenta'nato' 





p 12:5-6 Ipu'ketu 3:11-12 (LXX) 

epe' pe irui pe tesi neporonu kuru 
kurupo'pomanin kasa. 17Miri 
pata'pu pe, mi'tuyatui'ne' kasa, 
seri si tupuremato' eporo i'se iyesi 
a'tai, inurunpa'pe si. Inkuu'pu 
ru'pu enna'po poken pura iyesi'pu, 
tuukaranse tupuremato' warinpa 
tane iya ri.” 

18Wu!' piya! iuye'sa!' kon pen 
ta'pi'sen miri awonsi'ki apo' 
nupo'tinu, ewarupi ya', ipan 
ewarupi miri awonsi'ki pana'pan 
a'setun, 19turonpi'! uturunto' yat, 
miri pe pura main usetato' ya', 
etanin nan e'to' miyari inetapai 
pura ya'!, 20apune pura tapiyo'masa' 
kon ipi' moronka tuuya'nokon 
poken pura iyesi pi: “O' uya ri wu! 
a'pi'sa' pe iyesi yau, ti' ke iwito' pe 
iyesi,” tawon. 21 Nari'pa' ri iyesi'pu, 
Mosi' uya, “Etuipitu utititima pi! 
man,” ta'pu miri pil, 

22 E'tane Sayan Wupu pona 
iuye'sa'! kon, Epun pe te'sen 
Surusiran pona, nurinan Papa 
pata'se' eke kuru ya'. Tu'kan kon, 
tu'kan kon insera amu' pori! pe 
iyamurasa' kon piya! iuye'sa' kon, 
23iyimurewato' ton imunki amu! 
so'sii ta', itese' iye'menukap''sa' 
kon Epun po. Papa piya! iuye'sa' 
kon, tanporon kon eseru aimenka- 
nin piya', ipokena' kon nu'san 
a'kwaru'pu ton ekonekasa' waku 

pe piya', 24Sises emenna' ekonekan 
nito' tuneporo'pu tunin piya', mun 
pai'pai'masa' wake pe pari imaimu 
twusauro'sen Eperu munu entai. 

25Enti! kuri tuusauro'sen 
nurunpa auya'nokon namai!. 
To! ainumu poken pura iye'sa' 
yau, kuri non po tupanamanin 
kon tunurunpai', miri o'koi! pel! 
e'ni'nokon upanamanin kon Epun 
poi piyapai era'tin nisa'nokon 
yau? 26Miri a'tai, imaimu uya 
non i'ki'lma'pu, e'tane si seri pe 
isauro'sa' ikupu tuuya pi', “Seri 
riken pe non niken i'ki'ma uya pen, 
etane ka! ri niri,”" tasa' iya. 27Main 
ton, “Seri riken pe,” nikayai'ne' 
uya ekama tuusi'ki'masen pe 
te'sen ama—ika'sa' ton pe te'sen— 
tuusi'ki'masen ton pen nin si e'to' 
pe moro. 

28 Miri pe iyesi pil, tesa' ke e'nito' 
yau tuusi'ki'masen pen eporo pi', 
tenki tapai'nokon, miri awonsi'ki 
Papa apuripi'pai'nokon ipori'manin 
pe inama miri awonsi'ki eke pe 
i'tuto' wini, 29apune pura, “Papa, 
itese' pi! e'nito' esi ma'tanu'nin apo! 
pe ri,” tasa' iya. 


lu'matu Pe Panaman Nito' 
13 1 Tuusi'nunkai' e'ti! isitonpa 
pe. 2Kipu'tika'tuu ka'kuran 
amu' ereutanu'to' pil, miri ku'nin 

nan turon kon ka'pon amu' uya 
inseru amu! ereutanuku'pu miri 
i'tui'ma pura. 3Pariki'si ta' a'sisa' kon 
tuku'se iyenu kon yau, to' pokon pe 
ri a'sisa' pe iwesi kon pe te'ku'se, miri 
awonsi'ki kamoro isi pe tukota'masan, 
imiri'nokon ni ekota'ma pe. 
4Tanporon kon emari'man nito' 
namai, miri awonsi'ki iyemari'masa' 
kon nesii tumaimu ru'pu kon awiri, 
apune pura temari'masa' e'tane 
iyekumasa' ru'pu miri awonsi'ki 
tanporo tekumasan eseru aimenkato' 
oton Papa uya pil. 5SPurata wenai 
tuuta'kwarukai' pura iko'manti', 
iyenau'nokon na'ne' pi' ri tepori'mai' 
e'ti, apune pura Papa uya, 
“Inimi uya pura kuru iyesi, 
inonka uya pura kuru 
iyesi,” 
tasa'. 6Uyenu kon yau si esii'ma ta 
seri, 
“Itepuru esi upika'tinin pe, 
enari'mumtu pura ri iyesi. 
Fri pe ken ka'pon uya 
ukupu?”s 
ta'nokon. 
7tyepuru kon amu' iku'ti' iyenu 
kon yau, Papa Maimu ekamanin 
n#'san i#pi'nokon. To! uko'mamu'pu 
otori'pi pi! isenuminkati!', to! uya 
apurito' ipatakapi'ti'. 8Sises Karai 
kuri ri, kuri ri ri ko'mamiyau iye'sa' 
ru'pu, miri awonsi'ki seri pe, miri 
awonsi'ki inkero' ri. 
9Ti'tui' pura ri ti'tupi'sen pen ni 
enupan nito' ayano'mati'nin. Waku 





IPURU 13 


peri iyesi uyewan kon umeruntitato' 
pe waku nonkasa' ke, kiyari ri 
pi! teseru ke e'nito' wini pen, ipi' 
tenta'nasan pika'tinin pen ni. 10Moro 
use'man nito' apon esi ipoi kamoro 
ta'porin tau te'turawasomasan 
enta'nato' itau pen ni. 

11 Use'man nito' turawasomanin 
nan epuru uya o' munu ru'pu ari 
Ipan Waku Kuru Pata ya! makoi 
ku'sa' epe'pu pe tutusen, e'tane 
nin ipun nu'pu po'ti inni ri puroroi 
apai. 12Miri kasa ri mari, Sises 
ekota'ma'pu e'ne' pe eke kuru pata 
mura'taai puroroi entau, waku 
pe tumunki amu' ekonekato' pe 
tumunu wini. 13 Utinpai'nokon 
ipiya' inni pata apai, ipiyinu'nin 
pe te'sen moronkai', 14 Apune 
pura seri yau inke tuuko'mansen 
eke upata kon pura iyesi, e'tane 
twuye'ton eke pata enupikiri 
e'ni'nokon seri. 

15Miri pe iyesi pil, Sises poro 
miyari ri Papa ena! use'man 
pe apuripi'pai'nokon—muta 
turawasooi wini itese' pi! 
tusauro'sen. 16Waku ku'to' 
auya'nokon miri awonsi'ki itonpa 
kon pokon pe te'repai' iwe'to' 
kon ku'pu'tika'nu'tuu, seri warai 
use'man nito' esi Papa pori'manin 
pe. 17łyepuru kon amu! maimu awiri 
e!ti', to! pana'pano omo te'tuse e'ti'. 
Apa'sima kon pi' to' esi, tuusekama 
ton kon pe Papa pana ya'. To' maimu 
awiri e'ti! to! turawasooi e'to' pe 





w 13:5 Isu'taronomi 31:6, 8 
13:2 Iseneses 18:1-8; 19:1-3 


x13:6: Eren 118:6-7 (LKK) 
13:5 Isa'suwa 1:5 


13:11 Ripaiti'kas 16:27 

pori' pe e'nito' pe, e'tape'ne' pe pura, 
miri uya ipika'ti kon pura iyesi. 

18Ina pona ipuremati'. Ina 
uya i'tu ina ewan esi waku pe, 
ekamun ku'sa' ina uya pura miri 
awonsi'ki tanporon yau ri waku pe 
tunamasan pe iko'manpaino kon 
pe. 19Iyekama'po uya 'nokon kuru 
iwipurema kon pa, ipiya'nokon 
enna'poto' pe inke pura. 

20Tiwi Papa tuusewankamai' 
pura e'nito' esa', siyaro' pe 
ekonekan nito' munu poro iyeri'sa' 
uyepuru kon Sises i'mu'sa'kanin 
nupa, kuri ri eke kuru karimeru 
amu' Pa'simanin, 21 irepai'nokon 
tanporon waku ton ke i'se iye'to' 
kupu kon pa, miri awonsi'ki 
tiwi uyau'nokon nuturawasomai 





520 


tupori!manin pe te'sen, Sises Kurai 
poro, itiwano' pe eke pe iku'to' 
nesii, inke ri, inke ri. Amen. 

22Utonpa ton, ipan pe 
iyekama'po uya 'nokon apanamato' 
kon uya eta kon pa, apune pura 
to'ken nu'kwi ri kareta menukasa' 
uya iyena'nokon. 

23I'tu auya'nokon i'se e'ai' 
utonpa ton Temu'ti si nonkasa' 
man. Seri pe iwa iye'sa' yau, 
iya'kiri uti miri iyense'nokon. 

24Miyari ka'ti' iyepuru kon 
amu' pi! miri awonsi'ki tanporo 
Papa munki amu! pi! Kamoro 
I'tari winon kon miyari nikayan 
ipi'nokon. 

25 Waku 
ipiyau'nokon. 


nonkasa' nesii 

Enno'sa' Kareta 


Isens 
Winipaino 
Ekamanin 


Enno'sa' Kareta Isens Winipaino esi iku'to' pe auro'kan nito! amuranu'sa' menukasa', 
“12 kaisaron kon iko' amu' tupataron kon koro'tawiri iye'ta'nu'sa' kon enakan.” Imenuka- 
nin uya kipo'po'nan kuru ri main ekamanin apurisa' auro'kan nito' enpoikanin pe 
iku'to' pe auro'kan nito' pil, pu'ketu pi! miri awonsi'ki Kuri'san pe e'nito' eseru miri 
awonsi'ki ato'. Kuri'san pe e'nito' wini Fsi'taino pi! isauro'sa' se warai'nan pil, imaminke' 
pe miri awonsi'ki iri pura ri entu'ma' ri e'nito' pil, iri uya mo'kan nito', waku pe ato', 
isewaruma'ke' pe, apurito' miri awonsi'ki ikupu, ani apurito', pu'keta, isipi' elmi, mi 
e e'ku'nito', miri awonsi'ki mi pe te'ku'sen pe pura e'nito', turon kon eseru aimenka 
2 2 2 

utapurin nito' tuuseta'kai' pura e'nito', miri awonsi'ki ipureman nito' pi! isauro'sa'. 
Enno'sa' kareta uya kuru anunpitu usennakan pe pura ikupu esi apurito' pokon pe, 

Kuri'san pe e'nito' ekareei yau. 


Iyawon Ekamanin 


Ekamanin (1:1) 

Apurito' miri awonsi'ki pu'ketu (1:2-8) 

Tiri pura entu'ma' e'ni miri awonsi'ki mamin (1:9-11) 

I'tun miri awonsi'ki i'tupi'nito' (1:12-18) 

Eta miri awonsi'ki ikupu (1:19-27) 

Panaman tenu yawon ke e'ni namai' (2:1-13) 

Apurito' miri awonsi'ki iturawasooi (2:14-26) 

Kuri'san miri awonsi'ki iyani (3:1-18) 

Kuri'san miri awonsi'ki non (4:1—5:16) 

Tu'matu pe #'si'taino tu'kan ku'to' pi! ri auro'kan nito' (5:7-20) 





lIsens, Papa miri awonsi'ki 
Itepuru Sises Kurai poitoru 
winipaino, 

12 kaisaron kon iko! amu! 2Utonpa ton, pori! pe kuru e'ti', 
tupataron kon koro'tawiri | tu'kan ni i'si'taino ton i'tupi'nito' 
iye'ta'nu'sa'! kon enakan: | uye'sa' a'tai ipona'nokon, 3apune 
Miyari'nokon. pura iltu auya'nokon apurito' 


T'tun Nito' 
Miri Awonsi'ki I'tupi' Nito' 








1:1 Ma'siu 13:55, Ma' 6:3, Inkupu'pu 15:13, Kare'siya 1:19 

auya'nokon i'tupi'to' uya iyannawiri 
utin nito' kupu. 4Entakato' tu- 
turawasooi i'ma'kai, iyaku'pusa' pe 
miri awonsi'ki iyenuka'sa' pe iwesi 
kon pa, iri i'se pura ri. 5Ipu'ketu 
pura itonpa kon esi yau, Papa pi! 
nekama'poi, itunin amure' pe pura 
esii'ma tanporon kon ena', irepa 
iya ri miri, ipi' tuusakorotai' pura. 
6F'tane apurii'lma nekama'poi 
ikasimai'ma pura, apune pura 
kari ri ikasimai'ma ekama'ponin 
esi miri sipa'sipa parau po, pese'ti 
nuposi'manu nupininpanu kasa. 
7Kuri ri ka'pon ku'senuminkanin 
iri eporo tuuya Itepuru winipai 
tukai', Sikasimanin pe kuru iyesi 
miri, inkupunu esi miri petenan pe 
pura. 

9Entu'manin akon wanni 
ne'kupui mi pe eke yau tesi pil. 
10 E'tane imaminke' ne'kupui mi 
pe aiko pe tenasa' pi', apune pura 
wana' ipuru uma'ta kasa ima'tato' 
oton. 11 Apune pura wui enu uyepu 
punin ta'netu a'kiri, miri uya ite' 
seketanuku, itipuru uta'mo'ka, miri 
awonsi'ki itakoruwanooi uma'ta. 
Miri kasa imaminke' uma'ta tu- 
turawasooi kupu iya koro'tau. 

12Pori' kuri ri ka'pon ti'tupi'to' 
entakanin, uko'man nito' arukooi, 
kuron tato! epoto' iya oton, Papa 
nekama'pu kamoro ti'nunkanin 
nan pi'. 

13 “Papa uya i'tupi'nito' ya! 
utusa'!,” ku'kanin int! ri i'tupi'nito' 
ya! te'tusa' a'tai, apune pura Papa 
esi i'ttupi'nin pen iri ke, inti! ri 
i'tupi'nin pen kuri ri; We'tane 
ka'pon e'turu i'tupi'nito' ya! iri i'se 
iye'to' wini, miri uya ri ipi'siku 
miripan epori'ma iri pil, 15Miri a'tai 
si, iri i'se te'sen entusa' a'tai, iri ton 
eseru ku'nin pe, miri awonsi'ki si 
miri iri ton eseru usemo'kasa' a'tai, 
uma'tan nito' ya! ari iya. 

16 Kisenku'titau, utonpa ton nu'kwi. 
17Tanporon waku ton miri awonsi'ki 
ipan ni waku ton repan nito' esi 
ka'tawini tuuye'sen ka' a'kwarii 
Kuipunu winipai, twusensimasen 
pen a'kwaru'pu usensimapitu kasa. 
18 Teseru poro ne'nisa' iya i'napairon 
main awiri, tanporo wapiyaro' kon 
inkapu'san imunki amu' pe" usen 
nito' kon pe inkapu'san koro'tau. 


Eta Miri Awonsi'ki 

Iku'nin Pe E'nito' 
19Utonpa ton nu'kwi, miri wenai 
i'tuti: Tiwi tanporon kon ka'pon 
amu! nesii inke pura etanin nan 
pe, tinin pi! tuusauro'san pe, miri 
awonsi'ki tinin pi! tuusakorotasan 
pe, 20ka'pon sakorooi uya Papa 
e'to' i'se ipokena' pe uko'man nito' 
neptu pura iyesi. 21Miri pe iyesi 
pi', iri eseru miri awonsi'ki iri 
inonkati' eke pe iwoi'!nokon na'ne', 





“1:18 wapiyaro' kon inkapu'san imunki amu! pe; miri pe pura, imunki amu! pe kuru 
ri—Kiri! numenuka'pu uya, wapiyaro' kon inkapu'san ta. Main, Mosi' winon uya 
enupan iri amu! imurewato' ton miri awonsi'ki kiyari aku'pusa'! anumu e'sara'ti esi 
Papa iwano' pe kuru ri, miripan esi itenawon pe kuru tasa!. 


1:10-11 Aisaya 40:6-7 (LXX) 

miri awonsi'ki mi pe te'ku'se pura 
Papa Maimu anunti' iyewan kon 
ya', iye'pinka'sa' na'ne' ayau'nokon, 
main ipika'tinin kon pe kuru te'sen. 

22Waku main awiri e'ti, etanin 
pe riken pura. Miri a'tai, iiwano' 
kon pe iusenku'ti kon pen. 23Inu' 
ri esi a'tai main etanin pe e'tane 
iku'nin pe pura, kuri ri esi miri 
ka'pon, wanamari ya! temu' ennin 
kasa, 24miripan uti tuusene'pu tupo, 
inke pura ri miri kasa tesi tukai' 
tuusene'pu pu'tika'nuku iya. 25 E'tane 
kuri ipoi ri tenu tutuse waku 
main, mo'kanin wanni ennin miri 
awonsi'ki tzuko'mansen seri kupu pi! 
tuneta'pu tupu'tika'nu'se pura etane 
ikupu pi—kuri ri uya waku epoto' 
oton miri tunkupunu yau. 

26fnu' ri ka'pon esi yau Papa 
pokon pe tuuko'mansen pe te'ku'sen 
pe tani mainanpai'ma pura, kuri ri 
usenku'ti miri awonsi'ki Papa pokon 
pe iko'manto' napurinu esi noten 
pe ri. 27Waku kuru esukenan miri 
awonsi'ki imaku'pi pun Papa pokon 
pe uko'man nito', Papa, ukuipunu 
kon e'to' i'se esi se kasa: piyapaino 
kon miri awonsi'ki itaan'pu 
ima'tasa!' kon tumainanpai' to! 
usewankamato' yapai, iri seri non 
eseru uya tuma'tanu'to' apai niri 
te'mainanpa pe. 


Tenu Yawon Ke E'ni Namai'no 


lUtonpa ton, a'kwa yawon 
Uyepuru kon Sises Kurai 
apurinin pe iwesi kon koro'tau, 
tenu yawon ke ke'tuu. 2Ka'pon 





ISENS 1, 2 


uyepu pe iyesi yau ayamurasa! 
kon koro'ta', koru pun konekasa' 
irimuui pe, waku ya! iyepontip''sa', 
miri awonsi'ki entu'manin, iri ri 
nin ipon niri uyepu. 3Kuri kuru 
waku pe iyepontip''sa' kupu auya 
a'tai waku pe, “Se kuru waku 
ayapon,” tai'ma ip!, entu'manin 
pil, “Mi airi e'soto'ka!,” miri pe 
pura, “Ereuta' non po u'ta piyau, 
tai'ma. Miri ku'sa' auya'nokon 
a'tai, 4iye'menkasa' kon pe pura 
pe! me'ku'atuu miri awonsi'ki eseru 
aimenkanin pe iyenasa' kon, ipoken 
pura iri pe iusenuminka kon wini ri? 

> Etati', utonpa ton nu'kwi: Papa 
uya pe! kamoro pata enu yau 
entu'manin nan pe te'san anunsa' 
pura nai apurito' yau eke pe to' 
e'to' pe miri awonsi'ki isauro'sa' 
ru'pu, esa! wanni pe te'to' anunnin 
pe ti'munkanin nan e'to' pe? 
6E'tane entu'manin nan sapemasa' 
auya'nokon. Imaminke' ton pen pe' 
kamoro ikota'manin kon? Kamoro 
pen pe! kamoro ko'tu ta! ipi'si'nin 
kon? 7Kamoro pen pe! kamoro eke 
ipi' iye'tusa' kon na'ne' ese! sapema 
pe tuusauro'san pen? 

8Eke,  Itepuru  maimu 
iye'menukasa' na'ne' itekare yau 
yawiri kuru iwesi kon yau, “Itonpa 
imunkaki, misi'munkayai'ne' kasa,” 
tawon, ipoken iwesi kon miri. 
9E'tane tenu yawon ke iwesi kon yau, 
aumakoita kon; Main, Mosi! winon 
uya nin si ama'tanuku kon miri, 
miri Main i'kwi'nin pe iwesi kon pil, 
10 Apune pura inu! ri tanporo Main 


H 





12:8 Ripaiti'kas 19:18 

yawiri na'ne' e'tane ri ita'mo'ka tikin 
nan yau ri esi miri iri pe, tanporo ri 
i'kwi'sa' iya pe. 11 Apune pura kuri 
ri, “Iyemari'masa' kusekumankai,” 
tawon uya ri mari, “Inu! ri 
ku'winii,”l tasa' esi. Iyemari'masa' 
ekumankanin pe pura ri iwesi 
yau, e'tane iwisa' auya yau, main 
i'kwi'nin pe ri iyenasa' miri. 

12 Asauro'ti' miri awonsi'ki iku'ti!, 
kamo Main, mo'kanin wanni yai, 
iteseru aimenkato' naimenka- 
ton kon pe, 13apune pura Papa 
uya eseru aimenka usenpoikato' 
oton usentu'man pe pura kuri 
isentu'masa' ru'pu pen pona. 
Usentu'man uya eseru aimenka 
wapiya'ka miri! 


Tapurisen 
Miri Awonsi'ki Tuku'sen 


14Waku pe pe' iyesi, utonpa ton, 
ka'pon e'kupu yau apurito' esa! pe 
e'tane iri ri kupui'ma pura? Miri 
warai pe! apurito' uya ipika'ti? 
15Utonpa kon, warawo' miri pe 
pura uri'san esi yau ipon pura, miri 
awonsi'ki wui kaisa ri inanumunu 
iti'kiyari pura, 16itonpa kon uya 
ta pe iyesi yau ipi', “Enta, waku 
pe e'ki ukayai' ipi'; ikomi' pe pura 
iko'manki, waku pe mata're'tii',” 
e'tane iri kupui'ma pura ri i'se iye'to! 
pi, waku pe pe' iyesi? 17Miri kasa 
ri, apurito' esi, ikupu uya isakonu'ti 
pura iyesi yau, iyeri'sa' pe ri iyesi. 

18 F'tane turon ni uya ta poken 
iyesi, “Apurito' esa! pe iwesi, iku'to' 
esa! pe esi,” ta. 

E'tane ta uya nin, “Anapurinu 
ikupui'lma pura enpoikaki 
uyena'!, miri awonsi'ki unapurinu 
ikupui'ma enpoikato' pe uya 
iyena',” tasa'. 19 Apuri auya moron 
tikin nan ni Papa. Oso! Miri ri mari 
apurinin nan kamoro iri a'kwaru 
ton, isi'nukui'ma ipi'. 

20Tya'kwaru punon imiri'nokon! 
Ini'tupai pe! me'atuu apurito' 
ikupui'ma pura emi esi notan pe?” 
21Utamokori kon pe! Epura'an 
pi! ipokena' e! ta'pu pen pe! 
inkupu'pu wenai Aisi! tumu 
tusa' iya a'tai, Papa ena! use'man 
nito' apon po? 22Ene auya'nokon 
inapurinu miri awonsi'ki inkupunu 
e'turawasoma'pu isi'kaisa ri, miri 
awonsi'ki inkupunu uya nin si 
inapurinu enuka'n#'sa' miri. 23 Miri 
awonsi'ki itekare iye'menukasa' nin 
si uta'ku'tisa', “Epura'an uya Papa 
apuri'pu, miri pi! nin si ipokena' 
pe te'sen ta,” miri awonsi'ki Papa 
tonpa tukai' esa'sa' na'ne'!. 24Ene 
auya'nokon ka'pon koneka Papa 
uya waku pe inkupunu wini, 
inapurinu wini riken pen. 

25Miri kasa ri, Reyapu, 
ekumanpi' te'sen pi! ipokena' e! 
ta'pu inkupu'pu wenai, ama'ai 
non ense'na itisa! kon apontisa' iya 
a'tai, miripan kon ennoko'pu iya 





“2:11 F'sotas 20:14, Isu'taronomi 5:18 
“2:20 notun pe; miri pe pura, iyeri'sa' pe 
Aisaya 41:8. 


2:21 Iseneses 22:1-14 


42:11 E'sotas 20:13, Isu'taronomi 5:17 
/2:23 Iseneses 15:6; 2 Kurono'kurus 20:7; 

turon ni awiri pil pen pe'? 26Pun, 
iya'kwaru pun esi iyeri'sa' pe kasa, 
apurito' tuku'sen a'kiri pura esi 


iyeri'sa' pe ri. 
3 1Utonpa ton, ti'sa amu' pe 
esi i'se ke'tuu, apune pura 
uri'nokon enupanin nan pe te'san 
eseru aimenkato' oton miri ipan 
pe isi pe. 2Tanporo tu'kan yau ri 
tuuta'mo'kasan uri'nokon. mu! ri 
esi yau ipoken pura te'sen pe pura 
tuusauroku yau, waku pe kuru 
iyesi miri, tapun ni si esa! pe iyesi. 
3Kaware muta ya' itewa pu'ku 
tusa! a'tai, umaimu kon awiri 
iye'to' pe, tanporo ri kaware ra'ti 
miri. 4Miri pe pura eke kanau amu! 
pi! i'tuti! Eke ton pe ri iye'tane, 
pana'pan ni a'setun narinu pe, aiko 
ri e'se'tinin uya e'se'ti, anin e'to' 
i'se awiri itito' pe. 5Miri kasa si ani 
aiko ri pun pu'ku esi, e'tane eke pe 
twutapurisen. Isenuminkati' eke ri 
yu' epo'ti pil aiko ri apo! e'sirinkasa' 
ke. 6Ani ri mari esi apo' pe, eke 
pe ri iri yen pe ri iyesi upun kon 
pu'ku pe. Tanporo ri ka'pon a'si'sa' 
iya, iko'manto' eseru ri epo'tito' pe 
ikupu iya, miri awonsi'ki iyepo'ti ri 
apo', ekota'man pata'se' yau. 
7Tanporon kon ni o' amu', toron 
amul, ene amu! miri awonsi'ki 
parau kawon kon ni ene amu', 
moro! amu' ri esi tenupansan 
pe, miripan kon ni enupankasa' 


Ani, Tenupansen Pen Ni 

ka'pon uya, Setane inu! uya ri ani 
enupanka pura iyesi. Tereutasen 
pen ni iri pe kuru ri iyesi, eke pe 
ri eri'nu'kanin paisin yen pe iyesi. 

9Ani ke uyepuru kon miri 
awonsi'ki ukuipunu kon apuripitu, 
miri awonsi'ki miri ke ri ka'pon 
amu' pa'nuku, Papa waraino kon 
pe ika'sa' kon. 10Miri ri muta 
apai apuripi'to' miri awonsi'ki 
e'pa'nu'nito' epa'ka. Utonpa ton, 
seri kuse'ku'nin! 11 Asa'ri ri mari pe! 
waku miri awonsi'ki ine'ne's tuna 
epa'ka poken nai miri ri mari tuna 
epa'kato' euta yai? 12 Utonpa ton, pi! 
e' pe' epeta poken nai are' pe, miri 
pe pura kure' e! pe! epeta poken nai 
pi! pe? Ine'ne' pe tepa'kasen tuna 
uya waku enpa'ka pen ni niri. 


Asa'ron Tuponaron Ipu'ketu 


13fne' nai pu'kena' miri awonsi'ki 
ito'ka'nu'nin #koro'tau'nokon? Tiwi 
nenpoikai waku pe tuuko'manto' 
eseru ke, mi pe te'ku'se pura 
tunkupunu ke ipu'ketu winipai 
tuuye'sen. 4E'tane isi pe iyikintato' 
kon, amure' pe iwe'to' kon esi yau 
iyewan kon yau, ipi' katapurituu, 
miri pe pura i'mapairon pi! kasi 
kukatuu. 15 Miri waraino ri ipu'ketu 
u'ti pura iyesi Epun poi, e'tane non 
winon ni, iya'kwaru pen ni, Makoi 
winon ni. 16fYkintan nito' miri 
awonsi'ki amure' pe e'pai e'nito' 
yau, isiporo pura e'nito', tanporon 
ni iri ri ku'to' eporo miri, miri yau. 





23:11 ine'ne', miri pe pura i'ne', miri pe pura isi. (Apune, v. 12 niri enka'ki) 


2:25 Isa'suwa 2:1-21 3:9 Iseneses 1:26 

17E'tane ipu'ketu, Epun poi 
twuye'sen esi miri wapiya kuru 
esukenan ni, miri awonsi'ki 
tuusewankamai'! pura e'nito', 
twusi'munkasen, turon kon ennin, 
main awiron ni, isentu'kena' ri, 
eke ri waku ku'nin, te'menkasen 
pen ni, miri awonsi'ki i'napairon 
ni. 18 Tyusewankamai' te'san 
i'ni'panu'pi'nin nan, usewankaman 
nito' yau pura te'pinsan uya ipoken 
e'nito' aku'pusa' anumu. 
4 1fri uya epanta'man isipi' emi 
emapu'ti i'koro'tau'nokon? 
Ipan pe i'se iwe'to' kon ayau'nokon 
na'ne' usewa'noman pi! yapai pe! 
iyepu pen mi? 2fri ri i'se iwesi 
kon e'tane eporo auya'nokon 
pura iyesi. Iwenai iye'wini kon 
miri awonsi'ki #ri ri enkuui 
pe iwesi kon, e'tane i'se iwe'to' 
kon eporo auya'nokon poken 
pura iyesi. Isipi' iwesi kon miri 
awonsi'ki iyepanta'ma kon. Eporo 
auya'nokon pura iyesi, apune pura 
Papa pi! ekama'po auya'nokon pura 
iyesi pi. 3Ekama'po auya'nokon 
a'tai, eporo auya'nokon pura iyesi, 
apune pura iri pe iteseru esii'ma 
ekama'po auya'nokon, ineporo'pu 
kon ma'tanuku ke ipan pe i'se 
iwe'to' kon ni kupu pi'. 
4Imiri'nokon temari'masa' kon 
e'tane tekumasan waraino kon 
ka'pon amu', itu auya'nokon pura 


Papa Ena' E'nonkati' 





526 


pe' iyesi, oru kupu auya'nokon 
itonpa kon pe a'tai, Papa 
ewaruma'ti auya'nokon pe iyesi? 
Inu! ri oru tonpa pe e'paino ena 
miri Papa eyaton pe. 5Miri pe 
pura iusenuminka kon ni kati 
iye'menukasa' Papa Maimu uya 
ta iwenai pura ri, “Iya'kwaru 
uyau'nokon iko'manto' pe 
inkupu'pu esi tiwano' pe riken 
ui'se'nokon,”" tukai'? 6E'tane eke 
pe miyari pari waku nonkasa' 
iya upona'nokon. Miri pi'!, 
iye'menukasa' Papa Maimu uya ta, 
“Papa uya mi pe te'ku'sen 
ewaruma'ti, 
e'tane mi pe te'ku'sen pen 
pona waku nonkasa' 
turu iya,” 
ta iya. 
7Miri pi! si, Papa ena! e'nonkati'. 
Makoi iwa'ku'ti, miripan ainunto' 
pe ipiyapai'nokon. 8A'ko pe Papa 
piya! isi'ti', a'ko pe ipiya'nokon 
iye'to' pe. Iyemiyatu kon 
ikumi'ti', tumakooikena' nan 
ka'pon amu'!, miri awonsi'ki 
iyewan kon ikorukati', ikasima- 
nin ye! ton kuru. 9Aya'kwaru 
kon tainunpai' miri awonsi'ki 
tuuta'kwarupi'se, tuuki'pi'nunpi'se 
akaranti'. Auta'kirito' kon ensimati' 
tuuta'kwarupi'se ukaran ni 
pe, pori! pe iwe'to' kon ipan pe 
iusewankono'ma kon pe. 10Mi pe 
te'ku'sen pe pura enati' Itepuru rau, 
ayanunto' kon pe iya. 





14:5 Iya'kwara uyau'nokon iko'manto' pe inkupu'pu esi tiwano' pe riken ui'se'nokony 
miri pe pura, Papa esi ita'kwara uyau'nokon iko'manto' pe tunkaa'pu i'se tiwano' pe 


riken. i4:6 Ipu'ketu 3:34 (LKK) 

11 Utonpa ton, itonpa kon pi' iri 
pe isapema pe tuusauro'se pura 
e'ti, mul ri iri pe isapema pe 
tutonpa pi! twusauro'sen, miri pe 
pura iteseru aimenkanin usauroku 
main, Mosi' winon pi! iri pe 
isapema pe miri awonsi'ki iteseru 
aimenka iya. Main eseru aimenka 
auya a'tai, iyawiri iwesi pen miri, 
e'tane iteseru aimenkato' auya po 
iyereuta. 12Moro tikin nan niken 
Main tunin miri awonsi'ki iteseru 
aimenkanin esi, kuri ri kuri ri 
tumeruntiru kenan ipika'tito' ike 
miri awonsi'ki ima'tanu'to' ike. 
E'tane si imiri—inu' pe iwesi 
itonpa eseru aimenka pa? 


Awanapairon Pi! Utapurin 


13 Apune etati', imiri'nokon, “Seri 
pe, miri pe pura awanapai ri se 
pata, miri pe pura mi pata ya! utin 
miri, tikin ni wuipiya enno'se'na 
miri yau, purata epoto' kupu pi! 
miri awonsi'ki purata eporo pil,” 
tawon nan kon. MI'tu auya'nokon 
pura ri iyesi iri e'kupu awanapai 
ri tukai! Fri mi iuko'manto' kon? 
Imiri'nokon esi kapuru' pe, aka'ne' 
pe ri tuusenpoikasen miri awonsi'ki 
tapasen kasa. 15E'tane ru'ku, 
“Itepuru eseru pe iyesi yau, se, miri 
pe pura mi kupu pi, uko'man 
ni'nokon miri,” tato! auya'nokon pe 
iyesi. 16 Na'ne' nin esi, mi pe iye'kupu 
kon miri awonsi'ki autapuri kon. 
Tanporo seri waraino utapurin esi iri 





ISENS 4, 5 


pe. 17mn4' ri, waku tunkupunu i'tunin, 
ikupu iya pura na'ne' umakoita miri. 
5 1Apune etati', imiri'nokon 

imaminke' ton, akaranti'! 
miri awonsi'ki tuuki'pi'nunpi'se 
akaranti', apune pura usewankaman 
nito' uye'ni pi' man ipona'nokon. 
2fimamin kon a'motasa' man, 
ene amu' uya ipon kon i'sa' man. 
3ikoruti kon miri awonsi'ki 
isirupaai kon ukaranpi'sa' man. 
Seri ikaranpi'sa' uya apa'nuku kon 
miri, miri awonsi'ki ipun kon ani iya 
apo' kasa. Eke pe kuru iimamin kon 
amturanu'sa' auya'nokon seri iweyu 
ton u'matu yau. 4Enti! Amainaru 
kon yau iye'turawasomasa' kon 
epe'pu, to! e'ma'pu auya'nokon 
pura na'ne' ike ukaran ni pi! 
man apa'nuku kon pe. H'kiyari 
kon aku'pusa' anunnin nu'san 
ukaramu uya Merunti pe kuru 
te'sen ye! Itepuru pana eposa' man. 
5fuko'mansa' kon man seri non po 
eke pe ri iimamin kon tepose, miri 
awonsi'ki ipan pe i'se iwe'to' kon 
kupu pil. Iyeka'pi'sa!' kon iwini kon 
weyu a'taino pe Sfri ku'nin nu'san 
pen ni eno'ma'pu miri awonsi'ki 
tu'ka'pu auya'nokon, iyewa'nomanin 
kon pokena' nan pen ni. 


Imaminke' Ton Panamato' 


Tuuseta'kai' Pura E'nito' 


7Miri pi! si, twuseta'kai' pura e'ti!, 
utonpa ton, Itepuru uyepu pu'ku 





15:5 iwini kon weyu a'taino pe, miri pe pura, enta'nan weyu a'taino kasa. 


4:14 Ipu'ketu 27:1 


5:3 Ma'siu 6:19 5:4 Isu'taronomi 24:14-15 

pona ri. Apune temaina'tisen enti': 
tenuri'sen non uya epe'kena' kiyari 
epetanuku enupikiri, tuuseta'kai' 
pura te'sen tuna e'sara'ti miri 
awonsi'ki tuna iu'matu yawon enu- 
pikiri. 8Imiri'nokon niri tuuseta'kai' 
pura e'ti!, pana! pe e'soto'kati', 
apune pura a'ko pe Itepuru uye'to' 
man. 9ftonpa kon pi! te'naipi'se pura, 
utonpa ton, iyeseru kon kuru nin 
aimenka miri. Eseru aimenkanin 
man mura'ta nau ri iye'soto'kasa'! 

10Utonpa ton, twuseta'kai' pura 
e'nito' ento' ipi' isi moronka a'taino 
pe, pu'kena' amu! enti!, isauro'sa' kon 
Itepuru ese! yau. 11 Mi'tuyatui'ne' 
kasa ri, ipuremasa' pe to' esi ta, 
kamoro imoronkanin nu'san pil, 
Isopu uya imoronkasa' ru'pu etasa' 
auya'nokon, miri awonsi'ki iu'matu 
pe ene'pu Itepuru nukupu'pu ru'pu. 
Itepuru esi eke pe tuusentu'masen 
miri awonsi'ki aiko tawon ni. 

12 Miri entai kuru, utonpa ton, 
inku'ton kon pi! ausauroku kon a'tai 
Epun kusesa'tuu, miri pe pura non 
ni, miri pe pura iri ri. Tiwi, “Ewai',” 
tato' auya'nokon nesii, ewai' pe ri; 

“Kane,” tato! auya'nokon nesii, kane 
peri, iyeno'ma kon kuru nin miri. 


Apurito' Yau Ipureman Nito' 


13fFtonpa kon ni na'ki nai ekamun 
yau? Tiwi nipuremai. Inu' ri pe! nai 

pori! pe? Tiwi apuripi'to' eremu yai 
nuserenkai. 14Honpa kon ni na'ki 
nai takuru'ke? Tiwi so'si epuru 
ton ki'mai tupona to! ipuremato' 
pe, miri awonsi'ki tukarapaimato' 
pe Itepuru ese' yau. 15 Apurito' yau 
iyipuremasa' uya takuru'kenan 
epi'ti miri; Itepuru uya ri 
i'mu'sa'ka. Imakoitasa' pe iyesi yau, 
ipi' ri usentu'man. 16Miri pe iyesi 
pil, itonpa kon pi! ri amakooi kon 
ekamati', miri awonsi'ki itonpa kon 
pona ri ipuremati', iusepi'ti kon 
pa. Ipokena' e' pe te'sen ka'pon 
ipurema esi miri ipan pe merunti 
pe miri awonsi'ki tuwotori'pi ke. 

17Iraisa esi'pu ka'pon 
uwarai'nokon ni. Iyipurema'pu 
twuta'kwarupi'se, tuna uyepu 
pura iye'to' pe, tuna uyepu pura 
si iyesilpu non amankanin pe 
osoruwawon pona a'sa'muyai 
w#ipiya airi ri. 18 Iyipuremakaa'pu 
kanan, miri a'tai ka! awonsi'ki si 
tuna uyee'pu, miri awonsi'ki si non 
uya kiyari epetanuku'pu. 19 Utonpa 
ton, tikin ni ri itonpa kon utano'ma 
pe iyesi yau i'napairon apai, miri 
awonsi'ki turon ni uya ina'po, 20se 
nesii iyenu kon yau: Inu' uya ri 
tumakooikenan na'po ipokenan 
pen apai uya ipika'ti miri ima'tato' 
apai, miri awonsi'ki tu'kan ni 
makooi niponti iya miri. 





5:11 Isopu 1:21-22; 2:10, Eren 103:8 5:12 Ma'siu 5:34-37 5:14 Ma' 6:13 


5:17 1 Kin Amu' 17:1; 18:1 
5:20 Ipu'ketu 10:13, 1 Pi'ta 4:8 


5:18 1 Kin Amu! 18:42-45 

Wapiyaro' Kareta 
Pi'ta 
Winipaino 
Ekamanin 


Wapiyaro' Kareta Pi'ta Winipaino usenno'sa' Kuri'san amu' ena', “Papa nanumu'san 
ka'pon ama” tukai' tesa'san, iye'ta'nu'sa' kon wui enu uyepu enwo'netu winikui' Eisa 
Mure'pu pil. Eke kuru imenukato' ipikiri esi, imenu ennin nan pori'manin pe, kamo 
isi pe tukota'mato' kon miri awonsi'ki e'ne' moronka pi' na'ne' nan apurito' to! uya 
wenai. Imenukanin uya tunmenuka'pu ennin nan emiya'ponti waku Sises Kurai ekareei 
pit, iyeri'to', iye'mu'sa'kato' miri awonsi'ki tuuye'to' pi! isauro'sa' ru'pu to! e'ku'to' ke 
to! repa. Seri weyu yau nin si to' uya e'ne' moronkato' tuuya'nokon anunto' pe miri 
awonsi'ki imoronkato' pe, i'tui'ma apurito' tuuya'nokon pe' esi i'napairon pe tukai' ti'tu 
kon tukai', miripan kon e'mato' oton, “Sises Kurai usenpoika weyu a'tai” (1:7). 

Ekamun yau to' esi koro'tau to! pori'mapitu tuuya pokon pe, imenukanin uya 
tunmenuka'pu ennin nan apiyonti to! uko'manto' pe Kurai iwano' ton ka'pon amu' pe. 


Iyawon Ekamanin 


Ekamanin (1:1-2) 

Papa uya pika'tin nito' pi! emiya'pontin (1:3-12) 

Auro'kan waku pe iteseru uko'man nito' pe (1:13—2:10) 

Kuri'san pe e'ni turawasooi e'ne' moronka a'tai (2:11—4:19) 

Kuri'san pe e'ni e'to' mi pe te'ku'sen pe pura miri awonsi'ki iyapiyo' pe (5:1-11) 
Ilu'matu (5:12-14) 





Tiwi waku nonkasa' miri 
awonsi'ki tuusewankamai' pura 
e'nito' nesii ipiyau'nokon miyari ri. 


1 1Sises Kurai ekareei ekamai' 
enno'sa', Pi'ta, winipaino, 
Iye'tamulsa! kon, ka'kuran amu! 
non awiron kon Pontas, Kare'siya, 
Ka'pato'siya, Eisa Mure'pu miri 
awonsi'ki Pi'tiniya pon kon, Papa 


Papa Apuripitu Nurinan Pe 
E'ku'nito' Esi Pi' 


nanumulsan enakan, 2Papa, 
Ikuipunu nanumu'san pena ri, 
Ita'kwaru e'turawasoma wini 
inkoneka'san waku pe, Sises 
Kurai munu e'pasinpasinma ke 
miri awonsi'ki imaimu awiron 
kon pe: 





3 Apurip''to' nesii, Papa, uyepuru 
kon Sises Kurai Kuipunu iwano' 
pe! Eke pe isentu'kena' pe tesi pi' 
urepasa' iya 'nokon emenna' pe 
entun nito' ke nurinan e'ku'nito' ya! 
Sises Kurai e'mu'sa'kasa' teriku'pu 
apai poro, 4Papa nukupu'pu 

uiwano' kon pe epoto' ya! Epun po 
nenkurunpayai'ne', iyenk#siimu'na 
pura, iya'lmota pura, ima'ta 
pura ri iyesi miri yau. 5Apurito' 
auya'nokon poro, Papa meruntiru 
uya awapu'ti kon epika'tin nito' 
uyepu pu'ku pona, iyekonekasa' 
name! usenpoikan pi! pata weyu 
u'ma'sa' a'tai. 6 Miri pe iyesi pil, pori' 
pe e'ti, aka'ne' pe ru'kwi ri tu'kan 
ni i'tupi'nito' yau iyekota'mato' kon 
pe kuru ri iye'sa' e'tane. 7Seri ton 
e'seposa' Papa apurito' auya'nokon— 
epe'kena' koru entaino tuuma'tasen 
ti'tusa' ri etane apo! ke, miri entai ri 
Papa apurito' auya'nokon esi ti'tusen 
pe—miripan usenpoikasa' e'to' pe 
i'nairon apuripitu pe, eke pe kuru 
iku'to' pe miri awonsi'ki inama Sises 
Kurai usenpoika weyu a'tai. 8Ensa' 
auya'nokon pura ri iye'tane, i'nunka 
auya'nokon, ensa! auya'nokon pura 
ri iye'tane seri pe, apuri auya'nokon, 
miri pil si ipan pe pori! pe iwesi 
kon, eke pe ri, ekama poken pura ri, 
9apune pura Papa apurito' epe'pu 
pe iyesi aya'kwaru kon epika'tito' 
eporo auya'nokon. 

10Seri si epika'tin nito' pi! 
pu'kena!' amu! tuusauro'san, 
waku nonkasa' tuuye'ton pi! 
ipiya'nokon, uya iwarinpa'pu 
twuta'kwarukai! miri awonsi'ki 
ti'tui' kuru ri. 11Iwarinpa pi' ri 
to! esi'pu iri a'tai iweyu esi, nai 
kasa iyepu tukai', Kurai A'kwaru 
to' yau te'sen nekamanu, miri 
a'tai isekamasa' ru'pu pena Kurai 
ekota'mato' miri awonsi'ki a'kwa 

teuye'ton ite'ma'pu ta! tukai'. 12 To! 
ena' isenpoika'pu tiwano' kon pe 
tapiyo' kon pe to! esi pen tukai', 
e'tane imiri'nokon iwano' pe, to! 
usauroku a'tai ekamasa' ru'pu pit, 
kamoro waku itekare ekamanin 
nan ipi'nokon wini, Waku A'kwaru, 
Epun poi enno'sa' wini. Inseru amu! 
ri niri enuriku seri ton inenpai. 


Waku Pe E'ti' 


13 Miri pe iyesi pil, usenuminkato' 
kon ikonekati' iku'nin pe, iiwano' 
kon pe ise'se'titi'; iye'ku'to' kon pi! 
ekonekati' ipu'ku pe pura, waku 
nonkasa' pi! iyena'nokon te'tuton 
Sises Kurai usenpoika a'tai. 14Main 
awiron kon mure amu' kasa, iri 
eseru i'sero' kon pe ke'tuu, i'tu 
auya'nokon pura iyesi a'tai iwesi'pu 
kon kasa. 15F'tane waku pe e'ti' 
tanporo inkupunu kon yau, kuri ri 
iki'manin kon esi waku pe na'ne' 
kasa, 16 apune pura iye'menukasa' 
uya: “Waku pe e'ti', apune pura 
waku pe uri esi pi',”“ tasa!. 

17Ikuipunu, esa'nin pe si iwesi pi! 
ka'pon turawasooi eseru aimenka- 
nin pe te'sen kuri ri tenu yawon ke 
pura, iuko'manto' kon weyu enno't!' 
seri yau te'namai' ipi' ka'kuran pe. 
18J'tu auya'nokon ni tuuma'tasen 
ni koru miri pe pura sirupa ke 
imo'kasa' kon pura iyesi, itenpu'pu 
pe ri iuko'manto' kon apai 
atamokori kon piyapai iyena'nokon 
iye'kwiri'sa! na'ne', 19e'tane 
i'nunkena! Kurai muna, karimeru 
mure imaku'pi pen miri pe pura 





“1:16 Ripaiti'kas 11:44-45; 19:2; 20:7 

ma'taku'pan pen ke. 20 Anunsa' kuri 
ri pena ri non ekoneka rawiri ri, 
e'tane isenpoikasa' iweyu u'matu pi' 
iiwano' kon pe. 21 Kuri ri poro Papa 
apuri auya'nokon, i'mu'sa'kanin 
nupa iyeri'sa! apai, miri awonsi'ki 
eke pe iku'sa' iya. Miri pi' si apurito' 
auya'nokon miri awonsi'ki iye'ku'to' 
kon esi Papa yau. 
22Seri pe si iyekorukasa' kon 
i'napairon awiri iwesi kon wini, i'nai 
ri itonpa kon i'munkanin pe iwesi 
kon pa, isi'munkat!' ipan pe, tanporo 
iyewan kon pokon pe.? 23 Apune pura 
iyentuka'sa' kon kanan, tuuma'tasen 
itena'pi apai pen etane tzuuma'tasen 
pen apai, tiwiro' ri tuuko'mansen 
Papa Maimu poro. 24Apune pura, 
“Tanporo ka'pon amu' esi 
wana' kasa, 
tanporo eke pe iku'to' esi 
pata ipuru kasa, 
wana' esi taiputasen miri 
awonsi'ki 
pata ipuru pe te'sen 
uta'poku, 
25e'tane Itepuru Maimu esi 
tiwiro' ri,” 
tasa'. Seri seri itekare ipi'nokon 
isekamasa' ru'pu. 
2 1 Miri pe iyesi pil, iri pe e'pai 
e'nito', enku'tinin pe e'nito', 
waku pe e'ku'nito', ikintan nito', 
miri awonsi'ki tanporo ri iri pe 
ka'pon pi! usauro'nito' inonkati'. 
2 Mure amu' emen entusanon kasa 
esukenan iya'kwaru meru' i'se e'ti', 





1 PI'TA 1, 2 


iusemo'ka kon pa iyepika'tito' kon 
yau, 3seri si onpasa' auya'nokon 
Itepuru esi waku pe tukai'. 


Nurinan Ti! Miri Awonsi'ki 
Anunsa' Kon Ka'pon Amu' 


4Iuyepu kon koro'tau ipiya', 
Nurinan Ti! kasa te'sen—ka'pon amu! 
newaruma'ti'pu, e'tane Papa uya 
anunsa' i'inunkena' pe tunkupunu— 
Simiri'nokon ni niri esi nurinan 
ti! kasa, to! nami'pu ita'kwaru juti 
pe, waku pe te'san, use'man nito' 
turawasomanin ye' pe ri, inturunu 
use'man nito' esi ita'kwaru yau Papa 
nanumtunu pe ri, Sises Kurai poro ri. 
6Itekare iye'menukasa' uya ta: 
“Enti', ti! tusa' uya Sayan po, 
anunsa! miri awonsi'ki 
iimankena' itekun airon ti', 
miri awonsi'ki kuri apurinin 
e'turu pura iyesi miri 
epiyi'nito' ya!,”4 
tasa'. 7Seri si, imiri'nokon apurinin 
nan pona, til esi i'inunkena' pe, etane 
kamoro apurinin nan pen pona, 
“Ti, aminin nan 
newaruma'ti'pu 
ena'pt itekun airon pe,” 
tasa', 8miri awonsi'ki, 
“Ti! ka'pon amu! e'pi'poto' 
ipona, 
ti! to! uta'mo'kato' pe ri 
iku'nin,” 
tasa'. To! e'pi'po apune pura itekare 
awiri pura to! esi p'—mirito' peri 
niri to! esi'pu. 





b1:22 Turon ni imenukasa' ton uya, waku iyewan kon apai ta. 
e2:7 Eren 118:22 


40:6-8 42:6 Aisaya 28:16 
2:3 Eren 32:8 


< 1:24-25 Aisaya 
72:8 Aisaya 8:14 

9E'tane imiri'nokon kamoro 
anunsa' kon ka'pon amu', kin iwano' 
pe use'man nito' turawasomanin 
nan pe, waku tupataron kon, ka'pon 
amu' Papa iwano' ton, ekamanin 
pe iwesi kon apuripi'to' auya'nokon 
iki'manin na'pu kon ewarupi apai 
waku ri tuweyu ya'. 10Pena Papa 
munki amu! pe pura ri iwesi'pu 
kon, etane seri pe si imunki amu! 
pe me'atui', pena usentu'man nito' 
anunsa' auya'nokon pura iyesi'pu, 
e'tane seri pe si usentu'man nito' 
anunsa' auya'nokon man. 

11 Utonpa ton nu'kwi, iyekama'po 
uya 'nokon innon kon, ka'kuran 
amu! pe te'san seri non po, 
isi'numati' iri eseru i'se iwe'to' kon 
apai, aya'kwaru kon ewa'noma pi! 
na'ne'!. 12 Papa apurinin nan pen 
koro'tau waku pe iko'manti', to! 
uya ri iyeseru'titane'nokon iye'to' 
pe pura ri ikupu auya'nokon tukai', 
to' uya waku iyeseru kon ento' 
pe, miripan a'kwa eke kuru Papa 
meruntiru apuripi'to' pe to! uya 
iye'sa' uyense'na'nokon a'tai. 


E'tun Nito! Pata Esanon 
Miri Awonsi'ki Esanon Ena' 


13E'tuti', Itepuru esi pi! ri, 
tanporon kon itepuru ton ena' 
ka'pon amu' koro'tau anunsa' 
kon: kin ena' ri, eke kuru itepuru 
pe; 14miri pe pura kopuna 
amu' ri, inennoko'san kamoro 
ekamun ku'nin nu'san kota'mai', 
kamoro iye'to' pe iku'nin nu'san 
apuripitui'ma. 15 Apune pura Papa 

eseru ri miri waku kupu wini 
i'tui'ma pura iya'kwaru punon kon 
ka'pon amu! usauro'to' e'paka'n#'to' 
auya'nokon. 16fko'manti'! inu' 
enawon kon ka'pon amu' pe pura, 
e'tane inu! enau pura iwe'to' kon 
kuse'nin, iri kupu auya'nokon 
wapu pe, iko'manti' riken Papa 
poitoru ton pe. 17Tanporon kon ni 
tunamai' e'ti: apurinin nan itonpa 
kon amu' ti'munkai' e'ti!, Papa 
inamati', kin tunamai' e!ti!. 

18 E'tuti, poitoru ton purata ke 
te'masan pen, iyepuru kon ena', 
tanporon yau to! nama auya'nokon 
pe, kamoro waku ton pe na'ne' nan 
miri awonsi'ki tuusenuminkasan 
niken pen, etane kamoro isi pe 
ri niri iku'nin nan kon. 19 Apune 
pura tapuripi'sen pe ka'pon esi 
miri iwenai pura ri e'ne' moronka- 
nin pe iyesi yau, apune pura 
Papa iltu tuuya pi! miri kasa iyesi. 
20F'tane iwenai apanta'mato' kon 
eporo auya'nokon yau, iye'to' pen 
ni ku'sa' auya'nokon pi! imoronka 
auya'nokon, #ri eporo auya'nokon? 
E'tane e'ne' moronka auya'nokon 
yau, waku kupu auya'nokon wenai, 
imoronkati' ri, seri pi! ayapuri- 
pitu kon miri Papa piyau. 21Seri 
pona iki'masa' kon miri, apune 
pura Kurai uya e'ne' moronka'pu 
iiwano' kon pe, ento! auya'nokon ipi' 
tunonkai', ite'ma'pu poro iuti kon pa. 

22 “Makoi kupu'pu iya pen ni, 

kasi ye! pe iye'to' eporo 
to' uya pura ri iyesi'pu 
inta nau,”8 

ta. 23To' uya tusapema a'tai, iri ta 
iya pura iyesi'pu to! sapema pe, e'ne' 
moronka tuuya a'tai, to! enari'pa'pu 
iya pen ni. E'tane ru'ku, iye'taru'pu 
iteseru aimenkanin waku pe ena! 
24 Kuri ri uya ri umakooi kon ari'pu 
tapun yau kurusu' po, miri kasa si 
eri'nito' pe makoi ya', ipoken e'nito' 
iwano' pe, ari'po'pi'sa' pata'pu wini 
jusepi'tisa' kon miri. 25 Karimeru 
utano'ma kasa iwesi!pu kon, 
e'tane seri pe si iyenna'posa' kon 
aya'kwaru kon Esa! miri awonsi'ki 
aya'kwaru kon Ennin piya'. 


No'pu Ton Miri Awonsi'ki 
Taan'pu Ton 


3 1No'pu ton, miri kasa ri mari 
ataan'pu kon ena! e'tuti', to! 
tonpa ton uya main apuri pura 
iyesi yau, to! #kwiri'to' pe apurito' 
winikui! inkupunu kon wini, 
ausauroku kon wini pen, 2 waku 
pe, Papa tunamai' #uko'mamu kon 
ene to' uya a'tai. 3Ayama'nomu kon 
kuse'nin kipo'po ri iye'riwuntisa' 
kon wini, inse' ka'pi'sa' pe miri 
awonsi'ki kore konekasa' ri iriwun 
kon pe miri awonsi'ki waku ton 
ni ipon kon pe. 4E'tane ru'ku, 
a'nau'nokon nesii, ama'non pe pura 
tenasen pen i#si'mun yai e'nito' miri 
awonsi'ki tunpan iya'kwaru pe, eke 
kuru itepe' Papa enu yau. 5Apune 
pura seri kasa penaro' kon waku ton 
uri'sami'si amu! Papa ena! te'ku'to' 
kon nonkanin nan enap''pitu'pu 
ama'non pe. Tutaan'!pu kon ena! 





1 PI'TA 2, 3 


te'tuse to! e'pi'pitu'pu, $ Sera kasa, 
Epura'an maimu awiron miri 
awonsi'ki tepuru pe esa'nin. Imunki 
amu! imiri'nokon, ipokena' pe te'sen 
kupu auya'nokon yau, nari! ya! 
te'tuse pura. 

7Taan'pu ton, miri kasa ri mari 
twusenuminkai' te'san pe e'ti' 
ino'pu kon pokon pe iuko'mamu 
kon koro'tau, to! pari tunamai' 
isiimunon iisakon kon pe, miri 
awonsi'ki ipokon pe waku uko'man 
nito' epoton kon, iri uya ri 
iwipuremato' kon wa'kutu namai'. 


Ekota'man Waku Kupu Wenai 


8Iye'nonka pe, tanporo 
imiri'nokon, isi'kaisa ri iseseru 
yau iko'manti!, itonpa kon pi! 
tuusenuminkai', isitonpa pe 
teusi'munkai', aiko ta auya'nokon 
enpoika auya'nokon pe miri 
awonsi'ki mi pe te'ku'san pe pura. 
9fri te'mai' pura iri ke e'ti!, miri 
pe pura e'sapeman, e'sapeman ke, 
e'tane ipureman ke, apune pura 
seri pona iki'masa' kon miri, Papa 
uya ipuremato' kon pe. 10 Apune 
pura, 
“Ing! ri uko'man nito' 
iinunkanin, 
waku pe iko'manpaino 
tani enkurunpai iri apai 
miri awonsi'ki tunta, 
enku'tinin pi! isauroku 
namai!. 
11 fri apai nera'tii waku 
ku'se'na, 





3:1 E'pe'sas 5:22; Koro'se 3:18 3:3 1 Temu'ti2:9 3:6 Iseneses 18:12 

1 PI'TA 3, 4 


tuusewankamai' pura 
e'nito' warinpai miri 
awonsi'ki iporo te'to' pe. 
12 Apune pura Itepuru enu esi 
ipokena' pe te'san ene pi', 
miri awonsi'ki ipana to' 
ipurema eta pi', 
e'tane Itepuru emu' ri ken 
esi miri iri ku'nin nan 
ewa'noma pil,” 
tasa'. 
13fnu' uya e'ne' pe ikupu kon 
waku inku'pai iwesi kon pi'? 
14F'tane ri iyekota'ma kon pe ri 
iyesi yau, ipokena' kupu auya'nokon 
pil, ipuremasa' pe ri iwesi kon miri. 
“To' enari'panin iyenari'pati'nin, 
ketuipi'tuu.”' 15F'tane iyewan 
kon yau Kurai inamati' Itepuru 
pe. Tekonekai' ri e'pi'ti' iye'ku'to' 
kon ekama'popi''nin nan ei'nin 
nan pe iwesi kon pa. 16E'tane 
iku'ti' #s'mun yai miri awonsi'ki 
tunamasen pe, waku pe iyewan 
kon tukonekai', miri a'tai kamo iri 
pe iku'pai'nokon nane! nan waku 
inkupunu kon Kurai yau pi! #piyi'to! 
pe iri pe ipi'nokon tuusauro'sa' kon 
pil. 17Waku pe pari iyesi iyekota'ma 
kon waku kupu auya'nokon wenai, 
Papa eseru pe iyesi yau, iri kupu 
auya'nokon wenai entai. 
18 Apune pura Kurai eriku'pw 
amakooi kon wenai tikin ite'kwa, 
miri enta' teri'ton pe pura ri, 

ipokena' pe te'san, ipokena' pe 
te'san pen iwano' pe, ine'nin kon 
pe Papa piya'. Uma'tan nito' ya! 
ituru'pu ipun tau, e'tane nurine 
iyena'pu iya'kwaru wini, 19kuri ri 
wini ri mari iti'pu itekare ekamai' 
pariki'si tau te'san a'kwaru'san 
piya', 20 pena main awiri iye'sa' kon 
pen Papa enuri'tane tuuseta'kai' 
pura Nowa a'tai'ne a! e'kapu 
koro'tau. Miri yau, tu'kan kon pen 
ni, 8 kaisaron kon ka'pon amu' 
epika'ti#'pu tuna yai, 21seri si tuna 
uya epa'taisiman nito' ekamasa', 
ipika'ti kon pi! na'ne' seri pe—ipun 
utoi'masa' koruka iya pen e'tane 
Papa ekama'po waku iyewan 
kon e'sepoto' pe.” #pika'tisa' iya 
'nokon Sises Kurai e'mu'sa'kasa' 
wini. 22Iyenuku'pu na'ne' Epun 
pona, miripan esi Papa emiyatu 
enwo'netu wini—inseru amu', eke 
ton miri awonsi'ki pana'pano ton 


itena' te'tusan pe. 
4 1Miri pe si iyesi pil, Kurai si 
ekota'ma'pu tupun yau esi'pu 
na'ne' kasa ri mari, e'sepaai'titi' 
iteseru ru'pu ke, apune pura kuri 
ri tapun yau iyekota'masa' ru'pu 
uya makoi nonkasa' miri. 2Miri 
moron nu'pu pe, seri non po si 
tuuko'mamz koro'tau ka'pon e'to' 
i'se awiri iko'mamu pen, e'tane 


Uko'man Ni Papa Iwano' Pe 





h3:10-12 Eren 34:12-16 
ekota'ma'pu 


13:14 Aisaya 8:12-13 
k3:21 e'tane Papa ekama'po waktu iyewan kon e'sepoto' pe; miri pe pura, 


13:18 eriku'pu, miri pe pura 


e'tane epa'taisiman ta esi Papa auro'ka iku'to' pe imaimu awiri e'nito' pe, apune pura 
waku pe uyewan kon esi pi! iwinikui' ta e'kwa pe iyesi. 

nin Papa e'to' i'se awiri. 3 Apune 
pura inke iuko'mansa' kon man 
Papa i'tunin nan pen nukupunu 
kupu pi'—ipan pe iri kupu pi! 
iko'manpai e'ni pil, iiwano' kon 
pen ni enkuui pe emi pil, e'taripan 
pil, ipi' ri te'kamai' e'taripan pi! 
miri awonsi'ki ekuman pil, miri 
awonsi'ki iri kuru ri nuirapanin 
ni papa tato' ipi' pe ika'sa' apuri- 
pitu pil. 4To' pona ti'tupi'sen pe 
pura iyesi ta'kir'nokon iwesi kon 
kasa pura miri ri mari e'ta'nu'nito' 
iimunpuri ka! #usenasika kon kasa 
pura, miripan kon uya si asapema 
kon. SE'tane si tunkupu'pu kon 
ekamato' oton to' uya nurinan kon 
miri awonsi'ki iyeri'sa' kon eseru 
aimenkanin pe iye'kamasa' na'ne' 
ena! 6Miri pe iyesi wenai, waku 
itekare usekamasa' na'ne' iyeri'sa' pe 
ri na'ne' nan pil, to! eseru aimenkato' 
pe ka'pon eseru awiri ipun eseru 
pikiri, etane tuuko'mansan Papa 
eseru awiri iya'kwaru pikiri. 
7Tanporon ni u'ma'to' man 
a'ko pe. Miri pe si iyesi pi', waku 
pe iusenuminkato' kon yau miri 
awonsi'ki iiwano' kon pe tuuse'se'tii! 
e!ti! iwipurema kon pa. 8Tanporon 
entai, itonpa kon ti'nunkai' ipan pe 
e'ti, apune pura usi'nunkan nito' 
uya tu'kan ni makoi niponti. 9ftonpa 
kon amu' tereutanu'se to! a're'titi! 
tentarunse pura. 10 Akaisari'nokon 
iya'kwaru nuturu'pu iyena'nokon 
apuriti' turon kon pika'ti pil, 
iyawiron pe esii'ma waku nonkasa' 
Papa uya #si'taino' nan ni turu pe. 





1 PI'TA 4 


1 inu' ri usauroku pe iyesi yau, tiwi 
nusaurokui Papa maimu pe kuru. 
Inu' ri esi yau apiyo' pe, tiwi nukupui 
Papa nuturu'pu tumeruntiru ke, 
tanporon yau ri Papa apuripito' 
pe Sises Kurai poro. Itiwano' pe ri 
eke pe iku'to' nesii miri awonsi'ki 
ipana'pano tiwiri ri, tiwiri ri. Amen. 


Ekota'man Kuri'san Pe E'ni Pi! 


12Utonpa ton nu'kwi, 
kisewansiukatuu, isi ri ii'tuto' kon 
yau iyekota'ma kon pil, ti'tupi'sen 
pen ni e'kupu kasa ri ipi'nokon. 
13EF'tane epori'mati! Kurai 
ekota'mato' yau ri iwesi kon pi', 
miri pi! miri entai iyepori'lma kon 
pa eke pe iku'to' usenpoika a'tai. 
14Asapema kon pe iyesi yau Kurai 
ese! wenai, waku eposa' auya'nokon 
miri, apune pura iya'kwaru eke pe 
iku'to' miri awonsi'ki Papa A'kwaru 
esi pi! ipo'nokon. 15fyekota'ma kon 
pe iyesi yau, te'wisen pe iwesi kon 
pi! miri pe pura ama' e! pe, miri 
pe pura ti'tui' pura ri iri ku'nin pe, 
miri pe pura ri ka'pon amu' eseru 
pi! ri tuuko'mansen pe iwesi kon 
pi' ikota'ma kon kusemapu'tituu. 
16 F'tane nin, Kuri'san pe iwesi kon 
pi! ikota'hma kon yau, kipiyi'tuu, 
e'tane Papa riken apuripi'ti' miri 
ese! esa! pe iwesi kon pil. 17 Apune 
pura eseru aimenkato' weyu 
si epiya'tikapu Papa munki pit; 
iyepiya'ti pe si iyesi yau uri'nokon 
pil, #ri kasa ken si iye'to' oton kamo 
waku Papa ekareei awiron kon pen 
pi'? 18 Miri awonsi'ki, 

1 PI'TA 4, 5 


“Sa!man pe ipokena' pe te'san 
epika'ti poken pura iyesi 
yau, 

iri pe ken si Papa uya 
tasa' pen ni awiri te'san 
miri awonsi'ki 
tumakooikena' nan e'to' 
oton?”! 
tasa!. 

19 Miri pe iyesi pi! ken si, kamoro 
Papa e'to' i'se pikiri tekota'masan 
ne'tarui tamaimu awiron tuka'nin 
n#'pu kon ena! miri awonsi'ki waku 
kupu pi! te'to' kon pe miyari ri. 


Itepuru Ton Miri Awonsi'ki 
Moine Ton Enakan 


1Itepuru ton #koro'tau'nokon 
te'san pi' ta uya, uri itepuru 
ri niri, Kurai ekotalma ennin 
nt'pu miri awonsi'ki eke pe iku'to' 
usenpoika a'tai epo ton: 2Papa 
ikan non iyenau'nokon name! nan 
pa'simanin nan pe e'ti!, to! ennin 
pe e'turawasomati'—ayapiyo'ma 
kon pi! pen, e'tane ari'kena' pe 
iwesi kon pi! Papa e'to' i'se awiri, 
mentaino pe pura purata pil, etane 
e'turawasomapaino ye! pe; 3kamoro 
iyena'nokon itusa' kon epuru pe 
ke'ku'tuu, e'tane waku Papa ikun 
non nenton ku'nin pe. 4Miripan si 
karimeru amu' pa'simanin nan epuru 
usenpoika a'tai, a'kwa ayarukooi 
kon, kuron eporo auya'nokon miri 
tenki'siimu'nasen pen ni. 
5Moine ton, miri kasa ri mari 
e'tuti! kiiyi! amu' ena'. Epontiti' mi 

pe te'ku'se pura e'nito' ke itonpa 
kon amu' winikui', apune pura, 
“Papa uya mi pe te'ku'san 
ewaruma'ti, 
e'tane mi pe te'ku'san 
pen pona waku 
nonkasa' turu iya.”” 
tasa'. 6Miri pe iyesi pil, mi pe 
te'ku'san pe pura enati' eke Papa 
emiya o'no, ayanunto' kon pe iya 
i'se te'to' weyu a'tai. 7Tanporo 
ri ayanpokumanin kon eno'mati' 
itena', apune pura amainanpanin 
kon pe iyesi. 
8fiwano' kon pe tuuse'se'tii', miri 
awonsi'ki tenu ke e'ti'. Fyeyaton kon, 
Makoi man tuyo' tunanton warinpa 
pi! rayan kasa. 9Inurunpati', pana! 
pe anapurinu kon yau e'mu'sa'kati', 
apune pura i'tu auya'nokon itonpa 
kon amu' non emu' kaisaron kon uya 
miri ri mari ekota'man nito' moronka. 
10 Papa, tanporon ni waku nonkasa' 
esa'!, ikiimanin kon nu'pu tiwiro' ri 
a'kwa ya! Kurai yau, mara ru'kwi 
iyekota'ma'pu kon tupoi si ikoneka 
iya 'nokon miri awonsi'ki pana! pe 
ikupu iya 'nokon, ayapitanuku iya 
'Inokon, miri awonsi'ki tuutamasen 
pe pura ri ikupu iya 'nokon. 
11 Tiwi merunti, tiwiro' ri nesii 
itenawon pe. Amen. 


lu'mata Pe Ri Miyari Tato! 


12Sairas" uya tupika'tii', 
uni'tune, miri awonsi'ki i'napairon 
utonpa, to'ken nu'kwi iyena'nokon 
imenuka uya ipori'mapitu uya 

537 1 PI'TA 5 


'nokon miri awonsi'ki ekama uya 
seri esi i'napairo' kuru waku 
nonkasa' Papa uya. Pana' pe iyau 
e'mu'sa'kati'. 13 Kuri Paperan? po 
na'ne' anunsa' ru'pu aya'kiri'nokon 
uya miyari ta ipi'nokon, miri 





kasa ri mari umu, Ma', miyari 
nikayan. 14łtonpa kon pi! miyari 
ka'ti' #usi'munka kon pi! auta'su'ka 
kon pe. Usewankaman nito' pura 
nesii ipiyau'nokon imiri'nokon 
Kurai yau te'san. 





05:13 Paperan—Isenpoikasa' karetaai yau na'ne' kasa, Ron pi! ta iya pe iyesi. 


5:13 Inkupu'pu 12:12, 25; 13:13; 15:37-39; Koro'se 4:10; Pairiman 24 

Iyakon Ite'kwaro' Kareta 
Pi'ta 


Winipaino 


Ekamanin 


Iyakon Ite'kwaro' Kareta Pi'ta Winipaino esi enno'sa' mi yawiron kon wapiyaro' kon 
Kuri'san amu' enakan pe. Eke iwenai iye'to' esi ennakanin nan ti'sa amu' turawasooi miri 
awonsi'ki iri eseru enupan nito' to! uya moron na'p4 ewa'nomanin pe e'nito' pe. Seri ton si 
ekamun yau ku'nin ei'nin e'seposa' miri, i'mapai ri Papa miri awonsi'ki Sises Karai Epuru 
wanni i'tuto' pi! uta'sin yau, i'tuto' iyi'kwiri'sa' na'ne' ka'pon amu' Sises ennin nu'san 
enupan ni iya etanin n#'san wini. Imenukanin kuru usewankama kamo Kurai uyepu pen 
kanan tukai' enupanin nan pil. Ta iya oko pe Kurai uye'to' uko'mamu esi, Papa esi pil, “inu! 
yan ni uma'ta i'se pura iyesi, e'tane tanporon kon uyepu makoi apai tera'tii' riken” (3:9). 


Iyawon Ekamanin 


Ekamanin (1:1-2) 


Kuri'san pe e'nito' yau ki'man (1:3-21) 


Ennakanin nan ti'sa amu' (2:1-22) 
Kurai si uye'kapu iu'matu pe (3:1-18) 





1Saiman Pita winipaino, Sises 
Kurai apiyo' miri awonsi'ki 
itekare ekamai' enno'sa', 

Kamo, ipokena', Papa, itese' pil 
e'nito' miri awonsi'ki upika'tinin 
kon Sises Kurai poro, i'munkena' 
apurito' ina iwano' waraino eponin 
n#'san enakan: 

2Waku nonkasa' miri awonsi'ki 
tuusewankamai' pura e'nito' nesii 
iiwano' kon pe eke pe ri i'tunin 
Papa miri awonsi'ki Sises, uyepuru 
kon poro. 


Ki'man Miri Awonsi'ki 
Anun Ni 


3Papa pe iye'to' meruntiru uya ri 
repan nisa' tanporon ke i'se e'nito' 
uko'man nito' yau miri awonsi'ki 





Papa uya tasa' kasa uko'man nito' 
pe i'tu'nokon ke kuri ri uki'manin 
kon eke pe tesi ke miri awonsi'ki 
waku pe tesi ke. 4Seri ton awiri 
eke pe ri miri awonsi'ki inunkena! 
ke kuru uyauro'kasa' iya 'nokon, 
miri pi! si miri ton yau e'nito' pe 
waku pe Papa e'to' yau, uma'tan 
nito' iri i'se emi nukupunu oru po 
piyapai ainumui'ma. 

5Miri wenai si miyari pari 
apurito' auya'nokon iponantiti' 
waku pe e'nito' ke; waku pe e'nito' 
pona, i'tunin pe e'nito', Si'tunin pe 
e'nito' pona, twuse'se'tii' e'nito', 
twuse'se'tii! e'nito' pona, ta'kure'tii! 
e'nito', ta'kure'tii' e'nito' pona, Papa 
uya tasa' kasa uko'man nito', 7Papa 
uya tasa' kasa uko'man nito' pona, 

tonpa pi! isi'munkena' pe e'nito', 
tonpa pi' isi'munkena' pe e'nito' 
pona, usi'nunkan nito'. 8Apune 
pura seri ton esa' pe iwesi kon yau 
miyari ri, miri ton uya iku'nin pe 
miri awonsi'ki epankanin pe ikupu 
kon miri, uyepuru kon Sises Kurai 
itu auya'nokon ke. 9E'tane inu! 
piyau seri ton pura iyesi yau, a'ko 
pe itenu esi miri, miri awonsi'ki 
tenku'ne iyesi, miri awonsi'ki 
ipu'tika'sa' ri penaro' tmakooi apai 
tekoruka'pu ru'pu pil. 

10Miri pi! si, utonpa ton, miyari 
ri ikiimato' kon miri awonsi'ki 
ayanunsa' kon i'nai ri ento! ipi' 
yau iko'manti', apune pura seri ton 
kupu auya'nokon yau, auta'mo'ka 
kon pen ni miri. 11Miri a'tai nin 
si, iyereutan#'to' kon esi miri eke 
pe uyepuru kon miri awonsi'ki 
pika'tinin Sises Kurai e'to' tiwi ri 
esa! wanni pe yau. 


Imenukasa' Itekare Nekamanu 


12 Miri pil, inke ri seri ton pi! 
iyemiya'ponti uya 'nokon miri, 
iltu tane auya'nokon ni, pana! pe 
ri iye'mu'sa'kasa' kon i'napairon 
yau itesa' pe me'atui'ne'!. 13 Iye'to' 
pe ri iyesi upona, seri penaro' 
ini'tu'pu kon ne'to' pe uya iyenu 
kon ya! upun, ta'porin tau esi 
koro'tau, Mapune pura seri pe'ne 
ri mi airi inonka uya miri, uyepuru 
kon Sises Kurai uya ekamasa' upi' 
na'ne' kasa ri. 15Seri ton ento' uya 
kuru ri esi, uti'pu a'tai inke ri seri 
ton ku'pitu kon pa iyenu kon yau. 





2 PITA 1, 2 


16Emiya'poke' pe ikonekasa' ri 
panton pikiri ina esi'pu pen, ina 
uya ayauro'ka kon a'tai merunti 
miri awonsi'ki uyepuru kon Sises 
Kurai uyepu pi', e'tane ina uya tenu 
kon ke eke pe Kurai e'to' ene'pu. 
17Apune pura inamato' miri 
awonsi'ki eke pe iku'to' eporo'pu iya 
Papa, Ikuipunu wini, main uyee'pu 
a'tai itena' Eke A'kwa winipai, 
“Puse ri puse ri Umu, Uni'munkanu, 
ipi' kuru epori'mayai'!!”“ tawon. 
18 Ina uya ri seri main eta'pu tupana 
kon ke Epun winon, ina esi a'tai 
waku wu! po ipokon pe. 
19Pu'kena' amu! maimu si enasa' 
man i'nai ri kuru ina pona. Waku pe 
nin si iwesi kon miri ipi' apana kon 
tusa' auya'nokon a'tai, iweyu uya 
pata wei'tisa!' ewarupi yau kasa, pata 
emaku miri awonsi'ki awanakui'no 
kaiyono' enuku iyewan kon yau 
pu'ku pona. 20Tanporon entai nin 
si, ito'ka'nu'ti' pu'kena' nekamanu 
e'menukasa' itekare uye'sa' pura 
iyesi pu'kena' nekama'pu tiwano' 
pe wini pen. 21 Apune pura pu'kena' 
nekamanu e'sara'tito' pura iyesi 
ka'pon eseru wini, e'tane Papa 
winon pi! ka'pon amu! usauroku'pu 
Waku A'kwaru uya to' ari koro'tau. 
2 1E'tane ka'pon amu' koro'tau 
ri niri ennakanin nan pu'kena' 
amu! esi'pu, ennakanin nan ti'sa 
amu' e'to' oton #koro'tau'nokon 
kasa ri. Ama'ai to' uya ma'tanu'nin 
ni enupan nito' ewonnu'to' oton, 


Ennakanin Nan Ti'sa Amu' 





“1:17 Ma'siu 17:5; Ma! 9:7, Uru' 9:35. 

eke Itepuru ri nonka to! uya 
tennanin kon na'pu—tiwano' kon 
pe ri inke pura tuuma'tato' kon 
nepu to' uya. 2Tu'kan kon uya 
ri piyinu'nin eseru ku'to' oton, 
miripan kon uya i'napairon iyawiri 
e'nito' sapemato' oton. 3Mentai tesi 
kon ke pusamoro ti'sa amu' uya 
iyennaka kon panton amu' tiwano' 
kon pe ri tunkoneka'pu kon ke. To' 
kota'mato' ike man moro ri pena 
ri to! ema tau, to! ma'tanu'nin 
e'nunsa' pura ri iyesi. 

4Apune pura Papa uya inseru 
amu' e'makoimasa' a'tai to! enpi'sa' 
pe pura iyesi na'ne' yau, e'tane to' 
ennoko'pu iya ekota'!man nito!? ya', 
to! teru'pu iya ewarupi i'nawon' ya! 
to' uko'manto' pe eseru aimenka 
weyu pu'ku pona; Spenaro' oru 
enpi'sa' iya pura iyesi na'ne' yau, 
iimunpu nee'pu iya Papa uya 
tasa' pen awiri te'san ka'pon amu! 
pona, e'tane Nowa pa'sima'pu iya, 
ipokena' pe te'sen ekamanin miri 
awonsi'ki 7 kaisaron kon turon 
kon, 6eke kuru pata ton Satan 
miri awonsi'ki Komora enpi'sa' 
iya pura iyesi name! yau, ipo'ti'pu 
iya urumiru'pu pe, iku'sa' iya 
ento' ipi' pe te'ku'ton Papa uya 
tasa! pen awiri te'san pil; 7Ra', 
ipokena' pe te'sen ka'pon pika'ti'pu 
iya ipokoitasa' uya ima'tanu'sa' 
piyi'nu'nin nan ni ka'pon amu! 
miri awonsi'ki main awiron kon 
pen ni eseru pi! iyesi na'ne' yau; 

8 (apune pura kuri ri si ipokena' 
pe te'sen ka'pon uko'mamu'pu to! 
koro'tau wui kaisari ri ekota'man 
pi' iri ton kupu miri awonsi'ki iri 
ton ni tato' ene pi! miri awonsi'ki 
eta pi!)— 9seri kasa si seri esi 
yau, Itepuru uya nin si i'tu ka'pon 
amu' Papa uya tasa' kasa te'san 
pika'tito' tuuya i'tupi'nin esi yau, 
miri awonsi'ki ipokena' ton pen a'si 
iya eseru aimenkato' weyu pu'ku 
pona, miyari ri to' kota'mai'ma. 
10T'napai ri se esi miri kamoro ipan 
pe ri makoi eseru pi! te'san miri 
awonsi'ki eke ton sapemanin nan. 

Ipiyiimunon miri awonsi'ki 
sa'man ton ni, pusamoro ka'pon 
amu' tenari'nunsan pen ni iri pe 
ri ka! awon kon pi! tuusauro'san. 
1E'tane inseru amu! pana'pa' 
nan pe ri esii'ma miri awonsi'ki 
merunti ton pe ri esii'ma niri, iri 
pe ri kamoro ka! awon kon sapema 
pe tuusauroku kon ne'nin nan pen 
ni Itepuru piya'. 12 F'tane pusamoro 
ka'pon amu' e'sapema tuusauroku 
kon yau tanto'ka'nukunu kon pen 
ni pi. To' esi ene amu' kasa ri, ene 
amu' teseru awon kon, iyentusa' 
kon ta'sisan pe miri awonsi'ki 
tuma'tanu'san pe riken, miri 
awonsi'ki ene amu' kasa ri to' ri 
niri uma'tato' oton. 

13Isi kuu'pu to! uya pil, to! 
e'ma miri isi ke. To' eseru esi 
e'taripapaino kon wui nai ri. To! 
esi a'si'pi'sa! pe miri awonsi'ki 





b2:4 Ta'taras Kiri! maimu yau; ekota'man nito' pata'se' ese! tonpa ri mari. 
“2:4 ewarupi i'nawon, miri pe pura, ewarupi i'sen ama! 


2:5 Iseneses 6:1—7:24 2:6 Iseneses 19:24 2:7 Iseneses 19:1-16 

imaku'pi pe ri, i'se te'to' kon 
kupu pi' ipokon pe tenta'na kon 
koro'tau.4 14Ipan ni ekuman to! 
enu yawon, twumakoitato' kon 
ereutanu'nin nan pen ni, #si'munon 
pori'ma to' uya to' umakoitato' pe, 
mentai e'ni pi! isenupasa' kon— 
ipa'nu'sa' kon ni! 15 To' uya to'saron 
asanta ninsa' to! utisa! Peran, 
Peyoru mu e'ma tawiri tuutito' 
kon pe iri epe'pu i'munkanin. 
16 E'tane isa'ka'si neseremeku'pu 
iri inkupunu pi'—tuusauro'sen pen 
ni—miripan usauroku'pu ka'pon 
maimu yau, miripan uya pu'kena' 
sakorooi uya awopa i'ni'panuku'pu. 

17Pusamoro ka'pon amu' esi 
miri tuna epa'kato' yai tuna pun 
pe miri awonsi'ki kapuru' pana'pan 
a'setun na'tu'manu ton pe. Ipan 
ni i'kurun ewarupi enkurumu 
to! iwano' pe. 18Iyawon pura ri 
to! muta usauroku esi, utapurin 
niken, ekumapai riken te'to' kon 
pori'ma pi' i'naino ka'pon eseru 
yawon, ka'pon amu! musunpa 
to' uya, seri pe kuru ri ainun ni 
pi' ri te'san iri yau tuuko'mansan 
piyapai. 19Inonkasa' pe e'nito' pi' 
to! auro'kasa' to! uya, te'tane'nokon 
ni ano'manin nan poitoru pe— 
apune pura ka'pon esi miri tentai 
iyenasa'! ru'pu poitoru pe ri. 
20 Kamoro ainunsa' pe iyesi yau oru 
uya ma'tanu'nito' piyapai uyepuru 
kon miri awonsi'ki upika'tinin kon 
Sises Kurai i'tu wini, miripan kon 





2 PI'TA 2, 3 


ni mari e'si'tika'sa' iya! to! entai 
iyenasa', to' si esi ipan pe iu'matu 
yau iyepiya'ti a'tai tesi'pu kon 
entai. 21! Waku pe pari nesii'no 
to! uya ipoken e'nito' i'tusa' pura 
iyesi a'tai, to' uya i'tu entai ta'poi 
kon ni ra'tito' pe tuuya'nokon 
waku main, apiyontin nito' to! ena! 
inonkasa' ru'pu. 22 To' pi! i'nairi ri 
ikasa e'ni tukai' enupanin main 
uya tasa', “Pero tutarukaai pona 
tenna'posen,”“ miri awonsi'ki, 
“Peiruku tukorukasa' ri e'tane, 
te'koromasen i'koro yau,” tawon. 
3 1Utonpa ton nu'kwi, seri si seri 
ukaretaai, iyakon ite'kwaro' 
iyenakan kon. Asa'ri ri mari 
imenukasa' uya man iyenpakanin 
kon pe waku pe ri iusenuminka 
kon pa. 2imiri'nokon uya si main 
usauro'ni'pe ipi' ru'pu ekama i'se 
e'ai' pena ri waku ton pu'kena' 
amu' winipaino, miripan uya 
uyapiyonti'pu kon uyepuru kon 
miri awonsi'ki upika'tinin kon uya 
tunennoko'san ipiya'nokon wini. 

3 Tanporon wapiya, 
muto'ka'nu'tui' miri iweyu u'matu 
yau asapemanin kon tuwuta'kiri 
kon pe uyepu miri, miri awonsi'ki 
asapema kon pe to' uta'kiri, miripan 
kon esi i'se te'to' kon iri eseru pikiri 
utin pil. 4Tato' oton to! uya, “Nai 
miri, “uye'ni, isauroku'pu ipi'? 
Ukuipunu kon eri'pitu'pu si'kiri ri, 


Itepuru Weyu 





42:13 Turon ni imenukasa' ton uya, tamurai' enta'nan nito' yau ta. 


26:11 
2:16 Nonpa 22:4-35 


“2:22 Ipu'ketu 

tanporon ni esi tesi'pu kasa ri non 
e'kapu epiya'tipu si'kiri ri,” tato! 
oton. 5E'tane ipi' ri te'kamai' to! 
upu'tika'sa! pena ri Papa maimu ke 
ka! uko'mamu'pu miri awonsi'ki non 
e'kaa'pu tuna apai miri awonsi'ki 
tuna ke. 6Tuna ke ri mari miri a'tai 
non usem#'nuku'pu miri awonsi'ki 
ima'ta'pu. 7Miri ri mari main ke 
seri pe na'ne' ka! miri awonsi'ki non 
epotawa'tisa' miri apo! iwano' pe, 
eseru aimenka miri awonsi'ki Papa 
uya tasa' pen awiri te'san uma'ta 
weyu e'ma ta! enkurunpa. 

8E'tane seri kuru tikin nan ni 
ku'pu'tika'na'tau, utonpa ton nu'kwi: 
Itepuru pona tikin nan wui esi 
1,000 kaisaron wuipiya kasa ri, miri 
awonsi'ki 1,000 kaisaron wuipiya 
esi tikin nan wui kasa ri. 9Tinin 
pi' Itepuru esi pen twusauroku'pu 
kupu pi', turon kon tinin pokon 
to'ka'nu'ai'ne' kasa. #pi'nokon 
iseta'ka pen, inu' yan ni uma'ta 
i'se pura iyesi, e'tane tanporon kon 
uyepu makoi apai tera'tii' riken. 

10F'tane Itepuru weyu uye'to' 
oton ama' kasa. Ka' pura iyenato' 
oton eke pe tuuki'pi'nunse, ipu'ku 
ton pe te'sen nu'san ma'tanu'to' oton 
apo' uya, miri awonsi'ki non miri 
awonsi'ki tanporo ri iyau te'sen pura 
ri iye'to' oton. 

11Seri kasa si tanporon uma'tato' 
oton pe iyesi pil, inu! warai ken si 
ka'pon pe iwe'to' kon pe iyesi? Waku 
pe Papa uya tasa' kasa iuko'manto' 
kon pe iyesi, 12Papa Weyu uyepu 

enupikiri iwesi kon koro'tau, miri 
awonsi'ki inke pura iye'to' pe enuti 
pi'f Miri uya ka! uma'ta apo! ke nepu 
miri, miri awonsi'ki miri yau te'sen 
ukasitato' oton ita'netu ke. 13 E'tane 
isauro'sa' pi! ri ina man emenna' 
Epun miri awonsi'ki emenna' non 
enupikiri, ipoken e'nito'! pata'se'. 

14 Seri si, utonpa ton nu'kwi, seri 
kuru sa'ne enupikiri iwesi kon pi', 
waku pe kuru ekonekati' para'pa 
pe pura iwesi kon pa, iri kuu'pu 
auya'nokon man ta iya namai' 
ipnokon, miri awonsi'ki waku 
pe ri tuusewankamai' pura iwesi 
kon pa ipokon pe. 15tyenu kon yau 
nesii uyepuru kon usenuti pura 
na'ne' esi ka'pon amu' epika'tito' 
pe, utonpa kon nu'kwi Paaru uya 
iyena'nokon imenukasa' na'ne' 
kasa kuru ri mari tupu'ketu Papa 
uya turepa'pu ike ke. 16Miri kasa 
ri imenukap''sa' iya tanporon 
tukaretaai yau'ne seri ton pi' si 
usauro'ni pi! iyau'ne. Ikaretaai 
ton yau'ne' turon ni ton esi 
saman ton ni ito'ka'nuku pokena' 
ton pen ni, i'ttunin nan pen miri 
awonsi'ki iyereutasa' kon pen 
nuwuukanu turon ni pe, turon ni 
ton iye'menukasa' itekare kupu 
twuya'nokon kasa ri tuma'tanu'nin 
kon pe ri. 

17Miri pe iyesi pil, utonpa ton 
nu'kwi, seri si i'tuka'sa' auya'nokon 
pi, iserasu kon pe ri te'se e'ti', 
main awiron kon pen ka'pon 
amu' nano'ma'pu uya ayari kon 





f3:12 inke pura iye'to' pe enuti pi!; miri pe pura, Papa weyu uyepu enupikiri iyenuriku 


koro'tau. 

namai', miri awonsi'ki auta'mo'ka 
kon namai' waku pe ayapon kon 
pe ikonekasa'! apai. 18E'tane 
isemo'kati'! uyepuru kon miri 
awonsi'ki upika'tinin kon Sises 


Kurai uya waku nonkasa' yau miri 
awonsi'ki i'tunin pe e'nito' yau. 
Itiwano' pe eke pe iku'to' nesii 
asa'ri ri seri pe miri awonsi'ki 
tiwiri ri! Amen. 

Wapiyaro' Kareta 


Isaan 
Winipaino 
Ekamanin 


Wapiyaro' Kareta Isaan Winipaino esi eke ton asa'ron ku'nin pe: Imenukasa' ennin nan 
pori'manin pe Papa pokon pe miri awonsi'ki Imu Sises Kurai pokon pe tuuko'mansan 
pe to' e'to' pe, miri awonsi'ki to! panamanin pe ennakan pe enupan nito' namai' seri 
si to' pokon pe e'nito' ma'tanu'nin. Seri enupan nito' esi apuri wini non eseru wini iri 
esi tukai', miri pi! si Sises, Papa Mumu, esi'pu poken pura iyesi ka'pon pe. Kamoro si 
ti'sa amu' uya ta epika'tin nito' pe emo'kan nito' pe iyesi uko'man nito' yapai seri non 
po, miri awonsi'ki to! uya kanan enupan ni'pu epika'tin nito' esi waku peri iteseru e'ni 
uya miri pe pura turon kon i'nunka uya ri ikupu pen ta. 

Seri nin si enupan nito' esi miri kane tawon pe miri pil imenukanin uya ekama 
Sises Kurai kuru ri esi'pu ka'pon pe tukai', miri awonsi'ki ekama iya kuru tanporon 
kon Sises apurinin nan miri awonsi'ki Papa i'nankanin nan uya ri mari tatonpa kon 
i'nunkato' pe iyesi tukai'!. 


Iyawon Ekamanin 


Ekamanin (1:1-4) 

Iweyu miri awonsi'ki ewarupi (1:5—2:29) 

Papa munki miri awonsi'ki Makoi munki (3:1-24) 
I'napairon miri awonsi'ki ipokena' pen (4:1-6) 
Usi'munkan turawasooi (4:7-21) 

Entakanin apurito' (5:1-21) 





nito' pi' ina uya ayauro'ka kon, 


Uko'man Nito' Maimu Ikuipunu piyawon usenpoika'pu 


1 1 Iyepiya'ti si'kiron, ina neta'pt, 
ina nene'pu tenu kon ke, ina 
nenpitu'pu, miri awonsi'ki ina 
emiyatu na'pitu'pu—seri pi! ina 
usauroku Uko'man Nito' Maimu 
pi. 2Uko'man nito' usenpoika'pu, 
ina uya ene'pu, miripan ekama 
ina uya, miri tiwiri ri uko'man 





ina piya'. 3Ina nene'pu, ina neta'pu 
ekama ina uya ipi'nokon, miri pi! 
a'samutu yau e'nito' kon pe. Miri 
awonsi'ki Ikuipunu miri awonsi'ki 
Imu, Sises Karai pokon pe a'samutu 
yau e'ninokon. 4Seri si menuka 
ina uya mararon pe pura pori' pe 
e'nito' kon pe.“ 





41:4 Turon ni ton emennu#'pu pe imenukasa' ton uya, mararon pe pura pori' pe iwe'to' 


kon peta. 


1:1 Isaan 1:1 1:2 Isaan 1:14 

Iweyu Yau Usarin 


5Se main, ina neta'pu iwinon 
ekama ina uya ipi'nokon: Papa esi 
iweyu pe; ewarupi pura kuru ri iyesi 
iyau. 6Iyamutu pe emi ta yau etane 
ewarupi yau ri itii'ma, kasi peri emi, 
i'napairon yau iko'mamui'ma pura ri. 
7E'tane iweyu yau utin pe iyesi yau, 
iweyu yau iyesi na'ne' kasa, isitonpa 
pe a'samutu yau ri e'ni'nokon, Sises 
si, Imu munu uya ukoruka kon 
tanporon makoi apai.’ 
8Imakooi pura usi'tun pe iyesi yau, 
usenku'tin pe ri iyesi iwano' wanni 
pe ri, miri awonsi'ki i'napairon pura 
ri iye'tane uyau'nokon. ?Umakooi 
kon ekamasa' pe iyesi yau, ta'pu 
tuuya awiri iyesi miri awonsi'ki 
waku pe ri upi'nokon iyesi, isentu'ma 
ri upi'nokon, miri awonsi'ki ukoruka 
iya 'nokon ni tanporon ipoken pura 
e'nito' apai. 10 Umakoitan nisa! pura 
iyesi ta'nokon yau, kasi ye! pe ri Papa 
kupu'nokon miri, imaimu pura iyesi 
uko'man nito' kon yau. 
2 1Seri menuka uya seri 
iyena'nokon, umunki amu! 
ru'kwi, iye'makoima kon namai'. 
E'tane inu! ri e'makoimasa' yau, 
moro man Sises Kurai, Ipokena' 
ri, uwapu'ti kon pe Ikwipunu 


Kurai, Upika'tinin Kon 





1ISAAN 1, 2 


auro'kanin. 2 Kari ri uya umakooi 
kon e'masa' seri“ —uri'nokon 
makooi riken pen, e'tane tanporo 
pata awiron kon makooi ri niri. 

3T'tu tukai' kuru ri emi, apiyontin 
nito' iyawiri emi yau. 4Kuri ri iltu 
uya tawon pe esiilma, apiyontin 
nito' iyawiri pura na'ne' esi miri kasi 
ye! pe, i'napairon pura ri iyesi iyau. 
5E'tane inu! ri imaimu awiron esi 
yau, Papa usi'munkato'4 kuru ri esi 
miri iyau mararon pe pura ri, waku 
pe kuru ri. Se kasa iyau e'ni tukai' 
itu miri: 6Inu' uya ri Sises yau esi ta 
a'tai, iyesi'pu kasa ri iye'to' pe iyesi. 

7Utonpa ton nu'kwi, emenna' 
pen ni apiyontin nito' menuka uya 
seri iyena'nokon, e'tane penaro' 
ri, iyepiya'ti yau ineporo'pu kon 
ni. Seri apiyontin nito! esi penaro' 
ri inetakaa'pu kon. 8E'tane seri 
emenna' apiyontin nito' menuka 
uya seri iyena'nokon, miri i'napairon 
usenpoikasa' Sises yau miri awonsi'ki 
ayau'nokon niri, apune pura ewarupi 
utin pi! man miri awonsi'ki i'napairon 
iweyu pe te'sen ne'wei'tika'an. 

9Inu' ri iweyu yau esi tai'ma 
tutonpa ewaruma'tiyai'ne' esi miri 
ewarupi yau ri seri pona ri. 10fnu! 
ri tutonpa i'nunkanin uko'mamu 
miri iweyu yau, iri pura iyesi iyau 
tutonpa uta'mo'ka emapu'tito' iya 
wini.“ 11E'tane kuri ri tutonpa 





b1:7 tanporon makoi apai; miri pe pura, makoi apai'ne ri. 


“2:2 Kuri ri uya makooi 


kon e'masa' seri; miri pe pura, Kuri ri kuri ri Papa uya kota'man nito' ini'panu'nin, 


umakooi kon mo'kanin. 


42:5 Papa usi'nankato', miri pe pura, Papa inunkato' iya 


e 2:10 iri pura iyesi iyau tutonpa uta'mo'ka emapu'tito' iya wini; miri pe pura, iri ri 


ita'mo'ka emapu'tinin pura ri iyesi iyau. 


2:7 Isaan 13:34 

ewaruma'tinin esi miri ewarupi 
yau, iyau utin pi! iyesi. Tuutito' ya! 
iltu iya pura iyesi, ewarupi uya 
tenku'ne iku'sa' pi'. 
12Kareta menuka uya seri 
iyena'nokon, umunki 
amu' ru'kwi, 
apune pura amakooi kon 
pil isentu'masa' pi! tese' 
awiri. 
13Kareta menuka uya seri 
iyena'nokon, papai 
pokon, 
apune pura kuri ri 
iko'mansa' iyepiya'ti'pu 
si'kiri ri itu auya'nokon 
pi'. 

Kareta menuka uya seri 

iyena'nokon, moineri'san, 
apune pura iri entai 
iwe!sa! kon pil. 

Kareta menuka uya seri 
iyena'nokon, umunki 
amu' ru'kwi, 

apune pura Ikuipunu 
i'tusa' auya'nokon pi'. 
14 Kareta menuka uya seri 
iyena'nokon, papai pokon, 
apune pura iltu 
auya'nokon pi! kuri ri 
iyepiya'ti si'kiron. 

Kareta menuka uya seri 

iyena'nokon, moineri'san, 
apune pura pana' pe 
iwesi kon pi', 
miri awonsi'ki Papa 
Maimu esi ayau'nokon pi', 
miri awonsi'ki iri entai 
iwe!sa! kon pil. 

Oru Kusi'nunkatuu 


15Oru kusi'nunkatuu, miri 
pe pura iri ri oru po te'sen. mu! 
uya ri ore i'munka yau, Ikuipunu 
i'mankato' iya pura iyesi miri iyau. 
16 Apune pura tanporon ora pon— 
ka'pon e'to' tarui pe ipi', itenu 
taruipanin, miri awonsi'ki mi pe 
iye'ku'to' timamin ke tesi pi'—seri 
ton esi miri Ikuipunu winon pe 
pura, e'tane ora winon pe iyesi. 
17Oru, miri awonsi'ki iyau'ne 
na'ne' taruipanin pura ri iyena, 
e'tane kuri ri i'se Papa e'to' ku'nin 
uko'mamu miri tiwiri ri. 


Panaman 
Ennakanin Kurai Namai' 


18 Umunki amu' ru'kwi, iweyu 
u'ma'to' uye'sa' man, eta'pu 
auya'nokon kasa ri Kurai pe itese' 
ennakanin tuuye'ton tawon, seri 
pe tu'ke to' uye'sa' man. Seri kasa 
iyesi pi! itu iweyu u'ma'to' uye'sa' 
tukai', 19 Upiyapai'nokon to! uti'pu, 
apune pura utonpa kon amu' pe 
pura tesi kon pil. Utonpa kon pe to! 
esi yau, moro to! nesii'no, to! uti'pu 
uya ekama utonpa kon pe pura ri 
to! esi'pu tukai', 

20fImiri'nokon man Waku 
nekarapaima'san pe, miri 
awonsi'ki tanporo imiri'nokon uya 
i'napairon i'tu.f 21I'napairon iltu 
auya'nokon pura iyesi pil imenuka 
uya 'nokon pen, e'tane i'napairon 
itu auya'nokon pi', kasi pe te'sen 
uyepu pen miri i'mapairon wini. 





f2:20 tanporo i'napairon i'tu auya'nokon, ta turon ni ton imenukasa' uya. 

22Inu' esi kasi ye! pe? Kuri sane 
Sises esi Kurai pe tukai' i'tunin 
pe pura te'ku'sen. Kuri ri esi 
miri Kurai pe itese' ennakanin 
pe—Ikuipunu miri awonsi'ki Imu 
i'tunin pe pura ne'ku'ai'ne', 23Inu' 
ri Imu pi' kane tawon esi yau, 
Ikuipunu anunnin pe pura iyesi 
miri; inu! ri Imu pil ewai' tawon 
uya Ikuipunu ri mari anumu. 

24 Tiwi miri iyepiya'ti pe ineta'pu 
kon nuko'mamui ayau'nokon. Miri 
kasa iwesi kon yau, Imu miri 
awonsi'ki Ikuipunu yau iwesi kon 
miri. 25Seri si uyauro'ka'pu iya 
'nokon ituto' pe tuuya—tiwiri ri 
uko'man nito'. 

26Seri ton menuka uya seri 
iyena'nokon, ayano'ma i'se 
'nokon te'san esi pil, 27Tiwi 
Waku A'kwaruS ineporo'pu kon 
nuko'mamui ayau'nokon, inu! ri 
iyenupanin kon i'se pura iwesi 
kon miri. Iya'kwaru uya iyenupasa' 
kon na'ne' tanporon pi! ri, i'napai 
ri iyesi, enku'tinin pe pura— 
iyenupasa' iya 'nokon na'ne' kasa 
ri, iyau ri iko'manti'. 


Papa Munki Amu' 


28 Seri si, umunki amu' ru'kwi, 
iyau iko'manti', isenpoika a'tai, 
enari'!mura e'nito' kon pe miri 
awonsi'ki tipiyi'se pura irau e'nito' 
kon pe iyepu a'tai. 





1 ISAAN 2, 3 


29Ipokena' pe Sises esi tukai' itu 
auya'nokon yau, i'tu auya'nokon 
tanporon kon ipoken te'sen ku'nin 
nan esi imunki pe. 
3 1 Eke pe kuru ri tuusi'nunkato' 

nonkasa' Ikuipunu uya 

upona'nokon, miri pe iyesi pi! 
Papa munki pe ri e'sesa'nito' kon 
pe iyesi! Kamoro peri si emi! Miri 
pe iyesi pil, oru uya i'tun pura ri 
iyesi, apune pura Papa i'tu iya pura 
ri iyesi ke. 2Utonpa ton nu'kwi, 
Papa munki pe ri si e'ni'nokon, 
e'tane iltu pura ri mari iyesi miri 
kasa e'nito' oton kon tukai', etane 
isenpoika a'tai," ikasa e'nito' oton 
kon i'tu uya'nokon, iye'to' pe ri 
ene'nokon miri. 3Tanporon kon 
seri kasa te'ku'san iyau ekoruka 
waku pe, ikasa kuru ri esuken. 

4Tanporon kon tuumakoita- 
san uya Papa uya apiyontin 
nito' i'kwitu miri, apune pura 
makoi esi Papa uya apiyontin 
nito' pura ri emi pe. 5E'tane i'tu 
auya'nokon isenpoika'pu umakooi 
kon mo'kase'na, miri awonsi'ki 
makoi pun ni iyau. 6Inu' ri iyau 
ntuko'manyai'ne' e'makoimato' pen 
ni, e'tane kuri int! ri e'makoiman 
pi! name! uya ri nin ensa' pura 
iyesi miri, miri pe pura i'tusa' iya 
pura ri iyesi. 

7Umunki amu' ru'kwi, inu! ri 
ayano'mati'nin. Kuri ipoken te'sen 





22:27 Waku A'kwaru—karapaiman, itekare yau miri pe pura karapa apitu iku'to' pe 
ika'sa' eseru awiri Waku A'kwaru esi moro, miri pe pura iturawasooi miri pe pura 


pureman nito' iya esi ta e'kwa pe. 
iyena a'tai 


3:1 Isaan 1:12 3:5 Isaan 1:29 


h 3:2 isenpoika a'tais miri pe pura, ti'tusen pe 


The New Testament in Akawaio of Guyana, 1st ed. © 2010, Suriname Bible Society 


1 ISAAN 3 


kupu pi! na'ne' esi miri ipokena' 
pe ri, ipokena' pe iyesi na'ne' 
kasa ri. Smul' ri makoi kupu pi! 
nuko'manyai'ne' ri esi miri Makoi 
mure pe, apune pura Makoi esi 
tumakooikenan pe ri pena ri 
iyepiya'ti'pu si'kiri. Seri wenai 
kuru si Papa Mumu usenpoika'pu 
miri Makoi turawasooi 
ma'tanu'se'na. 9Inu' ri Papa wini 
iyentusa' pe na'ne' e'makoima pen 
miri miyari ri, apune pura Papa 
eseru esi iyau. Apune pura Papa 
wini iyentusa' pil, iye'makoima 
pura ri iyesi. 10 Seri kasa si itu miri 
inu' yan esi Papa munki amu' pe 
tukai', miri awonsi'ki inu! yan esi 
Makoi munki amu! pe tukai': mu! 
ri ipoken te'sen kupu iya pura ri 
na'ne' esi miri Papa mure pe pura 
ri, inu! ri niri tutonpa i'nunka iya 
pura na'ne' esi imure pe pura. 


Itonpa Kon Amu' I'nankati' 

11 Main, iyepiya'ti si'kiri ineta'pu 
kon esi se kasa: Utonpa kon amu' 
ti'munkai' e'nito' kon pe. 12Keen 
kasa pura e'ti', iri pe te'sen iwano', 
miripan uya takon winipu. Fri 
pe iyesi pi' takon wini'pu iya? 
Apune pura iri pe tunkupunu esi 
pi', ipokena' pe takon nukupunu 
e'tane. 13 Kisewansiukatuu, utonpa 
ton, oru uya iyewaruma'ti kon yau. 
14T'tu'nokon eri'nito' entakasa' 
uko'man nito' ya', apune pura 
utonpa kon imunka pil. mu! ri 
tuusi'munkasen pen enkurumu miri 
eri'nito' yau ri. 15finu' ri tutonpa 

ewaruma'tinin esi miri te'wisen 
pe ri, itu auya'nokon te'wisen pe 
te'sen yau inke uko'man nito' pura 
ri iyesi. 

16Se kasa usi'munkan nito' iltu 
miri: Sises Kurai uya tuuko'manto' 
teru'pu uiwano' kon pe. Miri kasa 
uko'man nito' kon nonkato' pe iyesi 
miri utonpa kon iwano' pe. 7inu' 
ri imaminkena' uya tutonpa esi iri 
ri i'se enpitu yau, etane isentu'ma 
pura iyesi ipi', iri kasa ken si Papa 
usi'nankato' esi iyau? 18 Umunki amu! 
ru'kwi, umaimu kon ke, unta kon ke 
riken usi'nunkanpai'nokon pura man, 
e'tane tuku'se kuru miri awonsi'ki 
i'napairon yau kuru. 19Seri kasa 
kuru iyesi a'tai, i'tu miri i'napairon 
pe e'ni, uyewan kon ereuta nin si 
ipiyau, 20uyewan kon uya uyeno'ma 
kon a'tai. Papa esi miri uyewan kon 
entai, tanporon i'tunin. 

21 Utonpa ton nu'kwi, uyewan 
kon uya uyeno'ma kon pura iyesi 
yau, enari'mura ri Papa piyau 
e'ni'nokon 22#'ri ri ekama'posa' 
a'tai repan ni iya, apiyo'man nito' 
iyawiri emi pil, tupori'manin kupu 
pi'. 23Seri si seri apiyontin nito' iya: 
Tamu, Sises Kurai ese' yau apurito' 
pe, miri awonsi'ki utonpa kon 
ti'munkai' e'nito' pe uyapiyo'masa' 
iya 'nokon na'ne' awiri. 24Kamoro 
apiyontin nito' iyawiron kon 
uko'mamu miri iyau, miri awonsi'ki 
to! yau niri iko'mamu. Seri wini 
itu miri uyau'nokon iyesi tukai': 
I'tu'nokon Iya'kwaru uyena'nokon 
inturu'pu wini. 





3:11 Isaan 13:34 3:12 Iseneses 4:8 3:14 Isaan 5:24 3:23 Isaan 13:34, 15:12, 17 

A'kwaru Ton Itu 


4 1Utonpa ton nu'kwi, tanporon 
ni a'lkwaru amu' kusapurituu, 
e'tane tanporo ka'pon amu' i'tuti' 
Papa winon pe pe! to! esi tukai', 
apune pura tu'ke kuru ennaka- 
nin nan pu'kena' amu' utisa' 
miri seri non po. 2Se kasa Papa 
A'kwartu i'tuto' auya'nokon esi miri: 
Tanporon ka'pon amu' a'kwaru, 
Sises Kurai uyee'pu ka'pon pe 
tukai' ekamanin pe na'ne' nan esi 
miri Papa winon kon pe, 8e'tane 
tanporon ka'pon amu! a'kwaru 
Sises i'tu iya pura na'ne' nan esi 
miri Papa winon kon pe pura. Seri 
esi miri Kurai pe itese' ennaka- 
nin a'kwaru pe, iye'to' oton tukai' 
ineta'pu kon, miripan uye'ka'sa' 
man seri non pona. 

4Imiri'nokon, umunki amu' ru'kwi, 
esi Papa winon kon pe, miripan kon 
entai iyena'pu kon, apune pura 
ayau'nokon na'ne' esi pana! pe 
pari seri non pon entai. > Kamoro 
esi seri non pon kon pe, miripan 
kon usauroku non winon pe ri, 
miripan kon maimu eta non uya ri. 
6Uri'nokon esi Papa winon kon pe, 
miripan ind! ri Papa i'tunin esi a'tai, 
uyeta iya 'nokon miri; etane inti! ri 
Papa winon pen esi a'tai, umaimu 
kon eta iya pen miri. Seri wini 
i'tu'nokon miri, nai esi i'napairon 
A'kwar pe, miri awonsi'ki nai esi 
kasi ye! a'kwaru pe tukai'. 

Papa Usi'nunkato' Miri 
Awonsi'ki Usi'nunkan Nito' 


7Utonpa ton nu'kwi, utonpa 
kon ti'munkai' e'nipai'nokon, 
apune pura usi'munkan nito' esi 
Papa winon pe. Tanporon kon 
tuusi'nunkasan esi a'tai, Papa 
munki pe to' esi miri, miripan 
kon uya Papa i'tu. Sinu' ri 
teusi'munkasen pen esi a'tai, Papa 
i'tunin pe pura iyesi miri, apune 
pura Papa esi usi'munkan pe. 
9Se kasa Papa uya tuusi'nunkato' 
enpoika'pu miri u'koro'tau'nokon: 
Tikin nan kuru ri Tamu ennoko'pu 
iya seri non pona, iporo uko'man 
nito' kon pe. 10Seri si seri 
usi'nunkan nito': Papa i'nunka'pu 
uya'nokon pen, e'tane Papa uya 
ui'munka'pu kon, miripan uya 
Tumu ennoko'pu tupokon pe 
konekanin wanni pe tusakorooi 
apaii umakooi kon tumo'kai'. 
11Utonpa ton nu'kwi, Papa uya 
ui'munkasa' kon pil, utonpa kon 
kanan i'nunkato' pe iyesi. 12 Inu' 
uya ri Papa ensa' pura iyesi, e'tane 
utonpa kon i'nunka pe iyesi yau, 
Papa uko'mamu miri uyau'nokon, 
isi'imunkato' ena miri uyau'nokon 
mararon pe pura. 

13Tyau uko'man ni miri awonsi'ki 
uyau'nokon iyesi i'tu'nokon, apune 
pura Ta'kwaru ke repanisa' iya. 
14Fne'pu uya'nokon, miripan 
ekama uya'nokon Ikuipunu uya 





14:6 A'kwara, miri pe pura a'kwaru 


14:10 tupokon pe konekanin wanni pe tusakorooi 


apai; miri pe pura, tukota'man nito' i'ni'panu'nin pe 

The New Testament in Akawaio of Guyana, 1st ed. @ 2010, Suriname Bible Society 


1 ISAAN 4, 5 


Tumu ennoko'pu seri non pika'tinin 
pe. 15m4' ri Sises i'tuyai'ne' Papa 
Mu pe esi yau, Papa esi miri 
iyau, kuri ri kanan esi Papa yau. 
16Ī'tu'nokon miri awonsi'ki apuri 
Papa uya ui'mankato' kon. 

Papa esi usi'munkan. mul! ri 
uko'mamu a'tai usi'munkan nito' 
yau, uko'mamu miri Papa yau, miri 
awonsi'ki Papa niri uko'mamu iyau. 
17Usi'munkan nito' enasa' waku pe 
mararon pe pura upiyau'nokon, 
enari'ke' pe e'ni namai' eseru 
aimenka weyu a'tai, apune pura 
ikasa enan nisa! pi! seri non po. 
18 Fnari'ke' pe e'nito' pura iyesi 
miri usimunkan nito' yau. E'tane 
waku usi'munkan nito' uya enari'ke' 
pe e'nito' ainunpa, apune pura 
enari'ke' e'nito' esi ekota'man itu 
wenai. Kuri ri enari'ke' pe na'ne' 
ekonekasa' pura iyesi miri waku 
pe usi'munkan nito' yau. 

19 Usi'nunka'nokon, apune pura 
wapiya ui'lmunkasa' iya 'nokon pil, 
20mu' ri, “Papa i'nunka uya,” tai'ma, 
tutonpa ewaruma'tinin esi yau, kasi 
ye! pe iyesi miri. mul ri tutonpa, 
tunenenu i'munkanin pen uya Papa 
iimunka pura iyesi tunene'pu pen 
ni. 21Miripan uya seri si apiyo'man 
nito' tusa' uyena'nokon: mul! ri Papa 
i'nenkanin uya tutonpa i'nunkato' pe 
ri mari iyesi, tawon. 

Papa Mumu Apurito' 


5 1 Tanporon kon Sises esi Kurai 
pe tukai' apurinin nan esi 
miri Papa munki pe. Tanporon 
kon ikuipunu i'nunkanin nan esi, 
imure ri mari i'munkanin nan pe. 
2Se kasa itu miri Papa munki amu! 
imunka tukai': Papa i'nunka miri 
awonsi'ki apiyontin nito' ari pi! 
eni a'tai. 2Seri seri Papa i'inunka 
eseru: Apiyo'man nito' iyawiri te'se. 
Apiyo'man nito' esi e'tape'ne' pe 
pura ri, Yapune pura Papa munki 
amu' uya ora wapiya'ka. Seri seri 
unapurinu kon iwapiya'kanin oru 
entai iyenasa!. Sinu' kuri oru entai 
tenasen? Kuri riken Papa Mu pe 
Sises esi tukai' apurinin. 

6 Puse ri kuri ri tuna miri awonsi'ki 
mun wini iye'sa' ru'pu—Sises Kurai. 
Tuna wini riken iyee'pu pen, e'tane 
tuna miri awonsi'k: mun wini. Miri 
awonsi'ki Ita'kwaru uya ri ekama, 
apune pura Ita'kwaru esi i'napairon 
pe. 7Apune pura osoruwawon esi 
ekamanin pe: 8Ita'kwaru, tuna miri 
awonsi'ki mun, miri si osorauwawon 
esi isi'kaisa ri iteseru.« 9Ka'pon 
nekamanu anunnin nan uri'nokon, 
etane Papa nekamanu esi eke pe 
kuru, apune pura Papa nekamanu 
pe iyesi, inturu'pu tumu pil. 10ing' ri 
Papa Mumu apurinin ewan yau seri 





k5:7-8 Seri pe iwa imenukasa' Ra'ten yai Roman amu' napurinu: 7 Apuane pura 
osoruwawon esi Epun pon ekamanin, Ikaipunu, Main miri awonsi'ki Waku A'kwaru, seri 
ton si osoruwawon esi tikin ni. 8 Miri awonsi'ki osoruwawon esi non po ekamanin pe; 
Iya'kwaru, tuna miri awonsi'ki mun. (Iye'seporo pura iyesi Kiri! amu! numenuka'pu 


yau 1500 rawiri.) 
5:3 Isaan 14:15 

tekamasen esi. Inu' ri Papa apurinin 
pen uya kasi ye! pe iku'sa' miri, 
apune pura Papa nekama'pu apurisa! 
iya pura iyesi tumu pi! isauro'tane. 
11 Seri si inekamanu: Papa uya tiwiri 
uko'man nito' ke repan nisa', seri si 
uko'man nito' esi imu yau. 

12Kuri imu esa! pe name! esi 
uko'man nito' esa! pe; kuri imu 
esa! pe pura na'ne' esi uko'man 
nito' esa! pe pura. 


lu'matu Pe Usauro'ni 


13Seri ton menuka uya seri 
iyena'nokon imiri'nokon Papa 
Mumu ese' apurinin nan, i'tu kon 
pa inke uko'man nito' esa! pe iwesi 
kon tukai'. 4Iye'kupu tato! kuru 
ri esi upiyau'nokon Papa epoto' 
iyau: iri ri ekama'po pe iyesi 
yau, iteseru yau, uyeta iya 'nokon. 
15 Miri awonsi'ki uyeta iya 'nokon 
tukai' i'tu yau, unekama'ponu kon 
ni i'tu, ipi' unekama'po'pu kon ni 
esa! pe eni tukai'. 

16fInu' uya ri tutonpa uya makoi 
kupu ene yau uma'tan nito' ya' 





1 ISAAN 5 


anin pen, nipuremai Papa uya 
iko'manto' ke irepato' pe. Kamoro 
makoi narine ton pen uma'tan nito' 
ya' pi' ta uya miri. Moro makoi 
esi miri uma'tan nito' ya! anin. 
Miri pi! nipuremai ta uya pen. 
17Tanporon ipokena' pen kupu esi 
makoi pe, e'tane moro makoi esi 
uma'tan nito' ya! anin pen. 

18T'tu'nokon int! ri Papa mure 
pe te'sen esi miyari ri umakoitan 
pil te'sen pe pura, kuri Papa mure 
uya enkurunpa waku pe, miri 
awonsi'ki iri na'pitunu pe pura 
ri. 19T'tu'nokon Papa munki amu! 
pe e'ni'nokon, miri awonsi'ki 
i'tu'nokon tanporo oru esi iri 
e'to' itesa' pe. 20T'tu'nokon ni niri 
Papa Mumu uyee'pu, miripan uya 
ito'ka'nu'to' ike ke repan nisa', 
i'napai ri tesi i'tuto' pe. Miripan 
kuri ri i'mapai ri te'sen iyau e'ni— 
imu ri Sises Kurai yau. I'napairi 
ri Papa pe miri awonsi'ki tiwiri ri 
uko'man nito' pe iyesi. 

21Umunki amu' ru'kwi, papa 
tato' ipi' pe ika'sa' kon piyau ke'tuu. 





5:11 Isaan 3:36 

Iyakon Ite'kwaro' Kareta 


Isaan 
Winipaino 


Ekamanin 


Iyakon Ite'kwaro' Kareta Isaan Winipaino e'menukasa' miri so'si epuru wini eke ru'kwi 
uri'san miri awonsi'ki imunki amu' enakan pe, so'si pi' ta iya pe iyesi miri awonsi'ki 
imenpaai amu' pi. To'kenan main esi ekama'pon pe tuusi'nunkai' e'nito' pe miri awonsi'ki 
panamanin pe ennakanin nan ti'sa amu! miri awonsi'ki to! uya enupan nito' namai'. 


Iyawon Ekamanin 


Ekamanin (1-3) 
Usi'nunkan tanporon entai (4-6) 


Panaman ennakan pe enupan nito' namai' (7-11) 


Ilu'matu (12-13) 





1 1S0'si epuru winipaino, 

Anunsa' uri'san miri 
awonsi'ki imunki amu' enakan, 
i'napai ri uni'munkanu ton—uri 
riken pen, etane kamoro i'napairon, 
i'tunin nan uya i'munka— 2apune 
pura i'napairon esi pi! uyau'nokon, 
miripan uko'manto' oton 
upiyau'nokon inke ri: 

3Waku nonkasa', isentu'ke' 
pe e'nito' miri awonsi'ki 
tuusewankamai' pura e'nito' Papa 
Ikuipunu winon miri awonsi'ki 
Sises Kurai, Ikuipunu Mu winon 
e'to' oton upiyau'nokon i'napairon 
miri awonsi'ki usi'nunkan nito' yau. 

4Pori' pe kuru esi'pu imunki amu! 
tonpa ton uko'mamu i'napairon 
awiron yau tawon etasa' uya a'tai, 
Ikuipunu uya apiyo'man nisa! na'ne' 
kasa. 5Miri pe iyesi pil, ayauro'ka 
uya seri, uri'san nu'kwi, tanporo 





tuusilmankai' e'nito' kon pe. Emenna' 
pen ni seri apiyontin nito' menuka 
uya iyena'nokon e'tane iyepiya'ti 
si'kiron nd'pu ri. 6Seri usi'inunkan 
ukayai'ne' esi apiyontin nito' iyawiri 
uko'man nito' pe ta uya e'kwa pe. 
Apiyo'man nito' esi iyepiya'ti yau 
eta'pu auya'nokon na'ne' ri se na'ne': 
tanporo iko'manti' usi'nunkan nito' 
yau, tawon. 

7Tu'kan kon ni enku'tinin nan 
utisa' non emu! kaisa ri, ka'pon amu! 
Sises Kurai uyee'pu ka'pon pe tawon 
nan pen. Miri waraino ka'pon esi 
enku'tinin pe, miripan esi Kurai 
eyaton pe. 8Miri pe iyesi pi', tense 
e'ti! iye'turawasoma'pu ip! ru'pu 
epe'pu epoto' akama auya'nokon 
namai', e'tane tanporo iyepe'pu 
kon eporo kon pa. 9Inu' ri Kurai 
uya enupan nito' awiri pura na'ne' 
e'tane tentakai' nutiyai'ne' piyau 


552 


The New Testament in Akawaio of Guyana, 1st ed. © 2010, Suriname Bible Society 


553 2 ISAAN 1 


Papa pura iyesi. Inu! ri enupan 
nito' awiri moro te'sen piyau asa'ri 
ri Ikuipunu miri awonsi'ki Imu esi 12 Tu'kan ni ayauro'kato' uya ike 
miri. 10fng' ri uye'sa' a'tai iiwu' ta! | moro man, e'tane imenuka uya pen 
miripan uya seri enupan nito' ne'sa' | seri. Ipiya'nokon utito' pe e'ku'ai' 
pura iyesi yau, iiwu' ta! kusarii, | ka'pon pe ayauro'kase'na'nokon, 
miri pe pura kusereutanukui. | pori' pe e'nito' pe mararon pe pura. 
11 Apune pura ereutanu'nin nu'pu 13 Anunsa' ru'pu apasi munki 
esi miri iri inkupunu yau itonpa pe. | amu' “Miyari” nikayan ipi'nokon. 


Main Ton E'nonka 

Itosoruwano Kareta 


Isaan 
Winipaino 


Ekamanin 


Itosoruwano Kareta Isaan Winipaino e'menukasa' miri so'si epuru wini so'si epuru 
Kayas itese' ena'. Imenukanin uya Kayas apurip''sa' turon kon Kuri'san amu' pika'tisa' 
iya pil, miri awonsi'ki ipanamasa' iya ka'pon Tiyo'ture'pes itese' namai'. 


Iyawon Ekamanin 
Ekamanin (1-4) 
Kayas apuripi'sa' (5-8) 
Tiyo'ture'pes eno'masa' (9-10) 


Waku pe Teme'turiyas pi! usauro'nisa' (11-12) 


Ilu'matu (13-15) 





1 1S0'si epuru winipaino, 

Utonpa ru'kwi, Kayas enakan, 
i'napairon yau unimunkant. 

2Utonpa ru'kwi, ipuremayai' 
tanporon ni e'to' pe waku pe ipi! 
miri awonsi'ki atu! pe iwesi pa, 
aya'kwaru yau waku pe iwesi 
si'tuyai'ne' kasa. 3Pori' pe kuru 
esi'!pu, tonpa ton wanni uye'sa' 
a'tai, miripan kon uya upana'ti'pu 
iyawiri kuru iwesi i'napairon pi! 
tukai', i'napairon yau ri iuko'mamu 
miyari ri. 4Upori'manin eke iwa 
pura man e'tane umunki amu' 
uko'mamu i'napairon yau tawon 
eta uya, uya pori! pe ukupu. 


Kayas Apurip''sa' 


5Utonpa ru'kwi, waku pe kuru 
iwesi iye'turawasoma utonpa kon 
amu' iwano' pe, ka'kuran amu' pe 
ri to! etane ipona. 6fusi'munkato' 





ekamasa' to! uya so'si pil. To! 
ipika'ti, miyari ri tema kon tau to! 
utito' pe Papa pori'manin yawiri. 
7To' e'sara'tisa' man te'ma kon tau 
Sises ese! wenai, Papa munki amu! 
pen wini tepika'tito' kon tepose 
pura. 8Uri'nokon Papa munki amu! 
uya to' pika'tito' pe iyesi miri, to' 
turawasooi yau to! pokon pe e'nito' 
kon pe i'napairon iwano' pe. 


Tiyo'ture'pes Miri Awonsi'ki 
Teme'turiyas 


9Kareta menuka'pu uya so'si 
ena', e'tane Tiyo'ture'pes itepuru 
pe e'paino e'to' oton umaimu 
inetapai pura. 10Uye'sa' pe iyesi 
yau, tanporo ri inkupu'pu enpoika 
uya miri, iri pe ri ina pi' isauro'to' 
miri awonsi'ki kasi pe ri iye'to'. 
Miri riken pen, utonpa kon amu! ri 
ereutanuku iya pura iyesi to! uye'sa' 

a'tai. To! inereutanu'pai'nokon ni 
ereutanuku iya, miri awonsi'ki to! 
ri enpa'ka iya so'si tapai. 

11 Utonpa ru'kwi, iri inenenu 
ku'kupui, etane waku riken iku'ki. 
mul! ri waku ku'ai'ne' esi miri Papa 
winon pe, inu! ri iri kumin esi a'tai 
Papa ensa! iya pura ri iyesi miri. 
12Tanporon kon ni usauroku waku 
pe Teme'turiyas pi'—i'napairon ni 
usauroku waku pe ipi', miripan 





3 ISAAN 1 


tonpa'ti ina uya. Itu auya ina 
nusauro'ai'ne' esi i'napai ri. 

13Tu'ke ri man apana'tito' uya 
ike etane imenuka uya pen seri. 
14 Seri pe'ne ri iyene uya miri, miri 
a'tai, ka'pon pe usauro'nito' pe. 

15Tgusewankamai' pura e'nito' 
nesii ipiyau'nokon. Tanporon kon 
itonpa ton “Miyari” nikayan. Ina 
tonpa ton pi! “Miyar?” kalki to! pi! 
to! kaisa ri. 

Enno'sa' Kareta 


Isutu 
Winipaino 


Ekamanin 


Enno'sa' Kareta Isutu Winipaino e'menukasa' panamanin pe ennakanin nan ti'sa amu! 
apurinin nan pe te'ku'san namai'no pe. Seri to'kenan imenukasa' kareta yau, 2 Pi'ta yawon 
warai ri mari, tunmenuka'pu ennin nan pori'map''sa' iya, “apurito' Kuri'san pe emi pi! wenai 
iyetoku kon pa Papa nuteru'pu tikin nan pari ri, tuusensimaton pe pura ri waku ton ena!” 


Iyawon Ekamanin 


Ekamanin (1-2) 


Ennakanin nan ti'sa amu' eseru, enupan nito' miri awonsi'ki to! uma'tato' (3-16) 
Panaman tapurisen yau e'nito' pe (17-23) 


Apuripitu pe ipureman (24-25) 





1Isutu, Sises Kurai poitoru, 
Isens akon niri winipaino, 
Kamoro ikiimasa' kon, Papa 
Ikuipunu ni'manka'san, miri awonsi'ki 
Sises Kurai nupa'sima'san enakan: 
2Usentu'man nito', 
tuusewankamai' pura e'nito', miri 
awonsi'ki usi'munkan nito' nesii 
iiwano' kon pe miyari ri. 


Papa Uya Tasa' Pen Ni Awiri 
Te'san Makooi 
Miri Awonsi'ki To! Uma'tato' 


3Utonpa ton neu'kwi, 
imenukapai'nokon esa! e'tane, ina 
nekamanu epika'tin nito' ekareei 
pil, imenukato' kon pe uya kuru 





e'kupu'pu miri awonsi'ki ipan pe 
kuru iyekama'po kon pe apurito' 
Kuri'san pe emi pi! wenai iyetoku 
kon pa Papa nuturu'pu tikin nan 
pari ri, tuusensimaton pe pura ri 
waku ton ena'!. 4Apune pura pena 
ri to! eno'mato' pi! iye'menukasa' 
ru'san turon kon ka'pon amu! 
ewonsa' man ama'ai #koro'ta'nokon. 
Papa uya tasa' pen ni awiri te'san 
ka'pon amu', Papa, itese' pi! e'nito' 
uya waku nonkasa' ensima- 
nin nu'san makoi eseru ya', miri 
awonsi'ki Sises Kurai tikin nan ni 
riken eke, uyepuru kon tunonkai!. 

5Tanporo seri ton 
i'ttusa' auya'nokon e'tane, 





41:4 Turon ni ton imenukasa' uya, pusamoro ennakanin nan tilsa amu! esi usensiman i'se 
makoi yau uko'man nito' ya'!, Sises ri apurito' uya'nokon nonka uya'nokon i'se to! esi, ta. 


1:1 Ma'siu 13:55, Ma' 6:3 

iyemiya'pontipai'nokon esi Itepuru” 
uya tumunki amu' enpa'ka'pu 
Isi' apai, miri awonsi'ki apurinin 
nan pen to! koro'tau te'san 
ma'tanuku'pu iya. 6Inseru amu! 
niri kanan, eke pe te'to' kon yau 
enkurunpaino kon pen e'tane 
tupata'se' kon nonkanin nu'san 
pi! iyemiya'ponti uya 'nokon— 
pusamoro ku'sa' iya ewarupi yau 
a'sisa'! pe inke ri eseru wanni 
aimenkato' Weyu pona ri. 7Miri 
kasa ri Satan miri awonsi'ki 
Komora miri awonsi'ki pata ton 
ipiyawo'nan yawon kon e'turu'pu 
ekuman miri awonsi'ki niki eseru 
ya'. Apo' inkero' ke ekota'man nito' 
ento! ipi' pe to! esi'pu. 

8Miri na'ne' kasa kuru ri mari, 
pusamoro te'ne'pi'san uya tupun kon 
ma'tanuku, merunti tentaino kon pe 
te'sen nurunpa, inseru amu! sapema 
ri niri. 9E'tane Maikaru, inseru amu! 
epuru tonpa e'maimu'pitu a'tai 
Makoi a'kiri, Mosi! ekepu wenai 
isapema i'se iyesi'pu pen e'tane, 
“Tiwi Itepuru iyeseremekui!” ta'pu 
iya. 10E'tane ri pusamoro ka'pon 
amu' usauroku tunto'ka'nukunu 
kon pen ni tusapemai', to! 
nuto'ka'mukunu tupe'nokon, o' amu! 
twusenuminkasan pen kasa—seri iri 
ton uya kuru to! ma'tanuku miri. 

11fsi yau to! esi! Keen e'ma ru'pu 
anunsa' to! uya man; to! utisa' man 





ISUTU 1 


tuneporonu kon epose'na Peran 
utano'ma'pu ya! kasa ri mari, to! 
uma'tasa' man tiwano' pe e'pai 
Kora esi'pu ya'. 

12Pusamoro esi iri pe iteseru 
usimunkan pe usewe'nito' yau, 
enta'nan pi! aya'kiri'nokon, mara 
ru'kwi ri to! ipiyi'to' pura ri— 
karimeru amu' pa'simanin nan 
tiwano' kon pe tuuta're'tisan pe ri 
to' esi. Kapuru' tuna a'kiron pen pe 
ri to! esi, a'setun nuposi'manu, wui 
a'taino yui ton, iteperu punon, miri 
awonsi'ki ikuru'kasa'—asa' ite'kwa 
ima'tasa' pe to! esi. 13 Parau pon 
isi sipa'sipa pe to! esi, to! ipiyi'to' 
a'koronta: siriki amu! tuutano'ma 
kon pe tuupininsan, to' iwano' pe 
ipan ni ewarupi ekonekasa' tiwiro' 
peri. 

14Jino', Atan awonsi'ki 7 pe 
iku'nin' usauroku'pu pu'kena' pe 
pusamoro pil: “Apune enti', Itepuru 
uye'ni pi! man 1,000 kaisaron 
kon pona ri 1,000 kaisaron kon, 
tu'kan kon waka ton tiwano' ton 
pokon pe 15tanporon kon eseru 
aimenkase'na, miri awonsi'ki 
Papa uya tasa' pen ni awiri te'san 
eno'mase'na, Papa uya tasa' pen 
ni awiri te'san nukupu'pu Papa 
uya tasa' pen ni awiri te'san eseru 
yau, miri awonsi'ki tanporon 
ni isi pe Papa uya tasa' pen ni 
awiri te'san tumakooikena' nan 





? 1:5 Itepuru, miri pe pura Sises 


“1:14 7 pe iku'nin: Seri itu'kanoro na'ne' esi Atan 


awonsi'ki lino! pu'ku pona 7 pe iu'tisa' to! tamokori ton pe'ne. 


1:5 E'sotas 12:51, Nonpa 14:29-30 


1:7 Iseneses 19:1-24 


1:9 Taniyeru 10:13, 21; 12:1; Isenpoikasa' 12:7; Isu'taronomi 34:6; Sakaraya 3:2 


1:11 Iseneses 4:3-8; Nonpa 22:1-35; 16:1-35 


1:14 Iseneses 5:18, 21-24 

ISUTU 1 
usauro'sa! ru'pu ewa'noma pe,” 
ta'pu iya.” 16 Pusamoro ka'pon 
amu' esi tentarunsan, iri inenpaino 
kon niken, i'se te'to' kon makoi 
eseru poro tuutisan; tupi'nokon ni 
twutapurisan miri awonsi'ki turon 
kon pi! waku pe itese' tuusauro'san 
waku epoto' pe tuuya'nokon. 


Panaman 
Miri Awonsi'ki Enupan 


17F'tane, utonpa ton nu'kwi, 
iyenu kon yau iku'ti' uyepuru kon 
Sises Kurai nennoko'san nekama'pu 
ru'pu. 18Ta'pu to! uya ipi'nokon, 
“Iweyu u'matu a'tai, sapeman pe 
twuta'kirisan e'to' oton, iri eseru 
i'se te'to' kon awiri te'san,” tawon. 
19Pusamoro kamoro ka'pon amu! 
ata'nu'nin kon, tupun kon eseru 
awiron kon Iya'kwaru esanon pen. 

20F'tane, imiri'nokon, utonpa 
ton nu'kwi, waku kuru apurito' 
auya'nokon yau e'ka'ti', miri 
awonsi'ki ipuremati'! Waku 
A'kwaru eseru yau. 21Papa 
usimunkato' yau e'ti!, uyepuru 

kon Sises Kurai usentu'mato' enu- 
pikiri iwesi kon koro'tau, miyari ri 
iuko'manto' kon ya' ayase'na'nokon 
tuuye'sen. 

22Ikasimanin nan pil! 
tuusentu'mai' e'ti', 23turon kon 
imo'kati!' apo' apai, to! pika'ti pe, 
turon kon pi! iusentu'mato' kon 
enpoikati', enari'nun ni pokon pe 
tusumai'—iri iteseru ton ke to! 
na'siku'pu to! pon ewaruma'tii'ma. 


Papa Apuripi'to' 


24 Miri awonsi'ki seri si, tanporo 
eke pe iku'to' nesii Papa iwano' pe, 
iye'pi!po namai' iku'nin, ayaton 
a'kwa pe te'to' ya'!, tumakooikenan 
pe pura miri awonsi'ki eke pe ri 
pori! pokon pe. 25Tanporo eke pe 
iku'to' nesii itiwano' pe, kuri ri 
riken Papa upika'tinin kon, Sises 
Kurai uyepuru kon poro. Ewai', 
eke pe iku'to', eke pe iye'to' yau 
imeruntiru, ipana'pano, miri 
awonsi'ki merunti esi itiwano' pe, 
itipiya yau ri, seri pe na'ne' miri 
awonsi'ki siyaro' ri! Amen. 





11:14-15 Seri panton esi Esuweru amu' pantomu lino! pil, miripan pura iyesi Penaro' 


Ekonekan nito' yau. 


1:18 2 Pi'ta 3:3 


The New Testament in Akawaio of Guyana, 1st ed. © 2010, Suriname Bible Society 


Isenpoikasa' Ru'pu 
Isaan Ena' 


Ekamanin 


Isenpoikasa' Ru'pu Isaan Ena! e'menuka'pu Kuri'san amu! kota'ma a'tai, apune pura Sises 
Kurai apuri to! uya wenai Itepuru pe. Imenukanin e'ku'to' ipi' kuru esi'pu tunmenuka'pu 
ennin nan repato' pe tuuya to! e'ku'to' ike ke, miri awonsi'ki to! epori'mapf'to' ike ke, miri 
awonsi'ki isi moronkato' to! uya yau, tukota'mato' kon yau to' e'to' pe te'nonkai' pura. 

Eke pe kuru kareta yau tu'ke kuru isenpoikasa' ton miri awonsi'ki en uta'kwakasa' 
nene'p ton usekama ento! ipikiron main yau, miri a'taino kon Keri'san amu! 
neto'ka'nukunu pe, e'tane turon kon neto'ka'nukunu pe pura ri nin si iye'nonkasa'. 
Eren esi tese' ke'ne kasa, seri kareta yawo'nan itese' ton utakonomapita ti'tui' pura 
tu'kan wini ri en uta'kwakasa' nene'san wini ri. Isi'tai ri eseru wanni e'tane seri kareta 
yawon enpoikato' yai, itesa' ese! esi tensen pe kuru ri: Kurai, Itepuru poro, Papa uya 
tanporo teyaton non ma'tan#'to' oton ipura ri, Se'tan pokon pe ri, miripan uya tumaimu 
awiron kon tumunki ton e'mato' oton emenna' Epun ke miri awonsi'ki emenna' non ke 
to' entai tena to! enuka'nu'sa' tuuya a'tai. 


Iyawon Ekamanin 


Ekamanin (1:1-8) 

En uta'kwaka, uta'koka, enno'pi'sa' kareta 7 pan so'si ena! (1:9—3:22) 
Kareta amon 7 kaisaron a'si'to' esa! (4:1—8:1) 

7 kaisaron wai, turonpi' itese' (8:2—11:19) 

Urupere miri awonsi'ki asa'ron kon ene amu' (12:1—13:18) 

Isi'taino en uta'kwakasa' nene'pu (14:1—15:8) 

7 kaisaron pusau Papa sakorooi euku yen ton (16:1-21) 

Paperan uma'ta, Ene wini, ennakanin pu'kena', Makoi (17:1—20:10) 
lu'matu a'taino eseru aimenkato' (20:11-15) 

Emenna' Epun, emenna' non, emenna' Surusiran (21:1—22:5) 
lu'ma'sa' (22:6-21) 





Ekamanin 


1 1Seri kareta esi Sises Kurai 
nenpoika'pu, Papa nuturu'pu 
itena', tupoitoru ton auro'kato' 
pe iya seri pe'ne kuru te'ku'sen 
pi. Kurai uya seri ton enpoika'pu 
tupoitoru Isaan ena', tinseruui 
tenno'se ipiya'. 2Tanporo Isaan 
uya tunene'pu menukasa', seri si 





inmenuka'pu Papa maimu miri 
awonsi'ki ilmapairon Sises Kurai 
nenpoika'pu. 3Pori' pe kuru kuri 
ri imenu ennin pe na'ne' esi miri, 
miri awonsi'ki kamoro niri seri 
te'ku'ton ekamanin main etanin 
nan miri awonsi'ki anunnin nan 
seri kareta yau iye'menukasa' 
na'ne', apune pura a'ko pe iye'ku'to' 
weyu esi pil. 

ISENPOIKASA' 1 


Miyari Tato' 7 Kaisaron So'si Pi' 


4Isaan winipaino, 7 kaisaron 
so'si amu' Eisa po te'san enakan. 
Waku nonkasa' miri awonsi'ki 
tuusewankamai'! pura e'nito' 
nesii ipiyau'nokon, moro te'sen, 
moro iye'sa' ru'pu miri awonsi'ki 
twuye'ton winipaino, miri awonsi'ki 
7 kaisaron kon iya'kwaru amu'" 
iyapon rau te'san winipaino, Smiri 
awonsi'ki Sises Kurai winipaino, 
i'napai ri kuru ekamanin, wapiya 
kuru iyentusa' ru'pu e'mu'sa'kasa' 
ru'pu eri'nito' yapai, miripan esi non 
pon kon kin amu' epuru pe. 

Tiwi ui'nunkanin kon, miri 
awonsi'ki umo'kanin kon umakooi 
kon yapai tumunu ke, 6miripan uya 
use'man nito' turawasomanin nan 
pe uku'sa' kon Papa itese' pi! te'to' 
miri awonsi'ki tukuipunu, apiyo' pe 
e'nito' pe—tiwi Sises Kurai ku'to' eke 
pe miri awonsi'ki merunti pe iye'to' 
nesii, itiwano' pe inke ri! Amen. 

7Enti!! Kapuru' yau iyepu! 
Tanporon kon uya ri ento' 
oton, 
apurupi'nin nu'san pokon peri. 
Tanporon kon non po 
te'san ka'pon amu' 
ukaranto' oton 
tuuta'kwarukai' iwenai. 
Miri kasa iye'to' oton! Amen. 

8“Uri kuri ri Aru'pa miri 
awonsi'ki Omeka,” ta Itepuru Papa 
Merunti pe kuru te'sen ye' uya, 
“moro te'sen, moro iye'sa' ru'pu 
miri awonsi'ki tuuye'ton,” uya ta. 


Ka'pon, Papa Winon Waraino 


9Isaan uri, irui kon, Sises a'kiri 
esi koro'tau itonpa kon pe esi 
seri isi a'kure'ti pil, esa! wanni 
pe iye'to' yawon kon pe te'san 
neporonu, Opa'wu Pa'tumos 
itese' po inonkasa' pe esi'pu Papa 
maimu miri awonsi'ki i'mapairon 
Sises nenpoika'pu ekama uya pi'. 
10 Ttepuru weyu a'tai, Ita!kwaru yau 
esi'pu, miri yau eke main turonpi' 
maimu waraino eta'pu uya uya'poi 
wini. 1 “Menyai'ne' imenuka' kareta 
pil, miri awonsi'ki menno'pitui' 
7 kaisaron so'si ya'ne E'pe'sas 
pona, Simeruna pona, Porukaman 
pona, Taya'tira pona, Sarutes pona, 
Pirateru'piya pona, miri awonsi'ki 
Irawote'siya pona,” tawon. 

12 Era'ti'pu inu! uya uyauro'ka 
tukai' ense'na. Era'tisa' a'tai, 7 
kaisaron koru pun konekasa' 
raan'pu apon ton ene'pt uya. 13Miri 
ton koro'tau ka'pon, Papa winon 
waraino ene'pu uya, ipon esi'pu 
i'ta pu'ku pona miri awonsi'ki 
koru pun konekasa' pe iyawoino 
esi'pu.? 14I'pai i'po' esi'pu aimu'ne 





“1:4 7 kaisaron kon iya'kwaru amua', miri pe pura, 7 pe iku'nin a'kwaru. 


21:13 Taniyeru 7:13, 10:5. 


1:4 E'sotas 3:14, Isenpoikasa' 4:5 
1:6 E'sotas 19:6; Isenpoikasa' 5:10 


1:5 Aisaya 55:4, Eren 89:27 
1:7 Taniyeru 7:13, Sakaraya 12:10, Ma'siu 24:30, 


Mal! 13:26, Uru! 21:27: Isaan 19:34, 37; 1 Tesaroni'ka 4:17 


1:8 E'sotas 3:14: Isenpoikasa' 22:13 

karimeru i'po' kasa miri pe pura 
sino tato! kasa, miri awonsi'ki 
itenu amu! e'werouwerouma'pu 
apo! kasa. 15I'ta amu' esi'pu 
karukuri epo'ti urentasa' kasa, miri 
awonsi'ki tuna ena kasa imaimu 
useta'pu. 167 kaisaron kon siriki 
amu! a'sisa' iya esi!lpu temiyatu 
enwo'netu wini, miri awonsi'ki 
iyikena', isi'ratoi pokon iyi supara 
epa'ka'pt inta yapai. Itemu' esi'pu 
a'kwa pe kuru ri wii enu esi ame! 
pe a'taino kasa. 

17Ensa' uya a'tai, i'ta piyau 
uta'mo'ka'pu eke' kasa. Miripan 
uya temiyatu enwo'netu ke 
uya'pitu'pu, “Kenari'mumtui. Uri 
kuri ri Wapiyaro', miri awonsi'ki 
Tu'matu. 18 Nurine e'ai', iyeri'sa' 
ru'pu uri e'tane, nurine e'ai! 
inkero', inkero' pe ri! Ekota'man 
pata'se' miri awonsi'ki eri'nito' kii 
esa! pe e'ai'. 

19 “Imenukaki, inene'pu, seri 
pe na'ne' miri awonsi'ki seri 
tupo te'ku'ton. 20 Seri si ama'aino 
ekamanin, 7 kaisaron kon siriki 
amu! uyemiyatu enwo'netu 
yau na'ne' nan miri awonsi'ki 
7 kaisaron koru pun konekasa' 
raan'pu apon ton: Kamoro 7 
kaisaron kon siriki amu' esi 7 
kaisaron so'si inseruti amu' 
miri awonsi'ki 7 kaisaron raan'pu 
apon ton esi 7 kaisaron so'si amu! 
ekamanin pe. 





ISENPOIKASA' 1, 2 


Main E'pe'sas Pona Kan 


1 “E'pe'sas pon so'si inseruui? 


2 ena! imenuka': 


“Se kalki imunki amu' pi, 
tukai': Seri main esi 7 kaisaron 
kon siriki amu' a'sisa' iya na'ne' 
temiyatu enwo'netu yau winon 
pe miri awonsi'ki 7 kaisaron 
koru pun ka'sa' raan'!pu apon 
pe koro'tawiri nusayai'ne'!. 
2Inkupu'pu kon si'tuyai', 
salman pe ri iye'turawasomasa! 
kon, iuseta'kasa' kon pura 
ri. Si'tuyai', iri ton anunsa' 
auya'nokon pura ri iyesi, 
itekare ekamai'! enno'sa' 
kon ina tawon nan i'tupi'sa' 
auya'nokon kasi ye' ton pe. 
3fuseta'kasa' kon pura iyesi, 
miri awonsi'ki isi ri a'kure'tisa' 
auya'nokon uyese' wenai, 
e'tane iye'nonkasa' kon pura 
iyesi. 

4“E'tane ipoken pura iwe'to' 
kon eposa' uya man: Wapiya 
isiimunkena' pe iwesi'pu 
kon kasa pura me'atui!. 
5 Auta'mo'ka'pu kon awonsi'ki 
i'tuti!! Amakooi kon winipai 
era'titi', miri awonsi'ki wapiya 
inkupu'pu kon kupu kon pa. 
Amakooi kon apai iyera'ti kon 
pura iyesi yau, ipiya'nokon 
uyepu miri ipata'se' apai 
araan'puui kon apon amase'na. 





c1:20 so'si inserui amu', miri pe pura so'si nennokonu ton 


pura inennokonu, v. 8, 12, 18 yau niri. 


1:14-15 Taniyeru 7:9, 10:6 


42:1 inseruui, miri pe 


1:15 Isi'kiyeru 1:24, 43:2; 2 Esturas 6:17 


1:17 Aisaya 44:6; 48:12, 2 Esturas 10:30, Isenpoikasa' 2:8; 22:13 


The New Testament in Akawaio of Guyana, 1st ed. @ 2010, Suriname Bible Society 


ISENPOIKASA' 2 


6E'tane waku pe iku'to' kon 
ipikiri moro man: Ni'korai'tan 
amu! eseru ewaruma'ti 
auya'nokon, uyewaruma ri niri. 

7“Tupana ke te'sen, tiwi 
Ita'kwaru uya so'si ton 
auro'kayai'ne' etai. Kamoro 
entakanin nan repato' uya 
oton waku, Papa pata'se' 
yawon uko'man nito' e! eperu 
ke to' uya ina'to' pe. 


Main Simeruna Pona Kan 


8 “Simeruna pon so'si inseruui 
ena! imenuka': 


“Se kalki imunki amu! 
pi', tukai': Seri main esi 
Wapiyaro' miri awonsi'ki 
Tu'matu, iyeri'sa! ru'pu miri 
awonsi'ki tuuko'mansen 
nurine winipaino. 9Si'tuyai', 
ayanpokumanin kon, miri 
awonsi'ki entu'ma' ri iwesi 
kon, e'tane imaminke' pe 
me'atui!. Iri pe ri Esuweru 
amu' pe te'ku'san usauro'sa! 
si'tuyai', etane kamoro pen 
ni, Se'tan? usenupato' iwu' ton 
kamoro. 10fYkota'mato' kon pi! 
kenari'nuntuu. Etati!! Makoi 
uya ii'tuto' kon oton pariki'si 
ta! itonpa kon ta'sise. 10 kaisa 
ri wui iyekota'mato' kon oton. 
Waku pe upi' tuuta'sii! e'ti' 
iyeri'to' kon ni e'sepotane, miri 

a'tai iuko'manto' kon arukooi 
ke irepa uya 'nokon miri. 

11 “Tupana ke te'sen, tiwi 
Ita'kwaru uya so'si ton 
auro'kayai'ne' etai. Iyakon 
ite'kwa pe eri'nito' uya kamoro 
entakanin n#'san wito' oton pen. 


Main Porukaman Pona Kan 


12 “Porukaman pon so'si inseruwi 


ena! imenuka': 


“Se kalki imunki amu' pi', 
tukai': Seri seri main, iyikena' 
isi'ratoi pokon iyi supara esa! 
maimu. 13fuko'manto' kon 
pata'se' si'tuyai', Se'tan apon 
pata'se' yau. I'napai ri upi' 
auta'sisa' kon, up!' i'napairon 
tato' auya'nokon nonkasa' 
auya'nokon pura ri, Anti'pas, 
iyawiri kuru uyekamanin wini 
to' uya koro'tau ri apata kon 
yau miri Se'tan uko'manto' yau. 

14“E'tane ipoken pura 
iwe'to' kon eposa' uya man: 
Moro Peran eseru ku'nin nan 
man #koro'tau'nokon. Para! 
enupa'pu iya Esuweru amu' 
e'makoimato' ipikiri ku'to' pe 
iya, ika'sa' ena! itusa' ru'pu pi! 
to! uta're'tito' pe miri awonsi'ki 
to' ekumato' pe. 15Miri 
kasa ri mari Ni'korai'tan 
amu! usenupato' ku'nin nan 
moro man i'koro'tau'nokon. 





2:9 Se'ttan—Makoi ese' isakon, Papa eseru ewaruma'tinin ta e'kwa pe, v. 13, 24 yau 
niri. 

2:7 Iseneses 2:9; Isi'kiyeru 28:13 (LXX); 31:8; 2 Esturas 2:12; Isenpoikasa' 22:2 

2:8 Aisaya 44:6; 48:12, Isenpoikasa' 1:17; 22:13 2:11 Isenpoikasa' 20:14, 21:8 
2:14 Nonpa 22:5, 7, 25:1-3, Isu'taronomi 23:4 

16Era'tit# amakooi kon apai. 
Ikupu auya'nokon pura iyesi 
yau, inke pura uyepu miri 
ipiya'nokon to! ewa'nomase'na, 
miri unta apai tepa'kasen 
supara ke. 

17“Tupana ke te'sen, tiwi 
Ita'ikwaru uya so'si ton 
auro'kayai'ne' etai. Kuri ri 
entakanin nu'pu repato' uya 
oton tonan tawon mana 
tato' kiyari ke miri awonsi'ki 
aimu'nan ti' ke irepato' uya 
oton, emenna' ese' e'menukasa' 
ipi', turon kon ni'tunu pen ni, 
eponin niken ni'tune. 


Main Taya'tira Pona Kan 


18 “Taya'tira pon so'si inseruui 
ena' imenuka': 


“Se kalki imunki amu! 
pi, tukai': Seri main esi 
Papa Mumu winipaino, apo' 
e'werouwerouma waraino 
itenu miri awonsi'ki karukuri 
aku'nisa' kasa tuurenpanpi'sen 
ita. 19Inkupunu kon si'tuyai', 
iusi'nunkato' kon, i'mapai ri 
iwe'to' kon, iyepika'tito' kon 
miri awonsi'ki tuuseta'kasen 
pe pura ri iwesi kon. Wapiya 
ikupu'pu auya'nokon entai seri 
pe muku'atui!. 

20“E'tane se man iri pe 
ipi'nokon e'ku'to': Kuri ri 
uri'san Isesaperu, pu'kena' pe 
te'ku'sen piri'ka auya'nokon 
pura iyesi. Upoitoru ton 

ISENPOIKASA'! 2 


enupa iya miri awonsi'ki to' 
ano'ma iya to' ekumato' pe, 
miri awonsi'ki Papa pe itese' 
ika'sa' ena! itusa' ra'pu pil to! 
uta're'tito' pe to! kupu iya. 
21Tumakooi winipai iyera'tito' 
pe iweyu ke irepa'pu uya 
e'tane tekumato' innonkapai 
pura iyesi. 22 Miri pe iyesi pil, 
te'kwe' po takuru'ke iye'to' pe 
miri awonsi'ki tanporo iya'kiri 
iyekumasa' kon pokon pe ipan 
pe e'ne' moronkato' pe to' uya 
inonka uya. Seri pe kuru seri 
kupu uya, iri ku'nin nu'san 
iya'kiri era'ti pura iyesi a'tai. 
23 Miri awonsi'ki iya'kiri te'san 
kanan tu'ka uya miri, so'si ton 
uya i'tuto' pe uri esi ka'pon 
amu' ewan miri awonsi'ki to! 
usenuminkato' i'tunin, miri 
awonsi'ki akaisari'nokon iye'ma 
uya 'nokon miri inkupu'pu kon 
pikiri ri. 24Ta uya imiri'nokon 
tonpa ton Taya'tira pon kon 
pil, ita'sisa' pura nane! nan 
isenupato' pi! miri awonsi'ki 
isenupasa' pura nane! nan 
ama'aino kuru Setan eseru tato! 
pil. E'tane ekama uya ipi'nokon, 
turon ni ri e'tape'ne' nonka uya 
pen seri ipona'nokon. 25 E'tane 
ipiyau'nokon na'ne' pi! ata'siti' 
pana' pe uyepu pu'ku pona ri. 
26-28“Kuri ri entakanin 
nt'pu i'se e'to' kupu pi' iye'sa' 
iu'matu pona ri ena' eke pe 
e'nito' tato! uya oton ukuipunu 





2:17 E'sotas 16:14-15; 16:33-34; Aisaya 62:2; 65:15, Isaan 6:48-50 
2:20 1 Kin Amu! 16:31, 2 Kin Amu! 9:22, 30 2:23 Eren 7:9, 62:12, Iseremaya 17:10 

ISENPOIKASA' 2, 3 


winipai uneporo'pu, ka'pon amu! 
tupataron kon esa! pe iye'to' pe— 
“Wa'ka pun konekasa' itiii pe 
esii'ma to! esa! pe iyesi; 
miri awonsi'ki to! 
a'moruka iya 
tawa ka'sa' iini pe 
a'moruka kasa.” 
Awanakai'no kaiyono' ke niri irepa 
uya miri. 
29“Tupana ke te'sen, tiwi 
Ita'ikwaru uya so'si ton 
auro'kayai'ne' etai. 
imenuka': 


“Se kalki imunki amu' pi! 
tukai': Seri main esi 7 kaisaron 
Papa A'kwaru amut miri 
awonsi'ki 7 kaisaron kon siriki 
amu' a'sisa' iya na'ne' winipaino. 
Inkupunu kon si'tuyai', nurine 
iwesi kon tukai' iye'kupu kon 
e'tane iyeri'sa! pe iwesi kon. 
2Apakati', moro iye'ku'sa' 
name! imeruntitanu'ti!, eri'ni 
poken na'ne'!. Eposa' uya man 
inkupu'pu kon esi iyenuka'sa' pe 
pura Papa, itese' pi! e'to' enu yau. 
3Iyenupa'pu kon iku't#' iyenu 
kon yau eta'pu auya'nokon awiri, 
iyawiri e'ti, miri awonsi'ki 
amakooi kon yapai era'titi'. 
Aupaka kon pura iyesi yau, ama' 


Main Sates Pona Kan 


1“Sates pon so'si inseruui? ena! 

kasa ipiya'nokon uyepu miri, 
ipiya'nokon uyepu weyu i'tuto' 
auya'nokon oton pen. 

4“Tu'kan kon pen Sates pon 
kon uya tapon kon oi'masa' 
pura man. Uya'kiri si to' usato' 
oton aimu'nan ya! tepontip''se, 
apune pura miri ri eponin nan 
ye! pe to' esi. 5Kuri ri entakanin 
nu'pu epontito' oton aimu'nan 
ya', to! kasa. Moro uko'man 
nito' ese! apon yapai itese' 
kukato' uya oton pen. E'tane 
Ukuipunu miri awonsi'ki 
itinseruui ton uya eta tane 
uni'tune kuri ri tato! uya oton. 

6“Tupana ke te'sen, tiwi 
Ita'kwaru uya so'si ton 
auro'kayai'ne' etai. 


Main Pirateru'piya Pona Kan 


7“Pirateru'piya pon so'si inseruui 
ena! imenuka': Se ka'ki imunki 
amu' pi! tukai': 

“Seri main esi waku miri 
awonsi'ki i'napairon winipaino, 
Tepi! iwano' ki esa', a'kokanin 
pe iyesi inu' uya ri a'koro 
poken pura, miri awonsi'ki 
a'konin pe iyesi inu! uya Fri 
a'koka poken pura. 8Inkupunu 
kon si'tuyai!. Mura'ta si 
a'kokasa' uya man iiwano' kon 
pe inu! uya a'koro poken pura 
ri. Aiko pe ru'kwi apana'pano 





12:26-27 Eren 2:8-9 (LXX) 


83:1 inserui, miri pe pura inennokong; v. 7, 14 yau niri. 


h3:1 7 kaisaron kon Papa A'kwaru ama', miri pe pura, 7 e'to' airon iteseru Iya'kwaru. 


3:3 Ma'siu 24:43-44; Uru' 12:39-40; Isenpoikasa' 16:15 
3:5 E'sotas 32:32-33; Eren 69:28, Ma'siu 10:32, Uru! 12:8; Isenpoikasa' 20:12 


3:7 Aisaya 22:22, Isopu 12:14 

kon man etane ayauro'kato' 
uya 'nokon awiri ri iwe'sa' 
kon man, miri awonsi'ki 
uyese' nonkasa' auya'nokon 
pura man. 9Kamoro Se'tani 
munki amu', kasi ye' ton 
Esuweru amu' pe te'ku'san 
kasi pe ri, ipiya'nokon to' 
uye'to' pe ikupu uya miri 
a'ta kon piya! epeimase'na. 
To! uya si itu miri ii'nunka 
kon uya tukai'. 10 Tuuseta'kai' 
pura umaimu awiri e'ti' 
tasa' uya awiri iwe'sa' kon 
pil, amainanpa kon uya miri 
ewankamanin weyu a'tai, non 
emu' pona nuye'ai'ne' ka'pon 
amu' non pon kon i'tup#'se'na. 

11 “Seri pe kuru uye'ai!. 
Ipiyau'nokon  na'ne' 
imainanpati', inu! uya ri 
ayarukooi, kuron mo'ka 
namai', 12 Kuri ri entakanin 
nu'pu ku'to' uya oton ipiyaino 
pe, Papa, itese' pil e'to' iwu' 
tau, miripan uya inonkato' 
oton pen. Papa, itese' pil e'to' 
ese! menukato' uya oton ipi' 
miri awonsi'ki Papa pata'se' 
ese', emenna' Surusiran ese'!, 
tuu'ti ton Epun winipai Papa, 
itese' pi! e'to' piyawonsi'ki, 
miri awonsi'ki emenna' uyese' 
menukato' uya oton ipi'. 

13 “Tupana ke te'sen, tiwi 
Ita'ikwaru uya so'si ton 
auro'kayai'ne' etai. 

ISENPOIKASA'! 3 


Main Irawote'siya Pona Kan 


14 “Irawote'siya pon so'si inseruui 


ena! imenuka': Se kalki imunki 
amu' pi! tukai': 


“Seri main esi Amen 
winipaino pe, main awiron, 
i'napai ri ekamanin' miri 
awonsi'ki tanporon Papa 
nekoneka'pu esa! winipaino. 
15 Inkupunu kon si'tuyai', itu 
uya ikomi' pe pura iwesi kon 
miri awonsi'ki ame! pe pura 
niri. Tisakonu'kai' iwesi kon 
i'se e'ai'. 16 Apune pura mara 
ru'kwi a'ne' pe iwesi kon— 
a'ne' pe pura miri awonsi'ki 
ikomi' pe pura iwesi kon pi', 
unta yapai iyeta'tanuku uya 
'nokon miri. 17 Imaminkena' 
pe ri ina man, ipurataaike' pe 
ri ina man, i'se ina e'to' pura 
ri man, ta auya'nokon, e'tane 
iri pe iwesi kon, entu'ma' 
kuru ri iwesi kon, itimamin 
pura iwesi kon, ipon pura 
miri awonsi'ki tenku'ne 
iwesi kon. 18Miri pe iyesi 
pil, ayauro'ka uya 'nokon 
koru enna kon pa upiyapai, 
esukenan koru, miri a'tai 
imaminkena' pe iwesi kon pa 
miri awonsi'ki aimu'nan pon 
ennanin pe, iyeponti kon pa, 
piyi'nu' na'ne' tense niponti 
kon pa. Meru'sun kanan 
ennati', iyenu kon ya' ituru 





13:9 Se'tan - Makoi ese! isakon, Papa eseru ewaruma'tinin ta e'kwa pe. 
13:14 ekamanin, miri pe pura esa!. 


3:9 Aisaya 43:4; 49:23, 60:14 3:14 Ipu'ketu 8:22 

ISENPOIKASA' 3, 4 


kon pa; miri a'tai, ennin pe 
iwesi kon pa. 

19 “Uni'nunkanu ton 
piri'kanin miri awonsi'ki 
to! panamanin uri. Miri 
pe iyesi pi', i'napairon pe 
miri awonsi'ki amakooi kon 
yapai tera'tii! e!ti!. 20 Eta!! 
F'mul'sa!kasa! mura'ta nau 
iwipitu pil, miripan int! uya 
ri umaimu etasa' uya mura'ta 
a'kokasa' yau, iya'kiri itiwu' 
ta! ewomu miri, ipokon pe 
ata're'tise'na miri awonsi'ki 
upokon pe kanan ita're'ti miri. 

21“Kuri ri entakanin 
nu'pu ku'to' uya oton upiyau 
iyereutato' pe uyapon po, 
entakasa' uya pi! Ukuipunu 
piyau iyapon po ereutasa' 
na'ne' kasa. 

22 “Tupana ke te'sen, tiwi 
Ita'ikwaru uya so'si ton 
auro'kayai'ne' etai,” ta'pu iya. 

4 1Miri tupo, uyenu teru'pu 

uya, mura'ta uta'kokasa' Epun 
po ene'pu uya urau. Miri a'tai, 
wapiya uneta'pu wai, turonpi' 
warai maimu uya uyauro'ka'pu, 
“Enu'ki seri ya', miri awonsi'ki 
ipi' enpoikato' pe uya te'ku'sen 
ton seri tupo,” tukai'. 2Inke pura 
ri Itaikwaru ya! ena'pu, miri yau 
apono' esi'pu Epun po, miripan po 
ka'pon ereutasa' esi'pu. 3Iyereutasa' 


Papa Apon Epun Pon 

E'mu'sa'kasa' mura'ta nau 
iwipitu pi. (3:20) 


pe te'sen usene'pu enkena' pe 
ti', isaspa tato' miri awonsi'ki ti', 
kaneriyan tato' kasa. Apono' woi 
ikiiimi esi'pu ti, emiraru tato! kasa. 
4Apono' woi 24 kaisa ri apono' ton 
esi'pu, miripan po'ne 24 kaisa ri 
itepuru ton ereutasa' esi'pu. To! 
epontipi'sa' esi'pu aimu'nan tapon 
kon ya', miripan kon arukooi kuron 
esi'pu koru pun konepi'sa' pe'ne to! 
i'pai po. 5Apono' winipai kamiri! 
e'weuweuma'pu, ta'merunsen 
esi'pu miri awonsi'ki korume 
e'toi'pitu'pu, miripan apono' rau 7 
kaisa ri raan'pu amu' epo'ti esi'pu. 
Seri ton si esi'pu 7 kaisaron Papa 
A'kwaru pe.” 6 Apono' rau parau 





k4:5 7 kaisa ri Papa A'kwaru pe; miri pe pura, 7 kaisaron iteseru Iya'kwaru. 


3:19 Ipu'ketu 3:12, Ipuru 12:6 4:5 


E'sotas 19:16, Isi'kiyeru 1:13; Sakaraya 4:2: Topi! 12:15, Isenpoikasa' 1:4: 8:5; 11:19, 16:18 

wanamari kasa tuusensen esi'pu 
awai'nan ti! kurestaru tato! kasa. 
Miripan a'sanau apono' woi 
iyesi'pu asakirinan kon ene 
amu', tenukena' nan to! puropo 
wini'ne miri awonsi'ki to! a'poi 
wini'ne. 7Wapiyaro' ene usene'pu 
rayan kasa, miri awonsi'ki ite'ma'pu 
winon esi'pu paka mure kasa, to! 
osoruwano esi'pu ka'pon emu' ke, 
miri awonsi'ki to! asakiri'pano esi'pu 
imisimi arinta kasa. 8To' kaisa ri 
to! apiri esi'pu 6 kaisa ri'ne, miri 
awonsi'ki to! enu esi'pu to! oi'ne 
ri, to! apiri o'no'ne ri. Miripan kon 
ereuta pura ri iyesi'pu wui nai miri 
awonsi'ki ewarupi nawiri ri: 
“Waku, Waku, Waku, 
Itepuru Papa Merunti pe kuru 
te'sen ye', 
moro iye'sa' ru'pu, miri awonsi'ki 
moro na'ne', miri awonsi'ki 
tuuye'ton,” 
ta twuya'nokon apai. 9Kamoro si 
asakiri'nan kon ene amu' userenka 
apono' pon apuripitu pe, inama pe 
miri awonsi'ki tenki ta tuuya'nokon 
pe, tuuko'mansen pi' inke ri, inke 
ri, 1024 kaisaron kon itepuru ton 
e'sekunka'pu apono' po iyereutasa' 
piyau apuripitu pe, tuuko'mansen 
inke ri, inke ri, miripan kon uya 
apono' rau tarukooi kon, kuron 
nonkapitu'pu. 
11 “Waku eponin ye' pe iwesi, 
imiri, ina Epuru, miri 





ISENPOIKASA' 4, 5 


awonsi'ki 
Papa, itese' pil ina e'to', 
eke pe ii'tuto', anamato' 
miri awonsi'ki merunti 
eponin pe iwesi, 
tanporon ni esi pi! ankaa'pu pe. 
Amaimu awiri 
iye'ka'pitu'pu, 
tuuko'manton kon pe,” 
ta'pu to' uya. 


Kareta Amon Miri Awonsi'ki 
Karimeru Mure 


5 1 Ene'pu uya iyereutasa' apono' 

po emiya enwo'nete yau kareta 
amon iye'menukasa' isi'ratoi pil, 7 
kaisaron a'si'to' ike ke a'si'sa!. 2 Miri 
awonsi'ki pana'pan inseru ene'pu 
uya, eke pe ekama'po'pu iya, “mu! 
nai waku seri kareta amon a'si'sa' 
ru'pu i'kwi'nin pe miri awonsi'ki 
a'kokanin pe?” ta'pu iya. 3E'tane 
inu! pura ri iyesi'pu Epun po, seri 
non po, miri awonsi'ki seri non 
o'no,! miri kareta amon a'koka ton 
miripan yawon enton pe. 4Miri a'tai, 
ukaramu'pu ipan pe, apune pura 
inu' ri waku ka'pon e'seporo pura 
iyesi'pu a'koka ton miri awonsi'ki 
yawon enton. 5Miri a'tai, tikin nan 
itepuru ton tonpa uya ta'pu upih, 
“Kakaramui. Enki! Moro rayan Isuta 
kot, Tepi! atu ra'pu uya iwapiya'kasa' 
man, kuri ri uya si 7 kaisaron a'si'to' 
ike i'kwitu miri, miri awonsi'ki 
kareta amon a'koka iya,” ta'pu iya. 





15:3 Seri non o'no, miri iyesi iyeri'sa' kon nono. (Apune Isenpoikasa' 1:18 enki.) 


4:6 Isi'kiyeru 1:22 4:7 Isi'kiyeru 1:5-10; 10:14 
4:8 Aisaya 6:2-3; Isi'kiyeru 1:18: 10:12 5:1 Isi'kiyeru 2:9-10; Aisaya 29:11 


5:5 Iseneses 49:9; Aisaya 11:1, 10 

Kareta amon a'koka iya. (5:5) 


6Miri a'tai, karimeru mure 
ene'pu uya. Iye'mu'sa'kasa' esi'pu 
apono' aporo' po, asakiri'nan kon 
ene amu! miri awonsi'ki itepuru 
ton esi!pu iwoi. Karimeru mure 
usene'pu iwisa' ru'pu pe, 7 kaisa 
ri iretu miri awonsi'ki 7 kaisa ri 
itenu ton esi'pu. Miri ton esi'pu 7 
kaisaron kon Papa A'kwaru amu!” 
seri non emu' kaisa ri enno'sa' 
kon. 7Itilpu kareta amon mo'kai', 
apono' po iyereutasa' na'ne' emiya 
enwo'netu apai. 8Miri kareta amon 
mo'ka iya a'tai, asakiri'nan kon ene 
amu' miri awonsi'ki 24 kaisaron 
kon itepuru ton e'sekunka'pu 
irakui!. Tanporo wai, a'pu tato! 
esa! pe to! esi'pu miri awonsi'ki 
to! pusawu ton koru pun konekasa' 
yau a'po'na' nan esi'pu. Miri esi 
Papa munki amu' ipuremasa' 

ru'pu. 9To' userenka'pu emenna' 
eren pi': 
“Waku kuru imiri, kareta 
amon mo'kanin 
miri awonsi'ki a'si'pi'sa' 
a'kokanin, 
apune pura iwisa' ru'pu pe 
iwesi, 
miri awonsi'ki imunu ke 
ka'pon amu' enna'pu 
auya 
Papa iwano' pe, 
tanporon kon ruko' 
ri, tumaimuron kon, 
tuponaron kon 
miri awonsi'ki 
tupataron kon ka'pon 
amu' koro'tapai. 
10 To! konekasa' auya esa! wanni 
pe to' e'to' pe, 
use'man nito' 
turawasomanin nan pe, 
itese' pil ina e'to' apiyo' pe, 
miripan kon e'to' pe seri 
non esanon pe,” tukai'. 
11Uyenu turu'pu uya, miri 
a'tai tu'kan kon ni inseru amu! 
maimu eta'pu uya, tu'kan kon ni, 
tu'kan kon ni, 1,000 kaisaron kon 
pona ri 1,000 e'to' airi, 10,000 
ite'kwa ri 10,000 kaisaron kon. To' 
e'soto'pi'sa' esi'pu apono' woi, ene 
amu' miri awonsi'ki itepuru ton 
woi. 12 Miripan kon userenka'pu 
eke pe: 
“Waku kuru karimeru mure 
iwisa' ru'pu uya 





m5:6 7 kaisaron Papa A'kwara amu', miri pe pura, 7 kaisaron iteseru Ita'kwaru. 


5:6 Aisaya 53:7; Sakaraya 4:10 5:8 Eren 141:2 5:9 Eren 33:3; 98:1; Aisaya 42:10 
5:10 E'sotas 19:6; Isenpoikasa' 1:6 5:11 Taniyeru 7:10 

Tanporo wai, a'pu tato! esa! 
pe to! esi'pu. (5:8) 


tupana'pano, timamin, 

tupu'ketu, tumeruntiru, 
tunamato', eke pe ti'tuto' 

miri awonsi'ki 

tapuripi'to' eporo!” 
tukai'. 

13Miri a'tai, tanporon kon ni 

Papa nukapu'san maimu eta'pu uya 
Epun po, non po, non o'no, parau 
kau, tanporon kon ni ka'tawon kon 
ni. To! userenka'pu: 

“Apono' po iyereutasa' 
na'ne' ri karimeru 
mure iwano' pe, 

apuripi'to', inamato', 
eke pe i'tuto' miri 
awonsi'ki merunti 
nesii, 

inke ri, inke ri!” 

tukai'. 14Asakiriinan kon ene 
amu' uya eiku'pu, “Amen!” Miri 
a'tai si, itepuru ton e'sekunka'pu 
apuriprse'na. 


A'si'sa' Ton 


1 Miri a'tai, karimeru mure uya 
7 pan tonpa wapiyaro' a'si'sa' 
a'koka ene'pu uya. Miri a'tai, tikin 
ni asakiri'nan kon ene amu! tonpa 
usauroku eta'pu uya korume kasa, 
“Isi'ki!” tawon. 2Uyenu taru'pu uya, 
aimu'nan kaware ene'pu uya urau. 
Ipo te'sen uya urapa a'sisa' esi'pu, 
aro', kuron tato! ke to' uya irepa'pu, 
miripan uti'pu iwapiya'kanin ye! 
pe, iwapiya'kai'. 
3Karimeru mure uya isakon 
pe te'sen a'si'sa' a'kokasa' a'tai, 
ene isakon uya, “Isi'ki!” ta eta'pu 
uya. 4Taron ni kaware epa'ka'pu, 
isuweyu. Ipo te'sen kupu'pu to' uya 
pana! pe iye'to' pe, e'win nito' ku'to' 
pe iya seri non po tutonpa kon 
wito! pe ka'pon amu' uya miripan 
repa'pu to' uya eke supara ke. 
5Karimeru mure uya 
itosoruwano pe te'sen a'si'sa' 
a'kokasa'! a'tai, ene amu! 
osoruwano uya, “Isi'ki!” ta eta'pu 
uya. Miri yau, i'kurun kaware 
esi'pu. Ipo te'sen uya e'wemapi'nito' 
ipoi a'sisa' esi'pu tenau. 6 Miri 
a'tai, main waraino eta'pu uya 
kamoro asakiri'nan kon ene amu! 
koro'tau, “Aiko iten yai purowa," 
tikin nan wui yau e'turawasoman 





n6:6 aiko pe purowa—tikin ni koini' Kiri! maimu yau; 2 pon e'to' airi. 


6:2 Sakaraya 1:8; 6:3, 6 6:4 Sakaraya 1:8; 6:2 6:5 Sakaraya 6:2, 6 

nisa! epe'pu pe,” miri awonsi'ki 
osoruwau iten yai a'nai', pari 
tato! e'pasa' tikin nan wui yau 
e'turawasoman nisa! epe'pu pe. 
E'tane karapa, are! miri awonsi'ki 
waain ku'ma'tanukui!” tawon. 
7Karimeru mure uya isakiri'pano 
a'si'sa! a'kokasa' a'tai, ene amu' 
sakiri'pano uya, “Isi'ki!” ta eta'pu 
uya. 8Miri yau, enki'siimu'nan 
kaware ene'pu uya urau. Ipo te'sen 
ese' esi'pu Eri'nito', miri awonsi'ki 
ekota'man nito', Etis? itese' esi'pu 
ite'ma'pu wini, a'ko pe. 1/4 pe non 
esa! pe to! e'to' pe, to! kupu'pu to! 
uya tuwisen pe to' e'to' pe supara 
ke, iwankan ke, paran ke, miri 
awonsi'ki annin nan ene amu' ke. 
9Karimeru mure uya 5 pe 
iku'nin a'si'sa'! a'kokasa' a'tai, 
use'man nito' apon o'no ka'pon 
amu' a'kwaru ene'pu uya, iwip''sa' 
kon Papa Maimu ekama to' 
uya pikiri miri awonsi'ki Papa 
nekupu'pu tup''nokon ekama pi! 
to! e'sa' pil, 10 To' uki'pi'nunpitu'pu 
eke pe, “Merunti Itepuru, waku 
imiri, miri awonsi'ki i'napairon! 
Fri a'tai non pon kon ka'pon 
amu' eseru aimenka auya miri 
awonsi'ki to! kota'mato' auya 
ina munu wenai?” 11 To! kaisa ri 
aimu'nan pon ke to' repapitu'pu, 

miripan kon auro'ka'pu mara ri to! 
enkurunto' pe tutonpa kon ipoitoru 
ton miri awonsi'ki tutonpa kon to' 
esi'pu kasa iwiton kon tu'kanoro 
e'seporo pona ri. 

12 Miri a'tai, karimeru mure uya 6 
pe iku'nin a'si'sa' a'koka ene'pu uya. 
Miri yau isi pe turu'punu esi'pu. 
Wii enu ena'pu i'kurun pe, isa'ka'si 
atu kapirita i'po' ke ikonekasa' kasa, 
miri awonsi'ki tanporo kapui ena'pu 
isuweyu pe mun kasa, 18siriki 
amu' uta'poku'pu ka! poi non pona, 
iyaku'pusa' pen kiyari, pi! eperu 
a'poku a'setun uya kasa. 14Ka' pura 
iyena'pu kareta amon e'mepitu 
a'taino kasa, tanporo wu' amu' miri 
awonsi'ki opa'wa ton utamapitu'pu 
tupata'se' yawonsi'ki'ne. 

15 Miri a'tai si kin amu' non pon 
kon, itepuru amu', soisa epuru 
amu', ipurataaikena' ton, miri 
awonsi'ki eke ton, miri awonsi'ki 
tanporon kon ni poitoru ton miri 
awonsi'ki inu! enawon kon pen 
ni e'so'nanpitu'pu ti! euta nane! 
miri awonsi'ki wu! po te'san ti! 
O'koi'ne. 16 To' uki'pi'munpitu'pu 
w#' miri awonsi'ki ti! amu' pil, “Ina 
pona ata'mo'ka', ina onanki kuri 
ri apono' po iyereutasa' na'ne' enu 
piyapai miri awonsi'ki karimeru 
mure uya kota'man nito' piyapai! 





6:6 tikin nan wui yau e'turawasoman nisa! epe'pu pe —-purata pun, tenariyas itese' 
?6:8 Etis - Hades Enkeri'si maimu yau; iyeri'sa' kon nono. (Apune Isenpoikasa' 1:18 


enki.) 
6:8 Isi'kiyeru 14:21 


6:11 2 Esturas 4:36 6:12 Aisaya 13:10, Isoweru 2:10, 31, 3:15, 


Ma'siu 24:29, Mal! 13:24-25; Uru' 21:25, Isenpoikasa' 11:13, 16:18 
6:13-14 Aisaya 34:4 6:14 Isenpoikasa' 16:20 6:15 Aisaya 2:19, 21 


6:16 Oseya 10:8, Uru' 23:30 

17 Apune pura eke to! uya kota'man 
nito' weyu si seri yau man. Inu' 
uya ken si a'kure'ti?” ta'pu to' uya. 


144,000 Kaisaron Kon 
Esuweru Ko' Amu' 


7 1Seri tupo, asakiri'nan kon 
inseru amu' ene'pu uya. To' 
e'mu'sa'kapi'sa! asakiri'nan non 
ekun airi'ne, asakiri'nan a'setun 
amu' a'si'pi'sa! to! uya esi'pu, 
non, parau miri awonsi'ki yui 
posi'ma iya namai'!. 2Miri a'tai, 
taron ni insera uyepu ene'pu uya 
wui enu uye'to' winipai, Papa 
nurinan uya a'si'pf'nito' ike esa! pe, 
miripan uki#pi'munpitu'pu eke pe 
asakiri'nan kon inseru amu' pana 
ya! Papa nurepa'san to! pana'pano 
ke non miri awonsi'ki parau 
kota'mato' pe to! uya. 3Inseru uya 
ta'pu, “Non, parau, miri awonsi'ki 
yui ku'ma'tanu'tuu Papa, itese' pi! 
ina e'to' poitoru ton ma'kui'tipitu 
to! pee'pi pi'ne a'si'pi'to' ike ke 
ina uya pu'ku pona ri.” 4Kamoro 
Papa uya a'si'pi'nito' ike ke 
ima'kuui'tipi'sa! kon to! pee'pi 
pi! tu'kanoro ekama'pu to! uya 
upil, To! esi'pu 144,000 kaisa ri 
Esuweru pon kon. 512,000 kaisa 
ri a'si'sa' kon esi'pu Isuta ko! amu', 
12,000 kaisa ri Rupen ko' amu', 
12,000 kaisa ri Kiyatu ko! amu', 
612,000 kaisa ri Aisaru ko' amu', 
12,000 kaisa ri Na'tari ko' amu', 
12,000 kaisa ri Mana'sa ko! amu', 
712,000 kaisa ri Simiyan ko' amu', 

12,000 kaisa ri Ripai ko' amu', 
12,000 kaisa ri E'sa'karu ko! amu', 
812,000 kaisa ri Sepuran ko! amu', 
12,000 kaisa ri Isose' ko! amu', miri 
awonsi'ki 12,000 kaisa ri Pensiman 
ko! amut. 


Anpisin Ton Ka'pon Amu' 
Aimu'nan To' Pon Ton 


9Seri e'ma'pu pe, anpisin, 
anpisin pe kuru ri ka'pon amu' 
amturasa' ene'pu uya urau, int! 
uya tanporo to! iltu poken pura ri. 
To! esi!pu tuponaron kon ka'pon 
amu' pe'ne ri turon kon ko! pe 
ri, tapataron kon winipaino pe ri, 
miri awonsi'ki tumaimuron kon 
pe'ne ri to' esi'pu. To! e'mu'sa'kasa' 
esi'pu apono' piyau miri awonsi'ki 
karimeru mure piyau. To! 
epontipi'sa' esi'pu aimu'nan ya', 
temiyatu kon yau'ne patawa ye' 
apimu ton a'sipi'sa' to! uya esi'pu. 
10 Eke pe to' uki'pi'nunpitu'pu: 
“Epika'tin nito' esi Papa, ina 
e'to' itese' pi! winipaino, 
iyereutasa' nane! apono' po, 
miri awonsi'ki karimeru 
mure winipaino,” 
tukai'. 11Tanporo inseru amu' 
e'mu'sa'ka'pu apono' woi, itepuru 
ton miri awonsi'ki asakiri'nan kon 
ene amu' woi. To' uta'mo'kapitu'pu 
temu! kon po apono' piyau, miripan 
kon uya Papa apuripitu'pu: 
12“Amen! 
Apuripi'to' miri awonsi'ki 
eke pe iku'to', 





6:17 Isoweru 2:11, Mara'kai 3:2 7:1 Iseremaya 49:36, Taniyeru 7:2, Sakaraya 6:5 


7:3 Isi'kiyeru 9:4, 6 7:9 2 Esturas 2:42 

ipu'ketu, tenki tato', inamato', 
imeruntiru, ipana'pano 
nesii Papa iwano' pe tiwiri ri. 
Amen!” 

ta'pu to! uya. 

13 Miri yau, tikin nan itepuru ton 
tonpa uya uyekama'po'pu, “mu! 
yan pusamoro aimu'nan ya' to' 
epontip''sa' na'ne' nan? Nai yawon 
kon uye'sa'?” ta'pu iya. 

14 “Mooi, mi'tuyai',” ta'pu uya ipi'. 

“Pusamoro kamoro ekota'man 
nito' yai iyepa'kasa' kon, tupon 
kon korukasa' to! uya aimu'ne'ne 
karimeru mure munu ke. 15Miri 
pe iyesi pi', 

“Papa apon piyau to' esi miri, 

to! esi i'se iye'to' kupu pi! 

wui nai miri awonsi'ki 
ewarupi nau, 
ipi' ipureman nito', 
use'man nito' iwu' tau, 

kuri ri apono' po iyereutasa' 
na'ne' uko'manto' oton 
to' pokon pe. 

16Seri tupo, iwan pe miri 

awonsi'ki tuna'kiri' ke 
to! enato' oton pen, 
wui enu miri pe pura a'ne' 
pe te'sen uya 
to' kota'mato' oton pen, 
17 apune pura karimeru mure 
apono' aporo' po na'ne' 
e'to' oton to' esa' pe, 
to' ato' iya oton 
to'panu'nin non yai 
tepa'kasen tuna ka'. 

Miri awonsi'ki Papa uya to! 
enu paru a'munakato' 
oton,” 


ta'pu iya. 
8 1Karimeru mure uya 7 pe 
iku'nin a'si'sa! a'kokasa' a'tai, 

e'pana Epun e'paka'sa' esi'pu 
a'sa'muyai kura! emiya era'tito' airi 
ri. 2 Miri tupo 7 kaisari inseru amu! 
e'mu'sa'kasa' ene'pu uya Papa rau, 
miripan kon repa'pu 7 kaisari 
turonpi' ke. 

3Taron ni inseru, kore pun 
konekasa' a'po'nan yen esa' uyee'pu, 
miripan e'mu'sa'ka'!pu use'man 
nito' apon piyau. Eke pe a'po'nan 
ke irepa'pu tanporon Papa munki 
amu' ipurema piri'nin pe iye'to' 
pe, miripan po'tito' pe koru pun 
konekasa' use'man nito' apon po 
apono' piyau te'sen. 4A'po'nan 
epo'ti kirisin enuku'pu, Papa munki 
amu! ipurema pokon pe, Papa rakui', 
inseru emiya apai. 5Miri tupo 
inseru uya a'po'nan yen anumu'pu 
miripan uya apo! use'man nito' 
apon pon emaika'pu iya', miripan 
eno'ma'pu iya non pona. Korume 
e'toi'pitu esi'pu, ta'merunsen esi'pu, 
kamiri! e'weuweuma'pu, miri 
awonsi'ki turu'punu esi'pu. 


7 Pe Iku'nin A'si'sa' 


Turonpi' Amu' 


6Kamoro si 7 pan kon inseru 
amu' 7 kaisaron turonpi'! esanon 





7:14 Taniyeru 12:1; Ma'siu 24:21, Ma! 13:19 7:16 Aisaya 49:10 
7:17 Eren 23:1-2; Aisaya 25:8; 49:10, Isi'kiyeru 34:23 8:3 E'sotas 30:1, 3, Emas 9:1 
8:5 E'sotas 19:16, Ripaiti'kas 16:12; Isi'kiyeru 10:2; Isenpoikasa' 11:19: 16:18 

e'kama'pu 
tuuya'nokon. 

7Wapiyaro' inseru uya tuwaai 
turunpa'pu. Miri a'tai tuna ti'mooi 
ton miri awonsi'ki apo' e'sumasa' 
mun pokon pe uta'poku'pu non 
pona. Miri yau ipu'ku pe ri, 1/3 
e'to' airi non epo'tipu miri 
awonsi'ki ipu'ku pe ri, 1/3 e'to' airi 
ri yu' epo'ti'pu tanporo ri isenan ni 
wana! epo'ti'pu. 

8Itisakon nu'pu uya tuwaai 
turunpa'pu. Miri a'tai, eke wu! 
waraino epo'ti apo! ke eno'ma'pu 
to! uya parau ka'. Ipu'ku pe ri, 1/3 
e'to' airi parau ena'pu mun pe. 
9 Miri a'tai, itonpa pe ri, 1/3 e'to' 
airi ri parau kau te'san eri'pitu'pu, 
miri awonsi'ki itonpa pe ri, 1/3 
e'to' airi ri kanau epotoru'pu ton 
uma'ta'pu. 

10 Jtosoruwano ru'pu uya tuwaai 
turunpa'pu. Miri a'tai, eke siriki 
epo'tisa' ta'surai' kasa uta'mo'ka'pu 
ka! ponsi'ki tuna tuu'tisen ton 
tonpa ka', 1/3 e'to' airi miri 
awonsi'ki non yai tepa'kasen tuna 
ton ka'ne. 11 Siriki ese! esi I'ne'.4 
Tuna tonpa, 1/3 e'to' airi ena'pu 
ine! pe. Miri tensise tu'kan kon 
ka'pon amu' eri'pitu'pu, apune 
pura ine! pe tuna enasa' ke. 

12 Miri tupo to! asakiri'pano uya 
tuwaai turunpa'pu. Miri a'tai, 1/3 
e'to' airi wui enu pu'ku, 1/3 e'to' 


iturunpato' pe 

airi kapui pu'ku miri awonsi'ki 
1/3 e'to' airi siriki amu' tonpa ton 
e'wini'pu, 1/3 e'to' airi ri. A'kwa 
pe iye'to' pura to! esi'pu, miri 
awonsi'ki 1/3 e'to' airi wui naino 
pu'ku esi'pu iweyu pura, 1/3 e'to' 
airi kanan ewarupi pu'ku. 

13 Uyenu turu'pu uya, miri yau 
imisimi arinta ka'tau maimu eta'pu 
uya, eke pe, “Isi! kusa! Isi! kusa! Isi 
pe iyesi kamoro moro non po na'ne' 
nan pona, turonpi' uturumu useta 
a'tai osoruwawon kon inseru amu! 
ne'kamayai'ne' iturunpa pi!” tawon. 
9 1Miri a'tai, 5 pe to! ku'nin 

inseru uya turonpi' turunpa'pu. 
Siriki ka! poi ita'mo'kasa' ru'pu 
non pona ene'pu uya, irepa'pu 
iya'mu pun iteuta" a'kokato' ike 
ki ke. 2Iteuta a'koka iya a'tai, 
ikirisin epa'ka'pu iyapai, eke apo' 
epo'tito' en yapai ikirisin epa'ka 
kasa, wui enu miri awonsi'ki ka! 
ena'pu ewarupi pe iteuta kirisin 
ke. 3Kairau amu' u'tipu ikirisin 
koro'tau non pona, miripan 
kon upana'panta'pu mini! amu' 
pana'pano kasa. 4To' auro'ka'pu to! 
uya non pon wana' miri pe pura 
ti'tui' pura ri yui muku'pi, miri pe 
pura yui ma'tanuku to! uya namai', 
etane ka'pon amu' riken, Papa 
ma'kuui a'si'sa' pura na'ne' nan to! 


5 Pe Inseru Amu' Ku'nin 





18:11 I'ne'—itese' esi'pu Wormwood. 


"9:1 iya'mu pun iteuta, Apis—pata non a'mu 


yawon, iri a'kwaru ton a'sito' ya! to! kota'mato' u'matu pu'ku pona. 


8:6 Ipu'ketu 11:5—12:2 8:7 E'sotas 9:23-25, Isi'kiyeru 38:22 8:10 Aisaya 14:12 
8:11 Iseremaya 9:15 8:12 Aisaya 13:10, Isi'kiyeru 32:7; Isoweru 2:10, 31; 3:15 
9:2 Iseneses 19:28, 2 Esturas 7:36 9:3 E'sotas 10:12-15, Ipu'ketu 16:9 

pee'pi pil. 5Kairau amu' uya ka'pon 
amu' eri'nu'kapitu namai' to! 
e'kupu'pu e'tane to! kota'mato' pe 
riken 5 kaisa ri kapui pu'ku pona 
ri. Miri si e'ne' e'to' pe mini' uya 
ka'pon si'posa' a'taino kasa. 6Miri 
5 kaisaron kapui koro'tau uma'tan 
nito' warinpato' oton ka'pon amu! 
uya, e'tane to' uya epoto' oton pen, 
eri'pai to! e'tane, uma'tan nito' 
utipi'to' oton to! piyapai. 

7Kairau amu' usene'pu kaware 
amu' e'kamasa' te'wito' kon pe 
a'taino kasa, to! i'pai po'ne koru 
pun konekasa' waraino aro', kuron 
tato' amu' esi'pu, miri awonsi'ki to! 
emu' usene'pu ka'pon amu! emu! 
kasa. 8 To' i'pai i'po' esi'pu uri'san 
amu' inse' kasa, to! yi esi'pu 
rayan yi kasa. 9To' puropo nipon 
usene'pu wa'ka pun kasa, miri 
awonsi'ki to! apiri useta'pu kaware 
amu' uya tararan pi'siku a'merumu 
isewa'nomase'na to' uti a'taino 
kasa. 10Tauku ke'ne to' esi'pu, 
si'pon nito' ike ipi'ne mini! kasa. 
To! auku yau to! pana'pano esi'pu 
ka'pon amu' kota'mato' to! uya 
ike 5 kaisa ri kapui yau. 11 Tepuru 
kon pe kin pe, iya'mu pun iteuta 
inseruui ku'sa' to! uya esi'pu. Itese' 
Ipuru amu' maimu yau “Apatan,” 
miri awonsi'ki Kiri! amu' maimu 
yau “A'poriyon”.s 

12 Tikin ni isi, nari! kuru utika'sa' 
miri; miri e'ma'pu pe asa'ri isi, 
nari! ton kuru twuye'ton e'ku'sa', 

13Miri tupo, 6 pe to' ku'nin 
inseru uya turonpi' turunpa'pu. 
Main eta'pu uya koru pun konekasa' 
use'man nito' apon ekun retu poi 
Papa piyau te'sen winipai. 4Main 
uya ta'pu taronpi' turunpanin nu'pu 
inseru pil, “Kamoro asakiri'nan kon 
inseru amu' arankapi'ki eke tuna 
twu'tisen Yu'puretes itese' piyau 
auronpt'sa' kon.” 15Asakiri'nan 
kon inseru amu' eukapitu'pu iya, 
to! e'kamasa' esi'pu seri a'taino pe, 
seri wui a'tai, seri kapui pi', miri 
awonsi'ki seri wuipiya pil, itonpa pe 
ri, 1/3 e'to' airi ka'pon amu' tu'kato' 
pe to' uya. 16 Kaware pon kon soisa 
amu' tu'kanoro eta'pu uya, 200 
meriyan kaisa ri to! esi'pu. 

17Kaware amu! miri awonsi'ki 
to! pon kon ene'pu uya, to! puropo 
nipon esi'pu isuweyu pe apo! 
kasa, miri awonsi'ki tutarire, miri 
awonsi'ki kara'kwa' pe, soru'pa 
tato' kasa. Kaware amu! i'pai esi'pu 
rayan amu' i'pai kasa, to' muta yai 
apo', ikirisin miri awonsi'ki soru'pa 
epa'ka'pu. 18Itonpa pe ri, 1/3 
e'to' airi ka'pon amu! wini'pu miri 
osoruwawon paran, apo', ikirisin 
miri awonsi'ki soru'pa kaware amu! 
muta yai tepa'kasen uya. 19Kaware 
amu' pana'pano esi'pu to! muta yau 
miri awonsi'ki to! auku yau. To! auku 
esi'pu ikui kasa ti'pai ke, miripan 
kon uya ka'pon amu' i'kapitu'pu. 

20Ka'pon amu' tonpa'san miri 
paran nuwini'san pen era'ti pura 





s9:11 Apatan miri awonsi'ki A'poriyon, Ma'tanu'nin ta e'kwa pe. 


9:4 Isi'kiyeru 9:4 9:6 Isopu 3:21, Iseremaya 8:3 9:7 Isoweru 2:4 9:8 Isoweru 1:6 


9:9 Isowert 2:5 9:13 E'sotas 30:1-3 

iyesi'pu tunkoneka'pu kon piyapai. 
Makoi amu! miri awonsi'ki koru 
ka'sa!, sirupa ka'sa', karukuri ka'sa', 
ti! ka'sa' miri awonsi'ki yui konekasa' 
apurito' twuya'nokon ereutanuku 
to! uya pura iyesi'pu—ennin pen, 
etanin pen, miri awonsi'ki tuusasen 
pen. 21 Miri awonsi'ki te'wito' kon, 
enwoke' pe te'to' kon, tekumato' kon, 
miri pe pura ama! pe te'to' kon apai 
to! era'ti pura iyesi'pu. 


Inseru Miri Awonsi'ki 
Kareta Amon 


10 1Miri a'tai, turon ni eke 
inseru u'ti ene'pu uya Epun 
winipai. Iyepontisa' esi'pu kapuru' 
ya', miri awonsi'ki ikiiimi esi'pu 
i'pai epoi, itemu' esi'pu wui enu 
kasa, miri awonsi'ki i'si ton esi'pu 
apo' tepo'tisen esi ipiyaino ton 
kasa. 2Aiko kareta amon a'kokasa' 
esi'lpu itenau. Enwo'ne' winon 
tita nonkasa' iya esi'pu parau 
po, miri awonsi'ki kami! winon 
ti'ta nonkasa' iya esi'pu non pona. 
3Miri yau eke pe iki'pi'numu'pu 
rayan kasa. Iki'pi'nunsa' a'tai, 
7 kaisaron kon korume amu' 
usauroku'pu. 4To' usauroku a'tai, 
imenuka pi! e'kama'pu, e'tane 
main eta'pu uya Epun winipaino, 
“Ama! pe seri 7 kaisaron kon 
korume amu' usauro'sa' ru'pu 
iku'ki, ku'menukai,” tawon. 

5Miri a'tai, parau po miri 
awonsi'ki non po iye'mu'sa'kasa' 





ISENPOIKASA' 9, 10 


unene'pu inseru uya enwo'ne' 
winon temiyatu inka'pu Epen 
winikui'. 6Isauroku'pu Papa ese' 
yau, inke ri tuuko'mansen, Epun 
konekanin nu'pu miri awonsi'ki 
tanporo iyau te'sen, non koneka- 
nin nupa miri awonsi'ki tanporo 
ipo te'sen miri awonsi'ki parau 
miri awonsi'ki tanporo ikau te'san, 
“Iyenkurunto' pura man!” ta'pu 
inseru uya. 7E'tane 7 pe te'sen 
inseru uya turonpi'! turunpa a'tai, 
Papa uya ama' pe te'ku'to' ku'to' 
oton, tupoitoru ton, pu'kena' amu! 
pi! ekama'pu tuuya kasa ri. 

8Main, uneta'pu Epun winipai 
uya kanan uyauro'kakaa'pu, “Enta 
miri kareta amon imo'ka ta inseru 
enapai kuri ri parau miri awonsi'ki 
non po iye'mu'sa'kasa' na'ne'!,” tawon. 

9Inseru piya! uti'pu, miripan 
ekama'po'pu uya aiko kareta amon 
tuto' pe iya uyena', “Uyenapai 
imo'ka'!,” ta'pu iya upil. “Fki! Kata! 
pe iyena miri iyewan yau, e'tane 
a'se'ku pe iyesi miri anta yau, teusan 
kasa,” ta'pu iya. 10Aiko kareta 
amon mo'ka'pu uya inseru enapai, 
miripan iku'pu uya. A'se'ku pe 
iye'sonpa'pu unta yau, teusan kasa, 
e'tane enko'ma uya tupo, kata' pe 
uyewan yau iyena'pu. 1 Miri a'tai, 
upi' ta'pu, “Papa Maimu ekamaka'ki 
kanan tu'kan kon ka'pon amu! 
tuponaron kon pil, tupataron kon pi', 
tumaimuron kon pi! miri awonsi'ki 
kin amu' pi!” tukai'. 





9:20 Eren 115:4-7, 135:15-17, Taniyeru 5:23 
10:7 E'sotas 20:11, Isu'taronomi 32:40, Taniyeru 12:7; Emas 3:7 


10:10 Isi'kiyeru 2:8—3:3 

Asa'ron Kon Ekamanin Nan 


1 1T'tuto' yui ke urepa'pu. 
Miri yau, main eta'pu 
uya, “Enta Papa ena! use'man 
nito' iwe' miri awonsi'ki use'man 
nito' apon, miri awonsi'ki itau 
tuwipuremasan tu'kanoro mi'tui',” 
tawon. 2 “Ipurorooi riken kusi'tui, 
apune pura Esuweru amu' pen 
ena' iye'tusa' miri, miripan kon 
uya Waku Patat wasa'pi'to' oton 
42 kaisa ri kapui yau. 3Asa'ron 
kon uyekamanin nan enno'to' uya 
oton pon isa'ka'si ya! to! epontip'i'sa', 
miripan kon usauro'to' oton 
pu'kena' amu' pe 1,260 kaisa ri 
wui.” 4Asa'ron kon uyekamanin 
nan esi miri asa'ron are' e' miri 
awonsi'ki asa'ron raan'!pu amu', 
Itepuru, non esa! piyau te'san. Sinu' 
ri esi to! ma'tanuku i'se a'tai, apo! 
epa'ka miri to' muta yai to' eyaton 
non ma'tanu'se'na. Seri kasa inti! ri 
to! anma'tanu'paino nerikui. 6 To' 
pana'pano e'to' oton ka! a'konin pe 
tuna uyepu namai' Papa Maimu 
ekama pi! to! esi koro'tau. To! 
meruntiru e'to' oton tuna ra'tinin 
pe mun pe, miri awonsi'ki non 
pona ti'tui' pura ri paran ne'to' oton 
to! uya inke i'se te'to' kon awiri ri. 
7Unkupu'pu ekama to' uya 
u'!ma'sa' a'tai, ene, iya'mu pun 
iteuta yapai iyepa'kasa' uya to! 

ewa'nomato' oton. To' entai iye'to' 
oton, miripan uya to' wito' oton. 
8To' ekepu nonkasa' e'to' oton eke 
pata e'ma tau, kurusu' pona tepuru 
kon pokapitu'pu yau. Miri pata ese! 
ekamanin pe to! nesaku'pu esi Satan 
miri awonsi'ki Isi'. 9Ka'pon amu', 
tanporo tuponaron kon, ruko' amu', 
tumaimuron kon miri awonsi'ki 
tupataron kon koro'tapaino kon uya 
to! ekepu enpi'to' oton osoruwau 
wui miri awonsi'ki pure'po'si pu'ku 
pona iyema'sa' yau, to! ekepu 
u'na'ti to' uya i'se pura to' e'to' 
oton. 10 Ka'pon amu' non pon kon 
e'to' oton pori! pe pusamoro asa'ron 
kon eri'sa' pil, To! uta're'tipi'to' oton 
miri awonsi'ki tutonpa kon amu! 
repapi'to' oton to' uya, apune pura 
kamoro asa'ron kon pu'kena' amu! 
uya isi ne'sa' pi! ka'pon amu' pona. 
11 Osoruwau wui miri awonsi'ki 
pwre'po'si pu'ku pona iyesi tupo, 
use'netu'kan nito' uyee'pu Papa 
winipai, miripan ewomu'pu to! 
ya', miripan kon e'mu'sa'ka'pu. 
Tanporon kon to! ennin nu'san 
usi'nuku'pu ipan pe. 12Miri a'tai, 
asa'ron kon pu'kena' amu' uya 
main eta'pu Epun winipaino, 
“Isi'ti' seri ya!,” tawon. To! eyaton 
non uya to! enpitu koro'tau, to! 
enuku'pu Epun pona kapuru' yau. 
13Miri a'tai kuru ri, isi pe 
turu'punu esi'pu. 1/10 kaisa ri eke 





t11:2 Waka Pata - Seri seri esi Surusiran ekamanin pe. 

pata uta'moruka'pu, miri awonsi'ki 
7,000 kaisa ri ka'pon amu' winilpu 
turu'punu uya. Ka'pon amu! 
tonpa'san enari'numu'pu ipan 
pe, miripan kon uya eke pe Papa, 
Epun pon e'to' apuripitu'pu. 

14Itisakon isi, nari! kuru utika'sa' 
e'tane, enki, itosoruwano ru'pu isi, 
nari! kuru uye'ni pi! man seri pe 
ri mari. 


7 Pe Iku'nin Taronpi' 


157 pe inseru amu' ku'nin uya 
wai, turonpi' turunpa'pu. Miri yau, 
eke pe main useta'pu Epun po: 

“Seri non esa' pe Itepuru 
miri awonsi'ki Kurai esi 
weyu e'seposa' man, 
miripan uko'manto' oton 
itesa' pe inke ri, inke ri,” 
tawon. 16 Miri a'tai 24 kaisaron kon 
itepuru ton tapon kon po iyereutasa' 
kon Papa piyau uta'mo'ka'pu temtu! 
kon po, miripan kon uya Papa apuri- 
pitu'pu. 17Se kasa ta'pu to! uya: 
“Itepuru Papa Merunti pe kuru 
te'sen ye', moro na'ne', 
moro iye'sa' ru'pu, 
tenki ta pil ina man 
apana'pano apurisa' auya pi', 
miri awonsi'ki esa! pe iwesi 
pa iye'sara'tisa' pi'. 
18 Tupataron kon ka'pon amu! 
usakorotasa!, 
kota'man nito' auya 
weyu e'seposa' pi', 





ISENPOIKASA'! 11, 12 


miri awonsi'ki iyeri'pi'sa' kon 
eseru aimenkato' auya. 
Ipoitoru ton pu'kena' ton 
e'mato' auya weyu 
e'seposa!, 
miri awonsi'ki waku 
ton ipoitoru ton miri 
awonsi'ki 
kamoro iyese' namanin 
nan, 
eke ton miri awonsi'ki 
aiko ton, 
kamoro non ma'tanu'nin 
nu'san ma'tanu'to' auya 
pe man,” 
ta'pu to' uya. 
19Papa ena! use'man nito' iwu' 
uta'koka'pu Epun po, miri awonsi'ki 
ekonekan nisa! ent usene'pu miri tau. 
Miri yau, kamiri! esi'pu, tahmerunsen 
esi'pu, korume e'toi'pitu esi'pu, 
turu'punu miri awonsi'ki eke pe 
tuna ti'mooi ton uta'poku esi'pu. 


Uri'san Miri Awonsi'ki 
Urupere 

12 1Eke i'tuto' ipikiri 

usenpoika'pu ka' yau: Uri'san 
epontisa' esi'pu wui enu ke, kapui 
esi'pu i'ta ono, miri awonsi'ki 
12 kaisaron kon siriki amu' aro', 
kuron tato! esi'pu i'pai po. 2Seri 
pe ri iyentu esi'pu, te'tinkasa' pi! 
ik#pi'munpitu'pu. 3Taron ni i'tuto' 
ipikiri usenpoika'pu ka' yau: Eke 
kuru, isuweyu urupere esi'pu 





“11:19 ekonekan nisa' en - ark of the covenant ta e'kwa pe. Seri esi'pu 10 apiyontito' 
en miri awonsi'ki Papa esi se yau tato' ekamanin pe. 


11:13 Isenpoikasa' 6:12, 16:18 
11:18 Eren 2:5, 110:5; 115:13 

7 kaisaron i'pai miri awonsi'ki 
10 kaisaron iretu ton amu' miri 
awonsi'ki 7 kaisaron aro', kuron tato! 
esi'pu i'pai po'ne. 4Tauku ke 1/3 
kaisa ri siriki amu' tonpa mo'ka'pu 
iya ka! poi, miripan kon eno'ma'pu 
iya non pona. Iye'mu'sa'kasa' esi'pu 
uri'san tentusen rau, imure anto! 
pe tuuya iyentusa' a'tai. 5Miripan 
entu'pu warawo' pe, tanporon pata 
esa' pe te'ton wa'ka pun itiii pe. 
Imure anumu'pu, miripan aripu 
Papa miri awonsi'ki iyapon piya'. 
6Uri'san ainumu'pu rimono' tat, 
Papa nukoneka'pu ipata'se' pe. Miri 
yau imainanpato' pe 1,260 kaisa ri 
wti pu'ku pona ri. 
7Usewa'noman esi'pu Epun po. 
Maikaru miri awonsi'ki itinseruui 
amu' uya urupere ewa'noma'pu, 
miripan kon ewa'noma'pu urupere 
miri awonsi'ki itinseruui ton 
uya. 8E'tane pana! pe kuru pura 
ri iyesilpu, miripan kon pata 
pura iyena'pu Epun po. 9Kuri ri 
si eke urupere eno'ma'pu—kuri 
ri si penaro' ikui, Makoi, miri pe 
pura Se'tan" itese', tanporo seri 
non ano'manin. Seri non pona 
eno'ma'pu tanporo itinseruui amu! 
pokon pe. 10Miri a'tai, eke main 
eta'pu uya Epun po, se kasa tawon: 
“Seri si Papa uya pika'tin nito' 
uye'sa' man, 
Papa uya tupana'pano 
enpoikasa' kin pe te'to'. 

Pana' pe te'to' enpoikasa' 

Inanumu'pu, Kurai uya. 
Utonpa kon amu' sapema pi' 
te'sen, 

Papa piyawonsi'ki to' 
sapema pi! wui miri 
awonsi'ki 
ewarupi kaisa ri 

eno'masa' man Epun poi. 

11 Utonpa kon uya entakasa' 
karimeru mure munu ke 
miri awonsi'ki i'napairon 
to' nekamanu ke, 
miripan kon uya tuuko'manto' 
kon turu'pu 

twusi'numai' pura 

tuuma'tato' kon pe. 
12Miri pe iyesi pil, pori! pe e'ti', 
Epun amu! 
miri awonsi'ki iyau te'san! 
E'tane isi, nari! yau kuru 
me'atui' non miri 
awonsi'ki parau, 

apune pura Makoi u'tisa' 

pil ipiya'nokon, 
miripan usakorotasa'!, 
apune pura a'ko pe tuweyu 
enasa' itu tuuya pil,” 

tawon. 

13Non pona teno'masa' i'tusa' 
tuuya a'tai, urupere e'sara'ti'pu 
uri'san, warawo' pe iyentusa' ru'pu 
e'ma'puka pil, 4E'tane eke imisimi 
apiri ke uri'san repa'pu iyarintato' 
pe ipata'se' pe ikonekasa' ya! 
rimono' ta'. Miri yau iko'manto' 





”12:9 Se'tan - Makoi ese! isakon, Papa eseru ewaruma'tinin ta e'kwa pe. 

pe osoruwau wuipiya miri 
awonsi'ki 6 kaisa ri kapui pu'ku 
pona, urupere uya eporo poken 
pura. 15Miri a'tai, urupere uya 
tuna enpa'ka'pu tunta yapai, eke 
tuna tuu'tisen pe uri'san e'ma'pu 


wini, siya ri uri'san ato' pe iya. 
16 F'tane non uya uri'san pika'ti'pu, 


tanta karilma'pu iya, miripan 
uya tuna tuu'tisen, urupere muta 


yapai tepa'kasen enko'ma'pu. 


17Urupere usakorotasa' esi'pu 
uri'san pi', miripan uti'pu ipayan 
ton panta'mase'na tanporo Papa 
Maimu apurinin nan miri awonsi'ki 
waku pe te'san i'napairon Sises 
nenpoika'pu awiri. 18 Urupere 
e'mu'sa'kasa' esi'pu” parau e'pi po. 
1 3 1Miri tupo, ene usenpo 

enelpu uya parau kapai. 
10 kaisa ri irete amu' esi'pu miri 
awonsi'ki 7 kaisa ri i'pai amu', 10 
kaisa ri aro', kuron tato! amu' esi'pu 
iretu po'ne, miri awonsi'ki Papa 
sapemato' ese! ton e'menukasa' 
esi'pu i'pai pi'ne. 2Kuri ri ene 
unene'pu esi'pu kaikusi kasa, i'ta 
amu' esi'pu ene, peru tato! i'ta 
kasa'ne, miri awonsi'ki inta esi'pu 
rayan muta kasa. Urupere uya ene 
repa'pu tupana'pano ke tapon ke 


Ene Parau Kapaino 





ISENPOIKASA'! 12, 13 


miri awonsi'ki eke pe te'to' ike, ke. 
3Tikin ni ene i'pai tonpa kuntipi'sa' 
isi pe poken isene'pu, e'tane 
isepi'tisa' esi'pu. Tanporo non 
usewansiuka'pu miripan kon uti'pu 
ene pikiri. 4Tanporon kon ka'pon 
amu' uya urupere apuripitu'pu 
apune pura eke pe te'to' tusa' iya pi' 
ene ena! Ene kanan apuripitu'pu 
to! uya, “Inu! nai ene waraino? mu! 
uya ipanta'ma?” tai'ma. 

> Ene repasa' esi'pu mi pe te'to' 
yau isauro'to' pe, Papa sapema pe 
ri, miri awonsi'ki eke pe te'to' yau 
ri iye'to' pe 42 kaisa ri kapui yau. 
6Papa sapema pe iye'sara'ti'pu, itese!, 
ipata iko'manto' yau miri awonsi'ki 
tanporo ri Epun po te'san pi! iri 
pe isauroku'pu. 7Papa munki amu! 
ewa'nomato' pe iya irepasa' esi'pu 
to! entai iye'to' pe, miri awonsi'ki 
eke pe iye'to' ke irepasa' esi'pu 
tanporo ri iruko' amu', tuponaron 
kon, tamaimuron kon, tupataron kon 
epoi iye'to' pe. 8Tanporon kon non 
pon kon uya ene apuripi'to' oton— 
tanporon kon itese' pura na'ne' nan 
non e'kaa'pu awonsi'ki tuuko'mansan 
ese! apon kareta pil, karimeru mure, 
iwisa' ru'pu iwano' pil.” 9 Kuri tupana 
kena'ne'!, tiwi netai. 

10Kamoro ta'sisan pe te'san, 

a'sito' oton kuru ri, 





“12:18 Urupere e'mu'sa'kasa' esi'pw; Turon ni ton emen imenukasa' yau, E'mu'sa'kasa' 


esi'pu 


x13:8 tanporon kon itese! pura na'ne' nan non e'kaa'pu awonsi'ki tuuko'mansan 


ese! apon kareta pi'!, karimeru mure, iwisa' ru'pu iwano' pi: miri pe pura, iye'menukasa' 
ru'pu oru e'kaa'pa si'kiri uko'man nito' karetaai pi! karimeru mure iwisa' ra'pu iwano' 


pi'. 
12:14 Taniyeru 7:25; 12:7 

miri awonsi'ki kamoro 
supara ke tuwisan? 
wito! oton kuru ri supara ke. 
Seri esi Papa munki amu' esi 
tuuseta'kai' pura imoronkanin nan 
pe miri awonsi'ki iyawiron kon pe 
to! esi i'se. 


Ene Non Apaino 


11 Miri tupo, taron ni ene epa'ka 
non yapai ene'pu uya. Asa'ri 
iretu amu' esi'pu karimeru mure 
retu kasa, e'tane isauroku'pu 
urupere kasa. 12Miripan uya 
eke tupana'pano wapiyaro' ene 
wini tuneporo'pu apuri'pu eke 
ton kupu pil. Non miri awonsi'ki 
tanporo iyau te'san apiyo'ma'pu 
iya wapiyaro' ene ikuntipi'sa' 
usepi'tisa' ru'pu apuripi'to' pe to! 
uya. 13Puse ri ene isakon uya eke 
tuturawasooi ton kupu'pu, apo' 
nu'tiipu iya Epun winipai non 
pona ka'pon amu' uya entane. 
14Tanporo ka'pon amu' non po 
te'san enku'ti'pu iya, apune pura 
i'tuto' ipikiri tuku'se wapiyaro' 
ene iwano' pe. To! apiyo'ma'pu 
iya ikuntipi'sa' ru'pu ene supara 
ke usepi'tisa', miripan uko'mamu 
namato' ipi' pe, ipe ika'to' pe to! 
uya. 15Ene isakon use'netu'kato' 
pe wapiyaro' ene kasa ika'sa' ya! 
to! uya iku'sa' esi'pu tuusauro'sen 
pe iye'to' pe, miri awonsi'ki 
tapuripi'nin nan pen tu'kato' pe iya. 

16Ene uya tanporon kon ka'pon 
amu' kupu'pu—aiko ton, eke ton, 
imaminkena' ton, entu'manin nan, 
poitoru ton miri awonsi'ki int! 
enawon kon pen—e'ma'kai'tito' 
pe enwo'ne' winon temiyatu kon 
pil, miri pe pura tupee'pi kon pit, 
17inu' ri usenna pen, miri pe pura 
kurupo'po pi! iyesi pen tuma'kuti 
ke pura kuri ri ene ese' miri pe 
pura itese! nonpaai pura iye'tane. 
18 Seri esi pu'kena' pe emi i'se. 
Inu' esi yau tenu ke, tiwi ene 
nonpaai i'tui, apune pura ka'pon 
nonpaai pe iyesi. Inonpaai esi 666. 
1 4 1 Miri a'tai, karimeru mure 
e'mu'sa'kasa' ene'pu uya 
urau Sayan Wupu po. 144,000 
kaisaron kon ka'pon amu' esi'pu 
ipiyau, itese' miri awonsi'ki 
ikuipunu ese! menukanin nu'san 
tupee'pi kon pi. 2Miri awonsi'ki 
main eta'pu uya Epun winipai. 
Eke tuna ena kasa iseta'pu 
miri awonsi'ki eke pe korume 
e'turunpitu kasa. Main uneta'pu 
useta'pu wai turunpanin nan 
uya tuwaai kon, a'pu turunpa 
kasa. 3Kamoro 144,000 kaisaron 
kon e'mu'sa'kasa' esi!pu apono', 
asakiri'nan kon ene amu! miri 
awonsi'ki itepuru amu' rau, to! 
userenka'pu emenna' eren int! 
ni'tun# pen ni pi', kamoro riken ni 


Iyepika'tisa' Kon Eremu 

non poi iyepika'tisa' kon usenupato' 
ipi'. 4Kamoro ka'pon amu' esi 
uri'sami'si a'kiri iyekumasa' kon 
pen ni. A'pi' pura to! esi. Karimeru 
mure pikiri to! elsa! mi airi ri 
iti a'tai. Ennasa' kon turon kon 
ka'pon amu' koro'tapai, miripan 
kon e'to' oton wapiya kuru Papa 
miri awonsi'ki karimeru mure ena! 
tutusan pe. > Kasi ye! pe to! elsa! 
pura ri iyesi, #ri ri iri pura ri to' esi. 


Osoruwawon Kon Inseru Amu' 


6 Miri a'tai, turon ni insert apirinta 
ene'pu uya ka'tau. Inkero' waku 
main esa! pe tanporon kon ka'pon 
amu' non pon kon auro'kase'na— 
tupataron kon, ruko! amu', 
tumaimuron kon, miri awonsi'ki 
tuponaron kon auro'kase'na. 7Eke pe 
isauroku'pu, “Papa inamati', eke pe 
iye'to' apuripi'ti!, ka'pon amu! eseru 
aimenkato' iya e'seposa' man, apuriti'. 
Kuri ri apuripi'ti' Epun, non, parau 
miri awonsi'ki non yai tepa'kasen 
tuna konekanin nu'pu,” ta'pu iya. 

8Itisakon nu'pu uya wapiyaro! 
inseru e'ma'puka'pu, “Ita'mo'kasa' 
man! Eke Paperan uta'mo'kasa' 
man! Tanporon kon ka'pon amu! 
o'pasa' iya tuyuku waain ke to! uya 
ensito' pe. Kata'pan tekuma euku, 
waain ke to! o'pasa' iya,” ta'pu iya. 

9Itosoruwano rapu uya 
wapiyaro' kon asa'ron kon inseru 
amu' e'ma'puka'pu, miripan uya 
eke pe, “Inu' ri ene miri awonsi'ki 





ISENPOIKASA'! 14 


ipe ika'sa' ru'pu apuripinin nu'pu 
miri awonsi'ki ima'kuui menuka- 
nin na'pu tupee'pi pi! miri pe pura 
temiyatu pi', 10uya Papa sakorooi 
euku, waain ensito' oton, kota'man 
nito' tuuya pusawu ya! inma'pu. 
Tanporon kon seri ku'nin nu'san 
ekota'mato' oton soru'pa epo'ti 
yau waku ton inseru amu' miri 
awonsi'ki karimeru mure uya 
enpi'tane. 11 Apo' to' po'tinin kirisin 
ekainunto' oton inke ri. Kamoro 
ene miri awonsi'ki ipe ika'sa' 
apuripi'nin nu'san miri awonsi'ki 
ima'kuti menukanin nu'san 
umoronka'to' oton pen, ewarupi 
nau miri awonsi'ki wti nai ri,” ta'pu 
iya. 12 Seri esi Papa munki amu! esi 
tuuseta'kai' pura imoronkanin nan 
pe to! esi i'se, kamoro Papa maimu 
awiron kon miri awonsi'ki i'napai ri 
te'san Sises pi'. 

13 Miri a'tai, main eta'pu uya 
Epun winipai, “Imenuka',” ta'pu 
iya, “Pori! pe kuru kamoro esi 
miri seri tupo teri'ton kon Itepuru 
turawasooi pe esii!ma.” 

“Ewai!,” ta'pu Ita'lkwaru uya, 
“Teumoronka'to' kon eposa' to! uya 
tuturawasooi kon apai, miripan kon 
nukupu'pu uti to! pikiri,” ta'pu iya. 


Non Aku'pusa' Anumu 


14Uyenu turu'pu uya, aimu'nan 
kapuru' ene'pu uya urau. Miri 
po ka'pon, Papa winon waraino? 
ereutasa' ene'pu uya. Koru pun 

konekasa! aro! kuron pe i'pai po 
miri awonsi'ki iyikena' mariya, 
si'kuru tato! itenau. 15Miri a'tai, 
turon ni inseru epa'ka'pu Papa 
ena' use'man nito', ipureman nito' 
iwu' tapai, miripan uya eke pe 
kapuru' po iyereutasa' auro'ka'pt, 
“Amariyaru, si'kuru apuriki, kiyari 
aku'pusa' anunki, iweyu e'seposa' 
man non aku'pusa' a'tito' pe,” 
ta'pu iya. 16 Miri a'tai, kapuru' po 
iyereutasa' uya tumariyaru, si'kuru 
ari'lma'pu non epoi. Miri a'tai nin 
si, non aku'pusa' uta'ti'pu. 
17Tauron ni kanan inseru 
epa'ka'pu Papa ena! use'man nito', 
ipureman nito' iwu', Epen pon 
tapai, miripan esi'pu iyikena' ri 
mari si'kuru esa! pe. 18Turon ni 
kanan inseru, apo! esa! epa'ka'pu 
use'man nito' apon winipai, eke pe 
ik#pi'numu'pu iyikena' si'kuru esa! 
inseru uya etato' pe, “Amariyaru, 
si'kuru apuriki kure' kiyari a'tiki 
umi non pon yawon apune pura 
iyaku'puka'sa' miri,” tawon. 19 Miri 
yau, inseru uya tumariyare, si'kuru 
ari'ma'pu non pona, miripan uya 
kiyari, kure' eperu a'ti'pu ite' poi, 
miripan eno'ma'pu iya eke Papa 
uya kota'man nito' kasu'kato' 
en ya'. 20Kiyari, kure! eperu 
ekasu'ka'pu ikasu'kato' yai, eke 
pata yau pura, mun epa'ka'pu 
ikasu'kato' yapai i'munpu pe 
1,600 kaisa ri yui epotoru'pu pe 
ikusano' miri awonsi'ki 5 pi! kaisa 

iyikena' mariya, si'kuru tato! (14:14) 


ri i'na', kaware muta yawon ato! ip!' 
kusano airi. 


7 Kaisaron Kon Inseru Amu' 
7 Kaisaron Paran Amu' Esanon 
1Taron ni i'tuto' ipikiri 


15 ene'pu uya ka' yau, eke, 
a'kwarupi'nin ni: 7 kaisaron kon 
insera amu' esi'pu 7 kaisaron 
paran amu' u'matu esanon, apune 
pura Papa uya kota'man nito' 
u'ma'sa!' ekamanin pe iyesi'pu. 
2 Miri yau, wanamari kasa tuusen- 
sen parau ene'p4 uya apo! pokon 
pe iye'sumasa'!. Miri awonsi'ki 
kamoro kanan ene miri awonsi'ki 
ipe ika'sa' miri awonsi'ki nonpa 
pe itese' isenpoikasa' entai iye'sa' 
kon ene'pu uya. To! e'mu'sa'kasa' 
esilpu awai'nan wanamari 
waraino parau e'pi po, Papa uya 
turepa'pu kon tuwaai kon, a'pu esa! 
pe'ne. 3Mosi', Papa poitoru, miri 
awonsi'ki karimeru mure eremu pi! 
to' userenka esi'pu: 

“Itepuru Papa Merunti pe 
kuru te'sen ye', 
eke pe miri awonsi'ki 
a'kwarupi'nin pe kuru 
Inkupunu man. 
Kin, tupataron kon iwano', 
ipoken miri awonsi'ki 
imapai ri iyeseru esi. 
4 Oso si! Itepuru, inu! uya pe! 
anama pen ni? 
Inu' esi, eke pe iyese' e'to' 
inekamapai pura? 
miri riken ni kuri ri waku. 
Tanporon kon tupataron kon 
ka'pon amu! uye'to' oton 
ayapuripi'se'na, 
apune pura ipokena' iyeseru 
usenpoikasa' man,” 
tawon pil, 
5Seri e'ma'pu ta', Epun po Papa 
ena! use'man nito', ipureman nito' 
iwu', Ta'porin, miri si Papa esi moro 
ekamanin pe te'sen uta'koka ene'pu 
uya. 6Kamoro 7 kaisaron kon inseru 
amu' 7 kaisaron paran esanon 
epa'ka'pu use'man nito' iwu' tapai. 
To! epontipi'sa' esi'pu sirin pan pon 
renen tato' ya', miri awonsi'ki koru 
pun konekasa' pokuru kasa ke to! 
utawoino'tipi'sa' esi'pu. 7Miri yau 
asakiri'nan kon ene amu' tonpa uya 
7 kaisaron kon inseru amut! repa'pu 
7 kaisaron koru pun ka'sa' pusau 
pe'ne ke. Papa uya kota'man nito' 
ke'ne iyepe'tipi'sa', Papa inke ri 
twuko'mansen. 8Papa ena! use'man 
nito' iwu' epe'tisa' esi'pu ikirisin Papa 

a'kwarii miri awonsi'ki ipana'pano 
ke, inu! ri ewomu pura iyesi'pu ita! 
7 kaisaron paran i!ma'ka 7 kaisaron 
kon inseru amu' uya pu'ka pona ri. 


Papa Uya Kota'man Nito' 
En Ton 
16 1Miri yau eke main eta'pu 
uya Papa ena' use'man nito' 
iwu' tapai 7 pan kon inseru amu! 
auro'ka iya, “Entanti', Papa uya 
kota'man nito' en amu!' 7 kaisaron 
i'kwanpi'tanti' non pona,” ta'pu iya. 
2 Wapiyaro' insert uti'pu, miripan 
uya ti'sawu yawon i'kwamu'pu non 
pona. Iri miri awonsi'ki ene! ton 
ere' amu! epa'ka'pu ene ma'kuwi 
eponin nu'san pi! miri awonsi'ki 
ipe ika'sa' apuripi'nin nu'san pi! 
3Itisakon nu'pu uya ti'sawu yawon 
i'kwamu'pu parau ka'. Tuna era'ti'pu 
iyeri'sa' ka'pon munu kasa, miripan 
tanporo ri ikau te'san eriku'pu. 
4To' osoruwano ru'pu uya 
ti'sawu yawon i'kwamu'pu tuu'tisen 
tuna ka! miri awonsi'ki non yai 
tepa'kasen tuna pona'ne ri, miripan 
ton era'tpu mun pe. 5Inseru tuna 
ton esa! pe te'sen uya ta eta'pu uya, 
“Waku pe kuru me'ai', 
ka'pon amu' eseru 
aimenkato' auya yau, 
Imiri Waku, moro na'ne' 
miri awonsi'ki moro 
iye'sa' ru'pu. 
6 To' uya waku ton miri 
awonsi'ki 

pu'kena' amu! munu 
ennoko'pt. 

Miri pe iyesi pi', mun ensito' 
peto' uya iku'sa' auya, 
tepe'pu kon eporo to! 
uya,” 

ta'pu iya. 7Miri a'tai, use'man nito' 
apon uya eiku eta'pu uya, se tukai': 
“Ewai', Itepuru Papa Merunti 
pe kuru te'sen yet, 
i'mapairon pe kuru ri miri 
awonsi'ki waku pe kuru 
ka'pon amu! eseru 
aimenkato' auya man,” 
tawon. 

8To' asakiri'pano ru'p4 uya ti'sawe 
yawon i'lkwamu'pu wui enu pona, 
miripan a'ne' pe iyesi uya ka'pon amu! 
puto' pe iku'sa' esi'pu. 9A'ne' pe iyesi 
uya ka'pon amu' puru'pu, miripan 
kon uya Papa ese! pa'nuku'pu, 
tanporo seri paran amu' esa! pe te'sen. 
E'tane tamakooi kon apai era'tipai 
pura to' esi'pu apurip''se'na. 

105 pe to! ku'nin insera uya 
tiisawu yawon i'kwamu'pu ene 
apon pona. Ewarupi pe itesa' pe 
iye'to' ena'pu. Ka'pon amu' uya 
tani kon i'kapitu'pu, apune pura 
e'ne' pe tesi kon pil. 11 Miripan kon 
uya Papa, Epun pon pa'nuku'pu 
e'ne' pe tesi kon pi! miri awonsi'ki 
ereku' pe tesi kon pil. E'tane iri 
teseru kon piyapai era'tipai pura 
to! esi'pu. 

126 pe to' ku'nin inseru uya 
ti'sawu yawon i'kwamu'pu eke 

tuna tuu'tisen Yu'puretes itese' ka', 
miripan miri tuna a'muna'pe kin 
amu' wui enu uyepu winipaino 
kon uye'to' pe iyawiri. 13Miri tupo, 
osoruwawon kon iri a'kwaru ton 
ene'pu uya, pirituku waraino kon. 
To! epa'kapitu'pu urupere muta 
yapai, ene muta yapai, miri awonsi'ki 
ennakanin pu'kena' muta yapai. 
14 Kamoro si esi'pu makoi a'kwaru 
ton eke tuturawasooi kon kupu pi. 
Pusamoro osoruwawon kon a'kwaru 
amu' utito' oton non emu! kaisaron 
kon kin amu! amuranu'se'na to! 
usewa'nomato' pe Papa Merunti pe 
kuru te'sen ye', eke iweyu a'tai. 

15 “Etaki! Ama! kasa uye'ai'! Pori' 
pe kuru kuri ri esi miri te'nunse pura 
nenkurunyai'ne' tupon mainanpa pi! 
ipon pura tuusari namai' ka'pon amu! 
koro'tau tipiyitu namai',” ta'pu iya. 

16 A'kwaru amu' uya kin amu! 
amuranuku'pu tanporo pata 
Amaketan tukai'! Ipuru amu! 
nesakunu ya'. 

177 pe to! ku'nin inseru uya 
ti'sawa yawon i'kwamu'pu kakui'. 
Eke main uyee'pu apono' winipai 
Papa ena! use'man nito' iwu' 
tapai, “Iu'ma'sa' man!” ta'pu iya. 
18 Kamiri' e'weuweuma esi'pu, 
ta'merunsen esi'pu, isi pe korume 
e'toi'pitu esi'pu, miri awonsi'ki isi 
ri turu'punu esi'!pu. Miri waraino 
turu'punu esa! pura iyesi, ka'pon 
ekoneka'pu si'kiri, seri turu'punu 
esi'pu isi pe tanporon entai. 19Eke 

pata e'mopitu'pu osoruwau iye'to' 
airi, miri awonsi'ki tupataron kon 
pata'se' ton uta'moruka'pu. Papa 
uya eke Paperan kupu'pu tenu 
yau, miripan uya tuyuku ensito' 
pe tukoku yai ikupu'pu, kota'man 
nito' tuuya euku. 20Tanporon ni 
opa'wu amu' pura iyena'pu miri 
awonsi'ki wu! amu! pura iyena'pu. 
21 Eke ton tuna ti'mooi 100 pon 
kaisaro! nan uta'poku'pu ka! 
winipai ka'pon amu' pona. Miri pi', 
ka'pon amu! uya Papa pa'nuku'pu, 
apune pura isi pe kuru miri paran 


esi pil, 
1 7 1Miri a'tai, 7 pan kon inseru 
amu! tonpa 7 kaisaron 
pusau amu' esa! pe iye'sa' ru'pu 
uyee'pu upiya', miripan uya, “Ki'ki, 
ipi' ekamato' pe uya eke tekuma- 
sen ekota'mato' eseru, kuri ri 
tu'kan tuna puro'po te'sen. 2Kin 
amu! non pon kon ekumasa' kuri 
ri eke tekumasen a'kiri, miri 
awonsi'ki ka'pon amu' e'taripasa' 
iri inkupunu euku pil,” ta'pu iya. 
3Miri a'tai, inseru uya uyari'pu 
Ita'kwaru yau rimono' ta! Miri yau, 
uri'san ene'pu uya, isuweyu ene po 
iyereutasa', Papa sapemato' ese! ton 
e'menukapi'sa' ke iwontisa'!. 7 kaisa 
ri i'pai ton esi'pu miri awonsi'ki 10 
kaisa ri iretu ton. 4Uri'san epontisa' 


Eke Tekumasen 





ISENPOIKASA'! 16, 17 


esi'pu tutariren pon ya', isuweyu ya', 
miripan uta'ku'tisa' esi'pu koru ke, 
epe'kena' ton ti! ke miri awonsi'ki 
waku ton mokon ke. Tenau ko! koru 
pun konekasa' a'sisa' iya esi'pu, iri 
ton kuru nuirapanin nan ke iyepe'tisa' 
esilpu, tekumai' iri ton ku'sa' iya 
moron nu'pu. 5Seri ese! menukasa' 
esi'pu ipee'pi pi! iltu pokena' pen 
ekamanin pe: 
EKE PAPERAN 
TANPORON KON TEKUMASAN 

MERE AWONSI'KI IRI TON KURU Ri 
NUIRAPANIN NAN NON PON KON SAN. 

6Iye'taripasa' pe uri'san ene'pu 
uya Papa munki amu' munu 
ke miri awonsi'ki kamoro Sises 
ekamanin nan munu ke. 

Ene uya a'tai, ipan pe ri 
usewansiuka'pu. 7“F'ri pi 
iusewansiuka?” ta'pu inseru uya upi'. 
“Ekama uya miri ipi' #ri ekamanin 
pe uri'san esi miri awonsi'ki ene 
anin pe na'ne', ene 7 kaisaron i'pai 
miri awonsi'ki 10 kaisaron iretu. 
8Ene inene'pu, iye'sa' ru'pu, ipura 
na'ne', miri awonsi'ki tuuye'ton 
iyalmu pun iteuta? yapai, miripan 
utito' oton tzuma'tato' ya!. Ka'pon 
amu' non po tuuko'mansan, itese' 
iye'menukasa' kon pen non ekoneka 
rawiri tuuko'mansan karetaai 
pi! usewansiukato' oton ene, ene 
twuya'nokon a'tai, apune pura iye'sa'! 
ru'pu, ipura na'ne', etane tuuye'ton. 

9“Seri esi seri pu'kena' pe 
kuru usenuminkan i'se. 7 kaisa 
ri i'pai na'ne' esi 7 kaisaron wu' 
amu', uri'san ereutasa' na'ne' ipo. 
10 Kamoro kanan esi 7 pan kon kin 
amul'. 5 kaisa ri to! uta'mo'ka'pu, 
tikin nan esi moro turon ni uye'sa' 
pura ri mari iyesi; iye'sa' pe iyesi 
a'tai, mara ri miri yau iye'to' oton. 
11 Kari ri ene moro iye'sa' ru'pu, 
e'tane ima'tasa' ru'pu esi miri 8 
pe kin amu' ku'nin pe, miripan 
esi wapiyaro' 7 pan kon tonpa, 
miripan utito' oton ama'tase'na. 

12“10 kaisaron iretu amu' 
meneine' nan esi 10 pan kon 
kin amu', apune ri itepuru pe to! 
enasa' pura ri mari iyesi. E'tane 
kin pe to' e'to' oton tikin ite'kwa 
kura! emiya era'tito' airi riken ene 
pokon pe. 13 Pusamoro 10 pan kon 
kin amu' esi'pu tikin ni iteseru, 
miripan kon uya tupana'pano kon 
tuto' oton ene ena'. 14Miripan kon 
usewa'nomato' oton karimeru 
mure pokon pe, e'tane karimeru 
mure enato' oton to' entai, apune 
pura itepuru ton epuru pe iyesi, 
kin amu! epuru pe ri. Ipokon pe 
inkiima'san, inanumu'san, miri 
awonsi'ki ipikiron kon iyawiri 
te'san e'to' oton,” ta'pu iya. 

15Inseru uya ta'pu upi', “Tuna 
amu' meneine' tekumasen ereutasa' 
ipo esi miri ka'pon amu', turon 

kon ruko' amu', tupataron kon 
miri awonsi'ki tumaimuron kon. 
1610 kaisaron iretu miri awonsi'ki 
ene meneine' uya tekumasen 
ewaruma'tito' oton, tanporo 
itiwano' mo'kato' oton to! uya, ipon 
pura to! uya iku'to' oton. To! uya 
anto! oton, miripan ma'tanu'to' oton 
to' uya apo' ke. 17 Apune pura Papa 
uya to' ewan ya! ipata'tisa' pi! iri ri 
i'se te'to' ku'to' pe to! uya, isi'!kaisa 
ri tekonekai' tupana'pano kon tuto' 
pe to' uya ene ena', ikoneka pe itesa' 
pe iye'to' pe, Papa maimu uta'ku'ti 
pu'ku pona ri. 18Uri'san meneine' 
esi eke pata, non po te'san kin amu' 


esa',” ta'pu iya. 
1 8 1Seri e'kupu'pu tupo, turon ni 
inseru uyepu ene'pu uya Epun 
winipai. Eke pe te'to' tumeruntiru 
yau iyesi'pu, miripan a'kwarii uya 
tanporo non a'kwaka'pu. 2Miripan 
uki'pinumu'pu eke pe: 
“Itahmo'kasa' man! Eke 
Paperan uta'mo'kasa!! 
Miripan enasa' makoi 
amu' pata'se' pe, 
miri awonsi'ki makoi’ 
a'kwaru amu', 
iri ton, i'se e'nito' kon 
pen ni 
toron amu' pata'se' pe 
iyenasa!.' 


Paperan Uta'mo'kasa' 





: 18:2 makoi, miri pe pura iri, Kiri! maimu yau. 


418:2 Fri ton, i'se e'nito' kon pen ni 


toron amu! pata'se' pe iyenasa': turon ni inmenukasa' uya, iri ton toron amu' pata pe, 
iri ri pata pe miri awonsi'ki tewaruma'tisen ene pata pe iyenasa', ta KJV uya. 


17:12 Taniyeru 7:24 

3 Apune pura tanporon kon 
tupataron kon ka'pon 
amu! uya 

waain ensi'pu, miri isi 
waain iyekumato' euku. 
Tanporon kon kin amu! non 
pon kon ekumasa' iya'kiri, 
miri awonsi'ki kurupo'po 
pi' te'san enasa' 
ipurataaikena' pe, 
waku ton kuru itapuruui 
ton tonpa ke ri,” 
tukai' 
4Miri a'tai, turon ni main eta'pu 
uya Epun winipai se kasa tawon: 
“Iyapai epa'kati!, umunki amu'! 
imakooi yau iwesi kon 
namai', itonpa pe tenai', 
iteparan ton eporo 
auya'nokon namai'. 

5 Apune pura imakooi 
uka'putasa' man ka! 
tepose, 

miri awonsi'ki Papa uya iri 


ton iteseru kupu tenu yau. 


6 Ipi' inkupu'pu ri mari iku'ki 
ipi', 
asa' ite'kwa iye'to' airi ipi' 
inkupu'pu iku'ki ipi". 
I'sawu ipe'tiki tuku pe 
inkoneka'pu kata'pano 
entai 
asa! ite'kwa ikata'pano 
e'to' airi. 
7E'ne' moronkato' pe iya 
iku'ki miri awonsi'ki 
isewankamato' pe, 





ISENPOIKASA'! 18 


eke pe iyesi'pu miri 
awonsi'ki waku pe 
iyesi'!pu kasa. 

Tewan yau mi pe iye'kupu'pu, 

“Moro ereutasa' kwin pe; 
itaan'pu ima'tasa' ru'pu 
pe esi pen, 

tewuta'kwarukai' ukaranto' 
oton pen, ta iya. 

8 Miri kasa iyesi ke, paran uya 
iwito' oton tikin nan 
wui yau: 

uma'tan nito', 
teuta'kwarukai'! ukaran 
nito' 
miri awonsi'ki iwankan, 
miri awonsi'ki apo' uya 
ipo'tito' oton, 
apune pura Itepuru Papa 
iteseru aimenkanin esi 
merunti pe,” 
tawon. 
9“Kin amu' non pon kon iri pe 
iya'kiri iyekumasa' kon miri awonsi'ki 
iya'kiri iye'sa' kon waku ton kuru ri 
itapuruui ton pikiri ukaranto' oton 
twuta'kwarukai', to! ukaranto' oton 
ipan pe pata wenai iyepo'ti kirisin 
ene tuuya'nokon a'tai. 10Inni ipiyapai 
to! e'to' oton, apune pura emel! 
moronka iya pi', miripan kon uya ta: 
“si kusa! Isi kusa, 
seri eke miri awonsi'ki 
pana'pan pata Paperan! 
Inke pura ri iyekota'mato' 
e'seposa' man!” 
tato! oton. 





18:3 Aisaya 23:17; Iseremaya 51:7 
18:5 Iseneses 18:20-21; Iseremaya 51:9 
18:8 Aisaya 47:7-9 


18:4 Aisaya 48:20; Iseremaya 50:8; 51:6, 45 

11 “Kurupo'po pil te'san non 
pon kon ukaranto' oton iwenai 
tuuta'kwarukai', apune pura 
timamin kon ennanin pura iyesi 
pi! miri enta'— 12to' koruai, to! 
sirupaai, epe'kena' to' tipu miri 
awonsi'ki mokon pun, epe'kena' 
pon renen tato! atu ton, tutariren 
pon atu, siru', isuweyu pon atu, 
tu'kan ni a'po'nan paranka amu! 
miri awonsi'ki aipori tato' winipai 
ikonekasa' ton, epe'kena' ton yui 
winipai, karukuri winipai, wa'ka 
pun winipai miri awonsi'ki mapuru 
winipai: 13 miri awonsi'ki senaman, 
kiyari isu, karapa, miru tato! miri 
awonsi'ki a'po'nan tekirii'munpasen, 
waain, are! kasi! waku kuru 
parowa miri awonsi'ki wil; paka 
amu! miri awonsi'ki karimeru amu'; 
kaware amu', tararan amu', apiyo' 
ton ennanin pura iyesi pi'. 

14 “Kurupo'po pil te'san uya se 
kasa tato! oton ipi, “Tanporo waku 
ton i'se iwe'sa' ru'pu uti'pu man, 
tanporo iimamin ton, waku pe 
iwe'to' uti'pu, miri awonsi'ki epoto' 
auya oton pen ni. 15Kurupo'po pi' 
te'san ipurataaikena' pe iyenasa' 
kon miri pata yau, e'mu'sa'kato' 
oton inni ipiyapai, apune pura to! 
enari'numt e'ne' moronka iya pi'. 
To! ukaranto' oton twuta'kwarukai!, 
to' ukaranto' oton ipan pe, 
16 miripan kon uki'pi'nunpi'to' oton: 

“si kusa! Isi kusa miri eke 
pata, 

tepontisen pe iye'sa' ru'pu 
epe'kena' pon renen 
tato! ya!, 
tutariren miri awonsi'ki 
isuweyu pon yat, 

miri awonsi'ki 
iye'wontipi'sa' ru'pu koru 
konekasa' a'ku pe ke, 
epe'kena' ton ti' ke, miri 
awonsi'ki mokon ke! 

17 Tikin ite'kwa kura! emiya 

era'tito' a'tai ri 
eke kuru itimamin 
uma'ta'pu! 

“Tanporo eke kanau anin 
pe te'san, kanau yau tuutisan, 
yau te'turawasomasan miri 
awonsi'ki turon kon ni parau kau 
te'turawasomasan e'mu'sa'kato' 
oton inni. 18Miripan kon 
uki'pi'nunto' oton iyepo'ti kirisin 
ene tuuya'nokon a'tai, Moro ri pe! 
pata ne'tai seri eke pata warai?' tato! 
oton to! uya. 19 Amuru turu'pi'to' 
oton to! uya ti'pai kon pona, 
tuuta'kwarukai! akaramui'ma to! 
uki'pi'nunpi'to' oton: 

“si kusa! Isi kusa miri eke 
pata! 
Miri pata wini kamoro 
parau kau kanau esanon 
ena'p4 imaminkena' pe, 
itimamin wini ri. 
Tikin ite'kwa kera! emiya 
era'tito' airi ima'tasa'! 
20Oso si! Epun, pori' pe e'ki, 
apune pura ima'tasa' pil, 

Pori' pe e'ti', Papa munki 
amu', itekare ekamai' 
enno'sa' kon miri 
awonsi'ki pu'kena' ton, 

apune pura Papa uya ipi'nokon 
inkupu'pu ku'sa' miri ipi} ” 
tato! oton. 

21 Miri a'tai, merunti inseru uya 
til anumu'pu eke amai! e'pato' yai 
kaisaron ni, miripan eno'ma'pu iya 
parau ka! se kasa tai'ma: 

“Seri kasa isi pe 

eke pata Paperan 
eno'mato' oton, 

miri awonsi'ki epoton pe 
pura ri kanan. 

22Wai, a'pu turunpanin nan, wai, 

sarakuwa turunpanin 
nan miri awonsi'ki wai 
turonpi' turunpanin nan 
usetato' oton pen ni 
kanan ayau. 
Ti'tui' pura ri Fri ri taka'pi'se 
te'turawasomasan 
e'sepoto' oton kanan pen 
ayau, 
miri awonsi'ki amai! e'pato' 
yai 

usetato' oton pen ni 
kanan ayau. 

23Raan'pu uya pata wei'tisa' 

usento' oton pen ni 
kanan ayau, 

miri awonsi'ki temari'masen 
uri'san miri awonsi'ki 
itaan'pu maimu 

usetato' oton pen ni 
kanan ayau. 

Ipoitoru ton kurupo'po pi' 
te'san esi'pu eke ton 
kuru ri seri yau 

miripan enwoke' pe 
iwe'to' ke 
tanporo tupataron kon 
ka'pon amu! ano'ma'pu 
auya. 

24Paperan po pu'kena' amu! 

miri awonsi'ki waku ton, 

miri awonsi'ki tanporo 
non po iwisa' kon munu 
e'seporo'pu,” 


ta'pu iya. 
19 1 Seri e'ma'pu pe, eke anpisin 
ka'pon amu' maimu waraino 
eta'pu uya Epun po, se kasa tawon: 
“Areruya! 

Epika'tin nito', eke pe iku'to' 
miri awonsi'ki merunti 
esi Papa iwano' pe, 

2 i'napai ri, miri awonsi'ki 
waku pe kuru eseru 
aimenkanin pe iyesi. 

Eke tekumasen eno'masa' iya, 

non ano'ma pi' iye'sa' 
ru'pu iri teseru ke. 

Papa uya ikota'masa' tupoitoru 
ton munu epe'pu pe,” 

ta'pu to! uya. 3To' uki'pi'nun- 
pi'kaa'pu kanan, 

“Areruya! 


Areruya! 





18:20 Isu'taronomi 32:43, Iseremaya 51:48 

Iyepo'ti kirisin ekainumu 
inke ri,” 
tukai'. 

424 kaisaron kon itepuru ton 
miri awonsi'ki asakiri'nan kon ene 
amu' uta'mo'ka'pu Papa apuripitu 
pe, apono' po iyereutasa', miripan 
kon uki'pi'nunpitu'pu: 

“Amen! Areruya!” 
tukai' 


Karimeru Mure 
Emari'ma Uta're'ti 


5Miri a'tai, main useta'pu apono' 
winipai, se kasa tawon: 
“Papa, itese' pi! e'nito' apuripi'ti' 
tanporon kon ipoitoru ton, 
imiri'nokon inamanin nan, 
aiko ton miri awonsi'ki 
eke ton!” 
tawon. 
6Miri tupo, eta'pu uya anpisin 
ka'pon amu! maimu waraino, eke 
tuna ena maimu waraino, miri 
awonsi'ki eke pe korume e'tarunpitu 
waraino. Se kasa tato! uya eta'pu 
uya, 
“Papa apuripi'ti'! 

Apune pura Itepuru Papa 
Merunti pe kuru te'sen 
ye' esi kin pe pi'. 

7 Epori'lmanpai'nokon, pori' pe 
e'nipai'nokon, 

eke pe iye'to' 
apuripi'pai'nokon! 

Karimeru mure emari'ma 
weyu e'seposa' man, 

ino'pt pe te'ton ekonekasa' 
man ite'ma ta'. 

8 Epe'kena' pon renen tato', 
enkena' miri awonsi'ki 
itoi'masa' pen ke 

irepasa' iyepontito' ya! pe,” 

tukai'. (Epe'kena' pon renen 
tato! esi ipokena' pe waku ton 
nekupu'pu ru'pu.) 

9Miri a'tai, insera uya ta'pu upih, 
“Seri imenuka': Pori' pe kuru kamoro 
esi miri karimeru mure emari'ma 
uta're'ti ya! iki'masa' kon? ” Miyari 
ri inseru uya, “T'napairon kuru ri seri 
Papa Maimu,” ta'pu. 

10Uta'mo'ka'pu ita piyau 
apuripi'se'na, etane, “Ku'kupwi. 
Awaraino ri mari uri miri awonsi'ki 
itonpa ton na'ne' warai ri mari 
i'napairon Sises nenpoika'pu pokon 
ni mari. Papa apuripi'k:! I'napairon 
Sises nenpoikanu uya ka'pon amu' 
koneka tuusauro'san pe pu'kena' 
amu' kasa,” ta'pu iya. 


Aimu'nan Kaware Pon 


11 Miri tupo, Epun uta'koka 
ene'pu uya, aimu'nan kaware esi'pu, 
ipo te'sen ese! esi'pu Iyawiron Kuru, 
miri awonsi'ki I'napairon. Waku 
pe isi'kaisa ri eseru aimenkanin 
miri awonsi'ki tuusewa'nomasen. 
12Itenu ton esi'pu apo! epo'ti 
kasa miri awonsi'ki tu'kan ni aro', 
kuron amu' esi'pu i'pai po. Ese! 
e'menukasa' esi'pu ipi', int! ni'tunu 
pen ni, kuri ri uya riken i'tu. 13Ipon, 

iyau iye'to' esi'pu mun ka' iki'sa' pe. 
Itese' esa'to' yau esi “Papa Maimu” 
tukai'. 14Epun pon kon soisa amu! 
uti esi'pu ipikiri, aimu'na' nan 
kaware amu' po'ne, aimu'nan, 
itoi'masa' pen epe'kena' pon renen 
tato! ya! tepontipi'se. 15 Iyikena' 
supara epa'ka'pu inta yai, miri ke 
tupataron kon ka'pon amu' wito' 
iya oton. “To' esa' pe iye'to' oton 
wa'ka pun itii pe,” miripan uya 
waain kasu'kato' oton, Merunti pe 
kuru te'sen ye' Papa uya kota'man 
nito' kasu'kato' en yai. 16 Ipon pi! 
miri awonsi'ki ite'mata pi! ese! 
e'menukasa' esi'pu: 

Kin amu! epuru miri awonsi'ki 

itepuru ton epuru 

tukai' 

17Miri a'tai, insera e'mu'sa'kasa' 
ene'pu uya wui enu yau. Eke pe 
iki'piinmunpitu'pu tanporo kau 
te'san toron amu' uya etato' pe, 
“Isi'ti!, tanporo eke pe Papa uta're'ti 
ya! amurati'. 18Isi't#, kin amu' pun, 
soisa am4' epuru ton pun, merunti 
ton pun, kaware amu' pun, to' po 
te'san pun, tanporon kon ka'pon 
amu! poitoru pe te'san miri 
awonsi'ki inu! enawon kon pen, 
eke ton miri awonsi'ki aiko ton ni 
niri pun ani kon pa,” ta'pu iya. 

19 Miri a'tai, ene, kin amu' non 
pon kon miri awonsi'ki to' soisaai 
amu' amurasa' ene'pu uya, kaware 





ISENPOIKASA' 19, 20 


pon miri awonsi'ki isoisaai amu! 
ewa'nomase'na. 20 F'tane ene a'si'pu 
to' uya pariki'si ta', ennakanin 
pu'kena' pokon pe, eke iturawasooi 
ton, i'tuto' ipi' ku'nin nu'pu ipiyau. 
Seri i'tuto' ipi' ton ke kamoro ene 
ma'kuui ke iye'menukasa' kon, miri 
awonsi'ki ipe ika'sa! apuripi'nin 
nu'san enku'ti'pu iya miri. Ene 
miri awonsi'ki ennakanin pu'kena' 
eno'ma'pu to! uya nurine apo! 
ku'piri ka! soru'pa ke tepo'tisen. 
21 To! soisaai amu! winipu supara 
kaware pon muta yapai tepa'kasen 
uya, miripan tanporon kon toron 
amu' uya i'se te'to' kon pu'ku pona 
ri to! pun ani'pu. 


1,000 Kaisaro' Nan 
Waipiya Ton 


20 1lInseru u'ti ene'pu uya 
Epun yapai, iya'mu pun 
iteutaf kii miri awonsi'ki eke i'sen 
itenau. 2Urupere a'si'pw iya, kuri ri 
esi penaro' ri ikui, Makoi, miri pe 
pura Se'tan,8 miripan auronpitu'pu 
iya 1,000 kaisa ri wuipiya iye'to' pe. 
3Inseru uya eno'ma'pu iya'mu pun 
iteuta ya'!. A'koro'pu iya, miripan 
a'siku'pu iya, tupataron kon ka'pon 
amu' enku'ti iya namai' 1,000 kaisa 
ri wuipiya u'matu pona ri. Miri tupo, 
inonkato' pe aka'ne' pe ri. 

4Miri a'tai, apono' amu! 
ene'pu uya miri awonsi'ki ipo'ne 





19:15 Eren 2:9 

iyereutapi'sa' kon kamoro eke 
pe to! e'to' pe eseru aimenkanin 
nan pe irepasa' kon. I'murupi'sa' 
kon a'kwaru kanan ene'pu uya 
ilmapairon Sises nenpoika'pu 
ekama to' uya pikiri, miri 
awonsi'ki Papa Maimu pikiri. Ene 
apuripisa' to! uya pura iyesi, miri 
awonsi'ki ipe ika'sa! ene ma'kuwi 
eposa' to' uya pura iyesi tupee'pi 
kon pi', miri pe pura temiyatu 
kon pi'. Miripan kon e'mu'sa'kasa' 
teriku kon tupo esi'pu kin pe 
Kurai pokon pe 1,000 kaisa ri 
w#ipiya. 5(Turon kon iyeri'pi'sa' 
kon amu! e'mu'sa'ka pura 
iyesi'pu 1,000 kaisaron wuipiya 
u'matu pu'ku pona ri.) Seri 
esi wapiyaro' iyeri'pi'sa' kon 
e'mu'sa'kato'!. 6Pori! pe kuru 
miri awonsi'ki waku pe kamoro 
esi wapiyaro' kon iyeri'sa' kon 
e'mu'sa'ka koro'tau na'ne' nan. 
Itisakon uma'tan nito' pana'pano 
pura iyesi to! entai, e'tane Papa 
ena! use'man nito! turawasoma- 
nin nan pe to' e'to' oton Papa 
iwano' pe miri awonsi'ki Kurai 
iwano' pe, miripan kon e'to' oton 
itepuru pe ipokon pe 1,000 kaisa 
ri wuipiya. 


Se'tan Ma'tanuku 


7Miri 1,000 kaisaron wuipiya 
ton u'ma'sa' a'tai, Setan e'nonkato' 
oton pariki'si tapai, 8 miripan utito' 
oton tupataron kon ka'pon amu' 





592 


Koku miri awonsi'ki Makoku amu! 
enku'tise'na—asakiri'nan non ekun 
yawon kon. To! amuranu'to' iya 
oton isewa'nomase'na, anpisin pe 
parau e'pi pon wi'si' esi kasa. 9To' 
utanunsa' utilpu non emu' kaisa 
ri e'soru'mai'ma, miripan kon uya 
Papa munki amu' pata'se' oimenti'pu, 
eke pata” ini'nunkanu, e'tane apo! 
u'ti'pu Epun winipai, miripan uya to! 
ma'tanuku'pu. 10 Miri tupo, Makoi, 
to! enku'tinin nu'pu useno'ma'pu 
sorulpa epo'ti ku'piri ka', ene miri 
awonsi'ki ennakanin pu'kena' 
eno'makaa'pu ika! ru'pu ka'; miripan 
kon ekota'mato' oton wui kaisa ri 
miri awonsi'ki ewarupi kaisa ri inke 
ri, inke ri. 


Aimenkan Nito' U'ma'sa' 


11 Miri a'tai, eke aimu'nan 
apono' ene'pu uya, miri awonsi'ki 
ipo te'sen. Non miri awonsi'ki 
ka! apurumu'pu ipiyapai, to! pata 
oton pura ri iyesi'pu. 12 Iyeri'sa' 
kon ene'pu uya, eke ton miri 
awonsi'ki aiko ton pokon pe ri, to! 
e'mu'sa'kasa' apono' piyau. Kareta 
amu' uta'koka'pu, miri awonsi'ki 
turon ni kareta uta'koka'pu, seri 
esi tuuko'manton kon karetaai. 
Iyeri'sa' kon eseru aimenka'pu to' 
uya to! nukupu'pu pikiri, kareta 
yau iye'menukasa' pikiri. 13 Parau 
uya takau iyeri'pi'sa' kon nonka'pu, 
miri awonsi'ki eri'nito' uya miri 
awonsi'ki ora iyeri'pi'sa' kon 





h20:9 eke pata; Seri esi Surusiran ta e'kwa pe. 


20:4 Taniyeru 7:9, 22 20:8 Isi'kiyeru 7:2; 38:2, 9, 15 20:12 Taniyeru 7:9-10 

pata'se" uya tuna'si'pu ton nonka'pu, 
miripan kon eseru utaimenka'pu 
to! kaisa ri to! nukupu'pu pikiri. 
14 Miri tupo, eri'nito' miri awonsi'ki 
iyeri'sa' kon pata eno'ma'pu to! uya 
apo! ku'piri ka'. Seri apo! ku'piri esi 
iyakon ite'kwa pe eri'nito'. 15inu' 
ri itese' e'menukasa' eposa' pura 
iyesi yau uko'man nito' karetaai pi! 
eno'ma'pu apo! ku'piri ka'. 
Emenna' Epun Miri Awonsi'ki 
Emenna' Non 
21 1Miri a'tai, emenna' Epun 
miri awonsi'ki emenna' 
non ene'pu uya. Wapiyaro' Epun 
miri awonsi'ki wapiyaro' non 
pura iyena'pu, miri awonsi'ki 
parau pura ri iyesi'pu. 2Miri a'tai, 
Waku Pata ene'pu uya, emenna' 
Surusiran uti Epun apai, Papa 
winipai, iyekonekasa'! temari'masen 
uri'san uta'ku'tisa! ama'non pe 
kasa tutaan'pu e'ma ta'. 3Eke main 
usauroku eta'pu uya apono' winipai, 
“Seri pe si Papa pata'se' man ka'pon 
amu' piyau. To' piyau iko'manto' 
oton, imunki amu! pe to! e'to' oton. 
Temiri pe kuru Papa e'to' oton 
to! piyau, itese' pil to! e'to' e! pe. 
4Tanporo to' enu paru a'munakato' 
iya oton. Eri'nito' pura ri iye'to' oton, 
twuta'kwarukai! ukaran ni pura 


ri, ukaran ni pura ri, e'ne' pura ri, 
penaro' ton pura iyesi wenai,” tawon. 

5Kuri ri apono' po iyereutasa' 
uya, “Seri pe tanporon konekasa' 
uya man emenna' pe,” ta'pu, miri 
awonsi'ki upi' kanan ta'pu iya. “Seri 
imenuka', apune pura seri main ton 
esi i'napai ri kuru miri awonsi'ki 
tapurisen pe kuru iyesi,” ta'pu iya. 

6 Miri awonsi'ki, “Tu'ma'sa' si man,” 
ta'pu iya. “Uri kuri ri Aru'pa miri 
awonsi'ki Omeka, Iye'sara'ti miri 
awonsi'ki lumatu. mu! ri tuna'kiri' 
ke na'ne' o'pa uya miri te'masen pen 
ni tuna ke, uko'man nito' tuna'kwaai 
ke. 7Inu' ri entakanin nu'pu uya seri 
epoto' oton uwinipai, itese' pi' iye'to' 
Papa pe esi miri, miri awonsi'ki umu 
pe iye'to' oton. 8E'tane enari'kena' 
ton, apurinin nan pen, iri ku'nin nan, 
te'wisan, tekumasan, enwoke' ton, 
ika'sa' apurinin nan, miri awonsi'ki 
tanporo kasi ye! ton—to' pata'se' 
e'to' oton soru'pa epo'ti ku'piri. Miri 
esi iyakon ite'kwa pe uma'tan nito',” 
ta'pu iya. 


Emenna' Surusiran 


97 kaisaron kon inseru amu' 
tonpa, 7 kaisaron pusau amu! 
epe'tip''sa' esanon nu'san iu'matu 
ri 7 kaisaron paran ke, uyee'pu 
upiya', miripan uya, “Isi'ki, uri'san 
karimeru mure numari'mant ino'pu 
ekamato' pe uya ipi!,” ta'pu iya 
upil. 10Uyari'pu iya Ita'kwaru yau 
eke, ka'tawon wu' pona, miripan 





120:13 Etis; Hades, Enkeri'si maimu yau; iyeri'sa!' kon nono. (Apune Isenpoikasa' 1:18 


enki.) 

uya Surusiran, waku pata uyepu 
Epun apai Papa winipai ekama'pu 
upil. 11Irentasa' Papa kuroreei 
ke, pata urentasa' esi'pu epe'kena' 
kuru ti! kasa, ti! isaspa tato! kasa, 
awai'nan ti! kurestaru tato! kasa. 
12Eke, ka'tawon iwekupiri esi'pu, 
12 kaisa ri imura'taai ton miri 
awonsi'ki 12 kaisa ri inseru amu' 
esi 12 kaisaron mura'ta amu! 
airi'ne. Mura'ta pi'ne 12 kaisaron 
kon Esuweru pon kon ese' ton 
e'menukasa' esi'pu. 12Imura'taai 
amu' esi'pu osoruwau'ne, osoruwau 
iyesilpu wui enu uye'to' wini, 
osoruwau iyesi'pu wui enu enuku 
enwo'netu wini, osoruwau iyesi'pu 
wui enu enuku kamisi wini, miri 
awonsi'ki osoruwau iyesi'pu 
wui enu utito' wini. 14Miri pata 
wekupiri ekonekasa' esi'pu 12 
kaisaron ti', iyapon pe te'sen po'ne, 
miripan pi'ne 12 kaisaron kon 
itekare ekamai' karimeru mure 
nennoko'san ese' ton e'menukasa' 
esi'pu. 

15Inseru, uyauro'kanin nu'pu 
enau yui koru pun konekasa' 
esi'pu pata i'tuto' ike, imura'taai 
ton, miri awonsi'ki iwekupiri ton. 
16Pata esi'pu isi'kaisa ri, ikusano 
kaisa ri ika'ta esi'pu. Inseru uya 
pata i'tu'pu tuyHi ke, miripan 

e'seporo'pu 12,000 kaisa ri yui 
epotoru'pu pe ikusanoj ika'ta miri 
kaisari ri mari, miri awonsi'ki 
ikawono esi'pu ikusano kaisari ri 
mari. 1?Inseru uya iwekupiri i'tu'pt, 
miripan e'seporo'pu 144 kaisa ri 
ite'kwa yui ikawono," ! miri esi'pu 
ka'pon napurina airon i'tuto' ike 
nekamanu awiri. 18 Iwekupiri esi'pu 
til, isaspa tato! pe: eke pata esi'pu 
koru pe, esukenan wanamari kasa. 
19Pata wekupiri apon a'ku'tisa' 
esi'pu isi'tai ri epe'kena' ton ti! 
amu' ke. Wapiyaro' kuru iyapon 
esi'pu ti! isaspa tato', isakon esi'pu 
ti! sa'paya tato', itosoruwano esi'pu 
ti! isaru'setoni tato,” itasakiri'pano 
esi'pu ti! emiraru tato', 205 pe 
iku'nin esi'pu ti! sarutone' tato', 6 
pe iku'nin esi'pu ti! kaneriyan tato', 
7 pe iku'nin esi'pu ti! kiri'sorai' tato', 
8 peiku'nin esi'pu ti! pereru tato!, 9 
pe iku'nin esi'pu ti! to'pas tato', 10 
pe iku'nin esi'pu ti! kurisopures tato, 
11 pe iku'nin esi'pu ti! isa'sen tato', 
miri awonsi'ki 12 pe iku'nin esi'pu ti! 
ama'tes tato'!. 2112 kaisaron mura'ta 
amy esi'pu 12 kaisaron mokon pun 
amut, tikin pa'ne mura'ta ekonekasa' 
esi'pu tikin pa'nan mokon pun 
ke, eke asanta, eke pata e'ma 
esi'pu esukenan koru pe, awai'ne 
wanamari kasa. 





j21:16 12,000 kaisa ri yai epotoru'pu pe ikusano; 12,000 stetiya—1500 e'to' airi 


mayiru. 


ikawono; 144 kiyupi' amu'—200 e'to' airi pi'. 


k 21:17 ikawono; miri pe pura, iti'simu. 


121:17 144 kaisa ri ite'kwa yui 
m 21:19 Isaru'setoni: chalcedony, 


Enkeri'si pe. Miri ton epe'kena' ton ti! amu' esi miri warai'nan miri ton tukai' i'tu 


kuru pura. 


21:10 Isi'kiyeru 40:2 21:13 Isi'kiyeru 48:30-35 21:15 Isi'kiyeru 40:3 

22 Use'man nito', ipureman nito' 
iwu' ene uya pura iyesi'pu pata 
yau, apune pura use'man nito', 
ipureman nito' iwu' pe ri Itepuru 
Papa Merunti pe kuru te'sen ye! 
miri awonsi'ki karimeru mure esi 
pil, 23 Miri pata esi wui enu i'se pura 
ri, miri pe pura kapui tuwei'tinin 
pe, apune pura Papa a'kwarii uya 
ri iwei'ti, miri awonsi'ki karimeru 
mure esi iraan'puui pe. 24 Tupataron 
kon ka'pon amu' usato' oton iweyu 
yau, miri awonsi'ki kin amu' non 
pon kon uya timamin kon ne'to' 
oton iya'. 25Pata mura'taai ton 
amu' e'to' oton ta'kokai' ri wui 
tase, ita'koto' oton pen ni, apune 
pura ewarupi pura iye'to' oton miri 
yau. 26 Tupataron kon ka'pon amu' 
to' e'to' eke pe miri awonsi'ki to' 
imamin ton ne'to' oton miri pata 
ya'!. 27fri pe na'ne' ewonto' oton 
pen ni miri pata ya', miri pe pura 
inu! ri Papa ewaruma ku'nin, miri 
pe pura kasi pe te'sen, e'tane kamo 
riken karimeru mure uko'man nito' 
karetaai pi! riken itese' e'menukasa' 
kon ewonto' oton iya'!. 


Uko'man Nito' Tuna'kwaai 
22 lInseru uya tuu'tisen tuna 
uko'man nito' tuna'kwaai 
enpoika'pu uyena', awai'nan ti! 
kurestaru tato' warai, Papa apon 


miri awonsi'ki karimeru mure 
apon winipai, 2miripan u'ti esi'pu 

pata e'ma aporo' poro. Sen wini'ne 
ite'pi po uko'man nito' ku'nin 
ton ye! esi'pu, 12 kaisa ri ite'kwa 
tepetasen tikin nan wuipiya yau, 
tikin ite'kwa tikin nan kapui yau, 
miripan are ton esi tupataron kon 
ka'pon amu! epi'tito' ike pe. 3f'ri ri 
Papa nupa'nuku'pu e'to' oton pen ni 
miri pata yau. Papa miri awonsi'ki 
karimeru mure apon e'to' oton miri 
pata yau, miripan poitoru ton uya 
apuripi'to' oton. 4To' uya itemu' 
ento! oton, itese' e'menukasa' e'to' 
oton to! pee'pi pine. 5Ewarupi pura 
ri iye'to' oton, raan'pu i'se pura ri 
to' e'to' oton miri pe pura wui enu 
ri, apune pura Itepuru Papa e'to' 
oton to! weyu pe, miripan kon e'to' 
oton esa! wanni, kin amu' pe inke ri, 
inke ri. 6Inseru uya ta'pu upil, “Seri 
main esi i'mapai ri kuru, tapuri- 
sen pe kuru iyesi. Itepuru Papa 
ta'kwaru tunin pu'kena' amu' ena! 
uya, inseru enno'sa', seri pe kuru 
te'ku'ton ekamase'na tupoitoru ton 
pil,” ta'pu iya. 


Sises Uye'ni Pi' Man 


7“Etaki,” ta pi! Sises man, “Seri 
pe kuru uye'ai!! Pori! pe kuru 
kamoro esi miri seri kareta yau 
isekamasa' apurinin nan,” ta'pt iya. 

8Uri, Isaan uya seri ton eta'pu 
miri awonsi'ki ene'pu. Etasa' uya 
miri awonsi'ki ensa' uya a'tai, 
uta'mo'ka'pu inseru, uyenu ya! 





21:23 Aisaya 60:19-20 21:24 Aisaya 60:3 21:26 Aisaya 60:11 
21:27 Aisaya 52:1; Isi'kiyeru 44:9 22:1 Isi'kiyeru 47:1; Sakaraya 14:8 
22:2 Iseneses 2:9, Isi'kiyeru 47:12 22:3 Sakaraya 14:11 

enpoikanin nulpu puta piyau 
apuripi'se'na. 9E'tane, “Ku'kupui, 
ta'pu iya upil, “Awaraino ri mari uri 
miri awonsi'ki itonpa ton pu'kena' 
amu' miri awonsi'ki kamoro seri 
kareta yau iye'menukasa' awiron kon 
tonpa. Papa apuripi'ki!” ta'pu iya. 

10Miri awonsi'ki upi' ta'pu iya, 
“Ama' pe, te'ku'ton ekamanin, seri 
kareta yawon kusenkurunpai, 
apune pura a'ko pe tanporo iye'ku'to' 
weyu man. 11 Kuri iri ku'nin nesii iri 
kupu pi' ri; kuri iri pe na'ne' nesii 
iri pe ri, kuri ipokena' ku'nin nesii 
ikupu pi! ri; kuri waku pe nane! 
nesii waku pe ri,” ta'pu iya. 

12 “Etaki,” ta Sises uya, “Seri pe 
kuru uye'ai'. To! epe'pu ton sine'ai' 
uya'kiri tikin pa'ne to' repato' pe 
uya, to! nukupu'pu pikiri ri. 13 Uri 
kuri ri Ara'pa miri awonsi'ki Omeka; 
Wapiyaro', miri awonsi'ki Iu'matu, 
Iyepiya'ti miri awonsi'ki lu'matu. 

14 “Pori! pe kuru kamoro esi 
tapon kon korukasa' to! uya na'ne' 
waku pe, miripan kon repato' 
oton Papa uya uko'man nito' 
ku'nin ye! eperu ke, to! ewonto' 
pe mura'ta amu' awiri eke pata 
ya! 15Eke pata purorooi po pero 
amu', enwoke' eseru ku'nin nan, 
ekumanpi' te'san, te'wisan, ika'sa' 
apurinin nan, miri awonsi'ki kasi 


H 

ye! ton, main ke miri awonsi'ki 
tuku'se esi. 

16 “Uri, Sises uya uinseruui enno'sa' 
ipiya'nokon so'si amu! auro'kanin 
pe. Uri kuri ri Tepi! Atu ru'pu miri 
awonsi'ki Ipa ru'pu, a'kwa, pata 
emaku a'taino Kaiyono',” ta'pu iya. 

17Iya'kwaru miri awonsi'ki 
inmari'manu uri'san uya, “Isi'ki!” 
ta, miri awonsi'ki inu' ri seri 
etayai'ne', “Isi'ki!” nikai ri mari. 
Tiwi tuna'kiri' ke na'ne' nuyepui, 
tiwi i'se na'ne' te'masen pen 
uko'man nito' tuna'kwaai anumui. 

18Tanporon kon seri kareta 
yawon te'ku'ton ekamanin maimu 
etanin nan panama uya: Inu' ri 
itonpa'tipfnin nu'pu esi yau, Papa 
uya ri kanan paran tonpa'tito' oton 
seri kareta yau isekamasa' na'ne'. 
19 Miri awonsi'ki inu! ri seri pu'kena' 
pe ekamanin kareta yapai imo'kanin 
esi yau, Papa uya ri ineporonu 
uko'man nito' e! miri awonsi'ki waku 
eke pata yau isekamasa' na'ne' seri 
kareta yau mo'ka miri ipiyapai. 

20Tanporo seri ton ekamanin 
nu'pu uya, “I'napai ri iyesi miri; 
seri pe kuru uye'ai',” ta. 

Amen. Isi'ki, Itepuru Sises. 

21Waku nonkasa' Itepuru Sises 
uya nesii Papa munki amu'" piyau. 
Amen. 





"22:21 Papa munki amu', turon ni imenukasa' yau, tanporon ni, miri pe pura, 


tanporon ni Papa munki amu! 

Aaron/Eran (Bru' 1:5; Inkupu'pu 7:40) 
Eran esi'pu Ripai pa ru'pu, Seko! 
munki amu' 12 pan kon tonpa. Wapiyaro' 


anunsa' ra'pu use'man nito' turawasoma- 


nin pe. Papa uya use'man nito' 
turawasomanin nan anunto' pe iyesi, 
Eran payan amu' koro'tapai Esuweru pon 
kon ka'pon amu' iwano' pe ta'pu. 

Eran esi'pu Mosi' rui pe. Kuri ri miri 
awonsi'ki Mosi' entu'py, Isi! po Esuweru 
pon kon ka'pon amu' esi a'tai Isi! pon 
kon apiyo' pe. Eran uya Mosi' pika'ti'pu, 
ka'pon amu' Esuweru payan nu'san ari 
pi' Isi! apai apiyo' pe to! e'to' apai. To! 
ainunpa'pu to! uya. 

Tikin ite'kwa, Esuweru pon kon ka'pon 
amu! tonpa ton uya Mosi' miri awonsi'ki 
Eran ewaruma'ti'pu, Papa uya enpoika'pu 
waku pe, tunanumu'san pe Itepuru ton 
pe to! esi tukai'. Papa uya to! pil ta'pu 
itepuru ton 12 kaisaron kon ruko' amu! 
yui (eke pe e'ni ekamanin) ato' pe to' uya, 
miripan nonkato' pe to' uya ta'porin, Papa 
iwano' ta'. Kuri ri unanumu'pu Itepuru 
pe yiii enpurukuta miri ta'pu iya. Miri 
ema'sa' yau Eran yii enpurukutasa' esi'pu 
miri awonsi'ki isiputasa! miri awonsi'ki 
iyepetasa' esi'pu. Papa uya seri Eran yiii 
e'to' pe iyesi miri Papa ekonekasa' yen yau, 
ta'porin, Papa iwano' tau i'tuto' ipi' pe. 

Abel/Eperu (Ma'siu 23:35, Ipuru 11:4) 

Eperu esi'pu Keen akon. Apune Keen airi 
enki. Eperu niri esi miri itese' akan Akawayo 
am¥' koro'tau Areruya eponin n4'pt. 

Abraham/Epura'an 

Epura'an kuri ri wapiyaro' ka'pon, 
Papa iwano' ton, Esuweru amu! 
tamokori. Pena ri Papa uya ta'pu 
Epura'an pil, “Emenna' pata ke irepa 
uya,” ta'pu iya. Kuri ri miri awonsi'ki 
anpisin ipayan amu! uko'manto' pe miri 
yau to' pata'se' pe iye'to' pe. Papa uya 





apiyo'ma'pu miri tupata ninto' pe iya, 
miripan uya miri si emenna' tupata'se' 
warinpato' pe. Epura'an esi'pu imaimu 
awiri. Inni ri iti'pu inke ri wuipiya 
tenno'pi'se, eporo tuuya pu'ku pona ri. 
Miri si pata esaku na'ne' Esuweru tukai'. 

Papa ekonekakaa'pu Epura'an pokon 
pe, auro'ka iya esi'pu kuri ri miri 
awonsi'ki ipayan amu! e'to' oton Papa 
iwano' ton pe, inenenu ton pe, Papa pikiri 
to! esi yau. (Apune ekonekan nito' enki.) 

Epura'an esi'pu tuno'pu ke, Sera itese'. 
To! esi'pu imunki pura to' uk#i'pamu pona 
ri. Miripan e'tane Papa uya eke turawaso 
kuu'pu, Sera uya nin si mure eporo'pu. To' 
uya mure ese'ti'pu Aisi' tukai'. 

Aisi! usemo'kasa' a'tai, uri'san 
Rupe'ka itese' mari'ma'pu iya. Rupe'ka 
uya mure amu' munui' ton eporo'pu, to! 
ese! ton esi'pu I'sa miri awonsi'ki Seko'. 
Emenu'pu ri, Papa uya Seko' ese'ti'pu 
Esuweru tukai!. Ipayan nu'san, Esuweru 
amu' esaku “Esuweru pon kon” tukai'. 

Seko! uya asa'ron kon ipasi miri 
awonsi'ki iyakon mari'ma'pt, to! ese! 
esi'pu Iriya miri awonsi'ki Rei'seru, 
asa'ron kon kanan to! poitoru pe te'san 
mari'ma'pu iya. 12 kaisaron kon tumunki 
amu! kuipunu pe iyesi'pu: Rupen, 
Simiyan, Ripai, Isuta, E'sa'karu, Sepuran, 
Kiyatu, Aisaru, Isose', Pensiman, Itan, 
miri awonsi'ki Na'tari. Pusamoro 12 
kaisaron kon imunki amu! esi'pu tu'ke 
ri imunki ton, miripan kon munki amu! 
esi'pu tu'ke ri, tu'ke ri ka'pon amu! 
Esuweru payan nu'san ena pu'ku pona. 
Tanporo ri to! esi'pu Esuweru payan 
ne'san pe, Epura'an pa pe te'sen. 

Adam/Atan (Hru! 3:38, Ron 5:12-15) 

Atan kuri ri wapiyaro' ka'pon Papa 
nukapu'pu. Papa uya non apai ikoneka'pu. 
Miri tupo, I! koneka'pu iya. Apune, I' airi 

enki. Atan kuri ri tuno'pu I! pokon pe 
wapiya kuru Papa maimu awiri pura iye'sa' 
kon, miripan kon e'makoima'pu. Miri 
si'kiri ri, ka'pon amu! umakoita uko'mamu. 

1 Koren 15:45 yau, Sises Kurai 
usesa'sa'!, “Iu'matu Atan” tukai'!. 
Wapiyaro' Atan esi tanporon kon ka'pon 
amu' tamokorii pe, tanporon kon uya 
seri non pon uko'man nito' eporo'pu 
iporo. Sises Kurai, iyakon ite'kwaro' pe 
te'sen Atan, uya iya'kwaru pe uko'man 
nito' turu tanporo tapurinin nan ena!. 

aloes/aro (Isaan 19:39) 

Karapa aro tato'. Aro tato! esi 
po'piyun e'to' ri tuponaron ni, ite' e'ku 
almunakasa' konekasa'!. Esuweru amu! 
nuturunt pon atu pona eke' amu' ontito' 
tuuya'nokon ike pe to! u'na'tito' pe 
twuya'nokon to! koneka pe. 

Alpha/Aru'pa (Isenpoikasa' 1:8, 21:6) 

Aru'pa esi wapiyaro' Kiri! amu' uya 
tumaimu kon menukato' yai, A esi na'ne' 
kasa wapiyaro' pe Enkeri'si menukato' 
yau. Miri pe iyesi pil, iye'menukasa' 
a'tai Itepuru Sises esi Aru'pa pe tukai' 
wapiyaro' pe iyesi ta e'kwa pe iyesi, 
tanporon ni epiya'ti pe iyesi. 

Sises kanan ese! esi Omeka tukai'!. Miri 
esi Kiri! amu' uya imenukato' u'mata pe 
te'sen. Sises esi na'ne' kasa tanporon ni 
epiya'ti pe, tanporon ni kanan u'matu pe 
iyesi; tanporon enukapt iyau. 

altar/Papa ena! use'man nito' apon 

Papa ena! tuuse'masan pe Esuweru 
amu' e'pita'pu. O' wini to! uya, karimeru, 
kapirita, miri pe pura paka tuuse'mato' 
kon ike pe. To' use'mato' ipo esi ti! anu'sa' 
isipuro'po esi'pu to! use'mato' pata'se' pe. 
Moro ipi'saai esi miri Ipuru 10 airi. 

Mosi' si'kiri, Papa ena! use'man nito' 
ku'pitu'pu, Papa ena' use'man nito' 
turawasomanin nan uya riken, Papa ena' 
use'man nito' apon po kuru riken. Papa 
uya amuranu'nito' ita! tau, emennu'pu po 
nin si Esuweru amu' use'mato', ipuremato' 
iwu' tau, Esuweru amu! use'mato!, 
ipuremato' tau eke tepuru esi'pu karukuri 
ke ikonekasa' moro kanan aiko ru'kwi 
Papa ena! use'man nito' apon tepuru 

esi'pu ipi'pi'tisa' koru ke, miri po Papa 
ena! use'man nito' turawasomanin nan 
uya a'po'nan kirii'nunpa. 


Amen/Amen (Ron 9:5; 1 Koren 14:16) 


Esuweru amu! maimu yau, main Amen 

ta esi “miri peri nesii,” “tiwi miri pe nesii, 

“Ilnairon pe ri iyesi” ta e'kwa pe. Ka'pon 

ipurema pe iyesi a'tai, turon kon ka'pon 

amy uya “Amen” ta, “Ewai',” ta tuuya'nokon 

pi'. Isenpoikasa' 3:14 yau, Sises esa'sa' Amen 
tukai', apune pura i'nairon pe iyesi pi. 

angel/inseru 

Inseru amu! kamoro Papa maimu anin 
nan, tuuko'mansan Papa piyau. Pusamoro 
main anin nan esi a'kwar#'pu pe, ka'pon pe 
to! esi pen. To! ene pura ri iyesi etane tiwano' 
kon pe riken to! usenpoika a'tai to' ene. 

Papa uya tinseruui ton ennoko tu- 
turawasooi ku'se'na. To! turawasooi esi 
Papa munki amu' ento' to' uya pe iyesi 
(Inkupu'pu 12:6-11; 27:23, Ipuru 1:14). 
Turon ni a'tai, Papa uya to' ennoko main 
ekamai' ka'pon p!'. 

Inseru amu' epuru eke kuru ese' esi 
miri Maikaru (Isutu 9). Taron ni kanan 
eke ese! esi Kepureru (Uru' 1:19, 26). 

apostle/Inennoko'san itekare ekamai' 

Sises uya 12 kaisa ri tupikiron kon 
anumt#'pu tunenno'ton kon pe itekare 
ekamai'. Kamoro esi'pu miri ipata'pu 
yawon kon pe (Ma'siu 10:1-4; Ma! 3:13- 
19, Fru' 6:12-16). Pusamoro ka'pon amu' 
esilpu miri ipiyau, miripan kon enupa'pu 
iya. Tenu kon ke to' uya ima'ta ene'pu miri 
awonsi'ki iye'mt#'sa'ka. To! ennoko'pu iya 
ka'pon amu' pana'tise'na tunene'pu kon 
pi! miri awonsi'ki waku Sises ekareei 
ekamase'na. Ka'pon amu' Sises apurinin 
ne'san epuru ton pe to! ena'pu. 

Emennu'pu iwa ri Sises usenpoika'pu 
Paaru ena', miripan uya anumu'pu itekare 
ekamai' enno'sa' pe ri mari iye'to' pe. 
Panapas miri awonsi'ki tu'ke pura ri turon 
kon ka'pon amy esakti ri mari enno'sa' kon 
tukai', etane Sises nanumu'san pen ni nin. 

Areopagus/Areyo'pakas (Inkupu'pu 
17:19, 34) 

Areyo'pakas esi'pu i'kuru A'tens pata 

yau Kiris yau. 

Ark of the Covenant/ekonekan nisa' en, 
A! tato! (Ipuru 9:4; Isenpoikasa' 11:19) 

A' esi'pu yui konekasa' iten pe, miripan 
pi'pi'tisa' koru ke. Iyau asa'ron eke ton 
til imenukato' apon pe te'sen esi'pu 
Papa uya si 10 kaisaron iyawiri e'nito' 
menukasa' ipi'. Ka'pon amu' si Esuweru 
amu' uya iten api'pitu'pu ta'kir#nokon 
tauti kon a'tai'ne. Teuti kon pura iyesi 
a'tai, to' uya enkurunpa Papa iwano' 
ta'porin tau. Seri iten miri awonsi'ki 
iyawo'nan esi'pu ipan waku ton, apune 
pura Esuweru pon kon pokon pe Papa 
ekonekasa' ento' ipi' pe iyesi pi'. Use'man 
nito' miri awonsi'ki ipureman nito' iwu' 
utamisa' tupo, A' nin si ereuta'pu miri 
tikin nan pa Ipan Kuru Waku Pata yau. 

Artemis/Aru'times (Inkupu'pu 19:24-35) 

Aru'times esi uri'san papa tato! pe ipi' 
ika'sa', tu'kan kon ka'pon amy Eisa tukai' 
tesa'sen nono yawon kon napuripitu'pu. 

Baal/Peyaru (Ron 11:4) 

Peyaru esi papa tato! pe ipi' ika'sa!. Pena 
ri, Papa munki ton uti rawiri iko'manse'na 
non Esuweru tukai' na'ne' si usesa'ni pi! 
ya', ka'pon amu! miri yau tuuko'mansan 
e'pitulpu Peyaru apuripi'nin pe. Ka'pon 
amtu' Esuweru amu! utamasa' a'tai miri 
ya'!, turon ni a'tai to! ereutapitu'pu Papa 
tapuripi'se pura, etane ru'ku Peyaru riken 
apuripitu'pu to! uya. Miri wenai, Papa 
usakorotapitu'pu to! pi! ipan pe. 

Babylon/Paperan 

Paperan esi penaro' kuru eke pata ese'. 
Kin miri yau tuuko'mansen uya tu'kan 
ni turon ni to! pata amu' mo'kapi'pitu'pu. 
Itonpa ton uya ka'pon amu! Esuweru 
payan nu'san ewa'nomapitu'pu, 
miripan kon uya to! ma'tanu'pitu'pu. 
Tu'ke ri ka'pon amu' Esuweru payan 
n#'san apitu'pu to! uya tupata'se' kon 
ya! tupoitoru kon pe. Esuweru amu! 
uko'mamu'pu miri yau 70 kaisa ri wuipiya 
(Ma'siu 1:11-12, 17, Inkupu'pu 7:43.) 
Paperan usesa'pi'sa' esi Isenpoikasa' 14:8, 
17:5; miri awonsi'ki isa'ta 18. Apune pura 
Paperan esi pata Papa tawon nan pen ni 
iyawon kon, ento! ipi' pe iyesi seri waraino 
ta e'kwa pe. Iya'tai pura Ron ta e'kwa peri, 

miri pe pura Papa pun ni non eseru ta pe. 
1 Pi'ta 5:13 yau Paperan kanan e'sesa'pi'sa' 
Ron pil, ta iya peri iyesi. 

Balaam/Peran (2 Pi'ta 2:15; Isutu 11) 

Peran esi'pu pu'kena', kin Para' itese' 
nekama'po'pu ka'pon amu' Esuweru 
payan nu'san pa'nu'nin pe, to! ma'tanu'to' 
pe tuuya. Para' kin pe te'sen pata Mowapu 
iwano' pe, enari'numu'pu ka'pon amu! 
Esuweru payan nu'san pil, to! uye'sa' a'tai 
pata tuse'na Mowapu pona. Wapiya Peran 
esi'pu Papa munki amu' anpa'nu'pai 
pura miri pe pura itipai pura Mowapu 
pona, etane ri si itikaa'pu ri. Utin pi! si 
iyesi koro'tau, inseru e'soto'ka'pu ite'ma 
wa'ku'se'na. Peran uya insera ene pura 
iyesi'pu, e'tane isa'ka'si, Peran utito' ipo 
uya ene'pu, miripan esi'pu miyari itipai 
pura, Peran uya ri tuwipi'tane. Miri 
a'tai, isa'ka'si uya e'se'ne' pe eseremeku 
pe Peran auro'ka'pu. Ka'pon amu! 
Esuweru amu! panuku Peran uya poken 
pura iyesi'pu, apune pura Papa uya to! 
puremasa' ke. Emenna' ekonekan nisa! 
yau iye'menukasa', Peran uya purata 
i'munka uriya! emennu'pu po ewai' ta'pu 
iya Para! pil, Papa munki amu' eyaton pe 
ri Para! e'tane (Nonpa 22—24). 

baptism/epa'taisiman nito' 

Paipuru yau iye'menukasa' Isaan 
Pa'taisimanin wanni uya tu'ke ri ka'pon 
amu' pa'taisima'pu tuu'tisen tuna Isotan 
kau. Tamakooi kon apai to' era'tito' pe 
to' auro'ka'pu iya miri awonsi'ki nin si 
to! epa'taisimato' pe tanporon kon uya 
i'tuto' pe to! era'tisa' tukai'. Seri kasa 
ka'pon amu' ewan koneka'pu iya Sises 
uyepu iwano' pe. Sises Kurai apuri 
ka'pon uya a'tai, epa'taisimapai iyesi 
Kuri'san pe tenasa' ekamanin pe turon 
kon ka'pon amu' pi'. 

Epa'taisiman ta e'kwa esi, ka'pon 
iyepa'taisimasa! era'tisa' pe iyesi 
tunkuu'pu makoi apai, Sises Kurai 
apurisa' iya, isauro'sa' ru'pu tapurinin 
nan makooi pil, tuusentu'ma tukai', 
miripan esi Sises Kurai a'kiri itipai miri 
awonsi'ki imaimu awiri e'pai. Inkupu'pu 
8:36 airon pikiri. 

Turon ni ton so'si amu! uya tanporo 
tamutu pokon pe ka'pon epa'taisimato' 
pe ikupu. Inkupu'pu 16:15 miri 
awonsi'ki 16:33 airi iyesi pikiri. 

Barak/Para' (Ipuru 11:32) 

Para! esi'pu ka'pon amu' penaro' 
kon Esuweru amu' epuru. To' esa' pe 
iye'pitu'pu usewa'noman yau, miripan 
uya to' eyaton non ma'tanu'pitu'pu. 

barley/pari (Isaan 6:9, 13, Isenpoikasa' 6:6) 

Pari miri a'nai' wi! waraino, ka'pon 
amu! uya itena'pi apuri pureti konekato' 
ike pe. Pureti pari konekasa' esi waku 
kuru pe pura pureti wi! konekasa' kasa 
pura. Emenna' ekonekan nito' a'tai'ne 
epe'mura iyesi'pu wi! epe' o'koi'. 

bear/peru (Isenpoikasa' 13:2) 

Peru kuri ri eke ene. Wu! amu! miri 
awonsi'ki yu! yau tzuko'mansen turon ni 
ton pata pu'ku airi'ne. Isi ton ni kamoro 
peru amu' ka'pon amu! ri winin nan. 





Beelzebub/Pirisipupu (Ma'siu 10:25) 
Pirisipupu esi miri iri ton a'kwaru 
epuru ese! pe. Seri ese! uye'sa' Peyaru- 
Sipupu apai, iya'kwaru ton tonpa turon 
kon ko! amu' ka'pon amu' Esuweru 
piyawon kon napuripitunu. Turon ni 
pe iri ton a'kwaru epuru ese! esi miri 
Se'tan. Se'tan airi enki. 
believing in Jesus/Sise apuri 
Seri esi miri Sises uko'mamu'pu apuri 
entai ri. Tapi! nusauro'ai'ne' esi i'nai ri 
apuri miri awonsi'ki enupan nisa' iya 
anumtu ta e'kwa pe iyesi. E'turun pe ri 
niri iyesi Sises ena! Pika'tinin wanni 
miri awonsi'ki Epuru wanni, miripan 
apurinin pe si enan. 
Benjamin/Pensiman (Inkupu'pu 13:21) 
Pensiman esi'pu 12 kaisaron kon Seko' 
(Esuweru tato!) munki amu' a'mi'pi pe. 
12 kaisaron kon ruko' amu! Esuweru 
amu' tamokori ton tonpa pe iyesi'pu. 
Epura'an enki. 

Caesar/Sisa 
Sisa miri ese! ka'pon amu! Ron 
pon kon kin ese'tipitu'pu ike. Ka'pon 
amu! Ron pon kon uya tu'kan kon ni 
tupataron kon mo'kapi'pitu'pu. Sisa 
si e'pitu'pu miri tanporo to' epuru pe. 
Tanporo ri ka'pon amu' Ron pon kon 
kin esa'pitu'pu Sisa tukai'. 
Cain/Keen (Ipuru 11:4; 1 Isaan 3:12) 
Keen esi'pu Atan miri awonsi'k: I' munki 
rui pe. Ipan pe takon Eperu pi! iyikintato' 
ena'pu, apune pura Eperu use'mato' ike 
karimeru anumu Papa uya pil, Keen 
use'mato' ike amai! ewaruma'tii'ma. Keen 
uya nin si Eperu wini'pu miri. Miri uriya', 
Papa uya Keen utito' pe ta'pu non emu! 
poro ri, miripan ewaruma'tito' pe tanporon 
kon ka'pon amu' uya. 
camel/kiyameru (Ma'siu 3:4: 19:24) 
Kiyamert esi eke ri ka'pon amu' ikun 
to! utito' ipo. Wari'sa ri niri ari iya. 
Turon ni a'tai kiyameru i'po' ekoneka 
sousoupan pon atu pe. 





Canaan/Kenan (Ma'siu 15:22) 

Kenan esi'pu non ka'pon amu! 
Esuweru payan nu'san ena! ituto' pe 
tuuya Papa usauroku'pu ipi' ra'pu to! 
nono pe iye'to' pe. Seri pe'ne Esuweru 
tukai' iye'sesaka. Turon ni a'tai Parestin 
tukai' ri niri iye'sesaku. 

carnelian/kaneriyan (Isenpoikasa' 4:3) 

Kaneriyan esi akoruwan, te'seposen 

pen ni ti'. I'munkena' kuru ti! enki. 
Christ/Kurai 

Main Kurai esi Kiri! maimu apaino, 
“Ka'pon ikarapaimasa',” ta e'kwa. 
Esuweru amu' maimu yau, main Me'saya 
ta ri mari esi, “Ka'pon ikarapaimasa!,” 
ta e'kwa pe. Pena ri Papa uya inu! ri 
anumu pe iyesi a'tai, ka'pon amu! 
Esuweru payan n#'san kin pe, use'man 
nito' terawasomanin uya ikarapaima 
i'tuto' ipi' pe kin pe anunsa' tukai'. Papa 

nin si usauro'sa' a'tai Pika'tinin wanni 
ennoko ttuya tukai' tumunki amu! 
pika'tise'na miri awonsi'ki esa' wanni 
pe te'to' ne'se'na, “Me'saya” miri pe pura 
“Kurai” tukai! esaku'pu iya, anunsa' pe 
miri awonsi'ki enno'sa' pe kuru iyesi 
tukai' ekamanin pe. 
Christian/Kuri'san (Inkupu'pu 11:26) 
Kuri'san ta na'ne' esi, “ka'pon Sises 
Kurai pikiron,” ta e'kwa pe. 
cinnamon/senaman (Isenpoikasa' 18:13) 
Senaman esi iki'nunpanin pe te'sen 
ikonekasa' ite' e! ri yui pi'pi apai. Ikitun 
esi pana'pan ni, a'po'nan ni, miripan 
e'pitu'pu epe'kena' pe kuru. Ikasi' pokon 
pe isumapitu'pu a'po'ne a'po'nan ni 
ku'nin pe, miri awonsi'ki ikasi! apuri- 
pitu'pu miri ka'pon amu' karapaimato' pe. 
circumcision/un pi'pi puturukato' 
Esuweru amu' eseru pe iyesi'pu 
tanporo warawo' pe te'sen tumure kon 
yun pi'pi puturukanin nan pe 8 kaisa ri 
wii iko'mansa' tupo tentui'. Miri kuu'pu 
to' uya apune pura Papa uya Epura'an 
auro'kasa' pi' to' uya iku'to' pe. Un pi'pi 
puturekato' esi'pu i'tuto' ipikiri pe ka'pon 
esi Esuweru pe tukai'. Turon ni a'tai 
Esuweru amu' esa'pitu'pu, “Ka'pon amu! 
tuyun kon pi'pi puturukapi'nin nan” tukai!. 
Wapiya kuru Sises Karai ekareei ekama 
pi! ka'pon amu' esi a'tai, moro Esuweru 
amu' tonpa ton esi'p4, ka'pon Esuweru pe 
pura esii'ma Kuri'san pe enapaino esi yau, 
wapiya tuyun pi'pi puturukato' iya pe 
iyesi tawon nan. Miri si e'to' pe i'tuto' ipi! 
pe Esuweru pe iyenasa', miripan uya ewai' 
tasa' Main, Mosi' winon awiri te'to' pe, 
miri awonsi'ki nin si miri tupo Kuri'san 
pe nin si iyenato' pe. Paaru uya ewai! 
ta'pu pen. Miri pi! Kare'siya pon kon ena! 
seri pil imenuka'pu iya, miri awonsi'ki 
tu'kan ni turon ni ton tunmenupitu'pu 
yau. Ta'pu iya moro tikin nan ni esi 
ka'pon nukupunu epika'tipai tesi yau, 
miri esi Sises Kurai apurito' iya. 
clean/waku 
Esuweru amu' pona, “Waku pe e'nito',” 
esi ka'pon e'to' pe kuru iyesi esuken iku'to' 
pe iku'sa' tuku'se Papa apuripitu yau te'sen 

peta e'kwa pe. Ti'tui' pura ri enta'nan miri 
pe pura iri ri a'pi'pitu Papa uya “iri” tato! 
ipi', uya iri pe ka'pon kupu iyewomt poken 
pura waku pata ya'. Ka'pon takuru'ke 
te'sen paran wereei' pe ku'nin pi' miri pe 
pura eke' ri a'pi'nin nu'pu ri mari ena iri pe. 
Uri'san ni mari ena iri pe tumure eno'masa' 
iya yau miri pe pura iyentusa' yau ri. 
Ka'pon iri pe iye'sa' ru'pu uya tuku'sen ye! 
kupu miri awonsi'ki ise'ma Papa ena! waku 
pekanan tenaka'to' pe. 
corban/Kapan (Ma! 7:11-12) 

Kapan tato! eseru esi'pu ka'pon amu! 
uya tupurataai kon ekamato' moro iyesi 
tutusen pe Papa turawasooi iwano' pe 
tukai'. Seri uya nin si to! mo'ka miri 
miri purata apurito' to! uya ikiii'pansa' 
kon tusanon kon pika'tito' to' uya apai, 
e'tane Papa ena! ituru pe pura ri, to! uya 
ri enkurunpa tiwano' kon pe ri apurito' 
pe tuuya'nokon. 

covenant/ekonekan nito' (Penaro' 
Ekonekan Nito': Eru' 1:72, Inkupu'pu 
3:25, 7:8, Kare'siya 3:17, Ipuru 9:1. 
Emenna' Ekonekan Nito': Ma'siu 26:28, 
Ma! 14:24, Uru' 22:20, Ron 11:27) 

Ekonekan nito' esi usennakan pe pura 
ewai' tato! asa'ron kon uya miri pe pura 
tamu'kuru' ke te'san ka'pon amu! uya. 
Ekonekan nito' yau, i'sentakanon kon 
usauroku tunku'ton kon pi' tentaka- 
non kon pi', miri awonsi'ki si kamoro 
itentakanon kon uya si i'ri ri ku'to' pe si 
iyesi. Papa ekonekato' yau nin si, Papa 
uya ekonekan nito' ku'sa', tumunki 
ton kuipunu pe miri awonsi'ki to' 
Epuru pe te'to' pe isauro'sa', miripan 
entakanomanin pe nin si tewinipai'nokon 
to! e'to' pe iyesi imaimu awiri. 

Asa'ron si Papa ekonepitu'pu ese! 
ton esi Penaro' Ekonekan Nito' miri 
awonsi'ki Emenna' Ekonekan Nito'. 
Penaro' Ekonekan Nito' esi'pu miri 
Papa nukoneka'pu Sainai po. Papa 
usauroku'pu ka'pon amu! Esuweru payan 
n#'san anumt teuya tumunki pe kuru 
tukai', Main, Mosi' ena! inenpoika'pu 
awiri to! esi a'tai riken. E'tane inu! ri 
esi poken pura iyesi main Papa iwano' 

awiri tenuka'nu'se, miri wenai si inu! ri 
ena'pu pura iyesi ipokena' pe Papa enu 
yau Penaro' Ekonekan Nito' poro. 

Emenna' Ekonekan Nito' esi Papa 
usauro'sa', Sises Kurai apuri ka'pon 
amu! uya yau, to! anumu iya ri ipokena' 
ton pe, apune pura Sises Kurai eri'sa' 
a'tai, iyekota'ma'pu e'ne' tumoronkai' 
tanporon kon ka'pon amu' makooi pikiri. 
Miri pi! nin si ka'pon amu! Sises Kurai 
apurinin nan ena ipokena' pe, imakoitasa' 
kon pen miri pe pura main Papa iwano' 
i'kwi'nin ne'san pen kasa kuru. 

cross/kurusu' 

Ron epuru ton eseru pe iyesi'pu iri 
ku'nin nu'pu kota'mato' to! uya iyeri'to' 
pe tutuse kurusu' pona. Seri esi'pu 
te'wisan kota'mato' ike pe miri awonsi'ki 
ka'pon amu' isi pe tupanta'mai' ka'pon 
rapumanin nan itiwano' pi. 

Kurusu' konekato' esi, to' uya wakapu 
pona turon ni yui turu patine. Iri ku'nin 
n#'pu uya kurusu' ato! pe iku'pitu'pu 
tuma'tanu'to' ya! Soisa amu' uya kurusu' 
pona ipokapitu miri yau, miri pe pura 
si'na' ke to' uya auronpitu ipona. Miri a'tai, 
to' uya kurusu' i'mu'sa'ka miri yau to' uya 
inonka iye'sinkasa' e'to' pe iyeriku pona ri. 
Ka'pon seri kasa kurusu' pona ipokapi'sa' 
ekota'ma ipan pe kuru terika rawiri. Ipan 
peri piyi'ne' iye'pita'pu kurusu' po win. 

Sises uya tasa' int! ri ipoitoru pe 
e'paino upu'tika'to' pe iyesi tapi! kurusu' 
tanunse Sises pikiri itito' pe iyesi. Seri uya 
ta, Sises pikiri te'san e'kamato' pe iyesi 
tekota'mato' kon pe kuri ri uriya' miri 
awonsi'ki eri'pai te'san pe itiwano' pe. 

crown/aro' kuron tato! 

Moro asa'ri isiwaraino ton aro', kuron 
tato' ton esi: Kuron, kin aruko pe te'sen 
kin pe iyesi ekamanin, turon ni kuron 
esi ka'pon ena' tutusen inama ekamanin 
pe eka'tun ni yau miri pe pura turon ni 
usi'tun nito' yau iwapiya'kasa' iya pil, miri 
pe pura enari'mun soisa teyaton non entai 
iyenasa' ru'pu usewa'noman nito' yau. 

cummin/kumin (Ma'siu 23:23) 

Kumin tato' esi ite' pe ri te'sen eperu 

ena'pi. Esuweru amu' uya apuri kiyari 

ka'niri pe miri awonsi'ki meru'sun peri 

mari. Mara re'kwi to! uya apuripitu'pu 

apune pura ine! pe iyesi pil. 
David/Tepi' 

Kin pe ka'pon amu' Esuweru payan 
n#'san iwano' pe te'san entai eke pe 
kuru Tepi' esi'pu. Tukuipunu Ise'si 
munki a'mi'pi pe iyesi'pu. Kin pe 
anumu rawiri tukuipunu ikun non 
karimeru amu' pa'simanin pe iyesi'pu. 
Turon ni a'tai, mure! ri mari iyesi a'tai, 
eke kuru ri ka'pon, piyai'lma pokon pe 
isewa'noma'pt, miripan wini'pu iya. 

Ipan pe ri Papa i'nunka'pu Tepi! uya. 
Tu'ke ri Papa apuripi'to' eremu ton 
menuka'pu iya, “Eren” tukai' e'sesa'ni 
pi' na'ne' ton. 

Sises esi'lpu Tepi! pa ru'pu pe. Pena ri 
Sises entu rawiri ri, pu'kena' amu' uya 
imenuka'pu, Kurai, Pika'tinin wanni Papa 
nenno'ton, e'to' oton Tepi! pa ru'pu pe, 
tukai'. 

denarius/purata pun, tenariyas itese' 

Tenariyas tato' esi purata pun, tapuri- 
sen pe iyesi'pu Roman amu' e'to' itesa' 
pe pata yau'ne. Esuweru po itapuri'pu 
Sises esi a'tai. Ka'pon te'turawasomasen 
turon ni ka'pon mainaru yau tikin ni 
wui e'mapitu'pu tikin ni purata pun 
tenariyas ke si. 

disciple/poitoru 

Sises pikiron kon, kamo Sises apurinin 
nan, imaimu etanin nan, miri iyawiri 
te'san, esaku main miri pe pura kusan 
pe ri ekamato' yai “poitor#” tukai' 
iyekonekato' pe iya! te'sen main yau. 
Inkupu'pu karetaai yau, turon ni ton main 
amu! utapurisa' Sises pikiron kon ekamato' 
yai pe, se ton, “Kamoro Sises apurinin nan” 
miri awonsi'ki “tonpa ton” tukai'. 

Waku Itekare yau'ne (Ma'siu, Ma', 
Uru' miri awonsi'ki Isaan pokon 
karetaai yau'ne) “12 kaisaron kon 
ipoitoru ton” e'sesa'pi'pitu inke, 
ptsamoro si 12 kaisaron kon ipikiron 
kon Sises nanumu'san tupiyau to' e'to' 
pe. To! ri mari esaku'pu inennoko'san, 
imaimu anin nan tukai!. Apune, Sises 
Nennoko'san Itekare Ekamai' enki. 

dragon/urupere (Isenpoikasa' 12:3) 

Urupere kuri ri panton pe ri te'sen ene 
ipan ni pana'pan, eke kuru ri waima'sa 
epotord'pu waraino, etane ikui tukai' ri 
mari esaku. Isenpoikasa' yau urupere 
apurisa' Se'tan ento! ipi' pe, iri a'kwaru ton 
epuru. Kareta ton pena kuru ri imenupi'sa' 
ton esi urupere pantomu ton apon pe; miri 
apai seri ento! ipi' uye'sa', urupere amu! 
elsa! pura ri iyesi seri non po. 

Egypt/Isi' 

Isi! miri pata Esuweru piyawon. Ka'pon 
amu' Esuweru payan nu'san esi'pu Isi! 
pon kon poitoru pe 400 kaisa ri wuipiya. 

elder/epuru 

Emenna' Ekonekan Nito' yau epuru 
tawon utapurisa' osoruwawon tuponaron 
tamu'kuru' kena! nan awon yau. 

1. Sises ekareei yau, itekare turawasooi 
yau Esuweru amu' epuru ton pi! ta iya. 

2. Itekare ekamai' enno'sa' kon 
nukuu'pu karetaai yau, isa'ta 11 
awonsi'ki 21 pu'ku pona ri, miri 
awonsi'ki enno'pi'sa' Kuri'san amu' 
so'sii ton ta' uya ta kamoro anunsa' kon 
pi! miri yawon so'si epuru pe, enupan 
so'si epuru ton anume pi! miri awonsi'ki 
to! e'to' eseru pil. Apune, Inkupu'pu 
14:23, 1Temu'ti 3:1-17, 4:14 yau'ne enki. 

3. Isenpoikasa' yau, isa'ta 4 awonsi'ki 
5 pu'ku pona ri, 24 kaisaron kon epuru 
ton uya Papa apuripitu Epun po usene. 
To! to'ka'nu'to' pe iyesi tanporon kon 
Papa munki amu' amurasa' ento' ipi' pe. 

Elijah/Iraisa (Ma! 9:4, Ron 11:2-5) 

Iraisa esi'pu eke kuru Papa iwano' 
pu'kena', enari'mura ri iri pe te'sen kin 
esereme'nin miri awonsi'ki tanporon 
kon Esuweru po papa tato! ipi' peika'sa' 
apuripi'nin nan. Tu'kan kon ni Esuweru 
amu' usenuminka'pt# iye'ka'to' oton 
kanan ka'pon amu' konekai! Me'saya 
uyepu a'taino pe. Isaan Pa'taisimanin 
esi'pu Iraisa kasa tu'kan yau ri (Ma'siu 
11:14, Bru' 1:17). 

emerald/emiraru (Isenpoikasa' 4:3, 21:19) 

Emirare esi akoruwan ni, teposen 
pen ni til, isenan eta waraino. Apune, 
iimunkena' kuru ti! enki. 

Epicureans/E'pi'kuriyan amu' 
(Inkupu'pu 17:18) 

E'pi'kuriyan amu! uya enupanin 
E'pi'kuriyas uya, enupan nito' kupu. 
Enupan nisa! iya ka'pon amu' uya 
tuuko'manto' kon ku'to' pe pori! pe 
e'nito' pe e'ne' pe e'nito' miri awonsi'ki 
enari'ke' e'nito' eporo to! uya namai". 

Esau/I'sa (Ron 9:10-13; Ipuru 12:16-17) 

Epura'an mu Aisi! munki amu! esi'pu 
munui' amut, Isa miri awonsi'ki Seko; 
Isa esi'pu irui pe, e'tane turon ni a'tai, 
iwan pe tesi a'tai, irui pe tesi iwano' ton 
kerupo'poma'pu iya Seko! enat; ewai' ta'pu 
iya Seko! uya irui pe tesi pil tupuremato' 
anunto' pe iya i'kwarumosa' kiyari epe'pu 
pe. Seko! payan nu'san esi'pu miri ka'pon 
amu! Papa nanumu'san pe, I'sa payan 
n#'san pen. Apune, Epura'an enki. 

eunuch/imu'ta namai' iku'sa' 
(Ma'siu 19:12, Inkupu'pu 8:27-39) 

Imu'ta namai' iku'sa' ka'pon esi 
emu'kasa'!. Seri ku'nin pe Esuweru amu! 
pen esi'pu ka'pon emu'kanin pe turon ni 
a'tai'ne tapiyo' kon amu' pi! miri pe pura 
kamo tenupasan turon ni turawaso ku'nin 
pe kopuna poitoru pe ri. Esuweru amu' 
eseru pen ni Papa uya tasa' pura iyesi pil. 

Eve/I'! (2 Koren 11:3; 1 Temu'ti 2:13-14) 

T' esi'pu Atan no'pu. Papa uya non 
kapu a'tai, wapiya Atan kaa'pu iya, 
miripan uya Atan arata mo'ka'pu I! 
konekato' tuuya ike pe. Emennu'pu 
Se'tan uyee'pu I' piya', Papa uya to' uya 
ina'to' pe pura ta'pu ru'pu na'to' pe 
iya iku'se'na. Atan ni mari repa'pu iya 
itonpa ke, miripan naa'pu iya. Atan miri 
awonsi'ki I! pokon esi'pu Papa maimu 
awiri pura si'kiri, umakoitan pi! ka'pon 
amu' e'sa', Keen, Eperu miri awonsi'ki Se! 
esi'pu Atan miri awonsi'ki I' munki pe. 

evil spirit/iri a'kwaru 

Iri akwaru ton esi Se'tan poitoru ton pe. 
E'ne' pe ka'pon amu' ku'nin pe to' e'pi'pitu 
miri awonsi'ki Papa maimu awiri pura to' 
e'to' pe to! kupu to! uya Se'tan pikiron kon 
pe to' e'to' pe. Turon ni a'tai ka'pon kuru ri 
mo'kakapu to! uya, Se'tan turawasooi yau 
miri awonsi'ki iri ton kupu pi! iyesi yau. 

fast/useruman tenta'nai' pura 
Esuweru amu' eseru pe iyesi'pu kiyari 
pi! enta'nan nito' apai to! enkurunto', 
iweyu pe ikonekasa' pona ri. Seri 
e'sesaku useruman tukai'. Esuweru amu! 
koro'tau, useruman esi'pu makoi apai 
era'tin i'tuto' ipi' pe, tumakooi ke eni 
pi! upokoitan, miri awonsi'ki se pe ri 
e'ku'ni Papa rau, i'tuto' ipi' pe. 
festivals/iweyu ru'pu 
Esuweru amu' uya iweyu ru'pu 
ku'pitu'pu weipiya kaisari ri, waku pe 
Papa uya tuku'pita'pu kon kupu pe tenu 
kon yau. 5 kaisaron iweyu ru'pu esa'pi'sa' 
Emenna' Ekonekan Nito' yau, ipatakasa' 
miri 5 kaisaron seri ya! itapi'sa' yau. 
Festival of Dedication/Esuweru amu' 
use'mato', ipuremato' iwu' 
uta'koka'pu Weyu Ru'pu (Isaan 10:22) 
Seri iweyu ru'pu yau Esuweru amu! 
uya tenu kon yau Isutas Ma'kapiyas uya 
waku pe kanan use'man nito', ipureman 
nito' iw#' konekakaa'pu Papa eyaton 
non ewomt#'pt ita', miripan kon uya 
ima'tanaku'pu tupo. Esuweru amu! uya 
ri mari seri iweyu ru'pu esaku Anu'ka 
tukai', miri pe pura iweyu ton weyu 
ru'pu tukai'. 
Festival of the Passover/To' Epoi Iti'pu 
Weyu Ru'pu (Ma'siu 26:2, 5, 18-19; etc.) 
To! Epoi Iti'pu Weyu Ru'pu miri eke 
kuru iweyu ru'pu Esuweru amu' pona. 
Itese' esi miri “Itepoi Iti? ta e'kwa pe. 
Seri iweyu ru'pu a'tai Esuweru amu' 
uya tenu kon yau ikupe pena ri Isi! 
pata poi tainamu'pu kon nu'pu poitoru 
pe e'nito' apai. Miri a'tai Papa uya to' 
pana'ti'pu tinseruui enno'to' oton tuuya 
pi' iuti kaisa ri to! rui pe te'sen to! mure 
wise'na miri pata airi. E'tane Esuweru 
amu' auro'ka'pu iya karimeru mure wito' 
pe to! uya, miripan muny ru'pu tuto' 
pe to! uya mura'ta wakapuri pona'ne, 
miripan si ensa' insera uya, uti miri 
itepoi, miripan uya mure wini pen miri 
yau. Tupana'ti kon etanin nu'san wini'pu 
pen, insere uti'pu to! epoi. Miri si'kiri, 
To! Epoi Iti'pu Weyu Ru'pu a'tai, iuti 
kaisa ri Esuweru amu! piyau karimeru 

mure wisa! pusa! esi miri, miripan ani 
to' uya isi'kaisa ri a'samutu yau esii'ma. 

Festival of Unleavened Bread/ 
A'sarutanu'sa' Pen Pureti Pi! Enta'nan 
Weyu (Ma'siu 26:17, Ma! 14:1) 

A'sarutanu'sa' Pen Pureti P} Enta'nan 
Weyu ku'to' esi 7 kaisa ri wui To! Epoi 
Iti'pu Weyu Ru'pu pata'pu pe inke pura. 
Seri si 7 kaisaron wui yau Esuweru amu' 
uya a'sarutanu'sa' pen pureti iku (pureti 
a'sarutanu'nin a'kiron pen). Seri kasa 
tenu kon yau Esuweru amu' ainamu'pu 
Isi! poi kuu'pu to! uya, inke pura to! 
uti'pu a'sarutanu'nin tuto' a'tai pura 
itenupikiri e'ni poken pura iya'saruta 
tane to' uya ekiini rawiri. 

Festival of Pentecost/Penti'kas Weyu 
(Inkupu'pu 2:1; 20:16, 1 Koren 16:8) 

Penti'kas ta miri 50 ta e'kwa pe. 
Esuweru amu' uya seri ku'pitu'pu 50 
kaisa ri wui tupo To! Epoi Iti'pu Weyu 
Ru'pu epiya'ti'pu apai. Wi! aku'pusa' 
anumu pi! te'to' kon pe kapui Me 
u'matu winikui'!. Penti'kas a'tai si Waku 
A'kwaru u'ti'pu miri wapiya kuru ka'pon 
am¥' Sises Kurai apurinin nan pona. 

Festival of Shelters/Tuusiwutuntip''se 
Esuweru Amu' E'to' Weyu Ru'pu 
(Isaan 7:2) 

Tuusiwutuntipi'se te'to' kon a'tai 
Esuweru amu! epori!ma apune pura 
iyaku'pusa!' anunto' u'ma'sa' pil, 
Aka'nero' pe te'sen ke to' usiwutuntipitu, 
miripan tau to' esi tikin ni Suntaaka. 
Seri kasa tutamokori kon amu! kupu to! 
uya tenu kon yau iko'mansa' kon nu'san 
aka'ne' pe ri tuusiwatuntii!, to! upinimu 
a'tai rimono' tau 40 kaisa ri wuipiya, 
non, Papa uya tauro'ka'pu kon nu'pu ya! 
tepa'ka kon rawiri. 

fig/pi' 

Pi' e' esi tuna'sen iteperu. Iteperu esi 

a'se'ku kuru. 





The New Testament in Akawaio of Guyana, 1st ed. @ 2010, Suriname Bible Society 


605 


frankincense/a'po'nan taukirii'nunpasen 
(Ma'siu 2:11; Isenpoikasa' 18:13) 

Seri a'po'nan tukiriinunpasen esi 
ite' e' pe ri te'sen Arepiya po ta'tasen 
e'ku konekasa'. Iyepo'ti a'tai a'po'ne ri 
ikinumu. Apune pura inni ri Esuweru 
amu' uya ine'sa' pil, epe'kena' pe iyesi'pu. 

Gentile/Esuweru pen 

Main Esuweru pen tawon na'ne' esi 
ka'pon amu' pi! tanporon kon mi yawiri 
na'ne' nan Esuweru amu! pen pil. 

Gideon/Kitiyan (Ipuru 11:32) 

Kitiyan esi'pu ka'pon amu' Esuweru 
pon kon epuru. Eke pe kuru apurito' iya 
esi'pu, miripan ipuremapitu'pu Papa pi' 
waku awiri tato' pe iya. Soisa amu' asa' 
iya a'tai isewa'nomase'na, tu'ke pura ri 
tuwinon kon e'tane, teyaton kon ni enu 
entai to! enapitu'pu, apune pura Papa 
uya to' pika'ti pil. 

Gomorrah/Komora 
Apune, Satan enki. 
good news (gospel)/waku itekare 

Papa Maimu ka'pon amu' enakan 
esaku Waku Itekare tukai'. Seri main esi 
Papa uya tumu Sises Kurai ennoko'pu 
pi seri non pona ka'pon amu! pika'tinin 
pe, to' kota'mato' pe ri te'sen piyapai to' 
makooi pikiri miri awonsi'ki to' e'ma 
konekai' Papa munki pe to' enato' pe. 

grapes/kure' 

Kure' miri iteperu tuna'sen. Kure' 
e' esi si'na' pe, yui pe pen. Waain 
pe iteperu ekoneka. Esuweru amu' 
uya tu'ke ri ipatamapitu'pu, tu'ke 
iyepetapi'to' pe, to! uya ikonepitu'pu. 





Greece, Greek language/Kiris, Kiri' 
maimu 
Non emu! apon esi miri seri kareta a'poi 
wini, pata Kiris tukai' tesa'sen ento' ipi'. 
A'tens miri awonsi'ki Koren amu' esi'pu 
eke ton kuru pata ton Kiris yau. Ka'pon 

amu' Kiris pon kon esi'pu isenupasa' kon 
pe kuru, miripan kon namapitu'pu ka'pon 
amu! uya to! pu'ketu pikiri. To! maimu Kiri! 
yai tanporo isenupasa' kon usauro'pitu'pu 
Kiris po riken pen, etane sunwa ri mi 
yawiri ri, Kiri! amu' soisaai amu' utisa' 
na'ne' airi'ne. Ka'pon amu! Emenna' 
Ekonekan Nito' karetaai menupi'nin nan 
uya imenupitu'pu Kiri! maimu yau. 
Hagar/Ekaru (Kare'siya 4:21-31) 

Ekaru esi'pu poitoru pe te'sen uri'san, 
Sera, Epura'an no'pu iwu' tau. Sera uya 
mure entunu'sa' pura ri mari iyesi a'tai, 
Ekaru ena! itito' pe ikuu'pu iya, miripan 
Ekaru uya nin si mure entunuku'pu 
Esimeru tukai' ese'ti ton. E'tane mure 
Esimeru esi'pu pen Papa usauroku'pu 
ipi', Epura'an repa tuuya tukai' pe pura, 
miripan Esimeru payan amu' uya Papa 
usaurok#'pu Epura'an payan am¥' repa 
tuuya tukai' eporo'pu pen. Emennu'pu 
po Sera uya mure warawo' entunuku'pu, 
miripan ese'ti!pu Epura'an uya Aisi! 
tukai'. Kuri ri nin si esi'pu miri Papa 
usauroku'pu ipi' pe. 

Aisi! entunuka tupo, Sera ena'pu sakoro! 
pe Ekaru pil, miripan uya ennoko'pu. 
Ekare uti'pu iko'manse'na a'ko pe Sainai 
Wupu tukai' tesa'sen piyau. Miri wu! 
po emennu'pu kuru ri Mosi' auro'ka'pu 
Papa uya, miripan repa'pu iya iyawiri 
e'nito' ike ke. Miri wenai ta iya Kare'siya 
4 airi Ekaru, poitoru pe iye'sa' ru'pu esi 
Esuweru amu' pe ri. To' esi poitoru ton 
kasa! iyawiri e'nito' Papa iwano' pit, 
apune pura to' uya apuri ka'pon esi yau 
miri riken awiri, Papa uya anumu ipokena' 
pe tukai', to' uya Papa maimu apuri pura 
iyesi Sises Kurai apurinin nan anumu iya 
ipokena' ton pe tawon. 

hallelujah/Areruya (Isenpoikasa' 19:1) 

Areruya: 1. Esuweru amu' esi a'tai 

Papa anapuripi'pai to! uki'p#'nunpitt, 
“Areruya,” tukai'. 

2. Ipuru amu! maimu seri, “Papa 

apuripitu,” ta e'kwa. 
Hebrew/Ipuru 

Itese' Ipuru ta na'ne' esi Esuweru ta 

na'ne' pe ri, Esuweru amu' miri pe pura 


The New Testament in Akawaio of Guyana, 1st ed. @ 2010, Suriname Bible Society 


Main Asi' 


Ipuru amu' esi Epura'an payan nu'san. 
Itese' Ipuru uye'sa' to! tamokori ton tonpa 
Iparu wini. Apune, Esuweru enki. Main, 
Esuweru amu! usauro'to' iyai esaku Ipuru 
tukai'. Tu'ke iwa kuru Penaro' Ekonekan 
Nito' e'menuka'pe miri Ipuru yau. 
Hermes/Irumes (Inkupu'pu 14:12) 

Irumes esi Kiri! amu! napuripitunu 
ton papa ton pe tonpa ton ese'. Kiri! 
amu! uya tapitu'pu, turon kon papa 
amu' ton maimu anin, tapitu'pu. 

Herod/Era' 

Emenna' Ekonekan Nito! yau 
asakiri'nan kon tuponaron kon ka'pon 
amu' esi, Era! tukai' tesa'san: 

1. Era! kin pe te'sen, eke kuru Era! 
tukai' tesa'sen, esi'pu kin pe Isutiya po 
Sises entu a'tai. Kuri ri esi'pu miri Sises 
wini i'se mure! ru'kwi iyesi a'tai. 

2. Era! Anti'pas esi'!pu miri Kiyarari 
esa! pe Sises esi a'tai itekare ekama pi! 
miri awonsi'ki eke Papa turawasooi 
kupu pi'. Kuri ri uya Eratiyas mari'masa' 
esi'pu, Isaan pa'taisimanin i'pai aku'to' 
pe iku'nin na'pu. Esuweru amu' uya 
Sises ari'pu puse ri Era! uya i'tupi'to' pe 
kurusu' pona ipokapitu rawiri. 

3. Kin Era! Akuri'pa Wapiyaro', uya 
kamo Sises Kurai apurinin nu'san pena 
iwaro' kon kota'ma'pu. Isens, Isaan rui 
wini'pu iya. 

4. Kin Era! Akuri'pa Ipikiron esi'pu 
Paaru uya tuko'tuti ari'pu na'ne' itena', 
kopuna uya tennoko rawiri Ron pona 
Sisa uya teseru aimenkato' pe. 

Holy Spirit/Waku A'kwaru 

Paipuru menu ene a'tai usenupan Waku 
A'kwaru esi Papa pe tukai', miri e'tane 
tupona ri iyesi Papa piyapai, uyepuru 
kon Sises Kurai kuipunu, miri awonsi'ki 
Sises Kurai piyapai, Papa Mu. To' uya 
Waku A'kwaru ennoko'pu. Kamo Sises 
Kurai apuri pi! te'san yau iko'manto' pe 
i'napairon enpoika pi! to' ena', to! anin pe, 
miri awonsi'ki Papa pori'manin pe te'sen 
ku'nin pe to! ku'se'na. Iya'kwaru pe tesi ke, 
isene pen, miri ri etane tanporo apurinin 
nan piyau iyesi. Miri pi! si asa'ri riken 
ka'pon amu' esi pen e'tane osoruwau, 

isi'kaisa ri Papa pe te'san. Ikuipunu esi 
Papa pe, Imu esi Papa pe miri awonsi'ki 
Waku A'kwaru esi Papa pe. E'tane tupona 
rine Papa pe to' esi pen, kuri ri ri Papa pe 
to! esi, Paipuru yau waku pe isene tikin ni 
riken ni i'nai ri te'sen Papa esi tukai'!. Papa 
Mumu kanan airi enki. 
Hosanna/Usana (Ma'siu 21:9, 15) 
Pori! pe te'se ka'pon apuripitu 
tuuki'pi'nunpi'se inama ekamanin 
pe, “Tiwi Papa nupika'tii” ta e'kwa, 
“Apuripi'to' nesii itiwano' pe” ta e'kwa. 
hyssop/i'so'pu ye' tato' (Isaan 19:29) 
I'so'pu esi ite' pe te'sen. Use'man nito' 
terawasomanin nan uya iyare ki'pitu'pu 
mun ka', miripan ke to' uya ka'pon amu! 
miri pe pura iri ton ni pai'pai'mapitu'pu 
waku pe to' koneka pe Papa enu yau. 
incense/a'po'nan (Uru' 1:9-11; 
Isenpoikasa' 5:8, 8:3-4; 18:13) 
A'po'nan ukilnumu a'po'ne kuru. Yui 
e'ku, miri pe pura iyare ton, imi' apai 
ri ikonekasa'!. Use'man nito', ipureman 
nito' iwu' tau a'po'nan po'tipitu'pu 
a'po'ne iki'nunto' pe ka'pon amu! 
ipurema a'tai Papa pi'. 
Isaac/Aisi'! (Inkupu'pu 7:8; Ron 9:7) 
Aisi! esi'pu Epura'an miri awonsi'ki 
Sera mure pe. Seri ese' ta esi 
“tuuta'kirisen” ta e'kwa pe. Seri ese! ke 
Aisi' ese'ti'pu apune pura Sera uta'kirisa' 
pi! Papa usauroku etasa' tuuya a'tai, 
mure epoto' pe iya no'sami'si pe esii'ma. 
Apune, Epura'an enki. 
Isaiah/Aisaya (Ma'siu 3:3, Ron 9:27-29) 
Aisaya esi'pu eke kuru pu'kena' Papa 
iwano!. Pena ri Sises Kurai uyepu 
wapiya seri non pona, Aisaya uya tu'kan 
ni kari ri pi! te'ku'ton ekama'pu. 
Israel/Esuweru 
Esuweru miri ese' iponaro' ri Papa uya 
Seko' ese'ti'pu ike, asa'ron kon Aisi' miri 
awonsi'ki Rupe'ka munki amu' isakon. 
Esuweru munki amu' esi'pu 12 kaisa 
ri, miripan kon ena'pu 12 kaisaron kon 
Esuweru ruko' amu' tipiya pe. Apune, 
Epura'an enki. Esuweru pa ru'san esaku 
tu'ke ri turon ni ese! yai. To! esaku'pu 
to! uya “ka'pon amu! Esuweru yawon 

kon,” miri tupo Esuweru miri awonsi'ki 
Ipuru amu' tukai'. Apune, Ipuru enki. 
Ka'pon am#' uko'manto' yau ri pata 
esaku'pu Esuweru tukai', wapiya Kenan 
tukai' esaka'pu. Turon ni pe kanan itese' 
Parestin. 

Jacob/Seko' 

Seko! esi'!pu Aisi! mu pe. Isan esi'pu 
Rupe'ka itese'. Munui' pe to! esi'pu, I'sa 
ri entusa' e'tane wapiya, Seko! esi'pu 
Papa nanamu'pu pe waku ton anunnin 
pe, wapiya iyentusa' kasa ri. Seko' 
si'kiri Esuweru amu' u'tisa' miri. Apune, 
Esuweru, Epura'an miri awonsi'ki Isa 
enki. 

jasper/ti' isaspa tato' (Isenpoikasa' 4:3) 

Isaspa esi akoruwan, te'seposen pen 
ni, iimunkena' til, Apune, i'nunkena' 
kuru ti' enki. 

Jephthah/Ise'ta (Ipuru 11:32) 

Ise'ta esi'pu eke kuru soisa. Turon ni 
a'tai Esuweru yawon kon ka'pon amu' 
epuru pe iyesi'pu. 

Jeremiah/Iseremaya (Ma'siu 2:17) 

Iseremaya esi'!pu Papa iwano' 
pu'kena'!. Esuweru amu! uko'mamu a'tai 
Papa maimu awiri pura, to! k#ma'pu 
iya tumakooi kon apai to' era'tito' pe. 
Tu'kan ni Kurai uyepu a'tai te'ku'ton 
ekama'pu iya irawiri. 

Jesse/Ise'si (Ma'siu 1:5-6; Bru! 3:32) 

Ise'si esi'pu kin Tepi! kaipunu, Sises 
Kurai tamokori. Penaro' Ekonekan Nito' 
yau, pu'kena' Aisaya uya imenuka'pu 
Kurai e'to' oton Ise'si miri awonsi'ki 
Tepi' pa pe, tukai!. Apune, Tepi' enki. 

Jesus/Sises 

Ese', Sises, ta esi pika'tinin miri pe pura 
Papa, itese' pil ina e'to' esi ina pika'tinin ta 
e'kwa pe. Meri mure ese'ti'pu Papa uya seri 
ese! ke, apune pura ka'pon amu' pika'tito' 
iya oton pi! to! makooi apai (Ma'siu 1:21). 
Taron ni itese' ton esi: Sises Kurai, Papa 
Mumu, Ka'pon Papa winon, Tepi! Mu tukai'. 

jewel/i'nunkena' kuru ti! 

Isenpoikasa' 21 yau, Isaan uya ekama 
waku pata tunene'pu tenu uta'kwakasa' 
yau. Ene'pu iya akoruwan ton ni ti! amu! 
ekonekasa' isi'tai 12 kaisa ri iwekupiri 





apon ton pe. 12 pan ese' ton esi: 1. 
isaspa - a'kura miri pe pura awai'ne 
isene; 2. sa'paya - tutariren, 3. ake', 
miri pe pura isaru'setoni - #si'taino 
imenu, aimu'nan miri pe pura tupipiren, 
4. emirare - ipan a'kura pe te'sen, 5. 
sarutone' - tu'kan ni imenu; 6. kaneriyan 
- ipan isuweyu pe te'sen, 7. kiri'sorai' - 
kara'kwa'pan, 8. pereru - a'kura miri pe 
pura tutariren iwa pe esii'ma a'kura, 9. 
to'pas - kara'kwa'pan, 10. kurisopures - 
meru! miri pe pura ta'pimu'nan ti 11. 
isa'sen - tutariren miri pe pura a'kura 
iwa pe tutariren, 12. ama'tes - tutariren. 
John/Isaan 

Tu'kan kon ni ka'pon amu' Isaan 
itese' ton esi Emenna' Ekonekan Nito' 
yau. Asa'ron kon eke ton esi Isaan 
Pa'taisimanin miri awonsi'ki Isaan 
Enno'sa' Itekare Ekamai': 

1. Isaan Pa'taisimanin esi'pu pu'kena' 
Kurai e'ma konekanin nu'pu. Iraisa 
eseru yau pu'kena' pe iyesi'pu, Iraisa 
kasa tumakooi kon apai ka'pon amu' 
era'tito' pe ekama'pt iya, Papa piya! to! 
uye'to' pe. Apune, Ma'siu 3:1-15 enki. 

2. Isaan Sises poitoru esi'pu Sepiti mu 
miri awonsi'ki Isens akon. 12 kaisaron kon 
Sises poitoru ton tonpa pe iyesi'pu. Isaan 
ekareei menuka'pu iya miri awonsi'ki 
ikaretaai miri awonsi'ki Isenpoikasa' 
karetaai. Apune, Ma'siu 4:21-22 enki. 
Taron kon ni niri ese' pe Isaan esi: 

3. Isaan Ma', Panapas e'se miri 
awonsi'ki Paaru e'turawasoma isakon 
pe te'turawasomasen uya, Sises 
ekareei Ma' yawon menuka'pu. Apune, 
Inkupu'pu 12:12 enki. 

4. Saiman, Pita kuipunu ese! pe Isaan 
esi'pu. Apune, Isaan 1:42; 21:15-17 enki. 

5. Papa ena! use'man nito' turawasoma- 
nin Anas tonpa ton ese' pe Isaan kanan 
esi'pu. Apune, Inkupu'pu 4:6 enki. 

Jonah/Isona (Ma'siu 12:39-41; 16:4; 
Uru' 11:29-32) 

Isona esi'pu pu'kena' Papa iwano'. 
Turon ni a'tai Papa uya ennoko'pu eke 
iwa pata Ninipa pona Papa maimu ekamai' 
miri ya'. E'tane Papa maimu awiri e'pai 

pura Isona esi'pu. Iyekanwa'ti'pu kanau 
epotoru'pu ya', miripan uti'pu turon ni 
winikui'. Kanau epotoru'pu yau iyesi 
koro'tau, Papa uya eke a'setun ennoko'pu. 
Kanau yau te'san ka'pon amu! uya i'tu'pu 
Papa usakorotasa' Isona pi' tukai'!, apune 
pura eke pe a'setun esi pi! Miripan 
eno'ma'pu to! uya parau ka! tepika'tito' 
kon pe. Isona enko'ma'pu eke moro' uya, 
osoruwau wii iko'mamu'pu itewan yau, 
taraka iya pu'ku pona a'mun pona. Miri 
tupo, Papa maimu awiri Isona esi'pu, miri 
awonsi'ki itipu Ninipa pona Papa maimu 
ekamase'na. 

Joseph/Isose' 

Tu'kan kon ni ka'pon amu! ese! pe Isose' 
e'sesa'pi'sa' Emenna' Ekonekan Nito' yau: 

1. 12 kaisaron kon Seko' munki amu' 
tonpa ese' pe Isose' esi, Esuweru pon 
kon ka'pon amu' tamokori ton tonpa pe. 
Pensiman rui pe kuru iyesi'pu. Apune, 
Inkupu'pu 7:9-14 enki. 

2. Isose', Meri taan'pu, Sises Kurai san 
pe iyesi'pu na'ne!. Apune, Ma'siu 1:16, 
18-20, 24 enki. 

3. Isose', Sises akon non tonpa. Apune, 
Ma'siu 13:55, Ma' 6:3 enki. 

4. Isose', Isens akon. Apune, Ma'siu 
27:56, Ma! 15:40 enki. 

5. Isose', Arama'tiya pon, imaminke' 
ka'pon Esuweru epuru ton Konsuruni 
amu' tonpa. Waku ka'pon, Sises Kurai 
a'kiri iyenasa' ru'pu. Apune, Ma'siu 
27:57-60 enki. 

6. Isose', Parusapas, Sises a'kiri ipiyau 
wapiya iye'sa' ru'pu. Ka'pon anumu 
a'tai poitoru pe Isutas pata'pu yakan pe, 
i'se to! e'to' ton esi'pu, Isose' Parusapas 
miri awonsi'ki Ma'tayas. I'tuto' ike ke to! 
i'tu'pu to! uya. Ma'tayas nin si esi'pu miri 
anunsa' pe. Apune, Inkupu'pu 1:23 enki. 

7. Isose', Panapas tukai' waku pe 
ti'tusen. Apune, Inkupu'pu 4:36 enki. 

Joshua/Isa'suwa (Inkupu'pu 7:45) 

Mosi' eriku'pu tupo, Isa'suwa ena'pu 
Esuweru pon kon ka'pon amu' epuru pe. 
Ka'pon amu' ari'pu iya Kenan nono ya', 
to! ena! ituto' pe tukai' Papa usauro'sa' 
ru'pu. Miri yau tuuko'mansan ka'pon 

amu' ewa'noma'pu miri awonsi'ki 
to! ma'tanuku'pu to! uya. Miri tupo 
Isa'suwa uya non ta'nuku'pu miri 
awonsi'ki itapitu'pu tikin pa'ne Esuweru 
ruko' amu' ena', Ripai ko! amu' use'man 
nito' turawasomanin nan a'kiri pura. 
Isa'suwa esi'pu eke pe kuru itepuru pe, 
ka'pon amu' auro'ka'pu iya Papa a'kiri 
tikin ni itewan to' e'to' pe. “Uri miri 
awonsi'ki utonpa ton pokon pe, Papa 
a'kiri ina esi seri,” ta'pu iya. 
Judah/Isuta (Ma'siu 1:2-3; Ipuru 7:14) 

Isuta esi'pu 12 kaisaron kon Seko! 
munki amu' tonpa pe. Isuta ko! amu! 
tukai' tesa'san tamokori pe iyesi'pu. 
Ipayan nu'san uko'mamu'pu Isutiya 
tato' nono yau. Eke pata Surusiran esi 
Isutiya yau. Sises Kurai esi'pu Isuta ruko" 
pe miripan entu'pu Isutiya po eke pata 
Pe'teri'en tato! yau. 

kingdom of God/Papa e'to' esa! wanni pe 
“Papa e'to' esa! wanni pe” ta esi Papa 
miri awonsi'ki tumunki amu' pokon pe 
iye'to' pi! tumunki ton esa! pe, miripan 
Papa esi kin kasa ri apune pura tumunki 
ton wapu'ti iya miri awonsi'ki i'se to' 
e'to' ke to' repa iya miri awonsi'ki to' 
ari iya miri awonsi'ki to! esa! pe iyesi. 
Ka'pon amu! Papa e'to' esa! wanni 
iwano' ton kamoro, Papa apurinin nan 
miri awonsi'ki imaimu awiron kon. 
Sises Kurai uye'sa' a'tai seri non pona, 
Papa e'to' esa! wanni pe usenpoika'pu 
emenna' eseru yau, apune pura Sises 
Kurai uya asanta a'koka'pu ka'pon amu! 
iwano' pe to! uko'manto' pe emenna' pe, 
Papa pokon pe tuuko'mansan pe. 

Papa e'to' esa! wanni pe esi moro, 
ka'pon amu' kin pe Papa esi tukai' 
i'tunin nan airi. Sises Kurai uyepu a'tai, 
Papa e'to' esa! wanni pe enuka'nu'sa' 
e'to' oton miripan usenpoikato' oton eke 
pe tanporon kon ka'pon amu' ena'. 

Korah/Kora (Isutu 11) 

Mosi' miri awonsi'ki Eran ewa'nomanin 
nan esa! pe Kora esi'pu. Papa usakorota'pu 
ipan pe ri, miripan uya non a'koka'pu 
Kora miri awonsi'ki iya'kiri te'san 
enko'mato' pe iya. Apune, Isutu 11 enki. 

Lamb of God/Papa iwano' karimeru 
mure 

Isaan Pa'tes uya Sises esaku'pu “Papa 
iwano' karimeru mure” tukai', Isaan 1:29, 
36 yau. Esuweru amu' eseru esi'pu 
karimeru mure ke to! use'mapitu'pu Papa 
ena' tumakooi kon mo'kato' pe Papa 
uya. Karimeru mure eri'sa' a'tai, imunu 
uti usenpitu'pu ka'pon iye'makoimasa' 
rulpu iwano' pe. Ka'pon ekonekapitu'pu 
waku pe Papa enu yau. Sises esaku'pu 
Papa iwano' karimeru mure tukai', 
apune pura tuuko'manto' turu'pu iya 
pi' use'man nito' ike pe umakooi kon 
eno'mato' pe iya. Isenpoikasa' 5 airi, en 
uta'kwakasa' ru'pu yau, Kurai esi ento! 
ipi' pe karimeru mure pe. 

Law/Main 

Papa maimu e'menukasa' 5 kaisaron 
wapiyaro' kareta paipuru yawon yau. 
Main amutu pe iyesi Papa nenpoika'pu 
Mosi' ena', tumunki ton ka'pon amu! 
konekanin pe pena iwaro' kon ka'pon 
amu! miri awonsi'ki Esuwere pantomu 
ri niri. Apune, Mosi' enki. 

leaven/a'sarutanu'nin 

Apune, purowa a'sarutan#'nin enki. 

leper/ereku'pan ka'pon (Ma'siu 8:3) 

Ere' esi paran. Paipuru yau ere' ta 
esi pi'pi eparan pil. Turon ni pe mara 
ru'kwi iyesi seri pe esaku ere' tukai' 
na'ne' kasa pura. Kamoro tekota'masan 
ere' pi! ku'pitu'pu to! uya turon kon 
ka'pon amu' piyapai to! uko'manto' pe. 
Waka ton ka'pon amu! uya to! a'pi'pi'to' 
pura iyesi'pu. 

Levi/Ripai (Ipuru 7:5, 9-10) 

Ripai esi'pu 12 kaisaron kon Seko! 
munki amu' tonpa pe, 12 kaisaron kon 
Esuweru ruko' amu! tamokori pe. Ripai 
pa ru'san anumu'pu Papa turawasooi 
ku'to' pe to! uya Esuweru amu! use'mato', 
ipuremato' iwu' tau. Papa ena! use'man 
nito! turawasomanin nan epopitu'pu 
Ripai pa ru'san koro'tapai, Eran tonpa 
ton koro'tapai kuru. Apune, Eran enki. 

Ripai kanan itese' esi'pu 12 kaisaron kon 
Sises poitoru ton tonpa pe. Taron ni a'tai, 
Ma'siu tukai' esa'pitu'pu. Sises ekareei 

menukanin n'pa Ma'siu yau. Apune, 
Ma'siu 9:9; Ma' 2:14; Iru' 5:27-29 enki. 
Lot/Ra' (Bru' 17:28-32; 2 Pi'ta 2:7) 

Aran mu pe Ra' esi'pu, Epura'an akon 
mu pe. Miri pil, Ra! esi'pu Epura'an 
poitoru pe. (Apune, Epura'an enki.) 
Epura'an uti'pu a'tai emenna' pata ense, 
Papa usauro'sa' ru'pu ituto' pe tuuya 
itena', Ra! uti'pu iya'kiri. Miri pata ya! to! 
epa'ka tupo, Ra' uti'pu iko'manse'na eke 
pata Satan pona. Satan pon kon ka'pon 
amy esi'pu tu'kan ni iri eseru kupu pi'. 
Miri pi', “Pata ma'tanuku uya,” ta'pu Papa 
uya. Papa uya tinseruai ennoko'pu Ra! 
auro'kai' iyainanto' pe pata ma'tanuku 
tuuya wapiya. Miripan Ra! miri awonsi'ki 
itonpa ton uya pata nimi'pu, miri tupo 
Papa uya ima'tanuku'pu apo! ke. Miri pata 
nimi teuya'nokon a'tai, tenu kon ra'ti to! 
uya namai' inseru uya ekama'pu Ra pil, 
e'tane Ra! no'pu era'ti'pu, miri a'tai ri, 
waiyo ti'mooi pe iyena'pu. 

manna/mana tato' (Isaan 6:31, Ipuru 9:4) 

Ka'pon amu! Esuweru pon kon ainumu 
tupo Isi! ponsi'ki pena ri, utin pil to' esi'pu 
rimono' tau 40 kaisa ri wuipiya. Miri ton 
wuipiya yau, Papa uya tuturawasooi 
tuku'se kiyari ke to! repa'pu to! uta're'tito' 
pe. Seri kiyari esaku'pu to' uya mana 
tukai'. Epen winipai ita'poka'pu non 
pona wai kaisa ri, Sapa! a'tai'ne pura 
riken, miripan amuranuku ka'pon amu! 
uya. Apune, E'sotas 16:13-36 enki. 

Mary/Meri 

Tu'kan kon turon kon uri'sami'si 
amu' ese! Meri esa'pi'sa' esi Emenna' 
Ekonekan Nito' yau: 

1. Meri, Sises san. 

2. Meri, Matara pon, Sises uya 7 
kaisaron kon makoi a'kwaru enpa'kasa' 
ru'pt iyapai, miripan ena'pu ipikiron pe. 
Apune, Ma'siu 27:55-56 enki. 

3. Meri, Pe'tani pon, Mata akon miri 
awonsi'ki Urasaras parusi. Iyereutasa' 
esi'pu Sises puta poiri miri awonsi'ki 
isauro'to' eta pi! iyesi'pu. Apune, Uru! 
10:38-42 enki. 

4. Meri, Isens miri awonsi'ki Isose' 
pokon san. Puse ri Meri na'ki esi 

Kiriyo'pas no'pu pe ri, e'tane miri kasa 
kuru pura ri. Apune, Ma'siu 27:56 enki. 

5. Meri, Isaan Ma' san. Puse ri Meri 
iwu' esi'pu Surusiran po, Sises poitoru 
ton e'sepopitu'pu na'ne' yau. Apune, 
Inkupu'pu 12:12 enki. 

Melchizedek/Meru'kisite' (Ipuru 7:1-17) 

Tanporo uni'tuna kon Meru'kisite' 
pil, e'menukasa' Ipuru amu' karetaai 
pi' miri awonsi'ki Iseneses 14:17-20 yau, 
iye'menukasa' na'ne' Papa ena' use'man 
nito' turawasomanin pe, Papa nanumu'pu 
pe iyesi. Turon ni a'tai Epura'an poitoru, 
Ra', a'si'pu to! eyaton non uya, Ra! miri 
awonsi'ki itonpa ton miri awonsi'ki 
tanporon ni to' imamin. Epura'an uti'pu 
pusamoro teyaton kon ewa'nomai!, 
miripan uya to! ma'tanuku'pu. Ra! miri 
awonsi'ki tanporo itimamin mo'ka'pu iya. 
Epura'an enna'po koro'tau, Meru'kisite' 
uya eporo'pu asanta tau. Meru'kisite' 
uya Epura'an ena! pureti miri awonsi'ki 
waain turu'pu, miripan ipurema'pu 
miyari ri Papa uya ipuremato' pe. 
Meru'kisite' ena! Epura'an uya tu'kan 
ni to' usewa'noma a'tai tuneporo'pu 
ne'sa' tuuya turu'pu, 10 kaisaron apai 
tikin pa'ne (1/10). Emennu'pu po kuru 
ri ka'pon amu! Esuweru pon kon eseru 
pe iyesi'pu, Papa ena! use'man nito' 
turawasomanin nan ena' tikin pa'ne 10 
kaisaron apai (1/10) kiyari miri awonsi'ki 
turon ni ton ni tuneporoneu kon apai 
itunin pe. Use'man nito' tarawasoma- 
nin nan Esuweru pon kon ka'pon amu' 
iwano' ton esi'pu eposa' kon Ripai tonpa 
ton koro'tapai. E'tane Meru'kisite' uya 
Epura'an eporo'pu a'tai, Ripai entu'pu 
pura ri mari iyesi'pu. Epura'an mu Aisi', 
Ripai tamokori pe te'ton entu'pu pura ri 
mari iyesi'!pu. Epura'an uya Meru'kisite' 
repa'pu a'tai tikin ni 10 kaisaron timamin 
koro'tapai (1/10), iyesi'pu tanporon kon 
use'man nito' turawasomanin nan Ripai 
tonpa ton uya ituru pe kasa, apune pura 
emennu'pu to! entusa' a'tai, Epura'an pa 
ru'san pe to! e'to' oton pil. 

Messiah/Me'saya 
Apune, Kurai enki. 

Moses/Mosi' 

Mosi' esi'pu eke kuru Esuweru pon 
kon ka'pon amu' epuru. Isi! po to! 
apiyo' pe Esuwert pon kon ka'pon amu' 
esi a'tai, Mosi! anumu'pu Papa uya 
tuntura'pu to! nono ya! to! enpa'kato' 
pe iya Isi! apai. Iponari ri Mosi' a'kiri 
Papa e'seporo'pu. Yu! pi! apo! esi ene'pu 
Mosi' uya, e'tane iyepo'ti'pu pen. Papa 
esi miri pata yau tukai' i'tu'pu iya. 
Papa uya nin si auro'ka'pu tutonpa ton 
na'poto' pe iya to! pata'se' ya'. 

Papa uya tu'kan ni waku ton kuu'pu 
Mosi' poro. Esuweru pon kon ka'pon amu! 
e'ma'puka Isi! pon kon soisa amu! uya 
a'tai, to' uyee'pu Isuweyu Parau ka'. Papa 
uya pana' pe a'setun kuu'pu i'nawon 
tuna posi'manin pe. Tuna ratoika'pu 
iya wekupi kasa iye'to' pe miri awiri 
a'mun po ka'pon amu' uti'pu. Tanporo 
to! #kwiri'sa' tupo, Isi! pon kon soisa amu! 
ri mari esi'lpu to! e'ma'pu pe i'kwiritu 
i'se, etane tuna enna'po'pu miri uya to! 
emu'nuku'pu, miripan kon aputa'pu. 

Mosi' kuri ri Papa uya main teru'pu 
na'ne' itena' Esuweru pon kon ka'pon 
amu' iwano' pe. Isuweyu Parau 
ni'kwirinuku tupo to! uti'pu, Sainai itese' 
wita! pona to! uyee'pu. Mosi' ekainumu'pu 
wu' pona tikin sa ri ipuremai' Papa pil. 
Mosi' auro'ka'pu Papa uya, miripan uya 
iyawiri to! e'to' ekama'pt ipi'. Papa uya 
10 kaisaron eke ton kuru iyawiri e'nito' 
main menuka'pt asa'ron ti! pil, miri tupo 
inke pura ri Mosi' uya seri ton i'kwitu'pu 
papa tato! pe ipi' ika'sa' apuri ka'pon 
amt#' uya ensa' tuuya a'tai. Isakorotasa' 
esi'pu ipan pe. Emennu'pu Papa uya 
ekama'pu ipi' emenna' pe ti! konekato' 
pe iya. Papa uya miri ru'pu ri mari 10 
kaisaron iyawiri e'nito' main menuka'pu 
kanan. Inke ri ti! ko'manuku'pu to! 
uya iponaro' iten yau (apune, A' enki), 
waku pata yau Papa ta'porimu tau. 
Sainai ponsi'ki tuu'ti tupo, Mosi' uya 
tanporo tuwinon main menuka'pu. Miri 
e'menukasa' wapiyaro' 5 kaisaron kareta, 
Paipuru yawon Penaro' Ekonekan Nito' 
Mosi' karetaai tato! ipi' yau - Iseneses, 

E'sotas, Ripaiti'kas, Nonpa, miri 
awonsi'ki Isu'taronomi. 
mustard/mosta' tato! (Ma'siu 13:31-32) 

Mosta' esi tuponaron itel. Aiko pe ru'kwi 

itena'pi ton esi etane iya'ta eke yui pe. 
myrrh/miru tato' (Ma'siu 2:11; Ma' 15:23) 

Mira esi epe'kena', a'po'ne 
tuuki'nunsen. Iyui iki'ni ite'ku wini 
ikonekasa'. Esuweru amu' uya apuri 
mer#'sun pe. Ka'pon kupu iya emunpai 
e'ne' itu iya namai'. Eke' amu' konekato' 
ike pe, to' u'na'ti a'tai to' uya ikupu. 

nard/natu (Ma! 14:3; Isaan 12:3) 

Moro uri'san esi'pu, miripan uya a'po'ne 
teukimensen karapa, naty itese' nee'pu 
Sises i'ta karapaimai'. Natu ekonekasa' esi 
yui su'pai'nate itese' e'ku winipai. 

Nineveh/Ninipa (Ma'siu 12:41) 

Ninipa miri pata ese', Papa uya 
pu'kena' Isona ennoko'pu na'ne' iya!, 
tumaimu ekamase'na. Papa maimu 
esi'pu Ninipa pon kon ka'pon amu! 
ma'tanuku iya, apune pura iri kupu to! 
uya pil, tawon. Isona maimu tetai' to! 
ukaramu'pu miri awonsi'ki tumakooi 
kon apai to! era'ti'pu. Seri wenai Papa 
usentu'ma'pu to! pil, to! ma'tanuku'pu 
iya pen. Apune, Isona enki. 

Noah/Nowa (Ma'siu 24:37-38; Ipuru 11:7) 

Nowa uko'mamu'pu pena kuru. 
Ipantomu esi miri wapiyaro' kareta 
Paipuru yawon yau, Iseneses 6—9 yau. 
Nowa a'tai, ka'pon amu' uya tu'ke ri iri 
eseru kupu esi'pu. Seri wenai, Papa uya, 

“Imunpu ennoko uya to! ma'tanu'nin 
pe, miri awonsi'ki tanporon ni seri non 
pon,” ta'pu. E'tane Nowa esi'pu waku 
kuru ka'pon, Papa maimu awiron. Miri 
pi! Papa uya apiyo'ma'pu eke kanau 
konekato' pe iya miri awonsi'ki ekama'pu 
iya miri kasa ikonekato' pe iya. Nowa 
uya tuno'pu miri awonsi'ki osoruwawon 
kon tumunki ton miri awonsi'ki 
to! no'pu ton ato! pe iya kanau ya', 
ekama'pu. Ti'tui' pura ri o' amu', toron 
amu' warawo' miri awonsi'ki uri'san 
tukai' kanan to' ewonto' pe kanau ya' to' 
a'kiri, ta'pu iya. Papa uya tapiyo'ma'pu 
kasa ri, Nowa uya 7 kaisa ri warawo' o' 

amu' miri awonsi'ki 7 kaisa ri uri'san o' 
amu' ewonn#'to' esi'pu. Nowa uya Papa 
uya iku'ki ta'pu ru'pu kuu'pe iyawriri 
kuru. Nowa miri awonsi'ki iyamutu ton 
ewomt'pu tupo kanau ya', Papa uya eke 
pe tuna tuuye'sen miri awonsi'ki i'munpu 
ennoko'pu. Wu! amu! nakapu ton ni 
emu'nu'pitu'pu tuna uya. Tanporo turon 
kon ka'pon amu' non pon kon aputa'pu, 
e'tane Nowa miri awonsi'ki imunki amu' 
epika'ti'pu. 

Tikin ni wuipiya pata'pu pe, tuna 
apa'pu, almun pe non ena'pu kanan. 
Nowa miri awonsi'ki imunki amu' 
epa'ka'pu kanau tapai. Nowa uya 
tuuse!mato' turu'pu Papa ena! miripan 
uya apuripitu'pu tupika'tisa' iya 'nokon pil, 
Papa usauroku'pu miri waraino i'manpu 
ku'to' uya oton pen kanan, tukai'. Miripan 
uya ikHimi enpoika'pu ka! yau, i'munpu 
ke pata ma'tanuku iya pen ta i'tuto' ipi' pe. 

olive/are' (Ron 11:17, 24, Isens 3:12) 

Are' esi teperu ke te'sen yui. Iteperu 
esaku to! uya are! tukai'. Esuwera amu! 
uya apuri teku'ku'ma kon a'tai miri 
awonsi'ki pi'pi aku'nito' ike pe miri 
awonsi'ki turon ni ton pi! ri to! uya apuri. 
Esuweru amu' uko'manto' ipi' pe kuru 
iyesi'pu. Surusiran pon wul esi are! e'kwa, 
miripan esaku to! uya Are! Wupu tukai'. 

Omega/Omeka (Isenpoikasa' 1:8; 21:6) 

Apune, Aru'pa enki. 

Paradise/Paratais (bru! 23:43, 
2 Koren 12:4; Isenpoikasa' 2:7) 

Paratais esi waku pata ta e'kwa pe 
Kiri! maimu yau. Turon ni a'tai seri ese! 
utapuri Atan miri awonsi'ki I! pata'se' 
pe Papa nukuu'pu non epiya'ti a'tai ese! 
pe ri kanan. Emenna' Ekonekan Nito' 
yau, Paratais esi Epun ta e'kwa pe. 
Waku kuru pata Sises Karai apurinin 
nan utito' ya! to! eriku tupoi. 

pearl/mokon (Ma'siu 7:6; 13:45-46; 
1 Temu'ti 2:9; Isenpoikasa' 17:4; 18:12) 

Mokon pun esi ti! pe ri, epe'kena', 
akoruwan pe ri kuru iyesi. Sirin pan 
miri awonsi'ki aimu'nan pe iyesi. Ka'pon 
amt#' uya tumo'mo kon pe ikuu'pu miri 
awonsi'ki ka'pon ipuru'tito' ike pe. 

Pharaoh/Peero (Inkupu'pu 7:10, 13, 21) 
Peero ta na'ne' ese' esi Isi' pon kon 
ka'pon amu' iwano' kin pe te'sen ese!. 
Tanporo Isi! po esa! wanni pe te'sen 
esaku Peero tukai'. 
Pharisees/Pari'si amu' 

Pari'si amu! esi'pu usennakan ton pen 
Esuweru amu' koro'tau, Sises a'tai, Main 
pi! enupanin nan pokon pe to' esi'pu. 
Pari'si amu' esi'pu tanporon ni main, Papa 
nuturu'pu Mosi' ena! i'tunin pe, miripan 
ka'pon amu' enupa'pu to! uya tasa' poro 
kuru to! e'to' pe. Turon ni eseru ton miri 
awonsi'ki iyawiri e'nito' ton ipiri'pi'sa' 
main pi! ri to! enupa'pu to! uya. Mi pe to! 
e'kuu'pu turon kon ka'pon amu' entai tesi 
kon tukai'. Iri pe trusenuminkai'ma'nokon, 
waku pe itese' to' e'kuu'pu. Pari'si amu! 
uya Sises ewaruma'ti'pu, miripan kon uya 
iwini'pu. Apune, Satu'si amu' enki. 

Pilate/Paire' 

Paire' esi'pu Roman kopunaai Isutiya 
po Sises esi a'tai ka'pon amu' enupa pi! 
miri yau. I'se to! e'to' awiri Esuweru 
amu' epuru ton repa'pe iya, kurusu' 
pona Sises pokapitu iya i'se to! esi a'tai. 

priest/use'man nito' tarawasomanin 

Papa ena' use'man nito' turawasoma- 
nin esi'pu ka'pon amu! ipoi ri anunsa' 
kon, use'man nito' tunin pe Papa ena', 
Esuweru amu' iwano' pe. Use'man nito', 
ipureman nito' iwu' tau Surusiran po 
use'man nito' esa! pe to! esi'pu. Papa 
ena! use'man nito' turawasomanin nan 
esi'pu anunsa' kon Eran tonpa ton apai. 
Miripan kon esi Ripai pa ru'san pe. Eran 
miri awonsi'ki Ripai enki. 

Eke kuru Papa ena' use'man nito' 
turawasomanin epuru esi Papa ena! 
use'man nito' turawasomanin nan entai. 
Papa ena! use'man nito' turawasoma- 
nin nan epuru eke kuru uti waku kuru 
use'man nito' pata'se' ya', Esuweru amu! 
use'mato', ipuremato' iwu' tau. Miri 
yau, tumakooi e'mato' turu iya miri 
awonsi'ki ka'pon amu! makooi e'mato' 
turu iya kanan Papa ena!. 

Use'man nito' turawasomanin nan 
epuru eke kuru miri awonsi'ki use'man 

nito' turawasomanin nan epuru pe iye'sa' 

kon pena, use'man nito' turawasomanin 

nan tonpa ton pokon pe e'pitu'pu tesa'san 

pe “use'man nito' turawasomanin nan 

epuru” tukai' Emenna' Ekonekan Nito' yau. 
prophet/pu'kena' 

Pu'kena' kuri ri ka'pon Papa Maimu 
isenpoikasa'! tena'!, Papa nekamanu 
ekamanin ka'pon amu' pil. Penaro' 
Ekonekan Nito' yau Papa uya tu'ke ri 
pu'kena' amu' enno'pitu'pu: Sanweru, 
Aisaya miri awonsi'ki Iseremaya. Kamoro 
poro miri enta' te'ku'sen ekamapitu'pu 
iya. Pu'kena' amu! uya ri imenukapitu'pu, 
miripan seri ton e'seposa' Penaro' 
Ekonekan Nito' yau to! ese! ton esi Aisaya 
miri awonsi'ki Iseremaya. Pena kuru ri 
Sises entu wapiya iyepu ekama'pu to' 
uya. Tu'kan ni ekamapitu'pu to! uya 
inku'ton miri awonsi'ki te'ku'ton ipi'. 
Pata weyu u'matu winikui! te'ku'ton 
ekamapita'pu to! uya, Sises Kurai uyepu 
kanan eseru aimenkai' rawiri te'ton 
ni. Emenna' Ekonekan Nito' yau turon 
ni airi'ne pu'kena' pi! ri isauro'sa' miri 
Isaan 1:21 yau na'ne' kasa. Isu'taronomi 
18:15-18. Pu'kena', Papa uya ennoko uya 
tasa' ru'pu ipi' pil isauro'sa'. Emenna' 
Ekonekan Nito' yau Papa A'kwaru ke 
teuta'kwaru'tii' tuusauro'san ese! pe ri 
pu'kena' esi. To! usauroku Papa winipai 
tuneta'pu kon ekama to! uya. 

Psalms/Eren 

Penaro' Ekonekan Nito' yau, kareta 
esi miri Papa apurito' eremu ton apon. 
Kin Tepi! uya tu'ke ri imenukasa' itese' 
ton esi Eren tukai'. 

Rabbi/Rapai 

Esuweru amu' uya pu'kena' amu! miri 
awonsi'ki usennakan ton pen esa'to' yai, 
Rapai, ti'sa ta e'kwa pe. Raponai ta 
e'kwa esi Rapai ta pe ri mari. 

Rachel/Rui'seru (Ma'siu 2:18) 

Rui'seru esi'pu Seko' no'pu ton tonpa. 
Seko! uya i'nunka'pu ipan pe. Isose' 
miri awonsi'ki Pensiman pokon san pe 
iyesi'pu. Ma'siu 2:18 yau, itese' utapuri 
tanporon kon isanon Esuweru amu' pi' 
ta pe ri. Apune, Seko! enki. 

Rahab/Reyapu (Ipuru 11:31; Isens 2:25) 
Pena kuru Esuweru amu' e'kama 
esi'pu Papa uya turepato' kon ya' teutito' 
kon pe. To' uya tutonpa kon ennoko'pu 
pata ense'na ama'ai, to! ma'tanu'to' pe 
teuya'nokon. Purata pikiri tekumasen 
Reyapu tuuko'mansen miri pata yau, uya 
pata ennin nan pika'ti'pu miri awonsi'ki to! 
onamu'pu iya. Seri kuu'pu iya Papa apuri 
tuuya pi! miri awonsi'ki Papa eseru pe ri 
Esuweru amt' uya pata mo'ka tukai' i'tu'pu 
iya. Emennu'pu tupoi, to! uyee'pu pata 
ma'tan#'se'na. To! uya ka'pon amu' wini'pu 
e'tane Reyapu wisa! to! uya pura iyesi. 
Tanporo ri itonpa ton wisa! pura iyesi'pu, 
apune pura Papa munki amu' pika'tisa' iya 
pi! Kuri usesa'pi'sa' miri Ma'siu 1:5 yau 
penaro' kon Sises tamokori ton tonpa pe. 
Rebecca/Rupe'ka (Ron 9:10-13) 
Rupe'ka esi'pu Aisi', Epura'an mu 
no'pu pe, isimunui' ton san pe, I'sa miri 
awonsi'ki Seko'. Apune, Epura'an, I'sa 
miri awonsi'ki Seko' enki. 
Red Sea/Isuweyu Parau 
Isuweyu Parau esi miri Esuweru miri 
awonsi'ki Isi! aporo'po airi. Isene ri non 
emu! apon seri kareta a'poi wini. Apune, 
Mosi' enki. 
repent/Era'tin makoi apai 
Era'tin ta esi miri ka'pon uya iri ku'sa', 
miripan uya iri kupu tuuya nonka 
miri awonsi'ki Papa e'to' i'se kupu iya. 
Papa usentu'mato' pe ekama'po iya iri 
tankuu'pu pi! 
Rome/Ron 
Eke pata Ron esi I'tari pata esa' 
pe. Sises uko'mamu seri non po a'tai, 
ka'pon amu' Ron pon kon uya tu'kan ni 
pata ton mo'kasa' esi'pu miri awonsi'ki 
Esuweru ri kanan. E'tane Esuweru amu! 
uya to! ewaruma'ti'pu, miripan kon uya 
to! enpa'kapitu'pu tupata'se' kon apai 
ikupe tuuya'nokon poken iyesi yau. 
Miri a'tai kin pe Ron esa' pe te'sen Sisa 
tukai' tesa'sen esi'pu, eke pe kuru kin 
pe tanporo non poro miri a'tai. 
Sabbath/Sapa' 
Sapa' esi miri umoronka'ni weyu pe. 
Iseneses yau iye'menukasa' Papa uya non 

koneka'pu 6 kaisa ri wui miri awonsi'ki 7 
pe iku'nin wui a'tai, imoronka'pu apune 
pura iturawasooi u'ma'sa' pil, Papa uya 
tasa' ka'pon amu! e'turawasomato' pe 6 
kaisa ri wui riken. 7 pe iku'nin wai a'tai 
to! umoronka'to' pe miri awonsi'ki to! 
uya Papa apuripi'to' pe. 

Esuweru amu' piyau tu'ke ri main 
esi'pu Sapa! weyu pil. To! uya ta'pu ka'pon 
amu! uya iri ri turawaso kupu pen miri 
wui a'tai. To! usakorotapitu'pu ka'pon 
amu' uya miri main i'kwi'sa' yau. Miri 
pe iyesi pi', to' usakorota'pu miri Sises 
uya takuru'kenan epi'tisa' pi! Sapa' a'tai, 
miri awonsi'ki Sises poitoru ton uya amai! 
i'kwi'pita pi' tenta'nato' kon pe Sapa! a'tai. 
To' e'turawasomaka'sa' miri ta'pu to' uya. 

sacrifice/use'man nito' 

Penaro' Ekonekan Nito' a'tai'ne Papa 
uya ka'pon amu' use'mato' tena' ekama'pu. 
Tupona ri'ne ri to! use'mato' esi'pu. Tikin 
nan esi Papa usentu'mato' ka'pon makooi 
pil. Ka'pon uya iri ku'sa' a'tai, Papa uya 
ewaruma'tito' pe iyesi makoi wenai, 
kota'man nito' ike esi uma'tan nito'. Sises 
Kurai uyepu wapiya, Papa munki uya 
o' ne'pitu'pu Esuweru amu' use'mato', 
ipuremato' iwu' ta', miripan o' erika to! 
pata'pu yakan pe. Ka'pon amu' uya tiwano' 
pe iwini'pu pen, e'tane Papa ena! use'man 
nito' turawasomanin ena! to! uya ituru'pu, 
miripan uya iwini to! iwano' pe. To! 
use'mato' ike ye! ton esi'pu warawo' paka 
waraino, karimeru, kapirita, e'ne' awon 
pen ke, tuma'takuui kena! nan pen. Ka'pon 
amu' use'mapitu'pu Papa ena! tenki ta 
teuya'nokon pil, apune pura Papa esi pi! 
isi'munkena' pe to! pit. 

Sadducees/Satu'si amu' 

Satu'si amu! esi'pu eke pe te'san 
imaminke' ton Esuweru amu! tonpa 
ton. Ka'pon amu' kuru e'to' pe iyesi 
iyawiri e'nito' pe Main, Mosi' ena! Papa 
neturu'pu awiri tukai' to! uya apuri'pu, 
e'tane mi emennu'pu ipiri'pi'sa' na'ne' 
ike, pen. Seri wenai Pari'si amu! pokon 
pe isipi' to! e'pi'pitu'pu. Tuponari ri niri 
to! usenupato' ton esi'pu. Pari'si amu! 
napurinu esi'pu ka'pon e'mu'sa'kato' 

teriku tupo tukai', e'tane seri apuri 
Satu'si amu! uya pura iyesi'pu. Apune, 
Pari'si amu' enki. 

Samaria/Sameriya 

Sameriya nono esi tuusensen pe non 
emu' apon po seri kareta a'poi wini, 
wui enu enuku enwo'netu pe Isutiya 
pi', Isutiya miri awonsi'ki Kiyarari nono 
ka'sanau. Sises a'tai'ne Sameriya pon kon 
ka'pon amu' esi'pu Esuweru amu! kuru 
pura, apune pura pena a'tai turawaso 
amu' pe te'ton kon amu! ne'pitu'pu 
to' uya, turon ni pata yapai miripan 
Esuweru amu' uya to! mari'mapitu'pu 
miri awonsi'ki papa amu' tato! to! uya 
ipi' apuripitu'pu to! uya. Esuweru amu! 
Isutiya pon kon uya Sameriya pon kon 
sapemapitu'pu. Apune, Isutiya enki. 

Samson/Sansun (Ipuru 11:32) 

Pena kuru Sansun esi'pu Esuweru 
amu! epuru ton tonpa pe. Puse ri ka'pon 
esi'pu ipan ni pana'pan, Papa uya ri 
irepato' pe iyesi'pu. 

Samuel/Sanweru (Inkupu'pu 3:24, 13:20) 

Sanweru esi'pu eke ri pu'kena'. Puse 
ri uya Tepi! karapaima'pu kin pe iye'to' 
pe Esuweru amu' iwano' pe. Puse ri 
ka'pon esi'pu eke kuru ka'pon amu! 
epuru. 

Sanhedrin/Esuweru amu' Konsuruui 
ton (Ma'siu 26:59; Bru' 22:66, 
Isaan 11:47) 

Esuweru amu' epuru ton pe te'san 
Konsuruui ton 71 kaisaron kon miri pe 
pura miri entai ri eke ton Esuweru amu! 
warawoto' ton esi'pu. Tanporo esii'ma 
itekare yau e'nito' eseru koneka to' uya. 
Papa ena' use'man nito' turawasomanin 
nan epuru e'pitu'pu to! mitimu anin pe. 
Sises asa! a'tai to! rakui', tiwi numa'tai 
ta'pu to! uya. E'tane Roman amu! 
kopunaai poitoru ton uya ri ken iwito' 
esi'pu, miri wenai si to! uya ennoko'pu 
Roman amu' kopunaai, Paire' piya'. 

Sarah/Sera (Ron 4:19, 9:9; Ipuru 11:11) 

Sera esi'pu Epura'an no'pu. Inke ri 
mure konekanin pe pura iye'sa' e'tane, 
no'sami'si pe esii'ma, mure eporo'pu iya, 
Aisi' itese'. Apune, Epura'an enki. 

Satan/Se'tan 
Se'tan esi iri a'kwaru ton epuru pe 
miri awonsi'ki Papa eyaton pe. Ka'pon 
amu! enku'ti iya miri awonsi'ki iri ku'to' 
pe to' uya ikupu iya. Inke ri ka'pon amu' 
Sises Kurai apurinin nan pe iyenasa' 
kon emiya'pontipitu iya iri ton pena 
to' nuku'pitu'pu pi' Papa usentu'masa' 
pura iyesi tumakooi kon pi' tukai' to! 
usenuminkato' pe. Se'tan ni mari e'sesaku 
Makoi miri awonsi'ki kin seri oru epuru 
pe, tukai'. Apune, Pirisipupu enki. 
Savior/Pika'tinin 
Sises esa'pi'pitu Pika'tinin tukai', apune 
pura asanta a'kokasa' iya pi! ka'pon amu' 
ainunto' pe tamakooi kon wenaino' ru'pu 
yapai. Tamakooi ke tesi kon pi' ka'pon 
amu' ekota'mato' esi uma'tan nito' yau 
miri awonsi'ki Papa piyau pura to' e'to' 
esi. Sises eri'sa' a'tai, seri si ekota'man 
nito' anumu'pu iya tupona, tumiri pe 
imakoitasa' pe pura ri te'tane. Iyeriku'pu 
tumakooikena' nan pata'se' tumo'kai'. 
Miri pe iyesi pi', Papa usentu'ma tanporo 
kamoro Sises apurinin nan pil; to! 
anumt iya ipokena' e! ton pe Sises uriya'. 
Tuuma'tato' wini, Sises uya ri mari ka'pon 
amu' pika'ti Se'tan meruntiru apai. 
Septuagint/Se'siuwasen 
Se'siuwasen Ipuru amu! paipuruui 
Penaro' Ekonekan Nito' e'menuka'pu 
Esuweru amu! maimu yau, ka'pon amu! 
Esuweru pon kon. Miri tupo, ka'pon 
amu' Esuweru payan nu'san mo'ka'pu 
to! uya to! nono apai a'sisa' kon pe 
usewa'noman koro'tau, to! e'ta'nu'sa' 
esi'pu tu'kan ni pata kaisa ri'ne. Tu'kan 
kon ni to! payan nu'san usauroku'pa Kiri! 
amu! maimu yau, miripan kon uya Ipuru 
maimu to'ka'muku pura iyesi'pu. Seri 
wenai ka'pon amu! uya Ipuru paipuruui 
enpoika'pu Kiri! maimu ya', tanporon 
kon usauro'to' yai nin si, miri a'tai. Seri 
enpoikasa' usesaku Se'siuwasen tukai'. 
Inke ri Emenna' Ekonekan Nito' menuka- 
nin nan uya Se'siuwasen enpoikasa' 
ru'pu ekamapi'pitu, miri wenai se main 
ton ni ekamapi'sa' Emenna' Ekonekan 
Nito' yau esi iye'to' pe pura ri, mi ton 

Penaro' Ekonekan Nito! yawon kasa 

pura. Miri wenai seri enpoikasa' ton 

e'ma'kui'tipi'sa' miri LXX ke. 
sheep/karimeru 

Ka'pon amu' uya karimeru amu! 
mainanpa'pu tu'kan ni pata ton yau'ne. 
E'tane seri pe turon ni pe ri ka'pon amu! 
uya karimeru amu' mainanpa. Esuweru 
amu' uya karimeru amu' mainanpa'pu 
Paipuru weyu a'tai kasa pura ri. Ka'pon 
amu' karimeru esanon uya tu'ke ri, 
tu'ke ri to' mainanpa. Ka'pon karimeru 
mainanpanin ese! esi'pu karimeru 
pa'simanin tukai'. Turon ni a'tai 
karimeru pa'simanin ni esi'pu tikun ke 
miri awonsi'ki turon ni a'tai karimeru 
pa'simanin oton anunpitu'pu tikun kena! 
nan uya. Tiwiri ri karimeru amu' e'to' 
pura ri iyesi miri eke pata yau. E'tane 
karimeru pa'simanin uya to' ato' pe 
iyesi mi airi ri tu'kan wana' koro'ta' 
to! enta'nato' pe. To' pa'simanin esi to' 
a'kiri, miripan uya to! iltu tikin pa'ne 
waku pe to! tuto'ka'nu'se. To! pa'simanin 
uya to' pata'se' koneka, tanporo iwoi 
tuwaturuui ke, miripan uya karimeru 
amu! ari miri ya! to! e'nunto' pe ewarupi 
nau, iri uya ri to! kupu namai' e'ne' pe. 
To' pa'simanin e'pirinka ewon nise' 
yau ama! amu' ene pi' to! ekainumu 
to! waturusi epoi, miripan kon uya 
karimeru amu' ama'ma namai'. Esuweru 
amu' uya karimeru amu' tupitu'pu 
tuuse'ma kon pe Papa ena'. 

Paipuru yau inke ri karimeru esi 
usauro'nito' ipi' pe Papa munki amu' pi! 
usauro'nito' yai pe. Emenna' Ekonekan 
Nito! yau, Sises Kurai pi' usauro'ni 
karimeru pa'simanin, tumunki amu' 
pa'simanin pe, miri awonsi'ki kamoro 
apurinin nan usesak# ikarimeruui ton 
tukai'. Apune, Papa iwano' karimeru 
mure enki. 

sin/makoi 

Ka'pon uya ri Papa nuturu'pu iyawiri 
e'nito' pe i'kwi'sa' a'tai, miri esi makoi 
pe ri. Eke peri iyesi miri pe pura aiko 
pe ri iyesi ka'pon amu! enu yau, etane 
makoi pe ri iyesi Papa enu yau. 





Main Asi' 


Sinai/Sainai 
Sainai miri wul! ese'. Mosi' enuku'pu 
ipona Papa pokon pe e'se'na. Miri 
a'tai, 10 kaisaron main, iyawiri e'nito' 
turu'pu Papa uya itena'. Non emu' apon 
pi! ipata'se' epoto' esi miri seri kareta 
a'poi wini. Apune, Mosi' enki. 
Sodom/Satan (Ma'siu 10:15; 11:23-24) 
Satan miri eke pata ese', Ra' miri 
awonsi'ki tamutu ton pokon pe iko'manto' 
iyau. A'ko pan ni eke pata Komora 
tato! piyawon. Ka'pon amu' Satan miri 
awonsi'ki Komora pon kon esi'pu tu'kan 
ni makooi eseru kupu pil. Miri wenai, seri 
ton eke ton pata amu! ma'tanuku'pu Papa 
uya apo' ke. Apune, Ra' enki. 
Solomon/Saraman (Ma'siu 1:6-7; 6:29) 
Saraman kuri ri Tepi! munki amu! 
tonpa pe te'sen. Eke kuru ri kin pe 
iyesi'pu, Esuweru amu' esa! pe. Turon 
ni a'tai, Papa uyee'pu Saraman piya' 
iye'ne'pitu yau, miripan uya ekama'po'pu 
iri kuru ke Papa uya turepa i'se iyesi 
tukai!. Saraman uya Papa ekama'po'pu 
tupu'ketu ke turepato' pe iya, imunki 
amu' esa! pe te'to' pe waku pe. Saraman 
ena'pu tanporon kon kin amu' entai ri 
tupu'ketu ke. Papa uya ri niri Saraman 
repa'pu eke pe ri purata ke, iyapuruui ke, 
tapiyara' ri iye'to' pe. Saraman sa'ne si 
kuri ri ko wapiyaro' kuru Esuweru amu! 
use'mato', ipuremato' iwu' aminin ne'pu, 
Papa iwu' ta'porin pata'pu yakan pe, 
wapiyaro' Esuweru amu' uya Papa apuri- 
pitu'pu itau. Saraman nami'pu use'man 
nito'!, Ipureman nito' iwu' utamisa' esi'pu 
ti! ke, mapuru ke miri awonsi'ki turon 
ni ton ni epe'kena' ton ni amito' ike ke, 
miripan esi'pu akoruwan pe kuru ri. 
Son of God/Papa Mumu 
Papa Mumu, seri seri Sises Kurai 
ese'. Paipuru yau ene'nokon a'tai, 
usenupa'nokon miri yau tikin nan kuru 
imai ri te'sen Papa esi, Papa epiya'ti'pu 
pura ri iyesi, miripan uya tanporon ni 
koneka'pu moro na'ne'. Usenupa'nokon 
Paipuru yapai, Papa ena'pu ka'pon pe 
tentui' Sises Kurai pe. Sises uya Papa 
auro'ka'pu, miripan uya esaku'pu 

ukuipunu tukai'. Papa usauroku'pu 
Epun poi, miripan uya Sises esaku'pu 
umu tukai', e'tane itese', “Papa Mumu” 
tawon apuri na'ne' esi emennu'pu Sises 
epiya'ti'pu iko'manse'na tukuipunu 
e'ma'pu tau, ta e'kwa pe iyesi pen. 
Paipuru ene'nokon a'tai, usenupa'nokon 
ikeipunu miri awonsi'ki imu esi 
isi'kaisari ri, tanporo ri Papa pe te'to' 
kon esa! pe tiwiro' kon ni, iyepiya'ti 
miri awonsi'ki iu'matu punon kon ni. 
Ikuipunu miri awonsi'ki imu tukai' to! 
ne'sesa'ai'ne' uya enpoika isi'kaisari 
ri to! esi tukai', miri ri to! i'naino ri to! 
eseru. Imu tawon ese' apuri na'ne' uya 
imaimu awiri imu e'to' esi, iyee'pu a'tai 
non pona tukuipunu uya tauro'ka'pu 
ku'se'na, miri awonsi'ki ama'tase'na 
enpoika ri mari tumakooikena' nan 
pika'tinin pe. Usenupa'nokon Paipuru 
yapai kuri ri ikuipunu miri awonsi'ki 
imu esi tikin ni ri Papa esi pe, tupona 
ri'ne to! esi pen. Seri apuri'nokon 
ito'ka'nukui'ma pura ri, nai kasa seri 
esi tukai'!. Ka'pon amu' riken i'tu, miri 
awonsi'ki Papa esi tuponaron ni tu'kan 
wini ri. Turon ni ka'pon pura ri iyesi miri 
iyau Papa waraino, miri awonsi'ki iteseru 
i'tu'nokon na'ne', miripan iri ken si 
waraino i'tu'nokon, apune pura tumiri pe 
ri seri ton enpoikasa' iya pi! uyena'nokon. 
Son of Man/Ka'pon Papa winon 

Pena ri sa'ne Sises Kurai entu rawiri, 
Papa uya pu'kena' Taniyeru ena! 
enpoika'pu te'ku'ton miri enta'!. Taniyeru 
uya ka'pon uyepu ene'pu kapuru' apai 
ka! yau, eke ri merunti esa! pe miri 
awonsi'ki a'kwa esa! pe ri. Iyee'pu 
Papa piya', miripan Papa uya irepa'pu 
imeruntiru ke, tanporo tupataron kon 
miri awonsi'ki tanporon kon ka'pon amu! 
entai ri iye'to' ke, kin pe esa! wanni pe 
iye'to' pe tiwiri ri. Taniyeru uya iltu 
pura ri iyesi'pu puse ri ka'pon tunene'pu. 
Imenuka'pu iya Epun wini ri iye'sa' 
e'tane isene'pu Ka'pon, Papa winon kasa, 
imaimu yau, isene'pu ka'pon kasa ta iya 
e'kwa pe. Emenna' Ekonekan Nito' yau 
Sises usekamapi'pitu tumiri pe inke ri, 

“Ka'pon, Papa winon,” tukai'!. Seri wini 
isenpoika'pu iyepu tukai' Taniyeru 
nekama'pu pe, penari. 

Stoics/Si'towi' tato' kon (Inkupu'pu 17:18) 

Si'towi' tato! kon kamoro pata eseru pi! 
teusauro'sen Iseno pikiron kon. Ka'pon 
amu! enupasa' iya tzuko'manto' kon esa! pe 
to! e'to' pe miri wenai tukai' miri awonsi'ki 
uko'man nito' tanunse to' e'to' pe iyesi 
na'ne' kasa ri, pori' pe emi pi! ri pen, miri 
pe pura ene! peri emi uya ta'pi'se pen. 

sulfur/soru'pa tato! (Bru' 17:29, 
Isenpoikasa' 9:17-18; 14:10: 19:20) 

Soru'pa miri kara'kwa'pan tepo'tisen 
apo! kasa miripan esi pana! pe ri ikitun. 
Tukonekasen kurupara pe, turon ni a'tai 
ri tesa'sen purensuton tukai' to! maimu 
yau. 

sycamore/si'kamort itese' yui (Uru' 19:4) 

Si'kamoru miri waku ri tuna'sen, pi! 
e' rupi ri tu'ke ri tepanta'tip''sen sa'man 
pe pura ri ipoi ekainun nito', miripan 
pinpitu asanta e'pi po'ne. Tu'ke ri 
ite'kwa e'pitu'pu Esuweru po, miripan 
e'pitu'pu to! kama'tu pe miri awonsi'ki 
apono' amu! peri niri tukonepi'sen pe. 

synagogue/Esuweru amu' 
usenupato' iwu' 

Esuweru amu' usenupato' iwu' miri 
e'sepon nito' itau, Esuweru amu! amurato' 
ita! Sapa! a'tai'ne riken. Tanporon eke 
pata ton esi'pu usenupan nito' iwu' esa! 
pe'ne. To' usenupato' iwu' miri, Papa 
Maimu e'menukasa' usekamato' itau miri 
awonsi'ki Papa uya apiyo'man nito' pi' 
enupan nito' yau. Ka'pon amu' ipurema 
miri awonsi'ki Papa apuripitu to' uya ri 
niri miri yau. Taron ni a'tai'ne ri ko'te pi! 
ri to' esi seri tuti tau. Penaro' seri main “to! 
usenupato' iw4'” ta na'ne' riken pen iuti 
pil, etane iyamurasa' kon miri iya! pi! ta. 

Tabernacle/Ta'porin 

Pena kuru ri sa'ne ka'pon amu' Esuweru 
payan nu'san ni esi utin pi! rimono' tau 
koro'tau, Papa uya Mosi' auro'ka'pu 
Ta'porin iponaro' konekato' pe iya. 
Auro'ka'pu iya ikonekato' eseru ke waku 
pon atu ke miri awonsi'ki o' pi'pi ke. 
Tumo'kapi'sen pe miripan ato! pe to! uya 

ta'kiri'nokon, tuutama kon a'tai. Teron 
ni pata eposa' tuuya'nokon a'tai, to' uya 
kanan ipata'tikapu. A', Ekonekan Nisa! 
En e'pitu'pu ipan waku kuru pata yau 
Ta'porin tau. Ti' ton Papa uya 10 kaisaron 
main menuka'pu na'ne' ipi' esi'pu A' yau, 
turon ni ton ni Papa iwano' ton pokon pe. 
Apune, A' enki niri. Penaro' kon Esuweru 
amu' uya Papa apuripitu'pu Ta'porin tau, 
miripan kon use'mapitu'pu Papa ena! miri 
yau, Saraman uya Esuweru amu! use'mato', 
ipuremato' iw4' ami weyu pu'ku pona. 
Ta'porin pi'saai esi Ipuru 8 airi. 
tax collectors/Purata amuranu'nin 

nan Roman kopunaai ena' 

Moro Sises e'pitu a'tai purata 
amuranu'nin nan e'turawasoma'pu Roman 
amu' iwano' pe. Esuweru amu! pe ri niri 
to! esi'pu, e'tane Roman amu' pika'ti'pu 
to! uya, Esuweru amu' ta'kwarukai' to! 
uya purata tuto' pe ikuu'pa Roman 
soisaai amu' iwano' pe. Roman amu! uya 
Esuweru amu' mo'kasa' esi'pu, miripan 
kon esa! pe to! esi'pu i'se to! e'to' pe pura 
ri. Miri pi' nin si Esuweru amu' uya purata 
amuranu'nin nan ewaruma'ti'pu miri. 
Miri riken pe pura purata amuranu'nin 
nan uya tenamuranuku kon entai ri 
ekama'popitu'pu to! pil, itonpa ri nin 
mo'kato' pe tuuya'nokon tiwano' kon pe. 

teacher of the law/Main pi! enupanin 

Main pi' enupanin nan esi'pu Penaro' 
Papa Ekonekato', Main pi' enupanin nan pe. 
To' uya kuru enupan nito' esi'pu 5 kaisaron 
Mosi' karetaai yau iye'menukasa' ton pil. 
Apune, Main miri awonsi'ki Mosi' enki niri. 

Temple/Esuweru Amu' Use'mato', 
Ipuremato' Iwu' 

Esuweru amu' use'mato', ipuremato' 
iwu' esi'pu Surusiran po, eke Esuweru 
pata esa! Saraman uya wapiyaro' 
Esuweru amu! use'mato', ipuremato' 
iwu' ami'pu, miripan waku ton Ta'porin 
tau iye'sa' ru'pu utama'pu ita!. Miri 
tupo, use'man nito', Ipureman nito' iwu' 
riken si esi'pu, Esuweru amu! use'mato' 
Papa ena' pata'se' pe. Esuweru amu' 
esi'pu teutipi'san pe Surusiran pona 
usennakan ton pen iweyu ru'py ton pi'. 





Main Asi' 


Miripan kon uya tuuse'mato' kon miri 
awonsi'ki tunturuna kon tupitu'pu Papa 
ena'. Apune, Saraman enki niri. 
Emennu'pu to! eyaton non uya 
Surusiran mo'ka'pu. Esuweru amu' 
use'mato', ipuremato' iwu' ma'tanuku'pu 
to' uya, miripan kon uya Esuweru 
amu' a'sisa' ari'pu pata Paperoniya 
pona. Esuweru amu' enna'poto' pe 
Surusiran pona, to' uya iku'sa' a'tai, to' 
uya use'man nito', ipureman nito' iwu' 
ami'pu, emenn#'pu wuipiya tupo'ne ri, 
kin Era' eke ri uya emenna' use'man 
nito', ipureman nito' iwu' ami'pu penaro' 
pata'pu ya'!. Seri si miri use'man nito', 
ipureman nito' iwt4', miri si e'mu'sa'kasa' 
esi'pu Surusiran po Sises entusa' a'tai. 
Miri yau ipata'se' pi'saai esi seri 
kareta u'matu airi. Miri yau eke 
ri puroroi esi'pu tupataron kon 
ka'pon amu' ewonto' ya' pe ri te'sen. 
Seri yau Sises uya kamoro o' amu' 
kurupo'pomapi'nin nan tuuse'mato' 
kon ike pe enpa'ka'pu miri. Itau turon 
ni puroroi esi!pu Esuweru amu! riken 
ewonto' ita', miri awonsi'ki miri yau 
turon ni puroroi esi esuken, Esuweru 
amu' warawoto' ton niken ewonto' 
ita! lu'matu pe, miri yau itau iyesi'pu 
puroroi, Papa ena! use'man nito' 
turawasomanin nan niken ewonto' 
iya! Miri yau Papa ena! use'man 
nito' apon, miri awonsi'ki eke pe'sun 
ekorukan nito' iyai esi'pu. Esuweru 
amu! use'mato', ipuremato' iwu'! 
e'soto'kasa' miri puroroi po. Ita'tipi'sa' 
esi'pu asa'ri riken iuti pe'ne waku 
pata miri awonsi'ki ipan waku kuru 
pata pe'ne. Waku iponaro' apono' 
tapurisen esi Papa apuripi'to' yau 
esi'pu waku pata yau. A' esi'pu ipan 
waku kuru pata yau, miri awonsi'ki 
Papa iwano' a'kwa e'wei'ti miri yau. 
Eke kuru Papa ena! use'man nito' 
turawasomanin nan epuru ton niken 
ewonto' pe iyesi'pu ipan waku kuru 
pata ya', tikin ite'kwa riken tikin ni 
w#ipiya yau'ne. Kusan iwapu ke ewon 
nito' wapu'tisa' to! uya esi'pu. Sises 

uma'tasa' a'tai, seri ewon nito' wapu 
ekaraka'pu se pe ri ka'tawonsi'ki non 
pu'ku pona. Seri uya ekamasa' miri 
Papa uya tanporon kon ka'pon amu! 
e'ma a'kokasa' to! ewonto' pe tupiya', 
to! uya Sises Kurai apurisa' yau. 
unleavened bread/a'sarutanu'nin 
a'kiri pura ekiinisa' pureti 
Apune, A'sarutanu'sa' Pen Pureti Pi! 
Enta'nan Weyu enki. 
vine/kure' e! 
Apune, kure' enki niri. 
yeast/purowa a'sarutanu'nin 
(Ma'siu 13:33, 16:12: 1 Koren 5:6-8) 
Purowa a'sarutanu'nin apuri pureti 
konekato' ike pe. Miri uya a'sarutanuku 

iki'masa' a'tai ipokon pe. Aiko pe ra'kwi 
a'sarutanu'nin i'se e'ni eke pe ri pureti 
konekato' pe. 

Zeus/Isiyas (Inkupu'pu 14:12) 

Isiyas miri eke kuru papa pe, Kiri' 
amu! napuripitunu ese'. Turon a'tai'ne 
isesa'pitu'pu Isu'pi'ta tukai'. Turon ni 
kanan papa tato' to' uya esi'pu tapurisen 
imaimu anin tukai'!. Itese' esi'pu Irumes. 

Zion/Sayan (Ma'siu 21:5; Isaan 12:15) 

Sayan miri i'kuru ton tonpa eke pata 
Surusiran na'ne' ipo. Turon ni a'tai'ne 
itese' Sayan utapuri tanporo Surusiran 
ese' pe ri, miri awonsi'ki turon ni 
a'tai'ne ri itapuri Epun pi' ta pe ri, pata 
Papa na'ne' iyau. 

Akawayo Enkeri'si 
A a AU Ma IA Ark 
Ai'koniyan . .. Iconium 
Aisaya .. .. Isaiah 
Aisi' ...... .. Isaac 
A'kaya .. .. Achaia 
A'kira ... .. Aguila 
Akuri'pa .. .. Agrippa 
Ananayas .. Ananias 










ADAS anana WA KAKA sa aaa aa ANI inai in aga 5 a aana AKANA Annas 

Antiyo! PTET ERREA a sawa eaaa ua Antioch 

Antiyo', Pi'sitiya yawon .. Pisidian Antioch 
Anturu Andrew 

aUL KOE KAKAA AA AA ABA AU AA Apollos 
Arama'tiya . .. Arimathea 
Arami' ........ .. Aramaic 


Aresta'kos ..... .. Aristarchus 
Arisantiriya ... Alexandria 





ATO 5 saranani .. Aloe 
ATUDIyas Ihsan en en un NN ba ena kn Alphaeus 
ATUIMES iii, Artemis 
.. Unleavened Bread 

AA 1 O AKA AKAWA APAA WANA WANA WI Nangka KEN IN Adam 
YALI Lan na A E AA BN, ME aka A AM MAN BAN, Athens 

E 
AA Sa ANG an sn Asia 
Ekota'man Nito! .. .. Hell 
















Epen .. Abel 
E'pe'sas ... .. Ephesus 
Epura'an . .. Abraham 
Era ee anak dang adakang dandan baga Dagan Ne daa a an Herod 
BETAN ada a a a NN TK ET Aaron 
Eratiyas .. .. Herodias 
Esuweru Israel 
Esuweru Amu' Jews 
Esuweru Amu! Napurinu .. Judaism 
Es were Pen AA, Gentile 
I 
Eve 
Elijah 
.. Elisha 

IESE E Wa KAWA A T SAA AAA E E T, John 
ISAT AS ea ang AE EET E ERER EAT Jairus 

ISA Da WAA AAA A AA Joppa 
BENS aa James 
Iseri'ko Jericho 
Ise'si .... .. Jesse 
Ise'sun . .. Jason 
Isi' ..... .. Egypt 
Isi' pon . .. Egyptian 
Isona .... .. Jonah 
ISOSE wi. Joseph 

Jordan 

.. Judah 

Judas 

Judea 
KA ana WANGAN EE UNA ag TAT Italy 

K 

Kaiya! Pas wi an anemia yaa eaaa awa ba eaaa ds Caiaphas 


Ka'paneyan ... 
Kare'siya .... 











Kena .... .. Cana 
KITA LAN ENI TENANG isa Greek 
Kiyarari sheers gag a Memes anu NA Galilee 
Kiyarari ku'piri .. Sea of Galilee 
Kiyarari PON ir ena uang amankan Galilean 
KOMOFA See tahanan an San Sana Gomorrah 
Koneriyas .. Cornelius 
Koren .. Corinth 
Kurai .. Christ 
Kurai Sises . .. Christ Jesus 
KUTU porisee .. Grete 
Kuri'san, Apurinin Christian 

M 
Mal pe nan nan aka kana Kan Mark 
Makoi .. Devil 
Mana ......... .. Manna 
Ma'sitoniya ... .. Macedonia 
Ma'siu ........ .. Matthew 
Mata .. Martha 
Meri .. .. Mary 
Meru'kisite' .. Melchizedek 
Me'saya ...... .. Messiah 
WA Ka WAKE AA AA ena Moses 
Nasare' ...... .. Nazareth 
Na'taniyeru ... .. Nathanael 
Nekutimas .... .. Nicodemus 
NOWA ww Noah 

P 
DAA An Kana Nan NN nana Paul 
DEN a MA AP SAN NA PA AR E ia EN PAI Pilate 











.. Capernaum 
.. Galatia 

PANAPAS aa Barnabas 
PANDE YA UU Pamphylia 
PAPA aa Babylon 
Parapas ... .. Barabbas 








.. Pharisee 
.. Bartholomew 
.. Benjamin 


Pa'taramiu . 
Pensiman ... 





Pereya ..... .. Berea 
PA Aa Bethsaida 
Pesu'tas Festus 
Pe'tani .... .. Bethany 
Pe'teri'en Bethlehem 
Pini'siya Phoenicia 
Piritos .. Philip 
Piri'kus Felix 
Piri'pai Philippi 





.. Beelzebul 
.. Pisidia 


Pirisipupu .. 
Pi'sitiya ... 







Pia nenen .. Peter 
Pu'pi Fpu Ru'pu Pata .. .. The Place Of The Skull 
PETE'SITA serena ne NENENG GAYENG TENEH EN NANGEN ES NENEK ENGGAK Priscilla 
R 
Ra! saa aia a T apa pan a KU KN a ea aaa Lot 
RESIDEN aaa Kaga ag ANAN Ya NENGENA A AAA Elizabeth 


Restura ... 
Reyapu .... 








.. Lystra 
.. Rahab 





Ripai ................ .. Levi 
Roman, Ron Pon . .. Roman 
| IAA AA AA AAA Rome 

S 
SAAT ia saa a AE WE E A Saul 
SALMAN: iii Simon 
Sainai ..... Sinai 
Sai'puras . Cyprus 
Sairas ... Silas 
Sairini .. Cyrene 
Saitan ..... Sidon 
Sakaraya . .. Zechariah 
Sa'kiyas ..... .. Zacchaeus 
Sameriya ...... .. Samaria 
Samernya PON de aa Naa Nan Samaritan 
SAPA inn on tas anna AA AA Sabbath 
Saraman . .. Solomon 
Sátan aaa ga ane ba ae anna UN en nana Lea Sodom 
SATU SI sa aaa taman need imbau AG a Sa aa aa da ga ah Sadducee 
Sayan .. Zion 
Seko! .. Jacob 
Sepiti .. Zebedee 
Sera ..... .. Sarah 
Se'tan.... .. Satan 
Simiyan .. .. Simeon 





The New Testament in Akawaio of Guyana, 1st ed. @ 2010, Suriname Bible Society 


Ese! Ton Asi! 622 









SITI SIYANG sa sawan era banga a aan sdana gak aas AA WA UA EA Cilicia 
Siriya (eren aa Wa aa Ya Na anna BA ana Syria 
SIAYA saa saa a aa a S GA Glen Caesarea 
Sises ......... ... Jesus 
Sises Kurai .. ... Jesus Christ 
Si'tipun .... .. Stephen 
SUKUSITAN Kes senen sana Henna a Sket Pendek nan Una Jerusalem 
T 
Tai kitkas sienn Ta DN Kaga aga A AAO EA Tychicus 
Tai'tas ... ... Titus 
Tamas .... .. Thomas 
Tamaskas iia. Damascus 
Ta'mu.Kenan PEN sasa sasa ana na NE Na RSA a NAN Abyss 
yA Ya Ya Kaa AA WA AB A nanang AA anan AAA Tarsus 
WAYA waa Aa ae ea a umk anna Tyre 
Taya tita Penak daa Nia aa A akun Thyatira 
Temu ti aana ninang aa aaa en Aan ananda Timothy 
Tepi! ... David 
Terupi ...... ... Derbe 






Tesaroni'ka ....................... .. Thessalonica 
To! Epoi Iti'pu Weyu Rulpu .. ... Passover 
TATOWAS IA. Troas 

Ww 
Wake Patani sasana e aa ala aah Holy City 

Uu 
uja nga Kaa a KEA AT T A Kn naa as Lazarus 
UTAWA norssi onori EA A a gag ag Eng SAAT Laodicea 

Esuweru Amu' Use'mato' 
Ipuremato' Iwu' Sises Kurai A'tai'ne 















































































































































Ewon Nito' 





. Ipuremasa' Pureti Apon Tepuru 

. Raan'pu Apon 

. Use'man Nito' Apon A'po'nan Kirii'nunpato' Ipo 
. Iwapu 

. Ekonekan Nisa' En 

. Ika'sa' Ton Inser&z Amu! 


DIP ONH 

Jerusalem 


Road to 


In New Testament Times 
Caesarea 


== Walls at the time of Jesus 
me Walls built by Agrippa | 

